
SAULIUS SUŽIEDĖLIS 
Avrahamo Torio Kauno getas: diena po dienos 


Pateikti Avrahamo Torio dienoraštį lietuviui skaitytojui - sudėtingas 
uždavinys. Pirmiausia dėl to, kad holokausto tema tiek Lietuvoje, tiek po- 
kario lietuvių išeivijoje apipinta įvairių kompleksų, įvaizdžių ir mitų. JAV 
lietuvių spaudoje žydų genocidas ne kartą įvardytas kaip „opus klausimas“. 
Dauguma bent kiek istoriją išmanančių tautiečių, be abejo, pripažintų ho- 
lokaustą kaip istorinį faktą - vokiečių okupacijos metais buvo išžudyta 
mažiausiai 9075 Lietuvos žydų. Didesnioji dalis Lietuvos žydų sušaudyta 
1941-ųjų vasarą ir rudenį, o likusieji buvo badu marinami getuose kartkar- 
tėmis likviduojant dalį geto gyventojų vadinamosiomis akcijomis specia- 
liai paruoštose mirties vietose, daugiausia Paneriuose ir Devintajame forte. 

Deja, čia dažniausiai baigiasi lietuvių ir žydų istorinis sutarimas. Bene 
opiausia tema - lietuvių vaidmuo žydų genocide, nes čia radikaliai skiriasi 
daugelio lietuvių ir daugelio žydų požiūriai. Būtina įsiminti tą daugelio, 
nes tiek lietuvių, tiek žydų ir Vakarų tyrinėtojų nuomonių bei interpretaci- 
jų skirtumai nebestebina. Mokslinėje literatūroje nerasime vieningos „Žy- 
diškos“, „lietuviškos“ ar „vakarietiškos“ istoriografijos. Ir vis dėlto vienas 
labiausiai pastebimų reiškinių iš Lietuvoje vykstančių diskusijų apie holo- 
kaustą, ypač visuomeniniame lygyje, - polinkis į stereotipus ir apibendrini- 
mus. Pokalbiuose, polemikoje, net moksliniuose straipsniuose dažnai links- 
niuojami „lietuviai“ ir „žydai“ kaip neapibrėžti daiktavardžiai, žymintys 
kažkokias nediferencijuotas monolitines, vieningai mąstančias mases. Ži- 
noma, istorija ir galbūt apskritai socialiniai mokslai negali apsieiti be apiben- 
drinamųjų hipotezių bei išvadų. Kitaip lengvai nuslystama į faktografiją, 


Saulius Sužiedėlis 


diletantizmą, populistinį rašymą apie praeitį. Kita vertus, apibendrinimai 
ir stereotipai turbūt neišvengiami žmogaus prigimties bruožai, be jų tiesiog 
būtų neįmanomas mokslinių žinių perdavimas, gal net ir žmonių tarpusa- 
vio bendravimas. Todėl istoriko darbas neišvengiamai patenka į keblią ir 
šiek tiek paradoksalią padėtį. Mokslinė istorija, jeigu neklimpstama į kro- 
nikų rašymą ar diletantizmą, reikalauja apibendrinamųjų išvadų, analizės, 
hipotezių, tuo tarpu praeitis kaip tokia - įvykių ir įspūdžių kaleidoskopas, 
kupinas niuansų, nenuoseklumų, netikėtumų ir net prieštarų. 

Pristatant lietuvių skaitytojui Avrahamo Torio veikalą Kauno getas: 
diena po dienos tikslinga pateikti platesnę Lietuvos žydų istorinę schemą, 
kuri padėtų suvokti pačių svarbiausių klausimų kontekstą. Kauno geto is- 
torija yra neatskiriama dalis Europos mastu vykusio proceso, kuris daž- 
niausiai apibūdinamas holokausto terminu. Tad bandant įsisąmoninti ho- 
lokausto reikšmę svarbu įsidėmėti tiek globalinį, tiek lokalinį Kauno geto 
istorijos kontekstus, bent bendrais bruožais susipažinti su Lietuvos žydų 
istorija, ypač lietuvių ir žydų santykių problema, bei aptarti kai kuriuos 
holokausto genezės ir raidos klausimus. Galiausiai tenka bent trumpai iš- 
ryškinti dienoraščio ir memuarų žanro specifiką. 


Žydai ir lietuviai iki Didžiosios katastrofos 


1998 metais pasirodė Solomono Atamuko veikalas Lietuvos žydų ke- 
lias, pirmoji lietuvių kalba platesnė mokslinė studija, pristatanti visapusiš- 
ką Lietuvos žydų bendruomenės visuomeninį, kultūrinį bei politinį gyveni- 
mą nuo viduramžių iki vėliausių laikų.! Savaime kyla klausimas, kodėl 
būtent dabar pasirodė toks veikalas, kai Lietuvoje gyvena jos istorijoje reikš- 
mingą vaidmenį suvaidinusios bendruomenės vos likučiai? Ilgesnį laiką, 
neskaitant retų išimčių, lietuviai mokslininkai ir kultūrininkai domėjosi 
žydų istorija tik tiek, kiek ji buvo susijusi su „lietuviškais reikalais“ (pvz., 
spaudos draudimu, tautiniu atgimimu, kova prieš carizmą ir kt.).2 Tiesa, 


t S. Atamukas, Lietuvos žydų kelias: nuo XIV amžiaus iki XX a. pabaigos, Vilnius, 1998. 

2 Didžiausias veikalas, apimantis senųjų laikų žydų istoriją - C.A.Bepiuancknū, 
Jlumoeckue e6peu: ucmopua ux KOpUJUUECKO2O U ObUECMBEHHO2O NOAOMEHUA 6 
Jumee om Bumoema do JIioGaunckoū ynuu. 1388-1569, C. Ilerep6ypr, 1883. 
Iš ankstesnių lietuvių istorikų, rašiusių Lietuvos žydų tema, tenka paminėti A. Ja- 
nulaičio Žydai Lietuvoje: bruožai iš Lietuvos visuomeninės istorijos XIV-XIX amž., 
Kaunas, 1923. Žr. taip pat Z. Ivinskis, „Lietuvos Žydai istorijos šviesoje“, Aidai, 
Čikaga, 1971, nr. 10; 1972, nr. 1. 

atgavus nepriklausomybę Lietuvoje buvo išleistos bene pirmosios reikš- 
mingesnės lietuvių ir žydų santykių raidą įvertinančios studijos, kuriose 
nevengiama net pačių aštriausių su antisemitizmu ir holokaustu susijusių 
klausimų.3 
Faktas, kad lietuvių istoriografijoje žydų bendruomenės istorija iki šiol 
buvo pristatoma gana paviršutiniškai, išties atspindi socialines bei etnines 
realijas, kurios būdingos ne tiktai Lietuvai, bet apskritai Rytų ir Vidurio 
Europai. Šimtmečiais gyvenę šalia vieni kitų žydai ir lietuviai nevengė kas- 
dienių, ypač buitinių ir ekonominių, ryšių. Feodalinėje visuomenėje lietu- 
viai ir žydai iš esmės sudarė tiktai dvi „kastas“ iš daugelio, viena greta kito 
egzistuojančių luomų bei religinių bendruomenių sluoksnių, susidariusių 
iš lenkų dvarininkų, musulmonų totorių, rusų sentikių ir kitų. Tradicinės 
agrarinės visuomenės sąlygomis luomų bei religinių bendruomenių santy- 
kiai panašėjo į tam tikrus kasdienio gyvenimo „ritualus“. XIX amžiaus 
spaudoje yra išlikę gana įdomių valstiečių ir žydų ritualizuotų ekonominių 
santykių aprašymų, pvz., muitų mokesčių ėmimas nuo į turgus važiuojan- 
Čių valstiečių, ir kita.“ Kartais iškilusius konfliktus spręsdavo teismai. Pa- 
pročiai, bažnyčios kanonai ir valstybiniai aktai tuos santykius reguliavo 
pagal šimtmečiais įsigalėjusią tvarką.3 
Nors ir gyvendamos greta, žydų ir lietuvių bendruomenės mažai domė- 
josi viena kitos kalba, papročiais, kultūra, dvasiniu gyvenimu. Tam nebuvo 
ir sąlygų. Mokslus baigę, iš kaimų bei „štetlių“ uždaro pasaulio ištrūkę 
lietuviai ir žydai dažnai asimiliuodavosi ištirpdami „aukštesniųjų“ kultūrų 
visuomenėse, tuo nutraukdami ryšius su tradicinėmis bendruomenėmis bei 
jų vertybėmis. Žydams patrauklesnė buvo rusų kultūra, lietuviams - lenkų. 
Kitaip tariant, lietuviai ir žydai, neblogai pažinoję vieni kitus kaip indivi- 
dai ir palaikę ekonominius ryšius, kultūrine prasme liko vieni kitiems sve- 
timi. Natūralu, kad formavosi gana paviršutiniški stereotipai, kurie vieno- 
kia ar kitokia forma dar ir iki šiol pakankamai gajūs, pavyzdžiui, lėto lietu- 
vio valstiečio ir gudraus žydo prekybininko.6 
3 Pvz., V. Brandišauskas, L. Truska, V. Vareikis ir kiti šiame įvade cituojami autoriai. 
4 Pvz., reportažas iš Seinų, Gazeta Warszawska, 1857, nr. 206. 
3 Zr.: Z. Bauman, Modernity and the Holocaust, Ithaca, N. Y., 1992, p. 35-37. 
6 S. Sužiedėlis, „Užnemunės miestų ir miestelių socialekonominės problemos XIX 
amžiaus pirmojoje pusėje (iki 1864 m. reformos)“, Lituanistikos instituto 1977 
metų suvažiavimo darbai, Čikaga, 1979, p. 93-105. Žr.: I. Končius, Žemaičio 


šnekos, Vilnius, 1996, p. 60-76. (Esu dėkingas prof. dr. Vygantui Vareikiui, kuris 
man nurodė Končiaus veikalą.) 

Lietuvos ekonominis ir socialinis modernėjimas, ypač lietuvių nacionali- 
nis judėjimas, iš pagrindų transformavo ne tik lietuvių ir žydų, bet ir valstie- 
čių (lietuvių) bei dvarininkų (lenkų arba sulenkintų) santykius. Sekuliari- 
zacijos ir modernėjimo procesai ardė uždarų bendruomenių konservatyvia 
pasaulėžiūra paremtą gyvenimo būdą, tuo tarpu mokslus einantį jaunimą 
veikė Vakarų Europoje jau įsitvirtinusios ideologijos: demokratija, naciona- 
lizmas, liberalizmas, marksizmas. Vidinių sukrėtimų, ypač „tradicionalis- 
tų“ ir „pažangiečių“ kovų, neišvengė nei žydų, nei lietuvių bendruomenės. 

Nors ankstesni tautiniai stereotipai išliko, modernėjimas vertė ieškoti 
naujų tarpusavio bendravimo modelių bandant atsakyti į esminį klausimą: 
o kaip dabar elgtis su „kitu“ (t. y. kitataučiu, ne savo bendruomenės nariu). 
Sprendimų projektų buvo daug ir įvairių. XIX amžiaus pabaigoje-XX pra- 
džioje žydų visuomenėje virė negailestinga kova, kurios viena pagrindinių 
priežasčių buvo nesutarimas, kaip spręsti santykius su nežydiška aplinka. 
Sunkiai bendrą kalbą rado siūlantieji asimiliaciją (socialistai), propaguo- 
jantieji kultūrinę autonomiją (jidišistai), reikalaujantieji steigti nepriklau- 
somą valstybę (sionistai), jau nekalbant apie religinius ortodoksus ir hasi- 
dizmo šalininkus, kuriems visi tie „pasaulietiški“ projektai buvo tolygūs 
šventvagystei. 

Tuo tarpu lietuviams svarbiau buvo išsiaiškinti santykius su lenkais ir 
rusais, tai yra su socialiniu ir politiniu krašto elitu.? Tačiau būsimieji kraš- 
to šeimininkai atkreipė dėmesį ir į „žydų klausimą“. Tai buvo svarbu vien 
dėl to, kad pagal 1897 metų carinės imperijos surašymą, buvusiose LDK 
žemėse suskaičiuota maždaug pusantro milijono žydų gyventojų, vadina- 
mųjų litvakų, iš kurių beveik ketvirtis milijono gyveno dabartinės Lietuvos 
Respublikos teritorijoje. Vieningos nuomonės žydų klausimu lietuviai ne- 
turėjo. Toleranciją žydų atžvilgiu pabrėžė Gabrielė Petkevičaitė-Bitė (1861- 
1943), Pranas Mašiotas (1863-1940), Andrius Domaševičius (1865-1935), 
Kazys Grinius (1866-1950) ir kiti. Tuometinėje lietuvių literatūroje, pa- 
vyzdžiui, Vinco Krėvės Silkėse, Vaižganto Pragiedruliuose, randame realis- 
tiškus, net pozityvius žydų personažus. 1905 metais Didysis Vilniaus Sei- 
mas skleidė demokratines nuotaikas ir savo deklaracijoje pripažino tautų 
lygybę bei kultūrinę autonomiją. Kaip žinia, 1906 metų rinkimuose į Rusi- 
jos Dūmą lietuviai ir žydai susitarė dėl bendro kandidatų sąrašo, nes abiejų 
bendruomenių anticarinės nuotaikos tam tikra prasme sutapo. 


? Šiuo klausimu įžvalgiai rašė V. Trumpa Lietuva XIX amžiuje, Čikaga, 1989. 

Tačiau liberalizmo ir politinio pragmatizmo proveržiai dar nereiškė 
lietuvių suartėjimo su žydais. Tradicinis priešiškumas žydams išliko. Nuo 
seniausių laikų Katalikų bažnyčios neigiamas nusistatymas žydų atžvilgiu, 
t. y. tradicinis krikščioniškasis antisemitizmas, rėmėsi daugelio krikščio- 
nių įsitikinimais ir stereotipais: apie tariamus „dievžudystę“ ir ritualinę 
žmogžudystę, apie žydų neva užsitarnautą Dievo bausmę dėl atsisakymo 
sekti Kristaus mokslu. Bažnyčios hierarchai neretai įspėdavo katalikus apie 
žydų bandymus jiems kenkti. Religiniais, ekonominiais ir viešosios mora- 
lės motyvais argumentuotas antižydiškas nuotaikas skleidė Motiejus Va- 
lančius (1801-1875) ir kiti bažnyčios atstovai, nors, kita vertus, bažnyčia 
laikėsi principo, kad žydų, kaip ir kitų visaverčių Dievo vaikų, nevalia 
skriausti. Todėl kai kurie bažnyčios vadovai izraelitus gynė nuo ekscesų. 
Šviesiausias to pavyzdys Lietuvoje - arkivyskupas Jurgis Matulaitis. Kaip 
žinia, po Vatikano II suvažiavimo popiežius kategoriškai pasmerkė antise- 
mitizmą ir bažnyčios požiūrio į žydus praeities klaidas.š 

XIX amžiaus pabaigoje spartėjantis Lietuvos modernėjimas taip pat pa- 
sodino pirmuosius modernaus antisemitizmo, kurio ištakų randame Aust- 
rijoje, Vokietijoje ir Prancūzijoje, daigus. Modernusis antisemitizmas savo 
esme skyrėsi nuo tradicinio, religiniais motyvais paremto, nepakantumo 
žydams, arba judofobijos. Jis rėmėsi tariamai mokslišku tautų ir rasių hie- 
rarchijos principu, pagal kurį, prigimtimi aukščiausios ir kilniausios buvo 
Šiaurės Europos tautos (arijai), tuo tarpu žemesnės rasės (juodaodžiai, azi- 
jatai, Žydai, čigonai, slavai ir kt.) buvo pasmerktos kaip nevisavertės. Popu- 
liarėjančią rasistinę antropologiją ir pasaulėžiūrą skleidė tokie „moksli- 
ninkai“, kaip prancūzas Josephas Arthuras Comte de Gobineau bei anglų 
kilmės germanotfilas ir nacių ideologijos pirmtakas Houstonas Stewartas 
Chamberlainas. Rasistinė ideologija neigė krikščioniškuosius visų žmo- 
nių, kaip Dievo vaikų, lygybės ir orumo principus. 


* Apie tradicines judofobijos ištakas Lietuvoje rašė: A. Pacevičius, „Žydų įvaizdis ir 
socialinė komunikacija Lietuvoje (XVIII a.-XIX a. pirmoji pusė)“, Lietuvių Kata- 
likų Mokslo Akademijos metraštis, XIV, Vilnius, 1999, p. 41-58. Plg. V. Vareikis, 
„Tarp Valančiaus ir Kudirkos: žydų ir lietuvių santykiai katalikiškos kultūros kon- 
tekste“, ten pat, p. 81-82; V. Sirutavičius, „Katalikų Bažnyčia ir modernaus lietu- 
vių antisemitizmo genezė“, ten pat, p. 69-77. Apie Matulaitį žr.: G. Gustaitė, 
„Vyskupas Jurgis Matulaitis ir žydai Vilniaus vyskupijoje 1918-1925 m.“, ten pat, 
p. 97-103. Taip pat žr. S. Sužiedėlis, „Lietuvos Katalikų Bažnyčia ir holokaustas 
kaip istorinių tyrimų objektas“, ten pat, p. 122, ir V. Berenis, „Bažnyčia ir Lietuvos 
žydai - sugyvenimo, priešiškumo ir supratimo istoriniai aspektai“, ten pat, p. 61-68. 

Rasizmo ideologija turėjo didžiausią paklausą Vakarų ir Vidurio Euro- 
pos viduriniajame sluoksnyje (vadinamojoje buržuazijoje). Vakaruose su- 
vešėjęs antisemitizmas paliko savo pėdsakų Rytų Europoje. Jų galime rasti, 
deja, net didžiojo atgimimo veikėjo Vinco Kudirkos leistame Varpe, kuria- 
me yra ne tik religinio, bet ir gana primityvių liaudiško ir ekonominio 
antisemitizmo pavyzdžių: „[...] žydai [...] baisiausi mūsų priešai [...], tai 
pikčiausi vilkai, avelių kailiais apsirengę [-..), jie dančius sukandę laukia, 
kada ateis valanda, kurioj jie galės sugriauti mūsų katalikišką tikėjimą, ka- 
da iš pamatų galės išversti visokį krikščionišką tikėjimą“ .? Žinant, kad ti- 
kėjimo klausimais Kudirka, kaip ir daugelis varpininkų, geriausiu atveju 
buvo indiferentai, sunku patikėti, jog žydų priešiškumas krikščionybei jiems 
buvo itin svarbi problema. Steponas Kairys buvo tiktai iš dalies teisus, kai 
stebėjosi: „Ar varpininkai-inteligentai savo ryškiai neigiamą žydams nusi- 
statymą atsinešė į 'Varpą' iš savo kūdikystės dienų, iš nuotaikų kaimiečio 
pastogėj, patirštintų neretais pamokslais bažnyčiose, nepajėgdami atidžiau 
įsižiūrėti į Lietuvos žydų gyvenimą ir jų tarpe buvusį vaizdų socialinį susi- 
skirstymą?“10 Neabejotina, kad „parapinis“ antižydiškumas iš kaimo kilu- 
siems inteligentams galėjo palikti įspūdį visam gyvenimui. Tačiau varpi- 
ninkams buvo žinomi prancūzų (pvz., Edouardo Drumont'o) ir austrų an- 
tisemitų rasistiniai veikalai. Tariamai mokslinio rasizmo persunktas 1914 
metais išleistas dr. A. Maliausko veikalas Žydai ekonomijos ir visuomenės 
žvilgsniu. 

Kudirkos ir varpininkų antisemitizmo klausimas tik pradėtas tyrinėti 
ir, Suprantama, sukelia prieštaringų nuomonių. Apskritai ganėtinai popu- 
liari reakcija į mokslišką etninio ar politinio persekiojimo reiškinių anali- 
zę dažnai būna perdėm gynybinė - bandoma kaltę suversti aukoms, lyg jos 
pačios elgesiu išprovokavo savo kančias ar žūtį. Tai visuotinis reiškinys 
(JAV tai nukreipta prieš juodaodžius ir imigrantus). Lietuvoje kartais aiš- 
kinama, kad Kudirkos antipatija žydams atsirado nuo 1890 metų pradžios, 
kai lietuvis gydytojas patyrė žydų daktarų boikotą Šakiuose. Tačiau įsidė- 
mėtina, kad Kudirkos pirmasis lietuvių kalba dar 1885 metais publikuotas 
rašinys Aušroje yra žydus pašiepiantis eilėraštėlis „Dėl ko žydai nevalgo 

* Varpas, 1891, nr. 8 (citata paimta iš S. Kairio atsiminimų), p. 238. 
9 S. Kairys, Lietuva budo, Niujorkas, 1957, p. 238-240. 
"! Zr. Kudirkos raštus 1890 metų Tėvynės varpuose, Varpas, nr. 10; V. Kudirka, 
Raštai, Vilnius, 1990, t. 2, p. 457. Plg. Atamukas, min. veik., p. 101. 

kiaulienos“, kuris baigiasi eilėmis: „[...] visi žino tą žydiszką budą, jog žyds 
žydą nekanda, ar riebų, ar kudą“. Matyt, Kudirkos judofobiškų stereotipų 
šaknų reikia ieškoti kur kas anksčiau.!2 

Antisemitizmo pagrindinis objektas yra stereotipinis ideologų sukurtas 
„Įsivaizduotas“ žydas, blogio įsikūnijimas, kupinas visokių negerovių ir 
neigiamų, tiesiog šlykščių bruožų. Tai nėra nieko bendra su „gyvu, alsuo- 
jančiu žmogumi“, su prieštaringa etnosocialine tikrove, sunkiai pasiduo- 
dančia supaprastintoms rasistinėms schemoms!3 (žinoma, kiekviename 
etnose rasistai lengvai suras gyvų asmenų, pakankamai pateisinančių jų 
stereotipus, pvz., „gobšaus žydo kosmopolito“ ). Kitaip tariant, rasistinė 
ideologija mus labiau informuoja apie tos pasaulėžiūros autorius negu apie 
jų taikinius. Tikrovės ir ideologizuotų stereotipų prieštaravimas atsispindi 
dažnai girdimame posakyje: „Geras žmogus, nors ir žydas (juodaodis, čigo- 
nas, lenkas, rusas)“. Todėl bandymai atsekti rasistinės neapykantos šaknis 
persekiojamų aukų objektyvaus elgesio analizės metodu būtų beprasmiški, 
nes tos šaknys glūdi pačių neapykantos apaštalų pasaulėžiūros ir psicholo- 
ginės būsenos labirintuose, gal net individų moralinio charakterio struktū- 
roje. Kaip kitaip paaiškinti faktą, kad didysis tolerantas Jurgis Matulaitis ir 
Mendelio Beilio teisme (1913 m.) liūdnai pagarsėjęs savo judofobiškais 
veikalais „ekspertas“ liudytojas kun. Justinas Pranaitis - abu Petrapilio 
dvasinės akademijos auklėtiniai, be abejo, augę toje pačioje lietuviško kai- 
mo aplinkoje. 

Vertinant lietuvių ir žydų santykius iki Antrojo pasaulinio karo labai 
svarbu pabrėžti to laikotarpio, kai rungėsi įvairios pasaulėžiūros bei ideo- 
logijos, nenuoseklumus bei prieštaravimus. Būtų netikslu teigti, jog antise- 
mitizmas buvo sudėtinė lietuviško nacionalizmo dalis. Didžiausia antipa- 
tija buvo nukreipta prieš lenkus - polonofobija praktiškai vienijo beveik 
visas lietuvių politines ir ideologines sroves. Politinės, socialinės, ekono- 
minės permainos veikė tiek lietuvių, tiek žydų visuomenes. 

1918 metais buvo ne tiktai atkurta Lietuvos valstybė, bet ir radikaliai 
kito Lietuvos visuomenės ekonominiai, socialiniai bei nacionaliniai santy- 
kiai. Pagal 1923-iųjų metų Lietuvos gyventojų surašymą bei 1925-ųjų metų 


12 Auszra, 1885, nr. 6. Plg. A. Kučio repliką V. Vareikio aukščiau paminėto straips- 
nio adresu „Klaidžiojimai ieškant Lietuvoje antisemitizmo pradžios“, Kultūros 
barai, 1999, nr.3, p. 14-17. 

15 Bauman, min. veik., p. 31-82. 


XI 


Saulius Sužiedėlis 


Klaipėdos krašto statistiką, Lietuvos Respublikoje gyveno beveik 2 250 000 
piliečių, kurių 80,676 sudarė lietuviai. Gausiausia tautinė mažuma buvo 
žydai - 7,1576. Didžioji dalis lietuvių buvo valstiečiai, tuo tarpu žydai tel- 
kėsi miestuose bei miesteliuose, daugiausia vertėsi smulkia prekyba, pra- 
mone ir profesine veikla. 

Jaunoje valstybėje pagaliau iškilus daugumai gyventojų atstovaujančiam 
ir dabar jau vyraujančiam lietuvių etnosui lietuvių ir žydų santykiai neiš- 
vengiamai kito. Tarpukario Lietuvoje krašto demografinė struktūra patyrė 
labai reikšmingų, net revoliucinių pokyčių, iš kurių svarbiausias - miestų 
„lietuvėjimas“. Tai vienas reikšmingiausių posūkių mūsų valstybės istorijo- 
je. Praslinkus vos keleriems metams nuo nepriklausomybės atkūrimo vi- 
suose Lietuvos miestuose atsirado lietuvių dauguma (išskyrus, žinoma, Vil- 
nių ir Klaipėdą). Jau 1923 metais Kaune gyveno 59G lietuvių, Šiauliuose 
7076 (1897 - atitinkamai vos 6,6 ir 27,876). Lietuvos miestai, amžiais buvę 
žydų, vokiečių bei lenkų ekonominės bei kultūrinės įtakos bastionai, dabar 
tapo vis labiau „lietuviški“. Pirmą kartą po ne vieno šimtmečio lietuviai 
tapo dominuojančia arba bent jau reikšminga jėga politinėse, ekonominėse 
bei kultūrinėse institucijose, iš kurių anksčiau jie buvo išstumti. Svarbiau- 
sia, lietuvių tauta įgijo jai, kaip daugumai, priklausančią politinę galią. Ne- 
paisant visų trūkumų, galime drąsiai konstatuoti, kad po dvidešimties metų 
nepriklausomo gyvenimo, 1938 metais, Lietuvos visuomenė buvo lygiatei- 
siškesnė tautų bendrija nei 1918. Tai, kad visi šie pokyčiai įvyko vienos 
kartos gyvenimo tarpsnyje ir buvo pasiekti be reikšmingesnių ekscesų, bu- 
vo bene didžiausias nepriklausomos Lietuvos laimėjimas. 

Vis dėlto visi šie pokyčiai, ypač ekonominiai, didino Lietuvos tautų 
prieštaravimus. Žemės reforma sudavė didelį smūgį lenkų įtakai Lietuvoje. 
Vyriausybės pastangoms integruoti Klaipėdos kraštą priešinosi vokiečiai. 
Pagrindinis lietuvių ir žydų konflikto šaltinis buvo auganti prekybos, pra- 
monės bei profesinės veiklos konkurencija, kurią skatino lietuvių veržima- 
sis į miestus po Pirmojo pasaulinio karo. Nuo 1923 iki 1936 metų lietuviš- 
kų verslo įmonių skaičius padidėjo 3007, o žydų sumažėjo 97, tuo pat 
laikotarpiu lietuviškų įmonių dalis išaugo nuo 13 iki 4376. Kita vertus, 
žydų vaidmuo Lietuvos ekonomikoje išliko svarus - ketvirtojo dešimtme- 
čio pabaigoje žydai kontroliavo apie 207 Lietuvos importo ir maždaug 
4076 eksporto. 1936 metais, nors lietuviškų parduotuvių daugėjo, žydai vis 
dar turėjo 5476 smulkiosios prekybos. Panašūs poslinkiai vyko mokslo ir 
profesinės veiklos struktūrose. Iki 1930 metų žydų tautybės studentai suda- 

rė 35—4076 stojančiųjų į teisės ir medicinos fakultetus. Tautininkų režimo 
įvestas privalomas stojamųjų lietuvių kalbos egzaminas sumažino žydų skai- 
čių universitete: 1935-36 Lietuvos aukštojo mokslo įstaigose žydai sudarė 
jau tiktai 157 studentų, nors ir ta dalis buvo apie du kartus didesnė nei 
žydų procentas bendrame gyventojų skaičiuje. 1937 metais 42,7C6 visų ša- 
lies gydytojų buvo žydai.!4 

Žydų verslininkai dažnai skundėsi, kad vyriausybės politika kūrė palan- 
kesne?sąlygas didelėms lietuviškoms įmonėms, kur valstybė buvo didžiau- 
sia dalininkė, pavyzdžiui, „Maistui“, „Lietuvos cukrui“. Turint omenyje be 
galo menką lietuvių vaidmenį pramonėje, prekyboje, aukštajame moksle 
bei profesinėje veikloje, valdžios pastangos ištaisyti istoriškai visuomenėje 
susiklosčiusias disproporcijas, bandymai paremti kadaise diskriminuoja- 
mą tautinę bendruomenę buvo visiškai suprantami ir, galima teigti, panašė- 
jo į JAV nuo septintojo dešimtmečio vykdomas vadinamąsias pozityvaus 
skatinimo (affirmative action) programas. Ne tiek vyriausybės ekonominė 
politika, kiek palyginti lėtas Lietuvos ekonomikos augimas lėmė, kad lietu- 
vių vaidmuo neagrariniame ekonomikos sektoriuje augo kitų tautinių gru- 
pių, būtent žydų, kiek mažiau lenkų ir vokiečių, sąskaita. Tačiau šį net 
geriausiais laikais sudėtingą ekonominio ir demografinio persitvarkymo 
procesą apsunkino tai, kad tuo pat metu iškilo politinės autonomijos, kul- 
tūrinio tapatumo bei antisemitizmo problemos. 

Trečiojo dešimtmečio pradžioje oficialioji vyriausybės politika žydų at- 
žvilgiu buvo pagrįsta 1919 metų rugpjūčio 5 dienos Lietuvos delegacijos 
Taikos konferencijoje Paryžiuje paskelbta deklaracija, kuri suteikė žydų 
mažumai pilietines teises, kultūrinę bei administracinę autonomiją.* Iki 
1924 metų Lietuvos Ministrų Kabinete buvo ministras žydų reikalams. 
Lietuvos žydų istoriografijoje pirmasis nepriklausomos Lietuvos penkme- 
tis laikomas „aukso amžiumi“, kuris, deja, truko labai trumpai. Tautiškai 


14 Žr.: Verslas, 1938, spalio 21. Laikraštyje publikuoti skaičiai paimti iš Alberto 
Tarulio studijos „Die Juden im Wirtschafsleben Litauens“, išspausdintos Osteuro- 
pa žurnale 1938 metų kovo numeryje. Plg.: Encyclopaedia Judaica, t. 11, p. 375, 
taip pat žr. Z. Ivinskis, min. veik., p. 26. 

15 Žr.: Z. Ivinskis, min. veik., p. 24-27, taip pat Radensky, „Žydų reikalų ministerija 
ir žydų tautinė autonomija Lietuvoje 1919-1923 metais“, Lietuvos istorijos met- 
raštis: 1995 metai, Vilnius, 1996, p. 84-97 ir R. Valkauskas, „Žydų tautinės auto- 
nomijos klausimas Lietuvoje 1919-1926 metais“, Lietuvos istorijos studijos, t. 3, 
Vilnius, 1996, p. 57-74. 

nusiteikę politikai ir klerikalai kritikavo jų supratimu pernelyg plačias žy- 
dų teises kaip pavojingą „valstybės valstybėje“ kūrimą. 1923 metų pavasarį 
įvyko plataus masto „akcija“: buvo degutu tepliojamos jidiš kalba rašytos 
žydų parduotuvių iškabos. Nors kalbininkas Jonas Jablonskis, Jonas Basa- 
navičius ir kiti vyresnės kartos iškilūs visuomenės veikėjai pasmerkė tokio 
pobūdžio išsišokimus, daugeliui lietuvių atrodė svarbiau pabrėžti naujos 
valstybės tautinį pagrindą. Be abejo, šitoks perdėtas, net agresyvus nacio- 
nalizmas buvo būdingas visai Rytų Europai, kur tik naujasis tautinš elitas 
nesijautė pakankamai įsitvirtinęs, kankinamas nevisavertiškumo komplek- 
sų. Po 1926 metų tautininkų perversmo politinė mažumų autonomija, aiš- 
ku, tapo neįmanoma. 

Vis dėlto per visą nepriklausomybės laikotarpį Lietuvos žydai išlaikė, 
kad ir šiek tiek susiaurintą, bet palyginti plačią tikėjimo, švietimo ir kul- 
tūrinę autonomiją. Rabinams, kaip ir kitų tikėjimų klerams, vyriausybė 
mokėjo pašalpas. 1927 metais neišvengta tikro kuriozo — vyriausybės asig- 
navimai žydų religinei bendruomenei skaičiuojant per capita viršijo para- 
mą Katalikų bažnyčiai.!6 Taip pat valstybė skyrė tam tikras sumas žydų 
kultūrai puoselėti, kas sukeldavo tautiškai nusiteikusių lietuvių pasipikti- 
nimą.!7 

Lietuvių ir tautinių mažumų santykius aštrino ir kultūrinio bei naciona- 
linio tapatumo klausimas. Sparti lietuvių kultūros plėtotė savaime stūmė 
Lietuvos žydus į savotišką dilemą. Pirmą kartą krašto istorijoje lietuvių 
kalba tapo valstybine. Anksčiau Lietuvos žydai buvo linkę asimiliuotis į 
caro laikais didesnį prestižą turėjusią rusų kultūrą. Ši istorinė orientacija 
erzino lietuvius, jautriai reagavusius į tikrus ir tariamus valstybinės lietu- 
vių kalbos teisių pažeidimus. Kartais ši problema sukeldavo viešų ginčų 
bei konfliktų. Dauguma lietuvių, įskaitant prezidentą Antaną Smetoną, 
pageidavo, kad žydai tarpusavyje vartotų jidiš ir hebrajų kalbas, bet valsty- 
biniais reikalais ir santykiuose su kitataučiais - lietuvių kalbą.!š Verta 
pabrėžti, kad šiuos lietuvių sentimentus suprato žydų bendruomenės vado- 
vybė. 1937 metais tam tikros žydų organizacijos sukvietė susirinkimą, kuria- 


16 Žr. V. Mironas, „Tikybos nepriklausomoje Lietuvoje“, Pirmasis Nepriklausomos 
Lietuvos dešimtmetis, p. 390. Proporcingai dar didesnes subsidijas gavo liuteronų 
ir reformatų bendruomenės. 

17 Verslas, 1932, liepos 14. 

'8 A. Smetona, Pasakyta, parašyta: 1935-1949. 1.2, Boston, p.34; plg. Verslas, 
1932, gegužės 19. 

me pasmerkė „rusų kalbos vartojimą viešose vietose“ ir ragino tėvynainius 
suprasti lietuvių sentimentus „jų ilgą laiką niekinamai kalbai“. Taip pat 
buvo pabrėžta, kad rusų kalbos vartojimas trukdo hebrajų kalbos plėtotei. 
Lietuviai tai vertino palankiai, nes pasižymėjęs savo antisemitinėmis pa- 
žiūromis Verslas skelbė, kad „mes galime tiktai pasidžiaugti tokiu žydų 
visuomenės nusistatymu ir tikėtis, kad tas nutarimas nepaliks vien tik po- 
pieriuje“.!? 

Ilgainiui vis daugiau žydų šliejosi prie lietuvių kultūros, įsitraukė į Lie- 
tuvos kultūrinį gyvenimą, dalyvavo visuomeninėje veikloje. Nepriklauso- 
mybės metais Kaune buvo įkurta pirmoji lietuviška žydų gimnazija. 1933 
metais Mažeikiuose buvo įsteigtas Vilniui vaduoti sąjungos žydų filialas. 
Nors politikos bei kariuomenės struktūrose vadovaujančių žydų buvo ne- 
daug, ypač po tautininkų perversmo, vis dėlto atsirado žydų žurnalistų bei 
mokslininkų, pasižymėjusių viešajame Lietuvos gyvenime.20 Galima prog- 
nozuoti, kad normalaus valstybinio gyvenimo sąlygomis Lietuvos žydų vi- 
suomenės kultūrinė orientacija būtų vis labiau krypusi lietuviškon pusėn. 
Žodžiu, nepriklausomybės metais didesnė dalis Lietuvos žydų visuome- 
nės, kaip ir kitos tautinės mažumos, palengva „lietuviškėjo“. Jau 1929 me- 
tais tautinės minties Lietuvos aidas pareiškė: 


Jei prieš keletą metų gražiai lietuviškai mokantį ir lietuvių literatūrą 
pažįstantį žydą sunku būtų surasti, tai dabar mes iš žydų tarpo susilau- 
kiame jaunų kalbininkų, kurie drąsiai konkuruoja su jaunaisiais kalbi- 
ninkais lietuviais. Tai yra ženklas, kad ir Lietuvos žydai eis tais pačiais 
keliais, kuriais eina kitų kultūringų kraštų žydai, nešdami savo dalį į 
kultūrinį lobyną tų tautų, kurių valstybėse jie gyvena.! 


Nėra pagrindo teigti, kad visapusiškas Žydų integravimas į krašto po- 
litinį, visuomeninį ir kultūrinį gyvenimą, tuo metu gana sparčiai vykęs 
demokratinėse šalyse, ypač Vakarų Europoje ir JAV, Lietuvoje buvo neįma- 
nomas. Tačiau Lietuvoje panašius procesus trukdė keletas veiksnių, ypač 
išryškėjusių ketvirtajame dešimtmetyje. Demografiniai pokyčiai bei eko- 
nominė konkurencija iš esmės transformavo ligi tol susiklosčiusius Lietu- 
vos etninių bendruomenių santykius. 


19 Iš žydų spaudos komentarų, publikuotų Versle, 1937, lapkričio 4. 
20 Z. Ivinskis, min. veik., p. 26-27. 
21 Lietuvos aidas, 1929, rugpjūčio 29. 

Etnografinėse Lietuvos žemėse, palyginti su kai kuriomis kitomis Vi- 
durio ir Rytų Europos šalimis, smurto išpuoliai prieš žydus nebuvo dažnas 
reiškinys, 0 masinių pogromų tradicijos iš viso nebūta. 1918-1920 metais 
sunkių nepriklausomybės kovų bei politinių konfliktų sūkuryje užfiksuota 
nemažai bolševikų ir lenkų karinių dalinių vykdytų antižydiškų ekscesų. 
Vienur ir kitur, nors tūkstančiai žydų kovojo už Lietuvos nepriklausomy- 
bę, pasitaikė ir lietuvių karių vykdytų antižydiškų išpuolių, iš kurių labiau- 
siai žydus sujaudino Panevėžyje 1919 metų gegužės mėnesį vykę inciden- 
tai, dėl kurių skundėsi Lietuvos žydų suvažiavimas.22 Pirmąjį nepriklauso- 
mybės dešimtmetį sprendžiant „žydų klausimą“ pasireikšdavo įvairių, ne 
visuomet tolerantiškų nuomonių. 

Radikaliausią poziciją žydų atžvilgiu užėmė kraštutinė sukarinta orga- 
nizacija „Geležinis Vilkas“, kuri ragino tautiečius, jų žodžiais tariant, „nu- 
sikratyti žydiško tarpininkavimo ir žydiško išnaudojimo“. „Geležinio Vil- 
ko“ programoje, be kita ko, teigiama: 

Pagaliau vilkai neturi pamiršti kovos už lietuvių išsiliuosavimą iš eko- 
nominės žydų vergovės. 1929-tais metais turi būti pradėtas platesnis 
antisemitinis judėjimas. Žinoma, ekscesai mūsų galutiniam tikslui ne- 
patarnaus, bet tik dar labiau to tikslo atsiekimą atitolins. Mūsų pradėta 
priešžydiška akcija turi išsilieti į visai kitas, kultūrines, neprasilenkian- 
čias su etika ir žmoniškumo dėsniais formas.2 


Apibendrinant trečiojo dešimtmečio lietuvių ir žydų santykius galima 
sutikti su Solomono Atamuko išvada: „Nors Lietuvoje buvo antisemitiškai 
nusiteikusių elementų, iki ketvirtojo dešimtmečio jie dar nepasireiškė kaip 
organizuota visuomenės jėga, kurstanti antisemitizmą“.2* Vienur kitur pa- 
sitaikę išpuoliai (pvz., minėtas žydų iškabų tepliojimas 1923 metais) ne- 
įgavo masinio pobūdžio. 

Daug didesnę grėsmę žydų ir lietuvių santykiams kėlė Lietuvoje atsira- 
dęs rasistinio atspalvio ekonominis antisemitizmas, dėl kurio sunerimo ne 
tiktai Lietuvos žydai, bet ir nuosaikesni lietuvių politikai bei visuomenės 
veikėjai. Radikalią poziciją ekonominės konkurencijos atžvilgiu užėmė sa- 
vaitraštis Verslas. Nors karingai nusiteikę verslininkai priešinosi visiems 

*2 Lietuvos centrinis valstybės archyvas (toliau - LCVA), f. 1437, ap. 1, b. 100. 
23 LCVA, f. 563, ap. 1, b. 1, I. 115. Dėkoju dr. Gediminui Rudžiui, supažindinusiam 


mane su šiuo tekstu. 
“* S. Atamukas, min. veik., p. 142. 

„svetimšaliams“ (įskaitant vokiečius), žydai tapo jų pagrindiniu taikiniu. 
Verslininkai šalies modernėjimą suprato kaip lietuvių dominavimo mies- 
tuose bei ūkiniame gyvenime garantą. Jie manė, kad žydų ekonominė įtaka 
arba, jų žodžiais tariant, tironija yra pagrindinė kliūtis šiam tikslui pasiekti. 
Nors verslininkai smerkė smurtą žydų atžvilgiu ir teigė, kad krašto ūkis, 
kuriame dominuos 8575 lietuvių, atsiras teisėtai „natūralios evoliucijos 
keliu“, jų nuosaikumas buvo tiktai tariamas. Tikrąjį verslininkų veidą at- 
skleidė jų kandūs, stereotipais apie žydus pagrįsti straipsniai, kuriuose tei- 
giama, kad žydai yra beatodairiški naudos ieškotojai, iš prigimties siekian- 
tys įsiviešpatauti visame pasaulyje. Savo ruožtu Kauno žydų spauda, ypač 
Jidiše Štime bei lietuvių kalba leista Apžvalga, replikuodavo aštriais, anti- 
semitines nuostatas pajuokiančiais straipsniais. 

Įpusėjus ketvirtajam dešimtmečiui Europoje pastebimai padaugėjo an- 
tisemitizmo apraiškų. Lietuvoje antisemitizmas reiškėsi vis aštrėjančia „Lie- 
tuva - lietuviams“ tipo retorika, pastangomis vaizduoti Lietuvos žydus kaip 
kraštui kenkiančią, jos nemylinčią bendruomenę - svetimkūnį. Tokią pro- 
pagandą skleidė Verslas, savaitraštis Tėvų žemė, dalis nacionalistiškai nusi- 
teikusių inteligentų. Nepaisant to, kad Lietuvos vyriausybės santykiai su 
Trečiuoju reichu buvo įtempti, o Klaipėdos krašte griežtai represuotos ten 
veikusios nacistinės organizacijos, visoje Europoje plintančios, kraštutiniu 
nacionalizmu persunktos nuotaikos paliko savo pėdsakų ir Lietuvoje. Ket- 
virtojo dešimtmečio pabaigoje antisemitai vis dažniau reikalavo „tvarkyti 
žydų klausimą“. Rašytojas Vytautas Alantas reikalavo atskiro žydų paplūdi- 
mio Palangoje, kad lietuviai būtų apsaugoti nuo tariamo žydų nešvarumo.26 
1934 metais įvyko pirmas, deja, ne paskutinis, viešas lietuvių studentų iš- 
puolis prieš žydus Vytauto Didžiojo universitete. Ketvirtojo dešimtmečio 
antrosios pusės Valstybės saugumo departamento pranešimuose apstu ži- 
nių apie antižydiškų lapelių platinimą, žydų parduotuvių langų daužymą ir 
apskritai antižydišką vandalizmą.27 

1929 metų rugpjūčio 1-2 dienomis įvyko tarptautinį rezonansą sukėlę 
„Slabados (t. y. Vilijampolės) ekscesai“, kuomet keleto saugumiečių, šau- 
lių ir šiaip „patriotiškai nusiteikusių“ vyrukų gauja užpuldinėjo tariamai 


25 Žr.: Verslas, 1932, vasario 25; 1932, kovo 31; 1938, rugsėjo 22. 

26 V. Alantas, „Aktualieji paplūdimio klausimai“, Lietuvos aidas, 1938, rugpjūčio 26. 

27 VSD 1939 gruodžio 13 pranešimas nr. 313, Hoover Institution archyvas (Stanfor- 
do universitetas, JAV), E. Turausko rinkinys. 

komunistinio nusiteikimo žydų praeivius. 1934 metų vasarą pasitaikė 
žydų užpuolimų Šiauliuose, Kuršėnuose, Kaune ir kitur. 1936 metais, pa- 
sklidus gandams apie žydų „ritualines žmogžudystes“, vyko antižydiškos 
riaušės Varniuose. Bene didžiausios lietuvių inspiruotos antižydiškos riau- 
šės įvyko 1939 metų birželį per atlaidus Leipalingyje po kažkokio Prano 
Pilvelio ir žydų parduotuvės savininko Pereco Kraveco susistumdymo — 
teko iškviesti papildomas policijos ir šaulių pajėgas įsiaudrinusiai miniai 
sutramdyti, buvo lengvai sužeistų. Susirūpinęs Valstybės saugumo departa- 
mentas nuodugniai ištyrė Leipalingio įvykius. Archyve išliko įdomus ir 
vertingas saugumo pareigūno J. Lembergo pranešimas, kuriame rašoma: 


Leipalingio apylinkėje viešpatauja ryški antisemitinė nuotaika, susida- 
riusi bendrų socialinių bei tautinių ir lokalinių faktorių įtakoje. [...] 
Leipalingio apylinkės antisemitinei nuotaikai pavaizduoti yra charak- 
teringas tas faktas, kad įvykusio eksceso niekas nesmerkia, atvirkščiai — 
visi giria. Esą didelės bausmės ekscesininkams gali iššaukti dar dides- 
nių antisemitinių ekscesų. Be to, po įvykio. ir charakteringi gandai buvo 
pasklidę. Girdi, už Leipalingio žydų langų išmušimą Hitleris padova- 
nojęs Lietuvai kažkokį brangų lėktuvą, o jeigu keli žydai būtų buvę pa- 
piauti, tai ir visą Klaipėdos kraštą būtų grąžinę Lietuvai. Tie gandai 
ūkininkų pasakojami visu rimtumu.2? 


Aštrėjančius etninius ir apskritai politinius bei visuomeninius santy- 
kius lėmė visoje Europoje pasireiškęs nusivylimas vadinamąja buržuazine 
demokratija, kurią vis dažniau ėmė koneveikti ne tik kairiosios politinės 
jėgos, bet ir dešinieji. Net ir kai kurie jaunesnės kartos katalikų intelektua- 
lai, jau nekalbant apie jaunuosius tautininkus, neatsispyrė autoritarizmo ir 
rasizmo idėjų žavesiui. Gerai žinoma Antano Maceinos „organinės valsty- 
bės“ idėja, pagal kurią valstybės piliečiai skirstomi į pirmarūšius (lietu- 
vius) ir antrarūšius (tautinės mažumos) gyventojus.30 Pagal Saugumo de- 
partamento 1939 metų sausio 4 dienos pranešimą, istorikas Zenonas Ivins- 
kis išdrožė kalbą, kurioje pagyrė vokišką politinę sistemą, nes, girdi, to 
krašto „politikos vadai yra ryžtingi ir savo kraštui atneša vis naujų laimėji- 
mų“ ir turi „aiškią sistemą, toli numatančius planus ...“ Toliau istorikas 

28 LCVA, f. 922, ap. 1, b. 3. 
29 J. Lembergo 1939 birželio 30 raportas, LCVA, f. 378, ap. 11, b. 206. 


30 Žr. L. Donskis, „Antanas Maceina: doktrininis intelektualas XX amžiaus lietuvių 
kultūroje“, Akiračiai, 1997, nr. 2—4. 

publikai kaip pavyzdį pristatė vokiečių okupuotą Austriją, kur „buvęs griež- 
tai pritaikytas rasizmo įstatymas, ir kraštas tapo išvaduotas nuo vienos pa- 
razitiškos mažumos. Štai ir esanti rasizmo geroji pusė“. Istoriką labiausiai 
žavėjo autoritarinių sistemų „planas, sistema, valia“.31 Palyginimo dėlei 
prisimintina, kad daugelį demokratija nusivylusių Europos ir JAV intelek- 
tualų žavėjo stalinizmo prometėjiškas naujos visuomenės kūrimas. 

Lietuvos Respublikos žlugimo išvakarėse sunkėjanti ekonominė padė- 
tis, socialinė ir politinė įtampa bei grėsminga tarptautinė situacija neigia- 
mai veikė visuomenės stabilumą. Tačiau būtų klaidinga manyti, kad įvairių 
krizių drebinama Lietuva buvo kažkokia smurto ir diskriminacijos tvirto- 
vė, kaip ją kartais bando pavaizduoti ankstesni sovietų ir net kai kurie Va- 
karų tyrinėtojai. Lietuvos socialiniai, etniniai ir politiniai prieštaravimai 
neturėtų būti išpučiami. Nepaisant įvairių neigiamų procesų, neteisinga 
būtų teigti, kad nepriklausomybės metais Lietuvos žydai buvo masiškai ar 
sistemingai skriaudžiami. Tuo metu, kai vyriausybė aiškiai kontroliavo pa- 
dėtį krašte (1920-1938), neužregistruotas nė vienas atvejis, kad kas nors 
būtų Žuvęs antisemitinio pogromo metu. (Tuo pat laikotarpiu JAV garsėjo 
gausiais linčo susidorojimais su juodaodžiais.)32 Lietuvos Respublika ne- 
priėmė nė vieno antisemitinio įstatymo, be to, finansiškai rėmė žydų religi- 
nį bei kultūrinį gyvenimą. Neretai patys Lietuvos žydai palankiai vertino 
savo padėtį lygindami ją su savo tautiečių likimu kitose šalyse, pavyzdžiui, 
Lenkijoje. 

Pagrindinis veiksnys, garantavęs žydų saugumą nepriklausomybės me- 
tais, buvo daugelio vyresnės kartos Lietuvos valstybininkų ir visuomeni- 
ninkų liberalus požiūris į tautines mažumas. 1935 metų sausį paskelbtoje 
kalboje prezidentas Antanas Smetona pasmerkė nacių rasistines teorijas 
pabrėždamas, kad Europoje iš viso „neįmanoma rimtai kalbėti apie tautinį 
ir rasinį grynumą“, kad nėra gerų ir blogų tautų, kad reikia tausoti mažumų 


31 LCVA, f. 378, ap. 10, b. 186, I. 7-8. 

32 Kažkodėl Vakaruose dar vis skleidžiamas komunistinio pogrindžio tuomet inspi- 
ruotas teiginys, kad lietuviai 1939 metų rudenį žygio į Vilnių metu sukurstė pogro- 
mą. Išties neramumus, kurių iš pradžių ką tik atvykusiems lietuvių policininkams 
nesisekė sutramdyti, daugiausia išprovokavo vietinių ir pabėgėlių lenkų nepasiten- 
kinimas lietuvių „okupacija“ ir ekonominiais sunkumais. Riaušės buvo nukreiptos 
ne tik prieš žydus, bet ir prieš lietuvius. Šį incidentą taikliai aprašė R. Žepkaitė, 
Vilniaus istorijos atkarpa, 1939-1940. Vilnius, 1990, p. 66-69 ir P. Lossowski, 
Litwa i sprawy polskie, Warszawa, 1982, s. 65-66. 

pilietines teises.33 Kauno burmistras ir tautininkų šulas Antanas Merkys 
bei kiti valstybės vadovai 1935-1936 metais griežtai kritikavo Verslininkų 
sąjungą, reikalavo, kad ji laikytųsi „moralios konkurencijos“ ir vengtų „gai- 
valinio šovinizmo“. Ernestas Galvanauskas viešai paneigė verslininkų pa- 
mėgtą teoriją, kad žydai ekonomiškai diskriminuoja lietuvius.3* Taip pat 
aukštųjų mokyklų vadovybė tramdė studentus šovinistus - 1938 pavasarį 
pasikartojo išpuoliai prieš žydus studentus. Tuometinis Kauno universiteto 
rektorius Mykolas Romeris rašė: „Chuliganiški ir nekultūringi išsišokimai 
prieš žydų studentus buvo man visiškai netikėti“.3> Naujasis VDU vadovas 
Stasys Šalkauskis 1939 metų lapkritį pareiškė, kad „sudėtingas ir painus 
žydų klausimas yra tikras dorovinio ir visuomeninio auklėjimo egzaminas“, 
ir apgailestavo, jog „tenka pripažinti, kad antisemitizmo banga, kuri paskuti- 
niais metais užliejo visą pasaulį, rado tam tikro atgarsio ir mūsuose“ pabrėž- 
damas tai ypač paveikus „menkai tesupratusią mūsų visuomenės dalį...“36 

1938 metų sausio 5 dienos kalboje prezidentas pabrėžė, kad „tautinė 
idėja, [Tautininkų] Sąjungos pasiimta stiprinti, būtų visuomet gyva ir vai- 
singa, ji neprivalo stokoti visuotiniškai žmoniško pagrindo. [...| Dabar tik 
priminsiu, kad siauras tautiškumas nesusintų mums rūpimą idėją. Kur ji 
išsigimsta, ten ji virsta žmonijos šeimoje dyka [-..]. Kur tautai vadovauja 
žmonės, aklai įsimylėję savimi ir savaisiais, ten tautinė idėja nestengia pasi- 
reikšti tyra ir skaisti“ .37 Smetonos giminaitis ir Panevėžio meras T. Choda- 
kauskas, kalbėdamas žydų bendruomenei, pareiškė: „Jūs [žydai] visada čia 
gyvensite, kaip laisvi ir lygūs piliečiai, nes Jūs liūdite ir džiaugiatės kartu su 
mumis, lietuviais. Linkiu ir toliau eiti Lietuvos keliu“ .3š 

Tuo tarpu antismetoninė opozicija, susivienijusi į Lietuvos aktyvistų 
sąjūdį (LAS), skelbė visiškai priešingus šūkius, ragino Lietuvą šlietis prie 
Ašies valstybių ir prisidengę patriotizmo bei „autoritarinės demokratijos“ 
skraiste nesidrovėjo atvirai kurstyti tautinės ir rasinės neapykantos.3? LAS 
ir voldemarininkai tyčiojosi iš Smetonos pravardžiuodami jį „žydų kara- 


33 Tautos Vado Antano Smetonos kalba, Kaunas, 1934, p. 14-15. “ 

34 Verslas, 1935, gruodžio 19; 1936; sausio 30; 1936, vasario 6. 

35 Apžvalga, 1938, kovo 6. 

36 Apžvalga, 1939, lapkričio 3. 

37 Apžvalga, 1938, sausio 16. 

38 Apžvalga, 1938, sausio 23. 

39 Zr. G. Rudis, „Jungtinis antismetoninės opozicijos sąjūdis 1938-1939 metais“, 
Lietuvos istorijos metraštis: 1996 metai, Vilnius, 1997, p. 182-215. 

liumi“. Bet daugelis žydų puikiai suprato, kad kaip tik Smetona ir vyres- 
nioji tautininkų karta stojo „geležine siena“ tarp jų ir jų persekiotojų.*0 
Ypač principingai antisemitiniams išpuoliams priešinosi vidaus reikalų 
ministras Kazys Skučas, pareiškęs, kad vyriausybė imsis griežtų priemonių 
„Sąryšy su paskutiniais neatsakingų elementų išsišokimais prieš žydų pilie- 
čius keliuose provincijos miestuose“. Generolas tikėjosi, kad „platieji lie- 
tuvių tautos sluoksniai ir sąmoningi inteligentai“ taip pat pasipriešins „sve- 
timų vėjų“ inspiruotam antisemitiniam elgesiui, įspėjo spaudą nekurstyti 
etninių aistrų. Apskritai žydų spauda gyrė ministro ir vietinių tvarkos pa- 
laikymo organų darbą užkertant kelią ekscesams.*! 

1939 metų spalio 11-12 dienomis vyko kairiųjų inspiruotos prosovieti- 
nės demonstracijos, palaikančios SSRS ir Lietuvos tarpusavio pagalbos su- 
tarties pasirašymą. Jose kartu su Justinu Paleckiu ir lietuvių kairiaisiais 
dalyvavo nemažai Žydų jaunimo. Ir čia Skučas išlaikė blaivią nuostatą pa- 
brėždamas, jog „tam tikrų Žydų jaunuolių išsišokimai negalės kenkti bei 
drumsti gerų lietuvių ir Žydų savitarpio santykių“, ir ramindamas visuome- 
nę, kad jaunieji išsišokėliai neatstovauja žydų tautai.42 

Išties čia aptinkame vieną iš to meto istorijos ironiškų paradoksų. Tau- 
tinės tolerancijos idėjas propagavo diktatūrinė „tautos vado“ klika, tuo tar- 
pu opozicija, įskaitant ir katalikiškąjį bei demokratinį jos sparnus, vis to- 
liau klimpo į siauro nacionalizmo ir etninio nepakantumo liūną. Vertinda- 
mi 1918-1940 metų nepriklausomos Lietuvos etninius, taip pat lietuvių ir 
žydų santykius aptinkame sudėtingą ir dinamišką praeitį, kurioje virte virė 
prieštaringi ir sunkiai suderinami procesai. Lietuvos žydų kultūrinis „lie- 
tuvėjimas“ susidūrė su plintančiu lietuvišku nacionalizmu, taip pat žydų 
visuomenėje stiprėjančiu sionistiniu judėjimu, skatinančiu emigraciją į Pa- 
lestiną. Lietuvių ir žydų atsiminimuose rasime idiliškų nepriklausomybės 
metų aprašymų, bet lygiagrečiai aptiksime konfliktų ir neigiamų reiškinių 
detalių. Kitaip tariant, to meto mozaika kupina ir šviesių spalvų, ir tamsių 
dėmių. Deja, tokia sudėtinga praeitis kartais suteikia progos vertinti istori- 
ją paviršutiniškai ir kategoriškai pabrėžiant tiktai vieną arba kitą klausimo 
aspektą, nesigilinant į problemų esmę ir nebandant pateikti visapusiško, 
kad ir kupino prieštaravimų, to meto vaizdo. 


40 LCVA, f. 378, ap. 3, b. 4849. 
41 Apžvalga, 1939, liepos 2. 
*2 Apžvalga, 1939, spalio 22. 

Nepriklausomybės metais lietuvių ir žydų santykiuose rasime tiek tei- 
giamų, tiek neigiamų poslinkių, o sovietinė okupacija šiuos santykius veikė 
vien neigiamai. Neperdedant galima teigti, kad poveikis buvo katastrofiš- 
kas nuo pat pirmųjų dienų. Savaime suprantama, nemažai žydų guodėsi 
iliuzija, kad sovietų okupacija buvo išsigelbėjimas nuo ypač jiems grėsmin- 
go Trečiojo reicho. Iš sovietų kariuomenę džiaugsmingai sveikinančiųjų 
nemažai buvo kairuoliško žydų jaunimo - šį istorinį faktą konstatuoja ne 
tiktai tuometinė antisemitinė literatūra, bet ir gausūs dorų lietuvių bei Žy- 
dų atsiminimai.43 Žydų jaunimo entuziazmas darė lietuvių visuomenei slo- 
gų įspūdį, o kai ką tikriausiai ir siutino. Jaunimo poelgis taip pat kėlė 
nerimą ir vyresniajai žydų kartai, kuri puikiai suprato, kad tai komplikuos 
ir taip jau nuo ketvirtojo dešimtmečio pabaigos įtemptus lietuvių ir žydų 
santykius. 

Visa tai buvo žinoma ir kėlė susirūpinimą naujai sukurtai marionetinei 
Liaudies Vyriausybei, sovietų saugumo ir politiniams organams bei plačia- 
jai visuomenei. 1941 metų birželio 27 dieną sovietų rezidentūra Kaune 
pranešė SSRS Užsienio reikalų komisariatui, kad ministro pirmininko pa- 
vaduotojo pareigas einantis Vincas Krėvė-Mickevičius skundėsi sovietų 
pasiuntiniui Pozdniakovui, jog Lietuvos komunistų partija „įnešė paniką 
tarp gyventojų, kurie pasipiktinę elgesiu žydų, ignoruojančių Lietuvos vals- 
tybingumą“.*+* Kad daugelis gyventojų iš karto sutapatino sovietų valdžią su 
žydais, ryškiai liudija 1940 metų liepos „rinkimai“ į Liaudies Seimą. Anti- 
sovietiškai nusiteikę balsuotojai į urnas metė sugadintus biuletenius, laik- 
raščių iškarpas, antisovietinius lozungus ir kita. Iš Justino Paleckio fonde 
išsaugotų trisdešimties tokių biuletenių keturiolika buvo ryškiai antisemi- 
tiniai: „Žydai, marš Palestinon!“, „Muškit žydus, gelbėkit Lietuvą“, „Šalin 
Žydų vyriausybę“ ir pan.45 Archyvuose, atsiminimuose ir apskritai visuose 
šaltiniuose apstu lietuvių ir žydų konflikto pavyzdžių iš pirmųjų sovietų 
okupacijos metų. Tad priešiškumas sovietų valdžiai ir antipatija žydams 
dažnai ėjo ranka rankon. 


43 Žr. J. Andrašiūnas, „Kaip mane apmėtė gėlėmis“, Akiračiai, 1984, nr. 10. Plg. 
F. Frome, Some Dare to Dream: Frieda Frome's Escape from Lithuania, Ames, 
1988, p. 7, 10; H. Gordon, The Shadow of Death: Holocaust in Lithuania, Le- 
xington, KY, 1992, p. 11-12. 

** Lietuvos ypatingasis archyvas, f. K-1, ap. 49, b. 828, I. 45-46. 

* Lietuvos visuomenės organizacijų archyvas (toliau — LVOA), f. 3377, ap. 58, 
b. 593. 

Žydų vaidmuo sovietų okupacijos metais tapo kontroversija, kuri, deja, 
dažnai apipinta įvairių mitų, prieštaringų duomenų citavimo, neatsakingo 
piktnaudžiavimo statistika bei šaltiniais. Atsiranda net nesąžiningų auto- 
rių, mėginančių aiškinti, kad savo elgesiu patys žydai išprovokavo supran- 
tamą lietuvių kerštą, tuo bandant pateisinti tai, kas nepateisinama - dalyva- 
vimą masinėse žydų žudynėse. Todėl ši tema, ypač žydų komunistų vaid- 
mens įvertinimas, reikalauja itin blaivaus, moksliškai pagrįsto požiūrio. 

Pirmiausia reikia pabrėžti, kad nėra jokio pagrindo tuomet (kai kurių 
žmonių manymu net ir dabar) paplitusiam įsitikinimui, kad sovietų val- 
džia buvusi „Žydų valdžia“. Tiesa, pirmaisiais okupacijos mėnesiais žydų 
komunistų ir komjaunuolių procentas Kaune buvo neproporcingai didelis. 
1940 metų pabaigoje iš 376 Kauno komunistų žydų buvo 180, lietuvių 158. 
Tačiau iš 67 Kauno atstovų lemtingame 1941 metų vasario 5-9 dienomis 
vykusiame penktajame LKP suvažiavime rusų bei kitų sovietų atstovų buvo 
30, žydų 20, lietuvių 17. Tuo tarpu bendras žydų procentas visoje LKP 
1941 metų sausio duomenimis, buvo 16,675.*6 Tačiau tikrasis LKP veidas 
atsiskleidė per penktąjį suvažiavimą: iš 266 balso teisę turinčių atstovų net 
93 buvo NKVD ir Raudonosios armijos darbuotojai. Pagal tautybę - 107 
lietuviai, 100 rusų, 33 žydai, 20 baltarusių, 10 ukrainiečių, 6 kitų tautybių. 
Taigi gausiausi buvo rytų slavų atstovai.*7 Centro komiteto daugumą suda- 
rė lietuviai, kurie skaičiumi dominavo Liaudies Seime, Aukščiausiojoje 
Taryboje ir Vyriausybės aparate. Vis dėlto pastarųjų trijų institucijų etninė 
sudėtis mažai reikšminga, nes tai buvo grynai marionetiniai, rimtų politi- 
nių klausimų nesprendžiantys organai. 

Kalbant apie žydų vaidmenį 1940-1941 metais būtina įsidėmėti, jog 
žydai komunistai, kaip ir lietuviai komunistai, buvo labai nedidelė bendro 
etnoso dalis. Žydai komunistai, Mopro nariai ir komjaunimas, žodžiu, ko- 
munistuojantis elementas vargu ar sudarė net vieną procentą visų Lietuvos 
žydų, kurių dauguma priklausė konservatyvių pakraipų judėjimams - ju- 
daizmui ir sionizmui. Kitaip tariant, komunistuojančių žydų procentas, 
kaip dalis visos bendruomenės, mažai skyrėsi nuo lietuvių. 

Kadangi religine, socialine ir tautine prasme dauguma Lietuvos žydų 
savo ideologija buvo tradiciškai konservatyvūs, okupacinė sovietų valdžia 
persekiojo ir naikino pagrindines žydų bendruomenės religines, kultūri- 


46 LVOA, f. 1771, ap. 1, b. 170; taip pat suvažiavimo anketos, LVOA, ap. 2, b. 19. 
47 LVOA, f. 1771, ap. 2, b. 4. 

nes, ekonomines ir tautines institucijas, uždarinėjo žydų mokyklas, sinago- 
gas, kultūrines organizacijas, nacionalizavo žydų bankus ir visuomeninį 
turtą. Jei kai kuriais atvejais tiek lietuviai, tiek žydai komunistai kartais 
„saviesiems“ ir padėdavo, šiaip jau vietiniams komunistams nebuvo nei 
noro, nei galimybių gelbėti savuosius buržujus. Išties ištremtų, kalėjusių ir 
šiaip nuo sovietų nukentėjusių žydų buvo keliskart daugiau negu žydų kil- 
mės LKP narių. Pagal vėliausią birželio trėmimų statistiką, žydai sudarė 
beveik 976 ištremtųjų, t. y. truputį daugiau palyginus su žydų gyventojų 
proporcija Lietuvoje.*š 

Daugelį metų nacionalinės LKP sudėties tema buvo apeinama arba dės- 
toma gana supaprastintai“?. Kaip minėta, problema gana sudėtinga, 0ją 
sprendžiant vienpusiškai ir tendencingai nesunku pateikti klaidinamų fak- 
tų ir išvadų. Tokia padėtis palieka gana plačią erdvę šiuo klausimu nesąži- 
ningai spekuliuoti be pagrindo teigiant, jog, tarkime, 9575 NKVD darbuo- 
tojų buvo žydai, jog lietuvius trėmė beveik vien žydai, kad tarp ištremtųjų 
žydų nebuvo, ir kita. Antra vertus, nėra prasmės nutylėti istorinio fakto, jog 
nepriklausomybės metais ir sovietų okupacijos pradžioje Žydai negausiose 
LKP gretose sudarė gana svarų skaičių.50 Šiandien LKP archyvo durys at- 
vertos kone kiekvienam ir jau turime dvi išsamias mokslines studijas šiuo 
klausimu. Spekuliuoti „žydiško bolševizmo“ šmėkla įmanoma tiktai remian- 
tis atsiminimais ir šiaip vienpusiškais tendencingais to meto „įspūdžiais“, 
nekreipiant dėmesio į gausią faktografinę bei archyvinę medžiagą.>! 

Vis dėlto kai kuriuose lietuvių sluoksniuose dar gajus mitas apie taria- 
mą „žydų valdžią“ 1940-1941 metais. Iš dalies tai paaiškinama „pirmojo 
įspūdžio“ psichologija, gėlių mėtymo sovietų kariškiams prisiminimais, 


** Kauno diena, 1999, nr. 136. Neproporcingai daug ištremtųjų sudarė lenkai — 
16,53. 

49 Žr.: Lietuvos Komunistų Partija skaičiais: 1918-1975, Vilnius, 1976. 

50 Žinomas Izraelio istorikas Dovas Levinas, rėcenzuodamas Liudo Truskos monogra- 
fiją apie Antaną Smetoną, sukeitė prof. Truskos pateiktą LKP narystės statistiką 
sumažindamas žydų komunistų skaičių iki 1076, nors Truskos iš archyvų paimtais 
duomenimis, 1939 metais LKP gretose buvo mažiausiai trečdalis žydų (D. Levin, 
„The Interwar President of Lithuania: between Liberalism and Authoritarianism“, 
Jews in Eastern Europe, 2 (36), Jerusalem, 1998, p. 85). 

?! Zr. L. Truska, „Lietuvos valdžios įstaigų rusifikavimas 1940-1941 m.“, Lietuvos 
gyventojų genocido ir rezistencijos tyrimo instituto darbai, 1996, nr. 1, p. 3-28. 
Plg. N. Maslauskienė, „Lietuvos komunistų tautinė ir socialinė sudėtis 1939 m. 
pabaigoje-1940 m. rugsėjo mėn.“, Genocidas ir rezistencija, 1 (5). 1999, p. 77-104. 

kai kurių žydų politiniu veržlumu, jau minėta Kauno miesto kompartijos 
nacionaline sudėtimi, ir kita. Stebėtojas, negalintis arba nenorintis suprasti 
tikrosios padėties, matė tai, ką jis buvo aprioriškai nusistatęs matyti. Pro- 
blemą galime pavaizduoti tokia schema:52 





K - kolaborantų visuma, V - visuomenė, KV - kolaborantai kaip (V) visuomenės dalis, 
S - stebėtojas, kuris mato palyginti didelį KV koeficientą lyginant su K, bet nemato ar 
nenori matyti, kad KV yra mažytė dalis V 


Be abejo, tam tikros įtakos turėjo ir tarpukario metais didėjantis jauni- 
mo radikalizmas bei tradicinis kai kurių bažnyčios ir visuomenės atstovų 
bolševizmo sutapatinimas su žydais, taip pat antisovietinio pogrindžio, ypač 
Lietuvių aktyvistų fronto (LAF), antisemitinė propaganda. Negailestinga 
ekstremali geopolitinė situacija taip pat formavo abiejų bendruomenių tar- 
pusavio „prosovietišką“ bei „provokišką“ įvaizdžius. Praktiškai antisovie- 
tinei lietuvių daugumai vienintelis išsigelbėjimas nuo stalinizmo buvo Vo- 
kietijos ir SSRS karas. Nereikia aiškinti, kaip vokiečių atėjimą į Lietuvą 
suprato žydai. Birželio trėmimai dar labiau skatino daugelį Lietuvos gy- 
ventojų tikėtis išsigelbėjimo iš Vakarų. Grigorijus Šuras, Vilniaus geto kro- 
nikos autorius, atsimena: 

[Trėmimų] vaizdas buvo kraupus. Prasidėjus karo veiksmams, ši depor- 

tacija Raudonajai armijai sukėlė nemažai sunkumų ir paveikė vietinių 


52 Paimta iš S. Sužiedėlis, „Penkiasdešimčiai metų praėjus: lietuvių tautos sukilimo ir 
laikinosios vyriausybės istorijos interpretacijų disonansai“, Metmenys, 1991, t. 61, 
p. 149-172. 


XXV 


Saulius Sužiedėlis 


gyventojų elgesį tuo metu, kai atėjo vokiečiai. Daugelis vokiečius laikė 
tikraisiais arba galimais gelbėtojais nuo neišvengiamos tremties.>3 


Tokia per pirmajį sovietmetį susiklosčiusi situacija tragiškai aštrino jau 
ir taip įtemptus tautinius santykius. Iš viešumos pasitraukė arba papras- 
čiausiai buvo sovietų sunaikinta ta vyresnioji lietuvių visuomenės vadovų 
ir veikėjų karta, kuri anksčiau rovė tautoje pasirodžiusius tautinės neapy- 
kantos ir smurto daigus, skatino toleranciją. Ekstremalioje okupacijos at- 
mosferoje nuosaikus politinis diskursas tapo visiškai nuvertintas. Išsigimę 
politiniai instinktai inspiravo didelį posūkį į dešinę pabrėžiant radikalų 
nacionalizmą ir neapykantą tautos „išdavikams“. Ekstremizmas gimdė eks- 
tremizmą. Nuosaikus politinis centrizmas, gyvybiškai reikalingas ugdant 
sveiką pilietinę visuomenę, reikalauja tam tikrų esminių sąlygų, kaip antai: 
brandžios politinės vadovybės, ekonominio ir socialinio stabilumo, tikrų 
demokratinių institucijų, tolerancijos tradicijų. Tokių sąlygų 1940-1941 
metais Lietuvoje nebuvo. Priešingai, net ir labiausiai piktavališko burtinin- 
ko lazdelė nebūtų sugebėjusi sukurti tokios velniškai painios situacijos, 
palankesnės visuomenės ir valstybės demoralizavimui, kokia egzistavo per 
pirmąją sovietų okupaciją. 


Holokaustas ir Lietuva 


Šių dienų istoriografijoje žydų genocidas įvardytas dviem terminais. Daž- 
niausiai vartojamas graikų kilmės žodis holokaustas, tai yra - deginta auka. 
Rečiau aptinkamas hebrajų kilmės terminas, žymintis katastrofą, - šoa. 
Kaip taikliai yra pastebėjęs Amerikos latvių istorikas Andrius Ezergailis, 
Antrojo pasaulinio karo metais vienaip ar kitaip holokaustą patyrė kone 
kiekviena vokiečių okupuota Europos valstybė. Tačiau holokausto pradžia 
sietina tiktai su viena — Vokietija. Trečiasis reichas ketvirtajame dešimtme- 
tyje buvo vienintelė Europos valstybė, sukūrusi ideologizuotu rasizmu pa- 
grįstą juridinę, ekonominę ir politinę sistemą. Visuotinio ir galutinio žydų 
naikinimo koncepcija (Endlėsung) gimė Berlyne ir buvo galutinai sufor- 
muluota garsiojoje 1942 metų sausį Wannsee priemiestyje vykusioje konfe- 
rencijoje. Vis dėlto pirmasis to naikinimo etapas glaudžiai susijęs su Lietu- 
va. Būtent čia buvo pradėta masiškai naikinti žydus. 

1941 metų žydų skerdynės Baltijos šalyse, Baltarusijoje ir Ukrainoje 
buvo inspiruotos vokiečių SS ir SD, t. y. saugumo policijos organų. Forma- 


33 G. Šuras, Užrašai: Vilniaus geto kronika, Vilnius, 1997, p. 23. 

lus vokiečių operatyvinių grupių (Einsatzgruppen) tikslas buvo garantuoti 
užfrontės saugumą likviduojant „vokiečiams priešingus elementus“. Ver- 
machtui veržiantis tolyn į SSRS gilumą paaiškėjo, kad tai iš tikrųjų reiškė 
žydų Rytuose sistemingą naikinimą. Reicho saugumo vyriausiojo štabo 
(RSHA) vadovas Reinhardas Heydrichas vylėsi, kad žydus išvalys sponta- 
niškai sukilę kerštingi vietos gyventojai. Šios viltys tik iš dalies pasiteisino, 
nes „spontaniški“ pogromai buvo nepakankamai didelio masto, dažnai rei- 
kalaujantys vokiečių padrąsinimo ir, anot Einsaizgruppe A vado Franzo 
Stahleckerio, pirmajai pogromų bangai praėjus juos buvo sunku „atnaujin- 
ti“. Tai pažymėjo pirmasis ir bene geriausiai žinomas holokausto istorikas 
Vakaruose Raulis Hilbergas.>4 

Holokaustą Lietuvoje galima padalyti į tris etapus, iš kurių pirmasis — 
1941 metų vasarą ir rudenį vykusios intensyvios žudynės, pasiekusios savo 
apogėjų rugpjūčio-spalio mėnesiais. Pačias pirmąsias akcijas Kaune orga- 
nizavo vokiečių SD (Sicherheitsdienst, t. y. saugumo tarnybos) Einsatzgruppe 
A padalinys, EK 1b komanda, kuriai vadovavo SS pulkininkas leitenantas 
Erichas Ehrlingeris. SD vertėjo Ričardo Švaicerio liudijimu, pirmosiomis 
karo dienomis žurnalistas Jonas Klimaitis suvedė „partizanų vadovus“, iš 
jų majorą Kazį Šimkų ir vyresnįjį leitenantą Bronių Norkų su Franzu Stah- 
leckeriu, kuris „ragino partizanus nukreipti jų dalinius ne tiktai prieš ko- 
munistus ir aktyvistus, bet taip pat prieš Kauno žydus, ko partizanai dar 
nebuvo numatę kaip būtino (vok. vordringlich) uždavinio“5. Čia ir kyla 
klausimas: jeigu partizanai buvo taip įsiutę ant žydų ir juos žudė tūkstan- 
čiais dar vokiečiams neužėjus (kaip teigia ne vienas istorikas), tai kodėl 
prireikė Stahleckerio skatinimų? Turbūt šis incidentas ir paaiškina Stah- 
leckerio raporto užuominą, jog pogromus kurstyti buvo nelengva. 

Labai sunku tiksliai nustatyti pirmosiomis karo dienomis vykusių po- 
gromų ir ekscesų pobūdį bei apimtį. Žydų atsiminimuose, iš jų Torio die- 
noraštyje, yra nemažai užuominų apie „spontaniškai“ pačių lietuvių inicia- 
tyva vykdomas antižydiškas akcijas, per kurias nužudyta tūkstančiai žydų. 


54 R. Hilberg, The Destruction of the European Jews, New York, 1961, p. 204. 

55 K. Stang, Kollaboration und Massenmord: die litauische Hilfspolizei, das Rol- 
Ikommando, Hamann und die Ermordung der litauischen Juden, Frankfurt am 
Main, 1996, S. 115. Nors Stango veikalas turi rimtų trūkumų, vietomis jo teiginiai, 
kur cituojami autentiški vokiečių dokumentai, taip pat Joachimo Hamanno dali- 
nio aprašymas, yra naudingi to laikotarpio tyrinėtojąjns. 

Be abejo, kai kur vyko pačių partizanų ir šiaip ginkluotų piliečių „keršto“ 
akcijos, mušimai, žydų persekiojimas.?6 Bene žiauriausias iš tokių nedidelės 
apimties ekscesų — visame pasaulyje pagarsėjusios „Lietūkio“ garažo sker- 
dynės, kai buvę sovietų kaliniai nukankino keliasdešimt ten suvarytų žy- 
dų.57 Žudynių nuotraukose matome ir stoviniuojančius besišypsančius vo- 
kiečius (kurie vėliau ciniškai tvirtino, kad juos „šokiravo“ vietinių gyven- 
tojų žiaurumas). Kiek Kaune siautėjusi Klimaičio vadovaujama ir vokiečių 
raginama grupė, kurioje priskaičiuojama nuo 50 iki 150 vyrų, išžudė žydų 
1941 metų birželio pabaigoje, dar neaišku. Vokiečių šaltiniuose minimi 
skaičiai nurodo, kad „partizanų“ pogromuose nužudyta 4000 žmonių. Ki- 
tur teigiama, kad per pogromus visoje Lietuvoje žuvo apie 10 000 žmonių. 
Tačiau tai dar nereiškia, kad tos akcijos vyko be vokiečių intervencijos ar 
net tiesioginės kontrolės. Ir kadangi Ehrlingeris savo 1941 metų liepos 1 
dienos raporte sako, kad Septintajame forte jo paties vadovaujamos egzeku- 
cijos jau buvo vykdomos, tikėtina, kad į minimą daugelio tūkstančių aukų 
skaičių įeina ir organizuotos egzekucijos, kurios vyko jau nebe „pogromų“ 
ar spontaniškų ekscesų sąlygomis, kaip kad Klimaičio grupės akcijos.38 

Pagal vokiečių ir Kauno komendantūros įsakymus, 1941 metų birželio 
28 dieną lietuvių sukilėliai buvo nuginkluoti ir atiduoti vokiečių žinion, 
nors kai kuriuose šaltiniuose jie ir toliau buvo vadinami partizanais. Vos 
savaitei praėjus nuo karo pradžios vokiečiams jau pavyko suorganizuoti 
didesnį lietuvių dalinį, kuris sudarė vadinamojo Tautinės darbo apsaugos 
(TDA) bataliono užuomazgą. Kai kurie šie pagalbinės policijos, arba Hilf- 
spolizei, dalyviai buvo įtraukti į Ehrlingerio organizuojamas egzekucijas 
Kaune. Liepos 1 dieną bataliono vadas pulkininkas Antanas Butkūnas jau 
davė daliniui pirmąjį oficialų įsakymą. Nuo pat pradžių TDA batalionui 
teko du pagrindiniai uždaviniai: objektų saugojimas ir dalyvavimas egze- 
kucijose. 

Pirmųjų karo dienų sūkuriuose vykusių žudynių Lietuvoje išaiškinimas 
ir nustatymas, kiek jos iš tikrųjų buvo „spontaniškos“, dar ilgą laiką vargins 
šio laikotarpio tyrinėtojus. Gali būti, kad galų gale teks pasitenkinti apytik- 
riais skaičiais ir priprasti prie gana prieštaringų bei nevienareikšmių šalti- 


36 Žr. LCVA, MK-1, nr. 3, |. 53. 

37 Lietuvos rytas, 1999, birželio 19. 

28 Ehrlingerio 1941 liepos 1, Karlo Jėgerio 1941 gruodžio 1 raportai (autoriaus 
archyve). Plg.: Y. Arad, „The Final Solution in Lithuania in the Light of German 
Documentation“, Yad Vashem Studies, 1976, t. 11, p. 234-272. 

nių interpretacijų. Tačiau keletas išvadų nekelia abejonių. Pirmosiomis ka- 
ro dienomis atsirado lietuvių, pasidavusių raginimams susidoroti su tikrais 
ir tariamais Lietuvos priešais - žydais ir komunistais, - kurie susitepė ne- 
kaltų žmonių krauju. Beveik visi tie pogromai vyko vokiečiams jau užėjus. 
Tačiau tų pirmųjų dienų žiaurūs ekscesai savo pobūdžiu nedaug skyrėsi 
nuo sovietų saugumo, kariuomenės ir aktyvistų vykdytų žudynių (Rainių 
miškelyje, Pravieniškėse). Praužus karo audroms, bent iki liepos vidurio, 
9595 Lietuvos žydų dar buvo gyvi. Tai dar nebuvo „galutinis sprendimas“. 

Mirtiną smūgį Lietuvos žydų bendruomenei sudavė ne pirmosiomis ka- 
ro dienomis vykę išpuoliai, bet SS leitenanto Joachimo Hamanno vado- 
vaujama mobili budelių komanda (Rollkomrmando) bei kitos 1941-ųjų metų 
rudenį vykdytos žudynės. 1913 metų gimimo Hamannas į SS įstojo 1938 
metais ir greitai kopė karjeros laiptais, net naciams jis buvo žinomas kaip 
fanatiškas žydų persekiotojas. Šios skrajojančios komandos didesnę dalį 
sudarė leitenanto Broniaus Norkaus vadovaujamas lietuvių specdalinys, 
kuris drauge su mažesne Hamanno vokiečių vadovų grupele sudarė Roll- 
kommando branduolį. Liepos pabaigoje-rugpjūčio pradžioje, jau po kai 
kurių mažesnio masto šaudymų, prasidėjo Hamanno mišrios, vokiečių ir 
lietuvių, komandos vykdomos platesnės apimties skerdynės. Iš viso, įskai- 
tant ir „mažąsias akcijas“, nuo liepos vidurio iki Hamanno komandos iš- 
formavimo spalio pradžioje, buvo sušaudyta nuo 60 000 iki 77 000 žmo- 
nių, daugiausia žydų. Pastarasis skaičius - tai paties Hamanno „apskaičia- 
vimas“ (Schūtzung).>? 

Žudynių metodika gerai žinoma. Dieną ar kitą prieš „akciją“ vietiniams 
pareigūnams, t. y. atitinkamoms vokiečių bei lietuvių įstaigoms, buvo pa- 
vedama „surinkti“ apylinkės žydus. Įsakymai dažniausiai ateidavo iš Kau- 
no SD įstaigos, bet lietuvių policijai įsakymus perduodavo pulkininko Vy- 
tauto Reivyčio vadovaujamas Policijos departamentas slaptu aplinkraščiu.60 
Kai kuriose vietovėse, ypač kur vyko didesnio masto akcijos (Marijampolė- 
je, Rokiškyje), į šaudytojus buvo kooptuojami kai kurie „vietiniai“. Vis 
dėlto pagrindinė naikintojų grupė - tai Hamanno ir Norkaus komanda. 
Žudynių išvakarėse, kartais tą pačią dieną, atokiau nuo gyvenviečių būdavo 
išrausiami tam tikro dydžio grioviai. Šį darbą atlikdavo sovietų karo be- 


59 K. Stang, min. veik., p. 168-170. 
60 Plačiau žr. A. Bubnys, Vokiečių okupuota Lietuva (1941-1944), Vilnius, 1998, 
p. 190-229. 

laisviai, kaliniai, rečiau atvaryti vietiniai gyventojai. Vietos policijos atves- 
tus pasmerktuosius vyrus, moteris ir vaikus alkoholiu girdomi žudikai gul- 
dydavo į duobę ir šaudydavo. Pati didžiausia akcija, į kurią buvo įtraukti ir 
lietuvių savisaugos daliniai, - spalio 28 dieną vykusi Kauno akcija, kai 
buvo atrinkta ir nužudyta apie 10 000 į miesto getą suvarytų žydų. Tai savo- 
tiškas klaikus rekordas - kažin ar rasime kitą tokią kruviną dieną Lietuvos 
istorijoje. Vilniuje darbavosi liūdnai pagarsėjęs vokiečių SD žinioje dirbęs 
lietuvių Ypatingasis būrys, kuris Paneriuose sušaudė dešimtis tūkstančių 
žmonių. Tokiu kraupiu būdu žuvo ne tiktai dauguma niekuo nenusikaltu- 
sių Lietuvos piliečių žydų, bet ir šimtmečiais klestėjusi unikali lietuviška 
žydų kultūra. 

Be abejo, šiandien lietuvių visuomenę labiausiai jaudina lietuvių vaid- 
mens šitame šiurpiame procese klausimas. Visapusiškas jo nagrinėjimas 
dar truks ilgesnį laiką, tačiau jau dabar galima padaryti bent keletą esminių 
išvadų. Visų pirma Europos holokaustas buvo Trečiojo reicho inspiruotas 
ir organizuotas veiksnys. Antra, kiekvienoje be išimties Europos šalyje at- 
sirado žydų genocido pagalbininkų bei žmonių, pritariančių „galutinio 
sprendimo“ idėjai. Trečia, kaip rodo neseniai išėjęs Andriaus Ezergailio 
veikalas The Holocaust in Latvia (1996), neproporcingai daug žmonių buvo 
sunaikinta palyginti mažo žudikų skaičiaus (tai patvirtina ir Christopherio 
Browningo studija apie vokiečių policinį batalioną Lenkijoje Ordinary Men, 
1992, taip pat liūdnai pagarsėjusio Impulevičiaus bataliono patirtis Gudi- 
joje).6! Ne išimtis buvo ir Lietuva. Vokiečių, tiesiogiai dalyvavusių žudy- 
nėse, buvo mažiausiai keli šimtai - įvairių saugumo įstaigų ir vermachto 
darbuotojų. Rollkomandoje dirbę lietuviai, rečiau kooptuoti vietiniai „po- 
licininkai“, Vilniuje SD žinioje veikęs Ypatingasis būrys ir kai kurie savi- 
saugos daliniai, t. y. tiesiogiai genocide dalyvavę nusikaltėliai, sudarė kiek 
didesnę grupę, ypač prisimenant, kad tų dalinių personalas, kaip ir visuose 
kariniuose junginiuose, buvo periodiškai atnaujinamas rotacijos būdu. To- 
kių asmenų buvo bent keletas tūkstančių ir tai prieštarauja ypač lietuvių 
išeivijoje pamėgtai tezei apie žydšaudžius kaip „saujelę padugnių“. Kita 
vertus, jie nesudaro tų „daugelio tūkstančių lietuvių“, kaip kartais mėgsta 
pabrėžti kai kurie tyrinėtojai Vakaruose. Tai daug ar mažai? Iš dalies pri- 


6! Plg. A. Ezergailis, The Holocaust in Latvia, Riga, 1996; Ch. Browning, Ordinary 
Men: Reserve Police Battalion 101 and the Final Solution in Poland, New York, 
1992. 

klauso nuo stebėtojo arba tyrinėtojo perspektyvos ir požiūrio. Šį klausimą 
bandė spręsti istorikas Solomonas Atamukas, pripažindamas, kad kalti- 
ninkų skaičių tiksliai nustatyti trukdo kaltumo sąvokos, tai yra kaltumo 
laipsnio apibrėžties problema. Vis dėlto, remiantis įvairiais šaltiniais, rei- 
kia manyti, kad kita jo išvada yra logiškai priimtina: „[...| visame žydų 
persekiojimo, pogromų, apiplėšimo, suvarymo į getus, jų apsaugos, toles- 
nio sutelkimo, varymo-vežimo ir šaudymo procese dalyvavo tūkstančiai 
vietos žmonių. Nors tai buvo nedidelė dalelytė iš maždaug 2,7 mln. gyven- 
tojų, bet kartu tai yra nemažas skaičius nusikaltusių žmoniškumui, huma- 
niškumui“. Nedaug abejonių kelia ir Atamuko teiginys, kad „žudymo pla- 
nus ištisai kūrė ir jų bendrą vykdymą organizavo vokiečiai“, tad holokausto 
pagrindiniai inspiratoriai ir suplanuotojai — Trečiojo reicho vyriausybė ir 
policinės struktūros. (Kaip skelbia ne vienas amerikietis profesorius: „Nė- 
ra Hitlerio, nėra ir holokausto“ arba paprasčiau angliškai: „No Hitler, no 
Holocaust“.) Kartu reikia pažymėti, kad su kai kuriomis išimtimis „prak- 
tiškai“ genocido vykdymas dažniausiai buvo atliktas į tą reikalą įveltų lie- 
tuvių rankomis.62 

Čia svarbu pridurti, kad karo meto statistika dažnai tampa kontroversi- 
jų ir polemikos objektu, nes norintieji klausimą politizuoti lengva ranka 
daugina arba mažina aukų ir nusikaltėlių skaičių pagal jiems naudingus 
kriterijus. Tą didele dalimi lemia, kaip apibrėžiamos „nusikaltėlio“ ar „au- 
kų“ sąvokos (jos gali būti interpretuojamos siauriau arba plačiau), nes nuo 
to, aišku, priklauso ir skaičiai - šia prasme kokybė lemia kiekybę. Tad 
nenuostabu, kad dėl karo meto statistikos retai būna vieninga nuomonė, 
kartais ir net labai radikalių jos skirtumų. Vis dėlto galime teigti, kad iki 
1941 metų pabaigos buvo nužudyta mažiausiai 135 000 Lietuvos žydų, tai 
yra dauguma dar 1941 metų liepos viduryje gyvenusiųjų. Į getus (Vilniaus, 
Kauno, Šiaulių) buvo suvaryta dar maždaug 35 000-40 000 žydų, kurie 
taip pat buvo pamažu naikinami. Maždaug 25 000 žydų suspėjo pabėgti 
arba buvo išvežti į SSRS gilumą, o likutis, ne daugiau kaip du tūkstančiai, 
slapstėsi krašte. Bendras Žuvusiųjų žydų skaičius konservatyviai skaičiuo- 
jant siekė maždaug 170 000.93 Taip pat reikia pridurti, kad į Lietuvą, ypač 
Devintąjį fortą, buvo vežami naikinti žydai ir iš kitų Europos kraštų. 

62 S. Atamukas, min. veik., p. 254. 


63 S. Jegelevičius, „Holokaustas Lietuvoje: skaičių pinklėse“, Lietuvos istorijos studi- 
jos, 1997, nr.5, p. 148-157. 

Pirmuoju holokausto etapu - iki 1941 metų pabaigos - Lietuvoje buvo 
sunaikinta beveik trys ketvirtadaliai Lietuvos žydų. Tai Lietuvos istorijoje 
unikalus, precedento neturintis atvejis - niekada nebuvo išžudyta tiek daug 
Lietuvos gyventojų per trumpą laikotarpį tokiu sistemingu būdu. 

Antrąjį Lietuvos holokausto etapą galima būtų pavadinti getų merdėji- 
mo laikotarpiu. Vilniaus, Kauno ir Šiaulių getų gyventojai arba, tiksliau 
tariant, kaliniai buvo verčiami dirbti, marinami badu. Gyvenimo sąlygos 
buvo sunkiai pakeliamos, tuo tarpu mažiau darbingi ir šiaip karo pramonei 
nenaudingi žydai buvo naikinami, daugiausia Paneriuose ir Devintajame 
forte. Didesnė dalis Torio dienoraščio kaip tik ir skiriama šiam laikotar- 
piui. Tiek Vilniuje, tiek Kaune žydų vadovybė stengėsi išlaikyti bent mi- 
nimalias dvasines ir kultūrines bendruomenės gyvenimo sąlygas. Nepaprastai 
daug pastangų dėta bandant papildyti oficialiai nustatytas maisto normas, 
kurias okupacinė valdžia sąmoningai nustatė iki bado ribos. 

Getų laikotarpio baigtis siejasi su 1943 metų rugsėjo mėnesį pradėto- 
mis akcijomis, kuomet, galima sakyti, prasidėjo paskutinis holokausto 
etapas Lietuvoje. 1943 metų rugsėjo 23 dieną likviduotas Vilniaus getas, 
vėliau sunaikinti Kauno ir Šiaulių getai. Šie įvykiai žymi „galutinio spren- 
dimo“ Lietuvoje įgyvendinimą. Dalis geto gyventojų buvo išvežta į Estiją, 
vėliau į Štuthofo konclagerį. Nemaža dalis holokaustą pergyvenusių Lietu- 
vos žydų kaip tik pateko į šitą „laimingųjų“ skaičių. Po paskutiniųjų akcijų 
„legaliai“ Lietuvoje gyvenančių žydų nebuvo iki pat vokiečių okupacijos 
pabaigos, kai kurie slapstėsi lietuvių ir kitų nežydų šeimose arba pasitrau- 
kę į miškus įsitraukė į sovietų partizanų gretas. 


Genocidas ir kolaboravimo problema 


Iki 1990 metų holokausto istorija ir jo istoriografijos kontūrai, net pats 
holokausto terminas lietuvių visuomenei buvo mažai žinomas. Pokario 
išeivijoje holokausto problema ir su juo susijusi tematika dažniausiai inspi- 
ruodavo „gynybinę“ istoriografiją arba, tiksliau tariant, publicistiką, ku- 
rios tikslas buvo įrodinėti lietuvių nekaltumą. Sovietų istoriografija su ne- 
didelėmis išimtimis daugiausia rūpinosi lietuvių „buržuazinių nacionalis- 
tų“ diskreditavimu, vengė analizuoti holokausto žydiškąją specifiką (žuvo 
daugiausia taikingi „tarybiniai piliečiai“), tendencingai citavo šaltinius. Tad 
nenuostabu, kad lietuvių visuomenėje išsirutuliojo savotiška „alergija“ žydų 
genocido tema. Neskaitant apologetinės publicistikos, tema buvo praktiš- 

kai ignoruojama. Kita vertus, kai kurių Vakaruose rašančių autorių darbuo- 
se pasitaikydavo nemažai faktinių klaidų ir net kolektyvinės kaltės lietuvių 
tautai apraiškų. Aišku, visa tai skatino polemiką, o ne istorinių problemų 
nagrinėjimą. 

Su holokaustu, taip pat apskritai su genocidu susijusių istorinių klausi- 
mų bei galvosūkių yra daug ir sudėtingų. Vakarų istoriografijoje jie vis išsa- 
miau nagrinėjami nuo maždaug septintojo dešimtmečio pradžios, po to, 
kai pasirodė Raulio Hilbergo jau minėtas kapitalinis veikalas. Iškyla dau- 
gelis svarbių ne tik holokausto, bet ir visų moderniųjų genocidų istorinių 
problemų. Koks buvo vietinų įstaigų vaidmuo vykdant „paruošiamuosius“ 
genocido darbus? Kokia buvo visuomenės ir vadovaujamų sluoksnių reak- 
cija? Kas buvo svarbiau: istorinis antisemitizmo vaidmuo ar konkrečių 
tuometinių įvykių konjunktūra? Vakaruose šias problemas jau ilgokai gvil- 
dena istorikai, sociologai, filosofai. Reikia pasakyti, kad šių klausimų nag- 
rinėjimo rezultatais didžiuotis negali nė viena Europos tauta. Holokausto 
istorijos reikšmė Vakaruose kaip tik yra pripažinimas, kad šis genocidas 
yra vakarietiškos, europinės civilizacijos (Goethe's kultūringų ainių), o ne 
kažkokių laukinių žmogėdrų padarinys. Daugelis europiečių tuomet to ne- 
suvokė. Kaip kitaip paaiškinti okupacijos metų spaudoje primygtinai pa- 
brėžiamą „kultūringų Europos tautų“ ir bolševikinių žydiškų „azijatų“ kon- 
trastą, kai tos pačios kultūringos Europos atstovai organizavo milijonų mo- 
terų ir vaikų sunaikinimą? 

Iš dalies šitokią moralinę sklerozę skatino tai, kad totalitarinių valsty- 
bių biurokratinis naikinimo aparatas kaip tik yra efektingas savo „darbo 
pasidalijimu“ (division of labor) - pasmerktųjų kančias girdi tiktai patys 
žudikai, skaičiumi sudarantys ne pačią reikšmingiausią visos naikinimo 
struktūros dalį. Dauguma aparato sraigtelių nemato (ir turbūt nenori maty- 
ti) galutinio genocido mašinos kruvino rezultato. Bet ir tų sraigtelių, smul- 
kių biurokratėlių ir policininkų darbas yra esminė organizuojamo genoci- 
do prielaida. 

Biurokratinio genocido eiga reikalauja, kad prieš sunaikinimą aukos 
būtų tiksliai klasifikuotos (kas yra žydas? čigonas? buržujus? liaudies prie- 
šas?), atskirtos nuo visuomenės, nupilietintos, padarytos beteisėmis. Šis 
procesas gali užtrukti ilgai (pvz., Trečiasis reichas 1933-1940) arba vykti 
žaibiškai greitai (pvz., Lietuva 1941, Ruanda 1994). Be abejo, genocido 
paruošiamieji veiksmai daug lengviau pateisinami ir dvasiškai pakeliami 
negu moterų ir vaikų šaudymas ar dusinimas. Užtenka tiktai pasižvalgyti 

archyvuose, kuriuose matyti, jog žydų segregaciją, turto konfiskavimą bei 
kitas represijas vykdė kai kurie lietuvių vietinių įstaigų organai, ir šie žmo- 
nės gali drąsiai liudyti: „Mes nešaudėme““. Čia reikia pabrėžti, kad nė vie- 
name Europos krašte vietinės struktūros savo iniciatyva nesiėmė vykdyti 
genocido (išimtys - rumunų vykdytos žudynės Tarpdniestrėje, fašistinės 
Kroatijos vyriausybė). Dažniausiai vietinių organų dalyvavimas represuo- 
jant žydus buvo didesnio ar mažesnio Reicho spaudimo rezultatas (pvz., 
Slovakija, Vengrija, Belgija). Nepaisant kai kurių holokaustą išgyvenusių 
liudininkų parodymų, atsiminimų bei monografijų, galima drąsiai teigti, 
kad beveik visos antižydiškos akcijos Lietuvoje buvo inspiruotos vokiečių 
(išimtys čia tik patvirtina taisyklę). 

Lietuvoje žinia apie Hamanno vadovaujamas žudynes plito greitai. Ap- 
skrities viršininkas ar valsčiaus policijos vadas, gavęs telegramą ar skambu- 
tį iš Kauno, nurodantį „suburti“ ar izoliuoti vietinius žydus, tikrai jau turė- 
jo suprasti, ką tai reiškia, bent jau nuo 1941 metų rugpjūčio pradžios. Čia 
glūdi vienas liūdniausių Lietuvos (ir kitų vokiečių okupuotos Europos kraš- 
tų) istorijos puslapių - dauguma valdininkų, gavę tą lemtingą nurodymą, 
atliko savo „pareigą“ (kartais ir nenoriai). Reikia manyti, kad kolaboravi- 
mo problema bus vienas sunkiausių ir sudėtingiausių Lietuvos istorijos 
klausimų, kurį analizuojant reikės įvertinti daugelį reiškinių: visuomenės 
reakcijas, intelektualinio ir populiaraus antisemitizmo istoriją, žydų gelbė- 
jimo pastangas, pogrindžio organizacijų požiūrį ir kita. Beveik visuose lais- 
vuose kraštuose šie procesai jau ilgesnį laiką tyrinėjami (nors kartais pavė- 
luotai ar, pavyzdžiui, Prancūzijoje labai skausmingai). 


Avrahamo Torio dienoraštis kaip istorijos šaltinis 


Vertindami Avrahamo Torio veikalą pirmiausia skaitytojui pristatome 
patį autorių. Abraomas Golubas gimė 1909 metais Lazdijuose (hebrajišką 
"Iory pavardę Golubas įteisino atvykęs į Izraelį), lankė Marijampolės žydų 
hebrajišką gimnaziją. 1928 metais įstojo į Kauno universiteto Teisės fakul- 
tetą, po to išvyko į JAV, kur gilino studijas Pitsburgo universitete (Pensilva- 
nijos valstijoje), tačiau staiga Lazdijuose mirus tėvui grįžo į Lietuvą. 1933 
metais baigė Kauno universiteto Teisės fakultetą, įsidarbino teismo rašti- 
ninku, vėliau tapo žinomo Lietuvos teisės specialisto prof. Simono Beliac- 
kino asistentu. Ketvirtajame dešimtmetyje Tory aktyviai dalyvavo Lietuvos 
sionistų veikloje, lankėsi Palestinoje ir Šveicarijoje. Sovietams okupavus 

Lietuvą, kaip ir kiti sionistų veikėjai, Tory pateko į NKVD akiratį, bet 
išsisuko ir vėliau įsidarbino sovietų karinės statybos administracijoje. Oku- 
pacijai įpusėjus sovietai įvedė griežtesnes atestacijas. Tory, kaip buvęs „bur- 
žuazinės“ organizacijos vadovaujantis darbuotojas ir įtariamas antisovietine 
veikla, buvo atleistas iš pareigų. Bijodamas tremties karo išvakarėse slapstė- 
si. Vokiečiams okupavus Lietuvą buvo įsakyta steigti žydų getus. 1941 metų 
liepos 10 dieną buvo paskelbtas Kauno karo komendanto Jurgio Bobelio ir 
miesto burmistro Kazio Palčiausko įsakymas Nr. 15, draudžiantis pabėgu- 
siems žydams grįžti į paliktus namus Kaune, nurodantis nešioti geltonos 
spalvos Dovydo žvaigždę ir įvedantis įvairius apribojimus, pagaliau įsakantis 
žydų tautybės asmenims iki rugpjūčio 15 dienos persikelti į Vilijampolę. 
1941 liepos 25 įvyko tarpžinybinis lietuviškos Kauno administracijos pasita- 
rimas, kuriam pirmininkavo naujasis Kauno karo komendantas, gestapo sta- 
tytinis, voldemarininkas Stasys Kviecinskas. Čia buvo sprendžiamos persi- 
kėlimo aplinkybių detalės, nustatytos būsimojo geto ribos.64 

Getui vadovauti buvo įsakyta sudaryti žydų vyresniųjų tarybą, dažnai 
vadinamą Judenratu, kuriam vadovauti buvo išrinktas žinomas Kauno dak- 
taras Elchananas Elkesas. Jo pavaduotoju tapo Kauno getas: diena po dienos 
autorius Avrahamas Tory. Jo pareigos suteikė progos ne tik stebėti įvykius 
iš arti, bet kartu rinkti medžiagą Kauno žydų geto istorijai. Didesnė dalis 
šios Kauno geto kronikos buvo parašyta autoriaus buvimo gete laikotarpiu 
ir paslėpta tvirtai užkaltose medinėse skryniose viename geto rūsyje. Susi- 
rūpinęs, kad totalinio žydų sunaikinimo atveju jo surinkta medžiaga gali 
žūti, Tory 1943 metų vasarą aplankė kunigą Mykolą Vaitkų, pasižymėjusį 
draugiškumu žydams. Vaitkui Tory perdavė informaciją apie slėptuvę, tos 
vietos nuotrauką ir išgavo kunigo pažadą reikalui esant Torio veikalą ir 
archyvą perduoti sionistų organizacijai, idant būtų išsaugota bent Kauno 
žydų geto praeitis.6> 1944 metų kovo 22 dieną Avrahamas Tory gavo žinią, 
kad jį sutinka priimti Virvagaliuose gyvenanti ūkininkė Marija Juršaitienė, 
kur jau slapstėsi Torio draugė ir būsimoji žmona Pnina Šeinzon su savo 
dukrele. Kitą dieną dienoraščio autorius sėkmingai pasitraukė iš geto. 


*“* Dokumentas saugomas LCVA, f. R-1444, ap. 1, b. 6. 

65 Kad angliškame Torio veikalo variante minimas V. Vaickus yra iš tikrųjų žinomas 
poetas kanauninkas Mykolas Vaitkus, liudija paties poeto 1972 metais publikuoti 
memuarai „Milžino rungtynėse“, 7940-1944 atsiminimai, Londonas, 1972, t. 8. 
Biografinis profilis sutampa su dienoraštyje aprašomu asmeniu. 

1944 metų liepą Kauno getas buvo likviduotas. Vokiečiams pasitraukus 
Tory grįžo į Kauną, kur jam buvo pranešta, kad dar prieš geto sunaikinimą 
gestapas sužinojo apie jo veiklą ir itin uoliai ieškojo jo raštų. Ironiška tai, 
kad ir NKVD labai susidomėjo dienoraščio likimu, suėmė ir tardė autorių, 
kuriam tuomet grėsė tremtis. Nors ir sekamas sovietų saugumo, autorius 
sugebėjo surasti ir atkasti dalį surinktos medžiagos, įskaitant čia skaitytojui 
pristatomą tekstą. 1945 metų pavasarį Tory su žmona Pnina pasitraukė iš 
Lietuvos ir po ilgų kelionių per Čekoslovakiją, Rumuniją ir Italiją 1947 
metais pasiekė Palestiną, įsitraukė į Izraelio valstybės atkūrimą. Tel Avive 
praktikavo teisę, tapo Tarptautinės žydų juristų sąjungos generaliniu sekre- 
toriumi. JAV Teisingumo departamentui iškėlus bylą buvusiam Kauno bur- 
mistrui Kaziui Palčiauskui už jo vaidmenį steigiant Kauno getą, 1982 me- 
tais Avrahamas Tory dalyvavo Tampa mieste Floridoje vykusiame teisme, 
kuris susilaukė plataus atgarsio JAV spaudoje ir žydų bendruomenėje. Lie- 
tuvių išeivijoje Palčiausko teismas sukėlė nemažai aistrų ir kontroversijų. 

Ši Kauno geto kronika ne vienam ją skaitančiam lietuviui sukels prieš- 
taringų, gal net priešiškų jausmų. Kaip minėta, lietuvių ir žydų santykiai 
dramatiškai aštrėjo nuo 1940 metų sovietų okupacijos. Platesnio ar ma- 
žesnio masto lietuvių dalyvavimas žydų genocide, LAF'o antisemitinė pro- 
paganda ir daugelio nežydų gyventojų abejingumas savo bendrapiliečių 
likimui negalėjo nepalikti pėdsakų. Lietuvis skaitytojas pastebės ryškiai 
neigiamą požiūrį lietuvių atžvilgiu. Bene aiškiausiai tai atsispindi paties 
Kauno geto tarybos vadovo Elkeso laiške savo vaikams, kuriame jis besąly- 
giškai smerkia ne tik vokiečius juos įvardindamas kaip „profesionalius bu- 
delius“, bet ir lietuvius: „Neturėkite jokių reikalų su jais [lietuviais]; jie ir 
jų vaikai prakeikti amžiams“ .66 Kad žydų genocido istorija kaitina lietuvių 
žaizdas, parodė ir 1999 pavasarį įsiliepsnojusi kontroversija dėl Lietuvos 
himno parodijos, kuri pateko į Kauno geto muzikos rinkinį, pavadintą Nu- 
slėpta istorija: Kauno geto dainos, išleistą Kauno geto ekspozicijos metu 
JAV Holokausto muziejuje Vašingtone. Manoma, kad himno parodijos au- 
torė tikriausiai okupacijos metais žuvusi jauna moteris ir kad krauju rašy- 
tas tekstas rastas ant buvusio žydų namo sienų 1942 metų pradžioje. 

Daug kas teigia, kad buvo ir kitokių lietuvių. Jie taip pat švysteli Torio 
dienoraščio puslapiuose: kunigas Bronius Paukštys, Mykolas Biržiška, kuni- 


66 Žr. Tory, p. 512; plačiau žr. Dr. Elkhanan Elkes of the Kovno Ghetto: A Son's 
Holocaust Memoir by Joel Elkes, Parker J. Palmer, Paraclete Press, 1999. 

gas Mykolas Vaitkus ir lietuviai policininkai (1943, balandžio 10 skyriuje), 
prie Panerių atsisakę šaudyti žydus ir už tai padėję savo galvas. Neginčyti- 
na, kad žydų tragedijos metu nemažai atsirado ir kilnių lietuvių. Neseniai 
Vilniaus Gaono žydų muziejus paskelbė, jog Lietuvoje gelbėjusių žydus 
šeimų iki šiol suskaičiuota beveik 2300. Nors šie skaičiai dar diskutuotini | 
ir preliminarūs, jie rodo, kad ir gelbėtojų buvo daugiau negu ta kartais su 
kartėliu minima „saujelė“.67 Deja, tie lietuviai, kurie rizikavo savo gyvybe 
gelbėdami nelaiminguosius, turėjo veikti slapta, nematomi, tuo metu (o kai 
kurie dar ir šiandien) neįvertinti. 

Tačiau perskaičius Torio Kauno getą akivaizdu, kokius lietuvius matė 
pasmerkti ir išbadėję geto kaliniai. Dažniausiai, aišku, saugojusius ir net 
žudžiusius moteris bei vaikus, nepabūgusius dienos šviesos ir savo elgesiu 
paniekinusius visa tai, kas lietuviui turėtų būti šventa. Ar ne tikslinga kar- 
tais bandyti suprasti žūstančių, pasmerktų, viską praradusių ir gal net dva- 
sinės pusiausvyros netekusių žmonių pasaulį, kuriame neišvengiamai pul- 
suoja keršto ir neapykantos jausmai? 

Kaip matyti, holokaustas dar vis sukelia prieštaringų emocijų, dirgina 
jausmus tiek Lietuvoje, tiek svetur. Tačiau lieka aptarti ir Torio knygos, 
kaip istorinio šaltinio, įvertinimo klausimą. Istorikas neišvengiamai susi- 
duria su istorinių šaltinių patikimumo problema. Mokslinė literatūra bei 
istoriografija pripažįsta tam tikrą dokumentacijos hierarchiją - šaltinis šal- 
tiniui nelygus. Istorikai labiausiai pasikliauna archyvine medžiaga papras- 
čiausiai todėl, kad ji geriausiai nustato, ką žmonės rašė ir galvojo įvykio 
metu, o ne kąjie sakosi galvoję, darę ir mąstę po daugelio metų. Atsimini- 
mai, kiek jie būtų įdomūs ir vertingi, vertinami daug atsargiau negu tuome- 
tinis asmenų ir įstaigų susirašinėjimas kaip tik dėl to, kad atsiminimai re- 
miasi atmintimi. 

Atminties problema - ne vien techninis šaltinių atrinkimo klausimas. 
Jį komplikuoja sudėtinga praeities pažinimo psichologinė problema, ku- 
rios parametrus paaiškina amerikietis rašytojas Stevenas Rose: 

Problema ta [-..], kad yra dviejų rūšių tiesa: istorinė tiesa - tai, kas iš 

tikrųjų atsitiko - ir atpasakota [narrative) tiesa [tai yra| žmogaus išgy- 

vento [-..] ir prisiminto įvykio atpasakojimas. Jeigu žmogaus atmintis 
67 Gyvybę ir duoną nešančios rankos, Vilnius, 1997; žr. taip pat V. Sakaitė, „Lietuvos 


kunigai žydų gelbėtojai“, Lietuvių Katalikų Mokslo Akademijos metraštis, XIV, 
Vilnius, 1999, p. 228-235. 

būtų kaip kompiuterio atmintis, tvarkingai surašyta kažkur disketėje ir 
tiktai laukianti, kol kas nors ją iškvies, tuomet tos dvi tiesos [istorinė ir 
atpasakota] būtų identiškos. Tačiau mūsų [žmogiškoji] atmintis yra bio- 
loginė, imli [/abile], dinamiška. 


Toliau Rose pabrėžia, kad individui pats atsiminimas, tas „imlus ir di- 
namiškas“ vaizdas, ilgainiui sutapatinamas su tikrove nepriklausomai nuo 
to atsiminimo šaltinio ir nepriklausomai nuo to, ar tas įvykio vaizdas sme- 
genyse iš tikrųjų dera su pačiu įvykiu, t. y. su įvykio „istorija“, likusia praei- 
tyje. Anot rašytojo, nesant būdo nepriklausomai nuo žmogaus atminties 
patikrinti ar nustatyti (verify) atpasakoto fakto autentiškumo, nėra kaip 
nustatyti skirtingų praeities versijų patikimumo.6š Tuo tarpu istorija, skir- 
tingai nuo dinamiškos žmogaus atminties, negali būti „nepriklausoma nuo 
šaltinio“. Istorijos mokslas turi būti daugiau negu atminties veidrodis. 

Tautos atminties „ikona“ taip pat problemiška, nes ji gana lengvai gali 
atvesti prie praeities mistifikavimo. Po Pirmojo pasaulinio karo prancūzų 
sociologas Maurice Halbwachsas pradėjo analizuoti reiškinį, kurį jis pava- 
dino „kolektyvine atmintimi“. Po ilgų ir išsamių tyrimų Halbwachsas nu- 
statė, kad kolektyvinę atmintį formuoja ne tiek praeities įvykiai, kiek da- 
bartis - kolektyvas sprendžia, ką reikia pamiršti ir ką prisiminti pagal da- 
barties poreikius, kitaip sakant, konjunktūriškai. Taigi klaidinga manyti, 
kad kolektyvinė (taip pat ir tautos) atmintis yra grupinis praeities įvykių 
įspaudas. Išties kolektyvinė atmintis, ypač kai ji pateikia mistifikuotą tau- 
tos praeitį arba bando supaprastintai pateikti kokią nors „amžinąją tiesą“, 
dažnai tampa ne istoriniu, bet veikiau antiistoriniu veiksniu, prieštaraujan- 
čiu istorijai kaip kritiškam mokslui. Suprasti istoriją kaip patį sau vertingą 
mokslinio tyrimo objektą reiškia suvokti, kad praeitis lieka unikali, kad jos 
visapusiškas tyrinėjimas dažnai keičia mūsų požiūrį į tai, kas įvyko, kad 
istorija įvertina įvykių prieštaringumą, taip pat faktą, kad kiekviena taisyk- 
lė ar hipotezė turi išimčių, svarbiausia nebandyti pritaikyti „praeities pa- 
mokų“ ten, kur jos netinka.69 


6š Citata ir mintys paimtos iš New York Times Book Review, 1994, gegužės 21 recen- 
zijos (S. Rose, Two Types of Truth). 

6* Halbwachso mintys glaustai pateiktos Roberto Novicko veikale The Holocaust in 
American Life, New York, 1999, p. 3-5, kuriame žinomas Čikagos universiteto 
žydų kilmės istorikas pasinaudojo Halbwachso teorija kritikuodamas kai kurių 
savo tautiečių pastangas sakralizuoti holokaustą. 

Techninė šaltinių atrinkimo ir hierarchijos problema kiek paprastesnė 
negu atminties dilema. Sunku būtų ginčyti, kad dienoraštis nepalyginamai 
vertingesnis už atsiminimus, rašytus po įvykių. Dienoraštis daug tiksliau 
atpasakoja įvykių eigą, laiką bei chronologiją (tai viena iš atsiminimų sil- 
pniausių vietų). Žinoma, dienoraščio vertė daug priklauso nuo stebėtojo 
erudicijos, akiračio, sugebėjimo suprasti ir interpretuoti aplinką. 

Kiek įmanoma, Avrahamas Tory stengėsi, ypač nuo 1942 metų sausio, 
ne tiktai užfiksuoti įvykius tą pačią dieną, bet ir surinkti kuo daugiau vokie- 
čių, lietuvių ir žydų įstaigų dokumentų. Didesnė dalis teksto yra autentiš- 
kas dienoraštis, tikrąja to žanro prasme rašytas, galima sakyti, dar šūviams 
aidint. Vis dėlto vietomis Torio knyga išeina už dienoraščių žanro ribų, 
kuomet ją būtų tikslu apibūdinti kaip Kauno geto kroniką. Kai kurios anks- 
tesnės teksto dalys, pavyzdžiui, birželio 23—liepos 7 įvykių atpasakojimas, 
buvo parašytas po geto sunaikinimo - 1945—1947 metais. Vienas iš svarbiau- 
sių jo veikalo skyrių —- 1941 metų spalio 28 vykusios „didžiosios akcijos“ 
aprašymas. Pirmoji versija buvo parašyta tą pačią lemtingą dieną, tačiau po 
to, kai Tory vokiečiams pasitraukus iškasė dienoraštį, tekstą papildė vėliau 
gauta informacija. Profesorės Porat teksto komentarai ir paaiškinimai nu- 
rodo tas knygos dalis, kurios buvo parašytos arba redaguotos po dienoraš- 
čio atkasimo 1944 metų vasarą. 

Akylas skaitytojas Torio veikale ras asmeniškumų, pastebės, kad ne vis- 
kas nušviesta visapusiškai, netrūksta kai kur ir retorinių bei poleminių 
polėkių. Vietomis autorius turėjo pasikliauti kitų pasakojimais. Tai neiš- 
vengiama dienoraščių, atsiminimų ir šiaip asmeninio pasakojimo žanrų 
specifika — čia ne mokslinė monografija. 

Vietomis pasitaiko netikslumų. 1943 birželio 4 dienos skyriuje kalba- 
ma apie Vaclovą Biržišką, nors čia aiškiai turimas omenyje Vaclovo brolis 
Mykolas Biržiška, buvęs Lietuvių ir žydų draugijos pirmininkas, Vilniaus 
universiteto rektorius, 1943 metų balandį pirmininkavęs Lietuvių konfe- 
rencijoje, kuri siekė išvengti vokiečių represijų po nepasisekusios SS legio- 
no mobilizacijos. 1941 rugpjūčio 4 skyriuje pažymėta, kad Kauno komen- 
dantas pulk. Jurgis Bobelis įsakė areštuoti ir nužudyti „tūkstančius žydų“. 
"Tačiau čia, matyt, kalbama apie ankstesnį laikotarpį, nes Bobelis 1941 lie- 
pos 24 per kraštutinių voldemarininkų pučą buvo pašalintas iš komendan- 
to pareigų. Ir nors ankstesnė Bobelio veikla prieštaringa ir kontroversiška, 
vis dėlto nėra patikimų duomenų, kad jis pats būtų organizavęs masinį žydų 

šaudymą, kaip teigia prof. Porat (žr. 9 išnašą, 1941 birželio 23-liepos 7 
memuaro skyrius). Nuo birželio pabaigos visos egzekucijos buvo ne Kauno 
lietuvių komendantūros, o vokiečių SS ir SD kompetencijoje. Šiek tiek 
klaidinantis yra „partizanų“ termino vartojimas, nes visi jie buvo nugin- 
kluoti 1941 metų birželio 28 dienos įsakymu ir toliau galėjo veikti tiktai 
kaip vokiečiams pavaldaus Tautinės darbo apsaugos bataliono nariai. Prof. 
Porat komentaruose taip pat neišvengta kai kurių klaidų, pavyzdžiui, kad 
Smetona mirė po karo. 1990 metais Harvardo universiteto leidyklos išleis- 
tame angliškame dienoraščio variante Surviving the Holocaust yra netiks- 
lių vietovardžių ir asmenvardžių. 

Avrahamo Torio Kauno getas pateikia niekur kitur neaptinkamos nau- 
dingos informacijos ne tik apie įvykius gete, bet ir už geto sienų (žr. jo 
užfiksuotus įdomius pokalbius su vysk. Vincentu Brizgiu, kur atsiveria 
visai kitas to Bažnyčios atstovo vaizdas negu kai kuriose Vakarų studijose, 
kur vyskupui klijuojama kolaboranto etiketė). Žinoma, Toriui gyvenimas, 
kuris virė už geto sienų, kaip ir visiems geto kaliniams, buvo tiktai iš dalies 
prieinamas. Čia randamą gal ir nevisapusišką to gyvenimo pavaizdavimą 
galima suprasti, ir tai turėtų duoti akstiną darbuotis Lietuvos istorikams. 
Atsižvelgiant į aukščiau paminėtas atminties ir šaltinių hierarchijos pro- 
blemas, natūralu, kad stebėtojo dalyvio ir istoriko tyrinėtojo požiūriai ne 
visuomet sutampa. 

Avrahamas Tory viliasi, kad jo „išgelbėtoji medžiaga [-..] tiksliai atspin- 
di Kauno geto istoriją nuo to laiko, kai buvo paskelbtas įsakymas, išvaran- 
tis Kauno žydus į getą, iki pat jo likvidavimo“. Ir išties nerasime kito tokio 
išsamaus ir dokumentuoto veikalo, kaip Torio Kauno getas: diena po die- 
nos, atskleidžiančio nepriklausomos Lietuvos žydų svarbiausio kultūrinio 
ir dvasinio centro kruviną baigtį. Tai unikalus Lietuvoje šimtmečius gyve- 
nusios ir klestėjusios, bet tragiškai žuvusios tautos paminklas. Vien dėl to 
jo vertimas į lietuvių kalbą sveikintinas reiškinys, vedantis, tikėkimės, į 
Lietuvos praeities aiškesnę sampratą ir dvasios brandumą. 


Milersvilio universitetas, Pensilvanija 


Dienoraščio originalas parašytas jidiš kalba, iš dalies paties Avrahamo Torio, iš 
dalies Pninos Šeinzon, kuriai autorius diktavo. Rankraštis yra Avrahamo Torio 
nuosavybė ir laikomas Tel Avive. Išverstas į hebrajų kalbą ir 1988 metais išleistas 
Izraelyje. Angliškasis vertimas rėmėsi tiek hebrajišku variantu, tiek originalu. 
Dauguma dokumentų, Torio surinktų karo metu, įterpta į dienoraščio tekstą 
chronologine tvarka. Nuotraukos, publikuojamos šioje knygoje, buvo padarytos 
Hiršo Kadušino Kauno gete, 0 piešinių iš Kauno geto autoriai - Estera Lurjė ir 
Josifas Šlezingeris. 

Po žudynių „Lietūkio“ garaže Kaune 


1941, birželio 221 


1941 metų birželio 22 laikinojoje Lietuvos sostinėje aušo saulėtas sek- 
madienio rytas. Dauguma fabrikų ir valstybinių įstaigų nedirbo. Miesto 
gyventojus, besiilsinčius namuose po savaitės darbų, pažadino didelis ne- 
tikėtumas: iš radijo imtuvų vietoje įprastos lengvos muzikos skambėjo 
nelauktos ir grėsmingos Maskvos žinios — praeitą naktį vokiečių karo 
lėktuvai bombardavo Alytų, Kėdainius, Šiaulius, Kauną ir Rygą, taip pat 
daugelį kariuomenės bazių Baltijos šalyse ir kitose Sovietų Sąjungos res- 
publikose. Daug kur vokiečių daliniai atakavo priešakines Raudonosios 
armijos linijas ir peržengę sieną įsiveržė į Lietuvą, kaip ir į kitas Sovietų 
Sąjungos žemes. 

Karas! Ši žinia Kaune ir visame pasaulyje tą rytą sklido greitai. Tuo 
tarpu daug Lietuvos pasienio miestelių jau liepsnojo. Vokiečių bombo- 
nešiai be paliovos bombardavo Kauną ir apylinkes - Aleksoto aerodromą, 
Šančių karines bazes, centrinę Kauno geležinkelio stotį, kitas miesto da- 
lis. Buvo akivaizdu, kad prasidėjo karas. 

Lietuviai dėl to neslėpė džiaugsmo, jie regėjo save šalia svastikos ir 
atvirai tai rodė. 

Kauno lenkams džiūgauti nebuvo ko —jų gimines ir tautiečius kitapus 
sienos jau pusantrų metų valdė naciai; o žydai puolė į neviltį. Jie jau 
buvo priglobę pabėgėlius iš niekieno Žemės, kurion vokiečiai išvarė Žy- 
dus iš okupuotos Lenkijos, Klaipėdos krašto ir iš Reicho teritorijos; to- 
dėl patys rengėsi bėgti.2 Krovė būtiniausius daiktus į kelionmaišius ir 
ieškojo automobilių arba arkliais kinkytų vežimų. Kai kurie galvojo, kad 
verčiau palaukti kitos dienos, gal bus nurodymų iš valdžios. 

Prie maisto parduotuvių staiga nutįso ilgos eilės. Žmonės ėmė kaupti 
atsargas. Kiti mėgino atsiimti santaupas iš bankų, tačiau dauguma bankų 

sekmadienį nedirbo. Po miestą zujo daugybė pėsčiųjų ir važiuotų. Žmonės 
būriais spietėsi gatvėse, klausėsi karo žinių suvestinių, dalijosi mintimis 
apie dienos įvykius su draugais ir pažįstamais, ėjo tartis pas gimines. 

Dažnai sukaukdavo oro pavojaus sirenos ir šluote nušluodavo minią 
nuo gatvės. Pasirodydavo karo lėktuvai su svastikomis ant sparnų, numes- 
davo bombas ir greitai pranykdavo už horizonto. Ir tuojau pat gatvės vėl 
prisipildydavo žmonių. Iš debesuoto dangaus ėmė krapnoti silpnas lietus. 

Žydai krovėsi mantą. 

Pavakare suirzusioje gatvės minioje pasirodė įtartinų lietuvių, kurie 
stumdė praeivius žydus. Tie lietuviai smurtininkai grasino žydams: „Ne- 
trukus čionai ateis Hitleris ir pribaigs jus“. Puldinėjimai nebuvo atsitik- 
tiniai. Tą patvirtina faktas, kad jie vyko tuo pat metu skirtingose miesto 
vietose. Iš tiesų vėliau paaiškėjo, kad užpuolikai buvo Lietuvos „partiza- 
nų“ gaujų nariai. Jie veikė pagal instrukcijas, gautas iš „penktosios kolo- 
nos“ — vietinių nacių.3" 

Tą dieną daugelis žydų vis dėlto nesiryžo pakeisti savo kasdienės gy- 
venimo tvarkos. Jie dirbo kaip dirbę ligoninėse, maisto parduotuvėse ir 
visose kitose įstaigose, kurios veikė sekmadienį. Kartu jie įsitempę sekė, 
kaip klostosi įvykiai, nes susijaudinimas ir sąmyšis didėjo sulig kiekviena 
valanda. Po pietų dauguma karinių įstaigų pradėjo rengtis pasitrauki- 
mui. Kitų valstybinių įstaigų vadovai nurodė savo pavaldiniams likti vie- 
toje. Jie net pagrasino griežtomis bausmėmis tiems, kurie mėgintų pasi- 
traukti iš tarnybos. 

Be perstojo skambėjo telefonas. Bendradarbiai ir draugai klausinė- 
jo: „Ką pasiimti?“, „Kur bėgti?“ Sunkiausias klausimas buvo „kaip?“ 
Traukiniai geležinkelio stotyje buvo prisikimšę, daugiausia kariškių. Kaž- 
kiek Žydų tenai įsispraudė. Vėliau į traukinius grūdosi civiliai bėgliai. Jie 
vyko Latvijos, Vilniaus ar Baltarusijos kryptimi. 

Kaip jau minėjau, daugelis žydų vis dar laukė nurodymų iš vyriausybės 
ir kitų oficialių įstaigų. Jie bijojo veikti savo nuožiūra, kad vėliau nebūtų 
apkaltinti pabėgimu ir išdavyste. Negausūs jų būreliai su ryšuliais ant 
pečių vedini vaikais išžygiavo Ukmergės plentu norėdami rasti priedan- 
gą nuo antskrydžių - kol nurims audra, kol baigsis kautynės, ir jie galės 
grįžti namo. 


* Autoriaus, matyt, turima galvoje Lietuvių aktyvistų fronto (LAF) nariai (leid. ). 

Nuotaikos mieste keitėsi kas valandą. Žmonės negalėjo apsispręsti: 
bėgti nedelsiant ar truputį palaukti, kol paaiškės situacija. Palikęs savo 
darbo vietą galėjai užsitraukti bausmę šešis mėnesius kalėjimo. Tai pasi- 
rodė besąs veiksmingas stabdys. 

Naktį miegoti tegalėjo vienas kitas. Vokiečių lėktuvai be atvangos 
bombardavo miestą versdami gyventojus ieškoti prieglobsčio slėptuvė- 
se, jei tokių rasdavo. Sovietų saugumo daliniai jau buvo pasitraukę iš 
miesto. Tą naktį pagrindinio Kauno kalėjimo komendantas ir prižiūrėtojai 
nebespėjo evakuoti kalinių ir išvežti jų į Rusiją, kaip kad numatė jų pla- 
nai ypatingais atvejais, tad dauguma kalinių liko nesaugomi, nors ir už- 
rakinti kamerose. 

Netrukus kalinių „telegrafu“ pasklido gandas, kad prižiūrėtojai din- 
go. Pasigirdo šauksmai: „Draugai, sargyba pabėgo!“, į juos atsiliepė bal- 
sai iš įvairių kamerų: „Sargybos nebėra, laužkite kamerų duris!“ 

! Šį tekstą Avrahamas Tory parašė 1941 metų birželio 22 vidunaktį savo sesers Batios 
(Bašel) Romanovskienės namuose Kaune, Maironio g. 8. Ten šeima per naktį laukė 
giminaičiui priklausiusio vežimo su dviem arkliais, kuris turėjo nuvežti juos į Kauno 
geležinkelio stotį; jie ketino sėsti į traukinį ir vykti Rusijos sienos link. Kai kas auto- 
riaus pridurta po kelių dienų. Tory buvo įpratęs užrašyti tekstą, ir, jeigu įmanoma, 
papildyti detalėmis, kurias sužinodavo vėliau. 

2 Keli tūkstančiai žydų pabėgėlių atsikraustė į Lietuvą iš Klaipėdos krašto, kai jį 1939 
metų kovą aneksavo Vokietija. Šie pabėgėliai apsistojo Kaune, Vilniuje ir kituose 
miestuose. Lietuvos žydai jiems teikė visapusišką pagalbą. Tuo pat metu į Lietuvą 
ėmė bėgti ir žydai iš Vokietijos bei abiejų okupuotos Lenkijos zonų (vokiškosios ir 
sovietinės), tačiau sunku tiksliai nustatyti atvykusiųjų skaičių, kuris galėjo siekti ke- 
liasdešimt tūkstančių. 

3 Partizaninio judėjimo, pradėjusio veikti 1942 metais vokiečių kariuomenės užnuga- 
ryje daugiausia padedant Sovietų Sąjungai, nereikia painioti su lietuviais, kurie pasiva- 
dino partizanais tuoj pat po vokiečių įsiveržimo 1941 metais ir kurie padėjo vokie- 
čiams žudyti žydus Lietuvoje. Šie vadinamieji partizanai buvo kraštutiniai nacionalis- 
tai, ypač džiaugęsi sovietų pasitraukimu iš Lietuvos ir tikėjęsi su vokiečių pagalba 
atgauti Lietuvos nepriklausomybę. 


1941, birželio 23-liepos 7 
ATSIMINIMAI! 


Mus baugino vyrų likimas, jeigu jie patektų vokiečiams į rankas, ta- 
čiau niekad nepagalvojome, kad jie žudys moteris, vaikus ir senius. O ir 
masinių vyrų Žudynių nesitikėjome. Baisiausia, ką mes įsivaizdavome —- 

kad vyrai bus verčiami dirbti kaip vergai. Todėl dauguma vyresnio am- 
žiaus žmonių ir moterų pasiliko namie, o dauguma vyrų pabėgo. 

Aš taip pat mėginau bėgti kartu su seserimi Batia ir jos vyru Benja- 
minu Romanovskiu, atsakingu sovietų aparato Lietuvoje valdininku. Jam 
pavyko gauti dar nekonfiskuotą vežimą. Laukdamas to vežimo, klausy- 
damasis per naktį nesiliaujančio bombardavimo, pajutau, kad būtinai pri- 
valau išlieti tai, kas susikaupė širdyje, tad atsisėdau ir dėsčiau raštu savo 
išgyvenimus ir mintis iki trečios valandos ryto. 

Vežimas atsirado paryčiui. Mes patraukėm geležinkelio stoties pu- 
sėn. Gatvėse grūdosi transportas ir žmonės, mėginantys gelbėtis. Stotis 
liepsnojo. Ant bėgių stovėjo pilni rusų kareivių ir civilių vagonai, laukian- 
tys garvežio, kad nuvežtų juos į Rusiją. Pats mėginau bėgti dviračiu šiau- 
rės kryptimi. Kelias buvo pilnas važiuojančiųjų. Vokiečių „meseršmitai“ 
nuolat apšaudydavo pabėgėlius ir Raudonosios armijos dalinius, kurie 
traukėsi iš esmės beveik nesipriešindami. Jaučiausi kaip medžiojamas 
gyvūnas degančiame miške. 

Traukiau nuo vieno kaimo prie kito dviračiu ir pėsčiomis, nevalgęs ir 
beveik nemiegojęs, kol vokiečiai nesubombardavo kelio tarp Ukmergės 
ir Utenos. Ištisi kilometrai buvo užversti sugriautų namų, sudaužytų ra- 
kandų ir vežimų, užmuštų kareivių, civilių žmonių ir gyvulių. Kelias gel- 
bėtis buvo užkirstas. Nebeturėjau ką daryti, tik grįžti tuo pačiu keliu at- 
gal į Kauną. 

Per tą laiką prie vokiečių prisidėjo lietuvių gaujos, susibūrusios miš- 
kuose ar kaimuose. Didžiuma tokių gaujų buvo ginkluotos. Daugybė žy- 
dų pabėgėlių, traukiančių atgal plentais ir vieškeliais, joms buvo lengvas 
grobis. Tris ilgas dienas aš klajojau, kol pagaliau pavargęs ir išsekęs pa- 
siekiau namus. Kai tik grįžau, beveik penkiasdešimtyje puslapių užra- 
šiau visa, ką patyriau bandydamas bėgti.Ž 

Išgirdęs apie masines žydų žudynes Kauno apylinkių kaimuose pa- 
siunčiau vežimą savo seserims Rivkai ir Alizai (Eltzai), kurios su vyrais 
ir vaikais gyveno Lazdijuose, mano gimtajame miestelyje. Prašiau jas 
važiuoti į Kauną. Logika diktavo, kad joms bus saugiau gausiame ir or- 
ganizuotame žydų sambūryje, bet mane kamavo abejonės, ar tikrai taip 
bus. Tačiau mano seserys maldavo, kad atvažiuočiau gyventi pas jas. Mat 
jos buvo įsitikinusios, kad dideliuose miestuose, kur dauguma žmonių 
nepažįsta vienas kito, visiškai nesaugu. Vėliau jos žuvo kartu su vyrais, 

vaikais ir visa bendruomene.3 Mano vyresnioji sesuo Batia mūšiams įsi- 
liepsnojus su visa šeima išvyko į Rusiją ir į Vilnių grįžo po karo. 

Grįžęs pamačiau, kad žydiškasis Kaunas tarsi išnyko. Išsigandę kan- 
čių ir žudynių, kurios laukė pakliuvus į rankas lietuviams ir vokiečiams, 
žydai išsislapstė kur tik galėdami. Padėtis vertė veikti nedelsiant. Vy- 
riausiojo rabino Abrahamo Duberio Kahana-Šapiros* namuose susibū- 
rė bendruomenės organizacijos užuomazga. Aš taip pat nuėjau į namus 
pas vyriausiąjį rabiną kartu su savo draugais Izraeliu Bernšteinu ir Eli- 
melechu Kaplanu.5 Mes pareiškėme, kad esame pasirengę prisidėti kuo 
tik pajėgsime. Nepaisant mūsų jaunumo, buvome noriai priimti. 

! Šiuos atsiminimus Avrahamas Tory užrašė 1945 metų pavasarį Rumunijoje ir vėliau 
Italijoje, kur gyveno nuo 1945 metų liepos iki 1947 metų spalio pakeliui į Palestiną. 

2 Tie puslapiai yra dingę. 

3 Avrahamo Torio sesuo Aliza kartu su vyru Davidu Kalvarijskiu ir penkerių metų 
sūnumi Zorachu nužudyti Lazdijuose 1941 metų rugpjūtį per vokiečių „akciją“. To- 
je „akcijoje“ žuvo ir kita Torio sesuo Rivka, jos vyras Becalelis Bekeris, jų septyn- 
metis sūnus Josis ir penkiametė duktė Šeinelė. 

4 Abrahamas Duberis (Dovas Beras) Kahana-Sapira, gimęs 1870 metais, karo pra- 
džioje, 1941 metų birželį, buvo vyriausiasis Kauno rabinas. Jis mirė Kauno gete 1943. 


Izraelis Bernšteinas žuvo Dachau pačioje karo pabaigoje. Elimelechą Kaplaną nužudė 
vadinamieji Lietuvos partizanai per 1941 metų rugpjūčio 6 dienos masines žudynes. 

Šilta ir saulėta liepos diena. Vos per kelias savaites miestas visiškai 
pasikeitė. Visai neseniai, tik prieš penkiolika dienų, per jį iš vakarų į 
rytus nusirito audra, griaudama krašto tvarką. Smarkūs bombų ir arti- 
lerijos sviedinių sprogimai tartum besiveržiantis vulkanas drebino žemę. 

Prieš dvi savaites žydai Lietuvoje buvo piliečiai lygiomis teisėmis su 
visais. Šiandien, kaip ir prieš dešimt dienų, praėjus dviem paroms nuo 
siaubingos įžangos, žydai dingę iš gatvių ir iš miesto gyvenimo. Susigūžę 
rūsiuose ir kitose slėptuvėse dabar jie virpa išgirdę bet kokį garsą iš lau- 
ko. Jie bijo už kiekvieno kampo tykančios mirties. 

Tik prieš dvi savaites kruvini mūšiai virė tarp besitraukiančios Rau- 
donosios armijos dalinių ir puolančios „rudosios“ vokiečių kariuomenės, 
remiamos vadinamųjų lietuvių partizanų. 

Pastarieji šaudė į sovietų kareivius nuo stogų ir iš tarpuvarčių. Prisi- 
dėjo ir vokiečių bombonešiai, ugnies lietumi persekiodami besitraukiančią 
Raudonąją armiją. Vokiečiai siekė užkirsti jai kelią į tėvynę. 


1941 


Tomis pačiomis gatvėmis ir alėjomis, kur prieš kelias dienas vyko kru- 
vinos kovos, dabar žengia pasigailėtina procesija: vyrai, moterys ir vai- 
kai, sulinkę po maišais ir ryšuliais. Jie skuba gelbėti savo gyvybę. Iki dan- 
tų ginkluoti lietuvių partizanai tomis pačiomis gatvėmis žygiuoja įžūliai 
ir išdidžiai. Jie, rodos, galvoja atėjus jų valandai. Puldami žydus jie išlieja 
savo valdžios troškimą ir įtūžį, susikaupusį per sovietų valdymą krašte. 

Sovietų valdžia dingo. Žydai liko kaip geras grobis; juos medžioti nė- 
ra nepelninga, nes daugelio jų namai ir kiemai pilni turtų. Žudyti žydus 
ir atimti jų nuosavybę - toks buvo pirmasis atkurtos lietuvių valdžios 
šūkis. Tuo lietuviai visiškai sutaria su vokiečiais. 

Po vienerių sovietų valdžios metų isteriškas balsas per Kauno radiją 
paskelbė: „Tegyvuoja nepriklausoma Lietuva!“ Nuskambėjo tautinis him- 
nas. Paskelbtas naujas Lietuvos ministrų kabinetas. Lietuvių tautinė vė- 
liava vėl suplevėsavo virš Karo muziejaus bokšto. Muziejaus sodelyje, 
kuriame po vienerių metų pertraukos vėl vyko ceremonija žuvusiems už 
Lietuvos nepriklausomybę 1918 metais atminti, įrengta pakyla. 

Vienas pirmųjų veiksmų, kurio ėmėsi Žmonės, atrodytų, atstovavę ne- 
priklausomos Lietuvos valdžiai, buvo kruvinos žydų — vyrų, moterų ir 
vaikų - žudynės. Lietuvių partizanų būriai tartum kraujo ištroškę šunys 
šniukštinėjo po gatves ir kiemus gaudydami iš baimės paklaikusius Žy- 
dus, išsislapsčiusius įvairiausiose vietose, kas kur galėjo. Juos būriais nu- 
sitempdavo nežinia kur. 

Kiti žydai pro langinių plyšius ir skyles stoguose stebėjo gatvės įvy- 
kius: žydus, surikiuotus ilgomis kolonomis, mušė lazdomis kur pakliuvo, 
lietuviai spjaudė jiems į veidus. Nusilpusius nešė giminaičiai, nes tie jau 
nepajėgė patys stovėti ant kojų po lietuvių „panaudoto gydymo“. Kiti 
lietuviai stovėjo abipus gatvės ir tyčiojosi iš žydų nelaimės. 

Iš pradžių žydai nežinojo, koks likimas laukia jų suimtų gentainių. 
Vėliau atėjo Žinios: juos nuvežė į kalėjimus, gestapą, vokiečių karines 
stovyklas, į Rotušės ir Nepriklausomybės aikštes. 

Lietuvių partizanų gaujos apsupdavo vieną ar du namus: keli saugo- 
davo duris, kiti krėsdavo kambarius. Įrėmę nugaron šautuvų vamzdžius 
varė gyventojus lauk, rinko vertingesnius daiktus ir išeidavo pažėrę grasi- 
nimų, kad žydai būsią sunaikinti. Daugelis žydų buvo nužudyta butuose, 
po to butai apiplėšti. Kai kada plėšikavimo ir žudynių įkarštyje buvo prie- 
vartaujamos moterys. 

Pirmosiomis naujo lietuvių valdymo dienomis, kai telefonas dar vei- 
kė, žmonės įspėdavo giminaičius ir draugus: „Neikit iš namų! Jie gatvėse 
grobia žmones! Slėpkitės! Neikite šiandien į Vilniaus gatvę, ten žmones 
apiplėšinėja! Neikite į Vilijampolę, ten žudo!“3 

Vieną namą staiga užplūdo partizanai. Keiksmai ir riksmai: „Prakeikti 
žydai, iš šito namo į mus šaudė; prisipažinkit arba užmušim jus visus“. 
Vienas partizanas šauna iš pistoleto ir užverda pragaras. Jie puola ieškoti 
vyrų: „Kur dingo visi vyrai, jūs prakeikti bolševikai! Mes juos tuoj sura- 
sim“. Pradeda stumdyti baldus, lovas ir stalus. Daiktai iš spintų virsta lauk. 
Per sąmyšį partizanai griebia kas vertingiau ir dingsta. Jie šitaip eina nuo 
namo prie namo palikdami paskui save sumaištį ir mirtį. Vilijampolėje 
žudynės tęsėsi dvi dienas. Pogromas! Jie nuskuta barzdas rabinams ir ješi- 
vų (rabinų mokyklų) mokiniams, skaldo galvas ir sukioja rankas. 

Iš Kauno žydų namų sklinda dejonės. Viskas griuvo! Žydus apėmė 
neviltis. Jie laukia - kas bus toliau? 

Gestapo automobilis sustojo prie vyriausiojo rabino Šapiros namo. 
Įžengė uniformuotas vokietis ir pareikalavo, kad rabinas vyktų su juo. 
Netikėtas vizitas išgąsdino rabiną. Jis pasakė vokiečiui sunkiai sergąs ir 
parodė iš pilvo šono išvestą guminį vamzdelį. Tačiau rabinas pasiūlė, jei 
tai viešas reikalas, kreiptis į tris bendruomenėje žinomus žmones - 
L.Garfunkelį, J.Goldbergą (jiedu neseniai išėjo iš sovietų kalėjimo, kur 
buvo uždaryti nepaisant visiems žinomos nepriekaištingos jų reputaci- 
j0s) ir dr. Rabinovičių, vokiškos kultūros ir išsilavinimo žmogų.* Tomis 
šiurpiomis dienomis jie trise dažnai susitikdavo rabino bute aptarti kelių 
ir būdų, kaip sušvelninti vokiečių įsakymus. Prieš kelias dienas jie prašė- 
si priimami vokiečių karinio komisaro Lietuvoje generolo majoro Polio, 
kuris atsisakė susitikti aiškindamas, kad piliečių reikalai neįeina į jo val- 
džios sferą. 

Jų adresai ir profesijos buvo užrašyta, 0 juos pačius paėmė iš namų 
be jokių paaiškinimų ir atvežė į Kauno gestapo būstinę. Čia jų paklausė, 
kuris esąs rabinas. Atsakius, kad tarp jų tokio nėra, Jėgeris? liepė atvežti 
keletą rabinų. Tada skambinta telefonu rabinui Šapirai, kuris davė du 
vardus - karo kapeliono rabino Sniego ir rabino Šmuklerio* iš Šančių. 
Abu bematant pristatyti į gestapą lygiai taip pat nežinantys nei savo liki- 
mo, nei suėmimo tikslo. Rabinas Sniegas buvo pabalęs iš baimės tartum 
drobė. Pakeliui į gestapą jis sukalbėjo Viduj (išpažintį prieš mirtį) ir 

pasirengė nuosprendžiui. Rabinas Šmukleris nebuvo toks išsigandęs. Ži- 
noma, visi penki neturėjo jokio supratimo, kur ir kodėl juos atvežė. Ges- 
tapo būstinėje juos nuvedė į vado kabinetą: „Sėskitės, jeigu jau yra kė- 
džių“. Kambaryje buvo dvi kėdės, tačiau penki žydai verčiau liko stovėti. 
Daugiausia kalbėjo ant sofos sėdėjęs generolas. Jis pareiškė: 


Tokia padėtis - o žydai gerai žino, kokia dabar yra padėtis - nebegali 
tęstis. Visur mieste didžiausia netvarka ir neramumai. Aš negaliu leisti, 
kad taip toliau liktų. Įsakysiu nutraukti šaudymą. Į miestą turi grįžti 
taika ir tvarka. Lietuviai pareiškė, kad nebenori toliau gyventi drau- 
ge su žydais. Jie reikalauja izoliuoti žydus gete. Žydai turi pasirinkti: 
arba susitaikyti su dabartine padėtimi, su chaosu ir krauju, arba pa- 
likti miestą ir kraustytis į getą. 


„Jūs privalote persikelti į getą“, - pasakė generolas. Jis bakstelėjo 
žemėlapyje į Vilijampolę: „Čia bus getas. Ten jums labai daug vietos“. 
Žydai nurodė, kad Vilijampolėje gyvena 8000 žmonių. Neįmanoma te- 
nai sugrūsti 35 000 žydų. Jie pasiūlė į geto ribas įtraukti Kauno sena- 
miestį. Generolas atsakė: „Man vis viena, prijunkite nors ir Raudondva- 
rio kaimą. Galite pasiimti su savimi ir savo mantą; ten galėsite laisvai 
tvarkyti bendruomenės gyvenimą“. 

Tada generolas pranešė skiriąs čia esančius į Žydų komitetą, atsakin- 
gą už Kauno žydų perkėlimą į getą. Jie atsiskaitysią asmeniškai jam. Jie 
galį kooptuoti į tą komitetą kitus žmones. Perkėlimo planas turįs būti 
paruoštas kuo trumpiausiu laiku. Per mėnesį miestas turi „apsišvarinti“ 
nuo žydų: „Lietuviai jaučia didžiulę neapykantą žydams, nes visi žydai 
yra bolševikai. Galų gale pats Leninas buvo žydas“. 

Kai vienas iš dalyvavusiųjų pasakė, kad Leninas nebuvo žydas, genero- 
las užginčijo: „Tada jis buvo susigiminiavęs su žydais vedybomis, o Stalinas — 
tikrai žydas“.7 Trumpai tariant: „Žydai privalo keltis į getą ir persikrausty- 
mas turi prasidėti tuojau pat“. Jeigu Žydų komitetas imasi atsakomybės 
už perkėlimą, generolas nedelsdamas išleidžia įsakymą paleisti tris tūks- 
tančius įkalintų moterų ir vaikų.š Žydai atsakė neturį jokios galios priimti 
sprendimo kuriuo nors iš tų klausimų. Todėl jiems buvo įsakyta pranešti 
generolui savo atsakymą ne vėliau kaip kitos dienos 10 valandą ryto. 

Žydai pasiskundė, kad šiomis dienomis neįmanoma pereiti gatve, nes 
žydus stveria tiesiog vidury baltos dienos. „Tokia padėtis tučtuojau baig- 
sis“, - pasakė generolas. 

Delegacija išėjo iš gestapo pastato. Visų pirma jie pranešė savo šei- 
moms, kad liko gyvi ir laisvi. Prieš įeidami į gestapo vado kabinetą Gar- 
funkelis ir Goldbergas laukiamajame susitiko lietuvių miesto karo ko- 
mendantą pulkininką Bobelį?, kuris tuo metu išėjo iš Jėgerio kabineto. 
Goldbergas priėjo prie Bobelio ketindamas prašyti jį panaudoti savo val- 
džią ir nutraukti žydų šaudymą bei grobimus mieste. Bobelis atsakė mig- 
lotai: „Kai baigsite reikalus čia, užeikite į mano būstinę“. Pasibaigus su- 
sitikimui su gestapo vadu jie atėjo į Bobelio būstinę. Bobelis buvo užsiė- 
męs ir paprašė sugrįžti po valandos. 

Jiedu išėjo ir pasuko namo. Pasisamdę vežiką pasiekė Kęstučio gat- 
vę, kur buvo priversti sustoti prie lietuvių partizanų įrengtos užkardos. 
Šie uoliai gaudė žydus ir plėšė jų namus. Du partizanai sustabdė vežiką 
ir jų paklausė: „Kokios jūs tikybos?“ „Mes esam žydai“, - atsakė jie. 
„Lipkit lauk!“ — suriko lietuviai. Po to partizanai ėmėsi juos „globoti“. 
Garfunkelis ir Goldbergas bandė aiškinti, kad per sovietų okupaciją Lie- 
tuvoje jie sėdėjo kalėjime, o dabar turi po valandos prisistatyti pas komen- 
dantą Bobelį, bet jų aiškinimai niekam nerūpėjo. Dar jie pasakė lietu- 
viams apie savo visuomeninę padėtį: Goldbergas buvo Lietuvos kariuo- 
menės karininkas ir Lietuvos kariuomenės žydų savanorių draugijos 
pirmininkas. Atsakymas buvo tiesus: „Tai nieko nereiškia, jūs esate Žy- 
dai“. Juos nuvežė į Kauno kalėjimą. Ten jie vėl pakartojo, kad lietuvių 
karo komendantas netrukus lauks jų. Pagaliau juos su sargyba nuvežė į 
lietuvių karo komendanto būstinę. Pakeliui įspėjo: jei paaiškėsią juos 
sakius netiesą, jų laukia liūdnas galas. 

Prie įėjimo į būstinę sargyba patvirtino, kad šiedu žydai buvo čia rytą 
ir jiems paskirtas susitikimas su komendantu. Bobelis juos priėmė ir kal- 
bėjosi. Jis dėjosi nieko nežinąs apie žydų perkėlimą į getą ir pasakė: 
„Derėkitės dėl šito su vokiečiais“. Bobelis išdavė Goldbergui raštą, pa- 
tvirtinantį jo dalyvavimą Lietuvos nepriklausomybės kovose ir leitenan- 
to laipsnį Lietuvos kariuomenėje. Goldbergas nesuprato, kokiu tikslu 
Bobelis davė tą raštą, tačiau šis vis tiek prašė paimti. Be to, Bobelis įsakė 
lietuviui sargybiniui palydėti Goldbergą ir Garfunkelį namo. Grįžtant 
sargybinis papasakojo, kad išvakarėse Septintajame forte!? buvo sušau- 
dyta 1800 žydų. Jis patarė būti atsargiems ir laikytis atokiau nuo gatvių. 

! Šis įrašas padarytas 1941 metų liepos 7 dieną. Kai ką Tory papildė pasikalbėjęs su 
žmonėmis, buvusiais pas vyriausiąjį rabiną tą vakarą. 

Kai kalėjimai daugiau nebegalėjo sutalpinti žydų, lietuviai partizanai vežė sugau- 
tuosius į didžiąsias aikštes ir laikė ten juos keliuose valstybiniuose pastatuose, taip 
pat ir miesto rotušėje. 

Vilniaus gatvė. Šioje gatvėje gyveno daug žydų. Vilijampolė (Slobodka) - Kauno 
priemiestis, išsidėstęs Senamiesčio rajone kitapus Neries upės. 1941 metais ten gy- 
veno apie 6000 žydų. 

Advokatas Leibas (Leonas) Garfunkelis - labai gerbiamas žmogus Kauno žydų ben- 
druomenėje. Prieš karą jis buvo Lietuvos žydų tautinės tarybos generalinis sekreto- 
rius, Kauno savivaldybės narys, Lietuvos Seimo atstovas, pirmasis dienraščių Die 
Yiddishe Stimme (Žydų balsas) ir Dos Wort (Žodis) redaktorius. Būdamas socialistas 
sionistas dalyvavo keliuose tarpukario sionistų kongresuose. Geto laikotarpiu buvo 
renkamas Žydų tarybos pirmininko pavaduotoju. Po išlaisvinimo tapo Žydų pabė- 
gėlių sąjungos Italijoje pirmininku. Emigravo į Izraelį, kur parašė vieną reikšmin- 
giausių knygų apie Kauno getą Kauno žydai naikinimo metais, išleistą hebrajų kalba 
Jeruzalėje 1959 metais. Mirė Izraelyje 1976 metais. 

Advokatas Jakovas Goldbergas, Lietuvos kariuomenės žydų savanorių sąjungos pir- 
mininkas, sovietų okupacijos metu sėdėjo vienoje kameroje su Garfunkeliu. Geto 
laikotarpiu buvo Žydų tarybos narys ir vadovavo darbo skyriui. 

Dr. Efraimas Rabinovičius, žymus Lietuvos ginekologas, buvo Žydų tarybos narys 
jos pradiniu laikotarpiu. 

SS štandartenfiureris Karlas Jėgeris, gestapo vadas Lietuvoje, Einsatzgruppe JA, skir- 
tos Baltijos valstybėms, vadas. 

Šmuelis Aba Sniegas, vyriausiasis kapelionas Lietuvos kariuomenėje, aktyviai daly- 
vavo geto gyvenime, vėliau buvo išsigelbėjusių bendruomenės rabinas pokario Vo- 
kietijoje. 

Lenino senelis iš motinos pusės buvo žydas. Stalinas žydiško kraujo neturėjo. 

Per pirmąsias vokiečių okupacijos dienas lietuviai be jokios atrankos suėmė apie 
6000 žydų ir laikė juos įvairiose miesto vietose; iš jų maždaug pusė buvo moterys ir 
vaikai. Vyrai vėliau buvo nužudyti Septintajame forte. 

Pulkininkas Jurgis Bobelis, lietuvis, Lietuvos kariuomenės Kaune ir apygardoje vadas 
prieš sovietų okupaciją ir vokiečių okupacijos metu. Vienas iš žydų masinių žudynių 
Lietuvoje organizatorių; pabėgo į Vokietiją 1944 metais. Vėliau dirbo vyresniuoju 
vertėju Jungtinių Valstijų kariuomenės vadovybėje. Mirė Jungtinėse Valstijose. Gold- 
bergas dar iki 1941 metų liepos 7 dienos asmeniškai kreipėsi į Bobelį, su kuriuo 
buvo mokęsis Lietuvos kariuomenės karininkų kursuose, ir prašė jo pagalbos, ypač 
dėl vokiečių politikos žydų atžvilgiu. Bobelis pareiškė nežinąs vokiečių ketinimų. 
Tačiau jis jau turėjo paruošęs įsakymą apie Kauno žydų iškeldinimą į getą ir per 
liepos 7 dienos susitikimą Jėgeris iš esmės paskelbė tai, ką jiedu su Bobeliu buvo 
sutarę. 

Kauną supo keletas fortų, pastatytų caro laikais ginti miestą nuo vokiečių puolimo. 
Tarpukario laikais šie fortai buvo kalėjimai nusikaltėliams, nuteistiems ilgai kalėti. 
Per vokiečių okupaciją, 1941-1944 metais, fortuose buvo ir kalinama, ir egzekucijų 
vieta, ypač Kauno žydams. Septintasis ir Devintasis fortai buvo netoli geto. Ilgainiui 
jie pagarsėjo kaip masinių žudynių simboliai, panašiai kaip Babij Jaras Kijeve, Rum- 
bulių miškas prie Rygos ir Panerių grioviai prie Vilniaus. 


1941 


1941, liepos 8 


Aštuntą valandą ryto rabino Šapiros bute įvyko pasitarimas. Atėjo tie 
vyrai, kuriuos vakar buvo nuvežę į gestapą, taip pat keletas kitų: Grigo- 
rijus Volfas, dr. Matisas, Kopelmanas, Gemelickis, rabinas Broidė ir ki- 
ti.! Ilgokai svarstę susirinkusieji pabaigoje nusprendė prašyti leidimo tie- 
siogiai susisiekti su lietuvių valdžia, kad galima būtų su ja rasti kokį nors 
kompromisą.2 

Šių svarstymų lemiamas veiksnys buvo vokiečių pažadas tučtuojau 
paleisti tris tūkstančius žydų moterų ir vaikų iš kalėjimo ir iš fortų, taip 
pat išleisti įsakymą, sustabdysiantį žydų grobimus gatvėse. 

Be to, dalyvavusieji susirinkime atsižvelgė į tai, ką Goldbergui prieš 
kelias dienas pasakė naujai paskirtas Lietuvos finansų ministras Matu- 
lionis. Goldbergas aplankė jį ir prašė įsikišti, kad liautųsi grobimai ir 
šaudymai. Per pokalbį Matulionis atskleidė pašnekovui lietuvių nuo- 
taikas: 


Žydų klausimu lietuviai susiskaldę. Pagrindiniai yra trys požiūriai. 
Pagal labiausiai kraštutinį, visus žydus Lietuvoje būtina sunaikinti; 
švelnesnis požiūris reikalauja įsteigti koncentracijos stovyklą, kur žy- 
dai krauju ir prakaitu išpirks savo nusikaltimus lietuvių tautai.3 Na, o 
trečioji nuomonė? Aš esu praktikuojantis Romos katalikas. Kaip ir 
kiti tikintieji, manau, kad Žmogus negali atimti gyvybės kitam Žmogui, 
tokiam kaip jis pats. Tik Dievas turi tokią teisę. Niekada nebuvau 
nusistatęs prieš ką nors, tačiau per sovietų valdžios laiką aš ir mano 
draugai supratome, kad mūsų su žydais keliai skiriasi ir niekada ne- 
sutaps. Mums atrodo, lietuviai ir žydai turi atsiskirti vieni nuo kitų, ir 
kuo greičiau, tuo geriau. Šiam tikslui getas yra būtinas. Ten jūs būsite 
atskirti ir daugiau nebegalėsite mums pakenkti. Štai krikščionio nuo- 
monė. 


Kai Goldbergas paprašė Matulionį, kad jis pamėgintų įtikinti savo 
draugus Lietuvos vyriausybėje, jog būtina įsikišti ir sustabdyti žudynes, 
ministras atsakė: „Žmonės tiek įniršę, kad tų veiksmų sustabdyti neįma- 
noma. Kai jūs geruoju paliksite miestą ir užsidarysite gete, viskas nu- 
rims“. Po to dar pridūrė: „Kalbu su jumis visiškai atvirai“. Ministras šia- 
me pokalbyje neminėjo kokio nors vokiečių spaudimo. Tai reiškia tik 
vieną dalyką: žydų užpuldinėjimai atspindi lietuvių tautos valią. 

Po šios diskusijos susirinkusieji nutarė, kad reikalai mieste tokie, jog 
mums nėra kito kelio, tik palikti miestą, keltis į getą ir gelbėti tai, kas 
įmanoma. Dabartinės kančios arba getas - trečio pasirinkimo nėra. 

Žydų atstovai grįžo į gestapą pranešti savo atsakymo. Paprašius leidi- 
mo susitikti su lietuvių valdžios žmonėmis vokiečiai griežtai atsakė „ne“. 
„Su kokiais lietuviais norite susitikti? Lietuviai nepageidauja kalbėti su 
jokiais žydais“. 

Žydų atstovų prašymai pratęsti persikraustymo terminą, taip pat iš- 
plėsti geto teritoriją sulaukė atsakymo: „Sunkumai yra tam, kad būtų 
įveikti“. 

Vokiečiai nedavė aiškių atsakymų į žydų prašymus. Tad beliko tik vie- 
nas kelias - kelias į getą. 


! Dr. Grigorijus (Cvi) Volfas, žinomas Lietuvos žydų vadovas, kilęs iš pramonininkų 
šeimos. 1941 metų liepą ir rugpjūtį jis buvo Komiteto žydams perkelti iš Kauno į 
Vilijampolę pirmininkas. Iš šio organo vėliau išsirutuliojo Žydų taryba. 

Dr. Elijahu Matisas, gydytojas, ausų, nosies, gerklės specialistas, tapo vienu iš geto 
medicinos tarnybos vadovų. 

Michailas (Mošė) Kopelmanas - prieš karą Lloydo firmos (Londonas) Lietuvos sky- 
riaus direktorius. Jo įstaiga buvo Kaune. Šių pareigų dėka turėjo glaudžių ryšių mieste 
tiek su vokiečių, tiek su lietuvių inteligentija. Todėl geto laikotarpiu Žydų taryba 
dažnai siųsdavo jį į miestą. 1941 metų rugpjūtį jis tapo geto žydų policijos vadu. 
Nikolajus (Michailas) Gemelickis — iki karo Kauno banko valdytojas. 1941 metų 
rugpjūtį tapo Žydų tarybos Ekonomikos reikalų skyriaus vadovu. Per karą liko gy- 
vas ir vėliau gyveno Jungtinėse Valstijose. 

Rabinas Aaronas Broidė, Kauno karmelitų parapijos rabinas, 1942 metų vasarį de- 
portuotas į Rygą. 

2 Vėliau Avrahamas Tory papildė atsiminimais: „Šio susitikimo dalyviai neturėjo nė 
menkiausio supratimo, ką reiškia žodis 'getas', kaip ten reikės gyventi, ir apskritai — 
kas nutiks Kauno žydų bendruomenei. Buvo aišku viena: dabartinė padėtis yra ne- 
pakeliama ir ją reikia keisti nedelsiant. Jie taip pat nusprendė pamėginti derėtis, 
kad prie geto teritorijos būtų prijungtas daugiausia žydų gyvenamas senamiestis, 
kad persikėlimui būtų skirta daugiau laiko ir pan." 

3 Sovietams valdant Lietuvą, nuo 1940 birželio iki 1941 birželio, žydai buvo tapatina- 
mi su nekenčiamu sovietų režimu. Kadangi per tuos metus daug žydų dirbo sovietų 
valdininkais, manyta, kad apskritai visi žydai yra priešiški lietuvių tautiniams siekiams. 

1941, liepos 10 


DOKUMENTAS 

Kauno žydų komiteto memorandumas! įteiktas 

Kauno lietuvių savivaldybei, dėl Vilijampolės priemiesčio — 
planuojamos geto teritorijos? 

1. Savivaldybės teritorijoje šiuo metu yra apie 25 000 žydų, iš jų apie 
5000 jau gyvena Vilijampolėje. Be žydų, dabar Vilijampolėje gyvena 
apie 10 000 nežydų. 

2. Žydai, gyvenantys Vilijampolėje, daugiausia neturtingi; jų namai be- 
veik visi seni, mediniai, vienaaukščiai, žemi. 

3. Visiškai neįmanoma įsivaizduoti, kaip apgyvendinti iš Kauno miesto 
dar 20 000 žydų jau ir taip labai tankiai gyvenamuose Vilijampolės 
žydų namuose. Jeigu kokiu nors būdu tai būtų padaryta, Vilijampolė 
dėl šitokio neregėto susikimšimo labai greitai taps užkrečiamųjų ligų 
židiniu ir šios ligos tuoj pat išplis į kitas miesto dalis. Reikia atsižvelg- 
ti ir į tai, kad Vilijampolėje nėra nei kanalizacijos, nei vandentiekio, 
nei ligoninės, nei ambulatorijos ar kitos medicininės įstaigos, nei vi- 
suomeninių tarnybų. Vilijampolėje jau pastebėti tymų, kokliušo ir vi- 
durių šiltinės atvejai. 

4. Padėtį iš dalies būtų galima pataisyti tik tuo atveju, jei nežydai, dabar 
gyvenantys Vilijampolėje, išsikeltų, o jų butai tektų apsigyventi žy- 
dams. Tačiau tai labai nepageidautina, kadangi sukels didžiulius sun- 
kumus Vilijampolės gyventojams nežydams: dauguma jų susiję su sa- 
vo namais ekonominiais ir socialiniais ryšiais - labai glaudžiais ry- 
šiais, ir jiems bus be galo nepatogu kraustytis į kitas miesto dalis. 
Pasikeitimas nekilnojamuoju turtu - žydų namai už Vilijamopės ribų 
į nežydų namus Vilijampolėje - yra sudėtingas juridinis reikalas ir 
neišspręs šios sunkios problemos. 

5. Akivaizdu, kad sutelkus visus Kauno žydus Vilijampolėje, jie pateks į 
labai sunkias, tikrai nepakeliamas sąlygas. Dar daugiau, šitokia pa- 
dėtis keltų sanitarinį pavojų visiems miesto gyventojams. Vadinasi, 
Kauno burmistro ir karo komendanto potvarkis šiuo reikalu turi būti 
atidėtas. Jeigu tai neįmanoma, reikėtų išleisti tokius potvarkius: 

a) kad į Vilijampolę neturi būti perkeliami priemiesčiuose gyvenantys 
žydai, 

b) kad Vilijampolėje skiriama žydams teritorija išplečiama įtraukiant ra- 


joną, žinomą Kauno senamiesčio pavadinimu, iki Ožeškienės, Kanto 
ir Telšių gatvių dėl šių priežasčių: 


, Šioje teritorijoje daugiausia gyvena žydai. 
. Šioje teritorijoje yra dauguma sinagogų (šešiolika). 
„ Šioje teritorijoje išsidėstę daugelis svarbiausių žydų medicinos, švie- 


timo ir viešųjų įstaigų, veikiančių nuosavuose pastatuose ir turinčių 
savą įrangą bei inventorių, pirktą ir parūpintą vien tik žydų jėgomis. 
Kaip antai: žydų ligoninė Jakšto g. 3, žydų našlaičių prieglauda Ug- 
niagesių g. 15, žydų senelių prieglauda Poškos g. 15, valgykla varguo- 
menei Mapu g. 10, žydų bendruomenės centrai Rotušės a. 14 ir Luk- 
šio g. 12, apeigų pirtis Lukšio g. 3, Hebrajų gimnazija Prieplaukos 
kranto g. 25, Talmudo toros mokykla Ugniagesių g. 17, žydų ambula- 
torija Pilies g. 7, žydų amatų mokykla Ort Jonavos g. 86, žydų sveika- 
tos draugija OZE Miškų g. 1, Centrinis žydų bankas kooperatyvams 
remti Laisvės al. 76 ir kiti. 


„ Ši teritorija ribojasi su Vilijampole ir tam tikra prasme sudaro su ja 


vientisą geografinį plotą. 


Vėliau, kai dienoraštis buvo rengiamas spaudai, Avrahamas Tory prisiminė, kad me- 
morandumą parengė Žydų komitetas Kauno žydams perkelti į Vilijampolę praėjus 
kelioms dienoms po komiteto susitikimo su Jėgeriu 1941 metų liepos 7 ir 8 dieno- 
mis. Tuo metu daugelis žydų negalėjo ryžtis kraustytis į Vilijampolę. Todėl nuspręs- 
ta siekti, kad būtų atšauktas iškeldinimo įsakas ar bent kad getui skirta teritorija 
būtų išplėsta prijungiant Kauno senamiestį, kur telkėsi didžioji komercinio, visuo- 
meninio ir kultūrinio žydų gyvenimo dalis. Lietuviai, vadovaujami Kazio Palčiaus- 
ko, tuometinio burmistro, griežtai priešinosi visiems žydų prašymams. Memoran- 
dumą rengė du advokatai, Leibas Garfunkelis ir Avrahamas Tory, konsultuodamie- 
si su Moše Kopelmanu ir Nikolajumi Gemelickiu. 

1941 metų liepos 10 dienos įsakas buvo paskelbtas kitą dieną su Kauno komendan- 
to Jurgio Bobelio ir Kauno burmistro Kazio Palčiausko parašais. 


1941, liepos 10 

DOKUMENTAS 
Kauno žydų komitetas - vokiečių SS saugumo policijai Kaune 


Dėl pasiūlymo per tam tikrą laiką perkelti Kauno žydus į Vilijampolę 
mes leidžiame sau su didžiausia pagarba išdėstyti jums tokias aplin- 
kybes: 


1941 


Vilijampolė yra mažas priemiestis, kur šiuo metu gyvena apie 12 000 
žmonių, iš jų 5000-6000 žydų ir 6000-7000 lietuvių. Visi jie gyvena 
labai ankštai ir antisanitarinėmis sąlygomis (galbūt po tris-penkis as- 
menis viename maždaug devynių kvadratinių metrų kambaryje). Šis 
priemiestis neturi prieglaudų seneliams ar našlaičiams, ligoninių, van- 
dentiekio, kanalizacijos, t. y. vandens. Nėra jokių galimybių pasiekti, 
kad 25 000 atsikraustančiųjų galėtų normaliai gyventi. Tokios daugy- 
bės žmonių ir tokiomis sąlygomis sutelkimas vienoje vietoje neiš- 
vengiamai kelia ligų ir epidemijų pavojų, kurio laiku įveikti nebus 
įmanoma. Gyventojai nežydai šiame priemiestyje neatsisakys turimų 
namų, dirbtuvių, ūkių. Didesnių pramonės įmonių, įsikūrusių Vili- 
jampolėje, tokių kaip Guma, Boston, Inkaras ir daugelio kitų!, ne- 
įmanoma perkelti į kitas miesto dalis. Todėl izoliuoti šio priemiesčio 
neįmanoma. 

Įrengti naujas gyvenamąsias patalpas ir prekybos įmones finansiniu 
požiūriu neapsimoka. Kaip žinoma, sovietai nacionalizavo tiek visą 
nekilnojamąjį turtą, tiek visus pinigus, viršijančius 1000 rublių (tai 
atitinka 100 reichsmarkių) bankuose ir taupomosiose įstaigose, o anks- 
tesnė Lietuvos valiuta buvo paskelbta beverte ir konfiskuota. Vadi- 
nasi, kiekvieno Žmogaus, taip pat ir žydo, nuosavybę sudaro tik jo 
buto baldai ir mažytė pinigų suma, daugiausia 500 rublių (atitinka 50 
reichsmarkių) vienam asmeniui. 

Žydai Kaune daugiausia vertėsi prekyba, amatais ar dirbo kontorose. 
Šių žmonių neįmanoma perkelti į Vilijampolės sąlygas. Netekus dar- 
bo ir maisto jiems greitai ims grėsti badas ir epidemijos. 
Remdamiesi tuo, kas išdėstyta, mes labai prašome pasigailėti mūsų ir 
atidėti įsakymą tam tikram laikui arba jį pakeisti, kad mes galėtume 
susitikti su lietuvių valdžia bei su tuos reikalus tvarkančiais asmeni- 
mis ir drauge su jais rastume tokius organizacinius, ekonominius ir 
sanitarinius būdus, kurie leistų įgyvendinti perkėlimą tinkamai ir su 
mažiausiais nuostoliais plačiajai visuomenei. 

Mes viliamės ir esame tikri, kad jūs, tokios kultūringos ir garsios tautos 
atstovai, pasigailėsite mūsų, nelaimingųjų, jau sovietų apiplėštų ir nu- 
skriaustų, ir garantuosite mums deramas žŽmogiškas gyvenimo sąlygas. 


! Gumos fabrikas gamino gumą, Boston - tekstilę, Inkaras - avalynę. 

DOKUMENTAS 
Kauno komendanto ir Kauno miesto burmistro įsakymas Nr. 15 


š1 

Visi žydų tautybės asmens, kurie iš Kauno miesto yra pabėgę, neturi 
teisės į Kauno miestą grįžti - sugrįžusieji bus suimti. 

Namų savininkai, nacionalizuotų namų valdytojai ir kitų namų fakti- 
nieji valdytojai, kurie leis apsigyventi grįžusiems į Kauną žydų tau- 
tybės asmenims savo valdomuose namuose, bus baudžiami. 


$ 2 

Visi Kauno mieste gyveną žydų tautybės asmens, be lyties ir amžiaus 
skirtumo, š. m. liepos mėn. 12 d. pradedant, ant kairiosios krūtinės 
dalies nešioja šį ženklą: geltonos spalvos Dovydo žvaigždę 8-10 cm 
diametro. Ženklus pasirūpina patys žydų tautybės asmens. 
Pastebėti be ženklo žydų tautybės asmens bus suimami. 


š3 

Žydų tautybės asmenims leidžiama vaikščioti gatvėmis ir rodytis vie- 
šose vietose nuo 6 iki 20 val. Kitu metu pastebėti viešose vietose žydų 
tautybės asmens bus suimami. 


$4 

Visi Kauno miesto ribose gyveną žydų tautybės asmens, be lyties ir 
amžiaus skirtumo, nuo š. m. liepos mėn. 15 d. iki rugpjūčio mėn. 15 d. 
turi persikelti gyventi į Kauno priemiestį - Vilijampolę. 
Persikeliančios šeimos gauna persikėlimo orderius. 


šs5 

Tvarkingam persikėlimui užtikrinti Kauno miesto Butų ūkio valdyba 
kartu su žydų bendruomenės atstovais nustato persikėlimo sąlygas, 
tvarką ir eigą. 


licijos pareigūnai. Nurodytu laiku nepersikėlusieji bus suimami. 


S 6 
Persikėlimas vykdomas pačių persikeliančiųjų lėšomis. 


1941 


Šš 7 

Vilijampolėje gyveną nežydų tautybės asmenys turi teisę išsikelti gy- 
venti į kitas Kauno miesto dalis. Apsigyvenimo vietai surasti tarpi- 
ninkauja Kauno miesto Butų ūkio valdyba. 


Š8 

Žydų tautybės asmens, turį nekilnojamą turtą kitose miesto dalyse, 
ne Vilijampolėje, tą turtą turi likviduoti, pirmoj eilėj susitardami pa- 
sikeisti su Vilijampolėje nekilnojamąjį turtą turinčiais ir iš ten išsi- 
kelti norinčiais lietuviais. 

Nekilnojamo turto likvidavimui bei pasikeitimui tarpininkauja tam 
tikslui Kauno miesto savivaldybės įsteigtas biuras. 

Nesutvarkytus tuo būdu nekilnojamuosius turtus perima Kauno mies- 
to savivaldybė. 

Žydų tautybės asmens, turį ginklus, privalo tuojau perduoti komen- 
dantūrai (Gedimino g. 34), o radijo aparatus - Butų ūkio valdybai 
(Laisvės al. 9, 3 aukštas). Neišpildę šio nuostato, bus griežtai bau- 
džiami. 

$0 


Žydų tautybės asmenims draudžiama naudotis kitų tautybių asmenų 
samdomuoju darbu. 


1941, liepos 14 


DOKUMENTAS 
Komitetas gyventojams žydams į Vilijampolę perkelti — 
Kaminskui, Kauno miesto burmistro įgaliotiniui 


Tęsdamas derybas su jumis komitetas vėl prašo parūpinti transporto 
priemonių žydų šeimoms perkelti į Vilijampolę. 

Žydų vežikų arkliai, paimti sovietų, jų savininkams nebuvo grąžinti. 
Todėl trūksta transporto priemonių. Negana to, diduma komiteto tu- 
rimų transporto priemonių negali būti plačiai panaudota, nes nėra 
pašaro; tad net ir šiandien neturime tiek arklių, kiek galėtų prireikti 
žydų šeimų turtui pergabenti į Vilijampolę. 

Todėl siekdami neatidėlioti ir tvarkingai perkelti žydų šeimas į Vili- 
jampolę, norėdami, kad kraustymasis vyktų deramai, mes vėl prašome 

kaip galima greičiau išspręsti transporto problemą ir skirti komitetui 
pakankamai transporto priemonių bei reikiamą kiekį pašaro arkliams!. 


Šį prašymą pasirašė Garfunkelis ir Gemelickis. 


1941, liepos 16 

DOKUMENTAS 
Vokiečių kariuomenės 821 karo lauko komendantūra Kaune -— 
Kauno miesto burmistrui 


Žydams keliantis į Vilijampolę ten dažnai randami butai, jau skirti 
vokiečių kariuomenei ar jos apgyvendinti. 

Žydai turi keltis tik į tuos butus, kurių neužima vokiečių kariuomenė. 
Kai reikalas susijęs su butais, užimtais ar skirtais vokiečių kariuo- 
menei, ir dėl jų perdavimo būtina palaikyti glaudų ryšį su vokiečių 
komendantūra vietoje.! 


Šį dokumentą pasirašė Kauno karo lauko komendantas, vokiečių generolas majoras 
Polis. Kitą dieną Žydų komitetui jį perdavė Kauno burmistras Kazys Palčiauskas. 


1941, liepos 22 

DOKUMENTAS 

Taisyklės žydams evakuoti iš Kauno į getą Vilijampolėje; santrauka 
po pokalbių su Tumavičiumi, Ranaičiu bei Adolfu Bliumentaliu 

ir Anatolijumi Rozenbliumu! 


„ Evakuacijos planas: 


Laisvės alėja ir geležinkelio stoties rajonas 
Jonavos gatvė 

Žaliakalnis 

Senamiestis 

Panemunė, Šančiai, Aleksotas. 


„Dvidešimt keturi butai, du kvartalai - apgyvendinami nedelsiant. 
„Nežydų evakuaciją iš Vilijampolės pradėti 1941 metų liepos 25 die- 


ną. Kasdien po dvidešimt penkias šeimas. Evakuaciją baigti ne vėliau 
kaip per dešimt dienų. 


. Gyvenamasis plotas - 6 metrai pagal išorės matmenis, tačiau nusta- 


tytoje teritorijoje turi tilpti visi žydai. Tam tikrais atvejais gali būti 
leistas papildomas gyvenamasis plotas. Ligoniams papildomą plotą 


1941 


gali leisti lietuvių sanitarinių inspektorių komisija. Kitais atvejais (gy- 
dytojams, advokatams, inžinieriams, amatininkams) gali būti leistas 
papildomas gyvenamasis plotas. 


„Lietuvių gyvenamieji namai ir visas kitas gyvenamasis plotas Vilijam- 


polėje turi būti užregistruotas Kauno savivaldybėje. Tolimesni nuro- 
dymai bus perduoti nedelsiant. 


„Nežydų transporto priemonės taip pat gali būti panaudotos. Evakua- 


cija turi būti visiškai užbaigta 1941 metų rugpjūčio 15 dieną. Duo- 
menys apie žydų skaičių turi būti pateikti iki liepos 25 dienos. Pagal 
šį grafiką paruošti evakuacijos planą. 


„Planuojama pastatyti trisdešimt du butus nebaigtame kvartale. Savi- 


valdybė pati vykdys statybą arba parūpins medžiagas, ir žydai užbaigs 
pastatus patys. Gali būti pasiūlyta pritaikyti minėtą kvartalą viešie- 
siems tikslams (poliklinikai, mokyklai ir kt.). 


„Parduoti pramonės pastatus žydams gyventi turi leisti Pramonės mi- 


nisterija. 


„Ranaitis sužinojo, kad gyventojų bus mažiau negu gyvenamojo ploto, 


padalyto po šešis kvadratinius metrus kiekvienam ir kad amatininkų 
bei kitoms dirbtuvėms reikės atskirų pastatų. 


10.Nepranešus Žydų komitetui kol kas nebus rašomi jokie evakuacijos 


orderiai. Kalbėtasi draugiškai, tačiau buvo jaučiamos antisemitinės 
nuotaikos. Pagrasinta, kad evakuacija bus įvykdyta bet kuriuo atveju, 
net jei žydai atsisakytų paklusti. 

Šią santrauką pasirašė Anatolijus Rozenbliumas, Žydų komiteto įgaliotinis dery- 
boms su lietuvių savivaldybės pareigūnais. Rozenbliumas, žymus architektas, vėliau 
buvo nužudytas per vieną iš geto „akcijų“. Adolfas Bliumentalis, lakūnas, buvo vie- 


nas Lietuvos karo aviacijos organizatorių nepriklausomos Lietuvos valstybės kūri- 
mosi laikais (1919-1920); vėliau nužudytas Devintajame forte. 


1941, liepos 23 


DOKUMENTAS 
Kauno savivaldybės instrukcija 


Žydai privalo išsikelti iš savo butų Italijos ir Jonavos gatvėse per dvi 
dienas. Žydams draudžiama vykti iš Kauno į provinciją. 

1941, liepos 24 


DOKUMENTAS 
Kauno savivaldybės instrukcija 


Žydai privalo patys pastatyti tvorą aplink getą. 


1941, liepos 27 


DOKUMENTAS 
Lietuvos švietimo ministro instrukcija 


Visi Lietuvos vaikų namuose esantys žydų vaikai turi būti perduoti 
Žydų komitetui Vilijampolėje. 


1941, liepos 28 


m 


DOKUMENTAS 
Kauno miesto komisaro įsakymas nr. 1 


. Žydų tautybės asmenims draudžiama vaikščioti šaligatviais. Žydai pri- 


valo vaikščioti dešine gatvės puse ir eiti vienas paskui kitą. 


„ Žydų tautybės asmenims draudžiama eiti į alėjas ir viešuosius par- 


kus. Lygiai taip pat draudžiama sėdėti ant suolų. 


„ Žydų tautybės asmenims draudžiama naudotis viešojo susisiekimo 


priemonėmis: autotaksi, vežikais, autobusais, garlaiviais ir kitomis. 
Visų viešojo susisiekimo priemonių savininkai ir vairuotojai privalo 
matomoje vietoje pakabinti užrašą „Žydams draudžiama“. 


„ Pažeidę šį įsakymą bus griežtai baudžiami. 
„ Įsakymas įsigalioja nuo šios dienos.! 


Šį įsakymą pasirašė naujai paskirtas Kauno miesto komisaras SA štandartenfiureris 
Krameris, tikrasis geto valdytojas. 


1941, liepos 30 

DOKUMENTAS 

Kauno savivaldybės Kelių valdyba - Kauno žydų bendruomenei 

Žydų teritorijai Vilijampolėje aptverti reikalauju, kad šių metų lie- 
pos 30 dieną atsiųstumėte penkiasdešimt vyrų, o pradedant nuo šių 
metų liepos 31 dienos iki darbo pabaigos - kasdien po šimtą vyrų. 
Tie vyrai turi būti tinkami darbui ir privalo atsinešti su savimi kastu- 
vus; į darbą atvykti 8 valandą ryto. 


1941 


Atvykimo vieta - Jurbarko gatvė, greta namo nr. 12.! 


! Šis dokumentas Kauno savivaldybėje pažymėtas nr. 2143. Geto tvoros statybos prie- 
žiūra teko J. Racevičiui, Kelių valdybos technikui. 


1941, liepos 31 


DOKUMENTAS 
Kauno miesto komisaro viešas skelbimas nr. 2 


1. Tiems žydų tautybės asmenims, kurie karo pradžioje ar vėliau pabė- 
go ir dar nesugrįžo, neleidžiama grižti į Kauną. Visiems namų savi- 
ninkams ir valdytojams nuo šiol draudžiama teikti pastogę grįžtan- 
tiems žydams. 

2. Žydai privalo, nepaisant amžiaus ir lyties, kairėje krūtinės pusėje ir 
ant nugaros nešioti geltoną Dovydo žvaigždę nuo aštuonių iki dešim- 
ties centimetrų skersmens. 

3. Kauno miesto burmistro 1941 metų liepos 10 dienos įsakymas dėl 
žydų iškeldinimo iš miesto centro į Vilijampolės priemiestį turi būti 
įvykdytas vėliausiai iki 1941 metų rugpjūčio 15 dienos. Tolesnes ži- 
nias teiks savivaldybės butų ūkio valdyba. 

4. Žydų tautybės gyventojams nuo šiol draudžiama parduoti, keisti ar 
kokiu kitu būdu realizuoti visą jų kilnojamąjį ir nekilnojamąjį turtą. 
Draudžiama taip pat naikinti įrangą ar vertybes. 

5. Komendanto valanda, įvesta žydams Kauno miesto burmistro 1941 
metų liepos 10 dienos įsakymu, taikoma ir Vilijampolės priemiesčio 
rajonams, kartu ir žydų gyvenamai teritorijai. 

6. Kauno miesto burmistro 1941 metų liepos 10 dienos įšakymo kiti 
punktai atšaukiami. 

7. Pažeidę šiuos nurodymus bus griežtai baudžiami. 

8. Skelbimo nuostatai įsigalioja nuo šios dienos.! 


Šį skelbimą pasirašė SA štandartenfiureris Krameris. Beveik tokį pat skelbimą 1941 
metų rugpjūčio 4 dieną išleido SS štandartenfiureris Lencenas, Kauno apygardos 
komisaras. 


3. 731 23 


1941 


1941, liepos 31 


DOKUMENTAS 
Kauno savivaldybės pranešimas 


Burmistras atmetė Žydų tarybos prašymą dėl priėmimo.! 


1 Šį pranešimą pasirašė Mikas Kaminskas, lietuvis, Kauno savivaldybės vyresnysis val- 
dininkas, lietuvių burmistro ir vokiečių civilinės valdžios paskirtas ryšiams su Zydų 
taryba. 


1941, rugpjūčio 4 


Prabėgo tik šešios savaitės, kai prasidėjo vokiečių kariuomenės žai- 
biškas karas, nusiritęs per Lietuvą. Dešimtys žydų gyvenviečių, per šim- 
tus metų tvirtai įsišaknijusių lietuviškoje dirvoje, nutrintos nuo žemės 
paviršiaus, tartum jų niekada ir nebuvę. Vietoje jų atsirado nuodingų 
žemių kauburiai, dengiantys didžiules duobes - šviežius masinius kapus 
be antkapių, be užrašų ar kokių atpažinimo ženklų miškuose ir pievose 
už miesto ar kaimo ribos. 

Vilijampolėje iš žydų namų, nusiaubtų ir apiplėštų, jau išnešė pasku- 
tinius kūnus, kurie gulėjo ten nuo pat „kruvinos įžangos“, įvykusios 1941 
naktį iš birželio 25 į 26. Ne mažiau kaip 700 žydų kankinių tą naktį krito 
nuo lietuvių žudikų rankos.! Kai kurie jų paskutinį kvapą išleido lieps- 
nose, kurios rijo jų namus, iš visų pusių apsuptus ir padegtus. Tik drėgno 
smėlio kauburys dengė paskubomis sukrautus pirmojo pogromo aukų 
lavonus; tas kauburys tapo nauja kopa ant Neries kranto Vilijampolės 
paplūdimyje. 

Žemės ūkio kooperatyvų sąjungos Lietūkis garaže Vytauto prospekte 
be pėdsako išnyko penkiasdešimt du žydai, kuriuos čia kankino, po to 
laukinio įsiūčio apimti sudraskė į gabalus. Šis piktadariškas reginys vie- 
ną iš pirmųjų karo dienų keturias ar penkias valandas tapo pramoga bū- 
riui lietuvių žiūrovų. Aukų kūnai jau palaidoti kaip pakliuvo kažkokioje 
duobėje.2 

Ramybė vėl grįžo į Kauno kalėjimą ir Septintąjį fortą, tą klaikią žu- 
dynių vietą. Tūkstančiai žydų, kuriuos čionai kimšo pirmomis savaitėmis 
ir kurie grūdosi ilguose tvirtovės koridoriuose, jau nugalabyti lietuvių 
„laisvės karių“; vienus žudė mažomis grupelėmis, kitus - ištisais būriais. 
Pilki, visada drėgni tvirtovės barakai, iki šiol buvę sausakimši žydų mo- 
terų ir vaikų, dabar jau ištuštėjo. Kas naktį lietuviai pakalikai ateidavo 

rinktis aukų: jaunų, gražių. Pirmiausia jas išprievartaudavo, po to kan- 
kindavo ir galų gale nužudydavo. Jie vadino tai „eiti skusti bulvių“.3 

Vien per dešimt ar dvylika dienų tik Septintasis fortas prarijo ne ma- 
žiau 6000 žydų ir nuščiuvo. Nebeaidėjo šūvių papliūpos, nebebuvo girdėti 
nei agonijos dejonių, nei priešmirtinio riksmo Šma Israel (Išgirsk, Izrae- 
li). Tiesa, atkaklios žmonos ir motinos nesiliovė vaikščiojusios prie forto 
vartų ir laukdavo ten valandų valandas. Jos nenorėjo susitaikyti su šiur- 
piu jų giminių ir mylimųjų likimu. Tad jos laukė vildamosi, kad jų bran- 
gieji pasirodys tarp kalinių, kuriuos kasdien vesdavo iš kalėjimo dirbti: 
galbūt nepaisant visko jos pamatys kokį gyvybės ženklą. Jos stovėjo ten 
ištisomis dienomis mėgindamos prasiskverbti pro negyvą tylą už kalėji- 
mo mūrų, pagauti gyvybės ženklą iš savo artimųjų, kurių jau nebuvo gy- 
vų. Jos žemindavo save bandydamos permaldauti niekšus ir grįždavo su- 
niekintos, primuštos, nuvytos lyg maru apsikrėtęs šuo. 

Atrodo, žydų medžioklė Kauno gatvėse aprimo. Laikraščiai ir skelbi- 
mai didelėmis raidėmis spausdino Kauno lietuvių burmistro ir karo ko- 
mendanto įsakymą, išleistą 1941 metų liepos 10 dieną. Jis numatė, kad 
visi Kauno žydai nepriklausomai nuo amžiaus ir lyties privalo palikti mies- 
tą ir persikelti į getą; galutinė data buvo rugpjūčio 15-oji. Kiekvienas 
žydas, užtiktas mieste po tos dienos, būsiąs sušaudytas be įspėjimo. Taip 
skambėjo įsakymas — vienas pirmųjų atkurtos Lietuvos, atstatytos jos 
nepriklausomybės, aktų". Tai buvo pergalė, ir lietuviai ją šventė. 

Nuo tos akimirkos kiemsargiai, kaimynai ir kiti lietuviai galėjo be 
paliovos skriausti bei kankinti žydus „įstatymo vardu“: vertė juos kuo 
greičiau keltis iš miesto ir savinosi jų butus, parduotuves, įmones, dar 
neužgrobtas vokiečių. Kasdien šimtai lietuvių paprasčiausiai išmesdavo 
gyventojus žydus į gatvę ir pasiimdavo sau „išsilaisvinusias“ patalpas. 
Nuėjusieji skųstis valdžiai dingdavo be pėdsako. 

Žydams, grįžtantiems į miestą iš slėptuvių, kur jie pabėgo po vokie- 
čių okupacijos pradžios, ar išleistiems iš kalėjimo ar forto, draudė parei- 
ti į savo namus ar bent pasiimti iš ten kokį drabužį; kai kurie kaimynai 
lietuviai, užgrobę jų namus, buvo tokie „malonūs“, kad neišdavė savi- 
ninkų valdžiai, kaip reikalavo to meto „įstatymas“. Šimtai į tokią padėtį 
patekusių žydų nerado mieste vietos, kur galėtų praleisti bent vieną nak- 


* Nepriklausomybė nebuvo atkurta. Vokiečiai nepripažino nei Lietuvos valstybės, nei 
Lietuvos vyriausybės (leid.). 

tį. Krikščionys neleido jiems peržengti savo namų slenksčio. Oficialiai 
žydams buvo uždrausta net laikinai apsigyventi nežydų namuose. 

Žydų parduotuvės buvo užgrobtos ar uždarytos. Krikščionių parduo- 
tuvės žydams nieko nepardavinėjo. Žydams buvo draudžiama anksčiau 
10 valandos ryto įeiti į turgų, kuris tuo metu jau beveik ištuštėdavo. Dvi 
ar trys veikusios maisto parduotuvės turėjo aptarnauti maždaug 30 000 
likusių žydų, bet tik po 10 valandos ryto, kai belikdavo tik šiukšlės. 

Žydai, stovintys ilgose eilėse prie parduotuvių, turėjo kęsti patyčias. 
Lietuviai krautuvininkai pildavo ant jų vandenį ar vydavo šalin. Iš tų ei- 
lių žydus griebdavo priverstiniams darbams; ne kartą žmogų nutempda- 
vo nežinia kur ir jis dingdavo be pėdsako. 

Gyvenimas su kiekviena diena darėsi vis labiau nepakeliamas. Žydai 
skubiai kėlėsi iš Kauno nelaukdami galutinio termino, ieškodami prie- 
glaudos ir vietos gyventi gete, kur pagal valdžios pažadus žydų gyvybę ir 
turtą saugosianti savarankiška žydų valdžia. 

Rugpjūčio 1-ąją, likus dviem savaitėms iki nurodytos dienos, į terito- 
riją, skirtą getui, buvo persikraustę jau 9076 žydų. 

Su lietuviais nebuvo jokio pasikeitimo nuomonėmis. Jų ministrai at- 
sisakė priimti žydus. Naujasis lietuvių burmistras Kazys Palčiauskas 
uždraudė žydams įžengti į savivaldybės įstaigas. Lietuvių karo komen- 
dantas Jurgis Bobelis įsakė suimti tūkstančius žydų, kurie vėliau buvo 
nužudyti fortuose.“ Į žydų skundus niekas nekreipė dėmesio. Žydų var- 
gų niekas neatjautė. 

Tik vienas lietuvis Kaminskas, lietuvių savivaldybės pareigūnas, tu- 
rėjęs palaikyti ryšius su civiline miesto valdžia, kalbėjosi su žydais. Ta- 
čiau Kaminskas kalbėjo įsakų ir potvarkių kalba: „Jūs privalote patys 
ištiesti vielos tvorą aplink geto teritoriją“, „Jūs privalote evakuoti Jona- 
vos ir Italijos gatves per dvi dienas“, „Jūs turite išlaisvinti kelias gatves 
Vilijampolėje, kur prieš keletą dienų įsikraustė keli žydai“, „Jūs privalo- 
te dar susispausti - getui skirtas plotas dar labiau sumažintas“, „Jūs pri- 
valote parūpinti tiek ir tiek žydų priverčiamiesiems darbams“ ir kt. 

Taip kalbėjo Kaminskas, aktyviai prisidėjęs prie žydų naikinimo pir- 
mosios bangos Kaune. Jis niekad nerasdavo žydams gero žodžio. Jo vei- 
das visada būdavo rūstus ir piktas. Savo nurodymus sakydavo demonst- 


* Žr. Sauliaus Sužiedėlio straipsnį šios knygos p. XXXIX (Ileid.). 

ratyviai šaltu balsu ir visada stengėsi užmaskuoti savo piktus kėslus. Bū- 
davo visiškai ramus tiek prieš žudynes, tiek po jų. 

Vieną dieną, antrojoje liepos pusėje, Kaminskas perdavė burmistro 
potvarkį, kuriuo žydams liepta išsirinkti vyriausiąjį žydą (Oberjude) ir jo 
pavaduotoją, kuris kartu su savo patarėjais sudarys Žydų tarybą (Altes- 
tenrat). Ji bus atsakinga už geto vidaus reikalų tvarkymą. Taip pat reikės 
išrinkti žydų policijos vadą ir visų šių pareigūnų pavardes pateikti Ka- 
minskui per kelias dienas. 

Žodžio „getas“ supratimas, atėjęs iš viduramžių, buvo pakankamai 
miglotas. Dar neaiškiau atrodė vyriausiojo žydo pareigos ir Žydų tarybos 
savivalda, apie kurią kalbėjo vokiečiai ir Kaminskas. Tačiau širdies gilu- 
moje visi jautė, kad skiriant vyriausiąjį žydą ir įkuriant getą tikslas buvo 
pažeminti, įžeisti, sukelti neviltį. Kauną pasiekdavo gandai iš kitų mies- 
tų, kurie rodė, kad tas vyriausiasis žydas vienaip ar kitaip turėjo tapti 
atpirkimo ožiu, žydų likimo pirmąja auka. 

Geto ribos dar ir šiandien nėra galutinai patvirtintos. Kasdien viena 
ar kita gatvė vis atimama iš pradžioje numatytos geto teritorijos. Žydai 
vis dar medžiojami. Maisto tiekimas blogėja sulig kiekviena diena ir da- 
rosi nepakeliamas. Valdžios keliami reikalavimai nuolat griežtėja, tačiau 
nieko nedaroma, kad padėtis stabilizuotųsi ar kad žydai galėtų patys su- 
tvarkyti savo reikalus. Žydų atstovams neleidžiama, kaip ir anksčiau, 
įžengti į savivaldybės pastatą. Kaminskas priima Komiteto žydams per- 
kelti narius gatvėje ar kieme ir beveik nesiklauso jų. Visi Perkėlimo ko- 
miteto prašymai ar siūlymai ignoruojami arba atmetami. Patys žydai 1a- 
biausiai suinteresuoti kaip galima greičiau pasitraukti iš miesto. 


Rugpjūčio 4 dieną dvidešimt aštuoni dar likę mieste žydų bendruo- 
menės veikėjai suėjo į paskutinį istorinį Kauno žydų bendruomenės su- 
sirinkimą.* Jis buvo sušauktas Daukšos g. 24, buvusios žydų pradžios mo- 
kyklos pastate, kur kadaise džiugiai klegėjo vaikai. 

Visai neseniai šiame mokyklos pastate sklido verksmas ir dejonės. 
Čia posėdžiavo Komitetas perkelti žydams iš Kauno į Vilijampolę. Čionai 
ateidavo nusiminę tėvai, tikėdamiesi išgelbėti suimtus vaikus. Ateidavo 
nevilties apimtos žmonos, ieškodamos savo pagrobtų vyrų. Išprievartau- 
tos moterys čia ateidavo išsiverkti. Šį pastatą pasiekė pirmieji žydų pa- 
galbos šauksmai iš Lietuvos provincijos miestų, kaip ir pirmieji maldos 

Šma Israel aidai iš kankinių lūpų. Susidūrė nelygios jėgos, ir šią lemtingą 
valandą Kauno žydų bendruomenė rinko savo paskutinįjį vadovą, pir- 
mąjį vyriausiąjį žydą. 

Visi jie - įvairaus amžiaus ir skirtingų politinių pažiūrų vyrai - sėdėjo 
prie ilgų stalų. Tartis kartu juos skatino baimė dėl dabarties ir atsakomy- 
bė už ateitį. Jie rengėsi užbaigti vieną Kauno žydų istorijos epochą ir 
pradėti naują, galbūt paskutinę. Niekas iš susirinkusiųjų nepuoselėjo iliu- 
zijų dėl ateities, bet nė vienas žmogus nesitikėjo tokio greito Lietuvos 
žydų bendruomenės žuvimo. Komiteto nariai tamsiausiomis spalvomis 
nusakė padėtį Kaune ir gretimuose miestuose. Per visą savo istoriją ben- 
druomenė nebuvo susidūrusi su tokia grėsme. Dar niekad ji nebuvo to- 
kia bejėgė. Liko bevaisės visos Perkėlimo komiteto narių pastangos pa- 
keisti įvykių eigą, juos sušvelninti. Kai tik žydai mėgindavo protestuoti 
ar prašyti pagalbos, susidurdavo su kiečiausia priešiškumo ir patyčių sie- 
na. Žydams grėsė mirtinas pavojus. Jie turėjo skubiai palikti miestą. Tūks- 
tančiai benamių žydų klajojo po Vilijampolės kiemus ir daržus; daugelis 
jų ištisas dienas ir naktis leido po atviru dangumi. Visiems neužteko plo- 
to, nes lietuviai dar neišsikraustė iš getui skirtos teritorijos. 

Susirinkime tvyrojo didžiausio pasimetimo ir nevilties nuotaikos. 

Dr. Grigorijus Volfas, visų gerbiamas senas bendruomenės vadovas 
ir susirinkimo pirmininkas, bandė pakelti susirinkusiųjų dvasią: „Jau ne 
pirmą kartą istorijoje žydų tautą ištinka sunkūs laikai. Jau ne kartą ji 
balansavo ant sunaikinimo bedugnės krašto. Tačiau Žydų tauta visada 
žinojo, kad kiekvienąkart, kai iškyla naujas Hamanas, sumanęs mus išnai- 
kinti, jis pats ir susilaukia tokio galo. Amžinoji Izraelio šlovė nepražūva'“. 
Čia dr. Volfas, senas žmogus, neišlaikęs nutilo ir graudžiai apsiverkė. 

Trisdešimt tūkstančių Kauno žydų, nevilties prislėgti gresiančios mir- 
ties akivaizdoje, su nerimu laukė savo naujojo vadovo, kurį turėjo išrink- 
ti į susitikimą atėję vyrai. Tai buvo paskutinė viltis, jų likimas priklausė 
nuo to Žmogaus. Kuris pasiryš? Senieji bendruomenės vadovai atsisakė 
tų pareigų: juos baugino atsakomybės našta. Tebuvo vienas kandidatas, 
dėl kurio niekas neabejojo - dr. Elchananas Elkesas. Visi gerai žinojo jo 
moralines savybes, vokiečių kultūros pažinimą, stiprius saitus su žydų 
praeitimi ir todėl laikė jį labiausiai tinkamu. Ar jam pavyks vilkti naštą 
iki galo, ar nesuklups jis nuo jos svorio? Kuklus žmogus dr. Elkesas prieš- 
taravo. Jis neturįs patirties tvarkant visuomeninius reikalus. Jam nieka- 
da netekę dirbti tokio darbo; pagaliau juk visą gyvenimą gydęs žmones. 

Jis paprašė nesvarstyti jo kandidatūros. Tuomet susirinkusieji nugrimz- 
do į giliausią neviltį ir bejėgiškumą. 

Staiga Šmukleris, Šančių priemiesčio rabinas, atsistojo ir kreipėsi į 
susirinkimą ir dr. Elkesą: 


Kauno žydų bendruomenė stovi ant pražūties slenksčio. Mūsų dukte- 
ris prievartauja, mūsų vyrus žudo, mirtis žvelgia pro mūsų langus. 
Žydai! Vokiečių valdžia reikalauja, kad mes paskirtume Oberjude, ta- 
čiau iš tiesų mums reikia bendruomenės „galvos“, patikimo visuome- 
nės tarno. Labiausiai tinka šioms pareigoms šiuo tragišku momentu 
dr. Elkesas. Todėl mes kreipiamės į jus ir sakome: daktare Elkesai, 
jūs turite būti mūsų Oberjude, jei kas nori jus taip vadinti, tačiau mums 
jūs būsite mūsų bendruomenės vadovas. Visi žinome, kad jūsų kelias 
bus nusėtas vargų ir pavojų, bet mes visur eisime kartu su jumis, ir 
tepadeda mums Dievas. Su savo giliu žydišku tikėjimu jūs vadovau- 
site mums ir išvesite iš geto, šitos tremties tremtyje, į mūsų Šventąją 
Žemę. Jūs būsite tikras mūsų vedlys. Maldaujame jus, būkite dabar 
mūsų bendruomenės vadovu. Būkite tvirtas, nes vykdantieji priesa- 
kus yra nepažeidžiami, kai už juos meldžiasi minios. Amen. 


Šis kvietimas kilo iš rabino Šmuklerio sielos gelmių. Jo entuziazmas 
tarsi elektros srovė paveikė klausytojus. Žydai pratrūko raudoti. Visi vei- 
kiau pajuto nei suprato akimirkos reikšmingumą ir pasirengė viskam, 
kas tik atsitiktų. Vienas po kito jie kėlėsi iš savo vietų ir ėjo prie dr. El- 
keso prašydami vadovauti bendruomenei šiais audringais laikais. Kiekvie- 
nas pasižadėjo jam padėti ir dirbti drauge. Galų gale dr. Elkesas atsisto- 
jo ir pareiškė nusileidžiąs dėl tokios rimtos padėties aiškiai suvokdamas, 
kiek pavojaus ir rizikos slypi jo misijoje. Jis tarė: „Jeigu jūs tikite, kad 
sutikdamas pasitarnausiu bendram labui, aš sutinku!“ 

Susirinkusieji pritarė dr. Elkesui su dideliu palengvėjimu ir nepaprastu 
dėkingumu. Visi pakilo ir sveikino jį. Tuomet dr. Elkesas užėmė pirmi- 
ninko vietą.> Susirinkimas baigėsi sugiedojus Hatikva (Viltis).6 Tai buvo 
paskutinis Kauno žydų bendruomenės susirinkimas. 

1 1941 metų birželio 25-osios naktį Kaune nužudyta 1000 žydų. Avrahamas Tory mini 

700, lietuvių nužudytus vien tik Vilijampolėje. Jis dar nežinojo viso žudynių masto. 

2 1941 metų birželio 27 dieną šešiasdešimt žydų buvo surinkti į „Lietūkio“ garažą 
miesto centre ir stebint miniai daugiausia sumušti negyvai metaliniais strypais ar 
nužudyti įkišus jiems į burnas žarnas mašinoms plauti ir atsukus vandenį. 

Vėliau Avrahamas Tory komentavo: „Kauno žydės niekad neužmiršo to siaubo, ku- 
ris skambėjo šiuose žodžiuose“. 

Susirinkimas, apie kurį čia pasakojama, buvo paskutinis likusiųjų bendruomenės 
vadovų posėdis prieš žydų persikėlimą į getą. Tuoj pat įvyko susirinkimas kitame 
pastato kambaryje, kur dalyvavo Cvi Levinas (tuomet sionistų revizionistų pirmi- 
ninkas, vėliau neoficialus, bet aktyvus tiek Žydų tarybos, tiek pogrindžio dalyvis), 
Berlas Kohenas iš socialistų sionistų, Šlomo Goldšteinas iš sionistų „Hechalutz“ 
organizacijos vadovybės ir Avrahamas Tory, Bendrosios sionistų sąjungos Lietuvoje 
centrinio komiteto narys. Šis ketvertas nusprendė sudaryti pogrindinę sionistų gru- 
pę, vėliau pavadintą Matzok (akronimas iš hebrajiško pavadinimo Kauno Vilijampolės 
sionistų Centras ). 

Dr. Elchananas Elkesas, rabino Izraelmeiro ir Saros Elkes sūnus, gimė Žemaičių 
Kalvarijoje 1879 metais. Gavęs visapusišką žydišką išsilavinimą, vėliau studijavo 
mediciną. 1912 metais vedė Mirjamą Albin. Pirmojo pasaulinio karo metais tarnavo 
gydytoju Rusijos armijoje ir buvo apdovanotas už pasižymėjimą. Tarpukario metais 
vadovavo Kauno žydų ligoninės vidaus ligų skyriui ir vertėsi privačia praktika. Nors 
gydė Lietuvos elitą, neatstumdavo ir neturtingųjų, buvo aktyvus sionistas, plataus 
tiek humanitarinio, tiek savo srities išsilavinimo. Mirė Dachau 1944 metais. 
Eilėraštį Viltis parašė Naftalis Imberis 1878 metais Rumunijoje, įkvėptas žydų gy- 
venvietės Petach Tikva įkūrimo Palestinoje. Melodiją parašė Samuelis Kohenas, 
Rumunijos žydas, tais pat metais apsigyvenęs Palestinoje. Pirmąsyk išspausdinta 1886 
metais daina tapo sionistinio judėjimo himnu po to, kai ją dainavo vieno posėdžio 
pabaigoje 5-ajame sionistų kongrese Bazelyje 1901 metais. Formaliai nebuvo pa- 
skelbta sionistų himnu iki 18-0jo sionistų kongreso, vykusio Prahoje 1933 metais. 
1948 metų gegužės 14 dieną įkūrus Izraelio valstybę ją dainavo atidarant nepriklau- 
somybės paskelbimo ceremoniją. Ši daina tapo Izraelio himnu. 


1941, rugpjūčio 5 

DOKUMENTAS 
Komitetas žydams į Vilijampolę perkelti - Kauno komisarui 


Pagal Kauno miesto komendanto ir burmistro įsakymą nr. 15, visi Kau- 
no miesto gyventojai žydai privalo iki 1941 metų rugpjūčio 15 dienos 
persikraustyti į Vilijampolę. Kaune yra apie 22 500 žydų, be maždaug 
5000 žydų, kurie jau daug šimtmečių gyvena Vilijampolėje. Išleidus 
įsakymą, buvo minėta, kad visas Vilijampolės plotas be jokių išimčių 
bus panaudotas tam tikslui, ir nežydai iš Vilijampolės išsikels. 

Turimi duomenys rodo, kad bendras gyvenamasis plotas Vilijampo- 
lėje sudaro apie 70 000-75 000 kvadratinių metrų. Šiame plote iki 
šiol gyveno maždaug 12 000 žmonių (7000 nežydų ir 5000 žydų). Tai- 
gi vidutinis gyventojų tankumas Vilijampolėje buvo šeši kvadratiniai 
metrai naudingo gyvenamojo ploto vienam asmeniui. Burmistro ir 


1941 


komendanto įgaliotiniai mums anksčiau pranešė, kad nė vienas žydas 
negali turėti daugiau kaip šešis kvadratinius metrus. Savo laiške bur- 
mistrui ir komendantui tuo metu mes nurodėme, kad specialistų, su 
kuriais konsultavomės, nuomone, šešių kvadratinių metrų bendrasis 
gyvenamasis plotas atitinka vidutiniškai tik tris su puse kvadratinio 
metro naudingo gyvenamojo ploto. Tad Kauno žydams reikia 96 250 
kvadratinių metrų tinkamo apgyvendinti ploto: 22 500 žmonių plius 
5000 žydų, jau gyvenančių tenai, - iš viso 27 500 žydų, kurie apsigy- 
vens Vilijampolėje. Tačiau, kaip jau minėjome, bendras gyvenamasis 
plotas Vilijampolėje sudaro tik 70 000-75 000 kvadratinių metrų. 
Šiuo metu nustatyta, kad teritorija, skiriama žydams Vilijampolėje, 
apima ne visą Vilijampolę, o tik jos dalį, kurioje pagal mūsų turimus 
duomenis tėra 40 000—-45 000 kvadratinių metrų gyvenamojo ploto. 
Jeigu visi Kauno ir Vilijampolės gyventojai žydai - 27 500 žmonių - 
susispaus šiame plote, vienam asmeniui teks vidutiniškai 1,7 kvadra- 
tinio metro. Visiškai akivaizdu, kad toks mažytis plotas negali paten- 
kinti net pačių kukliausių poreikių. 

Savaime suprantama, tokia padėtis, kai keli tūkstančiai žmonių turi 
gyventi nepaprastai mažame plote, kelia pavojų taip pat ir sanitariniu 
atžvilgiu. 

Vilijampolės centras yra netvarkingas ir purvinas. Gatvių ir kiemų 
būklė antisanitarinė, nes nėra ambulatorijų, pirčių, dezinfekcijos įstai- 
gų ir priemonių. Dėl antisanitarinių sąlygų Vilijampolėje ir numato- 
mo didelio gyventojų padaugėjimo gali kilti epidemija (pavyzdžiui, 
vidurių šiltinės ar dizenterijos). 

Atsižvelgdami į tai, kas aukščiau išdėstyta, mes drįstame nuolankiai 
prašyti, kad būtų dar kartą apsvarstytas sprendimas dėl žydų gyvena- 
mos teritorijos ribų ir kad ši teritorija būtų atitinkamai praplėsta!. 


! Šį kreipimasi pasirašė Žydų tarybos pirmininkas dr. Elkesas ir Nikolajus Gemelickis. 


1941, rugpjūčio 6 
DOKUMENTAS 


Kauno koniisaro viešas skelbimas nr. 5 


1. Žydams nuo šiol draudžiama lankytis ar pirkti viešuosiuose turguose 
iki 10 val. ryto. Žydų, kurie bus pastebėti perkant prieš 10 val. ryto, 
laukia griežčiausia bausmė. 

2. 


Šis potvarkis įsigalioja nuo šios dienos.! 


Pasirašė štandartenfiureris Krameris. 


1941, rugpjūčio 8 


DOKUMENTAS 
Kauno komisaro įsakymas, perduotas SA hauptšturmfiurerio 
Jordano Žydų komitetui! 


Visi nurodymai dėl Kauno žydų taikomi ir žydams užsieniečiams, taip 
pat vaikams iš mišrių santuokų. Pastarieji privalo irgi persikelti į getą. 


Žydų komitetas - tai Komitetas žydams perkelti iš Kauno į Vilijampolę. Jame daly- 
vavo Jakovas Goldbergas, Leonas (Leibas) Garfunkelis, Nikolajus (Michailas) Ge- 
melickis, dr. Grigorijus Volfas, rabinas Šmuelis Aba Sniegas, Michailas Kopelmanas, 
dr. Efraimas Rabinovičius ir rabinas Jakovas Mošė Šmukleris. Jie įsteigė komitetą, 
vadinamą Altestenrat, arba Žydų taryba, kurią sudarė dr. Elkesas (pirmininkas), Gar- 
funkelis (pirmininko pavaduotojas), Goldbergas, rabinas Sniegas, dr. Rabinovičius 
ir Michailas Kopelmanas; pastarasis buvo taip pat paskirtas žydų geto policijos va- 
du. Vėliau į Žydų tarybą neoficialiai, kaip patarėjai, įsitraukė dr. Volfas, Leonas Ros- 
tovskis, rabinas Šmukleris ir Cvi (Hiršas) Levinas. 


1941, rugpjūčio 8 


DOKUMENTAS 

Žydų tarybos įrašas apie SA haupišturmfiurerio 

Jordano pranešimą 

Jo nurodymu, dvidešimt šešis žydus už maisto pirkimą užmušė prie 
plento. Už vieno žydo padarytą nusižengimą bus nužudyta dešimt žydų. 


1941, rugpjūčio 9 

DOKUMENTAS 
Žydų taryba Vilijampolėje - Kauno miesto burmistrui 


Maisto tiekimo Vilijampolėje gyvenantiems žydams planas: 

Šiuo metu bendras gyventojų skaičius Vilijampolėje yra apie 27 000. 
Maisto produktai bus skirstomi pagal kortelių sistemą. Jos bus griež- 
tai laikomasi. Pagal tas korteles bus skirstomos ir kitos prekės, kaip 
kad skirstoma kitiems Kauno gyventojams. Daržovėmis ir kitais ne- 
normuojamais produktais bus aprūpinama tose pačiose prekybos vie- 
tose pagal minėtąją sistemą. 


1941 

Maisto korteles Vilijampolės žydams išduos Žydų taryba pagal val- 
džios nustatytą tvarką. 

Maisto produktai bus tiekiami iš valdžios nustatytų vietų į centrinius 
paskirstymo punktus Vilijampolėje, atiduodami Tarybos žinion ne- 
apdoroti, t. y. duona miltais ir mėsa - skerdiena. 

Duonai kepti žydų gyvenamoje Vilijampolės teritorijoje veiks septy- 
nios kepyklos. 

Bus įsteigti maisto produktų prekybos punktai: nuo dvylikos iki pen- 
kiolikos visiems produktams, išskyrus mėsą ir pieną, šeši mėsai ir du 
pienui bei pieno produktams parduoti. 

Jeigu vietoje miltų ar kruopų būtų tiekiami grūdai, Žydų tarybai tu- 
rėtų būti perduotas Nemuno malūnas. 

Žydų taryba taip pat turėtų gauti leidimą naudotis senąja skerdykla 
Skerdyklos gatvėje. 

Visus maisto produktus valdžia tieks didmeninėmis kainomis. 
Nenormuojami produktai Vilijampolės žydams bus perkami Kauno 
miesto turguose. Pagarbiai prašome paruošti technines instrukcijas 
tokiam pirkimui.! 


! Pranešimą pasirašė dr. Elkesas, dr. Rabinovičius ir M. Ošinskis. 


1941, rugpjūčio 10 
DOKUMENTAS 


SA haupišturmfiurerio Jordano įsakymas 


Žydams draudžiama vaikščioti Neries upės pakrantėmis. Žydams taip 
pat draudžiama eiti gatve susikišus rankas į kišenes. 


1941, rugpjūčio 12 


DOKUMENTAS 
Komitetas žydams perkelti į Vilijampolę - 
Kauno savivaldybės Butų valdybos viršininkui 


Ryšium su Kauno komisaro įsakymu dėl visų žydų tautybės miestie- 
čių perkėlimo į Vilijampolę mes prašome jus nurodyti namų valdyto- 
jams Kaune, kad jie įspėtų likusius miesto teritorijoje žydų tautybės 
asmenis, jog būtina išsikraustyti iki nustatytos datos. 

Be to, visus mišrių šeimų narius bei žydų tautybės asmenis - kitų ša- 
lių piliečius taip pat reikia įspėti, kad jie privalo keltis į getą. 
Žydus, neturinčius lėšų persikraustyti, parems šis komitetas. 


1941, rugpjūčio 15 


DOKUMENTAS 
SA haupišturmfiurerio Jordano įsakymas 


Getas turi būti uždarytas. Griežtai draudžiama išeiti iš geto. 


1941, rugpjūčio 18 


DOKUMENTAS 
SA hauptšturmfiurerio Jordano įsakymas 


Žydų taryba privalo surinkti šiandien 500 žydų vyrų iš išsilavinusių 
sluoksnių ir pristatyti valdžiai prie geto vartų.! 

t Vokiečiai ir Mikas Kaminskas, lietuvis, Kauno savivaldybės pareigūnas, aiškiai pra- 
šė 500 žydų iš „inteligentijos“ darbui Kauno miesto archyve. Pasiūlymas buvo toks 
patrauklus — protinė veikla vietoj sunkaus darbo, be to, pinigai ir geresnis maistas, 
kad prie geto vartų susirinko daugiau negu reikalautieji 500 — iš viso 534 žmonės. 
Visus juos išvežė į Devintąjį fortą ir nužudė. 

1941, rugpjūčio 24 


DOKUMENTAS 
SA haupitšturmfiurerio Jordano įsakymas 


Žydams gete draudžiama laikyti nepririštus šunis; taip pat draudžia- 
ma išleisti į gatvę kates. 
1941, rugpjūčio 29 


DOKUMENTAS 
Kauno miesto komisaro SA štandartenfiurerio Kramerio įsakymas 


Į getą draudžiama įnešti laikraščius ir maisto produktus. 


1941, rugpjūčio 30 


DOKUMENTAS 
SA haupišturmfiurerio Jordano įsakymas 


Visi geto gyventojai privalo atiduoti elektrinius prietaisus, kaip an- 
tai: virykles, krosneles ir kt. 

1941, rugsėjo 1 


DOKUMENTAS 
Vilniaus miesto komisaro įsakymas nr. 4 
apie žydų turto registravimą 

1. Visas žydų gyventojų turtas turi būti suregistruotas iki 1941 metų rug- 
sėjo 9 dienos. 

2. Kiekvienas asmuo, saugantis ar laikantis žydų turtą, ir kiekvienas val- 
dantis ar galintis valdyti žydų turtą nebūdamas jo savininku, saugoto- 
ju ar laikytoju, tiek pagal įstatymus, tiek pagal esamą padėtį privalo 
tą turtą įregistruoti. 

3. Todėl registravimo prievolė taikoma ne tik teisėtiems savininkams 
žydams, bet taip pat, pavyzdžiui, kiekvienam valdančiam žydų turtą 
ar paėmusiam jį saugoti, ar gavusiam bet kuriuo kitu būdu. 

4. Žydų turtas turi būti įregistruotas specialiame blanke, kurį išduoda 
atitinkama policijos nuovada. Kai turtas įregistruotas blanke, tą blanką 
būtina grąžinti policijos nuovadai. 

5. Asmeniui, kuris nuslėps ar perkels žydų turtą arba neregistruos jo, 
gresia griežčiausia bausmė. 

6. Už viso žydų turto registraciją laiku policijos nuovadų viršininkai at- 
sako man asmeniškai.! 


1! Šį įsakymą, taip pat taikytą ir Kaunui, pasirašė Hansas Hingstas, Vilniaus miesto 
komisaras. 


1941, rugsėjo 3 


DOKUMENTAS 
Kauno miesto komisaro įsakymas per SA 
hauptšturmfiurerį Jordaną 


1 
Visi geto gyventojai privalo nedelsdami iki 1941 metų rugsėjo 4 die- 
nos 6 valandos vakaro atiduoti Tarybai, kuri toliau perduos atitinka- 
miems pareigūnams, šiuos daiktus: 

1. Visus pinigus, vokiškus ar rusiškus, viršijančius 100 (šimtą) rublių 
vienai šeimai. 

2. Visas vertybes, taip pat auksą, sidabrą, brangiuosius akmenis ir kitus 
vertingus metalus ar daiktus, pagamintus iš tokių metalų. 

3. Vertybinius popierius, indėlių apyrašus (jei tokie yra). 

Vertingus paveikslus, vertingus kailių gaminius ir kailius (išskyrus avi- 
kailius ar labai sudėvėtus kailius), gerus kilimus ir pianinus. 


„ Rašomąsias mašinėles. 
„Visus elektros prietaisus, įskaitant tuos, kurie gali būti naudojami 


medicininiams ar profesiniams tikslams. 


„ Gerus audinius kostiumams ir paltams. 
„Karves ir paukščius. 
„ Arklius su pakinktais; vežimus. 


10. Pašto ženklų kolekcijas. 


Ž 

Nuo šio įsakymo dienos draudžiama pjauti paukščius ir gyvulius. 

3 

Visiems geto gyventojams privaloma vykdyti šiuos įpareigojimus kaip 
įmanoma rūpestingiau ir sąžiningiau, nes nuo to priklauso tolesnis 
geto likimas. 

Jeigu šis įpareigojimas nebus įvykdytas rūpestingai ir iki galo, mirties 
bausmę užsitraukia ne tik pažeidėjai, bet ir visi kiti geto gyventojai. 

Valdžiai žinoma, kad kai kurie daiktai yra užkasti ar kitaip paslėpti. 
Atsižvelgiant į tą pavojų, kuris kyla pavieniams asmenims ar visiems 
gyventojams, tuos daiktus būtina surasti ir atiduoti. 

Anksčiau minėti daiktai turi būti atiduoti ketvirtadienį, rugsėjo 4 d., 
nuo 7 val. ryto iki 6 val. vakaro šiose vietose: Kražių g. 2, Puodžių 
g. 15, Varnių g. 49 ir Linkuvos g. 41. 

Apie karvių, arklių, vežimų ir paukščių atidavimo laiką bus pranešta 
atskirai. 


1941, rugsėjo 6 

DOKUMENTAS 
Saugumo policijos ir SS operatyvinio būrio 3A 
(Einsatzkommando 3A) vadas - Žydų tarybai Vilijampolėje 


Žydų taryba šiuo įpareigojama atiduoti Saugumo policijos vadui vi- 
sas užtemdymo medžiagas.! 


Sį dokumentą pasirašė SS unteršturmfiureris Hamanas, Einsatzkommando 3A mo- 


biliojo dalinio vadas, kaip tik tuo metu vadovavęs masinėms žydų žudynėms Šiau- 
liuose. 


1941 


1941, rugsėjo 6 


DOKUMENTAS 

Saugumo policijos ir SS operatyvinio būrio 3A (Einsatzkommando 3A) 
vadas - Žydų tarybai Vilijampolėje 

Patvirtinama, kad gauta 40 (keturiasdešimt) gabalų užtemdymo me- 
džiagos. 


1941, rugsėjo 7 
DOKUMENTAS 


SA štandartenfiurerio Kramerio įsakymas 


Žydams draudžiama pirkti maisto produktus ir kitas prekes mieste. 


1941, rugsėjo 10 
DOKUMENTAS 
SA štandartenfiurerio Kramerio įsakymas 
Visi arkliai, karvės, vežimai ir pakinktai, taip pat paukščiai, priklau- 
santys geto žydams, turi būti atiduoti miesto komisarui. 


1941, rugsėjo 12 


DOKUMENTAS 
SA štandartenfiurerio Kramerio įsakymas 


Geto gyventojų palikti vertybiniai popieriai, skolos raštai ir indėliai 
turi būti suregistruoti. 


1941, rugsėjo 15 


DOKUMENTAS 

SA haupišturmfiurerio Jordano įsakymas Tarybai Vilijampolėje 

Pridedami penki tūkstančiai darbo pažymėjimų, skirtų Tarybai. Šiuos 
pažymėjimus būtina nedelsiant išdalyti amatininkams pagal sudarytą 
sąrašą, taip pat vienuolikai surašytų gydytojų. Išdalyti reikia taip, kad 
kiekviena šeima gautų vieną pažymėjimą. Pažymėjimai turi būti išda- 
lyti tokiu būdu, kad visos šeimos gautų po vieną pažymėjimą kiekvie- 
nai sutuoktinių porai; jokiomis aplinkybėmis pažymėjimų negalima 
išduoti kitiems šeimos nariams, pavyzdžiui, seneliams ar kitiems gi- 
minaičiams. 

1941, rugsėjo 17 


DOKUMENTAS 
SA hauptšturmfiurerio Jordano įsakymas 


Visi geto gyventojai privalo tučtuojau palikti namus ir susirinkti Są- 
jungos aikštėje.! 
L! Ši įsakymą atšaukė 10 valandą ryto, kai aikštėje jau buvo susirinkę 3000 žmonių. 
Jiems leido grįžti namo. 
1941, rugsėjo 20 


DOKUMENTAS 
SA hauptšturmfiurerio Jordano įsakymas 


Kiekviena geto šeima privalo atiduoti vieną gabalą tualetinio ar sku- 
timosi muilo. 


1941, rugsėjo 26 


DOKUMENTAS 
Saugumo policijos vado Raukos! įsakymas 


Veliuonos gatvės gyventojai privalo šiandien, t. y. nedelsiant, palikti 
namus ir atvykti į Sąjungos aikštę.2 
1! Hauptšarfiureris Helmutas Rauka buvo Kauno gestapo pareigūnas, tvarkęs geto 
reikalus. 
2 Paklusdami šiam įsakymui susirinko tūkstantis žydų; visus juos nuvežė į Devintąjį 
fortą. 
1941, rugsėjo 27 


DOKUMENTAS 
SA štandartenfiurerio Kramerio nurodymai per Miką Kaminską 


Būtina atiduoti visus pašarus, esančius gete, kaip antai: avižas, šieną, 
šiaudus ir kt. 


1941, spalio 1 


DOKUMENTAS 
SA haupišturmfiurerio Jordano įsakymas 


Nuo šiandien darbui aerodrome turi būti parūpinta 1000 vyrų dirbti 
dieną ir 1000 vyrų dirbti naktį. 

1941, spalio 4 


1941 metų rugsėjo 15 dieną Jordanas! davė Žydų tarybai 5000 „Žydo 
amatininko pažymėjimų“, kuriuos reikėjo išdalyti kvalifikuotiems žydų 
darbininkams gete. Tas korteles gete vadino „gyvybės popieriais“ arba 
„Jordano pažymėjimais“. Vienuolika tokių dokumentų buvo skirta, kaip 
nurodė Jordanas, žydams gydytojams. Kitiems specialistams, baigusiems 
universitetą, neišduota jokių dokumentų. Geto žydų skaičius tuo metu 
siekė 27 000 žmonių.? Tikslas buvo aiškus.3 

1941 metų rugsėjo 17 dieną mažąjį getą* apsupo sustiprinti vokiečių 
sargybos ir lietuvių policijos būriai. Visus gyventojus surinko Sąjungos 
aikštėje, šalia geto. Turinčius Jordano pažymėjimus atskyrė aikštėje gre- 
ta ligoninės. Ten liepė susirinkti visiems chirurginės ligoninės pacien- 
tams tiek vaikštantiems, tiek gulintiems. Iš jų daug buvo su žaizdomis, 
operuotų praėjusią naktį. Du pacientai nualpo ir mirė. 

Dr. Aleksejų Fainbergą?, gulėjusį ligoninėje, išvežė į Devintąjį fortą 
kartu su vaikais iš vaikų namų, veikusių prie ligoninės. Infekcinių ligų 
ligoninės pacientams kartu su gydytojais ir ten buvusiu ligoninės perso- 
nalu įsakyta pasilikti viduje. Ligoninės vartus užrakino, kad niekas ne- 
įeitų ir neišeitų. 

Kai išvežami Žmonės atvyko aikštėn, lietuvių partizanai ėmė siaubti 
jų butus. Po to atėjo eilė vežamiems iš ligoninės. Gydytojus ir pagalbinį 
personalą išvedė iš pastato. Juos surikiavo kolonomis ir nuvarė Devinto- 
jo forto link. Tuo momentu aikštėje sustojo automobilis ir išlipo aukšto 
laipsnio policijos karininkas. Jis padavė voką hauptšturmfiureriui Torn- 
baumui“, kuris vadovavo „akcijai“. Perskaitęs ką tik gautą laišką vokie- 
čių vadas įsakė tuojau pat sustabdyti „akciją“. Visi susirinkusieji buvo 
pasiųsti atgal į namus. Grąžino ir sunkvežimį, kuriuo išvežė į Devintąjį 
fortą dr. Fainbergą ir vaikus. 

Tai buvo įsakymas nutraukti „ąkciją“. Šį kartą žmonės buvo išgelbėti. 
Per šią rugsėjo 17-osios „akciją“, pačiame Žmonių rinkimo įkarštyje, bū- 
rys žydų, gyvenusių netoli aikštės, įsiveržė į ligoninės pastatą bandydami 
išsigelbėti. 

1941 rugsėjo 26 įvyko „akcija“ senojoje geto dalyje, aplink Veliuonos 
gatvę. Oficiali dingstis buvo ta, kad žydai esą šovė į vokiečių policijos 
karininką Kozlovskį. 

Visą rajoną apsupo kareiviai ir iš ten išvarė apie 1000 žydų. Šį sykį 


išvežtųjų likimas buvo tragiškas. Jie nebegrįžo. 


Tą pačią dieną buvo duotas įsakymas užrakinti ir užantspauduoti de- 


portuotųjų butus. Po kelių dienų jų baldus ir mantą išvežė iš geto. 


Prasidėjo deportacijų era pačiame gete. Sklido gandai apie Devinta- 


jame forte kasamas duobes ir apie gresiančias naujas deportacijas. Kai 
kurie sakėsi matę tas duobes savo akimis, kiti aiškino žiną, kada vyks 
deportacijos ir kiek žmonių bus išvežta. 


Hauptšturmfiureris Fricas Jordanas, jaunas SA (Sturmabteilung - smogiamieji bū- 
riai, pagalbinės policijos pajėgos, vokiečių naudotos vidaus tvarkai palaikyti) kari- 
ninkas, neseniai paskirtas prižiūrėti žydų reikalus vokiečių civilinėje administracijo- 
je Kaune. Pasižymėjo kaip žudikas sadistas, suplanavo ir organizavo daug kruvinų 
operacijų gete. Kalbėdavo šiurkščiai, Žydų tarybos būstinės duris atidarydavo spir- 
damas koja. 1942 metų pradžioje po kivirčo su savo viršininku išsiųstas į Rytų fron- 
tą, kur žuvo mūšyje. 

Žydų taryba ilgai svarstė - dalyti Jordano pažymėjimus ar grąžinti juos vokiečiams. 
Geto amatininkai aiškino, kad niekas neturi teisės atimti iš jų šanso išlikti, tad jiems 
spaudžiant nutarta išdalyti pažymėjimus, tačiau tik tikriems amatininkams asmeniš- 
kai. Dalybos prasidėjo chaosu, daugybė žmonių veržėsi į Žydų tarybos patalpas. 
Tuo pat metu vokiečiai pirmąkart pradėjo gaudyti žmones. Vėliau dėl nežinomų 
priežasčių gaudynės liovėsi ir vokiečiai išėjo iš geto. 

Po 1941 metų spalio 4-osios daugeliui geto gyventojų tapo aišku, kad neturintieji 
Jordano pažymėjimų bus nužudyti. Tačiau ir tada žmonės nesutarė, ar tikrai kita 
alternatyva yra mirtis. Kaip Avrahamas Tory rašė pasakodamas apie spalio 28-osios 
„akciją“, „daugelis nesuprato, kas su jais vyksta“. 

Kai 1941 metų rugpjūtį buvo įkurtas getas, jį padalijo į dvi atskiras dalis - didįjį getą ir 
mažąjį getą; juos skyrė Panerių gatvė, o skersai jos buvo nutiestas medinis tiltas, jun- 
gęs abi dalis. Toje teritorijoje, kur anksčiau gyveno 7000 žydų ir nežydų, dabar turėjo 
sutilpti 30 000 žydų. Mažojo geto pastatai buvo naujesni negu didžiajame, kuris dau- 
giausia apėmė Vilijampolę, seną netvarkingą rajoną be vandentiekio, be kanalizaci- 
jos, negrįstomis gatvėmis. Todėl daugelis svarbių geto įstaigų įsikūrė mažajame gete, 
taip pat vidaus ligų :r infekcinė ligoninė, vaikų prieglauda ir senelių namai. 

Dr. Aleksejus Fainbergas, prieš karą Kauno gydytojų sąjungos pirmininkas. 
Hauptšturmfiureris Alfredas Tornbaumas buvo vokiečių policijos Kaune trečiojo 
bataliono vadas. Šiam batalionui teko geto priežiūra. Tornbaumas dažnai užsiundy- 
davo savo šunį ant žydų, mušdavo juos lazda su švino antgaliu. 1962 metais jį teisė 
Visbadene. Avrahamas Tory liudijo prieš jį, tačiau teismas nerado pakankamai įro- 
dymų jam nuteisti. 


1941, spalio 6 


Spalio 2-ąją atvyko hauptšturmfiureris Jordanas ir jo pagalbininkas 


lietuvis Mikas Kaminskas. Jie perėjo per aikštę greta infekcinės ligoni- 

nės ir sustojo prie kanalizacijos išmatų duobės už ligoninės pastato. Prieš 
išeidami jie liepė geto sargybos vadui surasti dvylika kastuvų. Kai apie tą 
įsakymą sužinojo Taryba ir kiti geto gyventojai, visi rimtai susirūpino. 
Gandai apie ligoninei gresiantį pavojų pasiekė dr. Zachariną!, chirurgi- 
jos skyriaus vedėją. Nuo tos dienos jis daugiau nebenakvojo savo namuose 
mažajame gete ir nusprendė gyventi pas draugus didžiojoje dalyje. 

Geto gyventojai negalėjo suprasti, kokiam tikslui prireikė dvylikos 
kastuvų. Ligoninė dirbo normaliai. Spalio 3 dieną personalas atėjo į dar- 
bą kaip visada. Tą dieną Žmones gaudė dirbti aerodrome, nes ten trūko 
darbo jėgos. 

10 valandą žydas darbininkas Gutmanas grįžo iš miesto. Jis dirbo vo- 
kiečių policijos devintojo būrio garažo statyboje. Jo žmona dirbo geto 
ligoninėje. Gutmanas papasakojo, kad vokietis tarnautojas statyboje sa- 
kęs jam, jog ligoninė bus iškelta iš mažojo geto. Vokietis patarė jam ne- 
beleisti žmonos į darbą ligoninėje ir apskritai visiems verčiau laikytis 
toliau nuo tos vietos. 

Kai ligoninės vadovas dr. Braunsas? išgirdo tokias naujienas, jis nu- 
sprendė išleisti namo visus pacientus, kurie tik galėjo paeiti. Tačiau pa- 
cientai atsisakė. Ligoninėje jie jautėsi saugiau negu namuose. 

Tą pačią dieną dr. Elkesas nuėjo į miesto komisaro būstinę. Jis norė- 
jo pakalbėti su Jordanu apie gandus, sklandančius gete, tačiau tas nesu- 
tiko jo priimti. Kaminskas bandė išsklaidyti dr. Elkeso būgštavimus; jis 
pasakė, kad gandai nepagrįsti. Nebūsią jokių išvežimų ar perkėlimų. Dvy- 
lika kastuvų, kurių reikalauta vakar, skirti frontui. Tačiau Kaminsku ne- 
buvo galima pasitikėti. Per „penkių šimtų akciją“ kaip tik Kaminskas 
sakė, kad surinktuosius paėmė dirbti į archyvus ir kad jie grįš namo tą 
pačią dieną. Jis niekada nesakydavo tiesos. Jo pranešimai Tarybai visada 
būdavo migloti ar melagingi. Kad ir kaip ten būtų, Žinios apie ligoninės 
perkėlimą į kitą vietą atrodė mažai tikėtinos. 

Spalio 4 dieną 6 valandą ryto prie tilto, vadinamo viaduku, jungian- 
čio didįjį ir mažąjį getus, atsirado sustiprintos vokiečių policijos trečiojo 
būrio (apie penkiasdešimt žmonių) ir lietuvių policijos (apie šimtą žmo- 
nių) sargybos. Šie vyrai užtvėrė kelią į mažąjį getą. Pereiti leido tik aero- 
dromo naktinės pamainos darbininkams. Iš mažojo geto išleido vos sau- 
jelę žmonių, turėjusių Jordano pažymėjimus, tačiau ir jie praėjo tik po 
ilgų ginčų. Nei gydytojų, nei ligoninės vyriausiojo gydytojo vidun neįleido. 

Tuo metu prie ligoninės atvarė dešimt žydų su kastuvais. Jiems įsakė 
iškasti didelę duobę ligoninės kieme, greta kanalizacijos duobės. Liepta 
dirbti greičiau ir netrukus jų veidai apsipylė prakaitu. 

8valandą pradėjo tempti žmones iš namų ir rinkti juos Sąjungos aikš- 
tėje, už geto ribos. Tuos, kurie turėjo Jordano pažymėjimus, išvedė iš 
aikštės ir nuvarė į didįjį getą. Neturėjusius tokių dokumentų išvežė į De- 
vintąjį fortą. Pakliuvo ir keli su Jordano pažymėjimais, kuriuos maišaty- 
je sugriebė drauge su kitais. 

Išvežė visus chirurgijos ir terapijos skyriaus ligonius, iš jų dr. Fain- 
bergą su jį slaugiusia žmona ir dr. Cvi Elkesą, Tarybos pirmininko brolį. 

Gimdyvių palatoje, kur gulėjo aštuonios moterys, pradėta ruoštis iš- 
kelti pacientes. Moterys, negalėjusios pačios eiti, gulėjo lovose laukda- 
mos, kol jas išneš neštuvais. 

Į kambarį įžengė du vokiečiai. Jie paklausė, kokios čia ligonės ir ko- 
dėl jos dar neparuoštos iškelti. Moterys atsakė, kad jos ką tik pagimdžiu- 
si0S, ir jų didžiausias noras - kuo greičiau atsikelti iš lovų, kad netrukdy- 
tų operacijai. 

Vokiečiai panoro apžiūrėti ką tik gimusius kūdikius. Jie priėjo prie 
stalo palei langą, kur gulėjo šeši kūdikiai. Pastovėjo valandėlę žiūrėdami 
į vaikus. Vieno vokiečio akis aptraukė migla. „Ar paliksim juos?“ — pa- 
klausė jis bendro. Abu išėjo iš kambario. Šį kartą ir motinos, ir vaikai 
liko gyvi. 

Paskui vokiečiai ėmė varyti vaikus iš vaikų namų. Iš 153 vaikų viduje 
liko 12. Jų paprasčiausiai nepamatė. Išvarė ir aukles. Suvystytus vaikus 
išnešė ir padėjo ant žemės akmenimis grįstame kieme. Jų maži veidukai 
žiūrėjo į dangų. Vokiečių policijos kareiviai vaikščiojo tarp jų. Akimirkai 
jie stabtelėjo. Kai kurie batais paspyrė vaikus. Šie nusirito į šalį, bet ne- 
trukus vėl atsivertė aukštielninki, veideliais į viršų. Tai buvo neįtikėtinai 
Žiaurus ir nežmoniškas vaizdas. 

Atvažiavo didelis sunkvežimis. Į jį pirma sumetė vaikus, po to aukles. 
Sunkvežimį uždengė brezentu ir jis nuvažiavo Devintojo forto link. 

Infekcinė ligoninė buvo įsikūrusi mediniame dviejų aukštų pastate. 
Rūsyje buvo raštinė su įvairiais dokumentais, taip pat virtuvė, skalbykla 
ir mažas sandėlys. : 

Ligoniai gulėjo penkiolikoje kambarių abiejuose aukštuose. Viena- 
me kambaryje buvo gydytojų kabinetas. Ten stovėjo ir rentgeno įranga. 

Ligoninė buvo apsirūpinusi šiuolaikine medicinos aparatūra, vaistais, pa- 
talyne ir kt. Gydytojai sukaupė visa tai vienon vieton tikėdamiesi išgel- 
bėti turtą. 

Tą dieną ligoninėje iš viso buvo šešiasdešimt septyni ligoniai ir dar- 
buotojai. Ryte prie jų prisidėjo nemažai sveikų mažojo geto gyventojų, 
kurie manė rasią čia prieglobstį. Tačiau atsitiko priešingai. 

Prasidėjus „akcijai“ visi ligoninės vartai buvo užrakinti. Po to vartus 
dar užrėmė storomis lentomis. Prieš užrakindami ligoninės pastatą į jį 
įstūmė ligoninės sargą ir jo dvylikametį sūnų, gyvenusius medinėje pa- 
šiūrėje ligoninės kieme. Vokiečiai dar atvedė į ligoninę senį su žmona, 
pasilikusius savo bute ir neišėjusius į Sąjungos aikštę. Juos taip pat jėga 
įgrūdo į apsuptą ligoninę. 

Chirurgijos ligoninėje Panerių g. 55 liko saujelė ligonių, kurių nega- 
lima buvo iškelti. Vokiečių įsakymu juos atgabeno į infekcinę ligoninę ir 
įstūmė tenai. 

Iš dešimties žydų, kuriems įsakė kasti duobę kieme, šalia kanalizacijos 
duobės, tik dviem leido pereiti į didįjį getą. Kiti aštuoni nebegrįžo. 

Priešais ligoninę, kitapus tvoros, stovėjo kailių fabrikas Lapė. Iš tos 
vietos buvo gerai matomas ligoninės kiemas. Fabriko darbininkai matė, 
kaip dešimt žydų kasė duobę. Matė senelių namų gyventojus, guldomus 
į tą duobę, regėjo, kaip į ją mėtė ligonius ir šaudė duobėje, kaip į duobę 
krito maži vaikai ir negalintieji stovėti ligoniai. Taip pat jie matė, kaip 
likusius mažojo geto gyventojus varė į Demokratų aikštę mušdami šau- 
tuvų buožėmis. 

Apie 1 valandą dienos virš ligoninės pastato pasirodė dūmai, vėliau 
išjo pliūptelėjo liepsnos. Ligoninė degė. Gaisras siautė visą dieną ir naktį.3 

Aštuonios moterys gimdyvių palatoje ir šeši naujagimiai, taip pat keli 
žmonės iš personalo išbuvo uždaryti chirurgijos palatoje. Juos išvadavo 
tik pirmadienį, spalio 6-ąją. Tą pačią dieną nuo 4 iki 6 valandos popiet 
turintiems Jordano pažymėjimus leido dviem valandoms įeiti į mažąjį 
getą, kad jie galėtų pasiimti iš namų savo daiktų tiek, kiek gali panešti 
vienoje rankoje ar ant pečių. Tik tada ir išvedė gimdyvių palatos pacientes 
kartu su jų kūdikiais, taip pat ir kelis ten buvusius chirurgijos palatos 
darbuotojus. 

Gaisrininkams neleido atvažiuoti ir gesinti ligoninės gaisro, aiškiai 
matomo iš viso miesto. Dr. Balčiūnas iš savivaldybės sanitarijos skyriaus 

vėliau pasakojo, kad likus trims valandoms iki ligoninės padegimo netoli 
jos išsidėstė ugniagesių mašinos, iškviestos savivaldybės ir gavusios užduo- 
tį neleisti ugniai persimesti į kitus miesto rajonus. 

Liepsnoje žuvo ne tik pacientai. Sunaikinta visa medicinos įranga, 
vaistai, archyvas, ligoninės sveikatos skyriaus patalpos. Po šio įvykio to 
skyriaus gydytojai ir kiti darbuotojai ilgai vargo, kad prisiregistruotų kaip 
darbininkai priverčiamųjų darbų brigadose ar įsigytų kitą amatą ir kad 
neišsiduotų esą medikai. Sveikatos skyriaus veikla nutrūko. Viskas pra- 
žuvo. Vėl viską reikėjo pradėti iš naujo - ieškoti tinkamo pastato ligoni- 
nei įkurti, rinkti taip reikalingą medicinos įrangą. 

Likusius žydus prislėgė klaiki nuotaika. Plito gandai apie naujas „ak- 
cijas“. Po spalio 4-osios ištempę ausis žydai klausėsi kiekvieno gando. 
Ore tvyrojo parako kvapas. 

! Dr. Benjaminas Zacharinas, geto ligoninės chirurgijos skyriaus vedėjas. Vėliau jis 
vadovavo Zydų tarybos sveikatos skyriui. Likvidavus getą, dirbo gydytoju įvairiose 
koncentracijos stovyklose Vokietijoje. š 

2 Dr. Mozė Braunsas, geto žydų ligoninės vadovas, vėliau Žydų tarybos sanitarijos ir 
infekcinių ligų skyriaus vadovas. Po karo gyveno Lietuvoje, paskui Jungtinėse Ame- 
rikos Valstijose. Didžiausias jo pasiekimas gete buvo sėkminga kova su vidurių šilti- 
ne ir jos slėpimas nuo vokiečių ir lietuvių, kurie kitu atveju gal būtų sunaikinę getą 
1942 metais. 

3 Tarp nužudytųjų ligoninėje buvo gydytojas dr. Davidovičius. Tačiau dr. Braunsas iš- 
sigelbėjo. Vėliau jis rašė (savo privačiai išleistuose prisiminimuose Los Andžele, 
1985, p. 149): „Tą dieną mano sūnus Jaša ir aš per atsitiktinumą išvengėme mirties. 
Mes kaip paprastai ėjome į ligoninę ir ketinome pereiti tiltu virš Panerių gatvės 


vw v w 


prieš šeštą valandą ryto. Kad būtų saugiau, mano sūnus dirbo infekcinės ligoninės 


ligoninę sutikome geto gyventoją, ėmusį kalbėti su manimi apie mūsų situaciją. Už- 
sikalbėję atėjome prie tilto gal dešimčia ar penkiolika minučių vėliau. Ten stovėjo 
lietuvis kareivis su kulkosvaidžiu. Jis neleido man ir sūnui eiti per tiltą. Todėl turė- 
jome pasilikti “didžiajame" gete ir išvengėme mirties.“ 


1941, spalio 28 


PRISIMINIMAI! 


Penktadienio, 1941 spalio 24-osios, popietę į getą atvažiavo gestapo 
automobilis. Jis atvežė gestapo vado pavaduotoją hauptšturmfiurerį Šmi- 
cą ir hauptšarfiurerį Rauką. Jiems pasirodžius visus apėmė baimė. Tary- 
ba sunerimo ir liepė geto žydų policijai stebėti visus jų veiksmus. Tie 
veiksmai buvo gana neįprasti. Abu geto valdytojai nepasuko nei į Tary- 

bos patalpas, nei į žydų policiją, nei į vokiečių darbo tarnybą, nei pas 
vokiečių komendantą, kaip kad jie visada darydavo atvykę į getą. Jie apėjo 
įvairias vietas tarsi ko ieškodami, valandėlei stabtelėjo Demokratų aikš- 
tėje, apsižvalgė ir išėjo pro vartus palikę grėsmingai didelį klausimą: ką 
jie ketina daryti? 

Kitą dieną, šeštadienį, po pietų nuo geto vartų Taryba gavo praneši- 
mą: ateina Rauka, lydimas aukšto gestapo karininko. Kaip visada tokiais 
atvejais, iš Tarybos sekretoriato kambario ir iš koridoriaus išsiuntėme 
visus neturinčius oficialių pareigų žmones, kad jie nesukeltų niekšų na- 
cių rūstybės. 

Abu vokiečiai įžengė į Tarybos patalpas. Rauka negaišo laiko. Jis pra- 
dėjo nuo svarbiausio pranešimo: būtina padidinti žydų darbo jėgos indė- 
lį vokiečių karo reikalams — užuomina, kad vokiečiai negali apsieiti be 
žydų darbo. Toliau, tęsė Rauka, gestapas žinąs, kad geto gyventojams 
skiriamas maisto davinys nepakankamas sunkiai dirbančių žmonių nor- 
maliai mitybai. Todėl jis ketinąs padidinti davinį darbininkams ir jų šei- 
moms, kad jie galėtų daugiau duoti Reichui. Likusieji geto gyventojai, 
nepriklausantys žydų darbo jėgai, turės verstis esamu daviniu. Tarp jų ir 
žydų darbininkų neturi kilti pavydo ar konkurencijos, todėl pirmieji bus 
atskirti ir perkelti į mažąjį getą. Taip tie, kurie prisideda prie karo reika- 
lų, gaus erdvesnius ir patogesnius butus. Šiai operacijai bus įvykdytas 
visuotinis patikrinimas. Taryba privalo išleisti įsakymą, kuriuo visiems 
geto gyventojams, be jokių išimčių, nepaisant lyties ir amžiaus, liepiama 
atvykti į Demokratų aikštę spalio 28 dieną, lygiai 6 valandą ryto. Aikštė- 
je jie privalo išsirikiuoti šeimomis ir pagal šeimos galvos darbo vietą. 
Išeidami į patikrinimą turi palikti butus, spintas ir stalčius atidarytus. 
Kiekvienas, rastas namuose po 6 valandos ryto, bus nušautas vietoje. 

Tarybos nariai baisiai persigando. Šis įsakymas žada kažką labai blo- 
ga geto ateičiai. Tačiau ką jis reiškia? Dr. Elkesas mėgino išgauti iš Rau- 
kos žinių apie tikruosius šio patikrinimo tikslus, tačiau jo pastangos ne- 
davė rezultatų. Rauka atsisakė ką nors daugiau pridurti prie pranešimo 
ir kartu su palydovu išėjo iš Tarybos raštinės ir iš geto. 

Tarybos narius ištiko šokas. Kas laukia geto? Ko iš tikrųjų siekiama 
tuo patikrinimu? Kodėl Rauka liepė Tarybai paskelbti įsakymą, užuot 
paskelbęs jį pats? Ar jis planuoja piktam panaudoti geto gyventojų pasi- 
tikėjimą žydų vadovais? O jeigu taip, ar turi Taryba teisę paklusti Raukos 
nurodymui išleisti įsakymą ir taip tapti tykančios pražūties bendrininke? 

Keli Tarybos nariai pasiūlė nepaklusti gestapui ir neskelbti įsakymo, 
net jeigu dėl to kiltų pavojus Tarybos narių gyvybėms. Kiti būgštavo, kad 
nepaklusus tie piktadariai nepasitenkins nubausdami vien Tarybą, o iš- 
lies savo įsiūtį ir ant geto gyventojų. Tada tūkstančiams žydų gali tekti 
mokėti savo gyvybe už vadovų užsispyrimą. Ir pagaliau niekas negali 
įžvelgti Raukos ir jo vyrų ketinimų — kam tuomet žadinti snaudžiantį 
žvėrį? Ar Taryba įgaliota imtis atsakomybės už pasekmes, jei įsakymas 
nebus paskelbtas? Kita vertus, ar Taryba įgaliota užsikrauti sunkią mo- 
ralinės atsakomybės naštą ir nedelsiant išleisti įsakymą? 

Diskusijos Taryboje tęsėsi ne vieną valandą, bet galutinių išvadų ne- 
prieita. Tuo tarpu nuo įsakymo skelbimo susilaikyta ir pasinaudojant 
Kaspio-Serebrovičiaus? ryšiais su gestapu pamėginta sužinoti Raukos pla- 
nus. Cvi Levino, su Kaspiu buvusio vienoje partijoje (abu revizionistai), 
paprašėme išeiti į miestą, surasti jį ir paklausti, ką žinąs apie Raukos 
planus, taip pat kreiptis į Rauką, kad suteiktų audienciją dr. Elkesui. 
Levinas rado Kaspį, kraunantį lagaminus. Išgirdęs apie įsakymą Kaspis 
buvo priblokštas ir čia pat sušuko: „Aha, suprantu, kodėl Rauka kaip tik 
dabar siunčia mane trims dienoms į Vilnių. Jis nori laikyti mane toliau 
nuo Kauno, ypač šiuo metu“. 

Išklausęs Levino prašymo Kaspis nuvyko pranešti Raukai, kad getas 
nerimauja ir kad Tarybos pirmininkas norėtų susitikti su juo dar šį vaka- 
rą. Rauka sutiko. 

"Tarybos nariai sutarė, kad susitikimas su Rauka įvyks kukliame dr. El- 
keso bute. Norėta, kad apie tai žinotų kuo mažiau žmonių. 6 valandą 
vakaro Rauka atvyko į dr. Elkeso butą. Dar dalyvavo Jakovas Goldbergas, 
Tarybos narys ir darbo tarnybos vadovas. Dr. Elkesas pradėjo sakydamas, 
kad kalbės atvirai — taip jį skatinanti bendruomenės vadovo ir tiesiog 
žmogaus atsakomybė. Jis prašė Raukos suprasti jo padėtį ir nepykti. Ta- 
da jis išdėstė savo ir kitų Tarybos narių būgštavimus, kad įsakymas reiš- 
kia pražūtį getui, nes jeigu vokiečių valdžia nori tik pakeisti maisto skirs- 
tymo tvarką, Taryba pasirengusi visus reikiamus nurodymus vykdyti uo- 
liai ir tiksliai. Todėl, tęsė dr. Elkesas, nėra reikalo tikrinti visų geto 
gyventojų, taip pat senių ir kūdikių, nes toks reikalavimas greičiausiai 
sukels gete paniką. Juo labiau kad visi trys patikrinimai, surengti per 
pastaruosius tris mėnesius, baigėsi šiurpiomis „akcijomis“. Todėl jis, 
dr. Elkesas, maldauja „poną hauptšarfiurerį“ atskleisti visą tiesą apie pa- 
tikrinimą. 

Rauka apsimetė nustebęs, kad Tarybos nariai iš viso gali turėti kokių 
nors įtarimų. Jis pakartojo savo pažadą, kad kalbama vien tik apie admi- 
nistracinį reikalą ir už jo neslypi jokie pikti kėslai. Jis pridūrė, kad gesta- 
pas pradžioje iš tiesų galvojo įpareigoti Tarybą paskirstyti didesnį maisto 
davinį darbininkams žydams, tačiau atsižvelgęs į žydų tarpusavio solida- 
rumą įtarė, jog maistas nebus reikiamai paskirstytas - patikėjus jį Tary- 
bai, ši padalins po lygiai visiems geto gyventojams, tiek darbininkams, 
tiek kitiems. Gestapas dabartinėmis sunkiomis karo sąlygomis negalįs to 
leisti. Todėl gestapui nebelieka nieko kita, kaip padalyti geto gyventojus 
į dvi dalis. Patikrinimas tėra administracinė priemonė ir nieko daugiau. 

Dr. Elkesas bandė apeliuoti į gestapo karininko „sąžinę“ užsiminęs 
tarp kitko, kad kiekvienas karas, taip pat ir šis, anksčiau ar vėliau turi 
baigtis ir jei Rauka atvirai, nieko neslėpdamas, atsakytų į jo klausimus, 
žydai žinotų, kaip jam atsilyginti. Taryba žinotų, kaip įvertinti Raukos 
žmoniškumą. Šitaip dr. Elkesas drąsiai prasitarė apie galimą Vokietijos 
pralaimėjimą kare, ir kad Rauka tuo atveju galėtų žydų padedamas išgel- 
bėti savo kailį. Tačiau Rauka liko nepajudinamas: įsakyme neslypi joks 
ypatingas planas ir jokie pikti ketinimai. Tai pasakęs jis išėjo. 

Po šio pašnekesio dr. Elkesas ir Goldbergas nuėjo į Tarybą, kur jų 
nekantriai laukė kiti nariai. Dr. Elkeso pasakojimas apie pokalbį neiš- 
sklaidė didelės baimės ir netikrumo. Niekas nesiruošė patikėti Raukos 
tvirtinimu, esą tai vien tik administracinė priemonė. Liko neaišku, kodėl 
reikia senius ir kūdikius, taip pat silpnus ir ligotus vyrus bei moteris apy- 
aušriu tempti iš namų patikrinimui pagal šeimas ir darbo vietas, jeigu 
tikslas paprasčiausias - paskirstyti darbininkams didesnį maisto davinį? 
Net jei planuojama tiesiog perkelti dalį gyventojų į mažąjį getą - kam 
reikalingas visuotinis patikrinimas? Ar nepakaktų paskelbti, kad tie ir 
tie gyventojai privalo persikelti į mažojo geto tuščius butus, kurie liko 
likvidavus jų gyventojus ir sudeginus ligoninę? 

Dar prieš Raukos paliepimą Tarybai išleisti įsakymą iš įvairių miesto 
vietų, kur dirbę Žydai turėjo ryšių su lietuviais, ėmė sklisti gandai, kad 
Devintajame forte rusų karo belaisviai kasa didžiules duobes. Šiuos gan- 
dus kartojo daugelis lietuvių ir, savaime suprantama, apie juos sužinojo 
Taryba. Kai Rauka paskelbė įsakymą apie patikrinimą, gandai ir tas 
patikrinimas visai neatrodė atsitiktinai sutapę. 

Kalbos apie kasamas duobes netilo. Tarybos nariai atrodė pasimetę 
ir getą smelkė baimės atmosfera, stiprėjanti sulig kiekviena diena. Prie 

labai realių Tarybos būgštavimų dar prisidėjo baimė, kad kitiems atskleisti 
įtarimai ir abejonės paskatins žydus beviltiškiems veiksmams — veiks- 
mams, neišvengiamai atnešiantiems nelaimę tiek jiems patiems, tiek vi- 
sam getui. 

Tarybos nariai, negalėdami rasti jokio sprendimo, nutarė kreiptis į 
vyriausiąjį rabiną Šapirą ir prašyti patarimo. 11 valandą vakaro dr. Elke- 
sas, Garfunkelis, Goldbergas ir Levinas nuėjo pas rabiną Šapirą į na- 
mus. Netikėtas vėlyvas vizitas išgąsdino seną ir ligotą rabiną. Jis atsikėlė 
iš lovos ir atėjo pas svečius išblyškęs kaip drobė. Nuo užplūdusių jausmų 
jis virpėte virpėjo. 

Tarybos nariai papasakojo rabinui Šapirai apie du susitikimus su Rau- 
ka ir apie įsakymą dėl patikrinimo. Jie taip pat papasakojo apie savo 
būgštavimus ir prašė patarti, ar jie - bendruomenės vadovai, atsakingi 
už žydų likimą gete - gali, o gal net privalo, paskelbti tą įsakymą. 

Rabinas giliai atsiduso. Klausimas buvo sudėtingas ir sunkus. Jį rei- 
kėjo gerai apmąstyti. Rabinas paprašė juos ateiti kitą dieną, 6 valandą 
ryto. Dr. Elkesas ir jo draugai atsakydami pabrėžė, kad reikalas nepa- 
prastai skubus, nes Tarybai nurodyta paskelbti įsakymą iki to laiko. Bet 
koks delsimas galėtų provokuoti gestapo įniršį. Rabinas sakė visą naktį 
nesumerksiąs akių - jis kreipsis į savo mokslingas knygas ir anksti rytą 
duos jiems atsakymą. 

Kai Tarybos nariai atėjo pas rabiną 6 valandą ryto, rado jį palinkusį 
prie krūvos knygų. Jo veide aiškiai buvo matyti pėdsakai bemiegės nak- 
ties 1r didžiulių pastangų rasti raštuose atsaką, ką daryti su tuo Tarybai 
iškilusiu baisiuoju klausimu. Rabinas pakėlė galvą su gražia balta barz- 
da ir pasakė atsakymo dar neradęs. Paprašė ateiti dar po trijų valandų. 
Tačiau 9 valandą tebebuvo įsigilinęs į knygas ir atidėjo sprendimą dar 
dviem valandoms. Pagaliau 11 valandą jis jau turėjo atsakymą. Ištyręs ir 
apmąstęs šaltinius rabinas atrado, kad žydų istorijoje būta situacijų, pa- 
našių į tą dilemą, su kuria dabar susidūrė Taryba. Tokiais atvejais, kalbė- 
jo jis, kai piktadariškas įsakas grasė visai žydų bendruomenei, 0 tam tik- 
ru poelgiu dalį bendruomenės galima buvo išgelbėti, vadovai privalėjo 
pasitelkti visą drąsą, imtis atsakomybės ir išgelbėti tiek gyvybių, kiek įma- 
noma. Pagal šį principą, Taryba būtinai turėjo skelbti įsakymą. Kiti rabi- 
nai ir dalis žymesniųjų geto veikėjų netrukus užginčijo tokią išvadą. Jie 
teigė, kad Taryba jokiu būdu negali skelbti įsakymo, nes šitaip pasielgusi 
ji neišvengiamai parodys bendradarbiaujanti su engėju ir padedanti vyk- 

dyti jo sumanymą, kuris gali užtraukti nelaimę visam getui. Netekusieji 
bet kokios vilties dar pridurdavo, kad jei getas neišvengiamai pasmerktas 
pražūčiai, Taryba turėtų laikytis religinio principo jehareg u'bal jaavor 
(atmesti nuolankumą net ir gresiant mirčiai) ir atsisakyti leisti įsakymą. 

Tuoj po apsilankymo pas vyriausiąjį rabiną Tarybos nariai susirinko 
specialiam posėdžiui ir nusprendė paskelbti įsakymą. Spalio 27-ąją Tary- 
ba visur gete išklijavo skelbimus jidiš ir vokiečių kalbomis. Juose buvo 
parašyta: 

Taryba yra valdžios įpareigota paskelbti geto gyventojams tokį oficia- 

lų įsakymą: 

Visi geto gyventojai, be jokių išimčių, įskaitant vaikus ir ligonius, pri- 

valo spalio 28 dieną, antradienį, 6 valandą ryto, išeiti iš savo namų, 

susirinkti aikštėje tarp didžiųjų namų ir Demokratų gatvės ir išsiri- 

kiuoti pagal policijos nurodymus. 

Geto gyventojams būtina prisistatyti šeimomis, kiekvienai šeimai va- 

dovauja dirbantysis šeimos galva. 

Draudžiama rakinti butus, drabužių spintas, indaujas, stalus ir kt. 

Po 6 valandos ryto niekas negali likti butuose. 

Kiekvienas, rastas bute po 6 valandos ryto, bus nušautas. 


Taryba taip parinko žodžius, kad kiekvienas suprastų, jog kalbama 
apie gestapo įsakymą, o Taryba niekuo neprisidėjo prie jo. 

Getas ūžė. Iki įsakymo paskelbimo kiekvienas turėjo savo baimę. Da- 
bar tos baimės ir nuogąstavimai pratrūko. Gandai apie Devintajame for- 
te kasamas duobes, persekioję žmones kaip košmaras, įgavo realią pras- 
mę. Getas atsiminė, kaip buvo ruošiamos ankstesnės „akcijos“, kai mir- 
tis ištiko maždaug 2800 žmonių. Dar vienas artėjančios nelaimės ženklas 
buvo ir tai, kad vieną ir tą pačią dieną skirtingose vietose darbininkai 
gavo specialius popierius iš savo darbdavių vokiečių, tiek kariškių, tiek 
kitų. Pažymėjimuose buvo parašyta, kad jų pateikėjai priimti nuolati- 
niam darbui į tokią ir tokią vokiečių gamyklą ar darbo vietą. 

Į jų skaičių pateko ir aerodromo darbininkai, kuriems išdalijo atitin- 
kamas korteles ir geltonus raiščius, nešiojamus ant dešinės rankovės, taip 
pat gestape dirbusios žydų darbo brigados nariai. Šitos Lipcerio3 vado- 
vaujamos brigados darbininkai išsiskyrė dar labiau, nes be dokumentų, 
patvirtinančių jų darbą gestape, iš Lipcerio jie gavo ženklą su užrašu 
„gestapas“, žyminčiu jų darbo vietą. 

Didžioji dauguma geto gyventojų neturėjo tokių privilegijos doku- 
mentų ar Jordano pažymėjimų. Žmonės būriavosi gatvių sankryžose ir 
kiemuose klausinėdami vienas kito, vildamiesi išgirsti ką nors raminamo. 
Visi susirūpinę aiškinosi kiekvieną to įsakymo žodį. Ypač gąsdino grasi- 
nimas, kad kiekvienas, rastas bute po 6 valandos ryto, bus nušautas. Be 
to, gestapas paskelbė, kad tučtuojau po šios valandos ginkluoti vokiečių 
policininkai apieškos kiekvieną namą ar kiemą ir nužudys visus rastuo- 
sius nepaisydami jokių pasiteisinimų. 

Spalio 27-osios naktį niekas gete nesumerkė akių. Vieni graudžiai 
raudojo, kiti skaitė psalmes. Buvo Žmonių, nutarusių linksmai praleisti 
laiką, puotauti ir prisivalgyti iki soties, kol išseks visos atsargos. Kurie 
butuose turėjo prisikrovę vyno ir kitų svaigiųjų gėrimų, gėrė kiek galėjo 
ir net kvietėsi kaimynus ir draugus, „kad nieko neliktų po jų vokiečiams“. 

Buvo ir tokių, kurie neprarado vilties ir nepaisydami visko slėpė pini- 
gus, brangenybes ir kitus vertingus daiktus slėptuvėse po grindų lento- 
mis, durų staktose, duobėse, iškastose naktį savo kieme, ir pan. Kiekvie- 
na netekėjusi moteris ieškojo šeimos, kuri ją priimtų, ar viengungio, ga- 
linčio pristatyti ją kaip savo žmoną. Našlės su vaikais taip pat ieškojo 
„vyrų“ sau ir „tėvų“ savo vaikams - visi ruošėsi patikrinimui vildamiesi, 
kad galbūt pavyks išsigelbėti. 

Aš taip pat įsūnijau vienuolikametį berniuką Moišelę Prusaką, savo 
tolimą giminaitį. Jo tėvai ir kiti giminės gyveno mano gimtajame miestely- 
je, Lazdijuose, o čia, Vilijampolėje, jis gyveno vienas ir mokėsi ješivoje. 

Antradienio, spalio 28-osios, rytas buvo lietingas. Dangų slėpė tirš- 
tas rūkas. Getas skendėjo tamsoje. Oras buvo pilnas mažyčių lašelių, jie 
plonu sluoksniu nugulė žemę. Iš visų pusių ilgomis voromis sunkiai ir 
klupdami traukė būreliai vyrų, moterų ir vaikų, senelių ir ligonių, ku- 
riuos vedė giminės ar kaimynai. Motinos ant rankų nešė kūdikius. Visi 
jie ėjo apsisiautę žieminiais paltais, skaromis ar antklodėmis gindamiesi 
nuo šalčio ir drėgmės. Daugelis rankose nešėsi žvakes ar žibintus, šiek 
tiek švietusius jiems kelią. 

Šeimos žengė lėtai laikydamosi už rankų. Visi jie traukė ta pačia kryp- 
timi — į Demokratų aikštę. Tai ėjo patys savęs gedintys laidotuvininkai. 
Maždaug trisdešimties tūkstančių žmonių tą rytą laukė kelias į nežinią, į 
lemtį, kurią jiems jau parengė kraujo ištroškę valdovai. 

Virš šios dešimčių tūkstančių žmonių minios tvyrojo mirtina tyla. 
Kiekvienas slinko pasinėręs į mintis apie savo ir savo šeimos likimą — 

visų gyvybė kybojo ant plauko. Trisdešimt tūkstančių vienišų žmonių, Die- 
vo ir pasaulio užmirštų, atiduodančių savo gyvenimą į rankas tironams, 
jau susitepusiems žydų krauju. 

Visi, o ypač šeimų galvos, buvo pasirūpinę kokiu nors dokumentu, 
net pažymomis apie darbą kokioje nors geto įstaigoje ar aukštosios mo- 
kyklos baigimo pažymėjimu, vokiško universiteto diplomu, bet kokiu po- 
pieriumi, kuris —- kas Žino — gal kaip nors „išpirks“ nuodėmę, kad esi 
žydas. Kai kurie susirado Lietuvos kariuomenės padėkos raštus - galbūt 
pagelbės. 

Geto namai liko tušti, išskyrus kelis nepagydomus ligonius, kurie te- 
galėjo gulėti lovoje. Pagal valdžios instrukcijas, prie kiekvieno namo, kur 
liko toks ligonis, kabojo raštas su jo vardu ir liga. Tarybos patalpos, kaip 
ir geto Žydų policijos būstinė, darbo skyrius, geto dirbtuvės, taip pat iš- 
tuštėjo: kabinetų durys, spintos, stalai, stalčiai buvo atidaryti - taip įsakė 
Rauka, kad niekas negalėtų pasislėpti. Tiek geto sandėlių su maisto ir 
žaliavų atsargomis, tiek asmeninio geto gyventojų turto tą dieną niekas 
nesaugojo. 

Geto gyventojams renkantis Demokratų aikštėje ginkluoti lietuvių 
partizanai krėtė geto namus braudamiesi į kiekvieną kambarį, kiemelį, 
sandėliuką ar rūsį. Jie ieškojo, kur galėtų slėptis žydai. Daugelis tų lietu- 
vių naudojosi proga pasiplėšikauti. Kai kurie nešėsi gėrybių prigrūstus 
lagaminus, bet vokiečių policijos karininkai vėliau areštavo tuos plėši- 
kautojus, nuginklavo ir išvedė iš geto. 

Geto tvorą juosė kulkosvaidžiai ir didelis būrys ginkluotų vokiečių 
policininkų, vadovaujamų hauptšturmfiurerio Tornbaumo. Be to, savo 
žinioje jis turėjo ir ginkluotų lietuvių policijos batalionus. Ant aplinkinių 
kalvų susirinko minia smalsių lietuvių žiūrovų ir stebėjo getą. Jie labai 
susidomėję, net su pasitenkinimu, sekė aikštės įvykius ir ilgai nesiskirstė. 

Geto gyventojai buvo išrikiuoti kolonomis pagal šeimos galvos darbo 
vietą. Pirmąją koloną sudarė Tarybos nariai, po jų ėjo Žydų policininkai 
ir jų šeimos. Abipus ir už jų stovėjo geto įstaigų darbuotojai, įvairių dar- 
bo brigadų kolonos, nes tą dieną getas buvo uždarytas. Nė vieno žmo- 
gaus neišleido į darbą. Aerodromo darbininkai, išėję į darbą vakar ir 
generolo Geilingo įsakymu“ pasilikę papildomai pamainai, grįžo į getą, 
kai jau visi geto gyventojai buvo susirinkę į aikštę. Atidirbę dvi sunkias 
pamainas šie žmonės, alkani, išvargę ir purvini, bėgiojo tarp kolonų mė- 
gindami rasti savo šeimas. 

Tuo metu prašvito. Nakties tamsą pakeitė pilkšva lietingos dienos švie- 
sa. Seniai ir tie, kurie neturėjo jėgų stovėti ilgas valandas, nualpę krito 
ant žemės. Kiti iš anksto pasiruošę atsinešė su savimi kėdę ar taburetę, 
ant kurios galėjo prisėsti ir pailsėti. Kai kurie ateidami į patikrinimą net 
pasirūpino maistu, bet didžioji dauguma geto gyventojų stovėjo pavargę 
ir alkani, tarp jų motinos ir tėvai su vaikais vežimėliuose ar ant rankų. 

Praėjo trys valandos. Šaltis ir drėgmė smelkėsi į kaulus. Laukdami 
nuosprendžio ir nematydami galo daugelis žmonių kraustėsi iš proto. 
Religingi žydai šnibždėjo maldas ir psalmes. Seniai ir ligoniai dejavo. 
Kūdikiai garsiai verkė. Visų akyse buvo tas pats šiurpus klausimas: „Ka- 
da prasidės? Kada prasidės?“ 

9 valandą aikštėje pasirodė gestapininkų būrys: gestapo vado pava- 
duotojas hauptšturmfiureris Šmicas, hauptšarfiureris Rauka, hauptšturm- 
fiureris Jordanas ir hauptšturmfiureris Tornbaumas, lydimi vokiečių po- 
licininkų ir lietuvių policijos kuopos. 

Aplink aikštę pozicijas užėmė kulkosvaidžiai. Rauka įsitaisė ant ne- 
didelės pakilumos, nuo kurios galėjo stebėti didžiulę minią, su įtampa ir 
baime laukiančią aikštėje. Jo žvilgsnis trumpai stabtelėjo ties Tarybos 
narių ir geto žydų policijos kolona. Rankos judesiu nukreipė ją į kairę, 
kaip vėliau paaiškėjo, „gerąją“ pusę. Po to davė ženklą lazdele, kurią 
laikė rankoje, ir sukomandavo kitoms kolonoms: „Pirmyn!“ Prasidėjo 
atranka. 

Geto įstaigų darbuotojų ir jų šeimų narių kolonos viena paskui kitą 
ėjo pro Rauką. Gestapininkas pažvelgdavo kiekvienam į akis ir dešinės 
rankos piršto kryptelėjimu skelbdavo nuosprendį vienam Žmogui, šei- 
mai ar net visai grupei. Seniai ir ligoniai, šeimos su vaikais, vienišos mo- 
terys ar žmonės, savo išvaizda Raukai neatrodę tinkami dirbti, buvo nu- 
kreipiami į dešinę. Ten jie tučtuojau patekdavo į vokiečių policininkų ir 
lietuvių policijos rankas. Šie apiberdavo riksmų bei smūgių kruša ir stum- 
davo prie specialiai geto tvoroje padarytos angos. Ten du vokiečiai juos 
skaičiavo ir rinko kitoje vietoje. 

Iš pradžių niekas nežinojo, katra pusė „geroji“. Todėl daugelis apsi- 
džiaugdavo papuolę į dešinę. Jie ėmė dėkoti Raukai: „Nuolankiai jums 
dėkojam“ ar net „Ačiū už jūsų gailestingumą“. Daug į kairę nukreiptų 
vyrų ir moterų prašė leidimo pereiti dešinėn, kad galėtų prisijungti prie 
giminių, nuo kurių buvo atskirti. Sarkastiškai šypsodamasis Rauka su- 
tikdavo. 

Kai kas mėgino pereiti iš dešinės į kairę norėdami prisidėti prie gimi- 
nių ar todėl, kad manė - ir, kaip paaiškėjo, teisingai - ten esant „gerąją“ 
pusę; jie tuojau gavo skaudžių smūgių nuo policininkų ir partizanų, šau- 
tuvų buožėmis šiurkščiai variusių juos atgal dešinėn. Tada jau visi supra- 
to, kur „geroji“, o kur „blogoji“ pusė. 

Kai koks senas ar ligotas žmogus ilgiau neištverdavo ir sukniubdavo 
ant žemės, lietuviai akimirksniu puldavo prie jo, spardydavo kojomis, 
mušdavo grasindami sutrypti, jeigu jis tuoj pat neatsikels. Sukaupęs pas- 
kutinius jėgų likučius vargšas stodavosi, jei pajėgdavo, ir bandydavo vy- 
tis savo grupę. Visai bejėgiams padėjo jų likimo draugai: keldavo nuo 
žemės, paremdavo ir lydimi gausios sargybos vesdavo iki pat surinkimo 
vietos mažajame gete. 

Daugiausia tai buvo seni žmonės, moterys ir vaikai, persigandę ir pri- 
blokšti. Riksmai ir smūgiai pavertė juos baimės sukaustyta kaimene, ku- 
ri jautėsi varoma visagalės demoniškos jėgos. Ši jėga slopino bet kokią 
mintį ir, rodės, nepaliko jokios vilties išsigelbėti. 

Itin šiurpiais atvejais, kai tekdavo išsiskirti šeimos nariams, kai mal- 
davimai ir raudos tarsi peiliu raižė širdį, dr. Elkesas mėgindavo pagelbė- 
ti. Kartais jam pavykdavo net ištisas šeimas perkelti į kairąją pusę. Iš jo 
užtartų žmonių buvo senas visuomenės veikėjas, ligoninės vadovas, na- 
gingas amatininkas ir ne vienas aktyvistas iš pogrindinių sionistinių ar 
nesionistinių ratelių. Deja, jis nepajėgė perkelti į kairę visų.5 

Žydų policijos vadui Kopelmanui, stovėjusiam su dr. Elkesu greta Rau- 
kos, taip pat pasisekė išgelbėti žydų, kartais su visa šeima. Šitaip išgelbė- 
tuosius tą kraupią ir beprotišką dieną buvo galima skaičiuoti šimtais. 

Rauka vadovavo atrankai susikaupęs, šaltakraujiškai ir nepaprastai 
sparčiai, vien tik judindamas dešinės rankos pirštą. Jei žmogus akimirks- 
niu nesuvokdavo piršto krustelėjimo reikšmės, Rauka sustaugdavo: „De- 
šinėn!“ ar „Kairėn!“ O kai nepaklusdavo tuojau pat, jis rėkė: „Dešinėn, 
jūs utėlėti šunys!“ Per visą laiką, kol vyko atranka, Rauka nė menkiausiu 
ženklu neparodė nuovargio ar atjautos dejonėms, maldavimams ir rau- 
doms, nekreipė dėmesio ir į širdį veriančius vaizdus, kai vaikus atskirda- 
vo nuo tėvų, tėvus nuo vaikų ar vyrus ir žmonas vieną nuo kito - visos tos 
tragedijos nė iš tolo jo nejaudino. 

Retkarčiais Rauka pakramsnodavo sumuštinį, suvyniotą į sviestinį po- 
pierių, kad jo kruvinos rankos nesusiriebaluotų, ar gardžiai užsitraukda- 
vo cigaretę; ir visą laiką be paliovos dirbo savo piktadarišką darbą. 

Pasirodžius kolonai, kurioje daugiausia buvo senyvų žmonių, moterų 
ir vaikų, Rauka su panieka komanduodavo: „Visą šitą šlamštą — deši- 
nėn!“ ar „Šita mėšlo krūva keliauja į dešinę!“ Kai dr. Elkesas mėginda- 
vo kištis bandydamas gelbėti tų žmonių gyvybes, Rauka tarstelėdavo: 
„Palauk, tu dar dėkosi man, kad padėjau atsikratyti šitos naštos“. 

Kai Rauka malonėdavo teigiamai sureaguoti į dr. Elkeso užtarimus, 
nerūpestingai sakydavo: „Na, dėl manęs tai...“ ir paliepdavo vokiečiui 
policininkui: „Šitą storulį, ar tą neužaugą, ar aną su akiniais, duok jį man 
čionai“? 

Kartais Raukai atnešdavo lapelį su užrašytu skaičiumi. Tai būdavo 
skaičius iš sąsiuvinio, kurį laikė vokietis, uoliai skaičiavęs perkeltus į ma- 
žąjį getą žydus. 

Rauka nedelsdamas rodė „gailestingumą“ atsidūrusiems kairėje ir pra- 
šiusiems pas savo šeimas dešinėje. Tokiais atvejais jis tardavo: „Norite 
būti kartu - gerai, visi į dešinę!“ 

Kiekvienas einantis pro Rauką modavo dokumentu, kurį laikė ran- 
koje. Rauka paniekinamai vypteldavo. Jis veikė pagal savus kriterijus. 

Žydų darbo brigadų narius, dirbančius gestapo būstinėje ir vado- 
vaujamus Beno Lipcerio, Rauka pasiuntė į „gerąją“ pusę kartu su tėvais 
ir vaikais. Į kairę nukreipė ir visą brigadą, kurios darbininkai dirbo vo- 
kiečių karinėse įmonėse. Jų vadai anksčiau buvo kalbėję su Rauka. Jis 
taip pat buvo palankus vienišoms moterims ir net moterims, turinčioms 
senus tėvus ar vaikų, jei tos moterys pareikšdavo dirbą pas aukšto laips- 
nio vokiečių karininką, policijos vadą, vokietį geto komendantą ir pan. 
Jų darbdaviai irgi buvo kalbėję su Rauka prieš atranką. 

Ir priešingai, kartais jis visai nevertino Jordano pažymėjimų, žiūrėjo 
Į juos tik kaip į saugaus gyvenimo gete garantiją ir jų turėtojus siuntė 
dešinėn. 

Atranka užsitęsė. Tūkstančiai alkanų, ištroškusių ir nusiminusių žmo- 
nių nuo aušros laukė savo eilės. Daugelis jau buvo perėję atrankos proce- 
dūrą, tačiau aikštė visvien atrodė pilna. Kančiai, rodėsi, nebus galo. Ne 
vienas jau pasidavė likimui ir beviltiškai dūsavo: „Tebūnie kas bus, kad 
tik baigtųsi tas laukimas“. Motinos plyštančia širdimi glaudė savo mažus 
vaikus prie krūtinės myluodamos ir bučiuodamos juos, tarsi žinotų, kad 
daro tai paskutinį kartą. Iš esmės nebuvo aišku, kas nutiks pasiųstiems į 
dešinę, tačiau be jokios abejonės tai buvo bloga pusė, o gete žodis „blo- 
gas“ dažniausiai reiškė mirtį. 

Silpnesnieji, negalėję ištverti psichologinės įtampos ir kūno kančių, 
krisdavo be sąmonės ir iškvėpdavo paskutinę gyvastį dar net neatėjus jų 
eilei stoti prieš Rauką. 

Dr. Elkesas stovėjo čia pat, jo veide atsispindėjo begalinis sielvartas. 
Šis šešiasdešimt penkerių metų vyras? nuo 6 valandos ryto nebuvo prisė- 
dęs, atsisakė net jam atneštos taburetės. Kartkarčiais, kai jį priveikdavo 
silpnumas, arčiau stovintieji prašė jį atsisėsti ir atgauti jėgas ar siūlė duo- 
nos riekę. Dr. Elkesas atsisakinėjo murmėdamas: „Ačiū jums, ačiū, po- 
nai. Čia dedasi siaubingi dalykai, aš privalau stovėti pasiruošęs, jei pri- 
reiktų mano pagalbos“. Kai jam pavykdavo perkelti ką nors iš blogosios 
pusės į gerąją ir išgelbėtasis žmogus mėgindavo paspausti jam ranką, 
atsisakydavo tardamas: „Palikit mane ramybėje, palikit mane ramybėje“. 
Kartais, kai stengdamasis ištraukti ką nors į kairiąją pusę dr. Elkesas 
prieidavo per daug arti sargybos būrio, prižiūrėjusio tvarką ties skiriamąja 
linija, lietuvių policininkai apipildavo jį keiksmais ir grasinimais: „Eik 
šalin, senas kvailas žyde, nes keliausi kartu su tais“. 

Pradėjo temti, tačiau aikštėje tebestovėjo tūkstančiai žmonių. Haupt- 
šturmfiureris Jordanas atidarė kitą rūšiavimo punktą, jam talkino haupt- 
šturmfiureris Tornbaumas. Rauka galėjo nedvejodamas pasitikėti šia 
pora. 

Raukos veidas neišdavė jokių jausmų, išskyrus retkarčiais pasirodančią 
sarkastišką šypseną, tuo tarpu Jordanas stovėjo šalta, rūsčia veido išraiš- 
ka ir bauginančiomis akimis stebėjo žydus, einančius pro jį. Pradžioje 
Jordanas šiek tiek abejojo, ar nepaskiria į gerąją pusę „nevertų“, tačiau 
netrukus jis atgavo pasitikėjimą savimi ir ėmė sekti Raukos pavyzdžiu — 
nedvejodamas skirstė šeimas ir ištisas kolonas į kairę arba į dešinę. 

Tačiau, nepaisant to, Jordano ir Raukos darbas šiek tiek skyrėsi. Pir- 
masis nevarė į blogąją pusę nė vieno žmogaus su Jordano pažymėjimu, 
palikdavo net ir jų šeimų narius, jei tikdavo jų amžius ir fizinė būklė. 

Retsykiais atsirasdavo SS hauptšturmfiureris Šmicas ir kažką šnibž- 
dėdavo Raukai į ausį rodydamas raštelį, ką tik gautą iš punkto, kur buvo 
įrengtas perėjimas į mažąjį getą. Raštelyje užrašyti skaičiai rodė jau at- 
rinktų žydų kiekį. 

Laikas ėjo. Laukiantys aikštėje žmonės kankinosi vis labiau. Jiems 
atrodė, kad atranka niekada nesibaigs. Net ir laimingai praėjusieji at- 
ranką tebesijautė tartum šoko ištikti po to, ką patyrė per kelias dienas ir 
per ilgas valandas laukdami, kaip išsispręs jų likimas. Šiems „laimingie- 

siems“ įtampa nė truputį neatslūgo. Be to, daugelio šeimų tik dalis narių 
atsidūrė gerojoje pusėje: vienas iš tėvų ar abu, brolis ar sesuo, vienas ar 
keli vaikai liko atplėšti. Tokios šeimos nepaguodžiamai sielvartavo. 

Geto žydų policininkams buvo įsakyta žiūrėti tvarkos toje aikštės da- 
lyje, kur stovėjo praėjusieji atranką. Tą dieną žydų policininkai parodė 
aktyvumą, drąsą ir sumanumą — jie kėlė nuotaiką nusiminusiems, tiesė 
ranką suklupusiems ant žemės ar nualpusiems, siūlė jiems vandens. Darė 
net stebuklus: rikiuodami išlikusius į naują koloną jie išnaudojo kiekvie- 
ną progą perkelti į gerąją pusę Žmones ar net ištisas šeimas, dar laukian- 
čias savo eilės. Vykdė tai gudriai ir išmoningai: mirktelėję akį ar moste- 
lėję ranka duodavo ženklą šokti į šalį, prasmukti ar susikūprinus šliaužti 
jų link, kol sargyba nemato. Kai toks žmogus priartėdavo, žydų policinin- 
kai su riksmais puldavo jį ir grubiai stumdavo į gerąją pusę vaizduodami, 
€są varo jį atgal į jo vietą. Tačiau kai sargybinių apgauti nepavykdavo, 
ant vargšų sučiuptų policininkų pasipildavo smūgių ir keiksmų kruša. 

Atranka baigėsi jau vėlai naktį, tačiau tik po to, kai Rauka tvirtai 
įsitikino, kad planas įvykdytas ir maždaug 10 000 žmonių perkelta į ma- 
žąjį getą. Tik tada leido grįžti į namus tiems, kas praėjo atranką ir liko 
stovėti aikštėje. 

Apie 17 000 iš 27 000 žmonių lėtai žingsniavo iš didžiulės aikštės, kur 
juos laikė ilgiau kaip dvylika valandų. Alkani, ištroškę, sugniuždyti ir 
išniekinti jie ėjo namo. Dauguma netekę artimųjų ar tapę našlaičiais, 
atskirti nuo tėvo, motinos ar vaikų, brolio ar sesers, senelio ar senelės, 
tetos ar dėdės. Getas nugrimzdo į gedulą. Kiekvienuose namuose dabar 
atsirado tuščių kambarių, laisvų lovų ir daiktų, priklausiusių negrįžusiems 
iš atrankos. Trečdalį geto gyventojų atkirto tarsi kirviu. Ligoniai, likę 
rytą namie, dingo. Visus juos dieną išgabeno į Devintąjį fortą. 

Aikštėje tysojo keliasdešimt kūnų - senių ir ligonių, mirusių nuo išse- 
kimo. Šen bei ten mėtėsi taburetės, kėdės ir tušti vaikiški vežimėliai. 

Grįždamas dr. Elkesas murmėjo: „Nevertėjo gyventi šešias dešimtis 
metų, kad regėtum šitokią dieną! Kas pajėgtų visa tai ištverti, kai tave 
maldauja širdį draskančiomis raudomis, o tu beveik nieko negali pada- 
ryti? Aš nebeturiu jėgų šitai kęsti!“ 

Pasiekę dr. Elkeso namus radome jų duris apgultas daugybės žmo- 
nių. Visi jie norėjo sužinoti, kas nutiko perkeltiesiems į mažąjį getą. Vy- 
rai ir moterys meldė gelbėti jų tėvus, žmonas, vaikus, brolius, seseris ar 
kitus giminaičius. Kiekvienas turėjo savą liūdną istoriją. 

Dr. Elkesas, nors mirtinai išvargęs ir dienos siaubo prislėgtas, išklau- 
sė visus. Veltui jis mėgino aiškinti, kad ničnieko nežino apie vokiečių 
planus dėl perkeltų į mažąjį getą žmonių ir kad yra bejėgis ištraukti juos 
iš ten. Vis dėlto dr. Elkesas pažadėjo padaryti visa, kas tik įmanoma, ir 
prašyti valdžią atsižvelgti į jų prašymus. Jis užsirašė prašomų gelbėti pa- 
vardes, taip pat tokias detales, kaip profesija ar amatas, galinčias duoti 
vokiečiams naudos. 

Iš perkeltųjų į mažąjį getą žydų buvo pesimistų, kurie jautė, kad vis- 
kas baigta, bet kiti nenorėjo prarasti paskutinės vilties. Tačiau visi sten- 
“ gėsi „laikyti galvą virš vandens“, jei kartais įvyktų stebuklas. Į mažąjį 
getą varė vis daugiau žmonių, todėl vis gausėjo konfliktų ir net konku- 
rencijos. Kiekviena šeima siekė užsiimti geresnį butą, prisirinkti dau- 
giau malkų, surasti būtiniausių namų apyvokos rakandų ir kt. Kai kurie 
ėmėsi valyti ir tvarkyti ankstesniųjų gyventojų jau seniai paliktas patal- 
pas. Jie kamšė skyles sienose, taisė langus, kad apsigintų nuo vėjo ir lie- 
taus. Veiklesnieji naktį susirinko pasitarti, kaip organizuoti gyvenimą nau- 
joje vietoje. Kai kurie net siūlė tuojau pat rinkti tarybą, panašiai kaip 
didžiajame gete. Visą naktį jie svarstė ir ginčijosi, bet nepajėgė nuspręs- 
ti, kokios sudėties turėtų būti ta taryba, kaip išskirstyti butus ir kt. 

Aušo rudeniška, niūri, ūkanota diena, kai vokiečių ir girti lietuvių 
policininkai tarytum įniršę Žvėrys įsiveržė į mažąjį getą ir ėmė varyti Žy- 
dus iš namų. Antpuolis buvo toks netikėtas ir žiaurus, kad nelaimingieji 
įnamiai neturėjo nė sekundės susigaudyti, kas vyksta. Policininkai šūka- 
lojo įsakymus eiti iš namų rikiuotis į gretas ir kolonas. Kiekvieną koloną 
tučtuojau apsupdavo partizanai rėkdami „Į priekį žengte marš, jūs šun- 
snukiai, žengte marš!“, ir šautuvų buožėmis varė Žmones iš mažojo geto 
į kelią, vedantį Devintojo forto link. Ta pačia kryptimi žydus vedė per 
Kozlovskio vadovaujamą „akciją“ rugsėjo 26 dienąš ir likviduojant ma- 
Žąjį getą spalio 4-ąją. Vis tas pats kelias į kalną rodė žydams vienintelę 
kryptį — vietą, iš kur niekas negrįžta. 

Tai buvo mirtininkų eisena. Virš jos tvyrojo iš tūkstančių lūpų sklin- 
dančios nevilties dejonės. Iš toli aidėjo graudus raudojimas. Kolona po 
kolonos, šeima po šeimos šie pasmerktieji ėjo palei didžiojo geto tvorą. 
Kai kurie vyrai, net ir kelios moterys mėgino veržtis pro sargybinių gran- 
dinę ir bėgti į didįjį getą, tačiau juos čia pat nušovė. Viena moteris metė 
savo vaiką per tvorą, bet nepataikė, ir vaikas pakibo ant spygliuotos vie- 
los. Jo klyksmą greitai nutildė kulkos. 

Tūkstančiai didžiojo geto gyventojų susibūrė prie tvoros ir stingstan- 
čiomis širdimis su ašaromis akyse stebėjo šiurpią procesiją, iš lėto slen- 
kančią aukštyn į kalną. Daugelis atpažino brolį, seserį, tėvus ar vaikus, 
gimines ar draugus ir šaukė juos vardu. Sustiprinta lietuvių partizanų 
sargyba grubiai stūmė juos atgal rodydami užrašus ant tvoros. Vokiečių, 
lietuvių ir jidiš kalbomis užrašai grasė: „Mirties zona! Kiekvienas, priėjęs 
arčiau kaip du metrus prie tvoros, bus tuoj pat nušautas, be įspėjimo“. 
atėjo prie tvoros. Žmonėms vos išvydus dr. Elkesą raudomis ir maldavi- 
mais pratrūko ir varomi aukštyn į kalną, ir susibūrusieji prie tvoros, di- 
džiojo geto viduje: „Dr. Elkesai, padėkite!“ Klyksmai susiliejo į kylantį 
dangun galingą šauksmą: „Gelbėkite mus!“ 

Dr. Elkesas paprašė kuo skubiausiai rasti Rauką. Kopelmano vyrai 
netrukus aptiko jį geto vokiečių sargybos būstinėje. Dr. Elkesas tučtuo- 
jau kreipėsi į jį prašydamas leisti išvesti iš mažojo geto tuos žmones, ku- 
rie atrankos metu ten pateko per klaidą. Rauka sutiko, tačiau grąžinamų 
vyrų ir moterų skaičių apribojo iki šimto. Dr. Elkesas kišenėje turėjo 
sąrašą Žmonių, kuriuos giminės tą naktį ir rytą prašė išgelbėti, tačiau jų 
skaičius gerokai pranoko šimtą. 

Lydimas dviejų kareivių iš vokiečių sargybos dr. Elkesas įžengė į ma- 
žojo geto teritoriją, kur jį tuojau apsupo minia žmonių, jau surikiuotų į 
parengtą išvykti koloną. Jie meldė gelbėti jų gyvybę. Vienas čiupo už 
rankos, kitas įsikibo į palto skverną, trečias apsikabino jo kaklą ir sakė 
nebepaleisiąs. Apspitusieji dr. Elkesą labai gerai žinojo, kad pasitraukda- 
mi iš kolonos kelia pavojų savo gyvybei, bet jie vis tiek šaukė: „Geriau, 
kad mus užmuštų čia, mes neleisim jums išeiti, Daktare, gelbėkite mus!“ 
Per kelias sekundes kolona iširo. Akimirksnį pasirodė, kad pasmerktieji 
mirti sukilo. Tuoj pat įsikišo lietuvių sargybiniai daužydami ar spardyda- 
mi sugrūdo žmones atgal į vietas ir skubiai nuvarė visą koloną keliu į 
priekį vydamiesi nuėjusias pirmyn kitas kolonas. 

Pačiam dr. Elkesui sargybiniai liepė tučtuojau dingti: jei ne, grasino 
jie, nuvesią ir jį į Devintąjį fortą. Dr. Elkesas tvirtino turįs teisę grąžinti 
100 žmonių, kaip leido Rauka. Tuomet lietuvių partizanai puolė jį mušti 
kumščiais. Vienas trenkė šautuvo buože jam į galvą. Dr. Elkesas be są- 
monės ir apsipylęs krauju susmuko ant žemės. 

Žydų policininkai ir kiti geto gyventojai (iš jų ir aš) nuskubėjom už 
tvoros padėti. Pakėlėme dr. Elkesą, ant pečių nunešėme per kelią į didįjį 

getą ir paguldėme arčiausiai tvoros esančiame name. Ten jis išbuvo ke- 
lias dienas. Gydytojai susiuvo atviras galvos žaizdas ir slaugė, kol jis vėl 
galėjo atsikelti ir grįžti namo. Jo pastangos išgelbėti kažkiek žydų iš ma- 
žojo geto vos nekainavo jo paties gyvybę. 

Maždaug 10 000 žmonių eisena, nusitęsusi iš mažojo geto į Devintąjį 
fortą, truko nuo aušros iki pavakario. Seni, ligoti krisdavo ir mirdavo 
pakelėje. Nuolatos palei visą kelią ir aplink didįjį getą poškėjo įspėjamieji 
šūviai. Stebėti reginio abipus kelio suplūdo tūkstančiai smalsių lietuvių 
1r nesiskirstė, kol Devintasis fortas prarijo paskutinę auką. 

Forte nelaimingųjų tuoj pat griebdavosi lietuviai žudikai; jie atimdavo 
visus vertingesnius daiktus - aukso žiedus, auskarus, apyrankes. Įsakydavo 
nuogai nusirengti, stumdavo į iš anksto paruoštas duobes ir šaudydavo į 
kiekvieną duobę iš greta pastatyto kulkosvaidžio. Žudikai neturėjo laiko 
šaudyti atskirai kiekvieną Žmogų, nes tuojau atvykdavo nauja žydų parti- 
ja. Su šia elgdavosi taip kaip ir su ankstesnėmis. Žmones mesdavo į duo- 
bę ant užmuštųjų, mirštančių ir dar gyvų iš pirmesnės grupės. Taip ėjo 
partija po partijos, kol 10 000 vyrų, moterų ir vaikų nebuvo nugalabyti. 

Forto apylinkėse gyvenantys kaimiečiai pasakojo siaubingas istorijas 
apie tai, ką matė iš tolo, ir apie širdį draskančius klyksmus, sklindančius 
nuo forto ir neduodančius ramybės nei dieną, nei naktį. 

Gete liko apie 17 500 žmonių, dauguma jų netekę vaikų, tapę našliais 
ar našlaičiais. Staiga pasirodė, kad gete daug vietos. Kiekvienuose na- 
muose atsirado tuštuma, kurioje glūdėjo gyvuosius kaustantis tylus siau- 
bas: tavęs laukia toks pat likimas. 

Spalio 28-0sios aukų namai, baldai, manta, rodės, skleidžia mirties 
kvapą. Vargu ar kas drįso liesti ar naudoti juos. Kiemuose, sandėliuose 
ir kitur gulėjo kalnai lovų, baldų ir įvairiausių daiktų, bet niekas jų nepra- 
šė. Juos surinko iš nužudytųjų šeimų namų, kur neišliko nė vieno gyvo 
Žmogaus. 

Kitą dieną gestapas paragino geto gyventojus dirbti daugiau, dar pa- 
didinti darbo našumą aerodrome, kasant durpes Palemone? ir kitose 
priverčiamojo darbo vietose, kadangi išlikti įmanoma vien tik darbo dėka. 

Mažasis getas stovėjo uždarytas ir apsuptas stiprios sargybos net ir 
po to, kai visus žydus išvarė į Devintąjį fortą. Visą savaitę niekam nelei- 
do tenai įžengti. Spalio 29-osios popietę geto žydų policininkams buvo 
įsakyta kruopščiai apieškoti apleistame mažajame gete kiekvieną namą 
ir kiekvieną kiemą, kad ten tikrai neliktų nė vieno pasislėpusio žydo. 

Vokiečiai sąmoningai davė šitą užduotį žydų policijai. Jie buvo sumanę 
apgauti besislapstančius žydus, kurie išgirdę žydų policininkus kalbant 
jidiš pagalvotų, kad šie ateina jų vaduoti; tada tie žydai išeis iš savo slėp- 
tuvių ir papuls į spąstus. Žydų policininkai numatė tokią galimybę, be to, 
jie net buvo tikri, kad bent saujelei žydų tuo kritišku momentu pavyko 
pasislėpti. Todėl jie slapčia atsinešė žydų policininkų kepures, rankovių 
raiščius ir ženklus, kuriuos ketino duoti kiekvienam žydui, rastam slėp- 
tuvėje ar išėjusiam jų pasitikti, kad jis atrodytų esąs žydų policininkas ir 
taip galėtų išeiti iš mažojo geto kartu su kitais policininkais. Ir tikrai, 
gudrybė pavyko. Taip išsigelbėjo apie dvidešimt žydų; prie angos mažojo 
geto tvoroje jų laukė lietuviai ir vokiečiai, kurie būtų juos nužudę, bet 
dabar negalėjo atskirti nuo tikrų žydų policininkų.10 

Po spalio 28-osios akcijos getą apėmė nerimas ir baimė. Žmonės ne- 
betikėjo gestapo skelbimais, kad tai buvusi paskutinė „akcija“, kad atei- 
tyje to nebebus, kad nuo šiol kiekvienas gyvens saugiai, dirbs ir užsidirbs 
pragyvenimui. Geto gyventojų būsena priminė šaukiamųjų į karo tarny- 
bą. Kol kas jis namie ir laisvas, tačiau už kampo tūno neišvengiamybė. 

Per šią didžiulę „akciją“ išvaryta ir nužudyta dešimt tūkstančių žmo- 
nių. Anksčiau, rugsėjo 26-ąją ir spalio 4-ąją, užmušta ne mažiau kaip 
2500 žmonių; taigi dabar gete liko apie 17 000 gyventojų. 

Vėl pasklido gandai apie duobes, kasamas forte, Aleksote, Palemone 
ir Alytuje.!! 

! Avrahamo Torio pasakojimas apie 1941 metų spalio 28 dienos „akciją“ buvo parašytas 
tuoj pat po tų įvykių ir užkastas. Kai 1944 metų rugpjūtį Tory iškasė, ką buvo paslė- 
pęs, pajuto, kad įrašas pernelyg trumpas, todėl išplėtojo jį. Taigi čia spausdinamas 
antrasis variantas parašytas praėjus trejiems metams po aprašomų įvykių. Į jį įtrauktos 
detalės, kurias Tory sužinojo per karą iš pokalbių su žmonėmis, išlikusiais per „akciją“. 

2 Josifas Serebrovičius, žydų žurnalistas, rašęs Kaspio slapyvardžiu. Sovietų valdžia 

1940 metais jį uždarė į kalėjimą, iš kurio jis išėjo netrukus po vokiečių okupacijos. 
Jis tuojau pat pasiūlė vokiečiams savo paslaugas prieš Sovietų Sąjungą. Vėliau jis 
mėgino daryti įtaką geto gyvenimui naudodamasis savo ypatingais ryšiais su gesta- 
pu. Jam buvo leista nenešioti geltonos Dovydo žvaigždės ir gyventi kartu su šeima 
mieste; jis dažnai lankydavosi gete. 1941 metų spalio mėnesį jį pasiuntė į Vilnių. 
Vėliau grįžo į Kauną, bet 1942 m. liepos mėn. vėl perkėlė į Vilnių. 1943 metų bir- 
želio mėnesį dar kartą pasirodė Kauno gete; vėliau, 1943 metais, naciai nužudė jį 
drauge su žmona ir dviem dukterimis. 

Benjaminas (Beno) Lipceris, gimęs Gardine 1896 metais, Kauno gete vadovavo žy- 
dų brigadai, kuriai vokiečiai paskyrė atlikti įvairius darbus gestapo būstinėje Kau- 
ne. Užmezgęs ryšius su gestapo aukštesniais sluoksniais jis mėgino paimti į savo 

rankas žydų policiją. 1942 metų liepos mėnesį getas įgaliojo jį prižiūrėti Žydų tary- 
bos darbo skyrių. Likviduojant getą 1944 liepą jis pasislėpė gete, tačiau gestapas 
rado jį slėptuvėje ir nužudė. 

+ Generolas Geilingas, didelio karinio aerodromo, vokiečių statomo Aleksote, virši- 
ninkas. 

5 Savo knygoje Dem Goirel Antkegn (Pasitinkant lemtį), išleistoje Johanesburge 1952 
metais, profesorius Aaronas Perecas, dabar gyvenantis Haifoje (Izraelis), rašo, kad 
jis ir jo šeima jau buvo „blogojoje“ pusėje, kai staiga, kažkam iš Tarybos įsikišus, jį 
su visa šeima perkėlė į „gerąją“ pusę ir šitaip išgelbėjo. Tas „kažkas“ - tai dr. Elke- 
sas, nurodęs Raukai jį kaip ligoninei reikalingą specialistą. 

6 Rauka stengėsi neperkėlinėti žydų į kairę, nes, kaip vėliau paaiškėjo, tai dienai bu- 
vo nustatyta aukų norma 10 000, ir visas jo rūpestis tebuvo kiekvienu momentu ži- 
noti, kiek žmonių pasiųsta į dešinę. Dažnąsyk jis atsigręždavo į vokietį, stovintį ša- 
lia, ir sakydavo: „Skaičių, sakyk man skaičių, man reikia tikslaus skaičiaus“. 

7 Dr. Elkesas gimė 1879 metais. 

š Prieš mėnesį, rugsėjo 26-ają, geto vokiečių sargybos vadas Kozlovskis vyresnybės 
įsakymu inscenizavo pasikėsinimą į patį save. Tą pačią dieną 1200 žydų nuvarė į 
Devintąjį fortą ir sušaudė. 

9 Palemonas - vietovė 10 kilometrų nuo Kauno; ten buvo įsteigta priverčiamojo darbo 
stovykla, šalia kurios kasė durpes. Darbo sąlygos ir režimas stovykloje buvo tokie 
baisūs, kad daugybė ten dirbusių žydų buvo užmušti arba mirė nuo bado ir išsekimo. 

10 Čia baigiasi pasakojimas apie spalio 28-osios „akciją“, kurį Avrahamas Tory parašė 

baigiantis karui. Kitos trys pastraipos yra pabaiga pirminio „didžiosios akcijos“ ap- 

rašymo tuojau po jos. 

Po karo Tory komentavo taip: „Šį kartą duobės buvo skirtos ne mums. Nors jos 

buvo iškastos, tačiau skirtos kitiems žydams - iš Vokietijos, Čekoslovakijos, Aust- 

rijos. Šiuos žydus atvežė iš tų tolimų šalių, kad jie aplaistytų Lietuvos žemę savo 
krauju ir taip pažymėtų Kaino ženklu lietuvių žmones už jų nuolatinį ir sąmoningą 
bendradarbiavimą su vokiečiais žudant žydus". 


1 

1941, lapkričio 8 


DOKUMENTAS 
SS štandartenfiurerio Kramerio įsakymas, 
perduotas per Miką Kaminską 


Visi geto gyventojai privalo atiduoti vežimus, ekipažus ir roges. 


1941, lapkričio 13 


DOKUMENTAS 
Geto tarybai Vilijampolėje 


Mums, žydams darbininkams, dirbantiems saugumo policijoje ir Ein- 
satzkommando 3A, iš viso 42 (keturiasdešimt dviem) šeimoms, reikia 

malkų butams apkūrenti. Prašome gauti, jei įmanoma, tuojau pat lei- 
dimą mums įsigyti kuro. 
Transportu malkoms apsirūpinsime patys. 


1941, gruodžio 8 


DOKUMENTAS 

SA haupišturmfiureris Jordanas - Kauno geto Žydų tarybai 

Siekiant įtvirtinti žydų darbo jėgos naudojimo reikiamą kontrolę ir 
tikslią apskaitą nuo šiol turi būti pateikiama žydų darbo jėgos tikslios 
pavardės ir vardai, kaip tai nurodo darbo tarnyba. 

Taip pat būtina pateikti man patikslintus savaitinius sąrašus. 


1941, gruodžio 27 


DOKUMENTAS 

SS haupišarfiurerio Raukos įsakymas 

Žydai privalo atiduoti kailius ir kailių gaminius šiandien Demokratų 
aikštėje. 





Žydų būrys eina iš geto į darbą. Priekyje balta kepure —- žydų policininkas, 
dešinėje - du ginkluoti lietuviai 


1942, sausio 3 


Taryba sudarė veiklos nuostatus geto policijos nuovadai su organiza- 
cine bei meno sekcijomis. Policijos nuovados nuostatuose numatyta įsteig- 
ti orkestrą.! 

1 Kauno gete gyveno keli žymūs muzikai, keli iš Lietuvos valstybės operos. Jų repeti- 
cijoms reikėjo rasti priedangą, todėl daugumą jų priėmė į žydų policiją ir vokie- 
čiams pateikė kaip policijos orkestrą. Iš čia kilo idėja įkurti „policininkų klubą“, 
kuriame orkestras rengė koncei+us dukart per savaitę. Pirmasis pasirodymas įvyko 
1942 metų rugpjūtį. 


1942, sausio 5 


Vokiečių komendantas gete Kozlovskis uždraudė ardyti geto namus 
ar jų dalis, griauti tvoras.! 


! Šaltą 1942 metų žiemą geto gyventojai šildėsi kūrendami baldus ir net, priešingai 
Kozlovskio nurodymui, medinių namų ir tvorų dalis. 


1942, sausio 9 


Aerodrome ant galvos žydui darbininkui Zingeriui užkrito rąstas. Jis 
akimirksniu mirė. 

10 valandą vakaro penki lietuviai įsiveržė į policijos pareigūno na- 
mus. Jie nušovė du žmones ir mažą mergaitę bei sužeidė pareigūną. Lie- 
tuviai apiplėšė butą, surišo visiems ten buvusiems rankas, kojas ir pa- 
bėgo. 

Tą pačią dieną buvo nužudyta moteris, mėginusi pirkti maistą greta 
geto.! 

Geto teismas įvedė bendrą taisyklę: užmušto ar dingusio geto gyvento- 
jo turtas priklauso jo vaikams ar anūkams. Jei tokių nėra, turtas atitenka 


65 


1942 


tėvams; jei ir tokių nėra, jis priklauso broliams ir seserims; jų nesant, 
atitenka Tarybai. 

1! Kas negalėdavo nusipirkti maisto savo darbo vietoje už geto ribų, dažnai pirkdavo 
ar mainydavo maistą pro vielinę tvorą, juosiančią getą. Už prekybą prie vartų (geto 
žargonu tai vadinosi „tvoros prekyba“) sugautuosius dažnai sušaudydavo. 

2 Šis sprendimas turėjo tikslą garantuoti, kad deportuotųjų turtas liktų jų įpėdiniams. 
Deportuotųjų, neturėjusių įpėdinių, turtą Žydų tarybos socialinės pagalbos skyrius 
dalijo vargstantiesiems. Geto teismą Žydų taryba įsteigė 1941 metų spalio 24 dieną. 
Jo svarbiausias tikslas buvo teisti žydus, kurie neatlikdami savo darbo prievolės kėlė 
pavojų getui. Bausmės - atėmimas teisės dirbti Kauno miesto grupėje (ten buvo 
palyginti lengviau mainyti drabužius į maistą) ir įkalinimas iki vieno mėnesio geto 
daboklėje. 


1942, sausio 10 


Trys lietuviai pro tvorą įsibrovė į getą. Vienas jų rankoje turėjo pusės 
kilogramo įsilaužti skirtą geležinį strypą. Juos suėmė ir perdavė geto vo- 
kiečių komendantui.! 

1 Šiuos tris lietuvius suėmė geto žydų policija, kuri teturėjo teisę nuvesti juos į geto 


vokiečių sargybos būstinę. Ten jų ne tik nenubaudė, bet nedelsdami paleido, o grobį 
pasidalijo lietuviai ir vokiečiai. 


1942, sausio 11 


Po pietų Tarybos pirmininką iškvietė į geto vokiečių sargybos būs- 
tinę. Ten buvo Krameris, Jordanas ir Tornbaumas. Jie įsakė iki 4 valan- 
dos popiet išlaisvinti geto teritoriją aplink Demokratų aikštę, kad gali- 
ma būtų ten esančiuose pastatuose apgyvendinti žydus, turinčius atvykti 
iš Vokietijos. Kraustytis padėjo geto žydų policininkai ir ugniagesiai. Su- 
sikūrė komitetas organizuoti gyventojų perkėlimą iš tos teritorijos ir Vo- 
kietijos žydams priimti. Vokiečiai ketino atimti jų pasus - ir jų kailinius. 
Jie laukė visą dieną. Tačiau žydai neatvažiavo. Tą dieną temperatūra nu- 
krito iki -30“C. 

Vokiečių policijos komisija ir NSKK ! būrys (specialios paskirties) at- 
vyko į getą apžiūrėti ir atrinkti keleto namų geto vokiečių sargybai. 

Taryba paskyrė geto namų valdytojus.2 

' Nacionalsocialistų autokorpusas (Nationalsozialistisches Kraftfahrerkorpus - NSKK), 
vokiečių policijos sunkiojo transporto skyrius. 1942 metų sausį iš jo narių buvo sufor- 


muotas ginkluotas dalinys, kurio žiniai buvo pavesta geto vokiečių komendanto 
būstinė. 

2 Žydų tarybos butų skyrius patvirtino namų valdytojus, atsakingus, kiek tai įmano- 
ma, už namų priežiūrą ir švarą. 


1942, sausio 12 


Nušovė vežiką Gempelį ir žmoną. 


1942, sausio 13 


Geto komendantūra turi būti įkurta trijuose geto namuose Stulgins- 
kio g. 20.!1 Zmonės turėjo išsikraustyti iš šių namų per tris valandas. 

1 Šiuo sprendimu vokiečiai sulaužė 1941 metų rugpjūtį duotą pažadą, kad žydus gete 
paliks vienus. Mat dabar vokiečių geto sargybos dalinys turėjo įsikurti geto viduje, 
Stulginskio gatvėje. Todėl gete pradėta nerimauti, gyventojai bijojo išeiti į gatvę, 
kad nesusitiktų žmonių vokiškais mundurais ir jų pagalbininkų lietuvių. Greta ben- 
drosios geto sargybos vokiečiai įsteigė ir specialią geto vartų sargybą. 


1942, sausio 14 


Įsakymas sunešti visus šunis ir kates į mažąją sinagogą Veliuonos gat- 
vėje, kur juos nušovė.! ž 
Sugavo vagiliaujant gete lietuvius su partizanų uniformomis ir vieną 
lietuvę. Jie jau turėjo du paltus, pavogtus iš žydų namų. 
! Kačių ir šunų lavonai sinagogoje gulėjo kelis mėnesius. Žydams buvo uždrausta juos 
liesti. 


1942, sausio 23 


Zeligą Altmaną, geto pradžios mokyklos vedėją, užmušė atsitiktinė 
kulka, įlėkusi į jo kambarį pro langą. Šovė vienas iš geto sargybinių. 


1942, sausio 26 


Visiems, išskyrus gydytojus, darbo brigadas ir atliekančius savo pa- 
reigas Tarybos darbuotojus, draudžiama būti geto gatvėse po 9 valandos 
vakaro. 

Plotas palei geto tvorą (trys metrai iš abiejų pusių) paskelbtas mir- 
ties zona. Kiekvienas priartėjęs prie tvoros bus nušautas be įspėjimo.! 

Rasti dviejų vaikų kūnai. 

Naktį nuo Neries upės pusės į žydų namus kelis kartus šauta. 

1 Šis įsakymas neatgrasė nei žydų, kad nesislapstytų netoli tvoros tikėdamiesi išsimai- 
nyti maisto, nei lietuvių, kad nesibrautų į getą plėšti žydų namų. 

1942, sausio 27 

Geto teismas įvedė bendrą taisyklę: žmonės, susituokę savivaldybėje, 
gali skirtis geto teisme.! Susituokusiuosius pagal žydų religines apeigas 
išskirti gali, kaip ir anksčiau, tik rabinas. 


1 Žydų teismui Lietuvoje tai buvo revoljucinis sprendimas, tačiau jo reikalavo tikro- 
vė, nes gete liko vos vienas kitas rabinas ir nebebuvo rabinų teismo. 


1942, sausio 29 


Taryba priėmė butų skyriaus nuostatus. 


1942, sausio 30 


Lietuvis policininkas geto gatvėje nušovė gydytoją dr. Zerachą Ger- 
berį. Priežastis: sutikęs policininką daktaras nenusiėmė kepurės, kaip 
reikalaujama.! 

1 Vokiečių įsakymas reikalavo, kad žydai nusiimtų kepures sutikę bet kokį unifor- 


muotą vokietį, tačiau ne lietuvį. Po dr. Gerberio mirties daugiau niekas nebesiryžo 
bandyti likimo. 


1942, vasario 1 


Taryba apdėjo mokesčiu kvalifikuotų darbininkų ir laisvų profesijų 
žmonių pelną.! 

! Iki 1942 metų rugpjūčio žydams buvo leidžiama turėti pinigų. Vokiečių civilinė val- 
džia už vieną moters darbo dieną Žydų tarybai mokėjo 3 markes, vyro - 3,5 markės. 
Kai kurie prekybininkai, kaip ir daugelis žmonių, turinčių profesiją, gaudavo savų 
pajamų. Todėl Žydų taryba nusprendė apdėti mokesčiu turinčius pajamų, kad šie 
pagelbėtų jai plėtoti viešąsias tarnybas ir neleistų badauti našlėms, našlaičiams ir 
seniams, kurie nebuvo įtraukti į darbo jėgos sąrašus - tik pagal tuos sąrašus skirda- 
vo maistą. 


1942, vasario 4 

Vokiečiai griežtai uždraudė einant į miestą neštis su savimi pinigų; 
nori sutrukdyti pirkti ten maistą. 
1942, vasario 5 

Trečiasis vokiečių policijos batalionas, vadovaujamas hauptšturm- 


fiurerio Tornbaumo, padedant geto žydų policijai, surinko daugiau kaip 

200 žydų vežti į Rygą. Suėmimai tęsėsi iki 2 valandos nakties. Suimtuo- 
sius nuvarė į mažą mokyklą Veliuonos gatvėje, o iš ten į geležinkelio 
stotį. Visus juos rytą grąžino į getą.! 

Geto teismas nustatė taisyklę: notaro pareigas atliks geto teismas — 
jo pirmininkas arba tuo metu dirbantis teisėjas. 

1 Vokiečiai pareikalavo 500 vyrų iš Kauno geto darbui Rygos gete. Jie žadėjo, kad visi 
po trijų mėnesių grįš į Kauną ir sąlygos Rygoje bus patenkinamos. Tačiau po spalio 
„akcijų“ žmonės nebetikėjo vokiečių pažadais ir daugelis pasislėpė. Dėl to Taryba 
nesugebėjo surinkti reikiamo kiekio žmonių, galinčių dirbti. Tad tuos 200 vyrų grą- 
žino į getą. 


1942, vasario 6 


Jordanas atvyko į Tarybą ir įsakė visiems geto gyventojams susirinkti 
Demokratų aikštėje. Padedant Stiucui! iš gestapo Jordanas atrinko 300 
Žmonių ir su gausia sargyba pasiuntė į geležinkelio stotį. Jis pagrasė Ta- 
rybai, kad jei 4 valandą popiet nebus pristatyti likę 200 žmonių, laukia 
rimtos pasekmės ! Vakare žmones sugaudė ir pasiuntė į geležinkelio sto- 
tį.2 Dar anksčiau į getą atvyko Rauka iš gestapo. 

1 SS hauptšarfiureris Štiucas, vienas žiauriausių geto valdytojų. 1942-ųjų viduryje jis 
pakeitė Rauką ir tapo vietoj jo getą tvarkančiu gestapo pareigūnu. 

2 Kitą dieną po to, kai 200 žydų, numatytų deportuoti į Rygą, sugrįžo į getą, gestapi- 
ninkai patys suėmė 300 vyrų ir moterų, daugiausia jaunų ir pajėgiančių dirbti. Kitus 

80 surinko geto žydų policija ir Tarybos darbo skyrius. Taryba ėmėsi šito, kai suvokė 

anų areštų reikšmę - gestapas nesirinkdamas čiupo tėvus ir motinas. Iš viso į Rygą 

pasiųsta 380 žydų, iš jų 140 moterų. Jie vėliau patyrė Rygos geto gyventojų likimą. 

Iš 380 žydų, nusiųstų iš Kauno į Rygą, po karo liko gyvi tik 20. 


1942, vasario 8 


Žydų darbo skyrius parengė siunčiamų į Rygą darbininkų sąrašą. Ta- 
ryba taip pat griežtai uždraudė savintis išvežtų iš geto gyventojų daiktus. 

Taryba sudarė gydytojų komisiją ir įgaliojo ją skirstyti papildomus 
maisto davinius sunkiems ligoniams. 


1942, vasario 9 


Naktį du lietuvius jaunuolius pagavo gete su vogtais daiktais. Geto 
komendanto įsakymu juos kartu su dviem jų draugais kelioms dienoms 
uždarė į geto daboklę. 

1942, vasario 10 


Miesto komisaras įsakė žydams atiduoti jam visas reples, skirtas me- 
talinei vielai kirpti. 

Ankstesnis geto sargybos viršininkas unteršarfiureris Vilė pranešė, 
kad išvežtieji į Rygą vakar jau nuvyko. Jie įdarbinti dirbtuvėse ir gauna 
už vieną dieną 0,75 markės. 


1942, vasario 13 


Gete kilo gaisras. Jį užgesino tik po kelių valandų. 


1942, vasario 17 


Geto žydų policijoje įvesti nauji ženklai įvairiems laipsniams: polici- 
jos vadui, vado pavaduotojui, inspektoriui, rajono komendantui, komen- 
danto pavaduotojui, pirmajam policininkui. 


1942, vasario 18 


Trys lietuviai sulaikyti gete. Juos uždarė geto daboklėje ir iš ten per- 
kėlė į miestą. 


1942, vasario 19 


Vokiečių darbo tarnyba išleido įsakymą parengti (iki vasario 25) visų 
sveikų geto vyrų sąrašą. Gete įsteigtas vokiečių darbo tarnyba.! 

Jehošua Grinbergas? laikinai paskirtas darbo inspektoriumi prie Žy- 
dų policijos. 


t Vokiečių darbo tarnybai vadovavo SA unteršturmfiureris Gustavas Hermanas, elgęsis 
su geto žydais žmoniškai, ieškojęs būdų palengvinti jų dalią. Jo įstaigai gete vadova- 
vo dr. Izaokas (Icchakas) Rabinovičius (žymiojo vyriausiojo Kauno rabino Icchako 
Elchanano Spektoro proanūkis). Rabinovičius per karą liko gyvas; dabar gyvena Tel 
Avive. Visi darbo tarnybos darbuotojai buvo geto žydai. 

2 Jehošua (Ika) Grinbergas, geto žydų policijos pirmojo rajono vadas. Anksčiau bu- 
vęs Lietuvos kariuomenės karininkas, dabar tapo vienu iš žydų pogrindžio vadovų, 
mokė jo narius elgtis su ginklais. 1944 metų kovo 27 dieną jį kankino ir nužudė 
Devintajame forte kartu su keliasdešimt kitų žydų policininkų, atsisakiusių parody- 
ti, kur gete yra žydų slėptuvės. 

1942, vasario 21 


Geto žydų teismas įvedė tokią bendrą tvarką: visi namo gyventojai 


kartu atsakingi už to namo elektros sąskaitą ir gali mokestį pasidalyti 
tarpusavyje. 


1 


Geto teismas priėmė šį sprendimą po kelių atvejų, kai namo gyventojai susikivirčijo 
dėl mokesčio už elektrą, kurią Kauno elektros stotis vis dar tiekė visam miestui, taip 
pat ir getui. Vilijampolėje dabar gyveno kur kas daugiau Žmonių negu prieš geto 
įsteigimą, todėl didelis elektros linijų apkrovimas sukeldavo ilgalaikių gedimų. 


1942, vasario 23 


DOKUMENTAS 
SA štandartenfiureris Krameris (pasirašo SA hauptšturmfiureris 
Jordanas) - Žydų tarybai, Kaunas, Vilijampolė 


Nustatyta, kad žydai dažnai nešasi pinigus ir eina į miesto parduotu- 
ves, perka ir mainikauja. Aš konfiskuosiu visus pinigus, kuriuos rasiu 
mieste pas žydus. 


1942, vasario 27 


Žydų policija pradėjo naudoti telefoną.! 
Jankelis Balkindas nušautas už geto tvoros. 
Žydų knygų konfiskavimo organizacija, vadovaujama Alfredo Rozen- 


bergo, įsakė surinkti visas knygas gete, nepaisant jų turinio ar kalbos. 


Geto žydų teismas paskelbė visuotinį potvarkį: drausmės laužymo by- 


lose malonės prašymai nebus svarstomi. 


1! Vokiečiai patenkino Tarybos prašymą įvesti telefono ryšį gete maždaug dvidešimčiai 


abonentų Tarybos įstaigose ir geto žydų policijos būstinėje. Dėl to vokiečiams pa- 
lengvėjo priežiūra, nes nebereikėjo gaišti laiko kelionei iš miesto, jei jie norėdavo 
duoti nurodymų. Telefono tinklas taip pat leido vokiečiams klausytis Tarybos po- 
kalbių. 

Kai kurios knygos iš konfiskuotųjų buvo pasiųstos į Vokietiją, į Žydų reikalų tyrimo 
institutą Frankfurte. Kitas vokiečiai panaudojo kaip makulatūrą gaminti popieriui, 
kurio tuomet labai stigo. 


1942, vasario 28 


Siandien sueina terminas atiduoti visas be išimties geto knygas, kaip 


kad įsakė Rozenbergo organizacijos atstovas dr. Benkeris.! 

Į getą atgabeno Josifo Černiako, nušauto miesto policijos šeštojoje 
nuovadoje, kūną. Pagal vokiečių policijos pranešimą, jį nušovė bandantį 
bėgti. 

Leją Gilelson, dvidešimt dvejų metų aerodromo darbininkę, nušovė 
vokiečių policininkas, kai ji mėgino pabėgti iš darbo vietos. 

Žydams leista grįžti į savo namus Vienožinskio ir Demokratų gat- 
vėse.2 

! Dr. Benkeris, Alfredo Rozenbergo atstovas, pagrasino mirties bausme kiekvienam, 
kas neatiduos knygų. Tačiau geto gyventojai, ypač jaunimas, padedami Tarybai dir- 
bančių vežikų, išgelbėjo ir paslėpė daug knygų, iš jų Toros ritinius, atneštus į getą iš 
miesto sinagogų. 

2 1942 metų sausio 11 dieną Vienožinskio ir Demokratų gatvės buvo laikinai atskirtos 
nuo geto teritorijos. 


1942, kovo 2 

Taryba paprašė geto gyventojų aukoti aerodromo darbininkams batų 
ir kaliošų. 
1942, kovo 4 


Įsigaliojo Tarybos įsakas, pagal kurį būtina paskelbti apie pajamas, 
didesnes kaip 300 rublių per mėnesį. Šitaip Taryba tikisi surinkti mokes- 
čius, kurie turi padėti tenkinti bendruomenės poreikius. 


1942, kovo 6 


Gestapas paskelbė, kad bus galima per geto sargybą siųsti laiškus gi- 
minėms į Rygą. 
Žydų darbo skyrius įsteigė šaltkalvių kursus. 


1942, kovo 10 


Po apgriuvusiu medienos sandėliu rastas žydo Azefo kūnas. 


1942, kovo 11 


Taryba nustatė kainas už medicininį tyrimą ir gydymą geto ambula- 
torijoje bei ligoninėje. 


72 


1942 


1942, kovo 11 


DOKUMENTAS 
Saugumo policijos ir SD! Lietuvoje vadas 
SS štandartenfiureris Jėgeris - Žydų tarybai, Kauno getas 


1942 metų kovo 10 dieną mano įsakymu sušaudyti dvidešimt keturi 
žydai, nes nusižengdami esamoms instrukcijoms jie užsiėmė nelega- 
lia prekyba su lietuviais juodojoje rinkoje ir nenešiojo skiriamųjų žen- 
klų. 

Šią informaciją būtina plačiai paskelbti visiems žydams. 


! SD, Sicherheitsdienst, - Saugumo tarnyba, SS žvalgybos padalinys. 


1942, kovo 12 


Konfiskuotos knygos nugabentos į miestą ir sukrautos buvusioje mo- 
kykloje už geto ribų. 


1942, kovo 16 


Siekdamas gete švaros geto vokiečių sargybos vadas Lotas surengė 
didelę kampaniją. Darbuotasi daugiausia pirmajame policijos rajone. Jos 
tikslas - neleisti plisti ligoms per pavasario polaidį, kai atitirpsta ledas ir 
sušąlusios šiukšlės. 


1942, kovo 17 


Oficialus gestapo pranešimas: kovo 10 dieną Jėgerio įsakymu su- 
šaudyti dvidešimt keturi žydai. Priežastis - jie nenešiojo Dovydo žvaigž- 
dės ir pažeisdami draudimą prekiavo su lietuviais. 

Tarybai nurodyta viešai paskelbti apie šį įvykį. 


1942, kovo 21 


Į getą atvežė septynis Vokietijos žydus pernakvoti. Anksčiau jie gyve- 
no Rygos gete, o iš ten juos kaip specialistus nukreipė į Minską. 


1942, kovo 22 


Taryba nusprendė, kad darbo prievolė taikoma vyrams nuo šešiolikos 
iki penkiasdešimt septynerių metų ir moterims nuo septyniolikos iki 

keturiasdešimt šešerių metų. Nepaklususiems Tarybos darbo skyriaus va- 
dovas įgaliojamas skirti tokias bausmes: baudą iki 50 markių, areštą iki 
dešimties dienų, darbo kortelės galiojimo sustabdymą, perkėlimą dirbti 
už Kauno ribų, iškeldinimą iš buto ir perkėlimą į darbo stovyklą. 

Darbo skyriaus vadovo sprendimai apie pastarąsias dvi bausmes gali 
būti per tris dienas apskųsti geto žydų teismui. 


1942, kovo 23 


Aerodrome nušovė du darbininkus, pirkusius maistą, - Nachmaną 
Šraką ir Joselį Fridą. Jų kūnus atvežė į getą. 

Įsakymas: nuo balandžio 1-osios Dovydo žvaigždė turi būti išsiuvinė- 
ta geltonais siūlais, o ne prisiūta, kaip anksčiau. 


1942, kovo 25 


Gestapo vadas Jėgeris atvyko į getą ir vaikščiojo po geto teritoriją 
prie Panerių gatvės. Kartu su juo buvo Tarybos pirmininkas dr. Elkesas 
ir miesto komisaro atstovas. Jėgeris įsakė visą teritoriją, kurioje gyvena 
2000 žmonių, iškraustyti iki gegužės 1 dienos. 


1942, kovo 26 


Geto žydų teismas nusprendė: darbas aerodrome yra prievolė visiems 
geto gyventojams. Kiekvienas privalo ją vykdyti. Tačiau leidžiama vietoj 
savęs pasiųsti ką nors kitą. 


1942, kovo 31 


Žydų policininkai ir geto įstaigų darbuotojai buvo nusiųsti dirbti ae- 
rodrome. 


1942, balandžio 1 


DOKUMENTAS 
SA štandartenfiureris Krameris - geto bendruomenės 
Žydų tarybai, Kaunas, Vilijampolė 
1. Būtina tučtuojau gete surinkti visą metalą. 
2. Reikia rinkti tokius metalus: a) varį, b) alavą, c) nikelį, d) šviną, e) žal- 
varį, f) bronzą, g) sidabrą, h) auksą. 

3. Renkami visi pavieniai ir komplektiniai daiktai, kaip antai: peleni- 
nės, stalviršiai, puošybos elementai, bronzos dirbiniai, puodai ir kep- 
tuvės, dubenys ir stalo įrankiai, namų apyvokos reikmenys, ypač viri- 
mo rakandai, paukščių narveliai, durų ženklai ir vyriai, apkaustai, durų 
rankenos, langų rankenos, kabliukai, durelės, turėklai, skulptūros, eki- 
pažai, reljefai, plokštės, sienų ir durų skydai, taip pat monetos, vari- 
niai stogai, sienų danga, žalvariniai svarsčiai, visų rūšių kabliai, ter- 
mosai, muzikos instrumentai, švininiai vamzdžiai, nenaudojamas švi- 
nas ir apskritai visi daiktai iš aukščiau išvardytų metalų ir lydinių, 
esantys namų apyvokoje ir dirbtuvėse. 

4. Jūs esate atsakingi už visų išvardytų metalų atidavimą. Dėl atiduoda- 
mų durų ir langų rankenų pakeitimo galite kreiptis į geto dirbtuvių 
vadovą. 

5. Metalas turi būti surinktas iki balandžio 11 dienos. Jūs privalote nu- 
matyti tvarką. Geto sargyba man praneš, iš kur bus renkamas me- 
talas. 

6. Neatidavusieji kurio nors iš išvardytų dalykų ar dėl kitų pažeidimų 
bus griežtai baudžiami. 


1942, balandžio 2 


Kadangi poreikiai žydų darbininkams išaugo, Taryba liovėsi teikti at- 
leidimus nuo darbo ilgesniam kaip septynių dienų laikotarpiui. | 

Visos geto įstaigos šiandien uždarytos, nes visi jų darbuotojai išsiųsti 
dirbti į aerodromą. 

Gyvenamasis plotas vienam asmeniui sumažintas iki 2,5 kv. metrų. 


1942, balandžio 3 


Įsakymas: visi Tarybos darbuotojai, nuo šešiolikos iki penkiasdešimt 
septynerių metų vyrai ir nuo septyniolikos iki keturiasdešimt šešerių metų 
moterys, privalo išeiti į darbą aerodrome. 


1942, balandžio 4 


Šautuvo kulka įlėkė pro langą į butą Mildos g. 8, kur gyvena Fain- 
bergas. 

1942, balandžio 6 

Gestapas paskelbė: neišėjimas į darbą be pateisinamos priežasties 
bus baudžiamas mirtimi. Gestapas darys patikrinimus ir kratas geto na- 
muose. 


1942, balandžio 7 
Sumažintos žydų policijos pajėgos. Gestapo įsakymu atleisti septy- 
niasdešimt septyni žydų policininkai.! 


! Atleistuosius policininkus pasiuntė dirbti į aerodromą. Iki šiol, santykinės ramybės 
laikotarpiu, geto policijoje tarnavo vidutiniškai 200 žydų. 


1942, balandžio 8 


Geto registracijos tarnyba atskirta nuo geto žydų policijos ir prijung- 
ta prie statistikos skyriaus. 

Ariogalos g. 11 atsidarė valgykla vargšams. Geto gyventojai turi atsi- 
nešti savo lėkštes ir įrankius. 

Gete daromas medinis apavas aerodromo darbininkams. 


1942, balandžio 11 


Pagal miesto komisaro nurodymą turi būti atiduoti visi metaliniai 
daiktai. 

Įvyko ugniagesio Punerio laidotuvės. Jis taisė geto tvorą, kai lietuvis 
policininkas jį nušovė. 


1942, balandžio 12 


Miesto komisaras išleido įsakymą: iki balandžio 24 dienos geto gy- 
ventojai privalo pateikti Žinias apie savo įsiskolinimus įvairiems asme- 
nims, taip pat apie savo finansines pretenzijas kitiems.! 


! Avrahamas Tory vėliau papildė, kad dauguma vokiečių siunčiamų blankų grįždavo 
tušti. Niekas nenorėjo pranešti vokiečiams, kad kažkas yra skolingas geto gyvento- 
jui, išskyrus pavienius atvejus, kai norėta kaip nors atkeršyti lietuviams. 


1942, balandžio 14 


Miesto komisaro išleistas įsakymas reikalauja pateikti žinias apie so- 
dus ir laukus mieste, priklausančius geto žydams. 

Taryba nusiuntė miesto komisarui memorandumą, kuriame prašoma 
padidinti maisto davinius ir gete dirbantiems žmonėms, taip pat Tarybos 
personalui. Šiame memorandume kalbama tik apie dirbtuvių darbinin- 
kus ir žydų policininkus. 


1942, balandžio 15 


Gestapas įsakė suregistruoti visus gete gyvenančius Jungtinių Valsti- 
jų piliečius.! 
Gestapas paneigė gandus, kad geto gyventojai bus išvežti iš geto ir 
nusiųsti į įvairias darbo stovyklas. 
! Anksčiau kai kurie žydai, turėję Jungtinių Valstijų pasus, mėgino pasinaudoti jais ir 


išvykti iš geto, tačiau gestapas juos suėmė ir nužudė Devintajame forte. Todėl pagal 
šį nurodymą niekas nesiregistravo. 


1942, balandžio 17 


Taryba patvirtino nuostatus dėl geto žydų teismo prokuroro veiklos. 
Prokuroras atliks savo pareigas pagal buvusios Lietuvos Respublikos įsta- 
tymus tiek, kiek jie neprieštarauja dabartinėms sąlygoms gete. Prokuro- 
ras taip pat eis tardytojo pareigas kontrolės komisijoje. 

Administraciniais sumetimais Taryba nusprendė policijos rajonus pa- 
dalyti į apylinkes po 250—300 gyventojų kiekvienoje. 


1942, balandžio 20 


Taryba statistikos skyriuje sudarė specialią komisiją, turėsiančią nu- 
statyti neturinčiųjų gimimo liudijimų geto gyventojų amžių. Si komisija 
išduos jiems asmens pažymėjimus. 


1942, balandžio 21 


Gete vėl ėmė veikti pradžios mokyklos. Jos buvo uždarytos dėl malkų 
stygiaus.! 

Taryba patvirtino nuostatus, pagal kuriuos geto gyventojai privalo re- 
gistruotis artimiausioje žydų policijos nuovadoje. Registraciją vykdys na- 
mų valdytojai. 

! Dr. Elkesas daug kartų reikalavo, kad vokiečių valdžia parūpintų malkų geto pra- 
džios mokykloms apkūrenti. 

1942, balandžio 21 


DOKUMENTAS 
SA štandartenfiureris Krameris - Žydų tarybai, 
Kaunas, Vilijampolė 


Negaliu sutikti su visais jūsų prašymo punktais skirti maisto produk- 
tus visiems žydų geto darbuotojams. Papildomus maisto davinius gaus 
šie geto darbuotojai: geto dirbtuvės ir geto policija. 

Jokių papildomų davinių šiuo metu negaus šie darbininkai: geto 
remonto dirbtuvės, geto drabužių ir avalynės dirbtuvės, aerodromo 
darbininkai, geto vidaus darbo skyrius, geto transporto ir sanitarijos 
darbuotojai, geto darbo skyrius ir geto ugniagesių brigada. Visas mais- 
tas ateityje turi būti skirstomas, kaip nurodyta. 

Balandžio 9 dienos įsakymu žydų gyventojams nustatyti tokie maisto 
daviniai: a) nedirbantys žydai gaus pusę davinio, skiriamo vietiniams 
gyventojams, b) dirbantys žydai taip pat gaus tik pusę bendrojo davi- 
nio. Jeigu jų darbo rezultatai bus patenkinami, jie gaus visą duonos 
davinį. 

Pagal ekonomikos skyriaus potvarkį nuo balandžio 26 dienos maistas 
bus skiriamas taip: priverčiamojo darbo sąrašai nuo balandžio 11 iki 
20 dienos bus pagrindas skirti maistą. Likusioms balandžio dienoms 
maisto kiekis bus nustatytas pagal minėtus priverčiamojo darbo sąra- 
šus. Priverčiamojo darbo sąrašas nuo balandžio 21 iki 30 dienos bus 
pagrindas skirti maisto davinius laikotarpiui nuo gegužės 1 iki 10 die- 
nos ir taip toliau. 

Bet kokie darbininkų skaičiaus svyravimai turės įtakos vėlesniam mais- 
to produktų skyrimui. Kadangi daviniai ne visuomet vienodi, apie da- 
vinio vienam žmogui dydį gali būti paskelbta tik skiriant maistą. Ma- 
no ankstesnės instrukcijos dėl davinių skyrimo atšaukiamos. 


1942, balandžio 21 

DOKUMENTAS 
SA štandartenfiureris Krameris - Žydų tarybai, 
Kaunas, Vilijampolė 


Kariuomenės aprūpinimo centras Nr. 724 ir karinės statybos vadovybė 
geto dirbtuvėms yra užsakiusi: 
drabužių šepečių — 2000 vienetų, 


1942 


batų šepečių — 2000 vienetų, 

didelių šepečių-šluotų - 2000 vienetų, 

deguto šepečių - 100 vienetų. 

Jei yra šių daiktų gamybai reikalingų medžiagų, būtina nedelsiant pra- 
dėti gamybą. 

Šiandien aš papildomai užsakiau medžiagų. Bet kokias medžiagas su 
kariuomenės vado pritarimu galima gauti iš miesto komisaro įstaigos 
II/2 skyriaus. 


1942, balandžio 22 


DOKUMENTAS 
SA štandartenfiureris Krameris - Žydų tarybai per geto 
vokiečių sargybą, Kaunas, Vilijampolė 


Reikalauju tučtuojau man pranešti, ar gete yra žydas Izraelis Gutma- 
nas, anksčiau gyvenęs Kaune, Jonavos g. 88. 


1942, balandžio 22 


DOKUMENTAS 
SA štandartenfiureris Krameris - Žydų tarybai per geto 
vokiečių sargybą, Kaunas, Vilijampolė 


Reikalauju tučtuojau man pranešti, ar gete yra žydas Karlas Natki- 
nas, anksčiau gyvenęs Kaune, Mickevičiaus g. 15. 


1942, balandžio 22 
Taryba atidarė gete viešąją pirtį. Geto gyventojams labai reikėjo to- 
kios įstaigos. 


1942, balandžio 25 


Darbo skyrius nori įsteigti gete arešto namus vengiantiems darbo. 


1942, balandžio 26 


Miesto komisaras atsiuntė nurodymą, kuriame geto gyventojų vėl rei- 
kalaujama pateikti žinias apie jų finansinius įsipareigojimus, taip pat apie 
jų finansines pretenzijas kitiems asmenims. 

Geto komendantas išleido įsakymą: iš teritorijos į kairę nuo Panerių 
gatvės geto gyventojus būtina iškeldinti anksčiau termino (ne iki gegu- 
žės 1, bet iki balandžio 26 dienos). 

Taryba nustatė valgyklos vargšams veikimo taisykles. 


1942, balandžio 27 


Sudaryta speciali šešių žmonių komisija ištirti policininkų veiksmams 
Vienožinskio g. 3.! 

1 Taryba sudarė komisiją, kad išsiaiškintų gandus apie žydų policijos pareigūnų pobū- 
vius viename geto bute. Gandai juodino policiją, kurios dauguma narių anksčiau 
dalyvavo sionistų jaunimo judėjimuose ir laikėsi žydų moralės. Nustatyta, kad buvo 
tam tikrų pažeidimų, kaltieji nubausti. Tačiau Taryba negalėjo atleisti veikėjų, anks- 
čiau turėjusių ryšių su vokiečiais ar per daug žinojusių apie Tarybos „nelegalią“ veiklą. 


1942, balandžio 28 


Į getą iš Raseinių apylinkės atvežta žydų Krumų šeima (trys asme- 
nys). Jie vieninteliai likę gyvi iš kaimo netoli Raseinių. 


1942, balandžio 29 


DOKUMENTAS 
Žydų geto bendruomenės dirbtuvių Vilijampolėje ataskaita 
už laikotarpį nuo geto įsteigimo iki 1942 m. balandžio 25 d.! 


1941 metų gruodžio 5 dieną miesto komisaras įsakė žydų geto Vili- 
jampolėje Tarybai įsteigti dirbtuves įvairiems daiktams gaminti ir 
įrengti skalbyklą. Tam tikslui buvo parinkti buvusieji benamių prie- 
glaudos pastatai Kriščiukaičio g. 107. 

Nedelsiant prasidėjo remonto, tvarkymo ir įrangos darbai. Iš vietinės 
administracijos šiems darbams gavome labai mažai medžiagų, todėl 
buvome priversti jas pirkti iš gyventojų ir sumokėti už tai nemažas 
sumas. Taip pat teko daug išleisti darbo užmokesčiui, nes dirbtuvėms, 
O ypač skalbyklai įrengti reikėjo aukštos kvalifikacijos darbininkų. Dar- 
bininkus galėjome samdyti tik už atlyginimą, nes tokia darbo jėga rei- 
kalinga ir už geto ribų. Nepaisant to, gruodžio 5 dienos įsakymą įvyk- 
dėme nustatytu laiku ir reikiama tvarka. 

Pirmoji dirbtuvė įsteigta sausio 12 dieną - tai vyriškų drabužių sky- 
rius. Šiam darbui nupirkta dvylika siuvimo mašinų ir joms būtina įran- 

ga, surinktas profesionalus personalas. Deja, ši dirbtuvė negavo už- 
sakymų ir prastovėjo be darbo iki kovo pabaigos. Balandžio pradžioje 
gavome pirmąjį užsakymą — taisyti kariškus drabužius. Šioje dirbtu- 
vėje dirbo 55 žmonės - vyrai ir moterys - prie 21 siuvimo mašinos. 
Iki šiol mums atsiųsta taisyti: 

kariškų milinių - 799, 

kariškų švarkų - 1500, 

kariškų kelnių - 400. 

Iš jų jau pataisėme: 

kariškų milinių - 100, 

kariškų švarkų - 200, 

kariškų kelnių - 356. 

Daugelį taisyti atsiųstų gaminių teko išversti. Pažadėta ir toliau duoti 
panašių užsakymų. 

Greta anksčiau minėto vyriškų drabužių skyriaus, vien tik taisančio 
nešiotus daiktus, mes pasirengę įsteigti toje pačioje dirbtuvėje sava- 
rankišką skyrių naujiems drabužiams siūti. Iš policijos jau gavome 
užsakymą pasiūti 550 naujų policijos uniformų. Šį darbą pradėsime, 
kai tik bus pateikta reikalingų medžiagų ir detalių. 

1942 metų sausio 12 dieną pradėjo veikti baltinių siuvimo dirbtuvė. 
Ji turi keturiasdešimt penkias siuvimo mašinas ir kitą įrangą, taip pat 
reikiamą personalą. Planuota, kad ši dirbtuvė siūs visų rūšių apati- 
nius drabužius, patalynę, vaikų drabužius, prijuostes, darbo drabužius 
ir kita. Tokio pobūdžio užsakymų gaudavome mažai ir tik retkarčiais. 
Pirmą didelį užsakymą davė vokiečių kariuomenė - pasiūti medžiagi- 
nių pirštinių, įdėklų pirštinėms, taip pat kailinių pirštinių. Iš viso pa- 
siuvome 2500 porų pirštinių; tai 70 žmonių darbas. Vėliau dirbtuvė 
prastovėjo be darbo dvi savaites, kol vasario 5 dieną gavome užsaky- 
mą taisyti naudotus baltinius. Maždaug 20 000 vienetų tokių baltinių 
taisė 32 žmonių brigada, daugiausia moterys. Nuo tada naujų užsaky- 
mų negavome, baigėme taisyti ir baltinius; tačiau tuo metu reikėjo 
išplėsti vyriškų drabužių skyrių, tad mes dalį siuvimo dirbtuvės žmo- 
nių perkėlėme dirbti į vyriškų drabužių skyrių. Lieka tik kelios mo- 
terys, atliekančios smulkius taisymo darbus. Tačiau šį skyrių galima 
bet kuriuo metu atgaivinti ir jis pajėgs vykdyti savo pirmutinį uždavi- 
nį - siūti baltinius - dar didesniu mastu. Be to, kai kurios išsilaisvinu- 

sios moterys perkeltos į mezgimo skyrių, apie kurį pranešime žemiau. 
1942 metų sausio 12 dieną buvo parengta darbui šepečių dirbtuvė. 
Šiame skyriuje dabar dirba 15 žmonių, vyrų ir moterų. Jie gamina 
drabužių, avalynės šepečius, teptukus, šluotas, butelių, šautuvų šepe- 
čius. Šepečiai gaminami iš arklio ašutų ir karčių. Iki šiol pagaminta 
5634 įvairių rūšių šepečiai. Dirbtuvė mechanizuota ir labai naši. Pri- 
ėmus daugiau žmonių jos produkcija galėtų gerokai padidėti. Visai 
neseniai iš vokiečių kariuomenės gautas užsakymas 6100 šepečių. 
1942 metų sausio 21 dieną buvo parengta darbui avalynės siuvimo 
dirbtuvė. Planuota, kad joje dirbs 15 batsiuvių, galinčių taisyti senus 
ir siūti naujus batus. Tikroji šio skyriaus veikla prasidėjo tik kovo 12 
dieną, nes nebuvo laiku pristatytos reikalingos detalės. Iš vietinės val- 
džios gavome pirmą užsakymą taisyti senus batus. Iki balandžio 9 die- 
nos sutaisyta ir atiduota 230 porų batų. Balandžio 9 iš vokiečių tvar- 
kos policijos gavome užsakymą taisyti kariškus aulinius batus: į dirb- 
tuvę taisymui atvežta 1543 poros, iki šiol pataisyta 385 poros. Dabar 
dirba 33 batsiuviai. Panašių užsakymų pažadėta ir ateityje. 

1942 metų vasario 16 dieną geto skalbykla taip pat paruošta darbui. 
Įrengti šį skyrių buvo itin sunku, nes, kaip gerai žinoma, gete nėra nei 
vandentiekio, nei kanalizacijos. Tačiau mes sugebėjome įrengti šią 
dirbtuvę esamomis sąlygomis pakankamai šiuolaikiškai, t. y. su van- 
dentiekiu, centriniu šildymu, garų tiekimu, džiovykla ir elektrine cen- 
trifuga. Šiuo metu skalbykloje dirba 41 žmogus, daugiausia moterys. 
Iki šiol mums atiduota skalbti 31 789 vienetai skalbinių, iš jų jau iš- 
skalbta 25 132 vienetai. Pradžioje gaudavome užsakymus iš vietinės 
valdžios, tačiau neseniai gavome iš gestapo ir saugumo policijos, vo- 
kiečių tvarkos policijos ir karinės statybos valdybos. Šiuo metu gali- 
ma išskalbti 600 vienetų per dieną, tačiau tą skaičių galima padidinti 
iki 1000 vienetų per dieną, jei padidės ir darbuotojų skaičius. Skal- 
byklos pajėgumai nepanaudojami, kadangi užsakymai nereguliarūs 
ir nepakankami. 

1942 metų vasario 16 dieną atidaryta muilą ir žvakes gaminanti dirbtu- 
vė. Šiame skyriuje dirbo 7 vyrai. Iki šiol iš vietinės valdžios pateiktų 
cheminių medžiagų pagaminta 213 kilogramų žvakių ir 820 kilogramų 
muilo. Be to, pagaminta nedideli kiekiai batų vaško ir batų tepalo. 
Mums pranešė, kad cheminės medžiagos daugiau nebus tiekiamos, 
todėl numatome šį skyrių netrukus uždaryti. 


1942 


1942 metų vasario 19 dieną įsteigėme vilnų dirbtuvę (avių vilnas ker- 
pame nuo kailių atliekų). Šį darbą dirba 70 žmonių, daugiausia mo- 
terys. Iki šiol priimta perdirbti 3929 kilogramai kailių atliekų. Užsa- 
kovas - Rytų pluošto bendrovė (Ostland Fasergesellschaft). Šio darbo 
išeiga — apie 30-32 procentai grynos vilnos, 55-60 procentų kailio 
skiaučių, likusi dalis - atliekos ir dulkės. 

1942 metų kovo 9 dieną pradėjo veikti kojinių mezgykla. Joje dirbs 5 
moterys prie 3 mezgimo mašinų. Pradžioje iš vietinės valdžios gavo- 
me užsakymų medvilninėms kojinėms. Medvilnę pateikė pats užsa- 
kovas. Kai balandžio 14 dieną iš vokiečių kariuomenės gavome di- 
desnį užsakymą taisyti kariškas kojines, gamybą vietinei valdžiai pa- 
gal įsakymą nutraukėme. Šiame skyriuje dabar dirba 28 moterys. 
Mums pranešė, kad artimiausiu metu gausime didesnių užsakymų, 
todėl galima tikėtis, kad šis darbas plėsis, dirbs iki 50 moterų. 

1942 metų kovo 10 dieną buvo įsteigta vaikų žaislų dirbtuvė, gami- 
nanti ir minkštus, ir kietus žaislus. Minkštus žaislus daro moterys ran- 
komis. Kieti žaislai gaminami mechanizmais mūsų pačių įrengtoje sta- 
lių dirbtuvėje. Stalių dirbtuvė taip pat atlieka smulkius specialius dar- 
bus kitoms dirbtuvėms. Joje yra tokie mechanizmai: 

4 mechanizuotos universalios staklės, 

1 motorizuotas diskinis pjūklas su varstotu, 

1 juostinis pjūklas, 

1 gręžimo staklės, variklis joms gaminamas, 

1 šlifavimo staklės, taip pat įrengiamos. 

Iki šiol pagaminta apie 1500 žaislų. Šiuo metu čia dirba 17 vyrų ir 30 
moterų. Ši dirbtuvė labai naši ir ją taip pat galima plėsti. Kitą savaitę 
ji pradės masinę žaislų gamybą. 

1942 metų kovo 10 dieną atidaryta alavuotojų dirbtuvė, kurioje šiuo 
metu dirba 19 vyrų ir moterų. Vokiečių kariuomenė atsiuntė taisy- 
mui apie 100 vienetų (kariškų katiliukų). Žadėta patiekti jų daugiau. 
1942 metų kovo 18 dieną pradėjo veikti odos dirbtuvė, kurioje dabar 
dirba 11 darbininkų. Vokiečių kariuomenė davė užsakymus šovini- 
nėms ir kuprinėms taisyti. Iki šiol gauta 2048 šovininės ir 1000 kupri- 
nių. Pažadėti didesni užsakymai, tad šis skyrius ir jo darbininkų skai- 
čius taip pat gali augti. 

Be išvardytųjų dirbtuvių, veikia ir remonto baras, kuris užsiima vien 
įranga ir remontu, daugiausia kitoms dirbtuvėms. Čia dirba maždaug 

14 vyrų; darbininkų skaičius pagal poreikį didinamas ar mažinamas. 
Artimiausiomis dienomis pradės veikti medicininių tvarsčių ir kitų 
panašių gaminių dirbtuvė. Šiuo metu gautas užsakymas pagaminti 400 
akių ir ausų apsaugos raiščių. Jį atlieka trys darbininkai. Vėliau žadami 
didesni užsakymai, tad šis skyrius gali artimiausioje ateityje plėstis. 
Planuojame taip pat steigti baldų, vulkanizacijos ir kailių dirbtuves. 
Jau pranešta apie 550 policijos kepurių užsakymą pastarajai. 
Vasario pabaigoje vietinės valdžios iniciatyva dalis jos būstinės per- 
kelta iš seno savivaldybės pastato į geto dirbtuves Kriščiukaičio g. 107. 
Kartu su būstine persikėlė ir kelios nedidelės dirbtuvėlės, t. y. viena 
mezgimo, viena siuvimo, viena batų dirbtuvė ir viena rašomųjų maši- 
nėlių, elektros prietaisų, lagaminų ir odos gaminių taisymo dirbtuvė. 
Darbininkų, perėjusių čionai iš senojo savivaldybės pastato, yra 38. 
Svarbiausias dirbtuvių uždavinys yra gamyba iš užsakovo pateikiamų 
medžiagų. Per neilgą dirbtuvių veiklos laiką paaiškėjo, kad pavienės 
dirbtuvės dėl sezono sąlygų negali dirbti nuolatos. Todėl mes siekiame, 
kad dirbtuvės būtų lanksčios ir esant reikalui greitai persitvarkytų. 
Gete darbo jėgą šiuo metu sudaro 400 žmonių, pusė jų - moterys. 
Darbininkų užmokesčiui kovo 7 dieną mes gavome 2000 reichsmarkių 
sumą, kurią išdalijome visiems darbininkams, išskyrus vadovus. Atly- 
ginimus mokėjome vasario 28 dieną, tad kiekvienas darbininkas gavo 
po 0,71 reichsmarkės per dieną. 

Mums buvo liepta įsteigti darbininkams virtuvę ir duoti vienam žmo- 
gui vienerius pietus per dieną. Maistą patieks vietos valdžia. Nuo šio 
mėnesio 26 dienos darbininkai turi gauti papildomus davinius, kaip 
tai numatyta miesto brigadų darbininkams. 

Dirbtuvėms vadovauja administracija, susidedanti iš penkių žmonių, 
kuriuos pagal vietinės valdžios nurodymus paskyrė geto žydų ben- 
druomenės Taryba. Į administraciją įeina vienas gamybos vadovas, 
vienas reikalų tvarkytojas, vienas medžiagų tiekėjas ir du meistrai. 
Administracija atsiskaito tiesiogiai Tarybai. 

Apibendrinant galima pasakyti, kad geto dirbtuvės susideda iš 14 sky- 
rių: 

1. Vyriškų drabužių skyrius (taisymo). 

2. Vyriškų drabužių skyrius (nauji drabužiai). 

3. Baltinių siuvykla. 

4, Šepečių dirbtuvė. 


1942 


5. Avalynės dirbtuvė. 

6. Skalbykla. 

7. Muilo ir žvakių gamybos dirbtuvė. 

8. Vilnos dirbtuvė. 

9. Kojinių mezgykla. 
10. Vaikiškų žaislų dirbtuvė. 
11. Alavuotojų dirbtuvė. 
12. Odos dirbtuvė. 
13. Remonto baras. 
14. Medicininių tvarsčių gamybos dirbtuvė. 
Personalą šiuo metu sudaro 400 žmonių, iš jų pusė vyrų ir pusė mote- 
rų. Nemaža dalis darbininkų anksčiau nedirbo savo dabartinio dar- 
bo, todėl juos reikėjo apmokyti. Suprantama, dėl to našumas iš pra- 
džių buvo žemesnis. 
Kol kas neįvesta jokios pastovios apmokėjimo tvarkos. Kovo pradžioje 
mes gavome 2000 reichsmarkių išdalyti darbininkams. Šią sumą išmo- 
kėjome už darbo laikotarpį iki vasario 28 dienos darbininkams, išsky- 
rus administraciją. Taigi kiekvienas darbininkas nepriklausomai nuo 
lyties ir kvalifikacijos gavo po 0,71 reichsmarkės per dieną. Atlygini- 
mų žiniaraštis jau pateiktas. Kol kas dar negavome atitinkamos pini- 
gų sumos. 
Iki šios dienos darbininkai negavo nei maisto, nei kokių nors pasto- 
vių papildomų davinių. Retkarčiais gauname iš geto sargybos nedi- 
delį kiekį maisto produktų, kuriuos paskirstome po lygiai visiems dar- 
bininkams. Iki šiol kiekvienas jų gavo vidutiniškai po kilogramą duo- 
nos ar jos ekvivalento kitais produktais (pvz., miltais, druska ir kt.). 
Žydų bendruomenės Vilijampolėje Taryba pranešė, kad nuo balan- 
džio 26 dienos dirbtuvių darbininkai gaus tokį papildomą davinį, koks 
skiriamas visiems kitiems žydų darbininkams miesto brigadose ir ae- 
rodrome. Be to, miesto komisaras liepė mums prie dirbtuvių įsteigti 
virtuvę, kuri penkis kartus per savaitę, išskyrus šeštadienius ir sekma- 
dienius, tiektų karštus pietus. 
Kiekvienam dirbtuvių skyriui vadovauja atitinkamos profesijos atsa- 
vienes dirbtuvėles prižiūri ir kontroliuoja du administracijos nariai. 
Jie dirba kaip gamybos vadovai, kiekvienas jų turi prižiūrėti 7 dirb- 
tuves. 

1942 


Dirbtuvėms vadovauja administracija, kurios nariai pareigas pasiskirs- 
tę taip: 

1. Vyriausiasis valdytojas, kurio žinioje visa veikla (Gemelickis). 

2. Reikalų valdytojas, tvarkantis įstaigos, personalo ir maisto reika- 
lus, taip pat įstaigos sekretorius (Brikas). 

3. Medžiagų tiekėjas, atsakingas už ryšius su savivaldybe, maisto da- 
vinių dokumentus, medžiagų tiekimą, transportą (Kaganas). 

4. Gamybos vadovas - vyriškų drabužių, baltinių siuvimo, skalbyklos, 
muilo ir žvakių gamybos, kojinių mezgimo ir medicininių tvarsčių sky- 
riai (Švarcas). 

5. Gamybos vadovas - šepečių, avalynės, vilnų, vaikiškų žaislų, odos 
ir alavuotojų skyriai, taip pat remonto baras (Frydmanas). 

Be to, vietinė valdžia paskyrė administratorių, prižiūrintį dirbtuvių 
veiklą. Vietos valdžia taip pat tvarko abu sandėlius - žaliavų ir gata- 
vos produkcijos. Šie sandėliai neįeina į administracijos veiklos sferą. 


Šią ataskaitą dr. Elkesui perdavė Nikolajus (Michailas) Gemelickis, Tarybos ekono- 
minių reikalų skyriaus vadovas. 


1942, balandžio 30 


Viešosios tvarkos pažeidimams išvengti naktį gete patruliavo sustip- 


rintos žydų policijos grupės.! Gete neramumų nebuvo. 


Nurodymas: iki gegužės 4 d. visi laukai geto ribose turi būti suarti.2 


Neįvykdžius šito į getą nebus vežamos bulvės. 


1 


2 


Pasklido gandai, kad į getą gali brautis lietuvių padugnės. Žydų policija ėmėsi tam 
tikrų atsargumo priemonių. Policininkai buvo ginkluoti tik lazdomis. 

Laisva žemė gete, keturi sklypai skirtingose vietose, iš viso pustrečio hektaro, buvo 
naudojama kaip bendras daržas, jame dirbo apie 300 moterų, vadovaujamų agrono- 
mo Šlomo Kelzono. Darbą prižiūrėjo Miša Mudrichas. Gyventojai įdirbdavo kiekvieną 
tuščią žemės sklypelį. Dr. Chaimo Nachmano Šapiros, vyriausiojo rabino Šapiros 
sūnaus, iniciatyva įsikūrė jaunimo judėjimas Eše! (hebrajiškas akronimas, žymintis 
Daržų sargybinių organizaciją). Jo nariai saugojo derlių ir prižiūrėjo, kad nuimtą jį 
teisingai padalytų. Po Ešel priedanga jaunuoliai įsitraukė į sionistinę ir pogrindinę 
veiklą. Vokiečiams patiko, kad žydai turi savus apsirūpinimo šaltinius, nes tada ga- 
lėjo pasiimti sau menkučius getui skirtus davinius. Daržovės buvo tiekiamos iš Var- 
nių gatvės sandėlių į skirstymo punktus visame gete. 


1942, gegužės 1 

Užbaigtas gyventojų iškeldinimas iš teritorijos palei Panerių gatvę. 


1942 


1942, gegužės 4 


Areštuotas darbo tarnybos prie pagrindinių vartų ryšių pareigūnas 
Karlas Natkinas.! Gestapas įtarė jį šnipinėjimu. Jis įskųstas lietuvio, dir- 
bančio Metropolio viešbutyje. 

t Karlas Natkinas, turtingas žydų komersantas iš Berlyno, karo pradžioje, 1941 metų 
birželį, įstrigo Kaune. Jis vadovavo žydų darbo skyriaus padaliniui, įsikūrusiam prie 
pagrindinių vartų. Pačius vartus saugojo ir vokiečiai, ir lietuviai. Lietuviai siekė pa- 
šalinti Natkiną, nes jis niekada jų nepapirkinėjo kaip kad vokiečių (ir nė žodžio 
nekalbėjo lietuviškai). Po tardymo dr. Elkeso pastangomis Natkinas buvo paleistas. 


1942, gegužės 6 


Ponia Levin, persikrikštijusi žydė, atvežta į getą kartu su sūneliu. Ji 
gyveno mieste su savo vyru lietuviu.! 
Atidaryta naujoji pirtis. 
! Dvidešimt dvejų metų amžiaus ponia Levin turėjo lietuvišką pavardę - Marija Ger- 
mana Levinaitė. 1942 gegužę jos sūnui buvo aštuoni mėnesiai. 


1942, gegužės 8 


Geto komendanto sprendimas: komendanto valanda prasideda 10 va- 
landą vakaro (o ne 9, kaip anksčiau). 


1942, gegužės 9 
Gestapas paleido Karlą Natkiną. 


1942, gegužės 12 


Suimtas Tarybos sekretorius Bernšteinas drauge su Chaikinu ir Jute- 
riu.! Kaltinimai: pogrindinis pašto ryšys tarp Kauno ir Vilniaus getų. Juos 
nuvežė į geto daboklę ir iš ten į gestapą. 


! Dr. Izraelis Bernšteinas buvo pirmasis Tarybos sekretorius. Advokatas Chaikinas | 
dirbo Taryboje gyventojų registravimo biure. Juteris buvo vienas iš Tarybos kurje- 
rių. Visus tris suėmė, kai išaiškėjo, kad lietuviui geležinkeliečiui padedant šešis mė- 
nesius buvo palaikomas pašto ryšys su Vilniaus getu. Tai darė ne šie trys Žmonės, o 
Efraimas Zilbermanas, vadovavęs žydų darbininkų brigadai, kuri dirbo garaže neto- 
li Kauno geležinkelio stoties. Jį taip pat suėmė. Išlaikęs vieną mėnesį kalėjime ges- 
tapas visus keturis paleido. 

1942, gegužės 15 


Gete įsteigtas vaikų darželis.! 
Sinagogoje Kriščiukaičio g. 23 darbo skyrius paskyrė kambarius įrengti 
daboklę vengiantiems darbo. 

1 Sonia Segal-Varšavski, žinoma Kauno vaikų darželių pedagogė, dr. Elijahu Segalio 
žmona, Žydų tarybos socialinės pagalbos skyfiaus vadovė, įkūrė nelegalų hebrajišką 
vaikų darželį našlaičiams, pasimetusiems ir tiems vaikams, kurių tėvai ilgam išvežti į 
priverčiamuosius darbus. 


1942, gegužės 16 


Miesto komisaras išleido potvarkį atiduoti valdžiai visą vandens sporto 
įrangą. 


1942, gegužės 16 


DOKUMENTAS 
Miesto komisaro būstinė - Tarybai, Kaunas 


Per aštuonias dienas man turi būti atsiųstas detalus sąrašas su išvar- 
dytomis visomis valtimis - motorinėmis, lenktyninėmis, sudedamo- 
siomis, irklinėmis, burinėmis - ir visa kita vandens sporto įranga, anks- 
čiau priklausiusia žydams. 

Sąraše turi būti nurodytas tikslus ankstesnio savininko adresas, pas- 
kutinė sporto įrangos buvimo vieta ar prieplauka, taip pat detalūs 
valčių aprašymai. 

Jei sporto įranga palikta saugoti pas gyventojus lietuvius, apie tai turi 
būti pranešta. 

Aš įsakmiai pabrėžiu, kad šios žinios privalo būti tikslios ir išsamios. 


1942, gegužės 17 


Panemunėje vokiečių policininkas nušovė dirbusį jauną žydą darbi- 
ninką Chananą Aronovskį. 

Sudaryta komisija, kurios pareiga - rūpintis geto įstaigų darbuotojų 
materialiniais poreikiais ir įsteigti šalpos fondą. Ta pati komisija įgalio- 
jama skirstyti maisto davinius tiems darbuotojams.! 

Aerodrome padidinta darbo jėga. Ją dabar sudaro 3200 darbininkų. 


! Ši komisija gyvavo trumpą laiką, nes geto finansai 1942 metų rugpjūtį buvo uždrausti. 
Numatytas šalpos fondas taip iš esmės ir neįsteigtas. 

1942, gegužės 19 


Geto komendantas davė nurodymą: vietoj išsiuvinėtos Dovydo žvai- 
gždės geto gyventojai privalo nešioti iš audinio pasiūtą Dovydo žvaigž- 
dės ženklą. 

Gete trumpai lankėsi reichsministras Rozenbergas ir jo palyda.! 

! Alfredas Rozenbergas aplankė getą kaip Vokietijos ministras okupuotoms Rytų sri- 
tims. Lydimas svitos, kurią sudarė vokiečių civilinės valdžios ir smogiamųjų būrių 
(SA) elitas Lietuvoje ir Kaune, jis aplankė didžiąsias geto dirbtuves. Dirbtuvių virši- 
ninkai parodė gaminius ir padovanojo jų lankytojams. 


1942, gegužės 20 


Gete atidarytas dezinfekcijos centras kovai su utėlėmis.! 

Gavome įsakymą pasiųsti žydų darbininkus į Palemoną kasti durpių. 
1! Dezinfekcijos centras daug prisidėjo prie gyvenimo sąlygų gerinimo gete. Vokiečiai 

taip pat turėjo Kaune centrą švarinti nuo utėlių kareiviams, grįžtantiems iš fronto. 


Ten dirbo žydai iš geto. Pačiame centre utėlėtumą ir šiltinę labai sumaniai gydė 
dr. Mozė Braunsas (žr. 1942 spalio 15 prisiminimus). 


1942, gegužės 21 


Aerodrome darbininkų skaičius padidintas iki 3414. Gandai apie dar- 
bininkų perkėlimą į kitas darbo vietas už geto ribų nepasitvirtino. 


1942, gegužės 23 


Du šimtai žydų policininkų ir geto įstaigų darbuotojų išėjo dirbti į 
aerodromą. 

Krameris, Hermanas, Obstas! ir vokiečių kariuomenės generolas ap- 
lankė geto dirbtuves ir Tarybą. 

Tarybos pirmininkas paskelbė taisykles dėl konfiskacijų gete: konfis- 
kuoti nuosavybę gete galima tik Tarybos pirmininko nurodymu ar pagal 
geto Žydų teismo sprendimą. 

1 Obstas, SA pareigūnas, vadovavo Kauno vokiečių civilinės valdžios maisto ir aprū- 
pinimo skyriui. 


1942, gegužės 24 
Per šventas Sekminių dienas - jokio darbo.! 


1! Toks netikėtas poilsis papuolė todėl, kad tais metais žydų Šavuot šventė (Sekminės) 
sutapo su krikščionių Sekminėmis. 

1942, gegužės 25 


Gaisras dezinfekcijos centre. Ugnis užgesinta su miesto ugniagesių 
pagalba.! 

Gete atsidarė antra pradžios mokykla. 

Gete atidaryti statybininkų kursai. 


! Ugniagesiai iš miesto retai įžengdavo į getą, nebent, kaip kad šį kartą, ugnis grasin- 
tų išplisti už geto ribų. Gaisrus geto viduje gesindavo Žydų tarybos ugniagesių skyrius. 


1942, gegužės 27 


Pagal geto komendanto nurodymą uždrausta kišenėse nešioti neįvy- 
niotą skutimosi peiliuką; tuo norima išvengti vokiečių policininkų susi- 
žeidimų, kai jie apieško grįžtančius iš miesto darbininkus.! Kiekvienas 
vyras privalo nešioti gatvėje galvos apdangalą ir nusiimdamas jį reikšti 
pagarbą uniformuotiems asmenims. 

Naktį buvo oro pavojaus sirena; ant Kauno nukrito keletas bombų. 

1 Vienas iš būdų pasipiktinimui dėl begalinių kratų ir patikrinimų prie geto vartų iš- 
reikšti buvo neįvyniotų skutimosi peiliukų nešiojimasis kišenėse. Peiliukai dažnai 
sužeisdavo tikrintojus. Geto vokiečių sargybos vadas (geto komendantas) išsikvietė 
žydų policijos vadą ir darbo skyriaus vadovą įspėti, kad jei tokie dalykai tęsis, kaltie- 
ji bus perduodami gestapui. 


1942, gegužės 31 


Tarybos pirmininkas buvo pakviestas į gestapą. Jam nurodyta, kad 
visi daržai turi būti užsėti ir kad draudžiama kenkti daržams. Į Tarybą 
atėjo septyni vokiečių policininkai iš NSKK formuotės. Vienas aukšto 
rango karininkas, neseniai grįžęs iš fronto, įnirtęs keikė ir plūdo žydus: 
„Jūs kalti dėl karo, palaukit, ateis laikas, kai jūs ėsite žolę“. 


1942, birželio 1 

Bernšteiną, Chaikiną ir Juterį išleido iš kalėjimo. Be to, iš gestapo ir 
iš kalėjimo sugrįžo trisdešimt du žmonės (penkiolika moterų ir septynio- 
lika vyrų). 
1942, birželio 2 

Septyniasdešimt trys žmonės pasiųsti į Palemoną kasti durpių. Kai 


kurie pakeliui pabėgo. 

Į geto švietimo sistemą įtraukta žydų tikybos mokykla berniukams ir 
mažoji Ohel Moše ješiva. Išplėstos jų mokymo programos.! 
Įvyko visos sudėties Tarybos susirinkimas, taip pat dalyvavo Kaspis ir 
Lipceris. 
1! Dėl sunkių aplinkybių visos švietimo formos, taip pat ir religinis švietimas sujungta 
Tarybos švietimo skyriuje. Ohel Moše ješiva buvo viena iš dviejų likusių maldos vietų 
gete (kita - Halvajet Hamet sinagoga). Visus kitus religinio mokslo centrus teko 


naudoti kaip gyvenamąjį plotą, nes trūko vietos gyventi, o kitos sinagogos buvo 
išniekintos. 


1942, birželio 3 


Vokiečių darbo tarnybos vadovas drauge su žydų darbo skyriaus at- 
stovu I. Rabinovičiumi aplankė žydų darbininkus Palemone.! 

1! Palemonas buvo laikomas ypač sunkia darbo vieta. Dr. Elkeso paraginti unteršturm- 
fiureris Gustavas Hermanas ir dr. Izaokas Rabinovičius nuvyko ištirti padėtį vilda- 
miesi, kad pavyks ją pataisyti. Po šio vizito Hermanas leido nusiųsti iš geto į stovyklą 
gydytoją ir darbo apsaugos inspektorių. 


1942, birželio 4 

Į Palemoną papildomai nusiųsta keturiasdešimt vyrų. Juos lydėjo gy- 
dytojas ir ūkio inspektorius. 

Taryboje įsteigta patariamoji komisija. Ji įpareigota rūpintis derliumi 
geto daržuose ir laukuose. 


1942, birželio 5 


Iš miesto komisaro gautas nurodymas: Veliuonos gatvėje, netoli geto 
tvoros, langai turi būti apkalti lentomis. Taip pat būtina pastatyti šioje 
gatvėje naują spygliuotos vielos tvorą.! 

Tarybos patalpose lankėsi Vydmanas.2 

Taryba per Kaspį gestapui perdavė ataskaitą apie savo veiklą, taip 
pat apie darbo ir ekonomikos reikalų skyrių veiklą. 

1! Veliuonos gatvė ėjo palei getą juosiančią spygliuotos vielos tvorą. Pro ją į getą kar- 
tais įsibraudavo lietuviai ir pridarydavo nemenkų nuostolių netoli geto tvoros gyvenu- 
siems žydams, kartais ir vokiečiams. 

2 Vydmanas, SA karininkas, pakeitė Jordaną, ėjusį vokiečių civilinės valdžios gete 
viršininko pareigas. 

1942, birželio 6 
Taryba įsteigė perukų gamybos dirbtuvę. 


1942, birželio 10 


Žydų policija pradėjo gyventojams dalyti geto pažymėjimus. Juos pa- 
sirašė žydų policijos vadas. 

Iš Neries upės ištraukti kūnai žydų, nužudytų pernai per Vilijampo- 
lės žudynes. 


1942, birželio 11 


Vokiečiai grąžino nedidelę dalį gete konfiskuotų knygų (maldakny- 
ges, mokyklinius vadovėlius, medicinines, technines knygas ir kt.). 


1942, birželio 12 


Taryba kreipėsi į miesto komisarą prašydama, kad iš savų resursų ir 
savo jėgomis Tarybos įsteigtos geto dirbtuvės ateityje liktų Tarybos val- 
džioje. Jas tvarkytų penkių žmonių administracija.! 

Užrašai apie pokalbį su Keidanuž: 

Keidaną suėmė 1942 metų sausio 10 dieną. Jį nuvežė į kalėjimą, o iš 
ten gegužės 5 dieną perkėlė į Devintąjį fortą. Paleido birželio 12 dieną. 

Jis man papasakojo apie kalėjime patirtas kančias: 

Mūsų buvo dvidešimt vienas. Kartą jie atėjo ir liepė mums susirinkti 

savo daiktus. Mus perkėlė iš kalėjimo į fortą. Egzekucijos ten papras- 

tai vykdavo anksti rytą, tarp 6 ir 7 valandos. Mes atvykome pusę dvy- 
likos nakties. Kamera požemyje buvo šalta ir drėgna. Mums paskyrė 
ypač blogą kamerą. Tučtuojau išvedė į darbą. Tampėme ant nugarų 
sunkius bulvių maišus. Dirbti turėjome bėgte. Per pertrauką galėjo- 

me truputį numigti. Vėl dirbome iki 8 valandos vakaro. Kitą rytą, 5 

valandą, vėl išėjome dirbti. Darbas buvo nežmoniškai sunkus. 

Pastate, kur mus uždarė, buvo šešiolika ar aštuoniolika kamerų. Pa- 

grindinis mūsų darbas —- užversti žemėmis septynias didžiules duo- 

bes. Lietuvos žydus metė į tris duobes. Žydus iš Vokietijos ir kitų 
šalių metė į kitas dvi duobes. 

Forte radome žydų, iš jų ir karo belaisvių, iš viso šešiasdešimt keturis 

žmones. Jie dirba kaip ir visi kiti, tačiau jų maisto davinys didesnis. 

Jiems kepa ypatingą duoną sumaišydami su dulkėmis. Nuo tokios duo- 
nos pilvas išsipučia ir greitai ištinka mirtis. Jie gauna 300 gramų duo- 
nos, sriubos dukart per dieną ir 30 gramų cukraus, džemo. 
Anksčiau jie dirbo pas valstiečius. Į fortą juos atvežė vykdydami įsa- 
kymą sutelkti visus žydus vienoje vietoje. Čia jie kasa duobes ir po to 
jas užverčia. Iki jų tą darbą dirbo dvidešimt vienas žydas ir dvidešimt 
trys krikščionys. Pasmerktuosius mirti meta į duobes ir tada šaudo. 
Kai čionai atvežė Vokietijos žydus, suorganizavo jiems specialų or- 
kestrą, grojusį vaikams, ir karuselę. Šie žydai kelias dienas dirbo lau- 
kuose. Dirbdami toje vietoje radome statines, pilnas įvairių popierių 
ir dokumentų, priklausiusių nužudytiems žydams. „Kai pateksite į ka- 
brolius ir seseris. Juos ten rasite“. 

Dideles naikinimo operacijas vykdė lietuviai, mažesnes — vokiečiai. 
Gegužės 15-ąją matėme, kaip atvežtus Žmones varė iš sunkvežimių ir 
stūmė tiesiai į duobes. Po to juos šaudė. 

Operacijų dalyviai atimdavo iš žydų auksą ir kitas vertybes. Viename 
krepšyje radome kojines, skutimosi reikmenis ir muilo. Atidavėme 
tuos daiktus vyresniajam. Kai kurie karo belaisviai nepajėgė eiti - jie 
buvo per daug nusilpę. Atvedė lietuvį gydytoją, kuris suleido jiems 
nuodingo vaisto. Trisdešimt iš jų kitą dieną mirė. Likusius nušovė 
prižiūrėtojas. Penki karo belaisviai buvo žydai: Felmanas iš Šiaulių, 
vienas iš Kėdainių, vienas iš Merkinės ir dar du. Lietuvos žydų padė- 
tis geresnė, nes jie šneka žudikų lietuvių kalba. Kiti žydai kilę iš Minsko 
ir Voluinės sričių. 

Antradienį, birželio 3-iąją popiet, mes prisėdome truputį pailsėti. Ne- 
tikėtai atvažiavo sunkvežimis, prigrūstas vyrų ir moterų: juos prieš 
tai vežė tardyti, su savim jokių daiktų jie nebeturėjo. Žinojo, kad čia 
atvežė nužudyti. Vyrai Cuchovskis, Litmanas, Zalmanovičius, Lifšicas, 
Zivas, Leuferis, Bermanas ir kiti. Moterys - ponia Frydland ir kitos. 
Jie elgėsi ramiai. Tik Bermanas verkė. Jis turėjo su savimi malda- 
knygę. Čia tas būrys pernakvojo, laukė eilėje sriubos. Sargybiniai žiū- 
rėjo į juos kaip į pasmerktuosius. 

Aš turėjau kostiumą. Pardaviau jį virėjui už pusę kilogramo duonos. 
Kanceris ir Reznikas užpuolė mane ir pasičiupo duoną. Atvežti čio- 
nai žmonės žinojo, kad jų laukia mirtis. Kai kurie kalbėjo prieš mirtį 
norį prisivalgyti iki soties. 

Tą antradienį, į pavakarę, komendantas surašė visų septyniolikos : Žmo- 
jiems Kenis ir eiti laukan. Juos išvedė už S En ir surikiavo eilėmis 
po tris. Septyni ar aštuoni vokiečiai su gestapininku Štiucu priešakyje 
laukė jų. Štiucas turėjo sąrašą, pagal kurį gestapui buvo „reikalingi“ 
dešimt žmonių. Jis liepė Šapirai, Šerševskiui ir man paeiti į šalį. 
Moterys stovėjo atskiroje eilėje. Dvi prašė Štiucą palikti jas gyvas. 
Vieną išjų nuvedė vidun. Vėliau ją išvarė ir nužudė kartu su krikščio- 
nimis. 

Išgirdome šautuvų salves, aidinčias iš namo; pirmiausia žudė žydus, 
po to krikščionis. Šie buvo sumušti ir apsupti gausios sargybos. 

Po šios operacijos mus nuvedė atgal į kamerą. Tą dieną į darbą neva- 
rė. Kai stovėjome eilėje, buvome tikri, kad mūsų likimas nuspręstas. 
Tačiau tuo pat metu vis dėlto dar ruseno vilties kibirkštėlė, kad mums 
nieko nenutiks. Cuchovskis paprašė leidimo atsiimti savo krepšį ir 
kelnes. 

Kitą dieną vėl išėjome į darbą. Po vienuolikos dienų mane grąžino į 
kalėjimą. Štiucas paklausė mano vardo ir pavardės. Tai mane padrą- 
sino Ir suteikė vilties išlikti gyvam. 

nas?“ (Aš turėjau pravardę „senis“.) Įsakė man važiuoti kartu su juo 
į miestą. Atvežė atgal prie kalėjimo. Žmogus, atvežęs mane į miestą, 
pasakė, kad esu laisvas. Tą patį išgirdau ir Kauno kalėjime. Pusę ke- 
turių nuvežė į gestapą. Štiucas įspėjo, kad nedrįsčiau kam nors pasa- 
koti, ką mačiau. Priešingu atveju manęs laukia jų likimas. 

Kai mane atvežė į kalėjimą, apsiverkiau. Tos valandos, kurias pralei- 
dau laukiamajame, man atrodė kaip daugybė metų.3 

Sėdėdamas Lipcerio kambaryje paprašiau duonos riekės. Tą dieną 
dar nebuvau nieko valgęs. Bermanui ištino kojos, ir jį nusiuntė į Kau- 
no kalėjimo ligoninę. (Susirgusių žydų paprastai nesiųsdavo pas gy- 
dytoją; krikščionims tai buvo leidžiama.) Jis grįžo iš ligoninės tą pa- 
čią dieną. Atrodė kaip skeletas. Jį atvedė į mūsų kamerą. Kitą dieną 
jis nebegalėjo vaikščioti. Todėl jį nuvežė tiesiai į duobę. 

Avrahamas Tory čia kalba apie „didžiąsias“ dirbtuves, kur pamainomis dirbo 1800 
Žmonių. Ten buvo skalbykla, kalvė, metalo apdirbimo, stalių, siuvimo, šepečių, piršti- 
nių ir virvių, drabužių, avalynės taisymo ir kitokios dirbtuvės; visos jos tiekė prekes 
ir paslaugas vokiečiams. Didžiosioms dirbtuvėms vadovavo Mošė Segalsonas, mažo- 


1942 


sioms - Efraimas Bunimas. Abi dirbtuvės buvo gyvybiškai svarbios geto ekonomikai 
ir leido pateisinti vokiečių akyse patį geto egzistavimą. Jos slapta taip pat aprūpinda- 
vo žydų partizanus, pabėgusius į mišką. Nenuostabu, kad įkūrusi ir joms vadovavusi 
Taryba nenorėjo atiduoti jų valdyti vokiečiams. „Mažosios“ dirbtuvės, turėjusios 150 
darbininkų, daugiausia atlikdavo remonto ir rekonstrukcijos darbus pačiame gete. 

2 Keidanas dirbo brigadoje, ironiškai vadinamoje „Jordano anūkais“. Jis tikriausiai pir- 
masis žydas, kuris per tą sąlyginės ramybės laikotarpį grįžo gyvas iš Devintojo forto. 

3 Kaune buvo du kalėjimai: vienas miesto kalėjimas (geltonasis), kitas - gestapo pa- 
state. Keidanas pasakoja, kaip jį perkėlė „iš kalėjimo“ (gestapo) į „kalėjimą Kaune“ 
(miesto). Gete buvo daboklė, kuria naudojosi žydų policija ir žydų teismas. 


1942, birželio 13 


Darbininkai iš Palemono atvyko į getą vienai išeiginei dienai. 

Žydų darbo skyrius areštavo dr. Poreckį. Jį laikė suimtą kelias die- 
nas, nes jis kaip gydytojas dėl labai sunkių sąlygų atsisakė vykti į Palemo- 
ną kartu su darbininkų brigada. 


1942, birželio 14 


Žemės ūkio darbams Marvelėje mobilizuota darbininkų brigada. Ją 
sudaro 200 berniukų 14-15 metų amžiaus.! 

11 valandą šalia vokiečių darbo tarnybos įvyko Palemono darbininkų 
paradas. Jį stebėjo unteršturmfiureris Hermanas, žydų darbo skyriaus 
atstovai ir kiti. 


1 Tai buvo pirmasis mėginimas įtraukti į darbą berniukus, dar neturinčius minimalaus 


„- 


mi vadovų iš geto. Gete visi labai nerimavo dėl jų išvykimo ir pajuto didelį palengvė- 
jimą, kai jie saugiai sugrįžo. 


1942, birželio 15 


Prie tvoros nušovė Mošę Rozenbergą, nes jis neturėjo geltonojo žen- 
klo ant drabužių. 

Gete sklinda gandai apie „akcijas“ Rygoje ir Šiauliuose. Likviduotas 
Šiaulių getas.! 

Nustatyti mokesčiai už gimimo liudijimų ir kitų asmens dokumentų 
išdavimą. 

Patvirtinti mokesčiai už gydymąsi ligoninėse ir ambulatorijose. 

! Faktiškai Šiaulių getas nebuvo likviduotas iki 1944 metų vasaros. Rygoje vokiečiai 


nevykdė naujų „akcijų“ iki 1943 metų lapkričio, kai buvo nužudyta keli tūkstančiai 
žydų. 

1942, birželio 16 


Taryboje lankėsi Vydmanas. Jis paklausė: „Kur raktas nuo Kauno žy- 
dų kapinių vartų?“ Be to, jis pareikalavo, kad Tarybos pirmininko rašo- 
mąjį stalą atneštume į jo kabinetą. 

Gestapas davė nurodymą: nuteistieji kelioms dienoms arešto bus 
uždaromi į geto daboklę (o ne į centrinį Kauno kalėjimą, kaip buvo iki 
šiol). 

Į Tarybą atėjo Hermanas. Jis pareiškė, kad Taryba turės įgyvendinti 
miesto komisaro pasiūlymą steigti gete dideles dirbtuves. Dirbtuves tvar- 
kys apygardos komisaras per vokietį valdytoją.! Taryba visais ją domi- 
nančiais klausimais galės kreiptis į valdytoją. Taip mano ir dirbtuvių va- 
dovas vokietis, valstybės patarėjas Pešelis.2 

1 Kauno apygardos komisaras buvo Lencenas. Be Kauno apygardos, Lietuvos sritį 
sudarė dar dvi apygardos - Vilniaus ir Šiaulių. Jas valdė Lietuvos generalinis ko- 
misaras dr. Adrianas fon Rentelnas, turėjęs būstinę Kaune. 

2 Pešelis vadovavo vokiečių darbo tarnybai Lietuvoje, kuri buvo pavaldi generaliniam 
komisarui dr. fon Rentelnui. 1941 metų vėlų rudenį ir žiemą Pešelis įrodinėjo aukš- 
tesniesiems pareigūnams, kad žydus darbininkus Vilniuje, Kaune ir Šiauliuose rei- 
kia palikti gyvus. Kauno gete galvota, kad daugiausia dėl Pešelio pastangų 1941 
metais, iš pradžių spalio, po to gruodžio mėnesį, Kauną pasiekdavo įsakymas, dėl 
kurio masinės žudynės sustodavo. Tam tikrą laiką Pešelis prižiūrėjo Kauno geto di- 
džiųjų dirbtuvių darbą. 


1942, birželio 17 


Prie geto vartų suėmė žydų policininką Abramsoną, kai pas jį rado 
16 000 rublių. Kai Taryba nusiuntė geto sargybai laišką, kuriuo pranešė, 
kad tie pinigai priklauso Tarybai, žydų policininką paleido. 

Geto sargybos vadas Tylė užbaigė savo tarnybą. Čichas tapo naujuoju 
vadu.! 

Iš gestapo atėjo nurodymas pateikti sąrašą visų buvusių Kauno sto- 
matologų, dabar gyvenančių gete. 


1 Tokie pareigūnų pakeitimai, kuriuos vokiečiai darė gana dažnai, visada sukeldavo 
gete nemažą baimę. 


1942, birželio 18 


Kaspis gavo dvidešimt keturių dantistų sąrašą (vienas dantistas be 
Tarybos žinios sudarė sąrašą visų geto dantistų).! 

! Prieš dieną Taryba, jos medicinos tarnyba ir darbo skyrius sutartinai atsisakė pa- 
teikti gestapo reikalaujamą dantistų sąrašą, nes visi baiminosi dėl jų likimo. 


1942, birželio 19 


Taryba paskyrė komisiją, kurios pareiga - rūpintis žmonomis ir šei- 
mų nariais tų Tarybos ir žydų policijos darbuotojų, kurie išvyksta dirbti į 
aerodromą. 

Gautas nurodymas išgrįsti Kriščiukaičio gatvės atkarpą nuo pagrin- 
dinių vartų iki dirbtuvių.! 

1 Kriščiukaičio gatvė buvo pagrindinė geto arterija, vedanti nuo vartų į dirbtuvių teri- 
toriją. Vokiečių civilinė valdžia įsakė išgrįsti ją akmenimis, kad vokiečių transportui 
būtų lengviau pasiekti dirbtuves. Gatvę grindė geto žydai. 


1942, birželio 20 


Vydmanas pervedė Tarybai 10 000 markių.! Darbininkai iš Palemono 
atvyko į getą vienos dienos atostogoms. 
Vydmanas parašė Tarybai apie didelio baldų fabriko steigimą gete. 
1! Vydmanas davė Tarybai tuos pinigus, kad ji galėtų sumokėti už darbą geto žydams, 
turintiems gauti atlyginimą iš dirbtuvių ar dirbantiems vokiečių civilinėse ar karinė- 
se įstaigose. Nors ta suma tebuvo dalis tikro užmokesčio, vokiečiai nė nemėgino 
paaiškinti, kaip ji apskaičiuota. 
2 Gete gyveno daug kvalifikuotų stalių ir kitokių amatininkų, geresnių negu daugelis 
lietuvių darbininkų. Vydmanui reikalaujant Taryba atidarė stalių dirbtuvę. Jai vado- 
vavo ir joje dirbo žydai, tik prižiūrėjo vokietis architektas Vinceris. 


1942, birželio 22 


Rusijos ir Vokietijos karo pradžios pirmosios metinės. SA unteršturm- 
fiureris Borou iš geto sargybos nušovė žydę ponią Gurland!, pardavinė- 
jusią įvairias prekes vienoje geto gatvių. 

Šimtas penkiasdešimt žmonių iš Tarybos įstaigų šiandien dirbo aero- 
drome. 


t! Pranešime Tarybai ji vadinama Sara Kurland. 


1942, birželio 23 


Gestapininkas Rauka užsisakė iš skulptorės Geršaim nuogos moters 
skulptūrą. 

Daržų sargų organizacija pradėjo veiklą. Jos tikslas - saugoti visame 
gete daržus. Ta organizacija ėmėsi ir kultūrinio, tautinio darbo.! 

Kaspis surengė pobūvį savo namuose mieste, kur dalyvavo Rauka ir 
kiti gestapo pareigūnai. 


! Ši veikla buvo vykdoma slaptai. 


1942, birželio 24 


Cvi Levinas ir Goldbergas iškėlė sąlygą, kad gestapo išduoti leidimai 
išeiti už geto ribų būtų pratęsti Tarybai pritarus. Kaspiui teko tai „nuryti“.! 
1! Kaspio iniciatyva vokiečių valdžia išdavė Tarybos nariams Jakovui Goldbergui ir Cvi 
Levinui leidimus išeiti iš geto ir vaikščioti po Kauną be palydos. Goldbergas ir Cvi 


Levinas paprašė ir Tarybos pritarimo, kad nebūtų palaikyti tokiais kolaborantais, 
kaip Kaspis, naudojęsis vien tik vokiečių leidimais. 


1942, birželio 25 


Sklinda gandai, kad dr. Zacharinas netrukus bus paskirtas žydų poli- 
cijos vadu. Taryba prieštarauja tokiai idėjai. 

Pasitarimas Taryboje dėl didžiųjų dirbtuvių. Jame dalyvavo Segalso- 
nas, miesto komisaro paskirtas dirbtuvių direktoriumi. 


1942, birželio 26 


Vydmanas paprašė Tarybą rasti tinkamą vietą gete dideliam baldų 
fabrikui įrengti. 

Geto sargybos vadas pirmą kartą gete leido surengti mokykloje vaikų 
šventę. 

ka 
1942, birželio 27 
Geto sargybos vadas Čichas baigė savo tarnybą. Jį pakeitė SS kari- 
ninkas Katainas.! 


! Pakeitęs Čichą Katainas buvo SS karininkas, atvykęs iš Vienos. Avrahamas Tory 
vėliau kalbėjo apie jo „palyginti pakenčiamą“ būdą. 

1942, birželio 27 


DOKUMENTAS 
SS štandartenfiureris Jėgeris - dr. Adrianui fon Rentelnui 


Lydint žydų kolonas iš geto ir atgal lietuviai dažnai laido nemalonias 
replikas ir reiškia nepasitenkinimą. 

Mano nuomone, Reicho vokietis per daug vertingas, kad lydėtų geto 
žydų kolonas. 

Todėl, vadovaudamasis Vokietijos interesais ir prestižu, prašau jus 
paskirti žydų kolonoms lydėti lietuvių policininkus. 


1942, birželio 28 


Ješivoje, esančioje Ješivos gatvėje, įvyko šventė mokiniams. Grojo 
žinomų Kauno muzikantų orkestras. Rengėjai prašė klausytojų: „Neplo- 
kite“. Salėje kabėjo plakatai su citatomis: „Dievas paguodžia atgailau- 
jančius“, „Aš išvedžiau jus iš kapo, mano žmonės“. Per pirmąją geto „ak- 
ciją“ iš tos pačios ješivos salės buvo išvežti 534 inteligentai. 


1942, birželio 29 


Kaspio įsakymas: Zupovičius turi būti nušalintas nuo žydų policijos 
vado pavaduotojo pareigų.! 

Vengiančiųjų atlikti darbo prievolę paieškos ir kratos. 

Vadinamieji lietuvių partizanai, kuriems pavesta saugoti žydus darbi- 
ninkus Palemone, naktį pradėjo šaudyti į trobeles, kur miegojo darbi- 
ninkai. Nušauti trys darbininkai (Arjė Strašas, Chaimas Akermanas ir 
Šlomo Levinas). 

Lipcerį gestapas įgaliojo tikrinti žydų darbininkus, kad nebūtų pažei- 
dimų.2 

! Kovodamas dėl valdžios su Taryba Kaspis pareikalavo, kad būtų atleistas Jehuda 
Zupovičius, žydų policijos vado pavaduotojas, kuriuo geto gyventojai pasitikėjo. Di- 
delėmis pastangomis pasiektas kompromisas - Zupovičius taps inspektoriumi vie- 
name iš trijų policijos nuovadų, į kuriuos buvo padalytas getas, o Kaspis gaus tam 
tikrą valdžią geto policijoje. 

2 Benjaminas Lipceris įtikino Rauką, kad Tarybos valdininkų ir geto žydų policijos 
narių galima sumažinti per pusę ir taip paskirti daugiau žmonių darbui už geto ribų. 
Radus Tarybai kompromisą Rauka sutiko mažinti policijos pajėgas ne pusiau, o tik 
ketvirtadaliu, už tai Lipceris gausiąs tam tikrą valdžią Tarybos darbo skyriuje. 

1942, birželio 29 


DOKUMENTAS 
SS hauptšarfiureris Rauka - Žydų tarybai, Kauno getas 


Žydas Benjaminas Lipceris, gimęs 1896 metų kovo 22 dieną Gardine, 
dabar gyvenantis Kauno gete, Aukuro g. 21, įgaliojamas kontroliuoti 
žydų darbo skyrių, kad būtų garantuotas tinkamas vadovavimas. Jo 
nurodymai privalomi vykdyti. 


1942, birželio 30 


Į getą iš Palemono atvežė trijų nužudytų darbininkų kūnus. Visi Pale- 
mono darbininkai sugrįžo į getą persigandę. 

Mieste, Kaspio bute, įvyko pasitagmas. 

Advokatas Abramovičius! siūlomas kandidatu žydų policijos vado pa- 
vaduotojo pareigoms vietoj Zupovičiaus. Kaspis grasino visai Tarybai ir 
Levinui su Goldbergu asmeniškai. 

Pasitarimas su dr. Elkesu dalyvaujant Kaspiui ir Lipceriui žydų poli- 
cijos ir darbo skyriaus klausimais. Nutarta geto policijos reikalus pavesti 
Kaspiui, Lipceriui - prižiūrėti visus su darbo jėga susijusius dalykus. Tai 
atitinka gestapo nurodymus. 


! Jakovas Abramovičius buvo geto žydų teismo teisėjas, vėliau tapo žydų policijos 
vado pavaduotoju. | 


1942, liepos 1 


DOKUMENTAS 
Benjaminas Lipceris - SS haupišarfiureriui Raukai 


Pagal jūsų man suteiktus įgaliojimus aš susisiekiau su žydų geto ben- 
druomenės Tarybos nariais ir darbo skyriaus darbuotojais. Pasikalbė- 
JęS su jais priėjau prie tokių išvadų: 

1. Kruopščiai ištyrus visų geto įstaigų personalą, sumažinti jo skaičių 
ketvirtadaliu ir panaudoti šiam darbui tik senus žmones ar tuos, ku- 
rie netinka dirbti aerodrome. 

2. Pakeisti visose miesto darbo vietose dirbančiųjų sudėtį taip, kad nuo- 
latines vietas turėtų tik ten nuolat reikalingi amatininkai, o fizinį dar- 
bą dirbantieji dažnai keistųsi su aerodromo darbininkais. 

3. Sudaryti geresnes sąlygas aerodromo darbininkams, parūpinti jiems 
drabužių ir maisto. 

4. Siekiant panaikinti bet kokius protekcionizmo reiškinius atšaukti lei- 


5. 


l 


dimus laikinam darbui. 

Paskelbti tokį kreipimąsi į geto gyventojus: 

Atkreipiame ypatingą jūsų dėmesį į tai, kad visi geto gyventojai — vy- 
rai nuo 17 iki 60 metų ir moterys nuo 17 iki 47 metų - turi atlikti 
darbo prievolę. Kad būtų išvengta bet kokių nesusipratimų, motinos, 
turinčios vyresnių kaip 5 (penkerių) metų vaikų, turi vykdyti visą dar- 
bo prievolę. Moterys, turinčios vaikų, jaunesnių kaip 5 (penkeri) me- 
tai ir gyvenančios viename bute drauge su kitomis moterimis, taip 
pat privalo dirbti. 

Dėl moterų būtina pabrėžti, kad nebus daroma jokių išimčių: Tarybos 
narių, darbo skyriaus, policijos ar bet kurios kitos įstaigos darbuoto- 
jų Žmonos nuo darbo neatleidžiamos. Jeigu tokie atvejai pasitaikys, 
bus negailestingai baudžiama - ir vis griežtesnėmis bausmėmis. 

Be to, paskutinį kartą įsakmiai nurodoma, kad apie kiekvieną sava- 
vališką neišėjimą į darbą bus pranešama Lietuvos gestapo vadui, kad 
paskirtų deramą bausmę.! 


Prierašas po dokumentu: „Pritariu. Rauka, SS, liepos 1 d.“ 


1942, liepos 1 


Rauka pntarė Lipcerio pasiūlymui 50 procentų sumažinti Tarybos per- 


sonalą, pakeisti aerodromo darbininkus miesto brigadomis ir atvirkščiai; 
atšaukti išėjimo leidimus (į miestą), paskelbti geto gyventojams apie dar- 
bo prievolę vyrams nuo šešiolikos iki penkiasdešimt šešerių metų ir mo- 
terims nuo septyniolikos iki keturiasdešimt septynerių metų amžiaus. 
Motinos, turinčios vaikų iki penkerių metų amžiaus, atleidžiamos nuo 
darbo prievolės. 


Žydų policijos vadovybėje įsikišus Kaspiui pasikeitė pareigūnai: vie- 


toj Zupovičiaus žydų policijos vado pavaduotoju tapo Jakovas Abramo- 
vičius. Zupovičius bus policijos inspektorius. 


1942, liepos 1 


DOKUMENTAS 
SS haupišarfiurerio Raukos įsakymas 


Geto įstaigų darbuotojų skaičius turi būti sumažintas per pusę. 

1942, liepos 2 


Tarybos susirinkime dalyvavo šie nariai: Garfunkelis, Levinas, Gold- 
bergas, Sniegas, Rabinovičius ir Šmukleris. Visi jie vadovauja skyriams. 

Dr. Elkesas praneša, kad visų žydų įstaigų darbuotojų skaičių reikia 
sumažinti per pusę. To negalima daryti beatodairiškai. Skyrių vadovai pri- 
valo per vieną dieną pateikti paliekamų ir atleidžiamų darbuotojų sąrašus. 

Sumažinimai neliečia dirbančiųjų rankų darbą, o tik Tarybos personalą 
ir viešųjų įstaigų darbuotojus. Turi būti uždarytas geto teismas, taip pat 
kelios mokyklos ir ambulatorijos. Jaunesnius darbininkus teks atleisti, tuo 
tarpu vyresnieji, netinkantys fiziniam darbui, turi likti. Geto policijoje taip 
pat bus pasikeitimų. Sumažės policininkų skaičius, bet tik dvidešimt trimis 
žmonėmis. Naujuosius sąrašus būtina pateikti iki aštuntos valandos. 


1942, liepos 3 


Tarybos posėdyje svarstomi sunkumai, kylantys dėl darbuotojų skai- 
čiaus mažinimo, ypač sveikatos ir darbo skyriuose. Derybos su Lipceriu, 
kad būtų padidintas gydytojų skaičius ligoninėje. 

Žydų darbininkams Heeresbau gamykloje leidžiama atsinešti į getą 
bulvių. 

Naktį tikrino tuos, kuriems būtina darbo prievolė. 

Į getą grąžina Palemono darbininkų mantą. Patys darbininkai čionai 
jau nebegrįžta. 


1942, liepos 4 


Taryboje įvyko pasitarimas su Lipceriu. Jis pranešė Tarybai, kad Rau- 
ka įsakė paleisti Tarybos kontrolės komisiją.! 

Kilo Kaspio ir Lipcerio konfliktas dėl „valdžios“ gete. Levino ir Gold- 
bergo leidimai eiti į miestą be sargybos nebuvo pratęsti, nes nesutiko Ta- 
ryba, prieštaraujanti bet kokioms išimtims. Kaspis jiems abiem grasino. 

! Liepos 4 dienos Raukos nurodymus jo vardu pasirašė Lipceris. Pagal tuos nuro- 
dymus reikėjo paleisti geto teismą, mokyklas ir patariamąjį komitetą. 


1942, liepos 5 


Darbuotojai „apgulė“ Tarybą dėl personalo mažinimo. Vidurdienį da- 
lyvaujant Lipceriui įvyko Tarybos posėdis, svarstęs dirbančiųjų mažini- 
mo klausimą. Paleista kontrolės komisija. 

Taryba nustatė tvarką vaikams įsūnyti. Galima priimti į šeimą vaikus 
iki penkiolikos metų amžiaus. Įtėviai turi būti mažiausiai dvidešimt pen- 
kerių metų. Registruojama skyriuje, kur išduodami gimimo liudijimai.! 

1 Šių taisyklių prireikė, nes liko labai daug vienišų vaikų, kurių tėvai buvo nužudyti ar 
išvežti. 


1942, liepos 6 


Paklusdama gestapo įsakymui Taryba sumažins geto įstaigų persona- 
14 206 žmonėmis; dirbti liks 207 žmonės. Nebeveikia geto teismas. Už- 
darytos dvi mokyklos, du maisto išdavimo punktai ir dvi ambulatorijos. 
Laikinai uždarytas dezinfekcijos centras. 


1942, liepos 7 


Atleistas farmacininkas Melnikas grasina skųstis, jei jo negrąžins į 
darbą.! 

Nuo šios dienos leista maudytis Neries upėje. Jei upės dalis bus ap- 
tverta spygliuotos vielos tvora toliau negu nurodyta, maudytis joje bus 
uždrausta. 

Pagal gestapo įsakymą žydų policija sumažinta dar dvidešimt trimis 
žmonėmis. 

Taryba išleido potvarkį: Vytenio gatvėje draudžiama rinktis daugiau 
kaip trims žmonėms. 

Vydmanas atsiuntė raštišką nurodymą iki liepos 13 dienos pateikti 
žinias apie butų ir namų valdų skaičių gete. Šios žinios reikalingos ap- 
skaičiuoti malkų kiekiui, kurio getui reikės ateinančiai žiemai. 


! Vėliau jį grąžino. 


1942, liepos 8 


DOKUMENTAS 
SA haupišturmfiureris Hermanas. 
Instrukcija priverčiamojo darbo prievolei vykdyti gete 


1. Visi sveiki vyrai ir visos sveikos moterys nuo 17 iki 46 metų privalo 
atlikti darbo prievolę. 

2. Sveikais vyrais laikomi vyrai nuo 16 iki 60 metų amžiaus, jei sveikatos 
įstaigos nėra pripažinusios jų netinkamais dirbti. 

3. 


Berniukams nuo 14 iki 15 metų priverčiamieji darbai privalomi pagal 
jų sugebėjimą dirbti, kurį individualiai nustato priverčiamojo darbo 
pareigūnai. Priverčiamojo darbo pareigūnams pavesta kai kuriais at- 
vejais vyrus, senesnius kaip 60 metų, pripažinti tinkamais priverčia- 
majam darbui ir skirti jiems tam tikras užduotis. 


„Motinoms, turinčioms vaikų iki 5 metų amžiaus, priverčiamasis dar- 


bas neprivalomas. 


„Moterys, turinčios dirbančiųjų šeimos narių bei vaikų ir visiškai už- 


imtos namų ruoša, atleidžiamos nuo priverčiamojo darbo prievolės. 


„5-ame punkte numatytą atleidimą išduos priverčiamojo darbo parei- 


gūnas šiais atvejais: a) kiekvienoje namų valdoje tik viena moteris 
gali užsiimti namų ruoša, b) jei namų valdoje gyvena kelios moterys, 
namų ruošą atliks moterys, neatliekančios priverčiamojo darbo prie- 
volės, arba šios namų valdos vyriausioji moteris, c) į esamų namų valdų 
skilimą nebus atsižvelgiama. 


„ Visi vyrai ir visos moterys, turintys atlikti priverčiamojo darbo prie- 


volę, gauna iš priverčiamojo darbo pareigūnų atitinkamą darbo pažy- 
mėjimą ir jį visuomet nešiojasi su savimi. 


„Vyrai ir moterys, turintys atlikti priverčiamojo darbo prievolę, bet 


dėl blogos sveikatos nepajėgiantys dirbti sunkaus darbo už geto ribų, 
gaus lengvesnį darbą gete. 


1942, liepos 8 

Irenos Adamovič pranešimas ! 

Padėties Vilniuje apžvalga. Nuo dešimties iki šešiolikos Žmonių vie- 
name kambaryje. „Fiktyvūs asmenys“: į šeimą, kur kas nors turi gel- 
tonąją kortelę,? įtraukiami du ar trys žmonės. Įvedamos duonos kor- 
telės turėtų padaryti tam tikrą tvarką. 

Darbo vietos: geto dirbtuvės, kuriose dirba 120 žmonių. 

Mirties nuosprendžiai: žydų policija įvykdė mirties nuosprendžius — 
pakorė šešis žydus, kaltinamus nužudžius kitą žydą. Egzekuciją vyk- 
dė žydų policija.3 Nuo tol žydų policijos bijoma labiau negu bet kada. 
Privačiuose butuose prekiaujama visų rūšių prekėmis. 

Sveikatos tarnyba: darbas karo ligoninėje. Vilniaus gete yra norma- 
liai veikianti ligoninė. 

Prieš tris savaites vokiečiai įsakė perduoti jiems šimtą žydų, kurie 
būsią nubausti mirtimi už nelegalią prekybą gete.“ 

Vilniuje vokiečiai bendradarbiauja su lenkais ir puikiai vieni kitus 
supranta. Tarp lenkų ir lietuvių tvyro abipusis priešiškumas. 
Varšuvoje žmonės dar nepavargę nuo karo. Vilniuje jau pavargo. Vil- 
niuje beveik nėra areštų. 

Slapta organizacija:> Dvoržeckis, Dimantmanas, Pinčiukas, Trapido, 
Aba Kovneris, Glazmanas, Milkonovickis. 

Žydų taryba: Fridas, Jašunskis, Milkonovickis, Fišmanas, Gutmanas.* 
Birželyje egzekucijos vyko šiose vietovėse: Glubokoje, Dysnoje, Dru- 
joje, Lydoje, Želudoke ir Varanave. Vokiečiams ten priešintasi.7 Bėg- 
liai iš Varanavo ir Želudoko išsislapstė miškuose. Kai kuriuos jų nu- 
šovė. Lydoje liko tik 1500 žydų. Žydai, verčiami kasti duobes, pasi- 
priešino lietuviams ir gynėsi kastuvais. Dėl šio įvykio Vilniuje atsirado 
sąvoka „mirti garbingai“. 

Gestapui dirbęs žydas Lydoje nudūrė baltarusių šventiką. Už tai pa- 
reikalauta nubausti mirtimi tam tikrą skaičių žydų. Tam tikslui vokie- 
čiams atidavė kriminalinius nusikaltėlius. Šie nusikaltėliai kėlė žy- 
dams įvairiausius kaltinimus. Juos įkurdino kameroje su paslėpta sie- 
noje stebėjimo akute. Daugelį žydų apkaltino įvairiais prasižengimais. 
Juos išrikiavo į eilę: vienus atskyrė į dešinę ir nužudė, o kiti pakliuvo 
kairėn. Pastarieji liko gyvi. 

Sukilimas Lydoje. 

Drujoje sklinda gandai, esą žydai padegę miestą. Tai buvo maišto 
forma. Baltarusijoje steigiama savivalda; ten vyksta didelio masto žu- 
dynės. 

Po Velykų okupuotos Lenkijos provincijos miestuose vyko „akcijos“ 8 
Liubline nužudyta 42 000 žydų; gyvi liko trys. Mokytojams įsakydavo 
stebėti, kaip žudomi vaikai. Žydus suskirstė į vyrus, moteris ir vaikus. 
Dalį iš jų nuvarė į turgaus aikštę ir nužudė. Vaikai laikėsi įsikibę savo 
mokytojų. Juos mėtė į duobes - gyvus drauge su negyvais. Taip nužu- 
dyta penki šimtai vaikų. Mokytojai meldė, kad pirma nužudytų juos 
pačius, tačiau į jų prašymus nebuvo atsižvelgta. Mirštantieji maldavo 
pribaigti juos akmenimis, kad mirtis būtų greita, bet vokiečiai ver- 
čiau pratęsdavo jų kančias. Visa tai darė vokiečiai. Galų gale atėjo 
įsakymas nutraukti skerdynes. 

Hrubešove buvo getas su keliais tūkstančiais žydų. Tris tūkstančius 
nužudė, 1200 pasislėpė, 1500 rado prieglobstį apylinkėse. 

Yra keturių rūšių getų: uždari, atviri žydams, atviri krikščionims ir 
getai, kur įėjimas laisvas. Belžecas yra žudymo centras, Sobiboras ir 
Maidanekas naikinimo centrai. 

Krokuvoje dabar yra 10 000 žydų (anksčiau buvo 100 000). Nužudyti 
visi žydai Tarnove ir Mielece. Krokuvoje nusenusiems žydams yra spe- 
cialus getas. Jį supa mūrinės sienos, pastatytos miestui būdingu ar- 
chitektūros stiliumi. Ten yra daug informatorių. 

Čenstochovoje į getą ateina daug lenkų. Žydai dirba sunkiojoje pra- 
monėje. Žydų taryba veikia rūpestingai viską apgalvodama. Visi pri- 
valo dirbti. Yra trys kibucai, tačiau jų nariai vaikšto alkani.? Nėra 
egzekucijų. Žarki miestelyje, netoli Čenstochovos, greta Reicho sie- 
nos, duoda nustatyto dydžio kyšius, kad išvengtų bausmių. 

Radome Žydų taryba dirbo sumaniai ir daug pasiekė. Ten getas išsi- 
laikė neilgai. Lenkai kreipėsi į miesto teismą, kad išspręstų jų ginčus 
su žydais. Dabar mieste yra uždaras getas. Kai kur nors padėtis itin 
gera, taip nutinka, kad įvyksta sprogimas. 

Varšuvoje draudžiama minėti Žodį „getas“. Vietoj jo privalu sakyti 
„Žydų gyvenamoji zona“. Ieškojome uždaroje zonoje žydų, bet nė vieno 
neradome. Getą uždarė 1940 metų lapkritį. Šimtą vienuolika žmo- 
nių, sergančių infekcinėmis ligomis, atvežė į Varšuvą iš Kaliušino. 
Žmonėms krašte buvo įsakyta palikti mažus miestelius ir vykti į Var- 
šuvą. Žydai galvojo, kad išmušė jų valanda. 

Palenkės Bialoje ir Bialoje (Polesėje) neseniai vyko egzekucija. 
Varšuvoje yra du getai. Juos jungia gatvė, kertanti abu getus. Gatvė 
pertverta vartais: trys minutės praeiti žydams, trys minutės - lenkams. 
Greta geto - siena. Vartuose priešais geležinkelio stotį darbininkai 
mainikauja. Už mokestį jie slapčiomis pergabena žmones ir prekes. 
Trylikamečiai ar keturiolikmečiai žydų vaikai eina pro užkardą ir el- 
getauja lenkų pusėje. Jie gauna sriubos ir atsineša su savimi įvairių 
prekių. Neretai jie ten pasilieka ir nakčiai. 

Varšuvoje veikė visuomeninės organizacijos, ėjo laikraščiai ir pan. Iki 
balandžio viešasis ir socialinis gyvenimas tekėjo įprasta vaga. Balan- 
džio mėnesį vokiečiai atėjo su vardiniu sąrašu. Daugiausia suėmė 
Bundo narius ir čia pat juos sušaudė. Dėl to daugelį apniko liūdnos 
mintys. 


1942 


Buvome susitikę su Linderiu, menų magistru,!? ilgai šnekėjomės apie 
kultūrą. Tą pačią naktį jį sušaudė. 

Varšuvoje verda gyvenimas. Ten daugiau žydų nei bet kada. Jie atvy- 
kę čionai iš Silezijos ir Pomeranijos. 

Lenkijoje kuriama vergų šalis. Ištikimas valdžiai lenkas gali užimti 
fabriko valdytojo pavaduotojo pareigas. 

Vokiečiai norėjo duoti Lenkijai savivaldą, tačiau lenkai to pasiūlymo 
atsisakė. Vokiečių komisaras Frankas kelis kartus kvietėsi baroną Ro- 
nikerį!! iš Lenkų centrinės pagalbos organizacijos ir teikė jam įvairių 
pasiūlymų. Baronas juos atmetė. Frankas pasakė, kad jis tikriausiai 
tebeturįs ryšių su lenkų vyriausybe Londone. Ronikeris atsakė, kad 
jis ieškojęs tokių ryšių, tačiau jų užmegzti, deja, nepavyko. 

Kai kur Lenkijoje gyvuoja savivaldybės. Tačiau mokyklos nėra lais- 
vos nuo priespaudos ir suvaržymų. Vergų tauta negali tapti kitokia. 
Reiche jiems neleidžiama vesti moterį vokietę. Uždrausti lenkų su 
vokiečiais lytiniai santykiai. 

Irena Adamovič, lenkė katalikė, turėjusi tuo metu apie trisdešimt metų, užmezgė 
Varšuvoje artimus ryšius su sionistų Hachaluc organizacijos nariais, tad ją net vadi- 
no Chaluciše šikse (chalucų krikščionė). 1942 metų birželį ir liepą vokiečių okupuo- 
toje teritorijoje ji keliavo iš vieno geto į kitą perduodama informaciją apie gyvenimą 
juose. Tų metų birželį Kaune ji pateko į getą su grįžtančia iš miesto darbininkų 
brigada, prieš tai prisisiuvusi geltoną žvaigždę. Visą dieną Avrahamo Torio kamba- 
ryje ji bendravo su sionistų pogrindinės grupės Matzok nariais. Vėliau jai aprodė 
geto įstaigas ir kitą dieną ji išvyko į Šiaulius. Po kelių savaičių grįžo į Kauno getą ir 
atvežė naujos informacijos apie įvykius Lietuvoje ir Lenkijoje. Per šį antrąjį apsilan- 
kymą Irena Adamovič žodžiu perdavė šį pranešimą, kurį Avrahamas Tory pridėjo 
prie savo liepos 8 dienos dienoraščio. Septintajame dešimtmetyje Irena Adamovič 
aplankė Avrahamą Torį jo namuose Izraelyje, Tel Avive; čia ji susitiko kelis senus 
pažįstamus iš Hachaluc organizacijos. Mirė Lenkijoje. 

1941 metų spalį vokiečių darbo tarnyba Vilniuje išdavė nuo 3000 iki 3600 geltonųjų 
kortelių, skirtų geto gyventojams, dirbusiems organizacijose ir įstaigose už geto ri- 
bų. Ši kortelė, vadinama Schein, suteikė neliečiamybę ne tik jos turėtojui, bet ir 
žmonai (ar vyrui) ir dviem vaikams, ne vyresniems kaip penkiolika metų. Šalia tų 
pažymėjimų savininkų, neturėjusių pakankamai didelės šeimos, formavosi fiktyvios 
šeimos, kad kuo geriau išnaudotų pažymėjimo galimybes. 

Tai atsitiko 1942 metų birželio 4 dieną stebint Žydų tarybai ir tūkstančiams Vilniaus 
geto gyventojų. Buvo pakarti šeši žydai; visi jie „sukosi“ pogrindinėje juodojoje rin- 
koje. Juos pripažino kaltais dėl žydo nužudymo ir mėginimo nužudyti žydų polici- 
ninką. Egzekucija įvyko kitą dieną po žmogžudystės, kai visi Vilniaus žydų tarybos 
nariai patvirtino Vilniaus geto teismo sprendimą. Gensas, Vilniaus geto galva, veikė 
griežtai ir neinformuodamas vokiečių. 

4 Šios egzekucijos nebuvo įvykdytos. 

5 1941 metų rudenį Vilniaus gete sionistų partijos ir jaunimo sambūriai įsteigė slaptą 
organizaciją. Ją pavadino Stogu, arba Septynių komitetu, pagal narių skaičių. Tie 
septyni buvo dr. Meiras Dvoržeckis; Sava Gurianas nuo sionistų darbininkų, kurį 
vėliau pakeitė Izraelis Dimantmanas; Avrahamas Pinčiukas nuo bendrųjų sionistų 
(A); Chaimas Trapido nuo bendrųjų sionistų (B); Aba Kovneris nuo Hašomer Ha- 
cair; Josifas Glazmanas nuo revizionistų ir Šabtajus Milkonovickis nuo nepartinių 
sionistų. 

6 Vilniaus žydų tarybos nariai buvo: Anatolis Fridas, banko valdytojas, asimiliuotas 
žydas; Griša Jašunskis, advokatas ir Bundo šalininkas, pabėgęs iš Varšuvos; Joelis 
Fišmanas, batsiuvys ir Bundo aktyvistas, prieškarinės Vilniaus bendruomenės vado- 
vaujančios tarybos narys; Šabtajus Milkonovickis, advokatas, daugelį tarpukario metų 
Vilniaus žydų bendruomenės viceprezidentas, vėliau prezidentas; ir G. Gochmanas 
(ne Gutmanas, kaip rašė Avrahamas Tory), inžinierius. Šiuos vyrus paskyrė į Vil- 
niaus geto Žydų tarybą 1941 metų rugsėjo 7 dieną. 

7 Birželio 10 dieną Lydoje iš viso nužudyta 1200 žydų, birželio 25 - dar 5000. Drujoje 
per birželio „akciją“ nužudyta 1000 žydų. Birželio 14 dieną 4000 žydų nužudyta 
Dysnoje, o birželio 19 - 2500 Glubokoje ir dar dviejuose Baltarusijos miestuose — 
Breslaujoje (birželio 3 nužudyta 3000 žydų) ir Slonime (birželio 29 nužudyta 10 000). 
Anksčiau, gegužės mėnesį, kai Želudoke nužudyta 1400 žmonių, žydai masiškai bė- 
go į miškus iš netoli esančios Lydos ir iš Stolpcų. Gegužės 11 dieną 3000 žydų 
nužudyta Varanave. 

š 1942 metais pirmoji Velykų naktis buvo balandžio 2. 

9 Šie kibucai buvo dalis prieškarinės sistemos Hachšara, kuri turėjo ruošti jaunus žy- 
dus bendruomeniniam gyvenimui Palestinoje. Visos pagrindinės sionistų jaunimo 
organizacijos - Gordonia, Hašomer Hacair ir Dror - turėjo žemės ūkio mokymo cen- 
trus Čenstochovoje. 

10 Menachemas Linderis, ekonomistas ir demografas, aktyviai veikė Varšuvos pogrin- 
dyje, įkūrė organizaciją Ikor (hebrajiškas akronimas - Žydų kultūros organizacija). 
Nužudytas 1942 metų balandžio 18 dieną. Tą naktį vokiečiai nužudė keliasdešimt 
pogrindžio aktyvistų. 

! Baronas Adamas Ronikeris Pirmojo pasaulinio karo metais vadovavo didžiausiai 
lenkų visuomeninei labdaros organizacijai. Nacių okupacijos laikotarpiu vadovavo 
panašiai draugijai - Centrinei pagalbos organizacijai. Be to, vadovavo Aukščiausiajai 
pagalbos organizacijai, kuri vienijo lenkų, žydų ir ukrainiečių pagalbos organiza- 
cijas. 


1942, liepos 8 


Gete buvo Irena. 

Geto sargybos vadas apėjo getą. Jis lankėsi „Lituanikos“ kino salėje, 
naujojoje daboklėje vengiantiems darbo ir geto sargybos būstinėje prie 
pirmųjų vartų. 

1942, liepos 9 


Į getą atvyko ponas Michnovskis ir panelė Geršteinaitė. Abu jie kaž- 
kokiu būdu Lazdijuose išliko gyvi. Jie slėpėsi valstiečio tvarte.! 
Devintajame forte nužudyta grupė žydų, iš jų du keturiolikmečiai ber- 
niukai. 
1! Žydai, besislapstantys įvairiuose kaimuose, kartais ieškodavo prieglobsčio gete, nes 
nebegalėdavo toliau gyventi kaip medžiojami gyvūnai. Šiuo atveju du atvykėliai, vie- 
ninteliai likę gyvi Lazdijuose, Avrahamo Torio gimtajame mieste, savo akimis matė, 


kaip buvo žudomi miestelio žmonės ir dvi Torio seserys su šeimomis. Abu šie liudi- 
ninkai išliko per karą gyvi ir dabar gyvena Izraelyje. 


1942, liepos 10 


Lipceris paskyrė Mošę Jackaną savo atstovu. Pastarasis įgaliotas tik- 
rinti visus Tarybos skyrius ir gauti informaciją apie jų veiklą. 


1942, liepos 11 


Įvyko Tarybos posėdis dalyvaujant Lipceriui. Buvo pasiūlyta Tarybai 
palikti jos įgaliojimus. Visi reikalai dėl darbo prievolės turės būti patei- 
kiami tiek Tarybai, tiek Lipceriui. Geto administracijos darbuotojai tu- 
rės reikalų tik su Taryba. Taryba parengė atitinkamą aplinkraštį. Miesto 
darbo brigadų korteles gaus tik aerodrome dirbantieji žmonės. 

Vydmanas aplankė getą ir Tarybos įstaigas. Jį lydėjo keturi hitlerju- 
gendo nariai. Vienas jų su patyčia replikavo: „Už geto ribų nieko negau- 
si. Žydai turi viską“. 


1942, liepos 12 


Gete pradėjo veikti malūnas.! 
Paskutiniai Kaspio apsilankymai gete. Baideris ir toliau turi gestapo 
leidimą.2 

Kasdien lietuviai suima dešimtis žydų už prekiavimą mieste.3 

! Kadangi miesto malūnams, kurie tiekė miltus ir vokiečiams, ir vietiniams lietuviams, 
trūko darbo jėgos, vokiečiai geto viduje leido veikti mažam primityviam malūnui. 
Visi labai džiaugėsi galimybe slapta į getą atgabenti daugiau negu oficialiai leidžia- 
ma kviečių ir sumalti juos geto gyventojams. Šis malūnas, globojamas Tarybos socia- 
linės pagalbos skyriaus, anksčiau veikė nelegaliai. 

2 Ir Baideris (dirbęs su Kaspiu), ir Mošė Jackanas (dirbęs su Lipceriu) turėjo gestapo 
leidimus išeiti iš geto ir vykti į Kauną be sargybos. 

3 Lietuviai apsimesdavo norį pirkti daiktus ar mainyti juos į maistą; po to paimdavo 
juos, o žydą savininką įduodavo policijai ar gestapui. 


1942, liepos 13 


Keturi hebrajų kalbos mokytojai užbaigė savo darbą - išrūšiavo kny- 
gas, kurias gete konfiskavo Rozenbergo organizacija. 
Taryba skiria premijas už gerą daržų priežiūrą. 
Į getą atvežė aštuonis žydus iš Pilviškių, kur jie dirbo tenykščiame 
kailių fabrike. Daugiau žydų ten nebeliko.! 
! 1941 metų liepos mėnesį Pilviškių miestelyje buvo 1000 žydų. Daugumą jų nužudė 
rugpjūčio ir rugsėjo mėnesiais. Slapstęsi apylinkių sodybose ir išlikę gyvi patvirtina, 
kad Tigro fabrike dirbusius aštuonis perkėlė į Kauno getą. 


1942, liepos 14 


Nurodymas: ryšulius prie vartų tikrins lietuviai policininkai. Vokie- 

Tarybos posėdis. Svarstyta, kaip išgelbėti du policininkus, Krumą ir 
Šubicą, kuriuos laiko Devintajame forte. Iki šiol jie gelbėjosi nuo mirties 
pateikdami išgalvotas pavardes. 

Keturis žydus iš Lodzės atvežė į geto ligoninę operuoti. Jie daug lai- 
ko išbuvo darbo stovykloje. 


1942, liepos 15 


Į getą atvyko Mošė Levinas iš Vandžiogalos.! Jis ten per stebuklą iš- 
sigelbėjo nuo žudynių ir slapstėsi miške. 
Gestapas davė leidimą įsteigti prie žydų policijos kriminalinį skyrių. 
'! Dauguma iš 400 Vandžiogaloje, mažame miestelyje Kauno apskrityje, gyvenusių žy- 
dų buvo nužudyta 1941 metų liepą ir rugsėjį. Gyvų liko vos keletas. 


1942, liepos 16 


Taryba paskyrė bausmę - trijų dienų areštą arba dešimties markių 
pabaudą dvidešimčiai geto gyventojų, nepaklususių sanitarijos skyriaus 
nurodymui apsišvarinti nuo utėlių. 

Vydmanas išleido skelbimą: leidimus vaikščioti miesto gatvėmis už 
geto ribų be sargybinio išduoda tik miesto komisaras arba gestapas. Visi 
kiti leidimai nebegalioja.! 

1 Darbovietės, daugiausia karinės, pradėjo išdavinėti leidimus išeiti iš geto be paly- 
dovo. Tai sukėlė Vydmano įniršį. 


1942, liepos 16 


DOKUMENTAS 

Vydmanas, miesto komisaro būstinė, - geto vokiečių sargybai, 

Kaunas, Vilijampolė, perduoti Žydų tarybai 

Būtina viešai paskelbti, kad darbovietės mieste neturi teisės išduoti 
žydams darbininkams pažymėjimų, leidžiančių vaikščioti gatvėmis be 
sargybos. 

Darbininkai žydai negali prašyti iš darbdavių tokių pažymėjimų ir pri- 
valo į tai atkreipti darbdavių dėmesį. Jei bus rasti žydai su tokiais 
pažymėjimais, jie bus perduoti bausti gestapui. 

Leidimus vaikščioti gatvėmis gali išduoti tik miesto komisaras arba 
gestapas.l 


1 Užrašas dokumento apačioje: „Nedelsiant skelbti ir veikti. Katainas, SS“. 


1942, liepos 17 


Dvi moterys iš kalėjimo sugrįžo į getą. 
Paklūstant vokiečių darbo tarnybos atsiųstam nurodymui, penkias- 
dešimt žydų darbininkų iš geto pasiųsta dirbti į Jonavą.! 

1 Jonava - miestas Kauno apskrityje, kuriame tuomet gyveno 3000 žydų. 1941 metų 
rugpjūtį apie 2500 jų buvo nužudyta. Rugsėjį likusių gyvų Jonavos žydų atstovai 
vyko į Kauną prašyti pagalbos surinkti 100 000 markių, kad sumokėtų lietuviams 
išpirką. Visus žydus, likusius Jonavos kareivinėse, spalio 4 nuvarė į Kauną, į mažąjį 
getą, matyt, kad sunaikintų Devintajame forte. Tačiau jie atvyko vidurnaktį, kai „ak- 
cija“ buvo jau pasibaigusi. Juos įkurdino didžiajame gete. Kadangi 1942 metų lie- 
pos mėnesį Jonavoje žydų nebebuvo likę, darbininkus žydus ten siuntė iš Kauno. 


1942, liepos 18 


Epšteinų šeima išvyko nelegaliai į Vilniaus getą sunkvežimiu, atva- 
žiavusiu iš Vilniaus. 

Vydmanas per geto sargybos vadą uždraudė Lipceriui steigti savo būs- 
tinę ar kištis į Tarybos reikalus; jis galįs užsiimti tik darbo klausimais. 

Penkios moterys, kalintos Devintajame forte, grįžo į getą. 

1942, liepos 19 


Izraelis Berlinas, penkiasdešimt dvejų metų, pasikorė. Paskutiniu me- 
tu jis buvo visai abejingas aplinkai. 


1942, liepos 20 


Taryba pakeitė žydų policijos nuostatus ir statusą: nuo šiol žydų poli- 
cija įgaliojama tirti kriminalines ir civilines geto gyventojų bylas. Anks- 
čiau tokios bylos buvo geto žydų teismo prerogatyva. 


1942, liepos 21 


Į getą iš darbo stovyklos durpyne dviejų dienų poilsiui atvyko Goldi- 
nas. Jis perdavė linkėjimus iš Radviliškio stovyklos, kur žydai kasa dur- 
pes, ir iš tenykščio geto.! 

! Radviliškis - svarbus geležinkelio mazgas Vidurio Lietuvoje. 1941 metų liepą ten 
buvo 250 žydų šeimų. Daugumą tą vasarą nužudė, prieš tai perkėlę į apleistą ka- 
riuomenės stovyklą. Maža dalis liko gete ir darbo stovykloje. 


1942, liepos 22 


Naktį tikrinti vengiantieji darbo. 
Dviejų sunkvežimių avarijoje buvo rimtai sužeista šešiolika žydų dar- 
bininkų. Jie važiavo iš geto į darbą Kybartuose.! 
Rabinas Šmukleris ir rabinas Sniegas Tarybos būstinėje perskaitė „Ei- 
cha“ („Raudas“).2 
Vydmano ir Tarybos narių pokalbis apie produktus, nepatiektus getui. 
Vydmanas pareiškė, kad reikalauti įžūlu. Jis pats žinąs, ką reikia daryti. 
! Kybartai - miestelis prie sienos su Vokietija. Jo žydų bendruomenė, apie 200 žmo- 
nių, buvo išžudyta 1941 metų vasarą. 
2 Pagal žydų kalendorių, tai buvo 5702 metų Tišos B'Av išvakarės (Av devintoji, pas- 
ninko diena). Sią dieną gedima ir apraudama du Jeruzalės šventyklos sugriovimai 


(pirmasis — chaldėjų, antrasis - romėnų). Be to, 1492 metais šią dieną paskelbtas 
įsakas apie žydų išvarymą iš Ispanijos. 


1942, liepos 23 


Vydmanas uždraudė gabenti į getą malkas krikščionims priklausan- 
čiais vežimais. Rastas būdas apeiti tam draudimui: prie vartų į vežimą 

lipdavo žydas važnyčiotojas, iškraudavo malkas geto viduje ir grąžinda- 
vo vežimą valstiečiui, laukiančiam prie vartų. 
Naktį kaukė oro pavojaus sirena. 


1942, liepos 24 


Gestapas paskelbė įsakymą: nėštumas gete draudžiamas. Kiekvieną nėš- 
tumą būtina nutraukti. Aštuonių ar devynių mėnesių galima palikti. Nuo 
rugsėjo mėnesio gimdyti griežtai draudžiama. Nėščių moterų laukia mirtis. 

Netikėtas Irenos vizitas.! 

Geto sargybos vadas Katainas baigė savo tarnybą. Naujasis vadas bus 
Tylė.2 

! Irena Adamovič, kuri liepos 8 lankėsi gete. 
2 Tylė geto sargybos daliniui buvo vadovavęs tik prieš mėnesį. Tada jį pakeitė Katainas. 


1942, liepos 25 


Geto sargybos vadas įsakė išrauti krūmus palei Neries upę. Atrodo, 
kad ten anksčiau slapstėsi krikščionis parašiutininkas. 
Kaspis išvyksta į Vilnių. Jis atėjo į getą atsisveikinti. 


1942, liepos 26 


Lietuviai skleidžia gandus apie geto likvidavimą. Sako, žydus perkel- 
sią į Petrašiūnus, Kačerginę! ir kitur. Gete tvyro nerami atmosfera. 
Prie žydų policijos įsteigta komisija, turinti įgaliojimus organizuoti 
apsaugą per oro antpuolius. Jai vadovauja geto sargybos vadas. 
! Petrašiūnai - Kauno priemiestis; ten veikė popieriaus fabrikas, kur nugabeno dalį 
gete konfiskuotų knygų. Kačerginė - vasarvietė netoli Kauno, prie Nemuno upės; 


tarpukariu žydai mėgo ten vasaroti. Kauno geto metais žydų darbo brigada ten kir- 
to medžius ir krovė rąstus į baržas. 


1942, liepos 27 


Taryba aiškinosi su vokiečiu dirbtuvių direktoriumi Pešeliu dėl mais- 
to tiekimo. 
Gandai apie dar gyvus žydus Pravieniškių darbo stovykloje.! 
! Pravieniškės - geležinkelio stotis, esanti dvidešimt kilometrų nuo Kauno į Vilniaus 


pusę. Ten veikė darbo stovykla nusikaltėliams. Vokiečiai vežė žydus į šią stovyklą iš 
įvairių getų, tam tikrą laiką pristatydavo dirbti, po to nužudydavo. 

1942, liepos 28 


Gestapas pasiuntė dvylika žydų (Michnickį, Izraelitą ir kitus) į De- 
vintąjį fortą. Juos suėmė už įvairius prasižengimus. 


1942, liepos 29 


Taryba išsiuntinėjo aplinkraštį gydytojams ir akušerėms pranešdama 
apie reikalavimą nutraukti nėštumus. 

Gete įsteigta draugija, pavadinta „Pagalba skurstantiems ir alkstan- 
tiems“. Steigėja yra ponia Krumer. 


1942, liepos 30 


Pastaruoju metu geto gyventojams palengvėjo rūpesčiai dėl maisto. 
Vartų sargybiniai nelabai griežti. Vokiečiai gavo įsakymą atiduoti įeina- 
mųjų vartų kontrolę lietuviams, tuo tarpu patys vokiečiai turi juos pri- 
žiūrėti ir jokiu būdu nieko sau neimti. Matydami vokiečių abejingumą 
lietuviai taip pat nebenorėjo atiminėti pro vartus nešamų daiktų. Jie ne- 
galėjo pasidžiaugti grobiu, nes kiekvieną prie vartų konfiskuotą daiktą 
turėjo atiduoti geto vokiečių sargybai. 

Todėl prie geto vartų atmosfera laisvesnė, ir gyventojai tai jaučia. Įvai- 
rių prekių kainos krito ir - svarbiausia - gyventojai turi ką valgyti. Gete 
daugiau nebėra alkanų. 

Geresnis įvairių daržovių derlius dar pataisė padėtį. Geto daržams 
įdirbti padėta daug pastangų ir jos dabar duoda vaisių. Galime didžiuo- 
tis plačia patirtim, kurią sukaupė Tarybos daržininkystės skyrius. Rezul- 
tatai ypač malonūs dar ir dėl to, kad žydams dažnai prikišama, esą jiems 
žemė ir žemės ūkis svetimi. Vokiečių valdžia ir gestapas turėjo pripažin- 

Žydų tautos talentas ir sugebėjimai prisitaikyti bet kokiomis sąlygo- 
mis dabar atsiskleidė daržovių auginimu ir laukų įdirbimu gete. 

Prieš geto įsteigimą agronomas Kelzonas buvo Žydų banko direkto- 
rius. Čia, gete, jis prisiminė savo ankstesnę profesiją, nors grįžti prie Že- 
mės ūkio paskatino nelaimė. Jis pradėjo savo profesines žinias taikyti 
praktikoje.! 

Paklaustas, iš kur jis, dvidešimt metų dirbęs bankininkystėje, išmano 
apie daržų priežiūrą, atsakė: „Net aktyviai įsitraukęs į bankų veiklą, vi- 


114 


1942 


sada labai dėmesingai sekiau žemės ūkio mokslo literatūrą, jo raidą. Da- 
bar galiu panaudoti šias Žinias geto žmonių naudai“. 

Orai šiais metais palankūs daržininkystei, todėl mes surinkome gerą 
derlių. 

Dabar Kauno žydai iš tikro įvertino, kokie svarbūs yra daržai ir jų 
priežiūra. Štai kodėl niekas neardo lysvių ir nerenka dar neužaugusių 
daržovių. Visi žino, kad tai skirta daugybės žmonių maitinimuisi ir dar- 
žoves reikia saugoti bei jomis rūpintis. Daržai neaptverti, nes trūksta 
lentų ir plieninės vielos. Pakanka pastatyti ženklą su užrašu: „Daržų sar- 
gybinių organizacija“. Grupės vaikų patys pasisiūlė saugoti daržus. 

Deja, praėjusią savaitę vėl pasklido gandai apie griežtus įsakymus, 
paruoštus getui po ilgo atvangos laikotarpio. Sklando gandai, kad visi 
žydai bus perkelti iš geto į Petrašiūnus ir kad ten jau renčiami jiems 
barakai. 

Kitomis žiniomis, liepos 24 visus žydus (apie 1200) iš Karaliaučiaus 
išvežė į Rytų teritorijas, mieste beliko tik keturios ar penkios šeimos. 

Dar naujienos, taip pat nerimastingos: 1) nuo kito mėnesio pirmos 
dienos bus konfiskuoti visi žydams priklausantys pinigai; kiekvienai šei- 
mai leis turėti tik 100 markių; 2) sumažės geto teritorija, nes norima 
atskirti iš jos nemažą plotą (Demokratų gatvę). Šią gatvę jau buvo atkir- 
tę nuo geto, bet po tam tikro laiko vėl prijungė; 3) Lodzės žydus, dirbu- 
sius prie Kauno- Vilniaus plento statybos, išvežė į Rygą; juos pakeis 500 
darbininkų iš geto. 

Tokios žinios geto gyventojams kėlė didelį susirūpinimą. Dėl to pir- 
kliai padidino prekių kainas. Žmonės klausinėja: ar vėl prasideda de- 
portacijų ir egzekucijų laikai? 

Iki šiol žydai nebuvo patenkinti savo gyvenimu gete. Tikimybė, kad 
artimoje ateityje bus geriau, atrodo labai menka. Tačiau net ir dabarti- 
nėmis sąlygomis niekas nenori klajoti iš vienos vietos į kitą tartum kūną 
praradusi siela, nerimastingai besiblaškanti po pasaulį. 

Čia reikėtų pridurti ir apie nesenus pasikeitimus: Lipcerį paskyrė ges- 
tapo atstovu ryšiams su Taryba, išvyko Kaspis. Šios permainos labai su- 
jaudino Tarybos narius. Jie norėjo išgirsti, kad gandai netikri, kad jais 
visiškai negalima tikėti. 

Taryba paprašė L. sužinoti gestapo būstinėje, kiek tuose ganduose 
teisybės. Ten atsakė, kad „jie visai nepagrįsti ir greičiausiai juos skleidžia 

lietuviai. Jų tikslas — nukreipti vokiečių dėmesį nuo lietuvių reikalų ir 
pasukti žydų link. Tų gandų skleidėjai bus nubausti“. 

Į getą atvyko penki žydai. Jie tiesė plentą ir rizikuodami gyvybe įvai- 
riausiais keliais pabėgo iš darbo stovyklos. Šios darbo stovyklos gyvento- 
jus vežė mašinomis į Rygą ir pakeliui penkiasdešimt žydų pabėgo. Kai 
jie šokinėjo iš sunkvežimių, į juos šaudė. Du bėgliai puolė į upę ir tūnojo 
iki kaklo pasinėrę vandenyje. Kai pirmasis pavojus praėjo, jie įlindo į 
mišką ir ten slapstėsi. Po to ėjo aplinkiniais keliais, kol pasiekė Kauną. 
Čia jie įsimaišė į žydų darbininkų būrį ir su jais grįžo į getą. Jie buvo 
pusnuogiai, basi, alkani ir persigandę. Pusantrų metų jie sunkiai dirbo 
uoste ir kelio statyboje. Pastaruoju metu padėtis tapo ypač nepakeliama. 
Juos kamavo badas ir sekinamas darbas. Visa, ką turėjo, išmainė į duo- 
nos riekę. Jų apranga - šiurkštūs vargani drabužiai, virtę skudurais. 

Stovyklos komendantas vaizdavo esąs darbininkų draugas. Iš tiesų jis 
atsikratydavo kiekvieno, dėl vienų ar kitų priežasčių atsiliekančio. Kartą 
dvidešimt žmonių nužudyta įšvirkštus jiems nuodų, 0 prieš tai jiems sa- 
kė, kad yra išsekę, ligoti ir todėl jiems reikią poilsio. Kurie prašydavosi 
pas gydytoją, nuvesdavo į mišką ir sušaudydavo. Tik keturis gyventojus 
atvežė į getą operuoti; ten jie tebėra iki šiol. 

Taryba ėmėsi padėti šios darbo stovyklos gyventojams. Ta pagalba 
davė šiek tiek naudos. Tačiau juos jau apėmė neviltis, ir jie naudojosi 
kiekviena proga pabėgti nepaisydami rizikos. 

Penkiolika tokių žmonių dabar gyvena gete. Visų pirma dezinfekcijos 
centre juos apšvarino nuo utėlių. Po to jie gavo drabužių, kad galėtų 
gete nuslėpti savo padėtį. Pikta akis jų neturi pastebėti. Tuo pat metu 
Tarybai jie kelia rūpesčių: jei tik gestapas sužinos, kad jie yra gete, laukia 
vienintelis likimas - mirtis. 

Šiandien gavau laišką iš žmogaus, gyvenančio gretimame miestelyje. 
Jis šaukiasi pagalbos. Ilgą laiką jis drauge su visa šeima slapstėsi kluone. 
Vienas iš jų susirgo ir mirė nuo džiovos. Dar du buvo sučiupti ir nužudy- 
ti. Pagavo ir kelis kitus, bet vėliau pakrikštiję paleido. Kiti irgi tapo krikš- 
čionimis, tačiau apylinkės valstiečiai jų tokiais nepripažįsta. 

Jie šaukiasi pagalbos. Pastaruoju metu tokie laiškai dažni. Gavau jų 
gana daug. Kiekviename rašoma tas pat: laiškų autoriai trokšta gyventi 
žydiškoje aplinkoje su žydais. Jie pasirengę žydo lemčiai - tebūnie kas bus. 

„Tremtiniai“ iš kaimyninių miestelių ir kaimų pradėjo burtis į Kauno 
getą. Tačiau niekas nežino, ar šie žmonės ras čia fizinį ir dvasinį prie- 
globstį. 

Pastaruoju metu užsimezgė glaudūs Tarybos ir Pešelio, geto dirbtu- 
vių direktoriaus vokiečio, ryšiai. Jų pagrindas - abiejų pusių praktiniai 
interesai. Ką ir sakyti, getui dirbtuvės gyvybiškai svarbios. Nuo tada, kai 
dirbtuvės iš geto tarybos rankų perėjo vokiečių komisaro žinion, įvairios 
įmonės reikalauja medžiagų, mašinų dalių ir įvairių paslaugų, kurias tei- 
kia ar gamina Tarybos įstaigos. Žaliavų gavimo sistema pagal paskyras 
reikalauja iš Tarybos dirbti ypač tiksliai. Nėra privačių tiekėjų, kurie rū- 
pintųsi įvairiomis medžiagomis ir paslaugomis pramonei. Tokiais atve- 
jais užsakymai perduodami Tarybai, 0 ši ieško būdų gauti reikiamas me- 
džiagas ar paslaugas iš geto gyventojų arba mieste, arba iš pažįstamų 
lietuvių už prieinamą kainą. 

Štai, pavyzdžiui, Pešelis, geto dirbtuvių vadovas vokietis, kreipėsi į 
Garfunkelį su skubiu prašymu surasti jam vienuolika mažų ričių siuvimo 
mašinoms. Be šių detalių jis negalės įvykdyti didelio vokiečių kariuome- 
nės užsakymo. Jis sakė atsidūręs sunkioje padėtyje, kadangi veikdamas 
įprastais kanalais, t. y. pateikdamas užsakymą valdžios įstaigoms, jis nie- 
kaip negauna reikiamos detalės. Taryba, kaip paprastai, padarė viską, ką 
galėjo, ir surado tas rites. Pešelis buvo labai patenkintas ir pareiškė esąs 
pasirengęs padėti žydų įstaigoms; tai be galo svarbu. 

Žydų veiklumas ir sugebėjimas prisitaikyti prie bet kokios situacijos 
leido įrengti gete dideles dirbtuves. Tačiau kai dirbtuvės pradėjo veikti ir 
dirbo sklandžiai, vokiečių viršininkai pamanė, kad Taryba ten nereika- 
linga. Bet tikrovė ne kartą parodė, kad tvarkingam tų įmonių darbui žy- 
dų sugebėjimai vis dėlto turi didžiausią reikšmę. 

Dr. Elkesą jo namuose aplankė generolas Geilingas, vadovaujantis 
visiems darbams aerodrome.3 

Į getą atvyko penki žydai iš darbo stovyklos netoli Vievio.* Jiems da- 
vė viršutinių ir apatinių drabužių. 

Gestapas paneigė vėl gete pasklidusius nerimastingus gandus. 

Nustatyta, kad pateikiant prašymą dėl įvaikinimo reikia mokėti pen- 
kiasdešimt pifenigių. 

! Šlomo Kelzonas, prieškario Lietuvos sionistų ir žydų kooperatinio judėjimo veikė- 
jas. Taryba jį paskyrė prižiūrėti visuomeninius Kauno geto daržus. 

2 „L.“ - Lipceris, per kurį Taryba dažnai mėgindavo išsiaiškinti gandus. 

3 Kai šalia nebūdavo kitų vokiečių, generolas Geilingas su dr. Elkesu elgdavosi pa- 
garbiai. Paprastai jis apsilankydavo pas dr. Elkesą, kai aerodrome reikėdavo pa- 
pildomos darbo jėgos. 

* Vievis, miestelis prie Kauno- Vilniaus kelio. Čia prieš karą gyveno 350 žydų. Dau- 
guma jų buvo nužudyta 1941 metų spalį ir dabar į netoliese esančią darbo stovyklą 
vežė dirbti žydus iš kitų miestų. 


1942, liepos 31 


Vydmanas kalbėjosi su Golubu. Pokalbyje dalyvavo geto komendan- 
tas Tylė, domėjęsis Tarybos sudėtimi. 

10 val. vakaro geto komendantas Tylė pareikalavo surasti jam por- 
nografinės literatūros.! 


! Tarybai šį reikalavimą perdavė budintis geto žydų policijos pareigūnas. 


1942, rugpjūčio 1 


Gestapo reikalavimu Lipcerio dešiniąją ranką Baiderį paskyrė poli- 
cijos pareigūnu švarai. 


1942, rugpjūčio 2 


Tarybos paruoštas pranešimas: mirus žmogui, ant atstojančios antka- 
pį medinės lentelės greta numerio leidžiama užrašyti mirusiojo vardą ir 
pavardę.! 

Į getą atvyko dvi seserys iš Skaudvilės. Jos išsigelbėjo per stebuklą. 
Iki šiol jos slapstėsi pas valstiečius. 

! Ankstyvuoju geto gyvavimo laikotarpiu vokiečiai draudė užrašus ir net vardus ant 
kapų, kuriuos numeravo, tačiau ant kapo nebūdavo jokio skaičiaus. Vėliau jie leido 
prie kapo tvirtinti lentelę su numeriu. 1942 metų rugpjūtį jie sutiko, kad po nume- 
riu būtų rašomas visas mirusiojo vardas. 


2 Skaudvilė - miestelis Vakarų Lietuvoje, kur beveik visi jo žydai - 1000 žmonių - 
buvo nužudyti 1941 metų vasarą. 


1942, rugpjūčio 3 
Krumą ir Šubicą parvežė atgal iš Devintojo forto. Abu buvo pasmerkti 
mirti, tačiau kai juos turėjo vesti iš forto požemio į egzekuciją, jie neatsi- 
liepė šaukiami pavardėmis. Taip jiedu išsigelbėjo nuo mirties. 
Vydmanas baigė savo tarnybos laiką. 

1942, rugpjūčio 4 


Vietoj dešimties tonų duonos getui patiekta dvi tonos supuvusių ko- 
pūstų. Vydmanas pasiuntė mus pas vokiečių maitinimo skyriaus viršinin- 
ką, bet ten jie veja žydus šalin; vidun įleidžiami tik vokiečiai.! 

Brigadenfiureris Vysockis, policijos Lietuvoje vadas, apsilankė gete.2 
Jis apžiūrėjo geto sargybą, dirbtuves, vokiečių darbo tarnybą ir kitas 
įstaigas. 

! Šešias savaites getui vietoj duonos maistui tiekė sugedusius raugintus kopūstus. Vi- 
si kreipimaisi į geto komendantą nedavė rezultatų, kol pagaliau Vydmanas nusi- 
leido ir liepė Tarybos atstovui nueiti į vokiečių civilinės valdžios tiekimo skyrių. Te- 
nai ėjo Avrahamas Tory, lydimas vokiečio sargybinio ir įėjo į vidų nepaisydamas, 
kad tai buvo leidžiama tik vokiečiams ir lietuviams. Jį greitai išvijo iš pastato paly- 
dėdami spyriais ir riksmais. 

2 SS brigadenfiureris Lucianas Damianus Vysockis, vokiečių policijos Lietuvoje va- 
das. Taip pat visoje Lietuvos teritorijoje vadovavo SD (saugumo tarnybai), SIPO 
(saugumo policijai), ORPO (viešosios tvarkos policijai) ir lietuvių policijai. 


1942, rugpjūčio 4 
DOKUMENTAS 
Zydų tarybos aplinkraštis, pasirašytas dr. Elkeso, 
apie geto pasų prievolės įvedimą 
Nuo rugpjūčio 5 dienos kiekvienas geto gyventojas privalės turėti as- 
mens liudijimą — geto pasą. 
Nuo tos dienos asmens tapatybė bus nustatoma remiantis vien tik 
tuo dokumentu. Geto pase įrašoma pavardė, vardas, tėvavardis, gi- 
mimo data ar amžius ir adresas. 
Kad būtų išvengta klaidų ar nesusipratimų, visi Tarybos skyriai tais 
atvejais, kai aiškinama ir patvirtinama asmens tapatybė, privalo rei- 
kalauti asmens liudijimo ir esant reikalui užrašyti jo numerį. Konkre- 
čiai tai bus reikalinga: 
paduodant prašymus, 
išrašant pažymas, patvirtinimus ir kt., 
išmokant pinigus, 
išduodant maistą, 
sudarant įvairius sąrašus ir pan., 
išduodant buto orderius, 

ir visais kitais atvejais, kai svarbu nustatyti asmens tapatybę. Be šių 
bendrųjų reikalų, kiekvienas Tarybos skyrius naudos asmens liudiji- 
mus tokiems reikalams: 


„Maisto skirstymas. Asmens liudijimų numeriai turi būti įrašyti visų 


parduotuvių ir maisto skirstymo įstaigų pirkėjų ar kitokiuose sąra- 
šuose. Tai padaryti reikia per vieną mėnesį. Be to, šiuos numerius 
būtina įrašyti ir į malkų išdavimo korteles. 


„Darbo skyrius. Asmens liudijimų numeriai turi būti įrašyti į darbo sky- 


riaus kartoteką. Į naujai išduodamas miesto darbo korteles ir aero- 
dromo korteles būtina įrašyti asmens liudijimo numerį. Išduodant 
atleidimo ar išėjimo pažymėjimus privalu įrašyti asmens liudijimo 
numerį. 


„Socialinės pagalbos skyrius. Visų socialinių lengvatų gavėjų kortelėse 


turi būti įrašytas asmens liudijimo numeris. Pagal asmens liudijimą 
esant reikalui būtina pataisyti turimus apie asmenį duomenis. Leng- 
vatų — maisto, daiktų, pinigų ir kt. — gavėjo tapatybė turi būti nu- 
statyta pagal asmens liudijimą. 


„Sveikatos skyrius. Kai ligonis guldomas ligoninėn, jo asmens liudiji- 


mo numerį būtina įrašyti priėmimo žurnale. Ligonių sąrašuose, siun- 
čiamuose ligoninės administracijai maisto daviniui išrašyti, privalu 
nurodyti ligonių asmens liudijimų numerius, kad būtų išvengta nesu- 
sipratimų tvarkant maisto davinio apskaitą. 


„Policija. Zinioms, pranešimams ir kitiems svarbiems dokumentams 


surašyti būtina reikalauti asmens liudijimo ir užrašyti jo numerį. 

tą, kaip ir kitais atvejais, kai reikia nustatyti asmens tapatybę. 
Suimtųjų asmenų sąrašuose, siunčiamuose maistą skirstantiems pa- 
reigūnams maisto daviniui išrašyti, privalu nurodyti suimtųjų asmens 
liudijimų numerius, kad būtų išvengta nesusipratimų tvarkant suim- 
tųjų maisto apskaitą. 


„Registracijos skyrius. Geto gyventojų sąrašai turi būti patikslinti pagal 


asmens liudijimų duomenis. 

Išduodant gimimo, santuokos, mirties ar kitokį pažymėjimą, būtina 
reikalauti tapatybės dokumento ir jo numerį įrašyti į išduodamą pa- 
žymėjimą. 


1942 


7. Butų skyrius. Į orderius, išduodamus kambariams ar panašiam gyve- 
namajam plotui, turi būti įrašomi asmens liudijimų numeriai tų as- 
menų, kuriems orderiai išduodami. 

8. Ekonominių reikalų skyrius. Pinigams išmokėti ar daiktams išduoti 
būtina pagal tapatybės dokumentą patikrinti tapatybę asmens, ku- 
riam mokami pinigai ar skiriami daiktai. 

9. Švietimo skyrius. Priimant į mokyklą priėmimo žiniaraštyje turi būti 
įrašytas asmens liudijimo numeris. 


1942, rugpjūčio 5 


Taryba nusprendė, kad geto gyventojai privalo visuomet su savimi 
nešiotis geto asmens liudijimą. 

Naktį ieškota vengiančiųjų darbo prievolės. 

Devintajame forte šiuo metu yra keletas žydų, perėjusių į krikščiony- 
bę: Milovickis, Švarcas (gyvenęs Kaune su žmona krikščione daugiau kaip 
dvidešimt metų) ir Narakas (nuo Šiaulių), turintis dokumentus, patvirti- 
nančius jį esant krikščionį; jis pats Prienuose ! buvo lietuvių partizanas ir 
ten šaudė žydus. 


t Prienai - miestelis prie Nemuno, kuriame gyveno apie 1000 žydų; dauguma jų nu- 
žudyta 1941 metų rugpjūčio 26 dieną. 


1942, rugpjūčio 6 


5 valandą popiet Vydmanas, lydimas jį pakeisti turinčio Kepeno !, ap- 
lankė Tarybą. Vydmanas pristatė Kepeną Tarybos nariams. Taip pat jis 
patvirtino Tarybos sudėtį: pirmininkas dr. Elkesas, pirmininko pavaduo- 
tojas Garfunkelis, patarėjas Goldbergas, sekretorius Golubas. 

! Erichas Kepenas buvo paskirtas geto viršininku trumpą laiko tarpą tarp Vydmano ir 
Milerio. Geto žydai jo labai bijojo, nes jis anksčiau aktyviai dalyvavo žydų žudynėse 
mažuose Lietuvos miesteliuose. 

2 Kepenas sumažino Tarybą pašalindamas iš jos rabinus Sniegą ir Šmuklerį, taip pat 
Rostovskį, Leviną ir Rabinovičių. Nepaisant to, visi penki ir toliau dalyvavo Tarybos 
posėdžiuose. 


1942, rugpjūčio 7 


Kepenas raštu patvirtino Tarybos sudėtį: pirmininkas dr. Elkesas, pir- 
mininko pavaduotojas ir patarėjas L. Garfunkelis, patarėjas J. Goldber- 

gas, sekretorius A. Golubas. Taryba atsakinga už geto vidaus reikalų 
tvarkymą. 

Rauka, lydimas Garfunkelio, apžiūrėjo geto įstaigas. Apžiūros metu 
jis pastebėjo septynių mėnesių nėštumo moterį. Rauka pasakė: „Šis vai- 
sius turi žūti. Jei ne, vos tik gimęs jis bus tučtuojau atimtas iš motinos“. 

Sukanka metai, kai Kauno gatvėse prasidėjo didieji žydų gaudymai ir 
areštai (1941 rugpjūčio 7).! 

! Avrahamo Torio dienoraštyje prie šios datos nėra įrašo, kad lietuvių policija gete 
sučiupo 1200 vyrų, iš kurių 900 sušaudė, o 300 paleido. 


1942, rugpjūčio 8 


Netrukus po Tarybos paskyrimo jos nariai - Garfunkelis, Goldbergas 
ir sekretorius Golubas - atėjo pas dr. Elkesą pasitarti. Dr. Elkesas pasa- 
kė: „Kuo Taryboje mažiau narių, tuo didesnė kiekvieno atsakomybė; tu- 
rime būti pasirengę aukotis dar daugiau“. 

Komisija, kurią sudarė vyresnieji vokiečių pareigūnai, apžiūrėjo getą 
ir dirbtuves. 

Geto komendantas Iylė paskelbė, kad draudžiama atiduoti pagarbą 
vokiečiams kariškai. Net darbo skyriuje dirbantys policininkai ar kiti pri- 
valo atiduoti pagarbą nusiimdami kepures. 


1942, rugpjūčio 8 
DOKUMENTAS 


Geto sargyba - Žydų geto bendruomenės tarybai, 
Kaunas, Vilijampolė 


Aukštesniosios vadovybės pavedimu pranešu jums: 

Nuo šiol visiems geto gyventojams draudžiama atiduoti pagarbą ka- 
riškai. Geto policijos nariai, geto ugniagesiai ir geto darbo skyrius, 
taip pat visi kiti geto pareigūnai privalo rytą atiduoti pagarbą nusiim- 
dami kepures, visais kitais atvejais - sustoti padėtyje „ramiai“. 

Dar kartą pabrėžiu, kad visi geto gyventojai vyrai turi visuomet ne- 
šioti galvos apdangalą.! 


! Šį įsakymą pasirašė: „Tylė, SS, geto vokiečių sargyba, Vilijampolė“. 

1942, rugpjūčio 10 


Gestapas pareikalavo pateikti skaičių žmonių, mirusių gete nuo 1942 
metų sausio 1 dienos iki šiandien (be suimtųjų ar išvežtųjų į Devintąjį 
fortą). 

Taryba gavo oficialų miesto komisaro laišką, patvirtinantį naująją TA- 
rybos sudėtį. 


1942, rugpjūčio 11 
Prie Ekonominių reikalų skyriaus Taryba įsteigė skalbyklą.! 


! Skalbykla prie didžiųjų dirbtuvių, Tarybos įsteigta pačiomis pirmosiomis geto die- 
nomis, dirbo daugiausia vokiečių kariuomenei. Pačiam getui reikėjo naujos skalbyklos. 


1942, rugpjūčio 12 


Iš Devintojo forto paleido Vynkelšteiną, Marijampolės! žydą. Jis ga- 
na ilgai slapstėsi Marijampolėje. Neseniai gestapas jį suėmė pakeliui iš 
Marijampolės į getą. 

1! Marijampolė - miestas, kuriame dauguma iš 3500 čia gyvenusių žydų nužudyti 1941 
metų liepos mėn.; gyvų liko labai nedaug. 


1942, rugpjūčio 13 


Taryba įsteigė sveikatos skyriaus globojamą prieglaudą psichiškai ne- 
sveikiems. Ji įkurta nuošaliame ir nekrentančiame į akis name.! 

Didelis pasitarimas pas miesto komisarą dėl geto reikalų. Dalyvavo: 
gestapo atstovai, vokiečių darbo tarnybos atstovai ir atstovai visų įstai- 
gų, kur dirba žydai. Tai ženklas, pranašaujantis getui griežtesnį režimą, 
ir kartu priežastis naujai nerimo bangai gete. 

1 Šioje psichiatrijos ligoninėje, iš tikrųjų mažoje trobelėje, per visą laiką tesigydė vos 
penki ar šeši ligoniai; tai menkas skaičius turint galvoje kitų 16 000 Kauno žydų 
kančias. 


1942, rugpjūčio 14 


Kauno gete lankosi du žydai iš Vilniaus. Jie perdavė širdingus linkė- 
jimus nuo Vilniaus geto. 

Miesto komisaras Krameris, Kepenas ir keli aukštesnieji pareigūnai 
aplankė Tarybos įstaigas ir getą. 

Egliną atleido iš pareigų gestape. Iš jo atėmė privilegiją vaikščioti 
mieste be geltonojo ženklo.! 
Ortopedijos specialistui dr. Hojeriui ir jo šeimai, iki šiol gyvenusiems 
mieste, įsakyta persikelti į getą.2 
! Šią privilegiją gaudavo vos vienas kitas ir beveik visada ji būdavo atimama. 


2 Dr. Hojeris, 1938 metais pabėgęs iš Vienos, buvo tapęs Lietuvos elito gydytoju. Iki 
1942 metų rugpjūčio jam leido su šeima gyventi Kaune. 


1942, rugpjūčio 15 

Žydų darbo skyrius sinagogoje, Kriščiukaičio g. 23, atidarė geto da- 
boklę. Ji skirta vengiantiesiems darbo prievolės. 
1942, rugpjūčio 16 

Žydų policijoje įkurtas kriminalinis skyrius vietoj ankstesnio geto žy- 
dų teismo. 
1942, rugpjūčio 17 


Keturių žmonių šeima persikraustė iš Kauno geto į Šiaulių getą — 
labai neįprastas reiškinys. 
Dr. Hojeris su šeima persikraustė iš miesto į getą. 


1942, rugpjūčio 18 


Sueina metinės, kai gestapas iš geto išvežė 534 vyrus. Namo jie nebe- 
grįžo. 

Kepenas paskelbė nurodymą: leidimai išeiti į miestą bus saugomi ge- 
to sargybos būstinėje. Einantieji į miestą pirmiausia prisistatys komen- 
dantui, o grįžę grąžins leidimą geto sargybai. 

Naktį: pratybos saugotis oro antpuolių. 


1942, rugpjūčio 19 
Taryba įsakė žydų policijai sumažinti gete prekių kainas. 


1942, rugpjūčio 20 


3 valandą dienos į Tarybą atėjo Kepenas ir Kaifleris! ir paėmė pini- 
gus iš kasos (31 000 markių). Paliko tik 5000 markių. Taryba nutraukė 
visas šios dienos išmokas. 

Pareikalauta nusiųsti iš geto 700 darbininkų į Linkaičius?, į Rygą ir 
prie Ilmenio ežero netoli Leningrado. Taryba deda didžiausias pastan- 
gas, kad šis sprendimas būtų atšauktas. 

! Kaifleris, Kramerio pavaduotojas, vokiečių civilinėje administracijoje tvarkė tiekimą. 
2 1942 metų rugpjūtį gete uždraustos visos švietimo formos, neleidžiama iš miesto į 
getą įnešti maisto, uždraustos ir piniginės operacijos. Leibas Garfunkelis vėliau pa- 
sakojo, kad Tarybos ižde oficialiai buvo 35 000 markių, kurios buvo atimtos, bet 

Tarybai pavyko nuslėpti nuo vokiečių 25 000 markių ir ji slaptai naudojo šią sumą. 

Praktiškai finansinę veiklą vokiečiai pradėjo drausti konfiskuodami žydų turtą tuoj 

po geto įsteigimo 1941 metų rugpjūtį, tačiau kitais metais Taryba rinko mokesčius, 

pardavinėjo vaistus ir savo pinigus skyrė papirkti vokiečiams bei lietuviams žaliavų 

dirbtuvėms įsigyti. Reorganizacija, kurią Kepenas nusprendė atlikti gete, apėmė vi- 

sus jo gyventojus ir rimtai suvaržė Tarybos galimybes tvarkyti reikalus. 

3 Linkaičiai - darbo stovykla tarp Kauno ir Šiaulių; ten buvo vokiečių kariuomenės 
sandėliai ir fabrikai. 


1942, rugpjūčio 21 


Miesto komisaras leido dr. Hojeriui gete priiminėti pacientus lietuvius. 

Lietuvių bendruomenės vadovai patvirtino, kad buvo planas perkelti 
žydus iš Vilijampolės į kokią kitą vietą. Dabar šis planas nebegalioja. 

Kepenas paskelbė, kad nuo rugpjūčio 26 bus griežtai uždrausta įnešti 
į getą produktus. 


1942, rugpjūčio 22 


Miesto komisaro pavaduotojas Kaifleris kartu su Kepenu atėjo į Ta- 
rybą. Jie įsakė Tarybai neimti pinigų už produktus ir malkas. 


1942, rugpjūčio 23 


Geto gyventojai atkakliai reikalavo, kad Taryba leistų jiems išeiti iš 
geto drauge su brigadomis! parsinešti iš miesto produktų, kadangi po 
rugpjūčio 26 įnešti maistą į getą praktiškai bus neįmanoma. 

! „Brigadomis“ gete vadino darbo grupes. Šios grupės kas rytą išeidavo iš geto į mies- 
tą ar jo apylinkes ir kiekvieną vakarą grįždavo atgal. Atsidūrę už geto ribos darbi- 
ninkai galėjo įsigyti maisto už pinigus ar mainais; tokie dalykai buvo draudžiami ir 
galėjo užtraukti bausmę - suėmimą ir net mirtį. 


125 


1942 


1942, rugpjūčio 24 


Taryba išleido nurodymą: visi geto gyventojai privalo atiduoti turi- 
mus vaistus į geto vaistinę. 


1942, rugpjūčio 25 


DOKUMENTAS 

SA štandartenfiureris Krameris - Žydų tarybai 

Įsakymas nr. 1 

Nuo 1942 metų rugpjūčio 26 d. įsigalioja nauja žydų aprūpinimo mais- 
tu tvarka: 

1. Geto gyventojams skirtas davinys bus atiduodamas Tarybos žiniai ir 
vienam asmeniui per savaitę jį sudarys: 700 g duonos; 125 g mėsos; 
112,5 g miltų; 75 g riebalų; 50 g druskos. 

2. Taryba atsako už nemokamą, teisingą ir tinkamą šių kiekių asies 

3. Gavus savaitės davinį būtina nedelsiant pranešti geto dirbtuvių va- 
dovui vokiečiui, kad jis galėtų patikrinti maisto produktų kiekį ir ko- 
kybę. 

4. Be aukščiau minėto davinio, dirbantieji žydai gaus papildomus davi- 
nius. 

5. Papildomą davinį šiuo metu sudarys: 700 g duonos, 125 g mėsos, 25 g 
taukų vienam asmeniui per savaitę. 

6. Papildomi daviniai bus dalijami tiesiogiai darbo vietose. 

7. Ypatingais atvejais papildomi daviniai kartu su vardiniu sąrašu bus 
siunčiami Tarybai, kuri atsakinga už tai, kad daviniai kuo greičiausiai 
būtų išdalyti tiems, kam jie paskirti. 

8. Įsigyti maistą bet kokiu kitu būdu nuo šiol draudžiama. 

9. Už bet kokius mėginimus ateityje įnešti maisto produktus į getą bus 
griežtai baudžiama. 


1942, rugpjūčio 25 


DOKUMENTAS 
SA štandartenfiureris Krameris - Žydų tarybai 


Įsakymas nr. 2 
Kauno getas yra pavaldus vien tik miesto komisarui. Komisaras ap- 
rūpina getą visais reikalingais maisto produktais ir vartojimo reik- 

menimis. Tiek Tarybai, tiek pavieniams asmenims neleidžiama sava- 
rankiškai rūpintis maisto tiekimu. Būtina ypač rūpestingai laikytis šių 
nurodymų: 

. Geto gyventojų maitinimas tvarkomas pagal šios dienos įsakymą nr. 1. 
Maisto produktai bus tiekiami Tarybai kas savaitę miesto komisaro 
lėšomis. Taryba privalo nemokamai paskirstyti davinius tiems, kas turi 
juos gauti. 

„Miesto komisaras taip pat garantuoja darbo drabužių, avalynės ir kt. 
tiekimą geto gyventojams. Pačius skubiausius prašymus dėl šių gami- 
nių Taryba turi kiekvieno mėnesio pradžioje pateikti miesto komisa- 
ro geto administracijos skyriui. Taryba privalo garantuoti, kad bus 
skirstoma po lygiai visiems geto gyventojams. Skirstant darbo drabu- 
žius ir avalynę dirbantieji žydai turės pirmenybę. 

ginis ūkis panaikinamas. Tarybai draudžiama nustatyti bet kokius mo- 
kesčius, mokėti algas ir atlyginimus ar reikalauti kokio nors apmokė- 
jimo už tai, ką tiekia miesto komisaras. 

„ Visos geto viešosios įstaigos, kaip antai: vaistinė, ligoninė, ambulato- 
rijos, prausimosi, dezinfekcijos įstaigos, dirbtuvės, taisyklos ir kt., yra 
miesto komisaro nuosavybė. 

Šių įstaigų produkcija ir paslaugos geto gyventojams teikiamos ne- 
mokamai. Veikiančios mokyklos turi būti nedelsiant uždarytos, o mo- 
kyklose dirbantys žmonės perkelti į privalomąjį darbą. Nuo šiol drau- 
džiamas bet koks mokymas, taip pat ir religinis. 

„Medžiagoms, kurios reikalingos visoms geto viešosioms įstaigoms, 
bendra paraiška išdėstant atskirai pagal įstaigas pateikiama miesto 
komisaro administracijos geto tvarkymo skyriui. 

„Tarybos padaliniai, iš jų butų, darbo, maisto ir ekonomikos skyriai, 
policijos ir ugniagesių brigados, sveikatos ir registracijos skyriai bei 
socialinės pagalbos skyrius, lieka veikti. Tačiau švietimo skyrius turi 
būti tučtuojau uždarytas. 


1942, rugpjūčio 25 


Kepenas ir Kaifleris iškvietė Tarybos narius į dirbtuves. Jie konfiska- 


vo likusius pinigus, jų rastus Taryboje, ir paskelbė įsakymus nr. 1 ir nr. 2: 
gete nutraukiamos piniginės operacijos, o Tarybai draudžiama finansinė 

veikla; gete neleidžiama viešai melstis; į getą negalima įnešti produktų; 
mokyklos uždaromos. Taip pat visa Tarybos nuosavybė skelbiama miesto 
komisaro nuosavybe. 

Taryboje, lydimas Lipcerio, apsilankė Štiucas iš gestapo. Gandai apie 
žydų perkėlimą iš geto į kitą vietą neturi pagrindo. Miesto komisaro iš- 
leisti nauji nurodymai nepaveiks bloga linkme gestapo požiūrio į getą ir 
jo gyventojus. Tebegalioja Lipcerio pareiga - prižiūrėti darbo jėgą gete. 

4 valandą dienos gestapas padarė kratą žmonių, užimančių svarbius 
postus darbo skyriuje, namuose. Krata prasidėjo po raštiško skundo. Į 
geto sargybos būstinę sunešė dideles atsargas, rastas tuose butuose. Per 
kratą Bramsoną ir Granovskį! iškvietė atvykti į geto sargybos būstinę. 
Kilo įtarimas, kad visame šitame reikale esama ir jų kaltės. Gete tvyro 
nerimas. 

! Michailas Bramsonas prieš karą buvo hebrajų gimnazijos direktorius. Lietuvos ka- 
riuomenėje turėjo karininko laipsnį, o žydų policijoje tarnavo vado pavaduotoju. 
Vienas pirmųjų iš geto žydų gavo ginklą ir jį naudojo pogrindžio nariams treniruoti. 
Granovskis taip pat dirbo žydų policijoje. Vokiečiai juos abu įtarinėjo padedant slapta 
gabenti maistą į getą. 


1942, rugpjūčio 26 


DOKUMENTAS 
SS hauptšarfiurerio Raukos instrukcija 


Dėl skundo bus padaryta krata namuose darbo skyriaus vadovų ir 
Tarybos narių, kurie kaltinami sukaupę didelį kiekį maisto. 


1942, rugpjūčio 27 


Naktį vyko pratybos, kaip saugotis bombardavimų iš oro. 

Taryba paprašė SS štandartenfiurerio Jėgerio paleisti inžinierių Mu- 
riną. Jį suėmė bandantį įnešti į getą brangenybes iš provincijos miesto. 
Prašymas patenkintas. 

Gestapas padarė kratas skyrių vadovų ir jų pavaduotojų butuose. 

Paskirta komisija švietimo skyriui uždaryti. 


1942, rugpjūčio 29 


Iš Vilniaus geto atvyko devyni žydai. Vieną jų, ponią Šein (jos tėvai 
gyvena Kauno gete), gestapas suėmė vos atvykusią ir išvežė į fortą. Areš- 

to priežastis nežinoma. Meiras Levas iš Vilniaus žydų policijos - slaptas 
policijos agentas.! 
Muriną paleido iš Devintojo forto. 
Naktį vyko pratybos, kaip saugotis oro pavojaus. 
1! 1942 metų vasarį Meirą Levą paskyrė Vilniaus geto vartų vyresniuoju. „Dėl žydų 
policijos elgesio prie vartų, kratų ir smurto, - rašė vienas istorikas, - ji ir jos vadas 
Levas tapo labiausiai geto žydų nekenčiama grupe“. Yitzhak Arad, Ghetto in Fla- 


mes: The Struggle and Destruction of the Jews in Vilna in the Holocaust / Getas ugnyje: 
Vilniaus žydų kova ir sunaikinimas holokausto metu, Jeruzalė, 1980, p. 305. 


1942, rugpjūčio 30 


Panaikinta geto vokiečių sargyba. Nuo šiol sargybinių pareigos ati- 
tenka lietuvių policininkams, kuriems vadovaus trys karininkai iš Vienos 
apsaugos policijos: Litšaueris, Cachas ir Fojeris.! 

1 Litšaueris anksčiau buvo Vienos policijos vadas. Iš Kauno geto sargybos vado pa- 
reigų jį perkėlė į Devintąjį fortą. Geto gyventojai sužinojo, kad jis ėmė pinigus ir 
brangenybes mainais už pažadus padaryti nuolaidų; tų pažadų jis niekada netesėjo. 
Apie Cachą ir Fojerį nėra jokių žinių. 


1942, rugpjūčio 31 


Į Tarybą atėjo baldų fabriko direktorius, vokietis architektas Vince- 
ris ! drauge su savo dama baroniene fon Ravensburg. Jo požiūriu, getas 
yra stovykla-kalėjimas, o jo gyventojai - kaliniai. Tačiau tuo pat metu jis 
elgiasi su žydais maloniai ir supratingai. Vinceris planuoja įsteigti gete 
keramikos dirbtuvę. 

Naktį: krata ieškant vengiančiųjų darbo prievolės. 

Taryba išleido lapelį geto gyventojams, kur skelbiama apie piniginių 
operacijų nutraukimą gete. Taryba kviečia geto gyventojus vykdyti darbo 
prievolę. 

1! Vinceris, pagal profesiją architektas, vadovavo dirbtuvei, kuri gamino baldus vokie- 
čiams, atsikėlusiems gyventi į Lietuvą pagal Baltijos šalių germanizavimo planus. Ši 
dirbtuvė buvo pavaldi SS kolonizacijos štabui. Vinceris taip pat buvo SS narys, ta- 
čiau geto gyventojams atrodė, kad jam atgrasūs nacių darbai, ir jis elgėsi su žydais 
žmoniškai. Dirbtuve jis rūpinosi mažai, labiau domėjosi menu ir savo ponia baro- 


niene Hilda fon Ravensburg, jauna, protinga ir paprastai įkaušusia moterimi. Ji taip 
pat elgėsi su žydais humaniškai. 

1942, rugsėjo 1 


Taryba pirmą kartą įteikė vokiečiams trylika sąrašų; tai medžiagos ir 
priemonės geto įstaigoms bei dirbtuvėms rugsėjo mėnesiui. Miesto ko- 
misaras leis Tarybai jas pirkti ir už jas mokėti. 

Lipcerio ir gestapo vado Jėgerio pokalbis; pastaruoju metu gestapą 
pasiekė daug geto gyventojų skundų. 


1942, rugsėjo 2 


Gestapo vado pavaduotojas Šmicas apžiūrėjo Tarybos įstaigas, dirb- 
tuves ir daržus. Jis pažadėjo, kad padėtis gete liks stabili. 

Miesto komisaras nustatė padidintus maisto davinius, taip pat ir dir- 
bantiesiems Taryboje bei jos įstaigose. 


1942, rugsėjo 3 


Gestapas uždraudė dr. Hojeriui gydyti pacientus lietuvius. 

Dirbtuvių direktorius vokietis Modzevskis patikrino getui tiekiamų 
maisto produktų kiekį ir kokybę. 

Taryba pirmą kartą paskyrė kiekvienam asmeniui gete po ketvirtį ki- 
logramo pomidorų. Didelis sujudimas daržovių skirstymo centruose. 


1942, rugsėjo 4 


Taryba pradėjo tardyti kelis žydų policininkus, įtariamus naktį rovus 
daržoves iš geto daržų. 


1942, rugsėjo 5 


Tarybos posėdis: Garfunkelis pasisakė už Tarybos paleidimą, kadan- 
gi nėra tinkamų sąlygų jai deramai veikti. Jis pasiūlė skirti naujus narius 
į kitą Tarybą, kuri galėtų vykdyti Lipcerio norus ir veiktų paklusdama jo 
diktatui. Nuspręsta, kad Tarybos narių atsistatydinimas galėtų sukelti pa- 
vojingų pasekmių, todėl jis nepageidautinas.! 

' Kaip Avrahamas Tory pasakojo vėliau, Lipcerio kišimasis pasiekė tokį lygį, kad šia- 
me susirinkime Garfunkelis pasiūlė Tarybai atsistatydinti. Po audringo ginčo nutar- 
ta, kad po tokio poelgio getas pereitų į rankas žmonių, nepasižyminčių nei visuome- 
niškumu, nei tautiniu sąmoningumu. Todėl tos pačios sudėties Taryba kiek pajėgda- 
ma tęsė veiklą. 

1942, rugsėjo 6 


Darbo skyriaus atstovai nuvyko į geto paplūdimį.! 
Gydytojai Akabas ir Strasbergas atleisti iš darbo, nes skynė agurkus 
geto daržuose. 
Krameris grasina aštuonioms dienoms sustabdyti getui maisto tie- 
kimą, jei getas negalės duoti reikiamo skaičiaus darbininkų į aerodromą. 
1 1942 metų vasarą žydams du mėnesius buvo leidžiama maudytis upės pakrantėje 


palei getą. Tą dieną, kai parašytos šios dienoraščio eilutės, Tarybos darbo skyriaus 
nariai tikrino, ar upėje nesimaudo darbo vengiantys žmonės. 


1942, rugsėjo 7 


Brigadenfiureris Vysockis ir hauptšturmfiureris Bingeris atvyko ap- 
žiūrėti geto sargybos. Bingeris pasakė lietuvių policininkams pagiežingą 
antisemitinę kalbą. 


1942, rugsėjo 8 


Taryba paskelbė pranešimą, kad gete draudžiami nėštumai. Vokiečiai 
pareiškia, kad nuo šiol kiekviena nėščia moteris bus čia pat nužudyta. 


1942, rugsėjo 9 
Vokiečiai reikalauja pasiųsti į Palemoną 250 darbininkų kasti durpių. 


1942, rugsėjo 10 


Taryba paskyrė specialų policijos būrį geto daržams stebėti. Šiam pa- 
daliniui vadovauja Padisonas.! 

„Akcija“ buvusio mažojo geto teritorijoje - ten dabar gyvena dau- 
giausia rusės, lenkės ir kitos moterys. Zydus darbininkus surinko padėti 
jas kraustyti.2 

1! Atsižvelgiant į ankstesnę liūdną patirtį, kai Žmonės visa minia ar po vieną puolė 
daržus, šiam daliniui vadovauti paskirtas Perecas Padisonas, žydų policijos karininkas. 
Padisonas, prieš karą tarnavęs Lietuvos kariuomenėje, buvo vienas pirmųjų geto 
pogrindžio narių. Dabar gyvena Izraelyje. 

2 Vienas iš sunkiausių ir labiausiai slegiančių susidūrimų Kauno gete: žydų darbinin- 
kus privertė padėti kraustyti nežydus, kurie nuo 1941 metų pabaigos gyveno buvu- 
siame mažajame gete. Taip vokiečiai sukūrė dar vieną priežastį vietiniams lietuviams 
nekęsti žydų. 

1942, rugsėjo 11 


Naktį: surinkta 150 darbininkų dirbti Palemone. 
Darbininkus verčia eiti į darbą šventadieniais.! 
Naujasis dirbtuvių direktorius vokietis Henigmanas* atvyko į Tarybą 
susipažinti. 
Rauka iš gestapo prie vartų surengė patikrinimą norėdamas įsitikin- 
ti, ar darbininkai iš miesto į getą slapta neneša maisto. 
! Rabinai ir bendruomenės veikėjai ragino geto gyventojus eiti į darbą žydų šventa- 
dieniais, kadangi jau buvo žmonių, nužudytų už neišėjimą į darbą per svarbiausias 
žydų šventes. 


2 Henigmanas, vyresnysis vokiečių administracijos valdininkas, pakeitė Modzevskį, 
ėjusį geto dirbtuvių vadovo pareigas. 


1942, rugsėjo 12 


Mus pasiekė žinia, kad Kaspį privertė išvykti į Vilnių. Kai kas kalba, 
esą jis nužudytas.! 
Reikalaujama pasiųsti 600 žydų darbininkų į aerodromą Rygoje. 
Šimtas penki darbininkai pasiųsti į Palemoną kasti durpių. 
Nusižudė daktaras Šilanskis. Jis turėjo septyniasdešimt penkerius 
metus. | 
1 Gandai apie Kaspio nužudymą buvo neteisingi. Atrodo, siekdamas išsigelbėti nuo 
mirties Kaspis pasisiūlė vokiečiams įsteigti antikomunistinės propagandos centrą 
Leningrade, kai tas miestas bus užimtas. Tačiau Leningradas, nepaisant dvejų metų 
apgulties, taip ir nepateko vokiečiams į rankas. 


1942, rugsėjo 13 


Tarybos posėdis dėl mokyklų gete: planuojama įsteigti profesinio lavi- 
nimo mokyklą su išplėsta programa, kuri apimtų ir bendruosius dalykus.! 

Visi administracijos darbuotojai turi vieną dieną per savaitę dirbti 
aerodrome (Tarybos išleistas aplinkraštis). 


! Oficialiai profesinio lavinimo mokyklos paskirtis buvo ruošti jaunuolius dirbtuvėms. 
Praktiškai tai buvo įprasta pradinė mokykla, kurioje dėstytos ir techninės disciplinos; 
ji turėjo kompensuoti šių metų rugpjūčio mėnesį uždarytas geto mokyklas. Ši profe- 
sinio lavinimo mokykla išliko iki pat geto likvidavimo 1944 metais. Ten vyko ir plati 
kultūrinė veikla. Mokyklą įkūrė ir jai vadovavo agronomas Jakovas Oleiskis, pade- 
damas Mendelio Sadovskio. Oleiskis per karą liko gyvas ir emigravo į Izraelį, kur 
vadovavo ORT mokyklų tinklui. Mirė 1984 metais. 

1942, rugsėjo 14 


„Diese Banke sind nicht fūr euch, ihr Bruder“!, - pasakė Kepenas 
Golubui ir Kopelmanui. Jiedu laukė miesto komisaro būstinės korido- 
riuje ir buvo prisėdę ant vieno iš ten stovėjusių suolų. 

Kepenas reikalauja dar šešiasdešimties darbininkų durpėms kasti Pa- 
lemone. 

Per naktį surinkti darbininkai Palemonui. 


! Broleliai, suolai skirti ne jums (vok.). 


1942, rugsėjo 15 
Sukanka vieneri metai, kai buvo išdalyti Jordano pažymėjimai. 
Kepenas įsakė Tarybai paruošti ataskaitą apie žydų darbo jėgą; ta ata- 
skaita bus įteikta svarbiai komisijai iš Berlyno. Jos vizitas į getą numaty- 
„tas po kelių dienų. 


1942, rugsėjo 16 

Gete - nerimas, kurį kelia svarbios komisijos iš Berlyno atvykimas. 
Taryba įsakė griežtai patikrinti sveikus gyventojus, nutraukti judėjimą 
geto gatvėse ir sustabdyti produktų tiekimą iš miesto. 

Sklinda gandai apie tai, kad vėl bus mažinama geto teritorija. 


1942, rugsėjo 17 


Sukanka vieneri metai, kai Vilijampolėje, Sąjungos aikštėje, įvyko 
„bandomoji akcija“. 
Litšaueris, geto sargybos vadas, atvyko susipažinti su Taryba. 


1942, rugsėjo 18 


Miesto komisaras patenkino Tarybos įteiktą prašymą leisti vėl atida- 


Komisija iš Berlyno, atvažiavusi šešiais automobiliais, apžiūrėjo dirb- 
tuves. 

1942, rugsėjo 19 
Kepenas vaikščiojo po rajoną tarp Demokratų ir Vienožinskio gatvių. 
Apžiūra sukėlė gete sumaištį. Bijoma, kad šią teritoriją atkirs nuo geto.! 


! Ši teritorija buvo atskirta nuo geto 1942 metų spalio 5, o evakuacija prasidėjo rug- 
sėjo 25 dieną. 


1942, rugsėjo 20 


Rabinas Šapira paskelbė, kad Atgailos dieną darbininkai privalo eiti 
į darbą.! Jis kalbėjo Gmar chatima tova (Telydi jus geros lemties antspau- 
das) ir visiems geto gyventojams linkėjo gyvybės ir taikos metų. 

Nepaisant draudimo viešai melstis, gete rinkosi daug minjan (dešim- 
ties žydų būrys, reikalingas maldai). Taryba rašomąja mašinėle atspaus- 
dino Hazkarat nešamot (Sielų atminimas) žodžius, nes trūko maldakny- 
gių ir šventinių maldų tekstų. 

„Žydams kulkos visuomet paruoštos ir duobės visuomet laukia“, — 
taip inžinieriui Jelinui pasakė Špicas, karinės statybos bendrovės politi- 
nis pareigūnas.2 

! Avrahamas Tory, užrašęs šio rabino Šapiros skelbimo paskutinius žodžius, vėliau 
pasakojo, kad būtų plyšus širdis kiekvienam išvydus gilų skausmą senojo rabino vei- 
de. Sapira taip pat leido silpnesniems, ypač moterims ir seniams, valgyti Atgailos 
dieną, per pasninką. 


*„- 


buotojus vokiečius ir jų politinį elgesį. Karinė statybos bendrovė naudojo gana daug 
darbo jėgos iš geto. 


1942, rugsėjo 21 


Kepenas ir vokiečių gydytojas lankėsi vaistinėje.! Jie pareiškė, kad 
vaistinė kiekvieną mėnesį mieste gali užsakyti tik penkiasdešimt pavadi- 
nimų vaistų, skirtų maždaug 17 000 gyventojų. 

Suimti du žydai darbininkai, Kacas ir Zivas, dirbę Jonavoje. Juos areš- 
tavo po to, kai lietuvis policininkas įskundė matęs tuos du žydus kalban- 
tis su sovietų karo belaisviais. Abu juos šiandien nuvežė į Devintąjį fortą. 

Atgailos dieną daug darbininkų pasninkavo savo darbo vietose. 

Šiandien, Atgailos dieną, dirbtuvių direktorius Henigmanas atvyko į 
Tarybą aptarti drabužių reikalo. Vėliau Kepenas ir vokietis gydytojas pa- 
tikrino mūsų sveikatos įstaigas. Jie nuėjo ligoninės, kur susirinkę meldė- 

si žydai, link. Maldininkus įspėjo tik paskutinę akimirką, bet jie suskubo 
išsiskirstyti dar vokiečiams neatėjus. 

! Geto vaistinei vadovavo vaistininkas Aizikas Srebnickis, sionistų socialistų narys ir 
pogrindinės geto sionistų grupės dalyvis. Jis aktyviai padėjo pabėgusiems iš geto ir 
besislapstantiems miškuose, o vėliau mėgino jungtis prie sovietų partizanų būrių. 
Be to, jam buvo patikėtas pogrindinis radijo imtuvas, kurį jis slėpė vaistinės rūsyje. 
Po Irenos Adamovič apsilankymo 1942 metų vasarą šį imtuvą naudojo pogrindžio 
aktyvistų ratelis. 


1942, rugsėjo 23 


Buvusios Vilijampolės ješivos salėje įvyko simfoninio orkestro kon- 
certas.! Tai vaikų šventės dalis. 

Prie geto vartų sulaikytas miltus gabenęs sunkvežimis. Suimti Kope- 
lis Gutmanas? ir policininkas Fainbergas. Juos nusiuntė į gestapą. 

1 Geto orkestras veikė prie geto policijos. Buvusį Vilijampolės ješivos pastatą atnaujino, 
ir koncertas įvyko nepaisant didelio daugelio žmonių pasipriešinimo. Jie sakė, kad 
toks koncertas yra nepagarba nužudytųjų žydų atminimui. Klausytojai rinkosi į ješi- 
vos salę pirmajam koncertui pakilūs ir susijaudinę. Kai suskambo pirmieji garsai - 
Kol Nidrei melodija (Atgailos dieną pradedanti malda), - daugelis salėje apsipylė 
ašaromis. 

2 Kopelis Gutmanas - rabino Eliezero Gutmano sūnus, žydų religinių knygų pirklys 
Kaune. Šis bandymas slapta atvežti maisto buvo nepaprastai drąsus tiek savo mastais 
(sunkvežimis buvo pilnas miltų), tiek užmoju. Tačiau papirktąją sargybą atsitiktinai 
pakeitė kita ir prie vartų pasitaikė stovėti vyresniajam geto sargybos karininkui. 


1942, rugsėjo 24 


Dėl miltų krovinio, sulaikyto vakar prie geto vartų, suimtus polici- 
ninkus Grosmaną ir Lifšicą nuvežė į gestapą. 


1942, rugsėjo 25 

Prasidėjo evakuacija iš teritorijos tarp Demokratų ir Vienožinskio 
gatvių. 
1942, rugsėjo 26 


Naktį gaudomi darbininkai Palemonui. 
Sukanka vieneri metai nuo „akcijos“ Veliuonos gatvėje. 

1942, rugsėjo 27 


Žydų policijoje įsteigtas specialusis būrys. Šis dalinys privalo stebėti 
geto vartus ir daboklę Kriščiukaičio gatvėje 23. 


1942, rugsėjo 28 


3 val. ryto mirė dr. Grigorijus Volfas, buvęs Tarybos narys ir plačiai Ži- 
nomas žydų visuomenės veikėjas Kaune. Jo tėvas buvo Iseris Beras Volfas.! 

Hermanas tikrina, kaip gete mobilizuojami darbininkai. Du geto 
ugniagesius privertė vykti į Palemoną. 


! Iseris Beras Volfas prieš karą buvo Kauno žydų bendruomenės pirmininkas. 


1942, rugsėjo 29 


Į Vilkaviškį! išvyko darbo būrys, kuriame penkiasdešimt darbininkų. 

Pirmojo policijos rajono vadą Grinbergą, policininką Raibšteiną ir 
buvusį policininką Krigerį paėmė į gestapą. Jie areštuoti dėl miltų krovi- 
nio, kurį sulaikė prie geto vartų. Grinbergas vakare grįžo namo. Raibš- 
teinas ir Krigeris lieka suimti. 

Miesto komisaras išleido įsakymą nr. 6: galutinis terminas gyventojų 
evakuacijai iš Vienožinskio gatvės pratęstas iki spalio 5-osios vakaro. 

Kacą ir Zivą paleido iš forto. 


! Vilkaviškis - apskrities miestas Lietuvos pietvakariuose. Iš 3000 jo gyventojų žydų 
dauguma buvo nužudyta 1941 metų liepos-rugsėjo mėnesiais. 


1942, rugsėjo 30 


Naktį paimta penkiolika darbininkų Palemonui. 


1942, spalio 1 


Pagal miesto komisaro įsakymą prasidėjo gyventojų iškeldinimas iš 
Demokratų gatvės. 

Policininkas Raibšteinas drauge su Kopeliu Gutmanu, Krigeriu ir jų 
šeimomis išvežti į fortą. Visus juos tą patį rytą nužudė.! 

Nustatytos taisyklės žydų policijos kriminaliniam skyriui. Šis skyrius 
pakeitė žydų geto teismą. 


! Iš tikrųjų juos nužudė spalio 17 dieną. 

1942, spalio 2 : 


Lietuvių policininkai šūviais sužeidė septyniolikmetį Leibą Kaplaną 
ir ponią Kancer. Tai nutiko prie geto tvoros. 


1942, spalio 2 


DOKUMENTAS 

SA štandartenfiureris Krameris, miesto komisaras, 

Kaunas - Žydų tarybai 

Į mane dažnai kreipiasi įmonės, kur dirba žydai. Jos prašo skirti me- 
džiagų, kurių turi kai kurie tose įmonėse dirbantieji žydai. Visais at- 
vejais tas medžiagas siūlė patys žydai. 

Į tai turiu pasakyti štai ką: 

Daug kartų žodžiu ir raštu nurodyta, kad visi žydų dar turimi daiktai, 
monetos ir medžiagos turi būti atiduota. Akivaizdu, kad kai kurie 
žydai nepakluso šiems įsakymams. Todėl aš paskutinį kartą įpareigo- 
ju Tarybą pasirūpinti, kad anksčiau išvardyti daiktai būtų nedelsiant 
konfiskuoti. 

Paskutinis terminas - 1942 metų spalio 10 diena. Turintieji tokių pre- 
kių po tos datos bus nubausti.! 


L Šį dokumentą su oficialiu Kramerio antspaudu pasirašė Kepenas. 


1942, spalio 3 


Miesto komisaras išleido įsakymą nr. 7, kuriame reikalaujama val- 
džiai atiduoti pinigus, medžiagas ir kitokią nuosavybę. 
Simchat Tora (Šventojo Įstatymo džiaugsmas): ligoninėje vyko haka- 
fot (šokis su Toros ritiniais).! 
! Ligoninės viduje žydai susirinko švęsti Simchat Tora šventės, tuo tarpu žydų policija 
ėjo sargybą lauke ir prie geto vartų. 


1942, spalio 4 


Sukanka vieneri metai nuo „akcijos“ mažajame gete. 

Po pokalbio su Rauka apie geto reikalus Hermanas, vokiečių darbo 
tarnybos vadovas, pasakė: „Kaip gali žmogus šitaip kalbėti apie bejėgius 
ir negalinčius gintis žmones?“ 

1942, spalio 5 : 


Baigėsi Demokratų ir Vienožinskio gatvių iškeldinimas, todėl ir geto 
teritorija sumažėjo. Dešimtą valandą Kepenas įsakė perkelti geto tvorą 
prie naujosios ribos ir davė tam dvi valandas. 

Suimti du žydai, turėję su savimi maisto. Komendantas nusiuntė juos 
į gestapą. Kepeno pastaba: „Kam siųsti į gestapą? Reikia nušauti čia pat, 
vietoje“. 


1942, spalio 6 


Medicininis pranešimas apie žydų darbininkų, kasančių durpes Pale- 
mone, gyvenimo sąlygas: jie aptekę utėlėmis ir žaizdoti. Stovyklos ko- 
mendantas atsisako siųsti darbininkus gydyti į miestą. „Stovykloje jūs 
esate sveiki arba negyvi“, - pasakė jis. 

Obstas ir vyriausiasis inspektorius Kerlicė atvyko į getą pranešti apie 
800 kubinių metrų malkų, kurios greitai bus pristatytos. 


1942, spalio 7 


Prie tvoros rasti penki maišai su įvairiais maisto produktais ir vienu 
paltu. Atrodo, kad tuos maišus paliko žydų darbininkai šliauždami pro 
tvoros apačią. 

Gestapas padarė kratą žydų namuose Puodžių ir Kriščiukaičio gatvė- 
se. Tie žydai, kurių namus apieškojo, įtariami nelegalia prekyba. Į gesta- 
pą nuvežtos dvi moterys žydės drauge su vyrais ir vaikais. 


1942, spalio 8 


Dar vienas žydas, įtartas prekyba prie geto tvoros, pateko į gestapą. 
Laukiama gestapo sprendimo dėl keturių žydų policininkų, taip pat Ko- 
pelio Gutmano, areštuotų už sunkvežimio miltų atgabenimą į getą. 

Neries upe atplukdytos keturios baržos su malkomis getui. 


1942, spalio 9 


Baigėsi Kepeno tarnybos laikas. Jį pakeitė Mileris.! 
Prie geto tvoros suimti devyni ugniagesiai, bandę įnešti maisto. 
SA unteršturmfiureris Mileris pakeitė Kepeną geto viršininko, veikiančio vokiečių 


komisaro Kaune vardu, pareigose. Jis tarnavo iki 1943 metų pabaigos, kai baigėsi 

sąlyginės ramybės laikotarpis. Šis visuomet nepriekaištingą uniformą vilkintis jau- 
nuolis, savotiškas ir nepastovus, niekino gestapą ir žmoniškai elgėsi su geto gyven- 
tojais ir Taryba, ypač kai šalia nebūdavo kitų vokiečių. Tačiau kartais būdavo išdidus 
ir žiaurus. 


3 
1942, spalio 10 


Taryba paprašė geto gyventojų pateikti informaciją apie žydų paliktą 
mieste arkliais kinkomą transportą. 

Prietaisus, darbo įrankius ir pinigus būtina atiduoti valdžiai (Kepeno 
įsakymas). 

Baldų fabriko direktorius vokietis Vinceris aplankė Tarybą drauge su 
savo ponia Ravensburg.! 

Profesinio lavinimo mokykloje atidaryti kepimo kursai. 

! Avrahamas Tory, šio vizito liudininkas, vėliau papasakojo, kad Vinceris ir baronie- 
nė fon Ravensburg vengė su žydais kalbėti paniekinamai ar vartoti antisemitinius 


posakius. Vokiečiams tai buvo toks retas dalykas, tad Taryboje dar daug dienų buvo 
apie tai kalbama. 


1942, spalio 11 


Į getą iš Palemono atvyko septyni Vilniaus darbininkai. Keturi pasi- 
lieka čia; trys grįžo atgal. 


1942, spalio 12 


Tarybos posėdis: paskirta komisija, 300 darbininkų surinkti į Rygą. 

Miesto komisaras paskelbė nurodymą atiduoti be poros likusius batus. 

Rytą atėjo reikalavimas surinkti 300 darbininkų darbui Rygos aero- 
drome. Vėliau reikalavimas buvo atidėtas. 


1942, spalio 14 


Naktį gete suimta lietuvė Kalvaitytė. Ji perduota lietuvių sargybai. 


1942, spalio 15 


Tebegalioja reikalavimas pasiųsti darbininkus į Rygą. Iki spalio 16 
dienos galima užsirašyti savo noru. 

„Negirdėta: žydai artilerijos daliniuose“, - sušuko vokiečių karininkas, 
išvydęs Kopelmaną ir Golubą, atėjusius dėl geto reikalų.! Juos išvijo. 

Geto sanitarines sąlygas tikrino lietuvių gydytojų komisija. 


! Michailas Kopelmanas, žydų policijos vadas, ir Avrahamas Golubas (Tory), Tarybos 
sekretorius, mėgino iš vokiečių kariuomenės artilerijos dalinių gauti technikos, ku- 
rios negalėjo duoti vokiečių civilinė administracija ar miesto komisaras. 


1942, spalio 15 


ATSIMINIMAI 
Jakovo Braunso pasakojimas! 


Lietuvių gydytojų apsilankymo tikslas buvo nustatyti, ar yra gete už- 
krečiamųjų ligų, tas žinias patikslinti ir pranešti vokiečių valdžiai, taip 
pat patvirtinti informaciją apie dėmėtosios šiltinės epidemiją. 1941 me- 
tų spalio 4 dieną sudeginus infekcinių ligų ligoninę žodis „užkrečiamo- 
sios ligos“ buvo išbrauktas iš geto žodyno. Nuo tos dienos dr. Mozė 
Braunsas pats ėmėsi atsakomybės ir liovėsi pranešinėjęs lietuvių sveika- 
tos vadybai apie užkrečiamąsias ligas, kaip kad buvo reikalaujama; jis 
asmeniškai gydė kiekvierią infekcinį geto ligonį. 

Lietuvių sveikatos vadyba žinojo, kad gete yra visos sąlygos dėmėto- 
sios šiltinės epidemijai: žmonių susigrūdimas, alkis, antisanitarinės są- 
lygos, nėra pirties; ir jie buvo teisūs. Vienam asmeniui teko trys kvadra- 
tinės pėdos (0,28 kv. m) gyvenamojo ploto. Vandenį semti reikėjo iš 
individualių šulinių, o nutekamieji vandenys kaupėsi išmatų duobėse. 

1941 metų žiema buvo labai speiguota, tad daugelį išviečių žmonės 
išardė ir sunaudojo kaip malkas. Taigi išmatų duobės buvo atviros ir per- 
pildytos. Naujų duobių dėl įšalusios žemės iškasti buvo neįmanoma. 
Dr. Braunsas pavasarį, kai pradės tirpti visi išmatų aisbergai, vaizduotė- 
je regėjo tartum košmarą. Tą pavasarį iškastos kelios naujos kanalizaci- 
jos duobės, imtasi kai kurių priemonių šuliniams apsaugoti, reikiamam 
atstumui nuo jų iki kanalizacinių duobių išlaikyti. 1942 metų balandžio 
22 dieną gete atidaryta gyventojų pastatyta pirmoji viešoji pirtis. Nuola- 
tinis gyvenimo gete palydovas buvo alkis, visada keldavęs bet kokios epi- 
demijos pavojų. 

1942 metų vasarą ir rudenį vokiečių armija Rytų fronte patyrė di- 
džiulių nuostolių. Tūkstančius sužeistų kareivių traukiniais vežė į Vo- 
kietiją. Daugelis jų buvo užsikrėtę dėmėtąja šiltine. Kad liga neplistų 
pačioje Vokietijoje, vokiečių valdžia Kaune, Vytauto gatvėje 4, įsteigė 
sužeistiesiems vokiečių kareiviams dezinfekcijos centrą. Sužeistuosius 


140 


1942 


iškeldavo iš traukinių ir veždavo į centrą. Jiems nuskusdavo galvas, mau- 
dydavo, o drabužius dezinfekuodavo. Visą šį darbą atlikdavo žydai, kas- 
dien atvedami iš geto. Baigus dezinfekciją lietuviai veždavo kareivius 
atgal į traukinius. Tarp lietuvių, dirbusių centre, kilo dėmėtosios šiltinės 
epidemija, daug jų mirė. 

Po šitos ligos protrūkio Žydų taryboje įvyko slaptas susirinkimas, ku- 
riame dalyvavo dr. Elkesas, Garfunkelis, Goldbergas, dr. Zacharinas, 
dr. Bermanas, dr. Geršteinas ir dr. Braunsas. Jie aptarė 1941 metų spa- 
lio ketvirtosios patirtį, kai vokiečiai sudegino infekcinių ligų ligoninę nu- 
žudydami visus jos pacientus, gydytojus ir medicinos seseris, taip pat in- 
formaciją apie nesenas masines rusų karo belaisvių žudynes įtarus, kad 
jie užsikrėtę dėmėtąja šiltine; gandus apie šiltinę pačiame gete. 

Gete iš tiesų buvo dėmėtosios šiltinės atvejų. Jų atsirado trimis bū- 
dais: per gyventojus, dirbusius dezinfekcijos centre; per geto dirbtuves, 
kur gaunami drabužiai turėjo būti jau dezinfekuoti, tačiau juose pasitai- 
kydavo gyvų utėlių; ir per gyventojus, atkeltus iš kitų stovyklų (iš Žiež- 
marių - devyni atvejai). Šiltinės sukėlėjas patenka į organizmą per utė- 
lių išmatas, kai žmogus kasydamas įkandimo vietoje užkrečia žaizdelę. 
Sausos utėlių išmatos taip pat gali užkrėsti per burnos ertmės ir akių 
gleivines. 

Lankantis lietuvių gydytojams dvidešimt devyni žmonės gete buvo už- 
sikrėtę šiltine. Ligą vadino influenza (gripu). Nesukeldamas jokio įtari- 
mo dr. Braunsas kiekvienai šeimai, kurioje kas nors sirgo, davė ypatingų 
nurodymų. Jis galėjo perkelti lengviausiai pažeidžiamus vaikus iš kiekvie- 
no ligonio prigrūsto buto pas giminaičius ar draugus į kitas patalpas, 
nors, žinoma, taip pat prigrūstas. Padedamas Žydų tarybos dr. Braunsas 
galėjo padidinti sergantiesiems šiltine ir jų šeimoms muilo, malkų ir mais- 
to davinius. Ligoniai, slaugomi šeimos narių, gyvendavo savo butuose. 
Juos dukart per dieną lankydavo dr. Braunsas. Gestapas retkarčiais darė 
kratas geto gyvenamuosiuose namuose, bet sergančiųjų šiltine nesurado. 

1942 metų spalį atvykę iš lietuvių sveikatos vadybos gydytojai tikėjosi 
rasti šiltinės epidemiją gete ir išdėstė savo įtarimus dr. Braunsui. Bet jis 
žinojo, kad tikrąjį pavojų getui kelia n= utėlės, o vokiečių valdžios ir lie- 
tuvių sveikatos vadybos požiūris į ligą. 

Dr. Braunso, kaip užkrečiamųjų ligų specialisto, reputacija buvo ge- 
rai žinoma. Nekėlė abejonių ir jo sąžiningumas. Nepranešęs lietuvių 

sveikatos vadybai apie bet kokią infekcinę ligą, jis rizikavo ne vien savo 
šeimos gyvybe, bet ir visos geto bendruomenės išlikimu. 

Atvykusiems lietuvių gydytojams, savo prieškariniams kolegoms, 
dr. Braunsas paaiškino, kad didelį lietuvių darbininkų mirtingumo lygį 
nulėmė jų skiepijimas inkubacijos periodu ir pavartota vakcina (paga- 
minta iš gyvų utėlių), tuo tarpu darbininkai žydai nebuvo skiepyti. 

Lietuviai gydytojai sutiko su dr. Braunso paaiškinimu ir išvyko iš ge- 
to. Tamsūs debesys išsisklaidė, ir nei lietuviai, nei vokiečiai niekad nesu- 
žinojo, kaip buvo iš tikrųjų: dr. Braunsas jau gydė ir toliau gydys septy- 
niasdešimt šiltinės atvejų. 

Iš septyniasdešimties atvejų, kuriuos be tinkamų vaistų gydė 
dr. Braunsas, mirtimi baigėsi tik trys (mirtingumas 4,3 proc.). Papras- 
tai esant klasikinei ligos formai - typhus exanthematicus Rickettsia pro- 
wazekii - negydomų ligonių grupėse mirtingumas siekia nuo 10 iki 60 
procentų.3 

! Šiuos prisiminimus 1988 metais užrašė dr. Mozės Braunso sūnus Jakovas, buvęs 
gete drauge su juo ir išgyvenęs karą greta tėvo. Čia išdėstyti faktai buvo tokie slapti 
ir toks didelis buvo pavojus visam getui, jei lietuviai ar vokiečiai sužinotų apie tai, 
kad tuo metu šitai užfiksuoti tebuvo galima tik atmintyje. 

2 Tai buvo typhus exanthematicus Rickettsia prowazekii. 

3 Gete pasitaikė ir kitų infekcinių ligų. Viena jų buvo dysenteria shigellosis (bakterinė 
dizenterija). Ši dažna liga sudeginus ligoninę, atrodo, visiškai išnyko, nes žmonės 
bijojo kreiptis medicininės pagalbos. Antroji liga buvo vidurių šiltinė, paratyphus A 
ir B; jos išgydyta aštuoniasdešimt atvejų. 1942 metų rudenį kilo epidemija, kurios 
pėdsakai vedė į vieną šulinį, ir maža geto medicininė laboratorija patvirtino, kad jo 
vandenyje yra šiltinės sukėlėjų. Šulinį uždarė ir dezinfekavo. Gyventojams buvo pa- 
sakyta, kad ten rastos dvi nudvėsusios katės. Po dezinfekcijos šuliniu vėl imta nau- 
dotis. Trečioji užkrečiamoji liga — tai infekcinis hepatitas (vienas atvejis). Be to, 
pasitaikė skarlatinos - keli lengvi atvejai iki ligoninės sudeginimo 1941 metų spalio 
4 dieną. Vėliau retkarčiais atsirasdavo vienas kitas lengvas skarlatinos atvejis, bet 
epidemijos lygio nepasiekė. Pagaliau dar buvo difterija, kurios gydyta trisdešimt 
atvejų. Nors antidifterinio serumo gauti buvo labai sunku, susirgimai nebuvo sun- 
kūs ir nesukėlė mirčių. 


1942, spalio 16 


Gestapas davė nurodymą: visi mieste dirbantieji privalo po darbo die- 
nos grįžti į getą, draudžiama praleisti naktį mieste. 

Pradėta rinkti 300 darbininkų į Rygą; jiems bus leista pasiimti su sa- 
vimi daiktus.! 

Šiandien Kopelmanas grįžo iš miesto drauge su Lipceriu. Pastarojo 
niekas nebuvo matęs taip anksti gete. Todėl pagalvojau, kad jis atnešė 
kokių naujienų. Mes sustojome pasikalbėti. Lipceris su pakilia nuotaika 
pranešė, kad tris policininkus šiandien paleis iš forto ir sugrąžins į getą. 
Kitas policininkas, Raibšteinas, kartu su dviem geto gyventojais, Kope- 
liu Gutmanu ir Krigeriu, bus išsiųstas į Rygą (su 300 darbininkų būriu). 
Šį būrį pagal Kauno geto vokiečių komendanto nurodymą siunčia pri- 
verčiamiesiems darbams Rygos aerodrome. 

Lipceris buvo labai patenkintas, kad baigėsi šis ilgas, sudėtingas, grė- 
sęs šešių jaunų vyrų gyvybei, reikalas. Jis specialiai atėjęs į getą pranešti 
gerų žinių. Prašė niekam apie tai nesakyti. Lipceris norėtų pats sutikti 
Fainbergo tėvus ir perduoti jiems gerą naujieną: jų vienintelis sūnus iš- 
laisvinamas ir jau šiandien pareisiąs namo. 

Kaip puikiai aš atsimenu tą nelemtą vakarą, kai Kopelį Gutmaną (jo 
tėvas rabinas Gutmanas buvo gerai žinomas Kaune, be to, leidyklos sa- 
vininkas) drauge su jaunu policininku Fainbergu suėmė prie vartų gabe- 
nančius į getą sunkvežimį su miltais. 

Tą vakarą Lipceris užėjo į Tarybos būstinę. Kopelio Gutmano šeima 
ir Fainbergas vyresnysis laukė jo už durų. Kai Lipceris išėjo, jie su ašaro- 
mis maldavo: „Gelbėk mūsų vaikus, be jų gyvenimas mums nebeturi pras- 
mės“. Be galo jaudinama scena. 

Ši byla nežadėjo nieko gera, kadangi juos pagavo visų akivaizdoje. Jie 
pasinaudojo senu leidimu atsigabenti į getą anglių, kad įsivežtų sunkve- 
žimį, po lentomis pakrautą sijotų miltų. Oficialiai sunkvežimiu vežtos 
malkos, tačiau net ir tai buvo nusižengimas, kadangi leidimu duota teisė 
gabenti tik anglis. 

Žinoma, dėl šio reikalo buvo iš anksto sutarta su vartus saugančiais 
lietuviais sargybiniais, gavusiais kyšį ir turėjusiais „užsimerkti“. Tačiau 
netikėtai užgriuvo nelaimė: sunkvežimiui riedant pro vartus atsirado lie- 
tuvis pareigūnas, sargybos vyresnysis. Iš esmės jį taip pat galima buvo 
„nupirkti“, tačiau apie tokią atsargumo priemonę niekas nepagalvojo. 
Prasidėjo pragaras: sunkvežimį nuodugniai apieškojo ir patikrinus leidi- 
mą išaiškėjo apgaulė. Todėl Kopelį Gutmaną areštavo ir nuvedė į geto 
sargybos būstinę. Vėliau areštavo ir Fainbergą. 

Kitą dieną Kopelio Gutmano ėmėsi gestapas - jį mušė per galvą. Po 
audringo Fainbergo tardymo paaiškėjo, kad Gutmanas nupirko miltus 
iš lietuvio malūnininko. Sandėryje dalyvavo grupė žydų policininkų iš 

pirmosios policijos nuovados. Štai kodėl sunkvežimyje buvo policinin- 
kas Fainbergas. 

Kiek vėliau suėmė dar du policininkus - Grosmaną ir Lifšicą. Be to, 
tardymui iškvietė Jehošua Grinbergą, pirmosios policijos nuovados va- 
dą, ir policininką Raibšteiną. Šį suėmė, o Grinbergą paleido, nes jis įro- 
dė esąs nesusijęs su miltų kroviniu. Dėl tos bylos taip pat suėmė Krigerį, 
patvorio pirklį ir spekuliantą. 

Kai apie šiuos įvykius pranešė gestapininkui Raukai, jis grasino poli- 
cininkams iš pirmojo geto policijos rajono: „Ir tu, Brutai? — šaukė ant 
jų. - Žmonės, kuriems patikėta saugoti įstatymą, patys užsiima apgavys- 
tėm! Jie turi gauti gerą pamoką; visus juos reikia sušaudyti“. 

Kai ties policininkų galvomis pakibo mirties nuosprendis, Taryba nu- 
tarė pasiųsti delegaciją pas gestapo vado Lietuvoje pavaduotoją Šmicą ir 
prašyti pasigailėjimo. Šmicas atsakė jiems nesutiksiąs, kad suimtiesiems 
policininkams būtų paskirta griežta bausmė. 

Policininkus ilgam laikui uždarė į Devintąjį fortą ir getui labai rūpėjo 
jų likimas. Štai kodėl Lipceris taip anksti, 10 valandą ryto, skubiai atvy- 
ko į getą, kad galėtų perduoti gerą žinią — tris policininkus paleis ir grą- 
žins atgal į getą. Kiti būsią pasiųsti dirbti į Rygą. 

Pirmiesiems trims tai buvo džiugi žinia, tačiau kitiems trims ji netei- 
kė paguodos. Vis dėlto jų šeimų nariai buvo patenkinti. Kopelio Gutma- 
no brolis pasakė Lipceriui: „Gerai, tegu jis vyksta į Rygą, labai norėčiau 
išvysti jį kartu su kitais sėdintį traukinyje, važiuojančiame į Rygą. Tegu 
tik išeina jis iš Devintojo forto; kad tik ištrūkus iš Asmodėjo nagų“. Jis 
kalbėjo tarsi ką nujausdamas. 

Lipceris gete praleido visą dieną. Kopelmanas dar sykį išėjo į miestą 
patikrinti, ar patikima Lipcerio informacija. Vėliau Lipceris užėjo į Ta- 
rybą pranešti gerų žinių žydų bendruomenės vadovams. 

"Ta pačia proga Lipceris į getą atnešė Raukos odinį paltą tepalo dė- 
mėms išvalyti. Paltas buvo nusiųstas į vieną iš geto dirbtuvių. Į Tarybą 
sukvietė Grosmano, Lifšico ir Fainbergo draugus paklausyti gerų nau- 
jienų iš Lipcerio. Jie buvo laimingi ir nekantriai laukė sugrįžtant sūnų 
paklydėlių. 

Ir iš tiesų trys policininkai popiet grįžo į getą ir pateko į šeimos bei 
bičiulių glėbį. Jie buvo išblyškę, giliai įdubusiomis akimis, išsekę ir suvargę. 

Maždaug tuo pat metu getą pasiekė žinia, kad Krigerį ir policininką 
Raibšteiną matė vedamus į Devintąjį fortą. Vėl atgijo baimė dėl jų likimo. 

Galų gale juk Lipceris gestapo vardu nedviprasmiškai pareiškė, kad šie 
trys žmonės bus pasiųsti dirbti į Rygą. Kam tada juos varo atgal į fortą? 

Tai greičiausiai klaida, pasakė Lipceris. Buvo numatyta, kad jie grįš į 
getą pasiimti savo daiktų ir išsiruoš į kelionę Rygon kartu su visais. Lip- 
cerio žodžiai skambėjo tvirtai ir patikimai. Tik saujelė žmonių drįso jais 
abejoti. Remdamiesi šia informacija giminių paprašėme paruošti tos tri- 
julės daiktus, taip pat žmonų ir vaikų drabužius, kad būtų pasiruošta 
išvažiuoti, nes į Rygą vyko su šeimomis. 

1! Tai buvo antrosios deportacijos į Rygą pradžia. Po pirmojo vežimo vasario mėnesį 
daug šeimų liko atskirtos tarp Kauno ir Rygos. Jos norėjo susijungti. Taryba taip pat 
ragino persikėlimui į Rygą rašytis savanorius, kad šitaip būtų išvengta areštų be 
jokios atrankos, kaip kad atsitiko per pirmąją deportaciją. Taip pat Taryba pasinau- 
dojo šiuo antruoju vežimu į Rygą kaip bausme vengusiesiems privalomojo darbo ir 
chuliganams. Žydų policija buvo įpareigota pagal sąrašą juos sulaikyti geto daboklėje 
iki išvykimo. Vis dėlto kai kurie sugebėjo išvengti deportacijos - vietoj jų pasiuntė 
kitus žydus. 


1942, spalio 17 


Šįryt visų laukė kartus nusivylimas: 7 valandą ryto atvažiavo gestapo 
automobilis. Į geto komendantūrą skubiai atvedė Krigerio ir Raibšteino 
žmonas su vaikais. Be to, tenai atvedė ir moterį bei du mažus jos vaikus: 
jos vyras buvo suimtas už prekiavimą juodojoje rinkoje ir sėdėjo geto 
daboklėje greta sankryžos Kriščiukaičio g. 71. 

Dar Štiucas įsakė atvesti Erichą Koną. Konas sirgo. Jis jau ilgai gulė- 
jo ligoninėje ir į geto komendantūrą jį teko gabenti neštuvais. Kopelma- 
nas kreipėsi į Štiucą prašydamas sergantį žmogų palikti ramybėje. Jis 
sakė: „Kam jį kamuoti; juk jis vis tiek negali pabėgti“. Erichą Koną par- 
nešė atgal į ligoninę. 

Štiucas pasakė moterims ir vaikams, kad jie kartu su savo vyrais ir 
tėvais keliaus į Rygą. Ir įsodino juos į automobilį, nuvažiavusį Devintojo 
forto link. Ten juos tą patį rytą nužudė. Geto komendantas vokietis Lit- 
šaueris dalyvavo egzekucijoje. 

Netelpa galvoje, kad tuos žmones nuvežė į Devintąjį fortą ir Žiau- 
riai nužudė. Protas nesugeba tai suprasti. Kam meluoti? Kodėl jie ne- 
pasako: „Šie žmonės pasmerkti mirti“? Ar iš viso nieko nesako, kaip 
kad būdavo visada! Ir visų baisiausias klausimas: kodėl vaikai turi mir- 
ti už tikrus ar tariamus tėvų nusikaltimus, o žmonos - už savo vyrų 
nuodėmes? Dar nuo tų laikų, kai žmonės liovėsi valgę savo gentainių 

mėsą, niekas nebegirdėjo apie tokį siaubą. Ir visa tai — tik todėl, kad keli 
žmonės žengė klaidingą žingsnį: ne dėl turto, o norėdami parnešti namo 
truputį miltų! 

Ir mus Taryboje, ir visą getą šėtoniškai apgavo Lipceris, visada taip 
pasitikėjęs savimi, laikęs save visažiniu, žmogumi, kuriam prieinama slap- 
ta informacija. Lipceris vaikščiojo nusiminęs. Galų gale Štiucas, jo Štiucas, 
pažadėjo, kad tie vyrai vyks į Rygą drauge su žmonomis ir vaikais. Ir 
štai - toks baisus nusivylimas. Lipceris mano, kad jį visą laiką apgaudi- 
nėjo. Nuo šiol jis nebetikės niekuo. Dabar jis bijo dėl savo gyvybės. 

Šiandien Devintajame forte žuvo trylika žydų, iš jų penki maži vaikai. 
Juoda diena getui. Labai baisi diena. 


1942, spalio 21 


Vokietis inžinierius Čekas!, Rygos aerodromo inspektorius, atvyko į 
Kauno getą pasiimti tų 500 žydų darbininkų, surinktų perkelti į Rygą. 

Geto žydų policija, ugniagesių brigados nariai ir kelių Tarybos skyrių 
darbuotojai palydėjo 500 mobilizuotųjų (juos laikė žydų policijos dabok- 
lėje gete) namo, kad jie galėtų susirinkti daiktus Rygai. 

! Inžinierius Čekas, vokiečių armijos karininkas, elgėsi su darbininkais humaniškai. 
Jis sutiko paleisti ligonius — tai pirmas toks atvejis per keturiolika geto gyvavimo 
mėnesių. Jis perkėlė į Rygą vaikus pas tėvus, rūpinosi jais kelionėje ir atsiuntė 
dr. Elkesui tėvų patvirtinimą, kad vaikai atvyko saugiai. 


1942, spalio 23 


Kepenas paliepė Tarybos nariams atvykti pas jį, tačiau miesto komi- 
saro būstinėje į jo kabinetą įleido tik vieną Garfunkelį. 

Lietuvių sanitarijos komitetas reikalauja, kad pateiktume jiems ži- 
nias apie visas užkrečiamąsias ligas gete. 

1 valandą dienos 369 žydus kartu su šeimomis, taip pat ir vaikais, 
išvežė į Rygą dirbti. Jie išvažiavo traukiniu nuo geležinkelio atšakos Kau- 
no aerodrome. Jiems išvykus gete visi prislėgti.! 

! Šiaip jau viskas vyko lyg ir gerai. Vyrai su savimi vežėsi daiktų, keliavo su šeimomis 
arba ruošėsi susitikti su jomis Rygoje. Tarybai pavyko pasiekti, kad vokiečiai nebe- 
medžiotų žmonių. Tačiau mobilizuotieji vis tiek nenoriai važiavo iš geto, nes niekas 
nežinojo, ar kada nors čia sugrįš. Blogiausia tai, kad žydų policininkai gaudė kitus 
žydus kartais panaudodami jėgą, ir vedė juos pas vokiečius. Todėl nepaisant visų 

pažadų ir neblogų naujienų apie Rygą, pasiekusių Kauno getą, nuotaika gete nebu- 
vo gera. Transportas atvyko į Rygą spalio 24 dieną, tačiau po kelių dienų išvežtuo- 
sius vėl atplėšė nuo šeimų, su kuriomis jie susitiko taip trumpai, ir perkėlė į stovyk- 
las už Rygos darbui kariniame aerodrome. 


1942, spalio 24 


Naktį ginkluoti lietuvių policininkai, norėdami pasiplėšti, užpuolė ne- 
toli tvoros esantį žydų namą. 


1942, spalio 25 


Gete lankosi du vyresnieji vokiečių pareigūnai iš Lietuvos aukščiau- 
siosios valdžios ir vienas pareigūnas iš Minsko. Juos lydi Krameris. Jie 
buvo Taryboje ir apžiūrėjo dirbtuves. Nori sužinoti, kokia geto struktū- 
ra, kiek darbo jėgos ir kita. 


1942, spalio 26 


Kepenas baigė savo tarnybos laiką. „Er hat mehr Angst als Faterlands 
Liebe“,! - pasakė apie jį Hermanas.2 Kepeną pakeis Mileris. Jis paskel- 
bė apie tai Tarybai telefonu per geto sargybą. 

1! Jo baimė kur kas didesnė nei tėvynės meilė (vok.). 
2 Kepenas, kaip anksčiau Jordanas, buvo išsiųstas į Rytų frontą. Jis neslėpė, kad siau- 
bingai bijo ten pakliūti (Jordanas žuvo Rytų fronte). 


1942, spalio 28 


Pirmosios „didžiosios akcijos“ gete metinės. 
Siandien Neries upe į getą atplukdytos septynios baržos malkų. 


1942, spalio 29 


Mileris aplankė Tarybos įstaigas. 
Moterį, kuri gyveno viena, rado negyvą jos kambaryje, ant grindų. 


1942, spalio 30 


Dr. Segalis ir Goldbergas kalbėjosi su Lietuvos Raudonojo Kryžiaus 
vadovu dr. Ingelevičiumi.! Buvo pasikeista informacija, tačiau kokių nors 
praktinių rezultatų pokalbis nedavė. 

Tarybą pasiekė laiškas iš Stokholmo, kur teiraujamasi apie žydus, pra- 
eitais metais perkeltus iš Hamburgo ir turėjusius atvykti į Kauną. Vokie- 
čių valdžia uždraudė atsakyti į šį laišką.2 

Vokietis, Palemono darbo stovyklos komendantas, atvyko į senąjį sa- 
vivaldybės pastatą ir ten su panieka bei neapykanta kalbėjo apie žydus. 
Jis sakė: „Kai turiu nužudyti nors ir šimtą žydų, darau tai su malonumu; 
lengvai galėčiau nužudyti net ir tūkstantį žydų“, - ir kitų „perlų“ panašia 
dvasia. 

! Nors dr. Elijahu Segalis, Tarybos socialinės pagalbos skyriaus vadovas, ir Jakovas 
Goldbergas, darbo skyriaus vadovas, susitiko su Lietuvos Raudonojo Kryžiaus va- 
dovu, kurį pažinojo asmeniškai, šis negalėjo patenkinti jų prašymų. 

2 Neaišku, kas siuntė šį laišką iš Stokholmo. Atsakyti į jį Tarybai neleido gestapas, 
kadangi iš tikrųjų Hamburgo žydai buvo nužudyti Septintajame forte ir niekada 
nepasiekė Kauno geto. 


1942, lapkričio 1 

Ješivos salėje įvyko iškilmingas susirinkimas; per jį visi žydų polici- 
ninkai pasirašė pasižadėjimą.! Surengtas koncertas, kuriame dalyvavo ir 
Tarybos nariai bei policijos vadovybė. 


! Buvusios ješivos salėje, dabar paverstoje koncertų sale, kiekvienas žydų policinin- 
kas pasirašė po priesaika pasižadėdamas būti ištikimas geto gyventojams ir visomis 
jėgomis vykdyti savo pareigas. Ši ceremonija įvyko praėjus savaitei po deportacijos 
į Rygą. Avrahamas Tory, surašęs priesaiką, priimtą lapkričio 1-ąją, vėliau apibūdino 
geto policijos vadą Michailą Kopelmaną kaip „nepaprastai sąžiningą ir padorų žmogų, 
kuris ėmėsi šio darbo tik todėl, kad to prašė Taryba“. 


1942, lapkričio 4 


DOKUMENTAS 
Unteršturmfiurerio Milerio instrukcija 


Šešių geto karvių pienas turi būti perduotas vokiečių sargybai. 
Gete bus įrengtas automobilių garažas. 


1942, lapkričio 4 


DOKUMENTAS 
Unteršturmfiureris Mileris — Žydų tarybai Kaune, Vilijampolėje 


Nuo šių metų lapkričio 5 dienos įvedami tokie nurodymai dėl raguo- 
čių (šešių karvių) laikymo ir pašarų naudojimo: 

1. Raguočius šersite ir tinkamai prižiūrėsite jūs. 

2. Pieną privalu be jokių išimčių perduoti geto vokiečių sargybai ir lie- 
tuvių apsaugos daliniams, konkrečiai sargybos viršininkui Litšaueriui. 
Ponas Litšaueris įgaliojamas pasirūpinti, kad būtų ištirta pieno kokybė 
(bakterijos). Jūs privalote dėl šio įsakymo kreiptis į poną Litšauerį. 


1942, lapkričio 7 


DOKUMENTAS 
SA štandartenfiurerio Kramerio, 
Kauno miesto komisaro, įsakymas 


Geto dirbtuvės, baldų ir medžio dirbtuvės, taip pat keramikos dirbtuvė 
turi būti sujungtos ir valdomos vienos administracijos. Jos vadinsis 
„Didžiosios geto dirbtuvės“ ir bus pavaldžios miesto komisarui. 


1942, lapkričio 7 


Baldų fabrikas, esantis už geto ribų, prie pat spygliuotos vielos tvo- 
ros, bus prijungtas prie didžiųjų dirbtuvių gete.! 
Nutrūko malkų tiekimas getui. 


! Baldų fabrikui vadovavo vokietis architektas Vinceris; ten dirbę žydai galėjo išeiti ir 
įeiti į getą pro mažuosius vartus, kurių raktus nešiojosi Vinceris. 


1942, lapkričio 8 


Posėdis Taryboje; dalyvavo didžiųjų dirbtuvių administracijos darbuo- 
tojai. 

Priimti svarbūs sprendimai, pavyzdžiui, dėl baldų fabriko prijungimo 
prie didžiųjų dirbtuvių. Kaip jam vadovauti, bus svarstoma tik drauge su 
Taryba.! 

Aštuoniolika darbininkų grįžo iš darbo stovyklos Palemone. 


! Didžiųjų dirbtuvių žydų administracijos vadovas buvo Mošė Segalsonas. 


1942, lapkričio 9 


Tarybos būstinėje lankėsi Mileris, jį lydėjo Gilovas, vokietis, naujasis 
didžiųjų dirbtuvių vadovas. Nuo šiol keramikos dirbtuvė bus pavaldi di- 
džiosioms dirbtuvėms. 

1942, lapkričio 10 


Mileris leido Tarybai palaikyti su Kauno miestu ryšį telefonu per ge- 
to vokiečių sargybą. Iki šiol tiesioginis ryšys telefonu tarp Tarybos ir Kau- 
no miesto buvo griežtai draudžiamas. 

Tarybos atstovų ir geto lietuvių sargybos vado Petkūno derybos dė! 
geto problemų ir dėl galimo pereinamojo laikotarpio tuo atveju, jei ge- 
tas būtų likviduojamas dėl esminių pasikeitimų fronte ar dėl nacių oku- 
pacijos pabaigos. 

Kai iš geto buvo atimta teritorija aplink Demokratų aikštę, Taryba 
sumažino geto policijos nuovadų skaičių nuo keturių iki trijų. 

Kitas tris dienas mieste dirbantys žydai darbininkai bus tikrinami dar- 
bo metu. 


1942, lapkričio 10 


DOKUMENTAS 

SA štandartenfiureris Krameris, miesto komisaras, 

Kaunas! - Žydų tarybai, Kaunas, Vilijampolė 

Gaunama daug pranešimų, kad žydai priverčiamojo darbo vietose 
skleidžia apkalbas apie gamybą geto dirbtuvėse ir kitus dalykus. Šiuo 
įsakymu uždraudžiu žydams bet kokią propagandą ir bet kokiais pa- 
našiais atvejais įsakysiu taikyti griežčiausias bausmes. 

Pasirūpinkite kuo greičiau paskelbti mano įsakymą. 


! Šį įsakymą Kramerio pavedimu pasirašė unteršturmfiureris Mileris. 


1942, lapkričio 11 


Kopelmaną, žydų policijos vadą, iškvietė į gestapą pokalbiui apie jo 
buvusią mokytoją, ilgą laiką padėjusią gete Kopelmano šeimai. Kopel- 
maną paleido, tačiau jo mokytoja nubausta dviem savaitėms kalėjimo. 
Lengva bausmė. 

Hermano pranešimas: žydai privalo dirbti toje vietoje, kuri nurodyta 
jų darbo kortelėse. Griežtai draudžiama be policijos žinios pereiti iš vie- 
nos vietos į kitą. 

1942, lapkričio 12 


DOKUMENTAS 
Unteršturmfiurerio Milerio pranešimas 


Aštuoniolikmetis Blecheris norėjo išmainyti savo batus su lietuviu 
policininku, ir šis jį nušovė. 


1942, lapkričio 12 


Aštuoniolikmečio žydų darbininko Blecherio kūnas rastas aerodromo 
statyboje; jį pagavo lietuvis policininkas, saugojęs žydų darbininkus. Šis 
partizanas nuavė Blecheriui batus, nušovė jį ir paslėpė jo kūną. Gesta- 
pas neleido mums pernešti kūno į getą. Jį palaidojo už geto ribų. 


1942, lapkričio 13 

Šiandien getą pasiekė į Rygą išvežtųjų laiškai. Visi jie gyvi ir dirba 
Rygoje.! 

Tarybos nariai kalbėjosi su Segalsonu, didžiųjų dirbtuvių vadovu žy- 
du, apie vadovavimo dirbtuvėms reikalus. Taryba paprašė, kad visi svar- 
būs su dirbtuvėmis susiję klausimai būtų pateikiami visiems dirbtuvių 
administracijos darbuotojams ir kad Segalsonas nespręstų jų vienas. 

! Vokietis, lydėjęs deportuotuosius į Rygą, grįžo su daugybe laiškų. Šie laiškai patvir- 
tinę, kad išvežtieji yra gyvi ir saugūs, gerokai nuramino išvežtųjų šeimas, Tarybą ir 
žydų policiją. 


1942, lapkričio 14 


Miesto komisaro įspėjimas: žydams draudžiama vaikščioti Laisvės alė- 
ja Kaune tiek po vieną, tiek grupėmis.! 

Aerodromo statyboje žydą darbininką Pine Galperiną mirtinai suža- 
lojo nedidelis sunkvežimis. 

Iš geto paimtos šešios karvės. Dabar net kūdikiams nebeliko pieno. 

Geto ligoninėje lankėsi profesorius Mažylis ir užėjo pas dr. Elkesą 
konsultuoti dėl vienos operacijos. Tai pirmas tokio garsaus lietuvių pro- 
fesoriaus vizitas gete. „Atvykimas į getą man tarsi kelionė į tolimą ir 
nežinomą šalį“, - pasakė Mažylis. 

! Laisvės alėja buvo pagrindinė pasivaikščiojimo vieta Kaune. Žydai, kasdien einan- 
tys šia gatve į darbą, „papiktino“ vokiečius ir lietuvius vien savo buvimu. 

2 Profesorius Pranas Mažylis, žymus ginekologas, buvo vienas iš nedaugelio lietuvių, 
rėmusių ir padėjusių slėpti žydus, ypač jų vaikus. 


1942, lapkričio 15 


DOKUMENTAS 
Hauptšarfiurerio Raukos įsakymas 
iš gestapo būstinės Kaune 


Būtina suimti Tarybos narius Garfunkelį, Goldbergą ir sekretorių Go- 
lubą, taip pat geto gyventoją Meką, kuris buvo sučiuptas bandantis 
lįsti pro tvorą ir kuris kelis kartus iššovė. Tai matė geto sargybos va- 
das Fleišmanas. 

Be to, būtina suimti kaip įkaitus dar dvidešimt geto gyventojų ir už- 
daryti geto kalėjime. 


1942, lapkričio 15 


5 valandą vakaro geto sargybos vadas Fleišmanas sulaikė Meką, jau- 
ną žydą, kai šis mėgino bėgti iš geto šliauždamas po tvora. Mekas tuč- 
tuojau šovė iš pistoleto į orą tris ar keturis kartus. Jį čia pat suėmė ir 
nuvarė į geto vokiečių sargybą. Dėl to vokiečiai ėmėsi represijų: arešta- 
vo ir į geto vokiečių sargybos būstinę pristatė tris Tarybos narius - Gar- 
funkelį, Goldbergą ir Golubą (Tarybos pirmininkas dr. Elkesas sirgo ir 
nesikėlė iš lovos). Čia vokiečiai grasino nužudyti mus. Tą patį vakarą su 
gausia sargyba mus drauge su Meku iš geto sargybos vado būstinės nu- 
varė į Kauno gestapo būstinę. 

Pačiame gete įkaitais paimta dar dvidešimt žydų ir uždaryta į geto 
daboklę.! 

! Žydų policija įkaitais paėmė ligonius, psichiškai nesveikus žmones ir kelis žydus 
nusikaltėlius. Meko bendrininko taip niekas ir neišdavė, nors pats Mekas patyrė 
siaubingus kankinimus. Visus įkaitus paleido, taip pat paleido ir Tarybos narius bei 
sekretorių. Avrahamas Tory manė, kad gestapas norėjo įrodyti viršininkams Berly- 
ne, kad visiškai kontroliuoja padėtį Kauno gete. Tory vėliau pasakojo: „Gestapo 
vado pavaduotojas Šmicas Kauno gestapo būstinės rūsyje suimtiesiems Garfunke- 
liui, Goldbergui ir man pasakė: Jeigu mes nepajėgsime priversti Meką pasakyti ant- 
rojo žydo, buvusio kartu su Meku, kai šis bandė bėgti, vardo, jūs visi būsite viešai 
pakarti gete'. Mes atsisakėme“. 

1942, lapkričio 16 


Gestapo pavedimu Lipceris paskelbė tokį kreipimąsi: „Skleidžiantys 
gete melagingus gandus dėl dvidešimt septintosios (gandus, kad lapkri- 
čio 27 dieną gestapas vykdys "akciją" kaip atsaką į nepavykusį Meko pa- 
bėgimą iš geto) bus nubausti. 'Akcijų' daugiau nebebus. Visi privalo dirbti 
ir laikytis rimties bei tvarkos“. 

10 valandą ryto sulaikytuosius Tarybos narius ir sekretorių paleido iš 
gestapo kalėjimo ir parvežė atgal į getą. 


1942, lapkričio 17 


DOKUMENTAS 
SA štandartenfiureris Krameris Kauno komisaras - 
Žydų tarybai, Kaunas, Vilijampolė 


Nuo šiol draudžiama gete naudoti arklius, išskyrus tuos atvejus, kai 
reikia atsivežti medžiagų. 
Katafalkus ir kitokius vežimus nuo šiol privalo tempti patys žydai. 


1942, lapkričio 17 


Gestapo karininkai ypač kruopščiai apieškojo Meko kambarį ir rado 
lobį - 2,5 kilogramo aukso, deimantų ir kitokių vertybių.! Gestapas įsa- 
kė Meką viešai pakarti gete. Žydų policijai liepta pastatyti kartuves ir 
įvykdyti egzekuciją. 

Žydų policija surado daboklėje du jaunus, iš Lenkijos kilusius vyrus, 
sutikusius įvykdyti bausmę. Mainais už tai juos paleisią iš daboklės. 

Gestapas įsakė visiems geto gyventojams atiduoti visus turimus gin- 
klus. Juos reikėjo atnešti prie duobės Puodžių gatvėje. Buvo atneštas tik 
vienas senas šautuvas. 

! Meko tėvai prieš karą Kaune turėjo laikrodžių dirbtuvę. Visą jų turtą 1941 metų 
rugpjūtį Mekas atsigabeno į getą. Visas rastas brangenybes pasiėmė Štiucas. Vėliau 
kaip tik jis ir įsakė nužudyti tą apiplėšimą mačiusias Meko motiną ir seserį. 

2 Per dvi dienas nuo įsakymo paskelbimo niekas neįmetė į duobę nė vieno šautuvo. 


Vengdama tolesnių vokiečių represijų Taryba atidavė tą vienintelį šautuvą, kurį vo- 
kiečiai ir rado duobėje. Tuo šis reikalas ir baigėsi. 

1942, lapkričio 17 
DOKUMENTAS 
Gestapo įsakymas 
Mekas bus viešai pakartas gete. Geto žydų policija turi pastatyti kar- 
tuves ir įvykdyti egzekuciją. 


1942, lapkričio 18, 12 val. 


DOKUMENTAS 
Gestapo įsakymas 


Meką palikti kyboti kartuvėse dvidešimt keturias valandas. 
Visi geto gyventojai privalo atiduoti šaunamuosius ginklus. 


1942, lapkričio 18 


Šiandien priešpiet, dalyvaujant gestapo karininkams, vokiečių ir lie- 
tuvių policininkams, geto vokiečių sargybai bei policijai, miesto komisa- 
ro atstovams ir žydų policijai, gete, tiesiai prieš Tarybos pastatą, buvo 
pakartas Mekas. Žydus privertė susirinkti į bausmės vietą. Meko kūnas 
turės kyboti kartuvėse dvidešimt keturias valandas.! 

! Keli mačiusieji vėliau pasakojo, kad Meką buvo sunku pažinti po kankinimų, ku- 
riuos jam teko patirti. Prieš pakariamas jis dviem jauniems Lenkijos žydams, anks- 
čiau gete sučiuptiems vagiliaujant, pasakęs: „Broliai, aš jums atleidžiu. Zinau, kad 
jus privertė taip padaryti. Perduokite linkėjimus mano motinai ir seseriai“. 


1942, lapkričio 19 


DOKUMENTAS 
Gestapo įsakymas 


Pakartojo Meko motiną ir seserį būtina nuvežti į Devintąjį fortą eg- 

zekucijai. 
1942, lapkričio 19 

Goldbergas (Tarybos narys) paskambino telefonu į gestapo būstinę. 
Dvidešimt įkaitų žydų, suimtų dėl Meko bylos, šiandien buvo paleisti. 
Tačiau rytą, dešimtą valandą, Štiucas suėmė Meko motiną ir seserį ir 
nuvežė jas į Devintąjį fortą, kur jos buvo nužudytos. 

Po pietų Meko kūną nuėmė nuo kartuvių.! 


' Meką palaidojo geto kapinėse. 


154 


1942 


1942, lapkričio 20 


Taryba sudarė specialią grupę, kuri turėjo saugoti bulvių krovinį, ve- 
žamą į getą. 


1942, lapkričio 22 


Lipceris rado gete radijo imtuvą. Jis priklausė Sergejui, žydų polici- 
ninkui. Lipceris jį čia pat sudaužė į šipulius.! 
! Sergejus buvo gavęs leidimą sutaisyti radiją, Srebnickio laikomą vaistinės rūsyje. 
Lipceriui sudaužius jis vėl buvo pataisytas. Geto pogrindininkai ir toliau slapta jį 
naudojo. 


1942, lapkričio 25 


Geto policija baigė atnaujinti ješivos pastatą Vilijampojėje ir pertvarkė 
Ji į policijos orkestro koncertų salę, nors religiniai ir kitokie sluoksniai 
smarkiai protestavo. 


1942, lapkričio 26 


Gestapas įsakė Tarybai pateikti sąrašą geto žydų, gyvenančių už geto 
ribų, ir tų, kurie negrįžta kasdien iš miesto į getą.! 
! Kaip pasakojo Avrahamas Tory, tokio sąrašo niekas nepateikė, nes Taryba laikėsi 


taisyklės neduoti vokiečiams jokių sąrašų. Nebuvo sudarytas net ir stomatologų sąra- 
šas, vokiečių reikalautas 1942 metų birželį. 


1942, lapkričio 27 


Geto dirbtuvių vadovas vokietis pasiuntė geto gyventojų pagamintus 
žaislus reichsmaršalui Hermanui Geringui išdalyti vokiečių vaikams kaip 
kalėdines dovanėles. Prieš tai miesto komisarui buvo surengta jų paroda. 


1942, lapkričio 28 


Gestapas gavo skundą, kad iš Vilkijos miestelio į getą gabenantys pa- 
šarą žydų vežikai kartu slapčia pro geto vartus įneša daug kitų produktų. 
Todėl gestapas sustiprino sargybą prie geto tvoros. 

Įspėjimas iš geto vežikus pasiekė dar neatvykus prie vartų, tad apieš- 
kojus vežimus ir vežikus nieko nerasta. 

1942, lapkričio 29 


Neseniai gete atidaryta dezinfekcijos ir įvairių vabzdžių parazitų nai- 
kinimo įstaiga. Numatyta, kad ši įstaiga patikrins 4000 žmonių.! 


! Daugiau kaip ketvirtadalį geto gyventojų. 


1942, lapkričio 30 


Kaifleris liepė Tarybai pateikti sąskaitas už darbą, žydų atliktą įvai- 
riose darbo vietose nurodant, kad apmokėti turėtų miesto komisaras. 


1942, gruodžio 1 
Žydė (iš Vidiškių!), kuri drauge su vyru slapstėsi valstiečio tvarte nuo 
1941 metų žiemos, įėjo į getą su mieste dirbusiu darbo būriu. 


t Vidiškiai - mažas miestelis netoli Ukmergės. Beveik visos ten gyvenusios žydų šei- 
mos kartu su Ukmergės žydais buvo nužudyti 1941 metų rugsėjo 5 dieną. 


1942, gruodžio 3 


Taryba, panaudodama mažus dviračius vyrų tempiamus vežimėlius, 
geto viduje organizavo pervežimus. Tai buvo būtina, nes gete uždraustas 
bet koks transportas. 

Įkurta privati asociacija Cedaka (Gailestingumas), kurios tikslas - pa- 
dėti skurstantiesiems. 

Keliems darbo būriams leista įsinešti į getą malkų. Tuo prisidengiant 
atnešta malkų ir kitiems geto gyventojams. 

Šiandien gestapas grąžino į getą muzikantą ir kompozitorių Ernestą 
Geistą, ilgokai gyvenusį gete. Vėliau kaip pusiau arijas jis gavo leidimą 
gyventi mieste. Dabar gestapo įsakymu jį nuvežė į geto žydų policijos 
daboklę. 


1942, gruodžio 3 


DOKUMENTAS 

Gestapo įsakymas 

Muzikantą ir kompozitorių žydą Geistą, anksčiau gyvenusį mieste ir 
šiandien grąžintą į getą, būtina uždaryti geto kalėjime ir laikyti gesta- 
po žinioje. 

1 Geistą, vokietį, kuris buvo vedęs žydę, vardu Lidija, gestapas sušaudė gruodžio 10 
dieną; jo žmona nusinuodijo. 


1942, gruodžio 4 


DOKUMENTAS 
Unteršturmfiurerio Milerio įsakymas 


Žydas Šaferis turi būti nubaustas penkiomis paromis arešto už tai, 
kad neatidavė pagarbos nusiimdamas kepurę, kaip reikalaujama. 


1942, gruodžio 4 
Vieną žydą areštavo penkioms paroms, kitą žydą — vienai parai už tai, 
kad sutikę gatvėje Milerį nenusiėmė kepurių. 


1942, gruodžio 5 

Geto gyventojus nuliūdino žinios apie antižydiškų „akcijų“ bangą Len- 
kijoje (daugiausia Varšuvoje).! 

Žydų policijos būstinėje dalyvaujant Tarybos nariams švęsta Chanuka. 


1! Deportacijos Varšuvoje prasidėjo 1942 liepos 22. Šis įrašas dienoraštyje - pirmasis, 
kur Avrahamas Tory mini deportacijas. Per jas iš Varšuvos geto kasdien būdavo iš- 
vežama iki 6000 žydų, ko! iš viso į Treblinką deportuota 300 000 žmonių; ten daugu- 
ma jų nužudyta dujomis. Per tą patį laikotarpį - keturis mėnesius - dar 250 000 
žydų iš Varšuvos srities nugabenta į Treblinką ir nužudyta. 


1942, gruodžio 6 


Dėl lietuvių sargybinio provokuojamo elgesio prie geto tvoros daug 
šaudyta. Lietuviai geto vokiečių sargybai pareiškė, kad žydai šovę į juos. 
Buvo daug nerimo, kol šis reikalas neišsisprendė. 

Ligoninės didžiojoje salėje įvyko vaikų Chanukos šventė.! 

! Šį vakarėlį vaikų darželio auklėtiniams surengė darželio mokytoja Sonia Segal-Var- 


šavski. Tais metais įvyko keli Chanukos vakarai, iš jų vienas suorganizuotas sionistų 
grupės Matzok narių. Jame dalyvavo ir dr. Elkesas bei Garfunkelis. 


1942, gruodžio 7 


Gete lankėsi Reicho sveikatos ministras, jį lydėjo miesto komisaras. 
Ministras domėjosi geto sanitarijos būkle. 

Taryba nusprendė, kad siunčiant žmones už geto ribų būtinas visų 
Tarybos narių sutikimas.! 


1 Šiuo sprendimu visiems Tarybos nariams skirta vienoda atsakomybė. 


1942, gruodžio 8 

Į getą atėjo žydas Rizanas, kurį anksčiau slėpė valstietis netoli Vidiš- 
kių. Jo žmona pasiekė getą prieš savaitę. Jiedu penkiolika mėnesių gyve- 
no slėptuvėje ir miegojo nenusivilkę drabužių. 


1942, gruodžio 9 


Lietuvių partizanai pasisiūlė savanoriais vykti į Liubliną, kaip mano- 
ma, dalyvauti „akcijose“ prieš žydus. 


1942, gruodžio 10 


Gestapininkas Štiucas išsivedė iš geto muzikantą Geistą į Devintąjį 
fortą. Ten jis tuoj pat buvo nužudytas. 

Į getą iš Vievio darbo stovyklos atvyko jauna mergaitė Zisling. 

Sugrįžo panelė Bloch, dingusi iš geto 1941 metais ir slapsčiusis Latvi- 
joje, valstiečio ūkyje, kur ir dirbo. 


1942, gruodžio 11 


Mileris davė leidimą pirkti šimtą kubinių metrų malkų geto įstaigoms. 
Šiandien Mileris pats atšaukė ankstesnį vokiečių įsakymą, kad išei- 
nantys iš geto gyventojai paliktų leidimus geto vokiečių sargyboje. 


1942, gruodžio 12 


DOKUMENTAS 

Benjaminas Lipceris, vokiečių kriminalinės policijos ir 
saugumo policijos atstovas žydų priverčiamajam darbui - 
Žydų bendruomenės policijos vadui, Vilijampolė 


Kriminalinės policijos įsakymu dabartinis žydų kriminalinės policijos 
vadas Levinas turi būti atleistas nuo penkioliktos šio mėnesio dienos. 
Į tas pareigas turi būti paskirtas ankstesnis žydų kriminalinės polici- 
jos vadas Bramsonas. 

Reikalauju garantuoti tikslų šio įsakymo vykdymą. 


158 


1942 


1942, gruodžio 13 


Geto komendantas vokietis šiandien lankėsi žydų policijos orkestro 
koncerte. 

Getą pasiekė žinios, kad visas žydiškasis pasaulis, atsiliepdamas į na- 
Cių ir jų kolaborantų žydų naikinimus Europoje, paskelbė viešą pasnin- 
ką.! Žinia apie šį pasninką padarė didelį įspūdį geto gyventojams ir pa- 
drąsino juos. 

1! Žydų bendruomenė Palestinoje paskelbė trijų dienų gedulą; solidarumo grupės tuo 


pat metu susirinko Londone ir Niujorke. Žr. taip pat 1942 metų gruodžio 19 dienos 
įrašą. 


1942, gruodžio 14 


Mileris pas vieną žydę dirbtuvėse rado dešimt markių. Jis atėmė pini- 
gus ir nubaudė moterį trijų parų areštu. 


1942, gruodžio 15 


Aplankiau lietuvį kunigą Vaičkų Kauno kunigų seminarijoje. Mūsų 
pokalbio tema: kaip išgelbėti Aba Balošeriui priklausančią žydų biblio- 
teką.! 

Mus pasiekė žinios apie Anglijos ir Jungtinių Amerikos Valstijų par- 
lamentuose, taip pat Sovietų Sąjungoje reiškiamus protestus prieš žydų 
persekiojimą.2 

! Aba Balošeris - žinomas Kauno sionistas, intelektualas ir mokslininkas, aktyvus 
geto kultūrinio gyvenimo dalyvis. Taryba jo paprašė rašyti geto istoriją. Kuriantis 
getui jo didžiulė biblioteka buvo likusi mieste. Kunigas Vaičkus elgėsi pagarbiai ir 
draugiškai, tačiau nepaisant jo pastangų, bibliotekos išsaugoti nepavyko. Balošerio 
istorija (jei apskritai ją rašė) taip pat neišliko. Balošeris buvo nužudytas per vadina- 
mąją vaikų akciją 1944 metų kovo 27 dieną. 

2 Šio įrašo data tikriausiai netiksli. Anglijos, JAV ir Sovietų viršūnės padarė pareiški- 
mus apie žydams daromas „žvėriškas piktadarybes“ tik 1942 metų gruodžio 17 dieną. 


1942, gruodžio 16 


Atšaukta žydų policijos sargyba baldų fabrike prie pat geto; nuo šiol 
fabriką saugos lietuvių policija. 


1942, gruodžio 17 


Gete išjungta elektros šviesa. 

1942, gruodžio 18 

Žydų tarybos susirinkime Garfunkelis padarė pranešimą apie geto 
vidaus gyvenimo problemas; Golubas kalbėjo apie bendravimo su mies- 
to komisaru ir geto sargyba problemas.! 


! Garfunkelis ir Avrahamas Tory pateikė šiuos pranešimus sionistinės grupės Matzok 
posėdžiui. 


1942, gruodžio 19 


Paleisti trys žydų policininkai, areštuoti gruodžio 15 dieną hauptšturm- 
fiurerio Bingerio įsakymu. 

Vėl įjungta elektra Tarybos pastate, dirbtuvėse, geto sargybos būsti- 
nėje ir vokiečių darbo tarnyboje gete. 

Lietuvis policininkas prie geto vartų nušovė žydą darbininką Fišerį 
už tai, kad šis mėgino įnešti į getą maisto. 

Po protestų užsienyje gete bijomasi naujų įsakų. 


1942, gruodžio 20 
Suimtas gestape dirbęs žydas dantistas dr. Kvitneris ir jo žmona. Ge- 
te pasklido įvairių kalbų, nes jis turėjo gestape ypatingų užduočių.! 


! Dr. Kvitneris kiekvieną dieną eidavo iš geto į gestapo būstinę Kaune; Tarybos jis 
neatsiklausdavo ir grįžęs jai nepranešdavo. Jis buvo atvykęs iš Vokietijos. 


1942, gruodžio 21 


DOKUMENTAS 

SA štandartenfiureris Krameris, Kauno miesto komisaras - 

Žydų tarybai Kaune, Vilijampolėje 

Nuo šiol draudžiu visiems žydams rūkyti, nesvarbu, kaip jie išeina iš 
geto — po vieną, grupėmis ar kolonomis ir kur būna - Kauno miesto 
teritorijoje ar už jos ribų.! 


! Kaip ir kitus tuometinius Kramerio įsakymus, šį pasirašė Mileris ir uždėjo komisaro 
antspaudą. 


1942, gruodžio 21 


Miesto komisaro įsakymas nr. 12: žydams, taip pat ir esantiems už 
geto ribų, uždrausta rūkyti cigaretes. 

Miesto komisaras Krameris su aukštesniaisiais vokiečių valdininkais 
aplankė dirbtuves. 


1942, gruodžio 22 


Mus pasiekė gandai, kad Palestinoje įkurta nepriklausoma žydų vals- 
tybė su prezidentu Chaimu Veicmanu, vadovaujančiu penkių asmenų ad- 
ministracijai. Didžiulis džiaugsmas gete.! 

Gestapas paleido dr. Kvitnerį ir jo žmoną. Jiems įsakyta dirbti kari- 
niame aerodrome paprastais darbininkais. 

Taryba gavo laišką iš Žiežmarių darbo stovyklos.2 Tenykščiai darbi- 
ninkai maldauja drabužių, maisto produktų ir kt. 

! Šis gandas, be abejonės, buvo nepagrįstas. Tačiau 1942 metų gegužę Niujorke sio- 
nistų vadovai patvirtino planą, kurio tikslas - sukurti Palestinoje žydų valstybę. Tam 
planui spalį pritarė sionistų vykdomasis komitetas Jeruzalėje. Tikriausiai šis pritari- 
mas Jeruzalėje ir sukėlė tą gandą. 

2 Ziežmariai - miestelis už penkiasdešimties kilometrų nuo Kauno. 200 ten gyvenusių 
žydų šeimų buvo nužudyta 1941 metų rugpjūtį. Darbo stovykloje, kurią vėliau įstei- 
gė netoliese, žydai iš kitų miestų ir kaimų dirbo kelio Kaunas-Vilnius statyboje. 
Stovykla buvo pavaldi Vilniaus getui, tačiau pagalbos gaudavo iš Kauno geto Ta- 
rybos. 


1942, gruodžio 23 


Elektra gete įjungiama kasdien kelioms valandoms. 


1942, gruodžio 25 


Tamšė! ir Golubas aplankė geto lietuvių sargybos vadą. Po to Natki- 
nas ir Golubas aplankė geto vokiečių sargybos vadą ir Tarybos vardu 
pasveikino su Naujaisiais metais. 

Kalėdoms Tarybos skyriai ir įstaigos buvo uždarytos. 

! Davidas Tamšė tuo pat metu buvo geto žydų policijos pareigūnas ir mokė žydų po- 


grindininkus, kaip etgtis su ginklais. Vėliau nužudytas Devintajame forte kartu su 
kitais keturiasdešimt policininkų, atsisakiusių išduoti žydų slėptuves gete. 


1942, gruodžio 26 


Žydų studentų korporacijos Vetaria! narių gausus susibūrimas gete, 
skirtas Chanukai. 

Geto medicinos įstaigos surengė geto ligoninėje labdaros vakarą skurs- 
tantiesiems šelpti. Buvo skaitomi gete parašyti literatūros kūriniai. 


! Vetaria - studentų grupė, nesusijusi su kokia nors konkrečia sionistų partija. 


1942, gruodžio 27 


Kazimirovskis, Vilniaus geto žydas, lankėsi Žydų taryboje ir perdavė 
linkėjimus iš Vilniaus. Pasitvirtino Žinios apie žudynes Varšuvos gete. 


1942, gruodžio 28 


Tarybos aplinkraštyje ir lapeliuose geto gyventojų prašoma griežtai 
atsisakyti bet kokio Naujųjų metų šventimo. 

Gete pradėjo veikti rentgeno aparatas.! 

Lygiai prieš metus buvo įvykdyta kailių „akcija“.2 

! Dr. L. Goldšteinas 1941 metų rugpjūtį į getą, šiam susikūrus, pervežė savo rentge- 
no aparatą. Tačiau daugiau kaip metus jis negalėjo juo naudotis ir 1942 metų pabai- 
goje atidavė jį geto ligoninei. 

2 1941 metų gruodžio 27 dieną vokiečiai pareikalavo, kad jiems būtų atiduoti tie keli 
kailiai, dar likę gete po didžiojo turtų plėšimo 1941 metų rugsėjį. Demokratų aikš- 
tėje, ten, kur vyko didžioji „akcija“, susirinko būrelis persigandusių Žmonių, bet 
vokiečiai paprasčiausiai surinko kailius. 


1942, gruodžio 31 


Sugrįžo į getą Kacas! su žmona. Jų ieško gestapas. Geto žydų policija 
juos sulaikė. Taryba nurodė geto policijai neperduoti jų gestapui ir liepė 
pakeisti vardus. 

Pasitarimas, kaip pertvarkyti Tarybos darbo skyrių. 

Šiandien — krikščioniškųjų ir kalendorinių Naujųjų metų išvakarės. 
Baigiasi 1942-ieji metai. Stovime prie Naujųjų, 1943-iųjų, slenksčio. Kaip 
ir ankstesniais metais, lietuvių laikraštis išėjo didesnio formato, ir jame 
gausu vertinimų, kas vyko praėjusiais metais, bei prognozių ateinantiems 
metams. 

Vakar buvau mieste ir sužinojau, kad nepaisant karo ir milijonų žmo- 
nių kančių, ruošiamasi švęsti Naujųjų metų naktį taip kaip ir anksčiau. 
Pavyzdžiui, vakar buvau Kauno operos teatre, bet ne pirkti bilietų į ope- 
ros spektaklį šiam vakarui - saugok, Dieve! Mes gyvename gete. Čia 
mūsų laukia savi reikalai ir savi rūpesčiai, visiškai nederantys su Naujųjų 

metų švente. Mūsų moterys kadaise vilkėdavo balinėmis suknelėmis, o 
mes, vyrai, - smokingus, vakarinius drabužius ir kt. Jei gete ir liko kokie 
šventiniai rūbai, jie skirti parduoti ar mainyti į maistą. Kasdienius dra- 
bužius arba apavą iškeisti į maistą labai lengva, tačiau parduoti smokin- 
gą, vakarinę suknelę ar jų aksesuarus - didelė bėda. Tad mes pasinaudo- 
jome artėjančiais Naujaisiais metais: mano gera draugė pagalvojo, kad 
galbūt jai pavyks iškeisti į maistą puošnią išeiginę suknelę. Čia, gete, tas 
daiktas jai nereikalingas, bet gal kas nors iš Kauno teatro susidomės ir 
paims mainais į maisto produktus arba už pinigus. Teatre dirba įvairūs 
amatininkai iš geto - siuvėjai, kirpėjai ir kt., todėl mes įsiliejome į geto 
darbininkų grupę ir nuėjome į teatrą ketindami siūlyti savo prekę. 

Kai įžengiau į teatro vestibiulį ir ėjau fojė koridoriais, viskas man 
pasirodė taip nutolę ir keista. Štai esu teatre, o aplink - „akcijos“, siau- 
bas, vergija, priverstinis darbas, alkis ir maisto daviniai, kai apie medpa- 
džių porą, paprasčiausias kelnes ar švarką daugelis tegali tik svajoti; ir 
ne tik žydai, bet ir milijonai nežydų, badaujančių ir kenčiančių kon- 
centracijos stovyklose ir kalėjimuose. 

Štai tokiais laikais Kauno teatre pamačiau spektaklių repeticijas, pa- 
sirengimus prašmatnioms iškilmėms, apkalbas, moteris nuostabiais dra- 
bužiais. Visa tai man pasirodė be galo keista. Čia, šiame teatre, daug 
žmonių, net neįsivaizduojančių, kas yra karas; jie nieko nežino apie jo 
žiaurumus ir kančias. 

Mes gete neturime nei galimybės, nei noro linksmintis šiomis „šven- 
tiškomis“ dienomis. Mus juosia spygliuotos vielos tvora. Tūkstančiai piktų 
akių stebi kiekvieną mūsų žingsnį, seka kiekvieną judesį; jie rūpinasi, 
kad mes nė akimirkai nepamirštume, jog esame čia vergai. Pats gyveni- 
mas mus atskiria nuo Naujųjų metų šventės, kurią švenčia išorinis pa- 
saulis. 

Mums 1942-ieji buvo naikinimo, vergijos, siaubo ir piktosios dvasios 
metai. Sulig kiekviena diena mus vis labiau skriaudė ir plėšė. Šiandien 
tegalime raudoti ir gedėdami saugoti atminimą dešimčių tūkstančių mū- 
sų brolių kankinių, kurie žuvo garbindami Dievo vardą. Jų „nusikalti- 
mas“ vien tas, kad buvo žydai. 

Kas iš mūsų šiandien galvoja apie linksmybes? Kas gali vietoje gedu- 
lingo apdaro vilktis šventinius drabužius? Tik saujelė geto gyventojų su 
nešvaria sąžine, atskalūnai ar „naujieji turčiai“ trokšta vyno taurės, dai- 

nų ir šokių.2 Štai kodėl Taryba paskelbė šiandien aplinkraštį, draudžiantį 
rengti bet kokias linksmybes Naujųjų metų vakarą ar jose dalyvauti. 

„Kadangi neregėta tragedija yra ištikusi daugybę Izraelio vaikų, - ra- 
šoma žydų vadovų atsišaukime, - mes privalome atsisakyti artėjančios 
Naujųjų metų šventės. Tikimės, kad kiekvienas mūsų elgsis atsakingai ir 
apgalvotai“. 

Geto žydai su pritarimu sutiko šį atsišaukimą. Ir iš tiesų Naujieji metai 
gete buvo rami, be švenčių ar linksmybių diena. 

Šiandien mes susidūrėme su sunkia problema, kai teko kalbėti apie 
gyvenimą ir mirtį tikrąja tų žodžių prasme. Geto policijos vadas Kopel- 
manas sutrikęs: jis paprašė slapta susitikti. Jis pageidavo, kad palydė- : 
čiau jį pas dr. Elkesą ir ten aptartume, kokių veiksmų reikia imtis. 

Problema tokia: pasinaudoję Meko byla du geto gyventojai, Šimonas 
Kacas ir jo žmona, pro spygliuotos vielos tvorą pabėgo iš geto. Jie nele- 
galiai gyveno mieste ir ilgą laiką slapstėsi. Atrodo, tas vyras buvo kaž- 
kaip susijęs su neteisėta Meko veikla. Po incidento su Meku ir Gelsonu 
gestapas įsakė žydų policijai pateikti geto gyventojų sąrašą, taip pat są- 
rašą tų, kurie išėjo į darbą, bet nesugrįžo į getą. 

Gete buvo slaptų gestapo agentų, tad žydų policijai teko duoti sąra- 
šą, į kurį pakliuvo kelių žydų pabėgėlių vardai, iš viso aštuoni žmonės, iš 
jų Kacas su žmona.* Kaip paaiškėjo, ta šeima sugrįžo atgal į getą. Jie 
nebegalėjo ilgiau slėptis mieste: vokiečiai aptiko jų pėdsakus ir jiems 
neliko nieko kita, kaip tik grįžti į getą. 

Šiandien gete vyko krata. Ieškota tinkančių darbui gyventojų ir žydų 
policija netyčia aptiko Kacą. Policininkai pareikalavo jo darbo kortelės, 
kad galėtų patikrinti, ar jis dirbo kelis paskutiniuosius mėnesius. Kadan- 
gi Kacas su savimi darbo kortelės neturėjo, policininkai suėmė jį ir jo 
žmoną kaip vengiančius darbo prievolės. 

Štai čia ir kilo problema - ką toliau daryti? Žydų policijos vadovybė 
jau seniai buvo įtraukusi Kaco pavardę į sąrašą žmonių, pabėgusių iš 
geto. Gestapas reikalauja pagautus tokius žmones perduoti tiesiai jam. 
Jeigu Kacas ir jo žmona, du jauni Žmonės, pateks į gestapą, jų likimas 
bus nulemtas. Tačiau paslėpti juos dabar, kai jie suimti sėdi daboklėje, 
reikštų užtraukti grėsmę žydų policijos vado gyvybei. Iš tiesų Kopelma- 
no padėtis baisiai sunki. 

Sėdėjome dr. Elkeso kabinete ir svarstėme visus galimus kelius. Iki 
šiol pagrindinis Tarybos principas buvo neišduoti žydų gestapui. Bet kas 

bus, jeigu Žinios apie Kaco areštą pasieks vokiečius? Kopelmanas išsi- 
gandęs. Visiškai aišku, kad tokioje situacijoje vokiečiai žiauriai nubaus 
žydų policiją. 

Kopelmanas aiškina, kad pasitraukimu iš geto Kacas įrodė nenorįs 
kartu su visais išgyventi visų vargų. Jie su žmona pasislėpė mieste gelbė- 
dami savo kailį, negalvodami apie žydų bendruomenės padėtį ir likimą. 
Kodėl mes dabar turėtume rizikuoti savo gyvybe, bendruomenės atstovų 
ir žydų policijos narių gyvybe, dėl tokio žmogaus kaip Kacas? Kacas vie- 
nas, o mūsų daug. Jeigu privalome rinktis - vieno žmogaus likimas ar 
daugelio, negalime rizikuoti daugelio žmonių gyvybėmis. Tai Kopelma- 
no požiūris. 

Tokie argumentai būtų tinkami įprastomis sąlygomis. Tiesa, kad Ka- 
cas pabėgo iš geto. Jis gelbėjo savo gyvybę, tuo tarpu visam getui grėsė 
pavojus dėl Meko bylos. Tačiau negalima sakyti, kad jis išdavė mūsų ben- 
druomenę, kaip neišdavė mūsų pasislėpusieji ir likusieji gyvi rūsiuose ar 
palėpėse per masines žudynes ir deportacijas. Ar mes geriau gyventume, 
jei Kacas ir jo žmona būtų žuvę? Savigynos dėsnis, individo gyvybės sau- 
gojimo dėsnis yra pozityvu. Kacas galbūt suklupo, bet mes neturime tei- 
sės savo rankomis atiduoti jo į mirties nasrus. 

Aš pasiūliau išleisti iš kalėjimo Kacą, suimtą už darbo prievolės ven- 
gimą. Nuo šiol jis eis į darbą. Paleidžiant jam reikėtų užsiminti, kad jis 
protingai pasielgtų, jei dingtų iš geto ar kuriam laikui pasislėptų. Polici- 
jos knygose jį reikia įrašyti kaip atlikusį bausmę už darbo vengimą, bet 
ne Šimono Kaco vardu. Jį reikia užrašyti kaip Levį Kacą. Galų gale gete 
daug žydų su pavarde Kacas. 

Jeigu šitaip būtų pasielgta, policijai oficialiai nebūtų ko prikišti. Be 
to, jeigu norime gelbėti žydų gyvybes, negalime visiškai išvengti rizikos. 

Dr. Elkesas pritarė mano nuomonei neišduoti Kaco vokiečiams. Rei- 
kėsią pakeisti jo vardą ir gyvenamąją vietą. Kopelmanas sutiko su mūsų 
nuomone. Jis tarė: „Kaip jūs nusprendėte, taip ir padarysime“. Tačiau 
giliai širdyje jam buvo labai baisu. 

Gyvenimo ir mirties klausimas. O, Viešpatie! Kada šitai baigsis? 

Dr. Kvitnerį, gestapo dantistą žydą, po arešto atleido iš darbo. Jam 
buvo įsakyta eiti į darbą aerodrome. Šiandien jį grąžino į gestapo dantis- 
to vietą. Kvitnerio atvejis nėra visiškai aiškus: ar jį suėmė dėl jo santykių 
su vokiete ponia Miler, taip pat dirbančia gestape? Gal jį areštavo dėl 
darbininkų, pas kuriuos rado nuodų piliulių *, o gal norėjo juo atsikratyti? 

Aišku viena: dr. Kvitnerio gyvybė pavojuje. Jis pasakojo, kad per tar- 
dymą gestapo kalėjime Štiucui, su kuriuo kasdien bendraudavo, pasakė: 
„Sakau jums, pone Štiucai, nepadariau jokio nusižengimo ir nepažeidžiau 
jokio įstatymo“. Štiucas į tai atsakė: „O visi tie Devintajame forte - ar 
padarė kokį nusižengimą?“ 

Tai buvo tiesus atsakymas. Nebereikia jokių komentarų. Per visą sa- 
vo žiaurumo kupiną gyvenimą Štiucas nėra pasakęs tikresnės tiesos. Liūd- 
na ir karti tiesa. 

1! Šimonas Kacas, jaunas vyras, mėgino bėgti kartu su Meku tą dieną, kai Meką su- 
gavo. 

2 Avrahamas Tory čia kalba apie saujelę žydų, praturtėjusių gete daugiausia iš kon- 
trabandos. Buvo keletas net ir tokių, kurie asmeniškai palaikė ryšius su lietuviais, o 
kai kurie - ir su vokiečiais; kartu su jais net ir girtaudavo. 

3 Šį kartą Tarybai teko atsisakyti nuostatos neišduoti vokiečiams žmonių ar jų vardų. 

+ Daugelis žydų turėjo nuodų piliules tam atvejui, jeigu juos pagautų gestapas ir jie 
negalėtų ištverti kankinimų. Tai buvo ypač svarbu turėjusiems dirbti gestapo būsti- 
nėje. 


1942, gruodžio pabaiga 


DOKUMENTAS 
Avrahamo Golubo paskutinė valia ir testamentas! 


Jausdamas vidinę būtinybę ir bijodamas, kad iš Kauno žydų bendruo- 
menės neliks nė vieno gyvo žmogaus, kuris papasakotų apie jos pas- 
kutinę mirtiną agoniją valdant naciams, aš gyvendamas gete nuolat 
rašiau dienoraštį. Jį pradėjau pačią pirmąją karo dieną. 

Kasdien užrašydavau tai, ką pats mačiau ir girdėjau, ką pats asmeniš- 
kai patyriau. 

Būdamas geto žydų komiteto arba, kaip jį vadino vokiečių valdžia, 
Seniūnų tarybos sekretoriumi, turėjau ypač gerą progą stebėti ir tie- 
sioginius ryšius beveik kasdien su žydų įstaigomis ir tam tikrais žmo- 
nėmis gete, kartais su kai kuriais nacių bei lietuvių valdininkais. Jų 
asmeninė nuostata, geresnė ar blogesnė, turėjo didžiulę reikšmę mū- 
sų gyvenimui gete. Galutinis jų tikslas - mūsų sunaikinimas. 

Gerai Žinojau, kas kiekvieną dieną vyksta gete. Dalyvaudavau Tary- 
bos posėdžiuose ir girdėdavau, kaip rauda Žmonės, sugniuždyti pri- 
verčiamojo darbo naštos, kaip kiti dejuoja nuo alkio raižomi skaus- 
mų, kaip maldauja prašantieji pagalbos. Girdėjau verkiant moteris, 

visų akivaizdoje siaubingai žeminamas ir prievartaujamas, girdėjau, 
ką kalba žmonės atėję išlieti širdies Tarybos nariams: jie nebeturį nei 
jėgų, nei noro kovoti už savo beviltišką gyvenimą, praradusį bet kokį 
tikslą ar prasmę, virtusį vien ištisa fizine ir dvasine kančia. 

Drauge su kitais mėginau guosti jaunus ir senus, drąsinau juos, kad 
nepasiduotų ir toliau kovotų bei tikėtų, jog nepaisant visko jie išsi- 
gelbės iš geto ir išvengs savo rūsčios lemties. 

Buvau vienas iš Matzok, pogrindinės sionistų grupės gete, įkūrėjų ir 
vadovų, stengiausi esamomis sąlygomis išnaudoti kiekvieną galimybę 
ir kartu su savo draugais duoti sionistų jaunimui vilties prošvaistę, 
kad išgyvens ir sulauks svajonės apie alija - emigracijos į Izraelio že- 
mę - išsipildymo. 

Siekdamas parodyti tikrą gyvenimą gete rinkau dokumentus, skel- 
bimus, įsakymus, įspėjimus, nurodymus ir potvarkius, kuriuos leido 
piktadarių režimas, neminint jau geto Žydų tarybos bei jos skyrių skel- 
bimų, taip pat geto žydų teismo sprendimų, dažnai tapdavusių prece- 
dentu ypatingomis sąlygomis - nieko panašaus nerastume viso pa- 
saulio jokiuose kodeksuose. 

Rinkau paveikslus, ženklus, piešinius, dainas ir šiurpų humorą, ku- 
riame tarsi kreivame veidrodyje atsispindėjo asmeninis ir visuomeninis 
gyvenimas gete. 

Aš nugalėjau mirties baimę, tiesiogiai susijusią su pačiu faktu, kad 
rašau dienoraštį, su dokumentinės medžiagos rinkimu ir slėpimu. Te- 
gu išaiškėtų kad ir menkiausia dalis to, kas užrašyta, mano likimas 
būtų aiškus. 

Slepiu šioje dėžėje tai, ką užrašiau, pažymėjau ir surinkau, pagarbiai 
ir nuolankiai, su virpuliu ir nerimu, kad tai pasitarnautų kaip daikti- 
nis įrodymas, corpus delicti - kaip įkaltis Paskutiniojo teismo dieną, o 
su ja ir keršto, sąskaitų suvedimo, atsiskaitymo valandai. 

Visa tai palieku ir patikiu Lietuvos žydų sionistų vadovybei, jei toks 
organas egzistuotų griuvus kraugerių režimui. Jeigu Lietuvoje nebus 
tokio organo, teapsaugo Dangus, tuomet pagal mano paskutinę valią 
ši dėžė ir visa, kas joje yra, turi būti atiduota pasaulinės sionistų orga- 
nizacijos atstovui Jeruzalėje. 

Amžina gėda naciams ir jų kolaborantams - lietuviams, ukrainiečiams 
ir kitiems! 

KERŠYKITE! NIEKADA NEUŽMIRŠKITE! NIEKADA NEAT- 
LEISKITE! 

Kauno getas, 1942 metų gruodis. 

Vienas iš neišgyvenusių dešimties tūkstančių, 

Avrahamas, sūnus Zorucho Golubo ir Saros Lejos Golub 

Šis testamentas buvo padėtas ant dienoraščio medžiagos prieš užkasant pirmąją dė- 


žę. Identiški, tik data besiskiriantys testamentai buvo įdėti į kiekvieną iš kitų ketu- 
rių dėžių. 





Devintasis fortas, kuriame 1941-1944 metais buvo nužudyta dešimtys tūkstančių 
žydų iš Kauno ir kitų Europos vietų 


1943, sausio 1 


DOKUMENTAS 
Žydų geto bendruomenės Tarybos Vilijampolėje instrukcija! 


Šiuo patvirtinama, kad p. Benjaminas Lipceris, dirbantis su Taryba, 
yra įgaliotas tikrinti visas Tarybos įstaigas ir skyrius, taip pat geto Žy- 
dų policiją ir gauti informaciją apie kiekvienos įstaigos ir jos darbuo- 
tojų veiklą. 

Tarybos darbuotojai Lipceriui pareikalavus privalo teikti jam reika- 
lingą informaciją apie savo veiklą ir parodyti oficialius pažymėjimus. 
Budėjimo prie geto vartų metu privalu klausyti p. Lipcerio įsakymų. 


! Šią instrukciją pasirašė dr. Elkesas. 


1943, sausio 6 


Prieš kelias dienas miesto komisaro pavaduotojas Kaifleris, vokie- 
čių municipalinės administracijos vadovas, lankėsi gete. Be kitų vietų, 
jis užėjo į Tarybos transporto skyriaus arklidę. Šis skyrius yra svarbus 
ekonominis geto veiksnys. Per didžiąsias „akcijas“, 1941 metų rugpjū- 
čio, rugsėjo ir spalio mėnesiais, buvo įsakyta miesto komisaro įstaigai 
perduoti visas transporto priemones - arklius, vežimus, ekipažus, ro- 
ges ir kita. 

Po daugybės kreipimųsi ir prašymų, įsikišus vokiečių policijos trečiojo 
bataliono vadui hauptšturmfiureriui Tornbaumui, kuris nepaprastai Ža- 
vėjosi visokiais gyvūnais, mums pavyko įtikinti miesto komisaro įstaigą, 
kad leistų mums laikyti keturis ar penkis arklius. Šie arkliai tapo vienin- 
tele transporto priemone geto gyventojams, kurių tuo metu buvo apie 
27 000. 

Mes klausėme, kaip galėtume tenkinti tokios daugybės žmonių tegu 
ir pačius pagrindinius pervežimų poreikius. Vokiečių atsakymas buvo pa- 
prastas: „Tegu Žydai patys įsikinko į vežimus ir gabena krovinius į getą“. 

Tomis dienomis getas buvo nuolatos terorizuojamas. Siaubas neat- 
slūgdavo net ir tarp „akcijų“. Tuo metu gete nebebuvo įmanomas nor- 
malus ekonominis gyvenimas. Žmogaus gyvybės kaina visiškai sumenko 
ir sutvarkyti geto Žmonių gyvenimą buvo tiesiog neįmanoma. 

Po pirmojo teroro periodo iškilo būtinybė geto ekonominiame gyve- 
nime įvesti šiokią tokią tvarką: įrengti dirbtuves, organizuoti sanitarijos 
tarnybas, sukurti aprūpinimo maistu sistemą ir daug kitų dalykų. Be nor- 
malių transporto priemonių nė vienas toks uždavinys negalėjo būti išspręs- 
tas. Mūsų turimi penki arkliai buvo tik lašas mūsų poreikių jūroje. Atsi- 
tiktinai atsibastęs į geto teritoriją šeštasis arklys irgi nepataisė padėties. 

Ilgainiui mes be miesto komisaro administracijos žinios tolydžio di- 
dinome arklių ir vežimų skaičių. Taryba iš savų resursų rūpinosi pašarų 
tiekimu ir vežimų remontu. Svarbios pagalbos sulaukėme iš geto vokie- 
čių sargybos būstinės. Vienas iš geto sargybos vadovų, Levitas, anksčiau 
buvęs ūkininkas ir arklių mėgėjas, paskyrė savo pavaldinį, kad padėtų 
mums pirkti arklių ir tiekti jiems pašarą. 

Kai sąlygos gete tarsi truputį nusistovėjo, išaugo ir mūsų poreikiai. 
Geto ekonomika veikė, ir transporto priemonių vis daugėjo. Didelės dirb- 
tuvės, daržai, kelių ir šaligatvių taisymas, medienos ir malkų namams 
tiekimas - visa tai reikalavo nuolat dauginti transporto priemonių. 

Per šį laikotarpį geto teritorija buvo mažinama aštuonis kartus. Kai 
kuris nors kvartalas atsidurdavo už geto ribų, daugybė žmonių, kartais 
net du ar trys tūkstančiai, turėdavo skubiai kraustytis į likusią teritorijos 
dalį. Toks persikėlimas pareikalaudavo didelės, o kartais ir didžiosios 
dalies mūsų turimo transporto. Atlikdami kanalizacijos darbus mes ne- 
galėjome elgtis pagal Jordano nurodymus, ir čia tikrai reikėjo žmones 
kinkyti į vežimus. Tą darė Tarybos transporto skyrius. 

Geto transportas taip pat buvo naudojamas gabenti į getą ledo lui- 
tams ir malkoms. Be to, jo dažnai prisireikdavo laidotuvėms. Žmonėms 
gyventi reikėjo įrengti naujų kambarių. Tam reikalui buvo atitveriami 
balkonai ir paverčiami kambariais; gyvenamuoju būstu tapdavo sandė- 
liai ir tvartai. Taip pat reikėjo remontuoti ir įvairias viešąsias įstaigas 
(mokyklas, sinagogas ir kt.). 

Visiems šiems reikalams buvo būtina plėsti transporto skyrių. Šian- 
dien jo mastai gana įspūdingi: dvidešimt du arkliai, daug vežimų, naujos 
arklidės ir nauja kalvė. Tačiau turimų arklių mums dar per maža, jų skai- 
čių reikėtų padvigubinti. Vadinasi, teks prašyti leidimo iš miesto komisa- 
ro administracijos, kur reikalai juda labai lėtai. Jei būtume paklusę vo- 
kiečių valdžios patarimams ir draudimams, negalėtume išgyventi. 

Toks transporto ūkio plėtimas visiškai nepatiko miesto komisaro admi- 
nistracijai. Ji pradėjo leisti įsakus, draudžiančius naudoti arklius laidotu- 
vėms, namų remontui ir kitiems gyvybiškai svarbiems reikalams. Tokiais 
atvejais, pareiškė mums miesto komisaro administracija, žydai turi patys 
kinkytis į vežimus. Arklius esą galima naudoti tik žaliavoms į dirbtuves 
ir maisto produktams į getą vežti. Miesto komisaro įstaigos valdininkai 
neklausinėjo, kaip transporto skyrius išsiplėtė nuo keturių ar penkių ar- 
klių iki nemenkos įmonės. Jie pridūrė, kad jei gete yra daug vežimų ir 
arklių, didžioji jų dalis privalo būti perduota miesto komisaro admi- 
nistracijai. 

Kasdien į getą ateina miesto komisaro administracijos pareigūnai Mi- 
leris, Gilovas, o prieš kelias dienas pasirodė ir pats Kaifleris. Visi jie 
ieško įvairiausių „priekabių“: arklidės sienose angos per daug plačios, 
arkliai neprižiūrėti, švara nepatenkinama. Kaifleris apstulbo dideliame 
transporto skyriaus kieme išvydęs du specialius ekipažus laidotuvėms. 
Jie buvo likę iš seniai praėjusių laikų. Vokietis viršininkas tiesiog degė 
pykčiu: kam visos tos ceremonijos su laidotuvėmis? Jeigu žydas numirš- 
ta, jį belieka įmesti duobėn ir visos laidotuvių apeigos baigtos. 

Aukštajam vokiečių pareigūnui geto pervežimų organizacija nepati- 
ko. Jis paskelbė, kad ketina perimti vadovavimą transporto skyriui ir ati- 
duoti valdyti Gilovui, dirbtuvių vadovui vokiečiui. 

Toks sprendimas mus nepaprastai nuliūdino, ypač dėl to, kad jis reiš- 
kė geto paralyžių. Kaifleris pakvietė Tarybos atstovus atvykti į jo kabine- 
tą kitą rytą, 9 valandą. Taryba delegavo Garfunkelį ir mane. 

Į miesto komisaro būstinę atvykome jau 8 valandą ryto. Šiandien Mi- 
leris grįžo po atostogų ir aš norėjau trumpai su juo šnektelti prieš susiti- 
kimą su Kaifleriu. Mileris mane priėmė. Papasakojau jam apie numatytą 
susitikimą su Kaifleriu ir paprašiau, kad jis pamėgintų įkalbėti Kaiflerį 
nedaryti pakeitimų, susijusių su transportu. Juk pagaliau jis, Mileris, ga- 
na dažnai užeina į arklides ir todėl gali įsitikinti, kad ten gerai tvarkoma- 

si. Mileris telefonu susisiekė su Kaifleriu ir pareiškė, kad įsitrauks į to 
reikalo svarstymą. 

Devintą valandą įžengėme į mažą, gana skoningai įrengtą Kaiflerio 
kabinetą. Jis nesivargino pasiūlymais mums prisėsti, tad likome stovėti. 
Kaip visada, rūkė cigarą. Labai mandagiai paklausė, kaip klostosi geto 
reikalai. Jis nesiteiravo, ar miesto komisaro administracijos skirtų davi- 
nių pakanka, kad dvasia nepaliktų kūno. Jam terūpėjo sužinoti, kad maisto 
daviniai tikrai atgabenami į getą, o ne dingsta pakelėje. 

Mes atsakėme, kad daviniai tiekiami neritmingai ir gerokai vėluoja. 
Toliau ėjo klausimai apie sanitarijos tarnybas. Kiek ligoninėje yra lovų? 
Kiek pacientų, kokio pobūdžio jų ligos, mirtingumo statistika, kiek gim- 
dymų? Ir apskritai, ar visi šie dalykai gete registruojami? 

Atsakėme, kad nuo praėjusio rugsėjo gete niekas negimdė. Kaifle- 
riui tai buvo naujiena: „Kaip tai gali būti? Ar gete negimė nė vienas 
kūdikis?“ 

„Gestapas griežtai uždraudė moterims gete gimdyti ir visos jos turėjo 
nutraukti nėštumą“, - atsakėme mes. Kai ištariamas žodis „gestapas“, 
didysis Kaifleris liaujasi klausinėjęs. Jo nenoras girdėti šį bjaurų Žodį yra 
gerai Žinomas. 

Atrodo, kad net toks svarbus asmuo kaip Kaifleris nedrįsta domėtis 
gestapo veikla. Kai mes pasakojame apie gestapo darbus, jis sėdi įsmei- 
gęs į mus skvarbų žvilgsnį tartum sakytų: „Jūs turite reikalų su gestapu? 
Nieko gera iš to nebus. Vargas jums“. Jis pereina prie klausimų apie 
kitas geto problemas. 

Pašalinis žmogus, slapta klausydamasis šio pokalbio, pagalvotų, kad 
prieš mus - gerai išauklėtas žmogus, labai besidomintis seniai nematy- 
tais draugais. Iš esmės Kaiflerio klausimai korektiški ir tikslūs. Tačiau 
jei įsivaizduojamas prašalaitis pažvelgtų į šio pokalbio dalyvius pro rak- 
to skylutę, išvystų keistą sceną: Kaifleris išsidrėbęs savo krėsle pučia ci- 
garo dūmus, retkarčiais su pasibjaurėjimu ir panieka pažvelgia į Garfun- 
kelį ir mane. Tuo pat metu anas stebėtojas matytų, kad mudu per visą 
susitikimą stovime, neramiai sekame ne tik Kaiflerio klausimų tėkmę, 
bet ir jo intonaciją, veido išraišką ir žvilgsnį, besiskverbiantį į tavo sielos 
gelmes. Tada tas stebėtojas suprastų, kad tai tikrai ne draugų pokalbis, 
kad mes stovime prieš plėšrų žmogaus pavidalo žvėrį, prieš agresyvų, 
siekiantį įkąsti gyvūną. 

Mes mėginame kaip galėdami gintis, teisingai atsakyti į kiekvieną klau- 
simą, atitolinti pavojų. Šis „katės su pele“ žaidimas tęsiasi, nes visi klau- 
siančiojo pareiškimai yra apgaulingi. 

Štai taip atrodo mūsų pokalbis su Kaifleriu ar jo bendrais. Jie visa- 
da puola, nesvarbu, atvirai ar lyg nekaltais klausimais, tuo tarpu mes 
privalome rasti tinkamą ir logišką atsakymą į klausimus, kurių esmė 
aiški. 

Galų gale Kaifleris prieina prie pagrindinio šio pokalbio tikslo: ark- 
lidėse nėra švaros, keli arkliai susirgo. Todėl transporto skyrių perima 
miesto komisaras. Taigi bent jau pervežimų priežiūrą į savo rankas paims 
Gilovas, dirbtuvių vadovas vokietis, labai dažnai besilankantis gete. 

Kaifleris pasakė visa tai santūriai, ramiu balsu, tarytum jo sprendi- 
mas mūsų visiškai neliečia. Jis neklausė ir nenorėjo žinoti, kaip naujas 
potvarkis paveiks getą ir jo žmonių gyvenimą. 


1943, sausio 20 


Mileris mums pasakė, kad šiandien rytą, tarp 10 ir 11 valandos, jis 
įvažiavo į getą automobiliu, vairuojamu lietuvio. Drauge su viena mote- 
rimi jis sėdėjo užpakalinėje sėdynėje. Mašinos langai buvo apšąlę, ir nė 
vienas nebūtų galėjęs jo pažinti. Atsitiko taip, kad niekas prie geto vartų 
nesulaikė automobilio, niekas nepasidomėjo jo keleiviais. Priešingai, var- 
tai atsivėrė, ir mašina įvažiavo į getą. Joje dar sėdėjo komisaro adminis- 
tracijos valdininkas, kuris paklausė Milerio, ar prie vartų netikrinama. 
Mileriui buvo gėda, nes vartų sargybiniai neatliko savo pareigų. 

Mileris paklausė manęs, kokios bausmės gali būti skiriamos žydų po- 
licininkams. Atsakiau, kad numatytos tokios bausmės: įspėjimas, perkė- 
limas į kitas pareigas, laipsnio pažeminimas ir pagaliau atleidimas. „Ar 
policininkai baudžiami ir areštu?“ — paklausė Mileris. - „Taip“, - atsa- 
kiau aš. „Gerai, - tarė Mileris, - tuo atveju žydų policininkas, budėjęs 
šiandien tarp 10 ir 11 valandos ryto sargyboje prie vartų, gaus įspėjimą ir 
bus uždarytas į geto kalėjimą septynioms dienoms“. 

Mėginau paaiškinti, kad žydų policininkas nekaltas. Įėjimo į getą kon- 
trolė iš esmės priklauso lietuvių policininkams. Mileris labai įširdo. Prieš 
man įeinant į kabinetą Segalsonas sakė, kad Mileris ne pačios geriausios 
nuotaikos. 

Mileris pareiškė, kad ketina bausti ir lietuvį policininką, kad nuo šiol 
žydų policininkas stovės greta lietuvio ir padės jam tikrinti į getą įva- 
žiuojantį transportą. 

Vėliau Mileris paklausė, ar darbininkai, kas rytą išeinantys į darbą, 
sugrįžta į getą 8 valandą vakare. Kai atsakiau teigiamai, jis įsakė sušauk- 
ti visų darbo brigadų vadovus į Tarybą šį vakarą 8 valandą. Mileris taip 
pat atvyks tenai ir paaiškins susirinkusiesiems, kaip į darbą ir iš jo einan- 
čios darbo brigados turi žygiuoti miesto gatvėmis; be to, jis aptars darbo 
disciplinos klausimą. 

Po to Mileris telefonu paskambino Hermanui, vokiečių darbo tarny- 
bos vadovui, ir paprašė dalyvauti susirinkime 8 valandą, kur Milerio rei- 
kalavimu dalyvaus ir Natkinas. Užsirašiau šiuos Milerio nurodymus į sa- 
vo sąsiuvinį. 

Mileris išsakė nepasitenkinimą dėl daugybės dalykų: geto gyventojai 
eina mieste gatvės viduriu, o ne pakraščiu. Kai jis, Mileris, važiuoja 
mašina, visada sutinka kelio viduriu einančius žmones. To neturi būti. 
Geto gyventojams draudžiama vaikščioti kelio viduriu. Jie privalo eiti 
kelkraščiu. 

Toliau Mileris piktinosi žydais, netinkamai nešiojančiais Dovydo žvai- 
gždę. Geltonas ženklas turi būti prisiųtas ant drabužių ir priekyje, ir ant 
nugaros. 

Atsakiau, kad mes neturime ženklams reikalingo geltono audeklo. 
Jeigu jis pasirašytų užsakymą geltonam audeklui, dirbtuvės pasiųtų rei- 
kiamą ženklų kiekį. Mileris pritarė mano pasiūlymui ir tučtuojau pasira- 
šė užsakymą 200 metrų geltono audeklo. Gilovas girdėjo mano ir Mile- 
rio pokalbį. Mileris šnekėjo valdingu, įsakmiu balsu. Taip įprasta kalbėti 
su žydais, kai dalyvauja du ar daugiau vokiečių. Akis į akį jie ne tokie 
grėsmingi. Aš dažnai kalbuosi su Mileriu vienu du; tokiais atvejais mūsų 
pokalbis būna mandagus ir dalykiškas. Tačiau kai greta yra Gilovas ar 
Kaifleris, Mileris kelia balsą, kad parodytų, kaip reikia šnekėti su žydais. 

Žinau ir atpažįstu šitą vokiečių įprotį, tad dėl to nesijaudinu. Natki- 
nas, priešingai, į tai pažiūrėjo rimtai; kai pokalbio pabaigoje Mileris jam 
pasakė: „O dabar lauk iš čia!“, jis labai sunerimo. Paaiškinau jam, kad 
vokiečiai taip viešai kalba su žydais. 

Išėjome laukan. Paprašiau darbo skyrių sukviesti darbo brigadų va- 
dovus („brigadininkus“), taip pat žydų policijos vadus į susirinkimą 8 
valandą vakare. Be to, žydų policijai atidaviau Milerio įsakymo tekstą 


176 


1943 


apie įspėjimą ir septynių parų areštą policininkui, nuo 10 iki 11 valandos 
budėjusiam prie geto vartų. Laukėme aštuntos valandos. Tokio susirin- 
kimo gete dar nebuvo. 

Prieš pat aštuonias darbo brigadų vadovai susirinko į darbo skyrių; jų 
buvo sukviesta šešiasdešimt ar septyniasdešimt. Atėjo ir policijos vadai, 
taip pat vyresnieji darbo skyriaus ir Tarybos pareigūnai. 

Kelios minutės po aštuonių atvyko Mileris ir Hermanas. Mes laukė- 
me jų už durų ir palydėjome vidun, kur darbo brigadų vadovai jau buvo 
išsirikiavę kariškai, gretomis. Kambario viduryje stovėjo stalas ir kelios 
kėdės. Vokiečiams įžengus pro duris Kopelmanas, geto žydų policijos 
vadas, sukomandavo „Ramiai!“ Mileris atsisėdo prie stalo, Hermanas - 
greta jo. 

Mileris čia buvo svarbiausias veikėjas; jis švytėjo iš pasitenkinimo. 
Elgėsi tarytum lenkų aristokratas tarp savo tarnų, neturinčių jokių tei- 
sių. Jis mielai sutiko, kad jam padėtų nusivilkti paltą. Po to prisidegė 
cigaretę nuo paslaugiai pasiūlyto degtuko. Dar paprašė peleninės. Tada 
išsitraukė iš portfelio pluoštą popierių ir pasidėjo ant stalo. Paskui ėmė 
vaikščioti tarp stalo ir brigadų vadovų gretų. 

Susirinkimą Mileris pradėjo klausimu, ar visi čia esantys jį pažįsta. 
Paprašė pažįstančius pakelti rankas, paskui tuos, kurie nepažįsta. Jis pa- 
sakė, kad jam svarbu, jog jį atpažintų kiekvienas. (Beje, sutikęs kokį žmo- 
gų - dirbtuvėje, Tarybos būstinėje ar gatvėje - jis visada paklausdavo, ar 
šis jį pažįsta.) Visi, kalbėjo Mileris, privalo jį atpažinti net ir apsivilkusį 
civiliais drabužiais. Ir ne tik jį. Geto gyventojai privalo pažinti keturis 
svarbius žmones: Milerį, dirbtuvių vadovą Gilovą, geto sargybos vadą ir 
Hermaną, vokiečių darbo tarnybos vadovą. Tai asmenys, su kuriais geto 
gyventojai gali palaikyti ryšius. 

Čia Mileris priėjo prie svarbiausio susirinkimo klausimo. Dabar jis 
valandą mokė klausytojus, kaip darbo brigadų vadovai turi vesti savo 
komandas į darbą, kaip jie privalo elgtis darbo laiku ir kaip turi grįžti į 
getą. Vėliau jis perskaitė du naujus įsakymus (nr. 12 ir 13), pagal kuriuos 
darbo brigados vadovas yra atsakingas už savo brigados narių elgesį. Dar- 
bininkai privalo žygiuoti į darbą gretomis po tris, kolona turi žygiuoti į 
koją. Žygio sparta turi būti priderinta prie lėčiausiai kolonoje žygiuojan- 
čio darbininko. Įvairius ryšulius ar brigados maisto davinius nešantys dar- 
bininkai turi eiti kolonos gale. Sutikęs žmogų iš vokiečių kariuomenės 
brigados vadovas privalo nusiimdamas kepurę atiduoti jam pagarbą. 

Kitu įsakymu, nr. 14, draudžiama bet kam, nepaisant jokių priežasčių, 
pasitraukti darbo vietoje iš savo brigados. Žydams draudžiama kalbėti 
su nežydais. Draudžiama pasakoti pašaliniams apie mūsų darbą. Drau- 
džiama perduoti bet kam kokią nors informaciją apie getą. Būti mieste 
be sargybos gali leisti tik Mileris arba gestapas. Visi kiti leidimai ne- 
galioja. 

Mileris papildė šiuos įsakymus savo komentarais: jis žinąs, kad Tary- 
ba ne visuomet pajėgia vykdyti valdžios nurodymus. Dėl šios priežasties 
jis nusprendęs sušaukti darbo brigadų vadovus ir jiems asmeniškai išaiš- 
kinti, ko iš jų reikalaujama. Šitų įsakymų vykdymu, kaip visada, rūpinsis 
Taryba. 

Apie bendras geto problemas: malkų tiekimas 1943-44 metų žiemai 
pagerės. Tiekimas susijęs su transportu, kuris labai apkrautas. Kai kurių 
dalykų nebebus tiekiama. Mes turime įdėti daugiau pastangų į žemės 
ūkį, ypač gerai įdirbti geto daržus, kad užsiaugintume pakankamai dar- 
žovių atsargų kitiems metams. Mileris prieštaravo dėl daržovių „skanės- 
tų“ auginimo. Jis rekomendavo auginti „paprastas“ daržoves - kopūs- 
tus, bulves, agurkus ir kt. 

Kitos Milerio pastabos: šiuo metu žydų policija ir Tarybos nariai ati- 
duoda vokiečiams karinę pagarbą, kuri leidžiama tik vokiečių kariuome- 
nei. Geto įstaigų atstovai privalo nusiimdami kepures atiduoti pagarbą. 
Žydai turi liautis kalbėję apie geto įvykius. Jiems nėra jokio reikalo gar- 
binti savo pasiekimus. Tai padarys pats Mileris. 

Toliau Mileris paklausė čia esančiųjų, ar negauna darbininkai iš kokių 
nors šaltinių pinigų. Kiekvieną tokį asmenį jis privaląs perduoti miesto 
komisarui. Tai galioja visiems geto gyventojams. Jis žinąs, kad darbo me- 
tu nepaisoma drausmės ir darbo tempas yra nepakankamas, tačiau da- 
bar prie to ilgiau nesustosiąs. Bet jis norįs nuo rytojaus matyti pažangą. 
Jeigu vokietis paklaustų apie medžiagas, esančias gete, reikia atsakyti, 
kad žydams draudžiama kalbėti apie getą. Tokiais klausimais reikia kreip- 
tis į Milerį. Jis suteiksiąs reikalingus paaiškinimus. 

Toliau Mileris kalbėjo apie dirbtuves. Segalsono dėka ten dirbama 
gerai. Žydų policija privalo labiau padėti lietuvių sargybai prie geto var- 
tų, visų pirma vertimais į lietuvių kalbą. Į getą turi būti laisvai įleidžiami 
šie asmenys: pats Mileris, miesto komisaras Krameris, Lietuvos genera- 
linis komisaras dr. fon Rentelnas ir gestapo vadas Jėgeris. Kiti į getą 

patekti norintys asmenys privalo parodyti leidimą su Milerio arba Jė- 
gerio parašu. 

Baigdamas Mileris pasakė, kad visur, kur dirba žydai, bus išsiųstos 
instrukcijos, nurodančios, kaip su jais elgtis. Jis liepsiąs policijai pasirū- 
pinti, kad nė vienas žmogus nepasirodytų mieste be reikiamų dokumen- 
tų. Jis užtikrinsiąs, kad visi dirbantys žydai gautų savo darbo vietose karštą 
maistą. Kiti geto gyventojai gaus didesnius maisto davinius. 

Baigęs savo kalbą Mileris uždarė susirinkimą. 

Toks susirinkimas gete įvyko pirmą kartą. Tarybos nariai, kaip ir Her- 
manas, vokiečių darbo tarnybos vadovas, buvo nustebinti. Jo praneši- 
mus ir paaiškinimus Mileriui reikia vertinti teigiamai. Jordano laikais ir 
net prie Kepeno apie tokį susitikimą su vokiečiais negalėjo būti nė kal- 
bos. Tais laikais mūsų valdovai iš viso nekalbėjo su mumis. O jeigu ir 
kalbėjo, tai keiksmų ir įžeidinėjimų kalba. 

Šios dienos susirinkimas buvo skirtas esamoms taisyklėms išaiškinti. 
Jis atrodė gana teatrališkas, tačiau vokiečių viršininkai įpratę šitaip elg- 
tis. Vokiečiai gana dažnai kalba su mumis kaip su žmonėmis, bet kai jie 
staiga suvokia, kad Žmogus, su kuriuo jie šneka, yra paprasčiausias Žy- 
das, jie kelia balsą. 

Iki šiol geto gyventojai palaikė ryšius su valdžios atstovais tik savo 
darbo vietose, kur jiems tenka kęsti įžeidinėjimus, kartais net smūgius. 
Kitokios bendravimo formos nebuvo. Tuo požiūriu šis susitikimas buvo 
kitoks. Jo teigiamas ypatybes lemia Milerio charakteris. Vadovaudamasi 
Milerio kalba Taryba davė nurodymus darbo skyriui ir žydų policijai. 


1943, sausio 20 


DOKUMENTAS 
SA štandartenfiureris Krameris, 
Kauno miesto komisaras - Žydų tarybai 


Dėl priverčiamojo darbo kolonų žygiavimo drausmės už geto ribų, 
Kauno miesto teritorijoje 

1. Už koloną atsakingas paskirtasis jos vadovas. 

2. Žygio kolona eina gretomis po tris, atstumas tarp gretų - vienas metras. 

3. Kolonos nariai, ką nors nešantys (malkas, maisto produktus ir kitus 
leidžiamus dalykus), rikiuojami į kolonos galą, kad priekyje žygiuotų 
tik žydai be nešulių. 

4. Nuo to priklauso kolonos judėjimo greitis. Vadovas privalo rūpintis, 
kad kolona nesitampytų tartum armonika. Todėl žygiavimo sparta turi 
būti priderinta prie lėčiausio kolonos nario, tačiau būtina išvengti 
bet kokios nereikalingos gaišaties.! 


1 Šį štandartenfiurerio Kramerio įsakymą, kaip ir du kitus, pasirašė unteršturmfiure- 
ris Mileris. 


1943, sausio 20 


DOKUMENTAS 

SA štandartenfiureris Krameris, 

Kauno miesto komisaras - Žydų tarybai 

Dėl žydų individualaus judėjimo už geto ribų priverčiamojo darbo 
metu. 

1. Visi žydai, kuriems reikia su oficialiais reikalais išeiti iš geto ir grįžti 
atgal vieniems ar kurie turi pavieniui vaikščioti Kauno miesto terito- 
rijoje su oficialiais pavedimais, kaip tai nurodyta atitinkamų įstaigų, 
gali tai daryti tik gavę mano leidimą. Tokiam leidimui gauti priverčia- 
mąjį darbą naudojanti įstaiga privalo kreiptis į mano administraciją 
ir po to perduoti tą leidimą žydams. 

2. Visi kolonų vadai yra atsakingi man ir privalo garantuoti, kad per 
pietų ir kitas pertraukas nebūtų jokių kontaktų su vietiniais gyvento- 
jais. Taip pat kolonų vadai turi garantuoti, kad per pertraukas žydai 
nevaikštinėtų laisvai gatvėmis, nes tokiu vaikščiojimu naudojamasi 
mainikavimui. | 

3. Žydams neleidžiama, išskyrus oficialius reikalus, kalbėtis su vietiniais 
gyventojais ir, be abejo, vokiečiais. 


1943, sausio 22 


DOKUMENTAS 

SA štandartenfiureris Krameris, Kauno miesto komisaras, 

instrukcija geto sargybai, ypač prie vartų nr. 5, dėl visų asmenų, 

einančių į getą, prisistatymo ir leidimų tikrinimo! 

Patekti į getą pavieniui ar grupėmis, su transportu ar be jo, oficialiai 
ar neoficialiai galima tik su leidimu, išduotu Kauno miesto komisaro. 
Vienintelės išimtys - leidimai, išduodami saugumo policijos ir gestapo. 

Toliau - be šitokių leidimų įeiti į getą pavieniui ar su palyda turi teisę 
šie asmenys: 1) generalinis komisaras dr. fon Rentelnas, 2) nuolati- 
nis nacių partijos atstovas Kaune Nabersbergas, 3) Kauno komisaras 
štandartenfiureris Krameris. 
Jei atvyksta asmenys iš kitų vietovių, ypač kariuomenės atstovai, ir 
nežino geto administravimo taisyklių ar su kuo jiems oficialiai reikia 
tartis (pvz., su dirbtuvių vadovu), tokiais atvejais, siekiant palengvin- 
ti reikalus (sutaupyti kurą keliui iki Kauno komisaro būstinės), būti- 
na laikytis tokios tvarkos: geto vartų sargyba paskambina telefonu 
dirbtuvių vadovui arba man, ir mes nuspręsime, ką daryti. 
Visi kiti asmenys ir transporto priemonės, kurių geto sargyba nelaiko 
turinčiais teisę įeiti, privalo sustoti patikrinimui. Geto vartų sargyba 
įpareigojama paimti bet kokį negaliojantį leidimą ir pranešti tam as- 
meniui, kad jis turi kreiptis naujo. Tokiu atveju asmenims įžengti į 
getą neleidžiama. 
Niekas neturi teisės pažeisti šio įsakymo. Jis reikalingas tinkamam 
valdymui užtikrinti. 

! Šį įsakymą pasirašė Mileris. 


1943, sausio 22 


Anksti rytą išėjau į miestą ir kalbėjausi su Mileriu. Skubiai reikėjo 
aptarti su juo žaliavų tiekimą mūsų dirbtuvėms (ypač siuvančioms dra- 
bužius, avalynę, apatinius baltinius, kailius ir guminius batus), taip pat 
kitų medžiagų bei įrengimų pirkimą namų remonto barui, amatų mo- 
kyklai, skalbyklai, pirtims ir kitoms įmonėms. 

Miesto komisaro administracijos išleistas įsakymas nr.2 nustato, kad 
būtina kas mėnesį pateikti sąrašą medžiagų, reikalingų įvairių geto įmo- 
nių ir tarnybų darbui. Mes pateikiame tokius sąrašus, tačiau pastaruoju 
metu tokių dalykų, kaip vaistai gauname labai mažus kiekius, tik dešimt 
kilogramų storų siūlų daiktams surišti ir dar maišų mitybos skyriui. Be 
to, gavome šiek tiek medžiagų dirbtuvėms ir namų remonto barui. 

Mūsų sandėliai šiuo metu praktiškai visiškai ištuštėję. Surinkome pas- 
kutiniuosius trupinius. Jei artimiausiu laiku negausime gerokai daugiau 
geležies, geležies lakštų ir medienos, būsime priversti uždaryti namų re- 
monto barą. Mums taip pat reikia siūlų ir įrankių dirbtuvėms. 

Ant Obsto stalo užsakymai įvairioms žaliavoms guli ištisus mėnesius. 
Kai primenu, kad tų medžiagų reikia skubiai, jis dedasi įsižeidęs: juk 
esąs toks užimtas, labai seniai nematęs Milerio... Tad nutariau tvarkyti 
reikalus su Mileriu. 

Prieš kelias dienas užsakymų sąrašą peržiūrėjome kartu su Mileriu. 
Kai vakar jį vėl sutikau, pasakė norįs aplankyti dirbtuves, kurioms reikia 
mano užsakytų žaliavų. 

Taigi jis atvyko į getą. Pirmiausia nuėjome į Tarybos būstinę ir papra- 
šėme, kad Goldbergas ir Potruchas! prisidėtų prie mūsų. Tada pradėjo- 
me vaikščioti po įvairias įmones. Mileris liko patenkintas tuo, ką pamatė, 
ir pritarė mūsų užsakymams. Tačiau jis turėjo ir pastabų. Pavyzdžiui, lan- 
kydamasis namų remonto bare, jis pamatė darbininkus, gaminančius ro- 
ges vaikams. Paklausė: „Jūs darote roges čiužinėti ant ledo tokiu metu, 
kai mums labai trūksta celežies? Apie tai negali būti ir kalbos“. Paaiškinau 
jam, kad tos rogės skirtos ne vaikams čiužinėti, kad mums stinga transpor- 
to priemonių ir mes naudojame roges malkoms ir kitiems daiktams vežti. 

Vėliau Mileris atkreipė dėmesį į vieną punktą mūsų sąraše: medžiagos 
moteriškų drabužių taisymui. Jis pasakė taip: „Net vokietė moteris šian- 
dien neturi kuo apsivilkti; ji ilgai vargsta, kol gauna nors vieną sagą, o 
jūs norit, kad gaučiau jums sagų šimtais“. Pasakiau jam, kad sagos reika- 
lingos taisyti visų geto gyventojų drabužiams. Mileris atsakė: „Turėtu- 
mėt žinoti, kad mes aprūpinsim visomis medžiagomis, reikalingomis ga- 
mybai, kad jūs galėtumėt kas rytą 5 valandą atsikelti ir eiti į darbą. Ki- 
tiems poreikiams negausite nieko“. 

Mūsų darbo skyrius gaudavo naudotų drabužių ir avalynės. Senajame 
savivaldybės pastate gulėjo didžiulės krūvos rūbų, virtuvės rakandų ir 
baldų, pagrobtų iš Kauno žydų ir iš žydų kituose provincijos miestuose. 
Savivaldybės sandėliuose visiškai nėra moteriškų suknelių. Milerio žo- 
džiai: „Mes kariaujame, ir kiekvienas privalo vilkėti tuo, ką tik turi spin- 
toje“. 

„Grįžk dabar į getą, Golubai, - pasakė Mileris. - Pagalvok apie tai, 
ką tau kalbėjau. Atmink, mes kariaujame. Daugelio dalykų trūksta vi- 
sur. Ne išimtis ir pati Vokietija. Tačiau mes laimėsime šį karą. Čia mu- 
mis gali pasikliauti. Nepuoselėk jokių kvailų vilčių apie mūsų pralaimė- 
jimą. Turime taupyti ir taupyti visur, kur įmanoma“. Tačiau galiausiai 
Mileris vis dėlto davė mums visko, ko tik buvome užsakę. š 

Iš esmės visas Milerio žygis į dirbtuves tebuvo tik spektaklis specialiai 
Obstui. Kaip minėjau anksčiau, Mileris labai šnekus. Jis mėgsta viską 
išaiškinti iki menkiausių smulkmenų. Labai dažnai jis kalba net nepa- 
galvojęs. 

Tą pačią dieną jis man leido atsigabenti į getą 850 kubinių metrų 
malkų aerodromo darbininkams. Mums taip pat leista atvežti ligoninei 
ledo. 

Kai vakar buvau pas Milerį, prašiau leidimo grupei darbininkų va- 
Žiuoti į Šiaulius ir iš fabriko, anksčiau priklausiusio Frenkeliui 2, atsivež- 
ti geto dirbtuvėms didesnį kiekį odos. Visiškai nebeliko kuo taisyti ava- 
lynės, nė skiautelės odos suplyšusiam batui užlopyti. 

Mileris davė leidimą. Jis paklausė: „Kas juos saugos?“ Pasakiau, kad 
jie važiuos aerodromo sunkvežimiu drauge su vokiečių kareiviu iš aero- 
dromo, akylai juos stebėsiančiu. Mileris pasirašė leidimą, ir vakar darbi- 
ninkai išvyko parvežti odos. 

Kai vakar grįžau iš miesto į getą, man pasakė, kad Mileris vaikštinėja 
aplink skalbyklą, kur įsikūrusi ir kirpėjo dirbtuvė, prekiaujanti perukais. 
Nutariau eiti pas jį. 

Radau Milerį kirpykloje, kur viena moteris daro perukus moterims. 
Tuo metu ten buvo daug klientų, atėjusių kirptis ar skustis. Mileriui per- 
žengus slenkstį visi pašoko ir vienas iš ten buvusių sušuko „Achtung!“ 
(Dėmesio!). Mileris paklausė: „Kur čia pas jus kambarys moterims?“ 
Tada garsiai riktelėjo: „Memento mori! Memento mori!“ (Atmink mir- 
tį!) ir paklausė, ar kas nors moka lotyniškai. Niekas neatsakė. Pridūręs: 
„In vino veritas, in vino veritas“ (Tiesa - vyne) išėjo. 

Maždaug už trisdešimties metrų ėjo ponia Goldberg, jauna ir graži 
moteris. Jos vyras, inžinierius Goldbergas, išvyko su anais penkiais šim- 
tais3, ir ji liko viena su kūdikiu. Atrodo, Mileriui patiko ši moteris. Jis 
pasiteiravo, kas ji tokia. 

Mileris garsiai sušuko: „Ponia Goldberg!“ Moteris atsigręžė ir priėjo 
prie mūsų; ji atrodė prislėgta. Mileris paklausė, ar pažįstanti jį, ar žinan- 
ti jo pavardę, kiek jai metų, ar turi vyrą, ar turinti draugą, ar norinti 
ištekėti. Ji atsakė „ne“. „Ne kažin kas, - tarė Mileris. - Atrodote kaip 
žmogus, trokštantis gyventi“, - tęsė jis. „Galbūt ir esu tokia“, - atsakė 
ponia Goldberg. „Labai gerai“, - pasakė Mileris ir nuėjo savais keliais. 
„Nuostabi moteris“, — pratarė jis man. 

Atėjome į Tarybos būstinę. Sienos buvo apklijuotos skelbimais ir įvai- 
riais pranešimais. Viename jų parašyta, kad pirtis veikia tris kartus per 
savaitę. Mileris paklausė: „Kur yra pirtis?“ Tuo metu privažiavo jo maši- 
na. Įsėdome ir nuriedėjome prie pirties. 

Tąkart pirtyje prausėsi moterys. Mileris panoro apžiūrėti vidaus įran- 
gą. Todėl jis paprašė, kad moterys eitų vidun į maudymosi patalpas. Tada 
apžiūrėjo pirtį ir jos įrangą. Savotiškas žmogus tas Mileris. 

Vakar prie geto vartų įvyko keistas incidentas. Į jį įsivėlė darbo briga- 
dos vadovas Reznikas. Jo būrys dirba Prienuose ir darbininkai grįžta į 
getą kas savaitę ar kas dvi. Su savim jie atsineša didelius kiekius prekių, 
o išeidami rytą pasiima įvairių daiktų mainyti į kitas gėrybes. Eidami iš 
geto ar grįždami „menką mažmožį“ jie palieka vartų sargybai. 

Vakar Reznikas sukilo. Išeidamas iš geto su ryšuliais jis atsisakė pa- 
klusti seniai nusistovėjusiai taisyklei. Savo ruožtu sargybiniai prie vartų 
jį sulaikė. Jie žinojo, kad toks elgesys gali „blogai paveikti“ kitus darbi- 
„ ninkus. Todėl paprašė Rezniką „sutvarkyti“ šį reikalą. Reznikas pareiš- 
kė nė piršto nepajudinsiąs ir pagrasino, kad iškvies „savo“ vokietį, juos 
pamokysiantį. 

Sargyba nuvedė jį „atvėsti“ į geto daboklę Kriščiukaičio g. 23. Tuo 
metu ten buvęs Lipceris tiesiog įniršo. Jis liepė įkrėsti Reznikui dešimt 
rykščių. Gete tai atsitiko pirmą kartą. 

1! Mošė Potruchas, buvęs pramonininkas, vadovavo Tarybos ekonominių reikalų sky- 
riui (dar vadintam finansų skyriumi). Jis mirė 1943 metų lapkritį, praėjus dviem 
savaitėms po to, kai pirmoji partizanų grupė pabėgo iš geto į Augustavo miškus. 
Būtent jo skyrius davė jiems kelioms valandoms tris vežimus su arkliais tariamai 
miškui kirsti už geto ribų. j 

2 Jakovas Frenkelis, pramonininkas, turėjo didelį kailių ir odos fabriką Siauliuose. 
1941 metų birželį vokiečiai konfiskavo jo fabriką. 

3 Goldbergas - vienas iš 534 žydų inteligentų, nužudytų 1941 metų rugpjūčio 18 dieną. 

„Ratnikas! puola tave, Izraeli!“ —- rauda žmonės vienu balsu šiomis 
dienomis. Tas žmogus neseniai atsirado geto lietuvių sargyboje ir jau už- 
nuodijo geto atmosferą tiek prie vartų, kur jis smulkmeniškai krato dar- 
bininkus, tiek palei geto tvorą. Jis net ėmėsi daryti kratas įtariamųjų par- 
davinėjant maisto produktus namuose. Nuo pat atvykimo jis leidžia gete 
savus potvarkius. Jis nekreipia dėmesio į lietuvių sargybos vado bendrus 

nurodymus. Nelabai jis paiso ir vokiečių komendanto įsakymų, o šis sa- 
vo ruožtu nesidžiaugia Ratniko elgesiu. 

Be gestapo sankcijų, išskyrus ypatingus atvejus, draudžiama daryti 
kratas gete. Atvykus Ratnikui kratos tapo kasdieniu dalyku. Bet ir tai 
dar ne viskas: išvydęs gatvėje moterį, nešančią kelis kilogramus miltų 
duonai kepti, Ratnikas nedelsdamas veda ją į geto komendanto būstinę. 
Natkinas turi ilgai vargti, kol jam pavyksta sutvarkyti reikalą ir išlaisvinti 
suimtą moterį. 

Daugelis žmonių bijo Ratniko ir vokiečių komendantui tai nepatinka; 
jis suinteresuotas, kad gete būtų taika ir ramybė. Štai, pavyzdžiui, Ratni- 
kas nevaikšto uniformuotas kaip kiti geto sargybos policininkai. Apsivil- 
kęs civiliais drabužiais jis bastosi geto gatvėmis, dažniausiai prie geto 
tvoros, kaip benamis šuo. Jis netikėtai pasirodo tokiose vietose, kur jo 
niekas nelaukia, ir ieško aukų. Apie jo būdą ir žygius jau sukurta legen- 
dų. Pavyzdžiui, pasakojama, kad keletą kartų jis, prisilipdęs prie dra- 
bužių geltoną ženklą, lindo pro geto tvorą, šitaip tikrindamas lietuvių 
sargybinių budrumą. Pastarieji jo baisiai nekenčia. Jis neduoda jiems ra- 
mybės ir skundžia, kad jie ima kyšius ir prastai atlieka savo darbą. Jis net 
neleidžia jiems retkarčiais iš šalies užsidirbti. 

Mums Ratnikas labiausiai pavojingas. Po kratų namuose nemažai žy- 
dų buvo pasiųsta į gestapą. Jų likimas aiškus. 

Jo nekenčia ir vokiečiai, ir lietuviai. Lietuvių sargybiniai paprastai 
sako: „Duokite mums, nes kitaip tas daiktas pateks į rankas Ratnikui“. 
Jie bjaurisi juo - ne dėl moralės, bet dėl praktiškų priežasčių. Vokiečiai 
taip pat jį niekina, nes dėl jo turi begales nemalonumų. Ratnikas kartina 
mums gyvenimą. Jei pamato jį stovintį prie pagrindinių geto vartų, žmo- 
nės apsisukę eina prie kitų vartų, ir atvirkščiai. Jei Ratniką pastebi iš 
tolo, pasuka į kitą gatvę. Geto gyventojams jis kelia mirtiną baimę. 

Nuo pat Ratniko atvykimo dreba iš baimės kepyklos vedėjas, bijo 
malūnininkai, sunerimę vaistinės darbuotojai, maisto skirstymo punktus 
apėmusi baimė ir nerimas. Ten ne viskas absoliučiai „košer“ (švaru). Gete 
viskas yra „košer“, kol neateina policininkai ir nepradeda uostinėti ap- 
linkui. Pavyzdžiui, Ratnikas klausinėja malūno darbininkus, iš kur jie 
gauna miltų duonai kepti, jei laikyti juos gete draudžiama ir kiekvienas 
geto gyventojas kartą per dieną gauna duonos? Ir apskritai, kam gete 
reikalingi malūnai ir kur perkami miltai? Žinoma, malūno darbininkai 

turi paruošę pasiteisinimą: miltų reikia geto sargybai, kartais gaunančiai 
grūdų. Nėra ką ir sakyti - toks pasiteisinimas tinka, kol juo nereikia pasi- 
naudoti. 

Kiti klausimai: iš kur kepyklos gauna druskos ir malkų? Atsakymai į 
tokius ir panašius dalykus gali sukelti rimtų pasekmių. Iki šiol niekas 
šito neklausdavo. Atsirado nerašytas susitarimas: įvairios darbo įstaigos 
tiekia įvairias medžiagas prekėms gaminti, kad darbininkai galėtų papil- 
domai gauti specialų davinį. Tačiau tas susitarimas iš esmės nieko ne- 
reiškia. Visi apie jį Žino, taip pat ir geto vadovybė, bet žmonės verčiau 
apsimeta, kad jie nieko nežino. 

Taip viskas klostėsi, kol neatsirado Ratnikas. Jis visur įlenda. Kiek- 
vieną menką pražangą jis paverčia rimtu nusikaltimu. Žmonės kalba, kad 
reikia juo atsikratyti. O tuo tarpu jis kasdien kuria naujų bėdų. Žmonės 
jo bijo, ir ne tik prie įėjimo į getą, bet ir savo namuose. Pasitaiko, kad kas 
nors laiko bute dešimt kilogramų miltų ir vieną kilogramą sviesto. Kaž- 
ką reikia laikyti namie, nes rytoj šito dalyko gali nebūti. Pasitaikius pro- 
gai žmonės perka nieko nepaisydami. Šiaip ar taip, Ratnikas turi dingti. 

Miesto komisaro pavaduotojas Kaifleris šiandien palieka savo postą. 
Jis buvo susijęs su visomis geto problemomis, nors apie jį težinojo vos 
keletas Žmonių, mat jis retai ateidavo į getą. O kaijau ateidavo ar į Tary- 
bos būstinę, ar į dirbtuves, jo atvykimas visada reikšdavo geto gyvento- 
jams naują nelaimę. Kaifleris ėjo geto ekonominių reikalų inspektoriaus 
pareigas. Jordano laikais jis visada ieškojo kelių ir būdų, kaip mus labiau 
prispausti. Valdant Kepenui Kaifleris visiškai ignoravo Tarybos posėdžius 
ir paliko geto administraciją be jokių lėšų. Tai buvo ne vien ekonominis 
praradimas, bet ir politinė skriauda, padariusi getui didžiulės žalos. 

Mūsų ryšiai su išoriniu pasauliu, taip pat mūsų visuomeninė veikla, 
jeigu galima ją taip vadinti, visada priklausė nuo mūsų ekonominės pa- 
dėties. Pablogės mūsų ekonomika - neteksime svarbaus sverto viešojoje 
veikloje. 

Kaifleris tai gerai žinojo ir to siekė. Savo laikysena ir kalba jis atrodė 
kaip negalintis nė musės užgauti. Tačiau tai pavojingas žmogus. Tai žmo- 
gus, šaltakraujiškai vykdantis savo planus. Jis mėgdavo daryti baisius da- 
lykus žiūrėdamas į lubas ir ramiai rūkydamas cigarą ar cigaretę. Kildavo 
įtarimas, kad jis ruošia mums kokį naują bjaurų siurprizą. 

Miesto komisaro administracijoje Kaifleris buvo pats santūriausias 
valdininkas, bet ir varomoji jėga. Kaip užimantis aukštas pareigas galėjo 

nagrinėti bet kokį svarbų klausimą. Kiekviena geto problema laukė jo 
sprendimo. Šiandien jis palieka mus. Nežinia, ar išvyksta trumpam, o gal 
visam laikui. Mūsų akimis žiūrint galima sakyti: „Tebūnie palaimintas 
tas, kuris išgelbėjo mus nuo to žmogaus“. 

Vakar žydas darbininkas žuvo vežant anglį Petrašiūnų elektrinėje. Jis 
turėjo penkiasdešimt aštuonerius metus. Darbas tenai labai įtemptas: 
atvažiuoja traukiniai su anglimi ir juos reikia nedelsiant iškrauti. Lietu- 
riai. Ne veltui lenkai juos vadina chamais. Daugeliu atvejų ši pravardė 
visiškai tinka. Savo atbukusiomis smegenimis ir menku protu jie nepajė- 
gia suvokti mūsų nepaprastos padėties - juk vyksta karas ir valdo vokie- 
čiai. Dėl jų žydų darbininkų gyvenimas Petrašiūnuose apgailėtinas. Jie 
rėkia: „Prakeikti žydai, jums nepatinka dirbti, ką? Baigėsi tie laikai, kai 
jums nereikėjo dirbti“. Žydai apimti baimės ir nevilties. 

Penkiasdešimt aštuonerių metų žydas darbininkas, visų gerbiamas, 
labai stengęsis gerai dirbti, staiga suklupo ir krito po dviejų anglies pa- 
krautų vagonų ratais. Taip jį ištiko mirtis. Petrašiūnuose nėra jokių sau- 
gumo priemonių panašiems atsitikimams išvengti. 

Šiandien atsirado dar viena priverčiamojo darbo auka. Dar viena au- 
ka gete. 


! Ratnikas, geto sargybos dalinio karininkas ir geto vartų prižiūrėtojas lietuvis, garsė- 
jęs žiaurumu. 


1943, vasario 4 


Per paskutiniąsias tris dienas gete sustiprėjo baimė ir įtampa. Tapo 
sunku kvėpuoti. Palyginti ilgą laiką padėtis gete buvo „stabili“: „norma- 
lūs“ areštai, įvairios bausmės ir grasinimai, niekuo nesiskiriantys nuo tvar- 
kos, įsigalėjusios atėjus vokiečių kariuomenei. Tokios bėdos tapo geto gy- 
venimo dalimi. Tačiau svarbiausia, kad pastaruoju metu horizonte nesi- 
matė baimės debesų dėl „akcijų“ ar naikinimų, kaip kad buvo pirmuoju 
geto laikotarpiu, kai žudynės ir plėšimai buvo kasdienis dalykas. 

Dabar netikrumas vėl atgijo, niekas nežino, ką atneš nauja diena - 
nelaimė gali užgriūti bet kurią akimirką. Viskas prasidėjo praeitą savai- 
tę. Kelis lietuvius naktį pačiupo iš jų butų mieste, neleidę pasiimti su 
savimi jokių daiktų. Šitas įvykis sukėlė didelį geto gyventojų nerimą.! 
Daugelis žmonių įsitikinę, kad svarbiausia tos operacijos priežastis yra 

artėjantis frontas; tai skatina vokiečius atsikratyti nepageidaujamų ir ne- 
patikimų žmonių. 

Mieste taip pat suimtos kelios mišrios žydų ir krikščionių šeimos, kur 
žmonos krikščionės, 0 jų vyrai - žydai, ar atvirkščiai. 

Vakar popiet Lipceris grįžo iš miesto su užantspauduotu voku, skirtu 
geto sargybos vadui. Tai keista naujiena lyginant su ankstesne praktika. 
Gestapas visada labai vertino Lipcerį. Lipceris įsakymą pristatyti į ges- 
tapą tardymui ar net suimti kurį nors geto gyventoją gaudavo raštu 
neužantspauduotame voke. Lipceris visada uoliai vykdė kiekvieną po- 
tvarkį. Jis pasakoja, kad šiomis dienomis atmosfera gestape pasikeitė; 
kitokie ir santykiai su juo. 

Užvakar Lipceris irgi įteikė užantspauduotą voką žydų policijos va- 
dui. Tai mus smarkiai išgąsdino, nes per kelias paskutiniąsias dienas mies- 
te suimta nemažai žydų darbininkų ir nė vienas jų negrįžo, kaip kad bū- 
davo kitais kartais. 

Vienas darbo brigados vadovas papasakojo mums štai ką. Vakar trys 
moterys atsiskyrė nuo jo brigados ir užėjo į namus pas lietuvį pirkti maisto. 
Tai atsitiko netoli tos vietos, kur jie dirbo. Pastebėjęs lietuvis policinin- 
kas jas areštavo ir nuvarė į greta buvusią policijos nuovadą. Kacui, jų 
brigados vadovui, tai nelabai patiko (jo svainis Gutmanas drauge su ke- 
liais kitais žydais vėliau užmokėjo gyvybe, kai dėl rastų pas jį produktų 
suėmė ir nusiuntė į gestapą). Kacas kreipėsi į savo brigados vadovą vokietį 
ir papasakojo apie incidentą. Jis prašė padėti išlaisvinti tas tris moteris. 

Vokietis darbdavys kartu su darbo brigados vadovu žydu nuėjo į poli- 
cijos nuovadą, kur sėdėjo suimtos moterys. Vokietis paprašė lietuvių po- 
licijos viršininką paleisti jas. Lietuvis atsakė gavęs nurodymą pristatyti į 
gestapą bet kurį darbininką, pasitraukusį iš darbo vietos, nesvarbu, ko- 
kios būtų priežastys. Vokiečio įsikišimas nedavė rezultatų ir moteris nu- 
vežė į gestapą. 

Viršininkas vokietis ir jo žydas palydovas nuvyko į gestapą. Vokietis 
aiškino, kad tos trys moterys dirbo lauke kaip darbo brigados narės ir 
užėjo į kažkokio lietuvio kiemą ieškodamos išvietės. Argumentas paveikė: 
moterys, kaip ir jų palydovai vokietis ir žydas, laimingai išėjo iš gestapo. 

Moterys nenorėjo palikti krepšių, likusių lietuvio namuose su nupirktu 
maistu. Todėl grįžo tenai jų pasiimti. Jas vėl suėmė. Viena sugebėjo pa- 
bėgti. Kitas dvi uždarė į daboklę. Vokiečių vyresnysis, padedamas kelių 
kitų vokiečių, suėmė lietuvį policininką ir bandė išlaisvinti likusias dvi 

žydes. Įvyko susirėmimas, kurio įkarštyje pabėgo ir kita moteris. Liko tik 
viena, ponia Altšuler, policininkas laikė ją tvirtai sugriebęs ir nuvedė į 
gestapą. Buvo jau penkta valanda vakaro, ir moteris liko uždaryta. 

Kelis žmones suėmė už duonos kepalą. Vakar rytą suėmė du į darbą 
einančius žydus darbininkus, Šimanskį ir Heimaną, kai jie mėgino nusi- 
pirkti kepalą duonos. Pas juos rado trylika markių. Nuvarė į gestapą ir 
iki šiol nepaleido. Vakar areštavo šaltkalvį Sadovskį, kai jis pirko laik- 
raštį. Šitai taip pat uždrausta. 

Ir vakar, ir užvakar Lipceris grįžo iš darbo prislėgtas bei sunerimęs. 
Vakar tiek mieste, tiek gete suimta daug žydų. Lipceriui nepavyko pa- 
siekti, kad nors vieną jų išleistų. Ir dar kaip su juo šnekėjo? Rauka svai- 
dė žaibus ir grūmojo. Net inteligentiškas ir mandagus Šmicas su juo kal- 
bėjo šiurkščiai. Šmicas pyko ant žydų, kurie „pastaruoju metu per daug 
sau leidžia. Kaip rodo naujausi areštai, pas juos randama gėrimų ir dide- 
li kiekiai riebalų“. 

Lipceris veltui stengėsi paaiškinti vokiečiams, kokios gyvenimo sąly- 
gos gete. Jie neleido jam kalbėti. Anksčiau to niekada nebuvo. Nenuos- 
tabu, kad Lipceris nusiminęs. 

Siekdama, kad padėtis nepablogėtų, Taryba užvakar davė nurodymą 
žydų policijai ir darbo skyriui uždaryti visas geto parduotuves. Taip pat 
Taryba nusprendė, kad sulaikyti slapta nešantys į getą dideliais kiekiais 
maistą bus perkelti iš savo brigadų į sunkesnes darbo vietas - vokiečių 
statybos bendrovę Grun-Bielfinger: ir kitur. 

Be to, Taryba įsakė Žydų policijai areštuoti Žmones, einančius pro ge- 
to vartus su dideliais produktų ir prekių krepšiais. Šio įsakymo tikslas — 
įsiteikti vokiečiams. 

Padėtis dar pasunkėjo, kai Rauka paskelbė užmaskuotą įspėjimą 'Ia- 
rybai. Jis pareiškė „žinąs, kas turėtų būti nubaustas“ ir pridūrė: „Vilniu- 
je žydų vyresnybė perduoda nusikaltusiuosius gestapui, tuo tarpu Kaune 
žydų bendruomenės vadovai tokius žmones gina“. Dar Rauka pasakė 
Lipceriui: „Artimiausioje ateityje getas turės rimtų bėdų“. 

Užvakar geto komendantas klausinėjo žydų policiją apie vieną geto 
gatvę. Šis domėjimasis sukėlė baimę, kad getui gresia areštai ar net „ak- 
cija“. Vėl atgijo nerimas ir netikrumas, tokie būdingi pirmajam geto laiko- 
tarpiui. Vakar baimė dar labiau išaugo, nes žydų areštai mieste tęsiasi. 

Vakar popiet geto komendantas iškvietė žydų policijos vadą ir trijų 
geto policijos nuovadų viršininkus. Jis liepė suimti aštuonių žydų, kurie 

jau kelios dienos sėdi areštuoti gestape, šeimas ir jas pristatyti į geto 
policiją šiandien iki 8 valandos ryto. Dar jis perdavė žydų policininkams 
vardus ir adresus tų žydų, kurių šeimas reikia suimti. Ir pridūrė, kad 
šioje operacijoje „šeimai“ priskiriami vyras ar žmona, tėvai, vaikai ir vy- 
ro bei žmonos tėvai. Žydų policijos vadas Kopelmanas asmeniškai at- 
sako už šio įsakymo vykdymą. 

Tarp suimtųjų buvo mažų krautuvėlių gete savininkai; jų vardus ges- 
tapui pateikė naujasis žydų engėjas Ratnikas ir jaunas lenkas, kurį mies- 
te suėmė mėginantį nupirkti butelį degtinės. Kiti suimtieji buvo žydai 
darbininkai, bandę pirkti ar nusipirkę bulvių, miltų ar duonos. Vakar 
suėmė jų šeimų narius, šiandien juos pristatė į geto vadovybės būstinę. 

Vakar taip pat duotas leidimas suimti Erichą Koną. Už nuopelnus 
Vokietijai Pirmojo pasaulinio karo fronte jis buvo apdovanotas Gele- 
žiniu kryžiumi. Pasirodo, gestapui jį įskundė Kaspis. Kaspis pranešė ma- 
tęs Koną mieste be geltonojo ženklo perkantį maistą. Anksčiau, kiekvie- 
ną kartą, kai Koną turėdavo areštuoti, įvykdavo stebuklas, ir jis išveng- 
davo mirties. Prieš kažkurį laiką jis gulėjo ligoninėje labai blogos būklės. 
Tada jam leido atgauti jėgas. Tam tikrą laiką su juo kalbėjo mandagiai ir 
net pasiūlė pagalbą rasti tinkamam darbui. 

Vakar Erichas Konas atėjo pas mane ir paprašė surasti jam darbą. 
Supratau jo padėtį ir pažadėjau paieškoti vienoje iš mūsų įstaigų. 

Vakar geto komendantas įsakė suimti Orečkiną ir jo žmoną. Vėliau 
Lipceris perdavė Raukos įsakymą surasti Kacą bei jo žmoną ir pristatyti 
į gestapą per aštuonias dienas. Jeigu šitai nebus padaryta, geto policijos 
vadas Kopelmanas ir geto policijos kriminalinio skyriaus viršininkas 
Bramsonas bus nubausti drauge su jų šeimomis. 

Kacas dingo iš geto prieš kelis mėnesius. Tai buvo susiję su Meko by- 
la. Rauka sako žinąs, kad Kacas grįžo į getą. Todėl būtina jį surasti ir 
perduoti policijai. Labai nemalonus potvarkis. 

Į Tarybą atėjo Srebnickis, geto vaistinės vedėjas. Jis akivaizdžiai su- 
krėstas ir persigandęs: „Ar girdėjote paskutines naujienas?“ Suimtas Vin- 
ceris, vokietis, baldų fabriko (Panerių g. 55) direktorius, ir jo padėjėja 
baronienė fon Ravensburg. Juos abu nuvežė į gestapą. Fabrike dirbo žy- 
dų brigada, kuri aprūpindavo tą porelę įvairiomis gėrybėmis. Jiedu ten 
gyveno puikiai. Reikalai pasiekė tokį lygį, kad į jų butą, esantį prie fabri- 
ko, kartais susirinkdavo smagi draugija ir retkarčiais linksmybės baigda- 
vosi orgijomis. Tuose vakarėliuose kartais dalyvaudavo ir žydų. 

Baldų fabriko vyresnysis Makovskis? ne vieną sykį informavo žydų 
vadovybę apie netvarką baldų fabrike, tačiau be jokio rezultato. Paaiš- 
kėjo, kad Vinceris, be to, didžiuliais kiekiais pardavinėjo vaistus. Dalis 
tų vaistų pasiekė getą ir jo vaistinę. Tai ir buvo priežastis, sukrėtusi ir 
išgąsdinusi Srebnickį. 

Man visas šitas dalykas nereiškė nieko nauja, o tik sukėlė didelių rū- 
pesčių. Vinceris buvo labai glaudžiai susijęs su žydų reikalais. Tikriau- 
siai po jo arešto bus suiminėjami ir žydai. Verta pažymėti, kad ši pora 
turėjo šiandien išvykti į Vokietiją. Jie jau buvo susikrovę lagaminus. Ges- 
tapas suėmė juos paskutinę akimirką. 

Šitaip baldų fabrike baigėsi Vincerio istorija; to galima buvo tikėtis. 
Žydai darbininkai ten užmezgė nepaprastai gerus ryšius su vadovybe ir 
net pirkdavo iš jos įvairius produktus. Savaime aišku, kad tie darbininkai 
šiandien nesijaučia ramūs ir saugūs. Tai pasakytina ir apie Tarybą. 

Vėliau pas mus užėjo Segalis, elektros skyriaus darbininkas. Jis taip 
pat buvo labai susijaudinęs. Jis atnešė neramių žinių. Pasirodo, jo žmona 
dirba mieste pas vokiečius. Jos darbdavys, aukštas vokiečių kariuome- 
nės karininkas, elgiasi su ja žmoniškai. Vakar jai pasakęs: „Jeigu gete 
kas nors atsitiks, tavęs nelies“. Pas jį lankėsi vokiečių policininkai ir jis 
įteikė jiems sąrašą žydų darbininkų, dirbančių jo įstaigoje. Po sąrašu bu- 
vo prirašyta: „Neliesti“. 

Kaip ir visada, tokios žinios sukėlė baimės. Tai reiškia, kad geto lau- 
kia sunkūs laikai. Mes paprašėme perdavusios informaciją moters suži- 
noti smulkiau, kaip gali toliau klostytis geto reikalai. 

Telefonu į Tarybą paskambino Mileris iš miesto komisaro būstinės. 
Jis pasakė, kad žydą darbininką Sadovskį suėmė perkantį laikraštį. Dar- 
bininkas atiduotas gestapui. Jis paprašė, kad įspėčiau visus darbo briga- 
dų vadovus daryti viską, kad būtų išvengta tokių incidentų. 

Be to, Mileris pranešė, kad suimtas dar vienas žydas darbininkas. Jis 
turėjęs drąsos eiti Laisvės alėjos šaligatviu. „Tokių dalykų negalima pa- 
kęsti“, - pasakė Mileris. Tokie nusikaltėliai bus perduodami gestapui. 
Žydų policijos vadas privalo paskelbti šiuo klausimu deramą įspėjimą. 

Vakar septintą valandą vakaro dr. Elkeso bute įvyko Tarybos posė- 
dis. Jame dalyvavo Lipceris ir žydų policijos vadas. Buvo prieita prie 
bendros nuomonės dėl padėties gete. Nutarta, kad jei nenorime toliau 
bloginti situacijos, turime griežtai ir tiksliai vykdyti įsakymus bei potvar- 
kius. Negalime pakeisti sunkios padėties, kurią, matyt, sukėlė įvykiai 

fronte. Vokiečiai suirzę ir galbūt nori išgiežti pyktį ant mūsų. Privalome 
įspėti žydų darbininkus, kad jie nepirktų maisto ir nesitrauktų iš darbo 
vietos, kol audra neaprims. 

Vakar vakare žydų policija pagal gestapo sąrašą suėmė šeimas. Tai 
buvo nelengvas uždavinys - areštuoti senelius, moteris ir mažus vaikus. 
Juos nuvedė į geto daboklę. 

Dr. Elkesas neleido sau ilsėtis ar sėdėti sudėjus rankas. Galbūt kai 
kuriuos iš jų dar galima išgelbėti. Pusę vienuoliktos vakare jis pasikvietė 
Izaoką (Icchaką) Rabinovičių, liepė paskambinti Hermanui, vokiečių dar- 
bo tarnybos vadovui, ir paprašyti, kad jis būtų gete anksti rytą, kai vokie- 
čių karinė policija atvyks išvežti suimtųjų. Galbūt jis sugebės išgelbėti 
nors keletą žmonių, nors tuos, kurie puikiai išmano savo profesiją. Her- 
manas net davė nurodymą, kad geto daboklėje naktį budėtų gydytojas ir 
medicinos sesuo. 

Suimtieji labai gerai žinojo, kas jų laukia. Pastaruoju metu įvesta tokia 
sistema: sugauna žydą ir išveža į fortą. Po to suimami jo šeimos nariai. 
Naktį jiems suleidžiama morfijaus, kad užmigtų, negalvotų ir nejaustų 
skausmo. Tačiau, nepaisant to, naktis kalėjime buvo siaubinga. Ponia 
Orečkina, areštuota kartu su savo vyru, keliskart mėgino nusižudyti. 

Šiandien anksti rytą mes atėjome į Tarybos būstinę. Ilgiau sėdėti na- 
mie buvo tiesiog neįmanoma. Lipceris šiandien neišėjo į darbą. Mes pa- 
prašėme jį pasilikti gete; galbūt jam pavyks įkalbėti Štiucą paleisti keletą 
kvalifikuotų žydų darbininkų. 

Iš viso areštuoti dvidešimt septyni žmonės, iš jų dešimt vaikų. Pusę 
aštuonių ryto geto žydų policija pradėjo vesti juos iš daboklės į komen- 
dantūrą. Juos pasitiko sustiprintas būrys lietuvių policininkų, kurie laikė 
atkišę šautuvus su durklais. Jie laukė atvykstant gestapo. 

Vakar Taryba išspausdino kreipimąsi į geto gyventojus, kur dar kartą 
pabrėžė draudimą pirkti laikraščius, vaikščioti Laisvės alėja, nešti į getą 
įvairius produktus ir pasitraukti iš darbo vietos. Getą sukrėtė nakties 
areštai; rytą visi gyveno gresiančios „akcijos“ nuojauta. 

Išėjau į miestą ir miesto komisaro būstinėje kalbėjausi su Mileriu. Jis 
paklausė, ar aš žinąs, jog šiandien dvidešimt septyni geto gyventojai bus 
perduoti gestapui. Atsakiau žinąs apie tai. Paklausiau, kodėl jie areštuo- 
ti. Jis pasakė, kad šie žmonės suimti už mieste padarytas kvailystes. Nu- 
rodžiau, kad šie dvidešimt septyni niekaip nesusiję su tuo, kas vyksta 
mieste; jie tėra šeimos nariai - seniai, moterys ir vaikai. Mileris atsakė, 

kad konkrečiai šiems areštams jis nepritariąs, tačiau žydai savo elgesiu 
pažeidžia taisykles ir nuostatus. 

Mileris papasakojo apie vieną moterį, kurios jis nenorėjo atiduoti į 
gestapą. Jis prašė jos sakyti visą tiesą. Ji atsakiusi, kad nieko nežino. 
Tada jis atidavė ją į gestapą. Mileris prašė vengti skubotų išvadų dėl šių 
policijos veiksmų. Jis prašė perduoti įspėjimą, kad „žydai, būdami mies- 
te, nesielgtų kvailai“. 

Kuo skubiausiai grįžau į getą. Pakeliui mačiau tris gestapo mašinas. 
Šis vaizdas man buvo gerai pažįstamas. Jos ką tik grįžo iš Devintojo for- 
to, kur baigėsi egzekucijos. 

Eidamas sutikau žydę ponią Krut, skubančią atgal į getą. Apsirikę 
suėmė jos vyrą, ir dabar ji skubėjo grįžti. 

Pusę dešimtos ryto į getą atvyko Štiucas. Čia jau buvo Hermanas. Jis 
derėjosi su Štiucu dėl kiekvieno žmogaus: „Heimanas - puikus kalvis. 
Paleiskim jį“. „Taip, - sako Štiucas, - tačiau jo Žmona šį rytą likviduota. 
Jis turi tris vaikus. Ką jis dabar darys? Jei darbas nebus reikiamo našu- 
mo, jam verčiau iškeliauti“. Panašiai vyko ir su likusiais. 

Šiandien įvykdyta egzekucija dvylikai gestape buvusių žydų, taip pat 
šešiems iš miesto kalėjimo. Dabar Štiucas atėjo pasiimti dvidešimt sep- 
tynių Žmonių iš geto. 

Geto policijos vadas pareiškė, kad nerastas keturiolikmetis berniu- 
kas iš Sadovskių šeimos. Taigi vienam žydui pavyko išsigelbėti. 

Suimtiesiems įsakė lipti į sunkvežimį, iš abiejų pusių uždengtą bre- 
zentu. Erichas Konas ir Orečkinas padėjo sulipti į mašiną. Suimtieji ėjo 
tarp dviem gretomis stovinčių lietuvių policininkų. Paskutinieji įlipo Eri- 
chas Konas ir Orečkinas. Pirmasis ištiesė ranką taip, tarsi viską palieka 
praeityje ir noriai žengia į kitą pasaulį; antrasis skvarbiai pažvelgė į žydų 
policininkų gretas lyg tikėdamasis, kad jie paskutinę akimirką jį išgelbės. 

Buvo šiurpu žiūrėti, kaip lipa mašinon moterys. Ant rankų jos laikė 
įvairaus amžiaus kūdikius ir vis klostė juos, kad pakeliui neperšaltų. 

Sunkvežimyje stovėjo keturi lietuviai policininkai. Kai mašina pa- 
judėjo, jie įsakė žydams nusivilkti beveik visus drabužius. Po to sunkve- 
žimis pasuko į Devintąjį fortą ir sustojo prie duobės. Keleivius išvertė į 
ją ir ugnies salvė nutraukė jų gyvybę. 

Didelis gedulas pasklido gete - lygiai kaip po didžiųjų „akcijų“ praei- 
tais metais. Kas žino, ar gete mūsų nelaukia nauja tragiška era?“ 

Devintajame forte šiandien buvo ir Jėgeris. Šiandien reikšminga die- 
na. Išvykimo diena. Vokiečiai nužudė daug žydų, taip pat lietuvių, rusų 
ir kitų.> 

Nužudytųjų žydų namai užrakinti. Dr. Elkeso namuose šiandien įvy- 
ko pasitarimas. Išlietas skausmas ir sielvartas, kuriuos išgyvena kiekvie- 
nas žmogus gete. Galimas dalykas, kad ateityje mūsų laukia sunkios die- 
nos. Todėl mums būtina imtis griežtų priemonių, kad nesuteiktume vo- 
kiečiams dingsties apkaltinti mus taisyklių pažeidimu. 

Nuspręsta ateinantį šeštadienį ir sekmadienį nerengti koncertų ir už- 
drausti kepyklai kepti baltą duoną. Taip pat griežtai sutarta, kad sustip- 
rinama sargyba prie geto vartų. 

Žydų įstaigos gete šiandien nedirbo. Jokia vieša veikla neįmanoma, 
kai visi prislėgti depresijos. Nė vienas žmogus gete daugiau nebegali būti 
tikras dėl savo gyvybės. Staiga kristi gali bet kuris. Bet vis vien mūsų 
troškimas gyventi stiprus kaip niekad - pergyventi siaubą ir gyventi toliau. 


1 Vienas iš suimtųjų ir vėliau nužudytųjų buvo sūnus žurnalisto Orečkino, gerai žino- 
mo visose Baltijos šalyse; pats nežydas, jis buvo vedęs žydę. Kai Orečkinų šeima 
sužinojo, kad jų ieško gestapas, motina mėgino nusižudyti, o tėvas sudegino visus 
savo rašinius. Vėliau motina keliskart bandė išeiti iš geto, kad padėtų sūnui, kol 
pagaliau paaiškėjo, kad jos sūnus jau nužudytas. 

2 Ši statyba buvo laikoma ypač sunkia darbo vieta. 

3 Avrahamas Makovskis, pagal profesiją teisininkas, aktyviai dalyvavo Tarybos darbo 
ir socialinės pagalbos skyrių veikloje. Buvo Tarybos skundų komiteto ir geto teismo 
narys. 

4 Ši vokiečių „akcija“ įvyko tuojau po jų pralaimėjimo prie Stalingrado ir gete ją ėmė 
vadinti „Stalingrado akcija“. Išvakarėse, vasario 3 dieną, vokiečių kariuomenė pa- 
skelbė pranešimą, kuriame sakoma, kad vokiečiai pasidavė susidūrę su pranašesniu 
priešu bei dėl sunkių karo sąlygų, ir „Stalingrado mūšis baigėsi“. Prie Stalingrado 
žuvo daugiau kaip 160 000 vokiečių kareivių ir 90 000 pakliuvo į nelaisvę, iš jų vo- 
kiečių karvedys generolas fon Paulius, Hitlerio 1943 metų sausio 31 dieną paskirtas 
feldmaršalu. 

5 Įrašas be datos Avrahamo Torio dienoraštyje: „Po kelių dienų mus pasiekė žinios, 
kad be nužudytų žydų Devintajame forte, įvykdytos egzekucijos lietuviams ir kitų 
tautybių žmonėms. Netoli nuo geto iš mašinos, vežusios belaisvius krikščionis į for- 
tą, iššoko du žmonės. Štiucas vieną jų nušovė. Kitas buvo sužeistas į ranką, tačiau 
sugebėjo pabėgti“. Toliau Tory rašo: „Vieną dieną gete pasirodė pusnuogis vyras. Jo 
apdaras tebuvo batai ir kojinės. Žmogus prašė praeivių duoti jam drabužių ir ka- 
liošus. Jo išvaizda gąsdino žmones. Jis tikriausiai taip pat išsigando ir pabėgo“. 

1943, vasario 5 


Kai šiandien darbo brigados ėjo į darbą mieste, joms buvo kuo griež- 
čiausiai liepta nesitraukti iš darbo vietų, nepirkti laikraščių, nevaikščioti 
po miestą be sargybos, nieko mieste nepirkti ir neparsinešti jokių ryšu- 
lių. Menkiausias šių griežtų nurodymų nesilaikymas gali blogai baigtis 
ne tik pačiam pažeidėjui, bet ir jo šeimai. 

Visi darbininkai suprato šių instrukcijų reikšmę. Juk vakar už tai, kad 
griežtai jų nesilaikė, getas sumokėjo baisią kainą - keturiasdešimt penkias 
gyvybes. Vakar Devintajame forte šviežiai supiltas bendras kapas, į kurį 
pateko nekalti vaikai, moterys ir seniai. Visokie maldavimai nedavė vai- 
sių. Valdovai vokiečiai nutarė iki galo pademonstruoti savo žiaurumą. 

Ar vokiečių skirtoji bausmė - tik pavienis atvejis? O gal ji žymi nau- 
jos kampanijos pradžią? Ne tik bendruomenė, bet ir jos atstovai, Tary- 
bos nariai, trokšta išgirsti atsakymą. Taryba nekantriai laukia žinių iš Lip- 
cerio, kurio prašyta mėginti sužinoti atsakymą iš vokiečių valdžios. 

Kai Lipceris grįžo iš darbo, jau buvo aišku, kad nė vieno žmogaus iš 
suimtųjų ar jų šeimų nebėra gyvo. 

Lipceris be galo nusiminęs. Jis turėjo progą pakalbėti su Rauka ir 
Šmicu. Rauka priėmė jį laukiamajame. Jo kalbos buvo įprastos: „Jūs esate 
šunų ir kiaulių tauta“; „Jūs drįstate lietuviams kalbėti apie susidorojimą 
su vokiečiais artimiausioje ateityje“, ir panašiai. „Mes pamokysime žy- 
dus, kaip džiūgauti ir kalbėti. Mes sulyginsime getą su žeme. Tegu nie- 
kas nemano, kad jei Stalingradas krito, vokiečiai jau pralaimėjo karą. 
Vokiečių tauta - tai aštuoniasdešimt penki milijonai“. Jis ilgai dėstė to- 
kius ir panašius dalykus. 

Net Šmicas, apie žydų klausimus visada kalbėjęs santūriai ir logiškai, 
šiandien užgriuvo Lipcerį keiksmais ir kaltinimais: „Kokiais tikslais Žy- 
dai eina į lietuvių namus ir kalba apie tai, kad reikia atėjus laikui imtis 
bendrų žygių prieš vokiečius? Man nereikia tingių darbininkų; papras- 
čiausiai tokie manęs nedomina. Profesionalai, tokie kaip tavo brigadoje, 
bus visada reikalingi“. Ar tai reiškia, kad nekvalifikuotus darbininkus 
nurašys? 

Raukai rūpėjo, kaip getą paveikė vakarykštės egzekucijos. Išgirdęs, kad 
getas sukrėstas, pasakė: „Aš žinau, kas vyksta gete, ir ką reikia 'išvalyti“. 

Lipceris bandė vokiečiams išaiškinti, kad visa ta istorija tėra ne kas 
kita, o tik lietuvių provokacija. Žydai nevaikšto po lietuvių namus; jie 

galvoja tik apie darbą ir duoną. Trumpai tariant - žydai visiškai nesidomi 
politika. 

Vokiečių nuostata visai aiški. Atmosfera gete pritvinkusi baimės. Žiau- 
rių bausmių sistema lieka galioti iki antradienio. Iki tol kiekvienas pa- 
gautas pažeidęs taisykles ar nurodymus bus nubaustas mirtimi, kad liku- 
sieji matytų ir bijotų. 

Šiandien į gestapą nuvežė keturiolikos metų berniuką iš darbo briga- 
dos. Jį pagavo perkantį mieste duonos netoli tos vietos, kur jis dirba. 
Berniukas gyvena vienas, be šeimos. Jo tėvai mirė vos prasidėjus karui. 
Lipceris pasakė vokiečiams: „Ko jūs norite iš berniuko? Galų gale jis 
našlaitis. Ar jums reikia didelių šeimų su močiutėmis ir seneliais? Pa- 
leiskite jį. Jo amžiaus berniukui net darbo prievolė netaikoma. Kokį 
nusikaltimą jis padarė? Jis norėjo valgyti“. Berniuką paleido. 

Tarybai pasiūlyta nusiųsti delegaciją pas Jėgerį. Tikslas - atšaukti dra- 
koniškas žydams paskirtas bausmes ir paneigti lietuvių keliamus mela- 
gingus kaltinimus, esą žydai vaikšto po jų namus, ir įspėti juos dėl būsi- 
mo atpildo už skriaudas žydams. Tačiau, Tarybos nuomone, laikas siųsti 
tokią delegaciją dar nepribrendo, nes kaip tik dabar vokiečiai labai nirš- 
ta ant žydų. Dabar toks laikas, kai į Devintąjį fortą kasdien išveža ne tik 
žydus, bet ir lietuvius, lenkus, rusus. Jėgeris vakar pats lankėsi forte. 
Nėra prasmės siųsti pas jį žydų delegacijos šiuo momentu. Reikėtų pa- 
laukti dar keletą dienų, pamatyti, kaip klostosi įvykiai ir koks bus vokie- 
čių nusiteikimas. 

Vakar žydų policija gete surado butą, kur gyvena gestapo ieškomas ir 
kaltinamas vagyste Kacas. 

Lipceris pareikalavo rasti Kacą ir perduoti jį gestapui. Rauka žino, 
kad Kacas grįžo į getą. Mieste pasislėpti neįmanoma. Butuose kasdien 
vyksta kratos. 

Vakar gavome papildomų nurodymų: būtina surasti ir areštuoti ant- 
rąjį žmogų, susijusį su Meko pabėgimu. Tas žmogus Gelsonas. Tačiau 
Gelsono nėra gete. Kai Meko afera žlugo, jis pabėgo iš geto ir iki šiol 
negrįžo. Gete gyvena jo sesuo, tačiau jųdviejų santykiai nebuvo artimi. 
Galima tikėtis, kad gestapas įsakys ją suimti ir net nužudyti. Visi vienin- 
gai sutarė, kad ji būtų nekalta auka. 

Mes sukame galvas mėgindami rasti išeitį iš tos maišaties. Tai ne te- 
orinė problema, o gyvybės ir mirties klausimas. Gestapas ieško Gelsono, 

kurio gete nėra. Galimas dalykas, kad gestapo žmonės rytoj vėl reika- 
laus Kaco, jei nuspręs, kad jis grįžęs į getą. Jie nustatė terminą - nuo 
šiandien per aštuonias dienas turi būti pristatytas Kacas. Jei per tą laiką 
Kacas nebus rastas, žydų policijos vadą Kopelmaną ir kriminalinio sky- 
riaus viršininką Bramsoną drauge su šeimomis išveš į Devintąjį fortą. 

Padėtis sunki. Tuo tarpu geto kalėjime - trys kaliniai: Kacas su žmo- 
na ir panelė Gelson. Kuris iš jų taps auka, o kuriam pavyks ištrūkti iš 
priešo nagų? 

Taryba nusprendė dar kartą apsvarstyti šį sudėtingą reikalą. 


1943, vasario 6 


Šiandien Taryba vėl išgyveno kelias įtampos kupinas valandas. Jau 
beveik savaitę getą slegia baimė. Bet kas gali sukelti sunkias pasekmes. 
Mes jaučiame, kad jie nori mus pažeminti, kad ieško dingsties kraujui 
pralieti. 

Vakar engėjas Ratnikas prie geto vartų areštavo žydą Šapirą, kai šis 
bandė atsivežti malkų krovinį. Šapira turėjo leidimą įsivežti malkas į ge- 
tą, tačiau Žydams draudžiama pirkti medieną, nes jiems neleidžiama gete 
turėti pinigų. Oficialiai geto gyventojai gali pirkti malkas medienos san- 
dėlyje ar lentpjūvėje pagal oficialią kainą - dvi su puse markės už met- 
rą; pažymą apie pirkimą būtina atiduoti komisaro administracijai. Iš 
tikrųjų norint gauti malkų reikia papirkti viršininkus, vyresniuosius ar 
net medienos sandėlio ir lentpjūvės darbininkus; tos įmonės atsiskaito 
su savivaldybe. Oficialioms sąskaitoms tokiuose reikaluose tenka ma- 
žas vaidmuo. 

Gete gyvena daugiau kaip 16 000 žmonių, kuriems per dieną reikia 
mažiausiai penkiasdešimt ar šešiasdešimt kubinių metrų malkų, todėl 
daugelis gyventojų užsiima prekyba įprastu būdu. Jie perka malkas ap- 
linkiniuose kaimuose iš valstiečių, šie atgabena jas vežimu ar rogėmis iš 
užmiesčio. Visa tai atliekama be leidimų ar kvitų. Visi žino, kad į getą 
malkos tiekiamos tokiu būdu. Teisiškai svarbiausia išsirūpinti leidimą 
įvežti malkas į getą. 

Kiek anksčiau miesto komisaro būstinėje aš kalbėjau apie tai su Mi- 
leriu. Paaiškinau, kad be pakankamo kiekio malkų negalės veikti mūsų 
įmonės (dirbtuvės, skalbykla ir sveikatos įstaigos), kad darbininkai šals 
ir negalės atlikti savo užduočių. Kai kurios įmonės, kur dirba žydai, pa- 

reiškė norą skirti savo darbininkams malkų; prašiau Milerį, kad leistų 
šiems darbininkams atsivežti įmonių duotas malkas į getą. 

Mileris patenkino mano prašymą ir pasidarė išvadą: atitinkamos įstai- 
gos nesugeba aprūpinti geto reikiamu malkų kiekiu. Todėl gavau sutiki- 
mą, kad aš galiu duoti leidimus geto gyventojams patiems įsigyti malkų ir 
atgabenti į getą. Kelis kartus įteikiau Mileriui vokiečių įmonių laiškus, kur 
jos prašo miesto komisaro administraciją leisti jų darbininkams žydams 
įsivežti į getą iki pusės metro ilgio malkų arba vieną kubinį metrą žmogui. 

Taip išsisprendė malkų getui reikalas. Geto vyresnybė ir sargybiniai 
žinojo apie šią bendrą tvarką ir nedarė jokių kliūčių. Tiesa, kartkartėmis 
mes vis dėlto mokėjome jiems „už gerą elgesį“, tačiau tai buvo įprastas 
ir gerai Žinomas dalykas. 

Taip buvo, kol į lietuvių sargybą neatėjo Ratnikas. Jis norėjo parodyti 
viską žinąs ir neleis į getą įvažiuoti vežimams su įvairiais produktais. Ir 
tikrai jau vakar jis sulaikė malkas gabenantį vežimą: už kubinį metrą 
malkų priklausė mokėti po šimtą markių. Ratnikas iškratė Šapirą ir rado 
pas jį 117 markių grynais. Jis uždarė Šapirą į geto daboklę. 

Šapira drebėjo iš baimės. Dabartinėmis sąlygomis tai galėjo reikšti 
išvežimą į fortą. Geto policijos vyresnysis paskelbė, kad Šapira areštuo- 
tas ir kreipėsi į savo viršininkus nurodymų, kaip toliau elgtis. 

Aš nulėkiau į miestą ir pasikalbėjau su Mileriu. Iš to, ką jis šnekėjo, 
supratau jį neketinant kelti didelio triukšmo dėl šito įvykio. Jis pasakė 
lankysiąsis gete ir išnagrinėsiąs tą reikalą. Vos užvakar jis sakė man ne- 
perdavinėsiąs žydų gestapui ir kad jis nori, jog žydai dirbtų ir nedarytų 
kvailysčių. 

Mileris atvyko į getą. Jis įsakė konfiskuoti pas Šapirą rastas 117 mar- 
kių ir taip šį reikalą baigė. Bet mūsų baimė neišnyko. Tai buvo vakar. 

Šiandien Lipceris atsiuntė specialų pasiuntinį pranešti, kad bet kurią 
akimirką į getą turi atvykti kažkas iš gestapo ir lankytis vaistinėje bei 
ligoninėje. Vincerį areštavo greičiausiai dėl neteisėtos prekybos vaistais. 
Šiandieninės kvotos tikslas — ar tie vaistai nepateko ir į getą. Mes tikri, 
kad vaistų neras nei vaistinėje, nei ligoninėje. Tačiau neramu, kad Vin- 
ceris galėjo tardytojams papasakoti viską, ir tuo atveju bus blogai ne tik 
Srebnickiui, bet ir mums visiems. 

Nuo pat Vincerio arešto Srebnickis gyvena apimtas nuolatinės bai- 
mės; jis atrodo sugniuždytas. Dabar mes visi nerimaudami laukiame žmo- 
gaus iš gestapo. 

Netrukus pro geto vartus įvažiavo gestapo automobilis. Jis trumpiau- 
siu keliu pasuko prie geto vaistinės. Išlipo šviesiaplaukis vyras ir lydi- 
mas Lipcerio įžengė į vaistinę. Vyras mandagiai paklausė Srebnickio, ar 
jis pažįsta Vincerį, ar gaudavo iš jo vaistų, ar žino, kas gete iš Vincerio 
pirko vaistus. Jis pridūrė, kad Srebnickiui nesą ko bijoti, jam nieko ne- 
bus. Šitas reikalas susijęs tik su Vinceriu, o ne Srebnickiu. 

Srebnickis atsakė nieko nežinąs. Dar paaiškino, kad vaistinė visus sa- 
vo vaistus gauna oficialiais kanalais per Tarybą pagal paraiškas, kurias 
būtina oficialiai patvirtinti. Visus receptus vaistams galima rasti Tarybos 
būstinėje. Dar keli klausimai, ir pokalbis baigėsi. 

Žmogus iš gestapo ir Lipceris išėjo. Srebnickiui buvo lengviau, kad 
pokalbyje dalyvavo Lipceris. Jeigu dalyvauja žydas, vadinasi, nėra ko 
bijoti. 

Išėję iš vaistinės Žmogus iš gestapo ir Lipceris nuvažiavo į ligoninę. 
Ten jie uždavė tuos pačius klausimus. Buvo dar vienas klausimas: iš kur 
gydytojai ir pacientai gauna vaistų? Dar vienas: ar jie girdėję apie Vince- 
rį ir jO į įvairias vietas tiektus vaistus? Atsakyta, kad ligoninė gauna vaistus 
iš vaistinės; gydytojai jų neperka. Pacientai gauna savo vaistus iš vaisti- 
nės pagal gydytojų išrašytus receptus. 

Kitas sustojimas — geto dirbtuvės. Ten yra pirmosios pagalbos punk- 
tas. Čia vaistai gaunami per miesto komisaro administraciją. Punkto gy- 
dytojai gerai pažįsta Vincerį, tačiau niekada nėra gavę iš jo vaistų. Prie- 
šingai, jie patys aprūpindavo vaistais darbininkus iš baldų fabriko, ku- 
riam vadovavo Vinceris. 

Po to žmogus iš gestapo ir Lipceris aplankė baldų fabriką Panerių 
g. 55, kur buvo ir asmeninis Vincerio butas. Gestapininkas liepė Lipce- 
riui, kad vaistinės vedėjas, sveikatos skyriaus vadovas ir gydytojai raštu 
patvirtintų, jog jie niekada nėra gavę ar pirkę iš Vincerio jokių vaistų. Ir 
pridūrė, jei paaiškėsią, jog tai melas, pasekmės bus rimtos. 

Nors žmogus iš gestapo lankėsi neilgai ir kvota vyko pagarbiai, man- 
dagiai ir dalyvaujant Lipceriui, Taryboje kilo rimtas nerimas. Šis vizitas 
buvo bomba su laikrodžio mechanizmu, galinti sprogti bet kurią akimir- 
ką ir pareikalauti daug aukų. 

Jeigu tokia grėsmė, įtampa ir nelaimės nuojauta kamuos mus kas- 
dien, mūsų padėtis taps iš tikrųjų nepakeliama. 

Dirbtuvių vadovas Segalsonas paskambino man telefonu iš dirbtu- 
vių. Paprašė, kad ateičiau pasikalbėti. Nedelsdamas išėjau. Taip sutapo, 

kad tuo metu ten buvo gestapininkas, tiriantis Vincerio bylą. Palaukiau, 
kol jis išvyko. 

"Tuo metu pastebėjau pertvarkymus vadovo kabinete: daug stalų su 
rašomosiomis mašinėlėmis, patogesnes kėdes ir pan. Taip pat pamačiau 
tenai jauną tarsi pažįstamą vyrą, kuris man pasirodė šiek tiek keistas; jis 
turėjo tankius ūsus ir nešiojo akinius. Mieste jo išvaizda buvo kitokia; jis 
prekiavo parduotuvėje, su kuria prieš karą tam tikrą laiką turėjau reika- 
lų. Jo pavardė buvo Gordonas. Čia išgirdau į jį kreipiantis kaip į poną 
Šteiną. Supratau, kad jam pakeitė pavardę arba jis pats ją pasikeitė dėl 
kokių nors priežasčių. Pasisveikinau, ir truputį pasikalbėjome. 

Sėdėjau šoniniame kambaryje, kai išgirdau komandą „Ramiai!“ Tai 
įprastas ženklas, skelbiantis, kad įeina vokiečių pareigūnas, kurį visi esan- 
tieji privalo pagerbti atsistodami pagal komandą „Ramiai!“ Bet šį kartą 
po komandos iš kabineto pasklido griausmingas juokas. Pasirodo, vienas 
darbininkas, gerai žinomas juokdarys, vaikšto iš vieno kambario į kitą 
vedžiodamasis Vincerio šunį, kuris dabar, po Vincerio arešto, gyvena 
Gilovo kambaryje. Gilovas yra dirbtuvių vadovas vokietis. Įeidamas su 
šunimi į Segalsono kabinetą žydas darbininkas suriko: „Ramiai!“ Kai 
darbininkai pamatė šunį, prapliupo juoktis. 

Tuo tarpu Segalsonas atsisveikino su lankytojais. Užėjome į šoninį 
kambarį ir pradėjome pokalbį. Segalsonas pasakė, kad Mileris ir Gilo- 
vas antradienį turi vykti į Rygą apžiūrėti tenykštį getą ir dirbtuves. Aš 
tuojau pat papasakojau jam, kad Rygoje yra ne getas, o stovyklos su ba- 
rakais, kuriuose gyvena žydai, perkelti į Rygą iš įvairių Vokietijos sričių, 
taip pat ir iš Lietuvos.! Ir apskritai mums nieko gera iš to, kad jie Rygoje 
mokysis, kaip tvarkyti getą čia. Tačiau mūsų patarimo niekas neklausia. 
Jie paprasčiausiai susiruošė ir važiuoja į Rygą. 

Paprašiau Segalsono duoti man žinią, kai tik Mileris popiet sugrįš. 
Mėginsiu jam paaiškinti, kad jokiu būdu negalima lyginti Kauno ir Ry- 
gos getų. Kad ir kaip ten būtų, mūsų akimis ši kelionė nežada nieko gera. 

! Rygos getas buvo labai smarkiai sumažintas po vokiečių „akcijos“ 1941 metų lapkri- 
čio pabaigoje-gruodžio pradžioje. Vėliau jį pavadino Kasernierungslager (sukarinta 
darbo stovykla), bet dar paliko geto teritorijoje. 1943 metų liepą vokiečiai pradėjo 
kraustyti abiejų geto dalių gyventojus. Vienoje dalyje gyveno žydai iš Rygos ir Kau- 


no, kitoje - atvežti iš Vokietijos ir Austrijos. Iškeltus žydus pervežė į Kaizervaldo 
koncentracijos stovyklą už Rygos ribų. 

1943, vasario 8 


Getas apimtas niūrios nuotaikos. Niekas nežino priežasties, bet visi 
jaučia gyvenimą gete pablogėjus. Niekas nežino, ką atneš rytdiena. 

Pastaruoju metu gete pasklido gandai, kad vokiečiai „reikalauja 200 
žmonių“, jei gestapui nebus pristatytas Gelsonas, Meko bendras. Pagal 
kitus gandus, darbui Rygoje reikalingas 1000 žmonių būrys. Šie gandai 
dar suaktyvėjo, kai sužinota, jog šiandien Mileris ir Gilovas keturioms 
dienoms išvyko į Rygą. 

Darbo brigadų vadovai gavo nurodymą tam tikrą laiką neleisti savo 
darbininkams neštis didelių ryšulių ir iš viso neštis su savimi įvairių daik- 
tų. Taryba, padedama žydų policijos, ėmėsi griežtų priemonių siekdama 
uždaryti mažas parduotuvėles. Be šių parduotuvių ir įvairių krautuvėlių 
mažiau liks galimybių juodosios rinkos prekybai. Be to, išleistas potvarkis 
sulaikyti prekes parduotuvių sandėliuose. Patvorio prekiautojams pra- 
nešta, kad jie privalo nutraukti savo verslą. 

Taryba paskelbė kreipimąsi į geto gyventojus, kuriame kviečiama veng- 
ti kalbėtis su žmonėmis mieste, ypač su nežydais, darbo laiku nesitraukti 
iš darbo vietos, nevaikščioti miesto gatvėmis be sargybos ir kt. Privalo- 
me vengti visko, kas galėtų sukelti vokiečių įtarimą. 

Lipceris atnešė truputį Tarybą apraminusių žinių. Kai susirinkusieji 
ėmė svarstyti pažeidimus kepykloje, kuriuos padarė keli vyrai iš ugnia- 
gesių brigados, po ilgos diskusijos buvo nutarta mėnesiui nušalinti ug- 
niagesių brigados vadą Abramovičių ir atleisti iš pareigų Ašinskį, Brave- 
rį ir Volbergą. Šį kartą Taryba nusprendė imtis griežtų priemonių, kad 
paveiktų kitus. 

Šį rytą atėjau pas Obstą, kai ten sėdėjo vokietis iš vokiečių kariuome- 
nės srities vadovybės tiekimo skyriaus, vardu Peteris. Iš ten mes gauna- 
me getui bulves. Mokame už šiuos tiekimus per miesto komisarą. Pete- 
ris pareiškė: „Žydai sukčiauja; sukčiavimas įsigėręs jiems į kraują. Bu- 
vau gete ir mačiau, kaip bulvės sveriamos ant sulūžusių svarstyklių ir su 
padirbtais svarsčiais“. „Galiu tuo patikėti, - atsiliepė Obstas, - jie ir ma- 
ne apgaudinėja“. 

Obstas pasinaudojo proga ir paklausė, kaip iš tiesų mes sveriame bul- 
ves. Atsakiau, kad kiekvieną maišą sveriame atskirai ir mūsų svarstyklės 
bei svarsčiai geri. Peteris išėjo. Jis pasakė tai, ką turėjo pasakyti, ir pa- 
sišalino. 

Aš paklausiau Obstą: „Koks čia pokalbis?“ Jis man neatsakė, bet per- 
ėjo prie kasdienių reikalų, tarytum nieko nebūtų atsitikę. 

Štai šitaip vokiečiai kalba apie žydus net tarpusavyje, kai greta nėra 
nė vieno žydo. Net išgyvenus gete pusantrų metų tai vis dar pribloškia. 


1943, vasario 10 


Šiandien pats miesto komisaras Krameris atvyko į getą apžiūrėti di- 
džiųjų dirbtuvių. Jis jau ilgokai jose nesilankė. Šiandieninis jo vizitas turi 
ypatingą reikšmę, jeigu turėsime galvoje šiuo metu mus apėmusį nerimą. 

Didžiosios dirbtuvės tarnauja mums kaip tam tikras politinis svertas; 
jos yra labai svarbi geto dalis. 1400 žydų darbininkų čia rodo savo suge- 
bėjimus. Jie įrodo, kad žydai sugeba ne vien sukčiauti ir gyventi kaip 
parazitai, bet jie gali dirbti, gaminti ir taisyti įrengimus ar jų detales, 
kurių neįmanoma sutaisyti mieste. 

Didžiosios dirbtuvės kaip visuma sudaro įspūdingą įmonę. Nuopel- 
nai už tai tenka visų pirma Tarybai, kuri suprato dirbtuvių reikšmę, kai 
šios dar tik kūrėsi. Kai pradeda pūsti grėsmingi vėjai, kai mus kaltina dėl 
senų ir tariamų nusikaltimų, mes kabinamės į mūsų įkurtas dirbtuves 
kaip į paskutinę viltį. 

Mes sakome: „Priešingai, pažiūrėkite į tą darbą, kurį mes atliekame 
vokiečių kariuomenei! Niekas kitas negali pasigirti tokiomis įmonėmis. 
Mes neprašome už tai apdovanojimų. Visa, ko mums reikia, yra darbas 
ir duona“. 

Jei atsitinka taip, kad pagauna vieną ar du kuo nors nusižengusius 
žydus, ir vokiečiai tą atvejį priskiria visiems žydams, mes rodome savo 
dirbtuves, aerodromą ir daugybę kitų vietų, kur labai sėkmingai dirba 
geto gyventojai. Daugeliu atvejų mūsų darbdaviai - iš jų yra labai svar- 
bių nacių - didžiuojasi „savo žydais“. 

Neretai šios įmonės paremdavo mus išmėginimų valandą, pavyzdžiui, 
kai vokiečiai norėjo perkelti žydų darbininkus į Rygą.! Mes ne kartą gir- 
dėjome apie planus atskirti jaunus sveikus darbininkus nuo jau nebega- 
linčių dirbti senių. Tais atvejais mes įrodėme pasauliui, kad didžiosiose 
dirbtuvėse gali dirbti net ir senos moterys: adyti kojines, plėšyti plunks- 
nas, megzti vilnonius drabužius ir kt. Čia, dirbtuvėse, daugybė garbaus 
amžiaus žmonių našiai dirba ir duoda produkciją, kurios mieste paga- 
minti neįmanoma. 

Ilgainiui miesto komisaras ėmė rodyti didelį susidomėjimą dirbtuvė- 
mis. Atrodo, kad jam tai buvo netikėtas atradimas. Jų sėkmę jis prisisky- 
rė sau. Krameris vežė į getą svarbius žmones iš vokiečių administracijos 
ir kalbėjo jiems: „Pažiūrėkite, ką aš sugebėjau padaryti su tais parazitais 
žydais. Priverčiau juos dirbti Reicho, vokiečių armijos ir mūsų pergalės 
labui“. Miesto komisaras neleidžia, kad kokiu nors būdu būtų pakenkta 
dirbtuvėms. Be to, jis atsisako ką nors keisti gete, jei tie pakeitimai gali 
neigiamai atsiliepti dirbtuvėms. 

Kažkada net Jordanas griebėsi dirbtuvių kaip paskutinio šiaudo. Jis 
norėjo išvengti siuntimo į frontą ir aiškino, kad be jo būsią neįmanoma 
tinkamai tvarkyti dirbtuves. Tačiau jo argumentai nepadėjo. Jis buvo iš- 
siųstas į frontą ir ten Žuvo.2 

Nerimas gete kilo po „mažosios akcijos“ vasario 4 dieną. Sklido gan- 
dai, kad ketinama mažinti dirbtuvių veiklos apimtį, o gal net ir visai jas 
uždaryti. Tokie gandai kėlė gete didelę baimę. Kaip jau minėjau, Krame- 
ris šiandien atvyko į getą apžiūrėti dirbtuvių; jis domėjosi jų veikla, ten 
gaminamais dirbiniais. Dar klausinėjo, ar pakanka užsakymų. Jis pasi- 
rengęs „užtikrinti, kad ateitų nauji užsakymai ir darbas dirbtuvėse vyktų 
toliau ir net plėstųsi. Jeigu būtų poreikis, galima dirbtuvėms priskirti 
kelis gretimus namus“. 

Šis pasiūlymas sukėlė gete didelį susidomėjimą, nes išsklaidė tuos 
baimę ir nerimą kurstančius gandus. 

Trečią valandą po pietų į mano kambarį užėjo Brikas? ir pakvietė pa- 
sikalbėti su keliais Tarybos nariais. To prašė dirbtuvių vadovas. Susirin- 
kimas turėjo įvykti tuojau pat, po penkiolikos minučių. Yra svarbus 
klausimas, reikalaujantis aiškaus sprendimo. Bus kalbama apie prieš de- 
šimt dienų įvykdytą vagystę iš didžiųjų dirbtuvių. Būtina dalyvauti krimi- 
nalinio skyriaus viršininkui ponui Bramsonui. Jis ir Brikas jau kalbėjo su 
Garfunkeliu. Aptarimas įvyks Garfunkelio kambaryje. Aš turiu iškviesti 
Bramsoną telefonu. 

Nuėjau į policijos nuovadą ir iš ten paskambinau Bramsonui. Jis greitai 
atėjo ir mes abu pasukome pas Garfunkelį. Segalsonas ir Gemelickis jau 
buvo tenai. Mums dar reikėjo iškviesti Grinbergą; jis bematant atėjo. 

Ponas Segalsonas pranešė apie reikalą: maždaug prieš dešimt dienų 
pas jį atėjo dirbtuvių balnų gamybos skyriaus vedėjas ir pasakė, kad ryte 
atėjęs į darbą pastebėjo, jog trūksta dviejų ryšulių odos, iš viso 40 metrų. 

Tai gana didelis žaliavos kiekis. Jis tuoj pat pranešė darbo vadovui Kelzo- 
nui, kuris savo ruožtu perdavė žinias ponams Segalsonui ir Gemelickiui. 
Tuoj pat kilo klausimas, kokių reikėtų imtis žygių. Reikia ar nereikia 
sakyti Gilovui, dirbtuvių vadovui vokiečiui? Ten dirbantys žydai nieko 
nepasakė vadovui vokiečiui bijodami, kad šis reikalas sukels triukšmą, 
galintį pasiekti gestapo ausis. Oda priklauso vokiečių armijai, ir tas rei- 
kalas gali baigtis labai blogai. 

Dirbtuvės personalas ieškojo būdų ir priemonių, kaip išspręsti tą pro- 
blemą. Bendradarbiaudami su kitais skyriais darbuotojai ėmė kruopš- 
čiai planuoti ir taupyti. Meistras apie vagystę pranešė žydų policijos kri- 
minalinio skyriaus viršininkui, kad šis galėtų ištirti bylą ir pamėgintų su- 
imti nusikaltėlius. 

Bramsonas įsakė padaryti smulkią kratą septyniolikoje namų, kuriuo- 
se, jis turėjo pagrindo manyti, gali būti paslėpta išvogtoji oda, bet kratos 
rezultatų nedavė. Grinbergas, pirmosios policijos nuovados vadas, visai 
nepasitiki kriminalinio skyriaus seklių galimybėmis ir linkęs kritikuoti jų 
darbo metodus. Šiandien vidurdienį du policininkai iš pirmosios polici- 
jos nuovados suėmė vyrą, nešantį nebaigtą odinį krepšį. Apieškojo jo 
namus ir surado visą ryšulį odos. Grinbergas pasiuntė tą Žmogų ir jo 
namuose rastus daiktus į policijos kriminalinį skyrių. Grinbergas įsitiki- 
nęs, kad eina teisingais pėdsakais. Ir iš tikrųjų, apžiūrėjus nebaigtą odinį 
krepšį, pasirodė, kad jis padarytas iš dirbtuvių pavogtos odos. 

Taip pat išaiškėjo, kad sulaikytasis vyras dirba balnų dirbtuvėje. Bram- 
sonas ištyrė ir pranešė dirbtuvių administracijai apie rezultatus. Išklausę 
Bramsono informaciją administracijos nariai labai išsigando. Nors jie 
džiaugėsi, kad policija sugavo vagį, vis dėlto labai nerimavo, kokios bus 
pasekmės. Buvo skubiai iškviesti trys balnų dirbtuvės darbininkai. Atro- 
do, iškvietimai susiję su tuo, kad areštuotas Žmogus, nešęsis nebaigtą 
odinį krepšį. 

Dabar klausimas toks: ką reikia daryti? Stumti į priekį tyrimą, kol 
faktas apie vagystę iš balnų dirbtuvės bus tvirtai nustatytas? O gal geriau 
„užgniaužti“ visą tą reikalą, kitaip tariant, kokiu nors būdu padengti odos 
trūkumą ir pasakyti, kad tai buvo klaida? Galbūt apskaitos klaida? Dar 
galima pasakyti, kad oda, iš kurios padarytas nebaigtas krepšys, yra kitos 
rūšies nei naudojama balnų gamybai. 

Tačiau tuo pat metu svarbu surasti pavogusiuosius odą, kad galima 
būtų nubausti nusikaltėlius ir, be to. neduoti vokiečiams pagrindo saky- 

ti, esą Žydai nepatikimi. Bet toks Žingsnis kelia ir didelį pavojų geto gy- 
ventojams. 

Todėl nutarta, dideliam mūsų apgailestavimui, kad žinia apie odos 
vagystę turi būti „užgniaužta“. Gyvename tokiais laikais, kai už kurių 
nors narių prasikaltimus atsako visa žydų bendruomenė. Mes privalome 
nepažeisti įstatymų, ir ne tik kiekvienas iš mūsų savo paties labui, bet 
visos bendruomenės gerovei. 

Šiandien miesto komisaro administracija gavo pranešimą, kad mies- 
to burmistrą lietuvį pasiekusios žinios apie didelę profesoriaus Bieliac- 
kino biblioteką, sukrautą mieste, jo tarnaitės bute. Pagal įstatymą ir pa- 
gal miesto komisaro duotą nurodymą kiekvienas geto gyventojas privalo 
paskelbti apie savo turtą, likusį mieste. Faktiškai šitaip pasielgė vos vie- 
nas kitas žmogus iš geto. Nepadarė to ir profesorius Bieliackinas. Anks- 
čiau jo santykiai su tarnaite krikščione buvo ypač geri. 

Išgirdę žinią apie šitą įskundimą mes nusprendėme aptarti tą reikalą 
su profesoriumi Bieliackinu. Jeigu faktas apie mieste esančią biblioteką 
iškiltų aikštėn, jis turėtų labai daug bėdų. 

Dabar profesorius Bieliackinas sėdi prie mano stalo Tarybos būstinė- 
je. Jis netekęs savo orios išvaizdos, ir aš tikrai turiu pagrindo žiūrėti į jį 
su gailesčiu ir užuojauta. Ketverius metus jis buvo mano dėstytojas; kaip 
smarkiai jis pasikeitė, kaip suseno. Profesorius Bieliackinas - genijus, 
nepakartojama asmenybė, daug metų gynęs kitus, ištikus nelaimei, vi- 
sada rasdavęs malonų žodį kiekvienam, kad ir kukliausiam žmogui, visa- 
da sugalvodavęs puikų sprendimą sudėtingose teismo situacijose - štai 
dabar jis sėdi priešais mane apimtas panikos, sutrikęs, netekęs drąsos. 

Profesorius Bieliackinas jau regi rimtus nemalonumus sau ir savo vi- 
suomeninei padėčiai. Privalau jį nuraminti: „Reikalai susitvarkys, mes 
surasime išeitį iš tos painiavos“, - kalbu aš. Jis žiūri į mane liūdnomis 
akimis, tarsi sakytų: „Padėk man“. Labai trokštu pagelbėti jam, paleng- 
vinti jo padėtį. Man skaudu matyti jį tokį nusiminusį. Jau kalbėjau apie 
tai su Garfunkeliu ir jis taip pat mėgino pakelti profesoriui nuotaiką. 
Esu tikras, kad profesorius Bieliackinas šiąnakt neužmigs. 

Šiandien atsitiko kažkas keista. Tarybai skambinta telefonu iš miesto 
ir reikalauta, kad Taryba atsiųstų vežimą įvairioms prekėms krauti. Nai- 
videlis, transporto skyriaus vadovas, nuvyko su vežimu į miestą ir grįžo 
su didžiausia krūva įvairių daiktų ir gėrybių. Prie jų buvo pridėtas laiškas 
nuo vokiečių nacionalsocialistų darbininkų partijos Kauno skyriaus; ja- 

me parašyta, kad tos prekės konfiskuotos iš lenkų ir perduodamos žy- 
dams. Tai pirmas toks atvejis šiais beprotiškais laikais. 

Šiandien Lipceris sušaukė darbo brigadų vadovus ir perskaitė jiems 
gestapo išleistą įsakymą. Jame sakoma, kad darbo brigadų vadovams ten- 
ka atsakomybė už neleistiną prekybą ir nebuvimą darbo vietoje. Jei ką 
nors sučiups dėl šių prasižengimų, būsią suimti ir nubausti to žmogaus 
darbo brigados vadovas bei šeimos nariai. Rimtesniais atvejais bus bau- 
džiami kelių darbo brigadų vadovai ir jų šeimos. Šis įsakymas remiasi pa- 
grindiniu principu: visi atsako už kiekvieną ir kiekvienas atsako už visus. 

Vakar juodą dieną išgyveno Heeresbau darbo brigada, priklausanti 
karinės statybos administracijai. 800 šios brigados žydų dirba įvairiose 
vietose. Vakar rytą atvykusius į darbą žmones pasitiko krata; ją darė vy- 
ras, pravarde Durklas. Tai Heeresbau nacių dvasinis vadas. Jis milžiniš- 
ko ūgio, krauju pasruvusiomis akimis ir su pirato fizionomija. Durklas 
kruopščiai apieškojo darbininkų drabužius. Pas vieną vyrą, tokį Pagirį, 
rado daugiau kaip 2000 markių. Tas gavo pinigus pakeliui į darbą iš vieno 
valstiečio; tai buvo mokestis už siuvimo mašiną, kurią Pagiris pardavė 
tam valstiečiui prieš kelias dienas. Radęs tokį „lobį“ Durklas puolė muš- 
ti nusikaltėlį siaubingai daužydamas jį kur pakliuvo ir rėkdamas: „Būsi 
nužudytas! Rytoj tavęs nebeliks gyvo!“ 

Durklas pastūmė darbininką į šalį ir tęsė kratą. Pas kelis kitus darbi- 
ninkus jis rado nedideles pinigų sumas ir taip pat truputį senų drabužių, 
skirtų mainyti į įvairias prekes. 

Durklas toliau krėtė likusius brigados darbininkus, šen bei ten jis kažką 
rasdavo. Jis daužėsi kumščiais, o jo riksmai kilo ligi pat dangaus. Pasi- 
baigus kratai atimtų pinigų susidarė keli tūkstančiai markių. 

Margolis*, nuvykęs vakar į Heeresbau, turėjo labai daug rūpesčių, 
nors jis yra tvirtas ir narsus vyras, nebijantis atsidurti neįprastose situa- 
cijose. Tačiau vakar jis buvo sutrikęs ir nežinojo, ką daryti. Nuėjo pas 
aukščiausiąją statybos valdžią ir po ilgų maldavimų gavo pažadą, kad po 
kratos nebus imtasi jokių rimtų veiksmų ir nebus pranešta gestapui. Pi- 
nigus ir kitus daiktus pasidalys dariusieji kratą. Tie, pas kuriuos rado 
pinigų, bus įkalinti geto daboklėje. 

Heeresbau darbininkams ta diena taip pat buvo sunki. Iš kitų vietų 
atėjo pranešimai, kad žydai darbininkai labai įdėmiai stebimi. Be to, suži- 
nojome, kad gestape įvyko pasitarimas. Jame dalyvavo visų įmonių, kur 
dirba žydai, atstovai. Atstovams pasakyta, kad jie privalo sugriežtinti žydų 

darbininkų priežiūrą. Kažkas pranešė, kad susirinkimo metu kalbėta, jog 
žydų likimas vis vien nuspręstas ir nėra reikalo su jais „terliotis“. 

Sį rytą atėję į Tarybos būstinę ant sienos pamatėme didelį skelbimą 
su Lipcerio parašu. Jame parašyta, kad draudžiama viešai svarstyti įvai- 
rius klausimus, taip pat be leidimo pasitraukti iš darbo vietos. Pabaigoje 
prirašytas netikėtas sakinys: „Siandien gete vyrauja ramybė“. 

Lipceris siekia įrodyti, kad jo valdžia ne mažesnė už Tarybos, ir jei 
Taryba klijuoja skelbimus, tai jis, Lipceris, darys tą patį. Taip elgiasi neiš- 
manėliai. Kai pasakiau jam, kad jo skelbimas turėtų būti suformuluotas 
aiškiau, Lipceris nustebo: „Kuo blogas mano skelbimas?“ Bukagalvis, kaip 
ir sakiau. 

! Nors iš Kauno geto į Rygą deportuota keli šimtai žydų, tai daug mažiau, negu vokie- 
čiai pradžioje ketino. Galimas dalykas, taip atsitiko todėl, kad žydai buvo reikalingi 
dirbtuvėse. 

2 Savo dienoraštyje Avrahamas Tory kelis kartus pasakoja apie Jordano likimą. Tai 
mažas saldus kerštas vienam iš masinių žudynių organizatorių 1941 metų spalį. 

3 Cvi Brikas, žinomas prieškario Kauno sionistų lyderis, iki 1940 metų birželio, kai 
Sovietų Sąjunga aneksavo Lietuvą, vadovavo Kaune Palestinos biurui (skirsčiusiam 
Didžiosios Britanijos sertifikatus vykti į Palestiną). Gete Brikas dalyvavo grupėje 
Matzok ir vadovavo vienai iš didžiųjų dirbtuvių. Per karą jis išliko gyvas ir dabar 
gyvena Jeruzalėje. Jo sūnus Aaronas, gimęs Kaune, su savo motina Liuba karo me- 
tu slėpėsi pas lietuvį valstietį. Šiuo metu Aaronas Barakas (tokia dabar jo pavardė) 
yra Izraelio Aukščiausiojo Teismo narys. 1978 metais jis vadovavo Izraelio ir Egipto 
taikos sutarties Kemp Deivide rengimui. 

4 Pavelas Margolis, atsakingas už darbininkų telkimą Tarybos darbo skyriui. 

DOKUMENTAS 
Vokiečių nacionalsocialistų darbininkų partija Lietuvoje 
Nacionalsocialistų rūmai Tautos gerovės skyrius 


Žydams perduoti šie maisto produktai, konfiskuoti iš privačių asmenų: 


1. Grūdai apie 120 kg 
2. Miltai apie 180 kg 
3. Druska apie 15 kg 
4. Cukrus apie 50 kg 
5. Kava 96 pakeliai 
6. Rauginti kopūstai 1 tona 

7. Juoda duona 13,5 kepalo 

8. Džemas (praskiestas) - 


9. Pupos apie 1,5 kg 
10. Žirniai apie 7 kg 
11. Dantų pasta, skutimosi milteliai, prieskoniai 
12. Naudotas kilimas 1 vnt. 


Išvardytiems daiktams leidimą pasirašė 
[parašas] 

Heil Hitler 

Vyriausiasis darbo grupės vadovas 

Mileris ir Gilovas sugrįžo po keturių dienų kelionės į Rygą. Dėl šios 
kelionės gete kilo daug kalbų. Kai kurie sako, kad jos prireikė dėl reika- 
lavimo pasiųsti 1000 žmonių iš Kauno geto į Rygą. Dar šnekama, kad 
Ostlando srities generalinis komisaras sušaukė Rygoje pareigūnų pasi- 
tarimą, kuriame buvo svarstytas žydų klausimas; po šito susitikimo tik- 
riausiai rasis naujų įsakų ir vargų. Trumpai tariant, getas kupinas bai- 
mės. Ši kelionė į Rygą įvyko labai netinkamu momentu, kai vokiečių 
nuostata dėl žydų pablogėjusi ir gestapas elgiasi su jais vis griežčiau. Visi 
gete su nerimu laukia kelionės rezultatų. 

Šį rytą mudu su Kopelmanu labai anksti nuėjome į miesto komisaro 
būstinę. Mileris jau buvo ten. Jis elgėsi su manimi labai mandagiai ir 
akis ir sekiau kiekvieną jo judesį, kad galėčiau daryti išvadas. 

Su vokiečiais taip yra visada. Jie nedėsto reikalo aiškiai, išskyrus tuos 
atvejus, kai plūstasi ir rėkia ant tavęs. Todėl būtina teisingai įvertinti 
nuotaiką, kol jie dar nepravėrė burnos. Turime suprasti, kad, jų akimis 
žiūrint, mūsų padėtis visada privalo likti neaiški: mums negalima leisti 
ką nors suvokti, net jeigu nuo to priklauso mūsų gyvybė. Visa, kas mums 
nutinka, turi būti lyg perkūnas iš giedro dangaus. Mes privalome būti 
laukimo būsenoje ir nesuprasti, kas vyksta aplinkui. 

Tačiau mes negalime gyventi nuolatinės nervinės įtampos būsenoje. 
Mūsų dvasia nepalaužta, nepaisant septynių pragaro ratų, kuriuos per- 
ėjo Žydai tiek kaip individai, tiek kaip bendruomenė. Mūsų akys dažnai 
atmerktos, mes prisitaikome prie to, kas vyksta aplinkui. Nė vienai aki- 
mirkai neužmirštame šventų mūsų tautos tikslų. 

Visa, ką darome, ką mums tenka išgyventi, mes priimame kaip neiš- 
vengiamą blogį, kaip laikinus sunkumus, kad galėtume pasiekti savo tikslą 
ir įvykdyti pareigą - Žengti vis pirmyn ir toliau verpti amžinosios Izraelio 
šlovės aukso giją —- kad įrodytume pasauliui mūsų tautos valią gyventi 
bet kokiomis sąlygomis ir bet kokiose situacijose. Šie tikslai teikia mums 
moralinės tvirtybės saugoti savo gyvybę ir užtikrinti mūsų tautos ateitį. 

Mudu su Kopelmanu stovėjome Milerio kabinete. Jis žingsniavo nuo 
sienos prie sienos, nuo lango prie lango. Pažvelgė į mus, tarsi jau būtų 
sugalvojęs, ką ir kaip mums sakyti. Ar jam patiko tai, kas mūsų padary- 
ta? Ar tiksliai įvykdėme gautas instrukcijas? De jure visa, ką mes daro- 
me, turi atrodyti nevisiškai tobula, nes esame sukčiai ir apgavikai. Žydai 
yra apgavikai - tai aksioma. 

Dabar Mileris mums kalba: privalome užtikrinti, kad ir ateityje būtų 
laikomasi neseniai įvestos tvarkos dėl brigadų žygiavimo į darbą. Dar 
yra daug taisytinų dalykų. Vadinasi, padarėme išvadą, pas mus viskas 
gerai, ir Mileris patenkintas tuo, ką mes darome. 

Mileris toliau sakė, kad žydų policija privalo nuolat prižiūrėti, kaip 
darbo brigados elgiasi mieste. Jeigu būdami mieste žydų policininkai trin- 
sis po parduotuves, Mileris tepasakys jiems vieną žodį: „Gestapas“. To 
pakaks. Paskiau jis atsainiai pratarė: „Neseniai apžiūrėjau kitus getus ir 
žinau, kaip reikia tvarkyti reikalus“. Po to pagalvojęs, kad gal pasakė per 
daug, pridūrė: „Apskritai puikiai žinau, ką reikia daryti. Čia aš nustatau 
taisykles“. Ir vėl: „Jūs privalote užtikrinti, kad būtų laikomasi neseniai 
įvestos tvarkos“. 

Kopelmanas išėjo ir aš likau su Mileriu vienas. Dabar jis labiau atsi- 
palaidavo. Mes kalbėjome apie geto reikalus, apie daržininkystę ir Tary- 
bos veiklos ataskaitą, kurią jam įteikiau, taip pat apie asmeninius daly- 
kus (naują žiedą jo žmonai), ir iš mūsų pašnekesio jaučiau, kad Mileris 
neparsivežė iš kelionės blogų naujienų ir kad lyginant su kitais getais 
mes laikomės gerai. Tą rodė ir jo balsas. 

Pokalbį nutraukė telefono skambutis iš miesto komisaro Kramerio 
kabineto. Krameris kvietė Milerį užeiti. „Dabar, Golubai, turiu eiti ir 
pateikti brigadenfiureriui! ataskaitą apie kelionę“. 

Grįžau į getą, kur visi Tarybos nariai laukė pokalbio su Mileriu rezul- 
tatų. Pakeliui sutikau Goldbergą. Jis pasakė, kad Segalsonas iš dirbtuvių 
jam pranešęs, jog Gilovas, grįžęs su Mileriu iš kelionės į Rygą, visą rytą 

buvo irzlus ir visur ieškojo priekabių. Papasakojau apie savo įspūdį iš 
pokalbio su Mileriu ir nuraminau jį. Susitikau su dr. Elkesu. Jis papra- 
šė užeiti. Pasakiau jam, kad kelionės į Rygą rezultatus galima laikyti 
teigiamais. 

Tuo metu dr. Elkesui namo telefonu paskambino dr. Rabinovičius iš 
vokiečių darbo tarnybos. Jis pranešė dr. Elkesui apie savo pokalbį su 
Hermanu. Hermanas buvo sutikęs Milerį, ir šis sakęs, kad jis, Mileris, 
didžiuojasi mūsų getu ir visu tuo, ką jis čia sukūręs. Tad paaiškėjo, kad 
mano vertinimai buvo teisingi. Mes visi pradžiugome. Sunkus akmuo nu- 
sirito mums nuo širdies. Nurimo visi dėl kelionės į Rygą kilę grėsmingi 
gandai. 

Vakar į getą atvyko pareigūnas, atsakingas už darbininkų rinkimą Ost- 
lando srityje; jį lydėjo vokiečių darbo tarnybos vadovas Hermanas ir Obs- 
tas. Pareigūnas ypač domėjosi, kaip panaudojama darbo jėga gete ir už 
jo ribų. Jis pareikalavo, kad kvalifikuoti darbininkai dirbtų tik pagal sa- 
vo profesiją. Jam ypač svarbūs yra darbai prie geležinkelio ir prie tiltų 
per Nemuną. Šaltkalviai ir mechanikai privalo dirbti ten. Jis peržiūrėjo 
darbininkų sąrašą ir jų paskirstymą įvairiems darbams. Be to, jis apėjo 
geto dirbtuves. Jam patiko vokiečių kariuomenei dirbantys skyriai, to- 
kie, kaip karinių uniformų siuvimo baras ir balnų dirbtuvė. Ir, priešin- 
gai, jam pasirodė nereikalingi skyriai, gaminantys žaislus vaikams ar at- 
liekantys specialius vyresniųjų pareigūnų užsakymus. Jis pasakė, kad tie 
skyriai tarnauja apskrities ir miesto komisarams, 0 ne armijai. 

Segalsonas, dirbtuvių vadovas žydas, nusprendė, kad verta apginti vo- 
kiečių pareigūnų užsakymus. Jis „paaiškino“, kad dirbtuvėse tvarkomi 
paltai iš tikrųjų yra konfiskuoti iš žydų ir po taisymo siunčiami parduoti 
į vokiečių parduotuvę Kaune. Geras pasiteisinimas. Jie, čia įžengę išdi- 
dūs ir pasipūtę — Krameris ir kiti aukštieji vokiečių pareigūnai - gali 
džiaugtis: žydas Segalsonas išgelbėjo juos iš keblios padėties. Tokie atve- 
jai, kai žydui tenka „traukti“ vokietį iš nemalonios „balos“, pasitaiko ga- 
na dažnai. 

Aukštam svečiui geto dirbtuvės labai patiko. Pasirodo, žydai visai ne- 
blogai dirba. Ir šis vizitas davė teigiamų rezultatų. Didžiausias - žmo- 
gaus iš palydos pastaba, kad kvalifikuoti darbininkai turi dirbti pagal 
savo amatą, o ne atsitiktiniuose darbuose. Tokiems darbams galima at- 
vežti žydų iš Reicho. Tai reikštų, kad daugiau nebėra kalbos apie žydų 
kraustymą iš čia. Tokia atsitiktinė pastaba mus gerokai nuramino. 

Po dviejų savaičių įtampos vakar ir šiandien buvo ramu. Tiesa, darbi- 
ninkai grįžta iš miesto tuščiomis, bet tai nesvarbu. Jeigu viduje ir išorėje 
vyraus ramybė, mes išsilaikysime. 

Vakar gestapas išleido Pagirį, suimtą, kai darbo vietoje, Heeresbau, 
pas jį rado 2000 markių. Taip pat paleido dar vieną moterį. Vadinasi, ir 
gestape su žydais nebesielgiama atšiauriai. Tai geriau. Spaudimas mums 
šiek tiek sumažėjo. 

Be to, gerai baigėsi ir vagystės iš didžiųjų dirbtuvių byla. Segalsonas 
pranešė apie tą reikalą viršininkui vokiečiui, ir - tai kur kas svarbiau, - 
kad netrūksta odos balnams. Mums pavyko išsisukti iš labai bjaurios pa- 
dėties. Tegu ir ateinančios dienos būna ramios. Mums reikia bent kiek 
ramybės. 


! Krameris neseniai buvo paaukštintas - jis tapo brigadenfiureriu. 

Šį rytą nuėjau pas Milerį. Jis pranešė lankysiąsis gete trečią valandą 
popiet. Dienotvarkėje - klausimas dėl maisto tiekimo geto gyventojams. 
Mileris atvyks su Obstu ir maisto tiekimo skyriaus vadovu ponu Fyrteliu. 
Mileris paprašė paruošti visus duomenis ir dokumentus, susijusius su 
numatomu aptarti reikalu. 

Vėliau aš kalbėjausi su Obstu. Prašiau jo leidimo įvežti į getą ketu- 
rias tonas bulvių vargšų valgyklai. Jis valandėlę pamąstė ir davė leidimą. 
Tai pirmas kartas, kai mes savo vargšų valgyklai kažką gauname iš mies- 
to komisaro administracijos. Iki šiol tik pati Taryba iš savo labai ribotų 
resursų parūpindavo vargšų valgyklai produktų. Buvau labai patenkin- 
tas šiuo laimėjimu ir grįžau į getą ruoštis Milerio ir kompanijos vizitui. 

Maždaug trečią valandą Mileris, Obstas ir Fyrtelis atvyko į Tarybos 
būstinę. Jie paprašė palydėti juos į dirbtuves. Pasiėmiau su savimi jų pa- 
geidaujamus popierius. Vokiečių trijulė, taip pat Segalsonas ir aš suėjo- 
me į dirbtuvių kontorą. 

Mileris mums pranešė, kad nuo šiol ponas Fyrtelis bus atsakingas už 
maisto tiekimą getui. Naujasis vadovas panoro tuojau pat gauti informa- 
ciją apie čia esančią virtuvę. Ką, pavyzdžiui, virtuvė šiandien verda? Jis 
norėjo pamatyti valgiaraštį. 

Segalsonas pasakė jam, kad kai darbininkai liovėsi nešę į getą maistą 
iš miesto ir įvairūs produktai nebekonfiskuojami prie vartų, geto sargy- 

ba daugiau nebetiekia maisto, todėl nesą iš ko virti. Paruošti valgį iš 120 g 
miltų ir 7,5 g kavos savaitinio davinio paprasčiausiai neįmanoma. Ge- 
riausiu atveju valgis ruošiamas du ar tris kartus per savaitę. 

Perėjome prie kito klausimo: darbininkai suvalgo virtuvėje gautą mais- 
tą ar nešasi dalį jo namo? Mes atsakėme, kad yra darbininkų, kurie pasi- 
ima truputį maisto savo šeimoms. Kiti atsisako valgyti visą sriubą ir ati- 
duoda ją vaikams, senam tėvui ir pan. 

Čia Fyrtelis kuo griežčiausiai pareiškė, kad apie tokią tvarką negali 
būti nė kalbos. Vokiečiai suinteresuoti tiekti maisto davinius tik darbi- 
ninkams ir tada sriubą būtų galima virti penkis kartus per savaitę. Tačiau 
darbininkai privalo maistą suvalgyti čia. Maistą iš dirbtuvių neštis namo 
draudžiama. Jei kuris darbininkas nenori valgyti maisto iš virtuvės, jo 
dalį reikia atiduoti kitam darbininkui. Jis, Fyrtelis, šiuo klausimu ketina 
būti griežtas. Vargas kiekvienam, kas nepaklus šiam nurodymui. 

Prisidėjo ir Mileris. „Išžmogiškosios pusės, - pasakė jis, - suprantama, 
kad darbininkas nori pasidalyti maistu su savo vaikais ar tėvais. Tai labai 
gražu. Tačiau darbininkas privalo gaminti reikiamos kokybės produkci- 
ją, o jeigu jis atsisakys savo maisto davinio dalies, jis nepajėgs dirbti. Tai 
labai panašu į žindančią kūdikį moterį ir specialiai tam tikslui gaunan- 
čią maistingo valgio“. 

Fyrtelis apibendrino diskusiją: „Aš ketinu paskirti specialų Žmogų, 
kuris rūpinsis, kad mano nurodymai būtų vykdomi“. 

Pateikiau svarstymui kitą klausimą: papildomi maisto daviniai tiems 
darbininkams, kurie darbo vietoje maisto negauna, kaip antai, namų re- 
monto, transporto darbininkai ir kt. Žydų policininkai irgi sunkiai dirba 
dieną ir naktį, taip pat ugniagesiai ar darbo skyriaus darbuotojai. 

Fyrtelis atsakė šito nežinojęs. Jis visų pirma pasirūpins, kad padidin- 
tus maisto davinius gautų darbininkai didžiosiose dirbtuvėse. Vėliau jis 
nagrinės kitas mūsų pateiktas problemas. 

Kitas dienotvarkės klausimas - visų geto gyventojų mityba. Aš pasa- 
kiau, kad maisto tiekimas nepasiekia oficialiai nustatyto lygio. Štai, pa- 
vyzdžiui, priklauso gauti aštuonias tonas duonos ir tris tonas mėsos, bet 
šie kiekiai neatvežti. 

Čia įsiterpė Mileris ir pasakė, kad lietuviai, turintys tiekti maistą gy- 
ventojams, galvoja, kad su getu galima elgtis kaip nori. Faktiškai jie taip 
ir elgiasi: vėluoja tiekti maisto ar iš viso netiekia. Jie sako: „Dar truputį 
palauksite“ ir atidėlioja vis kitai dienai. Toliau tai negali tęstis. Čia, gete, 

žmonės dirba; žydai triūsia vokiečių kariuomenei. Atrodo visiškai teisin- 
ga, kad jiems būtų tiekiama maisto pakankamai ir laiku. Šiuo atveju tei- 
sės turi būti lygios: kiekvienas darbininkas privalo gauti nustatytą mais- 
to davinį. 

Stovėjau greta Segalsono ir klausiausi Milerio. Jis, atrodo, užmiršo 
esąs nacis ir kalbėjo kaip logiškai mąstantis žmogus. Vokiečiams valdant 
posakį „lygios teisės“ žydų atžvilgiu išgirdome pirmą kartą. Ar tikrai gir- 
dime naujas gaidas? Nejaugi jie iš tikro svarsto mūsų problemas iš žmo- 
giškų pozicijų? O gal tai tik Milerio kalbos klaida? Kad ir kaip ten būtų, 
žydams taikomi žodžiai „lygios teisės“ įsirėžė mums į atmintį. 

Suprantu lietuvių nenorą dirbti vokiečiams. Lietuviai apsirūpina mais- 
tu be vokiečių pagalba. Jie palaiko ryšius su savo kaimais, aprūpinan- 
čiais juos gausybe maisto, todėl jų darbas ir gaunamo maisto kiekis ne- 
susiję. 

Vokiečių sąskaitos su lietuvių tauta senos ir su kiekviena prabėgančia 
diena vis didėja. Turbūt dėl to pokalbyje ir iškilo „lygių teisių“ klausi- 
mas. Milerio lūpose tas posakis atsiranda ne iš meilės Mordekajui, bet iš 
neapykantos Hamanui. Šiandien vokiečiai nepradėjo labiau mylėti žydų, 
tačiau jie lietuvių neapkenčia labiau nei anksčiau. 

Vėl iškėliau klausimą dėl bendro maisto tiekimo getui: pastaruoju 
metu negavome cukraus ir taukų. Fyrtelis pažadėjo ištaisyti padėtį. Ta- 
čiau vietoj taukų jis duos mums arklienos, galbūt net kiaulienos. 

Dar vienas klausimas svarstymui: sėja mūsų laukuose ir daržuose. 
Kol kas mes negavome visos sėklos, o dabar kaip tik laikas ją gauti. Fyr- 
telis sėklų problemą laiko labai rimta. Jis panoro sužinoti, kaip gete or- 
ganizuotas daržovių auginimas. Atsakėme, kad turime bendrą sėjos pla- 
ną, kurį galima rasti miesto komisaro būstinėje. Mums reikia sodinukų 
ir sėklų. Be to, reikia kauptukų ir panašių įrankių. Fyrtelis liepė užeiti 
pas jį artimiausią antradienį pakalbėti apie šiuos reikalus. 

Čia Mileris pažymėjo, kad vokiečių įsipareigojimai patenkinti dar- 
bininkų poreikius remiasi viena sąlyga - didesnėmis darbo pastangomis 
ir gausesne produkcija. Reikia padidinti darbo jėgą įtraukiant jaunes- 
nius žmones. Svarbus kiekvienas papildomas darbininkas. Jis, Mileris, 
užtikrinsiąs, kad būtų tiekiama daugiau vaistų ir sumažėtų neišėjimų į 
darbą dėl ligos. Be to, jis pakalbėsiąs su darbdaviais dėl vieno karšto 
maisto davinio darbininkams kasdien. Jeigu darbdavys atsisakys, jo darbi- 
ninkai bus perkelti kitur. Toliau - darbininkai turi būti aprūpinti batais 

ir kojinėmis, ypač žiemą. Ir apskritai: jis padarysiąs viską, kad kiekvienas 
darbininkas dirbtų kiek įmanoma našiau. 

Per visą šį valandą trukusį pokalbį žiūrėjau į Fyrtelį, vokietį raudonu 
sprandu. Jo povyza ir laikysena kelia baimę: jis naudosiąs stiprios rankos 
taktiką, jis stebėsiąs ir kt. Kai žiūrėjau į jį, mintyse man šmėsčiojo vaiz- 
dai, kurių niekada neužmiršiu: praeitą vasarą, kai kreipiausi į jį dėl maisto 
tiekimo getui, jis sugriebė mane už sprando ir ištempė ne tik iš savo ka- 
bineto, bet nuvilko iki pat šaligatvio. Jis paprasčiausiai išspyrė mane lauk. 
Šiandien tas pats Fyrtelis antrą kartą sėdi priešais mane. Mes svarstome 
tą patį klausimą - maisto tiekimą getui. Jis nuėjo taip toli, kad pažadėjo 
padidinti maisto davinius visiems geto gyventojams. 

Vis dėlto vokiečiai kažkuo pasikeitė. Net Fyrtelis sako: „Amen!“ Grei- 
čiausiai jis kitaip negali!! 

! Kai vokiečiai kapituliavo prie Stalingrado, aiškiai pasikeitė jų elgesys daugelyje ge- 
tų ir darbo stovyklų. Sis pasikeitimas truko kelis mėnesius. Visose okupuotose Eu- 


ropos teritorijose kapituliacija prie Stalingrado vokiečiams tapo nacionaline gėda ir 
potencialiu pavojumi. 

Taryba nusprendė, kad nuo šio sekmadienio darbas Tarybos įstaigose 
sekmadieniais prasidės 11 valandą, o ne nuo 8, kaip kitomis savaitės die- 
nomis. Tokio sprendimo tikslas - leisti darbuotojams kelias valandas pa- 
būti namie, pasirūpinti asmeniniais reikalais, nusiprausti ir šiek tiek pail- 
sėti. Sekmadienis - paprastai rami diena. Viešosiose įstaigose žmonės 
dirba septynias dienas per savaitę. Jiems reikalingos kelios valandos sau. 

Kiek anksčiau mes nusprendėme, kad geto viešosiose įstaigose nebus 
dirbama šeštadieniais po pietų. Dabar tai papildome darbo pradžia sek- 
madieniais nuo 11 valandos ryto. Miesto komisaro būstinė ir kitos mies- 
to valdžios įstaigos sekmadieniais visai nedirba. 

Pakeliui į Tarybos būstinę kaktomuša susidūriau su specialiuoju pa- 
siuntiniu.! Jis paprašė tuoj pat ateiti į Tarybą. Kiekvieną minutę gali iš 
gestapo atvykti Štiucas. Dar sutikau kelis policininkus, kurie papasako- 
jo, kad anksti rytą gete pasirodė lietuvių policininkai ir jiems įkandin 
ateina Štiucas. Kas atsitiko? Naktį į getą pro angą tvoroje netoli Mėsi- 
ninkų gatvės slapta atgabenta gyva karvė. Ten ją papjovė. Karvė buvo 
vogta ir todėl įsikišo lietuvių kriminalinė policija. Tvarte šalia geto tvo- 
ros rado papjautos karvės liekanas. Greta jų taip pat rasta alaus statinė 

ir kelios dešimtys tuščių alaus ir degtinės butelių. Reikia pasakyti, kad 
tvarte įvesta elektra, o tai reiškia, kad jis naudojamas kontrabandai pro 
geto tvorą. 

Mėsininkų g. 3 gyvena žydas, vardu Lipšesas. Mūsų policija pažįsta jį 
kaip juodosios rinkos prekiautoją ir kontrabandininką. Geto žydų poli- 
cija keliskart jį įspėjo, kad nutrauktų savo veiklą. Po keturiasdešimt pen- 
kių žydų egzekucijos prieš dešimt dienų geto policija sudarė sąrašą 
žmonių, įtariamų nelegalia prekyba. Kad užbėgtų už akių tolesnėms 
egzekucijoms, geto policija šiuos Žmones pasiuntė prie sunkių darbų su 
specialia tiltą stačiusia darbo brigada. 

Lipšesas pateko į tą sąrašą ir kasdien ėjo į darbą. Tačiau pasirodo, 
kad savo juodosios rinkos verslą jis sugebėjo perkelti į naktį, kai grįžda- 
vo po darbo dienos. Bet šiandien Lipšesas vis dėlto įkliuvo. Byla jau pa- 
teko į gestapo rankas. Visas getas jaudinasi ir nerimauja. „Lipšesas 
užtrauks bėdą Izraeliui“, - kalba geto gyventojai. „Šiomis dienomis nė 
menko krepšelio niekas neneša pro geto vartus. Žydų policija stebi, kad 
tikrai taip būtų. Ir tokiu laiku Lipšesas pasiryžo imtis šio gėdingo sandė- 
rio ir tokiu poelgiu užtraukti pavojų savo šeimos ir net galbūt kitų gyvy- 
bei“. 

Geto gyventojai gerai atsimena karčią dešimties dienų senumo patir- 
tį, ir jiems baisu. Jie nenori, kad gestapas pasirodytų mūsų gatvėse. Mė- 
sininkų gatvėje gyvenantys žmonės keliasi į kitas vietas. Jie bijo, kad vi- 
sus šios gatvės gyventojus suims. Lipšeso nebuvo namie, jis pasislėpė. 

Įžengiau į Tarybos būstinę. Ore tvyrojo įtampa. Mums pranešė, kad 
Štiucas paliko įsakymą surasti Lipšesą ir išvyko. Žydų policija ieško jo. 
Miesto darbininkai gavo dar vieną įspėjimą pro geto vartus nenešti slap- 
ta prekių. Be to, nuspręsta visus geto gyventojus, įtariamus spekuliacija 
juodojoje rinkoje, surinkti į geto daboklę. Dienomis jie eis į darbą, o 
naktis praleis užrakinti daboklėje, kad negalėtų slankioti palei geto tvorą. 

Kol visa šitai vyko, dr. Elkesas paskambino man telefonu ir paprašė 
tučtuojau ateiti. Aš taip ir padariau. Jis atrodė labai sunerimęs. Papasa- 
kojo man, kad prieš dvi dienas gete lankėsi miesto sveikatos vadybos 
vyresnysis gydytojas ir pranešė, kad Mėsininkų g. 3 yra nelegali smuklė. 
Apie tą smuklę jam pasakojusi tame pačiame name gyvenanti medicinos 
sesuo. Ji prašiusi padėti išsikelti iš to namo, nes jos gyvybei gresia pavo- 
jus. Vadinasi, šis namas buvo nuolatinis juodosios rinkos židinys. Nega- 
na to, pro geto tvorą įlenda lietuviai, ir Lipšesas geria su jais „į sveika- 

tą“. Šią medicinos seserį dabar areštavo dėl Lipšeso bylos. Dr. Elkesas 
mano, kad nepaprastai svarbu tuoj pat ją paleisti. Jis neturėjo kada jos 
perkelti į kitą butą, nes neseniai susirgo Garfunkelis. Jeigu tai seseriai 
kas nors nutiktų, tai labai prislėgtų dr. Elkeso sąžinę. 

Pažadėjau dr. Elkesui padaryti viską, kas įmanoma jai išlaisvinti. Tuo- 
jau pat kreipiausi į Grinbergą, pirmosios policijos nuovados vadą. „Jūs 
suėmėte medicinos seserį, gyvenančią Lipšeso name, - pasakiau jam, — 
turite ją tučtuojau paleisti“. Jis patarė man nesijaudinti. Šį reikalą jis 
žinąs. Jis, Grinbergas, pažįsta savo rajone kiekvieną Žmogų ir sugeba 
atskirti pelus nuo grūdų. Jis jau paprašęs geto žydų policijos viršininką 
neįtraukti į knygas tos medicinos sesers arešto. Su ta byla ji neturi nieko 
bendra. Ją jau paleido. Šitą informaciją aš perdaviau dr. Elkesui. Tai jį 
nuramino. 

Tuo tarpu žydų policijai pavyko surasti Lipšesą, jis buvo areštuotas 
drauge su dviem savo bendrininkais. Kažkas patarė Lipšesui, kad gesta- 
po tardomas jis turįs sakyti, esą veikė vienas. Tai galbūt išgelbės jo šei- 
mos narių gyvybę. 

Sėdėjau savo kambaryje. Užsuko Potruchas, ekonominių reikalų sky- 
riaus vadovas, ir pasakė, kad kažkas iš žydų policijos telefonų tinklo at- 
ėjo į jo kabinetą ir Lipcerio įsakymu norėjo paimti telefoną. Paprašiau 
Potrucho neatiduoti telefono. 

Neilgai trukus į mano kabinetą įėjo Lipceris. Su juo buvo jo asmeni- 
nis padėjėjas Aronštamas* ir Kacas iš telefonų tinklo. Lipceris buvo la- 
bai prislėgtas. Jis paklausė, kodėl aš neleidau paimti telefono iš Potrucho. 
Paaiškinau, kad tik Taryba turi teisę paimti telefoną iš vienos ar kitos 
savo įstaigos. „Tikrai? - perklausė Lipceris. - Jei tau ar kuriam tavo drau- 
gui prireiktų telefono, tu jau būtum jį pasičiupęs, 0 jei man - galima 
diena po dienos atidėlioti“. Aš neatsakiau. Nesakiau jam, kad nei aš, nei 
mano draugai neturime butuose telefono ir neprašome jo. 

Lipceris: „Pas jus Taryboje du telefonai: vienas ekonomikos, kitas — 
darbo skyriuje. Greitai gausite nurodymą šitą nuimti“. Jis parodė telefo- 
ną ant Tarybos sekretoriato sienos. 

„Kai gausime tokį įsakymą, nuimsime. Iki šios dienos nesame jo ga- 
vę“, - atsakiau aš. 

Iš savo portfelio Lipceris ištraukia popierių, duotą jam dr. Elkeso. 
Ten parašyta: „Esu įgaliotas lankyti ir tikrinti Tarybos įstaigas“. Lipceris 
priduria: „Nepasitikiu tavimi, nepasitikiu Taryba; nė truputėlio netikiu 

jūsų 'popieriais'. Ar žinai, kodėl prašiau gestapininko Raukos patvirtinti 
šį popierių? Nes nepasitikiu tavimi“. Čia Lipceris pirštu parodo savo pa- 
žymėjime Raukos parašą ir gestapo antspaudą. Jis nori įtikinti esąs aukš- 
čiau už mus ir todėl galįs mums įsakinėti. Lipceris sako: „Jūsų popieriai 
bet kuriuo atveju man nieko nereiškia. Aš nenusiimsiu kepurės nei prieš 
Golubą, nei prieš Goldbergą ar Garfunkelį. Jei nusiimsiu kepurę prieš 
Elkesą, tai mano reikalas, nes man norisi taip daryti“. 

Atsilošiau kėdėje ir klausiausi. Nesakiau nieko. Žinojau, kad ginčytis 
su juo nėra prasmės. Reikia leisti jam kalbėti: padėti jam atsikratyti susi- 
kaupusio purvo, ypač kai greta stovi jo asmens sargybinis Aronštamas ir 
telefono operatorius Kacas. Jis šitaip su manimi kalba, nes nori, kad visi 
girdėtų ir žinotų, kas toks Lipceris. 

Klausydamasis galvojau apie Lipcerį, kurio lūpomis bylojo storžie- 
viškumas, pasipūtimas ir kvailybė. Šią akimirką jis visai nepaisė pado- 
raus elgesio normų ir pasirodė, kas iš tikrųjų esąs. Jis ne tik reikalauja, 
kad mes spręsdami visuomeninius reikalus tartumės su juo, bet dar nori, 
kad būtume ir geri jo draugai. 

Keliskart norėjau pasakyti jam atvirai: „Eik šalin, tu begėdiškas pa- 
dare!“ Tačiau vis dėlto jis palaiko artimus ryšius su gestapu, kur dažnai 
sprendžiamas dešimčių žmonių likimas. Negana to, mums to Žmogaus 
reikia, be jo negalime apsieiti. Kiekvieną dieną gali kas nors nutikti. Tu- 
rime išlaikyti jį arti savęs, apsimesti, kad jis yra vienas iš mūsų. Privalo- 
me girti jį, lenktis jo įgeidžiams, užmerkti akis prieš jo suktybes. 

Lipceriui iš mūsų reikia ne vien šito; jis verčia reikšti jam pagarbą. 
„Ką jūs man duodate? - klausia jis gana dažnai. - Darau geto Tarybai 
visa, ką galiu. Ir ko gi prašau mainais? Trupučio pagarbos“. 

Kažkada vyko ginčas dėl jam skirto garbės laipsnio žydų policijoje. 
Pats Lipceris norėjo būti žydų policijos „garbės vadu“. Ne garbės nariu, 
o garbės vadu. Iš dr. Elkeso jis pareikalavo Tarybos pasirašyto laiško, 
suteikiančio jam teisę tikrinti Tarybos įstaigas. Dokumentas turėjo būti 
parašytas jidiš kalba. Lipceris pažadėjo nepiktnaudžiauti juo. Norėjo pa- 
silaikyti jį sau ir palikuonims. Dr. Elkesas neturėjo ką rinktis - jam teko 
nusileisti ir išduoti tą dokumentą. 

Vieną rytą Lipceris liko gete. Jis atėjo pas mane ir tol nepakilo, kol 
neišdaviau jam norimo dokumento. Po to jis nuėjo į gestapą ir priprašė 
Raukos, kad tas pasirašytų bei gestapo antspaudu patvirtintų tą doku- 
mentą ir šitaip padarytų jį oficialų. 

Be to, Lipceris pareikalavo sau kabineto gete, šalia Tarybos, kur ga- 
lėtų užsiimti savo asmeniniais reikalais. Jis gavo kambarį ir kartą atėjo 
tenai su moterimi. Abrahamas Levinas, Tarybos darbuotojas, atsitikti- 
nai užsuko į kambarį. Lipceris parodė jam moterį ir dr. Elkeso išduotą 
dokumentą su gestapo antspaudu ir Raukos parašu. Tada paklausė Levi- 
no: „Na, ką tu pasakysi, Levinke? Argi ji nėra graži? Kaip tau patinka 
laiškas?“ Štai jums ir Lipceris! 

Tačiau šios dienos įsiveržimas į Tarybos būstinę ir kalba su manimi — 
tai jau per daug net tokiai žmogystai kaip Lipceris. Jis žino, kad gauna 
visa, ko prašo. Jam niekada neiškildavo problemų, kad kažkas „per bran- 
gu“ ar „per daug“. Kartą jis paprašė parašyti jam kalbą ir aš sutikau. 
Dažnai eidavau pas jį į svečius. Taip dariau ne iš asmeninio intereso: 
niekad nieko jo neprašiau. Šitaip elgiausi prašomas dr. Elkeso, Tarybos 
ir geto labui. 

Lipceris laikė mane savo draugu. Daug kartų man tai sakė. Bet tai — 
vien praktiniais sumetimais. Gaudavo iš manęs viską, ko paprašydavo. 
Tačiau šiandien jis įpuolė į mano kabinetą ir dar ne vienas, o drauge su 
dviem policininkais, kad mane pagąsdintų. 

Pagaliau Lipceris išėjo. Mūsų susitikimas baigėsi ne taip, kaip jis pla- 
navo. Jis priprato gauti visa, ko užsigeidžia. Būčiau nusileidęs, jeigu bū- 
tų ginčytasi tik dėl kažkokio vieno telefono. Bet šį kartą aš atsisakiau 
tiesiog iš principo. 

Prisimenu, kaip man daug kartų priekaištavo, esą aš per daug nuolai- 
džiauju Lipceriui, aš atsakąs „taip“ į kiekvieną jo prašymą. Net jo žmo- 
na, jokiu būdu nekvaila moteris, kartą man kalbėjo, kad aš nusileidžiu 
jos vyrui „net tada, kai galvojate, jog jis neteisus. Kodėl taip darote? 
Kodėl nors kartą nepasakote 'Ne'?“ Tariau jai: „Ponia Lipcer, galiu jums 
pažadėti, kai iškils svarbus reikalas, principo reikalas, aš pajėgsiu ištarti 
"ne". Tačiau nemanau, kad verta veltis į ginčą su Lipceriu dėl visokiausių 
smulkmenų ir tuo bloginti su juo santykius“. 

Lipcerio žmona nepatikėjo mano žodžiais, kad sugebėsiu pasiprie- 
šinti Lipceriui, kai iškils svarbūs reikalai. Šiandien ji galėjo pati įsitikinti, 
kad aš kalbėjau netuščiai. Šios dienos klausimas buvo žydų organo - Ta- 
rybos — garbė. Lipceris privalo suprasti, kad taika ir ramybė gete pri- 
klauso nuo to, kiek jaučiama pagarbos Tarybai. Tarybos pavaldiniai turi 
matyti jos galią, jie turi žinoti, kad Taryba tarsi sargybinis budriai saugo 
juos ir jų darbą. 

Pasielgiau šitaip nekreipdamas dėmesio į pavojų, kurį man gali sukelti 
toks žmogus kaip Lipceris. Jis sugeba pasielgti taip, kad vėliau gailisi. 

Nuėjau pas dr. Elkesą ir papasakojau apie šios dienos susidūrimą su 
Lipceriu. Elkesas pritarė, kad elgiausi teisingai. Dr. Elkesas sakė iškvie- 
siąs Lipcerį ir pasikalbėsiąs su juo dalyvaujant Tarybos nariams. Jis kal- 
bėsis, net jei dėl to atšaltų jų santykiai. Raukos nereikia painioti į žydų 
tarpusavio reikalus. Taryba privalo išlaikyti savo autoritetą. 

Po to kalbėjausi su Garfunkeliu. Papasakojau apie Lipcerio elgesį. 
Garfunkelis pasakė, kad anksčiau ar vėliau tai turėjo atsitikti. „Jus rei- 
kia pagirti už drąsą, Golubai“, - tarė jis. 

Tokia buvo Elkeso ir Garfunkelio reakcija. Goldbergas reagavo kitaip. 
Pavakare jis atėjo į Tarybos būstinę ir pasakė man, kad pietavo su Lipceriu 
jo namuose, ir ten buvo minimas mano vardas. Lipceris labai įpykęs. Jo 
žmona taip pat įsižeidusi. Reikėtų duoti jam tą telefoną, kurio prašė. 

Aš globojęs ir skatinęs Lipcerį, toliau kalbėjo Goldbergas. Dr. Elke- 
sas pasirašo viską. Su Goldbergu nesitariama; mūsų santykiai nesą geri. 
Pastaruosius aštuonis mėnesius Elkesas sirgo.3 Jis elgiasi kaip preziden- 
tas Hindenburgas: pasirašo kiekvieną jam atneštą popierių. Žmonės šne- 
ka, esą geto reikalus tvarko Golubas. 

Čia nauja gaida. Pasirodo, Goldbergas taip pat įsižeidęs. Vadinasi, šio- 
mis dienomis jie su Lipceriu - partneriai, nelaimės draugai. Vėliau man 
sakė, kad Goldbergas išnaudojo mano kivirčą su Lipceriu savo interesams. 

Prie visko pripratome. Žinome, kas iš mūsų gedi, o kas dainuoja iš 
džiaugsmo, pažįstame savo draugus ir priešus. Turime pakankamai jėgų ir 
atsakomybės vadovauti getui. Kiti gali juoktis ar verkti - niekas gete dėl to 
nepasikeis. Taryba dirba toliau žengdama orumo ir atsakomybės taku. 

! Tai buvo vienas iš berniukų, veikusių ne vien kaip pasiuntiniai ir pranešimų nešioto- 
jai, bet ir kaip žvalgai, įspėjantys Taryba, kai artinasi vokiečiai. Siose pareigose Tary- 
bai dirbo apie dešimt paauglių, neretai perdavinėjančių pranešimus, kurie buvo per 
daug rizikingi gauti telefonu, nes galėjo nugirsti vokiečiai. 

2 Tanchumas Aronštamas, Lipcerio dešinioji ranka ir asmens sargybinis, buvo žydų 
policijos narys, atsakingas už darbo jėgos mobilizavimą. 1944 metų kovą panaikinus 
žydų policiją vokiečiai paskyrė jį viešosios tvarkos tarnybos vadu. Gete jo labai bi- 
jodavo. 

3 1942 metų sausį vokiečiams paskelbus, kad į getą bus atgabenti žydai iš Vienos, 
Žydų taryba pasiruošė juos priimti (pastogę, karštos kavos ir kt.) ir visą dieną dide- 
liame šaltyje laukė jų atvykstant prie geto vartų. Dr. Elkesas, laukęs drauge su ki- 
tais, smarkiai persišaldė; daugiau kaip metus jį kamavo reumatoidinis artritas. 

1943, vasario 15 


10 valandą ryto į getą lydimas Lipcerio atvyko Štiucas. Štiucas nuėjo 
į geto sargybos būstinę, o Lipceris - į savo kambarį. Štiucas įsakė prista- 
tyti jam Lipšesą, vakar suimtą už nelegaliai į getą atgabentą karvę. 

Po to Štiucas ėmėsi atplėšinėti butus geto gyventojų, vasario 4-ąją 
išvežtų į fortą. Jis išsikvietė pirmosios policijos nuovados vadą Grinber- 
gą. Kartu su Lipceriu jie nuėjo apžiūrėti butų. 

Visų pirma Štiucas paklausė, kur turtingųjų butai. Grinbergas jam 
atsakė, kad gete nėra turtingų žmonių. Štiucas atrėžė, kad Orečkinas 
buvęs spekuliantas ir todėl jis norįs pirmiausia apžiūrėti jo butą. 

Tik Štiucas galėjo pareikšti tokį kaltinimą Orečkinui. Tik gestapininkas 
galėjo drįsti pavadinti spekuliantu Orečkiną, garbingą Žmogų ir žinomą 
žurnalistą. Kiekvienas geto gyventojas žinojo, kad Orečkinas doras žmo- 
gus ir niekada neturėjo reikalų su juodąja rinka. 

Trijulė įžengė į tuščią Orečkino kambarį. Jie rado truputį mantos - 
drabužių ir vieną kitą baldą. Štiucas pasiūlė Lipceriui ir Grinbergui pasi- 
dalyti daiktus. Pats pasiėmė geresnius drabužius ir sudėjo mašinoje. Galų 
gale Lipceriui ir Grinbergui atiduota manta buvo perduota žydų polici- 
jai, kad ją padalytų neturtingesniems policininkams. Kiti daiktai pateko 
į socialinės pagalbos skyrių. Iš esmės tie daiktai priklauso Tarybai, kuri 
paprastai paskirsto juos labiausiai skurstantiems geto gyventojams. Šian- 
dien, pasirodo, Lipceris nusprendė kitaip. 

Iš Orečkino buto grupelė nukeliavo į Leiteso! butą. Viskas pasikar- 
tojo: Štiucas paėmė geresnius daiktus į savo mašiną. Tai, kas liko, Lipce- 
ris paskirstė savo nuožiūra. 

Prikrovęs mašiną vertybių Štiucas nuvažiavo prie gestapo būstinės. 
Čia atvedė tardyti Lipšesą. Jo byla vyko gana ramiai. Štiucas nepyko. 
Priešingai, jis buvo ramus. Neieškota Lipšeso bendrininkų. Pabaigoje lau- 
kė siurprizas: Lipšesas tą patį vakarą grįžo į getą. Jis buvo sumuštas, su 
mėlynėmis, bet gyvas ir laisvas. 

„Nužudei ir pasisavinai“ (I Karalių kn., 21:19), - taip sušuko dr. El- 
kesas, išgirdęs apie Štiuco kratas nužudytųjų žydų butuose. Ir tikrai — 
Štiucas nužudė ir pasisavino. Tačiau atrodo, kad tas darbas nei vakar, 
nei šiandien jo visai nepaveikė. Jis virtęs žvėrimi: gal ir gimė toks? Žmo- 
giški jausmai jam svetimi. Jis baigė savo darbą ir grįžo į miestą. 

Pusę dviejų aš su Segalsonu išvykau į miestą susitikti su Fyrteliu dėl 
padidintų maisto davinių dirbantiesiems gete. 

Snigo. Snaigės krito ir čia pat tirpo. Pūtė šaltas, iki kaulų smelkiantis 
vėjas. Per Vilijampolės tiltą nutįso ilga virtinė iš kaimo į miestą keliau- 
jančių valstiečių vežimų. Kita kelio puse žygiavo būrelis rusų karo be- 
laisvių, stumiančių kariuomenės šiukšlių vežimą. Juos saugojo užpakaly- 
je ėję ginkluoti vokiečių kareiviai. 

Kauno gyventojams šis vaizdelis pažįstamas. Kasdien ilgomis eilėmis, 
didesniais ar mažesniais būriais, rusų belaisviai žygiuoja į darbą ar grįžta 
iš jo. Kai kurie tempia įvairių medžiagų ar atliekų prikrautą vežimą. Iš 
visų pusių jį apsupę belaisviai atrodo taip, tarsi niekad nėra buvę laisvi. 
Jie žvilgčioja į praeivius nevilties kupinomis akimis. Žvilgsniais meldžia 
ko nors valgomo - bulvės, duonos riekės - ar degančios nuorūkos. 

Rusų belaisviai susižvalgo su žydų darbininkais, einančiais dirbti į 
miestą ar grįžtančiais vakare į getą. Paskendę savo pačių varguose, skar- 
maluoti, tuščiomis kišenėmis žydai darbininkai ieško būdų nors truputį 
padėti rusų belaisviams. Kaip jie tai daro? Vienas kuris numeta ant že- 
mės mažą kasnelį duonos, kitas belaisvių link sviedžia degančią cigaretę. 
Visi žengia pirmyn. Vienas rusų belaisvių lenkiasi ir pakelia duonos ga- 
balėlį, kitas pastveria degančią cigaretę. Jų akys nušvinta dėkingumu. 

1941 metų spalį per didžiąsias „akcijas“ žydai pavydėjo rusų belais- 
viams. Nors jų darbas buvo nepakeliamas, bet jų gyvybėms pavojus negrė- 
sė. Pastaruoju metu atrodo, kad jų likimas šiek tiek pragiedrėjo; truputį 
šviesesni jų veidai ir žvilgsniai žmogiškesni. Netoli nuo čia jų plačioji 
tėvynė kovoja dėl gyvenimo ar mirties. Ji kariauja su vokiečiais ir aiškiai 
sėkmingai. 

Mūsų tautos likimas kitoks. Esame toli nuo savo šalies. Mūsų likimas 
dar nėra galutinai nuspręstas. Nežinome, kas pasiryš ateiti mums į pa- 
galbą. Atrodo, kad svetimšaliai mūsų negelbės. Visos tos kalbos apie ka- 
rą vardan visos žmonijos ir teliks kalbomis. Kiekvienas kaunasi už save, 
už savo ateitį. Štai kodėl mūsų ateitis apgaubta tamsos. Ar po šio bai- 
saus karo bus įkurta laisva žydų valstybė, kuri galėtų tapti prieglobsčiu 
žydų tautai? 

Žvilgsniu slysdamas per tūkstančius pro mus einančių rusų belaisvių 
aš užmirštu, kokiu tikslu vykstu į miestą. Paskęstu mintyse apie mano 
tautos ateitį. Šalia sėdintis Segalsonas klausia, ar nepamiršau pasiimti 

su savimi žaislų, kurių reikalavo Fyrtelis. Jis sugrąžina mane tikrovėn. 
Tuo tarpu dangų uždengė juodi debesys, ant mūsų veidų ir rūbų ima kristi 
sniegas. Šaltis ir dargana smelkiasi į kaulus. Lauke drėgna ir nyku; ne ką 
geriau ir mūsų širdyse. 

Pagaliau pasiekėme miesto komisaro būstinę ir įžengėme į Fyrtelio 
kambarį. Jis jau turėjo paruošęs įsakymą dėl papildomo maisto didžiųjų 
dirbtuvių darbininkams: dvi tonos lęšių, viena tona miltų, 400 kilogramų 
dirbtinio medaus, 20 kilogramų arbatos ir keli šimtai kilogramų kiaulie- 
nos.Ž Visa tai - vienam mėnesiui 1300 darbininkų. Palyginus su tuo, ką 
gaudavome, milžiniškas maisto kiekis. 

Klausėmės ir tylėjome. Esame žydai ir neturime reikšti didelės nuos- 
tabos. Mes tylime, kai girdime blogas žinias. Tad gavę darbininkams 
didžiulius kiekius maisto neprasižiojome ir jokiu ženklu neparodėme 
džiaugsmo. 

Grįždami atgal į getą nesiliovėme stebėtis dovanomis, vokiečių mums 
įteiktomis Purimo išvakarėse. Išeina, kad žydai jiems reikalingi; jiems 
reikalingos dirbančios ir gaminančios žydų rankos. Galų gale alkani žmo- 
nės negali pagaminti daikto. 

Dar negavome papildomų davinių geto darbininkams. Privalau pa- 
teikti Fyrteliui aiškią ir patvirtintą informaciją. Jis, be to, pažadėjo aprū- 
pinti mus sėklomis daržams apsėti. 

Užėjau į Milerio kabinetą. Jis paklausė, ar buvo šiandien gete Štainb- 
recheris, atsakingas už vaistų skirstymą. Jis turėtų šiandien lankytis gete 
ir tikrinti vaistų tiekimą. 

Štainbrecheris atvyko kiek vėliau. Jis aplankė vaistinę ir žadėjo pa- 
tiekti nemažą kiekį vaistų. Kažkas jam pasakojęs, kad gete esama daug 
vaistų atsargų. Vienam jo pažįstamam esą reikėjo kažkokių vaistų, kurių 
negalėjo surasti mieste. Žydas darbininkas atnešė jam tuos vaistus iš geto. 
Srebnickis paaiškino Štainbrecheriui, kad taip atsitikti gali tik kartą per 
penkiasdešimt metų. Gydytojai konfiskavo gete visus vaistus. Štainbreche- 
ris patikėjo Srebnickio pasakojimu ir pažadėjo daugiau vaistų. 

Šiandien mes taip pat gavome getui keturias tonas skalbimo miltelių 
1r 8000 gabalų muilo. 

Vasario 16-osios, Lietuvių tautinės šventės, išvakarėse gete sustiprin- 
ta sargyba. 


! Leitesas buvo vienas iš keturiasdešimt penkių žydų, nužudytų Devintajame forte 
per „Stalingrado akciją“ 1943 metų vasario 4 dieną. 

2 Getui paprastai tiekdavo arklieną, labai dažnai būdavo sugedusi ir ją tekdavo už- 
kasti. Kai būdavo tiekiama kiauliena, kaip kad šiuo atveju, Berlas Frydmanas, atsa- 
kingas už dirbtuvių virtuvę, iškeisdavo ją su lietuvių pirkliais į arklieną. 


1943, vasario 16 


Šiandien lietuviai švenčia savo nepriklausomybės dieną.! Lietuvos su- 
verenumo neliko nė pėdsako. Tačiau vokiečiai vis vien bijo demonstraci- 
jų, todėl po miestą ir getą patruliuoja sustiprinti policijos sargybinių bū- 
riai. Du geto komendantai, keičiantys vienas kitą kas dvidešimt keturios 
valandos, pasiliko geto sargybos būstinėje. Padvigubintas mobilių sargy- 
bos patrulių skaičius. 

Niekaip negaliu suprasti, kodėl lietuvių nepriklausomybės dieną su- 
stiprinta sargyba gete. Ar kas nors galėtų manyti, kad mes, Lietuvos žy- 
dai, puoselėjame šiltus jausmus Lietuvos ir jos nepriklausomybės atžvil- 
giu? Argi neaišku, kad visa, kas susiję su Lietuva, daugiau nebeegzistuo- 
ja? Galbūt galima prisiminti žydų autonomiją pirmuoju nepriklausomos 
Lietuvos dešimtmečiu.ž Be abejonės, mes saugome šiltus prisiminimus 
apie klestinčią, tautiškai sąmoningą Lietuvos žydų bendruomenę. Tačiau 
visa tai praeitis. Geriausieji Lietuvos žydai jau paliko mus. Jie išnyko be 
pėdsako. Žudikai juos sunaikino Lietuvos žemėje. Saujelė likusių žydų 
paskendę liūdesyje ir sielvarte. Kaip Rachelė gedi savo sūnų, taip ir jie 
gedi savo nukankintų brolių. 

Galima kalbėti apie neapykantos ir keršto jausmus viskam, kas susiję 
su Lietuva. Galima kalbėti apie prakeiksmus, kuriuos širdyje kiekvienas 
iš mūsų taria tai Lietuvai, kuri savo rankomis išnaikino Lietuvos žydiją. 
Tekrenta prakeikimas ant Lietuvos ir jos sūnų, kurie žydų tautai didžiau- 
sio išmėginimo laikais į nugarą įsmeigė durklą. 

Štai kodėl man taip keistai atrodo sustiprinti policijos būriai gete lie- 
tuvių nepriklausomybės dienos išvakarėse. Kai praeitą trečiadienį bu- 
vau mieste ir pamačiau vėjyje besiplaikstančias lietuvių nacionalines vė- 
liavas — vienintelė vokiečių leista demonstracija - galvoje man sukosi 
visokių minčių: vėliavos buvo iškeltos ant žydų darbu ir prakaitu pasta- 
tytų namų. Kur jie dabar tų namų savininkai, daugelį metų buvę ištikimi 
Lietuvos piliečiai? Dabar žydų namuose gyvena lietuviai; jie naudojasi 
žydų baldais ir vilki žydų drabužiais. Kauno senamiestyje pilna žmonių. 
Žydų namai ir butai neliko tušti, tačiau jų teisėtų savininkų nebėra gyvų. 

Žydų, nepaprastai prisirišančių prie to, ką pastato ir sukuria, nebėra. Ką 
dar mums rengia ateitis? Ir ką čia veiks keli likę gyvi žydai? 

Šiandien lietuviams uždrausta džiaugtis, demonstruoti. Jie priversti 
slėpti savo jausmus. Dabar jie pradeda jausti savo naująją situaciją. 
Toks yra žydų neapkentėjų likimas. Šiomis dienomis neturiu jiems ki- 
tokių jausmų. 

Tokios mintys sukosi galvoje, kai regėjau ant žydų namų Kaune iškel- 
tas lietuviškas vėliavas. 

Rytą į Tarybos būstinę atvyko Mileris ir Hermanas. Ilgai kalbėdama- 
sis su Tarybos nariais Mileris paaiškino (reikia pažymėti, santūriu ir ko- 
rektišku tonu), kad Vokietijoje dabar didžiausios pajėgos skiriamos dar- 
bui. Atšaukti visi lyties ir amžiaus apribojimai. Tas pats galioja ir getui. 
Visa darbo jėga privalo būti sutelkta gamybai, ir tą darbo jėgą reikia kuo 
griežčiausiai naudoti pagal darbininkų sugebėjimus, amžių ir fizinę būk- 
lę. Kiekvienas geto gyventojas privalo prisidėti prie bendro darbo. Šiam 
tikslui būtina sukaupti visą turimą ir patikimą informaciją apie kiekvie- 
ną geto gyventoją. Rygos gete, pavyzdžiui, nebėra lyties ir amžiaus apri- 
bojimų. Tokią pat sistemą būtina įvesti ir Kauno gete. Rygos gete vyrai 
gyvena atskirai nuo šeimų.3 Čia tokios tvarkos įvesti neplanuojama, nes 
manoma, kad tai vargu ar padidins našumą. Viskas liks taip, kaip buvo 
iki šiol. Jis, Mileris, užtikrins geto gyventojams, ypač darbininkams, ge- 
resnę mitybą. Su sąlyga, kad bus didesnis skaičius darbininkų, tarp jų 
jaunimo ir moterų. 

Hermanas pridūrė, kad kai kuriose vietose darbo diena tęsiasi tik iki 
2-os valandos dienos. Šitaip toliau nebus. Darbininkai turi būti užimti 
visą dieną. Taip pat būtina padidinti dienos normas dirbantiesiems pagal 
išdirbį. 

Kitą sekmadienį visi geto gyventojai užpildys Hermano sudarytas an- 
ketas. Duomenys apims darbininko pavardę, profesiją, darbo vietą, lytį, 
amžių, darbo kortelės numerį ir kitas detales. Šios anketos padės geriau 
panaudoti darbo jėgą. 

Tokio pobūdžio registracija buvo atlikta praeitais metais, tačiau ne- 
tiksliai. Žmonės tada galvojo, kad apklausa susijusi su „akcija“ ar depor- 
tacija iš geto. Dėl to geto gyventojai pateikė melagingas žinias apie savo 
profesiją, amžių ir kt. Turime jiems paaiškinti, kad šį kartą apklausa su- 
sijusi vien tik su darbo jėgos paskirstymu ir niekam neleidžiama vengti 

darbo prievolės. Net turinčios vaikų motinos privalo eiti į darbą. Padėtis 
Vokietijoje niekuo nesiskiria. Atsisakantieji dirbti pateks į kalėjimą. 

Pokalbis vyko prie Tarybos pirmininko rašomojo stalo. Vienoje pusė- 
je sėdėjo Mileris ir Hermanas, kitoje - Garfunkelis, Goldbergas, Levi- 
nas ir aš. Tokį vokiečių ir žydų susitikimą draudžia nacių įstatymai, bet 
Mileris pasiūlė sėsti kartu su juo už stalo. 

Mileris susirinkimo pradžioje paklausęs Leviną: kas jis toks ir ką jis 
dirba. Jis pirmą kartą pamatė Leviną.+* Mileris pasiteiravo apie dr. Elke- 
są ir išreiškė nepasitenkinimą, kad jis nedalyvauja susirinkime. Mileris 
pasakė - lyg pats sau, lyg ir kitiems susirinkusiems - kad jam reikia žmo- 
nių, sugebančių tvarkyti reikalus, o ne senių, kurie dar ir serga. Mes pa- 
aiškinome jam, kad dr. Elkesas - svarbus žmogus, turi didžiulį autorite- 
tą tarp geto gyventojų ir dalyvauja visose diskusijose. Jis žino viską, ir 
niekas nedaroma be jo pritarimo. 

Abu vokiečiai išvyko. Nuėjome pas dr. Elkesą pranešti jam apie nau- 
jas anketas. Čia buvo ir Lipceris. Atsižvelgdamas į neseniai buvusią įtampą 
mūsų santykiuose su Lipceriu dr. Elkesas pasinaudojo proga ir paskel- 
bė, kad netrukus įvyks specialus susirinkimas Lipcerio ir žydų atstovų 
Tarybos santykiams aptarti. O dabar kiekvienas privalo dirbti drauge su 
visais. Nuspręsta įpareigoti Tarybos gyventojų registracijos skyrių orga- 
nizuoti apklausą. 

Pavakare nuėjau į miestą susitikti su Fyrteliu. Įteikiau jam sąrašą dar- 
bininkų, kurie negauna maisto mieste, ir sąrašą geto darbininkų, kurie 
nepakankamai aprūpinami maistu. Gete iš viso dirba 1500 Žmonių, sa- 
vivaldybės darbo brigadose - 600 žmonių. Šie skaičiai Fyrteliui pasirodė 
per daug dideli. Jis pažadėjo išnagrinėti reikalą ir priimti atitinkamą 
sprendimą. 

! Lietuvos Taryba, įkurta 1917 metų rugsėjį, kai kraštas buvo vokiečių okupuotas, 
paskelbė Lietuvos nepriklausomybę 1918 metų vasario 16 dieną. 1918 metų rugsėjį 
vokiečių kariuomenė pasitraukė, ir Lietuva buvo nepriklausoma respublika iki So- 
vietų Sąjungos okupacijos 1940 metų birželį. 

2 Zydų autonomija buvo įtraukta į Lietuvos konstituciją 1922 metais. Ji apėmė nepri- 
klausomą žydų kultūrą, kalbą, socialinę rūpybą, mokesčius. Keli Žydai įvairiose Lietu- 
vos vyriausybėse buvo ministrai ar ministrų pavaduotojai. Tačiau po 1926 metų žydų 
autonomija buvo sistemingai mažinama. 

3 Po didžiųjų vokiečių „akcijų“, vykusių 1941 metų lapkričio pabaigoje-gruodžio pra- 
džioje, Rygoje išliko gyvi apie 4000 vyrų ir 200 moterų; juos privertė gyventi skirtin- 
gose darbo stovyklose. Tačiau kiti žydai, deportuoti į Rygą iš Reicho, vis dar gyveno 
kartu. 1943 metų liepa ir juos išskirstė į skirtingas stovyklas. 


1943 


4 Cvi (Hiršas) Levinas buvo neoficialus Tarybos narys nuo 1942 metų rugpjūčio 6 
dienos, kai vokiečiai sumažino Tarybos sudėtį. Tai, kad Levinas dalyvavo susitikime 
su Mileriu ir Hermanu, liudija apie laisvesnę Tarybos ir abiejų vokiečių santykių 
atmosferą. 


1943, vasario 18 


Vakar įvyko diskusija dėl vaikų skyriaus problemų. Neseniai įsiplies- 
kė dr. Zacharino, sveikatos skyriaus vadovo, ir dr. Segalio, socialinės pa- 
galbos skyriaus vadovo, ginčas dėl to, kas rūpinsis penkiolika ar šešioli- 
ka našlaičių, vienintelių išlikusių iš vaikų palatos ligoninėje, kurią vokie- 
čiai padegė 1941 metais. 

Seneliai (nesergantys) oficialiai laikomi lėtiniais ligoniais. Ligoninės 
apgaulė, jos ginamoji, jei norite, funkcija buvo gyvybiškai būtina nuo ta- 
da, kai vokiečiai padegė ligoninę dėl ten buvusių infekcinių ligonių. Ta- 
me gaisre žuvo 180 vaikų ir kūdikių. 

Aštuoni ar dešimt vaikų per stebuklą išvengė liepsnos. Negalėjome 
palikti šių vaikų be kokios nors prieglaudos ar vaikų namų, lygiai kaip ir 
senelių negalėjome palikti be senelių namų. Tačiau kiekvienam buvo aiš- 
ku, kad jei mes įkursime tokias specialias įstaigas vaikams ir seneliams, 
vokiečiai be mažiausios dvejonės pasiųs visus tų įstaigų gyventojus į De- 
vintąjį fortą. 

"Taryba siekė kaip įmanoma mažinti ir net uždaryti įstaigas, oficialiai 
užsiimančias socialine veikla. Ne kartą į Tarybą buvo atėję geto gyvento- 
jai prašyti, kad būtina sukurti kažkokią vietą vienišiems našlaičiams, li- 
kusiems po daugelio „akcijų“. Jeigu mes negyventume tokiomis šiurpio- 
mis sąlygomis, kai gete siaučia baimė, niekas neginčytų tokio pasiūlymo. 
Tačiau, Tarybos požiūriu, esamomis aplinkybėmis vardan tų vaikų gero- 
vės geriausia išsklaidyti juos po daugelį šeimų, o ne sutelkti į vieną vietą 
vienos įstaigos globon. 

Vėliau, kai su tuo susijusios aistros aprimo, Taryba nusprendė siekti, 
kad tie vaikai turėtų įtėvius. Tuo tikslu pradėta informacijos kampanija. 
Gete buvo tėvų, kurių vaikai žuvo ar prieš pat karą išvyko atostogauti ir 
nesugrįžo. Buvo gete ir jaunų bevaikių porų. Tad turėjome tikslą, kad 
viena įtėvių šeima įsūnytų vieną vaiką. Jei pavyktų, įvaikinimas panai- 
kintų vaikų be šeimų rūpestį ir jie patektų į meilės ir globos aplinką. 

Šis sprendimas apėmė vaikus nuo trylikos iki penkiolikos metų. Vai- 
kams nuo vienerių iki ketverių metų apsaugoti reikėjo imtis specialių 

priemonių. Steigti jiems vaikų namus buvo pavojinga. Todėl nutarta apgy- 
vendinti juos ligoninėje, vaikų palatoje. Jeigu kas klausinėtų, visada būtų 
paranku pasiteisinti: tai sergantys vaikai, laikinai paguldyti į ligoninę. 

Tačiau reikėjo rasti ir kažkokį formalų įteisinimą. Kadangi ligoninėje 
jau buvo vaikų palata, praktiškai buvo įsteigta nauja palata našlaičiams, 

Ilgainiui susiformavo status guo: našlaičiais de jure rūpinosi sociali- 
nės pagalbos skyrius, bet de facto juos prižiūrėjo sveikatos skyrius. 

Tuo metu atsirado vaikų globėjas Margolis. Jis vadovavo poskyriui, 
telkiančiam darbininkus į darbo brigadas. Margolis - labai stiprus žmo- 
gus. Kadangi pagal savo pareigas jis daug valandų praleidžia prie geto 
vartų, gali parūpinti nemažai maisto produktų ir kitų dalykų. Tad jis ap- 
siėmė tiekti maistą našlaičių palatai. Kaip žmogus, atsakingas už vaikų 
maistą, jis nori būti tikras, kad gėrybės iš tiesų pasiekia vaikus. 

Dr. Zacharinas yra atsakingas asmuo, bet dėl įvairių priežasčių ne- 
populiarus. Margolio tikrinimas, kaip skirstomas maistas vaikams, sukė- 
lė jo įniršį. Kartą dr. Zacharinas atėjo pas mane išsiaiškinti formaliosios 
tvarkos pusės: kas atsako už našlaičių palatą, jis ar dr. Segalis? Pasakiau 
jam, kad oficialiai vaikais rūpinasi socialinės pagalbos skyrius, kuris, be 
viso kito, samdo ir aukles. O dėl vaikų maisto priežiūros, tai kai Taryboje 
susikaupdavo didesnis vaikams skirto maisto kiekis, mes nugabendavo- 
me jį moteriai, tvarkančiai našlaičių palatą nė nepagalvodami pranešti 
apie tai dr. Zacharinui. 

Dėl maisto tiekimo našlaičiams buvo sušauktas susirinkimas. Jame 
dalyvavo dr. Zacharinas, dr. Segalis, Margolis ir kiti. Dr. Zacharinas pa- 
reiškė, kad dr. Segalis dalyvauja kaip svečias ir neturi teisės kištis į dis- 
kusiją. Jis pareikalavo Tarybos aiškiai nustatyti, kuri įstaiga atsakinga už 
našlaičius. Jis pabrėžė, kad iki tol už našlaičius buvo atsakingas jis. Po to 
paklausė, kur visi atsakingi žmonės buvo šaltais žiemos mėnesiais. Ko- 
dėl jie nepasirūpino malkomis ar maistu? Kodėl jie atėjo dabar, kai san- 
dėliai pilni maisto? 

Dr. Segalis atsakė, kad tiekė našlaičiams maistą per visą kalbamąjį 
laikotarpį pagal socialinės pagalbos skyriaus galimybes. Jo nuomone, ge- 
riausiai parengta rūpintis tais vaikais įstaiga yra socialinės pagalbos sky- 
rius. Todėl jis yra įsitikinęs, kad atsakomybė už tuos vaikus ir jų priežiū- 
ra, taip pat ir medicininė, turėtų tekti šiam skyriui. 

Ta proga dr. Bermanas! ir dr. Segalis aptarė dr. Golach 2 veiklą. Ji 
yra ambicinga moteris ir dažnai sukelia ginčus. Dažniausiai tie ginčai 
kyla dėl moters, atsakingos už mitybą ligoninėje. Ji gauna produktus iš 
Margolio, kuris liepia padalyti juos tik našlaičiams. Kartais ji gauna ki- 
tokį ar net priešingą nurodymą, ir tada kyla ginčai, kuriuos labai sunku 
išspręsti. Dėl šitų ginčų dr. Zacharinas įsakė atleisti už mitybą ligoninėje 
atsakingą moterį. 

Taigi pagrindinis klausimas yra toks: kam priklauso našlaičių palata? 
Ir dr. Zacharinas, ir dr. Segalis turi tai aiškiai žinoti. 

Lipceris taip pat įsikišo į ginčą. Jis su niekuo iš Tarybos nepasitarė — 
toks jau jo įprotis. Jis pasiuntė sveikatos skyriaus vadovui laišką, kuria- 
me parašė, kad jis, Lipceris, reikalauja, jog sveikatos skyriaus darbuoto- 
ja ponia Sovacki tęstų darbą ir kad jis tikisi, jog į jo reikalavimą bus atsi- 
žvelgta. Po laišku buvo parašas: „B.Lipceris, vokiečių saugumo policijos 
įgaliotas ir žydų brigados gestape vadas“. 

Gavęs tokį laišką dr. Zacharinas labai įsižeidė. Dr. Elkesas taip pat 
labai supyko dėl Lipcerio laiško ir jo turinio. Tai dar vienas atvejis, kai 
Lipceris kišasi į Tarybos reikalus iš anksto su jos vadovais nepasitaręs. 
Dr. Elkesas sutarė su Lipceriu, kad galutinis kompromisas bus pasiektas 
artėjančiame Tarybos posėdyje. 

Mums pranešė, kad Lipceris buvo parašęs kitą laiško Zacharinui va- 
riantą. Jis buvo suformuluotas kaip įsakymas: „Gestapo vardu įsakau, 
kad ponia Sovacki liktų savo pareigose“. Vieno iš savo vyrų patartas Lip- 
ceris pasiuntė santūresnį laišką. 

Dr. Elkesas pasakė Lipceriui, kad pasibaigus geto laikotarpiui jis ne- 
benaudotų tokio titulo: „Veikiantis vokiečių saugumo policijos ir gesta- 
po vardu“. Kam jam reikia taip apsiskelbti? Dr. Elkesas esąs tikras, kad 
šie titulai neteikia Lipceriui tos jo siekiamos pagarbos. Lipceris suprato 
šio ginčo reikšmę ir paprašė dr. Elkesą taip sutvarkyti reikalus, kad ant 
jo, Lipcerio, vardo ir pareigų nekristų dėmė. Dr. Elkesas pažadėjo pra- 
šymą įvykdyti. ' 

Garfunkelis šiandien lankėsi ligoninėje ir našlaičių palatoje. Jis pa- 
darė išvadą, kad tas dvi įstaigas reikia atskirti. Garfunkelis pasiūlė ati- 
duoti našlaičių palatą socialinės pagalbos skyriui ir pasikliauti Dievu, 
teisiančiu visus žmones. 

Diskusijos metu mums pranešė, kad prieš kelias dienas žmonės, ne- 
pasisakę savo pavardžių, atnešė ir paliko ligoninėje ką tik gimusį kūdikį. 

Jis prižiūrimas, bet nėra garantijos, kad išgyvens. Jeigu jis išgyvens, var- 
das jam jau paruoštas: antrasis Gedeonas. 

Prieš metus netoli geto vartų rado naujagimį. Jį atidavė į ligoninę. 
Ten jį prižiūrėjo, „ir jo vardas Izraelyje buvo Gedeonas“. Tai buvo pir- 
masis, biblinis Gedeonas. Turime vilties, kad netruks ateiti trečiasis Ge- 
deonas. 

Šiandien Taryboje įvyko susirinkimas daržininkystės klausimu. Mies- 
to komisaro administracija pasiūlė, kad mes įdirbtume visas ariamąsias 
žemes, esančias geto ribose. Tačiau mums stinga sodininkystės įrankių, 
sėklų ir kt. Aš apsiėmiau parūpinti tų dalykų per Fyrtelį iš miesto komi- 
saro administracijos. 

Didelis klausimas - iš kur gausime arklių suarti dvidešimt septyniems 
hektarams žemės. Kita problema: saugoti laukus ir nuimti derlių. Norė- 
tume išvengti pernykštės patirties, kai buvo nuimta tik maža derliaus 
dalis.3 Ši nesėkmė paliko gėdos dėmę ant daržininkystės padalinio, ne- 
paisant nemažų jo laimėjimų. Šiais metais privalome imtis ypatingų pa- 
stangų, kad išvengtume dar vienos nesėkmės. Perdavėme šį sprendimą 
daržininkystės padalinio darbininkams, o svarbiausia - daržininkystės pa- 
dalinio vadovui agronomui Kelzonui. 

! Dr. Mošė Bermanas vadovavo ligoninei, kuri buvo įsteigta gete 1941 metų pabaigo- 
je po to, kai vokiečiai sudegino infekcinę ligoninę. Jis taip pat aktyviai dalyvavo 
Tarybos sveikatos skyriaus veikloje. Prieš karą jis vadovavo Lietuvos karo ligoninei 
ir buvo Lietuvos kariuomenės štabo viršininko generolo Zukausko asmeninis gydy- 
tojas. 

2 Dr. Roza Golach, geto pediatrė. 

3 1942 metų vasarą alkani geto gyventojai išgrobstė derlių anksčiau, negu jis prinoko. 


1943, vasario 19 


„Budėkime! Vakarams gresia pavojus!“ Su tokia antrašte šiandien 
išėjo pagrindinis Kauno laikraštis, kuriame spausdinamas paskutinės Ge- 
belso kalbos visas tekstas. Ją perskaičiusius geto gyventojus apėmė dide- 
lis nerimas. Savo kalboje Gebelsas greta kitų dalykų sakė štai ką: „Žydai 
yra pasaulinio blogio sėkla; jie yra šėtonas, stumiantis Vakarų civilizaci- 
ją į pražūtį; per juos į Vakarų civilizaciją skverbiasi irimo ir naikinimo 
jėgos; jie kursto chaosą pasaulyje. Krokodilo ašaros, liejamos užsienyje 
dėl žydų persekiojimo vokiečių okupuotose teritorijose, nesutrukdys 
Vokietijai įgyvendinti jos planų ir idėjų. Priešingai, Vokietija su dar di- 

desniu pasiryžimu sieks savo tikslo ir tokiomis priemonėmis, kokių tik 
prireiks, kad įgyvendintų savo planą visiškai išnaikinti žydiją“.! 

Neapykanta žydams iki šiol nebuvo pademonstruota taip aiškiai, kate- 
goriškai ir be jokios gėdos. Svarbu pažymėti, kad šį kartą neapykanta 
žydams buvo išsakyta be jokių priešiškų pareiškimų Jungtinių Valstijų ar 
Anglijos atžvilgiu, tartum Gebelsas būtų nusprendęs palikti atviras du- 
ris susitvarkyti su šiom dviem jėgom. 

Kiek kartų mes jau girdėjome tokias kalbas? Kiek kartų jau žadėtas 
mūsų visiškas išnaikinimas? Mes beveik pripratome prie tokių kalbų. 
Tačiau vėl iš naujo išgirsta tokia žiauri kalba sukrečia mus. Kiekvieną 
kartą, kai tai girdime, mūsų dar nespėjusios užgyti žaizdos vėl atsiveria 
ir mes vėl išvystame „akcijas“, egzekucijas, Devintąjį fortą, masinius ka- 
pus. Kas gali visa tai užmiršti? 

Šios dienos pokalbį su Lipceriu, įvykusį dr. Elkeso kabinete, tarsi už- 
gožė naujos mums iškilusios grėsmės šešėlis. Susirinkusieji priima tą grės- 
mę rimtai, nors jie iš visų jėgų stengiasi atgauti savo stiprybę. 

Kalbėjome apie Lipcerio ir Tarybos santykius arba, tiksliau tariant, 
apie Lipcerio požiūrį į pagrindines žydų įstaigas gete. Įspūdžiai iš šios 
dienos Gebelso kalbos įsipynė į pokalbį. Lipceris - labai nedidelio mas- 
to politikas ir jo pajėgumas suprasti vadovų ir politikų kalbos prasmę 
dar menkesnis už jo politinius sugebėjimus. Tačiau jis pakankamai gir- 
dėjęs apie grasinimus žydams. Pagaliau jis dirba pas patį šėtoną. Žydus 
kasdien varo į jo darbo vietą ir kankina - tie kankinimai gestape labai 
aiškūs. Daugelis Žydų iš tos vietos iškeliauja į savo paskutinę lemtį. Lip- 
ceris dažnai dalyvauja tokiuose įvykiuose. Jis būna ten kaip „jų žmogus“. 
Bet jis taip pat žino, kad dažnai gestapas pasitenkina šauksmais ir pra- 
keiksmais. Taip pat jis žino, kad didžių vyrų kalbos ne visada paveikia 
tuos, kurie atlieka purviną darbą gestape. Neretai jie apatiškai klausosi 
ugnį ir žaibus svaidančių kalbų. Todėl, sako Lipceris, čia nėra nieko nau- 
ja. Visa tai tik žodžiai. Tačiau sunku patikėti, kad Gebelsas plepa tuščiai. 
Neverta menkinti šito vyro ar jo kalbų. 

Šios dienos kalba atviresnė už ankstesnes. Dalykai išdėstyti aiškiai. 
Šiandien mes žinome tai, ko nežinojo 1941 metų spalio 28-osios kanki- 
niai ir apie ką mes patys ilgą laiką nenutuokėme: mūsų priešas žlunga ir 
kasdien gali atsitikti tai, kas pakeis visą situaciją. Mūsų išgelbėjimas gali 
ateiti visiškai netikėtai. 

Vakare, kai susėdame aplink stalą mažame dr. Elkeso kabinete, kiek- 
vieno iš mūsų prašoma kalbėti tiesiai ir atvirai. Tokiais atvejais, sako 
dr. Elkesas, turime kalbėti ne apie konkrečius klausimus, o diskutuoti 
apskritai apie viską. Žinoma, diskutuoti yra apie ką. Ilgainiui susikaupė 
daug medžiagos apie mūsų bendruomenės vadovų tarpusavio santykius 
ir mums reikia aptarti tų santykių prigimtį, kokią įtaką jie daro mūsų 
veiklai. Pirmos svarbos klausimas yra Lipcerio ir Tarybos narių santy- 
kiai. Pastaruoju metu šie santykiai labai įtempti. Šis apsvarstymas reikalin- 
gas tam, kad daugiau nebekiltų mūsų ir Lipcerio ginčų, kaip kad dėl te- 
lefono, kad neišryškėtų vėl nuomonių skirtumai dėl klausimų, kuriuos 
turi spręsti Taryba. 

Susirinkime Garfunkelis pasakė, kad Lipceris turi sukaupti daug drą- 
sos ir išklausyti kitų požiūrį. Jis nebūtinai turi sutikti, bet privalo klausy- 
ti, o ne „kunkuliuoti“ išgirdęs kitų nuomonę. Lipceris mums turi pasaky- 
ti štai ką: koks jo požiūris į Tarybą? Ar jis, Lipceris, laiko save esančiu 
aukščiau už Tarybą? Jei taip, mes turime tai žinoti. O jeigu jis nemano 
esąs aukščiau už Tarybą, reikia rasti būdą derinti mūsų veiklą, sugalvoti 
mūsų partnerystės modus operandi. Šiuo atveju jis privalo atsižvelgti į 
mūsų nuomonę ir mums svarbius dalykus. Turime atsikratyti naštos, kad 
mūsų ryšiai taptų glaudesni ir draugiškesni. 

Lipceris atsakė į mūsų klausimus. Jis pareiškė nesąs aukščiau už Ta- 
rybą, net jeigu jo darbas yra kasdien pranešti darbdaviams apie įvykius 
gete ir Taryboje. Jis nesinaudoja savo valdžia, kad ką nors pajungtų sau. 
Jis nori bendradarbiauti. Jis nesutinka su vertinimu, esą jo veikla prie- 
šiška Tarybai. 

Tada Garfunkelis pasakė, kad nėra prasmės suvedinėti Lipcerio ir 
Tarybos sąskaitų. Taryba yra sudariusi sąrašą klaidų ir neteisybių, kurias 
anksčiau yra padaręs Lipceris, tačiau turime kalbėti apie ateitį, o ne apie 
praeitį. Jis paminėjo Hiršo Levino atvejį kaip Lipcerio požiūrio į drau- 
gus pavyzdį. Lipceris buvo supykęs ant Levino ir uždraudė jam įžengti į 
Tarybos būstinę, grasindamas už nepaklusnumą areštuoti. Tai atsitiko, 
kai nesutapo jų nuomonės dėl kažkokios smulkmenos. Galų gale du vy- 
rai pasiekė kompromisą. 

Dr. Elkesas apibendrino diskusiją išreikšdamas viltį, kad šios dienos 
pokalbis išgrynins atmosferą, kad jis sudarys sąlygas bendradarbiauti mū- 
sų laukiančiomis sunkiomis dienomis. Tai įsakmi būtinybė, ypač turint 

galvoje didelį mums gresiantį pavojų, apie kurį girdėjome šiandien. Tu- 
rime būti vieningi ir žinoti, kaip vertinti kiekvieno žmogaus veiksmus. 

Man atrodo, kad mūsų argumentai nepasiekė Lipcerio sąmonės. Jis 
paprasčiausiai nepajėgus jų suvokti. Daugeliu atvejų jis net nesupranta, 
kad ką nors įžeidžia. Lipceris jau yra tokio amžiaus, kai nebegali pasi- 
keisti į geresnę pusę. Mes jaučiame tai kiekvieną akimirką ir kiekviena- 
me žingsnyje. Lipceris lieka Lipceris. 

Ši problema sudaro dalį geto problemų ir nėra jau tokia nereikšminga. 


! Ši kalba 1943 metų vasario 18 dieną perskaityta vokiečių tautai per radiją. 


1943, vasario 22 


Šeštadienį (užvakar) anksti atsikėliau ir nuėjau pas Milerį. Geto žmo- 
nės po Gebelso kalbos vėl bijo dėl savo gyvybės. Būtinai reikia sužinoti 
ar, tiksliau sakant, pajusti nuotaikas miesto komisaro būstinėje. 

Užėjęs į kabinetą Milerį išvydau taikiai nusiteikusį, nemėginantį ieš- 
koti priekabių. Padariau išvadą, kad ko! kas viskas yra kaip buvę. Jis taip 
pat davė man viską, ko prašiau: leidimą gauti sėklų ir leidimą atsiimti 
daržininkystės reikmenis, kokius šiandien naudoja ūkininkai krikščionys. 
Be to, Mileris sutiko pasimatyti su dr. Elkesu Tarybos būstinėje. 

Dr. Elkesas jau aštuonis mėnesius serga; aštuonis mėnesius jis nėra 
buvęs Tarybos būstinėje. Dėl šios priežasties jis dar nėra susitikęs su Mi- 
leriu. Mileris kelis kartus dėl to priekaištavo ir todėl aš suorganizavau šį 
susitikimą. Dr. Elkesas lauks Milerio šiandien Tarybos būstinėje. 

Kai Mileris prieš pat man išeinant paklausė, ar gatavas jo užsakytas 
žiedas, buvau visiškai tikras, kad Gebelso kalba nereikš greitos nelaimės. 

Nuėjau pas Fyrtelį. Ir čia nepastebėjau jokių pasikeitimų į bloga. Pra- 
eitą šeštadienį jis prašė šiandien užeiti. Jis nori, kad jam gete pasiūtų 
kostiumą. Visi šie ponai pasistengia, kad jų poreikiai būtų tenkinami iš 
valdiškos kišenės. Atrodo, Vakarų sostinėms ir vokiečių piliečiams na- 
muose skirtos patriotinės kalbos mažai domina vokiečių pareigūnus oku- 
puotuose kraštuose. 

Kai atvykau į miesto komisaro būstinę, Fyrtelis jau laukė manęs su 
medžiaga savo kostiumui. Jis padavė man medžiagą. Net pamiršo savo 
pažadą duoti šiandien sėklų mūsų daržams. 

Ne tik šie mano paminėti ponai mėgsta tenkinti savo asmeninius po- 
reikius. Taip elgiasi visi vokiečių pareigūnai. Tokia pat padėtis ir gesta- 

pe, ir bet kurioje kitoje vokiečių vadovaujamoje įstaigoje ar įmonėje. Jie 
naudojasi savo tarnyba, kad praturtėtų. Kiekvieną dieną jie siunčia siun- 
tinius namo, į Vokietiją. 

Kai šeštadienį grįžau iš miesto ir perdaviau savo įspūdžius iš susitiki- 
mų su vyresniaisiais vokiečių pareigūnais, visi pajuto palengvėjimą. Ta- 
rybos nariai galėjo bent kiek atsikvėpti. Jeigu situacija tokia, galima ti- 
kėtis geresnių dienų. 

Šiandien atėjo Mileris į Tarybos būstinę pokalbiui su dr. Elkesu. 
Dr. Elkesas atsiprašė, kad dėl ligos negalėjo susitikti su Mileriu anks- 
čiau. Mileris pasidomėjo dr. Elkeso liga ir paklausė, ar jis pajėgus tvar- 
kyti reikalus. Ta proga Mileris parodė dr. Elkesui savo koją; jis irgi ken- 
čiąs skausmus. 

Tada pokalbis pakrypo prie bendrųjų dalykų. Mileris sakė žinąs, kad 
dauguma geto gyventojų turi sukaupę didelius kiekius malkų, net daugiau 
negu mieste. Tas pats ir su kitomis gėrybėmis. Šiais metais jis buvo užmer- 
kęs akis į daugelį dalykų gete. Tačiau kitais metais jis nieko neleisiąs įnešti 
pro geto vartus. Jis pats asmeniškai prižiūrėsiąs maisto tiekimą getui. 

Mileris patarė dr. Elkesui, kaip gydytojui, atkreipti dėmesį į sanita- 
rines sąlygas gete. Dr. Elkesas taip pat turi paaiškinti vokiečiui iš miesto 
komisaro administracijos, vadovaujančiam vaistų skyriui, jog reikia pa- 
didinti vaistų tiekimą getui, kad nekiltų epidemija. Jeigu kils epidemija, 
getas turės būti uždarytas. 

Pokalbiui artėjant prie pabaigos dr. Elkesas padėkojo Mileriui už jo 
vizitą. „Noriai tai darau - tai man malonumas“, - atsakė svečias. Mileris 
buvo patenkintas. Jam pristatė Tarybos pirmininką. 

Vakar darbo skyrius pagal šeimų korteles pradėjo geto gyventojų 
registraciją. Kiekvienos šeimos galva ar kas nors iš šeimos turi prisistaty- 
ti į darbo skyrių ir užregistruoti visus šeimos narius. Vokiečiai nori Žino- 
ti, kiek šeimos narių eina į darbą ir ar yra nedirbančių šeimos narių. 

Iki šiol vokiečių darbo tarnyba turėjo sąrašą tik darbininkų, o ne visų 
geto gyventojų. Dabar Hermanas nori gauti išsamias Žinias apie visus 
žydus, todėl turi registruotis visi šeimos nariai. 

Mes Taryboje žinome, kaip atrodys naujasis sąrašas; mums jis visiškai 
nepatinka, nes gete daug šeimų, kurias sudaro viena moteris ir trys maži 
vaikai, ir nėra nė vieno darbininko. Vokiečių akimis tokios šeimos nerei- 
kalingos, nes, vokiečių nuomone, jos nieko negali duoti. Dar yra šeimų, 
kur tėvams per šešiasdešimt metų ar su ligoniais ir invalidais; jie taip pat 

negali eiti į darbą. Be šitų žmonių, gete dar yra asmenų, kuriuos manė- 
me netikslinga įtraukti į darbininkų sąrašus - mokytojų, menininkų ir 
kitų gerbiamų žmonių, mūsų laikytų netinkamais vergiškam darbui. 

Kad išvengtume liūdnų pasekmių, nusprendėme pirmiausia „sukurti 
naujas šeimas“. Jeigu, pavyzdžiui, tame pačiame bute gyvena du jauni 
dirbantys vyrai, o gretimame - moteris su dviem vaikais, jie bus perkelti 
į vieną butą, t. y. bus sukurta nauja penkių asmenų šeima, kurios du na- 
riai dirba, o kiti trys — ne. Tačiau mums buvo aišku, kad net ir po tokių 
kombinacijų liks šeimų, kurios bus vertinamos kaip nedarbingos. 

Šiandien šiuo reikalu Taryboje buvo posėdis. Svarstėme, ką turime 
daryti, kad pagerintume darbininkų sąrašą. Pirmiausia priėjome prie iš- 
vados, kad turime į darbininkų sąrašą įtraukti iki šiol nedirbusius, bet 
pajėgius dirbti vyrus ir moteris. Štai, pavyzdžiui, gete daug nedirbančių 
moterų, nes iki šiol vokiečiai reikalavo daugiausia vyrų ir tik kelių mote- 
rų. Mėginome pasiųsti į darbą daugiau moterų, bet mums nelabai sekė- 
si. Kad į darbo sąrašus galėtume įtraukti daugiau moterų, įvedėme pa- 
kaitines darbo dienas: vienos moterys dirba tris dienas, kitos - likusias 
savaitės dienas. 

Vokiečių pareigūnai nuolat reikalavo, kad mes siųstume vyrus į vo- 
kiečių kariuomenei produkciją gaminančias įmones, o moterims duotu- 
me darbo pačiame gete. Galų gale nusprendėme įkurti komisiją ir jai 
pavesti perkelti gete dirbančius vyrus į įvairias darbo vietas mieste ir 
gete surasti darbo moterims. Turėjome planą išplėsti geto dirbtuves ir į 
jų darbą įtraukti paauglius bei paaugles. 

Po pietų nuėjau pas Obstą. Įteikiau jam pranešimą apie pastaruoju 
metu mūsų gautą bulvių kiekį - apie 100 tonų. Tokia Žinia labai sutrikdė 
Obstą. Jis sušuko: „Neteisingi skaičiavimai. Mes siuntėme jums 150 to- 
nų. Taip man sakė hauptšarfiureris iš geto vadovybės. Jūs mane apgaudi- 
nėjate. Bulves pavogė darbininkai. Geto svarstyklės ir svarsčiai netikę. 
Jūs, žydai, visada mane apgaudinėjate. Kur dingo 50 tonų?“ 

Mėginau išaiškinti Obstui, kad daugiau kaip 100 tonų bulvių mes ne- 
gavome ir kad visus gaunamus kiekius deramai sveriame ir užregist- 
ruojame. Obstas atsisakė klausytis mano aiškinimų. Jis pasakė ketinąs 
apie tai pranešti Mileriui. 

Iš esmės Taryba dėl to niekuo dėta. Pats hauptšarfiureris privalo kon- 
troliuoti mums siunčiamus maisto kiekius. Jis turi pasverti bulves ir įteikti 
paskyrą, kurią mes turime pasirašyti; ir taip dėl viso gaunamo maisto. 

Norėjau išeiti, bet Obstas nepaleido. Vėl riksmai, šauksmai ir keiks- 
mai. Pagaliau man pavyko su juo išsiskirti. Apie bulves pasakiau Tary- 
bai, kad mūsų broliai žydai nepajėgė įveikti pagundos atidėti į šalį šiek 
tiek bulvių sau. Tačiau Tarybos atstovai sverdavo ir stropiai bei tvarkin- 
gai registruodavo bulvių siuntas, pasiekiančias mūsų sandėlį. 

Vakar Tarybos būstinėje pasirodė Lipceris; po mūsų nemalonaus kivir- 
čo dėl telefono mes sudarėme paliaubas. Jis atėjo prašyti mažos paslaugos: 
šalia namo jam reikią mažo priestatėlio, kuriame būtų tualetas. Tuoj pat 
persiunčiau jo prašymą namų remonto padaliniui. Šiandien Lipcerio bute 
įvestas telefonas. Mes pavargome ginčytis su juo. Vakar vakare aplankiau 
Lipcerį jo namuose parodyti, jog mūsų tarpusavio santykiai yra geri. 

Getą apėmė nauja psichozė. Gyventojai namuose rengiasi slėptuves. 
Atrodo, viršų paėmė pesimistai su savo baimėmis dėl naujų „akcijų“. Aš 
taip pat ėmiausi šito darbo, nors netikiu, kad nelaimės valandą tai mane 
išgelbės. Negandos slepiasi po įvairiais apdarais ir visados užklumpa ta- 
ve nepasiruošusį. 

Tad aš susiradau mūsų Faivčiką! ir paklausiau, kaip reikėtų gelbėtis 
ištikus nelaimei. Faivčikas turėjo ką patarti: gete yra nenaudojami kana- 
lizacijos vamzdžiai, einantys po Kriščiukaičio gatvės dalimi. Šie vamz- 
džiai išveda iš geto. Ištikus nelaimei jais būtų galima išeiti į saugią vietą 
ir išsigelbėti. Tačiau reikia rūsio su slaptu išėjimu. Aš apie tai esu seniai 
galvojęs: kas žino, ar pajėgsiu tai padaryti. Galų gale mano ateitį lems 
likimas ar atsitiktinumas. 

Jankelis Verbovskisž - gerai žinomas gete žmogus. Kaip mūsų darbo 
skyriaus atstovas, jis visada labai užimtas prie geto vartų. Jis padeda dar- 
bininkams įnešti pro vartus įvairius daiktus ir tarpininkauja ten veikliems 
žmonėms. Mano draugė, dažnai einanti pro vartus linkdama nuo krep- 
šių ir ryšulių, labai dėkinga Verbovskiui už pagalbą. Ji pasikvietė jį puo- 
delio arbatos. 

Verbovskis atėjo su žmona. Abu jie jauni ir gražūs. Jo žmona, buvusi 
Kauno Javnės gimnazijos? mokinė, dirba slauge pirmosios pagalbos punk- 
te vokiečių karo ligoninėje. Tą darbą ji susirado be vyro pagalbos. Dar- 
bas karo ligoninėje varginantis, bet įdomus. Ligoninė priima sergančius 
ir sužeistus kareivius iš fronto; jie pasakoja įdomias istorijas pagražinda- 
mi asmeniniais įspūdžiais. 

Kareiviai nelaiko savęs didvyriais, nenuilstančiais kovotojais už „fa- 
terlandą“. Visi jie nori gyventi. Jie daug kalba, tie kareiviai iš fronto. Jie 

nepaiso išklijuotų plakatų ant kiekvieno kampo: „Galvok, ką kalbi! Čia 
dirba žydai!“ Jie tikri, kad žydai neapskųs, jei jie pasakys kažką ne patį 
gražiausią apie vokiečių kariuomenę. Su dirbančiais žydais gerai elgia- 
masi; tai būdinga net ir ligoninės vadovybei. 

Prie arbatos slaugė pasakoja, kaip lietuvis bufeto vedėjas kaupia auksą. 
Jis brangiai parduoda šokoladą, vyną ir kitas karo ligoninės gėrybes. Už 
tuos pinigus perka brangenybes. Visa tai daroma sužeistųjų vokiečių ir 
vokiečių karo išlaidų sąskaita. 

Bufeto vedėjas neskriaudžia ir žydų darbininkų: jiems pigiai parduo- 
da cigaretes, spiritą ir kitas prekes. Karo ligoninėje žydų darbininkus 
gerai maitina, ir jie sugeba truputį maisto net parsinešti į getą, kur jį 
parduoda ar atiduoda. Tai geras darbas. 

Pastaruoju metu buvo kalbų apie tai, kad žydes reikia atleisti ir pakeisti 
jas krikščionėmis. Šios galėtų dar ir suteikti tam tikrų malonumų sužeis- 
tiems kareiviams. Būtų gaila, jei tokia vieta taptų nepasiekiama žydų 
darbininkams. Mūsų darbo skyrius deda visas pastangas, kad nepraras- 
tume tokių darbo vietų. Tačiau susidūrę su politiniais principais ir įstaty- 
mais, labiau vertinančiais arijų kilmės darbuotojus, mes nieko negalime 
padaryti. 

1 Faivčikas (Šraga Goldšmitas), statybos technikas, vadovavęs gete smulkaus remon- 
to dirbtuvei, Avrahamo Torio draugas. Tai jis gamino dėžes, kuriose Tory slėpė savo 
dienoraščius ir dokumentus. Po karo gyveno Izraelyje, kur ir mirė 1986 metais. 

2 Jakovas (Jankelis) Verbovskis, geto darbo skyriaus darbuotojas; jis garsėjo greita ir 
sumania pagalba einantiems pro geto vartus. Išliko per karą gyvas ir šiandien gyve- 
na Jungtinėse Valstijose. 

3 Javnės gimnazija buvo religinės krypties hebrajiška vidurinė mokykla; tokios gim- 
nazijos veikė keliuose prieškarinės Lietuvos miestuose. Jas globojo Mizrachi sionis- 
tų judėjimas. 

Šios dienos laikraščiai išspausdino įsakymą apie penkių amžiaus gru- 
pių šaukimą Lietuvoje. Įsakyme kalbama apie bolševizmo pavojų, nuo 
kurio vokiečiai „išgelbėjo“ Lietuvą 1941 metų birželio 22. Šis pavojus 
vėl aiškiai pakibęs virš Lietuvos ir visos Europos. 

Dėl to įsakymo pasklido gandai, esą lietuviams bus suteikta tam tikra 
autonomija - pusė ar trečdalis. Iki šiol tų gandų nepatvirtino jokia ofi- 
Ciali vokiečių įstaiga. Paskelbtas įsakymas, ir tiek. 

Mieste visi labai įsitempę. Šiandien turėjau galimybę pakalbėti su kai 
kuriais savo pažįstamais iš miesto. Jie man pasakojo, kad lietuvių jauni- 
mas smarkiai sunerimęs ir ketina vengti šaukimo. Įkurtos kelios slaptos 
organizacijos, kurioms ištikimybę pareiškė daug lietuvių jaunuolių. Juos 
aprūpina ginklais ir siunčia į mišką. Jauni vyrai žino, kad karinis šauki- 
mas jiems reiškia tikrą mirtį. 

Vakar į Tarybos būstinę atėjo Mileris ir Hermanas. Jie buvo labai 
pikti: „Kodėl taip ilgai trunka geto gyventojų registracija?“ Jų požiūriu, 
Taryba nepakankamai aktyvi. Čia, gete, teigia jie, susikūrė kažkas pana- 
šaus į mažąjį Paryžių. Vokiečiai kaunasi fronte ir lieja savo kraują, kad 
geto Žmonės ramiai gyventų. Moterys gete sėdi rankas sudėjusios, o žy- 
dų policininkai nieko neveikdami vaikšto šen bei ten. Į geto įstaigas dar- 
buotojai ateina vėlai, ir t. t., ir t. t. 

Mes galėjome prieštarauti kiekvienai vokiečių nurodytai mūsų „nuo- 
dėmei“, tačiau tai neduotų naudos. Privalome išklausyti Milerį iki galo, 
netardami nė žodžio. Milerio kaltinimų potekstė: reikia surinkti darbui 
vis daugiau žmonių. Šitaip „išsikrovęs“ jis išėjo. 

Per vakarykštį vizitą Mileris Segalsonui skundėsi Taryba: „Ta įstaiga 
dirba nepakankamai. Ten kruta vienintelis Golubas. Žmonės gete dirba 
labai mažai“. Segalsonas prižadėjo Mileriui „atgaivinti“ dirbtuvių darbo 
jėgą - papildyti ją 500 moterų. Toks momento reikalavimas. 

Šiandien įvyko Tarybos posėdis. Jame dalyvavo Lipceris. Jis atpasa- 
kojo keturių gestapininkų pokalbį apie getą. Gestapas taip pat skundėsi, 
kad žydų darbo jėgai toli iki to, kokia ji turėtų būti; kad moterims, kurių 
vyrai buvo nužudyti Devintajame forte, stinga noro dirbti; kad seniai — 
vyrai ir moterys - nepajėgia dirbti. Dėl šių priežasčių susidarė didelė 
grupė neproduktyvių žmonių, tapusių našta getui ir dykai gaunančių pie- 
tus. Šių žmonių seniai derėjo atsikratyti; likusiems geto gyventojams dau- 
geliu atžvilgių palengvėtų. 

Panašius „atradimus“ Tarybos atstovams Rauka dėstė prieš spalio 
28-osios masines žudynes. Ta proga jis išvardijo didžiulius privalumus, 
kuriuos getui suteiktų aštuonių ar devynių tūkstančių jo gyventojų „eva- 
kuacija“. 

Nuo tada spaudžiant kasdienio gyvenimo problemoms lyg ir užsimir- 
šo planai išžudyti daugelį mūsų brolių ir seserų, mūsų tėvų ir senelių. 
Kai atsinaujino valdovų kalbos, kad reikia atsikratyti mūsų moterų ir 

senelių, taip žiauriai likimo nubaustų, akyse vėl iškyla šiurpūs klaikios 
praeities vaizdai. Ar dar mažai kraujo pralieta gete? 

Lipceris gestapo išgamoms paaiškino, kad moterys gete faktiškai la- 
bai užimtos; tikrai jos nenusiteikusios beviltiškai, kadangi nežino apie 
savo vyrų - 1800 žmonių - mirtį Devintajame forte ir tikisi juos arti- 
miausioje ateityje pamatyti. Dėl to šios moterys trokšta pasinerti į dar- 
bą. Seni žmonės gete taip pat dirba, žinoma, lengvus darbus. Jie padeda 
virti valgį, skalbti baltinius ir tvarkyti namus, tad jauni žmonės gali eiti 
dirbti už geto ribų. Lipceris mėgina aiškinti gestapui, kad neapsimoka 
žudyti tų žmonių, nes tai padarys neapsakomai didelę žalą žydų darbo 
jėgos dvasiai. 

Bet problema ta, kad mes turime reikalą su žmonėmis, kurių veiks- 
mai nepaklūsta logikai. Mes susiduriame su žvėrimis, su laukiniais, tu- 
rinčiais polinkį kankinti, žudyti, naikinti žydus. Masinės žudynės - tai jų 
raison d 'ire. 

Obstas pagaliau teigiamai atsakė į mano daugkartinius prašymus skirti 
mūsų vargšų valgyklai prie geto vartų konfiskuotus maisto produktus. 
Mileris davė sutikimą jau seniai. Vakar Obstas man pranešė, kad nuo 
šiol geto vadovybė siųs mūsų vargšų valgyklai prie geto vartų konfiskuotą 
maistą. Tačiau su viena sąlyga: maistas skiriamas tik geto darbininkams. 
Jį suvalgyti reikia čia pat, vietoje, ir darbininkai negali jo neštis namo. 
"Tarybos atstovai bus atsakingi, kad nebūtų pažeistas šis reikalavimas. 
Šiandien mes iš tiesų gavome konfiskuoto maisto ir atidavėme jį į virtuvę. 

Šiandien po pietų sutikau Milerį. Įteikiau jam dovaną - gryno sidab- 
ro portsigarą. Jis negaišo laiko kalboms apie jį ir įsidėjo tiesiai į portfelį. 
Mileris, nepaisant uniformos ir nacistinio fanatizmo, priprato gauti iš 
mūsų dovanas. Pagal savo padėtį nacių hierarchijoje jis priklauso antra- 
jai vadovų kastai. Savo vyresnybei jis tikriausiai patartų vengti žydų kaip 
maro. Tačiau ko verti šventeiviški nacių karininko pamokslavimai paly- 
ginus su gryno sidabro portsigaru, kurį jam šiandien įteikiau? 


1943, vasario 25 


Visą dieną buvo kalbų ir paskalų. Anksti rytą į mano namus atėjo 
geto policininkas su pranešimu, kad į Tarybos būstinę atvyko Krameris 
ir dar trys vokiečiai, ir aš turįs tučtuojau eiti tenai. Po kelių minučių bu- 
vau Taryboje. 

Dideliame kambaryje, kur dirbo ekonominių reikalų ir maisto tieki- 
mo skyriai, radau Kramerį, Gilovą ir dar du man nepažįstamus vokiečius 
civiliniais drabužiais. Kramerio elgesys su jais, jų pačių griežti ir skvar- 
būs žvilgsniai rodė, kad turime reikalų su svarbiais vokiečių valdžios žmo- 
nėmis arba „vyriausiais žvėrimis“, kaip mes gete juos vadiname. 

Krameris papasakojo svečiams, kad ekonominių reikalų skyrius atsa- 
kingas už visų geto namų tvarkymą ir priežiūrą, o maisto tiekimo skyrius 
rūpinasi maisto paskirstymu geto gyventojams (jis parodė maisto korte- 
lę). Prieš ateidami čia delegacijos nariai lankėsi darbo skyriuje ir susido- 
mėjo darbininkų skaičiumi ir registracijos sistema. 

Išėję iš pastato vokiečiai perskaitė visus viešuosius skelbimus.! Ten bu- 
vo skelbimų apie visų geto gyventojų registraciją, apie laikiną elektros 
nutraukimą, apie siuvimo ir laukininkystės kursus, atsidarančius amatų 
mokykloje. Po to delegacija nuvyko į dirbtuves ir į vokiečių darbo tarnybą. 

Iš Kramerio ir jo svečių pokalbio galėjome padaryti apie vizitą palan- 
kias išvadas. Jis papasakojo jiems, kad neseniai iš geto iškelta 300 darbi- 
ninkų, nes jiems nesą darbo. Faktiškai gete dirba visi. Krameris galvoja 
išplėsti dirbtuves ir papildyti jų personalą darbininkais. 

Žydų policija neleido žmonių į gatves, kuriomis ėjo lankytojai, už- 
draudė ten bet kokį judėjimą. Taip padaryta todėl, kad vokiečiams nekil- 
tų pagrindo galvoti, jog gete yra nedirbančių žmonių. 

Kai lankytojai išvyko, netrukus iš gestapo atėjo Štiucas. Jis pasuko į 
geto vadovybės būstinę. Jo atvykimas visada sukelia naujų „akcijų“ bai- 
mę. Ten jis užtrukęs pusvalandį išėjo. 

Tokie vizitai, ypač kai dėl jų uždaromos gatvės, sukelia gete įtampą. 
Žmonės klausinėja: „Koks apsilankymo tikslas? Ko jie nori?“ Krameris 
čia retai pasirodo, Tarybos būstinėje jo beveik nematome. 

Po kiek laiko getą pasiekė žinia apie Hitlerio kalbą nacių partijos 
nariams.ž Savo kalboje jis aiškiai ragino išnaikinti žydų rasę šiame kare 
ir kvietė kitas tautas pasekti vokiečių pavyzdžiu. Tokios žinios, be abejo- 
nės, anaiptol nenuramino geto gyventojų. Atvira paties Hitlerio kalba 
apie žydų naikinimą po nesenų panašių Gebelso raginimų sukėlė gete 
naują baimės bangą. Žmonės vėl pasijunta stovį ant pražūtingos bedug- 
nės krašto. Daugelis gete linkę įžvelgti vokiečių delegacijos vizito gete 
šiandien ir Hitlerio kalbos sąsają. 

Popiet telefonu man paskambino Mileris. Jis pranešė davęs leidimą 
pirkti 200 metrų audinio geltoniems ženklams pasiūti. Be to, jis pritarė, 

kad tam pačiam tikslui būtų nupirkta geltono audeklo atraižų. Dar jis 
pasiskundė: užuot pirkę geltono audeklo atraižų iš vokiečiui priklausan- 
čio Ostland Faser tekstilės fabriko, mes įsigijome 500 metrų naujos me- 
džiagos. Jo nuomone, tai skandalas. Pagaliau juk jis juodu ant balto aiškiai 
parašė - „audeklo atraižų“. Tad kodėl vokiečių fabrikas pardavė Tarybai 
naują medžiagą? Ir kodėl Taryba iš fabriko ją nupirko? 

Paaiškinau, kad apygardos komisaro administracija davė mums leidi- 
mą pirkti 200 metrų geltono audeklo. O dėl Milerio leidimo pirkti me- 
džiagos atraižų, tai Ostland Faser mums pasiūlė 500 metrų audeklo. At- 
sakomybė už pasiūlymą tenka vokiečių pramonininkui, paaiškinti galėtų 
jis, bet ne Taryba. Mes iki šiol dar negavome to audeklo. Vokietis pra- 
monininkas turi nuspręsti, kokios rūšies audeklą mes gausime. 

Mileris dar sakėsi esąs apgautas. Pastaruoju metu inžinierius Chaiti- 
nas remontavo jo butą. Mileris buvo labai patenkintas jo darbu ir išdavė 
Chaitinui specialų leidimą, su kuriuo jis gali ateiti iš geto į butą be paly- 
dos. Chaitinas tapo jo šeimos nariu. Tačiau šiandien įvyko dalykas, ke- 
liantis susirūpinimą. Milerio žmona pamatė pas Chaitiną dvidešimt mar- 
kių ir skubiai pranešė apie tai vyrui. Mileris tučtuojau ėmė klausinėti 
žydą inžinierių, iš kur tie pinigai. Chaitinas atsakė, kad gavo juos už par- 
duotas kelnes. Mileris paklausęs, kam jam reikalingi pinigai. Chaitinas 
atsakė: „Mano vaikas serga; norėjau nupirkti mėsos ir duonos“. 

Chaitino atsakymas supykdė Milerį: „Aš pasitikėjau Chaitinu, o jis mane 
apgavo. Jeigu jis man būtų pasakęs, kad jam reikia pinigų sergančiam vai- 
kui gydyti, būčiau pasistengęs, kad vaiką paguldytų į ligoninę; taip pat bū- 
čiau leidęs skirti didesnį maisto davinį. Tačiau parduoti kelnes? Vokietijo- 
je kiekvienas nešioja senus drabužius. Vokietis neparduos savo kelnių net 
už 1000 markių. Galų gale, kas yra pinigai? Purvas. Pats svarbiausias da- 
lykas - turėti daiktų ir drabužių, kuriuos būtų galima nešioti. Taryba nuo- 
lat prašo manęs senų drabužių geto gyventojams, o štai ateina Chaitinas ir 
parduoda kelnes. Daugiau jis negaus jokių senų drabužių“. 

Tuo Milerio skundai dėl Chaitino nesibaigė: jis blogai pataisęs elektros 
lempas miegamajame ir sulaužęs radijo imtuvą. Negana to, Chaitinas pa- 
sinaudojęs galimybe įeiti į Milerio butą ir lytiškai santykiavęs su ten dir- 
bančiomis žydėmis. Pagaliau Mileris pasisotino skundais ir baigė pokalbį. 

Po pusvalandžio Mileris vėl paskambino ir pranešė, kad 5 valandą 
vakaro ateis į Tarybos būstinę. Būtina iškviesti į posėdį Tarybos narius ir 
skyrių vadovus. Jis norįs pasikalbėti apie kai kuriuos dalykus. 

Netrukus telefonu man paskambino Segalsonas: Fyrtelis pasiuntęs 
savo žmones patikrinti, ar įmanoma gete nusipirkti miltų. Segalsonas 
turįs juos lydėti. Parduotuves reikia perspėti, kad paslėptų miltus ir pa- 
liktų tik truputį duonos. Tuojau pat perdaviau žinią visiems, kam reikė- 
jo. Tačiau viena kepykla nepaslėpė kiek privalėjo, ten rado nemažai duo- 
nos. Vizitas greičiausiai susijęs su planu kepti gete duoną. 

5 valandą popiet į getą atvyko Mileris. Jis truputį pasitrynė apie geto 
vartus, po to atėjo į Tarybos būstinę. Atsisėdo ant sofos ir vėl pradėjo 
pasakoti istoriją apie Chaitiną ir jo „nuodėmę“; šį kartą Mileris buvo 
santūresnis. Dabar jis pabrėžė asmeninę pusę. Chaitinas apgavęs jį as- 
meniškai, tačiau Mileris nusprendęs neatiduoti jo gestapui. Leisiąs jam 
užbaigti bute remontą. Po to pasirūpinsiąs, kad Chaitinas gautų sunkes- 
nį darbą. 

Po to Mileris perėjo prie karo reikalų: keli vokiečių atsitraukimai fron- 
te yra laikini. Pavasarį prasidės didelis puolimas ir rusai vėl bėgs. Vokie- 
čiai atsiims Žiemą prarastas teritorijas. Nėra jokios abejonės, kad vokie- 
čiai laimės karą. Tie, kas neseniai lankėsi Vokietijoje, žino padėtį šalyje. 
Kiekvienas privalo prisidėti prie pergalės kare. Pavyzdžiui, transporto 
darbininkas, kraunantis į traukinį miltų maišus, skirtus civiliams gyven- 
tojams, taip pat prisideda. Karui viskas reikšminga ir būtina. Jis, Mileris, 
atsakingas už getą, ir jo pareiga suorganizuoti kuo daugiau darbo jėgos, 
galinčios atlikti savo užduotį. Vadinasi, kiekvienas turi vykdyti jo nuro- 
dymus. Žydai taip pat privalo našiai dirbti. Po karo jie gausią gabalą 
žemės - savą teritoriją, kur galės gyventi kaip kitos tautos. 

Ar turime suprasti Milerio žodžius kaip Hitlerio deklaracijos komen- 
tarą? Ar jis nori nuraminti mus, kad imtumės darbo? Kas žino? Mileris 
tęsia: „Jeigu žydai dirbs, apsės laukus ir daržus, statys ir gamins, tai aš 
užtikrinsiu, kad jie gautų maisto, drabužių ir pan. Jūs turite taip apsėti 
laukus, kad kiekvienas lankytojas jais gėrėtųsi“. Pastarasis teiginys buvo 
skirtas Kelzonui ir Giršovičiui, pakviestiems pranešti, kaip sekasi sėti ir 
tręšti laukus. 

Po to Mileris perėjo prie žydų policijos reikalų. Jis manąs, kad gete 
per daug policininkų. Prie geto vartų jis matęs pavargusius ir išsekusius 
po darbo dienos darbininkus, kita vertus, policininkai atrodę sveiki ir 
stiprūs. Jis suprantąs, kad policininkai turi būti stiprūs ir sveiki, kad ga- 
lėtų vykdyti savo pareigas. Bet ar nėra jų per daug? Kopelmanas aiškina 
jam policijos darbo tvarką ir išsako nuomonę, kad žydų policijos pajėgos 

pagal esamus poreikius išlaikomos minimalaus lygio. Mileris sako, kad 
kai baigsis geto gyventojų registracija, geriausieji policininkai bus nu- 
kreipti į gamybinį darbą. 

Mileris išbuvo Taryboje pusvalandį. Jis kalbėjo mandagiai ir santū- 
riai. Visiems sukviestiesiems pasiūlė sėstis; tada ragino imtis darbo. Jis 
gerokai išsklaidė slogią nuotaiką, sukeltą Hitlerio pareiškimo. Baigęs 
savo kalbą jis pakilo ir išėjo. 

1 valandą dienos surengėme svarbų posėdį dėl ligoninės reikalų. Da- 
lyvavo dr. Elkesas, dr. Zacharinas, dr. Braunsas, dr. Bermanas, Garfun- 
kelis ir aš. 

Pirmasis kalbėjo dr. Zacharinas: ligoninė negali priimti visų pacientų. 
Esamomis sąlygomis dėl vietos stokos gydymo procedūros atliekamos 
chirurgijos kabinete. Toliau, kiekviename kambaryje labai arti vienas prie 
kito guli dvylika trylika ligonių. Neįmanoma valyti ir vėdinti kambarių. 
Dėl to du žmonės, slaugė ir chirurginis ligonis Tobianskis, susirgo vidu- 
rių šiltine. Negalima leisti, kad tokia situacija tęstųsi. Būtina įsteigti li- 
goninėje specialią palatą infekciniams ligoniams. Būtų geriausia turėti 
tam tikslui atskirą skyrių. 

Oficialiai gete nėra sergančiųjų infekcinėmis ligomis. Tokius faktus 
mes slepiame net ir nuo geto gyventojų. Jei, Dieve saugok, tokios žinios 
pasiektų vokiečius, jie griebtųsi rūsčiausių priemonių visos bendruome- 
nės atžvilgiu. Bet po trijų vidurių šiltinės atvejų ligoninėje turime labai 
rimtai pagalvoti, ką daryti toliau. Šitie dalykai neturi pasklisti plačiau, 
tačiau užsikrėtę ligoniai privalo būti izoliuoti. Kaip tai reikėtų padaryti? 
Tai didelis rūpestis. Vokiečiai gali „nušluoti“ visą apylinkę, net ir visą 
getą, jeigu užuos gete infekcines ligas. 

Galų gale priėjome sprendimą: kad epidemija neplistų, sergantiesiems 
infekcinėmis ligomis būtina rasti ligoninėje specialią vietą. Tikrai - mes 
gete esame labai susispaudę, tačiau prireikus visada sugebame rasti rei- 
kalingo ploto. 

! Skelbimai buvo klijuojami ant Tarybos pastato sienų, kad geto gyventojai galėtų 
juos skaityti. 

2 Si kalba, Hitlerio atsiųsta iš savo būstinės Rytų fronte, 1943 metų vasario 24 dieną 
buvo perskaityta Berlyne nacionalsocialistų partijos veteranų susirinkime. 

Kelias dienas Mileris buvo labai prastos nuotaikos. Jis slampinėja apie 
geto vartus tuo metu, kai darbininkai grįžta iš darbo. Jis labai nori pa- 
matyti, ką darbininkai parsineša iš miesto. Davė įsakymą konfiskuoti bet 
kokį pas juos rastą daiktą. Pats asmeniškai dalyvavo krečiant žydes. 
„Nenoriu marinti jūsų badu, - šaukė jis, - bet žydų darbininkai parsine- 
ša iš miesto visokiausių gėrybių, kiaušinių, sviesto ir net citrinų, tokių 
dalykų, kokių aš pats jau seniai nematęs, nekalbant apie vokiečių karei- 
vius fronte“. 

Mileris ypač domisi, iš kur žydų darbininkai gauna pinigų mieste per- 
kamoms prekėms. Šiomis dienomis prie vartų vokiečiai konfiskavo apie 
5000 markių. Nenuostabu. Pastaruoju metu įvairių prekių kainos labai 
pašoko. O iš kur atsiranda pinigų? Žydai aukštomis kainomis parduoda 
savo paskutinįjį turtą. Jeigu keturi ar penki tūkstančiai darbininkų grįžta 
iš darbo, nieko nuostabaus, kad pas juos randami keli tūkstančiai markių. 

Žydų prekyba pykdo Milerį. Vokiečiai uždraudė geto finansus, kad 
paralyžiuotų jo komercinius ryšius su miestu. Bet nepaisant to, žydai par- 
davinėja savo mantą ir perkasi įvairių dalykų. 

Mileris pasiryžęs kartą ir visiems laikams likviduoti juodąją rinką. 
Tai turi būti padaryta konfiskuojant kiekvieną darbininkų iš miesto atsi- 
neštą daiktą. Be to, jis telefonu paskambino į Tarybą ir pareiškė, kad kol 
žydai pardavinėja savo drabužius ir mantą, jis nesiruošiąs skirti darbi- 
ninkams drabužių. Trečioji priemonė nelegaliai prekybai nutraukti: kiek- 
vienas Žmogus, pagautas parduodant ar mainant savo daiktus, bus per- 
duotas gestapui. 

Naujosios bausmių politikos pirmąja auka tapo paties Milerio namuo- 
se dirbanti žydė Šlachcaitė. Ji gavo iš vienos vokietės du kiaušinius ir 
pusę kilogramo sviesto. Įsidėjo tai į savo krepšį. Milerio žmona panoro 
sužinoti, kas yra tarnaitės krepšyje, ir rado kiaušinius bei sviestą. Iškvo- 
tė, kur gavo maisto. Ją nuvedė į gestapą ir paleido tik po ilgo tardymo. 

Šią moterį išgelbėjo tikrai dangaus stebuklas. Ji atsisakė pranešti vardą 
moters, davusios jai kiaušinius ir sviestą; vietoj jos paminėjo kitą moterį, 
kurios vyras - aukštas gestapo pareigūnas. Ši savo ruožtu „prisipažino“ 
davusi žydei tarnaitei kiaušinių bei sviesto ir tuo išgelbėjo ją nuo mirties. 

Privalome dar kartą įspėti žydų darbininkus nieko nepirkti, nepar- 
duoti ir neimti jokių dovanų. Žydų policininkai ir mūsų darbo skyriaus 

pareigūnai aplankė darbo brigadas ir pakartotinai įspėjo darbininkus ne- 
užsiimti prekyba. 

Nepaisant visų Milerio ir Ratniko sugalvotų drakoniškų priemonių, 
žydai randa būdus slapta atgabenti prekių į getą. Tuos metodus sunku 
nupasakoti. Labiausiai įprasta slėpti daiktus darbo įrankiuose, dėžėse su 
dvigubu dugnu, po apatiniais baltiniais, batų kulnuose ar net po gelto- 
nuoju ženklu. 

Didelės žydų kančios, tačiau stipri ir jų valia gyventi ir ištverti blogus 
laikus. Taip gimsta įvairūs išradimai, nors truputį gerinantys gyvenimą. 
Noras gyventi giliai įsišaknijęs žydų charakteryje. Geto gyventojai ta pras- 
me nėra jokia išimtis, priešingai nekenčiančiųjų žydų norams. 

Ne, mums nestinga vargų. Vakar septyni žydai darbininkai nuvaryti į 
gestapą. Jie dirba Lietūkio grūdų sandėliuose.! Juos saugo Petrušenka, 
rusų baltagvardietis.2 Žydai nelabai mėgsta tokius kaip jis. Tai rusai, par- 
duodantys savo tėvynę už viralo dubenį; jie muša žydus. Ne ką geriau jie 
elgiasi ir su savo tėvynainiais, rusų karo belaisviais. Visi nekenčia Petru- 
šenkos ir jo sėbrų. Tačiau jeigu užmokėsi, iš jų praktiškai gausi viską. 

Kiekvienas Lietūkyje dirbantis žydų darbininkas paprastai parsineš- 
davo į getą tris ar keturis kilogramus grūdų. Atnešdavo į geto malūną ir 
gaudavo užmokestį miltais. Tada miltus iškeisdavo į duoną. 

Taip tęsėsi ilgai. Kažkiek gaudavo ir sargybinis, kad neprasižiotų. Di- 
džiuliame sandėlyje niekas negalėjo pastebėti, kad dingo keliasdešimt 
kilogramų rugių ar kviečių. Tačiau vieną dieną Petrušenka pakėlė triukš- 
mą. Dėl to kelis žydus darbininkus nuvarė į gestapą. Ten reikalai ėmė 
klostytis prastai: Žydai vogė iš karinės grūdų saugyklos ir už tai turės 
sumokėti savo gyvybe. Tačiau netrukus paaiškėjo, kad dažnai pats Petru- 
šenka sakydavo: „Imkit!“ O jei sargybinis, ginkluotas šautuvu, liepia im- 
ti, žydai truputį paima kviečių ar rugių. Šį kartą baigėsi gerai. Primušė ir 
paleido, o dabar jie savaitę sėdės kalėjime (juos išlaisvinti pagelbėjo Lip- 
ceris). 

Mileris pareikalavo kitos moters į tarnaitės vietą. Šlachcaitė nepatei- 
sinusi pasitikėjimo. Nė viena moteris nenori dirbti Milerio namuose. 
Žmonės jo bijo. Tačiau mes turime jam kažką pasiųsti. Pagaliau radome 
vieną moterį. Įspėjome ją nieko neimti iš šeimininko namų ir nieko nepir- 
kti mieste. 

Vakar telefonu Mileris man vėl grasino sunaikinsiąs juodąją rinką. 
Kunkuliuodamas iš pykčio jis pridūrė nepatenkinsiąs mūsų prašymo duoti 

dešimt arklių laukams arti ir keliui grįsti. Imkit žydes, kalbėjo jis, gete jų 
daugybė, kinkykite jas į vežimus. Karo belaisviai taip pat šitam naudojami. 

Užvakar, kai buvau mieste pas Milerį, jis liepė nieko jo neprašyti - 
privalau atidėti savo prašymus kitam kartui. Šiandien, sakė jis, esąs ne- 
pajėgus apsvarstyti mano paraiškų. 

Mileris nuolat tvirtina esąs visą laiką apgaudinėjamas. Jis matąs, ko- 
kius daiktus slapsto grįžtantys iš miesto žydų darbininkai. Tokių gėrybių 
nėra jo paties namuose. Atsitiktinai jis užtiko keturiolika žydų darbinin- 
kų, krausčiusių neseniai išvytų iš Kauno lenkų baldus ir kitą mantą. Dar- 
bininkai vogę viską, kas tik jiems pakliuvo po ranka. Po tam tikro laiko 
man pranešė, kad už lenkų mantos pernešimą atsakingi buvo vokiečiai, 
kurie ir nutempė pilnas gėrybių dėžes į savo butus. Mileris apklausė žy- 
papasakojo apie vokiečių prasižengimus: šitas nušvilpė pianiną, anas pa- 
stvėrė apatinių baltinių ir patalynės prikimštą lagaminą, trečiasis pačiu- 
po įvairių daiktų pilną krepšį ir kt. 

Baigdamas šitą tardymą Mileris pasakė: „Na, o dabar, žydai, ką jūs 
pavogėte? Jeigu nepasakysite, užmušiu jus čia pat, vietoje. Pasiųsiu jus į 
gestapą“. Žydai vis tvirtino nieko nepaėmę. Mileris ant jų labai pyko. 
Vėliau man sakė, kad žydai vėl jį apgavę. 

Vieną dieną Mileris įsitaisė prie geto vartų prižiūrėti, kaip kratomi 
grįžtantys į getą žydų darbininkai. Jis įsižiūrėjo vieną aiškiai jam patikusią 
žydę. Liepė paėjėti jai į šalį ir kalbėjosi su ja kokius tris ketvirčius valan- 
dos. Tuo metu buvo visai užmiršęs apie kratas prie vartų. Mileris papra- 
šė jos adreso ir tą patį vakarą apsilankė jos bute. 

Tai buvo šeštadienio naktį. Kitą dieną vėl audra telefonu: jis, Mileris, 
neduosiąs darbininkams nė batų poros. Tegu eina į darbą basi. Kol dar- 
bininkai pardavinės mieste drabužius, jis neduosiąs jiems nieko. 

Vakar 3 valandą po pietų dirbtuvėse pasirodė Krameris. Šeštadienį 
darbas trunka iki 2-o0s valandos dienos. Anksčiau Krameris prašė mūsų 
nepaleisti darbininkų nustatytu laiku. Jis drauge su svarbiu svečiu ketinąs 
apžiūrėti dirbtuves. Norįs aprodyti svečiui dirbtuves ir patikrinti, kaip 
ten vyksta darbas. Tą dieną darbuotojų nepaleido iki pusės penkių vakaro. 

Vakar rytą mirė rabinas Abrahamas Duberis Kahana-Šapira, vyriau- 
siasis Kauno ir Lietuvos rabinas. Geto gyventojai pripratę kas žingsnį 
susidurti su mirtimi ir ji daugiau nebegąsdina. Kai senas žmogus miršta 
savo lovoje, tai visai neatrodo tragedija. Tačiau vakarykštė mirtis buvo 

ypatingas atvejis. Mirusysis buvo vyriausiasis Kauno žydų rabinas, žy- 
mus Lietuvos rabinato atstovas, kažkada buvęs rimtas kandidatas į vy- 
riausiojo Jeruzalės rabino pareigas. Rabinas Šapira buvo labiau gaonas 
negu cadikas3, labiau žydijos atstovas nei rabinas, labiau simbolis nei 
gyvas žmogus. Jo mirtis žymi vienos eros pabaigą Kauno rabinato ir ti- 
kinčiųjų Lietuvos žydų gyvenime. 

Rabino Šapiros gyvenimas glaudžiai susijęs su įvairiais tiek apskritai 
Lietuvos žydų, tiek Kauno žydų reikalais. Kartą vėlai vakare rabiną Ša- 
pirą pažadino ir paprašė patarimo, nuo kurio priklausė 27 000 žydų, tuo- 
met buvusių Kauno gete, likimas. Abejotina, ar kitas rabinas būtų pajė- 
gęs tai padaryti. Paklusę jo patarimui 27 000 žydų tą šaltą ir niūrią 1941 
metų spalio 28-ąją išėjo iš namų į Demokratų aikštę pasitikti savo lem- 
ties: kam gyventi ir kam mirti. 

Rabinas Šapira daug metų sirgo ir seniai nebedalyvavo bendruomenės 
gyvenime. Paliko tai kitiems. 1941 metų rugpjūtį prieš išsikeldamas iš 
miesto į getą, jis gulėjo savo lovoje sirguliuodamas ir rašė savo spalvingo 
gyvenimo atsiminimus. Gete jo buvimo beveik nejautėme. Tačiau kai 
prireikdavo sprendimo, jis sukaupdavo jėgas, pakildavo iš ligos patalo ir 
nurodydavo geto bendruomenės vadovams kelią. Po to vėl užsisklęsdavo. 
Vakar jo siela grįžo pas Kūrėją.* 

Į rabino Šapiros laidotuves susirinko gausybė žmonių. Minios žmonių 
ėjo paskui karstą. Jų priešakyje - ješivų mokiniai ir artimieji. Žydų poli- 
cininkai prižiūrėjo tvarką gatvėse, kuriomis traukė laidotuvių procesija. 

Niekas nei namuose, nei kapinėse nesakė pagiriamųjų žodžių. Didžiulė 
minia žmonių tylomis lydėjo rabiną Šapirą į paskutinę kelionę. Toje tylo- 
je aidėjo Kadiš, gedulo malda, skaitoma jo sūnaus dr. Nachmano Šapi- 
ros.> Po to rabinas Šmukleris poetiškai ir jausmingai perskaitė E! male 
rachamim už sielą „mūsų mokytojo ir rabino, rabino ir Gaono Abraha- 
mo Duberio Kahanos, kuris paliko mus“. Paskutinieji žemės grumstai 
nukrito ant šviežio kapo, ir gausus būrys žmonių pasuko eiti atgal į getą. 
Išėjo Kauno rabinas, o su juo baigėsi ir epocha rabinato, vieno nuosta- 
biausių Lietuvos žydų bendruomenėje. 

! Tuo metu Lietūkis buvo visos Lietuvos didmeninės prekybos bendrovė. 
2 Baltagvardiečiais vadino į vokiečių nelaisvę patekusius ir sutikusius tarnauti gin- 
kluotais vokiečių pagalbininkais Raudonosios armijos kareivius. 


3 Gaonu vadino žmogų, labiau apdovanotą intelektu, talentu; cadikas - tai žmogus, 
labiau remiąsis dorybėmis, užjaučiantis vargšus ir nelaiminguosius. Rytų Europos 

žydams pačiu tikruoju gaonu buvo Elija iš Vilniaus (1720-1797); iškiliausias cadi- 
kas buvo Ba'al Šem Tov (apie 1700-1760), chasidizmo įkūrėjas, arba rabinas Nach- 
manas iš Breslaujos (1772-1811). 

* Avrahamas Tory vėliau pasakojo: „Vieną kartą aplankęs rabiną Šapirą jo geto bute 
radau jį užsiėmusį rašymu. Jis mūvėjo megztas vilnones pirštines su iki pusės nu- 
pjautais pirštais, kad galėtų rašyti. Paklausiau jo: „Rabi, ar galiu pasiteirauti, ką jūs 
rašote?“ Jis atsakė: „Sūnau, tūkstančiai moterų gete yra agunot (moterys, kurių vy- 
rai dingę be skyrybų) ir iki karo pabaigos dar daug tūkstančių taps agunot. Pagal 
esamus religinius įstatymus tos moterys pasmerktos likti našlėmis iki savo amžiaus 
galo, kadangi istorija nežino tokios naikinimo tragedijos, kokia mus ištiko. Todėl aš 
rašau darbą apie tai, kaip tas moteris išvaduoti iš agunot padėties, atsiradusios per 
šį karą“. Tuo metu rabinas Šapira apie tai jau buvo parašęs apie 300 puslapių. 
Pasidrovėjau prašyti rabino Šapiros leidimo nurašyti tą didžiulį kūrinį ir, deja, jis 
dingo be pėdsakų. 

5 Dr. Chaimas Nachmanas Šapira, vyriausiasis rabino Šapiros sūnus, buvo semitų kalbų, 
visų pirma hebrajų kalbos ir literatūros, žinovas. Prieš karą jis dėstė Lietuvos univer- 
sitete Kaune. Iš jo publikacijų reikšmingas yra tiriamasis darbas Naujosios hebrajų 
literatūros istorija. Tai monografija apie Avrahamą Mapu (gimusį Kaune) ir didelės 
apimties hebrajų literatūros tyrimas. Jis aktyviai dalyvavo geto sionistų veikloje. Gete 
jis įsteigė Tarybos kultūros skyrių ir jam vadovavo iki mirties. Taip pat vadovavo 
Tarybos įsteigtai amatų mokyklai. 

Gete dr. Šapira buvo pradėjęs versti Avrahamo Torio dienoraštį į hebrajų kalbą (šis 
variantas neišliko). 

Vėliau, 1943 metais, vokiečiai paskelbė, kad vyriausiojo rabino Šapiros šeimai gau- 
tos specialios vizos vykti į Šveicariją. Vyriausiasis rabinas jau buvo miręs; jo našlę, 
Chaimą Nachmaną, Chaimo žmoną ir penkiolikmetį sūnų išvežė iš geto į Devintąjį 
fortą ir tą pačią dieną nužudė. 


1943, kovo 3 


DOKUMENTAS 
SS unteršturmfiureris Mileris Kauno komisaro vardu - 
Žydų tarybai Kaune, Vilijampolėje 
1. Šiuo įsakau, kad visi drabužiai, anksčiau patiekti iš p. Ernsto sandė- 
lio ir iki šiol buvę mano nurodymu užrakinti, nebūtų liečiami ir iš- 
duodami. Taryba yra už tai atsakinga. Man turi būti nedelsiant prista- 
tytas visų sandėlyje esančių daiktų sąrašas. 
Pastaba: kol šie drabužiai naudojami mainikavimui, nebus svarstomos 
jokios paraiškos. Jūs taip pat privalote kovoti su tokia žydų prekyba. 
2. Žydams, dirbantiems ypatingomis sąlygomis, kurių išvengti neįma- 
noma, - blogas oras, lietus, šaltis ir kt. - aprūpinti reikiamais drabu- 
žiais jūs privalote tučtuojau įsteigti mainų centrą. Žinau, kad dauge- 

lis žydų iki šiol vilki labai gerais drabužiais. Taigi šie drabužiai gali 
būti perduoti tiems žydams, kuriems jie reikalingi darbui. Visus kitus 
motyvus būtina atmesti. Žmonių, dirbančių priverčiamąjį darbą, skai- 
čius bus pamažu didinamas. 

3. Įsakau, kad bendrasis geto tvarkymas būtų nedelsiant perduotas mo- 
terims ir nepajėgiems asmenims. Toliau - 50 procentų turi būti suma- 
žinta žmonių Tarybos įstaigose, darbo skyriuje, geto policijoje ir ypač 
dirbtuvėse, tenkinančiose geto poreikius, taip pat visur, kur dar įma- 
noma. 


1943, kovo 4 


Mileris kelioms dienoms buvo išvykęs į Vilnių. Grįžo vakar ir telefo- 
nu sukvietė Tarybos narius 4 valandą dienos į susitikimą su juo. Laukė- 
me šio susitikimo su nerimu. Milerio kelionės į kitus getus mums nežada 
nieko gera. Bet kuriame gete visada atsiras trūkumų, kuriuos galima nu- 
rodyti mums kaip pavyzdį. Jis mėgsta sakyti: „Jūs čia, gete, gerai įsitaisė- 
te. Jums kur kas geriau nei žydams kituose getuose“. 

Ketvirtą valandą popiet Mileris atvyko į Tarybos būstinę. Jis įsitaisė 
ant sofos ir iš portfelio išsitraukė naują įsakymą nr.15, susidedantį iš 
trijų skyrių. 

Pirmasis skyrius: valdžia nebetieks darbininkams drabužių ir avaly- 
nės, kol darbininkai mieste maino drabužius į prekes. 

Antrasis skyrius: gete bus įsteigtas mainų centras, kur galima bus ap- 
sikeisti įvairia manta. Turintieji prekių mainams neš jas į mainų centrą. 
Drabužiai, atnešti į šį centrą, bus paskirstomi jų reikalingiems darbinin- 
kams. 

Šioje vietoje Mileris stabteli ir sako, kad Vilniuje yra toks mainų cen- 
tras. Išdrįstu įsiterpti, kad Vilniaus gete leidžiama finansinė veikla, tuo 
tarpu Kauno gete tai uždrausta. Į ką žmonės keis savo mantą? Mileris 
manęs klausia: „O iš kur tu žinai apie padėtį Vilniaus gete?“ Atsakau: 
„Anksčiau čionai atvykdavo darbininkai iš Vilniaus, jie man apie tai ir 
sakė“. Mileris: „Kiek pinigų turi Vilniaus žydai? Darbininkai ten už savo 
darbą gauna devynias markes per savaitę, tuo tarpu jūs čia gaunate daug 
daugiau tiek pinigais, tiek daiktais“. 

Trečiasis skyrius: Tarybos įstaigų administracijos personalas bus su- 
mažintas 50 procentų. Tai taikoma ir žydų policijai bei dirbtuvėms. 

Aš vėl klausiu: „Be savo įprasto darbo, dirbtuvės taiso drabužius ir 
avalynę visiems dirbantiems geto gyventojams. Tai vienintelė darbo vie- 
ta, kur galima suremontuoti drabužius ir kitus būtinus geto gyventojų 
daiktus. Kaip galima mažinti darbuotojų tokioje vietoje?“ Mileris pasi- 
rengęs keisti savo siūlymą: sumažinimas palies tik administraciją ir kon- 
torų darbuotojus. 

Vilniuje, tęsia Mileris, režimas kur kas griežtesnis. Žydų policija ten 
rūpinasi, kad nebūtų jokios juodosios rinkos. Jis norėtų, kad ir Kaune 
žydų policininkai imtųsi šio uždavinio. 

Vėliau, kai grįžau į getą iš miesto, man pranešė apie labai nemalonų 
dalyką. Vakar prie geto vartų areštavo žydą darbininką Bermaną!, dir- 
busį Penktajame forte prie amunicijos rūšiavimo. Jo kuprinėje rasta gra- 
natos dalis. Šiandien Bermaną išvežė į gestapą. 

Prie geto vartų mane pirmą kartą sustabdė Ratnikas ir iškratė ieško- 
damas pinigų. Pasakiau jam nesinešąs pinigų, išskyrus 50 pfenigių mo- 
netą. Jis atsakė: „Žydu negali pasitikėti, jie visi yra melagiai“. „Kodėl jūs 
taip manote? - paklausiau jo. - Argi tikrai niekada nesutikote žydo, 
kuris sakytų tiesą?“ „Ne, man taip nepasitaikė. Jie visada sukčiauja“, - 
atrėžė jis. „Na štai, - tariau, - ką tik apieškojote žydą ir neradote jokių 
pinigų. Aš iš pat pradžių sakiau, kad taip bus. Ir vis dėlto tvirtinate, kad 
visi žydai - melagiai“. 

Ratniką įtikinti sunku: jis iš prigimties piktas žmogus. Tuo metu jis 
pamatė mano kišenėje automatinį plunksnakotį ir paėmė jį. „Ne, - pasa- 
kiau, — aš turiu teisę nešioti kišenėje šį automatinį plunksnakotį“. „Štai, — 
pareiškia Ratnikas, - paimu šitą plunksnakotį ir baigiasi visos tavo tei- 
sės“. Jis patenkintas ir išdidus laiko plunksnakotį. „Aš atsiimsiu jį, - sa- 
kau, —- tuo pasirūpins Mileris, jūs veltui stengiatės“. Ratnikas nenoriai 
grąžina man plunksnakotį. 

Dabar Ratniko eilė: „Žiūrėkit, žydai taip suįžūlėjo, kad nešioja kiše- 
nėse granatų dalis. Suprantu, kai jie parsineša iš miesto į getą maisto, 
tačiau ginklus? Kam jiems reikalingi ginklai? Kai to žmogaus, pas kurį 
rado granatos detalę, paklausė, ar turi jis ką nors draudžiama, jis atsakė 
neturįs. Tada jį apieškojo ir surado granatos dalį. Visi žydai melagiai“. 

Šis reikalas dėl žydo kišenėje rastos granatos dalies labai liūdnas. Gin- 
klai gete reiškia pavojų jo gyventojams, ypač dabar, kai paskelbtas vi- 
siems lietuviams privalomas šaukimas, kai kraštas pritvinkęs nepasiten- 
kinimo ir kai sklando gandai apie besiformuojantį lietuvių partizaninį 

judėjimą kovai su vokiečiais. Šiomis dienomis vokiečiai labai jautriai re- 
aguoja į bet kokią užuominą apie ginklus, kurie galėtų būti nukreipti 
prieš juos. Nereikia nė sakyti, kad gete bet koks ginklas kelia mums rim- 
čiausią pavojų. 

Susirinkime, kuris vakare įvyko dr. Elkeso bute, Lipceris pasakė, kad 
gestapas labai pyksta ant geto už granatos dalį, rastą pas žydą darbinin- 
ką. Apskritai pastarosiomis dienomis gestapas žiūri į getą daug prie- 
šiškiau. 

Getą vėl užplūdo įtampa, baimė ir žmonės vėl suskato ieškoti slėptu- 
vių nuo nelaimės. Kiekviena diena gali atnešti pražūtį. Todėl mums ver- 
čiau pasiruošti prieglobstį iš anksto. Šiandien su „Ika“ Grinbergu ėjau 
apžiūrinėti slėptuvių. 

1 Tai buvo Jerachmielis Bermanas, vienas iš Kauno geto komunistinio pogrindžio ak- 

tyvistų, antifašistinės sąjungos narys, mėginęs slapčia įnešti į getą ne rankinę grana- 
tą, o minosvaidį. Po daugkartinio Tarybos įsikišimo Bermaną paleido. Jis grįžo į 
getą po kelių savaičių. Bermanas dalyvavo komitete, pavadintame Juoduoju būriu 
ir rinkusiame iš turtingesnių geto gyventojų pinigus pogrindžio reikalams. 1944 me- 
tų balandžio 14 dieną drauge su keliais kitais pasipriešinimo kovotojais jis pabėgo iš 
geto. Dauguma jų labai greitai žuvo mūšyje su vokiečiais. Mūšio metu Bermanas 
nukovė keturis gestapininkus, sugebėjo ištrūkti ir grįžo į getą. Vėliau jis dar kartą 
bėgo iš geto ir jam pavyko patekti pas partizanus. 

Šiandien Taryboje svarstėme, kokių reikia imtis priemonių, kad sužlug- 
dytume piktus valdžios kėslus prieš mus. Mėginome prisiminti žmones iš 
senų gerų laikų, kad jie mums patartų, ką daryti šią išmėginimų valandą. 
Tai turėjo būti žmonės pakankamai drąsūs, kad paremtų mus ir kad jų 
balsas galėtų pasiekti tas valdžios sferas, kur sprendžiama mūsų lemtis. 
Tuo pat metu žinome, kad jei viršūnėse, vokiečių vadovybėje, bus pa- 
darytas koks nors sprendimas, tai niekas čia, Lietuvoje, mums negalės 
padėti. 

Pastaruoju metu buvome linkę sieti savo likimą su didėjančiu žydų 
darbo jėgos pareikalavimu. Daugelio karui reikšmingų įmonių tvarkin- 
ga veikla nemaža dalimi priklauso nuo kvalifikuotų žydų darbininkų. Gete 
yra aštuoni ar devyni tūkstančiai darbščių ir įgudusių darbininkų, dir- 
bančių vokiečių karo mašinai. 

Nereikia užmiršti, kad pusantrų metų trukusius milžiniškus darbus 
Kauno aerodromo statyboje didžiąja dalimi padarė inžinieriai, techni- 

kai, šaltkalviai, statybininkai ir tūkstančiai paprastų geto darbininkų. Be- 
veik 4000 žydų dirbo dieną ir naktį, kartais net trimis pamainomis, kol 
buvo baigta toji statyba. Mums tai palanku. 

Kai tik grėsdavo kokia nors „akcija“ ar deportacija, ar net geto teri- 
torijos mažinimas, įvairių įmonių ir tarnybų, kur dirba žydai, vadovai 
vokiečiai tuojau pat imdavosi veiklos. Jie prašydavo aukščiausios vado- 
vybės neliesti „jų Žydų“, nes jie nepakeičiami karo pramonėje. Daugelis 
žydų darbininkų išsigelbėjo nuo mirties, nes buvo reikalingi jų sugebėji- 
mai. Kartu nėra jokių abejonių, kad daugelis egzekucijų įvykdytos „ideo- 
loginiais“ sumetimais pagal įsakymus iš Berlyno, kadangi žydai laikomi 
žemesniąja rase, kurią reikia išnaikinti. Vietinė valdžia negalėjo atšaukti 
įsakymų; geriausiu atveju jie galėjo vykdyti piktadariškus įsakus ne taip 
žiauriai ir su mažesnėmis aukomis. 

Vietiniai vokiečių pareigūnai viską, ką padarė žydai, priskiria sau. Jie 
mano, kad tai jų asmeniniai nuopelnai karo pramonei. Už tai jiems atly- 
ginama aukštesnėmis pareigomis, medaliais, taip pat tarnyba toli nuo 
fronto. Tai jiems reiškia turtingą ir ramų gyvenimą. 

Iš kur toks geras Kramerio elgesys su mumis? Žinome, kad šis žmo- 
gus ištisus metus nuolat gyrėsi nė sykio nekalbėjęs su žydu ar spaudęs 
jam ranką. Krameris gyrė Jordaną ir laikė jį vokiečių užnugario galios 
simboliu. Štai taip reikia elgtis su žydais ir taip juos reikia žudyti. 

Ilgainiui Krameris pakeitė savo nusistatymą. Dabar jo egzistencija 
priklauso nuo geto. Jis dažnai kviečiasi aukštus pareigūnus iš Berlyno, 
kad parodytų jiems „savo“ geto sėkmę. Čia jis įsteigęs dirbtuves. Čia 
1400 žydų dirba vokiečių kariuomenei. Čia žydai atlieka darbą, kurio 
niekas nepajėgia atlikti mieste. Savo aukštiesiems svečiams Krameris de- 
monstruoja, kad jis gete nepakeičiamas ir be jo viskas sugriūtų. Meda- 
liais dabinamės ne mes, žydai. Tačiau kol kas mūsų darbas atitolina gali- 
mus puolimus. 

Mes sėdime Tarybos būstinėje ir sukame galvas bandydami nuspręs- 
ti, ką turėtume daryti. Mus apima virpulys pagalvojus apie numatomą 
3000 žydų perkėlimą iš Vilniaus į mūsų getą. Perkėlimas vykdomas pa- 
gal įsakymą iš Berlyno ir mes nieko dėl to negalime padaryti. Bet gal tai 
vietos problema? Gal gestapas nusprendė sumažinti Rygos geto teritori- 
ją, likviduoti Vilniaus getą, kad kuo daugiau žmonių sugrūstų į mūsų 
getą ir gyvenimas čia virstų košmaru? O gal jie ketina likviduoti mūsų 
getą? 

Mūsiškiai žydai atmena, kad senais laikais, kai dar buvome piliečiai 
su lygiomis teisėmis, daugelis jų turėjo draugų iš Kaune gyvenusių vo- 
kiečių. Kai kurie iš tų vokiečių dabar užima aukštas pareigas vokiečių 
administracijoje. Štai, pavyzdžiui, brigadenfiureris Jostas!, dabartinis po- 
licijos vadas Lietuvoje, draugavo su keliais šiuo metu gete gyvenančiais 
žydais. Galbūt reikia rasti būdą prieiti prie jo? Tačiau tai nelengva. Iki 
šiol mes praktiškai neturėjome galimybės jo pasiekti. 

Be to, dar yra nemaža vietinių vokiečių, užimančių svarbius valdžios 
postus ir galinčių mums padėti, jei prisimintų žydus - savo draugus iki 
tvano. Iki šiol tie vokiečiai mums nepagelbėjo niekuo. Jie daro viską, 
kad tik išvengtų žydų. Kai atsitiktinai kuris nors iš jų susitinka buvusį 
pažįstamą žydą, tučtuojau traukiasi tolyn nuo „pavojaus“. Visi mūsų drau- 
gai ir pažįstami krikščionys mus pamiršo. Likome vieni, atskirti ir už- 
miršti. 

Šiandien į Tarybos būstinę atėjo Lipceris. Buvo 11 valanda ryto. Jo 
staigus pasirodymas reiškė mums kažkokią naujieną. Jis papasakojo, kad 
gestapininkai Rauka ir Jėgeris šiandien kalbėję su juo. Jie pasakę, kad į 
getą turėjo atvykti 4000 žydų iš Ašmenos, bet jie neatvyks. Planas pasi- 
keitė. Jėgeris pridūrė, kad „jo“ gete (t. y. mūsų gete) nėra utėlių ir jis 
nenorįs, kad čia būtų utėlėtų žmonių. Tai reiškia, kad gete niekas nepasi- 
keis. Mums buvo labai džiugu tai girdėti. Viskas pasiliks taip, kaip buvę. 
Tai į gera. 

Lipceris papasakojo, kad Jėgeris vakar grįžo iš Rygos. Tą pačią dieną 
gestape įvyko posėdis, kuriame dalyvavo Hermanas, Mileris ir Fyrtelis. 
Šiame posėdyje buvo nutarta, kad žydų į mūsų getą daugiau nebus kelia- 
ma. Atsakydamas į Lipcerio klausimą Jėgeris pareiškė, kad Rygoje „ak- 
cijos“ nebuvo vykdomos. Išgirdę tokias geras žinias mes ir vėl labai džiau- 
gėmės. 

Mileris paskambino telefonu ir pranešė, kad šiandien 2 valandą die- 
nos atvyks į getą. Jis atėjo į Tarybą ir pasakė mums, kad 3000 žydų (Lip- 
ceris kalbėjo apie 4000) perkėlimo į getą nebus. Po tokio pareiškimo 
mes padarėme išvadą, kad šiuo klausimu sprendimą priėmė Berlynas, o 
ne vietos valdžia. Iš Lipcerio jau žinojome apie pakeistus planus, tad 
niekaip neparodėme savo pasitenkinimo. Atrodo, Milerį nuvylė tas iš- 
orinis abejingumas, kai išklausėme jo naujienas. Jis neištvėrė ir paklau- 
sė: „Ar jūs nesate laimingi, kad mūsų planai pasikeitė?“ „Žinoma, lai- 
mingi“, - atsakėme. 

Po to kalbėjome apie einamuosius reikalus. Mileris pakvietė mane į 
mašiną važiuoti drauge su juo. Parodžiau jam mažąsias drabužių taisy- 
mo, namų apyvokos daiktų dirbtuves, namų remonto barą, amatų mo- 
kyklą, kepyklą, vargšų valgyklą ir keletą kitų įstaigų. Be to, Mileris klau- 
sinėjo apie įvairias mūsų neaplankytas įstaigas; tada jis išvažiavo. 

1! Brigadenfiureris dr. Haincas Jostas buvo policijos vadas Rytų reikalų ministerijoje, 


vadovaujamoje dr. Alfredo Rozenbergo. 
2 Deportacijos iš Rygos geto į Kaizervaldą neprasidėjo iki 1943 metų liepos. 


1943, kovo 18 


Vakar turėjau atlikti neįprastą užduotį. Prieš kelias dienas Mileris 
pasakė man, jog Langė!, nacionalsocialistų partijos Kaune pirmininko 
pavaduotojas, nori, kad padirbtume jam auksinį žiedą. Mileris jam sa- 
kęs, kad aš užsakysiu žiedą gete. Todėl turiu nueiti į jo įstaigą Putvinskio 
gatvėje 20. Įstaiga įsikūrusi dideliame name, kur prieš karą gyveno Lietu- 
vos valstybės banko pareigūnai. Dabar ten veikia nacionalsocialistų par- 
tijos įstaigos. Ant namo didelė iškaba „Kauno nacionalsocialistų rūmai“. 

Įžengiau į pastatą dvejodamas - eiti man toliau ar palaukti. Tvarkin- 
game ir jaukiame kabinete sėdėjo uniformuota moteris. Virš jos stalo 
kabojo portretas žmogaus, dėl kurio Europoje liejasi kraujo upės ir ku- 
ris buvo pagrindinis Europos žydų kančių kaltininkas. Už jos nugaros 
buvo nacių vėliava, o ant sienų kabojo nacionalsocialistų partijos vadų 
portretai. 

Pasiteiravau moters, kur galėtų būti ponas Langė. Ji atsakė, kad išėjęs. 
Ir patarė užlipti į trečiąjį aukštą pas poną Vernerį. Vernerį radau sėdintį 
erdviame ir tvarkingame kabinete. Pasakiau jam ieškąs pono Langės ir 
kad sekretorė apačioje pasiuntusi mane pas jį. Verneris atsakė, kad tai 
klaida. 

Jis paklausė, ar neatsinešiau kokių įrankių, ir įvedė į didelį kambarį. 
"Ten pamačiau didžiulį žemėlapį, kuriame buvo sužymėtos įvairių armijų 
judėjimo kryptys karo frontuose. Verneris pasakė norįs, kad tas žemėla- 
pis būtų įrėmintas ir tinkamai pakabintas ant sienos. Atsakiau atsiųsias 
jam darbininką, kad įrėmintų tą žemėlapį. Išeidamas ant vienų durų ma- 
čiau užrašą „Rasinių reikalų skyrius“. Pastebėjau ant sienos du ryškius, 
atkreipiančius dėmesį propagandinius plakatus. Viename jų buvo šūkis 
„Pergalė ar bolševizmas“, o kitame nupieštas rusų kareivis su tipiškais 

semito bruožais. Abiejuose plakatuose pateiktas priešo įvaizdis nekėlė 
abejonių: „Žydiškasis bolševizmas“. Tai priešas, kurį būtina sunaikinti. 
Kaip žydų geto atstovui man tenka atlikti įvairiausias užduotis, pa- 
vyzdžiui, lankytis Kauno nacių piktadarybių lizde; tačiau net ir ten aš kai 
ką sužinojau. 
1 Unteršturmfiureris Rudolfas Langė, nacionalsocialistų partijos vadovas Kaune, bu- 


vo atsakingas už priemones, nukreiptas prieš bet kokią komunistinę veiklą mieste, 
taip pat už žvalgybą ir kontržvalgybą. 


1943, kovo 21 


Šiandien - Purimas.! Hitleris pažadėjo, kad žydai daugiau nebešvęs 
Purimo. Nežinau, ar išsipildys kitos jo pranašystės, bet ši dar tikrai ne- 
įgyvendinta. Mūsų gete švenčiame Purimą naujoviškai. Ne kas kitas, o 
mūsų mažieji, mūsų mošelės ir šliomelės, verčia niekais Hitlerio paža- 
dus ir lyg niekur nieko smagiausiai švenčia Purimą. 

Vaikai, ponios Segal - tautinio hebrajiško švietimo pradininkės ge- 
te - mokiniai, daugelį savaičių ruošėsi Purimo šventei. Jie mokėsi Puri- 
mo dainų, šokių ir žaidimų. Šventiška Purimo dvasia jie gyveno jau kele- 
tą savaičių: kam teks žydo Mordekajaus vaidmuo, kas vaidins Amaną, 
kas vaizduos istoriją apie karalienę Esterą ir Vaštę, ir kt. Vaikai pasako- 
davo apie visus pasiruošimus Purimui savo tėvams, ir šiuos (jei buvo gy- 
vi) apėmė šventinė nuotaika. 

Žymi pedagogė ponia Segal daugiau negu kas kitas dalyvavo šituose 
pasirengimuose. Pagaliau juk tai jos darželio vaikai, kuriuos ji prižiūrėjo 
nuo pirmos geto dienos. Ji nekreipia dėmesio į jokius draudimus ir su- 
varžymus. Nors vokiečių įsakymu žydų mokykla oficialiai uždaryta, šios 
drąsios pedagogės tas įsakymas dar nepasiekė. 

Vaikai kasdien susirenka jos mažajame kambarėlyje ir ten ji moko 
juos hebrajų abėcėlės, moko sakyti hebrajiškai Šalom ir dainuoti hebra- 
jiškas dainas. Ji diegia į jų širdis meilę žydų tautai ir tėvynės - Izraelio 
žemės - ilgesį. Visa tai ji daro žaidimais, dainomis ir pasakojimais apie 
praeitį. Ji nepraleidžia nė vienos progos, visų pirma religinių ir tautinių 
švenčių, nepapasakojusi vaikams apie žydų istoriją ir jų religinius bei 
dvasinius turtus. 

Ponia Segal kelis mėnesius savo mokiniams rengė Purimo šventę. Prieš 
kelias savaites ji atėjo pas mane prašyti spalvoto popieriaus, kurį parūpi- 

nau specialiai jai. Baigiant ruoštis Purimui gavome liūdną žinią: kovo 
21-ąją (Purimo dieną) vokiečiai paskelbė Didvyrių diena. Tą dieną vo- 
kiečiai minės savo karo herojus. Todėl tiek Reiche, tiek okupuotose teri- 
torijose tai bus gedulo diena. 

Ponia Segal atėjo pas mane labai nusiminusi: „Ponas Golubai, ką da- 
rysime? Jie sako, kad tą dieną uždrausta linksmintis“. Atsakiau jai: „Tik- 
rai tą dieną draudžiama linksmintis, tačiau tai liečia tik vokiečius. Pas 
mus tai bus Purimo diena ir vaikai galės švęsti, kiek širdis geidžia. Nuo 
šiol taip ir bus: jų gedulo ir sielvarto diena mums taps džiaugsmo ir links- 
mybės diena. Galite būti tikra, ponia Segal, kad viskas bus gerai, ir jūsų 
mokiniai galės švęsti Purimą“. 

Šiandien sekmadienis. Pavasario saulė skleidžia gete šviesą ir šilumą. 
Geto gyventojai šiandien nedirba. Vokiečiai užsiėmę savo karo didvyrių 
paminėjimu ir todėl gete nepasirodė. Mūsų vaikai laisvai vaikštinėja ge- 
to gatvėmis. Jie laksto ir šen, ir ten, jų veidai spindi, nuotaika šventinė. 
Jiems šiandien labai daug darbo. Mokytoja liepė po pietų susirinkti į 
salę. Motinos ir vaikų globėjos taip pat skuba į šventės pradžią. Pirmą 
valandą dienos žydų atstovų Tarybos nariai taip pat ateina švęsti drauge 
su vaikais. Štai jie čia: dr. Elkesas, Garfunkelis ir aš. Goldbergas neat- 
ėjo. Jis nepriklauso mūsų ratui. Jis iš kitokio molio.2 

Beveik šimtas vaikų susirinko į salę, aidinčią nuo jų neslopinamo juo- 
ko. Jie tikrai džiaugiasi. Pagaliau prasideda šventė. Scenoje pasirodo ma- 
žiausiųjų vaikų grupė. Ponia Segal sako trumpą atidarymo kalbą. Ji pa- 
sakoja, kad vyko ginčas, ar švęsti viešai Purimą gete, ir tą ginčą laimėjo 
norėjusieji šventės. Labai gerai, kad vaikai nors akimirką galės pamiršti 
pilką, baimės kupiną geto gyvenimą. 

Šventė prasideda nuo dainos hebrajų kalba: 


Neklauskite nei senių, 

nei jaunų Žmonių. 

Mes, mažieji, 

taip pat žinome, kas yra Purimas. 

Po to eina žaidimai ir eilės. 

Nereikia ir aiškinti. kad pagrindinė programos dalis buvo vaidinimas 
apie karalienę Esterą. karalių Ahasverą, žydą Mordekajų ir Amaną. Į 
sceną užlipo berniukas, vardu Rubenas. Jis apsivilkęs karališkais drabu- 
žiais, su karūna ant galvos ir auksiniu skeptru rankoje. Prisistatė žiūro- 

vams : „Aš esu karalius Ahasveras“. Tada atėjo eilė Šulamitai3, dailiai ir 
žaviai šešerių metų mergaitei. Ji išėjo į sceną šokio žingsneliu, apsivilkusi 
rausva suknele ir su brangakmeniais nusagstyta karūna ant galvos. Be 
abejonės, tai buvo gražioji karalienė Estera. Ji nusilenkė karaliui Ahas- 
verui ir žiūrovams. Po to į sceną užlipo kiti trupės nariai. 

Vaikų pastatytą vaidinimą publika žiūrėjo su dideliu susidomėjimu ir 
atvirai džiūgaudama. Mažoji žavingoji Šulamita vedė kitus šokėjus ir pelnė 
visų žiūrovų simpatijas. Po vaidinimo vaikai gavo sausainių „Amano au- 
sys“ ir kitų saldumynų, jau nekalbant apie griausmingus aplodismentus 
už nuostabų vaidinimą. Poniai Segal, mokytojai veteranei, taip pat teko 
katučių dalis. 

Motinos ir vaikų globėjos sėdėjo salėje džiaugdamosi scenoje vykstan- 
čiu vaidinimu. Retkarčiais jos šluostėsi ašaras. Tačiau tai buvo džiaugsmo 
ašaros regint, kaip nevaržomai šią akimirką reiškia jaunatvišką džiaugs- 
mą jų sūnūs ir dukros. 

Pasibaigus šiai programos daliai į sceną užlipo trys vaikų grupės. Kiek- 
viena grupė dainavo savo dainas ir žaidė žaidimus. Dovydas Helermanas 
akompanavo jiems pianinu linksmai ir jautriai. Jis yra senas Makabi ak- 
tyvistas, tautinės Kauno studentų korporacijos Vetaria veteranas, taip pat 
garsus muzikantas. 

Šventė truko ilgai. Publika praalko, bet niekas nepakilo, ko! nesibaigė 
programa. Mes prisiminėme liaudies posakį, kad laikas nusineš visus šven- 
tadienius, bet Purimas išliks visados, ir mūsų priešai nepatirs pasitenki- 
nimo. Šiandien geto vaikai dar kartą įrodė šio posakio gyvybingumą. 

1 Diena, kai žydai švenčia jų priešo Amano pralaimėjimą Persijos karaliaus Ahasvero 
rūmuose penktajame amžiuje prieš Kristų. 

Ė Goldbergas nepriklausė sionistų ratui nei Kaune, nei gete. : 

3 Tai buvo Sulamita Seinzon (Avrahamo Torio draugės Pninos Seinzon duktė; jis vedė 


Pniną po Kauno išvadavimo). Šiandien ji gyvena Izraelyje. Pninos Šeinzon pirmasis 
vyras buvo nužudytas Septintajame forte pirmosiomis vokiečių okupacijos dienomis. 


1943, kovo 23 


Žydai - tartum spyglys vokiečių ir net lietuvių kūne. Kai žydai eina į 
darbą ar grįžta namo, jie turi pereiti tam tikromis miesto gatvėmis ir 
alėjomis. Tačiau vokiečiai niekaip negali susitaikyti su šiuo faktu. Tai juos 
erzina: kodėl žydai trinasi po miestą? Kodėl šitie raupsuotieji maišosi 
tarp mūsų gyventojų? Galų gale juk juos suvarė į getą, kad atskirtų nuo 

kitų. Kiti stebisi: jie manę, kad žydai šitame krašte jau išnyko. Neseniai 
Hitleris paskelbė, kad žydų rasė bus išnaikinta — tai kodėl tada mūsų 
gatvėse tiek daug žydų? 

Lietuviai taip pat piktinasi matydami žydus, grįžtančius vakare iš 
darbo, pavargusius ir išsekusius, žingsniuojančius su duonos kepalu ar 
kitokiu maistu. „Žydai perka viską, kad spekuliuotų, o lietuviai neturi iš 
ko gyventi“, - šitaip daugelis lietuvių skundžiasi savo viršininkams vo- 
kiečiams. 

Turint tai galvoje nenuostabu, kad vaikštantys Kauno gatvėmis žydai 
darbininkai susiduria su vis didesniu priešiškumu. Taip pat griežtesni tapo 
patikrinimai prie geto vartų. Grįžtančių iš darbo žydų darbininkų laukia 
vis kruopštesnės kratos. Policija konfiskuoja pas juos randamus daiktus. 

Pats Mileris daug kartų buvo atėjęs stebėti, kaip vyksta patikrinimai 
prie geto vartų. Mileris net pats asmeniškai iškratė kelių darbininkų krep- 
šius. Vienu atveju jis rado pas moterį kilogramą marmelado. Paklausė, 
iš kur jį gavusi. Moteris atsakė, kad tą marmeladą jai davė lietuvė, su 
kuria daugelį metų draugavo. Kitą kartą pas darbininką Mileris rado 
kilogramą mėsos. Ir vėl jis klausinėjo, kur tą mėsą gavęs. Žmogus atsakė 
pardavęs paskutines atliekamas kelnes, kad nusipirktų mėsos. 

Tuo pat momentu prie vartų įsitaiso Ratnikas ir kratomis bei klausi- 
nėjimais ima gąsdinti iš miesto grįžtančius žydus. Mileris prieina prie jo 
ir klausia: „Ar kalbi vokiškai?“. „Taip, šiek tiek“, - atsako Ratnikas lau- 
žyta jidiš kalba. „Štai, - sako Mileris, — jūs, lietuviai, vis skundžiatės, kad 
jokio daikto negalite nusipirkti, nes viską išperka žydai. O iš ko perka 
žydai? Iš kur ši lietuvė gavo kilogramą marmelado, kurį atidavė savo 
draugei žydei? Aš pats neturiu namie tiek marmelado. Atrodo, kad ši 
lietuvė namuose laiko didelį kiekį marmelado. Dabar pakalbėkime apie 
mėsą. Kai lietuvis nusiperka kelnes už kilogramą mėsos, jis tiesiog yra 
paprasčiausias karo nusikaltėlis. Be to, man atrodo, tai buvo ne paskuti- 
nis jo turimas mėsos kilogramas. Taigi nesiskųskite. Galite kaltinti patys 
save“. 

Štai tokie yra lietuviai. Iš vienos pusės, jie nori turėti naudos iš žydų 
tragedijos, kita vertus, jie skundžiasi vokiečiams, kad žydai viską išperka. 

Geto gyventojai, dirbantys mieste, turi praeiti Kauno gatvėmis. Jie 
žygiuoja glaudžiomis gretomis ir privalo eiti sparčiu žingsniu, bet jų akys 
plačiai atmerktos. Tad jie gali pastebėti lietuvį, nepažįstamą praeivį, ku- 
ris, iš arčiau įsižiūrėjus, pasirodo anksčiau buvęs bičiulis, paėmęs saugo- 


257 


1943 


ti jų, žydų, daiktus. Ir šitas jų „draugas“ nieko negrąžina. Jis neatsako į 
klausimus ir pasiteiravimus, siunčiamus jo draugo žydo. Jis atsisako grą- 
žinti jam nepriklausančią nuosavybę. Štai kodėl lietuviai nesidžiaugia ma- 
tydami žydus savo miesto gatvėse. 

Vakar Taryboje lankėsi Mileris ir geto komendantas vokietis. Vizito 
tikslas buvo aptarti, kaip blogai darbo brigados žygiuoja per miestą. Dar- 
bininkai eina mažais būreliais ir labai iš lėto. Įspūdis toks, tarytum jie 
vaikšto savo malonumui. Prieš juos ir po jų eina kitos darbininkų grupės, 
išsiskleidusios per visą gatvę. Taip daugiau neturi būti. Tokia padėtis ypač 
nepakenčiama Donelaičio gatvėje, kur dažnai pravažiuoja SA štandar- 
tenfiureris Krameris, Kęstučio gatvėje, kur kasdien pasirodo Mileris, ir 
Putvinskio gatvėje, kur yra nacionalsocialistų partijos pareigūnų namas. 
Krameris jau kelis kartus reiškė pastabas dėl to, kad eidami į darbą ar iš 
jo Žydai Žingsniuoja neskubėdami ir sudaro prastą įspūdį. Mažos darbi- 
ninkų grupės privalo žygiuoti visos kartu glaudžioje ir griežtoje rikiuotėje. 

Milerio atsivestas geto vokiečių komendantas nuo šiol stebės, kaip 
darbininkai žygiuoja į darbą ir iš jo. Labai keista situacija: iš vienos pu- 
sės, jie spaudžia mus, kad daugiau dirbtume, iš kitos pusės, nenori maty- 
ti mūsų gatvėse. Jie norėtų, kad būtume visiškai nematomi. 

Vakar Mileris buvo įnikęs į kitą problemą: jam reikėjo gauti adresus 
trijų Žydų darbininkų, dirbusių Kramerio namuose ir sode. Gavęs tuos 
adresus Mileris drauge su vokiečių komendantu padarė jų namuose kra- 
tą. Jie nieko nerado. Paaiškėjo, kad ponia Kramer neteko visų savo vais- 
tų. Žinoma, niekam nekyla abejonių, ką reikia kaltinti dėl vagystės. Netru- 
kus Mileris pareikalavo iškviesti inžinierių Chaitiną, remontavusį jo bu- 
tą. Mileris apkaltino žydą inžinierių, kad laiko savo daiktus jo, Milerio, 
bute. Mileris davė įsakymą areštuoti Chaitiną, uždaryti jį trims dienoms 
į geto daboklę ir kiekvieną įkalinimo dieną „vaišinti“ jį dešimčia rykščių. 

Mileris pareikalavo pateikti jam visą mūsų personalo sąrašą, atskirai 
vyrų ir moterų pagal amžių. Jis nori turėti aiškų vaizdą, kokie žmonės 
dirba Taryboje. Jo tikslas nekelia abejonių: jis siekia sumažinti „baltųjų 
apykaklių“ skaičių gete ir padidinti produktyviąją darbo jėgą. 

Šiandien nuėjau į miesto komisaro įstaigą. Mileris papasakojo man 
apie savo susitikimą gete su trimis jaunomis moterimis. Jis paklausė, kur 
jos dirba. Viena pasisakė dirbanti naktinėje pamainoje dirbtuvėse. Šiek 
tiek paklausinėjęs jis suprato, kad moteris meluoja. Kita aiškino esanti 

namų šeimininkė ir prižiūrinti savo vaikus. Jos šeimoje aštuoni žmonės 

dirba, todėl ji turi būti namie. Tai niekai, pareiškė Mileris. Tegu steigia 
vaikų darželius. Tokia jauna moteris privalo dirbti. Taip yra Vokietijoje. 
Atrodo, kad gete daug nedirbančių moterų. Pavyzdžiui, tokia žydė, pa- 
varde Chaimovič, dirbusi Milerio namuose. Prieš kurį laiką ji susirgo ir 
dirbti daugiau nebeateina. Tą darbą, kurį ši moteris atlieka per dieną, 
vokietė padarytų per dvi valandas. Žydės yra tingios, jos nemoka dirbti 
(Mileris, beje, priminė man, kad rytoj jam atsiųsčiau kitą moterį; ji tu- 
rinti būti stipri ir sveika). 

Žinoma, negalėjau Mileriui paaiškinti, kad prieš karą mūsų moterys 
niekada nedirbo tokio sunkaus darbo ir dar kaip samdinės. Šiais laikais 
jas ypač sunkiai slegia rūpestis, kur gauti pakankamai maisto pragyveni- 
mui. Negalėjau pasakyti jam ir to, kad nelabai trokštame steigti gete vai- 
kų darželius. Nenorime atiduoti savo vaikų sunaikinti. 1941 metų spalį 
daugiau kaip 160 vaikų ir kūdikių buvo nužudyta ligoninėje. 

Dviem žydams, dirbantiems Kaune, automobilių remonto dirbtuvėje, 
pavogė paltus. Dirbtuvės vedėjas iškvietė vokiečių kriminalinę policiją, 
tačiau paltai neatsirado. Paltas gete - labai svarbus drabužis. Daugelis 
darbininkų jį nešioja tam, kad uždengtų palaikius švarkus ir suplyšusias 
kelnes. Darbininkas be palto atrodo lyg žmogus be jokių drabužių. Žie- 
mą be jo dar ir labai šalta. 

Atsitiko taip, kad šiedu darbininkai vežė anglis ir malkas į Milerio 
namus. Jie papasakojo jam apie pavogtus paltus ir prašė leidimo įsigyti 
naujus. Miesto komisaro įstaigos drabužių sandėlyje sukrauta daug iš 
žydų atimtų rūbų. Mileris pasiuntė darbininkus pas mane, kad po to ga- 
lėčiau visą tą reikalą aptarti su juo. 

Darbininkai atėjo pas mane prašyti pasigailėjimo. Jie teturėjo tuos 
vienintelius pavogtuosius paltus. Tarybos sandėlyje yra keletas paltų. Du 
iš jų mielai atiduotume apvogtiesiems. Tačiau tam reikia specialaus Mi- 
lerio leidimo. Tačiau jis, kaip gerai žinoma, uždraudė išduoti drabužius 
žydų darbininkams, kol jie pardavinėja juos mieste. Pažadėjau darbi- 
ninkams pakalbėti apie tai su Mileriu. 

Šiandien paklausiau Milerio, ar jis leidžia man išduoti du paltus iš 
Tarybos rūbų sandėlio darbininkams, kurių paltai pavogti. Jo atsakymas: 
žydai apgaudinėja lietuvius, o lietuviai apgaudinėja žydus. Jis nieko čia 
negalįs padaryti. Pasakiau, kad tų dviejų vyrų padėtis dabar labai sunki. 
Jie negali toliau dirbti be paltų. Mano aiškinimas Mileriui pakišo idėją: 
žydų darbininkams reikia pasiūti specialius darbo drabužius. Tada jie 

nebepardavinės drabužių mieste ir jiems nebereikės jų papildomai. Bė- 
da tik ta, kad bus sunku gauti didelį kiekį audeklo, reikalingo siūti spe- 
cialiems darbo drabužiams. 

Kai išgirdau Milerio mintis, man prapuolė noras šnekėtis su juo apie 
du paltus. Mano požiūriu, pasiūlymas apvilkti mūsų darbininkus specia- 
liais darbo drabužiais prilygsta jų pavertimui karo belaisviais. Nėra jo- 
kio reikalo dar labiau pabrėžti geto vergijos. Taip baigėsi mano diskusija 
su Mileriu apie du pavogtus paltus. 

Šią savaitę baigėsi geto gyventojų registracija pagal šeimų korteles. 
Rezultatus mes žinojome iš anksto ir laikėme paslaptyje. Po „akcijų“ no- 
rėjome nuslėpti 3000 žydų, esančių gete. Gestapas labai domėjosi, kiek 
gyventojų liko gete po visų egzekucijų. Jo apskaičiavimais, turėtų būti ne 
daugiau kaip 14 000 žmonių. Mes bijojome parodyti, kad gete gyventojų 
yra daugiau; galbūt gestapas turi direktyvą palikti tik tam tikrą žmonių 
skaičių ir pradės naujas žudynes. 

Ne šiaip sau Rauka per 1941 metų spalio 28-osios „akciją“ nuolat 
reikalavo savo vyrų: „Duokite man žmonių skaičių“. Jis taip kalbėjo visą 
dieną: „Man reikia žinoti, kiek žmonių jau atrinkta“. Atrodo, kad tada 
jis turėjo įsakymą sunaikinti apie 10 000 geto gyventojų. Ką darė vokie- 
čiai? Jie skaičiavo kiekvieną grupę, varomą į Demokratų aikštę, o iš ten — 
į Devintąjį fortą. Kas valandą Rauka buvo informuojamas apie naikini- 
mui pasmerktųjų skaičių. Beveik 10 000 pasmerktų mirti žmonių jis buvo 
suskaičiavęs, kai ėjo iš Demokratų aikštės. 

Net po kelių mėnesių Rauka vis domėjosi tiksliu ir galutiniu nužudy- 
tųjų Žydų skaičiumi. Savc ruožtu mes tvirtinome gete likus ne daugiau 
13 000 ar 14 000 žmonių. Tačiau ilgai išsilaikyti negalėjome, nes maisto 
davinį gaudavome tam žmonių kiekiui, kuris, mūsų žodžiais, gyveno ge- 
te. Vadinasi, beveik 3000 žmonių liko be maisto. Ką mes darėme? Skir- 
davome tris ar keturis davinius per savaitę vietoj septynių. „Tempėme“ 
laiką laukdami, kol praeis pavojus, ir tik vėliau ėmėme tikslinti geto gy- 
ventojų skaičių. Pareiškėme, kad skaičiuojant buvo padaryta klaida ir 
dabar gete gyvena 16 000 žmonių. Pateikdami tokį skaičių dar nuslėpėme 
1000 žmonių. Gestape buvo kalbų, kad gete gyvena per daug moterų. 
Todėl nusprendėme atimti 1000 moterų iš pateikto valdžiai skaičiaus. 

Dabar, baigus mūsų gyventojų surašymą ir jo rezultatus padėjus Ta- 
rybos darbo skyriuje, vėl iškilo problema: kokį skaičių pasakysime vo- 

kiečiams? Kol kas mes dar galime pakreipti rezultatus pagal mūsų inte- 
resus. Mums iškilęs klausimas: ką turėtume įtraukti, o ką nuslėpti. 

Pastaruoju metu girdėjome gandų apie galimus „valymus“ gete. Gali 
būti, kad jie norės išvežti iš geto senesniuosius „neproduktyvius“ ele- 
mentus. Krameris ne kartą yra sakęs, kad gete senių nėra. Todėl turime 
juos nuslėpti. Negana to, pagal mūsų surašymą išėjo palyginti didelis 
vaikų skaičius. Vokiečių požiūriu, tai irgi nepageidautina. O kaip su mo- 
terimis? Disbalansas nesumažėjo. Santykinai didelė moterų dalis paaiš- 
kinama tuo, kad žuvo jų vyrai. Tačiau jos turi mažų vaikų, todėl negalima 
jų siųsti į darbą. 

Taigi sėdėjome Taryboje ir analizavome situaciją. Kokių turėtume imtis 
priemonių? Kurios mažiau rizikingos? Pirmomis vokiečių okupacijos die- 
nomis į fortą varė jaunus vyrus. Kieno eilė dabar? Moterų? Senių? Vai- 
kų? Nusilpusiųjų? Kuriems dabar didžiausia grėsmė? Ką reikia slėpti 
nuo priešo akių? 

Svarstėme klausimą iš visų įmanomų pusių. Rytoj vokiečių darbo tar- 
nybos vadovas unteršturmfiureris Hermanas ateis pasiimti sąrašų. Turi- 
me priimti sprendimą. Galų gale nutarėme sumažinti sąrašuose senių, 
taip pat vaikų skaičių. Moteris įtrauksime į darbininkų sąrašą ir išduosi- 
me darbininkų korteles. Taip galėsime išvengti paskelbtojo geto gyven- 
tojų skaičiaus padidėjimo. Iš esmės mes dar kartą nuslėpsime 1000 žmo- 
nių. Jauni ir sveiki kaip nors išsisuks. Pagaliau tebūnie tai į gera ar bloga, 
fortūna Žaidžia su mumis. Kol ateis išsilaisvinimas. 

Vokiečių reikalavimai padidinti darbininkų skaičių privertė mus į dar- 
bininkus perkelti žmones, anksčiau atleistus nuo darbo prievolės. Pir- 
miausia į darbininkų gretas pateko šešiolikos ir septyniolikos metų jau- 
nuoliai. Dabar jie privalo dirbti kaip suaugusieji. 

Kartais būna sunku žiūrėti, kaip tie berniukai ir mergaitės, dar visai 
vaikai, išeina į darbą. Jie turėtų eiti mokyklon. Geto aplinka ne itin pa- 
lanki jų lavinimuisi; čia nėra nei mokyklų, nei jaunimo judėjimų. Paklus- 
dami valdžios nurodymams jie turi vykdyti darbo prievolę ir patirti visus 
su ja susijusius nemalonumus: prastas darbo sąlygas, tankų širdies plaki- 
mą, kai pažeisdami draudimą perka mieste prekes ir grubų žydų darbo 
brigados vadovo elgesį, kai jie eina pro geto vartus. 

Žinoma, dvidešimt gete pragyventų mėnesių užgrūdino jų valią, jie 
nebe mamos žydės išlepinti vaikeliai, tačiau vis dėlto jie dar vaikai. Ne- 
pakankama mityba, esminė geto gyvenimo dalis, paliko jiems savo ženk- 
lą: jie pablyškę, liesi. 

Prieš kelias dienas pas mane į Tarybos kontorą atėjo šešiolikmetis 
jaunuolis. Jis gavęs šaukimą prisistatyti į darbą aerodrome. Iki šiol jis 
dirbo pasiuntiniu kepykloje. Aišku, tai nėra geriausia darbo vieta, tačiau 
jis per Žiemą nors būna šiltai. Jo tėvai nužudyti Devintajame forte. Be jo, 
liko gyvos dvi seserys: vienai dvidešimt, kitai - aštuoneri metai. 

Dirbdamas kepykloje jis kasdien gaudavo papildomą duonos riekę. 
Jeigu jį perkelia į aerodromą, ta riekė prapuola. Nuo šiol jis turės ten- 
kintis jušniku — vandeninga permatoma, apskritai bjauria sriuba ir men- 
ku maisto daviniu. Jis negalės nusipirkti maisto mieste, nes neturi ką 
parduoti ar mainyti; neturi jis ir pinigų. Be to, neturi batų, tinkamų vaikš- 
čioti iki savo naujosios darbo vietos - aerodromo. 

Vaikinas prašė padėti jam surasti kokį darbą kur nors arčiau, kur dar- 
bininkai veltui gauna kilogramą bulvių.! Paprašiau darbo skyriaus suras- 
ti jaunuoliui tinkamesnę darbo vietą. 

Kadangi darbo vietos gete užimtos, moterims nuo keturiasdešimt sep- 
tynerių iki penkiasdešimties metų atėjo laikas eiti dirbti į miestą. Joms 
tai nėra lengva. Tokio amžiaus moterys labai užimtos namų ruoša; dau- 
geliu atvejų jos rūpinasi penkiais ar šešiais dirbančiais žmonėmis. Jos 
verda jiems valgyti, skalbia, taiso jų drabužius, prineša iš lauko malkų. 
Jeigu dirbs už geto ribų, ar jos pajėgs atlikti namų ruošos darbus po visos 
darbo dienos? 

Vokiečiai taip pat nori, kad į darbą eitų vaikų turinčios moterys. Iki 
šiol jos buvo atleistos nuo darbo prievolės. Vokiečiai pasiūlė įsteigti die- 
ninį vaikų darželį tiems, kurių tėvai dirba ir nėra kam jų prižiūrėti. Mums 
sakoma, esą Vokietijoje daug tokių darželių. Šiuo metu Vokietijoje pa- 
skelbta visuotinė mobilizacija; vokietės dirba ginklų gamyklose pakeis- 
damos kovojančius frontuose vyrus. Tos gamyklos vaikams ir kūdikiams 
mus auklėtojų. Vaikai ten būna visą dieną, dainuoja ir žaidžia. Vidudie- 
nį, per pertrauką, darbininkės gali ateiti aplankyti savo vaikus darželyje. 

"Taigi vokiečiai ir čia norėtų įsteigti panašų vaikų darželį. Tačiau geto 
sąlygos kitokios: visų pirma čia motinos žydės, kurioms labai sunku pa- 
likti savo vaikus svetimų žmonių priežiūrai. Bet yra ir kita, dar svarbesnė 

priežastis: vokiečiai nemėgsta žydų vaikų. Gete jau buvo vaikų darželis, 
kuriame buvo prižiūrimi 165 vaikai. Vieną šiurpią dieną vokiečiai beveik 
visus juos nužudė. Tik dešimt išvengė skerdynių. 

Žydė motina gete savo vaikus maitina jai pačiai skirtu maistu. Ji rizi- 
kuoja gyvybe ir bėga į miestą pirkti kiaušinio ar stiklinės pieno. Kai getą 
apima gresiančių negandų baimės banga, įvairiausiose ir keisčiausiose 
slėptuvėse motinos slepia savo vaikus, kol nurims audra. 

Reikia paminėti ir motinų netekusius vaikus, kuriuos prižiūrėti turi 
tėvai. Kai kuriais atvejais tėvus atleidome nuo darbo prievolės, kad jie 
galėtų rūpintis savo vaikeliais. Viena tokia trijų vaikų motina dirbo. Pasi- 
baigus darbo dienai ji pamėgino nusipirkti mieste kepalą duonos ir ją 
areštavo gestapas. Atsitiko taip, kad vokiečiams tai buvo gedulo dėl Stalin- 
grado pralaimėjimo diena. Tądien jie už pirkinius mieste suėmė ketu- 
riasdešimt penkis žydus ir nuvarė į Devintąjį fortą, kur netrukus nužudė. 
Tai buvo jauna moteris, pavarde Altšuler; gerai ją pažinojau. Ją suėmė 
tą dieną už „nusikaltimą“ — nupirktą duonos kepalą. Vokiečiai ją nužu- 
dė. Liko vyras ir trys maži vaikai. Dabar jis turi juos prižiūrėti visai to 
neišmanydamas. 

Šiandien surengėme Taryboje posėdį dėl dieninio darželio steigimo 
vaikams, kurių nėra kam prižiūrėti. Mūsų socialinės pagalbos, sveikatos 
skyriai ir geto policija sudarė detalų planą, kaip veiks naujoji įstaiga. 
Planas apima mažą vaikų skaičių. Blogai yra tai, kad atsitiktinis Štiuco 
vizitas į getą gali mums brangiai kainuoti. Vokiečiai nepakęs gete tokios 
įstaigos ir mes savo ruožtu nejaučiame jokio entuziazmo. 

Kadangi šiandien turėjau būti mieste, pasinaudojau proga ir važiavau 
vienu iš vežimų, kuriais važiuojama į miestą atsivežti duonos. Duoną 
gauname iš trijų miesto kepyklų. Anksčiau mums tiekė didelė Paramos 
kepykla, pati moderniausia Kaune. Ji priklauso lietuvių kooperatinei ben- 
drovei ir kepa gerą duoną. Kai į kraštą sugrįžo sovietų valdymo metais 
Vokietijon iškeldinti vietiniai vokiečiai, naujoji vokiečių valdžia atidavė 
jiems namus ir įmones, taip pat anksčiau žydams priklausiusias kepyk- 
las. Naujieji kepyklų savininkai taip pat turėjo tiekti duoną getui. 

Du vokiečiai, Amonas ir Faiferis, „paveldėjo“ dvi dideles miesto Žy- 
dų kepyklas - Poliako kepyklą ir Markuso konditeriją. Dabar, valdant 
naujiesiems savininkams, duona baisi. Mes tvirtiname, kad duona neval- 
goma, bet naujųjų savininkų mūsų argumentai neveikia. 

Kaune yra vokiečiu tapęs lenkas Boguslavskis. Jis taip pat tiekia ge- 
tui duoną. Žydas, atvykęs į Kauną iš Klaipėdos po to, kai ją 1939 metų 
kovą okupavo vokiečiai, čia įsteigė šiuolaikinę kepyklą. Nežinau, kur tas 
žydas dabar, bet jo kepykla gyvuoja, o Boguslavskis ją „paveldėjo“. 

Dabar Boguslavskis labai rūpinasi pirkti auksą ir kitas brangenybes. 
Kiekvieno pirkėjo jis klausia, ar tas nenorįs parduoti jam aukso žiedų, 
laikrodžių, kaklo papuošalų ir kt. Mielai moka grynais. Sugrįžę Šančių 
vokiečiai taip pat pasisavino anksčiau žydams priklausiusias įmones. Pa- 
vyzdžiui, žinomas žydų mėsos gaminių fabrikas, anksčiau priklausęs Do- 
vydui Rozmarinui, dabar yra vokiečio Rainharto rankose. Senasis Dovy- 
das Rozmarinas buvo pareigingas, griežtai tradicijų laikęsis žydas, todėl 
parduotuvės šeštadieniais būdavo uždarytos. Jis laiku mirė palikęs gete 
du sūnus. Abu jie - puikūs įvairių mėsos produktų gamybos profesionalai. 
Šiedu visus metus maldavo Rainhartą paimti juos paprastais darbininkais 
tėvo pastatytame fabrike. Tačiau Robertas Rainhartas yra grynakraujis 
arijas ir negali savo „vokiškoje“ įmonėje leisti dirbti žydams. 

Garsūs Soloveičiko ir Ošinskio malūnai, Potrucho aliejaus ir muilo 
fabrikas bei daugelis kitų dabar priklauso vokiečiams. Jie tuština sandė- 
lius ir pelnosi iš metų metais kauptų prekių. Kitos žydų statybos įmonės 
dabar ima buvusius savininkus dirbti samdiniais. 

Gete veikia keramikos dirbtuvė. Kauno miesto komisaras ja labai di- 
džiuojasi. Jis niekada neužmiršta parodyti jos savo svečiams ir gali pats 
ten praleisti dvylika valandų per dieną. Krameris labai susidomėjęs ste- 
bi, kaip žydai molį ir purvą paverčia įvairiausiais dailiais indais. Faktiš- 
kai keramikos dirbtuvė yra žydų įmonė su tradicijomis, atėjusiomis per 
daugelį kartų: žydai nuo seno gyveno šitame name ir žiedė puodus. Da- 
bar, po gausių „akcijų“, iš šios didelės šeimos beliko tik saujelė. Keli jų, 
sutaisę visa, kas reikalinga, vėl atidarė dirbtuvę. 

Vakar su dr. Elkesu ir jo žmona nuėjau pažiūrėti, kaip sutvarkyta at- 
naujintoji keramikos dirbtuvė. Pagrindinis darbininkas ir amato žinovas 
joje yra stambaus sudėjimo nerangus žydas ilgais plaukais. Jo veidas su- 
siraukšlėjęs, o akys žiūri skvarbiai ir piktai. Labai rimtas jis palinkęs prie 
puodžiaus rato, kuriuo beformį molio gabalą paverčia dailiu keramikos 
dirbiniu. Jo didelės ir grubios rankos aiškiai nedera prie tikslių ir nuosta- 
bių formų, išgaunamų tuo įrankiu. Buvo įdomu stebėti, kaip pasiduo- 
damas meistro valiai kinta molio gabalas, kol pagaliau įgauna norimą 
puikaus indo pavidalą. 


264 


1943 


Dr. Elkesas pažįsta senąjį puodžių. Anksčiau jį gydydavo. Dr. Elke- 
sas sako, kad puodų žiedimas yra sunkus darbas, dažnai sukeliantis tam 
tikrų ligų. 

Ši ilgus metus žydams priklausiusi keramikos dirbtuvė tapo miesto 
komisaro valdoma vokiečių komercine įmone. Joje dirba keli žydai, ki- 
taip tariant, parazitai, kaip kad juos vadina naciai. Vienas iš tų parazitų 
yra ir tas žydas, kurį matėme kuriantį puodus. 


! Žydai, dirbę Tarybos daržuose, gaudavo papildomą bulvių davinį. 

Išeidamas šiandien į miestą buvau pasirengęs gausybei keiksmų ir 
įžeidinėjimų, nes neturėjau kito pasirinkimo. Tam aš gete ir esu. Priva- 
lau būti pasirengęs išklausyti žeminamas ir užgaulias pastabas. O kai 
valdovą nežydą ištiks įniršio priepuolis, turiu būti pasiruošęs, kad mane 
ir sumuš. Bet kokio unteršarfiurerio, bet kurio menkiausio rudai unifor- 
muoto valdininko, bet kurio suirzusio lietuvio policininko akimis, visi 
tavo popieriai ir pažymėjimai beverčiai, jei tu esi geltonąjį ženklą nešio- 
jantis žydas. 

Savo popierius aš panaudoju labai retai. Darau tai tik tada, kai vir- 
šininkai, su kuriais turiu reikalų, yra stabilios psichologinės pusiausvy- 
ros, nepikti ir blaivūs. Arba tada, kai man reikia gauti getui svarbių po- 
pierių ar nurodymų. Tačiau kai kas nors vyksta prie geto vartų ar darbo 
metu, ar susitikus su unteršturmfiureriais bei kitokiais niekšais —- palie- 
ku savo popierius kišenėje. Gerai žinau, kad tokiose situacijose jie pagel- 
bės menkai. 

Vieną kartą, darbininkams grįžtant namo, mačiau, kaip vokietis sar- 
gybinis trenkė per veidą Margoliui. Margolio dokumentai ir visokie pažy- 
mėjimai jam nepadėjo. Arba štai Aronštamas, keliantis baimę tūkstan- 
čiams žydų darbininkų prie geto vartų. Vokiečiai kartą pačiame gete jį 
žiauriai sumušė. Dirbtuvių vadovą Segalsoną taip pat baisiai sudaužė — 
partrenkė ant žemės ir suspardė vokietis karininkas iš geto vadovybės, 
kai buvo renkami žydai darbininkai išvežti į Rygą, nors Segalsonas turė- 
jo rimtas pareigas - vadovavo „Jordano brigadai“ (arba „Jordano anūkų 
brigadai“, kaip jį tada pravardžiavo), kurią Jordanas ypač globojo.! 

Oleiskis ir Grinhausas - geto „įgaliotiniai“ aerodrome taip pat gavo 
savąją smūgių dalį.? Natkiną, geto vartų priežiūros vadovą, palaikantį su 

vokiečiais gerus santykius ir nuolat dalyvaujantį jų išgertuvėse, Žiauriai 
primušė jo linksmybių kompanionai. Gavo mušti ir Lurjė, uoliai vykdan- 
tis aerodromo poskyrio vadovo pareigas.3 Ir patį dr. Elkesą kelis kartus 
žiauriai sumušė. Po „didžiosios akcijos“ jie vos nesuskaldė jam galvos. 
Kitą kartą jį sumušė, kai vokiečiai davė dvi valandas paimti žydų daik- 
tams iš mažojo geto. Dr. Elkesas užmiršo laikytis reikiamo atsargumo; 
lietuviui partizanui, užtvėrusiam kelią į didįjį getą, pasirodė, kad dr. El- 
kesas nepakankamai nuolankus. Lietuvis įrodė savo narsą sumušdamas 
Tarybos pirmininką taip, kad neliko sveikos vietos. Neaplenkė priešo kir- 
čiai ir mano nuolankaus kūno. Be šeimininko lazdos mūsų gyvenimas 
gete prarastų didžiąją dalį prasmės. Savaime suprantama, baimė ne- 
aplenkia visų geto gyventojų. Jiems nuolatos tenka kęsti smūgius ir keiks- 
mus. Kartu ir panieką, plūdimąsi, įžeidinėjimus. 

Pamenu vieną atsitikimą 1941 metų liepą. Mes, keli žydai aktyvistai, 
susirinkome į žydų komiteto pastatą Daukšos gatvėje. Tuo metu Gemelic- 
kis, taip pat buvęs komiteto nariu, ėjo gatve. Kišenėje jis turėjo dokumen- 
tus ir pažymėjimus, išduotus tų vokiečių bankų ir prekybos namų, su ku- 
riais jis palaikė ryšius. Be to, jis nešėsi Kauno komendanto išduotą laišką 
(vokiečių ir lietuvių kalbomis), kuriame buvo parašyta, kad laiško pateikėjas 
yra Žydų komiteto narys ir nedera trukdyti jam atlikti savo pareigas. 
Gemelickis taip pat buvo vokiečių Lietuvos apsauginės srities komendan- 
to generolo majoro Josto draugas. Tačiau kai vokiečių kareivis užpuolė jį 
gatvėje ir Žiauriai sumušė, visi šie dokumentai ir ryšiai su Jostu jam nepa- 
dėjo. Į Žydų komiteto būstinę Gemelickis atėjo kruvinas, su mėlynėmis 
todėl, kad nenusiėmė kepurės ir vokiečių kareivio deramai nepasveikino. 

Šis incidentas nutiko pirmosiomis vokiečių okupacijos dienomis, kai 
mūsų patirtis ir santykiai su okupantais buvo gana menki. Štai viename 
posėdyje mes svarstėme, ar įtraukti sužeistą Gemelickį į delegaciją, siun- 
čiamą pas vietos komendantą, kad tas pamatytų savo akimis, kaip jo ka- 
reiviai su mumis elgiasi. Dabar mes jau pripratę prie nepalyginamai blo- 
gesnio elgesio. Nors su juo susiduriame vos ne kasdien, tačiau geto ver- 
gija ir tremties našta ne mažiau slegia. 

Kai šiandien išėjau į miestą, apėmė tas pažįstamas jausmas. Tačiau 
buvau tikras, kad pajėgsiu išlaikyti Obsto ir Milerio spaudimą. Mano 
nerimas turėjo pagrindą. 

Visa istorija prasidėjo patiekus 3054 kg mėsos 17 000 geto gyventojų. 
Mėsa pateko į getą praėjusių metų gruodį, o kelis ankstesnius mėnesius 

jos iš viso negavome. Bet mėsa pasirodė sugedusi: suvalgęs nors mažą 
gabalėlį žmogus vemdavo. Todėl paprašėme dirbtuvių valdytoją vokietį 
ir asmeniškai Milerį ateiti patiems mėsą apžiūrėti ir pasakyti, valgoma ji 
ar ne. Jie atvyko ir sutiko, kad tikrai - mėsa nevalgoma. Tada susisiekė- 
me su vokiečiu komersantu iš Maisto (mėsos gaminių bendrovės) ir pra- 
nešėme apie gautos mėsos kokybę. Tuo klausimu jis turėjo savo nuomo- 
nę. Vokietis pareiškė, kad mėsa valgoma, ypač jeigu valgyti turi žydai. 
Taip buvo parašyta jo dokumentuose. 

Tada prasidėjo ginčas, kurį Mileris ir verslininkas vokietis kelias die- 
nas tęsė telefonu. Galų gale mums nebeliko kitos išeities, kaip tik mėsą 
užkasti. Tyrimą atlikę gydytojai surašė medicininę pažymą, patvirtinančią, 
kad būtina skubiai atsikratyti pašvinkusios mėsos. 

Štai čia kilo skandalas: kaip drįsome užkasti mėsą be specialaus Mile- 
rio nurodymo. Aiškinome, kad Mileris pats matęs mėsą ir įsitikinęs, jog 
ji nevalgoma, ir kad ji jau pradėjusi pūti. Tačiau mūsų argumentų niekas 
neklausė. Mileris nesiliovė tvirtinęs, kad turėjome prašyti jo leidimo už- 
kasti mėsą. Jis keikė ir plūdo mus, kiek galėjo. Galiausiai pasakė, kad 
gausime naujos mėsos. Jis jau susitarė tuo klausimu su Maistu. 

Laukėme labai ilgai, bet mėsos vis nebuvo. Atvežė nedaug, tik kaip 
dalį nuolatinio savaitinio davinio. Ką ir sakyti, pašvinkusios mėsos mums 
nekompensuos. Šitaip ėjosi, kol miesto komisaro administracijoje mais- 
to tiekimo skyriaus viršininką Obstą pakeitė Fyrtelis. 

Šiedu vyrai nesutarė. Pateikiau Obstui savaitinį pranešimą, kuriame 
nurodžiau, kad mums priklauso 3000 kilogramų mėsos. Paskutinė jos 
partija pasirodė nevalgoma. Gavęs mano pranešimą Obstas pasakė: „Eik 
pas Fyrtelį, dabar jis atsakingas už maisto tiekimą. Jo ir prašyk mėsos, 
kuri, kaip tu sakai, jums priklauso“. 

Nuėjau pas Fyrtelį. Naujasis pareigūnas paklausė: „Kaip atsitiko, kad 
tos mėsos iki šiol negavote?“ Atsakiau, kad buvom gavę sugedusios mė- 
sos, kurią teko išmesti. „Jeigu yra neaiškumų, - pareiškė Fyrtelis, - turi 
grįžti pas Obstą. Jis kaltas dėl šitos košės; tegu ir iškabina ją“. 

Fyrtelis padarė tiek, kad parašė Mileriui laišką, kuriame teigė, jog 
Obstas turi sutvarkyti šį reikalą ir rasti sprendimą. 

Gavęs tą laišką Obstas įniršo ant Fyrtelio. Tuo metu kaip tik buvau 
Fyrtelio kabinete. Jis pasakė man: „Eik pas Milerį. Prieš penkias dienas 
parašiau jam laišką dėl mėsos“. Nuėjau pas Milerį, šis savo ruožtu pa- 
siuntė pas Obstą, o tas ant manęs išliejo visą savo įtūžį. Obstas konevei- 

kė ir maišė su žemėmis geto įstaigas kol pavargo, tada aprimo ir išėjo iš 
kabineto pas Milerį. Aš stovėjau koridoriuje tarsi žmogus, laukiantis nuo- 
sprendžio žmogžudystės byloje. 

Po kiek laiko mane vėl pašaukė į Obsto kabinetą. Obstas liepė pasi- 
teirauti Maiste, apie kokią mėsos partiją kalbama —- apie sugedusią ir 
mūsų užkastą mėsą, o gal apie kokią kitą? Jis užsiminė, kad jei tai, ką 
jam sakiau, pasirodys netiesa, man bus blogai. Po to išėjau. 

Nedelsdamas ėmiausi darbo. Paprašiau, kad mitybos skyriaus vado- 
vas Hermanas Frenkelis* tučtuojau nueitų į Maistą išsiaiškinti dėl suge- 
dusios mėsos. Jis ėjo tenai du kartus. Kreipėsi į vokietį komersantą Štai- 
nerį iš Maisto, kuris jam kuo aiškiausiai pareiškė, kad vietoj blogos mė- 
sos getui kitos mėsos netiekęs ir neketinąs to daryti, nes, anot jo, getui 
siųsta mėsa mums yra visai tinkama. Taip, mėsa turėjo kažkokį kvapą, 
tačiau tai dar nereiškia, kad ji nevalgoma. 

Po apsilankymo pas Obstą liovėmės rūpintis, ar gausime naujos mė- 
sos vietoj prastosios. Norėjome paprasčiausiai užmiršti visą tą istoriją. 
Pasiuntėme miesto komisarui laišką, kuriame išaiškinome savo poziciją. 
Pažinodamas Obstą baiminausi, kad jis jaus pareigą vėl iškelti tą klausi- 
mą, kaip kad atsitiko praeitą kartą, kai mums patiekė bulvių mažiau, nei 
užrašyta jo sąsiuvinyje. 

Dėl šito šiandien ėjau į miestą. Bet, mano nuostabai, viskas baigėsi 
laimingai. Obstas visai nebuvo piktas. Jis valandą klausėsi manęs ir pri- 
ėmė mano paaiškinimus. Taip sugedusios mėsos byla pasibaigė - be abe- 
jo, mūsų sąskaita. 

Šiandien miesto komisaro įstaigoje mačiau Milerį. Jis buvo ramus ir 
nebekartojo vakarykščių piktų žodžių. 

! Turima galvoje speciali geto žydų brigada, dirbusi vokiečiams pačiame Kaune ir tei- 
kusi remonto bei eksploatavimo paslaugas. 

2 Oleiskis ir dr. Grinhausas užmezgė asmeninius ryšius su generolu Geilingu, aero- 
dromo statybos viršininku. Be to, jie veikė kaip generolo Geilingo ir dr. Elkeso ryšinin- 
kai. Jie buvo artimi draugai ir beveik kasdien žygiuodavo iš geto į aerodromo staty- 
bos vietą Aleksote, tad juos gete vadino „keturkoju“. 

3 Prieš karą Volfas Lurjė buvo valstybės prokuroras Kauno apskrities prokuratūroje. 
Geto laikotarpiu jis tvirtino, jog reikia gerai atlikti darbą aerodrome, kad ir koks jis 
būtų sunkus. Kai Tarybos nariai tenai padirbėjo, pats Tory manė, kad nereikia stengtis, 
o tik vaizduoti sunkiai dirbančius; tai būtų tylaus pasipriešinimo aktas. Lurjė tikino, 
kad darbą reikia daryti gerai ir šitaip išvengti bausmių. 1944 metų liepos 7 dieną, 
prieš pat galutinį geto likvidavimą, Lurjė, jo žmona ir jų vienintelis sūnus mėgino 
nusinuodyti nenorėdami sulaukti deportacijos ir mirties. Sūnus mirė baisiuose 

skausmuose, tačiau tėvai liko gyvi. Tą dieną juos abu nušovė už atsisakymą palikti 
savo namus. 

+ Hermanas Frenkelis, 1943 metų birželį kurį laiką pavadavęs Goldbergą darbo sky- 
riaus vadovo pareigose, dirbo Tarybos mitybos skyriaus vadovu nuo geto įsteigimo. 
Kai buvo konfiskuojamas žydų turtas, prieš ir tuoj po persikraustymo į getą, Fren- 
kelį tarp kitų Taryba įgaliojo rūpintis ir slėpti kiek įmanoma daugiau aukso ir bran- 
genybių, kad bendruomenė ateityje galėtų juo pasinaudoti. Jis žuvo Dachau. Jo sū- 
nus Šlomo Šafiras liko gyvas ir tapo mokslininku bei leidėju Izraelyje. 


1943, balandžio 2 


Vakar 3valandą dienos mane iškvietė iš namų į Tarybą. Mileris norė- 
jo su manimi pakalbėti telefonu. Atėjau į Tarybos būstinę ir pakėliau 
ragelį. Mileris buvo piktas, kad turėjo manęs ilgai laukti prie telefono. 
Skandalinga, pasakė jis, kad po pietų nė vieno Tarybos nario būstinėje 
nėra. Jis išleisiąs šiuo klausimu specialią direktyvą. 

Paaiškinau, kad Taryboje yra nuolat budintis pareigūnas. Kai reikalin- 
gas kuris nors Tarybos narys, budėtojas iškviečia jį iš namų; visi Tarybos 
nariai gyvena netoli būstinės. Priminiau Mileriui, kad jis pats pritaręs 
tokiai tvarkai. Vietoj atsakymo Mileris ėmė rėkti: „Visi jūs esate dyka- 
duoniai! Jūs visiškai nedirbate! Jūsų pietų pertrauka tęsiasi nuo antros 
iki penktos valandos dienos - aiškiai per ilga. Aš uždarysiu jus į kalėji- 
mą. Dabar įsakau, kad bent vienas Tarybos narys - Elkesas, Garfunkelis, 
Goldbergas ar tu - visada būtų Taryboje. Vienas jūsų pietaus nuo pirmos 
iki trijų, kiti nuo trijų iki penkių ir t.t.“ 

Mūsų telefoninį pokalbį Mileris trumpam nutraukė. Jis paliko mane 
prie aparato, o pats kalbėjosi su kitais žmonėmis, po to tęsė: „Žydų dar- 
bo skyrius turi dirbti ir sekmadieniais. Yra labai svarbių vokiečių armijai - 
darbų, kuriuos būtina padaryti, o pasakyti nėra kam. Tai nesvarstytina. 
Visi jūs ryte miegate iki devynių ir tris valandas pusryčiaujate. Šitokia 
netvarka turi baigtis“. 

Mėginu paaiškinti Mileriui, kaip veikia žydų darbo skyrius. Kaip ir 
kiekviena geto įstaiga, jis dirba septynias dienas per savaitę, taip pat ir 
sekmadieniais. „Taip, - sako jis, - dienos viduryje vienas iš Tarybos narių 
privalo būti Taryboje. Jūs visą laiką užmirštate, kas jums buvo sakyta. 
Jeigu nepasitaisysite, sulauksite nemalonumų“. Viską išsakęs Mileris tren- 
kė ragelį. ž 

Po tokio pokalbio vakar pasilikau Taryboje iki penkių valandų vakaro. 
Maniau, kad Mileris vėl skambins. Įpykęs jis gali skambinti į Tarybą po 

kelis kartus per dieną. Šiandien jis atėjo į Tarybos būstinę. Pakartojo 
vakar telefonu išsakytus įspėjimus. Šį kartą pokalbis man baigėsi lai- 
mingai. 

Paprastai dauguma mūsų susikirtimų su aukštesniaisiais vokiečių val- 
dininkais prilygsta audrai stiklinėje. Tačiau geto sąlygomis beveik kiek- 
vieną dieną vykstantys susidūrimai mums sukelia nereikalingą įtampą ir 
begalinę kančią. 


1943, balandžio 5 


Prieš mėnesį, kovo 3, Mileris paskambino telefonu ir iškvietė į posė- 
dį Tarybos narius ir žydų policijos vadą Kopelmaną. Nurodytą valandą 
Garfunkelis ir aš laukėme Taryboje. Dr. Elkesas dėl ligos posėdžiuose 
nedalyvavo. Goldbergas tuo metu taip pat sirgo, o žydų policijos vado 
nebuvo įmanoma surasti. Atsitiktinai į Tarybos būstinę paskirtą valandą 
atėjo žydų policijos vado pavaduotojas Abramovičius. Garfunkelis pa- 
prašė jį vietoj Kopelmano dalyvauti posėdyje su Mileriu. 

Mileris atvyko ketvirtą valandą. Pusvalandį jis kalbėjo apie įvairius 
einamuosius reikalus. Baigdamas pasakė turįs paskelbti svarbų dalyką, 
kurį visi dalyvaujantieji privalo laikyti paslaptyje. Tai galima atskleisti 
tik dr. Elkesui ir Kopelmanui. 

Kai Garfunkelis, Abramovičius ir aš pasižadėjome laikyti Žinią paslap- 
tyje, Mileris pasakė, kad į getą bus atvežta dar 3000 žydų. Atsakydamas 
į klausimą, iš kur tie žydai atvyks, Mileris pareiškė dar nežinąs, tačiau 
pridūrė, kad jie visi bus tinkami dirbti. Vėliau jis mums liepė paruošti 
detalius tų 3000 žmonių apgyvendinimo planus ir jam raštu juos įteikti 
iki rytdienos ketvirtos valandos. 

Posėdyje dalyvavę Tarybos nariai nurodė, kad getas jau dukart buvo 
sumažintas ir dabar būtina prijungti kažkiek namų, kad būtų užtikrintos 
minimalios sanitarinės sąlygos: leisti getui naudotis jo ribose esančiu 
Lituanikos kino pastatu, taip pat keliais kitais namais greta katalikų ka- 
pinių. 

Į šiuos pasiūlymus Mileris atsakė, kad getui plėstis nėra papildomo 
ploto. Bet tuo pat metu jis nurodė, kad įtrauktume šiuos pasiūlymus į 
papildomų 3000 žmonių apgyvendinimo gete planą. 

Tą vakarą dr. Elkeso namuose įvyko Tarybos posėdis. Buvo pakviesti 
ir Lipceris bei Kopelmanas. Nuspręsta pateikti Mileriui detalų 3000 žy- 

dų apgyvendinimo planą pagal pasiūlymus, kuriuos iškėlėme susitikime 
su Mileriu. Paskirtas komitetas planui parengti; komiteto nariai - Gar- 
funkelis, Kopelmanas ir aš. 

Kovo 4 dieną įteikiau planą Mileriui, kuris juo labai susidomėjo. Tuč- 
tuojau Mileris nuėjo pas Kramerį parodyti plano. 

Tą dieną Taryba sužinojo, kad vokietis, toks Matijas, pas kurį dirbo 
žydų darbininkų brigada ir kuris elgėsi su žydais draugiškai ir pagarbiai, 
slapta pranešė kelioms pas jį dirbusioms žydėms turįs Žinių apie „akci- 
ją“, įvyksiančią kovo pabaigoje. Ši „akcija“, pasak jo, bus skirta seniems 
geto žmonėms. Matijas pridūrė, kad prieš kelias dienas lankėsi gete ir 
kalbėjo su geto sargybos viršininku, kuris taip pat užsiminė apie tokią 
galimybę. 

Kovo 6-3ją vėl nuėjau pas Milerį ir dar sykį paklausiau apie tuos 3000 
žydų. Mileris atsakė, kad tas klausimas dabar neskubus. Bet čia pat jis 
pakartojo reikalavimą laikyti visa tai paslaptyje, kad gete būtų išvengta 
nerimo. Tada pasakiau jam, kad dėl gandų apie „akciją“ prieš senus žmo- 
nes gete labai neramu. Mileris ryžtingai paneigė tuos gandus. 

Kovo 9-ąją Garfunkelis kalbėjo su vokiečiu dirbtuvių vadovu Gilovu 
dėl šešių Kriščiukaičio gatvėje atlaisvinamų namų dirbtuvėms plėsti. Gar- 
funkelis tvirtino, kad šešių namų iškeldinimui paspartinti būtina įtraukti 
į geto plotą keturis namus prie katalikų kapinių, iš esmės stovinčius geto 
ribose. 

Tą akimirką suskambo telefonas. Tai buvo Mileris. Gilovas jam pra- 
nešė, kad jo kabinete kaip tik yra Tarybos narys; į tai Mileris atsakė ne- 
trukus ateisiąs. 

Mileris pasirodė kaip Žžadėjęs ir tuoj pat įsitraukė į pokalbį. Dalyvavo 
taip pat Segalsonas, dirbtuvių vadovas žydas. Pasinaudojęs proga Mile- 
ris pasakė, kad tikėtinas 3000 žydų atvykimas į getą. Iš kai kurių jo užuo- 
minų buvo galima suvokti, kad kalbama apie Vilniaus krašto žydus. 

Kai Garfunkelis paminėjo apgyvendinimo planą, kovo 5 dieną Tarybos 
įteiktą Mileriui, pastarasis kategoriškai pareiškė, kad valdžia neketina 
plėsti geto. Garfunkelis pasiteiravo, ar kas nors dar, be čia esančių, žino 
apie planą trims tūkstančiams žydų apgyvendinti. Mileris atsakė apie tai 
žinąs Hermanas, vokiečių darbo tarnybos gete vadovas. Į kitą Garfunke- 
lio klausimą Mileris atsakė, kad tie žydai turėtų atvykti per penkias še- 
šias savaites. 

Kovo 11-ąją Mileris vėl lankėsi Taryboje ir kalbėjo apie einamuosius 
reikalus. Jis vėl minėjo 3000 žydų ir sakė, kad Taryba privalo parengti 
visa, kas reikalinga jiems apgyvendinti, tačiau ir vėl būtinas ypatingas 
slaptumas. 

Tuo metu gete lankėsi Štiucas iš gestapo, atsakingas už geto „politinę 
drausmę“. Štiucas užėjo į geto vadovybės būstinę ir iš ten telefonu susi- 
siekė su Mileriu. Iš jų telefoninio pokalbio supratome, kad svarstomas 
3000 žydų klausimas. 

Po to Mileris išėjo iš Tarybos ir pasuko į Lipcerio būstinę, kur ne- 
trukus atvyko ir Štiucas. Iš jų kalbos buvo galima suprasti, kad Mileris 
vyks į Vilnių, o Štiucas - į Rygą. 

Kaip parodė Milerio ir Garfunkelio kovo 9 dienos pokalbis, apie 3000 
žydų girdėjo ir Hermanas, žinomas palankumu getui. Todėl dr. Elkesas 
nuvyko pas jį. Jis kreipėsi į Hermaną maldaudamas sakyti viską atvirai ir 
praskleisti gaubiantį slaptumo šydą. Elkesas prašė Hermaną, kad jiedu 
kalbėtųsi kaip žmogus su žmogumi. 

Hermanas, aukštai vertinęs Elkesą, papasakojo jam štai ką: iš pačių 
aukščiausių sluoksnių gautas įsakymas likviduoti Vilniaus getą.! Vieni 
Vilniaus geto gyventojai, pridūrė Hermanas, bus išsiųsti į Kauno, kiti - į 
Rygos getą. Seniai ir silpnesnieji bus likviduoti. Hermanas dar pasakė 
Elkesui, kad yra planas likviduoti tam tikrą skaičių senų žmonių iš Kau- 
no geto. Tačiau tam prieštaravo miesto komisaras Krameris, kadangi tai 
galėtų sutrikdyti sklandžią geto darbo sistemos veiklą. Dėl tos priežas- 
ties planas atidėtas. „Atidėtas, bet neatmestas?“ — paklausė dr. Elkesas. 

„Noriu būti su jumis sąžiningas, - pasakė Hermanas, - ir privalau 
pasakyti, kad tas planas atidėtas kažkuriam laikui. Artimiausiomis die- 
nomis getui neatsitiks nieko bloga“. 

Be to, Hermanas papasakojo, kad iš Vilniaus geto buvo planuota at- 
vežti į Kauno getą vyrus be šeimų. Krameris pasipriešino tam planui aiš- 
kindamas, kad žydai darbininkai, gyvendami su šeimomis, dirba našiau 
ir gamina daugiau produkcijos. Todėl nuspręsta atvežti žydus į Kauno 
getą drauge su jų šeimomis. Vokiečiai ketina atvežti į Kauno getą šei- 
mas, kurių nariai tinka dirbti, o darbui nebetinkamus išsiųsti į Rygą. 
Dr. Elkeso prašomas Hermanas pažadėjo sužinoti Vilniaus geto likvida- 
vimo priežastį. 

Tą vakarą Tarybos būstinėje pasirodė p. Szitelni?, vadovaujantis žydų 
darbo brigadai Palemono darbo stovykloje; ten dirba nemažai žydų iš 

Kauno geto. Szitelni pranešė, kad prieš kelias dienas jis lankėsi Vilniaus 
gete. Žmonės ten liūdnai nusiteikę. Valdžia įsakė Vilniaus geto Žydų 
tarybai išdalyti geto gyventojams 15 000 asmens dokumentų; kiekvienas 
dokumentas turėjo šaknelę su dokumento numeriu. Vilniaus gete yra 
beveik 21 000 žydų, todėl manoma, jog seniems žmonėms pažymėjimų 
nebus išduota; dėl jų kilo rimtų nuogąstavimų. 

Kovo 11-ąją vėl paskambinau Mileriui į jo kabinetą miesto komisaro 
įstaigoje. Mileris man pasakė vykstąs į Vilnių pamatyti čia atvežamų žmo- 
nių, o mes turį viską parengti jų atvykimui. Paklaustas, ar Tarybos plane 
minimi namai bus atiduoti getui, Mileris pasakė, kad apgyvendinimas iš 
tikro vyks pagal tą planą. Smulkmenas pranešti pažadėjo, kai grįš iš Vil- 
niaus. 

Kovo 15-ąją Mileris man pasakė, kad nėra jokių naujienų apie 3000 
žydų. 

Kovo 16-ąją, 11 valandą ryto, Tarybos būstinėje pasirodė Lipceris. Jis 
papasakojo sužinojęs iš Jėgerio, gestapo vado Lietuvoje, ir iš Raukos, 
kad kovo 14 dieną gestape įvyko pasitarimas, kuriame dalyvavo ir Her- 
manas su Mileriu. Šiame susirinkime nuspręsta nevežti į Kauno getą žy- 
dų iš Vilniaus krašto. Tai buvo Ašmenos geto žydai. 

Po kelių valandų į Tarybą atvyko Mileris pranešti apie sprendimą ne- 
vežti į Kauno getą daugiau žydų iš kitur. Šį sprendimą jis laikė savo as- 
meniniu nuopelnu. „Argi jūs nepatenkinti?“ - paklausė jis. „Taip, mes 
patenkinti“, - atsakė Tarybos nariai. 

Kovo 19-ąją dr. Elkesas dar kartą susitiko su Hermanu, kuris pa- 
pasakojo, kad buvo planas likviduoti Vilniaus getą, 0 į jo vietą perkelti 
kelis tūkstančius lenkų iš Kauno. Tačiau negavus sutikimo iš Berlyno 
šito plano atsisakyta. Hermanas manąs, kad dabar neturėtų būti „akcijų“ 
prieš žydus. Gautas aiškus nurodymas nežudyti tinkamų darbui žydų. 

Kovo 31-ąją Krameris ir Mileris atvyko į vokiečių darbo tarnybą ge- 
te. Jie liepė pašaukti Tarybos darbo skyriaus vadovą, taip pat Goldbergą 
ir mane. Dalyvaujant Krameriui Mileris man pranešė, kad pagaliau į Kau- 
no getą atvyksta žydai iš Vilniaus (dabar jis kalbėjo apie 5000 žmonių) ir 
būtina pasirengti juos apgyvendinti. Krameris šitai patvirtino. Bet kartu 
nepaminėta jokia konkreti atvykimo data. Mileris mus įspėjo, kad Tary- 
ba negaus papildomai jokių namų. 

Gavęs tokį pranešimą Garfunkelis liepė butų skyriaus vadovui Peisa- 
chui Meškucui3 slapta sudaryti planą 5000 žydų iš Vilniaus apgyvendinti. 

Balandžio 2 dieną dr. Elkesas susitiko su dirbtuvių vadovu vokiečiu 
Gilovu ir pranešė jam, kad laukiama atvykstant 5000 žydų iš Vilniaus. 
Gilovas paklausė, ar gautas raštiškas pranešimas apie tai. Elkesui atsa- 
kius, kad Taryba informuota vien žodžiu, jis pareiškė: „Tai dar nėra visai 
aišku“. 

Balandžio 3-iąją Mileris man pasakė, kad tie 5000 žydų atvyks ne- 
greitai, galbūt dar po penkių ar šešių savaičių. 

Balandžio 6-ąją žydai darbininkai iš geležinkelio dirbtuvių kalbėjosi 
su keliais iš Vilniaus atvažiavusiais garvežių mašinistais. Šie papasakojo, 
kad balandžio 5 dieną jie vežė iš Vilniaus stoties traukinį su aštuoniasde- 
šimčia vagonų, prigrūstų žydų. Tuos vagonus jie nutempė į Panerius, pen- 
kis ar šešis kilometrus nuo Vilniaus; ten visi žydai buvo nužudyti. 

Balandžio 4-ąją, kaip mums pasakojo Lipceris, gestapo karininkai iš- 
vyko iš gestapo būstinės Kaune Vilniaus link. Jie išvažiavo dalyvauti „ak- 
cijoje“. Į Kauną grįžo balandžio 5-ąją krauju suteptais drabužiais. 

Taigi tapo aišku, kad nužudė turėjusius atvykti į Kauno getą žydus. 
Po kelių dienų Szitelni vėl atvyko į Kauno getą ir papasakojo, kad maž- 
daug prieš penkias ar šešias savaites mažuose getuose aplink Vilnių, kaip 
kad Ašmenos, Salų ir kt., valdžia paskelbė, jog getai būsią panaikinti, o 
jų gyventojai perkeliami į Kauno getą. Balandžio pradžioje tuos žydus 
atvežė į Vilniaus getą ir ten apgyvendino. Balandžio 4 dieną juos suvarė 
į geležinkelio vagonus ir nuvežė į Panerius, kur nužudė. Sklinda gandai, 
kad dalis žydų, daugiausia iš geto Salose, pasipriešino žmogžudžiams ir 
kai kuriems iš jų pavyko pabėgti; likusieji buvo nužudyti. 

Po kiek laiko Štiucas apsilankė gete ir pasakojo dr. Elkesui bei Ko- 
pelmanui, kad atrinktieji perkelti į Kauno getą žydai sudarė samokslą su 
vietiniais baltarusiais ir užpuolė vokiečius. Aštuoni vokiečiai buvo už- 
mušti ir keturiasdešimt sužeista. Štai kodėl, pasakė Štiucas, šie žydai ne- 
atvyks į Kauno getą.* 

! Kaip vėliau paaiškėjo, šiame įsakyme faktiškai kalbama apie kelių mažesnių Vil- 
niaus krašto getų, o ne paties Vilniaus geto likvidavimą. 

2 Morisas Szitelni, pabėgėlis iš Belgijos, Palemono darbo stovykloje vadovavo žydų 
brigadai; vėliau jį pakeitė Leo Nachumsonas, o Szitelni tapo jo pavaduotoju. 

3 Meškucas Avrahamui Toriui dėstė dailyraštį Marijampolės žydų gimnazijoje. 1944 
metų balandžio 4 dieną jį kartu su kitais Tarybos nariais suėmė ir išvežė į Devintąjį 
fortą. Kitą dieną devyni suimtieji staiga buvo paleisti; taip pat ir Meškucas. Vėliau, 
po Kauno geto evakuacijos 1944 metų vasarą, jis buvo nužudytas Dachau. 

+ Šios dienoraščio baigiamosios pastraipos pridėtos vėliau. 

Šiandien gete pasklido gandas, kad iš Vilniaus krašto turėję atvykti 
žydai buvo nužudyti. Gandas plito greitai. Getą vėl sukaustė baimė. Žmo- 
nės vis klausia: „Ar tas gandas tikras? Nejaugi iš tiesų juos šaltakraujiškai 
nužudė?“ Išgirdę tą šiurpią Žinią daugelis širdies gilumoje pamanė, kad 
jų pačių likimas nuspręstas, kad mes nebeturime jokių galimybių išlikti. 
Privalome būti ten, kur esame, ir laukti savo lemties. Mus išgelbėti tega- 
li stebuklas. 

Šį klaikų gandą paskleidė Lipceris, kuris šiandien atėjo anksčiau nei 
paprastai ir Taryboje papasakojo, kad vakar iš Vilniaus apylinkių grįžo 
sunkvežimis su Kauno gestapininkais. Kraujo dėmės ant jų drabužių ir 
ginklų rodė, kad jie grįžo iš „akcijos“. Lipceris apie tai mums pasakojo 
vakar, bet dar nežinojo jokių smulkmenų. Dabar jis pasakė, kad gestapo 
garaže liko kelionės lapas, kuriame vykimo vieta nurodyta Paneriai. 

Penki Kauno gestapininkai, penki įgudę lieti kraują vyrai, išvyko į 
Panerius. Garaže mūsų darbininkai žydai gali nuspėti gestapininkų ke- 
lionės tikslą pagal tai, kaip jie ruošiasi ir ką ima su savimi į Devintąjį 
fortą, į provincijos miestelius ar kokį kitą miestą - tai daiktai, reiškiantys 
„akciją“. Juk būtent žydai darbininkai turi atnešti kulkosvaidžius, šovinius 
ir kitą amuniciją. Jie privalo surinkti visus ginklus ir drabužius nuo galvos 
iki kojų. Garažo darbininkai taip pat žino, kaip rašomas kelionės lapas. 
Dažniausiai ten būna parašyta „ypatinga užduotis“. Tačiau šį kartą įra- 
šas kelionės lape buvo paprastas - „akcija“. Iškalbinga ir vieta: Paneriai. 

Kai penki gestapininkai sugrįžo, jų kulkosvaidžiai ir šautuvai juoda- 
vo nuo parako suodžių. Ant jų drabužių matėsi kraujo dėmės, atsivežtas 
geras grobis - paltai, odiniai švarkai, kailiniai - liudijo „akciją“ 1š tiesų 
vykus. 

Nepavyko sužinoti, kas buvo nužudytieji žmonės - krikščionys ar žydai. 
Neseniai daug buvo nužudyta ir krikščionių - lenkų ir lietuvių. Tačiau šį 
rytą žydai darbininkai prie geležinkelio dirbtuvių iš mašinisto išgirdo, 
kad vakar į Panerius atvyko aštuoniasdešimt aštuoni žydų sausakimšai 
prigrūsti vagonai, ir visi jų „keleiviai“ buvo nužudyti. Tai patvirtino ir 
kitas mašinistas. Kadangi buvo kalbėta, jog į Kauno getą atvyks 5000 
žydų, piršosi tik viena išvada: šiuos žydus nužudė Paneriuose. 

Šiandien skaičiau laišką iš Rygos. Faktiškai tai ne laiškas, o labiau 
tragiškas dokumentas apie mūsų, žydų, bendruomenę viename iš getų. 

Kaip aiškiai aš atsimenu 1942 metų vasario 6-osios įvykius, kai geto gy- 
ventojams čia, Kaune, įskaitant senius ir vaikus, buvo įsakyta dar kartą 
susirinkti nelemtojoje Demokratų aikštėje, nes Jordanui reikėjo 500 žmo- 
nių darbui Rygoje. Pasitelkęs tuometinę geto sargybą, sudarytą iš vokie- 
čių policijos trečiojo bataliono vyrų, Jordanas anksčiau mėgino pagal iš 
anksto paruoštus sąrašus surinkti žmones naktį iš butų. Tačiau daugelis 
nakčiai dingo iš namų, tad surasta ir antrą valandą nakties į geležinkelio 
stotį nuvaryta vos keli šimtai žmonių. 

Kai kitą rytą apie tai pranešė Jordanui, šis įtūžo. Jis įsakė visiems 
geto gyventojams susirinkti į Demokratų aikštę. Daugelis žmonių suvo- 
kė, kad dalyvavimas tenai nežada jiems nieko gera, todėl jie atkakliai 
ieškojo slėptuvių, kur galėtų pralaukti audrą. Jie nenorėjo dar kartą patirti 
1941 spalio 28-osios tragedijos. 

Ką padarė Jordanas? Jis iš susirinkusiųjų aikštėje pats atrinko 300 
žmonių. Vėliau įžengė į Tarybos būstinę ir paskelbė: „Jeigu šiandien ket- 
virtą valandą dienos negausiu savo 200 žmonių, dar šiandien gete įvyks 
"akcija". 

Taryba skubiai susirinko į posėdį. Visus dalyvaujančiuosius slėgė nuo- 
jauta baisios nelaimės, laukiančios geto, jei mums nepavyktų tučtuojau 
surinkti dar 200 žmonių, kaip reikalauja Jordanas. Maždaug tuo pat lai- 
ku vokiečių policijos trečiasis batalionas mums pažadėjo, kad tie du šim- 
tai žmonių tikrai reikalingi darbui Rygoje ir neplanuojama jokia „akci- 
ja“. Todėl mes vieningai nutarėme paklusti Jordano reikalavimui ir tuoj 
pat surinkti 200 žmonių. 

Ketvirtą valandą dienos prie geto vartų atvyko Jordanas ir Rauka iš 
gestapo. Žydų darbo skyriaus vadovai paprašė vokiečių dar kelių valan- 
dų, kad mažiausiai nukentėtų šeimos, reikiamą skaičių surinkti iš neve- 
dusių, jaunesnių ir sveikų, neturinčių didelės šeimos žmonių. Vokiečiai 
aiškiai nepasitikėjo šiuo prašymu, nes jie, nors ir davę leidimą rinkti Ry- 
gos būriui trūkstamus 200 žmonių, liko prie geto vartų. Tai liudijo, kad 
padėtis rimta. 

Gresiant vokiečių terorui, žydų darbo skyriaus pareigūnai surinko 
trūkstamus 200 žmonių ir aprūpino juos drabužiais bei maistu; visa tai 
tilpo į penkis vežimus. Visoje toje sumaištyje jie dar surinko 20 000 mar- 
kių. (Anksčiau dr. Elkesas savo namuose kalbėjosi su vokiečių kariuome- 
nės karininku, atvykusiu iš Rygos. Jis davė dr. Elkesui vokiečių karininko 
garbės žodį, kad visus 500 darbininkų saugiai nuveš į Rygą. Karininkas 

pelnė dr. Elkeso pasitikėjimą ir šis nutarė atiduoti jam pinigus, kuriuos 
atvykus į Rygą reikėsią išdalyti surinktiems darbininkams. Be to, vokiečių 
karininkas pažadėjo dr. Elkesui parvežti iš Rygos surinktųjų darbininkų 
laiškus jų šeimoms Kauno gete. Karininkas tikrai ištesėjo savo pažadą.) 

Kai reikiamas darbininkų skaičius Rygai buvo surinktas, dr. Elkesas, 
atsižvelgdamas į gausius prašymus, pamėgino išlaisvinti kai kuriuos žmo- 
nes, šį rytą Jordano sučiuptus Demokratų aikštėje. Tai daugiavaikių šei- 
mų tėvai ar du tėvai, atplėšti nuo savo vaikų, likusių be globos, taip pat 
kvalifikuoti darbininkai, labai reikalingi įvairiems darbams gete. Paga- 
liau Jordanas nusileido sutikdamas paleisti penkiolika iš surinktųjų rytą. 

Iki šiol aiškiai regiu, kaip rauda surinktieji darbininkai. Juos dviem 
partijomis su gausia vokiečių kareivių apsauga nuvarė į geležinkelio sto- 
tį. Kauno gatves dengė plonytis sniego sluoksnis. Gyventojai lietuviai ir 
vokiečiai neskubėdami vaikštinėjo šaligatviais. Tamsią naktį jie matė žy- 
giuojančius žydų būrius, saugomus ginkluotų vokiečių kareivių. Tai buvo 
nekasdienis vaizdas. Miesto gyventojai nepratę matyti žydus tokį vėlų 
metą. Juo labiau kad jie neatrodė panašūs į darban einančius žmones. 

Paskui žygiuojančius rekrūtus ir vokiečių sargybinius kolona traukė 
penki vežimai, prikrauti drabužių ryšulių, maisto ir įvairių rakandų. Mies- 
to gyventojų akimis lėtai einantys ir lydimi tokios gausios sargybos žydai 
priminė į koncentracijos stovyklą varomus karo belaisvius. 

Siaubingiausi dalykai vyko Kauno priemiestyje, Šančiuose, kur sto- 
vėjo Rygai paruošti vagonai. Čia užrakinti gyvuliniuose vagonuose sėdė- 
jo 300 žmonių, Jordano „paimtų“ rytą. Pro mažus langelius buvo matyti 
priblokšti ir išsigandę veidai, kamuojami namų ir laisvės ilgesio. Jie pra- 
dėjo garsiai šaukti: „Ištraukite mus iš čia!“ 

Naktį į stotį atvedė antrąją partiją, ir sargybiniai pradėjo stumti žmo- 
nes į vagonus. Atvarytieji darbininkai pasipriešino, atsisakė lipti vidun. 
Tačiau jų pastangos nieko nedavė. Smūgių kruša per galvas, keli šūviai į 
orą — to pakako, kad visus sukištų į prekinius vagonus. Vėl pro mažus 
grotuotus langelius aidėjo baimingi šauksmai. 

Kai Kopelmanas susiruošė atskirti tuos penkiolika žmonių, kuriuos 
Jordanas leido grąžinti, šimtai žydų puolė prie vagono durų. Sargyboje 
stovėjęs vokietis kareivis pradėjo šaudyti virš besigrūdančių žydų galvų 
ir užtrenkė vagono duris. 

Pamatėme, kad nėra kaip išleisti tuos žydus, kurių pavardės pateko į 
grąžinamųjų sąrašą: vagonai buvo per daug prigrūsti, kad ištrauktume 

juos per kelias mums duotas minutes. Nutarėme pamėginti išgelbėti bent 
keletą arčiau durų stovėjusiųjų. Tačiau turėjome per mažai laiko. Tik 
septyni žmonės, pasinaudoję sumaištimi, sugebėjo ištrūkti iš vagonų. 

Nakties tamsoje sugebėjo pasprukti maždaug trisdešimt penkerių me- 
tų žydas darbininkas. Jis priėjo prie manęs prašydamas perduoti linkėji- 
mus jo žmonai. Ji gyvena gete, sakė jis, Kriščiukaičio gatvėje: „Ji visiškai 
nieko nežino, kur aš staiga dingau. Taip pat prašau pasveikinti ir mano 
tris vaikus“. 

Staiga man kilo mintis; apsižvalgiau ir pamačiau vokiečių kareivį, sau- 
gantį, kol rekrūtus sukiš į vagonus. Kai jis nusigręžė nuo mūsų, pasakiau 
žydui, turinčiam žmoną ir tris vaikus: „Greitai eikš čionai! Matai tuos 
vežimus, prikrautus darbininkų mantos? Šok ant vieno iš jų, ir kelionė į 
Rygą tau baigta“. Jis man atsakė: „Bet aš turiu su savimi ryšulį darbo 
vietoje pirktų daiktų; jie mane bematant atpažins“. „Mesk šalin savo kup- 
rinę ir eik čionai“, - tariau aš. Nelaukiau, kol jis atsilieps, bet patraukiau 
jį arčiau savęs ir lėtai nuvedžiau prie vežimo. Tuomet jis atrodė kaip 
žydas darbininkas, atgabenęs vežimu Rygos rekrūtų mantą. Jis buvo iš- 
gelbėtas. 

Tai pamatęs, labai „užsidegiau“ ir vėl priėjau arčiau traukinio. Tam- 
soje įžvelgiau kitą žydą (Leibą Telzaką), kuris artinosi prie vežimus ly- 
dinčių Tarybos darbuotojų grupės. Jis buvo drąsesnis nei anas. Pašnibždo- 
mis mūsų paklausė: „Žydai, kaip man išsigelbėti? Patarkit ką nors“. Ma- 
no patarimas buvo greitas ir dalykiškas: „Tučtuojau mesk šalin savo mantą 
ir šliaužk prie antrojo vežimo“. Taip buvo išgelbėtas dar vienas žydas. 

Pamatę, kad nepajėgsime iš traukinio išgelbėti daugiau žydų, sulipo- 
me į vežimą grįžti atgal. Mane slėgė sunkios mintys. Nedavė ramybės 
baisūs vaizdai: prie grotuotų langų prisispaudę veidai; žydai, mėginantys 
ištrūkti pro pravertas vagono duris ir sargybos kareivių grubiai stumiami 
atgal. Buvome nusiminę, kad nepavyko išgelbėti daugiau žydų. 

Šie 1942 metų vasario 6-osios vaizdai atgyja man prieš akis, kai skai- 
tau Žmogžudystės ataskaitą, sudarytą Izraelio Kaplano, geto gyventojo, 
kurį tą dieną išvežė į Rygą kartu su kitais 500 žydų. 

Izraelis Kaplanas gete buvo mokytojas. Jis nuolat užrašinėjo geto įvy- 
kius.! Retkarčiais jis ateidavo pas mane patikslinti kokio įvykio ar pokal- 
bio detalių. Tas pats Kaplanas pro vagono langą šaukė mane vardu mels- 
damas pagalbos. Dukart ėjau prie vagono, bet nesugebėjau rasti būdo jį 
ištraukti, dėl to jaučiausi kaltas. 

Gatvės kampas gete: skelbimai ant sienų, vyksta smulki prekyba, dalijamasi gandais 

Prie geto vartų (dešinėje) sulaikomas vežimas su maistu ir lietuvių ar vokiečių 
policijos nurodymu perduodamas geto komendantui 





Iš kairės į dešinę: geto policijos vadas ir pogrindžio narys Mošė Levinas, jo 
pavaduotojai Jehuda Zupovičius ir Tanchumas Aronštamas. Zupovičius, buvęs 
Lietuvos kariuomenės karininkas, slapta treniravo besiruošiančius bėgti iš geto pas 
partizanus. Aronštamo gete bijota; vėliau, kai getas buvo paverstas koncentracijos 
stovykla ir geto policijos nebeliko, vokiečiai jį paskyrė policijos vadu. Toliau dešinėje 
stovi dr. Šmuelis Grinhausas ir Jakovas Oleiskis, pareigūnai ryšiams su aerodromo 
statybos viršininku generolu Geilingu. Oleiskis įkūrė geto amatų mokyklą 


Jehošua (Ika) Grinbergas ir Pnina Šeinzon 
Žydų tarybos patalpose. Grinbergas buvo 
vyresnysis geto policijos pareigūnas, taip pat 
vadovavo pogrindžiui, mokė pogrindininkus 
elgtis su sprogmenimis. Pnina Šeinzon atėjo į 
Tarybą paimti dalies Torio dienoraščio 


Kaucn 
WERKSTATTEN 

Nr. 256 

Name u./Varname Gal m auičiaus | Ė 

Adresse A Minų 15 Twma | 
1 8077 





Geto leidimas: „Kauno koncentracijos 
stovykla, dirbtuvės. Naktinis leidimas nr. 2326. 
Pavardė ir vardas - Rabinavičienė Fruma. 
Adresas Bajorų 10. Darbo kortelės Nr. 8077“ 





Prie Žydų tarybos pastato 








Slapta vaikų globa: našlaičiai gyvena ligoninėje, neva serga 

Geto ligoninė. Kadangi trūko slaugių, ligonius prižiūrėjo giminaičiai. Ligoninė įkurta 
1941 metų gale, turėjo 80 lovų ir nepaisant prastų sąlygų teikė visokeriopą medicinos 
pagalbą 

Geto daržuose. Iš dešinės: agronomas Šlomo Kelzonas, geto daržovių ir vaisių 
skyriaus vadovas; Leibas Garfunkelis, Žydų tarybos pirmininko 

pavaduotojas; Avrahamas Tory; Mošė Potruchas iš ekonomikos skyriaus. 
Pasilenkęs — daržo darbininkas 





1942 metų vasarą du mėnesius žydams buvo 
leista maudytis Neryje palei spygliuotos 
vielos tvorą, juosusią getą 





Geto vaistinė 





Slaptoje kepykloje ruošiamasi kepti duoną 





Prieškarinių keramikos dirbinių rinkinys. Jie buvo naudojami kaip kyšis 
papirkti vokiečiams ir lietuviams. Keliuose iš tų puodų Estera Lurjė slėpė 
savo piešinius; jie pražuvo, kai getas 1944 metų liepą buvo sudegintas 

Du žydų policininkai ir trys jų kaliniai prie geto daboklės 





Žydų tarybos posėdis 1943 metais. Iš kairės: tarybos sekretorius Avrahamas Tory, 
Leibas Garfunkelis, dr. Elchananas Elkesas, Jakovas Goldbergas, Cvi Levinas 





Geto ugniagesių brigada. Viduryje - jos vadas Mošė Abramovičius. Nors didžioji dalis 
pastatų gete buvo mediniai, per visą laiką kilo vos keli gaisrai 





Kauno geto vaizdas 1942 metų žiemą 


Išvarymas iš Demokratų aikštės, 1942 sausio 11 

Jauna pora su „nelegaliai“ gimusia dvejų metų dukra: geto komendantas 
uždraudė nėštumus gete — už tai grėsė mirtis ir motinai, ir vaikui 





Šeima gete 

Geto amatų mokykla: dvi mokytojos mezgimo klasėje 





Geto skalbykla. Tai buvo pirmoji dirbtuvė iš daugelio, kurias įsteigė žydų bendruomenė, 
kad vokiečiams getas taptų „produktyvus padalinys“. Skalbykla daugiausia dirbo 
vokiečių kariuomenei; antroji skalbykla, skirta geto gyventojams, atidaryta tik 1942 
metų rugpjūtį 





Pogrindžio narys užsirašo žinias klausydamas vienintelio gete 
radijo imtuvo. Dešinėje - Jakobas Ratneris (jo ginklas guli ant 
stalo), vėliau prisijungęs prie partizanų miškuose aplink Kauną 





Darbo būrys grįžta į getą. Kai kuriuose ryšuliuose — maistas, išmainytas su lietuviais. 
Zydus, pagautus nešant maistą į getą, vesdavo pas vokietį geto komendantą; šis 
daugumą jų paleisdavo po to, kai jis ir jo pareigūnai pasiimdavo dalį maisto sau 





1942 metų pavasarį Kauno vokiečių valdžiai buvo pateikti smulkiai apskaičiuoti 
išgyvenimui reikalingi kalorijų kiekiai. Didelei visų nuostabai, vokiečiai leido 
šiek tiek geriau aprūpinti getą maistu; tad Taryba jau galėjo įsteigti vargšų 
valgyklą, kur keli šimtai žmonių kasdien gaudavo karštos sriubos. Šią sriubą 
vadino jošnik (kiaulių jovalu) 


Rabinas Efraimas Ošris, žymus 
Talmudo tyrinėtojas. Ant jo rankovės — 
raištis su užrašu „Kovos su utėlėmis 
skyriaus vadovas“ 








Dr. Elchananas Elkesas, jo žmona Mirjama ir sūnus 
Joelis 1939 metais 





Šulamita Šeinzon. 
Esteros Lurjė pieš., 1943 





Avrahamas Tory ir Pnina Šeinzon. Jie ką tik sugrįžo išvedę Pninos Šeinzon dukterį 
Sulamitą į slėptuvę už geto ribų 

Jehuda Levitas prie šulinio angos, kur buvo įėjimas į slėptuvę — vieną iš 
daugelio, įrengtų sienose, už baldų, po rūsiais tam atvejui, jei vokiečiai mėgintų 
išvežti visus geto gyventojus. Per „galutinę akciją“ 1944 metų liepą dauguma 
slėptuvių buvo surasta ir juose pasislėpusieji išvežti 





Po Jatkunskio nužudymo. Esteros Lurjė piešinys 





Žydus prievarta veža iš Kauno geto 1942 metais 





Deportuotų ar nužudytų žydų manta. Tokius ryšulius pirmiausia perrinkdavo vokiečiai 
ir lietuviai; po to daiktai būdavo atiduodami Zydų tarybos socialinės pagalbos skyriui, 
kuris išdalydavo drabužius, avalynę ir namų apyvokos reikmenis vargingiesiems 

Vežikas Tainovičius su savo vežimu, kuriuo išgabendavo kanalizacijos nuotėkas. 
Už vežimo stovi Tainovičiaus sūnus Meiras, geto žydų pogrindžio narys, 1943 metų 
pabaigoje vienas pirmųjų pabėgęs į miškus 





Žurnalistas dr. Volsonokas, dailininkas ir geto grafikos dirbtuvių vadovas 
P. Gadielis ir Avrahamas Tory 





Šios nuotraukos 1943 metų užrašas: „Gyvenamasis namas Varnių 
gatvėje, turtingajame geto kvartale“ 

Getui kuriantis 1941 metų rugpjūtį Persikėlimo komitetas sugebėjo atgabenti į getą 
daugiau kaip 100 000 knygų iš įvairių viešųjų ir privačių žydų bibliotekų. 1942 metų 
vasarį vokiečiai, grasindami mirtimi, įsakė geto gyventojams atiduoti visas knygas ir 
kitus spaudinius. Nuotraukoje — gelbstimos knygos, kurios vėliau buvo paslėptos gete 





Žydų tarybos berniukai pasiuntiniai, nešioję Tarybos pranešimus po visą getą. Jie taip 
pat įspėdavo įvairias slaptas grupes apie ateinančius vokiečius, nešantiems į getą maistą 
pranešdavo apie artėjantį sargybinį. Pirmoje eilėje iš dešinės stovi Avrahamo Torio 
draugas Jankelė Bergmanas. Jis trejus metus rizikuodamas nešiojo Torio dienoraščio 
užrašus, dokumentus ir kitokią medžiagą iš Tarybos būstinės į slėptuvę 





Liusia Elštein (vėliau Lavon), Avrahamo Torio padėjėja 
Žydų taryboje, po jo tapusi tarybos sekretore, su advokatu 
Šimbergu, sekretorės padėjėju, ir tarybos pasiuntiniu 
Jankele Bergmanu 





Lietuvė su vaikais eina pro lavonus žydų, nužudytų Kaune pirmomis karo dienomis 





lėjęs į vieną kambarį gete fotografas Hiršas Kadušinas pamatė 
žmogų, kruviną, mirštantį iš bado. Sis žmogus ant sienos savo 
paties krauju užrašė: „Žydai, keršykite!“ 

Partizanų vadovas Chaimas Jelinas 

Žydai, ką tik atvežti į Devintąjį fortą 





Gete pieštas viršelis Torio sudarytam vokiečių įsakymų rinkiniui. Piešinyje vaizduo- 
jama teisingumo deivė ant suskilusio pjedestalo. Pavadinimas akivaizdžiai ironiškas: 
frazė Eileh Hachukim paimta iš Biblijos ir pažodžiui reiškia „štai įstatymai", frazė 
Nusach Aškenaz — iš maldaknygės, jos prasmė „žydams aškenaziams“. Toks derinys 
atspindi vokiško teisingumo pobūdį. Pažymėti metai 1943 (5723). Greta - smulkiu 
šriftu įrašas „Surinko ir išleido A. Golubas. Iliustravo P. Gadielis“. Apatinė eilutė 
hebrajų rašmenimis: „Slobodkos getas, 1941-43“ 





Heinrichas Smicas, gestapo vado Hansas Krameris, Kauno miesto 
Lietuvoje pavaduotojas komisaras 





Demokratų aikštė, kur 1941 metų spalio 28 per „didžiają akciją“ vokiečiai atrinko mirti 
10 000 žydų 





Josifo Šlezingerio piešinys iš viešos Meko egzekucijos 1942 lapkričio 18 dieną. 
Gestapas įsakė, kad bausmę įvykdytų geto žydų policija ir paliktų kūną kartuvėse 
dvidešimt keturioms valandoms 





Skelbimai buvo klijuojami visame gete. Tai Žydų tarybai priklausančio malkų 
sandėlio siena. Viršutinis lapas skelbia: „Darbo būriai (brigados) išeina 6“. 
Darbo skyrius, 1944, vasario 2“. Apačioje kairėje parašyta: „Skelbimas: malkų 
galima nusipirkti ekonomikos skyriuje, Margio 32, kasdien 8-14 ir 17-19 val. 
Ekonomikos skyrius, 1944, vasario 19“ 





Lietuvis kunigas Bronius Paukštys, 
padėjęs išsigelbėti iš geto 
daugeliui žydų, taip pat ir 
Avrahamui Toriui. Po karo sovietų 
valdžia jį nuteisė dešimt metų 
kalėti vienutėje 





ww 


Geto fotografas Hiršas Kadušinas 





Irena Adamovič, lenkė, atnešusi Hela Aronovski-Voščina, lenkė, 
Kauno geto pogrindžio vadovams pagimdžiusi gete dukterį 
žinių apie Lenkijos žydų likimą 





Estera Lurjė: autoportretas, 1943 





"KA 


Profesorius Simonas Beliackinas, 
žydų teismo gete pirmininkas. 
Esteros Lurjė pieš., 1942 

Dr. Mozė Braunsas, mūšio su 
dėmėtąja karštlige didvyris. Josifo 
Slezingerio pieš., 1943 

Dr. Chaimas Nachmanas Šapira, 
Žydų tarybos švietimo ir kultūros 
skyriaus vadovas. Esteros Lurjė 
pieš., 1942 





Aizikas Srebnickis, vienas iš geto pogrindžio Josifas Šlezingeris: autoportretas, 1943 
vadovų. Josifo Slezingerio pieš., 1943 

Vyriausiasis Lietuvos rabinas Abrahamas Beno Lipceris, žydų darbo brigados 
Kahana-Sapira. Esteros Lurjė pieš., 1942 Kauno gestapo būstinėje vadovas 





Michailas Kopelmanas, geto 
žydų policijos vadas. Josifo 


Slezingerio pieš., 1943 





Cvi Levinas, vienas iš geto 
pogrindžio vadovų. Josifo 
Slezingerio pieš., 1943 





Šraga Goldšmitas (Faivčikas), Žydų 
tarybos remonto dirbtuvių vadovas. 
Josifo Slezingerio pieš., 1943 


AUSWEIS 


FUR JŪDISCHE HANDWERKER 





DER GEBIETSKOMMISSAR IN KAUEN - STADT i « 


GEZ. JORDAN 
SA - HAUPTSTURMFOHRER 


Jordano pažymėjimas. 1941 metų rugsėjo 15 dieną 
Kauno miesto komisaras Fricas Jordanas perdavė 
Žydų tarybai 5000 tokių pažymėjimų, kurie turėjo 
būti išdalyti amatininkams ir darbininkams, taip pat 
ir 11 gydytojų. Netrukus vykusiose vokiečių 
„akcijose“ turėjusieji pažymėjimus nebuvo gaudomi, 
tačiau tūkstančius kitų nuvežė į Devintąjį fortą ir 
nužudė. Vėliau tie pažymėjimai niekaip nebepadėjo 
išsaugoti gyvybės 


Gestapo Lietuvoje vado 
Jėgerio 1942 metų vasario 9 
dienos pranešimas vyresnybei 
Rygoje apie tai, kad iki tos 
datos nužudyta 136 421 
žydas. Be to, jis mini 
nužudytus 1064 komunistus, 
56 partizanus, 653 psichiškai 
nesveikus asmenis, 44 lenkus, 
28 rusų karo belaisvius, 5 
čigonus ir 1 armėną. Iš 
bendro 138 272 žmonių 
skaičiaus 34 464 yra vaikai 


Geto leidimas: „Šiuo 
patvirtinama, kad Simonas 
Zundeliovičius, gyv. Varnių 
32, A kvartale, 13 bute, 
įdarbintas darbo skyriaus 
šioje darbovietėje: 
Aerodromo statybos 
skyrius, Kionigsbergas 
(PR.), Karinės statybos 
valdyba 3/1 prie aerodromo. 
Jo šeima susideda iš 5 
asmenų. Aerodromo 
statybos skyrius, Kionigs- 
bergas (Pr.). Karinės 
statybos valdyba 3/1“ 

Lapas iš Avrahamo Torio dienoraščio jidiš kalba. 
1942 metų gruodžio 31 dienos įrašas 


Lapas iš Avrahamo Torio dienoraščio, jam diktuojant rašė Pnina Šeinzon. | 
Tai 1943 metų gegužės 20 dienos įrašas 





S a mi 30 
1 Aer Sicherheitspolizei u. des SD Kauen, den 6, Mai 1942, $. 


An den 
jūdischen Kltestenrat 
Uber dis deutsche Ghettopolisei 
Ghet - ue 
Betriift: Maria Germana Levinaite, b. 15.7.19, in 
Rokischkis., aš 
Die Levinaite hielt sich unerlaubt im Stadtgebiet 
auf, Sie ist sofort im Ghetto aufzunehmen, Ihr 8 Nonate 
altes Kind wird in den nichsten Tagen von dem Litauner 


Stasys Oiemnalonskis, Esuen, Rotusohes Aiksohte 2/18 im 
das Ghetto gebracht 

„SS Geto tarybai, 1942 metų gegužės 6 diena. Marija Germana Levinaitė, 
gimusi 1919 metų liepos 15 dieną Rokiškyje, gyvena mieste nelegaliai ir privalo 
būti atvesta į getą. Jos aštuonių mėnesių vaikas, kurio tėvas yra Stasys 
Cemnolonskis iš Kauno, bus per artimiausias dienas taip pat pristatytas į getą“ 





Išėjimas iš slėptuvės C kvartale 


1943 


Kaplanas Rygoje gyveno nuo 1942 metų vasario 6 dienos. Nežinau, 
atsitiktinumas tai ar ne, bet neseniai iš Kauno į Rygą išvyko sunkvežimis. 
Jis vežė mūsų seną draugą Šalomą Meirovičių, kitaip Benjaminą Trečią- 
jį, kaip daugelis gete jį vadino dėl jo dažnų klajonių netgi šiais sunkiais 
laikais.2 

Šalomas Meirovičius sugrįžo iš Rygos laimingai. Užvakar jis perdavė 
mums linkėjimus nuo Lietuvos žydų, išvežtų tenai 1942 metų vasario 6 
dieną, taip pat ir nuo išsiųstųjų 1942 spalio 23. Abi grupės patiria įvairių 
suvaržymų. Pirmosios grupės žmonės dirba drauge su Latvijos žydais ir 
yra pavaldūs Žydų tarybai, susidedančiai iš Vokietijos žydų. Juliaus Ko- 
no3, garsėjusio ir mūsų gete, žvaigždė ten kyla. Dabar girdime jį esant 
Rygoje. Kitas bendruomenės veikėjas, pastaruoju metu iškilęs Rygoje, 
yra informatorius Granovskis. Kauno gete jis dirbo žydų darbo skyriuje. 
Jam tenka atsakomybė už gestapo atliktas kratas pas Tarybos vadovus. 

Meirovičius papasakojo, kad gandai apie „akciją“ Rygoje tikri. Po to, 
kai grupė žydų policininkų ir kitų geto gyventojų bandė perplaukti Balti- 
jos jūrą ir patekti į Švediją, nužudyta 150 žmonių, iš jų keturiasdešimt 
vienas žydų policininkas. Mėginimas pabėgti nepavyko. Pasirodo, bandę 
pereiti sieną žydai buvo ginkluoti. Vokiečių užklupti jie priešinosi ir už- 
mušė nemažai vokiečių kareivių. Už bausmę vokiečiai nužudė 150 žydų, 
iš jų kelis žydus iš Kauno. 

Izraelis Kaplanas mums atsiuntė detalų pranešimą. Per laikotarpį nuo 
1942 metų vasario 6-osios iki 1943 metų balandžio 1-osios mirė daug iš 
Lietuvos atvežtų žydų. Tik mažuma jų mirė sava mirtimi. Daugelis buvo 
nužudyti, kai bandė mainyti savo daiktus į maistą ar norėjo pasprukti iš 
stovyklos. Kai kurie žuvo nuo atsitiktinių kulkų, kiti mirė iš bado ar išse- 
kę nuo sunkaus darbo bei ligų. Mūsų mirusiųjų sąrašas Kaplano prane- 
šime papildo kruviną liudijimą iš Rygos ruožo mūsų „fronte“. Šamai Ša- 
cas taip pat įtrauktas į tą sąrašą. Mes draugavom su juo nuo jaunystės ir 
kartu mokėmės Marijampolės žydų gimnazijoje. Jis išaugo skurde, bet 
sugebėjo iš jo pakilti. Buvo aktyvus sionistas ir mūsų sionistinių organi- 
zacijų narys. Lemtingąją 1942 metų vasario 5-osios naktį, kai vokiečių 
policijos trečiasis būrys jėga tempė žmones iš namų ir rinko juos sinago- 
goje Veliuonos gatvėje, kad po to varytų juos į geležinkelio stotį, Šamai 
Sacą pamačiau tuojau po vidurnakčio, pirmą valandą nakties. Susitiko- 
me Linkuvos gatvėje. Jis ir jo žmona ėjo tarp dviejų vokiečių, o iš paskos 
Žygiavo du žydų policininkai. 

Jį pamatęs labai susijaudinau. Jis ir kiti greta jo atrodė kaip varomi 
myriop. Šamai pastebėjo mane ir ilgai žiūrėjo. Po to sušuko: „Avrahamai, 
žiūrėk, kaip jie mus veda! Tai mano žmona!“ Tai buvo paskutinis kartas, 
kai girdėjau jo balsą. Jį lydintis vokietis smogė į galvą ir nutildė jo aimaną. 

Pasukau sinagogos Veliuonos gatvėje link, kur buvo laikomi surink- 
tieji. Dar liko kelios minutės, kol juos varys į stotį. Buvo gili naktis, kai 
juos pradėjo vesti iš sinagogos pastato. Prisidengęs tamsa vienas iš suim- 
tųjų mėgino ištrūkti. Maždaug tuo pat metu atvedė ir Šamai su jo būriu. 
Vėl pamačiau jį ir atsigręžiau. Norėjau pasakyti jam: „Pamėginsiu ką 
nors padaryti“. Priėjau prie Bukanco“, vieno iš mūsų policijos vadų, ir 
paprašiau išgelbėti Šamai Šacą. Tą akimirką iš visų pusių supoškėjo šū- 
viai. Vokiečiai apsupo teritoriją, ir jei kas nors mėgindavo trauktis iš gre- 
tų, į tą šaudė iš visų pusių. Eiti per gatvę reiškė mirtiną pavojų. Stovėjau 
už sienos, kol atsitokėjau. 

Tą naktį Šamai liko gyvas, ir aš tuo labai džiaugiausi. Tačiau apskritai 
jo likimas tikriausiai jau buvo aiškus. Kitą dieną jis pateko tarp tų, ku- 
riuos Jordanas „paėmė“ iš susirinkusiųjų tarpo Demokratų aikštėje ir 
išsiuntė į Rygą; ten Šamai tapo policininku. Jis rašė palyginti viltingus 
laiškus. Po kurio laiko buvo bandymas nesėkmingai bėgti į Švediją, dar 
ir žydų policininkų maištas. Pastarieji, iš jų ir Šamai Šacas, buvo nu- 
žudyti. 

Izraelis Kaplanas mini Šamai tarp kankinių. Nužudytų jaunų žydų iš 
Rygos grupės pavardės buvo surašytos ant keturių šiurkštaus popieriaus 
lapų. Ant tų keturių lapų Izraelis Kaplanas taip pat pranešė mums apie 
liūdnuosius įvykius. Iš kiekvienos eilutės, iš kiekvieno vardo laša kraujas 
į didžiulę žydų kančių taurę. Ta taurė jau seniai pilna; iš jos besiliejantis 
kraujas jau virto upėmis ir ežerais. 

Pralietas žydų kraujas šaukiasi keršto. Amaleko? atminimas išnyks iš 
Dievo padangės, Izraelio tauta gyvens amžinai, iki žmonijos pabaigos. 

! Pedagogas Izraelis Kaplanas iki deportacijos į Rygą buvo iškilus žmogus kultūrinia- 
me ir pedagoginiame geto gyvenime. Po išvadavimo jis tapo svarbaus žurnalo Fun 
Letzten Churben redaktoriumi. Sį žurnalą Vokietijoje leido amerikiečių zonos išva- 
duotųjų žydų istorijos komitetas. Jo rašyta medžiaga apie geto istoriją dingo. 

2 Pirmasis Benjaminas buvo biblinis Jokūbo jauniausiasis sūnus; antrasis - Benjami- 
nas iš Tudelos, žydų keliautojas viduramžiais. Trečiasis yra personažas iš Benjamino 


Trečiojo kelionių, jidiš rašytojo Mendelio Moicherio Sforimo dvidešimtojo amžiaus 
pradžioje sukurtos satyros. 

3 Julius Konas buvo vienas iš Kauno žydų, išsiųstų į Rygą. Kaune jis buvo aerodromo 
brigados darbininkas. Per karą neišliko. 

4 Leizeris Bukancas, vienas svarbiausių žmonių žydų policijoje, buvo nužudytas De- 
vintajame forte 1944 metų kovą drauge su kitais policininkais, atsisakiusiais pra- 
nešti apie geto slėptuves. 

3 Amalekitai buvo pirmieji izraelitų priešai, sutikti įveikus Raudonąją jūrą. Išėjimo 
knyga pasakoja, kaip Mozės įkvėptas Jošua kovojo su amalekitais; jį parėmė Aaro- 
nas ir Huras, kalavijais sutriuškinę priešus. Bet Amalekas nebuvo sugriautas, ir šito 
karo pabaigoje Mozė gavo įsakymą užrašyti knygoje, kad Viešpats vieną dieną atmi- 
nimą apie Amaleką ištrins iš pasaulio atminties. Pažymėdamas šią pergalę Mozė 
paskelbė, kad „Viešpats per amžius kovos su amalekitais“. 


1943, balandžio 7 


Sekmadienį Paneriuose, netoli Vilniaus, buvo nužudyta keturi ar penki 
tūkstančiai žydų. Iki vakar dienos girdėjome vien gandus, svarstymus ir 
spėliojimus; šiandien tai virto klaikiu faktu. Žinių apie žudynes gavome 
iš įvairių šaltinių. 

Pagrindinis mūsų šaltinis buvo Lipceris. Tuo klausimu jis gestape kal- 
bėjo su Štiucu, Šmicu ir kitais. Jie jam papasakojo, kad sekmadienį Pa- 
neriuose nužudyta keturi ar penki tūkstančiai žydų. Kiekvienas, su ku- 
riuo kalbėjo Lipceris, nurodė vis kitą priežastį ar pateisinimą. Pirmasis 
sakė, kad žydai pridarę „kiaulysčių“: jie užpuolę lietuvių policininkus, 
variusius juos Paneriuose iš vagonų. Maišto metu žuvo šeši lietuviai 
policininkai. Pavojus buvo kilęs ir patiems gestapininkams. Štai kodėl 
grįžę į savo stovyklą jie puolė valgyti ir plempti alkoholį. 

Šiomis dienomis gyvenimas nėra lengvas. Štai, pavyzdžiui, Panevėžyje 
vienas gestapininkas užmuštas, keli kiti sunkiai sužeisti. Panevėžio geto 
gyventojai, išdrįsę pradėti kovą su vokiečiais, už tą mėginimą sumokėjo 
savo gyvybėmis, tačiau užmuštasis gestapininkas iš numirusių neprisikėlė. 

Šiandien gestapininkai šventė ir kėlė taures už tai, kad liko gyvi. Kai 
tik vynas nutekėjo į jų gerkles, prasidėjo kalbos. Šmicas pasakė Lipceriui, 
kad Paneriuose nužudytieji žydai buvo seni ir ligoti. Bet toks pasakojimas 
menkai dera su Štiuco žodžiais apie pasipriešinimą; juk seniai ir ligoniai 
negalėtų užmušti šešių lietuvių policininkų. Šmicas pridūręs: „Iš esmės tas 
įvykis neturėtų dominti mūsų čia, Kaune. Tegu jie Vilniuje daro, ką nori. 
Mūsų gete nebus nieko panašaus. Visa tai nieko bendra su mumis“. 

Kokia yra tikroji situacija? Esame girdėję raminamų pareiškimų. Ta- 
čiau kyla klausimas, kokie jų ketinimai. Neseniai mums sakė, kad čia, 

Lietuvoje, blog; laikai jau praėję. Bet vėliau pranešė, kad pas mus atvyks 
keli tūkstančiai žydų iš Vilniaus krašto. Mes pasiruošėme juos apgyven- 
dinti. Kiekviena proga klausinėjome Milerio, kada atvyks tie tūkstančiai 
žydų. Vylėmės, kad viskas baigsis gerai, bet baiminomės blogiausių daly- 
kų. Ir tada ištiko nelaimė: sunaikinta tūkstančiai žydų. Po smarkaus pa- 
sipriešinimo juos užmušė garsiojoje žudymo vietoje - Paneriuose. 

Šiandien Štiucas Lipcerį įspėjo: „Gali būti, kad čionai atvyks iš Pane- 
rių pabėgę žydai. Dėl Dievo, apie tai privalote tučtuojau pranešti gesta- 
pui“. Mes sakome: tegu jie ateina, tegu ateina sveiki ir gyvi, mes žinosi- 
me, kaip paslėpti juos nuo priešo. Keista, kaip vokiečiai gali kreiptis į 
mus su tokiais žeminamais pasiūlymais; kaip jie gali prašyti iš mūsų to- 
kių gėdingų paslaugų. 

Šiandien apie vidurdienį sėdėjome Tarybos būstinėje ir buvome pri- 
blokšti dviejų jaunuolių žydų iš Šiaulių pasakojimo. Jie atvyko čionai iš 
Šiaulių geto kaip darbininkai su vokiečių sunkvežimiu paimti įvairių me- 
džiagų ir vaistų krovinio. Juos atvežęs vokietis - geras žmogus. Palydėjo 
juos ir paliko čia visai dienai. 

Šie jaunuoliai mums papasakojo apie Šiaulių getą. Tai liūdna istorija 
apie kančias ir alkį, apie dažnas „akcijas“. Perdavė mums linkėjimus nuo 
kitų gyventojų ir norėjo sužinoti, kaip gyvena mūsų getas. 

Papasakojome, kad žydų gyvenimas čia toks pat kaip ir kitose vietose 
šiais laikais. Skiriasi tik detalės: pas mus geltonasis ženklas, ten darbo 
kortelės; čia - Seniūnų taryba (Altestenrat), ten - Žydų taryba (Juden- 
rat); ten yra lietuvis tironas, kuris ateina į getą, prisikemša pilvą maisto 
ir išeina, čia — lietuvis, vardu Ratnikas, didinantis mūsų gyvenimo var- 
gus. Pas mus anksčiau buvo didesnė žydų bendruomenė ir todėl didesnės 
teko nelaimės, tuo tarpu mažesnėse bendruomenėse aukų skaičius ne- 
buvo toks didelis. 

Jaunuoliai iš Šiaulių sėdėjo su mumis ir pasakojo apie mūsų iškan- 
kintus gentainius, apie baisius laikus ir nesuskaitomas žiaurybes. Staiga 
jie stabtelėjo: „Į jūsų getą atvyks žydai iš Lydos, Ašmenos ir kitų Vil- 
niaus apylinkių miestelių“. Pasirodo, apie tai sakė lietuviai policininkai 
iš Šiaulių, pasiųsti tarnauti į Vilnių. Tie policininkai savo akimis matė 
vežimais vežamus žydus; jie jau turėję atvykti. Jeigu artimiausiu metu jie 
nepasirodys, tai bus blogas ženklas. Kyla klausimas, ar jaunuoliai iš Šiaulių 
žinojo apie tų žydų likimą ir mirtį. Ar jie žinojo, bet nedrįso mums atvi- 
rai pasakyti? Sunku spręsti. 

Susirinkę Tarybos nariai žiūrėjo vieni kitiems į akis. Tada jau žinojo- 
me: tai buvo tie žydai, kurie, kaip mums sakė, turėjo atvykti čia, bet jie 
niekada neatvyks, nes vokiečiai juos nužudė. Mūsų pokalbis su Šiaulių 
jaunuoliais vyko prieš pusiaudienį, kai dar nežinojome smulkmenų apie 
gestapo viršininkų ir Lipcerio pokalbį. 

Po pietų iš įvairių šaltinių mus pasiekė žinios, patvirtinančios gandus, 
sklidusius šiomis dienomis gete: 1943 metų balandžio pradžioje, po aš- 
tuoniolikos mėnesių pertraukos, Lietuvoje vėl įvyko didelio masto sker- 
dynės. Padedant lietuvių policijai nužudyta 5000 žydų. Ar tai buvo pa- 
vienė „akcija“, o gal kyla nauja žudymo banga? Getą slegia nusiminimas 
ir neviltis. Ar dabar mūsų eilė? Apie tai težino Viešpats. 


1943, balandžio 8 


Žinią apie 5000 žydų nužudymą Paneriuose getas sutiko su baime ir 
nerimu. Jokiais žodžiais neįmanoma apsakyti mūsų jausmų. Staiga su- 
prantame balansuoją ant bedugnės krašto. Vienas kvėptelėjimas, vienas 
netikslus mūsų Žingsnis gali suardyti pusiausvyrą, ir mes krisime į nebūtį. 

Iš įvairių šaltinių turime informacijos apie sukrečiančius Panerių žu- 
dynių vaizdus. Traukinio, vežusio daugybę žydų į skerdynių vietą, maši- 
nistas pašiurpęs pasakoja egzekucijų detales. Traukinys su septyniasde- 
šimčia ar aštuoniasdešimčia užrakintų ir užantspauduotų vagonų atvyko 
į Panerius. Ten jo jau laukė didelis būrys policininkų iš lietuvių policijos 
pagalbinių batalionų. Jie vilkėjo juodomis uniformomis, o vadovavo jiems 
vokiečiai iš gestapo. Atvažiavo ir pastiprinimas iš Kauno gestapo. 

Netoliese policininkams pastatė statinę su degtine; jie vis pasisemdavo 
savo mėgstamo gėrimo. Alkoholis padėjo jiems vykdyti užduotį. 

Traukinys sustojo. Žydus laipino nedidelėmis grupėmis nuo dvide- 
šimties iki aštuoniadešimties Žmonių ir įsakė žygiuoti į priekį. Būrelius 
apsupo vokiečių ir lietuvių policininkai, pasirengę veikti - žvėrys žmonių 
pavidalu. Tada policininkai atsuko šautuvus ir kulkosvaidžius į neteku- 
sias žado aukas ir pradėjo šaudyti. Aplink pasklido aitrus parako ir dū- 
mų kvapas. Švilpiant kulkoms persigandusios aukos puolė į visas puses. 
Po vieną ar po kelis žmonės griuvo ant žemės. 

Kai po kulkų kruša besiblaškančių aukų klaikūs šauksmai pasiekė ausis 
užrakintųjų vagonuose, juos apėmė panika ir mirties baimė. Pro vagonų 
langelius, - pasakojo toliau mašinistas, - buvo matyti daugybės paklai- 

kusių iš baimės žmonių veidai. Jie suvokė, kad jų laukia galas. Pirmieji 
turėję lipti iš vagonų pasimetę nebesusigaudė, į kurią pusę jiems eiti, 
tačiau kulkos čia pat juos pakirto. Kiti, sekę įkandin, iš paskutiniųjų mė- 
gino bėgti. Viename vagone pasmerktiesiems pavyko praardyti vagono 
sieną; jie šoko lauk ir puolė bėgti į visas puses. Kai kurie paspruko. Štai 
dėl jų Štiucas įspėjo Lipcerį, kad jei jie atvyktų į Kauno getą, turi būti 
perduoti gestapui. 

Panerių pievos tapo kraupaus spektaklio scena. Buvo iškasta gili ir 
plati duobė, į kurią mėtė negyvas aukas. Panerių laukus nuklojo tūkstan- 
čių kankinių kūnai. Šaudymo įkarštyje keli žydai pašoko ir, čiupę nuo 
žemės akmenis, ėmė gintis, kiti puolė žmogžudžius lazdomis. Jie net mė- 
gino išplėšti kai kuriems iš rankų ginklus. Žydams pavyko mirtinai su- 
mušti kelis „samdytus“ žudikus lietuvius. Kilusioje sumaištyje lietuvių 
policininkai šaudė vieni į kitus ir į vokiečių gestapininkus. 

Mašinistas tarsi tebemato siaubingąsias scenas: laukas, pilnas žmo- 
nių, lakstančių į visas puses ir ieškančių, kur pasislėpti; lavonai ir sužeis- 
tieji, metami į duobę. Vienas vaizdas įsirėžė jo atmintin ypač ryškiai: 
šviesiaplaukė žydaitė, septyniolikos ar aštuoniolikos metų, nugriuvusi 
aukštielninka į sukrešėjusio kraujo klaną prie pat garvežio. 

Žinia apie tą siaubą pasiekė daugelį žmonių mieste. Net ir vokiečiai 
kalba apie tą žudymą kaip apie siaubingas skerdynes. Mes sužinome vis 
naujų šiurpių detalių iš geležinkelio dirbtuvių darbininkų, taip pat ir kitų 
darbininkų, girdėjusių jas iš žudynių liudininkų. Negalime patikėti savo 
ausimis, nors ir žinome, kad tūkstančiai Vilniaus krašto žydų buvo su- 
naikinta. 

Vokiečiai, palaikantys gerus santykius su žydų darbininkais, vakar ir 
šiandien kalbėjo, kad nebelaukiama Vilniaus žydų atvykstant į Kauno 
getą. Jie neatvyks dėl paprastos priežasties: jie nebegyvi. 

Šitokia daugybė pražudytų gyvybių mus be galo prislėgė. Iš vienos 
pusės, vokiečiai nuolat reikalauja vis daugiau ir daugiau kvalifikuotų žy- 
dų darbininkų. Miesto komisaras Krameris dažnai lankosi geto darbo 
skyriuje ir reikalauja daugiau žydų darbininkų. Jis nori, kad žydų indėlis 
į vokiečių karo ekonomiką būtų didesnis. Kita vertus, tūkstančius žydų 
grūda į vagonus ir veža žudyti. 

Aš manau, kad nebeverta pasitikėti visais tais postringavimais apie 
darbininkų trūkumą, poreikį panaudoti kuo daugiau žydų darbininkų, 
už ką taip entuziastingai pasisako vokiečių pareigūnai, nepasiteisina ir 

šūkis „Darbas yra lemiamas veiksnys mums išlikti“. Tai melas. Vokiečiai 
nori „iščiulpti“ mus iki paskutinio lašo; jie išnaudos mus kiek begalė- 
dami, po to nuveš į Devintąjį fortą ar į mišką ir nužudys. Paneriai mums 
tai patvirtina. Kodėl turime paklusti ir dalyvauti šiame kruviname žaidi- 
me? Kodėl turėtume padėti vokiečiams, kai gestapas virš darbininkų galvų 
laiko iškėlęs aštrų kardą? Kodėl turėtume likti gyvi vien tam, kad su- 
lauktume neišvengiamos pabaigos: dienos, kai darbas baigsis ir išgaląs- 
tas kardas kris ant mūsų? 

Paneriai mus dar kartą pamokė, kad nei darbas vokiečiams, nei ver- 
gija, nei nuolankumas nepagelbės, kai ateis mūsų eilė. Nuosprendis pa- 
sirašytas, užantspauduotas ir neatšaukiamas; jis jau guli kažkur Kaune. 
Net jei savo darbu darysime stebuklus, nepajėgsime to nuosprendžio pa- 
keisti. Nei Hermanas ar Mileris, nei pats Krameris ar Jėgeris mums ne- 
padės, kai pagaliau turėsime būti sunaikinti. 

Vienu metu galvojome, kad mūsų likimas spręsis vokiečiams pralai- 
mėjus fronte, kai jie pradės trauktis ir paliks mus. Tik tada jie sieks išlie- 
ti ant mūsų įniršį ir nepaliks jokių gyvų liudininkų, mačiusių jų nusikal- 
timus mūsų tautai. Įvykiai Paneriuose įrodė mums, kad vokiečiai gali 
sunaikinti mus net ir prieš jų armijų žlugimą fronte. 

Tačiau yra ir kita galimybė. Ta galinga tvirtovė, besivadinanti gesta- 
pu - koncentracijos stovyklos, griovimo įrankiai priešo rankose - visa ta 
didžiulė jėga taps nieko verta prieš Visagalį. Iš juodų debesų, užklojusių 
dabar mūsų dangų, staiga išsiverš galinga audra. Ugnies jūra, žaibais ir 
perkūnais ji per vieną akies mirksnį sutriuškins vokiečių karo mašiną ir 
priespaudos mechanizmą. Žydų ir visos žmonių civilizacijos priešai kris 
ir bus palaidoti po savo pačių įtvirtinimais, kurie staiga virs griuvėsiais; 
kartu su jais bus palaidotas ir nuosprendis, jų paskelbtas mūsų tautos 
likučiams. 

Negalima atmesti tokio mūsų tautos priešų galo; jau ne kartą žydai 
patyrė, kaip vykdomas teisingumas. Iki tol mes kelsime rankas į dangų ir 
šauksimės pagalbos. Viešpatie, kur tu esi? 


1943, balandžio 9 


Vakar ieškojau progos rasti Milerį vieną. Norėjau pasikalbėti su juo 
apie 5000 žydų, nužudytų Paneriuose. Juk jis pagaliau pirmasis mums 
pasakė, kad numatytas 3000 žydų atvykimas į Kauną; vėliau jų pasidarė 

5000. Net ir tada, kai manėme juos atvyksiant jau labai greitai, mums 
liepė laikyti planą paslaptyje. Iš esmės visas šis reikalas buvo neaiškus; 
jei artimoje ateityje ketinama įgyvendinti planą, kam tada šitoks slaptu- 
mas? 

Dabar viskas paaiškėjo. 5000 žydų gyvybės kabojo ant plauko. Svars- 
tyklių rodyklė svyravo tarp gyvenimo ir mirties. Vieną dieną jie jau be- 
veik buvo atvykę čionai, o po kelių dienų - vėl tyla. Vieną dieną planas 
buvo visai realus, o kitą - jau pasenęs. Panerių žudynės ir jų aplinkybės 
lieka apgaubtos paslapties. Šią paslaptį aš ir norėjau išsiaiškinti atviru 
žmogišku pokalbiu su Mileriu. Gerai pažįstu Milerį ir žinau, ką jis mano 
apie getą. Žinau, kad būdamas vienas su manimi kambaryje ir neįpykęs 
jis gali kalbėtis kaip žmogus su žmogumi. Tačiau tokį momentą rasti la- 
bai sunku. Jau dukart užėjau pas jį, bet kabinete jis sėdėjo ne vienas. 
Įeidavau, sutvarkydavau kokį paprastą einamąjį reikalą ir išeidavau. 

Getas apimtas nerimo. Prie jo vartų tūkstančiai žydų darbininkų žvel- 
gia vieni kitiems į akis. Jie kalba tik apie vieną dalyką - Panerių skerdy- 
nes ir kas toliau? Tarybos būstinėje, didžiosiose dirbtuvėse, butuose ir 
kiemuose visi pokalbiai sukasi apie Panerius. 

Šiandien turiu pakalbėti su Mileriu. Privalau sužinoti, ką jis pasakys. 
Kai įėjau į jo kabinetą, Mileris jau buvo apsivilkęs apsiaustą. Rengėsi 
išeiti. Vis dėlto sutiko mane priimti ir atsisėdo už stalo. 

Pirmiausia paprašiau pasirašyti vokiečiui veterinarui laišką, kuriuo 
prašoma apžiūrėti geto arklius. Mileris labai myli arklius, visada domisi 
ir rūpinasi jais. „Žinoma, - tarė jis, - arklius būtina apžiūrėti“. Pasirašė 
laišką ir grąžino man. „Kas dar? - paklausė jis. „Pone, sunkus akmuo 
slegia mano širdį ir norėčiau su jumis atvirai pasikalbėti“. 

„Kas atsitiko?“ — paklausė Mileris ramiu, taikiu balsu. 

„Getas labai nerimauja, - atsakiau aš. - Per pastarąsias kelias dienas 
atkakliai sklandė gandai, kad turėję atvykti čionai Vilniaus krašto žydai 
pakeliui buvo nužudyti. Apie tai mūsų darbininkams įvairiose darbovie- 
tėse pasakojo lietuviai. Ar negalėtumėte tuo klausimu pasakyti ką nors 
aiškaus?“ 

Mileris atsistojo, pažvelgė į mane ir tuojau nuleido akis. Jis klausėsi 
ir visą laiką Žiūrėjo į storą kilimą sau po kojomis. Klausėsi ir nesakė nė 
žodžio. Leido man baigti, tarsi norėtų išgirsti visa, ką Žinau. Kai nutilau, 
jis pasakė aiškiai nustebęs: „Tie prakeikti lietuviai žino daugiau negu 

aš“. Akimirkai nutilo ir pridūrė: „Man pranešė, kad čionai į getą atvyks 
5000 žydų. Visa kita - gestapo reikalas“. Ši pastaba skambėjo lyg koks 
atsiprašymas. Mileris pakartojo: „Taip, gestapo“. 

Aš pasakiau: „Atrodo, kad jūs nežinote apie 5000 žydų likimą. Gal 
žinote, kada tie žydai atvyks į Kauno getą?“ Mileris atkirto: „Kada jie 
atvyks ir ar atvyks iš viso - gestapo rūpestis“. 

Mileris visą atsakomybę už 5000 žydų likimą suvertė gestapui ir dėl 
viso šio reikalo nusiplovė rankas - tai prilygsta pripažinimui be žodžių. 
Atrodo, kad po jo nacistine uniforma rusena žmogiškumo kibirkštėlė. 

Jau išeidamas iš kabineto prie durų nuleidęs akis Mileris pasakė: „Kad 
ir kaip ten būtų, jūsų žmonės neturi pagrindo jaudintis. Čia, gete, nieko 
panašaus neatsitiks. Pažadu jums“. 

Grįžęs į Tarybos būstinę papasakojau savo bendradarbiams apie po- 
kalbį su Mileriu. Mūsų nuomonė buvo vienoda. Panerių žudynės - ne 
atsitiktinis įvykis, o tam tikras žydų naikinimo etapas. Ne šiaip sau gesta- 
pininkai šventė sugrįžimą iš Panerių; jie džiūgavo, kad pasisekė įgyven- 
dinti šėtonišką planą - nuvaryti į kapo duobę Paneriuose 5000 žydų. Pa- 
tys gestapininkai iš ten išėjo gyvi ir sveiki. 

Ši karta jų užmačios pavyko. Tačiau ateis laikas, kai jie neturės kuo 
džiaugtis. 


1943, balandžio 10 


Geto žydų policija pranešė mums, kad pro geto vartus pravažiavo 
gestapo mašina. Po kelių akimirkų mašina sustojo prie Lipcerio būsti- 
nės. Vidun įėjo kelių vokiečių lydimas Štiucas. 

Mus apėmė panika. Ką Štiucas veiks šiandien gete? Su kokiais reika- 
lais gestapas atvyko į getą? Gal jie atvažiavo pas nuolat juos gydantį žy- 
dą oftalmologą? Tačiau į Tarybos būstinę oftalmologo nekvietė. Po Pa- 
nerių žudynių žmonės jaučiasi visiškai bejėgiai. Šiurpias skerdynes vyk- 
dė tie patys gestapininkai. 

Paskambinome telefonu į žydų policijos būstinę ir paprašėme vadų 
patikslinti, ar kas neatsitiko gete, o gal dar atsitiks? Vokiečiai Lipcerio 
kambaryje išbuvo pusę valandos ir iš ten nuvyko į dirbtuves. 

Pagaliau paaiškėjo, kad vokiečiai atvažiavo čionai savo asmeniniais 
reikalais. Štiucas šalia savo namo turi nedidelį sodą, kuriame nori au- 
ginti gėles. Štiucas, pagal profesiją masinio žudymo specialistas, šuo 

žmogaus pavidalu, negalintis gyventi be žudynių vaizdų - šitas Štiucas 
nori auginti gėles. 

Štiucas su getu susijęs glaudžiausiais ryšiais. Čia jis ieško ir randa sau 
aukų. Turi slaptą sąrašą, iš kurio pagal tam tikrus kriterijus išsirenka auką. 

Jeigu į tą sąrašą pakliuvęs Žmogus suserga, kaip kad atsitiko su Erichu 
Konu, Štiucas palieka jį ramybėje, kol atsigaus. Jis nuolat rūpinasi, kaip 
jo „pacientas“ sveiksta. Štiucas labai domėjosi Erichu Konu - kada jį 
išrašys iš ligoninės. Savo ruožtu Koną labai jaudino toks Štiuco dėmesys 
jo sveikatai. Jam išėjus iš ligoninės nieko neatsitiko. Bet vėliau vieną die- 
ną įvyko tai, kas turėjo įvykti - Erichą Koną išvežė į Devintąjį fortą. 

Šiandien sužinojome apie naują Štiuco hobį - gėlių auginimą. Po ke- 
lionės į Devintąjį fortą, po 5000 žydų nužudymo Paneriuose, po aukų 
krauju išteptų rankų plovimo jis norėtų vaikštinėti tarp gėlių žiedų ir 
jausti jų gaivinamą aromatą. 

Šiandien Štiucas atvyko į getą pasiimti vielos tvorai aplink savo sodą. 
Sutvarkęs savo reikalus jis nuvyko apžiūrėti dirbtuvių. 

Vokiečiai labai mėgsta lankytis dirbtuvėse, kur gaminami visiems net 
ir karo metu reikalingi daiktai ir rakandai. Čia jie gali įsigyti batų porą. 
Žydai batsiuviai, aukščiausios kategorijos specialistai, gamina geriausius 
batus žydų tautos žudikams. Vokiečiai sėdi mūsų namuose ir valgo iš 
mūsų lėkščių, kurias įsigijome liedami prakaitą. Jie gyvena tarsi rojuje ir 
kaip įmanydami stengiasi išvengti siuntimo į frontą. Neapykanta žydams 
juos palaiko ir maitina. 

Geto dirbtuves vokiečiai vadina įmone, tarnaujančia visų pirma vo- 
kiečių karo mašinai, bet daugiausia jos tenkina mažos aukštųjų nacių 
valdininkų grupės poreikius. Jie dažnai čia atvyksta. Jie nori, kad čia jiems 
siūtų drabužius, taisytų batus, skalbtų baltinius ir gamintų žaislus jų vai- 
kams. Jie keliauja iš geto su ryšuliais ir krepšiais, prikrautais įvairiausių 
gėrybių. 

Štiucas irgi neužmiršta dirbtuvių. Jis žvelgia į darbininkus paniekos 
ir pasibjaurėjimo kupinomis akimis. Pats sau tikriausiai sako: anksčiau 
ar vėliau visi jūs, šunys, pakliūsit man į rankas. O tuo tarpu jis užsisako ir 
pasiima visokių daiktų ir gėrybių. Kai vokiečių pareigūnai gauna tai, ko 
prašė, išvyksta iš geto. 

Jeigu iki jų atvykimo būtume žinoję, kad atvažiuoja pasipelnyti ir plė- 
šikauti, gal nerimautume šiek tiek mažiau. Tačiau kol tvirtai neįsitikina- 


288 


1943 


me, esame pasiruošę išsiskirti su savo siela. Pasirodęs gete Štiucas kelia 
mums didžiausią baimę ir ne veltui. 

Šįvakar, šeštą valandą, sėdėjau namuose pas vieną iš savo draugų. 
Šiandien šeštadienis, Tarybos įstaigos nedirba. Į kambarį nepasibeldęs 
įėjo žydų policininkas ir iškvietė mane skubiai pas dr. Elkesą. Atrodė, 
kad atsitiko kažkas nepaprasta. 

Nuėjau pas dr. Elkesą. Tenai jau buvo Garfunkelis, Kopelmanas, 
Goldbergas, Hiršas Levinas, Rabinovičius ir Palemono darbo brigados 
vadovas Szitelni. Pamatęs Szitelni tuojau pat supratau, kodėl mane iš- 
kvietė: yra žinių iš Vilniaus. 

Getas vis dar nerimauja dėl 5000 žydų nužudymo Paneriuose. Visi 
mes norime žinoti kuo daugiau detalių apie tai. Szitelni buvęs Vilniuje. 
Jis dabar papasakojo šiurpių smulkmenų apie skerdynes Paneriuose. 

Szitelni žodžiais, Paneriuose išžudyta nuo 4 iki 5 tūkstančių žydų. Nuo- 
taika Vilniuje niūresnė negu Kaune. Iš Vilniaus krašto miestelių visi žy- 
dai iškelti. Du tūkstančiai jų atvežti į Vilniaus getą. Šie žydai iš namų 
pasiėmė visa, ką turėjo ten, Vilniaus krašto miesteliuose, kur gyveno pa- 
lyginti normaliomis sąlygomis. Savo mantą jie atsigabeno į Vilnių krikš- 
čionims priklausančiais vežimais. Atvykėliai įsiliejo į Vilniaus getą ir per- 
ėmė jo gyvenimo būdą. 

Szitelni atsivežė naujausių žinių suvestinę, atspausdintą Vilniaus ge- 
te ir skirtą daugiausia 2000 naujųjų gyventojų. Ten rašoma, kaip atvyko 
ilga valstiečių vežimų gurguolė, gausiai prikrauta ryšulių ir maišų. Se- 
niai, moterys ir vaikai sėdėjo ant viršaus, o vyrai ėjo iš paskos. Tipiškas 
klajojančio žydo vaizdas. 

Po to visur gete buvo išklijuoti skelbimai, kad visi žydai, neseniai at- 
vykę į Vilniaus getą, turi pasirengti naujai kelionei, šį sykį į Kauną. Prie 
jų prisidėjo keli Kauno žydai, kažkurį laiką gyvenę Vilniuje ir norėję pa- 
sinaudoti proga susijungti su savo šeimomis Kaune. 

Vilniaus geto policija buvo įpareigota prižiūrėti naujai atvykusiųjų 
žydų iškraustymą. Dvidešimt šešių žydų policininkų būrys, vadovauja- 
mas Genso ir jo pavaduotojo Deslerio!, pasirengė lydėti tuos žydus į Kau- 
ną ir perduoti juos Tarybai. 

Palyda sustiprino žydų įsitikinimą, kad perkėlimas nėra vokiečių ap- 
gavystė. Juk juos lydi žydas Gensas, artimai bendraujantis su vokiečiais, 
atleistas nuo pareigos nešioti geltonąjį ženklą ir turintis leidimą laikyti 

ginklą. Jeigu transportą lydės Gensas drauge su dvidešimt šešiais poli- 
cininkais, persikėlimas atrodys kaip saugus pasivaikščiojimas - pasivaikš- 
čiojimas plieniniu tiltu. 

Atvykusius į Vilniaus geležinkelio stotį 2000 žydų kartu su jų manta 
įsodino į prekinius vagonus. Gensą ir jo policininkus, tūkstančių žydų 
gynėjus, įlaipino į paskutinį vagoną. Lentvaryje? prie jų turėjo prisijungti 
traukinys su 3000 žydų iš gretimų miestelių, taip pat siunčiamų į Kauną. 

Į Vilniaus geležinkelio stotį atėjo dailidės ir vagonų duris įtaisė taip, 
kad jų nebūtų įmanoma atidaryti iš vidaus. Vagoną su žydų policininkais 
sutvarkė lygiai taip pat. 

Traukinys pajudėjo Kauno link ir sustojo prie Panerių. Lietuviai poli- 
cininkai atidarė pirmuosius vagonus ir sušnibždėjo keleiviams: „Bėkite! 
Greitai jie jus visus nužudys“. Žydai puolė gelbėtis, bėgo į visas puses. 
Netoliese buvo įrengta stovykla lietuvių, latvių ir rusų baltagvardiečių 
policininkams, kuriems vadovavo vokiečiai. Šie vyrai tuoj pat pradėjo iš 
visų rūšių ginklų šaudyti į mėginančių pasprukti žydų būrius. 

Kilus panikai, žydams lekiant į visas puses, vokiečiai ėmė šaudyti į 
lietuvių policininkus, kurie, jų akimis, elgėsi įtartinai. Visi ginkluoti vy- 
rai buvo girti ir puolė šaudyti vieni į kitus. Žmonės krito kaip musės. 

Vėliau atėjo eilė Salų, Lydos, Švenčionių, Smurgainių ir Ašmenos 
žydams lipti iš traukinio. Šie buvo sveiki ir stiprūs, pasirengę gintis kir- 
viais. Išlipę iš vagonų jie puolė policininkus, daugelį jų užmušė ar sužei- 
dė. Galų gale šie žydai buvo nugalėti; jie žuvo didvyrių mirtimi. 

Plotas aplink traukinį atrodė klaikiai. Jį nuklojo kūnai sulaužytomis 
ir sprogstamųjų kulkų sudraskytomis galūnėmis. Skerdynės vyko neap- 
sakomai žiauriai. Girti vokiečiai ir baltagvardiečių šunys rado vietą, kur 
suvesti sąskaitas su žydais. Lietuvių ir latvių policininkai taip pat nesė- 
dėjo be darbo; jie varpė kulkomis senius, moteris, vyrus ir vaikus išbrauk- 
dami save iš Žmonių giminės. 

Tik saujelė lietuvių policininkų atsisakė šaudyti į nekaltus žmones. 
Jie brangiai sumokėjo už savo žmogiškus jausmus; gestapininkai čia pat 
sušaudė nepanorusius dalyvauti žudynėse policininkus. Atsisakydami šau- 
dyti užmuštieji policininkai pelnė geresnį pasaulį ir atnešė šlovę savo 
tėvynei Lietuvai. 

Gensui patikėjo pasirūpinti tvarkingu tūkstančių Vilniaus krašto žy- 
dų perkėlimu į Kauną. Galima buvo neabejoti, kad jis kruopščiai atliks 

savo pareigas. Jis atvežė žydus iš miestelių į Vilnių ir dabar turės lydėti 
juos paskutinėje kelionės dalyje į Kauną. Perduos juos Žydų tarybos 
kėlimą. 

Šaudymas tęsėsi ilgai, kol nepriėjo eilė paskutiniam vagonui. Čia bu- 
vo didysis ir baisusis Gensas, Vilniaus geto siaubas, ir jo palydovai žydų 
policininkai. 

Gensas išsiruošė kaip šeimininkas ir valdovas su savo pavaduotoju ir 
asmenine apsauga iš dvidešimt šešių žydų policininkų. Jis išėjo kaip va- 
das savo kariuomenės priešakyje. Griežti įsakymai, tvirta ranka, jokių 
nereikalingų žodžių. Valdžios įgaliotas jis vykdo svarbią ir slaptą užduo- 
tį. Turi pristatyti 5000 žydų į Kauną. Bet jis nežinojo vieno dalyko - kad 
ir jis pats, nepaisant visos galios ir didybės, įkalintas drauge su savo žmo- 
nėmis užrakintame vagone, vyks kaip belaisvis. Jis nežinojo, kad ne tik 
Tai buvo niekšiško Žaidimo dalis, galėjusi baigtis jam labai prastai. 

Gensas savo akimis matė žiaurų masinių žudynių vaizdą. Jį patį ir jo 
palydą paskutinę akimirką išgelbėjo Mureris3 iš Vilniaus gestapo. Dabar 
Gensas išgyvena tragediją. Jį apgavo ir skaudžiai įžeidė. „Karalius yra 
nuogas“, - sakė žydų policininkai, lydėję jį tariamoje kelionėje į Kauną. 
Jam gėda, kad jo draugai vokiečiai šitaip pasielgė su juo. Šį kartą plėšru- 
sis žvėris suleido dantis jam į gerklę. Akimirką jam atrodė, kad žus. Ta- 
čiau kažkaip jam pavyko išsisukti nuo laukinio žvėries nasrų. 

Genso galvoje kirba mintis, kad nėra gera gyventi šalia plėšraus žvė- 
ries. Jis matė, kaip šimtais žudomi žmonės - jo broliai ir seserys. Gensas 
gyvas, bet jo metodai dabar nieko nebeverti. 

Gestapas sako, kad pačiame Vilniuje nieko panašaus nebus, nes Pa- 
nerių žudynės susijusios su Kauno getu. Tačiau Vilniaus žydai „nekim- 
ba“ ant tokios nesąmonės. Gestapas panašiai aiškino mums čia, Kaune, 
bet ir mes nė trupučio netikime jų pažadais. 

Vilniaus gete nutraukti visi koncertai ir kita kultūrinė bei meninė veik- 
la. Paneriuose nužudytų žydų drabužius ir daiktus parvežė atgal į Vil- 
niaus getą. Koks cinizmas ir barbariškumas! 

Mūsų tautiečiai iš Vilniaus pasakojo mums Panerių skerdynių smul- 
kmenas, kad neapsigautume, kai vokiečiai kalbės apie tūkstančių žmo- 
nių perkėlimą iš vienos vietos į kitą. Mes privalome nejudėti, turime likti 

ten, kur esame. Pažįstame Asmodėją, demonų karalių, ir jo pinkles.* Ta- 
čiau gali atsitikti, kad jis sugalvos mums naujų suktybių. Kiekvieną kartą 
mums tenka susidurti su nauju melu. 

Szitelni atvežė mums daug laiškų iš Vilniaus. Visuose nerimas, siel- 
vartas, neviltis ir bejėgiškumas. Tačiau vis dėlto kiekviename laiške rusena 
vilties kibirkštėlė, kad mes pajėgsime įveikti nelaimes ir sulauksime ge- 
resnių dienų. 

Drauge su dr. Elkesu perskaitėme daugelį tų laiškų. Troškome suži- 
noti, ką žmonės galvoja po tokios tragedijos. Žmonės ieško, kur pasi- 
slėpti, kol aprims audra; savaime aišku, vokiečių raminimais niekas dau- 
giau nebetiki. Padėtis grėsminga. 

Vienas laiškas susijęs su manimi asmeniškai. Ne taip seniai norėjau 
išgelbėti gyvybę jaunai porai iš Vilniaus, o vėliau baiminausi, kad nety- 
čia galėjau pasiųsti juos į mirtį. 

Štai trumpai ta istorija: mano geras pažįstamas gyvena Vilniuje; jis 
yra brolis man labai artimo asmens čia, Kauno gete. Kai Hermanas mums 
papasakojo, kad Vilniaus getas bus likviduotas, dalis jo gyventojų bus 
perkelta pas mus, netinkantys dirbti žmonės ir seniai bus vežami į Rygą, 
tuo tarpu likusius likviduos in situ, aš pradėjau ieškoti progos perduoti 
šią informaciją savo pažįstamam Vilniuje. Be to, pasiūliau jam su žmona 
kaip galima greičiau atvykti į Kauną. Po vienos kitos dienos man pavyko 
nusiųsti jiems laišką. Vieno pažįstamo namuose sutikau lenką valstietį, 
tokį Kutkevičių. Jis tą pačią dieną turėjo vykti į Vilnių. Su savimi turėjau 
laišką draugui Vilniuje, rašytą jo sesers. Čia pat pridėjau kelis žodžius 
savo ranka: „Dėl Dievo, skubiai važiuok į Kauną“. Tarybai buvau davęs 
priesaiką saugoti paslaptį, tad negalėjau jam atskleisti tokio skubumo 
priežasties. Dar parašiau, kad jo sesuo labai serga, ir jis su žmona turi 
tuoj pat vykti į Kauną. 

Kai 2000 žydų patraukė iš Vilniaus į Kauną, buvau tikras, kad mano 
draugas pasinaudos proga ir prisidės prie jų. Vėliau mane apėmė baimė ir 
panika: galbūt jis žuvo su vežamaisiais. Nuo tada nė akimirkai negalėjau 
rasti ramybės. Baiminausi, kad nebūčiau dviejų Žmonių pasiuntęs mirti. 

Sunkus akmuo nusirito man nuo širdies, kai perskaičiau šio draugo 
laišką. Jis rašė, kad planavo važiuoti į Kauną su 2000 žydų, bet negavo 
leidimo. Taip jis išsigelbėjo nuo mirties. Taigi šiais laikais reikia labai 
atsargiai duoti patarimus, net ir pačių geriausių norų skatinamam. 

Buvo ir daugiau panašių laiškų: žmonės rašė savo giminaičiams, kad 
norėję pasinaudoti proga atvykti į Kauną. Viskas jau buvę supakuota. 
Paskutinę akimirką jų planai pasikeitė, ir jie liko gyvi. 

Visi laiškai kupini liūdesio ir sielvarto, gedulo ir beviltiškumo, ir vis 
dėlto kiekviename galima jausti vilties kibirkštėlę. Tai stiprina mūsų ti- 
kėjimą, kad įveiksime visas audras ir išgyvensime. 

Labai liūdni tie laiškai iš Vilniaus. Tragiška Szitelni papasakota isto- 
rija. Tačiau mes tikime, kad amžinoji Izraelio šlovė neišnyks ir tas tikėji- 
mas stiprus kaip niekad. 

! Jokūbas Gensas vadovavo žydų policijai Vilniaus gete; jo pavaduotojas buvo Sale- 
kas Desleris. 

2 Lentvaryje, netoli Vilniaus, šalia geležinkelio mazgo, slėpėsi daug žydų, pabėgusių 
iš Vilniaus. Juos buvo priglaudę vietiniai partizanai, kovoję su vokiečiais (daugiausia 
lietuviai). 

3 Francas Mureris, Vilniaus apygardos komisaro adjutantas, vokiečių karinės ir civi- 
linės valdžios paskirtas valdė Vilniaus getą. 

* Asmodėjas (Ašmadai) žydų mitologijoje - demonų karalius. 


1943, balandžio 16 


„Šiandien buvo sunki diena“, - tarė man Garfunkelis prieš pat mums 
išeinant iš Tarybos būstinės. Jis prisiminė dienos įvykius. 

Pirmiausia rytą į Tarybą atėjo Lipceris. Jis pasakė štai ką: gestapas 
kaltina geto žydus, kad bombarduojant Kauną per antskrydį iš geto buvo 
šauta signalinėmis raketomis sovietų lėktuvų link. Gestapas įspėjo, kad 
jei dar sykį tai pasikartos, pusė žydų policininkų bus pasiųsta į Devintąjį 
fortą. Mintis aiški. 

Mes galvojome: kaip gali rimtas žmogus manyti, kad užsienio lėktu- 
vams galėtų signalizuoti geto gyventojai tokiomis sunkiomis dienomis, 
ypač po Panerių žudynių, ir kai vokiečių vadovybė vėl kalba apie visišką 
žydų tautos išnaikinimą Europoje? 

Išklausėme šį kaltinimą geto žydams ir svarstėme - gal Lipceris per- 
deda. Geto gyventojai paprasčiausiai negali patikėti tokia istorija. Kita 
vertus, mes juk turime reikalą su gestapu. Todėl negalime sakyti, kad 
kaltinimas nelogiškas. Panašu, kad šioje beprotybėje yra savi metodai. 

Sušaukėme posėdį pasitarti, kaip išbristi iš tos painiavos. Pakvietėme 
žydų policijos vadą Kopelmaną ir Natkiną, mūsų ryšininką su vokiečių 
geto komendantu. Paprašėme jų pasikalbėti su geto komendantu ir iš- 

aiškinti jam, jog per oro pavojų žydų policininkai patruliuoja geto gatvė- 
draudimo vaikščioti gatvėse. Lietuvių policininkai taip pat eina kartu 
patruliuoti. Per paskutinįjį oro pavojų niekas nematė iš geto jokių signa- 
lų. Būtinai reikia paaiškinti tai geto komendantui ir gauti iš jo patvirtini- 
mą raštu. Po to Kopelmanas galės eiti į gestapą, kad pateikęs reikalingus 
paaiškinimus paneigtų kaltinimą. 

Mūsų diskusiją nutraukė Milerio skambutis; jis norėjo pakalbėti su 
manim. Jis skambino iš dirbtuvių ir norėjo sužinoti, ar yra gete malūnas, 
ar jis veikia ir kas tiekia grūdus malūnui. 

Atsakiau Mileriui, kad geto malūnas yra Linkuvos gatvėje ir mala 
geto sargybos tiekiamus javus. Geto sargybos pareigūnai konfiskuoja grū- 
dus iš darbininkų, grįžtančių po darbo mieste. Malūnas veikia tik kelias 
dienas per mėnesį. 

Mileris paprašė palaukti jo Tarybos būstinėje. Tučtuojau susisiekiau 
su malūno darbininkais, liepiau jiems sutvarkyti patalpą ir pasirūpinti, 
kad sandėlyje nebūtų daug grūdų. Taip pat paskambinau į dirbtuves Se- 
galsonui sužinoti, kas atsitiko. Segalsonas papasakojo man, kad dirbtu- 
vėse lankėsi ir Štiucas iš gestapo, kalbėjęsis su Mileriu apie malūną. 

Tai labai nemalonu. Geto malūnas „užkliūva“ tai čia, tai ten. Visų 
pirma mes oficialiai nepranešėme valdžiai apie jo egzistavimą; pasakė- 
me apie tai tik tarp kitko. Antra, iš kur gauname grūdų, jei mums veža- 
ma iškepta duona? Mūsų pasiteisinimai nėra visai pramanyti: prie geto 
vartų iš žydų darbininkų neretai konfiskuojama po keliasdešimt kilogra- 
mų grūdų. Šiuos grūdus gauname mūsų vargšų valgyklai ir malame ma- 
lūne. Iš tikrųjų malūnas sumala ne keliasdešimt, bet kelis šimtus kilo- 
gramų grūdų. Savaime aišku, bet kokia gestapą pasiekusi informacija 
apie šiuos pažeidimus tampa pavojingu dalyku. 

Mileris Taryboje nepasirodė. Jis sėdo į gestapo mašiną; Štiucas ir jo 
bendras, gestapininkas Šmutlakas, išlipo iš savo automobilių ir įėjo į Ta- 
rybos būstinę. Štiucas dažnai atvyksta į getą ir neateina į Tarybą. Jis įpra- 
tęs tvarkyti savo reikalus geto sargyboje, Žydų policijos būstinėje ir geto 
dirbtuvėse. Šįsyk jis atvyko į Tarybos būstinę. Truputėlį pabuvo mano 
kambaryje ir paklausė Kopelmano, ar nevyksta dabar Tarybos posėdis. 
Jis įžengė į posėdžių kambarį, lydimas Šmutlako ir Kopelmano. Pasta- 
rasis vis šūkčiojo: „Ramiai!“ Posėdžių kambaryje sėdėjo dr. Elkesas, Gar- 

funkelis ir Goldbergas. Įėjus Štiucui jie pakilo nuo kėdžių. Aš įėjau „sve- 
čiams“ iš paskos. 

Štiucas nedelsdamas išdėstė reikalą. Jis pasakė, kad jo draugas pats 
savo akimis matęs, kaip iš geto į sovietų lėktuvų pusę buvo šauta signalinė- 
mis raketomis. Per pirmąjį antpuolį iššautos trys raketos, per antrąjį - 
dar dvi. Jo draugas net pastebėjęs žalią ir purpurinį raketų atspalvį. 

Kopelmanas mėgino įtikinti Štiucą, kad tai neįmanoma. Žydų polici- 
ninkai patruliavo geto gatvėse per antskrydį ir nepastebėjo jokių ženklų, 
rodomų priešo aviacijai. Lietuvių policininkai net keliskart iššovė į lėk- 
tuvų skleidžiamas šviesas. Per antskrydį getas buvo visiškai užtemdytas. 

Dr. Elkesas ir Garfunkelis taip pat bandė įtikinti Štiucą, kad tiesiog 
neįmanoma įsivaizduoti, kad iš geto signalizuojama priešo lėktuvams. 

Štiucas liko nepajudinamas tarsi uola: jis tvirtino, esą jo draugas ma- 
tęs, kaip visa tai vyko. Pakartojo įspėjimą, kad jei vėl taip atsitiks, pusė 
žydų policininkų bus išvežta į Devintąjį fortą. 

Stovėjau ir visą laiką stebėjau Štiuco veidą. Jis stovėjo tarytum iš ak- 
mens iškalta statula. Storus pirštus laikė užkišęs už diržo; veidas, kaip 
visada, priminė kaukę, žvilgsnis buvo skvarbus ir grėsmingas. Štiucas pa- 
sirodė man panašus į plėšrų žvėrį. Jis net nepakėlė balso, bet išvaizda 
bylojo apie visagalybę ir sugebėjimą sukelti skausmą. Pasakęs, ką norė- 
JO, jis išėjo. 

Štiucui išvykus mūsų nuotaika subjuro. Jo pranešimas aiškiai ir ne- 
abejotinai prilygsta kruvinam šmeižtui. Visi suvokė, kad įspėjimas rim- 
tas. Taryba įpareigojo žydų policiją kontroliuoti, kad per oro pavojų bū- 
tų patruliuojama kiekvienoje geto gatvėje. 

Po to Kopelmanas ir Natkinas nuėjo pas geto komendantą. Štiucas 
jau lankėsi pas jį ir pakartojo kaltinimus, bet šįkart kitą versiją; dabar 
jau pranešėjas buvo ne jo draugas, o vokiečių kareivis ir lietuvis, kurie 
abu matę signalines raketas, kylančias iš Panerių gatvės, einančios ties 
geto riba. 

Greičiausiai tai lietuvių prasimanymas. Lietuviai mieste kalbėjo, esą 
žydai gete džiūgavo, kai rusai neseniai bombardavo Kauną.! 

Vokiečių komendantas taip pat nepatikėjo Štiuco istorija. Jis teigė 
nieko negirdėjęs apie tokius signalus. Su Kopelmanu ir Natkinu jie suta- 
rė, kad ateityje per oro pavojų rajone patruliuos žydų policininkai ir ge- 
to ugniagesių brigada kartu su lietuvių policininkais. 

Nespėjome sutvarkyti šio reikalo, kai iškilo kita problema. Žydų po- 
licijos vado pavaduotojas Abramovičius ir Aronštamas, atsakingas žydų 
policijoje už žydų darbo jėgos telkimą, atsiuntė pranešimą, kad ką tik 
prie geto vartų atvesta žydė su mažu vaiku. Jas atvedė vokietis. Jo pa- 
klausė, ar turįs kokį dokumentą, leidžiantį moteriai ir vaikui įeiti į getą. 
Vokietis atsakė, esą viskas sutvarkyta, ir dingo. 

Paaiškėjo, kad ta moteris yra Tarybos sargybinio Kolevičiaus duktė. 
Ji atvyko iš Žiežmarių stovyklos. Ji sakė buvusi traukinyje, vežusiame 
tūkstančius žydų į Kauną. Paneriuose ji sakė esanti krikščionė, tad lietu- 
viai ją ir vaiką išgelbėjo. Dabar jiedu atvyko į Kauno getą, nes čia turi 
giminių. 

Reikalas, pasirodo, nėra visai paprastas. Pagal esamus gestapo nuro- 
dymus apie kiekvieną naują asmenį, atvykstantį į getą, būtina pranešti 
gestapui. Be to, gestapas mus ypač įspėjo, kad nepriimtume nė vieno 
likusio gyvo iš Panerių žudynių. Tokie asmenys turi būti nedelsiant per- 
duodami gestapui. Jei dar prie geto vartų tos moters ir vaiko nebūtų 
atvedęs vokietis! Jie galėtų įsimaišyti į grįžtančią iš miesto darbo brigadą 
ir nebūtų jokios bėdos. Niekas apie tai nesužinotų. Tačiau dabar moterį 
ir vaiką prie geto vartų atvedė vokietis ir perdavė geto policijai, tad po- 
licija privalo laikytis galiojančių nurodymų. Taigi: jeigu juos atiduoda 
gestapui, atgal ta moteris ir vaikas niekada nebegrįš. Kita vertus, nepra- 
nešus apie tai gestapui, laukia rimti nemalonumai. Taryboje įvyko pasi- 
tarimas, kaip išgelbėti moterį ir jos vaiką. Galų gale nusprendėme paim- 
ti vaiką į ligoninę neva operuoti apendicitą. Sugalvojome versiją, kad 
vaiką kartu su motina čia atsiuntė iš Žiežmarių stovyklos. Jie abu gulės 
ligoninėje tiek laiko, kiek reikia operacijai. Faktiškai reikia pranešti ir 
apie tai, bet anksčiau mes gestapui neįkyrėdavome tokio pobūdžio pra- 
nešimais. 

Motiną ir vaiką paguldė į ligoninę. Tikimės, kad visas šis reikalas baig- 
sis gerai. 

Kai grįžau namo papietauti, mane vėl iškvietė į Tarybą kartu su mity- 
bos skyriaus vadovu Rapoportu. Pasirodo, vyksta tardymas dėl išeikvoji- 
mų aerodrome. Praeitais metais ten dirbo 4000 žydų. Daug jų dirba ten 
ir šiais metais. Žmogus, atsakingas už darbininkų aprūpinimą maistu, 
įtartas pažeidimais ir suimtas. Savo žinioje jis turėjo didžiulius kiekius 
maisto, skirto darbininkams ir jų virtuvei. Įtariama, kad dalį turėto maisto 
tas Žmogus pasisavino. 

Šiandien į getą atvyko komisija, susidedanti iš vokiečių karinių oro 
pajėgų, darbo tarnybos ir miesto komisaro administracijos atstovų. Jos 
uždavinys - įvertinti mūsų gaunamų maisto produktų skirstymo sistemą. 
Jie klausinėjo mus, kada gauname produktus, kokiais kiekiais ir kam 
išdalijame. 

Dėl tokių tardymų mūsų gyvenimas tampa vis sunkesnis. Konkrečiai 
šiuo atveju mes aerodrome gauname maisto ten dirbantiems žmonėms. 
Gauname mažiau, negu mums priklauso. Nepaisant to, privalome tam 
tikrą dalį maisto atidėti ligoninei, vaikų namams ir vargšų valgyklai. Vo- 
kiečių požiūriu visi šie veiksmai neteisėti. 

Darbininkai, grįžę vakare iš miesto, parnešė liūdnų žinių. Garvežio 
mašinistas pasakojęs, kad į Panerius atvyko dar vienas žydų prigrūstas 
traukinys ir juos ten nužudė. Iš jų buvo žydų iš Molodečno. Tai siaubin- 
ga. Dabar visi patikėjo. Be to, pasklido gandai, kad iki gegužės 25-osios 
Baltijos šalys bus „išvalytos nuo žydų“. 

Žydai gete pradėjo skaičiuoti dienas ir valandas. Nežinia, ką gali at- 
nešti kiekviena diena. 

Po dienos, prasidėjusios kruvinu šmeižtu ir pasibaigusios šiurpiomis 
žiniomis apie būsimąsias „akcijas“, nenuostabu, kad geto žmogus yra iš- 
sekęs ir prislėgtas, ypač jei dar prisideda kasdienės įprastos baimės. „Vie- 
nai dienai visko per daug“, - pasakė man Garfunkelis, ir jis teisus. Tik 
per vieną dieną šitoks krūvis širdžiai ir nervams. Ir svarbiausia -— viskas 
apmokama krauju. 

Tai viena geto diena. 


1 Sovietų bombonešiai atakavo karinius objektus prie Kauno, taip pat ir Aleksoto 
aerodromą. 


1943, balandžio 18 


Užvakar Štiucas lankėsi Tarybos būstinėje ir kaltino getą per antskrydį 
šaudžius signalinėmis raketomis. Jis pridūrė, kad getas už tai brangiai 
sumokės, net minėjo konkretų žmonių skaičių (pusę žydų policijos), ku- 
rie bus išsiųsti į Devintąjį fortą. Todėl Taryba ir žydų policija rimtai ėmė- 
si organizuoti gete sargybą per oro antskrydžius. 

Kas naktį nuo 8 valandos vakaro budi žydų policininkų būrys, esantis 
geto komendanto žinioje. Sulig pirmaisiais oro pavojaus sirenos garsais 
visi žydų policininkai drauge su lietuvių policininkais pradeda patruliuoti 

geto gatvėse. Jie sergsti nuo bet kokių provokacijų, visų pirma lietuvių 
sargybinių ar neprotingų, be atsakomybės, geto gyventojų. 

Užvakar naktį policija buvo pakelta ant kojų. Vėl prasidėjo antskry- 
dis. Pirmiausia sukaukė sirena, po to pasigirdo Rytprūsių link skrendan- 
čių lėktuvų ūžesys. Kelios bombos nukrito gete, sporto aikštelėje!, taip 
pat netoli radijo stoties, Aleksote, greta Maisto įmonių ir dar kai kur. 

Žydų policininkai ir geto ugniagesių brigada, vadovaujami geto vo- 
kiečių komendanto, patruliavo gatvėse. Prie jų prisijungė lietuvių polici- 
ninkai, taip pat žydų policijos vadas Kopelmanas. Per kelias minutes už- 
geso visos geto šviesos. Gatvės ištuštėjo. Tik vienur kitur buvo matyti 
policijos patruliai. 

Geto gyventojus sukrėtė Štiuco grasinimai. Daugelis baiminosi, kad 
vokiečiai sumanė šiuos melagingus kaltinimus vien tik tam, kad galėtų 
mums atkeršyti. Visi gyventojai tiksliai įvykdė instrukcijas dėl užtemdy- 
mo ir pasistengė neiti į gatves per oro pavojų. 

Žydų policijos vadą vokiečiai visada pasirenka svarbiausiu taikiniu 
savo rimtiems įspėjimams, todėl jis siekia užtikrinti, kad geto gyventojai 
tiksliai vykdytų nurodymus dėl oro antpuolių - juk septyniasdešimt penkių 
jaunų žydų policininkų gyvybei gresia rimtas pavojus. Todėl Kopelma- 
jos būtų griežtai vykdomos. Nepastebėta jokių iš geto siunčiamų signalų, 
nešaudyta raketomis. Galima sakyti, tą naktį gete buvo visiška tvarka. 
Nusprendėme, kad šį kartą jie neišdrįs kaltinti mus jokiais nusižengi- 
mais. Ir tikrai - geto vokiečių komendantas viešai patvirtino, kad gete 
viskas puikiai sutvarkyta. 

Vakar rytą Taryba gavo detalų pranešimą apie priemones, kurių ėmėsi 
žydų policija praeitą naktį per bombardavimą. Pranešime su pasitenki- 
nimu pažymima, jog atlikta visa, kas būtina, kad gete būtų tvarka, nors ir 
taip niekas neabejojo, kad ankstesniais kartais jokių signalų raketomis 
nebuvo. 

Keli darbininkai iš gestape dirbančios žydų brigados papasakojo, kad 
vis dėlto tenai ir toliau kalbėta apie raketas, kuriomis esą šaudyta iš geto 
per užvakarykštį antskrydį. Niekas netiki tomis kalbomis. Nejaugi jie tikrai 
rengia dar vieną kruviną šmeižtą? 

Šį rytą getą pasiekė gandas, kad gestapas vėl kaltina getą šaudžius 
signalinėmis raketomis per pastarąjį antskrydį. Baiminamasi, kad tas 
kaltinimas pareikštas iš anksto prieš kažkokią būsimą „akciją“. Sekma- 

dienį ramybė dingo lyg mostelėjus burtų lazdele. Geto žmonių veiduose 
— susirūpinimas ir baimė. „Kas čia darosi?“ - klausinėjo žmonės vieni 
kitų. Iš lūpų į lūpas sklindantys grėsmingi gandai staiga užnuodijo geto 
atmosferą. Istorija apie raketas, tariamai šautas iš geto, ar nėra tai ko- 
kios piktadariškos pinklės? Niekas ta istorija netiki. Daugelis įsitikinę, 
kad ir gestapas ja netiki. Paprasčiausiai jie ieško aukų. 

Ši diena gete niūri. Ne geresnė nuotaika ir Tarybos būstinėje. Šian- 
dien surengėme Tarybos posėdį. Tarybos nuomone, mes turime iš geto 
komendanto gauti aiškų patvirtinimą, kad jis pats nematęs jokių signalų, 
paleistų iš žemės, nors jis kas naktį patruliuoja geto gatvėse. Žydų poli- 
cijos vadovybė privalo paruošti detalų pranešimą apie visas priemones, 
kurių imamasi per antskrydžius: žydų ir lietuvių policininkai kartu su 
geto komendantu ir žydų policijos vadovybe patruliuoja geto gatvėse, 
visi namai tučtuojau užtemdomi, iš gatvių išvaromi praeiviai. Tą prane- 
šimą reikia įteikti gestapo vyresnybei. Be to, jiems būtina pasakyti, kad 
tiesiog neįmanoma įsivaizduoti, kad iš geto būtų šaudoma signalinėmis 
raketomis. Privalome gintis visomis turimomis priemonėmis nuo bandy- 
mų primesti mums kruviną šmeižtą. 

"Turime gauti daugiau informacijos apie vokiečių planus mūsų atžvil- 
giu. Mums pranešė, kad „akcijų“ prieš žydus banga ritasi per Lenkiją. 
Prancūzijoje, Belgijoje ir Olandijoje rengiamas visuotinis „valymas“.2 Vo- 
kiečių spauda kasdien ugnimi ir siera spjaudo į žydus. Kiekvieną dieną 
mums primenama, kad vokiečiai laiko iškėlę kardą, nuo kurio išsigelbėti 
nepajėgsime. 

Mums, šitaip gete įkalintiems ir sugniuždytiems, įnirtingas nacių spau- 
dos puolimas prieš žydus atrodo perdėtas. Kokiu tikslu keliama ši aud- 
ra? Sunaikinti mus? Juk mūsų tiek mažai ir mes tokie silpni. Pakanka 
menkiausio vėjo gūsio: keli gestapininkai kartu su keletu lietuvių poli- 
cininkų, apsiginklavę žudymo įrankiais, galėtų užbaigti mūsų gyvenimą. 

Gal tikrasis taikinys esam ne mes, o mūsų gentainiai už vandenyno? 
Bet tai irgi beprasmiška. Vokiečių pergalių laikai praėjo ir nebesugrįš. Iš 
visų grandiozinių planų jiems beliko tik pyktis, kartėlis ir nusivylimas. 
Jie žiūri į savo prakeiktuosius priešus - užjūrio žydus ir negali jų pačiup- 
ti. Štai kodėl jie tūžta. Tačiau mus jie gali sunaikinti per vieną akimirką. 

Šiandien po pietų susirinkome į Tarybos posėdį dr. Elkeso bute. Į po- 
sėdį atvyko ir Kopelmanas bei Lipceris. Nusprendėme pasiųsti rytoj 
dr. Elkesą ir Kopelmaną susitikti su Štiucu gestape, o jei reikės — užeiti 

ir pas Jėgerį. Jie turi išaiškinti gestapo vadams, kad visiškai nėra pras- 
mės kaltinti geto gyventojų šaudžius signalinėmis raketomis per antskry- 
džius. Tarybos delegacija taip pat privalo pabandyti sužinoti ką nors apie 
planus dėl geto. 

Nekantriai laukiame, kaip seksis dr. Elkeso ir Kopelmano vizitas į ges- 
tapą. Nors mes visiškai netikime gestapo pažadais, nors jie jau daug kartų 
mus apgavo, gera būtų išgirsti kelis raminamus žodžius - net ir iš jų. 

! Avrahamas Tory vėliau pasakojo, kad dalis geto Garžų buvo išvalyta ir paversta sporto 
aikštele. Vokiečių kareiviai žiūrėdami, kaip žydai ten žaidžia futbolą, dažnai links- 
mindavosi šūkaudami: „Laimėjusioji komanda bus nužudyta paskiausiai“. 

2 1943 metų kovą daugiau kaip 10 000 žydų iš Graikijos, 7000 iš Vokietijos, 5000 iš 
Olandijos ir 4000 iš Prancūzijos buvo išvežta į mirties stovyklas Treblinkoje, Sobibo- 
re ir Maidaneke, taip pat į Osvencimą. 1943 metų balandį į Treblinką, Sobiborą ir 
Osvencimą mirti išvežta dar 25 000 žydų iš Graikijos, 5500 iš Olandijos, 1400 iš 
Belgijos, 938 iš Berlyno ir 20 iš Avinjono. 


1943, balandžio 19 


Ryto valandos vėl priminė pirmąjį geto egzistavimo laikotarpį, tuos 
laikus, kai gyvenome gniuždomi siaubo, nuo vienos „akcijos“ iki kitos, 
laikus, kai Tarybos nariai kasdien vykdavo į miestą maldauti vokiečių 
pasigailėjimo geto gyventojams. Susirūpinę geto žmonės stebėjo Tary- 
bos narių vaikščiojimus. 

Ar gete prasidėjo naujas kruvinasis periodas? Žmonės vėl pajuto te- 
roro grėsmę. Iš visur mus pasiekia žinios apie „akcijas“ ir žudynes - Len- 
kijoje, Baltarusijoje ir kitose vokiečių okupuotose teritorijose.! Gete vėl 
viešpatauja laukimo įtampa: kada jie ateis mūsų išvesti ir nužudyti? 

Daug kalbama apie būrius jaunuolių, bėgančių iš Vilniaus geto į miš- 
ką. Sako, kad jie dedasi prie slaptų grupių, kur susirinkę sovietų karo 
belaisviai, pabėgę nuo savo sargų, lietuviai dezertyrai, lenkų partizanai 
ir kitokių įvairaus plauko žmonių. Jie bėga iš geto, kur akimirksniu tūks- 
tančius žmonių gali nuvaryti žudynėms. Jie dedasi prie šimtų bėglių, pas- 
taruoju metu iš esmės kontroliuojančių Lietuvos miškus. 

Žinoma, gyventi miške nė kiek ne saugiau nei gete. Kiekviena die- 
na - akistata su mirtimi. Vokiečiai miške pasirodo retai, net labai retai. 
Jie bijo tenai kišti nosies. Tačiau atsitinka ir taip, kad kai jie ateina į 
mišką su didelėmis pajėgomis, nužudo daug žmonių. Bet praranda ir ne 
vieną saviškį. 

Daugelis žmonių, visų pirma žydai, miške neturi ką prarasti. Jie atsi- 
sako civilizacijos ir bėga į mišką gyventi apleistoje daržinėje ar žeminėje. 
Žiemą jie kenčia alkį ir šaltį, lietų ir sniegą. Ne kiekvienas gali ištverti 
tokias sąlygas. Ne kiekvienas turi kietus kumščius, kad apsigintų. Ne kiek- 
vienam lemta būti didvyriu. 

Daugelis yra girdėję apie laisvą gyvenimą miške ir nemažai jų tenai 
keliauja. Miške nėra skirtumo tarp krikščionio ir žydo, ruso ir vokiečio, 
lenko ir lietuvio. Ten nėra nei geto tvoros, nei geltonojo ženklo. Nėra 
žmonių, panašių į Rauką ar Štiucą, Milerį ar Kramerį. Žmonės miške su 
priešu šneka jėgos kalba. 

Vienas toks yra Fainbergas. Širdyje jis nešioja gilią negyjančią žaizdą. 
Su Žmona ir vaiku jis gyveno gete. Vieną rytą lietuvių partizanai apsupo 
jo namus. Padėtis buvo beviltiška. Žmona pasakė pasislėpsianti ant aukš- 
to, juk vaiko jie neliesią. Pačiam Fainbergui reikią pasitraukti. Jis pa- 
žvelgė paskutinį kartą į miegantį vaiką, pabučiavo žmoną ir išbėgo. Iš 
tolo jis matė, kaip jo žmoną ir vaiką niekšai nuvarė į gretimą kaimą, kur 
juos ir užmušė. 

Dabar Fainbergas gyvena turėdamas tik vieną tikslą - keršyti. Pagal- 
vojau pats sau: iš kur atsiranda tokie žmonės kaip Fainbergas? Bandžiau 
prisiminti dar panašių žmonių. Ir tikrai jų yra, jie kovoja. 

Gyvenimas gete kasdien vis sunkėja. Mintyse mes nuolat matome niek- 
šingus nacių pakalikus, Devintąjį fortą. Ir Taryba prarado kantrybę bei 
tikėjimą ateitimi. Jos nariai sutelkė jėgas ir nusprendė eiti tiesiai pas 
priešą; tegu jis pasako, ar jiems dar yra vilties gyventi, o gal jau nebetoli 
galas. Slegiami niūrios nuotaikos dr. Elkesas ir Kopelmanas išvyko į mies- 
tą. Jie grįžo 11 valandą ryto. 

Savo pranešimą apie vizitą į gestapą dr. Elkesas ir Kopelmanas pa- 
teikė siauram Tarybos narių ratui. Juos priėmęs Štiucas. Prieš pokalbį su 
Štiucu Lipceris jiems sakė, kad gestapas yra įsitikinęs, esą antskrydžio 
metu iš geto šaudyta signalinėmis raketomis. Tą paliudijo gestapo vai- 
ruotojas Fricas Raiteris. Jis tvirtino buvęs gete per antskrydį ir savo aki- 
mis matęs skriejančias į dangų raketas. Matęs jas ir Rauka. 

Tarybos delegacija įteikė Štiucui raštišką žydų policijos paaiškinimą 
apie įvykius gete per antskrydį. Tada kilo ginčas: Štiucas palaikė liudi- 
ninkus, mačiusius, kaip iš geto buvo šauta signalinėmis raketomis. Tų 
„liudininkų“ žodžiais, paleista šimtas raketų. 

Dr. Elkesas ir Kopelmanas prieštaraudami teigė, kad tą naktį gete 
nevyko nieko neįprasta ir niekas nematė siunčiamų signalų. Jų teiginius 
patvirtino geto komendantas. 

Štiucas ir toliau tvirtino esąs linkęs tikėti Frico Raiterio ir Raukos 
liudijimais — šie raketas matę savo akimis. Dr. Elkesas ir Kopelmanas 
paklausė, kad jei tikrai taip buvo, tai kodėl vokiečiai tuoj pat neįsikišo? 
Štiucas atkirto, kad per kitą antskrydį būsiąs gete ir atsivešiąs su savimi 
sunkųjį kulkosvaidį. Jei vėl atsitiks panašus dalykas, jis - Štiucas - asme- 
niškai nukaus priešą tuo ginklu. Ir pridūrė: „Jei, kaip kad jūs aiškinate, 
nebuvo šaudoma į orą, tai jums nėra ko bijoti ir mano kulkosvaidžio 
šūvių“. 

Pokalbis perėjo prie kitos temos: niūrios atmosferos gete po Panerių 
skerdynių ir dėl netilstančių gandų apie gausias „akcijas“ vokiečių oku- 
puotose šalyse. Štiucas atsakė, kad visi tie gandai yra propaganda ir tiek. 
Taip, tikrai, į Panerius išvežta daug žydų. „Tačiau ar jūs žinote, kodėl? 
Nes tie žydai ėjo išvien su baltarusių gaujomis.2? Tokio bendradarbiavi- 
mo dėka užmušti aštuoni gestapininkai ir sužeista keturiasdešimt. Kaip 
galima buvo tuos žydus leisti į getą? Tačiau būkite ramūs, čia nieko pa- 
našaus neatsitiks. Vietiniai žydai nenukentės. Visi lietuvių skleidžiami 
gandai yra tik propaganda ir nieko daugiau". 

Štiucas pateikė propagandos pavyzdį: „Maskvos radijas paskelbė, kad 
per fiurerio gimtadienį - rytoj - Kauno miestas bus sugriautas ir pavers- 
tas pelenų krūva.3 Patys matote, kokia tai propaganda. Getas gali būti 
ramus, kad jam neatsitiks nieko bloga“. 

Toliau Štiucas atskleidė paslaptį: jeigu kas ir atsitiks, tai tik seniams 
ir paliegusiesiems. Tačiau kol kas tai tik mintis, tolima galimybė. To nėra 
numatyta, tačiau jeigu bus nuspręsta, nebus daroma jokių paslapčių. Jis 
pats ateisiąs į Tarybą ir pasakysiąs: mums reikia tokių ir tokių žmonių. 
Štiucas patarė Tarybos nariams raštu ir žodžiu paskelbti geto gyvento- 
jams pranešimą, kuriame būtų išdėstyta, esą visi sklindantys gandai apie 
„akcijas“ ir pan. neturi pagrindo. Šį pranešimą galima padaryti gestapo 
vardu. 

Susitikimo pabaigoje delegacijos nariai paprašė Štiuco leidimo susi- 
tikti su Jėgeriu. „Kam jums reikia eiti pas Jėgerį?“ - paklausė Štiucas. 
„Norėtume, - atsakė dr. Elkesas ir Kopelmanas, - pakalbėti su juo tais 
pačiais klausimais: situacija gete, įvairūs gandai ir kt. Pageidautume iš- 
girsti nuomonę žmogaus, kuris turi galios šiuose reikaluose“. 

Štiucas: „Toks susitikimas nereikalingas. Pirma, Jėgeris labai užim- 
tas, ir antra, jis nepasakys jums daugiau nei aš“. 

Tuo susitikimas su Štiucu baigėsi. 

Taryba nusprendė sušaukti skyrių vadovus ir aukštesniuosius Tarybos 
pareigūnus, kad jie išklausytų pranešimo apie pokalbį su Štiucu. Taip 
pat nuspręsta neatskleisti jiems tik vienos detalės: galimos vokiečių „ak- 
cijos“ prieš senius ir silpnuosius. 

Netrukus visi aukštesnieji pareigūnai susirinko Tarybos posėdžių kam- 
baryje, kad išgirstų pasakojimą apie susitikimą su Štiucu. Kad ir kaip 
kalbėsim, kai kurie jo kaltinimai, ypač dėl signalų iš geto, atrodo labai 
keisti. Tačiau apskritai pranešimas labiau pozityvus. Susirinkusiesiems 
susidarė įspūdis, kad artimiausioje ateityje getui rimtas pavojus negre- 
sia. Todėl įtampa turėtų sumažėti. 

Šiandien Pesacho (Velykų) išvakarės. Ieškojau, kas padrąsintų mane 
šiomis vergijos ir priespaudos dienomis viltingai prisiminti stebuklingą 
išėjimą iš Egipto. 

Štiuco patikinimai, kad artimiausioje ateityje prieš getą neplanuoja- 
ma jokių „akcijų“, greitai pasklido po getą; Žmonės gali truputį atsikvėp- 
ti. Neviltį ir nusiminimą pakeitė vilties kibirkštėlės. Šventą dieną, prime- 
nančią mūsų laisvę, esame linkę tikėti Štiuco pažadais. Mes tikime, kad 
kiekviena karta patiria savąjį Išėjimą. Juo labiau mus pavergia, juo di- 
desnis mūsų tikėjimas. Am Israel Chaj (Izraelio tauta gyva). 

1 1943 metų balandį greta žydų, deportuotų iš Graikijos, Olandijos, Belgijos ir Berly- 
no, Rytų Europoje nužudyta 4000 žydų iš Svenčionių, 2500 iš Ašmenos, 1800 iš 
Vydžių (netoli Vilniaus); Rytų Galicijoje - 800 iš Trembovlės (balandžio 7), 2000 iš 
Bučiačo (balandžio 13), 600 iš Kopyčincų (balandžio 15), 3000 iš Javorovo (balan- 
džio 18) ir 800 iš Borščiovo (balandžio 19). 

2 Baltarusijos valstiečiai pradėjo organizuotis į partizanų būrius ir kovoti su vokie- 
čiais. Sovietų armija parašiutais nuleisdavo jiems ginklų, amunicijos ir žmonių. 1943 
pavasarį šie būriai ėmė rimtai trikdyti vokiečių automobilių ir geležinkelio eismą 
atokesnėse srityse. Tuose būriuose neretai būdavo kovotojų žydų - kareivių, instruk- 
torių ir gydytojų. 

3 Hitleris gimė 1889 metų balandžio 20 vakare. Sovietinė propaganda suklydo tik nu- 
rodydama „akcijos“ vietą; tą dieną buvo numatytas Varšuvos geto likvidavimas. Ir 
tikrai - 1943 metų balandžio 19 dieną prasidėjo Varšuvos sukilimas. 

1943, balandžio 21 


Vakar gete žydai šventė Velykas. Daugelis geto gyventojų pirmąją Ve- 
lykų naktį atšventė su visomis apeigomis. Patikėję Tarybos pranešimu, 
kad gestapas gete nieko nesiruošia keisti, jie turėjo pagrindo įveikti savo 
prislėgtą nuotaiką ir švęsti Velykas taip, kaip reikalauja papročiai. 

Gete šitaip atsitinka nuolatos; staiga visus užplūsta melancholija ir 
nusiminimas, tarytum stovėtume prie giliausios bedugnės krašto; tačiau 
štai iš gestapo pareigūno ateina kokia žinia, užuomina, informacijos tru- 
pinėlis, teigiantis, kad kol kas neatsitiks nieko bloga. Geto gyventojai 
kabinasi į šį laikiną jų padėties palengvėjimą („Tai irgi į gera“, - sako jie 
vienas kitam); tegu viešpatauja ramybė kad ir vieną dieną, nes rytoj kas 
nors gali mus ištikti. Galbūt akies mirksniu ateis išsigelbėjimas. Mes gy- 
vename šia akimirka. 

Vakar, pirmąją Velykų šventės dieną, žydai nusimetė kasdienius dra- 
bužius ir apsivilko savo geriausiais apdarais. Buvo saulėta pavasario die- 
na, ir žmonės atrodė ramūs ir šventiški. 

Daug darbininkų vakar nėjo į darbą. Tačiau vokiečiams nerūpi žydų 
šventadieniai. Vokiečių darbo tarnybos vadovas Hermanas vakar ryte pa- 
reiškė, kad atvyks į getą ir trypte sutryps jo gyventojus, jei šiandien dar- 
bininkai vėl nepasirodys darbe. Gete yra žmonių, atsisakančių dirbti šeš- 
tadieniais ir švenčių dienomis. Jie kelia mums problemų. 

Taryba šiandien nusprendė imti į darbą motinas, turinčias mažų vai- 
kų. Iki šiol tos moterys buvo atleistos nuo darbo prievolės. Jos šaukia- 
mos dirbti su sąlyga, kad jų namuose pasiliks sena moteris, prižiūrėsianti 
vaikus. Penktą valandą ryto žydų policija varė moteris iš namų ir vedė 
prie geto vartų, o iš ten jos buvo paskirstytos į darbus. 

Tarybos įstaigos per pirmąsias dvi Velykų šventės dienas dirbo. Ta- 
čiau darbo diena baigdavosi 6 valandą vakaro, kad darbuotojai suspėtų 
atlikti Velykų apeigas, jeigu, neduok Dieve, dėl antskrydžio vėliau prireik- 
tų užtemdymo. Tokie oro puolimai pastaruoju metu tapo gana dažni. 

Vakar, pirmąją šventės dieną, gete mirė rabinas Šmukleris. Dėl jo 
mirties sielvartaujame; rabinas Šmukleris buvo visa siela atsidavęs getui 
ir Tarybai. Jei kada nors bus parašyta geto istorija, rabino Šmuklerio 
vardas bus joje minimas su pagarba ir meile. 

Aš artimai pažinau rabiną Šmuklerį, kai žydai kraustėsi į getą 1941 
metų liepą ir rugpjūtį. Jis buvo vienas iš pirmųjų Komiteto žydams per- 

kelti narių. Turėjo gerą širdį ir visa savo siela tikėjo, kad išsigelbėjimas 
arti. Kada tik sutikęs gentainius —- sinagogoje susibūrus maldininkams ar 
namie — visada rasdavo tinkamą citatą iš mūsų išminčių raštų, patarlę ar 
kokią kitą mintį, kuri ženklais ir stebuklais rodė, jog žydai sulauks geres- 
nių laikų. „Jūs regėsite tai savo akimis“, - sakydavo jis. Pats tos dienos 
nesulaukė. 

Dėl rabinų ir kraštutinių ortodoksų „fanatikų“ gaudavome skundų - 
o tokių skundų būdavo daug - ir nuo pirmos dienos, kai pradėta naikinti 
Lietuvos žydų bendruomenė, iki šiol su jais kyla problemų, kurias reikia 
„derinti“, o dėl rabino Šmuklerio tokių nusiskundimų tebuvo vos vienas 
kitas. Šimtai žydų lydėjo jį kelionėje į kapus. Susirinko minios žmonių. 
Atsisveikinimo kalboje Jakovas Goldbergas rado tinkamą palyginimą iš- 
sakyti mūsų meilę rabinui Šmukleriui: vokiečiai sako, kad žydų nekęsti 
juos įpareigoja įstatymai, o lietuvių jie nekenčia tiesiog iš visos širdies. 
Taip ir su rabinų Šmukleriu. Neseniai mirė vyriausiasis Kauno rabinas 
Šapira. Palydėjome jį į paskutinę kelionę kaip vyriausiąjį rabiną ir ben- 
druomenės atstovą, nes taip liepia mūsų senovinė tradicija. Rabiną Šmuk- 
lerį palydėjome, nes taip mums liepė širdis. 


1943, balandžio 23 


Vakar, eidamas į miestą ir vietos valdžios įstaigas, sutikau kelis lietu- 
vius, mano buvusius draugus, kurie pareiškė man užuojautą. Lenkų po- 
grindžio radijas pranešęs, kad liepsnoja Varšuvos žydų getas. Žinia grei- 
tai pasklido po Kauną. Vokiečiai mėginę žydus evakuoti iš Varšuvos geto 
ir perkelti į kitą stovyklą.! Žydai atsisakė paklusti evakuacijos įsakymui 
ir nusprendė niekur nesijudinti. Vokiečiai į tai reagavo kulkosvaidžių ir 
artilerijos ugnimi prieš getą, kuris po to užsidegė. Žydai su ginklu ran- 
kose gynėsi nuo vokiečių įniršio. 

Ši žinia labai paveikė miestą. Didžiai susijaudinę ir sukrėsti žmonės 
daug kalba apie tai. Jie baisisi vokiečių veiksmais. 

Mano buvę draugai lietuviai, pasakodami man tas žinias, Žiūrėjo į 
mane kaip į pasmerktą mirti žmogų. Tai reiškia, kad panašiai įvykiai gali 
klostytis ir čionai. Tie patys valdovai, tie patys parankiniai. Kai kurie 
draugai patarė man bėgti; kitaip galį būti vėlu. „Bėk į mišką, - sakė jie. — 
Tu neturi ką prarasti. Priešui pasiduoti negalima; žmonės Varšuvoje su- 
kildami pasielgė teisingai. Šiaip ar taip, jie buvo pasmerkti“. 

Išgirdęs žinią apie šį siaubingą įvykį iš savo ankstesnių draugų lietu- 
vių ir matydamas jų susirūpinusius veidus, pajutau, kaip per kūną nu- 
bėgo šiurpulys. Tačiau neparodžiau jokių susijaudinimo žymių. Supra- 
tau, kad 35 000 žydų nužudymą lietuviai palaikė blogu ženklu ir sau. Pa- 
galiau Lenkijoje žudomi ne vien žydai, bet ir lenkai; rytoj šis siaubas gali 
ištikti ir Kauno lietuvius. Štai kodėl jie taip sunerimę. Daugelis jų išbėgo 
į mišką ir kovoja su vokiečiais. 

Pastarosiomis dienomis mus kamuoja panašios mintys. Reikia bėgti, 
tačiau kur? Kas turėtų bėgti? Ir, svarbiausia, kada? Ar tikrai yra tokia 
vieta, kur galima būtų bėgti? Ar turėtume bėgti ir mes, kurie ir jausmais, 
ir sąžine taip susiję su geto gyvenimu? Mus apnikę tūkstančiai klausimų, 
ir tūkstančiai gijų mus sieja su šia vieta. 

Antrasis klausimas - lengvesnis ir aiškesnis, nors grėsmingesnis. Jei- 
gu paaiškėtų, kad getas apsuptas ginkluotų policininkų ar kareivių, kad 
gete pastatyti sunkieji kulkosvaidžiai, o mums duotas įsakymas žygiuoti 
kažkokia nežinoma kryptimi - mes atsisakysime paklusti. Visiškai neįsi- 
vaizduoju, kaip tai būtų padaryta, bet esu tikras, kad mes pakilsime ir 
kovosime. 

Prisiminiau Štiuco ir jo stomatologo žydo Kvitnerio pokalbį. Štiucas 
tada pasakė, kad ateityje „akcija“ gete nebus lengvas žygis. Gete yra gin- 
klų, ir galima laukti, kad žydai ginsis. Tokia operacija būtinai pareika- 
laus aukų. 

Galimas dalykas, tai buvo logiška išvada, kurią Štiucas padarė įverti- 
nęs padėtį: po to, kai žydai keliskart pasipriešino, reikia tikėtis tokios 
reakcijos. Tačiau gali būti ir taip, kad tą išvadą jis priėjo remdamasis 
slapta informacija, kurią jam teikia kažkokie neaiškūs tipai iš geto gy- 
ventojų tarpo. 

Tokių abejotinų asmenų pas mūsų yra. Tai, kad jų esama, išaiškėjo 
praeitą savaitę, kai šešis ar septynis žmones, anksčiau patyrusius rimtą 
grėsmę, iškvietė į gestapą tardyti, o po tardymo netikėtai paleido. Nuo 
tada juos dar kelis kartus kvietė į gestapą neva tardyti, o iš tiesų jie per- 
duoda ar yra verčiami perduoti informaciją apie tai, kas vyksta gete. 

Taigi atrodo, kad Štiucas taip pat padarė išvadą, jog bet kokia opera- 
cija prieš getą ateityje neapsieis be vokiečių nuostolių. Tai aišku ir mums 
visiems: „akcijos“ gete atveju mes aktyviai priešinsimės. 

Grįžęs į getą supratau, kad apie Varšuvos geto sunaikinimą jau žino- 
ma. Ta naujiena prislėgė geto gyventojus. 

Šiandien įvyko mūsų pogrindinės grupės Matzok susirinkimas, kuria- 
me svarstėme klausimą, kokių ir kaip turime imtis žygių. Susirinkimą 
temdė slegiamos liūdnos žinios iš Varšuvos ir galimos jų pasekmės mums. 
Šį kartą nesileidome į teorines diskusijas ar ginčus apie detalesnius mū- 
sų ateities planų elementus. Vietoj to pamėginome įvertinti faktinę pa- 
dėtį ir nusprendėme daryti praktines išvadas tuo atveju, jei čia, Kaune, 
susiklostytų situacija panašiai kaip Varšuvos gete. Karas įžengė į paskutinę 
ir lemiamą stadiją. Getui laiko liko nebedaug. Kiekvieną akimirką mums 
gali būti per vėlu. Todėl su didžiausiu susidomėjimu sekame neutralių 
šalių mėginimus sudaryti taikos sutartį. Tačiau mums sunku patikėti, kad 
tigras ir liūtas, kariaujantys tarpusavyje, galėtų taikiai susitarti, ir abi 
pusės atsisakytų kraujo liejimo ir okupuotų teritorijų. Tokie galingi varžo- 
vai pavargsta negreitai. Gali atsitikti, kad viskas aplink mus bus sugriauta 
anksčiau nei kareiviai kris mūšio lauke. Tad mūsų laukia daug pavojų. 
Baisu, kad mus pakirs anksčiau, nei bus sutriuškintas mūsų priešas. 

Mūsų šešetas šiandien susirinko pasverti visų galimybių.2 Šiose tita- 
nų grumtynėse turime pasirengti atsitiktinumams, sudaryti savą gelbėji- 
mosi planą: kaip turėtume veikti dalinės „akcijos“ gete atveju, ką daryti, 
jei visi geto gyventojai naikinami arba išvežami? Kokiu momentu ge- 
riausia pasislėpti įvairiose slėptuvėse? Kada reikia perkirpti spygliuotos 
vielos tvorą masiniam bėgimui? Turime eiti į mišką ar ieškoti prieglobs- 
čio kaimuose? Kaip užmegsime ryšį su išoriniu pasauliu? Iš kur gausime 
priemonių, reikalingų mūsų planams įgyvendinti? Ar turėtume veikti vie- 
ni, 0 gal privalome su savimi paimti šeimas? 

Turime išsiaiškinti šiuos klausimus. Tada privalome ieškoti kelių ir 
būdų mus kankinančioms problemoms spręsti. Šiandien mums pavyko 
išsiaiškinti bent kai ką. Kaip rasti sprendimus - šito mes dar nežinome. 
Praktiškai neturime savo žinioje jokių resursų. Ištisus metus bandėme 
juos kaupti, tačiau kliudė išorinės jėgos; mums grasino, ypač Lipceris, ne 
kartą įspėjęs apie ilgas gestapo rankas. 

Turime pradėti kurti viską nuo trupinių, nuo nulio. Turime labai 
stengtis, kad gautume išsigelbėjimui reikalingų priemonių. Kiekvieną die- 
ną galime būti užklupti nepasirengę. Tokius tad kruvinus klausimus — 
kruvinus tikrąja žodžio prasme - šiandien svarstėme Matzok susirinkime. 

! Faktiškai Varšuvos žydus kėlė į Treblinką, į mirties stovykla, kurioje, kaip ir Chelm- 


ne, Sobibore ir Belžece, nekreipta dėmesio į žmogaus pajėgumą ir per kelias va- 
landas nuo atvykimo žydai jau buvo nužudyti dujomis, išskyrus maždaug šimtą žmo- 

nių, parinktų darbams pačioje stovykloje. Per dvylika mėnesių Treblinkoje nužudy- 
ta daugiau kaip 700 000 žydų, iš jų 300 000 - iš Varšuvos. 

2 Tą šešetą sudarė Cvi Levinas, Aizikas Srebnickis, Avrahamas Golubas, Šlomo Gold- 
šteinas, dr. Nachmanas Šapira ir dr. Elijahu Segalis. 

Šiais metais Velykų šventės pabaiga sutapo su katalikų Velykomis. 
Viešosios įstaigos ir kitos įmonės, kur dirba žydai, uždarytos. Todėl ge- 
te - šventiška atmosfera. 

Katalikams mieste šių metų šventė nekelia ypatingo džiaugsmo. Jie 
gyvena baimindamiesi nuolat ant miesto krentančių bombų. Netikėtos 
oro pavojaus sirenos naktį verčia juos šokti iš lovos ir lėkti į rūsį, kur 
galima saugfai pasislėpti. 

Geto žydų tokia baimė nekamuoja. Per oro pavojų jie niekur nebėga. 
Rengiantieji antskrydžius, matyt, žino, kur numesti mirtį nešantį krovinį. 

Mūsų nekenčiantieji šiuo šventišku metu nesirodo gete. Mums nerei- 
kia keltis anksti rytą ir skubėti prie geto vartų; darbo nėra. Štai kodėl 
mes nusiteikę šventiškai. 

Šiomis ramybės dienomis kiekvieną žmogų savaime patraukia asme- 
niniai pomėgiai: diskusijos apie kultūrą, kūryba ir pan., kas teikia dvasi- 
nio peno. 

Vakar amatų mokykloje įvyko trečiasis Velykų sederis.! Vyresniųjų 
klasių moksleiviai yra susibūrę į mažus ratelius, intensyviai užsiimančius 
sionistine veikla. Oficialiai skelbiamas amatų mokyklos (įkurtos po to, 
kai gete buvo uždarytos visos švietimo įstaigos) tikslas yra ruošti įvai- 
rioms įmonėms kvalifikuotus darbininkus, batsiuvius, siuvėjus ir kt: 

Išduodant leidimą steigti amatų mokyklą jos priežiūra buvo pavesta 
vokiečių darbo tarnybos vadovui Hermanui. Jis yra palyginti atlaidus žmo- 
gus. Kadangi turi daug įvairių pareigų, praktiškai niekada nesikiša į mo- 
kyklos reikalus ar mokinių veiklą. Kita vertus, mes labai aktyviai domi- 
mės viskuo, kas vyksta mokykloje, mokymosi programa ir kaip ji įgyven- 
dinama. Rūpinamės, kad žydų vaikai greta amato žinių būtų ugdomi 
sionistine dvasia, remiantis žydų praeities palikimu ir mūsų tautos sie- 
kiais. Šiuo atžvilgiu dr. Chaimas Nachmanas Šapira - labai ištikimas ir 
rūpestingas vedėjas. 

Amatų mokyklos mokiniams surengtas trečiasis Velykų vakaras įvy- 
ko darbininkų valgyklos salėje. Prie ilgų stalų, sustatytų Velykų vakarie- 

nei, susėdo keturiasdešimt ar penkiasdešimt berniukų nuo dvylikos iki 
penkiolikos metų. Kiekvienas jų turėjo prieš save velykinę Hagados kny- 
gą, iš kurios skaitė ir giedojo. Mergaitės ir berniukai buvo apsivilkę ge- 
riausiais drabužiais, jų veidai švytėjo, akys spindėjo. 

Kai mes su Garfunkeliu įžengėme į dailiai papuoštą kambarį, jau- 
nuoliai atsistojo ir nuoširdžiai mus pasveikino. Visiems susėdus prasidėjo 
Velykų vakaro iškilmės. 

Icchakas Šapira, jaunas mokyklos mokytojas, vadovavo vakarui. Ge- 
rai pažįstu jį iš daugybės pokalbių; esame šnekėję apie jo sionistinę veik- 
lą, apie įvairių grupių ir kuopelių veiklą, apie amatų mokyklą ir kitus 
dalykus. Darbo skyrius daug kartų stengėsi „susemti“ jį ir pasiųsti dirbti 
į aerodromą ar kur kitur. Bet iki šiol mums pavykdavo išsamgoti jį švie- 
timo darbui. 

Jaunasis Šapira, pasveikinęs svečius, pradėjo trečiojo Velykų vakaro 
šventę. Po to buvo skaitoma Hagados knyga. Berniukas skaitė ištraukas 
iš Hagados įterpdamas pastabų apie dabartinį „Egiptą“ ir „egiptiečius“, 
apie būsimąjį Išėjimą, apie mūsų tėvynės kūrimą, apie istorinę dykumos 
kartą ir apie getą šiandien. Jis kalbėjo apie šių dienų jaunimą, jo viltis ir 
apie tai, kaip jaunuoliai trokšta išsivaduoti ir laisvės. Čia, sako Icchakas 
Šapira, veikiant neformaliems rateliams, mes sukūrėme „mažytę švento- 
vę“ su dr. Chaimu Nachmanu Šapira - „vyriausiuoju žyniu“ - priešakyje. 

Po to atėjo dr. Šapiros eilė. Sėdėjome priblokšti jo retorinių gabumų, 
jo nepaprastai sklandžios hebrajų kalbos, jo dvasingų minčių, pasitikėji- 
mo savimi ir tvirtų argumentų. „Kuo mes skiriamės nuo kitų tautų? Ko- 
dėl tik jos turi teisę kovoti už.laisvę savoje šalyje? Kodėl kitoms tautoms 
vergiją tenka kęsti tik laikinai, o mums tai - nuolatinė būsena? Mums 
nereikia laisvės kaip trumpalaikio epizodo; mes norime laisvės kaip pa- 
stovios, kasdienės tikrovės“. 

Pakiliai nusiteikęs dr. Šapira ima ginčytis su Hagados autoriais. Jis 
iškelia savus reikalavimus: laisvė iš kartos į kartą iki amžių pabaigos. 
Skraidindamas erelio sparnais išlaisvina mus, kad nebevergautume sena- 
jai Hagados knygai ir seniesiems komentarams. Jis net paprieštaravo dan- 
giškosioms dvasioms ir išdėstė Izraelio tautos prašymus bei lūkesčius. 

Dr. Šapira baigė savo kalbą ne tradiciniu šūkiu „Kitais metais - Jeru- 
zalėje!“, vietoj to jis paskelbė šūkį „Šiais metais - atgimusioje Izraelio 
žemėje!“ 

Tada aš tariau kelis žodžius: „Čia sėdi rinktiniai klausytojai. Visi jie 
atėjo savo laisva valia. Visi jie žengia tuo pačiu keliu; juos vienija viena 
mintis ir veda vienas tikslas. Tai šūkis “Kitais metais - atgimusioje Izrae- 
lio žemėje!“ 

Po to trumpas kalbas pasakė Garfunkelis ir Oleiskis. Pastarasis prisi- 
pažino: „Esu nusidėjęs. Klydau. Ieškojau išsigelbėjimo siekdamas visuo- 
tinio žmogiškumo idealo tolimuose kraštuose, ir man nepavyko. Mes pri- 
valome turėti savo Žemę, savo gyvenimą. Izraelio žemė yra viena ir vie- 
nintelė tiesa“. Kiek turi būti pralieta žydų kraujo, kol kiekvienas pripa- 
žins šią tiesą? 

Dabar atėjo eilė jaunuoliams: vienas perskaitė rašinį, kitas padekla- 
mavo eilėraščių, trečias padainavo dainą, kiti jam choru pritarė. Progra- 
mą užbaigė Chad Gadija. Tada Icchakas Šapira tarė kelis pabaigos žo- 
džius, kuriuos sėdėję jaunuoliai susiurbė tarsi kamuojami didžiausio troš- 
kulio. Ir pagaliau sugiedojome Hatikvą (Viltis). 

Aplinka buvo tokia pakili ir šilta, kad nenorėjome skirstytis. Po to 
prasidėjo šokiai, užsitesę iki vėlumos. Tai buvo nelegalus renginys, tad 
lauke budėjo sargybiniai - Kauno sionistų pogrindžio nariai, pasirengę 
įspėti mus apie pavojų. Laimė, mūsų džiaugsmo niekas nesutrikdė. 

Šiandien įvyko ir kitas susibūrimas, bet visai kitoks. Čionai suėjo sep- 
tyni žmonės, nusprendę susirinkti ir aptarti intelektualius dalykus. Gete 
yra žmonių, užsiimančių literatūrine kūryba. Iš esmės rašytojų beliko 
vos saujelė; daugelis jų žuvo. Sunkios geto sąlygos ne per daug skatina 
literatūrinį darbą. Tačiau mūsų tarpe yra keli žmonės, negalintys nerašy- 
ti; jiems būtina išdėstyti savo mintis raštu. Kai kurie rašo eiles, kiti — 
apsakymus ar atsiminimus. Neseniai po ilgos literatūrinio darbo pauzės 
pasirodė eilėraščiai iš geto gyvenimo, taip pat apsakymai iš mūsų tautos 
istorijos; jie gulėjo įvairiose slėptuvėse. 

Šie septyni ar aštuoni žmonės susirinko laisvai vieniems su kitais pa- 
sikalbėti. Anksčiau šio susirinkimo dalyviai, tokie kaip dr. Kisinas?, pri- 
klausė skirtingiems intelektualų sluoksniams. Šiandien juos vienija ben- 
dra meninės ir dvasinės kūrybos kalba. 

Burštinas? paskaitė ištrauką iš savo kūrinio Jizkor (In memoriam), 
pasakojančio istoriją apie išniekintą sinagogą Veliuonos gatvėje, kurios 
viduje buvo nušauta daugybė šunų ir kačių. Apsakymas vadinosi Paro- 
chet (Šventovės uždanga). Uždanga, ištepta nužudytų gyvūnų krauju, gulė- 
jo tarp lavonų, šventų knygų ir sudraskytų maldos apdarų. 

Apsakyme vaizdingai aprašomi žmonės, kurie ateina į išniekintą si- 
nagogą jos valyti; pasakojama, kaip mažas būrelis žydų septintąją Sukoto 
šventės dieną susirenka sukalbėti maldą atminimui kankinių ir nekal- 
tųjų, mirusių vardan švento Dievo vardo visoje Lietuvoje ir kituose Rytų 
Europos kraštuose. Burštino apsakyme žydai kalbasi su visatos Viešpačiu. 

Burštino kūrinys ir išniekintos sinagogos aprašymas giliai sujaudino 
susirinkime dalyvavusius jo kolegas. Apsakymas privertė mus vėl išgy- 
venti tos dienos pažeminimą. Iš tiesų gerai atsimenu dieną, kai buvo duo- 
tas įsakymas visiems gete atnešti savo šunis ir kates į sinagogą Veliuonos 
gatvėje. Gyvūnus gaudė gatvėse ir nešė į sinagogą, kur visus iššaudė. Tai 
buvo žiaurus, sadistiškas vaizdas: sužeisti šunys bei katės cypdami ir staug- 
dami laksto po sinagogą. 

Taip pat atsimenu šaltą 1942 metų žiemą, kai Taryboje apsilankė 
dr. Benkeris iš Rozenbergo organizacijos, turintis tikslą konfiskuoti visas, 
O ypač žydų, kultūros vertybes. Jis norėjo pamatyti geto gyventojų sąra- 
šą. Norėjo surasti Išminčius, kitaip Siono Vyriausiuosius, žydų bendruo- 
menės mokslininkus ir dvasinius vadovus. Taip pat norėjo apžiūrėti žydų 
senienas, brangiausias judaizmo relikvijas. Jis girdėjęs, kad Vilijampolėje 
buvęs žydų kultūros, mokslininkų, išmintingų žmonių ir garbių rabinų 
centras. Jis ir kartu su juo atvykęs bendradarbis norėjo pamatyti žymiąją 
Vilijampolės ješivą, sinagogas ir mokslo namus, taip pat ješivos biblioteką. 

Lydėjau juos, ieškančius Vilijampolėje žydų senienų. Buvo labai šal- 
ta diena. Geto gatvėse šmėkščiojo į skarmalus susisupę žydai. Ėjau tarp 
dviejų vokiečių nacių uniformomis - dr. Benkerio ir Šyferio. Jie energin- 
gai žingsniavo; prie diržų turėjo prisisegę pistoletus. Iš tolo buvo matyti 
blizgančios geltonos jų paltų sagos ir ženklai su sparnus ištiesusiu ereliu. 
Taip atrodė vokiečių mokslininkai, aukštesniosios rasės atstovai, sklei- 
džiantys pasauliui kultūrą. 

Jie dairėsi norėdami pamatyti, kaip žydai praeiviai nusiimdami kepu- 
res juos sveikina - tai buvo privaloma. Senas, nuo šalčio drebantis žydas 
tikriausiai nepastebėjo žymiųjų mokslininkų ir pamiršo nukelti kepurę. 
Šyferis prišoko prie jo, smogė į veidą ir trenkė kepurę žemėn. Priblokš- 
tas vokiečių mokslininko gėdingo elgesio ėjau toliau pasirinkdamas kuo 
trumpiausią kelią į sinagogą Veliuonos gatvėje. 

Kai atėjome prie sinagogos, paprašiau abu vokiečius vidun eiti pa- 
tiems, tačiau jie norėjo, kad pabūčiau jiems gidu. Sustojau prie slenksčio 
negalėdamas pasijudinti. Vienas jų tai pastebėjo ir pasakė: „Matau, esi 

labai sujaudintas, nes šis pasivaikščiojimas labai paveikė tave. Gali pa- 
laukti čia, mes apžiūrėsime patys“. 

Likau prie durų ir su panieka stebėjau, kaip jie žirglioja tarp šunų ir 
kačių lavonų, tysančių ant sinagogos grindų. Lipdami per lavonus jie at- 
rodė ne didvyriai, o nykštukai ir klounai tviskančiomis uniformomis. 

Štai ką prisiminiau sėdėdamas su mažu būreliu žydų intelektualų. Su- 
sirinkimas užtruko ilgai. Ginčijomės dėl kai kurių Burštino apsakymo 
epizodų ir jų sukeltų prisiminimų. Tai buvo laisvos minties ir dvasinės 
palaimos metas. 

! Diasporoje buvo paprotys švęsti tik du pirmuosius Velykų dienos vakarus; todėl šis, 
trečiasis, švenčiamas vakaras buvo kažkas labai neįprasta. 

2 Dr. Avrahamas Kisinas prieš karą buvo Kauno hebrajų gimnazijos direktoriaus pa- 
vaduotojas, taip pat Lietuvos hebrajų mokyklų mokytojų sąjungos pirmininkas. Be 
to, jis redagavo švietimo žurnalą. Taip pat buvo sionistų socialistų partijos narys. 

3 Michailas Burštinas gimė Varšuvoje 1897 metais. Jo vardą išgarsino pirmasis roma- 
nas, išspausdintas 1931 metais jidiš kalba. Kiti trys romanai (Lemtis, 1936; Prie Ma- 
zovijos upių, 1937; Duona ir druska, 1934) dar labiau sustiprino jo reputaciją. 1939 
metų rugsėjį iš Lenkijos jis kaip pabėgėlis atvyko į Lietuvą. Kauno gete Burštinas 
rašė apie geto gyvenimą, rinko liaudies kūrybą ir buvo vienas žymiausių geto kultū- 
ros veikėjų. Be to, priklausė pogrindiniam kultūros rateliui, kuris dukart per mėne- 
sį rinkdavosi Pninos Šeinzon kambaryje. Po deportacijos iš Kauno 1944 metais mirė 
iš bado Dachau. Jo sūnus liko gyvas ir gyvena Izraelyje. 

Taryboje pastaruoju metu vykusiose diskusijose ir privačiuose pokal- 
biuose mes priėjome išvadą, kad reikėtų susitikti su lietuvių visuomenės 
veikėjais ir pasikalbėti tiek apie pasaulio įvykių raidą, tiek apie dabarti- 
nę padėtį Lietuvoje. Mūsų požiūriu, visų svarbiausia išgirsti jų nuomonę 
apie žydų ateitį šiame krašte. Nepaisant visko, kas buvo; dar yra lietuvių 
visuomenės veikėjų, nors, deja, labai mažai, su kuriais galėtume susitikti 
ir išklausyti jų nuomonę apie dabartinę padėtį pasaulyje ir čia, Lietuvoje. 

Tačiau šiuo metu neturime jokių ryšių su įtakingais lietuviais. Labai 
retai koks lietuvis prieina prie pažįstamo žydo pasikalbėti. Tokie pokal- 
biai visada asmeniški. Nuo pat karo pradžios neįvyko nė vieno lietuvių 
visuomenės veikėjų ir žydų bendruomenės vadovų pokalbio apie politi- 
nius ir visuomeninius reikalus. 

Žymūs lietuvių veikėjai sugriežtino santykius su mumis jau pirmą ka- 
ro dieną. Visos mūsų pastangos vėl užmegzti su jais ryšį liko bevaisės. 
Net pačiais sunkiausiais laikais, per įvairias „akcijas“, kai buvome įsiti- 

kinę žengią į pražūtį, mūsų pagalbos šauksmai nesukėlė jokio lietuvių 
visuomenės veikėjų atgarsio ir ryšių su jais negalėjome atkurti. 

Mes negalėjome patikėti, kad yra tik dviejų rūšių lietuvių: sutinkančių 
padėti vokiečiams naikinti žydus ir retkarčiais iš gailesčio atsiunčiančių 
buvusiam draugui žydui truputį maisto ar pinigų. Turime rasti kilnia- 
dvasiškesnių lietuvių veikėjų, kurie jaustų būtinybę pasipriešinti Lietuvos 
žydų bendruomenės naikinimui ir šiais beprotiškais laikais pasidomėtų, 
koks likimas laukia saujelės likusių gyvų Lietuvos žydų. 

Neseniai išgirdome apie profesorių Vaclovą Biržišką! [Mykolą Biržiš- 
ką - leid.|, pirmininkavusį Lietuvių konferencijoje, įvykusioje šį mėnesį 
Kaune.2 Ji buvo sušaukta pagal iš anksto sudarytą planą: delegatai, kal- 
bos, nutarimai - viskas buvo suderinta. Konferencijoje dalyvavo keli šim- 
tai ankstesnių visuomenės veikėjų. 

Anksčiau profesorius Biržiška buvo Lietuvių ir žydų draugijos pirmi- 
ninkas. Jo santykiai su žydais buvo tikrai šilti ir draugiški. Tačiau 1941 
birželį prasidėjus okupacijai apie jį nebegirdėjome. Jeigu ne konferenci- 
ja praėjusį mėnesį, tikriausiai būtume ir visai pamiršę. Dabar jis ėjo Vil- 
niaus universiteto rektoriaus pareigas ir pirmininkavo Lietuvių konfe- 
rencijai, kuri buvo surengta laikantis vokiečių nurodymų; tad tikriausiai 
profesorius turi ryšių su vokiečių valdžia. Todėl nusprendėme prašyti jį 
priimti vieną iš mūsų. Bet iki šiol mums nepavykdavo su juo susisiekti. 

Esu tikras, kad situacijai pakrypus į gerąją pusę mums pavyks surasti 
visus ankstesnius draugus lietuvius. Jie savo ruožtu ras kelią pas mus. 
Tačiau dabar karti tiesa tokia: lietuvių vadovai nenori matyti mūsų ir 
vengia susitikti. 

Pirmosiomis vokiečių okupacijos dienomis Žydų komiteto atstovai 
kelis kartus susitiko su vyskupu Brizgiu.? Po to, kai mus išvarė į getą, kai 
niekas nedrįso su mumis susitikti, vyskupas priėmė rabiną Sniegą. Vė- 
liau jis lankėsi dar kelis kartus įsmukdamas pro šonines duris.* 

Po žudynių Paneriuose, girdėdami gandus apie naują „akcijų“ prieš 
žydus bangą Lenkijoje, jautėmės vieniši ir visų apleisti. Todėl nuspren- 
dėme prašyti rabiną Sniegą vėl aplankyti vyskupą Brizgį ir pasikalbėti su 
juo apie mūsų bėdas. Iš to susitikimo norėjome praktinių rezultatų, to- 
dėl parengėme klausimus, kuriuos rabinas turėjo aptarti su vyskupu. 

Šiandien anksti rytą rabinas Sniegas išėjo į miestą. Kaip ir kitais kar- 
tais, jis nėjo į vyskupo namus pro pagrindines duris, nes bijojo vyskupo 
namus saugančių sargybinių; pasinaudojo nepastebimu šoniniu įėjimu. 

Vyskupas šiltai priėmė rabiną. Jie aptarė bendrus politinius klausi- 
mus ir žydų bendruomenei rūpimus reikalus. 

Vyskupas Brizgys kalbėjo apie vokiečių ir vietinių Lietuvos gyventojų 
santykius, apie sunkią padėtį, kurioje praėjusį mėnesį atsidūrė lietuviai. 
Sunkumai atsirado dėl vokiečių uždėtų didelių baudų už tai, kad nepa- 
vyko pašaukti Lietuvos piliečių į vokiečių armiją. Po didelių pastangų 
buvo rasta formuluotė, patenkinusi ir Lietuvos gyventojų atstovus, ir vo- 
kiečių valdžią. Ši formuluotė išgelbėjo daugelio lietuvių gyvybes. 

Šio susitarimo pagrindu buvo sušaukta Lietuvių konferencija ir ji tik- 
rai įvyko, nors rezultatus galima laikyti komiškais. Vokiečiai manė, kad 
po konferencijos 25 000 lietuvių stos į vokiečių kariuomenę, bet iki šiol 
užsirašė tik 3000. Dabar dar nėra aišku, kaip į tai reaguos vokiečiai. Spau- 
doje pasirodę oficialūs pranešimai neatspindėjo teisybės, tačiau kito ke- 
lio nebuvo. 

Neseniai į Lietuvą atvyko dešimtys tūkstančių vokiečių iš Rytų Prū- 
sijos; jie važiuoja iš Tilžės, Įsruties ir iš kitur. Vokiečių pareigūnai prane- 
šė apie tai lietuviams vos prieš dvi dienas. Pagal oficialią versiją, kalbėjo 
vyskupas, atvyksta žmonės, dėl antskrydžių netekę pastogės. Sakoma juos 
pasiliksiant čia iki vasaros pabaigos. Tačiau iš tikrųjų vokiečiai jau seniai 
ištrėmė tūkstančius lietuvių valstiečių, ir Lietuvai gresia vokiečių koloni- 
zacija. Nuo šiol vokiečiai kursis Lietuvos kaimuose ir pasirūpins, kad ten 
gyvenantys lietuviai tiektų okupantams grūdus ir daržoves. Taip pat jiems 
bus pavesta saugoti kaimus nuo „nepageidaujamų elementų“. 

Daugybė atsisakiusiųjų stoti į vokiečių kariuomenę lietuvių dabar 
slapstosi kaimuose ar miške. Iš jų daug kunigų, nepanorusių vykti į fron- 
tą ar savo pamoksluose pasisakiusių prieš šaukimą. Šitokia įvykių raida 
kelia Lietuvai didelį pavojų. Vyskupas dėl to labai sunerimęs. 

Šiandien matėme mieste ilgą virtinę vežimų su visokiais maišais ir 
ryšuliais. Tai tikriausiai valstiečiai, išvaryti iš savo kaimų. 

Dar vyskupas kalbėjo apie vokiečių bei lietuvių santykius ir apie po- 
kalbį su generaliniu komisaru Jostu, kur greta kitų dalykų buvo paliestas 
ir žydų klausimas. Kai kalba pakrypo ta linkme, aukštasis vokiečių valdi- 
ninkas valandėlei nutilo. Po to pasakė, kad carte-blanche, kurį anksčiau 
turėjo Krameris, Jordanas ir kiti akcijoms prieš žydus, dabar atšauktas. 
Todėl vyskupas padaręs išvadą, kad situacija keičiasi į gerąją pusę. Ta- 
čiau generalinis komisaras pridūrė, kad vokiečių armija dar aiškiai ne- 
nustatė savo politikos dėl žydų ar lietuvių. 

Be to, Brizgys papasakojo rabinui Sniegui apie savo pokalbį su gesta- 
po vadais. Šiuo metu nėra su kuo šnekėtis, išskyrus Štiucą ir Jėgerį. Po tų 
susitikimų Brizgys mano, kad artimiausiu metu žydams negresia joks pa- 
vojus. Bet, kaip ir visada tokiais atvejais, niekas negali žinoti, ką atneš 
rytdiena. 

Vyskupas mums patarė palaikyti ryšį su Štiucu ir Jėgeriu. Po to jis vėl 
perėjo prie vokiečių ir lietuvių santykių temos. Pirmuoju okupacijos laiko- 
tarpiu tuometinis generalinis komisaras Rentelnas išreiškė pageidavimą, 
kad arkivyskupas aplankytų jį su draugišku vizitu. Arkivyskupas tą kvie- 
timą atmetė. Vėliau vieną dieną iš gestapo atėjo įsakymas arkivyskupui 
Skvireckui? nurodytą dieną atvykti pas Rentelną. Kaip tik tą dieną arkivys- 
kupas paprastai su oficialiu vizitu lankydavo vokiečių generalinį komisa- 
rą. Po kelių dienų spaudoje pasirodė žinutė, kad „Lietuvos arkivyskupas 
aplankė vokiečių generalinį komisarą Lietuvai su draugišku vizitu“. 

Po tokio pranešimo laikraščiuose arkivyskupas laukė namuose gene- 
ralinio komisaro draugiško vizito. Tačiau vizitas neįvyko. Tik prieš kelis 
mėnesius Rentelnas išsakė pageidavimą atvykti pas arkivyskupą Skvi- 
recką su atsakomuoju vizitu. Tačiau šis atmetė pasiūlymą ir paaiškino, 
kad aplankys Rentelną jo būstinėje su oficialiu vizitu pagal seniai sutar- 
tą tvarką. Tokie įvykiai atspindi lietuvių dvasininkijos santykius su vokie- 
čių valdžia ir apskritai vokiečių bei lietuvių santykius. 

Grįždamas prie mūsų problemų vyskupas pasakė girdėjęs apie Pane- 
rių žudynes. Gretimų kaimų valstiečiai pasakojo apie šiurpius skerdynių 
vaizdus; dar ilgai lauke tysojo daugybė išdraskytų ir sumaitotų nužudytų 
žydų kūnų. Jo turimomis žiniomis, ten nužudyta 1500 žydų. Vyskupas 
žinąs ir apie kitą vokiečių „akciją“, kai po pralaimėjimo prie Stalingrado 
jie išžudė daug žydų. 

Vyskupas taip pat gauna informaciją apie žydus iš provincijos miestų. 
Daugelis kunigų ir ūkininkų praneša jam, kad savo namuose slepia žy- 
dus. Yra besislapstančių ir vienuolynuose. Vyskupas prašęs dvasininkų 
užrašyti bet kokias juos pasiekiančias Žinias apie žydus. Apie Panerių 
žudynes vyskupas sakė esąs įsitikinęs, kad įsakymo iš Berlyno nebuvo. 
Baltarusijoje, iš kur buvo atvežti tie žydai, po vietinių žmonių sukilimo 
prieš vokiečius nužudyta daug gyventojų. Tarp aukų buvo ir žydų. Todėl 
neverta tikėtis, kad tas pats vyks ir čia, Lietuvoje. 

Rabinas Sniegas pasiteiravo apie galimybę paslėpti vienuolynuose ke- 
lis šimtus vaikų iš geto. Jis išsakė gete jaučiamą nerimą dėl senų žmonių 

ir vaikų našlaičių likimo. Vyskupas atsakė, kad nors oficialiai vienuolynai 
pavaldūs bažnyčiai, tačiau praktiškai jie yra savarankiški. Jų vyresnieji 
nepasižymi ypatingu gailestingumu ir meile žmonėms. Net ir su krikščio- 
nių vaikais vienuolynuose nėra elgiamasi labai gerai. Be to, nežinia, ar 
krikščionių vaikai ir patys neskriaus žydų vaikų. Gali atsitikti, kad jie 
papasakos giminaičiams apie vienuolyne esančius žydų vaikus. Vyskupas 
yra įsitikinęs, kad kur kas geriau juos slėpti kaime, valstiečių trobose. 
Ten su jais švelniau elgsis ir geriau maitins. Jis pažadėjo apmąstyti šį 
reikalą. 

Vyskupas ir rabinas dar aptarė finansinės pagalbos klausimą. Dr. El- 
kesas ir jo Taryba nusprendė įsteigti specialų fondą padėti žydams, kurių 
gyvybei gresia pavojus, ir žydų vaikams, besislapstantiems pas valstiečius. 
Norėtume šiam tikslui gauti nemažą paskolą. Esame tikri, kad karui pasi- 
baigus ją grąžinsime padedami mūsų gentainių žydų iš užjūrio. Be to, 
Lietuvoje yra nemažai žydų nuosavybės, kuri galėtų būti paskolos pagrin- 
das. Turime viltį, kad galėsime pasiskolinti didelę pinigų sumą per Va- 
tikaną, kuris yra gavęs pinigų iš žydų pagalbos fondų Jungtinėse Vals- 
tijose. 

Vyskupas papasakojo, kad Lietuvos įstaigų vardu iš Jungtinių Valsti- 
jų gauta 18 000 dolerių. Vokiečiai pasiglemžė juos ir atsisako perduoti 
lietuviams. Lietuvos bažnyčia nepalaiko jokių tiesioginių ryšių su Vati- 
kanu; yra netiesioginiai kontaktai per Vokietijos katalikų bažnyčią. 

Perėjęs prie bendrų karo reikalų ir taikos perspektyvos vyskupas pa- 
sakė, kad jo turimomis žiniomis karas turėtų baigtis šių metų gale. Apie 
taikos derybas vyskupas žinąs, kad Madride imamasi tarpininkauti, nors 
Vokietija tai neigia. Sąjungininkai toliau skelbia, kad, jų požiūriu, tėra 
vienintelis sprendimas: besąlygiška Ašies šalių“ kapituliacija. Vyskupas 
netikįs, kad išvadavimas ar paguoda ateis iš Vatikano. Jo akimis, Vaicze- 
kerio, vieno geriausių vokiečių diplomatų, paskyrimas Vokietijos pasiun- 
tiniu Vatikane visų pirma reiškia norą stiprinti Italijos ir Vokietijos san- 
tykius, o ne mėginimą pradėti derybas dėl karo pabaigos. 

Šiuo metu Vokietijos padėtis itin sunki. Nėra pagrindo tikėtis, kad 
artimiausioje ateityje prasidėtų naujas vokiečių puolimas; Vokietija net 
neapsimeta laukianti tinkamos progos naujam puolimui. Italija ir kitos 
šalys, norėdamos sutelkti jėgas, atitraukė savo kariuomenę iš Jugoslavi- 
jos ir Graikijos. Italija labai suinteresuota kuo greičiausiai sudaryti tai- 

ką. Kaip teigia gerai informuoti šaltiniai, skiriant Vaiczekerį pasiuntiniu 
Vatikane norėta išsiaiškinti įvykių raidą Romoje. 

Vokietija, kalbėjo toliau vyskupas, pati suinteresuota taikos sutarti- 
mi dėl beviltiškos šalies padėties. Prieš kelis mėnesius Ribentropas no- 
rėjo aplankyti Vatikaną, tačiau jam buvo atsakyta, kad popiežius negali 
kalbėti su atstovu šalies, kuri persekioja žmones dėl jų religijos bei rasės 
ir kuri negerbia prigimtinių Žmogaus teisių. Popiežiaus atsakymą paskelbė 
oficialus Vatikano laikraštis Osservatore Romano. Tą laikraščio numerį 
buvo uždrausta platinti Vokietijoje ir net Italijoje.7 

Vokietijoje neįvyko revoliucija, nes nėra kam ją vykdyti. Visi vyrai 
kaunasi įvairiuose karo frontuose. Vokietijoje likę tik pagyvenę Žmonės, 
moterys ir nacių partijos aparato funkcionieriai. Tačiau neabejotina, kad 
Vokietijoje gali būti visko. Anglija ir Jungtinės Valstijos yra tikros dėl 
pergalės. Jos sąmoningai vilkina karo pabaigą. Jos suinteresuotos išse- 
kinti Vokietijos jėgas. Štai kodėl net Tunise mūšiai taip ilgai 1 Vis 
dėlto atrodo, kad karas baigsis šių metų pabaigoje. 

Dar vyskupas minėjo sovietų didvyriškumą. Jo nuomone, Maskvoje 
visur, net Kremliuje, įsitaisę anglai. Jie laiko savo rankose visas gijas. 
Japonijos padėtis taip pat sunki. Ji išsklaidė savo jėgas tūkstančius mylių 
nusitęsusiuose frontuose ir negali atremti amerikiečių ginklo bei karinės 
pramonės pranašumo. Todėl mes turime neprarasti vilties. Čerčilio ir 
Ruzvelto kalbos sustiprino vyskupo įsitikinimą, kad karo pabaiga čia pat. 

Baigiantis pokalbiui vyskupas sutiko pasirūpinti keliais daiktais, ku- 
riuos mes norime išsaugoti. Nusprendėme patikėti jam Žinias apie slėp- 
tuvę gete, kur sudėtos žydų brangenybės.š Jei, apsaugok Viešpatie, getas 
būtų sunaikintas, liks nors vienas žmogus, žinantis, kur suslėptos mūsų 
brangenybės. Pasiūlymas didžiai sujaudino vyskupą. Jis prašė neprarasti 
vilties. Jis esąs pasiryžęs padėti mums kiek galėdamas. Apmąstysiąs dar 
kartą visus mūsų iškeltus klausimus ir nutarsiąs, kokių jis gali imtis prie- 
monių. Duosiąs mums žinią apie savo sprendimus. Be to, jis paprašė 
rabiną Sniegą perduoti linkėjimus jį pažįstantiems Tarybos nariams ir 
vėl aplankyti jį, jei tik bus reikalas. 

Per visą vyskupo ir rabino Sniego pokalbį buvo aišku, kad jis supran- 
ta mūsų padėtį. Mums šis susitikimas itin svarbus. Mums reikia suprati- 
mo ir užuojautos. Norime, kad kiti išgirstų tai, ką mes turime pasakyti, 
išklausytų mūsų argumentus. Taip pat mums reikia informacijos apie nau- 

jausius įvykius pasaulyje ir čia, mūsų krašte. Šiuo atžvilgiu rabino Sniego 
ir Kauno vyskupo Brizgio pokalbis labai naudingas. Galimas dalykas, 
kad karas artėja prie pabaigos ir mes stovime ant slenksčio, už kurio — 
nauja žmonijos ir žydų tautos era. 


1 Prieš karą profesorius Vaclovas Biržiška ir jo brolis Mykolas palaikė glaudžius ry- 
šius su žydų bendruomenės vadovais. Jie abu garsėjo liberaliomis pažiūromis. Mykolas 
buvo prieškarinės Lietuvių-žydų draugijos steigėjas. 

2 Šioje konferencijoje, vykusioje 1943 metų balandžio 5 dieną, lietuviai, vokiečių spau- 
džiami, nutarė paremti lietuvių karinių dalių formavimą kovai su Sovietų Sąjunga, 
kad mainais už tai būtų išplėstos lietuvių valdžios teisės. 

3 1941 metų birželį arkivyskupas Skvireckas ir vyskupas Vincentas Brizgys, abu Romos 
katalikai, drauge su kitais lietuvių vadovais pasirašė sveikinimo telegramą Hitleriui 
vokiečių invazijos į Lietuvą proga. 1943 metais Brizgys pareiškė esąs pasirengęs gel- 
bėti Žydų vaikus, paslėpti krikščionių šeimose, tačiau iš to nieko neišėjo. 

+ 1941 metų liepos 9 dieną rabinas Sniegas, Jakovas Goldbergas ir Leibas Garfunke- 
lis susitiko su arkivyskupu Brizgiu, kuris pasakė jiems nepajėgiąs paveikti vokiečių, 
kad būtų atšauktas įsakymas steigti getą. Vyskupas kalbėjo bijąs, kad dėl tokio įsiki- 
šimo gali pablogėti katalikų padėtis Lietuvoje. Be to, vyskupas sakė, kad bet koks 
žydus užtariantis jo įsikišimas gali pakenkti vokiečių ir Katalikų bažnyčios santy- 
kiams Lietuvoje. 

5 Arkivyskupas Juozapas Skvireckas, Lietuvos katalikų bažnyčios vadovas, 1941 bir- 
želį jau buvo senas ir ligotas. Dažniausiai jį pavaduodavo vyskupas Brizgys. Kaip ir 
Brizgys, Skvireckas pasirašė sveikinimo telegramą Hitleriui okupacijos pradžioje ir 
vėliau neprotestavo dėl žydų žudymo. 

6 1943 metų sausio 24 dieną, baigiantis Kasablankos konferencijai, Vinstonas Čerči- 
lis ir Franklinas Ruzveltas paskelbė deklaraciją, kurioje apibrėžė karo tikslą „kaip 
besąlygišką Vokietijos, Italijos ir Japonijos kapituliaciją“. Deklaracijoje aiškinama, 
kad besąlygiška kapituliacija „įgalina laiduoti taiką būsimoms kartoms visame pa- 
saulyje“, kad ši „kapituliacija reiškia ne vokiečių, italų ar japonų tautų sunaikinimą, 
bet sugriovimą Vokietijos, Italijos ir Japonijos ideologijos, paremtos kitų tautų už- 
kariavimu ir pavergimu““. 

7 Greičiausiai popiežius taip nėra atsakęs. Tokio atsakymo nėra nei laikraštyje Osser- 
vatore Romano, nei Vatikano išleistuose su Antruoju pasauliniu karu susijusių doku- 
mentų rinkiniuose. 

ė Pirmosiomis geto gyvavimo dienomis, kai vokiečiai plėšikavo ir savinosi žydų turtą, 
Taryba sugebėjo paslėpti kai kurias brangenybes; jų dalis vėliau buvo naudojama 
papirkti vokiečiams ar sudaryti fondams, kurių skubiai reikėjo geto gyventojams. 


1943, gegužės 4 


Auksiniai pavasario saulės spinduliai nutvieskė rytmetį. Oras gete ku- 
pinas šilumos, šviesos ir džiaugsmo. Medžiai ir visa augalija mėgavosi 
saulės atokaita. 

Dideliame plačiame lauke prie Demokratų aikštės žydas žemdirbys 
ėjo paskui dviejų arklių tempiamą plūgą. Gretimame sklypelyje mergai- 
tės žaliais, raudonais ir žydrais sijonais kasė siauras lysves ir bėrė į dirvą 
sėklas iš popierinių maišelių. Tai buvo tikrai pavasariškas vaizdas, kaip 
kad matydavome prieš karą kaime ar kokiame paveikslėlyje. 

Saulė pripildo žemę šilumos ir skaidrumo. Ji skleidžia savo šviesą ir 
šilumą taip pat ir mums gete. Tačiau į šį gražų vaizdelį įsirėžia mus su- 
panti spygliuotos vielos tvora. Net ir dailininkas savo lakia vaizduote ne- 
pajėgtų susieti tarytum iš pasakos atkeliavusio peizažo ir spygliuotos vie- 
los tvorų. 

Štai kodėl čionykščiame gyvenime nėra linksmybės, mūsų sielų sau- 
lės šviesa nepasiekia, o sėja nė truputėlio nedžiugina. Pilkos geto sienos 
sugeria kiekvieną spindulėlį, malonų garsą, kiekvieną džiaugsmo trupi- 
nėlį. Ir jei pasitaiko ištrūkti iš keturių geto sienų į miestą - dirbti ar su 
kokiu reikalu, geto pilkuma ir visa, kas joje slypi, vis vien be paliovos 
slegia širdį. 

Štai mes mieste stovime priešais įvairių medžiagų sandėlį. Atvykau 
čionai pasiimti popieriaus ir kieto kartono krovinio. Į varganą vežimą 
pakinkytas perkaręs arklys panašus į Mendelio Moicherio Sforimo kui- 
ną. Tas arklys stovi tartum pasinėręs į savo mintis ir dairosi tikėdamasis 
nugriebti kokią šiaudų ar šieno grįžtę. Jis nuo ryto nieko neėdęs. Žydas 
vežikas iš geto pasinėręs į tokias pat mintis ir dėl tokių pat priežasčių. 
Abu jie spokso į savo keleivį. „Viešpats atlygins ir gyvuliui, ir žmogui“, - 
prisimenu citatą iš Biblijos. 

Keliaujame į Šančius. Ten randame didžiulę krūvą medienos. „Gete 
nėra nė gabalėlio medžio, - sako vežikas. - Ir vargšų valgyklai, ir viešajai 
pirčiai reikia malkų. Jeigu jie leistų mums pasiimti truputį tų malkų, ku- 
rių čia tiek daug, tai būtų laimė“. 

Čia dirbančios žydės krauna į rietuves medieną, kuri vėliau bus siun- 
čiama į Vokietiją. Jos paima keletą pliauskų neštis su savimi į getą. Jei 
kartais prie geto vartų stovės mielaširdingi sargybiniai, jie neprieštaraus, 
kad tie menkniekiai būtų įnešti. Jei ne, malkos bus konfiskuotos. 

Tęsiame kelionę; pravažiuojame keletą vokiečių kareivinių. Vėl sutin- 
kame žydes, triūsiančias prie daugybės geležinkelio vagonų. Tarp jų yra 
mergaičių ir berniukų. Ant nugarų užsivertę jie nešioja plytas ir Žvyro 
maišus. Dar kasa žemę. Juos saugo rusų karo belaisvis su baltu raiščiu 

ant rankovės. Šitas bolševikas, kažkada iš lėktuvo mėtęs bombas ar 
sunkiosiomis patrankomis šaudęs į civilius žmones, „revoliuciniu“ būdu 
pasikeitė tiesiog per akimirksnį; jis pardavė savo tėvynę už lėkštę viralo. 
Raudoną vėliavą jis pakeitė į baltą raištį. Dabar jis - laisvas žmogus. 

Mūsų darbininkus verčia itin sunkiai dirbti; juos būtina prižiūrėti, 
tada jie netinginiausią. Vokiečiams reikia darbo, bet ne darbininkų. 

Šančių gatvėse ir alėjose vėl sutinkame žydaites. Jos vogčiomis užei- 
na pas žmones mėgindamos iškeisti senus drabužius į ką nors valgoma. 

Grįžtant į getą man pavyko dirstelėti į šios dienos laikraštį. Tai buvo 
tarsi naktis vidury baltos dienos. Žydas pavaizduotas viso pasaulio įvy- 
kių centre. Jo nosis ilga ir kumpa, šnervės juodos, iš jų trykšta nuodingos 
gleivės. Žydo akys į visas puses svaido raudonas liepsnas. Žydas padega 
visą pasaulį ir šis liepsnoja. 

Iš nuskustos žydo galvos auga du ilgi ragai. Jo veidas išsiviepęs vel- 
niška šypsena, virstančia pergalingu ir piktdžiugišku juoku. Ilgu liežuviu 
jis laižo ūsus, o nuo barzdos varva kraujas. Žydas žengia per žemynus ir 
vandenynus visur nešdamas ugnį ir pražūtį. Visi jam vergauja. Šiai vergi- 
jai reikia padaryti galą. Žmonijos priešas - amžinasis žydas — turi būti 
sunaikintas. 

Daugybę kartų esu matęs tokius klajojančio žydo atvaizdus knygose, 
laikraščiuose, pamfletuose. Ir kiekvienąkart mane apima siaubas. Mano 
siela rauda. Pasaulio Viešpatie, kodėl? Kodėl? 

Riedame vežimu miesto gatvėmis. Žiūriu į praeivius: jie skuba, vaikš- 
tinėja, stabteli prie kino afišų; kiti žvalgosi į parduotuvių vitrinas. Karo 
muziejaus sodelyje žmonės sėdi ant suoliukų, šildosi prieš saulę. Vienas 
jų skaito laikraštį. Įdomu, ar jis skaitė apie visam pasauliui grasinantį 
žydą. Tikriausiai galvoja, kad kasdien skaityti apie tuos žydus yra per 
daug. Visiškai teisinga būtų kartą ir visiems laikams su jais baigti. 

Pamenu, kad anais gerais laikais, kurie, žinoma, jau seniai praėję, 
mes taip pat abejingai ir nesidomėdami skaitydavome žinias apie kažkur 
už tamsių kalnų įvykusį žemės drebėjimą, nusinešusį daug tūkstančių au- 
kų, apie potvynį Kinijoje ar milijonų žudynes kažin kur toli toli. Šie žmo- 
nės, sėdintys skvere, irgi pasinėrę į savo reikalus. Tuo pat metu jie skaito 
žinias apie žydus getuose. Tą akimirką kiekviena kūno ląstele pajutau, 
kaip toli mes esame nuo šių žmonių kasdienių rūpesčių ir minčių. 

Tik aš vienas, sėdintis arklio traukiamame vežime, visa siela įsijaučiau 
į laikraščio pasakojimą apie žydą. Staiga vežimą pradėjo smarkiai kraty- 

ti: važiavome keliu, grįstu nelygiais aštriais akmenimis. Tolumoje buvo 
matyti getas. Viskas aplinkui taip, kaip buvę. Nubudau iš košmaro. 

Prie geto vartų, kaip visada, stovi policijos sargyba. Yra čia ir Ratni- 
kas. Patikrinę vežimą mus įleidžia. Visą likusią dienos dalį buvau kaip 
stabo ištiktas. Negalėjau atsikratyti įspūdžio, palikusio laikraštyje mestų 
kaltinimų ir juose slypinčio pavojaus mums. Lygiai taip pat negalėjau 
pamiršti, koks abejingas mūsų likimui buvo tas žmogus, sėdėjęs ant suo- 
liuko Kauno karo muziejaus sodelyje. 


1943, gegužės 7 


Šį rytą man pranešė, kad mane nori matyti Mileris, tad išėjau į mies- 
tą. Radau jį kabinete. Mandagiai pasisveikinęs jis pasakė, kad bus užda- 
ryta Žiežmarių darbo stovykla, kur gyvena apie 1000 žydų. Dalį žydų 
perkels į Pskovą, buvusią rusų teritoriją; kiti 400 bus atvežti į Kauno 
getą. Čia būtinai reikia papildomai darbininkų; miesto komisaras mėgi- 
no gauti kaip galima daugiau žydų, bet gavo tik 400. 

Šie žydai gaus darbo pagal savo profesijas. Maisto problema nesudė- 
tinga ir bus tuoj pat išspręsta. Vienintelė problema - butai. Kaip ją rei- 
kėtų spręsti? Čia Mileris paminėjo mūsų paruoštą planą, kai į Kauno 
getą turėjo atvykti 3000 žydų iš Vilniaus krašto. Dabar galima šiuo planu 
pasinaudoti ir apgyvendinti 400 žydų iš Žiežmarių. Mileris pageidauja, 
kad šie žydai iš pradžių pabūtų karantine. Jie turėtų atvykti po šešių ar 
septynių dienų. 

Trečiadienį Hermanas vyksta į Žiežmarius pranešti stovyklos gyven- 
tojams apie jų perkėlimą į Kauną. Mileris turįs skubiai vykti į Berlyną 
aštuonioms dienoms. Kai jo nebus, už perkėlimą bus atsakingi Herma- 
nas ir Gilovas. Gali kilti kai kurių sunkumų su transportu, bet ši proble- 
ma bus išspręsta. 

Aš pasakiau Mileriui, kad būtų labai gerai, jei į Žiežmarius vyktų ir 
vienas iš mūsų žmonių, kuris įtikintų žydus, kad juos iš tiesų veža į Kau- 
no getą. Kitaip jie ims įsivaizduoti visokius dalykus. Butų reikalais mes 
pasirūpinsime. Pirmiausia pasiūliau juos apgyvendinti Lituanikos kino 
teatre. Išnaikinę utėles ir apšvarinę drabužius, po truputį išskirstysime 
juos į butus. Pirmuoju laikotarpiu jie gaus maistą iš vargšų valgyklos. 

Tada Mileris paklausė, kas tas žmogus, uždraudęs panaudoti Litua- 
nikos kino teatro pastatą žydams apgyvendinti. Atsakiau, kad įsakymą 

davė geto komendantas, nes ten yra kino projektorių. Bet dabar jie jau 
išvežti. 

Mileris liepė man tučtuojau grįžti į getą. Pasakė atvyksiąs vėliau ir 
mes kartu apžiūrėsime Lituanikos kino teatro patalpas. 

Išėjau iš Milerio kabineto nustebęs ir susijaudinęs. Jo balsas ir into- 
nacija įtikino mane, kad šį kartą perkėlimo planas - ne apgaulė. Žino- 
ma, po Panerių žudynių tai menka paguoda, ypač dabar, kai getą slegia 
didelė baimė dėl mūsų likimo, kai daugelis yra tikri, kad viskas prarasta, 
nes visi getai bus likviduoti kaip Varšuvos getas. 

Nusiteikusieji optimistiškai galvoja, kad vokiečiai nenaikins visų Žy- 
dų, nes jiems būtina atsižvelgti į Vakarų viešąją nuomonę. Tačiau jie klysta 
ir šitai įrodo Varšuvos geto likimas: šį getą sunaikino, nors žydai aktyviai 
priešinosi ir daugelis lenkų juos rėmė. Nuotaika getuose kasdien darosi 
vis niūresnė. Dabar net mūsų geto bendruomenės veikėjus apėmė bai- 
mė, ir Taryboje girdėti kalbos apie žudynių mašiną, grasinančią mums 
neišvengiama pražūtimi. Nėra jokios vilties išlikti. 

Reikia pažymėti, kad priešingai nei kitais kartais, šį sykį geto vadovy- 
bė rimtai nerimauja. Tačiau žmonės nėra galutinai pasidavę nevilčiai. Jie 
nežino apie artėjančią grėsmę. Kita vertus, mes Taryboje nujaučiame ar- 
tėjantį galą. 

Pagal vyraujančias nuotaikas, Milerio papasakota naujiena apie 400 
žydų atvykimą į getą yra gera žinia. Dėl Žiežmarių stovyklos esame paty- 
rę daugybę bėdų. Neseniai tenai buvo išvežta moterų, senių ir vaikų. 
Sąlygos stovykloje nepaprastai sunkios. Visi jos gyventojai privalo kiek- 
vieną rytą eiti į darbą. Niekam neleidžiama dieną pasilikti stovykloje. 
Net šešerių metų vaikai surenkami grupėmis ir eina dirbti prie kelio sta- 
tybos. Mums pavyko nusiųsti stovyklos gyventojams pagalbos - vaistų, 
medpadžių, patalynės ir kita. Tačiau kartu mums uždrausta palaikyti bet 
kokius tiesioginius ryšius su šia stovykla. 

Dabar, pasirodo, stovykla bus uždaryta. Jos gyventojus perveš į Psko- 
vą, netoli fronto linijos. Tie 400 čia atvykti turinčių žydų gali likti gyvi. 
Juo greičiau jie atvyks, juo geriau. 

Nuskubėjau į Tarybą papasakoti gerų žinių ir ruoštis Milerio vizitui į 
Lituaniką. 

Mileris atvyko į getą netrukus, ir aš, net nespėjęs sutikti Tarybos na- 
rių, nuėjau su Hiršeliu Levinu į kino teatro pastatą. Netrukus atsirado 

Mileris. Jis apsižvalgė ir nusprendė, kad vieta tinkama apgyvendinti 400 
žydų. Pakartojo reikalavimą, kad mes privalome užtikrinti gerą sanitari- 
nę būklę ir, be to, turime surasti papildomo ploto, jei kartais Lituanikos 
salės nepakaktų. Vėl paprašiau Milerio leisti vienam iš mūsų vykti į Žiež- 
marių stovyklą, kad žydai negalvotų, jog juos išveža ten, iš kur niekas 
negrįžta. „Tu važiuosi su mumis“, - atsakė Mileris. Jis vėl pranešė apie 
savo būsimąją kelionę į Berlyną, truksiančią aštuonias dienas. Jam grį- 
žus Žiežmarių žydų reikalais bus pasirūpinta. 

Kai Mileris išvyko į miestą, Taryba sudarė komitetą iš butų, sociali- 
nės pagalbos skyrių ir žydų policijos atstovų; ji įpareigojo reikiamai pasi- 
ruošti 400 žydų iš Žiežmarių priimti. 

Vakar mūsų darbo skyriaus sekretorius Goldmanas pateko į nema- 
lonią, getui būdingą istoriją. Jis išėjo iš įstaigos antrą valandą dienos ir 
pasuko į dirbtuves, kur buvo atidavęs pataisyti (išversti) savo seną paltą. 
Trečią valandą paltas buvo gatavas. 

Goldmanas apsivilko paltą ir nuėjo namo. Jau buvo netoli namų prie 
geto vartų, kai jį sustabdė Ratnikas, lietuvių policijos karininkas. Jis pa- 
klausė, kodėl Goldmanas nenešiojąs ant palto geltonojo ženklo. Pasiro- 
do, Goldmanas užmiršo prisiūti tą ženklą prie išversto palto. Kadangi jį 
sulaikė prie geto vartų, Ratnikas apkaltino jį mėginimu išeiti į miestą be 
geltonojo ženklo. Po to apieškojo ir rado 2000 markių, moterišką ranki- 
nį laikrodį, tikriausiai auksinį, ir mažą bloknotą. 

Ratniko veidas švytėjo iš pasitenkinimo: jis sulaikė tikrą juodosios 
rinkos spekuliantą. Todėl jis nuvedė Goldmaną į geto komendanto būs- 
tinę, iš kur jis buvo perkeltas į gestapą. 

Mums pranešė apie įvykį vakar. Visi labai sunerimome. Paaiškėjo, 
kad Goldmano kišenėje rastus pinigus surinko Tarybos darbo skyrius iš 
įvairių brigadų; jie buvo skirti geto vargšams. Tuo metu labdaros draugi- 
ja Ezra buvo paskelbusi prašymą aukoti pinigus geto skurstantiesiems.! 
Goldmanas turėjo surinktus pinigus perduoti moterims, aktyviai daly- 
vaujančioms toje draugijoje. 

Goldmano užrašų knygutės lapeliuose buvo svarbesnių dalykų: sura- 
šyti labdaros aukotojai, įnašų dydis ir vardai vargšų, gavusių finansinę 
paramą. Buvo ten ir įrašų apie „dovanas“ įvairiems vokiečių pareigū- 
nams. Geto gyventojams, kaip Žinoma, uždrausta turėti pinigų, tuo la- 
biau rinkti aukas ar teikti dovanas. Tad visas reikalas tapo gana keblus. 

Vėliau sužinojome, kad vedamas į gestapą Goldmanas sugebėjo iš- 
mesti knygutę su įkalčiais. Sargybinis pakėlė bloknotą, bet jam buvo pa- 
žadėta „dovana“ ir jis sutiko tylėti. 

Iš gestapo Goldmaną perkėlė į centrinį Kauno kalėjimą. Geto ko- 
mendanto būstinėje per tardymą jis sakė pinigus gavęs, kai pardavė pal- 
tą ir batų porą tokiam Frydmanui, kurio anksčiau nepažinojo; be to, jis 
tvirtino nežinąs ir to Frydmano adreso. Tokia prekyba taip pat draudžia- 
ma, bet tai geriau negu piniginė rinkliava gete. Savaime suprantama, 
mes tučtuojau nuskubėjome pas Lipcerį prašyti jo pagalbos. 

Šiandien Goldmaną išleido iš kalėjimo. Jis ir toliau aiškino, kad par- 
davė kelis daiktus norėdamas prasimaitinti, kad neketino eiti į miestą, o 
traukė į namus, esančius greta geto vartų, kad jo paltą išvertė ir jis netu- 
rėjo laiko prisiūti prie išverstosios pusės geltonojo ženklo. Goldmanas 
papasakojo, kad kalėjime jį sumušė lietuvių policininkai. Kaip lengva 
gete patekti į bėdą, net jeigu ir stengiesi neįkliūti. 

Vakare, 6 valandą, į Tarybos būstinę atvyko Mileris. Kilo triukšmas: 
šiandien aerodrome trūko darbininkų. Hermanas iš vokiečių darbo tar- 
nybos irgi skundėsi šiandien darbininkų stygiumi. Mileris įspėjo, kad jei 
rytoj aerodrome trūks darbininkų, jis atves vokiečių policiją, kuri per 
keturiasdešimt aštuonias valandas apvers getą aukštyn kojomis. Vokie- 
čių policininkai varys Žmones iš namų. 

Mileris buvo nepatenkintas ir dėl kitko: darbo brigadų vadovai nesu- 
geba savo brigadose palaikyti minimalios drausmės; jie net nepajėgia 
savo darbininkų vesti miesto gatvėmis taip, kaip reikalaujama. Todėl dar- 
bo brigadų vadovai privalo sekmadienio rytą, 6 val. 30 min., atvykti į 
aikštę prie geto vartų. Iš ten jie kaip speciali darbo brigada žygiuos į 
aerodromą. Brigadų vadovai turės šitaip dirbti paprastais darbininkais 
kiekvieną sekmadienį, kol sugebės nuvesti per miestą savo brigadas pagal 
nustatytą tvarką. 

Vakare atvyko jaunuolis iš Vilniaus geto. Jis perdavė linkėjimus nuo 
savo gimtojo miesto geto. Dar pasakojo mums, kad nuotaikos gete labai 
niūrios. Tenykščiai žydai bijo vienas kito. Jie bijo įskundimų. Gensas el- 
giasi kaip Žiaurus tironas. Murerio vadovaujama valdžia nuolat kamuoja 
geto gyventojus. Žmonės Vilniaus gete taip pat įsitikinę, kad sparčiai 
artėja lemiamas geto gyvenimo etapas. Jie rengiasi bėgti į mišką ir ieško- 
ti prieglobsčio pas ūkininkus. Nebetiki vokiečių valdžios pažadais, kad 
Panerių įvykiai nepasikartos. 

Tos pačios nuotaikos vyrauja ir Kauno gete. Mes nebetikime, kad dar- 
bas mus išgelbės. Zemė po mūsų kojomis ima svyruoti. 

! Ezra - geto paramos draugija, įsteigta kelių žydų moterų, iš jų Mirjamos Šor ir po- 
nios Krumer. Jos rinko pinigus ir daiktus, kuriuos išdalydavo vargšams. Žodis ezra 
kilęs iš hebrajiško daiktavardžio, reiškiančio pagalbą. Nei Šor, nei Krumer karo pabai- 
gos nesulaukė. 

Krito Tunisas ir Bizerta. Šią žinią perdavė radijas, getas sutiko ją su 
džiaugsmu, tačiau ir susirūpinęs. Be abejo, tai reikšmingas sąjungininkų 
karinis laimėjimas. Ši pergalė artina sėkmingą karo pabaigą. Londonas 
ir Vašingtonas džiūgauja. Mintyse mes regime pergalingus paradus. Mūsų 
širdyse ataidi melodija „Dieve, saugok karalių“. Įsivaizduojame minią, 
kuri Niujorke, Taims skvere, graibsto specialią laikraščio laidą, jaučia- 
me, kaip pagyvėjo darbas Vašingtono Baltuosiuose rūmuose. Apsvaigę 
iš laimės gaudome žinias apie sveikinimo telegramas, Stalino pasiųstas 
Didžiosios Britanijos karaliui ir Jungtinių Valstijų prezidentui. Tarsi ma- 
tome, kaip įvairių šalių pasiuntiniai skuba perduoti savo vyriausybių 
sveikinimus sąjungininkų kariuomenės pergalės proga. 

Mums nesvetimi išgyvenimai, apėmę laisvojo pasaulio tautas. Tačiau 
šiandien mūsų mintys skrieja pas sionizmo ir žydų vadovus už vandeny- 
no. Dar vienas kontinentas išvaduotas nuo piktosios jėgos valdžios. Toje 
pasaulio dalyje nebesilies žydų kraujas. 

Esame tikri, kad šiandien žydų vadovai laisvajame pasaulyje prisime- 

'na mus, tebesančius vergijoje ir pasmerktus sunaikinti. Kiekvieną dieną 
mus gali ištikti kažkas baisaus. Ko mes dar nepadarėme, kad sušvelnin- 
tume piktąjį nuosprendį? Atgaila, malda ir gailestingumas. Tačiau tai 
negelbėjo. Romoje Šventasis Sostas paskelbė popiežiaus bulę, kurioje 
kunigų prašoma skelbti ganomiesiems krikščionišką moralę. Vardan Die- 
vo Tėvo, Sūnaus ir Šventosios Dvasios: liaukitės lieję žydų kraują! Bet 
tautų ir jų dvasinių vadovų balsai tebelieka šaukiančiais tyruose. 

Nepaisant siaubingų kurstymų prieš mus, kybančio virš galvos pavo- 
jaus, širdyje puoselėjame vilties kibirkštėlę: priešo jėgos laikosi nebe taip 
tvirtai kaip anksčiau. Jis sverdėja ir gali griūti bet kurią dieną. Kiekvie- 
name rūsyje ir slėptuvėje, kiekviename kalėjime ir už visų užtvarų dau- 
gybės engiamųjų širdys kupinos pakilaus džiugesio. Jie šaukia balsu: 
„Laisvės valanda sparčiai artinasi!“ 

Tačiau liūdesys neapleidžia mūsų sielų. Ginkluoti šunsnukiai bjau- 
resni negu paprastai. Šiandien atvirai džiūgavome, bet mūsų širdys rau- 
da. Kad tik netektų mums savo krauju mokėti už priešo pralaimėjimą 
Afrikoje. 

Po to atėjo žinia, kiekvieną privertusi suvirpėti: į getą atvyko Štiucas 
ir pasuko į geto komendanto būstinę. Netrukus buvo duotas įsakymas į 
geto komendantūrą pristatyti ponią Zon su dviem mažais vaikais. Prieš 
kelias dienas jaunuolis, pavarde Zonas, buvo suimtas ir nuvestas į gesta- 
pą. Jis dirbo patalpoje, kur gyvena vokietės telefonistės. Iš mažo sandė- 
čiupo jį su įkalčiais, besinešantį kepalą duonos ir tris kiaušinius. Po to 
nuvedė į gestapą, kur jis prisipažino. Zonas aiškino paėmęs truputį maisto 
savo dviem mažiems vaikams. Ir štai išveža jo žmoną ir vaikus. Juos nu- 
vežė tiesiai į Devintąjį fortą ir nužudė drauge su šeimos galva. 

Tą patį rytą toje pačioje vietoje buvo nužudytas ir jaunuolis, pavarde 
Lansevičius. Jis dirbo grūdų sandėlyje ir iš ten pasiėmė tris kilogramus 
rugių. Jį suėmė ir nuvedė į gestapą. Šiandien už savo poelgį jis sumokėjo 
gyvybe. Didžiulė grėsminga banga ritasi per mus ir nusitempia su savimi 
aukas. 

Pamenu istoriją, kurią man vaikystėje pasakodavo senelis. Kiekvieną 
pavasarį, kai vis skaisčiau ir šilčiau šviečia saulė, per miestelį tekanti upė 
nusineša penkias ar šešias aukas. Aš vaikiškai klausdavau senelio: „Jei- 
gu taip būna kiekvieną pavasarį, kodėl žmonės nepasisaugo? Kodėl jie 
eina prie upės?“ „To negalima įveikti, vaikeli, - sakydavo senelis. — Pa- 
vasario srovė įtraukia aukas. Nėra būdo šito išvengti“. Tas pats vyksta ir 
šiandien su mumis. Mūsų gyvenamas laikas nusineša aukas, o mes bejė- 
giškai stebime. 

Baimės gete daug. Negaišdami laiko ėmėmės visų būtinų atsargumo 
priemonių: visoms darbo brigadoms duotos instrukcijos elgtis atsargiai, 
nes šiandien = bloga diena. Gestapas išvežė į Devintąjį fortą visą šeimą. 
Prašom, būkite atsargūs! Nesineškite su savimi jokių daiktų ar maisto. 
Jie tikrins prie geto vartų visus dvigubai kruopščiau. 

Nuėjau pas Milerį į miesto komisaro įstaigą. Papasakojau, kad mums 
netiekiama oda darbininkų avalynei siūti. Negalime net suplyšusių batų 
pataisyti. Darbininkai kasdien pėsčiomis eina į darbo vietą nuo dešim- 
ties iki dvidešimties kilometrų apsiavę suplyšusiais batais. Mileris kartu 
su manimi nuėjo pas odos pramonės vadovą miesto komisaro admini- 

stracijoje. Pasakė jam, kad tūkstančiai žydų dirba vokiečių karo pramonėje 
ir eina dešimtis kilometrų iki savo darbo vietų. Jie privalo gauti medpa- 
džius. Tam reikalinga oda. Odos pramonės vadovas pritarė ir pasirašė 
reikiamus leidimus. 

Šiandien buvo gera diena, pagalvojau pats sau; be to, dar ir šilta. Šeš- 
tadienis. Maniau, kad anksčiau grįšiu namo į getą. Šeštadieniais po pie- 
tų gete nebedirbama. Susitiksiu su draugais ir bičiuliais. Be to, yra gerų 
žinių iš Tuniso ir Bizertos. 

Pakeliui į getą sutinku žydų policininką. Jis sako: „Gestapas išvežė iš 
geto į Devintąjį fortą visą šeimą. Būkite atsargus!“ Mano nuotaika tuoj 
pat sugedo. Patikrinau savo kišenes, ar nėra ten kokių draudžiamų daiktų. 

Prie geto vartų ramu. Policininkas, saugantis vartus, paklausė, ar ne- 
sinešu draudžiamų daiktų. Patikinau jį, kad nieko neturiu, ir praėjau ap- 
žiūrą. Getą ir Tarybos būstinę radau apimtus nerimo. Penkios aukos - ir 
joms atsvara tik viena gera žinia, viena maloni akimirka. 

Jau kurį laiką Tarybos nariai kalbėjo apie būtinumą surengti dr. El- 
keso ir Lietuvos apsauginės srities komendanto Josto susitikimą. Tai la- 
bai nelengva. Visos mūsų pastangos susisiekti su juo per mūsų draugus 
lietuvius nieko nedavė. Neseniai dr. Elkesas per žydų darbo brigados 
vadovą užmezgė ryšį su ankstesnių laikų pažįstamu, vokiečiu teisininku 
Luku, dabar vokiečių teismo Kaune teisėju. Luko kaimynas - kitas dr. El- 
keso draugas, Štrauchas. Dr. Elkesas norėjo pasinaudoti Štraucho pa- 
galba ir susisiekti su generolu Jostu. 

Lukas sutiko pasimatyti su dr. Elkesu Marvelėje, Kauno priemiestyje. 
Tai ūkis, kuriame žydai ateina dirbti žemės ūkio darbų. Ten šis susitiki- 
mas nesukels nereikalingo smalsumo. Tiek Lukas, tiek dr. Elkesas yra 
nuolat stebimi. Vokiečių teisėjas, vilkintis nacių uniforma, pažįstamų yra 
laikomas ištikimu partijos nariu, kurio darbas - vykdyti nacistinį teisin- 
gumą. Susitikimas su dr. Elkesu nepataisomai suteptų tokio asmens re- 
putaciją ir pakenktų jo padėčiai. 

Dr. Elkesą taip pat nuolat stebi vokiečių pareigūnai. Jis yra Tarybos 
pirmininkas - tai aukščiausia valdžia gete, ir kiekvienas jo krustelėjimas, 
net veido išraiška veikia geto žmones. Jam būtų neįmanomas susitiki- 
mas Marvelėje. 

Todėl mes ieškojome tinkamesnės vietos susitikti dviem senų laikų 
draugams. Galvojome apie amatų mokyklą, įsikūrusią geto pakraštyje, 
tačiau Lukas tam nepritarė. Galų gale Lukas pasiūlė surengti susitikimą 
jo paties bute, prestižinėje Kauno dalyje: jis tvirtino, kad niekas nejįtars, 
esą vokietis teisėjas pasikvietęs į namus žydą. Luko butas yra priešais 
miesto sveikatos skyriaus vadovybės patalpas, tad, jei kartais apie susiti- 
kimą būtų sužinota, galima aiškinti, jog dr. Elkesas apsirikęs įėjo į Luko 
butą. 

Sutarta, kad susitikimas įvyks dieną, 12 val. 20 min. Kartu su dr. El- 
kesu kaip priedanga eis geto vaistinės vedėjas Srebnickis. 

Numatytą valandą mes - dr. Elkesas, Srebnickis ir aš - arklio tempia- 
mu vežimu atvykome prie Kanto ir Kęstučio gatvių kampo. Srebnickis 
nuėjo savais keliais, o dr. Elkesas ir aš įėjome į namą, kur gyvena Lukas. 
Palydėjau dr. Elkesą iki pat Luko buto - taip pageidavo dr. Elkesas. Pa- 
spaudžiau skambutį ir durys atsidarė. Tučtuojau nulipau laiptais žemyn 
ir laukiau gatvėje. Po pusės valandos dr. Elkesas grįžo. Atrodė, kad po- 
kalbis su buvusiu draugu jį labai sujaudino. 

Štai ką dr. Elkesas papasakojo apie šį susitikimą. Buvo pietų metas. 
Stalas buvo padengtas ir dr. Elkesui. Lukas šiltai pasisveikino ir pakvie- 
tė prie stalo. Dr. Elkesas sėdėjo priešais didelį veidrodį, kuriame regėjo 
nepakartojamą vaizdą: Lukas, vokiečių teismo Kaune teisėjas, apsivil- 
kęs nacių uniforma su svastika ant rankovės, sėdėjo už stalo priešais Žy- 
dą dr. Elkesą su ant drabužių tiek iš priekio, tiek iš nugaros prisiūtu gel- 
tonuoju ženklu. 

Lukas pripylė dvi taures vyno ir pakėlė savąją: „Už geresnius laikus“. 
Dr. Elkesas taip pat pakėlė taurę, bet neprisivertė pakartoti šeimininko 
tosto, nes Lukui negali būti geresnių laikų kaip šie. Todėl dr. Elkesas 
apsiribojo kuklesniu tostu: „Už šių namų laimę ir gerovę“. Ši neįtikima 
scena atsispindėjo veidrodyje ir neišdildomai įsirėžė dr. Elkesui į atmintį. 

Apie pačią susitikimo esmę: Štrauchas, geras Luko draugas, yra Rytų 
Prūsijoje ir nedažnai atvyksta į Kauną. Pats Lukas neturi jokių ryšių su 
Jostu. Jei pavyks, Lukas kreipsis į Štrauchą ir perduos dr. Elkeso prašy- 
mą. Lukas žino, kad Štrauchas pagarbiai žiūri į dr. Elkesą, ir yra tikras, 
kad Štrauchas pamėgins įvykdyti prašymą užmegzti ryšį su generolu Jostu. 

Apie mus ir mūsų problemas Lukas žino mažai. Jį pasiekiančioje infor- 
macijoje žydų klausimu nėra jokių gandų apie getą. Priešingai, apie getą 
jis girdėjęs kalbant tik gerai. Jis pasiryžęs pagelbėti mums, kuo gali. 

Pasukome namo, į getą. Saulė skleidė šilumą ir šviesą. Atėjo pavasa- 
ris. Mes niekur neskubėjome. Važiuodamas vežimu užsisvajojau: „Kad 
taip mums leistų riedėti šiuo vežimu toli toli - būtume laimingi. Jei tik 
galėtume ištrūkti iš čia — iš geto, iš už tvoros, iš nesibaigiančių kančių“. 
Saldžios svajos, išgaruojančios vos tik susidūri su žiauria tikrove. Taip 
privažiavome geto vartus. 

Šią dieną buvo daug naujienų, ir gerų. Popiet į Tarybos būstinę atėjo 
Lipceris ir papasakojo, kad gestape vyko ilgas pasitarimas. Jame dalyva- 
vo atstovai iš Rygos ir Berlyno, taip pat aukštas gestapo pareigūnas. Kal- 
bėta apie žydus. Po kelias valandas trukusio posėdžio Šmicas, Štiucas ir 
dar keli ten buvusieji pasakė Lipceriui, kad nutarta daugiau „akcijų“ ne- 
berengti ir žydai nebebus žudomi. Jie pažadėjo Lipceriui, kad nuo šiol ir 
jis, ir kiti žydai gali gyventi ramiai. Žydai privalo dirbti ir vengti spekuliaci- 
jos ar kito panašaus užsiėmimo - tada jiems neatsitiks nieko bloga. 

Lipceris įsitikinęs, kad taip yra iš tiesų. Buvo gerai nusiteikęs ir pa- 
prašė Tarybos narių atnešti butelį degtinės tam įvykiui atšvęsti. Neužmiršo 
ir pats savęs: „Matot, kaip aš stengiuosi Tarybos labui; jūs per menkai 
vertinate mano darbą“. Žinia greitai pasklido po getą ir žmonių veidai 
nušvito. Jie sakė vienas kitam: „Vadinasi, mes liksime gyvi, ištversime 
visus vargus ir sunkumus“. 

Tą pačią dieną gete pasklido dar viena naujiena: Natkinas turįs žmo- 
ną krikščionę, gyvenančią Berlyne. Laiške vyrui ji parašė, kad sprendžiant 
iš ją pasiekiančių gandų, žydai netolimoje ateityje galį tikėtis geresnių 
laikų. Dar trupinėlis informacijos. Miunchene, o gal Berlyne, įvyko na- 
cių partijos vadovų suvažiavimas. Jie aptarė žydų problemą. Ten išryškė- 
jo skirtingos nuomonės dėl žydų likimo Vokietijoje ir okupuotose teri- 
torijose. Sutarta nutraukti žydų naikinimą. 

Tokios žinios ir įvairūs gandai paskleidė gete gerą nuotaiką. Mums 
atrodo, kad stebuklas, kurio taip ilgai laukėme, pagaliau įvyko. Senojoje 
geto dalyje žmonės glėbesčiuojasi ir bučiuoja vienas kitą. 

Šiandien popiet Rabinovičius pasakojo mums savo įspūdžius apie 
Žiežmarių darbo stovyklą, kurioje jis lankėsi kartu su vokiečių darbo 
tarnybos vadovu Hermanu. Rabinovičius pasakė, kad stovykloje yra apie 
1200 žydų, iš jų 180 vaikų ir daug senių. Stovyklos gyventojai suvežti iš 
Ašmenos ir kitų mažų Vilniaus krašto miestelių. Kelių statybos bendro- 
vės vadovybė, kurios žinioje yra stovykla, davė nurodymą perkelti dalį 
gyventojų į Pskovą ir kitas vietas. Kauno miesto komisaras Krameris pasi- 

ryžęs 400 žydų perkelti iš Žiežmarių į Kauno getą, nes čia trūksta darbo 
jėgos. Tačiau gali būti, kad praeis kelios savaitės, kol jie bus atvežti. 

Sąlygos Žiežmarių stovykloje labai sunkios. Visi gyventojai nuo dvy- 
likos metų amžiaus privalo eiti į darbą. Jie dirba prie kelio statybos ir 
gyvena lūšnose baisiomis sąlygomis. Daugelis norėtų atvykti į Kauno ge- 
tą, nepaisant gyvų prisiminimų apie Panerių žudynes. Žodis „Kaunas“ 
jiems kelia baimę. 

Žiežmariuose paaiškėjo detalės apie žydų darbo stovyklą Vievyje. Ten 
gyventojai taip pat sunkiai dirba prie kelio statybos. Prieš kelias dienas 
Vievyje įvyko incidentas: keli žydų jaunuoliai pabėgo iš stovyklos ir pasi- 
slėpė miške. Kai jau nebegalėjo ištverti, nusprendė grįžti į stovyklą. Kai 
prisiartino prie vartų, sargyba ėmė į juos šaudyti. Jaunuoliai atsakė tuo 
pačiu, per susišaudymą du iš jų žuvo. Dabar stovykla sukaustyta baimės. 
Žydai bijo vokiečių represijų. 

Vakare į getą atvyko Szitelni, Palemono darbo brigados vadovas. Be 
kelių žydų darbininkų iš Kauno, Palemono durpyno stovykloje dirba Vil- 
niaus geto žydai. Szitelni kaip darbo brigados vadovas dažnai lankosi 
Kaune ir Vilniuje. Jis atveža mums linkėjimų nuo Vilniaus geto gyvento- 
jų ir mūsų naujienas perpasakoja jiems. 

Sprendžiant iš Szitelni įspūdžių, nuotaika Vilniaus gete niūri. Po Pa- 
nerių žudynių Žmones slegia neviltis. Jaunimas bėga į miškus. Jie jau 
nebetiki vokiečių pažadais, kad tokie dalykai nepasikartos. Negana to, 
vienas uolus pareigūnas iš miesto komisaro administracijos kamuoja žy- 
dus dažnomis kratomis namuose. Sąlygos gete kasdien blogėja. Vokiečių 
valdžiai talkina geto Taryba, vadovaujama Deslerio.! Žydai atsidūrę lyg 
tarp kūjo ir priekalo: iš vienos pusės — vokiečių valdžia, iš kitos — savi 
geto valdytojai žydai. Neseniai žydus gete sučiupo nešančius ginklus. Tai 
rodo, kad Vilniaus geto žmonės rengiasi bet kokiems galimiems įvykiams. 

Rabinovičiaus pasakojimas apie sąlygas Žiežmarių stovykloje ir Szi- 
telni įspūdžiai iš Vilniaus ir Vievio gerokai nuliūdino Tarybos narius, 
nurimusius ir padrąsintus žinių (ar gandų) apie artėjantį išsigelbėjimą. 
"Tačiau, matyt, pesimistiškos nuotaikos apėmę tik Tarybą, nes jos nariai — 
žmonės, pasižymintys šaltu protu ir linkę kiekvieną gerą žinią priimti su 
tam tikru skepticizmu. Didžioji geto gyventojų dauguma nesužinojo apie 
situaciją Vilniaus gete, ir todėl visi pasinėrę į svajones apie geresnes at- 
eities dienas. 

Savaime suprantama, maloniau gauti raminamus pažadus negu klau- 
sytis grasinimų ir žiaurių įsakymų. Žinią apie pasitarimo gestape rezul- 
tatus mes priėmėme su neabejotinu pasitenkinimu. Tačiau negalime bū- 
ti tikri, kad pranešimas, esą vokiečiai liepę nutraukti žydų žudynes, bus 
iš tiesų kada nors įgyvendintas. 


1! Desleris Vilniuje buvo ne Žydų tarybos pirmininkas, o žydų policijos vado pa- 
vaduotojas. Gete jis turėjo didelę valdžią ir jo ten labai bijojo. 

Prieš tris dienas telefonu gavome iš Milerio nurodymą atsiųsti į mies- 
to komisaro įstaigą penkiolika, vėliau jau keturiasdešimt, žydų polici- 
ninkų miesto komisaro žinion. Į mano klausimą, ką jie turės daryti, Mi- 
leris atrėžė trumpai: „Policijos darbas“. 

Keistą Milerio potvarkį perdaviau geto žydų policijos vadui. Tai pir- 
mas toks įsakymas. Retkarčiais žydų policininkai iškviečiami specialioms 
užduotims aerodrome, ypač kai trūksta darbininkų. Tačiau šiandien mes 
negalime susigaudyti, koks šio kvietimo tikslas. 

Pusę vienuoliktos vakare sutikau labai susirūpinusį Margolį. Jis pa- 
klausė, ar man pranešė penkiolikos policininkų mobilizavimo priežastį. 
Jo nuomone, aš turėjęs būti atkaklesnis ir sužinoti, ko iš jų reikia. Atsa- 
kiau, kad jei Mileris davė įsakymą, nėra ko bijoti. Tačiau vis dėlto ir pats 
nerimavau. Mes gete jau esame buvę žiauriai nubausti. Dar nepamiršo- 
me 534 jaunų žmonių atvejo.! Gal čia vėl panaši apgaulė? 

Užvakar penkiolika žydų policininkų išžygiavo pro geto vartus ir ly- 
giai 7 val. 30 min. atvyko į miesto komisaro būstinę. Vėliau paaiškėjo, 
kad jiems skyrė specialią užduotį padėti vokiečių ir lietuvių policinin- 
kams jėga iškraustyti nemažai gyventojų lietuvių iš jų namų. 

Į Kauną, taip pat į kitus Lietuvos miestus ir kaimus neseniai atvyko 
gana daug vokiečių šeimų. Oficialiai tą kraustymąsi paaiškino tuo, kad 
šių šeimų namai sugriauti per antskrydžius ir dabar jos priverstos ieškoti 
prieglobsčio Lietuvoje. Bet iš tikrųjų tai pavyzdys, kaip vokiečiai koloni- 
zuoja svetimą kraštą. Kai vokiečiai atvyksta į Kauną, miesto komisaro 
administracijos butų skyrius duoda jiems butą. Tie vokiečiams apsigy- 
venti skiriami butai priklauso lietuvių šeimoms, kurių sūnūs, paimti į 
vokiečių kariuomenę, vėliau pabėgo ir dabar slapstosi. Kitais atvejais 
butai yra tuose kvartaluose, kur ilgą laiką gyveno daugiausia vokiečiai. 

Kai kiekviena nauja vokiečių šeima kraustosi į jai paskirtą butą, ją 
lydi keturi policininkai: vienas vokietis, vienas lietuvis ir du žydai. Šio 
ketverto užduotis yra iškelti iš buto teisėtus gyventojus (lenkus ar lietu- 
vius) ir įkurdinti vietoj jų naujuosius „savininkus“. Be to, policininkai 
įpareigoti atimti baldus ir kitus namų apyvokos reikmenis iš tų lenkų ar 
lietuvių šeimų, kurių mobilizuotieji sūnūs atsisako vykti į vokiečių ka- 
riuomenę; daiktus policininkai gabena į tam specialiai skirtus surinkimo 
punktus. Ir priešingai, kai kraustoma šeima iš vokiško kvartalo, baldai ir 
rakandai nerekvizuojami. 

Butų užgrobimo procedūra atrodo taip: prie namo, kur yra rekvizuo- 
ti skirtas butas, privažiuoja sunkvežimis su naujaisiais gyventojais vokie- 
čiais ir keturiais policininkais. Tada policininkai įeina į butą ir paskelbia 
ten gyvenantiems, kad jie turi per dvi ar tris valandas išvykti. Jeigu jie 
palieka butą tuojau pat, jiems leidžiama pasiimti trisdešimt ar keturias- 
dešimt kilogramų mantos. Jokios kitos gyvenamosios patalpos jiems ne- 
siūloma. 

Paprastai žydų policininkams tenka būti vertėjais, nes jie moka ir lie- 
tuvių, ir vokiečių kalbą. Gyventojai dažniausiai maldauja policininkus 
atšaukti įsakymą dėl iškeldinimo ar atidėti jo vykdymą. Visa tai negelbs- 
ti, ir žmonės iškeldinami. Dauguma daiktų išmetami lauk. Tačiau baldus 
sukrauna į sunkvežimį, kuriuo vėliau jie nuvežami į surinkimo punktus 
Vilijampolėje ir Šančiuose. 

Lietuvių raudos ir maldavimai skiriami žydų policininkams, visų pir- 
ma todėl, kad žydai supranta gyventojų kalbą ir kad žydai laikomi ne tik 
vertėjais, bet ir įsakinėtojais. Kita žydų policininkų užduotis yra prižiū- 
rėti lietuvius policininkus, kad jie nevogtų senųjų gyventojų mantos. 

Miesto komisaro administracija rekvizuodama lenkų butus įgijo neblo- 
gos patirties. Dažniausiai konfiskaciją vykdo vokiečių policininkai. Jie 
įpratę konfiskuojamas vertybes gabenti ne į surinkimo vietas, bet į savo 
butus. 

Tuose butuose, kur ankstesnių gyventojų baldai ir vertybės negro- 
biamos, policininkai duoda įsakymą tučtuojau patuštinti butą ir pateikia 
naujos gyvenamosios patalpos adresą kur nors tolimame rajone. Polici- 
ninkai nedelsdami pradeda nešti baldus ir kitus vertingus daiktus. 

Visas šis reikalas, kaip ir žydų policininkų dalyvavimas jame, mums 
visiškai nepatinka. Žydų policininkų pasirodymas užgrobiamuose lietu- 
vių gyventojų butuose jau sukėlė piktas lietuvių reakcijas. Kai kurie iš jų 

manė, kad specialus žydų policijos dalinys pasiūlė vokiečių valdžiai savo 
paslaugas. Lietuviai pradėjo kalbėti apie „žydų SS dalinius“, „Žydų gesta- 
pą“ ir pradedančius užvaldyti miestą žydus. Audra lietuvių tarpe pradė- 
jo stiprėti, kartu ir jų įtūžis prieš žydus. 

Ieškojome būdų, kaip žydų policininkams išvengti šios nelemtos už- 
duoties. Beveik kasdien keldavau šį klausimą Mileriui. Negalėjau pa- 
teikti argumento, kad lietuviai pyksta ant mūsų, nes tai Milerio visai ne- 
sudomintų. Priešingai, jis tik apsidžiaugtų. Iškėliau kitas priežastis: žydų 
policija privalo atlikti savo pareigas gete ir negali kiekvieną dieną ati- 
duoti didelės savo pajėgų dalies kitoms užduotims. 

Mileris kelis kartus man prižadėjo po kelių dienų žydų policininkus 
atleisti nuo šios pareigos. Kad sumažintų įtampą mieste, Taryba nuspren- 
dė žydų policininkams, vykdantiems užduotis mieste, leisti nevilkėti uni- 
formų. Tikimės, kad tai bus suprasta taip: žydų darbininkai dalyvauja 
iškraustant gyventojus lietuvius taip pat kaip ir kiti darbininkai, tarp jų 
ir lietuviai — atlieka vokiečių nurodymu įvairiausius darbus. 

Tačiau kelis kartus žydų policininkai užmiršo savo padėtį ir elgėsi tarsi 
įsakinėdami. Visi šie incidentai įvyko pirmąją operacijos dieną. Taryba 
įsakė žydų policininkams nesikišti į vokiečių policininkų ir iškeldinamų 
gyventojų ginčus. 

Su žydų policininkų pagalba vykdoma iškeldinimo operacija neigia- 
mai paveikė ir geto vartų sargybinių lietuvių nuostatą. Jie pradėjo keršy- 
ti už skriaudą, žydų daromą jų tautiečiams. Sargybiniai ypač atkakliai 
ėmė krėsti žydus darbininkus, grįžtančius iš darbo mieste; konfiskuoda- 
vo bet kokį pas juos rastą daiktą. 

Labai dažnai atsitinka, kad prieš savo valią atsiduriame tarp kūjo ir 
priekalo. Prisimenu savo pokalbį su Mileriu prieš tris dienas. Jis pasakė, 
kad prie geto vartų suimtas žydas darbininkas, su savimi turėjęs porą 
batų, kuriuos kartu dirbantis vokietis paprašė pataisyti gete. Tokie daly- 
kai draudžiami. „Štai žydų gudrumo pavyzdys, - pasakė Mileris. - Teik- 
dami tokias paslaugas žydai stengiasi darbo vietose pelnyti vokiečių 
palankumą“. Mileris išleido įsakymą, kad kiekvienas žydas, nešantis iš 
darbo vietos daiktus taisyti į getą, bus uždarytas į kalėjimą, o patys daik- 
tai konfiskuoti. Negali būti jokių vokiečių ir žydų artimų santykių. Žydai 
privalo dirbti savo darbą ir nekišti nagų prie kitų dalykų. Taip sakė Mile- 
ris. Kreipdamasis į mane Mileris paaiškino: „Turite suprasti - mes priva- 
lome laimėti šį karą; pagaliau ne kas kitas, o jūs patys jį ir pradėjote“. 

Lietuviai dėl iškeldinimo ant mūsų išlieja visą savo įniršį. Pykti ant 
vokiečių per daug pavojinga, tuo tarpu žydus kamuoti visiškai saugu, net 
jeigu jie tik vykdo vokiečių įsakymus. 

Tad esame priversti manevruoti tarp įvairiausių bėdų, lankstytis kiek- 
vienam ir niekam neatsikirsti. Tai mūsų amžinosios tremties neatskiria- 
ma dalis, ir mūsų kasdienė būtis gete šitai puikiai patvirtina. 


! Žr. 1941 rugpjūčio 18 įrašą, 1 pastabą. 


1943, gegužės 19 
DOKUMENTAS 


Dr. Bartmanas, vokiečių saugumo policijos 

ir SD būstinė, Kaunas! 

Taryba ir geto policija šio rašto pateikėjai p. Hildai fon Ravensburg 
privalo teikti bet kokią jai reikalingą pagalbą. 


1! Oberšturmbanfiureris dr. Bartmanas vokiečių saugumo policijoje Lietuvoje buvo 
atsakingas už kriminalines bylas. 


1943, gegužės 20 


Kartais, išeinant iš namų į Tarybos būstinę, intuicija man sako, kad 
neturėtų atsitikti nieko bloga. Vakar, baigus darbą ir einant namo, vis- 
kas buvo gerai. Dabar pavasaris, oras gaivus, skaisčiai šviečia saulė ir 
viskas aplink žaliuoja. Mėginu trumputę kelionę iki Tarybos būstinės pa- 
versti maloniu pasivaikščiojimu: stengiuosi džiaugtis gaivia pavasariška 
diena, užmiršti getą ir viską, kas su juo susiję, negalvoti apie Tarybą ir 
joje dirbančius žmones, apie tvorą ir vartus, apie aerodromą ir darbo 
brigadas, apie Kramerį ir Jėgerį, apie vergiją ir grėsmę. 

Tokį rytą, kupiną saulės šviesos, dvasios akimis žvelgi į tolimą spin- 
dintį horizontą; vaizduotėje keliauji į tolimus laisvės pasaulius, kur žmo- 
nės gyvena kaip broliai, kaip laisvi žmonės. 

Tačiau visa tai tetrunka tik valandėlę. Ir vėl regiu getą - Tarybos pa- 
statą, Žmones su geltonais ženklais ant drabužių, jų klausiančias akis ir 
nuo rūpesčių surauktus antakius. Užlipu laiptais ir pajuntu paprastų ge- 
to gyventojų skvarbius žvilgsnius. Jie nori sužinoti, išskaityti iš mano vei- 
do išraiškos, ką atneš ši diena, ar nėra kokių naujienų, kas dabar nutiko, 
ar viskas lieka kaip buvę. Jie žino, kad Tarybos nariai nekalbūs; tai jau- 

čiantys atsakomybę ir blaiviai mąstantys žmonės, kalbantys trumpai ir 
tai, ką reikia. Tad įdėmūs žvilgsniai sminga į mūsų veidus - gal kartais 
pavyks ką nors suprasti iš akių ar veido išraiškos. 

Visiems aišku, kad Tarybos nariai žino daug, bet jie nelinkę plepėti, 
nebylūs lyg žuvys. Dažnai kalbama, kad Tarybai tenka sunki našta, kad ji 
nuolat susiduria su pavojumi. Tačiau tik vienas kitas iš tikro suvokia tos 
naštos ir pavojaus mastą; ir net šie žmonės nežino visko, o tik fragmentą, 
užuominą. Niekas net nenujaučia apie tuos konfliktus, išgyvenimus, grės- 
mes, kurias šiame pastate teko patirti Tarybos nariams; atrodo, ir ateity- 
je vos keli žmonės težinos apie tai. 

Žodžiais neįmanoma išsakyti to, kas vyko šiame name. Kiekviena die- 
na, kiekviena valanda slėpė pavojų. 

Per paskutines tris ar keturias dienas Taryba vėl patyrė išmėginimą, 
kai visų mūsų nervai buvo iki kraštutinumo įtempti. Įtampa pasiekė lū- 
žio tašką: vėl galima tikėtis aukų. Žmogaus gyvybė kabo ant plauko. Vie- 
nas — už grotų, kitiems iškilusi rimčiausia grėsmė, jie laukia, kada bus 
nuspręstas jų likimas, ir tai gali įvykti bet kurią akimirką. Atrodo, tarsi 
mes eitume per didelį minų lauką. Vienas neatsargus nepasvertas Žings- 
nis, ir viskas sprogs tiesiai mums į veidą. Grėsmė, kaip ir visada, susitelkia 
prie Tarybos. Čia reikia greitai priimti pačius lemtingiausius sprendi- 
mus: ir vėl - kalbėti ar ne, eiti ar susilaikyti — kas, kada, kaip? 

Kažkam iš šalies turėtų atrodyti, kad visa tai tėra nekalti Žaidimai. 
Kai viskas baigiasi sėkmingai, tai yra tartum savaime aišku, lyg kitokios 
pabaigos ir negalėjo būti. Ir vis dėlto koks audringas ir smarkus, koks 
baisus ir neišsprendžiamas čia tampa kiekvienas nekaltas klausimas. Akies 
mirksnis — ir viskas kruvina; viena sekundė - ir žmogus žvelgia mirčiai į 
akis. Kartą tai buvo vaistų byla. Tik prieš tris dienas artimas draugas 
aplankė dr. Elkesą ir papasakojo, kad Vinceris į vaistų skandalą įpainio- 
jo savo draugę ponią fon Ravensburg, kuri dirbo kartu su juo Panerių 
gatvėje 55. Ji taip pat suimta. Dabar nori išsiteisinti. Ji paprašė leidimo 
ateiti į getą, kur tikisi rasti dingusių vaistų pėdsakus; tuos vaistus Vince- 
ris nelegaliais kanalais gavo iš vokiečio vaistininko Berlyne ir atgabeno į 
getą parduoti. 

Visą tą laiką, arešto, kvotos ir tardymo metu, Vinceris tvirtino, kad 
praeitų metų lapkritį jis nusiuntė į Berlyną didelį 6500 markių vertės 
užsakymą vaistams. Tie vaistai buvo skirti vokiečių persikėlėliams ir vokie- 

čių gydytojams Kaune per SS štabą. Tačiau pakeliui vaistai dingo, ir Vin- 
ceris nieko apie juos nežino. Tokia visą laiką buvo jo gynybos linija. 

Dr. Bartmanas iš gestapo, vedęs tardymą, jau lankėsi baldų fabrike 
Panerių g. 55, taip pat didžiosiose dirbtuvėse, vaistinėje, ligoninėje ir 
kitose geto įstaigose. Vinceris palaikė gerus santykius su darbininkais iš 
brigados, dirbusios baldų fabrike iki praėjusių metų gegužės, o vaistų 
gete nuolat stinga, tad policija įtaria, kad žydai pirkę vaistus juodosios 
rinkos kainomis ir nešę juos į getą. Tačiau dr. Bartmanui nepavyko ap- 
tikti tų vaistų pėdsakų; mes tuo tarpu visiškai užmiršome šią bylą. Tik 
girdėjome, kad ponia fon Ravensburg, anksčiau suimta drauge su Vince- 
riu, dabar paleista, o pats Vinceris nuteistas ketveriems metams. Vince- 
ris naudojosi ponios fon Ravensburg paslaugomis, kad užmegztų ryšius 
su nariais brigados, dirbusios Panerių gatvėje 55; su jais darė įvairiau- 
sius nelegalius sandėrius drausdamas kam nors apie tai pasakoti ir pats 
viską neigė. Faktiškai Vinceris su žydais palaikė biznio santykius ir jų 
padedamas prekiavo baldais ir kitais daiktais, priklausančiais vokiečių 
butų skyriui ir miesto komisaro administracijai; per žydus tarpininkus 
pardavinėjo vaistus gerokai iš to pasipelnydamas. Baldų fabrikas naudo- 
jo įvairias medžiagas, įrankius ir brangius baldus; visa tai buvo gabe- 
nama iš miesto komisaro administracijos bei vokiečių butų skyriaus ir 
numatyta skirti vokiečiams. Vinceris nuolat užsakinėjo Vokietijoje tech- 
niką, brangius fabriko įrengimus, dažus, chemikalus ir atsargines dalis 
neva fabrikui, tačiau iš tikrųjų parduodavo visa tai pusvelčiui. Ta pora 
buvo sudariusi sutartį su keliais žydais iš darbo brigados, turėjusiais savą 
klientūrą - lietuvius, mokėjusius už prekes pinigais, auksu ir kitomis ver- 
tybėmis. Nėra ką ir sakyti, jeigu visa tai būtų iškilę į dienos šviesą, Vin- 
ceris būtų nuteistas mirties bausme. Jam paskyrė tik ketverius metus 
kalėjimo už tai, kad nelegaliai gavo iš Berlyno didelį kiekį vaistų, slapta 
pergabeno juos per Vokietijos-Lietuvos sieną ir realizavo teismui neži- 
nomu būdu. Be to, pas jį rado 25 000 markių, kurių jis niekaip negalėjo 
pateisinti. 

Nors buvo nuteistas ketveriems metams, apie žydų dalyvavimą jo 
nelegalioje veikloje Vinceris neprasižiojo dėl paprastos priežasties - tai 
užtrauktų griežtesnę bausmę. Neatskleisdamas iki galo operacijų, kurias 
su ponia fon Ravensburg darė Panerių gatvėje 55, jis vis dar tikisi švel- 
nesnic nuosprendžio. 

Vokiečių porelės areštas tebegąsdina kelis žydus darbininkus baldų 
fabrike. Tik dabar jie aiškiai suvokia pavojų, kuris jiems grėstų, jeigu 
išaiškėtų jų dalyvavimas šioje bjaurioje istorijoje. Labiausiai išsigandęs 
Panerių g. 55 techninis vadovas Sragovičius, apsukrus verslininkas, anks- 
čiau - baldų pramonininkas Kaune, čia rūpinęsis visais praktiniais klau- 
simais ir palaikęs glaudžius ryšius su Vinceriu. Kai Sragovičius ėmė nau- 
dotis savo ryšiais su Vinceriu ir daryti ką tinkamas, Taryba norėjo nuša- 
linti jį nuo pareigų, tačiau to padaryti nepavyko, nes Sragovičius buvo 
taip giliai įsivėlęs į šį verslą, kad jį atleisti sutrukdė Vinceris. Tačiau Ta- 
ryba sugebėjo pasiekti, kad Vinceris pritartų Makovskio paskyrimui rei- 
kalų tvarkytoju. Mes tikėjomės, kad Makovskis pristabdys Vincerio bei 
Sragovičiaus suktybes ir apskritai iškuops tą košę fabrike. Nepaisant mūsų 
vilčių, Makovskis greitai atsitrenkė į kliūtis. Kad išvengtų nelaimės, jis 
norėjo pašalinti kelis žydus darbininkus, kuriems rūpėjo vien tik preky- 
ba juodojoje rinkoje. Vinceris nesutiko ir vietoj to ėmė juos globoti. 

Keliskart pabandęs kažką pakeisti Makovskis pasiprašė atleidžiamas 
iš pareigų, nes buvo tikras, kad netrukus ateis nelaimė. Visos priemo- 
nės, kurių ėmėsi Taryba, žydų darbo skyrius ir didžiųjų dirbtuvių vado- 
vas, nedavė jokių rezultatų. Tie žydai nepanoro atsisakyti savo pelno ir 
patogių darbo vietų. Galų gale mes nusprendėme pamėginti perkelti fab- 
riką iš Panerių g. 55 į getą. 

Po Vincerio arešto visi, kurie buvo su juo susiję, labai sunerimo. Ypač 
pavojinga buvo vaistų afera. Tikroji istorija tokia. Vieną dieną Vinceris 
grįžo iš kelionės į Vokietiją. Savo žydams pasakė galįs iš Berlyno atvežti 
vaistų ir paprašė, kad baldų fabriko gydytojas dr. Nachumas Kacas pa- 
rengtų jam visų gete trūkstamų preparatų sąrašą. Vėliau paaiškėjo, kad 
į pasienio miestelį Eitkūnus atėjo Vinceriui adresuota vaistų siunta, trys 
ar keturios dėžės. Vinceris nuvyko pasiimti siuntinio ir atgabeno jį į bal- 
dų fabriką. Po to privertė dr. Kacą parduoti vaistus juodosios rinkos kai- 
nomis, o pinigus pasiėmė sau. Šitaip vaistai atsirado gete; nemažą jų dalį 
išpardavė vaistinė, nė nežinodama, iš kur jie atsirado. 

Iš Berlyno Eitkūnus pasiekė antroji vaistų siunta. Ir vėl ją pardavė 
gete. Tai įvyko pernai, lapkričio ar gruodžio mėnesį. Šios dvi siuntos davė 
Vinceriui nuo 15 000 iki 20 000 markių lengvo pelno. Nuo tada dr. Bart- 
manas ieškojo gete kokių nors tų vaistų pėdsakų. O dr. Kacą apėmė pa- 
nika, nes jis suprato galįs taip pat įkliūti. 

Išsigando ir geto vaistinės vedėjas Srebnickis, kadangi jis, be abejo- 
nės, irgi būtų įveltas į šią istoriją. Už kasdienių geto reikalų tvarkymą, 
taip pat ir užvaistinę atsako Taryba, tad jai neišvengiamai tektų dalyvau- 
ti tokioje byloje; šitai galėtų turėti rimtų pasekmių visiems geto gyvento- 
jams. Tačiau dr. Bartmanas gete neatliko nuodugnaus tyrimo, pasitenki- 
no paviršutiniškai surinktais parodymais. Nuo tada prabėgo keli mėne- 
siai; jau turėjome pagrindą galvoti, kad visas tas reikalas daugiau mūsų 
nebekamuos. 

Bet gestapo tardytojas vėl atnaujino bylą, ponia fon Ravensburg ga- 
vo leidimą įeiti į getą ir ieškoti nelegaliai parduotų vaistų pėdsakų; tos 
žinios mus be galo prislėgė. Ponia Ravensburg puikiai žinojo apie visus 
Vincerio sandėrius, o tai reiškia, kad ji turi daug tikros informacijos ir 
apie šios operacijos smulkmenas. Pavyzdžiui, ji žinojo, kas buvo pirkėjai, 
kiek mokėta už vienus ar kitus preparatus, pati slapta pergabeno per 
sieną antrąją vaistų siuntą. Ji daug kartų lankėsi gete ir puikiai viską 
išmanė. Todėl šis jos vizitas verčia baimintis, kad paaiškės visas Vincerio 
operacijos mastas, ir tai prilygs bombos sprogimui mums po kojomis. 

Mileris leido poniai Ravensburg gete būti tris dienas ir pabandyti įro- 
dyti, kad vaistai tikrai buvo įnešti į getą, kad Vinceris atsakingas už visą 
tą reikalą ir kad ji pati nekalta dėl neteisėtos veiklos. Vos sužinoję apie 
gresiantį jos vizitą pranešėme apie tai Srebnickiui; vaistinėje imtasi prie- 
monių atsikratyti ten dar esančių vaistų. Painformavome ir dr. Kacą bei 
Sragovičių, anksčiau palaikiusius glaudų ryšį su Vinceriu ir dabar su ne- 
rimu laukiančius, kas bus. 

Vienintelė išeitis mums buvo viską neigti. Vinceris neprisipažino, kad 
pardavė ar perdavė vaistus žydams. Šios versijos ir reikia laikytis. Tačiau 
taip pasakyti lengviau negu padaryti. Kai tave nuveža į gestapą ir ant 
tavo kūno pasipila baisūs smūgiai, prarandi bet kokią galią priešintis ir 
imi pasakoti gestapui, ką Žinai ir ko nežinai. Gestapas gali paversti tave 
laukiniu gyvuliu. Tik vienas iš tūkstančio pajėgia ištverti tą „išmėginimą 
ugnimi“. 

Užvakar, 9 valandą vakare, Segalsonas pranešė Tarybai, kad „Zla- 
ta“! - tokią pravardę poniai Ravensburg davė darbininkai Panerių gatvėje 
55 - kalbėjo su juo telefonu ir prašė pašnekėti su Sragovičiumi. Vakar, 
ketvirtą valandą po pietų, ji atvyko į didžiąsias dirbtuves ir ilgai kalbėjosi 
su Sragovičiumi. Jam papasakojo, kad Vinceris prasitarė apie vaistų afe- 
rą. Ji sakė pati netikėjusi, kad jis taip pasielgė; Sragovičius žinąs apie jos 

artimus santykius ir nuoširdžią draugystę su Vinceriu. Ji nebūtų patikė- 
jusi, tačiau savo ausimis girdėjo tardytoją apie tai kalbant. Tuo metu ji 
gretimame kambaryje, atskirtame plona siena nuo kabineto, laukė, kada 
pakvies tardyti. Anot jos, Vinceris neseniai prisipažinęs, esą vaistų ne- 
pardavęs. Jo nuomone, galimos dvi versijos: arba tuos vaistus iš jo pavo- 
gė žydai, dirbantys Panerių gatvėje 55, arba ji, p. Ravensburg, pardavė 
juos žydams. Štai kodėl ją vėl suėmė. 

Dabar p. Ravensburg turinti galimybę įrodyti savo nekaltumą. Mile- 
ris leido jai įeiti į getą. Vokiečių kriminalinė policija taip pat davė leidi- 
mą išsiaiškinti reikalus gete. Jai esą gyvybiškai svarbu rasti gete tuos par- 
duotuosius vaistus ar bent tuščias jų dėžutes ir tūbeles, kad galima būtų 
teigti, jog jie tikrai buvo įvežti į getą. Dėl tokio radinio niekas nebūsiąs 
areštuotas, nei žydai, nei ji pati, ir visas reikalas išsispręs. Jos patarimas 
Sragovičiui - surinkti baldų fabrike dirbančius ir tikrai susijusius su tais 
vaistais Žydus ir liepti jiems slapta sunešti vaistus, jei dar turi, į nurodytą 
vietą; ji pasiimsianti juos iš ten. Šitaip viskas susitvarkys. Ir gestapas, ir 
Krameris jai prižadėję, kad dėl to nenukentės nė vienas žydas ir nieko 
bloga neatsitiks visam getui. Bus apkaltintas tik Vinceris, o ji kaip pa- 
grindinė liudininkė būsianti išteisinta ir paleista. Vokiečių kriminalinė 
policija ją parems. Nuo šios dienos geto sargyba imsis ypatingų priemo- 
nių, kad iš geto nedingtų jokie vaistai, susiję su šia byla. 

Jeigu ponios Ravensburg prašymas nebus patenkintas, kai tik pasibaigs 
trys jos vizitui skirtos dienos, visame gete prasidės kruopščios kratos. 
Nors tų kratų tikslas bus vaistai, tačiau neverta stebėtis - o ji kaip paty- 
rusi veteranė tą tikrai žino - kad bus rasta drabužių ir brangenybių ir, 
kaip kad būna tokiais atvejais, pusė jų bus atimta. Sragovičius privalo 
paklausyti jos patarimo. Jis galįs tartis su kuo tinkamas, taip pat ir su 
Taryba. Laiko mažai, ir reikia veikti. Ji pakartojo pažadą, kad neatsitiks 
nieko bloga nei Sragovičiui, nei kam kitam gete. Pagaliau Sragovičius 
žinąs, kad ji su žydais visada elgėsi gerai ir nėra priežasties bijoti. 

Po jos žodžių Sragovičius puolė į paniką. Ką jūs norite pasakyti, klau- 
sė jis; geriau už ką kitą turėtumėt žinoti, kad nė piršto neprikišau prie 
šios vaistų aferos. Jis negalįs dabar surinkti darbo brigadų. Jai geriau 
kalbėti su Segalsonu. Pats Sragovičius neturįs Tarybai jokios įtakos. Jis 
pasiūlė jai kalbėtis su Segalsonu. Dėl pokalbio jis susitarsiąs. Šitaip Srago- 
vičius gudriai perkėlė atsakomybę Segalsonui, iš viso nesusijusiam su 
tuo reikalu. 

Vėliau Zlata tą pačią istoriją išdėstė Segalsonui: jei jos patarimo bus 
paklausyta, visi „šulai“ - gestapas, kriminalinė policija, Krameris, dr.Bart- 
manas - prižadėję jai, kad nė plaukas nenukris nuo niekieno galvos. Jei- 
gu ne, prasidės kratos ir paieškos, o tai tikrai nenaudinga getui. 

Ponios Ravensburg kalbos buvo išklausytos su didžiausiu rimtumu, 
juo labiau kad nuo vakar ryto prie geto vartų atsirado daug žmonių iš SS, 
rūpestingai kračiusių žydus darbininkus jiems einant į darbą mieste. Dėl 
to daugelis darbininkų persigando, pabėgo atgal į namus ir visiškai tą 
dieną nėjo į darbą. Tad tiek aerodrome, tiek miesto darbo brigadose trū- 
ko daug darbininkų. 

Krameriui tuoj pat paskambino telefonu iš aerodromo ir pranešė, kad 
apie 150 darbininkų šiandien neišėjo į darbą. Gete greitai pasklido gan- 
das, jog informacija apie masišką darbininkų neišėjimą į aerodromą per- 
duota toliau, ir netrukus į getą ateis gestapas ir apvers jį aukštyn kojom. 

Sėdėjome Tarybos būstinėje labai sutrikę ir laukėme numatomo ges- 
tapo reido. Sustiprintas policijos būrys prie geto vartų nuo ankstyvo ryto 
taip pat kėlė kuo rimčiausią baimę. 

Daugelis geto gyventojų įtarė, kad visas tas sujudimas kilo dėl inci- 
dento su žydu darbininku Basu, užvakar suimtu prie geto vartų su aštuo- 
niais rankiniais laikrodžiais. Basas priklauso gestape dirbančiai darbo 
brigadai. Nuvežtas į gestapą jis prisipažino, kad tik du laikrodžiai iš aš- 
tuonių priklauso jam, o kiti pavogti iš gestapo. Suėmimo dieną jis dirbo 
kambaryje, kur rado lagaminą su laikrodžiais; šešis iš jų pasiėmęs. Kai 
sužinojome apie vagystę, mus apėmė panika: vagystė gestape, ir dar pa- 
daryta žydo, turėjo baigtis liūdnai. 

Kai vakar rytą prie geto vartų pasirodė sustiprintas geto sargybos bū- 
rys, dauguma pagalvojo, kad tai yra vagystės iš gestapo tiesioginis rezul- 
tatas. Bet mes Taryboje labai gerai žinojome tikrąją priežastį, nes mums 
jau pranešė apie Zlatos ir Sragovičiaus pokalbį. 

Visi šie dalykai drauge - iš gestapo pavogti laikrodžiai, Kramerio skun- 
das gestapui dėl darbininkų trūkumo aerodrome, numatomas gestapo 
reidas gete, o labiausiai vaistų byla ir Zlatos reikalavimai bei grasini- 
mai — įkaitino getą iki virimo temperatūros. Tegalėjau tik pritarti Gar- 
funkeliui, kuris vakar rytą pasakė - bėda viena nevaikšto. Tikrai - nelai- 
mės ritasi ant mūsų tarsi daugybė sunkių akmenų. 

Nesvarbu, kas atsitiko, kur ir kas nusikaltėlis - mes liekame asmeniš- 
kai atsakingi už visus ir viską. Tebūnie tai kokia kvailystė ar pikti kėslai, 

klaida ar išankstinis sumanymas, neatsargumas ar piktadarystė - Taryba 
visada kalta. Jos adresas visada aiškus. Čia, Taryboje, sėdi bendruome- 
nės atstovai; ir kaip tik mums tenka už viską mokėti. 

Ilgainiui Tarybos nariai pradeda panašėti į jautrią membraną. Bet koks 
triukšmas, trakštelėjimas, cyptelėjimas, švilpesys - ir membrana akimirks- 
niu pagauna garsą. Suvirpa gijos, visa sistema ima vibruoti, tačiau tai 
vyksta visiškoje tyloje stengiantis išsaugoti triukšmą viduje, nieko nepra- 
leisti išorėn į getą ir galutinai įveikti audrą savo jėgomis. Iš šalies nema- 
tyti ko nors nepaprasta. Visa tai daroma nelaimingiems geto gyvento- 
jams apsaugoti nuo nerimo, skausmo, kančių. Jiems ir taip nelaimių per 
akis, bet ir mūsų padėtis ne ką geresnė. Priešingai, mums dažnai tenka 
nutylėti vargus, nieko nesakyti, slėpti rūpesčius nuo visų ir leisti jiems 
gyventi ramiai. 

Vakarykštė diena prasidėjo nuo audros Taryboje: grasinimai, baimės, 
tos įtartinos būtybės - Zlatos - painios schemos. Čia ji šneka su Sragovi- 
čiumi, ten — su Segalsonu; dar ji nori pasikalbėti su Taryba. Atvyko čio- 
nai vakar pusę šešių. Taryboje elgėsi rimtai ir dalykiškai. Zlata — aukšta 
šviesiaplaukė vokietė, maždaug trisdešimties metų. Jos veidas apvalus, 
akys didelės ir žydros, o bruožai byloja, kad tai gyvenimo vėtyta ir mėty- 
ta moteris. Ji vis dar kupina energijos ir, nepaisant arešto bei gresiančio 
griežto nuosprendžio, nepalūžusi. 

Zlata įėjo, atsisėdo už stalo ir pakartojo savo istoriją: Vinceris, vais- 
tai, jos alibi, getas. Dar sykį pabrėžė ir Kramerio, ir Bartmano duotą 
pažadą, kad nė vienas geto žmogus nenukentės. Taryba turi paskelbti 
geto gyventojams įsakymą sunešti vaistus į nurodytą vietą. Teisėtai gauti 
vaistai bus grąžinti į getą, o su savimi ji pasiimsianti tik vaistus iš jos 
turimo sąrašo. Tuo visas reikalas ir baigsis. 

Šiuo metu, kalbėjo ji, iš geto neįmanoma išnešti nė menkiausio daik- 
to. Taryba gali pati įsitikinti, kad getą saugo sustiprinta sargyba. Jai sa- 
kę, kad jeigu to nepakaks, bus surengtas didelis reidas geto namuose. 
Žinoma, tai getui nenaudinga - ar ne taip? Pagaliau juk Panerių gatvėje 
55 ji bendradarbiavo su žydais ir nemini jų bloguoju. Niekas nenuken- 
tės. Toks jos planas; daug kartų apmąsčiusi, ji priėjo išvadą, kad geresnio 
sugalvoti neįmanoma. Jei Taryba gali pasiūlyti geresnį planą, Zlata labai 
norėtų apie jį išgirsti. Ji prašo Tarybos paremti jos planą. 

Buvo momentų, kai mums atrodė, jog pokalbis liečia kažkokį kitą čia 
nesantį žmogų, bet ne pačią Zlatą. Ji buvo rimta, susikaupusi, tačiau ra- 

mi. Ji kažkada jau lankėsi čia, šitame pačiame kambaryje, prieš septynis 
ar aštuonis mėnesius kalbėjo su tais pačiais žmonėmis. Tada ji buvo at- 
ėjusi su Vinceriu, ištikimu ir išdidžiu valdžios bei nacių partijos atstovu, 
pasipuošusiu tviskančia nacių uniforma. Jis mėgdavo girtis savo aukštais 
draugais butų skyriuje, SS ir Berlyne. Čia, šiame kambaryje, jis kalbėjo 
apie savo didingus planus kurti milžinišką gamyklą su šimtais žydų dar- 
bininkų, šiuolaikine technika. Miesto komisaras negalėsiąs jam sukliu- 
dyti, nes Vinceris turi puikius ryšius viršūnėse. 

Tuo metu įtakingasis architektas Vinceris buvo didžiausias Zlatos 
draugas ir pristatydavo ją kaip savo dešiniąją ranką - „tai ponia fon Ra- 
vensburg“. Ji pavaduodavo Vincerį, kai šis tarnybos reikalais būdavo iš- 
vykęs į Berlyną. Ji gaudavo visą valdžią. Pamenu, kaip ji sėdėdavo šalia 
jo išdidi, pasipūtusi, su panieka ir gailesčiu žvelgianti į vargšus žydus 
rūpesčių surauktais antakiais, padėvėtais, geltonu ženklu papuoštais dra- 
bužiais. Ji rengėsi su perdėta elegancija, plaukus šukuodavo labai dailiai 
ir kruopščiai. Tada ji nepažino vargo ir gyveno visavertį gyvenimą. Ją 
gaubė lengvabūdiškumo, patvirkimo ir pertekliaus atmosfera. Šiandien 
jos didysis draugas architektas Vinceris, kadaise įtakingas žmogus, ka- 
muojasi už grotų. Jis kalėjime sėdės ilgai ir gali nusitempti su savimi ir 
ją. Draugystė baigėsi, nebeliko ir malonumų. Dabar ji labai nelengvai 
išsirūpino leidimą trumpam išeiti iš kalėjimo. Nepaisant viso to, ji nepa- 
meta galvos, gudrauja ir tuo pat metu labai sunerimusi. Ji su kauke ir 
vaidina, kad nuslėptų viską nuo kitų. Ji labai stengiasi neparodyti tikrojo 
savo veido. Tačiau ji jau nebėra išdidžioji baronienė fon Ravensburg; 
dabar tai tik vargšė moteris, kuri skęsta ir ieško išsigelbėjimo griebda- 
masi naujos avantiūros. Ji iš visų jėgų stengiasi mus apgauti ir priversti 
ja patikėti. 

"Tarybos nariai vaizduoja visapusiškai svarstą; jie klausosi netardami 
nė žodžio, jokiais ženklais nerodydami nei teigiamų, nei neigiamų emo- 
cijų. Jie neprieštarauja jos reikalavimams ir nieko nežada. Jų nuostata — 
„palauksim ir pažiūrėsim“. Turime pasitarti su Mileriu, sako jie, jis čia 
šeimininkas. Be jo gete negalima nieko daryti. Rytoj vienas iš mūsų 
kalbėsis su Mileriu. Jeigu jis sutiks, geto žmonėms bus paskelbtas tas 
įsakymas. Šiaip ar taip, anksčiau Taryba dar nebuvo susidūrusi su tokia 
problema; tai mums naujas uždavinys. Tačiau kadangi Zlata prašo mūsų 
pagalbos ir mes galime padėti, tai kodėl gi ne? Bet būtina pasitarti su 
Mileriu. „Ar jūs esate visiškai tikra, kad vaistai pateko į getą?“ - klausia 


342 


1943 


jos dr. Elkesas. „Taip, žinoma, - atsako ji. - Dalis parduota mieste. Ne- 
gali būti, kad jie visiškai nepateko į getą“. 

Dr. Elkesas paklausė, ar vaistus į miestą nugabeno tarpininkas ir gal 
ji žinanti, kas vertėsi tokia veikla. Atsakydama ji prasitarė, kad tai bus 
išaiškinta. Šiuo metu ji nežinanti, kas įnešė vaistus į getą. Ji tik žinanti, 
kad tie vaistai čia, ir norinti juos surasti. 

Taryba sutarė su Zlata, kad bus atsiklausta Milerio. Ji gaus atsakymą 
šiandien, trečią valandą. Tuo tarpu Taryba dar kartą apsvarstys šį klau- 
simą. 

Iš Tarybos būstinės baronienė pasuko į dirbtuves, kur kalbėjosi su 
dr. Nachumu Kacu. Visoje šitoje aferoje jis suvaidino pagrindinį vaidmenį, 
tad, savaime suprantama, buvo labai išsigandęs. Zlatai vėl pradėjus pa- 
sakoti savąją įvykių versiją, jis nutraukė ją ir pareiškė, kad, atvirai kal- 
bant, ji negalinti šitaip su juo šnekėti. Juk pagaliau ji žinanti, kaip vaistai 
atkeliavo iš Vokietijos. Žinanti, kokie ten buvo vaistai ir kiek jų, kokio- 
mis kainomis parduoti, kaip jie pasiekė Panerių gatvę 55 ir kokiu būdu 
po to paslapčiomis atsirado gete. Ne blogiau žino, kad pati slapčiomis 
atgabeno iš Eitkūnų antrąją vaistų siuntą, kad didžiąją vaistų dalį Vince- 
ris pats atvežė į getą rogėmis, o ji įnešė likusius. Kodėl tada ji verčianti 
Kacą apie tai kalbėti, jei puikiai Žino visą istoriją? Ji puikiausiai Žino, 
kiek už vaistus sumokėta; juk tuos pinigus pasiglemžė ji ir Vinceris. Jei- 
guji nori įtraukti jį, Kacą, į šitą žaidimą, jeigu ieško atpirkimo ožio, tegu 
žino, kad jis dėl jos nekišiąs galvos į kilpą. Jis neigs viską, kol tik galės. O 
jeigu jie mušdami jį palauš, jis papasakos visas, net ir menkiausias smul- 
kmenas ne tik apie Zlatą ir vaistus, bet apie visus tamsius darbus Panerių 
gatvėje 55. „Tegu aš numirsiu drauge su filistiečiais“. Todėl prašom liau- 
tis Žaisti šitą žaidimą, nebeieškokite vaistų gete. Ji čia nieko nerasianti, 
gete vaistų nebeliko. Gali daryti kratas kiek širdis geidžia — niekas nepa- 
dės. Vinceris nepaminėjo žydų, ir žydai neprasitars apie jį. Ji veltui gaiš- 
ta laiką. 

Tokiais argumentais Kacas norėjo išaiškinti jai reikalus ir atimti norą 
daryti tolesnius žygius gete. Tegu pliauškia tuos nebūtus dalykus kam tik 
nori, bet ne jam. 

Visą tą laiką Gilovui buvo pranešinėjama apie Zlatos lankymąsi dirb- 
tuvėse. Jis labai įdėmiai sekė bylos eigą ir prašė informuoti apie kiekvie- 
ną jos pokalbį. Buvo aišku, kad jis džiaugtųsi atsikratęs šios problemos. 

Galbūt turėjo ir savų priežasčių. Anksčiau, kai buvo areštuotas Vinceris, 
Gilovas labai aktyviai domėjosi šiuo reikalu. Kalbėdamas su Segalsonu 
Gilovas minėjo gydytojo iš Panerių gatvės vardą; kai paaiškėjo, kad to 
gydytojo tėvas yra geras siuvėjas, dirbantis dirbtuvėse ir siuvantis kostiu- 
mus Krameriui bei visiems viršininkams miesto ir apskrities komisarų 
įstaigose, Gilovas tarė: „Juo labiau gaila“. 

Tai buvo blogas ženklas Kacui, geto vaistinės vedėjui, o kartu ir Tarybai. 

Prieš išeidama frau Ravensburg įteikė Tarybos nariams laišką. Tai 
buvo vokiečių saugumo policijos laiškas, pasirašytas policijos komisaro 
dr. Bartmano, kuriame reikalaujama mūsų suteikti frau Ravensburg pa- 
galbą šiai užduočiai atlikti. Ji nori išgelbėti savo kailį. Labai didelis klau- 
simas — ar tai nepakenks getui. Jos istoriją dar reikia patikrinti. Konkre- 
čiai, ar tiesa, kad apie ją žino Krameris, kad jis pažadėjęs nebausti nieko 
iš geto? Arir Bartmanas taip žadėjęs? Todėl buvo nuspręsta, kad turime 
šiandien pasikalbėti su Mileriu ir Bartmanu. Kadangi ji pateikė praktiš- 
ką pasiūlymą - priversti geto gyventojus sunešti vaistus, bet kuriuo atve- 
ju privalome informuoti Milerį ir atsiklausti jo, kaip mums elgtis. Taryba 
nusprendė, kad aš susitiksiu su Mileriu šį rytą ir sužinosiu ką galėsiu; 
Lipceris susitiks su Bartmanu. Po to Taryba, remdamasi nauja informa- 
cija, kurią pavyks gauti Lipceriui ir man, apsvarstys šį klausimą. Iki tol 
turime laukti. 

Vakar, Tarybai baigiant diskusiją, žydas darbininkas Basas, suimtas 
dėl pavogtų rankinių laikrodžių, buvo grąžintas iš gestapo į getą. Jam 
tikrai pasisekė: viena naktis kameroje ir smarkus sumušimas. Kitus du 
žydus darbininkus, Bleimaną ir Jolką, mačiusius jį vagiantį laikrodžius, 
žiauriai primušė už tai, kad neapskundė jo. Dabar Basas už bausmę tu- 
rės dirbti aerodrome. Bausmė labai lengva: po vakardienos nelaimių ji 
suteikė šiokį tokį palengvėjimą. Atrodo, kad šį švelnų nuosprendį skyrė, 
nes tie laikrodžiai jau buvo vogti, ir gestapas patingėjo kelti dėl jų skan- 
dalą. Vis ta pati sena taisyklė: „Vagis iš vagies vagia“. Gerai, kad ta isto- 
rija jau baigta. 

Šįryt išėjau į miestą susitikti su Mileriu. Miesto komisaro įstaigoje 
papasakojau apie Zlatos vizitą Tarybon, apie jos reikalavimą, apie Kra- 
merio ir Bartmano duotas garantijas nebausti geto žydų dėl šios bylos ir 
apie kitas smulkmenas. Po to paprašiau Milerio nurodymų. 

Išklausęs manęs Mileris įsiuto: „Ką? Ji kalbėjo su štandartenfiureriu 
Krameriu? Ji dar nėra tiek laisva! Ji nuėjo per toli. Tik aš kalbuosi su 

štandartenfiureriu Krameriu. Daviau jai leidimą išeiti iš kalėjimo, nes ji 
to prašė; ji nori įrodyti savo nekaltumą. Vinceris nuteistas kalėti ketve- 
rius metus ir sumokėti 10 000 markių baudą. Nusikaltėlis turi būti nu- 
baustas, ir visiškai nesvarbu, kas jis - vokietis, lietuvis ar žydas. Ji taip 
pat kaltinama. Juk tai aš pasiunčiau ją pas Bartmaną, leidusį jai išeiti iš 
kalėjimo. Tačiau ji tampa įžūli ir arogantiška; aš nusiplaunu rankas!“ 

Tada Mileris paskambino Bartmanui ir nekantriai jam pasakė: „Frau 
Ravensburg verčia getą aukštyn kojomis. Ji vis kalba apie Kramerį ir 
mane, grasina “reidais'. Privalote iškviesti ją ir nurodyti, ką sakyti, o ko - 
ne. Jai užteko įžūlumo prašyti iš manęs automobilio nuvažiuoti į getą. 
Man regis, ji gali eiti pėsčia. Tai ne mano reikalas, tai kriminalinis atve- 
jis. Turite su ja pakalbėti. Jeigu reikia, duokite atitinkamas instrukcijas 
Tarybai“. 

Šis pokalbis padėjo Mileriui ir Krameriui susitarti. Tada Mileris at- 
sigręžė į mane sakydamas: „Girdėjai? Va šitaip. Susisiek telefonu su 
dr. Bartmanu ir daryk, kaip jis lieps. Visa tai privalo likti paslaptyje“. 

Po to Bartmanas per Lipcerį davė įsakymą, kad kai tik Zlata šiandien 
pasirodys Taryboje, turime ją atsiųsti pas jį nepradėdami jokių pokalbių. 

Be kelių minučių trečią valandą Segalsonas pranešė Tarybai, kad Mi- 
leris įsakęs jam liepti geto sargybai neįleisti Zlatos į getą ir vietoj to nu- 
siųsti ją pas Bartmaną. Tačiau netrukus ji vėl pasirodė Taryboje ir pradė- 
jo savo kalbas. Dr. Elkesas nukreipė ją pas dr. Bartmaną: „Mileris įsakė 
mums susisiekti šiuo klausimu su dr. Bartmanu, - paaiškino jis. - Tary- 
ba, net ir norėdama padėti jums, negali nepaklusti šiems įsakymams“. 

Tuo reikalas turėjo ir baigtis. Bet Zlata neišėjo. Ji buvo girta. Į getą 
atvažiavo SS automobiliu ir išlipo prie Tarybos būstinės. SS vyrai nuva- 
žiavo toliau prie dirbtuvių. Zlata turėjo pistoletą; vos tik atsisėdo Tary- 
boje prie stalo, tarsi netyčia tuojau išmetė jį ant grindų. Garfunkelis pa- 
stebėjo, kad tuo momentu dvi kulkos nusirito per grindis. 

Dr. Elkesas ir Garfunkelis žvelgė nustebę, tačiau Zlata liko rami ir 
nė neketino pakelti pistoleto nuo grindų. Išbuvo pusę valandos vis kar- 
todama savo reikalavimą, prašydama Tarybos padaryti taip, kaip ji pa- 
geidauja, ir žadėdama, kad niekas nenukentės. Dr. Elkesas ir Garfunke- 
lis dar sykį paaiškino, jog Mileris nedavęs tam leidimo, ir ji privalanti eiti 
pas dr. Bartmaną. 

Tik po pusės valandos Zlata vis dėlto pakėlė pistoletą (ir vėl lyg nety- 
čia), įsidėjo į odinį krepšį ir paaiškino, kad tardytojas Parukė neleidęs jai 

eiti į getą be pistoleto; jis anksčiau tarnavo Ukrainoje, taip pat Minske, 
kur beginklis vokietis gyvas iš tokios vietos nebeišeina. Ji sakiusi Paru- 
kei, kad nebijo ir kad jai čia nieko bloga neatsitiks. Tačiau jis užsispyrė ir 
neleido jai eiti be pistoleto. Negana to, ji gavusi pasirašyti pareiškimą, 
kad jei kas nors su ja nutiks gete, ji neturėsianti teisės reikalauti iš Rei- 
cho kompensacijos. Juk Reichas yra atsakingas už kiekvieną kalinį ir ka- 
ro belaisvį. Ji kaip kalinė esanti Reicho nuosavybė, ir tardytojas nenorįs 
jokių vargų. Štai kodėl ji neturėjo pasirinkimo ir pasirašė tą pareiškimą. 

Zlata vis pasakojo apie vokietį karininką, prisiekusį savo garbe, kad 
niekam gete neatsitiksią nieko bloga, jei bus pristatyti vaistai. Pagaliau, 
pasakė ji dr. Elkesui ir Garfunkeliui, turėtumėte žinoti, kas yra vokiečių 
karininko garbė. Po to grįžo prie savo klausimo ir parodė keturių pusla- 
pių sąrašą su pavadinimais vaistų, jos apskaičiavimais įneštų į getą. Jos 
vizitas jau pradėjo įkyrėti. Galų gale ji išėjo iš Tarybos būstinės. Lipda- 
ma laiptais žemyn užkliuvo ir nusilaužė bato kulniuką. 

Iš Tarybos pastato Zlata nuėjo į dirbtuves, kur vėl kalbėjo su Sragovi- 
čiumi ir Kacu. Kacas jai pakartojo, ką buvo sakęs vakar. Zlata atsakydama 
pareiškė, kad jai apkaltinti nepakaks žydo liudijimo apie jos dalyvavimą 
neteisėtoje prekyboje vaistais gete, būtina, kad tai patvirtintų Vinceris; 
kol kas jis to nepadarė. 

Šis pokalbis vyko stalių dirbtuvėje, kuri įsikūrusi didelėje, pilnoje įren- 
gimų patalpoje. Kampe yra mažas kambariukas, atskirtas nuo didžiojo 
plona pertvara su stiklinėmis durimis. Zlata ir Kacas kalbėjosi šiame kam- 
baryje stovėdami prie stalo. Staiga Zlata iš savo krepšio išsitraukė pisto- 
letą, užtaisė jį, pasidėjo ant kairės rankos ir į kažką nusitaikė. Tuoj nuai- 
dėjo šūvis, o po jo - riksmas iš didžiojo kambario. Kulka perėjo pro jos 
kairiąją rankovę, prakirto duris ir sužeidė koją tuo metu ten dirbusiam 
tekintojui Levišui. Zlata su pistoletu rankoje puolė bėgti, bet Kacas su- 
čiupo ją už rankos, išplėšė pistoletą ir padėjo dirbtuvėje ant stalo. Po to 
Zlata išėjo. 

Kacas tučtuojau pranešė Segalsonui. Segalsonas iškvietė ir geto sar- 
gybą, ir žydų policiją, įsakęs šiai suimti Zlatą ir perduoti geto sargybai. 
Taip pat painformavo Gilovą ir Milerį. 

Žlata buvo perduota geto sargybai, kur ji pareiškė, kad Kacas pačiu- 
pęs išjos revolverį ir triskart į ją šovęs. Atvyko gestapas, ir Mileris areštavo 
Kacą. Sužeistąjį Levišą paguldė į geto ligoninę, kur buvo apžiūrėta jo 
žaizda. Po to ir Kacą, ir Zlatą išvežė į gestapą. 


346 


1943 


Vedama į geto sargybos būstinę Zlata tvirtino, kad pistoletą jai davęs 
dr. Bartmanas, tuo tarpu gete ji anksčiau aiškino gavusi jį iš SS. Ji pradė- 
jo painiotis. Štai, pavyzdžiui, ji sakė, kad dr. Kacas šovęs į ją tris kartus, 
nors iš tikrųjų buvo iššautas tik vienas šūvis. 

Tačiau tai nieko nepadėjo; negelbėjo ir aiškūs bei tvirti Kaco parody- 
mai. Juk jis - žydas. Argi svarbu, kad jis protingas ir nekaltas? Kas pati- 
kės jo žodžiais? Kita vertus, Zlata yra „vokiečių moteris“. Na ir kas, kad 
ji buvo girta, įtariama padariusi nusikaltimą ir šiuo metu areštuota? Nieko 
nereiškia, kad jos kalba prieštaringa; jos pakako Kacui suimti ir nuvežti 
kartu su ja. 

Šiandien tai baigėsi revolverio šūviu. Vienas žydas guli ligoninėje su 
žaizda, gauta be jokio reikalo, o kitas išvežtas į gestapą ir jo likimas ne- 
žinomas. Kaltieji dėl vaistų aferos dabar mirtinai persigandę. Tačiau la- 
biausiai įsibaiminusi jaunoji Kaco žmona. Gestape įprasta laikyti, kad 
jei nusikalto vyras, tai kaltė tenka ir jo žmonai. Daugelis žydų iš Panerių 
g. 55 darbo brigados dreba iš baimės; bijo ir geto vaistinės vedėjas. Ta- 
čiau labiausiai išsigandusi Taryba, kuri visada primena jaunikį, gedintį 
savo paties vestuvėse, ir kurios neaplenkia nė vienas sielvartas. Kas žino, 
kuo visa tai baigsis; ar neatsitiks taip, kaip buvo Meko atveju? Ši diena 
sukėlė šiurpią baimę. Tai antras kartas, kai gete šaudoma. Kad ir kokia 
nekalta buvo pradžia, ji gali tapti grėsmingiausiu įvykiu. 

Prislėgti naujos didelės baimės Tarybos nariai vėlai vakare išsiskirstė 
į namus. Kiekvieno mūsų laukė sunki bemiegė naktis. 

1 Zlata - taip mažuose kaimeliuose žydai vadindavo niekinamą moterį. Tarybos na- 
riai vartojo šitą pravardę, kad niekas, o ypač gestapo šnipai, išgirdę jų pokalbį, nesu- 
prastų, apie ką kalbama. 

Vakar rytą Tarybos būstinėje tvyrojo nyki tyla. Visi buvo be galo įsi- 
tempę. Daugelis laukė atsitiksiant kažką netikėta. Tikriausiai atvažiuos 
gestapo automobilis - ką išveš šį kartą? 

Dirbtuvėse žmonės labai susinervinę. Sragovičius, baldų fabriko ga- 
mybos vadovas, neigia bet kokį ryšį su vaistų afera. Tačiau kiekvieną aki- 
mirksnį jis gali būti apkaltintas, ir jo gyvybė pakibs ant plauko. Srebnic- 
kis pasisukiojo vaistinėje ir dingo. Jis neranda sau vietos. Visa, ką jis 
darė, buvo geto labui. Kadangi gauti vaistų būdavo labai sunku, tai jis 
pirkdavo juos, kai tik pasitaikydavo proga. Srebnickis vykdė bendruo- 

menės užduotį ir rizikavo savo gyvybe. Jokių asmeninių interesų jis ne- 
turėjo. Dabar jo gyvybė pavojuje. Baimė replėmis spaudžia jam širdį: 
kaip išsisukti neapkaltinus kitų žmonių, jeigu jis bus tardomas. Svar- 
biausia - neįvelti Tarybos; jis pats prisiimsiąs visą atsakomybę. 

Pirmą valandą dienos Gilovas mums pasakė, kad tardytojas manąs, 
jog Kacą galima paleisti. Vėliau iš gestapo atvyko Lipceris ir dr. Bartma- 
no vardu patvirtino šią informaciją. Jis papasakojo, kad Zlata dabar tvir- 
tina, esą pistoletą gavusi gete, o ne atsinešusi iš miesto. Todėl būtina, 
kad dr. Elkesas nusiųstų dr. Bartmanui raštišką paaiškinimą, kur nuro- 
dytų, jog lankydamasi Taryboje Zlata turėjo pistoletą. Dr. Elkesas taip 
pat turįs išdėstyti visa, ką jis Žino apie vaistų bylą. 

Surašyti paaiškinimą nebuvo paprasta. Reikėjo apgalvoti kiekvieną 
žodį. Tačiau mūsų nuotaika pasitaisė: Kacas bus paleistas iš kalėjimo. 

Kai vakare sugrįžo gestapo būstinėje dirbanti brigada, jos darbininkai 
papasakojo, kad dr. Kacą perkėlė iš gestapo į kalėjimą. Ši žinia vėl sukėlė 
nerimą. Septintą valandą vakare Segalsonas pranešė mums, kad reikalai 
krypsta į blogąją pusę. Mileris kalbėjosi su juo telefonu ir buvęs labai 
piktas. Jis pasakė Segalsonui: „Dabar viskas aišku. Kacas užsiiminėjo 
prekyba vaistais. Dabar atėjo tavo eilė. Jeigu kas nors atsitiks, tavęs ne- 
„išgelbės joks pasiteisinimas. Būsi atsakingas už viską. Esu tikras, kad 
Panerių gatvėje 55 buvo neteisėtų dalykų. Įtarimą kelia ir dirbtuvės. At- 
sakysi už bet kokį išaiškėjusį korupcijos atvejį“. 

Segalsonas įsiuto. Jis mėgino paaiškinti Mileriui, kad niekaip negali 
atsakyti už visa, kas vyksta dirbtuvėse. Ten yra vadovas vokietis, niekas 
nedaroma be jo pritarimo. Bet Mileris užsispyrė: „Gilovas atsako už sa- 
vo veiksmus, o tu esi atsakingas už dirbtuvių tvarką“. Tad padėtis pasida- 
rė labai sudėtinga. Aišku, kad tardymas atskleidė Kaco dalyvavimą pre- 
kyboje vaistais ir patvirtino, jog tie vaistai atsidūrė čia, gete. Atsitiko tai, 
ko mes labiausiai bijojome. 

Susirinkome Tarybos būstinėje - dr. Elkesas, Garfunkelis, Goldber- 
gas, Segalsonas, Lipceris, Hiršas Levinas ir aš - pasikalbėti dėl šios skaus- 
mingos ir painios bylos. Kai išgirdome iš Segalsono paskutines naujie- 
nas, tarsi bomba būtų sprogusi vidury kambario. Nauda iš pirktų vaistų 
yra niekas palyginus ją su tuo krauju, kuris mūsų laukia dėl šios bylos, ir 
pavojumi, gresiančiu su ja susijusiems žmonėms. Visa tai atsitiko todėl, 
kad kai kurie nesąžiningi žmonės nejaučia jokios visuomeninės ar asme- 
ninės atsakomybės. 

Tuo metu tarsi detektyviniame filme ar apsakyme staiga ant Tarybos 
stalo suskambo telefonas. Geto telefonistas pasakė, kad ką tik į getą su- 
grįžo dr. Kacas. Ši žinia priminė tarsi pasaką iš Tūkstančio ir vienos nak- 
ties. Negalėjome patikėti savo ausimis. 

Tučtuojau paskambinau geto sargybai. Jie patvirtino, kad dr. Kacas 
visai neseniai grįžo į getą. Nuotaika Taryboje tuoj pat pasitaisė. Bet ir 
dabar mes dar baiminomės, kad galbūt dr. Kacą paleido tik laikinai. Nors 
anksčiau net ir to nėra buvę - paleisti laikinai žydą, kaltinamą padarius 
nusikaltimą. 

Dr. Kacas yra mano draugas. Šiomis dienomis kelis kartus su juo rimtai 
kalbėjausi, tad nubėgau jo pasitikti. Lipcerio kambaryje sėdėjo Kopel- 
manas, Margolis ir Kacas. Mes draugiškai apsikabinome. Kacas papasa- 
kojo, kad prie jo išlaisvinimo prisidėjo trys žmonės: dr. Bartmanas, tardy- 
tojas ir kalėjimo viršininkas. 

Lipceris jautėsi laisvai: „Štai, matot, galų gale tai Bartmanas. Aš taip 
ir sakiau. Buvau su juo kalbėjęs. Lipceris visada teisus“. 

Dr. Kacas trumpai papasakojo savo istoriją: „Atvejis su šūviu neturė- 
jo jokios reikšmės. Visi jie žino, kad šovė Zlata. Ji apkaltino žydą norė- 
jus ją nužudyti. Kas čia nauja? Svarbiausia - vaistų byla. Jie iš visų pusių 
spaudė mane prisipažinti, kad dalyvavau parduodant vaistus. Parodė man. 
Vincerio prisipažinimą. Vinceris prisipažino, kad iš tiesų atgabeno vais- 
tus iš Vokietijos. Tačiau kur jie dingo, Vinceris nežino. Gali būti, kad 
juos pavogė žydai“. 

Vakar Zlata viską prisipažino. Vinceris taip pat paliudijo, kad Kacas 
paruošė vaistų sąrašą ir po to įnešė juos į getą. Tada tardytojai pasakė 
Kacui: „Dabar viskas aišku. Nėra prasmės neigti faktus. Neprisipažinda- 
mas tu tik kenki pats sau. Jeigu prisipažinsi, tardytojas tave paleis“. 

Kacas žinojo, kad net jei tardytojas jį paleis, reikalas tuo nesibaigs. 
Vis tiek teks susidurti su gestapu. Todėl jis neprisipažino. Abu, ir kalėji- 
mo viršininkas, ir dr. Bartmanas, bandė įtikinti jį, kad prisipažintų; jie 
sakė, kad jis dėl to nenukentėsiąs. „Tu mums pasakai, kas vyko, ir mes 
tave iš karto paleidžiame. Jei ne, pasekmės bus skaudžios. Žinome viską 
apie tavo darbus. Neturime tik vieno dalyko - tavo prisipažinimo“. 

Kacas suprato esąs apgautas ir nusprendė pasakyti tiesą, juo labiau 
kad jam keliskart prižadėjo po prisipažinimo duoti laisvę; getui taip pat 
nereikės atsakyti. Todėl jis papasakojo tardžiusiems, kaip Vinceris prašė 
paruošti vaistų sąrašą, kaip jis, Kacas, atgabeno vaistus į Kauną, kaip 

Vinceris vertė pardavinėti juos ir kaip pelnė iš sandėrio nuo 15 000 iki 
20 000 markių. 

Vinceris fabrike buvo didelis žmogus. Savo rankose turėjo visą val- 
džią, ir žydų darbininkams jo prašymas prilygo įsakymui. Niekas nedrįso 
nepaklusti. Tad kai Vinceris įsakė Kacui daryti kaip nurodyta, Kacas ir 
įvykdė. Kur dingo vaistai? Į tą klausimą Kacas neatsakė. Vaistų seniai 
nebėra. Jie visi suvartoti. 

Kai Kacas viską papasakojo, tardytojas įsakė jį paleisti. Tada kalėji- 
mo viršininkas susisiekė su dr. Bartmanu ir šis išleido Kacą iš kalėjimo. 
Be to, kalėjimo viršininkas davė Kacui popierių, kuriame buvo parašyta: 
„Žydas dr. Kacas paleistas iš Kauno kalėjimo 18 val. 30 min. Atitinkami 
pareigūnai privalo leisti jam nuvykti iš miesto į getą be sargybos“. 

„Vadinasi, tu esi laisvas žmogus“, - pasakiau Kacui. „Tol, kol manęs 
neareštavo gestapas“, - atsakė jis. „Ko tau dabar nerimauti?“ — paklau- 
siau. „Tikėkimės, kad visas šis reikalas pasibaigė galutinai“. Po to perpa- 
sakojau Kaco istoriją Tarybai. 

Jau ruošėmės eiti namo, kai iš žydų policijos būstinės pranešė, kad 
geto komendantas Čichas įsakęs antrosios policijos nuovados viršininkui 
pristatyti dr. Kacą. Vėl pakibo grėsmė. Paprašėme Kaco neiti į policijos 
būstinę, kol negaus iš mūsų žinios. Tada Kacas pasislėpė, ir žydų policija 
pranešė geto komendantui, kad namie jo nėra. Vėliau Natkinas sužino- 
jo, kad geto komendantas nori tik patikrinti Kaco išlaisvinimo dokumen- 
"tus, ir visi su palengvėjimu atsiduso. 

Tą vakarą Kacas nuėjo prisistatyti geto sargybai. Nusprendėme pa- 
laukti jo sugrįžtančio. Pagaliau pusę vienuoliktos vakaro jis grįžo ir visi 
galėjo eiti namo. 

Padėtis gete nestabili. Vos pradeda kilti „į kalną“, bet čia pat smunka 
duobėn, ypač šiomis dienomis. Nėjau gulti, kol nepamačiau Srebnickio 
ir nepaspaudžiau jam rankos; ką tik jis labai nerimavo, ir aš džiaugiausi, 
kad jis galės šiąnakt miegoti savo bute. Srebnickis pasakė: „Ačiū, kad 
atėjai manęs aplankyti. Tai man pirmas išmėginimas - pažvelk, kaip aš 
atrodau. Jūs ten, Taryboje, turite šitaip gyventi kasdien, kaip jūs ištveria- 
te?“ Jis teisus: mes gyvensime su nuolat gresiančiu pavojumi, kol nebū- 
sime išvaduoti ar kol mirsime. 

Šį rytą nuotaika Taryboje buvo gera, kaip paprastai atsitinka praėjus 
krizei. Man patikėjo perduoti miesto komisaro įstaigai keturis praneši- 

mus: vieną parašė dr. Elkesas, kitą - policijos inspektorius Levinas, ve- 
dęs Zlatą į geto sargybos būstinę, trečią — darbininkas Rudeiskis, jau- 
nuolis, matęs, kaip dr. Kacas ištraukė pistoletą Zlatai iš rankos, kai ji 
šovė į jį; ketvirtasis buvo darbininko Levišo, kurį sužeidė šūvis. Pasiė- 
miau dokumentus ir išėjau į miestą. 

Paskutinę akimirką suabejojau, ar verta dr. Elkesui rašyti savo pra- 
nešime, kad lankydamasi Tarybos pastate Zlata buvo girta. Tokia pasta- 
ba galėtų provokuoti mūsų valdovų rūstybę kaip įžeidimas, nukreiptas 
prieš vokietę. Bet Lipceris atkakliai tvirtino, kad tokią informaciją būti- 
na įtraukti į pranešimą. 

Atvykęs į miesto komisaro įstaigą įteikiau Mileriui tuos keturis pra- 
nešimus. Jis perskaitė viską su dideliu susidomėjimu ir pritarimu. Tada 
įdėjo visą medžiagą į voką, ant kurio užrašė pavardę - dr. Bartmanui iš 
gestapo. Aš turėjau tą voką nunešti. 

Taigi pirmą kartą lankiausi kriminalinės policijos būstinėje. 73-iajame 
kambaryje pamačiau jauną vyriškį šviesiais plaukais su SS uniforma. Tai 
buvo dr. Bartmanas. Jis paėmė medžiagą ir padėkojo. Iš tokių detalių 
man susidarė įspūdis, kad ta byla pagaliau baigėsi. 

Grįžęs į getą išgirdau, kad Mileris davęs įsakymą areštuoti Kacą. Ta- 
ryboje vėl pasidarė karšta. Gerai pažįstu Milerį. Jis nemėgsta nusileisti 
gestapui. Gali būti, kad tai jo užgaida. Kartą jau yra buvę, kai Mileris 
įsakė suimti žmogų po to, kai šį paleido gestapas. Tą sykį Mileris uždarė 
jį septynioms dienoms į geto daboklę. 

Kacas labai sunerimęs. Mes Taryboje taip pat jaudinamės. Aš vis dar 
tikiuosi, kad ši byla baigsis gerai. Norisi nors trupučio taikos ir ramybės. 
Ar mes kada šitai turėsime? 

Mileris šiandien išvyksta dviem savaitėms. Jį pavaduos Obstas, kuris 
be viso kito miesto komisaro administracijoje tvarko žydų sąskaitą. Ji 
yra vienintelis miesto komisaro būstinės piniginis aktyvas ir neišsenkamas 
vokiečių administracijos pajamų šaltinis. Maždaug 7000 žydų kasdien 
išeina dirbti už geto ribų. Už kiekvieną žydų darbo dieną miesto komisa- 
ro įstaiga gauna po tris markes už vyrą ir po dvi su puse markės už mote- 
rį. Iš viso tai sudaro 400 000 markių. Prie šios sumos reikia pridėti paja- 
mas už įvairius daiktus, konfiskuotus prie geto vartų ar palei juosiančią 

tvorą, ir mieste buvusią žydų nuosavybę, eksproprijuotą miesto komisa- 
ro administracijos. 

Obstas atsakingas už šią sąskaitą. [ ją eina ir visos geto dirbtuvių pa- 
jamos. 1800 žydų darbininkų triūsia gete ir dieną, ir naktį. Jie siuva dra- 
bužius, skalbia baltinius, taiso karinę amuniciją; net gamina įvairius daik- 
tus vermachtui. Savaime suprantama, visas pelnas atitenka miesto komi- 
saro įstaigai. 

Žydų sąskaita nuolat didėja. Joje jau susikaupė milijonai markių. Yra 
ir išlaidų; tie pinigai sudaro dalį nacionalsocialistų partijos biudžeto, pa- 
dengia ir kai kurias miesto komisaro administracijos išlaidas. Greta įvai- 
rių įstaigų, savo reikalams naudojančių šią sąskaitą, jos teikiama nauda 
džiaugiasi ir visų rangų didesni viršininkai bei mažesni valdininkai. 

Yra senas žydiškas anekdotas apie Menachemą Mendelį, kuris teis- 
me paklaustas apie savo darbą atsakė, kad „trainiojasi aplinkui“. Teisėjo 
toks atsakymas nepatenkino ir jis pakartojo klausimą - teismas norįs Ži- 
noti, kuo tu užsiimi, iš ko gyveni? „Aš tiesiog trainiojuos šen bei ten“, 
atsakė Menachemas Mendelis. „Nieko nesuprantu“, - supykęs pareiškė 
teisėjas. Menachemas Mendelis paaiškino: „Štai jūs esate teisėjas, 0 aš - 
žydas. Jeigu leisite man trintis aplink jus, jums bus naudinga, o aš turė- 
siu iš ko pragyventi“. 

Galima sakyti, kad vokiečiai Lietuvoje užsidirba pragyvenimui „trin- 
damiesi“ aplink Žydų reikalus. 

Obstas nenori mokėti daug pinigų už malkas. Todėl jų visai neperka. 
Kada tik paprašome lentų, skardos ar vinių mūsų namų remontui, jis 
dešimtis kartų vartalioja mūsų paraišką, o rezultatas - svarbiausių me- 
džiagų negauname. „Tai kainuoja krūvą pinigų“, - sako jis. Iš esmės bū- 
tinos išlaidos siekia kelis šimtus markių — menkutę sumą, palyginus su 
milijonais, dulkančiais žydų sąskaitoje. Kita vertus, Mileris tokiuose reika- 
luose nesismulkina. „Pinigų užteks viskam“, - mėgsta jis sakyti. 

Dabar Mileris išvykęs ir jį pavaduoja Obstas. Su Obstu sunku turėti 
reikalų. Kai paliečiami jo asmeniniai poreikiai, jis visiškai nešykštus. Nuo- 
lat pasirodo geto dirbtuvėse, užsakinėja visokiausių daiktų - aulinius ba- 
tus, pusbačius, drabužių sau, žmonai ir vaikams. Be to, jis gauna dalį to, 
kas konfiskuojama prie geto vartų: sviesto, kiaušinių, medaus ir kt. 

Dirbtuvių vadovas vokietis Gilovas atstovauja Mileriui gete ir dirb- 
tuvių administracijoje. Jis yra nedoras žmogus. Visas savo jėgas skiria 

vienam tikslui: pasiimti sau įvairių dirbtuvėse gaminamų daiktų. Užsaki- 
nėja aukso žiedus ir kitokių brangenybių. Gilovas nekenčia žydų ir nega- 
li ištverti buvimo greta jų. Be to, jis bailys - bijo būti pasiųstas į frontą. 
Štai todėl mes vis skaičiuojame dienas, kada grįš Mileris. Jis bent retkar- 
čiais suranda mums malonesnį žodį. 

Ypač nerimauti mus privertė faktas, kad Kacas liks suimtas, kol ne- 
bus Milerio. Šiuo atžvilgiu padėtis nėra aiški. Jaudinasi ir Kacas. 

Prieš dvi dienas kalbėjau su Mileriu. Be kitų dalykų, paklausiau, ko- 
kia Kaco situacija. Mileris atrėžė trumpai: „Kol kas jis areštuotas“. Po- 
nia Chaimovič, dirbanti Milerio namuose valytoja, kelis kartus klausė jo 
apie Kacą. Jai lengviau parodyti susidomėjimą Kaco likimu, nes ji nėra 
koks oficialus asmuo ir neatstovauja geto gyventojams. Su Mileriu ji vir- 
tuvėje kartais net paplepa. Jų santykiai geri. Mileris jai pasakė beveik tą 
patį: „Kol kas Kacas areštuotas, bet jam nieko neatsitiks“. 

Sužinojome, kad prieš išvykdamas Mileris davė Gilovui nurodymus 
ir įsakė Žydų policijos vadui paleisti Kacą. Labai nudžiugome išgirdę šią 
gerą žinią. 

Džiaugsmui pagrindą suteikė ir kitkas: žydas dantistas Lurjė šian- 
dien šnekėjosi su vokiečių šventiku Polcu. Jis yra geras Jėgerio draugas; 
be to, palaiko vokiečių bažnyčios ir vokiečių valdžios ryšius. Šiandien 
Polcas pasakė Lurjė sužinojęs iš Jėgerio, kad žydų priespauda mūsų krašte 
pasibaigė. Nors mes daugiau nebetikime pažadais, skelbiamais vokiečių 
valdžios, juo labiau gestapo, geriau girdėti tokias naujienas negu tas, 
prie kurių esame pripratę. 

Septintą valandą vakaro į Tarybos būstinę įžengė Lipceris; jo veidas 
buvo rimtas. Iš karto pradėjo nuo reikalavimo, kad Garfunkelis duotų 
nurodymus priimti tokį Meirą Tainovičių dirbti vežiku į transporto sky- 
rių. Tainovičių mes pažįstame kaip vieną iš prekiautojų prie geto tvoros. 
Garfunkelis mėgino įtikinti Lipcerį, kad jo statytinis gali mums užtrauk- 
ti bėdą. Tačiau Lipceris liko neperkalbamas ir piktai užsispyręs reikala- 
vo, kad priimtume Tainovičių dirbti Tarybos įstaigose.! 

Goldbergas paklausė Lipcerio, ko šis toks piktas. Priežastį mes žino- 
jome, bet tylėjome. Dalykas toks: prieš savaitę Šlomo Goldšteinas? įsė- 
do į sunkvežimį, važiuojantį iš Kauno į Vilnių; Goldšteinas vyko persi- 
rengęs techniniu darbininku. Tačiau iš tikrųjų važiavo mūsų prašymu su- 
sitikti su kai kuriais mūsų draugais iš tenykščio sionistinio pogrindžio. 
Goldšteinas nuvažiavo į Vilnių ir parvežė mums jų linkėjimus. 

Lipceris sužinojo apie Goldšteino kelionę; jis taip pat norėjo vykti į 
Vilnių, bet dr. Elkesas atkalbėjo jį. Po Panerių žudynių tokio žmogaus 
kaip Lipceris kelionę gestapas galėtų palaikyti šnipinėjimo misija. Todėl 
Lipceris ir buvo piktas: jie čia, Taryboje, juo nepasitiki. Tuo tarpu atėjo 
dr. Elkesas. Lipceris skundėsi toliau: jis daro dėl Tarybos visa, ką tik ga- 
li, bet juo vis vien nepasitikima. Jam nepranešama apie geto problemas. 
Pavyzdžiui, jis norėjo padaryti kratą vaistinėje, bet jam neleido. Nesakė, 
kad vaistinė įvelta į vaistų aferą. Jis norėjo važiuoti į Vilnių, o dr. Elke- 
sas jį atkalbėjo. Dabar sužinojo, kad būdamas Vilniuje Goldšteinas pa- 
sakė Gensui, esą jis, Lipceris, yra tik Tarybos ir gestapo tarpininkas. Jis 
šito taip nepaliksiąs. 

Dr. Elkesas, atsakydamas Lipceriui, pareiškė: a) kad Tarybos nariai 
patys nežinojo vaistų bylos smulkmenų, ir jis, dr. Elkesas, buvo įsitiki- 
nęs, kad kuo mažiau žmonių žino apie tą bylą, tuo geriau, b) kad Taryba 
nesiuntė Goldšteino su užduotimi į Vilnių ir neapmokėjo jo kelionės, 
c) kad dr. Elkesas nieko nežino apie Genso ir Goldšteino pokalbį Vil- 
niuje. 

Dar šiek tiek pasiginčijęs Lipceris lyg ir apsiramino. 

Šis kivirčas su Lipceriu dėl smulkmenų sugadino Taryboje gerą nuo- 
taiką dėl rytą gautos žinios apie Kaco išlaisvinimą ir vokiečių kunigo 
pasakojimo apie pokalbį su Jėgeriu. 

1! Avrahamas Tory vėliau rašė: „Vėliau sužinojau, kad Tainovičius buvo įtrauktas į 

kelis drąsius žygius, kai buvo slapta išgabenami iš geto baldai ir brangenybės, kei- 
čiami mieste į ginklus ir vėl slapta įnešami tie ginklai atgal į getą. Paprastas, drąsus, 
visada pasiruošęs padėti žmogus“. 
Slomo Goldšteinas, prieš karą sionistų aktyvistas Lietuvoje, buvo vienas iš keturių 
žmonių, įsteigusių gete pogrindinę grupę Matzok. Po karo jis išvyko į Jungtines Vals- 
tijas, kur aktyviai dalyvavo įvairiose žydų organizacijose, taip pat remiant Izraelio 
valstybę. 


„ 

DOKUMENTAS 
Vokiečių darbo tarnyba Kaune - brigadenfiureriui Krameriui, 
Kauno komisarui 


Atsižvelgiant į tai, kad pastebimai trūksta lietuvių darbo jėgos ir į tai, 
kad nuolat didėja poreikiai skubiai ir svarbiai karinei produkcijai, 
dar reikšmingesnis tampa žydų priverčiamasis darbas. 

Todėl prie šiuo metu jau naudojamos žydų darbo jėgos būtina pri- 
skirti apie 300 žydų, kurie iki šiol dirbo prie laivų pakrovimo ir iškro- 
vimo, daržuose ir savivaldybės ūkiuose. 
Dabar įsteigtos šios naujos darbo brigados: 

vyrai moterys 


Medžių kirtimo brigada 40 40) 
Darbas karo ligoninėje 5 40) 
Naujų geležinkelių statybos valdyba 25 25 
Mezgimo ir audimo fabrikas Filva 13 30 
Gumos gaminių fabrikas Guma 40) 120 
Kauno milo fabrikas 2 22 
Transporto bendrovė Krovėjas 50 - 
Liejykla Statyba bombų sugriovimams atstatyti 60 20 
Stogų dengimo dirbtuvės 26 10 
Metalo dirbtuvė Vilijampolėje 10 1 
Sanitarijos skyrius 2 20 
Kareivių bendrabutis 1 9 


Aerodrome dirbančios brigados turi būti padidintos nuo 800 iki 1000. 
Geto dirbtuvės vykdo kalėdinius užsakymus, ir jų darbo jėgą reikia 
padidinti nuo 1250 iki 1600. 

Durpėms kasti kariuomenės aprūpinimo valdybai Kaišiadoryse pri- 
skirta aštuoniasdešimt žydų ir dešimt žydžių. 

Šias naujas brigadas pavyko įsteigti iš dalies dėl to, kad buvo nutrauk- 
tas ar iš viso atsisakyta ne tokio svarbaus darbo, bet visų pirma dėl 
visų sveikų žydų registracijos, kurią Taryba įvykdė kovo mėnesį, ir 
vidaus bei valdymo personalo sumažinimo. 

Šiuo metu žydai dirba 110 vietų, procentais pasiskirsčiusių taip: 


1. Kariuomenės ir karo pramonės įmonės 6870 
2. Transportas, pervežimai ir geležinkelio tiltų statyba 92 
3. Policijos nuovados 465 
4. Administracija ir kitos civilinės sritys 196 


Šių punktų paaiškinimai: 

„Darbas vermachto žinioje vyksta glaudžiai bendradarbiaujant su ka- 
ro pramonės vadovybe pagal darbo skubumą. Vermachto naudojamą 
žydų darbo jėgą sudaro daugiausia kvalifikuoti darbininkai. Metalo 

apdorojimo darbininkai dirba šiose įmonėse: priešlėktuvinių pabūk- 
lų remonto dirbtuvės, metalo fabrikas Metalas, Augustaičio kalvė, 
metalo dirbtuvės Vilijampolėje, Kutkevičiaus fabrikas ir vielos bei 
metalo gaminių fabrikas. Dauguma statybininkų dirba vermachto sta- 
tybos skyriaus žinioje ir aerodrome. 

2. Iš transporto ir tiltų statybos srities žydus ima dirbti geležinkelių val- 
dyba, naujų geležinkelių statybos valdyba, tiltų statybos bendrovė Grun 
und Bielfinger, tekstilės fabrikas Demag ir pervežimų bendrovė Kro- 
vėjas; kai kurie dirba šaltkalviais, bet dauguma - paprastais darbinin- 
kais. 

3. Policijos nuovados įdarbina žydus amatininkus automobilių mecha- 
nikais garažuose, šaltkalviais ir mechanikais ginklų sandėliuose ir bat- 
siuviais bei siuvėjais dirbtuvėse. Dar aštuoniasdešimt šeši žydai dirba 
gestape. 

4. Civiliniame sektoriuje žydai daugiausia dirba statybos darbininkais 
transporte, Kauno-Vilniaus spaudos ir leidybos bendrovės spaustu- 
vėje, žemės ūkyje. 

Šiuo metu tiriama, ar nedirbančios žydės tinka darbui. Kai kurios iš 
jų bus įtrauktos prie jau naudojamos darbo jėgos. 

Suregistruoti žydai nuo dvylikos iki penkiolikos metų amžiaus. Stip- 
resni iš jų bus paskirti dirbti sunkų darbą, silpnesnieji - žemės ūkio 
darbams. 

Kai kitą kartą bus tikrinamos darbo vietos, būtina atkreipti dėmesį į 
tai, kad vadinamiesiems „rūmų žydams“ būtų skirti naudingesni užsi- 
ėmimai.! 

Šiuo metu vis augantis poreikis skirti žydų darbo jėgą visų rūšių dar- 
bams gali būti patenkintas tik kai kuriais atvejais. Ateityje, kaip ir iki 
šiol, bus atsižvelgiama tik į pačius skubiausius darbus. 

! Šia pašaipia užuomina apie aštuonioliktojo amžiaus „rūmų žydus“, t.y. žydus, tar- 
navusius vokiečių kunigaikščiams ministrais ir finansų patarėjais, ignoruojamas faktas, 
kad Kauno gete Tarybos nariai ir įvairių skyrių pareigūnai paeiliui eidavo dirbti į 
Aleksoto aerodromą. 


1943, gegužės 28 


Pastarosiomis savaitėmis nežinomi asmenys pradėjo Kaune platinti 
lietuviškai parašytus lapelius; jų turinys sukėlė gete įtampą. Tą lapelį su 
1943 metų gegužės mėnesio data išspausdino Vilniuje įsikūrusi grupė, 

pasivadinusi Lietuvos išlaisvinimo organizacija. Ten sakoma: „Yra aiš- 
kių ir patikimų požymių, kad rengiamasi naujoms žydų žudynėms. Anks- 
tesni žydų žudymo aktai neatnešė Lietuvai nei garbės, nei naudos. Lie- 
tuviams teks pasiaiškinti pasauliui, kodėl daugelis jų tėvynainių dalyva- 
vo šiuose nusikalstamuose veiksmuose. Nuo šiol lietuviai, jei nenori būti 
apkaltinti masinėmis žudynėmis, kviečiami nevykdyti gestapo nurody- 
mų; kai iškyla pavojus gyvybei, jie turi bėgti į mišką“. 

Sakinys apie „aiškius ir patikimus požymius, kad rengiamasi naujoms 
žydų žudynėms“, lapelyje buvo pabrauktas. 

Getą smarkiai paveikė to lapelio turinys. Jis atspindi pasikeitusią lie- 
tuvių nuostatą į žydus. Tačiau tai jokiu būdu neužgožia pavojaus, nuro- 
domo lapelio autorių. Mes neabejojame, kas bus šio karo nugalėtojas. 
Bet tuo pat metu turime pagrindo galvoti, jog vokiečiai visai nenori suteik- 
ti mums malonumą ir palikti gyvus, kad mes regėtume jų pralaimėjimą. 

Iki šiol mūsų vienintelė viltis buvo staigus karinis Vokietijos sutriuš- 
kinimas. Tik tokia karo baigtis teikė mums vienintelę galimybę išsivaduoti. 
Tačiau karas tęsiasi ir tęsis dar daug mėnesių; ir nors visa įvykių raida 
rodo tik vieną kryptį į vokiečių pralaimėjimą, mes negalime tikėtis ste- 
buklo. Turėdami pakankamai laiko jie mus sunaikins. Tai nėra tam tikro 
žydų sielų skaičiaus klausimas. Ties bedugne pakibusi ateitis reikšmingos 
žydų bendrijos, įrašiusios šlovingus puslapius į žydų tautos istoriją. 

Prieš kelias dienas Kopelmanas kalbėjosi su savo senu draugu, Kau- 
no vokiečiu Garbačevskiu. Jis tarnauja Rygoje, vermachte. Jiedu atsitik- 
tinai susidūrė vienoje Kauno gatvėje. Abu pasuko į tarpuvartę, kad ne- 
būtų jų pokalbio liudininkų. Vokietis papasakojo Kopelmanui, kad pra- 
ėjusiais metais, kai dideliame mūšyje ties Velikije Luki rusai jau buvo 
beveik pralaužę frontą, vokiečiai Rygoje ėmėsi tam tikrų karinių prie- 
monių, taip pat ir miesto evakuacijos. Be kitų dalykų, dideli ginklų ir 
amunicijos kiekiai iš Rygos buvo pergabenti į Kauną. Tomis lemtingomis 
dienomis labai aukštas vokiečių administracijos pareigūnas sakė Garba- 
čevskiui, kad yra instrukcija prieš evakuojant miestą sunaikinti kalėjimą 
ir getą. Garbačevskis persakė šią informaciją Kopelmanui, kad šis Žino- 
tų, kokių priemonių imtis, jeigu panaši situacija susiklostytų Kaune. 

Šiomis dienomis gete pasklido gandai apie gilias duobes, kasamas 
Devintajame ir Septintajame fortuose. Pagal šiuos gandus, duobės kasa- 
mos galimoms žydų žudynėms. 

Vakar dr. Elkesą jo bute aplankė dr. Avrahamas Kišiniskis.! Dabar 
jis dirba Marvelės ūkyje. Ūkio valdytojas lietuvis, jo draugas, ką tik at- 
skleidė jam paslaptį. To valdytojo bičiulis užima svarbias pareigas lietu- 
vių kriminalinėje policijoje. Jo žodžiais, gestapas paprašęs lietuvių kri- 
minalinės policijos pateikti sąrašą policininkų, kurie sutiktų dalyvauti 
žudant žydus. Sąrašas buvo perduotas, tačiau gestapas jį atmetė. Į gesta- 
pą nusiuntė kitą sąrašą, bet jį ir vėl atmetė. Po dviejų tokių atmetimų 
dr. Kišiniskio draugas sužinojo, kad gestapo vadovai nusprendė atsisa- 
kyti lietuvių policininkų dalyvavimo visose būsimosiose „akcijose“ prieš 
žydus. Vietoj jų šiam tikslui bus atvežtas specialus padalinys iš Ukrainos. 

Pastaruoju metu lietuviai nuolat pataria savo pažįstamiems žydams 
bėgti iš geto ir šitaip gelbėti gyvybę. Visi žino, kad vokiečiai karo nelai- 
mės. Jie labai įniršę, neverta tikėtis stebuklo. Kai kurie lietuviai sužino- 
jo, kad pirmiausia bus naikinamas Vilniaus getas, po to - Kauno. Ši in- 
formacija ateina iš profesoriaus Mažylio ir kitų. 

Oficialios instancijos, su kuriomis mes palaikome ryšius, kategoriškai 
neigia šiuos gandus. Lipceris kasdien pasirodo Tarybos būstinėje su prie- 
šingomis žiniomis: Šmicas, Štiucas, Mileris ir Obstas - visi prisiekinėja 
viskuo, ką tik turi brangiausia, kad getui neatsitiks nieko bloga. Lipceris 
nunešė jiems vieną egzempliorių to lietuviško lapelio, kur įspėjama apie 
netolimoje ateityje įvyksiančias žydų žudynes. Gestapo vadai atsakyda- 
mi parodė jam visą dėžę tokių lapelių ir kalbėjo, kad tai tėra „baisi propa- 
ganda“. Be to, gestapo vadai nusivežė Lipcerį į Septintąjį fortą parodyti, 
jog ten nekasama jokių duobių. Lipceris tvirtina, kad getui pavojus ne- 
gresia, ir jis tuo tiki. Deja, mes nepritariame jo nuomonei ir tikrumui. 

Mūsų negali neveikti žinios apie kelių getų Lenkijoje sunaikinimą 
dujomis ir kulkosvaidžiais.? Ateina gandų apie pablogėjusį elgesį su Bul- 
garijos žydais - daugelį jų deportavo, apie Rumunijos žydų bendruome- 
nei uždėtą 4 milijardų lėjų mokestį; visa tai rodo, kad egzistuoja ir įgy- 
vendinami planai, kurių vienintelis tikslas - sunaikinti žydus.3 

Bet teisybė ir tai, kad Rumunijos ir Bulgarijos žydų persekiojimą rei- 
kia vertinti skirtingai, t.y. kaip ženklą, kad tose šalyse dar yra daug žydų 
tautybės gyventojų. Tokiu požiūriu šios žinios tam tikra prasme yra pa- 
guodžiamos. 

Lietuvių nuostatos į žydus teigiami poslinkiai išryškėjo ir neseniai įvy- 
kusiame Kopelmano pašnekesyje su jo draugu lietuviu, anksčiau buvu- 
siu verslo kompanionu. Jis 1941 metais buvo kalbėjęsis su profesoriumi 

Jurgučiu.* Tomis dienomis, tuoj po vokiečių įžengimo į Lietuvą, Jurgutis 
užėmė aukštą postą vadinamojoje lietuvių vyriausybėje. Tuo metu per 
visą Lietuvą ritosi „akcijos“ prieš žydus. Kopelmano draugas kreipėsi į 
profesorių Jurgutį prašydamas panaudoti savo įtaką ir sustabdyti Lietu- 
vos žydų žudymą. Žymus profesorius, neapykantos žydams veteranas, 
atsakė, kad jo orumas neleidžia kalbėti su vokiečiais apie jų elgesį su 
žydais. 

Neseniai šis Kopelmano draugas atsitiktinai sutiko profesorių Jurgu- 
tį ir šnekėjosi apie dabartinę situaciją. Jurgutis pareiškė, kad šiame kare 
lietuvių tautą užgriuvo dvi nelaimės. Viena - tai tūkstančių lietuvių išve- 
žimas į tolimas Rusijos stepes. Antroji - masinės Lietuvos žydų egzeku- 
cijos 1941 metais. Laikai tikrai kiti, jeigu net toks žmogus kaip profeso- 
rius Jurgutis priverstas pakeisti savo ankstesnę nuomonę. 

Lemiamasis šio karo momentas jau čia pat. Atrodo, tarsi du šarvuoti 
traukiniai lekia finišo link. Vienas traukinys atveš mums mirtį; kitas at- 
veš išvadavimą. Kuris jų finišo liniją pasieks pirmasis? Niekas to nežino. 

! Dr. Avrahamas Kišiniskis prieškario Lietuvoje vadovavo sionistų socialistų partijai. 
Geto laikotarpiu jis prižiūrėjo Marvelės ūkyje dirbantį jaunimą. 

2 1943 metų gegužę daugiau kaip 10 000 žydų nužudyta buvusios Lenkijos Rytų Gali- 
cijos miestuose: Brodi (gegužės 1 d. - 2500 gyventojų), Skalate (gegužės 9 d. nužu- 
dyta 660), Buske (gegužės 21 d. - 1000), Strijuje (gegužės 22 d. - 1000), Sokale 
(gegužės 27 d. - 2500) ir Tluste ( gegužės 27 d. - 3000). Tą pačią gegužę Varšuvoje 
nužudyta ar išvežta mirti 56 000 žydų; iš Olandijos į Sobiborą išvežta ir nužudyta 
7500 žydų, į Osvencimą - 10 000 iš Salonikų, 2000 iš Zagrebo ir 395 iš Berlyno. 

3 1943 metų kovo 17 dieną Bulgarijos parlamentas atmetė vokiečių reikalavimą de- 
portuoti iš Bulgarijos 48 565 žydus. Karui pasibaigus žydų gyventojų skaičius Bul- 
garijoje padidėjo iki 49 172; tai vienintelė šalis vokiečių įtakos sferoje, kur žydų 
skaičius karo metu padidėjo. Tačiau 1943 metų kovą vyko deportacijos iš bulgarų 
okupuotos Graikijos ir Jugoslavijos: daugiau kaip 11 000 žydų iš ten buvo nusiųsta į 
Treblinką ir Osvencimą. : 

+ Profesorius Jurgutis, lietuvių ekonomistas, vėliau buvo vokiečių įkalintas Stuthofe, 
netoli Gdansko. 


1943, birželio 2 


Šiandien Tarybos posėdyje dalyvavo Josifas Kaspis ir pasakė kalbą. 
Jis šnekėjo aiškiai, be pauzių. Toje kalboje atsispindėjo jo susidvejinusi 
asmenybė: viena vertus - įsitikinęs žydas sionistas, kita vertus - artimas 
gestapui žmogus. Gestapas jo neverčia dėvėti geltonojo ženklo, leidžia 
gyventi mieste ir net nešiotis ginklą. 

Užrašiau Kaspio kalbą jam nematant (dėl to kartais nutrūksta saki- 


niai). Atmosfera kambaryje ir jo balsas buvo kupini įtampos. Štai Kaspio 
žodžiai: 

Karo metu pagarbos nusipelno ne žydų inteligentija, o išsilavinę Žy- 
dai, visų pirma dirbantys žydų darbo brigadose. 

Kenčia panašūs į Bončę Švaigą.! Jie anksčiau kentėjo ir šiandien ken- 
čia labiau nei kas kitas. Getą pasiekia žinios per į kalėjimą pasiųstus 
žydus, per jų laiškus, kurie parašyti kaip kaltinamasis aktas Tarybai, o 
ne vokiečiams. Darbo skyrius galėtų nuveikti ką nors naudingesnio, 
negu srautu rašyti popiergalius dėl savo pažįstamų. Ateis laikas, kai 
reikės surasti dvidešimt penkis nekaltus žmones. Prie geto vartų ne- 
reikalingas visas darbo skyriaus personalas. Gete esama privilegijų: 
dirbtuvėse yra geriau negu aerodrome. Lygiai taip pat geriau dirbti 
įstaigoje, užuot ėjus į aerodromą. Jūs turite ką nors padaryti, kažko 
pasiekti mainais į šias privilegijas. Niekas negali palikti savo posto ar 
darbo vietos. Negalima leisti, kad taip atsitiktų. Kiekvienas sugeban- 
tis pasiekti kažko mums pozityvaus nusipelno palaiminimo. Kodėl ra- 
miai sėdi darbo skyrius, o ne kas kitas? Ne jos reikalas siųsti žmones 
į kalėjimą, tai policijos darbas. Šį sprendimą būtina atšaukti. Ten per 
daug darbuotojų. Galima įdarbinti pagyvenusius žmones; yra prob- 
lemų su geto moterų įdarbinimu. Ištirkite situaciją, pakeiskite ją, 
nelaukite, kol įsikiš trečioji pusė. Įstaigų vadovams reikia nustatyti 
minimalias lėšas pragyvenimui. Nepakeičiami Žmonės turi gauti mi- 
nimumą, kiti gyvens iš socialinės pagalbos. Tokia tvarka turi tapti įsta- 
tymu. 

Noriu duoti jums patarimą. Miesto darbo brigadų atstovai privalo 
susitikti su darbo, socialinės pagalbos skyrių bei policijos atstovais, 
kad nuspręstų, kaip paskirstyti darbą įvairiose brigadose ir kas eis į 
kiekvieną brigadą. Asmeniškumus reikia atmesti. Tai liga, kurią pri- 
valu išrauti su šaknimis. 

Būtina bausti gydytojus, kurie atsisako lankyti neišgalinčius brangiai 
mokėti pacientus. Gydytojai gete yra privilegijuotoji grupė. Jie neina 
dirbti į aerodromą. Bončės Švaigo situacija yra nepakenčiama. Bū- 
tina baigti žmonėms dalyti popierėlius su atleidimais nuo darbo prie- 
volės. Pas mane ir Lipcerį ateina delegacijos. Už tai gali tekti mokėti 
krauju. Tokią padėtį būtina pakeisti. 

Tik policija turi teisę areštuoti. Darbo skyrius turi teisę nurodyti po- 
licijai, ką areštuoti. Jeigu darbo skyriaus pareigūnas ką nors areš- 
tuos, aš pats asmeniškai pasiųsiu jį į kalėjimą. Tai negali tęstis. 
Svajotojai ir kovotojai atrado naują fenomeną, „žydą su revolveriu“, 
t.y. mane, Kaspį, gyvą legendą, įeisiančią į istoriją. Būsiu su jumis bet 
kuriuo metu, tačiau jūs turite priimti mane tokį, koks esu. 
Nereikalauju iš jūsų nei pinigų, nei pagarbos. Vienaip ar kitaip aš 
susitepęs ryšiais su gestapu. Nesitikiu jūsų pripažinimo. Manęs ne- 
domina Elkeso ar Garfunkelio nuomonė. Aš veiksiu toliau. Kad ir ką 
jūs gete galvotumėt, tai jūsų reikalas. Darau dėl jūsų daugiau, negu 
galite įsivaizduoti. 

Aš esu drauge su jumis mintyse, maldoje ir kare. Darbas - mūsų pa- 
reiga. Yra brigados vadovas. Kai jis prašo ko nors, jis aukojasi. Aš 
esu daug ką paaukojęs ir dėl tų aukų reikalauju, kad jūs priimtumėt 
mano sakomą tiesą. 

Jūs puoselėjate iliuziją apie išlikimą. Žinau, jeigu aš išliksiu, tai tik 
atsitiktinumo dėka. Aš kovoju prieš supuvusią žydų inteligentiją. Pra- 
dėjau savo kovą Žydų liaudies banke, Rokiškio miestelyje, mano gim- 
tinėje, ir nuo tol jos nenutraukiu. 

Mano tėvas ir senelis buvo mokyti žmonės. Aš pats esu mokytojas. 
Visi mano darbdaviai, bendrovės, visi gestapininkai ir lietuviai lieka 
man geri draugai - mano metodai teisingi ir aš jums niekuo nepa- 
kenkiau. 

Man liepia nesikišti į geto reikalus, tačiau aš savo noru lendu į ugnį. 
Per savo gyvenimą buvau įstrigęs keliose „tarpinėse stotyse“. Iki pat 
Eitkūnų keliavau su Judeliu Marku.2 Iš ten keliavau su Žabotinskiu.3 
Mylėjau Lietuvą visa siela. Iki 1933 metų tai man buvo Izraelio žemė. 
Dabar visą laiką man atrodo, kad žmonės sako man „labas“ tik dėl 
pistoleto, kurį turiu su savimi, ir tai mane siutina. 

Niekas nežino, kaip viskas pasisuks. Nesvarbu, ar vokiečių tauta ap- 
svaigs nuo pergalės, ar gal ją prislėgs pralaimėjimo agonija - aš su 
savąja Kaino žyme pirmasis sutiksiu pavojų. Čia, gete, gyvenimas or- 
ganizuotas, jis čia geresnis negu Vilniuje ar kokioje kitoje vietoje. 
Čia iki šiol buvo ramu. Jeigu ne mano sukelti skandalai, visa virtuvė 
tokia ir liktų dar kelis mėnesius. Man atrodo, pats svarbiausias daly- 
kas yra sveiki nagingi darbininkai ir stiprūs vyrai, žydiškai mąstantys 
ir nešantys naudą žydų tautai. 

Nenoriu kištis į jūsų vidaus reikalus. Tegu tai daro kiti. Jūs patys ga- 
lite nuspręsti, kaip su jais tvarkytis. 

Kova turi būti teisinga ir dora. 

Darbo skyrius turi veikti kaip pridera. 

Dirbtuves reikia išplėsti. 

Getas turi pats savo jėgomis kasti jam reikalingas durpes. 

Būtina išspręsti policijos ir darbo skyriaus ginčus. 

Reikia išnagrinėti prie geto vartų kylančias problemas. 

Visi, net Tarybos pareigūnai, turi verstis minimaliu daviniu.- 
Privilegijuotiems Žmonėms išduoti leidimai turi būti atšaukti. 
Aerodromo darbininkai turi turėti galimybę pailsėti. 

Būtina įsteigti bendrą komisiją, sudarytą iš socialinės pagalbos, dar- 
bo skyrių ir policijos žmonių, kurios tikslas būtų paskirstyti darbo 
korteles lengvesnėms vietoms. 


Kaspis žinojo turįs išimtinę padėtį, kuri jam leidžia laisvai vaikščioti, 


elegantiškai rengtis, gyventi mieste ir visur su savimi nešioti ginklą. Bet 


jis, 


kaip ir dabar, kiekviena proga pabrėždavo, kad jo likimas toks pat 


kaip ir mūsų, ir ne kartą klausdavo, ar mes priimsime jį tokį, koks yra, su 
visais kaprizais. 


mu 


Kyla klausimas, koks Kaspio vizito tikslas. Jo kalba palietė daugelį 
sų vidinių problemų, ypač priverčiamojo darbo naštą. Kaspis visuo- 


met garsėjo kaip atkaklus ginčininkas; nuo kraštutinio revizionizmo po- 
zicijų jis perėjo į socialistus liaudininkus, po to vėl atgal. Savo kalboje jis 
visų pirma stengėsi parodyti save kaip savo tautai ištikimą žydą, nepai- 
sant paslaugų, kurias teikė gestapui.* 

Bončė Švaigas - žydų tautosakos personažas, kenčiantis nuo turtingųjų ir jų žemi- 
namas, bet visada tylintis. Jis visuomet vargšas, nelaimėlis. J.L.Pereco apsakyme jis 
aprašytas kaip žmogus, niekada nė žodžio nepasakęs apsiginti, o po mirties palaido- 
tas kape be jokio antkapio ir užrašo. 

Judelis (Judlis) Markas, pedagogas ir filosofas, buvo Kauno dienraščio jidiš kalba 
Folksblat vyriausiasis redaktorius nuo 1930 iki 1936 metų. Būdamas Bundo šalinin- 
kas jis tuo laiku griežtai prieštaravo sionizmui ir tvirtino, kad žydai turį likti ten, kur 
gimė: „Mūsų tėvynė ten, kur mes gyvename“; jie turį siekti geresnio gyvenimo savo 
diasporos bendruomenėje. 1936 metais jis emigravo į Jungtines Valstijas, o 1970, 
jau būdamas septyniasdešimt trejų, į Izraelį. 

Vladimiras Žabotinskis, gimęs Odesoje 1880 metais, buvo žinomas sionistų lyderis. 
1935 metais suformavo dešiniojo sparno revizionistinį judėjimą (Naujojo sionizmo 
organizaciją) greta kitų tikslų keldamas nepriklausomos žydų valstybės idėją. 1937 


1943 


metais jis pasiūlė planą per dešimtį metų „evakuoti“ 1 500 000 Rytų Europos žydų į 
Palestiną. Mirė Jungtinėse Valstijose 1940 metais. Savo testamente pareiškė norą 
būti palaidotas Izraelyje. 1964 metais Avrahamas Tory buvo narys visuomeninio ko- 
miteto, įsteigto Žabotinskio palaikams perkelti į Izraelį. Jis palaidotas Jeruzalėje, 
Herclio kalne. 

* Apie šį posėdį Avrahamas Tory vėliau pasakojo: „Kaspis kritikavo Tarybos darbo 
skyriaus veiklą ir buvo nepaprastai agresyvus bei impulsyvus. Jis kalbėjo griausmin- 
gu balsu, mus įspėdamas ir kartu prašydamas suprasti jo pasiryžimą dirbti su vokie- 
čiais, nes jis trokštąs kovoti su komunizmu. Gąsdino klausytojus keldamas balsą, 
kritikuodamas geto žydų administraciją. Jis skelbė įspėjimus ir grasino mėgindamas 
sudaryti įspūdį, kad esąs žydas ir aukštos moralės žmogus. 1943 vasarą vokiečiai 
nužudė Kaspį ir jo šeimą. 


1943, birželio 4 


Šiandien įvyko ilgai lauktas pokalbis su profesoriumi Biržiška. Jau 
kurį laiką svarstėme, su kuo iš lietuvių veikėjų mes vis dar galėtume rasti 
bendrą kalbą ir išgirsti patikimą visos situacijos Lietuvoje vertinimą, ir 
konkrečiai žydų klausimu. Pagaliau nutarėme užmegzti ryšį su dviem as- 
menimis. Tai buvo vyskupas Brizgys, su kuriuo jau buvo palaikomi tam 
tikri ryšiai, ir profesorius Vaclovas Biržiška“, žymus lietuvių veikėjas, 
simpatizuojantis žydams, kuris iki šiol mums buvo nepasiekiamas. 

Profesoriaus Biržiškos vardas neseniai tapo plačiai Žinomas, nes jis 
prieš kelis mėnesius buvo išrinktas Kaune vykusios Lietuvių konferenci- 
jos pirmininku. Jis palaiko ryšius su Rentelnu, Lietuvos generaliniu ko- 
misaru. Mums tai irgi svarbi priežastis siekti susitikimo su juo. 

Šiuo metu profesorius Biržiška gyvena Vilniuje ir yra Vilniaus uni- 
versiteto rektorius. Į Kauną atvyksta tik retkarčiais, vienai dviem die- 
noms, dėl to su juo sunku susitikti. Kopelmano prašymu buvęs Lietuvos 
diplomatas Natkevičius susitarė dėl susitikimo su Garfunkeliu vieno Kau- 
no notaro, Borkevičiaus, namuose. 

Susitikimas įvyko rytą; jis buvo draugiškas ir įdomus (Biržiška apka- 
bino, pabučiavo Garfunkelį ir pasisveikindamas, ir atsisveikindamas). 

Apie bendrą situaciją Biržiška pasakė girdėjęs, kad vokiečiai dabar 
formuoja naują milijoninę armiją, kurią sudarys rusai, baltarusiai, ukrai- 
niečiai ir rusų karo belaisviai. Sovietų generolas Vlasovas, patekęs vo- 
kiečiams prie Stalingrado, paskirtas naujosios armijos vadu. Vokiečiai 
planuoja panaudoti ją užimti Leningradui bet kokia kaina. Leningrado 


* Tikriausiai tai buvo Mykolas Biržiška (leid. ). 

paėmimas vokiečiams yra labai svarbus. Jeigu tas planas pavyks, Lenin- 
grade bus įkurta Vlasovo vadovaujama Rusijos laikinoji vyriausybė. Tai 
reikš didelį politinį laimėjimą ir vokiečių diplomatų pergalę. 

Sovietų artimiausi planai - bombarduoti ir paimti Rygą ir šitaip už- 
blokuoti vokiečių veržimąsi Leningrado link. 

Šiais abiem variantais fronto linija gali labai priartėti prie mūsų. Tai 
skaudžiai atsilieps tiek lietuviams, tiek žydams. Nėra jokios abejonės, 
kad vokiečių planuojama kurti armija, sudaryta iš niekam tikusių deši- 
niosios pakraipos rusų, pakeliui į Leningradą ir atgal sės aplinkui mirtį 
ir pražūtį. Ši armija bus mirtinai pavojinga žydų bendruomenei. 

Apie padėtį Lietuvoje: lietuvių nuotaikos prastos. Sušaukti Lietuvių 
konferenciją reikalavo padėtis, kurioje lietuvių inteligentija atsidūrė prieš 
kelis mėnesius. Vokiečiai niršta, kad lietuviai atsisakė stoti į vermachtą. 
Latvijoje ir Estijoje mobilizacijos kampanija vyko sėkmingai, tuo tarpu 
Lietuvoje ji žlugo dėl tvirto lietuvių nusistatymo. 

Vokiečiai grasino Lietuvos gyventojams sunkiomis bausmėmis. Jiems 
tai buvo fiasko ne tik kariniu, bet ir politiniu požiūriu, ypač turint galvo- 
je šį faktą plačiai paskleidusią Vakarų spaudą. Vokiečių vadai Lietuvoje, 
kuriems buvo pavesta mobilizacija, žūtbūt siekė įrodyti, kad bet koks 
lietuvių priešinimasis nuslopintas. Būta kalbų dėl nepasisekusios mobi- 
lizacijos ir apie galimą vokiečių civilinės valdžios panaikinimą. 

Dr. Rentelnas, vokiečių generalinis komisaras Lietuvoje, ėmėsi žiaurių 
priemonių. Keli žymūs Lietuvos veikėjai buvo suimti ir išsiųsti į vokiečių 
koncentracijos stovyklą. Vienas iš jų, advokatas Petras Kerpė, ten mirė 
(vokiečių pranešime mirties priežastis nurodyta „širdies priepuolis“). 
Dr. Rentelnas nepasitenkino areštais, bet grasino sunaikinti visą lietu- 
vių inteligentiją, jei mobilizacijos kampanija nebus sėkminga. Tai turėjo 
būti įvykdyta metodais, vokiečių jau išbandytais su Čekoslovakijos ir Olan- 
dijos inteligentais; juos pasiuntė į Estiją, į pirmąsias fronto linijas valyti 
minų laukų. Pagal turimą informaciją, iš jų apie 90 procentų ten žuvo. 

Rentelnas, norėdamas išlaikyti vokiečių civilinę valdžią Lietuvoje, ieš- 
kojo būdų apsaugoti munduro garbę. Vienintelis kelias - palaužti lietu- 
vių pasipriešinimą. Situacija buvo itin sunki: būtinai reikėjo ką nors da- 
ryti vokiečių įtūžiui apmalšinti. 

Tuo metu profesorius Biržiška laikėsi nuošaliai nesikišdamas į politi- 
nius ginčus. Pirmuoju vokiečių okupacijos laikotarpiu, kai prieš žydus 
vyko plataus masto „akcijos“, pas jį atėjo žydė ir kažkokiu reikalu papra- 

šė rekomendacinio laiško. Jis negalėjo jai atsakyti ir parašė kelias eilutes 
prašydamas asmenį, kuriam jos buvo skirtos, išklausyti tą moterį. Vėliau 
jį iškvietė į gestapą. Ten jo paklausė, ar duodąs žydams rekomendacinius 
laiškus. „Ar žinote, kas ta moteris, kurią jūs rekomendavote? Ji šnipė ir 
nubausta mirtimi“, - buvo jam pasakyta. Gestapo pareigūnas įspėjo, kad 
jeigu jis vėl užtarsiąs žydą, užtrauksiąs rimtus nemalonumus Vilniaus 
universitetui. 

Po to incidento profesorius Biržiška liovėsi daręs kam nors paslaugas. 
Jis iš visų jėgų stengėsi neišsiskirti. Tačiau situacijai Lietuvoje vis blogė- 
jant, ypač po nepasisekusios mobilizacijos ir prasidėjus Lietuvos inteli- 
gentų areštų ir deportacijų kampanijai, jis pajuto pareigą kažką daryti. 
Jis stengėsi gelbėti profesorius, gydytojus, teisininkus, dvasininkus ir mo- 
kytojus, taip pat kitus išsilavinusius lietuvius, kurių gyvybei grėsė pavo- 
jus. Štai dėl ko jis dalyvavo Lietuvių konferencijoje, kuri susirinko Kau- 
ne prislėgta Lietuvos išsilavinusiems sluoksniams gresiančio pavojaus. 

Konferencijos rengėjams vokiečiai pažadėjo visokių nuolaidų, bet savo 
pažadų neįvykdė. Vienas jų buvo, kad šaukimo komisija turės įgalioji- 
mus atleisti daugelį lietuvių nuo karo tarnybos, jei jie ateis užsiregist- 
ruoti. Tai laiduotų visuomeninių santykių sėkmę, nes būtų galima sakyti, 
kad dešimtys tūkstančių lietuvių užsirašė šaukimo komisijose. Vokiečiai 
taip pat žadėjo vėl atidaryti universitetus ir kitas aukštesniąsias švietimo 
įstaigas, anksčiau už bausmę uždarytas. Be to, žadėjo patvirtinti tarybą, 
išrinktą Kauno konferencijoje, ir kt. Konferencija tikrai išrinko aštuo- 
niolikos žmonių tarybą. Keli nariai tuojau pat iš jos pasitraukė. Liko tik 
dvylika. Tačiau ši taryba nebuvo patvirtinta, lygiai kaip liko netesėti ir 
kiti vokiečių valdžios duoti pažadai. 

Tiesa, lietuviai net ir po konferencijos nepuolė bėgti registruotis. Vie- 
toj 50 000 lietuvių kareivių, kuriuos planavo surinkti vokiečiai, šaukimo 
komisijos galų gale davė tik kelis tūkstančius. Vienintelis komisijos pa- 
siekimas - buvo nutraukta areštų ir represijų kampanija. 

Profesorius Biržiška gavo daug laiškų, smerkiančių jį už dalyvavimą 
Kauno konferencijoje ir pirmininkavimą joje. Jis priėmė tuos pasmerki- 
mus supratingai. Dabar laukia dienos, kai galės pasiaiškinti, kodėl jis 
nusprendė dalyvauti. 

Profesoriaus Biržiškos ryšiai su vokiečiais silpni; su Rentelnu jis te- 
sikalbėjo porą kartų. Pirmasis susitikimas dėl universitetų įvyko vokie- 
čių okupacijos pradžioje. Antrasis susitikimas buvo susijęs su konfe- 

rencija. Rentelnas, sako profesorius Biržiška, yra blogas, nekenčiantis 
žydų žmogus. Jis naudojasi kiekviena proga, kad pabrėžtų savo nuostatą 
žydų atžvilgiu (pasirodo, Rentelnas gerai kalba rusiškai, ir Biržiška su 
juo ta kalba ir kalbėjosi). 

Dabartinis profesoriaus Biržiškos apsilankymas Kaune susijęs su Lie- 
tuvos švietimo vadyba, kuri praktiškai funkcionuoja kaip Lietuvos švieti- 
mo ministerija. Iki šiol ji buvo įsikūrusi Vilniuje. Neseniai gautas įsaky- 
mas perkelti į Kauną. Dėl šio įsakymo profesorius sunerimo. Vokiečiai 
nepripažįsta Vilniaus Lietuvos sostine ir nelaiko pagrindiniu Lietuvos 
miestu. Visą veiklą jie sutelkę Kaune; lietuviai tam prieštarauja. Pro- 
fesorius Biržiška siekia vokiečių pritarimo, kad Švietimo vadyba liktų 
Vilniuje. 

Vokiečiai nori sumažinti įvairių lietuvių aukštesniųjų mokyklų skai- 
čių nuo penkiasdešimt septynių iki penkiolikos ir tas likusias pritaikyti 
karo reikmėms. Vilniaus lenkai užsiregistravo šaukimo komisijose, nes 
žino, kadjų iš tiesų nemobilizuos, kadangi jie dirba įmonėse, susijusiose 
su vermachtu. 

Yra slaptas Lietuvių komitetas, kuriame dalyvauja visos politinės par- 
tijos, išskyrus katalikus; tačiau katalikai, jau buvę politiškai aktyvūs iki 
karo pradžios, vis dėlto turi atstovų šiame slaptame komitete. Katalikai 
yra įsitikinę, kad karo pabaiga padidina jų šansus valdyti Lietuvą; dėl tos 
priežasties jie neieško glaudesnių ryšių su kitomis politinėmis partijomis. 

Kalbėdamas apie lietuvius profesorius Biržiška pasakė, kad pirmo- 
siomis vokiečių okupacijos dienomis vokiečiai ne kartą kamavo profeso- 
rių Krėvę-Mickevičių.! Vieną dieną gestapas atvyko pas jį namo ir pa- 
reiškė, kad ir jis, ir jo žmona bus nužudyti šiandien pat; jiems liepė rašyti 
testamentus. Po kurio laiko jiems uždėjo namų areštą. 

Dabar Kaune leidžiamas vokiečių laikraštis profesoriaus Krėvės-Mic- 
kevičiaus vardu spausdina vadinamuosius Prisiminimus apie bolševikų val- 
dymą Lietuvoje. Profesorių Krėvę-Mickevičių rašyti privertė vokiečių gra- 
sinimai. 

Profesorius Biržiška neturi ryšių su žmonėmis už Lietuvos ribų. Jo 
informacija apie žydus gana menka; jis nieko pastaruoju metu negirdėjo 
apie kokį nors mūsų padėties blogėjimą. Neturi ryšių ir su Vilniaus getu. 
Tokius kontaktus palaiko jo brolis Mykolas. Brolio žiniomis, vokiečiai 
šiuo metu neplanuoja labiau persekioti žydų. Jeigu lietuviai būtų turėję 
kokios nors įtakos krašto valdymui, sako profesorius Biržiška, jie būtų 

pamėginę sušvelninti žydų padėtį. Tačiau dabartinėmis sąlygomis lietu- 
viai nelabai gali padėti ir patys sau. 

Konfiskuojant žydų knygas profesorius Biržiška bandė išgelbėti di- 
delę žydišką Strašuno biblioteką.2 Dėjo didžiausias pastangas svarbiau- 
sius tomus perkelti į Vilniaus universiteto biblioteką, tačiau jo vargai 
pasirodė bevaisiai. 

Profesorius Biržiška norėjo Žinoti, ar getas seka visus įvykius, susijusius 
su vokiečių antižydiškais veiksmais. Kubiliūnas prašė generolo Daukan- 
to3 rinkti statistinę medžiagą apie žydus Šiaurės Lietuvoje. Daukantas 
išplėtė savo veiklą ir aprėpė žydus bei jų problemas visame krašte (iš 
kitur mes sužinojome, kad Daukantas rėmėsi tik lietuvių šaltiniais). 

Profesorius Biržiška dar papasakojo apie incidentą Vilniuje, kai lie- 
tuvis kunigas per pamokslą paragino tikinčiuosius nedalyvauti žydų per- 
sekiojimuose; šitaip jis pasekė vyskupo Brizgio pavyzdžiu. Ankstesnis 
Vilniaus vyskupas lenkas ištremtas į Marijampolės vienuolyną. Vietoj jo 
paskirtas vyskupas Reinys, lietuvis. 

Profesorius Biržiška taip pat pasakojo apie jauną lietuvę Šimaitę“, 
kuri palaiko Vilniuje su žydais nuolatinius ryšius, net lankosi gete. Ji 
sakiusi, kad žydai sužinojo apie planą atlaisvinti 300 kvadratinių metrų 
plotą aplink geto tvorą, šitaip sudaryti niekieno žemę ir dar labiau izoliuoti 
žydus. Tas planas sukėlė gete nerimą. Profesorius klausė apie tai Karolio 
Dabulevičiaus, Vilniaus burmistro; šis atsakė negirdėjęs apie tokį planą. 

Kalbėdamas apie įspėjimą lietuviškame lapelyje, esą vokiečiai rengia 
naujas „akcijas“ prieš žydus, profesorius Biržiška pareiškė įsitikinimą, 
kad tų Žinių šaltinis yra lietuvių organizacija, o ne gestapas. Jis pats to 
lapelio nėra matęs. Žinios apie besitęsiančius ir vis platesnius žydų per- 
sekiojimus kyla dėl Panerių žudynių. Tai įrodo ir ką tik gauta žinia apie 
dar 200 Vilniaus krašte nužudytų žydų. 

Pokalbiui artėjant į pabaigą profesorius Biržiška pasidomėjo apie žy- 
dų padėtį jų pačių akimis. Be to, klausinėjo apie kelis savo pažįstamus 
žydus. Patikino, kad ateityje noriai palaikys ryšius su mumis per Natke- 
vičių ir pranešiąs mums apie visas jį pasiekiančias svarbias žinias. 

Pokalbis buvo nuoširdus ir atviras. Tai buvo rimtas dialogas dviejų 
senų draugų, susitikusių lemtingu istorijos momentu. 

Šis susitikimas nesuteikė mums daug paguodos ar vilties išsivaduoti — 
taip komentavo sugrįžęs į Tarybą Garfunkelis. Tačiau mūsų izoliuotai ir 
engiamai bendruomenei tokie pasikeitimai nuomonėmis turi didžiulę 

reikšmę. Šis susitikimas parodė mums, kad Lietuvos ir kaimyninių šalių 
socialinėje politinėje situacijoje atsiveria nauji akiračiai. Plačiau matyti 
problemas ir suvokti jų reikšmę mums svarbu taip, kaip tolimose nežino- 
mose jūrose plaukiojančiam laivui turėti kompasą. Ta prasme pokalbis 
su profesoriumi Biržiška turėjo mums neįkainojamą vertę, todėl esame 
jam dėkingi. 

1! Žymus rašytojas ir socialistas profesorius Vincas Krėvė-Mickevičius buvo vedęs žy- 
dę. Jie abu per karą liko gyvi. 

2 Žydų biblioteka Vilniuje, 1940 metais turėjusi 35 000 tomų; įkurta 1892 metais ir 
pavadinta Matitjahu Strašuno vardu, padovanojusio pirmuosius 6000 tomų. Dides- 
nę dalį knygų sunaikino vokiečiai 1941-1944 metais. Išliko tik keli tūkstančiai kny- 
gų, kurias pasiliko vokiečiai; tos knygos vėliau pateko į bibliotekas Izraelyje ir Jung- 
tinėse Valstijose. 

3 Generolas Teodoras Daukantas prieš karą buvo Lietuvos gynybos ministras. 1940 
metais sovietų valdžia jį uždarė į kalėjimą. Vokiečių okupacijos metu vadovavo ko- 
mitetui Bendroji kova, rėmusiam vokiečius (Lietuvos istorikai neturi duomenų apie 
tokį komitetą. - leid.). 

* Ona Šimaitė, Vilniaus universiteto darbuotoja, dažnai lankėsi Vilniaus gete apsi- 
mesdama ieškanti bibliotekos knygų, paskolintų prieš karą ir dar negrąžintų. Ji palaikė 
su žydais draugiškus ryšius, padėjo jiems kuo galėdama. Po karo lankėsi Izraelyje ir 
dar kartą susitiko tuos, kuriuos anksčiau pažino gete. Mirė Paryžiuje 1970 metais. 

Taryba, geto vartai, įvairios darbo brigados ir darbas aerodrome — 
šiame mikrokosme sukasi geto gyvenimas. Ne mažiau kaip 60 procentų 
geto gyventojų kasdien išeina į priverčiamuosius darbus. Darbas alinamas. 
Žmonės rizikuoja gyvybe mėgindami pirkti prekes sau ir savo šeimai, po 
to įnešti jas pro geto vartus įdėmiai stebint vokiečių ir lietuvių polici- 
ninkams. 

Nuolatinė įtampa darbo metu, rūpestis dėl rytdienos ir sunaikinimo 
baimė - viskas kartu išsunkia darbininkų jėgas. Tie žmonės nuolat atei- 
na į Tarybos įstaigas ieškoti kokio atokvėpio, lengvesnės darbo vietos, 
prašyti atleidimo dėl ligos, gauti medpadžių, drabužių, kuriais pakeistų 
savo visai susidėvėjusius rūbus, surasti geresnį butą ar papildomą mais- 
to davinį. Be to, jie ateina į Tarybą sužinoti paskutinių naujienų; čia ga- 
lima pajusti tvinkčiojantį geto pulsą. 

Pašaliniam stebėtojui gali atrodyti, kad geto gyvenime pagrindiniai 
dalykai yra darbo brigados ir maisto davinių problema. Toks stebėtojas 
galėtų padaryti išvadą, kad geto gyventojų kasdienybė slenka visiškai 

užgožta tarsi kokio šešėlio - nuolatinės baimės priešo, grasinančio atim- 
ti jų gyvybę. Taip ir buvo pirmuoju geto laikotarpiu, kai vyko „akcijos“ ir 
gaudynės; tai tęsėsi iki 1941 metų spalio 28-osios. Tuo metu gyvenimas 
buvo tuščias, pilkas ir visiškai beprasmis, kaip kalėjime ar kape. 

Tačiau pamažu nuotaikos keitėsi. Geto Žmonės apsiprato su geto 
vartais, savo darbu ir skriaudomis. Jie stengėsi užmiršti visus nemalo- 
nius dalykus, pavojus ir priespaudą. Kai kas net pradėjo kviestis draugus 
ir bendradarbius į vakarėlį prie vyno ar degtinės butelio. Kiti ieškojo 
paguodos pasinerdami į mokslą, rašydami, skaitydami paskaitas, kurda- 
mi eilėraščius. Ilgainiui geto gyvenime atsirado dabartinė įvairovė ir net 
prieštaringumas. Visi šie užsiėmimai teikia geto gyventojams šiokį tokį 
atokvėpį. 

Įstatymai, žinoma, tokius dalykus griežtai draudžia. Uždrausta mo- 
kytis, rinktis į draugijas, skaityti paskaitas, net melstis. Taip pat uždraus- 
ta rengti pobūvius ar gerti svaigiuosius gėrimus. Vokiečiai laiko mus ver- 
gais, o vergams draudžiama džiaugtis gyvenimu. 

Tačiau juo priespauda stipresnė, juo saldesnis uždraustas vaisius. Įsta- 
tymai vis griežtėja, bet didėja ir dvasinio peno poreikis, noras daugiau 
žinoti. Vilijampolė jau daug kartų buvo Toros studijų, ješibotų ir žydų 
religinės kultūros centras. Ne sykį esu stebėjęsis, kaip atrodo Vilijampo- 
lė dabar, šiais beprotiškais laikais, geto laikais. Kur dingo visi praeityje 
čia buvę ješivų mokiniai, matmidim!, rabinai? Didžioji jų dalis išžudyta, 
kaip ir tūkstančiai kitų žydų, vardan šventos Viešpaties šlovės. Gyvų išli- 
ko tik saujelė. Jie renkasi vakarais, po darbo, į Tiferet Bachurim - religi- 
nio gyvenimo puoselėjimo draugiją; buriasi aplink muzarnikus? ir kitas 
mažas grupeles nagrinėti Torą bei melstis. Jie nesustoja. Jie sergsti šven- 
tąją ugnį ir neleidžia jai užgesti. 

Ošris3, buvęs Vilijampolės ješivos mokinys, aktyviai dalyvauja visose 
tokiose sueigose. Jis deda didžiausias pastangas, kad religingi jaunuoliai 
galėtų išvengti priverčiamojo darbo šeštadieniais ir šventomis dienomis; 
suranda jiems darbą dirbtuvėse ir kitose darbo vietose pačiame gete, tad 
jie gali laikytis visų priesakų. Jis dėsto Talmudą vaikams ir suaugusiesiems, 
lanko Tiferet Bachurim. Trumpai tariant, jis atlieka didelį darbą plėsda- 
mas religinį švietimą ir diegdamas religinį gyvenimo būdą. Jeigu apie tai 
sužinotų vokiečiai, Ošris jau seniai būtų negyvas. 

Ošris turi darbą geto žydų administracijoje; jis vadovauja dezinfekcijos 
centrui, kovojančiam su utėlėmis. Tai vienas iš keisčiausių reiškinių kreiva- 

me geto gyvenimo veidrodyje. Tačiau oficialios pareigos nekliudo jam 
užsiimti svarbiausiu darbu - rūpintis studijuojančiaisiais Torą. 

Ošris yra mano geras draugas. Žaviuosi jo nuosekliu ir nepajudinamai 
tvirtu tikėjimu. Kai jis neseniai pakvietė mane padiskutuoti apie tuos 
dalykus, į kuriuos jis gilinasi, kaip visada, aš paklausiau jo: „Ošri, sakyk 
man, kaip verčiasi ješivos mokiniai?“ Jis man atsako mandagiai ir su 
šypsena: „Su jais viskas gerai. Kasdienis puslapis vis vien yra kasdienis 
puslapis*; ješivos mokiniai nagrinėja Torą, tas pats vyksta ir Tiferet Ba- 
churim“. | 

„Pasakyk, mielasis Ošri, kas dabar yra Vilijampolės rabinas? Mane 
šis klausimas domina nuo tada, kai mirė rabinas Šapira, po to ir rabinas 
Šmukleris iš Šančių“. 

Čia Ošris man smulkiai papasakojo Vilijampolės rabinato istoriją: 
apie didelius nesutarimus dėl Vilijampolės vyriausiojo rabino pareigų ir 
apie kompromisą, po kurio Vilijampolės rabinatas buvo atskirtas nuo 
ješivos. Papasakojo, kad dabar Vilijampolės rabinas yra Skaruta; už jį 
vertesnio kandidato nėra nei į rabinų teismo pirmininko vietą, nei į vy- 
riausiojo Vilijampolės rabino pareigas.5 

Ošris toliau kalbėjo apie problemas, kurios šiomis dienomis traukia 
religinės bendruomenės dėmesį. Viena jų - tai aguna (žmonos vyrų, ku- 
rie dingo su jomis neišsiskyrę). Gete yra tūkstančiai aguna, o karui pasi- 
baigus jų dar padaugės. Daugeliu atvejų įmanoma patikimai nustatyti, 
kurių vyrai yra mirę. Gete yra keliasdešimt žmonių, išėjusių gyvų iš Septin- 
tojo forto; ten mirtis ištiko beveik 4000 žydų. Išlikusieji pasakė jų akyse 
nušautų vyrų vardus. Būtų buvę išmintinga nedelsiant sušaukti rabinų 
teismo posėdį, kuris surinktų liudininkų parodymus ir išlaisvintų mote- 
ris iš aguna padėties. 

Ošris mano, kad tai vienas pačių svarbiausių uždavinių Vilijampolės 
rabinams. Mirus rabinams Šapirai ir Šmukleriui nėra kitų rabinų, turin- 
čių pakankamą autoritetą ir galinčių išspręsti tokį klausimą kaip šis. Štai 
kodėl reikalingas specialus rabinų teismas. 

Šį šeštadienio vakarą, šeštą valandą, tarp popietinių ir vakarinių pa- 
maldų, mes abu eisime aplankyti rabino Avrahamo Grodzenskio.* Taip 
buvome sutarę su Ošriu. 

Rabinas Grodzenskis gyvena sename Vilijampolės kvartale, viename 
siaurame take. Čia yra ir pastatas, kuriame įsikūrusi Vilijampolės ješiva; 
rabinas Grodzenskis gyvena šalia dviejų aukštų name. 


- 


370 


1943 


Ką tik pasibaigė brigadų darbo diena ir take gausybė žmonių. Ošris 
man pasakoja, kad ankstesniais laikais tarp popietinių ir vakarinių pa- 
maldų čia paprastai susirinkdavo nemažai žmonių: rabinai, ješivos mo- 
kiniai ir šiaip paprasti religingi žydai. Dabar padėtis kitokia: žmonių vei- 
dai niūrūs ir prislėgti, drabužiai nuskurę, suplyšę. Jie grįžta po sunkios 
darbo dienos ant pečių nešdamiesi kuprines. 

Vienur kitur vis dėlto galima pastebėti ješivos mokinius, apsivilkusius 
šeštadienio apdarą. Jiems šeštadienis niekuo nesiskiria nuo kitų savaitės 
dienų. Tačiau netrukus visai greta, viename iš Vilijampolės namų, polici- 
jos orkestras ima groti Lipceriui, o jo brigados darbininkai ir pažįstami 
mėgins pralenkti vienas kitą pataikavimu ir pigiomis pagyromis. 

Mes su Ošriu braunamės siaura Žmonių pilna alėja prie medinio na- 
mo. Ošris eina pirmas. Jis lipa siaurais mediniais laiptais. Seku iš paskos 
tiesiog mindamas jam ant kulnų. Pereiname du mažus kambarėlius, pri- 
grūstus lovų ir spintų, ir įžengiame į trečiąjį, taip pat prikimštą baldų ir 
kitų daiktų. Kambario viduryje stovi apvalus stalas, uždengtas raudonu 
velvetu — mokyklinės staltiesės liekana. Ant jo sukrautos knygos - Ge- 
mara ir Penkiaknygė. 

Prie stalo sėdi rabinas Avrahamas Grodzenskis, senis su balta barzda 
ir pablyškusiu ligotu veidu. Jis apsivilkęs šeštadienio apdaru, ant galvos - 
šlikė. Dėsto Torą. Ješivos mokiniai, jauni ir seni vyrai, susibūrę aplink jį; 
kiti liko antrajame kambaryje. Visų akys nukreiptos tenai, kur sėdi sena- 
sis rabinas. Jie „ryja“ kiekvieną jo tariamą žodį. Abu kambariai sau- 
sakimši, tvanku. Žmonės šluosto prakaitą nuo veidų ir po skrybėlėmis. 

Įeidami nutraukėme rabiną Grodzenskį viduryje pamokslo. Jis ištiesė 
man ranką kaip svečiui. Atsisėdau pasirengęs išklausyti jo dorovinių pa- 
mokymų. 

Rabinas Grodzenskis vėl tęsė: 
Pasaulyje tėra tik vienas didis stebuklas - tai didybė Toros, kurią Izra- 
elio tautai davė Švenčiausiasis, tebūnie jis palaimintas, ir Mozė, mūsų 
mokytojas, ant Sinajaus kalno. Žydai priėmė Torą ir dar nežinodami, 
kas joje yra, nedelsdami pasakė: mes jos laikysimės ir tada ją išgirsi- 
me. Tai buvo iki tol negirdėta. Žydai tikėjo pasaulio Viešpačiu; todėl 
jie buvo tikri, kad jo Tora tinka visam Izraeliui. Nė vienas žmogus ne- 
gali pamatyti Dievo visoje jo didybėje; tik Mozei, mūsų mokytojui, bu- 
vo duota regėti jo veidą, nes pasakyta: „Jis kalbėjo su juo akis į akį“. 

Didybę ir grožį pasaulio tautos priskiria literatūrai bei menui. Tai 
todėl, kad jos nesuvokia Toros reikšmės. Daugelis Izraelio žmonių 
darė tą pačią klaidą, nes nepažino tikrosios Toros didybės. Tora ne- 
reikalauja iš žydo neįvykdomų dalykų; ji reikalauja, kad žydas būtų 
tuo, kas jis yra iš tikrųjų: elgtis pagal savo įgimtus sugebėjimus, nebėgti 
nuo savęs, neneigti savo prigimties, jis turi būti toks, kokį jį sutvėrė 
Dievas. 

Žmogus yra iš prigimties geras; jis privalo saugotis, kad nebūtų išves- 
tas iš tiesaus kelio. Nevalia pasiduoti piktam postūmiui. Pasaulio kū- 
rėjas pasirinko Izraelio žmones, kad jie būtų jo tauta. Štai kodėl pa- 
saulio valdovas reikalauja iš Izraelio tautos daugiau negu iš kitų žmo- 
nių. Švenčiausiasis, tebūnie jis palaimintas, davė mums Torą, kad mes 
žinotume, kaip elgtis. 

Izraelio žmonės apdovanoti keturiomis savybėmis: pagarbia baime, 
gėda, gailestingumu ir meilumu. Dievobaimingumas nėra baimė Die- 
vo, esančio Danguje; jis eina iš giliausios pagarbos Dievo didybei. 
Gėda nereiškia jaustis sugėdintam; ji reiškia nuolankumą. Palyginęs 
su Kūrėjo didybe žmogus laiko save gėdingai menku. O štai gailestin- 
gumo savybė: žydų gailestingumas neturi ribų. Visas Izraelis yra toks 
gailestingas, koks tik begali būti žmogus. Meilumas nusako žmogaus 
ir jo kaimyno santykį. Visų šių savybių dėka Izraelio tauta pajėgė iš- 
tverti sunkumus, kritusius ant jos per kartų kartas. Mūsų žmones anks- 
čiau buvo ištikę tokie vargai kaip dabar. Tora aiškiai sako, kodėl skir- 
ta viena ar kita bausmė, kodėl buvo sugriauta Pirmoji šventovė ir ko- 
dėl žlugo Antroji. 

Tie, kas tiki, kas turi gerąsias savybes, gali būti tikri, kad įveiks visas 
prieš juos iškylančias kliūtis. Ir visa Izraelio tauta pergalės šių laikų 
vargus. 


Šiais žodžiais rabinas Grodzenskis baigė pamokslą apie dorą. 

Padėkojome rabinui už pamokymus ir išėjome. Kai atsidūrėme gat- 
vėje, Ošris pasakė: „Rabinas Avrahamas sako Vilijampolės ješivoje pa- 
mokslus apie dorą jau trisdešimt penkerius metus. Jis sakė juos 1940 
metais po sovietų okupacijos ir dabar daro tą patį. Mokiniai norėjo iš- 
siųsti jį į Palestiną, bet jis atsisakė palikti vietą ir paveldėtas pareigas“. 

Pirmosiomis karo dienomis rabinas Grodzenskis turėjo šešiolika mo- 
kinių. 1941 metų birželio-liepos mėnesiais, prasidėjus Vilijampolės riau- 

šėms, mokiniai prašė nutraukti mokymą ir pasislėpti, kol nenurims aud- 
ra. Tačiau rabinas Avrahamas ne toks žmogus, kad atsisakytų savo parei- 
gų ir bėgtų nuo likimo. Jis atsakė, kad siaubingi laikai patys tinkamiausi 
studijuoti Torą. Jeigu mums skirta mirti, sakė jis, tai geriau mirti su To- 
ros knyga rankose. 

Kai lietuvių policininkų gauja apsupo rabino Grodzenskio namą, trys 
mokiniai pasislėpė rūsyje ir vonios kambaryje. Policininkai įsiveržė į rabi- 
no Avrahamo kambarį ir rado jį dėstantį Torą trylikai mokinių. Mokinius 
suėmė ir nuvežė į Septintąjį fortą. Rabiną Avrahamą, kuris šiek tiek šlu- 
bavo, lietuviai paliko namie; tą dieną jie suiminėjo tik jaunus žmones. 

Apsuptas mokinių ir pasekėjų rabinas Avrahamas tęsia darbą nepai- 
sydamas pavojų ir grėsmių. Lieka nepajudinamas jo tikėjimas, kad Izra- 
elio tauta pergyvens šiuos išmėginimų laikus. Rabino Avrahamo ir jo 
mokinių būrelis mažas, bet jie reikšminga geto gyvenimo dalelė. 

Maždaug tuo pat laiku, kai mes lankėmės pas rabiną Avrahamą Gro- 
dzenskį, ir toje pačioje gatvėje, pastate, kur prieš karą kaip tik veikė Vi- 
lijampolės ješiva, vyko koncertas Lipcerio garbei. Vienas jo sėbrų sudėjo 
tam Žmogui pataikūnišką dainą. Ji vadinasi „Daina tau“; ten vien tik pad- 
laižiavimas ir veidmainystė. Lipceris įsakė, kad policijos orkestro vado- 
vai sukurtų žodžiams melodiją ir parengtų gaidas ir kad tą dainą būtų 
galima atlikti per koncertą. 

Tai irgi yra neatskiriama geto gyvenimo dalis. 

1 Matmidim yra patys uoliausi ješivos mokiniai, su pasišventimu studijuojantys Torą 
dieną ir naktį be jokios pertraukos, išskyrus minimalų laiką miegui. 

2 Muzarnikais vadino rabino Josifo Salanterio (Salantiškio, 1786-1866) pasekėjus; jis 
mokė, kad žmogui, be ryšio su Dievu, būtina laikytis griežčiausių moralinių nuosta- 
tų elgesyje su kitais. Religinėms studijoms padeda kiekvieno mokinio draugystė su 
bendramoksliais ir mašgija - mokytojo ar vadovo - įtaka. Penkiasdešimt metų stu- 
dijavęs ir dėstęs Lietuvoje 1837 metais Salanteris įsikūrė Jeruzalėje. 

3 Rabinas Efraimas Ošris buvo žymus jaunas religinis vadovas Kauno gete. Jis per 
karą išliko gyvas ir dabar gyvena Jungtinėse Valstijose, kur buvo rabinu Brukline; 
parašė kelias knygas, iš jų - Lietuvos sunaikinimas (Niujorkas-Monrealis, 1951) ir 
Svarbiausiųjų klausimų ir atsakymų knyga (Niujorkas, 1959). Abi šios knygos pa- 
rašytos jidiš kalba. 

+ „Kasdienis puslapis“ — tai puslapis iš Gemara, didesniosios papildomos Talmudo 
dalies. Ją sudaro įvairių Babilono ir Palestinos žydų religinių mokyklų rabinų pa- 
sisakymai apie Mišną (įstatymų sąvadą, sudarytą maždaug 200-aisiais metais). Esa- 
ma dviejų Talmudo (sujungto Mišnos ir Gemaros teksto) redakcijų - Jeruzalės Tal- 
mudas ir Babilono Talmudas; abi jos sudarytos VI amžiuje. 


373 


1943 


S Rabinas Mošė Skaruta vėliau žuvo gete. Šiuo metu (1988 m.) jo duktė Mirjama 
Barkan yra Izraelio prezidento (Chaimo Hercogo) kanceliarijos sekretorė. 

6 Rabinas Avrahamas Grodzenskis vadovavo Vilijampolės ješivai Kneset Izrael; gar- 
sėjo kaip mylimas mokytojas ir mokslininkas, pagrindinė figūra religiniame geto 
gyvenime. Kaip ir rabinas Skaruta, jis buvo nužudytas likviduojant getą 1944 metų 
vasarą. 


1943, birželio 6 


Per paskutinius dvidešimt du mėnesius geto gyventojų skaičius nuo- 
lat mažėja. Pradiniu laikotarpiu nužudyta daugybė žydų - po vieną ir 
grupėmis. Geto gyventojų skaičių taip pat mažino areštai ir perkėlimai į 
Rygą bei kitas vietas. Prie negatyvių poslinkių prisidėjo ir daug savaiminių 
mirčių. Be to, gete nėra gimimų. Gimdyti uždrausta; tai gresia mirtimi. 

Kiekvieną savaitę Taryba privalo pateikti miesto komisarui praneši- 
mą apie žmonių skaičių gete. Valdžia „skatina“ geto bendruomenės nyki- 
mo procesą. 

Šiomis sunkiomis dienomis, kai mūsų būties dangus nuolat apsi- 
niaukęs, mes ypač sunkiai išgyvename savo izoliaciją. Mūsų sielos ke- 
liauja ieškodamos kitų žydų, su kuriais galėtume pasidalyti širdgėla, iš- 
girsti paguodos žodžius. Tačiau niekas pas mus neateina. Visi mūsų link 
vedantys keliai užtverti. 

Ne vieną kartą vokiečių valdžios atstovai pranešdavo, kad planuoja 
žydus iš kitų vietų atvežti gyventi į mūsų getą. Pagal tuos pranešimus 
mes imdavomės visų reikiamų priemonių, kad apgyvendintume atvykė- 
lius. Bet vokiečių pranešimai virsdavo karčiais nusivylimais. Atsimenu 
patį pirmąjį. Tai buvo nepaprastai šalta žiemos diena, 1942 metų sausio 
11-oji. Mes visą dieną laukėme jų atvykstant, bet jie neatvažiavo. Atro- 
dė, kad mūsų kančios taurė jau pilna ir naujoms kančioms nebėra vietos. 
Tą dieną turėję atvykti žydai pravažiavo pro getą pakeliui į Devintąjį 
fortą. Jautėmės be galo nelaimingi, kaip ligota motina, kuri daug metų 
pralaukė grįžtančio sūnaus ir staiga išgirdo, kad jis mirė pakeliui. 

Dar po metų mums pranešė, kad į getą bus atvežta 3000, gal net 5000 
žydų. Ir vėl pasirengėme apgyvendinti naujus žmones. Po to atėjo šiurpi 
žinia: 5000 žydų nužudė Paneriuose. Mūsų liūdesiui ir sielvartui nebuvo 
ribų. Valdžia ir vėl mus apgavo. Naikinimo vaizdai iš Panerių vis skleidėsi 
prieš mūsų akis tarsi daugybė juodų vėliavų. Šie siaubingi reginiai perse- 
kiojo mus dieną ir naktį darbe, namie ir gatvėje. Mūsų sielos suakmenėjo. 

Po mėnesio, kai buvome kaip niekada niūrios nuotaikos, Mileris pra- 
nešė, kad atvyksta nauji gyventojai. Kalbėta apie 400 žydų iš Žiežmarių 
darbo stovyklos. Šį kartą Mileris itin stengėsi papasakoti mums kuo dau- 
giau detalių apie atvykstančiuosius: jų dabartines sąlygas ir atvykimo prie- 
žastis. Taip darė, kad įtikintų mus, jog šį kartą planas yra tikras ir nesusi- 
jęs su jokiais piktadariškais sumanymais. 

Žiežmarių darbo stovykloje buvo maždaug 1200 žydų. Šimtą penkio- 
lika jų nusiuntė į Dno, netoli Pskovo; kalbama, kad artimiausiu metu į 
Dno bus išsiųstas papildomas būrys sveikų žmonių. 

Neramūs gandai pasiekė mus iš pačios Žiežmarių stovyklos: jauni ir 
sveiki siunčiami į Pskovą, o seniams ir vaikams gresia pavojus. Negana 
to, šiomis dienomis į Žiežmarius turi atvykti žydų policininkai iš Vil- 
niaus. Jų pasirodymas stovykloje kelia baimę. Ir ne šiaip sau. Tarp Žiež- 
marių gyventojų yra žydų iš Ašmenos. Juk Vilniaus žydų policininkai da- 
lyvavo „akcijose“ Ašmenoje, kai buvo nužudyta 800 žydų. Jie žudė savo 
rankomis.! Dabar jie atvyksta į Žiežmarius. Žydai, prisimenantys jų dar- 
bus Ašmenoje, apimti siaubo. 

Vilniaus žydų policininkai pasielgė tikrai niekšiškai. Jie atvažiavo ap- 
sirengę Žydų policijos uniformomis, su lazdomis rankose. Kalbėjo įsak- 
miais ir griežtais balsais; paskelbė, kad jiems reikia tiek ir tiek „galvų“ į 
Vilnių, tik kvalifikuotų darbininkų „galvų“; tinka tik jauni, sveiki ir stip- 
rūs. Jie patys savo rankomis išsirinks tokius žmones. O likusieji jų visiš- 
kai nedomina. 

Jie įsakė nedelsiant surašyti vardus tų, kurie jiems reikalingi; tie tuč- 
tuojau turi vykti į Vilnių. Stovyklos gyventojai persigando ir atsisakė re- 
gistruotis. Jie netikėjo žydų policininkais iš Vilniaus; prisiminimai apie 
Panerių žudynes dar buvo gyvi. Panerių aukos nukeliavo į mirtį lydimos 
Vilniaus žydų policininkų. Vilnius yra Genso miestas; jis valdo jo polici- 
ninkų keliama baime. 

Kai suvokė, kad Žiežmarių stovyklos gyventojai jais nepasitiki, žydų 
policininkai iš Vilniaus, vadovaujami Levo?, paskelbė, kad netrukus įvyks 
„akcija“: liks gyvi tie, kuriuos jie atrinks, tuo tarpu kitų likimas neaiškus. 

Stovyklos žydai buvo girdėję apie Kauno getą; jie gaudavo iš ten vais- 
tų, drabužių ir kitų dalykų. Su jų atstovais Kauno gete elgtasi padoriai. 
Todėl jie teikė pirmenybę persikėlimui į Kauną, o ne į kokias kitas vietas. 
Trumpai tariant, Žiežmarių stovykla apimta sąmyšio ir didelio nerimo. 

Kauno geto atstovai, lankęsi Žiežmarių stovykloje ir norėję sužinoti 
tenykštes sąlygas, parsivežė daugybę stovyklos žmonių parašytų raštelių. 
Visi jie prašė to paties: „Gelbėkite mus!“, „Gelbėkite mus nuo stovyklos 
likvidavimo!“, „Gelbėkite mus nuo Vilniaus žydų policijos!“ 

Mes visaip stengėmės pagreitinti 400 žydų atvykimą iš Žiežmarių sto- 
vyklos į Kauno getą. Pagaliau valdžia davė leidimą atvežti juos čionai. 
Mes labai norėjome atsivežti daug senų žmonių ir vaikų, kurių gyvybei 
grėsė pavojus. Raginome mūsų darbo skyrių ir policiją atvežti daugiau 
nei 400 žmonių. Tai reiškė, kad 400 darbininkų turi būti atvežti drauge 
su jų šeimomis. Specialiai šiam tikslui paskyrėme Jankelį Verbovskį, mūsų 
„Skaičiuotoją“. Jis labai įsimiklinęs skaičiuoti žmones „pagal poreikį“, 
t. y. jeigu kažkiek Žmonių trūksta, jis ras būdą įrodyti, kad tikrai visi žmo- 
nės vietoje. Šiuo atveju jo užduotis bus priešinga: skaičiuoti 400 žmonių 
taip, kad atvyktų 500 ar daugiau. 

Dabar nuspręsta, kad Žiežmarių gyventojai bus atvežti į mūsų getą 
šiandien. Kad užkirstų kelią bet kokiems nesusipratimams, vokiečių darbo 
tarnybos Kaune vadovas nusprendė žmones perkelti be jokio įspėjimo; 
tai bus padaryta sekmadienį, kai niekas neina į darbą. Persikėlimo stai- 
gumas turėjo padėti išvengti susidūrimo su organizacija Todė ir Žiežma- 
rių stovyklos personalu. 

Naujai atvykstantiems apgyvendinti parengėme plotą Lituanikos ki- 
no pastate ir sinagogoje Miškinio gatvėje. Mūsų butų ir socialinės pagal- 
bos skyriai padarė viską, kas reikalinga atvykėliams priimti. Mūsų darbo 
skyrius ir žydų policija paruošė transporto priemones jiems čionai atvež- 
ti. Padarėme viską, kad priimtume juos šiltai ir svetingai; šis įvykis mums 
labai reikšmingas. Tegu tik jie atvyksta. 

Anksti rytą darbo skyriaus pareigūnai ir žydų policininkai išvyko iš 
geto atvežti žydų iš Žiežmarių. Taryba nurodė jiems elgtis su tais žmonė- 
mis kaip su broliais, padėti sukrauti mantą ir, visų svarbiausia, paimti 
kaip galima daugiau žmonių. 

Į Žiežmarių stovyklą išvyko ir Kauno miesto komisaro administraci- 
jos bei vokiečių darbo tarnybos atstovai. Hermanas įsakė visiems stovyk- 
los žydams išsirikiuoti eile, kad jis galėtų atrinkti sveikuosius. Kiekvieno 
klausė amžiaus, profesijos, kiek turi šeimos. Jis ieškojo jaunesnių žmo- 
nių su mažesnėmis šeimomis. Labai stengėsi pabrėžti, kad atitinkantys 
jo reikalavimus vyks į Kauną, o kiti pasiliks Žiežmariuose. Tie smul- 

kmeniški klausimai eilėje stovinčius žmones vertė jaudintis. Hermano 
rankose buvo kiekvieno žmogaus likimas: jį atrinks gyventi arba mirti. 

Tuomet atėjo eilė imtis darbo mūsų žmonėms; mūsų darbo skyriaus 
atstovai pradėjo skaičiuoti Hermano atrinktuosius. Vėliau mūsų polici- 
ninkai atrinktuosius vykti į Kauną laipino į sunkvežimius. Čia jie vykdė 
mūsų nurodymus. 

Kažkuriuo laiku kilo sąmyšis: daug žmonių prasibrovė prie sunkveži- 
mių ir lipo į juos be jokių daiktų. Netvarką savo tikslams išnaudojo mūsų 
žmonės: į sunkvežimius jie pirmiausia traukė vaikus, senius ir moteris. 
Paskutinieji į mašinas sulipo sveiki vyrai. 

Kartkartėmis Hermanas prašydavo „skaičiuotojo“ Jankelio Verbovs- 
kio pasakyti skaičių Žmonių, jau sėdinčių sunkvežimiuose. Verbovskis 
vis sakė, kad tas skaičius dar nepasiekė 400. Ši operacija tęsėsi visą dieną. 

Mes gete jaudindamiesi laukėme atvykstant žydų iš Žiežmarių stovyk- 
los. Kol jų dar nebuvo čia, negalėjome būti tikri. Visi Tarybos nariai nuo 
pat pietų laukė priešais Lituanikos kino teatrą, esantį greta geto tvoros. 
Kad atvykėliams palengvintume įprastą apžiūrą prie geto vartų, įkal- 
bėjome geto komendantą padaryti geto tvoroje specialų praėjimą šalia 
Lituanikos, kad visi nauji gyventojai galėtų su daiktais greitai patekti į 
savo būstą. 

Pirmą valandą dienos atvažiavo pirmoji mašina: moterys ir vaikai. Ži- 
nia apie jų atvykimą greitai apskriejo getą, visi su palengvėjimu atsikvėpė. 

Įsikūrę ir truputį pailsėję nauji atvykėliai gavo laikinas geto korteles. 
Buvo įdomu stebėti jų veidus ir elgesį. Pirmuosius žingsnius jie žengė 
nedrąsiai, dvejodami; nuolat neramiai dairėsi į visas puses. Jiems ausy- 
se, matyt, dar aidėjo praeities garsai: Vilnius, Vilniaus žydų policija ir, 
žinoma, Panerių įvykiai. Pamažėle jie atsigavo. 

Palengva jie pradėjo eiti salėje stovinčio stalo link, kur sėdėjo parei- 
gūnai iš mūsų darbo skyriaus. Surašinėjo jų vardus. Pareigūnai vis tiki- 
no: „Nusiraminkite, jūs esate tarp brolių; nieko bloga jums čia neatsitiks“. 

Kai pareigūnas paklausė vienos moters, kokio amžiaus jos sūnus, ta 
atsakė — keturiolikos metų. Pažiūrėjau į berniuką. Neatrodė turįs dau- 
giau kaip aštuonerius ar devynerius. Kreipiausi į moterį: „Nereikia nie- 
ko bijoti. Čia jūs esate tarp žydų. Galite pasakyti mums tikrą jūsų sūnaus 
amžių“. Tačiau ji buvo atkakli: „Jam keturiolika, prisiekiu“. Bandžiau 
įtikinti ją, sakiau, kad jei berniuką užregistruos kaip keturiolikmetį, jis 
turės eiti į darbą, kuriam bus per jaunas. Moteris atrodė persigandusi. 

Berniukas taip pat buvo įsibaiminęs. Nepatikliai žiūrėjo į mane ir mal- 
davo: „Prisiekiu, esu keturiolikos metų. Stovykloje aš visą laiką dirbau. 
Aš moku dirbti“. Nutariau baigti šį ginčą su motina ir sūnumi. Tuo rei- 
kalu galima pasirūpinti vėliau. 

Po truputį žmonės apsiprato. Šiltas sutikimas ir suteikta pagalba pa- 
veikė ir jie aprimo. Didelėje Lituanikos salėje visur stovėjo lovos: ant 
scenos, visokiuose mažuose kambariukuose, šalia laiptų, net rūsyje; kai 
kur žmonės miegojo pasitiesę čiužinius ant grindų. Prie kiekvienos lovos 
ar čiužinio kabėjo pritvirtinta kortelė su skaičiumi. Kiekvienam mūsų 
svečiui buvo pasakyta jo lovos ar čiužinio numeris. Jiems įžengus į kino 
pastatą tvarkdariai parodydavo kelią prie jų lovų. Buvo septinta valanda 
vakaro. Išvarginti pastarųjų dienų įtampos žydai iš Žiežmarių — vyrai, 
moterys ir vaikai — gulėjo ant lovų ir čiužinių greta pasidėję savo ryšu- 
lius. Daugelį dar kamavo abejonės. 

Priėjau prie moters, sėdėjusios ant čiužinio su dviem vaikais. Iš jos 
išgirdau, kad visą savo mantą jie palikę Žiežmarių stovykloje. Dabar ji 
neturi net kuo vaikų perrengti. „Gerai, kad jūs mus čia atvežėte, - pasa- 
kė ji, - vos prisiminusi policininkus iš Vilniaus aš pradedu drebėti. Bet 
ką daryti su mūsų daiktais?“ 

Bandau ją nuraminti: „Jūsų mantą iš Žiežmarių atveš čionai. O da- 
bar kodėl gi jums nenueiti štai ten į kampą pasiimti duonos ir kavos sau 
ir vaikams?“ 

Netoliese sėdi kita moteris. Jai iš akių byra ašaros. Prisiartinu ir ban- 
dau paguosti. „Ko jūs verkiate?“ - klausiu jos. „Nežinau. Verkiu, ir tiek. 
Tiesiog negaliu liautis. Tikriausiai turėčiau šiandien būti laiminga, bet 
kažkaip negaliu susitvardyti“. 

Galvoju pats sau: „Mūsų padėtis gete ne pati geriausia. Tačiau šiuo 
atveju mes atliekame šeimininkų vaidmenį. Štai žydų svetingumas. Esa- 
me silpni, bet sutikę silpnesnius už save kviečiame juos į savo namus, 
atiduodame savo lovą ir duonos kąsnį. Tokios mūsų tradicijos. Gerai, 
kad po viso to, ką patyrėme, tas paprotys neužmirštas“. 

Kai atvyko paskutinieji žydai iš Žiežmarių, paaiškėjo, kad pas mus 
atvažiavo 680 žmonių vietoj planuotų 400. Buvome labai patenkinti. Ne- 
tikėjome, kad šitai mums pavyks. Tiesa, tai reiškia, kad būtina rasti pa- 
pildomo gyvenamojo ploto; ligonius reikia paguldyti į ligoninę, o dauge- 
lio atvykėlių mantą dar reikia atgabenti iš Žiežmarių. 

Nuotaika gete pakili. Iš dalies mums atlyginta už kančias, kurias pa- 
tyrėme laukdami tų žydų, kurie anksčiau turėjo atvykti ir kurių nesulau- 
kėme. Šie 680 žydų iš Žiežmarių - pirmieji atvykę pas mus. Todėl tikime, 
kad žengiame į geresnius laikus. 

Kitą dieną po Žiežmarių žydų atvykimo susidūrėme su sunkia pro- 
blema: kaip juridiškai pagrįsti papildomų 280 žydų buvimą? Oficialiai 
atvyko tik 400 žydų, o faktiškai atvežėme 680. Buvome priversti apie 
atvykusių žydų skaičių pranešti valdžiai. Jeigu nurodytume 400, turėtu- 
me bėdos, nes Žiežmarių stovyklos viršininkas žino, kad iš jo išvežta 680 
gyventojų. Kita vertus, nurodžius tikrąjį skaičių, 280 žydų gali tekti siųsti 
atgal į Žiežmarius, ir dar tikriausiai už tai būtume nubausti. 

Šiandien dr. Elkesas kalbėjo šiuo klausimu su Hermanu, vokiečių dar- 
bo tarnybos vadovu, kuris buvo įpareigotas perkelti 400 žmonių iš Žiež- 
marių stovyklos į Kauno getą. Hermanas pasitikėjo mūsų skaičiuotoju 
Verbovskiu, kuris skaičiavo, kiek žmonių jau sulaipinta į sunkvežimius. 
Tiesą pasakius, Hermanas net ir norėdamas nebūtų galėjęs nustatyti tiks- 
laus skaičiaus toje perkėlimo operacijos maišatyje. Dr. Elkesas tiesiai 
pasakė Hermanui, kiek žmonių atvežta į getą, ir paklausė patarimo, kaip 
išspręsti šią problemą. 

Išgirdęs, kad vietoj 400 žydų į getą atvyko net 680, Hermanas įširdo: 
„Viešpatie Dieve!“ - sušuko jis, - kaip jūs šitai leidote?“ Už tą operaciją 
jis buvęs atsakingas; kaip jis dabar pasiaiškinsiąs savo viršininkams? 
Dr. Elkesas bandė jį nuraminti: „Filosofai nepyksta“, - kalbėjo jis. „Aš 
ne filosofas“, - atrėžė Hermanas. 

Po ilgų ginčų Hermanas patarė taip: reikia užregistruoti ne daugiau 
kaip 590; svarbiausia - kad nebūtų daugiau kaip 600. Be to, tarp atvy- 
kėlių yra labai daug vaikų, kurių negalima buvo vežti. Pagaliau paklau- 
sęs ramios ir mandagios dr. Elkeso šnekos bei gavęs dovaną (naujutė- 
laitį kostiumą) Hermanas atlyžo. Suderėta, kad bus užregistruoti 592 
žmonės. 

Vėliau sužinojome, kad dėl didesnio atvykėlių skaičiaus neprieštaravo 
nei miesto komisaro įstaiga, nei vokiečių darbo tarnyba. Ir vėl buvome 
labai patenkinti. Pašalinta dar viena kliūtis. Iš mūsų dabartinių maisto 
davinių turėsime išmaitinti papildomai šimtą žmonių. 

Šiandien šimtą atvykėlių pasiuntėme kasti durpių į Kaišiadoris.* Jie 
noriai sutiko. 

Dieną kelios mašinos išvažiavo parvežti atvykėlių paliktos mantos. 
Kai pakrauti sunkvežimiai grįžo atgal, naujieji geto gyventojai labai ap- 
sidžiaugė. 

Šiandien mūsų sveikatos skyriuje žydams iš Žiežmarių buvo atliktas 
medicininis patikrinimas. Ištyrus paaiškėjo, kad 117 iš jų serga vidurių 
šiltine. 

Kai pagalvojame apie Žiežmarių stovyklos žydų klajones, atmintyje 
iškyla laikinos užjūrio emigrantų stovyklos vaizdai ar scenos iš pirmųjų 
Palestinos naujakurių gyvenimo. Tokiomis akimirkomis kaip ši apima troš- 
kimas nutraukti mūsų tautos klajones jos ilgame kelyje į istorinę tėvynę. 
Mums jau gana. Norime būti laisvi piliečiai savoje šalyje. 

1 Tai užuomina apie 406 vyresnio amžiaus ir ligotus žydus, kuriuos surinko ir depor- 
tavo iš Ašmenos; tą „akciją“ vykdė Vilniaus žydų policija 1942 metų spalį. Žydų 
policija pristatė 406 žydus vokiečiams, bet, skirtingai negu pasakota Avrahamui To- 
riui, „savo rankomis“ žydų nežudė. 

2 Meiras Levas tuo laikotarpiu buvo žydų policijos vadas prie Vilniaus geto vartų. Jis 
taip pat vadovavo specialiajam daliniui, Genso suorganizuotam kovai su žydų po- 
grindžiu gete. 

3 Organizacija Todt, pavadinta dr. Frico Todto, sukūrusio autostradų sistemą, vardu. 
Nuo 1940 iki 1942 metų buvo Vokietijos ginkluotės ministras ir turėjo savo žinioje 
kelis šimtus darbo stovyklų, kuriose labai sunkiomis sąlygomis dirbo žydai ir kiti 
nelaisvi žmonės; be to, daug jų dirbo ir pagrindiniams Vokietijos pramonės koncer- 
nams priklausiusiose gamyklose. Todtas (tuomet jau SS generolas) žuvo lėktuvo 
katastrofoje 1942 metais. Jo organizaciją perėmė Albertas Šperas, Reicho ginkluo- 
tės ir karo pramonės ministras. 

4 Kaišiadorių darbo stovykla, kur buvo kasamos durpės; ji buvo netoli Žiežmarių. 


1943, birželio 9 


Prieš pusantrų metų, 1941 metų lapkritį, per vieną iš masinių „akci- 
jų“ gete, trys jauni žydai anksti rytą išėjo iš geto tariamai dirbti kartu su 
viena iš miesto darbo brigadų. Tai buvo: dr. Šlomo Nabriskis!, ginekolo- 
gas, dr. Baruchas Voščinas, jaunas gydytojas, ir mokytojas Lechemas, ve- 
dęs nežydę. Kai tik ši trijulė pasiekė darbo vietą mieste, tuoj pat puolė 
bėgti ir dingo. Gete jų daugiau niekas nematė. Gestapas, sužinojęs apie 
pabėgimą, pradėjo jų ieškoti. Tą kartą į paieškas aktyviai įsitraukė Kas- 
pis. Jis klausinėjo daugelį gyventojų gete, visur uostinėjo ir šniukštinėjo, 
tačiau kokių nors pėdsakų atrasti jam nepavyko. Pasklido gandai, kad tie 
trys pabėgėliai kažkurį laiką slapstėsi Lechemo krikščionės žmonos na- 
muose viename kaime Kauno apylinkėse. Žmonės kalbėjo, kad vėliau ji 

surado vokietį lakūną, kuris nuskraidino juos į saugią vietą Šveicarijoje. 
Kiti buvo įsitikinę, kad bėgliai valtimi pasiekė Švedijos krantus. Dar kiti 
tvirtino, esą Lechemo žmona pakliuvo į gestapą, Štiucui į rankas. Pagal 
šią versiją, Štiucas įsimylėjo savo kalinę ir jie iki šiol yra geri draugai. 

Istorija apie ponios Lechem ryšius su Štiucu pasirodė besanti teisin- 
ga. Ir priešingai, nepasitvirtino gandai apie pabėgimą į Šveicariją ar Šve- 
diją ir apie jų tariamai siųstus į miestą laiškus. Kai kurie pavydėjo jiems, 
kiti žavėjosi jų drąsa. Prieš pusę metų kai kurie žmonės kaip didelę pa- 
slaptį pasakojo, kad ta trijulė slapstosi pas savo pažįstamus lietuvius. 
Vėliau buvo kalbų, kad jie rengiasi grįžti į getą, nes toliau likti mieste 
darosi pavojinga. Mieste dažnai vyksta kratos; karo pabaigos taip pat 
nematyti. Grįždami į getą jie rizikuoja savo gyvybe. Jie yra žinomi žmo- 
nės, apie juos kalbama. Ir gestapas jų ieško. Štai kodėl šį klausimą reikia 
spręsti ypač atsargiai. 

Dr. Švabė, dr. Nabriskio draugė ir kolegė pagal profesiją, palaikė nuo- 
latinius ryšius su trimis pabėgėliais ir net buvo kelis kartus susitikusi su 
jais mieste. Ji kreipėsi į Lipcerį prašydama pasiteirauti gestapo dėl gali- 
mos reakcijos į dr. Nabriskio ir jo dviejų draugų grįžimą į getą. Lipceris 
įvykdė p. Švabės prašymą ir gavo Raukos sutikimą jiems grįžti bei garan- 
tiją, kad bus palikti gyvi. Lipcerio žodžiais, Rauką patenkins bausmė įka- 
linant trims ar keturioms savaitėms. Rauka turėjo savų sumetimų. Jis 
norėjo nustatyti, kurie lietuviai suteikė jiems prieglobstį, sužinoti visas 
šitokio pabėgimo smulkmenas, ypač tai, kaip pabėgėliai sugebėjo taip 
ilgai slapstytis. Dr. Švabė perdavė šias garantijas dr. Nabriskiui. Tačiau 
šis atsisakė grįžti nepaisydamas malonės pažado, kadangi malonė nebu- 
vo taikoma juos priglaudusiems ir išgelbėjusiems gyvybę lietuviams. 

Lipcerio tokie argumentai neįtikino, nes jis nepuoselėja jokių draugiš- 
kų jausmų lietuviams. Jam iš viso atrodė keista, kad Nabriskis ir jo draugai 
apskritai kelia lietuvių klausimą. Gete jis kalbėjo apie dr. Nabriskio ir 
kitų grįžimą kaip apie įvykusį faktą. Ten, gestape, juos labai norėjo pama- 
tyti. Bet dr. Nabriskis nepriėmė sprendimo, kuris pakenktų jo globėjams 
lietuviams, ir nepaisydamas visų pavojų toliau slapstėsi mieste. „Nabris- 
kis apmovė mane“, - pareiškė Lipceris. Visa tai vyko prieš tris mėnesius. 

Tuo tarpu kratos mieste intensyvėjo, darėsi vis nuodugnesnės. Lietu- 
viai bėga iš vokiečių kariuomenės, nevykdo darbo prievolės, užsiima 
spekuliacija, nepristato reikiamų maisto kiekių ir kt. Dėl šių priežasčių 
prasidėjo smarki kratų ir gaudynių kampanija. Niekur nėra saugu: kratos 

vyksta turguose, gatvėse, restoranuose, net kinų ir teatrų salėse. Kartais 
užtveriami ištisi miesto kvartalai ir kruopščiai apieškomi namai, butai, 
palėpės, sandėliai, rūsiai. Ieškoma besislapstančių nuo valdžios lietuvių. 

Prieš keturias dienas panaši krata įvyko lietuvių šeimos name, kur 
kaip tik tą naktį slėpėsi dr. Nabriskis. Tai nebuvo jo nuolatinė slėptuvė. 
Jis ir dr. Voščinas slapstėsi bute pas moterį, kuri prieš karą dirbo žydų 
ligoninėje; ten kelerius metus dirbo ir dr. Nabriskis. Tą vakarą dr. Nab- 
riskis nusprendė pernakvoti pas savo gerą draugą, lietuvį gydytoją; jis 
gyveno kvartale, kur tąkart įvyko krata. Tačiau dr. Voščinas nakčiai pasi- 
liko nuolatinėje slėptuvėje. Dr. Nabriskį sučiupo ir kartu su šeima, ku- 
rios namuose jis miegojo, nuvežė į gestapą. 

Voščinas pasijuto nesaugiai; bet kurią akimirką jis taip pat galėjo pa- 
kliūti į gestapo rankas. Reikėjo palikti slėptuvę, bet kito prieglobsčio 
nebuvo. Jis dvidešimt mėnesių slapstėsi rūsyje visiškai izoliuotas, nema- 
tydamas jokio žmogaus. Getas tai vienintelė vieta, kur galima eiti, bet ar 
gali jis tenai patekti? 

Dr. Švabė sužinojo apie Nabriskio areštą ir Voščino beviltišką padė- 
tį. Ji kreipėsi į Lipcerį ir į dr. Elkesą su prašymu padėti dr. Nabriskiui ir 
kartu sudaryti galimybę dr.Voščinui grįžti į getą. Lipceris buvo labai dik- 
tas; iš pradžių nieko ir girdėti nenorėjo. Prieš tris mėnesius, pasakė jis, 
viskas buvo parengta, bet dr. Nabriskis pasiūlymą atmetė, todėl dabar 
nenorįs apie jį nieko žinoti. Dr. Elkesas pažiūrėjo į visą šį reikalą labai 
rimtai ir paprašė Lipcerio padaryti viską, kas tik įmanoma dr. Nabriskiui 
išgelbėti. Lipceris nusileido ir pažadėjo prašyti, kad Štiucas nežudytų 
dr. Nabriskio. Tačiau tuo pat metu dr. Nabriskis, matyt, pažadėjo sugrą- 
žinti Voščiną į getą, o tai Voščinui galėjo būti labai pavojinga. Lipceris 
nedviprasmiškai pareiškė, kad visa tai susiję su dideliu pavojumi. Gesta- 
pe jie viską Žino; jeigu Voščinas grįš, gestapas apie tai sužinos. 

Bet Voščinas turėjo skubiai palikti savo slėptuvę ir užvakar prie Jo- 
navos gatvės pirmojo namo įsiliejo į žydų darbo brigadą, su kuria turėjo 
grįžti į getą. Taip sutapo, kad tą dieną šimtas žydų turėjo vykti iš Kauno 
geto į Kaišiadoris kasti durpių; tą šimtą surinko iš žydų, atvykusių birže- 
lio 6 dieną iš Žiežmarių darbo stovyklos. Dėl to Voščino grįžimo į getą 
laikas buvo labai parankus. Pagal mūsų planą Voščinas turėjo įsimaišyti 
tarp žydų, gyvenančių rezervate (speciali vieta gete, kur apgyvendinami 
neturintieji namų); kaip naujas atvykėlis iš Žiežmarių jis būsiąs pasiųstas 
su darbininkų grupe į Kaišiadoris. Ten būdamas jis mažiau atkreips į 

save dėmesį kaip kad pačiame gete; todėl būtų didesnė tikimybė likti 
gyvam. Vienintelė šio plano kliūtis - kad apie tai turi žinoti Lipceris. 
Jam buvo pranešta, ir jis labai nenorom sutiko. Inspektorius Zaksas iš 
žydų darbo skyriaus jos vadovo Goldbergo nurodymu atvedė Voščiną iš 
Jonavos gatvės į getą. Ryte jis išvyko į Kaišiadoris kartu su šimtu Žiežma- 
rių žydų. Atrodė, kad mums pavyko nuslėpti Voščino grįžimą. Lipceris 
kalbėjo su Štiucu apie dr. Nabriskį; paaiškino, kad ginekologas dr. Nab- 
riskis būtų labai naudingas gete. Pagal gestapo įsakymus, visi nėštumai 
gete privalo būti nutraukiami, tačiau tai atlieka nepatyrę gydytojai, dėl 
to ir moterys neišeina į darbą. Jeigu šiuo reikalu užsiimtų dr. Nabriskis, 
žydų darbo jėga nenukentėtų. 

Toks argumentas visuomet veikia; gestapas pažadėjo griežtai nebausti 
dr. Nabriskio. Kad ir kaip ten būtų, dr. Nabriskio gyvybei nebuvo tokio 
pavojus, kaip manėme. Net Hermanas, vokiečių darbo tarnybos vado- 
vas, pirmąkart sužinojęs apie Nabriskio suėmimą, pasakė: „Jokia drau- 
dimo bendrovė nenorėtų apdrausti dr. Nabriskio gyvybės net ir už di- 
džiausius pinigus“. 

Vakar pirmą valandą po pietų Lipceris atėjo į Tarybos būstinę. Jis 
pasakė gavęs iš Štiuco nurodymą suimti Jasvoiną. Jasvoinas vadovauja 
brigadai, dirbančiai Jonavos g. 1. Štiucas pavedė Lipceriui areštą, nes 
pats esąs užsiėmęs. Dar Lipceris papasakojo, kad į gestapą paimtas vals- 
tietis, atvedęs Voščiną iš slėptuvės į darbo brigadą Jonavos g. 1. Lipcerio 
žodžiais, tas pats valstietis ir įskundė Voščiną gestapui. Todėl, pasakė 
Lipceris, nėra kito kelio, tik grąžinti Voščiną iš Kaišiadorių ir perduoti 
gestapui. Lipceris žino visas smulkmenas, nors neaišku, iš kur jis gavo tą 
informaciją. 

Lipceris įsitikinęs, kad Jasvoiną Žiauriai sumuš, ir jis turės viską prisi- 
pažinti. Jeigu Voščinas bus perduotas, Lipceris galįs pažadėti, kad Jas- 
voinui nieko nebus. Jeigu ne - Jasvoinui teks kentėti ir pasakyti vardą 
Zakso, atvedusio Voščiną iš darbo brigados į getą. Zaksas savo ruožtu 
pasakys, koks vaidmuo šiame plane teko darbo skyriaus vadovui Gold- 
bergui, siuntusiam Zaksą atvesti Voščino. Bus į tai įvelta ir artimai su 
šiuo reikalu susijusi dr. Švabė; viskas išlėks į orą. Lipceris jau pažadėjęs 
gestapui surasti Voščiną. „Dėl Dievo, - aiškino Lipceris, - kodėl tiek 
žmonių turėtų nukentėti dėl vieno Voščino? Jis neklausė niekieno pata- 
rimo, kai pasitraukė iš geto; jis apie mus negalvojo. Kodėl dabar mes 

turėtume šitiek sukti dėl jo galvas?“ Lipceris pridūrė, kad jau kalbėjęs 
su Zaksu, kuris sakė viską atskleisiąs gestapui. Zaksas yra eilinis dar- 
buotojas. Goldbergas liepęs jam atvesti Voščiną iš brigados Jonavos g. 1, 
jis darė, kaip įsakyta. Jasvoinas irgi neatlaikys spaudimo ir būtinai pa- 
teks bėdon. Štai kodėl Lipceris reikalaująs sugrąžinti Voščiną. Jei ati- 
duosime Voščiną, nebus įpainioti jokie kiti žmonės. 

Perduoti žydą gestapui - nesvarbu, kas jis toks ir kuo nusikalto - yra 
tai, ko mes negalime prisiversti daryti. Visa Taryba klausinėjo Lipcerį, 
kodėl reikia Voščiną išduoti gestapui, jeigu nėra tokio įsakymo. Pagaliau 
Jasvoinas gali tardytojams paprasčiausiai pasakyti, kad pas jį atėjo žydas 
darbininkas, nepriklausantis jo brigadai. Todėl Jasvoinas liepęs jam eiti 
šalin; darbininkas atsisakęs, ir jis išvaręs jį jėga. Kur tas žmogus nuėjo, 
jis nežinąs. Tai skamba įtikinamai. Kodėl turėtų įsipainioti kiti žmonės ir 
kodėl reikia Voščiną perduoti gestapui? Tačiau Lipceris nenorėjo klau- 
sytis. Gestape jau viską žino. Voščiną būtina perduoti jiems. Jei gestapas 
pagaus Voščiną, bus blogiau ir jam pačiam, ir getui. Jeigu Voščinas bus 
atiduotas, jis, Lipceris, galįs prižadėti, kad Jasvoinas, Zaksas, dr. Švabė 
ir Goldbergas nenukentės. Bet kuriuo atveju Voščiną reikia pristatyti į 
getą ir pakalbėti su juo. Galbūt pavyktų rasti kokią nors išeitį, kad nerei- 
kėtų jo atiduoti gestapui. 

Tiek Lipcerio žodžiai, tiek elgesys aiškiai rodė, kad susidūrėme su 
įvykusiu faktu, kurio niekaip nepajėgsime pakeisti. Jis tesėjo savo žodį ir 
tą pačią dieną (vakar) įsakė dviem žydų policininkams vykti su mašina į 
Kaišiadoris ir sugrąžinti Voščiną atgal į getą, kad Lipceris galėtų su juo 
šį bei tą aptarti, kol neįsikišo gestapas. Neturėdami pasirinkimo Grin- 
bergas ir Robinsonas iš žydų policijos specialiai nusamdyta mašina nu- 
važiavo į Kaišiadoris. Lipceris nepasitikėjo šiais pačiais patikimiausiais 
policininkais ir įbruko savo patikėtinį Aronštamą, labiausiai niekinamą 
geto policininką. 

Garantuotas, kad Voščinas grįš iš Kaišiadorių į getą, Lipceris iškelia- 
vo į gestapą pasiėmęs su savimi Jasvoiną. Neilgai trukus jis grįžo ir vėl su 
Jasvoinu, jau laisvu žmogumi. Pasirodo, Štiucas Jasvoino net netardė. 
Kaip pasakojo Lipceris, jis nuėjo pas Štiucą ir pasakė: „Kam jums reika- 
lingas Jasvoinas? Jis yra tiesiog brigados vadovas ir niekaip su tuo reika- 
lu nesusijęs. Į jo brigadą atėjo nepažįstamas žydas, jis jį išgrūdo. Tik tiek, 
ir daugiau nieko. Jums reikalingas Voščinas, ir rytoj aš jį čionai pristaty- 

siu“. Todėl Štiucas net neklausinėjęs Jasvoino ir liepęs Lipceriui grąžinti 
tą žmogų į getą. Taip kalbėjo Lipceris. 

Tą vakarą, 11 valandą, į getą parvežė Voščiną ir pagal ypatingą Lip- 
cerio nurodymą uždarė į daboklę Kriščiukaičio g. 23. Lipceriui nėra ko 
jaudintis. Jis gali pasikliauti Aronštamu, kuris mėgsta sakyti: „Man rei- 
kia tik galvos. Jei turiu galvą, kojos eis ten, kur aš liepsiu“. Rytą sužino- 
jome, kad Lipceris nieko nelaukdamas pasiuntė Voščiną į gestapą, nors 
mums buvo žadėjęs ką kita. 

Vakar Lipceris Tarybos nariams papasakojo, kad kalbėdamas su Jė- 
geriu apie dr. Nabriskį jis perdavė gestapo vadui Tarybos prašymą pri- 
imti dr. Elkesą. Jėgeris sutiko ir paskyrė laiką šiandien prieš vidudienį. 
Apie numatytą susitikimą Lipceris pranešė ir Štiucui. Pabrėžė, kad dr. El- 
kesas prašys Jėgerį pasigailėti dr. Nabriskio; jis, Lipceris, jau informavęs 
Jėgerį. Kita vertus, dr. Elkesas turėtų vengti kalbėti apie Voščiną, kurio 
reikalai kur kas sudėtingesni. 

Sužinoję apie dr. Elkeso ir Jėgerio susitikimą, tokį gyvybiškai mums 
svarbų, nutarėme sušaukti specialų pasitarimą. Šis įvykis getui turi ypa- 
tingą politinę reikšmę, galbūt net pačią didžiausią. Tokie susitikimai įvyks- 
ta labai retai. Sunkiais laikais mes daugeliu atvejų ieškojome galimybės 
patekti pas Jėgerį, tačiau mums tai niekada nepavykdavo. Šį sykį tai lyg 
dangaus dovana: atsirado netikėtai ir be jokių ypatingų pastangų. Tary- 
bos pirmininko ir tokias aukštas pareigas Lietuvoje užimančio - ir mūsų 
likimus lemiančio - žmogaus susitikimas turi būti panaudotas ne kokiems 
nereikšmingiems prašymams, o svarbiausiems klausimams. Kai ties be- 
dugne atsidūrę 17 000 žydų, nebegalima prašyti užtarimo pavieniams 
žmonėms. Tačiau, kita vertus, jei sprendžiamas Nabriskio ir Voščino li- 
kimas, tai nėra tinkamas laikas svarstyti su visais geto gyventojais susiju- 
sių klausimų. Bet iš to, kaip Lipceris pateikė Nabriskio atvejį, išeina, kad 
Voščinas mums tėra našta ir dar visiškai nepelnyta. Kaip pasakė dr. El- 
kesas, „kas gali rasti šiame labirinte kelią, kas padės atskirti tiesą ir pra- 
simanymą, gėrį ir blogį?“ 

10 valandą ryto dr. Elkesas išvyko į gestapą. Buvo sutarta, kad jis kal- 
bės apie bendrus su getu susijusius klausimus ir tik pabaigoje prašys pa- 
sigailėti Nabriskio ir Voščino. 

Kadangi Štiuco apeiti neįmanoma, Elkesas pirmiausia užėjo pas jį. 
Priminė jam apie pašnekesį, įvykusį prieš tris mėnesius, kai Štiucas sakė, 

kad getas nenukentės. Dr. Elkesas tada informavo Tarybą; buvo praneš- 
ta ir geto gyventojams. Tačiau neseniai gete vėl pasklido nerimą kelian- 
čios kalbos, ir todėl dr. Elkesas dabar prašo Štiuco leidimo susitikti su 
Jėgeriu. Štiucas atsakydamas patikino dr. Elkesą, kad gandai neturį pa- 
grindo, ir paprašė sužinoti jų šaltinį, po to perduoti jam, Štiucui, pik- 
tadarių vardus. Štiucas pareiškė esąs tikras, kad gandus skleidžia ne žy- 
das, o lietuvis ir Štiucas ketina jį „likviduoti“. Tai pasakęs vis dėlto 
paskambino Jėgeriui ir pranešė, kad atvyko Tarybos pirmininkas. Jis pa- 
klausė viršininko, ar gali dr. Elkesas užeiti pas jį ir ar reikia jam, Štiucui, 
eiti drauge. Po šio pokalbio dr. Elkesas ir Štiucas kartu nuėjo pas Jėgerį. 
Dr. Elkesui kalbantis su Štiucu buvo ir Lipceris, bet į susitikimą su Jėge- 
riu jis nėjo. Per priėmimą pas Jėgerį Štiucas visą laiką stovėjo, tuo tarpu 
dr. Elkesui pasiūlė atsisėsti. 

Jėgeris pradėjo nuo klausimo, kas paskatino dr. Elkesą ateiti. „Geto 
likimas“, - atsakė dr. Elkesas. Tada jis prisiminė pokalbį su Štiucu prieš 
tris mėnesius, kai šis pažadėjo, kad getui nieko neatsitiks; šis pažadas 
getą nuramina. Bet šiomis dienomis gandai vėl pradėjo plisti, ypač po 
įvykių Vilniaus gete. Žmonės nerimauja, ką gali jiems atnešti rytojus; 
dėl to kyla problemų su darbo drausme. Dr. Elkesas kaip psichologas 
supranta nerimo priežastį, tačiau savavališkai veikti jis negali. Todėl nu- 
sprendęs prašyti susitikimo su atsakingu asmeniu, kad galėtų iš pirmų 
lūpų išgirsti, kiek tie gandai atitinka tikrovę. 

Jėgeris atsakė taip: „Tai visiška nesąmonė. Mes, vokiečiai, stengia- 
mės aprūpinti getą didesniu kiekiu maisto ir malkų Žiemai — kaip tai 
dera su gandais apie "akcijas". Paaiškinkite tai savo žmonėms“. 

„Dabar aš girdžiu tai iš viso krašto saugumo vado, - atsakė dr. Elke- 
sas, — tai labai nuramins geto Žmones; virš mūsų pakibę tamsūs debesys 
išsisklaidys“. 

„Jūs manote, kad mes džiaugiamės “akcijomis'? — paklausė Jėgeris. — 
Ne, "akcijos? buvo būtina ir sunki priemonė. Mums malonu matyti dirban- 
čius žmones. Mes tiesiog baudžiame tuos, kurie užsiima sabotažu ir priešiš- 
ka politika. Mums nesvarbu, ar nepatikimas žmogus yra žydas ar lietuvis“. 

Dr. Elkesas: „Tikriausiai būtų keista, jeigu aš nepaklausčiau aukš- 
čiausio karininko, atsakančio už saugumą Lietuvoje, apie Vilniaus ir Šiau- 
lių getus; ir tai ne vien tik šiaip smalsumas“. 

Jėgeris atsakė, kad tų dviejų getų padėtis yra tokia pat. 

Dr. Elkesas tada pareiškė Jėgeriui, kad Kauno gete niekas neužsiima 
politika. Visi rūpinasi darbu. Aukšto rango vokiečiai, lankęsi gete, labai 
teigiamai įvertino geto gyventojų darbo rezultatus. 

Jėgeris patvirtino, kad getas tikrai giriamas. 

Elkesas: „Jeigu bus svarstomas geto likimas, norėčiau prašyti jūsų, 
pone, panaudoti savo įtaką ir priimti getui palankų sprendimą“. 

Jėgeris atsakė, kad nėra prasmės net ir svarstyti ką nors panašaus. Po 
to pridūrė, tartum kalbėdamas pats su savimi: „Pagaliau juk čia nebus nie- 
ko panašaus į Varšuvą“. Tada patikino dr. Elkesą, kad nėra jokių grėsmin- 
gų planų geto atžvilgiu. „Mes su jumis žaidžiame atvirai. Galėjote tai pa- 
stebėti patys 1941 metais. Buvome pakankamai atviri ir sakėme tiesą“. 

Elkesas: „Jeigu geto dangus vėl apsiniauks, prašyčiau, pone, leidimo 
susitikti dar kartą“. 

Jėgeris: „Žinoma, prašom. Mielai su jumis susitiksiu“. Tuo momentu 
dr. Elkesas perėjo prie dr. Nabriskio ir dr. Voščino suėmimo. „Yra dar 
vienas dalykas, kurio naštą norėčiau sau palengvinti. Tai dr. Nabriskio ir 
dr. Voščino areštai. Dr. Nabriskis gabus gydytojas, jo paslaugos ypač svar- 
bios ligoninei. Jam padedant moterys po aborto greičiau bus darbingos“. 

„Ar gete dar yra gimdymo atvejų?“ - paklausė Jėgeris. 

„Ne, nė vieno“, - atsakė dr. Elkesas. 

„Taip turi būti ir toliau“, - pasakė Jėgeris. 

Dr. Elkesas toliau pasakojo, kad pažįsta dr. Nabriskį dešimt metų; jis 
visada buvęs sąžiningas žmogus ir rimtas medicinos specialistas. 1941 
metais gete po „akcijų“ buvo labai didelė įtampa. 

Jėgeris nedavė dr. Elkesui baigti sakinio ir įsakė Štiucui: „Tegu Nab- 
riskis grįžta į getą“. 

„Klausau!“ - pasakė Štiucas. 

Dr. Elkesas tęsė: „Dr. Voščinas yra mano jaunasis kolega; jis taip pat, 
jei jums žinoma, yra garbingas žmogus“. 

Ir vėl Jėgeris nutraukė dr. Elkesą sakinio viduryje: „Tegu šitas taip 
pat grįžta į getą!“ Vėl Štiucas išsitempė: „Klausau!“ Jėgeris tęsė: „Pri- 
statykite tą gydytoją dirbti į ligoninę ir pasirūpinkite, kad jis nepakliūtų 
dar kartą“. 

Dabar dr. Elkesas kreipėsi į Jėgerį su prašymu: „Dar aš norėčiau už- 
tarti tuos žmones, kurie priglaudė anuodu gydytojus. Šie žmonės elgėsi 
skatinami kilnių, humaniškų tikslų. Pone štandartenfiureri, dabar kalbu 

su jumis kaip žmogus su žmogumi: kaip teisėjas, pasirengęs skelbti nuo- 
sprendį, atsižvelgia į tai, kaip veikė nusikaltėlis - piktavališkai ar su nuo- 
širdžiais ketinimais, - taip ir jūs turėtumėte atkreipti dėmesį į faktą, kad 
žmonės, suteikę prieglobstį dviem gydytojams, negavo jokio materiali- 
nio atlygio“. 

Jėgeris vėl nutraukė: „Gerai, tegu tie lietuviai eina namo!“ Vėl Štiucas 
išsitempė „ramiai“ parodydamas, kad įsidėmėjo įsakymą. 

„Labai jums dėkoju, pone“, - pasakė Elkesas išeidamas. 

„Čia nėra už ką dėkoti, - atsakė Jėgeris, - mielai tai darau“. 

Koridoriuje dr. Elkesas susidūrė su lietuviais, kurie buvo priglaudę 
gydytojus. Elkesas paprašė tenai laukusio Lipcerio pasakyti lietuviams, 
kad jie laisvi ir netrukus galės eiti namo. Vos spėjo Lipceris persakyti 
dr. Elkeso žinią, kai lietuviai ėmė žegnotis. Juos pašaukė į kabinetą 
Štiucas. Jis paliko duris praviras, kad dr. Elkesas girdėtų jį sakant: „Ei- 
kite namo, eikite namo“. Išėję iš Štiuco kabineto lietuviai bučiavo dr. El- 
kesui rankas; nėra jokios abejonės, dėl jo įsikišimo jie išsprūdo iš neiš- 
vengiamos mirties nagų. 

Po to Štiucas liepė dr. Elkesui užeiti pas jį į kabinetą ir uždarė paskui 
save duris. „Ar esate masonas?“ - paklausė ir pridūrė, kad dr. Elkesui 
nėra ko bijoti, jo atsakymas nesukels rimtų pasekmių. „Ne, aš ne maso- 
nas, — atsakė dr. Elkesas. - Pamenu, kad prieš keturiasdešimt penkerius 
metus, kai dar buvau studentas, atlaidžiai nusišypsojau gavęs pasiūlymą 
stoti į masonų ložę“. Po to Štiucas bandė iškvosti iš dr. Elkeso, ar kuris iš 
Tarybos narių nėra masonas, tačiau buvo patikintas priešingai. 

Galų gale Štiucas uždavė jį asmeniškai dominantį klausimą: „Kas at- 
sakingas Kaune už santuokų registraciją?“ Jis paaiškino susidraugavęs 
su krikščione, ištekėjusia už žydo, - dr. Lechemo. Ponia Lechem turi vai- 
ką. Štiucas norėjo sužinoti, ar tas vaikas buvo nuo antrojo vyro - žydo, ar 
nuo pirmojo - krikščionio. Dr. Elkesas pažadėjo tai išsiaiškinti. 

! Dr. Šlomo Nabriskis karo metu liko gyvas ir tapo ginekologijos skyriaus vedėju vie- 
noje Izraelio ligoninėje (Kfar Saboje). Izraelyje ir mirė. 


1943, birželio 11 


Prieš kelias dienas vokietis, geto dirbtuvių vadovas, Gilovas išvyko iš 
Kauno į Siaulius parvežti dirbtuvėms įvairių rūšių odos iš ten esančio 
odos fabriko (anksčiau priklausė Frenkeliui). Po kelionės žydai darbi- 

ninkai (Gothelfas ir kiti), važiavę kartu su Gilovu, pasakojo apie keistą 
incidentą, kurį matė grįždami atgal. 

Pusiaukelėje tarp Šiaulių ir Kauno jų sunkvežimis sustojo dėl nedi- 
delio variklio gedimo. Žydai darbininkai išlipę laukė, kol tą gedimą pa- 
šalins. Netoliese buvęs vokietis kareivis ėmė juos šnekinti. Darbininkai 
bandė išvengti pokalbio, nes pamatė ateinant Gilovą. Jie baiminosi pik- 
tos Gilovo reakcijos į tai, kad žydai šnekasi su vokiečių kareiviu. 

Gilovas yra ne tik geto dirbtuvių vadovas, jis dar turi ir svarbias pa- 
reigas nacių partijoje. Miesto komisaras Krameris - jo draugas, ir ap- 
skritai Gilovas turi nemažą įtaką valdančiuosiuose sluoksniuose. Į žydo 
padarytą „nuodėmę“ jis paprastai atsako antausiu, spyriu, net areštu. 

Be to, Gilovui patinka gauti iš žydų dovanas - aulinius batus, naujus 
drabužius, paltus. Jis labai mėgsta brangenybes iš aukso; net gauna savo 
dalį iš daiktų, atimtų prie geto vartų. Už šias dovanas „atsilygina“ panie- 
ka ir šiurkščiu elgesiu. Žydus jis laiko vergais. Jie dreba vien tik nuo jo 
žvilgsnio. 

Gilovo nuomone, bet koks mėginimas užmegzti ryšį su arijais ar pa- 
kalbėti su jais yra rimtas nusikaltimas; todėl žydų darbininkai, laukę pa- 
kelėje, juos kalbinusiam vokiečių kareiviui ženklais parodė esą žydai. 
Parodė ir kitą netoliese stovintį vokietį, duodami suprasti, kad jiems kaip 
žydams uždrausta kalbėtis su kareiviu. Tačiau vokiečių kareivis nekreipė 
dėmesio. Priešingai, jis ėmė ugnimi ir siera plūsti karą ir nacių valdžią. 
Tada žydai bakstelėjo pirštais į geltonus ženklus ant savo drabužių tarsi 
sakydami: „Mes - žydai, mes neturim jokių teisių“. Kareivio tai neįtiki- 
no: „Ką, jūs neturite jokių teisių? Netrukus turėsite visas teises“. 

Pamatęs Gilovo rudas kelnes jis nejuokais įširdo. Pribėgo prie jo: „Na, 
sakyk tiesiai, ką jūs galvojat, idiotai iš rudosios gaujos? Tai jūs kalti dėl 
karo“. Gilovas visas išraudo, o kareivis dar labiau supyko: „Rudosios 
kiaulės nusipenėjo ir ištisom dienom geria iki pakvaišimo, o mes, karei- 
viai, turime kautis visuose frontuose ir lieti kraują už partinius parazi- 
tus“. Čiupo sunkų akmenį ir atsigręžė į Gilovą, o šis tekinas nulėkė į 
vairuotojo kabiną ir užtrenkė duris. Vairuotojas ką tik baigė taisyti va- 
riklį ir buvo pasiruošęs važiuoti. Kareivis metė akmenį pro langą, bet į 
Gilovą nepataikė. 

Gilovas mėgino kareivį apraminti: „Drauge, tu klysti. Aš dvejus me- 
tus tarnavau fronte“. Kareivis taikytis neketino: „Greitai ateis tau galas. 
Karas vis vien pralaimėtas“. 

Žydai darbininkai skubiai sulipo į sunkvežimį ir kelionė atgal tęsėsi. 
Taip baigėsi įtūžusio vokiečių kareivio ir Gilovo, valdininko iš nacių apa- 
rato, diskusija. 

Gilovas jautėsi pažemintas ir prislėgtas. Kai po getą pasklido Žinia 
apie tą incidentą, daugelis gyventojų lengviau atsiduso: „Taip jam ir rei- 
kia už blogą elgesį su žydais; dabar žinos, kad jį taip pat galima įžeisti“. 

Tas susidūrimas Gilovą pamokė. Užuot keikęs žydų darbininkus už 
kalbėjimą su vokiečių kareiviu jis šypsojosi ir vaišino juos cigaretėmis. 
Anksčiau jis taip niekada nesielgė. | 

Nuo to karto Gilovas nebe taip pasitiki savimi. Kareivis jo širdyje 
pasėjo abejonės sėklą ir ta abejonė jį nuolat graužia. Jis jau ne visada 
vilki nacių uniformą; geriau jaučiasi su civiliniais drabužiais. Tapo ra- 
mesnis ir tylesnis. Laukia, kol incidentas su kareiviu pasimirš. 

Mus, žydus, Gilovo vargas šiek tiek paguodžia. Juk pagaliau papras- 
tas vokiečių kareivis parodė jam nosį žydų akivaizdoje. 

Klausydamasis pasakojimo apie Gilovo ir kareivio susidūrimą prisi- 
miniau telefoninį pokalbį, kažkada vykusį su Hene iš miesto komisaro 
administracijos. Henė vadovauja ten baudžiamajam skyriui. Jis, be to, 
yra gana aukštas pareigūnas nacių partijoje ir, be abejo, didelis despo- 
tas. Mileriui išvykus Henė jį kai kuriose srityse pavaduodavo. 

Prieš tris mėnesius Henė paskambino į Tarybos būstinę ir pareikalavo 
pokalbio su manim. Pažinojau jį tik iš matymo: aukštas, storas, tamsių 
plaukų ir tamsių akių vokietis, savo išore visai nepanašus į ariją. Jis visada 
būdavo piktas. Sunkiais žingsniais vaikščiodavo pirmyn ir atgal po kabine- 
tą diktuodamas sekretorei įvairių sprendimų santraukas. Turi įprotį šaukti 
ant žydų ir lietuvių, ateinančių pas jį: „Jūs - spekuliantai; mūsų kareiviai 
be paliovos lieja kraują už jus, o tuo tarpu jūs lobstate. Šaudyti jus reikia“. 

Save Henė laiko išvaduotoju; Lietuvą jis išgelbėjęs ir nuo sovietų ver- 
gijos, ir nuo žydų priespaudos. Savo ruožtu lietuviai jį laiko priešu ir 
niekšu, su kuriuo neįmanoma kalbėti. Jo nepatenkina įstaigos sekreto- 
rės lietuvės; jis nuolat skundžiasi, esą jos vaikšto į kitus kabinetus, per 
daug kalba telefonu, nesugeba laiku atnešti kavos ir dėl kitų panašių 
dalykų. Henė visada piktas. Jis be galo nemalonus žmogus. 

Pakėliau ragelį ir išklausiau Henės kalbą apie tai, kad jis radęs pas 
žydų darbininkus įvairių juodojoje rinkoje pirktų prekių. Tai ne pirmas 
kartas, pareiškė jis. Tada kreipėsi į mane asmeniškai: „Ar žinai, kad tavo 
žydai mieste spekuliuoja?“ „Ne, nežinau“, - atsakiau. Henė: „Tai štai, 

sakau tau, kad žydai iš darbo brigadų verčiasi spekuliacija. Nuo šiol aš su 
tuo kovosiu. Jeigu dar kartą aptiksiu, kad vyksta juodosios rinkos pre- 
kyba, įsakysiu darbo brigados vadovą ir Tarybos narius išplakti. Ar su- 
pratai?“ „Taip, supratau“, - pasakiau aš ir užsičiaupiau. 

Pirmą kartą išgirdau tokius grasinimus. Net Jordanas šitaip nekal- 
bėdavo. Girdėjome visokių gąsdinimų: pakarti, nušauti, nukirsti galvą, 
etc. Tokie protrūkiai mūsų neužgaudavo. Tačiau plakimas? Tai jau tikras 
chuliganizmas. 

Henė kalbėjo toliau: „Ar supratai?“ Ir vėl grasino išplakti. Reikalavo, 
kad išaiškinčiau Tarybos pirmininkui, koks rimtas šitas įspėjimas. „Taip“, - 
atsakiau dar kartą. Paskutinis Henės grasinimas buvo toks: „Tu būsi iš- 
plaktas drauge su Tarybos vadovais“. 

Išgirdę iš manęs apie Henės grasinimus Tarybos nariai buvo priblokšti 
tokio nacių pareigūno įžūlumo. Jie svarstė: „Ar mes tikrai jau taip žemai 
puolėme, kad bet koks nacių biurokratas gali mindyti mus batais?“ At- 
rodo, kad Henė dar nepatyrė tokio susidūrimo su vokiečių kareiviu iš 
fronto kaip Gilovas. Ką gi, labai gaila. 

Dr. Rabinovičius kilęs iš geros Kauno žydų šeimos; tai garbingas žmo- 
gus, anksčiau buvęs klestintis verslininkas. Dabar jis užima vokiečių dar- 
bo tarnybos gete įgaliotojo vadovo pareigas. Darbo tarnybos vadovas 
vokietis Hermanas retkarčiais vienai ar dviem valandoms ateina į getą. 
Duoda Rabinovičiui nurodymus, kur siųsti žydų darbininkus, kur suma- 
žinti jų skaičių, pastabas apie jo neseniai tikrintų brigadų darbo draus- 
mę. Išdėstęs pageidavimą surinkti gete papildomai darbininkų Herma- 
nas su savo ruda mašina išvažiuoja į miestą. 

Hermanas visada užsiėmęs. Iš visų pusių pas jį plūsta reikalavimai 
duoti žydų darbininkų. Lietuviai išsisukinėja nuo darbo vokiečiams - jie 
tikrąja to žodžio prasme bėga nuo jo. Jie nedrausmingi ir tingūs. Tačiau 
darbo yra daugybė, o darbininkų, net apmokamų, rasti sunku. Žydai vie- 
ninteliai niekur nebėga; be to, jie vieninteliai dirba uoliai. Beje, tik jie 
moka vokiečių kalbą. Tačiau paprastai visi sveiki žydai jau turi darbą, o 
daugiau žydų į getą neateina. 

Pastaruoju metu įvairių vokiečių kariuomenės rūšių vadovybė, taip 
pat vermachtui dirbančios įmonės ir gamyklos gauna daug skubių užsa- 

kymų. Visos jos kasdien apgulę vokiečių darbo tarnybą ir reikalauja vis 
daugiau žydų darbininkų. Vieną kartą šitaip prispaustas Hermanas neiš- 
tvėrė ir sušuko: „Iš kur aš jų paimsiu? Kodėl neinate ir neprašote žydų 
darbininkų iš tų, kurie Paneriuose 5000 jų nužudė? Aš niekaip negaliu 
sugrąžinti žydų iš Devintojo forto!“ 

Išliejus susierzinimą Hermanui vis dėlto tenka surasti toms įmonėms 
darbininkų. Ką gi jis daro? Jis imasi „stiklinti langus“: ten, kur vėjo nėra, 
iš langų išima stiklus ir deda toje vietoje, kur pučia vėjas. Važinėja po 
darbo vietas perkeldamas darbininkus iš įmonės, kur jų buvimas nėra 
absoliučiai būtinas, į tą vietą, kur jų reikia skubiausiai. | 

Rabinovičius darbo tarnyboje tvarko visus praktinius reikalus. Greta 
kitų dalykų jis pasirašinėja įvairius iš geto žydų darbo skyriaus siunčia- 
mus dokumentus ir paraiškas darbininkams. 

Kaip Hermano pavaduotojas Rabinovičius turi teisę įeiti į daugelį 
karinių ir civilinių įstaigų. Jis reguliariai lankosi organizacijos Todt Kau- 
no skyriuje, kurio žinioje yra kelios darbo stovyklos palei Kauno- Vilniaus 
kelią; ten dirba tūkstančiai žydų (Miligan*, Vievis ir Žiežmariai). 

Todt Kauno skyriaus vadovas Krečmeris palaiko su Rabinovičiumi for- 
malius, pareiginius santykius. Vakar, sekmadienį, Krečmeris paskambino 
telefonu Rabinovičiui ir paprašė užeiti pas jį iki vidudienio. Prašymas bu- 
vo skubus. Rabinovičius apie tai pranešė Tarybai. Krečmerio kvietimas jį 
nustebino, nes sekmadienis yra vienintelė poilsio diena. Turi vykti kažkas 
rimta. Mes Taryboje taip pat jaudinomės ir nekantriai laukėme žinių. 

Grįžęs iš miesto Rabinovičius papasakojo, kodėl Krečmeris taip sku- 
biai kvietė susitikti: pasirodo, kad į Zodt būstinę iš Miligan stovyklos at- 
siuntė nubausti du žydų jaunuolius - devyniolikos ir dvidešimties metų. 
Jiedu mėgino pabėgti iš stovyklos. Gaudomi smarkiai priešinosi: vienas — 
pistoletu, kitas - kažkokiu sunkiu daiktu. Vienam lietuviui sargybiniui 
trenkė per galvą kapliu, kitam užsimojo peiliu. Galų gale jaunuolius su- 
čiupo. Pistoletą jie išmetė ir jo nepavyko rasti. 

Miligan stovyklos viršininkas atsiuntė jaunuolius į Kauną Krečme- 
riui, kad šis perduotų juos gestapui. Žydų taryba iš Miligan parašė laišką 
Krečmeriui prašydama negrąžinti suimtųjų į Miligan. 

Krečmeris pasakė Rabinovičiui, kad iš esmės Miligan stovyklos virši- 
ninkui nebuvo reikalo siųsti jam tuos jaunuolius; jis galėjo ten pat juos 


* Nepavyko identifikuoti, galbūt Milagainiai (leid. ) 

nušauti. Dabar jie sėdi uždaryti Krečmerio garaže, t. y. organizacijos Todt 
garaže. Krečmeris esąs tikras, kad Miligan stovykloje žydai turi ginklų. 
Apie tai liudija jo stalčiuje gulintys du pistoletai, kuriuos rado pas tos 
stovyklos žydus. Krečmeris įsitikinęs, kad tiedu mėginę bėgti iš stovyklos 
žydai turėjo pistoletą. 

Krečmeris pagal pareigas privalo perduoti abu jaunuolius gestapui. 
Jeigu jis taip padarys, jie, be jokios abejonės, bus tenai nužudyti. Tačiau 
jis nutarė taip nedaryti, nes tada gestapas surengs ginklų paiešką ir iš- 
krės Miligan stovyklą, o ten gali rasti įvairių neteisėtų dalykų. Tai savo 
ruožtu sukels problemų pačiam Krečmeriui. 

Štai kodėl Krečmeris sugalvojo perduoti tuos du žydų jaunuolius Ra- 
binovičiui. Pasiūlė nuvežti juos į getą, o Krečmeriui atvesti du kitus žy- 
dus darbininkus. Tačiau tai pasirodė ne taip paprasta. Rabinovičius ofi- 
cialiai neturi teisės įvesti žmonių į getą. Tą gali daryti tik gestapas ar 
miesto komisaro administracija. Be to, kaip galima priversti kokius nors 
du žydus palikti getą ir vietoj jo pasirinkti karinę darbo stovyklą, kur 
gyvenimo sąlygos daug sunkesnės? Rabinovičiui neramu ir dėl Miligan 
žydų tarybos atsisakymo priimti atgal tuos du jaunuolius. Kas gali Žinoti, 
ką sumaniusi ta Taryba? 

Krečmeris nusivedė Rabinovičių į kiemą prie užrakinto garažo. Ati- 
darė savo raktu duris ir parodė belaisvius. Abu jaunuoliai maldavo pasi- 
gailėti, aiškino nepadarę jokių nusikaltimų. Nuo pat ankstyvo ryto jie 
prašė kieme buvusių žydų darbininkų gelbėti juos. Atrodo, kad tai padug- 
nių pasaulio veikėjai. Krečmeris norėtų palaikyti juos užrakintus iki die- 
nos pabaigos, bet ne ilgiau. Jeigu Rabinovičius pageidauja iškeisti juos į 
du kitus žydus - labai puiku. Jeigu ne, Krečmeris juos perduos gestapui. 

Rabinovičius paklausė Krečmerio, kam jam reikalingi tie du žydai 
pakeitimui; juk jeigu gestapas nužudytų jaunuolius, kitais juos pakeisti 
būtų neįmanoma. Jis, Rabinovičius, negalįs atiduoti iš geto dviejų kitų 
niekuo neprasikaltusių žydų, kad jie būtų baudžiami sunkiu darbu sto- 
vykloje. Negana to, ši stovykla gali būti likviduota ar iškelta. 

Krečmeris atsakys vėliau. 

Krečmeriui reikia susidoroti ir su kitu uždaviniu: iš Žiežmarių darbo 
stovyklos į Kauno getą neseniai atvežta 680 žydų. Greta tų 280, kuriais 
padidėjo pradinis skaičius 400 (tiek žydų vokiečiai ketino perkraustyti), 
prie keliamų žmonių slapta prisidėjo dar penki žydai su šeimomis. Kreč- 

meris nori suimti tuos penkis ir pasiųsti atgal į Žiežmarių stovyklą. Jie 
nenukentės, tačiau privalo grįžti į Žiežmarius. 

Išklausę Rabinovičiaus pranešimą Tarybos nariai surengė specialų po- 
sėdį. Sutarėme, kad nepaisant to, kokie žmonės tiedu jaunuoliai, juos 
reikia išgelbėti ir atvesti į getą. Krečmerį būtina įtikinti, kad už juos 
nereikėtų kitų dviejų žydų „išpirkos“. Kartu mes turėtume sutikti su jo 
reikalavimu dėl penkių šeimų iš Žiežmarių; jas reikia pasiųsti atgal. Jei 
nepadarysime šito mes, Krečmeris pats tuo užsiims. Dar viena mūsų 
sprendimo priežastis buvo nenoras gadinti santykių su Krečmeriu. Juk 
pagaliau gerai žinoma, kad birželio pradžioje iš Žiežmarių atvežėme 280 
žydų daugiau, negu mums buvo leista. 

Šiandien Rabinovičius vėl telefonu kalbėjosi su Krečmeriu. Šis pri- 
ėmė mūsų pasiūlymą: jis perduoda mums du jo garaže laikomus jaunuo- 
lius, mes tuo tarpu išsiunčiame penkias žydų šeimas atgal į Žiežmarius. 

Džiaugėmės išgelbėję dviejų žydų gyvybę. Krečmeris atrakino Todt 
organizacijos garažą ir atidavė mums du jaunuolius, kurie dvi dienas ky- 
bojo tarp gyvenimo ir mirties. 


1943, birželio 18 


Jeigu žydas nuvežamas į gestapą, apie jo likimą galima tik spėlioti. 
Kartais visiškai nesvarbu, dėl kokios priežasties jis ten pateko. Žinome 
daugelį atvejų, kai žydų darbininkus suimdavo mieste, netoli jų darbo 
vietos, perkančius duonos kepalą ar maišelį bulvių. Juos nuveždavo į ges- 
tapą ir atgal jie nebegrįždavo. Sykį vienas žydas buvo areštuotas už tai, 
kad pirko laikraštį, ir po to nubaustas mirtimi. 

Pasitaiko iš tiesų stulbinamų atsitikimų. Vieną kartą keturi žydų po- 
licininkai mėgino įvežti į getą sunkvežimį su miltais. Jie buvo sučiupti, ir 
šį ketvertą bei dar du su šiuo reikalu susipainiojusius žydus darbininkus 
perdavė į gestapą. Tris suimtuosius nužudė drauge su jų šeimomis. Kiti 
trys buvo paleisti ir iki šiol gyvena gete. Jie atgavo laisvę, kai su prašymu 
pasigailėti kreipėsi Lipceris, taip pat grupė darbininkų iš brigados, dir- 
bančios gestapo būstinėje. 

Baudžiant žydus nėra jokių aiškių taisyklių. Gestapas šiuo atžvilgiu 
turi carte blanche: jis įgaliotas savo nuožiūra elgtis su žydais, padariu- 
siais kokį nors „nusikaltimą“. 

Vakar buvo areštuotas ir perduotas gestapui dvidešimt vienerių metų 

žydas Zilberis. Savo darbovietėje, viename ūkyje netoli Kauno, jis pavogė 
odinį pavaros diržą. Šiuo metu tas ūkis priklauso civiliui vokiečiui valdy- 
tojui. Valstybinės nuosavybės vagystė karo metu, nesvarbu - padaryta 
žydo ar vokiečio, - yra sunkiausias nusikaltimas. Šis atvejis dar sudėtinges- 
nis, nes nuo mašinos nuimtas diržas gali būti palaikytas sabotažu. 

Kai atėjo žinia apie Zilberio areštą, į Tarybą atbėgo jo Žmona su vai- 
ku ant rankų. Ji maldavo gelbėti jos vyrą. Lipceris, tuo metu buvęs Tary- 
bos būstinėje, pasakė: „Kodėl tu kalbi apie savo vyro gyvybę? Geriau 
pasirūpink, kaip išsigelbėti tau pačiai ir vaikui. Nenakvok namie, nes jie 
ateis paimti tavęs ir tavo vaiko“. 

Neabejojome, kad Zilberis bus nužudytas, tačiau norėjome išgelbėti 
jo žmoną ir kūdikį. Geto gyventojai labai įširdo ant Zilberio, kuris dėl 
odinio diržo užtraukė baisų pavojų savo ir šeimos gyvybei. Ši byla labai 
pavojinga ir visam getui. 

Rytą gestapas įsakė geto sargybai suimti ponią Zilber su kūdikiu ir 
tučtuojau pristatyti juos į geto sargybos būstinę. 

Getas yra pusiaukelėje tarp gestapo būstinės ir Devintojo forto. Kai 
areštuojama „nusikaltėlio“ šeima, gestapas įsako ją laikyti geto sargybos 
būstinėje; iš ten gestapas veža ją į Devintąjį fortą. 

Žinia apie Zilberio žmonos ir vaiko suėmimą greitai pasklido gete. 
Jo gyventojus sukaustė baimė. Kelios pastarosios savaitės buvo palyginti 
ramios. Dr. Elkeso ir štandartenfiurerio Jėgerio pokalbis visiems sutei- 
kė tam tikrą atokvėpį. Dabar, po Zilberio ir jo šeimos arešto, mes esame 
tiesiog sukrėsti. Tik vakar Zilberis nuėmė nuo mašinos odinį diržą. Šian- 
dien jis bus išsiųstas į Devintąjį fortą drauge su visa šeima. Tai tikras 
barbariškumas. 

Rytą pro geto vartus įvažiavo pilkas gestapo automobilis. Atrodė kaip 
karstas, atvykstantis surinkti savo aukų, šiuo atveju Zilberio žmonos ir 
vaiko. 

. Automobilis sustojo prie geto sargybos būstinės. Jame sėdėjo gesta- 
pirlinkas Štiucas ir trys civiliškai apsirengę vyrai. Po to jie nuvažiavo prie 
vieno geto namo, kur gyvena toks Gerberis. Padarę kratą Gerberio kam- 
baryje rado cigarečių, vyno ir degtinės, auksinį laikrodį ir pinigų. Jie pa- 
siėmė grobį su savimi, užrakino butą ir nuvyko ieškoti jo gyventojų - 
Gerberio ir jo žmonos, kad pristatytų juos į geto sargybos būstinę. 

Išėję iš Gerberio buto gestapininkai pasuko į kitą panašų „sandėlį“ ir 
ten vėl padarė kratą. Kai pasklido žinia apie kratas, visiems tapo aišku, 

kad kažkas gestapui papasakojo smulkmenas apie tokius „sandėlius“ ir 
pasakė adresus. Žydų policija nedelsdama įspėjo kitus tokių „sandėlių“ 
savininkus, kad jie galėtų paslėpti savo prekes. 

Kai trečiajame „sandėlyje“ nebuvo rasta jokių draudžiamų daiktų, 
kratos liovėsi. Gestapo automobilis nuvažiavo atgal prie geto vokiečių 
komendanto būstinės. Štiucas įvedė Zilberį vidun ir liepė savo vyrams 
atvesti Zilberio žmoną su vaiku. Pasišnekėjęs su geto komendantu Štiucas 
jiems pasakė, kad yra laisvi ir gali keliauti namo. Gestapo automobilis 
grįžo į miestą, o Zilberį, jo žmoną ir vaiką paleido. 

Mes Taryboje niekaip negalėjome suprasti, kodėl taip netikėtai Zil- 
beris atgavo laisvę. Ar tai kažkoks netikėtas kilnumo priepuolis? Vėliau 
sužinojome, kaip viskas vyko. Pasirodo, Zilberį gestape Žiauriai sumušė. 
Po to surišo rankas, kojas ir įmetė į gestapo automobilį. Štiucas pasiėmė 
automatą ir įsakė savo žmonėms atvesti Zilberio žmoną ir vaiką. Taip 
pat liepė grąžinti į Tarybą Zilberio darbo kortelę su prierašu: „Šiandien 
Zilberis ir jo šeima sušaudyti už vagystę ir sabotažą. Toks likimas ištiks 
kiekvieną šitaip nusikaltusį žydą“. 

Tada Štiucas sėdo į mašiną, kad nuvežtų Zilberį ir jo šeimą į Devintą- 
jį fortą egzekucijai. Pakeliui jis paskutinį kartą pakalbėjo su Zilberiu. 
Pasakė norįs jam padėti ir suteikti šansą išgelbėti savo gyvybę. Zilberis 
tai galėtų padaryti, šnekėjo Štiucas, jei pasakytų vardus geto gyventojų, 
užsiimančių prekyba juodojoje rinkoje, politika ar vengiančių darbo prie- 
volės ir kt. Zilberiui daugiau nieko nereikėsią daryti, tik viską smulkiai 
papasakoti Štiucui. Po to jis su šeima būsiąs perkeltas į darbo stovyklą, ir 
jam niekas nebegrės. 

Zilberis nėra labai ryžtingas žmogus; jis priėmė Štiuco pasiūlymą. Papa- 
sakojo, kad gete yra keli slapti sandėliai, pardavinėjantys įvairiausių rūšių 
prekes. Pasakė žinąs jų adresus. Štiucas patikėjo ir leido jam rodyti gete 
įvairius sandėlius. Ši operacija Štiucui apsimokėjo: auksinis laikrodis, dide- 
lė pinigų suma, dešros, aliejus ir kitos gėrybės. Po kratų areštuoti du žydai. 

Dabar Štiucas galėjo paleisti Zilberį. Jis visada ištesi savo žodį. Šiaip 
ar taip, jis žino Zilberio adresą; tas žmogus anksčiau ar vėliau paklius 
jam į rankas. 

Gete atvirai, visiems matant, vyksta prekyba žydų gyvybėmis. Skaus- 
mą ir gėdą žydai slepia širdyje. 

Vakare atėjo įsakymas atvežti į gestapą Gerberį ir jo žmoną. Juos 
suėmė remdamiesi Zilberio duota informacija. Tokie tad likimo vingiai. 

„Turiu jums gerų naujienų“, - pasakė Štiucas poniai Bliumental savo 
kabinete gestapo būstinėje; tenai ją iškvietė iš geto vakar rytą. Ponia 
Bliumental gyvena gete su savo vyru. Ji krikščionė, kilusi iš Belgijos. Mo- 
kydamasi Belgijoje ji sutiko žydą studentą Bliumentalį, kuris ją įsimylė- 
jo. Jie susituokė ir vėliau atvyko į Kauną; čia gyveno jos vyro tėvai. 
Bliumentalio tėvas, nors gimęs Kaune, turėjo Šveicarijos pilietybę. Jo 
senelis buvo gimęs Šveicarijoje ir jo pilietybę perėmė sūnus. Todėl pagal 
savo senelio pilietybę jaunasis Bliumentalis turėjo teisę į Šveicarijos pa- 
są. Po santuokos Šveicarijos pilietybę gavo ir ponia Bliumental. 

Kai prasidėjo karas ir buvo išleistas įsakymas, kad Kauno žydai pri- 
valo palikti savo namus ir keltis į getą, Bliumentaliai į savo šveicariškus 
pasus dėjo dideles viltis. Jie manė, kad tie pasai apsaugos juos nuo išva- 
rymo į getą. Be to, jie vylėsi, kad nuo geto juos išgelbės ir tai, kad ponia 
Bliumental krikščionė. Bet jų viltims nebuvo lemta išsipildyti. Praėjus 
kelioms dienoms po įsakymo išsikraustyti buvo paskelbtas visas jo teks- 
tas. Paaiškėjo, kad išvaromi ne tik Lietuvoje gyvenantys žydai nepriklau- 
somai nuo jų pilietybės, bet ir mišrios šeimos, t. y. tokios, kur žydas yra 
tik vienas iš sutuoktinių. Taigi vyrai ar žmonos nežydai susidūrė su alter- 
natyva - skirtis ar eiti su Žmonomis ar vyrais į getą. 

Žinoma, buvo atvejų, kai mišrios šeimos nuspręsdavo išsiskirti. Kar- 
tais sutuoktiniai nutardavo, kad būtų teisinga, jei jo partneris nežydas 
išsigelbėtų ar bent liktų gyventi mieste su viltimi, kad karui pasibaigus 
jie vėl galės sueiti. Tačiau kelios moterys krikščionės nusprendė susieti 
savo likimą su vyru žydu. Jos prisisiuvo geltonuosius ženklus ir nuėjo su 
vyrais į getą. Dar prieš išvarymą į getą Kauno gyventojai pastebėjo keis- 
tą reiškinį: jauna moteris su geltonuoju ženklu ant drabužių ir auksiniu 
kryželiu ant kaklo stovėjo eilėje prie maisto parduotuvės. Tai buvo Ane- 
tė Bliumental iš Belgijos, pačiomis pirmosiomis karo dienomis nuspren- 
dusi pasidalyti su vyru jo lemtį, nors jau buvo mačiusi, kaip tūkstančius 
žydų varo mirti į Devintąjį fortą. Ji nuėjo į getą paskui savo vyrą ir jo 
tėvus, Šveicarijos piliečius. 

Ponia Bliumental buvo ne vienintelė krikščionė gete. Kita moteris, 
Hela, taip pat atėjo į getą kartu su savo vyru. Ji buvo ištekėjusi už jauno 
Kauno žydo Aronovskio,! gete ėjusio žydų policininko pareigas. Hela 
buvo lenkė katalikė. Pirmosiomis geto dienomis ji irgi vaikščiojo su gel- 

tona žvaigžde ant apykaklės. Vėliau ji ilgam dingo iš akių. Pasirodo, pa- 
stojusi ji atsisakė paklusti gestapo įsakymams daryti abortą. Nepaisyda- 
ma pavojaus sau ir vyrui ji išnešiojo kūdikį ir pagimdė žydaitę. 

Trečioji krikščionė, gyvenusi gete nuo pat jo įsikūrimo, buvo vokiečių 
kilmės moteris, ištekėjusi už dailininko Buršteino. 

Geto gatvėse galėjai sutikti ir dar vieną krikščionę. Apsivilkusi skar- 
malais, galvą apsirišusi skarele, ji vesdavosi už rankos kokių šešerių ar 
septynerių metų žydą berniuką. Į ją neįmanoma buvo žiūrėti be jaudulio. 
Anksčiau ji tarnavo vienuose žydų namuose mieste. Berniuko tėvai buvo 
nužudyti pirmosiomis karo dienomis, bet ši moteris sugebėjo išsaugoti 
jų vienintelį vaiką ir kartu su juo atėjo į getą. Čia jį prižiūrėjo kaip tikra 
motina. 

Šios keturios krikščionės patyrė siaubingų išgyvenimų, tačiau vis dėl- 
to vokiečių nusikalstami veiksmai jų neišgąsdino. Visos liko tvirtos, nes 
nesavanaudiškai mylėjo savuosius vyrus ar, kaip ta tarnaitė, vaiką. Tos 
moterys buvo labai drąsios ir dvasiškai stiprios. 

Man pasitaikė proga pasikalbėti su Hela Aronovski.2 Sovietų okupa- 
cijos metais mes kažkada dirbome kartu. Kartą jos atvirai paklausiau: 
„Kodėl tu gyveni gete? Grįžusi į miestą savo vyrui galėtum padėti dau- 
giau. Ar negana, kad gyvybe rizikuoja čia gyvendamas tavo vyras?“ „Išti- 
kima Žmona nepalieka savo vyro. Kad ir kas nutiktų, jos likimas neatski- 
riamas nuo jo“, - toks buvo Helos atsakymas. 

Kalbėjausi ir su jos vyru Liolia Aronovskiu, klestinčio Kauno pramo- 
nininko sūnumi. Jis pasakojo, kad kelis kartus raginęs žmoną palikti ge- 
tą ir kraustytis į miestą. „Jeigu visi šie dalykai greitai baigsis, vėl būsime 
kartu, o jei ne - bent tu liksi gyva“, - kalbėjęs jai. Tačiau jo pastangos 
įtikinti žmoną pasitraukti iš geto nieko nedavė ir ji iki šiol čia gyvena. 
Šios moterys įkūnija Rutą iš Moabo, Boozo žmoną. Tokia buvo ir jaunoji 
ponia Bliumental. Ji savo noru pasirinko sunkias geto gyvenimo sąlygas, 
kad galėtų būti kartu su savo vyru. 

Senieji Bliumentaliai ir jų sūnus, Anetės vyras, ieškojo būdų pasinau- 
doti savo šveicariškais pasais ir gimimo liudijimais. Tapę geto kaliniais 
jie vėl mėgino užmegzti ryšį su Šveicarijos konsulu Berlyne, kad papra- 
šytų ištraukti juos iš nelaimės. Jie buvo tikri, kad jeigu tik pavyktų infor- 
muoti konsulą apie Šveicarijos piliečius, uždarytus Vilijampolės gete, 
diplomatas tučtuojau įsikištų ir išgelbėtų juos. Pagal nusistovėjusią prak- 
tiką, konsulo pareiga yra padėti savo šalies piliečiams. Vokiečių valdžia 

privalėtų perduoti juos Šveicarijos vyriausybei, nes ta šalis yra neutrali ir 
palaiko normalius santykius su Vokietija. Bliumentaliai vis svajojo apie 
nuostabius Šveicarijos kraštovaizdžius, jos kalnus ir ežerus. Jie svajojo 
apie šalį, kur žmonės neskirstomi į krikščionis ir žydus, o visi gyventojai 
džiaugiasi laisve ir lygybe. 

Gete Bliumentaliai jaučiasi suvaržyti. Čia kiekviename žingsnyje ty- 
ko pavojai. Koks buvo tikslas tiek metų turėti Šveicarijos pilietybę ir kam 
reikėjo šveicarišką pasą perduoti sūnui, kurį saugojo kaip akies vyzdį? 
Apsisprendimas likti Lietuvoje svetimšaliais sudarė jiems daugybę sun- 
kumų. Bet jie atsilaikė ir tikėjosi, kad situacijai Lietuvoje pakrypus į blo- 
gąją pusę Šveicarija atvers jiems duris. 

Atsidūrus gete Bliumentaliams iškilo klausimas, kaip susisiekti su švei- 
carų konsulu Berlyne. Bet koks mėginimas užmegzti ryšį su užsienio ša- 
lies konsulu neišvengiamai būtų palaikytas šnipinėjimu. Gestapininkas 
gali kokį kartą pasigailėti žydo, kuris pirko duonos kepalą norėdamas 
parnešti jį į getą, tačiau visiškai nekelia abejonių jo požiūris į žydą, ban- 
dantį užmegzti ryšį su užsienio šalies diplomatiniu atstovu. 

Todėl Bliumentaliai nusprendė žengti beviltiškai drąsų žingsnį - pa- 
siųsti laišką į Berlyną Šveicarijos konsului. Jie parašė, kad Kauno gete 
yra Šveicarijos piliečių, ir prašė konsulo padėti jiems ištrūkti bei atvykti 
į Šveicariją. Laišką išsiuntė per pažįstamą lietuvį. Tai buvo prieš trylika 
mėnesių. Tačiau gestapas suuodė. Rauka ėmėsi tardymo, bet, matyt, už- 
tarė Bliumentalio pusbrolis Jeglinas, gestapo būstinėje dirbęs paslapties 
šydu apgaubtą darbą, ir tardymas buvo nutrauktas. Bliumentaliai išven- 
gė mirties. 

Nuo tada prabėgo trylika mėnesių. Bliumentaliai manė, kad visas tas 
reikalas jau pasimiršo. Tačiau gestapas niekada nieko neužmiršta. Po kaž- 
kurio laiko iš darbo gestape buvo atleistas Jeglinas, kurio dėka byla buvo 
nutraukta. Rauka sirgo ir gulėjo policijos ligoninėje. Jo reikalus perėmė 
Štiucas ir atnaujino bylą. 

Štiucas iškvietė tardymui abu vyresniuosius Bliumentalius. Paklausė, 
kaip jie gavo Šveicarijos pilietybę; jo veide švietė ironiška šypsena. Bliumen- 
talis vyresnysis — išsiauklėjęs žmogus, nesikarščiuojantis net ir tada, kai 
padėtis prasta. Jis atsakė: „Esu Šveicarijos pilietis nuo gimimo. Mano tė- 
vas taip pat buvo Šveicarijos pilietis“. Savo teiginiui patvirtinti jis išsiėmė 
visą gyvenimą saugotą savo pasą ir įteikė Štiucui. Šis pervertė dokumentą 
ir padėjo ant stalo. Po to paėmė ponios Bliumental pasą ir padėjo greta. 

„Pasai lieka čia, - tarė Štiucas. - Dabar jie jums nebereikalingi. Da- 
bar turite geto pažymėjimus. Galite eiti namo į getą“. 

Štiuco poelgis baisiai išgąsdino senuosius Bliumentalius. Tačiau tuo 
pat metu jie džiaugėsi, kad juos paliko laisvus. Dar juos guodė, kad nors 
ir praradę šveicariškus pasus, jie dar turi savo šveicariškus gimimo liudi- 
jimus, kurių vertė nė kiek ne mažesnė negu paso. 

Bliumentalis sūnus yra darbo brigados vadovas. Vieną dieną jis grįžo 
iš darbo nešinas ryšuliu. Prie vartų kratė Ratnikas. Rado truputį miltų ir 
juos konfiskavo; tada pradėjo čiupinėti Bliumentalio kišenes. Ten aptiko 
dokumentą, kurio turinio nesuprato. Dokumentas Ratnikui sukėlė įtari- 
mą. Jis įsakė savininką nuvesti į geto sargybos būstinę, kur paaiškėjo, 
kad įtartinas dokumentas yra Šveicarijos pasas. Geto komendantas ne- 
delsdamas pranešė gestapui klausdamas, ką tokiu atveju daryti. Gavo 
nurodymą suimti Bliumentalį ir pristatyti į gestapo būstinę. Kai Bliu- 
mentalį tenai atvežė, Štiuco kabinete nebuvo; iš tikrųjų tą dieną jis buvo 
girtas. Bliumentalį grąžino į getą, tačiau geto komendantui buvo įsakyta 
jo pasą sunaikinti. Bliumentalio akyse komendantas įmetė pasą į krosnį, 
kur tas dokumentas akimirksniu sudegė. Tai įvyko prieš kelias savaites. 

Vakar Bliumentalio krikščionę žmoną Anetę pagal gautą įsakymą nu- 
vežė į gestapą. Vėliau ji papasakojo, kad Štiucas pasakė jai gerą žinią — 
ji, jos vyras ir uošviai vyks į Šveicariją. Kiekvienas iš jų gali pasiimti su 
savimi penkiolika kilogramų drabužių ir kitų daiktų. Gestapo skirtu lėk- 
tuvu juos nuskraidins į Berlyną. Dar Štiucas paklausė, ar jiems užteks 
pinigų kelionei iš Berlyno į Šveicariją. Visi keturi privalo prisistatyti ryte 
į gestapą, ir iš ten, kaip žadėjo Štiucas, juos išsiųs į Berlyną. Kai apie tai 
sužinojome gete, užgulė sunkios dvejonės. Visiems atrodė, kad Bliumen- 
talio šeimos gyvybei gresia pavojus. Negalėjome patikėti „laimingomis 
naujienomis“. 

Šį rytą Štiucas drauge su kitu gestapininku ir vairuotoju atvažiavo į 
geto komendantūrą. Kaip tokiais atvejais įprasta, automobilyje buvo au- 
tomatinis ginklas. Geto komendantūroje laukė jaunųjų Bliumentalių pora 
su dviem lagaminais rankose. Tačiau tėvai, Jeglino patarti, nepasirodė. 
Jis jau paaiškino Štiucui, kad jie yra ligoti ir ilga kelionė jiems per sunki. 
Štiucą tokia žinia nuliūdino; jis pasakė turįs įsakymą šiandien išsiųsti 
juos į Berlyną. Galų gale jis nusileido ir sutiko tėvų išvykimą atidėti dar 
kelioms dienoms. 

Jaunasis Bliumentalis buvo susinervinęs ir prislėgtas. Jis negalėjo pa- 
tikėti gerais gestapo ketinimais. Vis dėlto jis buvo apsivilkęs geriausiais 
drabužiais, nes ketino vykti į Šveicariją. Jo žmona, priešingai, buvo rami 
ir gerai nusiteikusi. Pagaliau jie sulipo į automobilį ir Štiucas paliepė 
vairuotojui: „Į aerodromą“. Automobilis pajudėjo miesto, ne Devintojo 
forto, link. 

Po kelių valandų sužinojome, kad Bliumentalių poros lagaminai ir 
paltai atvežti į gestapą. Niekas nežinojo, koks likimas ištiko jaunuolius. 
Bliumentaliai į Šveicariją nenuvyko. Dabar paaiškėjo, kad jie ilsisi Ket- 
virtojo forto duobėje. Atvažiavus į fortą jiems liepė išlipti iš mašinos; net 
pavaišino cigaretėmis. Paprašė paeiti kelis žingsnius į priekį. Tada su- 
šaudė kulkosvaidžiu. 

Vyresnysis Bliumentalis ir jo žmona pasiliko gete. Šiandien Jeglinui 
kažkokiu būdu pavyko išgelbėti juos nuo „kelionės į Šveicariją“. Pirma- 
dienį Štiucas atvažiuos jų pasiimti. Kaip senieji Bliumentaliai praleis liku- 
sias keturias dienas ir bemieges naktis, tiesiog neįmanoma įsivaizduoti. 

Darbas ir ramybė - tai viskas, ko valdžia reikalauja iš geto gyventojų. 
Žmonės sugniūžta po sunkia darbo našta. Neįtikėtinomis pastangomis 
jie mėgina gauti atokvėpio akimirką, bet šios pastangos lieka be rezulta- 
tų. Gete negali būti ramybės. Net atvangos dienomis, vienai nelaimei 
praėjus, o kitai dar neatėjus, jaudinamės ir neturime ramybės; mums 
baisu, ką žada kita akimirka. 

Bliumentalių byla dar nesibaigė ir mes baiminamės gresiančių ne- 
gandų. Kas bus kita auka? Kuriam iš mūsų dabar atėjo eilė keliauti pilku 
gestapo automobiliu? Gete tvyro visaapimanti baimė. 

! Liolia Aronovskis buvo vienas iš žydų policininkų, kuriuos vėliau nužudė Devintajame 
forte už tai, kad jie atsisakė atskleisti vokiečiams geto slėptuvių vietas. 
2 Hela (Gabrielė) Aronovski per karą liko gyva. Vėliau ji ištekėjo už dr. Barucho 


Voščino ir apsigyveno Izraelyje. Jos vienintelė duktė Irena Savir dabar dirba gydy- 
toja Kaplano ligoninėje Izraelyje. 

Pastarosiomis savaitėmis Taryba buvo užsiėmusi darbo skyriaus per- 
tvarkymu.! Kiekvieną dieną vyksta ginčai, kaip geriau tai padaryti. Dau- 
guma geto gyventojų labai domisi tuo skyriumi, garsėjančiu įsišaknijusia 
netvarka. Žmonės turi dėl jo daug skundų: jų prašymai ignoruojami, į 
žmones žiūrima abejingai, kai kurie pareigūnai kartais net įžeidinėja. Į 

darbo skyriaus pareigas įeina darbo jėgos organizavimas gete, visų svei- 
kų geto gyventojų mobilizavimas darbui ir patenkinimas vis didėjančio 
poreikio žydų darbininkų už geto ribų. Žydų geto gyventojai yra didelė 
darbo jėga, kurios vertė vokiečių karo pramonei neįkainojama. Taryba 
privalo sudaryti tinkamas sąlygas darbo skyriui, kad šis galėtų vykdyti 
savo pareigas. 

Kiekvienas geto gyventojas darbą laiko vieninteliu būdu pragyventi. 
Dirbdamas jis gali netoli savo darbovietės pirkti maisto. Gauna sriubos 
iki soties. Gali sutikti savo buvusią tarnaitę, kurios globai patikėjo įvai- 
rius daiktus. Gali sutvarkyti visokiausius reikalus. Kai kurie dirbdami už 
geto ribų užsiima smulkia prekyba. Galima pasiklausyti per radiją Žinių, 
pakalbėti su draugais apie karą ir taikos galimybes. Gete visi šie dalykai 
neįmanomi. 

Negana to, geto žmonės ieško ne šiaip kokio darbo, bet atitinkančio 
jų poreikius. Vokiečiai sako, kad visi privalo dirbti - jiems visai nesvarbu 
darbo vieta ir sąlygos. Mes gete žiūrime į tai kitaip. Vokiečiams negali- 
me pasakyti, kad kokioje nors darbo vietoje neįmanoma nusipirkti mais- 
to produktų ar kad ten blogos darbo sąlygos, darbininkai nemaitinami, 
juos gali mušti. Kiek tik įmanoma, į šį reikalą žiūrime iš žmogiškų pozi- 
cijų; pavyzdžiui, mėginame atleisti nuo darbo silpnas moteris, motinas 
su mažais vaikais ir vaikų mokytojus. 

Geto gyventojai ilgas valandas darbo skyriaus kabinetuose laukia pa- 
skyrimo į kitą darbo vietą, atleidimo nuo darbo aerodrome, prašo ne- 
siųsti jų dirbti toli. Paprastai visi tokie reikalavimai yra pagrįsti, bet pra- 
šantieji nenori suprasti, kad visų jų darbo skyrius patenkinti negali. Dar- 
bo skyriaus pareigūnai girdi šimtus skundų; nenuostabu, kad jie netenka 
kantrybės, tampa irzlūs, pervargsta, kartais būna neteisūs. 

Valdžia kasdien reikalauja vis daugiau naujų darbininkų, tuo tarpu 
gete Žmonių resursai praktiškai išnaudoti. Dar yra geto gyventojų, užsi- 
i1mančių spekuliacija ar patvorio prekyba. Visus juos būtina priversti vėl 
eiti į darbą. Štai kodėl Taryba įgaliojo darbo skyrių skirti bausmes atsi- 
sakantiems dirbti. 

Tačiau darbo skyrius neišvengė viešosioms įstaigoms įprastų ligų: kai 
kurių skyrių vadovai pradėjo elgtis taip, tarsi būtų visagaliai. Todėl susi- 
klostė padėtis, kai be protekcijos buvo neįmanoma gauti tinkamo darbo 
ar atleidimo iš aerodromo, išvengti nepelnytos bausmės ar arešto, iš- 
prašyti leidimo į miestą ir kt. 

Savo ruožtu geto gyventojams ilgainiui kaupėsi pyktis kai kuriems 
vyresniesiems darbo skyriaus pareigūnams - skyriaus vadovui Goldber- 
gui, Lurjė, aerodromo vyresniajam, Margoliui, mobilizavimo ir nuobau- 
dų padalinio vadovui, bei kitiems. 

Visi padalinių vadovai nesutaria su Goldbergu. Taryba ne sykį siūlė 
jam rasti su pavaldiniais bendrą kalbą. 

Birželio 24-ąją, dalyvaujant Tarybos nariams, taip pat Lipceriui, buvo 
paskelbta Tarybos pirmininko dr. Elkeso direktyva. Naujuoju darbo sky- 
riaus vadovu bus Hermanas Frenkelis, iki šiol vadovavęs Taryboje mai- 
tinimo skyriui. Frenkelio pavaduotoju skiriamas dr. Grinhausas. Direk- 
tyvoje padėkota Goldbergui už jo atsidavimą darbui ir išsakyta viltis, kad 
ateityje visi darbo skyriaus darbuotojai ras bendrą kalbą visų geto gy- 
ventojų labui. Frenkelis ir dr. Grinhausas padėkojo už paskyrimą ir pa- 
sižadėjo veikti pagal Tarybos nurodymus. 

Atrodė, kad viskas baigėsi gerai. Bet tą pačią dieną Lipceris, Frenke- 
lis ir Grinhausas atvyko pas dr. Elkesą pranešti, kad Lurjė atsisakė savo 
noru pasitraukti iš pareigų. Taigi jie prašė dr. Elkesą kažkuriam laikui 
atidėti darbo skyriaus pertvarkymą. 

Vokiečių darbo tarnybos vadovas Gustavas Hermanas taip pat pasi- 
rodė Tarybos būstinėje. Jis paliepė buvusiems kambaryje Garfunkeliui ir 
Goldbergui palikti jį vieną su dr. Elkesu. Hermanas pasakė, kad vakar 
aerodrome trūko penkiasdešimties darbininkų. Rytoj visi privalo atvykti 
į darbą. Be to, dr. Elkesui jau seniausiai nurodyta pateikti sąrašą vaikų 
ir senų žmonių, netinkančių darbui. Šios užduoties nevykdymas prilygs- 
ta sabotažui. Jei artimiausiomis dienomis bus neišėjusiųjų į darbą, atsi- 
ras pagrindo baimintis paties blogiausio. Gali atsitikti, kad netinkantys 
darbui žmonės bus nužudyti. Dr. Elkesas pažadėjo, kad rytoj darbe ne- 
trūks nė vieno Žmogaus. Jis tuo pasirūpinsiąs. 

Be to, Hermanas girdėjęs, kad Taryba nori atleisti iš pareigų Lurjė, 
todėl nori sužinoti, kaip čia yra iš tikrųjų. Dr. Elkesas patvirtino, kad 
Taryba iš tiesų ketina taip padaryti. Hermanas pareiškė, kad Lurjė nega- 
lima atleisti. Jis reikalingas Hermanui aerodrome. 

Dar Hermanas paprašė dr. Elkeso tartis su juo, kai Taryba panorės 
keisti darbo skyriaus personalą. Hermanas pridūrė, kad Goldbergas savo 
pareigoms netinka, nes jam stinga uolumo. Dr. Elkesas pažadėjo neat- 
leisti Lurjė. 

Tuo tarpu į dr. Elkeso kambarį Taryboje įžengė Mileris. Jis prapliupo 
grasinimais dėl aerodrome vakar trūkusių penkiasdešimties darbininkų. 
„Padarysiu taip - išvarysiu visus 16 000 geto gyventojų iš namų ir surink- 
siu vienoje vietoje. Iš ten jie bus pasiųsti į darbą. Dirbti teks visiems, net 
Garfunkelio ir Golubo žmonoms. Apversiu visą getą aukštyn kojomis“. 

Kai Hermanas ir Mileris išėjo, Tarybos nariai kalbėjo esą apstulbę, 
kad abu vokiečiai širsta dėl penkiasdešimties vieną dieną neišėjusių dirbti 
darbininkų. Juk tiek darbininkų dėl įvairiausių priežasčių trūksta gana 
dažnai. Atrodo, kad kažkas „surežisavo“ šį skandalą. 

Hermano ir dr. Elkeso pokalbis atskleidė keletą detalių. Pasirodo, 
kad vakar Hermanas drauge su Margoliu važinėjo Hermano automobiliu 
po geto gatves. Jie ieškojo vengiančiųjų darbo. Tą pačią dieną Lurjė bu- 
vo iškviestas pas Hermaną. Abu, ir Margolis, ir Lurjė, prašė Hermano 
neleisti, kad Taryba juos paaukotų dėl netvarkos darbo skyriuje. Taigi 
aiškėja, jog šiedu nuėjo pas vokietį ieškoti teisybės ir užtarimo. Kai ae- 
rodromo darbininkas kreipiasi į vokietį prašydamas apginti nuo skriau- 
dų ar pagerinti darbo sąlygas, jis būtinai gaus Margolio ar Lurjė įspėji- 
mą. Nereikia, kad vokiečiai kištųsi į mūsų reikalus. Vakar Margolis ir 
Lurjė kaip tik taip ir pasielgė. Tai pirmas toks atvejis gete. 

Vakar mano kambaryje (nes aš prastai jaučiausi ir negalėjau eiti į 
Tarybos būstinę) įvyko Tarybos posėdis. Dr. Elkesas papasakojo apie po- 
kalbį su Hermanu, kuris reikalavęs neatleisti Lurjė. 

Hermanas yra darbo tarnybos vadovas, tad privalome paklusti val- 
džios norams. Galime padaryti tik vieną dalyką - įsidėmėti šį incidentą. 
Nutarėme toliau šio klausimo nesvarstyti. Lurjė, Margolis ir Oleiskis, 
taip pat Grinhausas, Giršovičius?, Jackanas, Zundelevičius ir Natkinas 
lieka savo pareigose. Lurjė ir Margolis už savo tarnybas turi būti dėkingi 
valdytojui vokiečiui. 

Vykstant posėdžiui į kambarį įžengė žydų policijos vado padėjėjas 
Zupovičius ir inspektorius Levinas. Jie papasakojo mums, kad šįryt Her- 
manas ir Margolis vėl važinėjo geto gatvėmis ir suiminėjo žmones. Jie 
tikrino geto gyventojų darbo korteles. Atvažiavęs aikštėn prie geto vartų 
Hermanas pradėjo berti kaltinimus žydų policijai: „Žydų policija slapsto 
vengiančius darbo; ji sabotuoja darbininkų mobilizaciją“. Margolis, sto- 
vėjęs šalia, nepratarė nė žodžio. Jis tylėjo, nors ir žinojo, kad žydų polici- 
ja daro naktinius patikrinimus ieškodama vengiančiųjų darbo ir apskritai 

imasi visų galimų priemonių. Žydų policijos pareigūnai pareikalavo, kad 
Taryba atsakytų į Hermano kaltinimus. 

Mes įsitikinę, kad Hermaną pakurstė Margolis ir Lurjė, tačiau šiuo 
metu nieko negalime padaryti. Bet vieną dalyką žinome tvirtai - Lurjė ir 
Margolis atsiskyrė nuo mūsų. 

Šiandien naujasis darbo skyriaus vadovas Frenkelis pradeda eiti pa- 
reigas. Lurjė ir Margolis lieka prie geto vartų. Jie tiki savo galia labiau 
nei bet kada. Tačiau jų vakarykščiai draugai gėdijasi, kad tiek ilgai stovė- 
jo šalia jų ir tuo pakenkė getui. 

Taip „išsisprendė“ visos darbo skyriaus problemos. Taryba užfiksavo 
savo veiksmų rezultatus ir perėjo prie kito darbotvarkės klausimo. Nepai- 
sydama visų sunkumų ji toliau vykdys savo pareigas ir vadovaus getui 
remdamasi žydų tikėjimu ir istorinėmis žydų bendruomenės vadovų tra- 
dicijomis. Ji išlaikys tą dvasią, kad ir kokie ištiktų sunkumai bei pavojai. 

! Čia kalbama apie Žydų tarybos darbo skyrių, vadovaujamą advokato Jakovo Gold- 
bergo. Darbo skyrius buvo atsakingas už 7000 žydų, kasdien ėjusių į darbą už geto 
ribų, ir 1800, dirbusių geto dirbtuvėse. Vokiečių darbo tarnyba getui turėjo viršinin- 
ką Hermaną, o praktiškai ją tvarkė dr. Izaokas Rabinovičius. Iš įvairių vokiečių ka- 
rinių ir civilinių įmonių ji perduodavo Tarybos darbo skyriui konkrečias paraiškas 
skirti žydų darbo jėgą. 

2 Advokatas Nachumas Giršovičius prieš karą buvo vienas iš studentų sionistų broli- 
jos Vetaria įkūrėjų. Gete buvo butų skyriaus vadovo pavaduotojas, vėliau darbo 


skyriaus vadovo pavaduotojas. 1944 metų liepą deportuotas į darbo stovyklas Vo- 
kietijoje. Per karą išliko gyvas ir šiandien gyvena Jungtinėse Valstijose. 


1943, birželio 30 


Ką tik į getą atėjo Lipceris su žinia, kad netrukus vokiečių ir lietuvių 
policininkai pasitrauks iš geto. Juos pakeis žydų policininkai. 

Lipceris kalbėjo taip, tarsi būtų pranešęs apie išsivadavimą, bet mes 
reagavome santūriai. Iš tiesų priėmėme tą žinią su nemažu susirūpinimu. 

Iš pradžių getą saugoti buvo pavesta vokiečių policijos trečiajam ba- 
talionui, vadovaujamam policijos vado Tornbaumo. Trečiasis policijos ba- 
talionas bazavosi Kaune, geto sargyba buvo įsikūrusi šalia geto tvoros. 
Vokiečiai patruliavo palei getą juosiančią tvorą išorinėje pusėje. Tuo metu 
geto viduje nebuvo jokių vokiečių. 

Getui tas laikotarpis buvo pats sunkiausias. Vokiečių vadai — Vilis 
Kozlovskis, Blaskis, Krauzė ir kiti - vogė, plėšikavo ir kėlė geto gyvento- 

jams baimę ir siaubą. Jie rengė namuose kratas. Jiems valdant žydai bu- 
vo deportuojami. Pagal gestapo įsakymus jie vykdė šiurpias žudynes ir 
tūkstančius žydų varė į Devintąjį fortą. Ne vieną dešimtį žydų nužudė 
savo rankomis. Jie pirmieji parodė mums, kas laukia geto Trečiajame 
reiche ir ką reiškia žydui nacių režimas. 

Naktys 1941 metų pabaigoje buvo ilgos ir bemiegės. Rytais žmonės 
skubėjo į darbą aerodrome, o vakarais užmigti neleisdavo aidintys šū- 
viai. Tai buvo trečiasis policijos batalionas; jų automatų ugnis poškėjo už 
langų, ant stogų, greta tvoros - praktiškai visur. Išgąsdinti šūvių žmonės 
daugybę naktų negalėjo sumerkti akių. Dažnai kokio sargybinio paleista 
kulka įlėkdavo į butą gete sužeisdama iš baimės nustėrusį žmogų. Dau- 
gelis geto gyventojų miegodavo ant grindų. 

Kai atėjo žinia, jog trečiasis policijos batalionas pasitrauks iš geto, 
mums tai atrodė tarytum rožinis sapnas. Sakėme, kad šito negali būti. 
Tornbaumas yra tipiško vokiečių žandaro įsikūnijimas. Jis rodo didelį 
susidomėjimą menu, filatelija ir apskritai brangenybėmis. Tai buvo sa- 
distas, mėgęs klausytis Listo rapsodijų, atliekamų muzikanto, iš kurio 
tuojau bus atimtas jo pianinas. Tornbaumas buvo policijos sarginis šuo, 
verčiantis moteris nusirengti, kad galėtų jas ginekologiškai apžiūrėti ir 
vertybes atsilygindamas smūgiais kur papuolė; šio plačiapečio vyro pilka 
uniforma ir tviskančiais batais bijojo jo paties pavaldiniai. Tornbaumas 
manė, kad valdys mus amžinai. Kaip dabar atsitiko, kad šis žmogus stai- 
ga pasitrauks ir paliks mus ramybėje?! Tiesiog negalėjome tuo patikėti 
tol, kol geto saugojimas nebuvo perduotas naujam daliniui - NSKK. 

Išvykus Tornbaumui geto gyvenime prasidėjo naujas laikotarpis. Kai 
nebeliko trečiojo policijos bataliono, mes nusprendėme, kad blogiausia 
užgriuvo rūpesčiai. Savo būstinę jie įkūrė pačioje geto širdyje. Iki šiol 
geto viduje žydai gyveno tik tarp saviškių. Dabar geto viduryje atsirado 
mažas barakas, kur įsitaisė trisdešimt ar keturiasdešimt policininkų iš 
NSKK. Mūsų protėviai sakydavo, kad nedera melsti galo žiauriam val- 
dovui; trečiojo policijos bataliono policininkai grobė ir plėšikavo, bet 
mes nors jau pažinojome juos ir apsipratome su kiekvieno jų keisteny- 
bėmis ir užgaidomis. Ir štai staiga į sostą kopia naujas karalius, „kuris 
nepažinojo Juozapo“. Naujieji policininkai buvo vilkiško apetito, bet tre- 

čiasis policijos batalionas jau atėmė iš mūsų visas brangenybes, drabužius, 
auksinius laikrodžius ir kt. Kuo mes papirksime naujuosius policininkus? 

Iš pradžių, tuoj po jų atvykimo, mūsų padėtis buvo nepakeliama: griež- 
tos kratos prie geto vartų ir vokiečių policininkų patruliai geto gatvėse. 
Jeigu kas nepagerbdavo jų nusiimdamas kepurę, iškart papuldavo į di- 
džiausią bėdą. Praėjo daug laiko, kol mes prie jų pripratome ir net suge- 
bėjome užmegzti su jais šiokį tokį ryšį. 

Vien savo buvimu gete trisdešimt ar keturiasdešimt vokiečių polici- 
ninkų trikdė gyventojus. Nebuvome pratę matyti vokiečių veidus gete. 
Pirmomis savo tarnybos dienomis jie pasirodė kaip ištikimi nacionalso- 
cialistai, tvirti ir „nepaperkami“ partijos nariai. Jie žinojo, kad geto žy- 
dai palaikė glaudžius ryšius su trečiuoju policijos batalionu, ir buvo gau- 
su „dovanų“. Šį kartą nebus nieko panašaus, pažadėjo jie, su mumis ne- 
siderėsią ir nieko iš mūsų neimsią. 

Grįžę iš miesto darbininkai ištisomis valandomis stovėdavo prie geto 
vartų laukdami, kol naujieji policininkai juos iškratys ir atims tuos kelis 
iš miesto kuprinėse ar krepšiuose atsineštus daiktus. Neužmiršdavo po- 
licininkai ir smagiai atsivėdėję aptalžyti žydų darbininkų - tiek išeinant į 
darbą, tiek grįžtant į getą. 

Ilgainiui NSKK vadai susidomėjo, kaip gyvena žydų bendruomenė 
gete. Netrukus jie ėmė pastebėti dalykus, kurių nematė jų pirmtakai. Be 
abejo, policininkai labai džiaugėsi prie geto vartų konfiskuotomis pre- 
kėmis; kai jų aukštesnieji karininkai užsigeisdavo šauniai papuotauti, jie 
teikdavosi atvykti į geto sargybos būstinę, kur prisivalgydavo iki soties. 

Pamažu vokiečių policininkai ir jų vadai pradėjo suprasti, kad nacių 
teorija ir gyvenimas yra du skirtingi dalykai. Jie suvokė, kad geto žydai 
nėra tokie sukti piktadariai, kaip rašo Der Stūrmer?. Pastebėjo, kad žydų 
esama nagingų darbininkų, galinčių pasiūti aukščiausios kokybės batus, 
dailius drabužius ir odines pirštines, gaminti aukso ar sidabro žiedus — 
tai vis dalykai, jiems buvę nepasiekiami vokiškoje tėvynėje. Čia tokius 
daiktus nesunku gauti veltui. Galima užsakinėti drabužių bei batų savo 
žmonoms ir meilužėms. 

Vokiečių policininkai greitai pamatė, kad nebepajėgia sutramdyti sa- 
vo įgeidžių. Jiems siūlo šilkines kojines žmonai, auksinį laikrodį ar kitą 
kokią brangenybę, ir nereikia nei laukti, nei rodyti paskirstymo kortelę — 
tad policininkai ėmė abiem rankom ir jau pasidarė žmoniškesni. Jie iš- 

moko kitaip žiūrėti į žydus. Karas dar nesibaigė, galvojo jie, ir reikia 
džiaugtis gyvenimu, kol galima. 

Natkinas, Vokietijos žydas, daug išmanantis apie gėrimus, tapo geto 
sargybos būstinės mažordomu ir vyriausiuoju visų vokiečių poreikių tenkin- 
toju, semiančiu iš to bedugnio sandėlio, vadinamo „getu“. Mes buvome 
patenkinti kaip kadaise. Ačiū Dievui, neapipjaustytieji priima dovanas. 

Karo pabaigos dar nebuvo matyti, ir Rytų frontas reikalavo vis dau- 
giau ir daugiau žmonių, tad vokiečiai pailso sklaidyti pirmųjų linijų pajė- 
gas. Getą saugoti vis dar buvo labai svarbu, tačiau frontas darėsi jiems vis 
reikšmingesnis. Getas niekur nepabėgs, jeigu jį saugos vietos policininkai. 

Lietuviai irgi neapkentė žydų ne mažiau negu vokiečiai. Pirmosiomis 
karo dienomis persekiodami žydus jie net pranoko vokiečių lūkesčius. 
Tad vieną dieną vokiečių policininkai dingo iš geto užleisdami savo vietą 
lietuvių policininkams. Geto sargybos būstinėje liko tik keturi vokiečiai, 
turėję prižiūrėti lietuvius. 

Mes vėl grįžome į pradinę padėtį. Lietuviai manė, kad getas teisėtai 
priklauso jiems plėšti ir grobti. Jie žinojo, kad žydų medžioklės sezonas 
prasidėjęs. Kiekvienas jų yra nužudęs daugybę žydų. Gete žydai ilgai ne- 
bus. Vieną gražią dieną visus juos išvarys mirti. Tai kodėl jų turtas turėtų 
likti kažkam kitam? Kiekvienas lietuvių policininkas naudojosi bet ko- 
kia pasitaikiusia proga ir sakydavo: „Duok man tą, tą ir šitą; tau juk iš jų 
jokios naudos“. Gete patruliuojantys lietuvių sargybiniai įsibraudavo naktį 
į Žydų butus, čiupdavo viską, kas tik pasitaikė, ir dingdavo. 

Ilgainiui pradėjome sutarti net ir su lietuviais. Visoms paslaugoms nu- 
sistovėjo kainos („dovanos“): tiek ir tiek už leidimą nešti pro geto vartus 
didelį ryšulį; šitiek už sviesto dėžę; štai tokia dovana už nepastebėtą miltų 
maišą ir kt. Vokiečių mokamos lietuvių policininkams algos neviršijo šim- 
to markių per mėnesį; tą pačią sumą žydai jiems mokėjo kasdien, kartais 
net iki tūkstančio markių per dieną. Pasirodo, žydai yra geras biznis. 

Lietuviai „patriotai“, besibičiuliaujantys su vokiečiais, visa burna šau- 
kiantys, kad žydus reikia vyti iš Lietuvos ar net sunaikinti — štai šitie 
patys žmonės kiekvieną mielą dieną varo prekybą su žydais ir kraunasi 
turtus. Tie žmonės bijo, kad juos perkels atlikti kokių kitų pareigų, pa- 
vyzdžiui, saugoti tiltų ar kariuomenės stovyklų. 

Šitaip reikalai klostėsi iki pat šios dienos. Mes prie viso to priprato- 
me. Nebuvo labai bloga. Tiesa, mums teko kęsti lietuvių policininkų išpuo- 
lius. Jie žiaurūs, grubūs ir godūs pinigų. Kiek nelaimių mums atnešė tas 

sadistas Ratnikas. Jis visuomet ieško aukos. Jis labiau džiaugdavosi žemin- 
damas ir kankindamas žmones negu konfiskuodamas daiktus prie geto 
vartų. Ne ką geresnis buvo ir jo tautietis Smailys, geto vartų vyresnysis. 

Dabar lietuvių valdžia gete baigėsi. Nauji laikai — naujos giesmės. 
Mus gąsdina bet kokie nauji pertvarkymai gete, mes jų nenorime. Mums 
pasakyta, kad nuo šiol žydai patys privalo saugoti getą, patys turi prižiūrėti 
savo gentainius, kad nebūtų susikirtimų su vokiečių valdžia. Jie patys 
bus atsakingi už viską, kas atsitiks gete. Ar gaus žydų policininkai ginklų, 
kad galėtų prižiūrėti tvarką ir saugoti įstatymus? 

Niekas mūsų neklausia ir su mumis nesitaria. Paprasčiausiai gauna- 
me įsakymus. Kopelmaną iškvietė į gestapą, kur jam pareiškė, kad nuo 
liepos 5-osios vokiečių ir lietuvių sargybos pasitrauks iš geto. Nuo tada 
žydų policija turi imtis sargybos palei geto tvorą ir prie pagrindinių var- 
tų; lietuviai saugos tvorą iš išorės. Be sargybos prie geto vartų, Žydų po- 
licijai teks atsakomybė už visa, kas vyksta geto viduje. 

Žydų policininkų skaičius bus padidintas šešiasdešimčia žmonių, kad 
policija būtų pajėgi atlikti savo naująsias pareigas. Tačiau sustiprinta po- 
licija bus pavaldi gestapui ir miesto komisaro administracijai. Jeigu ji 
nevykdys savo pareigų, ką gi, Devintasis fortas čia pat. 

Kopelmanas pasakė gestapui, kad mes neturime tinkamos aprangos 
lietingam orui ir žiemos naktims; be to, kaip mes galime saugoti geto 
tvorą, užkirsti kelią nusikaltimams geto viduje, kliudyti skverbtis į getą 
nusikaltėliams iš išorės, jeigu esame tuščiomis rankomis, t.y. beginkliai. 
Jo įrodinėjimai nieko nedavė. Įsakymas yra įsakymas. Naujoji tvarka ga- 
lios vieną mėnesį išbandymui, o paskui bus dar kartą išnagrinėta. 

Naujoji tvarka mums visai nepatinka. Pernelyg daug atsakomybės, o 
perspektyvos menkos. Rūpestis toks: jei vokietis ar lietuvis sargybinis 
suklydo ar net nusikalto, jo bus išklausyta, atsižvelgta į jo aiškinimus. 
Kartais juo patikės, kartais ne. Galioja taisyklė: suklupti gali kiekvienas. 
Bet jeigu paslysta ar suklysta žydų policininkas, jam teks sumokėti už tai 
savo gyvybe. Niekam nerūpės mūsų aiškinimai ir argumentai. Tad mes 
savo ruožtu norime išvengti naujų mūsų aukų. 

Žydų policininkų sargyba prie geto vartų sukels netvarką. Apieš- 
kodami prie vartų iš miesto atneštus ryšulius žydų policininkai turės elg- 
tis griežtai, gal net griežčiau už vokiečius ir lietuvius; jiems teks kiekvie- 
ną kartą įrodinėti savo ištikimybę vokiečių įsakymams. Tai greičiausiai 
neigiamai paveiks žydų darbininkus, grįžtančius į getą po darbo mieste. 

Mums nepatinka ta naujoji tvarka, kartoju dar sykį. Ji mus gąsdina. 
Mes laukiame tik vieno - geto pabaigos. Iki tol bet koks pasikeitimas, 
mūsų akimis žiūrint, yra pasikeitimas į blogąją pusę. 

1! Avrahamas Tory vėliau pasakojo: „1962 metais aš stojau prieš vokiečių teismą Vis- 
badene kaip pagrindinis liudininkas byloje, kur buvo kaltinamas Kauno gestapo va- 
do pavaduotojas SS unteršturmfiureris Peteris Heinrichas Šmicas ir vokiečių polici- 
jos Kaune trečiojo būrio vadas Alfredas Tornbaumas. Ištisą dieną aš pasakojau apie 
Tornbaumo vykdytus kankinimus ir jo žiaurų elgesį su geto gyventojais“. Nepaisant 
Torio liudijimo, byla prieš Tornbaumą buvo nutraukta nesant patikimų įrodymų. 
Šmicas nusižudė savo kameroje prieš nuosprendžio paskelbimą. 

2 Der Stūrmer (Smogikas) - piktas antisemitinis laikraštis, kurį Vokietijoje leido Julijus 
Štreicheris. Jis 1946 metų spalį Niurnberge buvo sąjungininkų pakartas. 


1943, liepos 2 


Šiandien atvyko Jelinas, Vievio stovyklos atstovas. Jis atvažiuoja į ge- 
tą kas dvi ar trys savaitės gauti medpadžių, apatinių baltinių ir kitų daly- 
kų iš mūsų socialinės pagalbos skyriaus. 

Vievio darbo stovykloje sąlygos sunkesnės negu gete. Butų sąlygos 
kelia grėsmę Žmonių sveikatai ir gyvybei, režimas griežtas, darbas ali- 
namas. 

Vievio darbo stovyklą kontroliuoja Vilniaus miesto komisaras, labai 
žiaurus žmogus. Prieš keturias savaites stovyklos darbininkai baiminosi, 
kad visi tos stovyklos gyventojai bus sunaikinti, nes du jauni žydai atsisa- 
kė paklusti sargybinių įsakymams. 

Retkarčiais Vievio stovyklos ligoniai paguldomi į mūsų geto ligoni- 
nę. Be to, stovyklos gyventojai gana dažnai atvyksta čionai prašyti pagal- 
bos. Mes padedame jiems kiek begalėdami. Bet į Vilniaus getą jie va- 
žiuoja dažniau nei pas mus, kadangi ta kryptimi transportą surasti leng- 
viau. Deja, Vilniaus gete su jais elgiamasi šalčiau ir biurokratiškiau. 

Jelinas papasakojo, kad iš Vilniaus krašte esančios darbo stovyklos 
pabėgo šeši žydai. Toje stovykloje dirba žmonės iš Vilniaus geto. Už baus- 
mę šešiasdešimt žydų iš jos išvežta ir sušaudyta. Žinia greitai pasklido 
po kitas krašto stovyklas; visus žydus apėmė didžiausia baimė. 

Po tokių naujienų kilo nerimas ir Kauno gete. Nemažai žydų iš Kau- 
no geto gyvena Kaišiadorių darbo stovykloje, maždaug 1400 kasa dur- 
pes. Nors gyvenimo sąlygos ten nėra labai blogos ir maistas pakenčiamas, 
neseniai daug žydų pabėgo iš tos stovyklos ir grįžo į Kauno getą. Vokie- 

čiai norėjo, kad mes surastume juos ir jie būtų sugrąžinti į stovyklą. Po 
to, kas atsitiko darbo stovykloje prie Vilniaus, esame labai susirūpinę. 

Prieš tris savaites mus pasiekė žinia apie incidentą Vilniaus gete, kai 
žydas nušovė žydų policininką. Už tai Gensas nušovė tą žydą. 

Jelinas patvirtino, kad toks įvykis tikrai buvo, ir papasakojo smul- 
kiau. Prieš tris savaites lietuvis policininkas prie geto vartų areštavo įta- 
riamą žydą. Perdavė jį Vilniaus geto žydų policijai. Ši uždarė suimtąjį į 
kalėjimą. Vieną dieną tas žydas, būdamas kameroje, išsitraukė pistoletą 
ir šovė į žydų policininką, saugojusį kalėjimą. Policininkas krito vietoje. 
Tučtuojau buvo pranešta Gensui. Jis atvyko po kelių akimirkų, išsitrau- 
kė savo pistoletą ir nušovė tą žydą. 

Netrukus tenai atvyko gestapas ir Vilniaus miesto komisaro admi- 
nistracijos pareigūnai; jie rado dviejų žydų kūnus. Paaiškėjo, kad lietu- 
vių policininkas suėmė tą žydą, mėginantį bėgti iš geto į mišką. Jis jau 
turėjo įsigijęs pistoletą, kadangi be ginklo miške gyventi sunku. Patekęs 
į kalėjimą jis prašė žydų policijos paleisti jį, nes kitaip jis ir jo šeima bus 
nužudyti. Apimtas nevilties jis šovė į žydų policininką iš už durų tikėda- 
masis pabėgti pats ir išgelbėti savo šeimą. Rezultatas: du negyvi žydai. 

Gensas veikė greitai, nelaukdamas atvykstant gestapo. Šie būtų ne- 
dvejodami sušaudę žydą, nužudžiusį policininką. Bet prieš tai būtų jį iš- 
tardę: iš kur gavęs pistoletą, kur ketinęs bėgti, kas jo bendrininkai, kiek 
jo šeimoje asmenų ir kt. Tokia apklausa atneštų dar daugybę nelaimių. 
Gensas, nušaudamas nelaimingąjį kalinį, užkirto tam kelią.! 

Genso veiksmai padarė didelį įspūdį Vilniaus getui, taip pat ir Vil- 
niaus miesto komisaro administracijai. Po šio incidento gestapas nuspren- 
dė išduoti ginklus dar penkiems žydų policininkams; tai vokiečių pasiti- 
kėjimo jais ženklas. Taip, sąlygos Vilniaus gete kitokios negu mūsų, vi- 
siškai kitokios. 

Išgirdome liūdną žinią iš Šiaulių geto; ten suimtas žydas, turėjęs dvi- 
dešimt septynis pakelius cigarečių. Šiauliuose prie geto vartų kratos la- 
bai kruopščios, o bausmės už mėginimą slapta įnešti prekes griežtesnės 
negu pas mus. Areštavus žydą su cigaretėmis vokiečių valdžia paskelbė, 
kad nusikaltėlį viešai pakars jo paties bendruomenės nariai. Ir egzekuci- 
ja tikrai buvo įvykdyta.2 

Tad aiškėja, kad ne tik Vilniaus ir Kauno getuose, bet ir Šiauliuose 
valdžia verčia žydus žudyti saviškius. Ne šiaip sau Jėgeris, kalbėdamas 

su dr. Elkesu, sakė: „Vilniaus, Kauno ir Šiaulių getuose sąlygos dabar 
tokios pat. Šių trijų getų valdžia yra viena“. 

! Šis incidentas įvyko 1943 metų birželio 12 dieną, kai Švenčionių žydas Chaimas Le- 
vinas, bandantis ištrūkti iš Vilniaus geto, buvo Vilniaus žydų policijos areštuotas 
prie geto vartų. Kai žydų policija atsisakė jį paleisti, Levinas, turėjęs pistoletą, nu- 
šovė policininką Mošę Gingoldą. Tuojau tenai atvyko Gensas ir pareikalavo Levino 
atiduoti ginklą. Kai Levinas nesutiko, Gensas jį čia pat nušovė. 

2 1943 metų gegužės 1 dieną žydą Becalelį Mazoveckį, dirbusį Šiaulių geto kepykloje, 
vokiečiai suėmė apkaltinę plėšikavimu. Vėliau vokiečių valdžia pasmerkė jį mirti 
pakariant. Tokie nuosprendžiai būdavo priimami ir anksčiau, bet jų niekad nevyk- 
dė. Šiaulių Žydų taryba užtarė Mazoveckį, tačiau nesėkmingai. Pagal vokiečių įsa- 
kymą, mirties nuosprendį įvykdė žydai stebint visiems geto gyventojams. Per egze- 
kuciją vykdytojus buvo apsupusi ginkluotų vokiečių sargyba. Po bausmės gete su- 
kurta dainų apie tai, kaip narsiai Mazoveckis pasitiko mirtį. 


1943, liepos 8 


Šį rytą į Tarybos būstinę atėjo Mileris. Pastaruoju metu jis čia retai 
lankydavosi. Turi įprotį prieš vidudienį lankyti didžiąsias geto dirbtuves; 
vakare ateina prie geto vartų pasižiūrėti, kaip darbo brigados grįžta iš 
miesto. Jis stebi, kaip kratomi grįžtantys darbininkai, ir kartkarčiais pats 
apieško keletą iš jų. 

Mileris ypač mėgsta kratyti jaunų ir gražių moterų kuprines. Radęs 
sviesto kilogramą, dešimt kiaušinių ar kilogramą uogienės, klausia: „Iš 
kur šitai gavai?“ Paprastai moterys atsako jam tą patį: „Iš kažkokio 
lietuvio“. Iš pradžių Mileris dar gerai nežinojo, kad šios moterys maino 
savo daiktus į bulves ar sviestą, jis manė, kad tuos produktus jos gauna 
dovanų iš pažįstamų lietuvių ar vokiečių savo darbo vietose. Vėliau pa- 
darė kitą išvadą: žydės „parsiduoda“ už maistą. Juk pagaliau gyvenime 
niekas negaunama veltui. Jis man tai pasakė, kai kalbėjomės jo kabinete 
miesto komisaro būstinėje. Štai kodėl jis skundėsi, kad „kiaulės lietuviai 
gadina rasę“. 

Dabar Mileris žino, kad žydės perka maistą už pinigus ar išmaino į 
savo daiktus. Todėl uždraudė skirti žydų darbininkams avalynę ir drabu- 
žius iš Tarybos sandėlių. Ypač jis įtūžo radęs pas vieną žydą darbininką 
pinigų. Bausmė buvo negailestinga. Turėti pinigų griežtai draudžiama. 

Tuo tarpu vokiečiai nusprendė, kad sargybos pareigas gete atliks pa- 
tys žydai ir, be kitų dalykų, kasdien apieškos grįžtančius iš miesto žydų 
darbininkus. Nuo tol Mileris dažnai pasirodo prie geto vartų. Jis liepia 

žydų policininkams nuodugniau kratyti pareinančius darbininkus. Ne- 
retai pats daro kratas ir pamokslauja. Pastarosiomis dienomis jį lydėjo 
Kauno srities komisaras Lencenas. Šis garsėja neapykanta žydams, jau- 
čia malonumą kankinti žydų darbininkus, kai jie po darbo eina pro geto 
vartus. 

Vakar Lencenas Vilijampolėje sustabdė žydų darbo brigadą. Lietuviui 
valstiečiui liepė atnešti kibirą ir įsakė visiems, kas mieste pirko pieno, 
išpilti į tą kibirą. Kitą kartą pas kitos brigados darbininkus jis aptiko 
daug popieriaus. Į klausimą, iš kur tas popierius, buvo atsakyta, kad jį 
davė popieriaus fabrike — ten tądien dirbo ši brigada. Lencenas įsakė 
visiems padėti tą popierių ant žemės ir ėmė kraustyti kitos brigados dar- 
bininkų ryšulius. 

"Tuo metu pasirodė dar viena darbo brigada. Kai jos nariai pamatė, 
kad žydų darbininkai stovi viduryje gatvės ir juos krato vokietis, jie apsi- 
gręžė ir ėmė ieškoti kito kelio į getą. Lencenas pastebėjo šį manevrą, 
pasitenkino konfiskavęs pirmosios brigados popierių ir puolė vytis tre- 
čiąją brigadą, kuri aiškiai vengė su juo susitikti. 

Šiomis dienomis Lencenas beveik kasdien ateina į getą prižiūrėti, kad 
žydai iš miesto nesineštų maisto ir kitų daiktų. Oficialiai jis su getu visiš- 
kai nesusijęs. Už getą atsakingas yra Krameris, Kauno miesto komisa- 
ras. Lencenas yra srities komisaras. Tačiau tai netrukdo jam eiti prie ge- 
to vartų ir elgtis taip, tarsi čia būtų jo valdos. Pasirodžius Lencenui ir 
lietuvių policininkai, ir viršininkas vokietis tampa mūsų atžvilgiu smulk- 
meniškesni ir piktesni negu paprastai. Todėl pastaruoju metu prie geto 
vartų konfiskuota daugiau prekių. 

Lietuvių laikraščio Ateitis! naujausias numeris pirmajame puslapyje 
išspausdino ilgą Lenceno rašinį. Jis vadinosi „Žydų vergai“. Lencenas 
ten dėstė: „Žydai yra visų blogybių šaltinis. Kur tik eidami jie atneša 
nelaimes ir pražūtį. Žydai kalti, kad prasidėjo Antrasis pasaulinis karas. 
Už visas žydų kaltes dėl karo vokiečiai nusprendė išvaryti juos iš visų 
gyvenimo sričių. Niekuo nesiskiria Maskvos Kremliaus žydai, Volstrito 
žydai ar anglų plutokratijos ir Kauno geto žydai“. 

Apie lietuvių ir žydų santykius Lencenas rašė: „Ar lietuviai jau pa- 
miršo visas Lietuvai padarytas žydų piktadarybes? Ar lietuvių valstie- 
čiai, amatininkai ir darbininkai nebeprisimena, kaip žydai juos apgaudi- 
nėjo ir išnaudojo? Ar užmiršo, kad sovietų valdžios metais Lietuvoje Žy- 

dai užėmė visas aukštas pareigas? Kad tomis dienomis žydai daug tūks- 
tančių lietuvių nužudė ar išvežė į Sibiro tyrus?“ 

Toliau Lencenas aprašė vieną epizodą, neseniai matytą Kauno gatvė- 
je. Jis pastebėjęs, kaip elegantiškai apsirengusi moteris priėjo prie žydų 
brigados, grįžtančios po darbo į getą, ir pasisveikino su vienu žydu. Pa- 
spaudė jam ranką ir nusišypsojo. Tada Lencenas žengė prie tos poros. 
Kai jis prisiartino, pokalbis nutrūko; vyras nubėgo prie savo brigados, 
žygiuojančios į getą; skubiai dingo ir elegantiškoji ponia. 

„Gėda, - rašė Lencenas, - kad šiais laikais lietuviai priima žydus savo 
namuose ar prekiauja su jais. Miesto gyventojai iš valstiečių nieko negali 
gauti, tuo tarpu žydai nusiperka viską. Tokie lietuviai nusipelno baus- 
mės. Jie yra žydų vergai. Juos reikėtų priversti nešioti ant drabužių gel- 
toną ženklą su užrašu “Žydų vergai'“. Baigdamas savo straipsnį Lencenas 
įspėjo: „Būtina atsisakyti bet kokių kontaktų su žydais. Juos reikia vyti iš 
visų namų, kur jie beįžengtų. Jie turi būti laikomi visų tautų priešais“. 

Geto gyventojams tas straipsnis nebūtų padaręs jokio įspūdžio, jei ne 
vienas juos labai sudominęs sakinys. Pažymėjęs, kad vokiečiai išstūmė 
žydus iš visų gyvenimo sričių, Lencenas pridūrė: „Ryžtingai atmestas troš- 
kimas žydus galutinai išnaikinti“. 

Daugelis geto gyventojų mano, kad tas sakinys aiškiai ir atvirai tei- 
gia, jog planų naikinti žydus atsisakyta. Visi tuo labai patenkinti. Ne tik 
nepyksta ant Lenceno už kaltinimus žydams tame straipsnyje, bet jaučia 
nuoširdų dėkingumą už tą vieną sakinį. Vertėjo perskaityti, sakė žŽmo- 
nės, šį keiksmų ir kaltinimų rinkinį vien tam, kad iš aukšto vokiečių pa- 
reigūno išgirstum, jog galutinai atšaukti planai išnaikinti žydus. 

Kiti žydai suvokė tą sakinį kitaip: vokiečiai išvarė žydus iš visų eko- 
nominės veiklos sričių. Buvo nuostata juos visiškai išnaikinti, tačiau ji 
buvo atmesta. Bet šiandien vėl gali būti taikoma. 

Nėra kaip nuspręsti, kuri iš šių interpretacijų teisinga. Kad ir kaip 
ten būtų, aišku viena: Lencenas vargu ar yra tas žmogus, kuris praneštų 
žydams gerą naujieną. 

Reikia pažymėti, kad vakar, Lenceno straipsnio paskelbimo Kauno 
laikraštyje dieną, du persirengę lietuvių policininkai areštavo keturias 
žydes, apkaltintas pirkus maistą. Pastaruoju metu lietuvių policininkai 
liovėsi kamavę ir suiminėję žydus. Jie pro pirštus žiūrėdavo, kaip žydės 
eina į gretimą kiemą ir pardavinėja sukneles bei kitus daiktus arba kei- 
čia juos į kitas prekes. Šį kartą prekyba vyko lietuvio namuose. Praeitais 

metais lietuvių policininkai sukėlė mums daugybę vargų. Jie sekė kiek- 
vieną žydų žingsnį ir naudojosi bet kuria proga juos suimti ir nuvesti į 
gestapą. Kai vokiečių ir lietuvių santykiai pablogėjo ir vokiečiai dėl įvairių 
priežasčių pradėjo persekioti lietuvius, šie paprasčiausiai žydus užmiršo. 

Žymūs lietuvių veikėjai mums yra sakę, kad lietuvių policininkai liausis 
suiminėję žydus. Ir tikrai galėjome džiaugtis atokvėpiu. Atsimenu, kaip 
Mileris savo kabinete man sakė, kad pastaruoju metu lietuviai atitolo 
nuo vokiečių ir Vokietijos interesų. Mes nepriėmėme to kaip tikro fakto. 
Atsakiau Mileriui, kad nėra pagrindo kalbėti apie kažkokią lietuvių ir 
žydų meilę. Tačiau tiesa ir tai, kad gana ilgą laiką lietuvių policininkai su 
mūsų darbininkais mieste elgėsi padoriai. 

Vakar lietuvių policininkai pasikeitė į blogąją pusę. Juk neatsitiktinai 
per kelis paskutiniuosius mėnesius lietuviai nesuėmė nė vieno žydo, o 
šiandien areštavo keturias žydes ir perdavė gestapui. 

Viena iš suimtųjų, Rachelė Levin, mano sena pažįstama, papasakojo 
man tokias jos suėmimo aplinkybes: vakar rytą ji, kaip visada, išėjo su 
savo brigada dirbti Šančiuose. Su savimi pasiėmė parduoti moterišką pal- 
tą. Prieš keletą dienų kaip tik tokį paltą iš jos užsisakė lietuvis. Po kelių 
valandų nuo darbo pradžios ji pasitraukė iš brigados, nusiėmė geltonąjį 
ženklą, kad nebūtų matyti, jog ji žydė, ir nuėjo pas aną lietuvį su jo užsa- 
kytu paltu. Lietuvis nupirko paltą už 1500 markių. 

Rachelė Levin buvo labai patenkinta. Ji jau buvo pardavusi didesnę 
dalį savo drabužių ir dabar paėmė parduoti kitos moters daiktus, kad jai 
padėtų. Grįždama į darbą Šančiuose ji užėjo į vieno lietuvio namus, kur 
prieš kelias dienas buvo palikusi apžiūrėti moterišką palaidinę, audinio 
atraižą suknelei ir dar keletą įvairių drabužių. Kadangi iš to sandėrio 
nieko neišėjo, ji norėjo susigrąžinti savo daiktus. Atsiėmė juos, nusipir- 
ko kilogramą sviesto, kilogramą mėsos ir labai patenkinta ėjo atgal į sa- 
vo brigadą. 

Tačiau pakeliui ponią Levin sustabdė persirengęs lietuvis policininkas 
ir nuvedė į artimiausią policijos nuovadą. Eidama tenai ji mėgino derėtis 
su policininku: jeigu ją paleisiąs, ji atiduos jam pinigus. Policininkas su 
pasiūlymu sutiko ir pristatė ją į artimiausią policijos nuovadą; ten jie 
toliau tęsė sandėrį. Ponia Levin atidavė jam pinigus, audinį ir visus daik- 
tus, kuriuos turėjo su savim, o mainais gavo pažadą ją paleisti. Tačiau 
atsitiko taip, kad, nepaisant šito „susitarimo“, lietuviai laikė ją suimtą ir 
vėliau nuvedė į gestapą. Raporte, kurį lietuvių policininkai įteikė gesta- 

pui, visai nebuvo paminėti pinigai ir audinys; ten pranešta, kad pas ją 
rasta šiek tiek sviesto ir mėsos. 

Poniai Levin jau anksčiau teko būti gestape, ir dabar ji labai bijojo. 
Pakeliui į gestapą jos galvoje mintys vijo viena kitą: jie tuoj pat ją atpa- 
žins ir nuveš tiesiai į Devintąjį fortą; be to, jie paims jos brolį ir pussese- 
rę, turinčią kūdikį, pas kuriuos ji gyveno. 

Ją įvedė į jau matytą pastatą: aukštos storos sienos, pilki ir pikti vei- 
dai. Po to ji atsidūrė uždarame kambaryje, 0 prieš save išvydo pažįstamą 
figūrą - Štiucą krauju pasruvusiomis akimis, kalbantį nesuprantama vo- 
kiečių kalba savo švabišku akcentu. Trumpi klausimai, šaltas ir skvarbus 
žvilgsnis, nepasitikėjimas ir panieka. Klausimai: „Kuo vardu? Kur gimu- 
si? Kada? Kas tėvai? Užsiėmimas? Kur jie dabar? Kuo užsiimi? Iš kur 
paėmei kilogramą sviesto? Sakyk visą tiesą“. 

Ponia Levin žvilgteli į Štiucą. Mato atšiaurų jo veidą, plonas melsvas 
lūpas. Pastebi įniršusį žvilgsnį. Ji apimta panikos ir bejėgiškumo. Nuo- 
lankiai atsako į Štiuco klausimus: „Esu Sara Kaganaitė, trisdešimt ket- 
verių metų, gimusi Zarasuose; mano tėvai gyveno čia, gete, ir per spalio 
28-osios “didžiąją akciją' buvo perkelti" į kitą vietą; gete gyvenu viena; 
neturiu nei šeimos, nei draugų. Gyvenu atvykėlių būste Margio gatvėje 
13; pardaviau suknelę ir pirkau vieną kilogramą sviesto. Tiesa, malonin- 
gasis pone, aš kažką pamiršau; dar turiu trisdešimt devynias markes. Štai 
jos. Pasakiau jums visą tiesą; neturiu ką pridurti“. 

„Kam tau reikia viso kilogramo sviesto, jeigu gyveni viena?“ - klau- 
sia Štiucas. „Ketinau pasidalyti juo su kuo nors iš mano darbo briga- 
dos“, - atsako ponia Levin. „Verčiau sakyk tiesą; netrukus keliausi į De- 
vintąjį fortą. Ar dar ką nors turi? Dabar nusivilk visus drabužius“, - su- 
urzgia Štiucas. 

Ponia Levin visiškai nusirengia ir stovi prieš Štiucą nuoga kaip ką tik 
gimęs kūdikis. „Išskėsk kojas!“ - įsako Štiucas. Tada jis apžiūri visas jos 
kūno dalis ieškodamas, ar ji nėra ko nors paslėpusi. Ponia Levin daro 
viską, ką Štiucas liepia. Ji nejaučia gėdos. Netrukus ji vis tiek keliaus į 
Devintąjį fortą; taip sakė Štiucas. Jai svarbu tik viena: kad gestapas ne- 
sužinotų apie jos gimines gete ir kur ji gyvena. 

Štiucas liepia jai apsirengti. Iš kišenės išsitraukia raktą nuo dėžės, 
kur jis laiko ilgą botagą. Kai ponia Levin pamato raktą, jai šmėsteli vil- 
ties prošvaistė. Gal jis pasitenkins primušęs? 

„Gulkis“, - sako Štiucas rodydamas į vieną iš sofų. Ji atsigula. „Ne 
taip, ant pilvo“. 

Štiucas ima iš dėžės bizūną jaučiams. Ponia Levin supranta, kad jis 
rengiasi ją plakti. Ji iš geto žmonių girdėjusi, kad Štiucui nepatinka, kai 
plakamos aukos rėkia. Tad sako: „Garbusis pone, prašom leisti išsiimti 
nosinę iš palto kišenės, man jos labai reikia“. Jis leidžia paimti nosinę. 
Ponia Levin įsideda nosinę tarp dantų ir gulasi ant sofos. 

Šešis kartus Štiucas kerta botagu. Po to liepia jai keltis. „Dabar ke- 
liauji į Devintąjį fortą,“ - taria jis. Prašo parodyti jos dokumentus. „Neat- 
sinešiau jų,“ — atsako ponia Levin. 

„Na, eik į rūsį, - sako Štiucas, - ir jei dar kada pamatysiu čia tavo 
veidą, tikrai keliausi į fortą“. Prieš išeinant Štiucas liepia poniai Levin 
susitvarkyti suknelę. Ji dėkoja ir klausia, kur rūsys. Štiucas parodo. 

Nusileidusi žemyn, faktiškai - į Lipcerio kambarį pagal Štiuco nuro- 
dytą kelią, ji pajuto, kad pavojus praėjo. Papasakojo Lipceriui pasakiusi 
Štiucui išgalvotą pavardę ir adresą. Lipceris labai supyko. „Man galėjo 
tekti atsakyti už tai“, - pasakė jis. Ponia Levin dar virpėjo iš baimės, kai 
Lipceris pranešė, kad Štiucas kaip papildomą bausmę jai paskyręs dvi 
savaites geto daboklėje. 

Vakare ponia Levin grįžo į getą. Jos darbo brigados nariai jau pa- 
skleidė žinią apie jos areštą, tad jos šeima labai nerimavo. Tą pačią naktį 
ją nusiuntė į daboklę kartu su trim kitomis žydėmis, kurias lietuvių poli- 
cininkai buvo dieną atidavę gestapui. 

Pavojui praėjus ponia Levin pajuto, kad skauda koją. Po to prisiminė, 
kad anksčiau jai į koją spyrė lietuvių policininkas. Dar po kurio laiko 
pajuto skausmą nugaroje. Kai Štiucas mušė ją su bizūnu, ji nejautė jokio 
skausmo. Dabar skauda visą kūną. Gelia ir širdį - iš gėdos. 

Ar iš tikro kažkaip siejasi lietuvių policininkų įvykdyti keturių mo- 
terų areštai ir Lenceno straipsnis vakarykščiame laikraštyje? Lietuvių 
policininkai, areštuodami žydus, dar labiau sustiprino įspūdį tokį ryšį 
egzistuojant. 

Šiandien atėjęs prie geto vartų Mileris taip pat įspėjo ir net grasė 
žydų darbininkams: jeigu jie išdrįs pasitraukti iš savo darbo vietos pirkti 
maisto ar mainyti drabužių į įvairias prekes, iš jų viskas bus atimta, o jie 
patys perduoti gestapui. 

Taryba savo ruožtu nusprendė, kad būtina įspėti darbininkus nors lai- 
kinai liautis iš miesto nešus maistą ir kitus daiktus. Pavartojome žodį 

„laikinai“, nes mes negalime nenešti į getą gyvybiškai būtinų produktų, 
kad ir kokie dėl to grėstų pavojai. 


! Ateitis - lietuvių laikraštis, kurį vokiečių prižiūrimi leido nacistiškai nusiteikę lietu- 
viai. Pirmasis jo numeris išėjo 1943 metų sausį, paskutinysis - 1944 metų birželį. 


1943, liepos 9 


Šiandien dr. Elkesas buvo iškviestas susitikti su vokiečių darbo tar- 
nybos vadovu Hermanu. Pokalbis nebuvo malonus. Hermanas papasa- 
kojo dr. Elkesui neseniai šnekėjęsis su Štiucu. Hermanas prašęs Štiuco 
sutikimo perkelti dešimt žmonių iš žydų policijos į darbo brigadas, nes 
skubiai reikia papildomų darbininkų. Štiucas atsakė, kad žydų policija, 
neseniai sustiprinta šešiasdešimčia naujų policininkų, kurį laiką prižiū- 
rės tvarką gete; lietuvių policininkams bus patikėta geto išorės apsauga. 
Jeigu šis eksperimentas nepavyks, visi šešiasdešimt papildomų policininkų 
grįš į darbą. Pamatysime, kaip viskas atrodys kitą savaitę. 

Pasinaudojęs proga Štiucas apkaltino Hermaną, kad tas visaip globo- 
ja Margolį, kurio veiksmai gete peržengia jo valdžios ribas. Margolis la- 
žinęsis iš butelio vyno, kad jis yra aukščiausioji valdžia gete ir niekas 
negali jo pašalinti iš pareigų. 

Dėl Margolio Štiucas turėjo ir daugiau priekaištų: tai jis pasiuntęs 
Zilberį, tarnaujantį gete Štiuco informatoriumi, į Kaišiadoris neva dirb- 
ti. Štiucas nori matyti Margolį ir gauti iš jo paaiškinimų. Štiucas nepa- 
tenkintas, kad Margolis pasiėmė teisę areštuoti žmones ir uždaryti juos į 
kalėjimą. Tokią teisę turi vien tik geto policija ir niekas kitas. Atrodo, 
kad Hermanas priglaudęs Margolį po savo sparnu, todėl Margolis gali 
daryti gete, ką tik nori. 

Savaime aišku, po tokių kaltinimų Hermanas buvo ne pačios geriau- 
sios nuotaikos. Jis įsitikinęs, kad visos tos žinios eina iš Lipcerio. Lipce- 
ris neturėtų užmiršti, kad galų gale jis tėra paprastas žydas. Štiuco kiši- 
masis į šiuos reikalus gali blogai baigtis ir Lipceriui, ir kitiems geto Žy- 
dams. Todėl Hermanas prašė dr. Elkeso paveikti žydus, kad jie liautųsi 
vaikščioję pavojingais takais, ir paaiškinti Margolio ir Lipcerio konflik- 
tą. Hermanas pyksta ant Lipcerio, kuris įvėlė jį į visą šį reikalą. Jis dar 
sykį atkreipė dr. Elkeso dėmesį į pareigūnų kivirčus žydų darbo skyriuje. 
Dr. Elkesas atsakė, kad Lipceris, pranešdamas apie šį reikalą Štiucui, 
pasielgė blogai ir padarė tai be dr. Elkeso žinios. Dr. Elkesas pažadėjo 

tą pačią dieną pasišnekėti su Lipceriu ir paprašyti vengti tokių veiksmų. 
Dr. Elkesas pridūrė, kad Margolis ne vieną kartą yra peržengęs savo 
įgaliojimų ribas, ir kaip tik dėl to kartais kyla jo ir kitų geto įstaigų 
konfliktai. 

Hermanui reikia tokių žmonių kaip Margolis. Nors Margolis daug ką 
daro Hermano pavestas, jis kartu ir sau reikalauja didelės valdžios. Her- 
manas pakalbėsiąs su Margoliu ir paprašysiąs susilaikyti nuo įgaliojimų 
viršijimo. 

Šis pokalbis Tarybai paliko prastą įspūdį. Ar jau taip žemai smuko- 
me? Margolis ir Lurjė prašė Hermaną įsikišti norėdami išlikti savo pa- 
reigose. Taryba su pykčiu ir pasibjaurėjimu vertino tokį svetimą įsikiši- 
mą; tačiau Lipcerio elgesio su Margoliu pateisinti negalima. Tokių poel- 
gių, kaip jo kalba su Štiucu apie Margolį, negalima atleisti. 

Vakare dr. Elkesas sutiko Lipcerį ir išaiškino jam jo pokalbių su Štiucu 
apie geto vidaus problemas neigiamas pasekmes. Savo ruožtu Lipceris 
išdėstė, ką apie jas galvoja: jo nuomone, Margolis gete elgiasi kaip dik- 
tatorius. Daro ką tinkamas. Jeigu jam kuris žmogus nepatinka, paskiria 
Jį į tolimą darbo vietą. Be to, užsimanęs sodina žmones į kalėjimą. Jis jau 
kelis kartus buvo susiginčijęs su Štiucu. Tačiau tai nesvarbu, Margoliui 
neatsitiks nieko bloga. Bet, jei dr. Elkesas reikalauja, Lipceris rytoj pa- 
šnekės su Štiucu ir pamėgins įtikinti jį, kad neverta kviestis Margolio ir 
sieti geto įstaigų darbuotojų nesutarimų su Hermano vardu. 

Taip Taryba tapo Margolio gynėja, nors kai kurie skundai juo yra vi- 
siškai pagrįsti. Bet Taryba lieka tvirta dėl savo nusistatymo prieš bet kokį 
vokiečių valdžios kišimąsi į mūsų vidaus reikalus. Taryba visiškai pajėgi 
parodyti geto gyventojams jų vietą, ypač geto įstaigų darbuotojams, ban- 
dantiems gauti privilegijų bendruomenės sąskaita. Ir todėl mes smerkia- 
me tiek tokius atvejus, kaip Lipcerio ir Štiuco pokalbis, tiek Margolio 
bei Lurjė pokalbį, iš vienos pusės, bei Hermano, iš kitos. Esame prieš 
tokius kontaktus tik dėl vienos vienintelės priežasties: mes netoleruoja- 
me jokio piktadarių kišimosi į mūsų vidaus reikalus. 


1943, liepos 11 


Gete didžiulis sujudimas. Pastebėjau tai, kai šeštadienį pusę pirmos 
ėjau į Tarybos būstinę. Išėjau tenai kaip visada, nustatytą valandą, rytą 
praleidęs namie, kur tvarkiau asmeninius reikalus. 

Tarybos būstinėje ant laiptų mane sustabdė keli žmonės, kurie klau- 
sinėjo, kada prasidės kratos namuose. Ar jie viską paims? Gal jie ims tik 
drabužius, dar marškinius ir paklodes? Žiūrėjau į juos išpūtęs akis. Ne- 
buvau nieko girdėjęs apie kratas. 

Vakar popiet nuotaika gete buvo kuo puikiausia. Anglų radijas ką tik 
pranešė žinią, kad sąjungininkų kariuomenė įsiveržė į Siciliją. Šią nau- 
jieną atnešė iš miesto grįžtantys darbininkai; akimirksniu ji pasklido po 
getą. Visi buvo įsitikinę, kad pabaiga nebetoli. Širdies gilumoje mes džiū- 
gavome. Įsiveržimą į Siciliją visi laikė ypatingu įvykiu, galinčiu priartinti 
mūsų išsivadavimą. Optimistai kalbėjo, kad Italija artimiausiu laiku pa- 
siduos, kad vyksta italų ir vokiečių dalinių susirėmimai, kad naujasis vo- 
kiečių puolimas Rusijoje žlugo.! 

Tokia laiminga gaida diena ir baigėsi. Žmonės laukė rytdienos nau- 
jienų apie tolesnius sąjungininkų kariuomenės žingsnius. Gera nuotaika 
išliko ir rytą. Žydai vis kalbėjo apie sėkmingą sąjungininkų išsilaipinimą, 
apie vokiečių ir italų menką pasipriešinimą. Aišku, gete visi kūrė sąjun- 
gininkų armijos planus. 

Dešimtą valandą ryto Hermanas iškvietė į miestą Izaoką Rabinovičių 
iš vokiečių darbo tarnybos gete. Šiandien sekmadienis, poilsio diena. Her- 
manas šiandien nesivargintų dėl jokio geto reikalo, jei nebūtų atsitikę 
kas nors ypatinga. 

Grįžęs iš miesto Rabinovičius mums slapta papasakojo (Hermanas 
jo prašęs niekam tos žinios neskleisti), kad Kauno apskrities komisaras 
Lencenas pastaruoju metu labai įdėmiai stebėjo miesto brigadų darbi- 
ninkus. Jis tikrina jų ryšulius, konfiskuoja nupirktas prekes ir kelia baisų 
triukšmą, esą žydai superka iš lietuvių valstiečių visus žemės ūkio pro- 
duktus ir nieko nepalieka miesto gyventojams. Visi žemės ūkio produk- 
tai plaukia į getą. 

Lenceno pareiga yra garantuoti, kad Kauno apskrities - didžiausio 
Lietuvos administracinio vieneto su 400 000 gyventojų - valstiečiai tiek- 
tų vokiečių valdžiai nustatytus kiekius grūdų, mėsos ir taukų. Bet iki šiol 
valstiečiai pristatė tik mažą jų dalį. Jie užsispyrę ir priversti juos daryti 
tai, ko jie nenori, yra nepaprastai sunku. Kauno apskrityje pasitaikė daug 
atvejų, kai buvo maištaujama ir priešinamasi vokiečių valdžiai. 

Lencenas niršta dėl savo nesėkmių su valstiečiais ir visur ieško priežas- 
čių, kad pasiteisintų prieš generalinį komisarą Rentelną, kuris nuolat 
koneveikia jį reikalaudamas kariuomenei maisto tiekimų. Lencenas ne- 

jaučia ypatingo noro per daug mėginti valstiečių kantrybę. Pastaruoju 
metu padaugėjo vokiečių armijos karininkų ir aukštesniųjų valdininkų 
nužudymų. Policijos pastangomis nepavyko nutraukti šitos žmogžudys- 
čių epidemijos. Tai ką padarė Lencenas? Jis priėjo seną kaip pasaulis 
išvadą: kalti žydai. 

Lencenas ėmė sekti žydus: čia konfiskuoja kilogramą sviesto, ten — 
litrą pieno. Tai turėtų pademonstruoti Rentelnui, kad jo apskrities lietu- 
vių ūkininkų produkcija, skirta vermachtui, faktiškai nuplaukia į getą 
žydams. Žydai griauna vokiečių karo ekonomiką; jie užsiima spekuliaci- 
ja, superka maisto produktus, skirtus vokiečių kareiviams fronte. Todėl 
Lencenas išleido įsakymą, skelbiantį, kad už miesto dirbantys žydai, už- 
ėję į lietuvių kaimą pirkti žemės ūkio produktų ir ten sučiupti nusikalti- 
mo vietoje, bus tuojau pat sušaudyti. 

Negana to, po susirinkimo generalinio komisaro būstinėje Lencenas 
pasiūlė daug priemonių, kurių tikslas — „pažaboti geto žydų apetitus“. 
Vienas iš tų pasiūlymų buvo geto žydų namuose konfiskuoti tokius „de- 
likatesus“ kaip sviestą, kiaušinius, cukrų, vaisius ir kt. Siekiant padaryti 
galą juodajai rinkai taip pat bus konfiskuoti drabužiai, avalynė, kailiai ir 
kiti panašūs daiktai. Žydams bus leidžiama turėti tik savo asmeninius 
drabužius, Kai žydai nebeturės ko parduoti ar mainyti, juodoji rinka iš- 
nyks, ir valdžia šiuo atžvilgiu galės pasveikinti save su sėkme. 

Lenceno pasiūlymai vakar buvo plačiai aptarinėjami keliuose posė- 
džiuose miesto komisaro būstinėje. Dėl to gete kilo baimė, kad rytoj geto 
namuose vyks kratos ir manta bus konfiskuota. Hermanas visa tai papa- 
sakojo Rabinovičiui, kad mes Taryboje galėtume imtis atitinkamų prie- 
monių. Rabinovičius jokiu būdu neturėjo atskleisti, kad visa tai sužinojo 
iš Hermano; tokiam faktui išaiškėjus Hermanas būtų išduotas ir patektų 
pavojun. 

Vėliau atvyko Natkinas su daugiau naujienų tuo pačiu klausimu. Jis 
dalyvavo geto vokiečių komendanto ir vieno vokiečių pareigūno pokal- 
byje. Buvo aptariama, kiek policininkų ir policijos karininkų geto komen- 
dantas gali skirti kratoms gete atlikti. Natkinas pasakė, jog jam pateiktas 
reikalavimas laiduoti, kad geto kratose galėtų dalyvauti daug žydų poli- 
cininkų. 

Getą vėl užplūdo niūri nuotaika. Ar tikrai vokiečiai ketina atimti viską, 
ką dar turime, ir palikti mus vienmarškinius? Jei tai tiesa, mūsų laukia 
liūdna ateitis. Privalome įspėti geto gyventojus, kad kurį laiką nepirktų 

mieste produktų. Artimiausiu laiku reikės verstis esamomis atsargomis. 
Privalome įspėti darbininkus nesitraukti darbo laiku iš savo darbo vietų 
ir nieko nepirkti kaimuose. Turime šitaip elgtis, jei norime išvengti nau- 
jų aukų. Todėl šiandien Taryba paskelbė šiuo klausimu kreipimąsi į geto 
gyventojus. 

Po to Taryba sukvietė visų darbo brigadų vadovus. Dr. Elkesas pasakė 
jiems, kad mūsų laukia labai sunkūs laikai, jei bent kurį laiką nepajėgsime 
sutramdyti savo noro pirkti. Be to, Taryba išleido potvarkį žydų policijai 
konfiskuoti viską, ką tik ras pas grįžtančius iš darbo į getą darbininkus. 

Šis Tarybos skelbimas padidino nerimą gete. Žmonės dabar laukė vi- 
suotinių kratų. Daugelis pradėjo pakuoti daiktus ir slėpti juos rūsiuose 
bei palėpėse. Kiti tam tikslui ėmė kasti duobes. Žmonės iki vėlyvos nak- 
ties įnikę tampė savo daiktus iš vienos vietos į kitą. Daug kas užsisakė 
baldų dirbtuvėje specialias iškabas, kurias ketino pritvirtinti prie savo 
buto durų. Ant šių iškabų jie prašė išvardyti savo pareigas ir teises. Lip- 
ceris užsisakė iškabą su užrašu: „B.Lipceris, gestapo atstovas gete ir Žy- 
dų policijos vadas“. Dr. Zacharinas dvejojo, ką rašyti ant savo iškabos. 
Pirmas variantas: „Sveikatos bataliono vadas, medicinos daktaras B. Za- 
charinas, sveikatos skyriaus vadovas“. Tokia iškaba turėjo sukelti lietu- 
vių policininkų pagarbą. Kita vertus, tikėtina, kad kratose dalyvaus ir 
vokiečių policininkai. Pagalvojęs apie tai dr. Zacharinas išbraukė iš už- 
rašo karinį titulą. 

Aš pats nebuvau tikras, kad kratos bus iš tikrųjų vykdomos. Man atro- 
dė, kad visi šie gandai prilygo įspėjimui ar pagąsdinimui, kad mes liautu- 
mės pirkę mieste ir mainę savo drabužius į kitus daiktus. Galėjo būti ir 
taip, kad tai tipiška vokiečių reakcija į sąjungininkų veiksmus Sicilijoje; 
žydai privalo būti nuleistomis galvomis, jiems nevalia džiūgauti dėl vo- 
kiečių pralaimėjimų; jie turi nuolat rūpintis savomis bėdomis. 

Išdėsčiau tokias mintis Garfunkeliui ir kai kurioms jis pritarė. Dar 
pridūrė, kad galbūt dr. Elkesas šiek tiek padidino Rabinovičiaus per- 
duotos informacijos reikšmę. Tačiau vis dėlto turime būti pasiruošę blo- 
giausiam. 

Žmonių nerimas dar padidėjo, kai atėjo pranešimas dirbtuvių dar- 
bininkams nedelsiant eiti į savo darbo vietas, nors šiandien poilsio diena. 
Sužinota, kad svarbi vokiečių komisija ruošiasi aplankyti getą. Netrukus 
800 darbininkų susirinko į dirbtuves. Antrą valandą trys automobiliai iš 

geto vadovybės būstinės įvažiavo į getą. Jie sustojo prie dirbtuvių, kur jų 
laukė Mileris. Jis aprodė svečiams visus dirbtuvių skyrius ir paaiškino, 
kaip jie veikia. Tarp svečių buvo gestapo Estijoje vadas? ir kokių keturias- 
dešimties metų generolas. Juos lydėjo Kauno vadovybės atstovai. 

Netikėtas Estijos gestapo vado apsilankymas nustebino geto gyven- 
tojus. Daugelis mūsų įžvelgia šio vizito ir numatomų kratų gete ryšį. Kiti 
palaikė tai blogu ženklu. 

! Kursko mūšyje, vykusiame liepos 5-13 dienomis, vokiečiams nepavyko išstumti ru- 
sų iš iškyšulio, kurį šie užėmė vokiečių fronto linijoje. Zuvo daugiau kaip 70 000 
vokiečių kareivių, sunaikinta 2900 vokiečių tankų; rusai taip pat patyrė didžiulių 
nuostolių, „bet, laimėję prie Kursko, - rašė vienas karo istorikas, - jie iš esmės lai- 
mėjo karą“ (John Laffin, Brassey's Battles, London: Brassey's Defence Publishers, 
1986, p. 232). 


2 Brigadenfiureris Martinas Zandbergeris, gestapo Estijoje vadas; jo pareigos Estijo- 
je atitiko štandartenfiurerio Jėgerio postą Lietuvoje. 

Šiandien gete pasklido gandas, kad pirmajame rajone jau prasidėjo 
kratos. Žmonės kalbėjo, kad prie vieno iš geto namų sustojo sunkvežimis, 
pilnas lietuvių policininkų; pasakoja, kad policininkai iššoko ir puolė krės- 
ti butus, kiemus ir rūsius. Vėliau paaiškėjo, kad tikrai buvo sunkvežimis 
su lietuvių policininkais, kurie kelis namus apsupo ir iškrėtė. Tačiau tie 
namai stovi už geto ribų, kitapus tvoros. 

Išėjau į miestą pas Milerį išsiteirauti, ar pagrįsti gandai apie gete ga- 
limas kratas. Sužinojau, kad tie gandai visiškai neturi pagrindo. Žydų 
darbininkai vis klausinėja manęs: kaip reikalai gete? Ar jau prasidėjo 
kratos? Pasakiau jiems, kad kratų nebuvo ir greičiausiai nebus, tad jie su 
palengvėjimu atsiduso. 

Šiandien, žydų darbininkams grįžtant iš miesto, Mileris vėl stovėjo 
prie geto vartų. Šį kartą jie nesinešė jokių ryšulių ar kuprinių. „Retas 
reginys, - pasakė Mileris. - Kaip čia galėtų būti? Kas suorganizavo? Aš 
ne toks kvailas kaip atrodau“, - pratarė Mileris švelniai save pašiepda- 
mas. Jis puikiai ir aiškiai suprato, kas vyksta. Mums teks dar kurį laiką 
varžyti savo norus pirkti. Bent jau kol nenurims audra. 

DOKUMENTAS 
Geto žydų policijos Nuobaudų skyriaus nuostatai! 

1. Geto žydų policija laikinai įgaliojama spręsti civilinius ir kriminalinius 
geto gyventojų reikalus. 

2. Tam tikslui centrinėje geto žydų policijos būstinėje įsteigiamas nuo- 
baudų skyrius; jį sudaro trys nariai - policijos tarnautojai, savo laips- 
niu atitinkantys rajono vado pareigas. Posėdžiams pirmininkaus kiek- 
vienas narys paeiliui. Geto policijos vadas ar jo pavaduotojas pagal 
savo pareigas automatiškai tampa naujo skyriaus vadovu. 

3. Nuobaudų skyrius priims sprendimus remdamasis buvusios Lietuvos 
Respublikos įstatymais ir teisinėmis procedūromis, jei šios normos 
atitinka geto sąlygas, taip pat Tarybos potvarkiais bei instrukcijomis. 

4. Tuo atveju, jei nuobaudų skyriaus narys laikinai negali atlikti savo 
pareigų, geto policijos vadas skiria į jo vietą kitą policijos tarnautoją. 

5. Nuobaudų skyrius nagrinės visas bylas, kurias pateikia geto žydų po- 
licijos kriminalinis skyrius, policijos nuovadų vadai ir kitų Tarybos 
įstaigų vadovai, taip pat privačių asmenų skundus ir pareiškimus. 

6. Naujojo skyriaus dokumentaciją ves ir saugos nuobaudų skyriaus sek- 
retorius. 

7. Bylose, kur skiriamas nuosprendis įkalinti iki trijų dienų ar uždedama 
bauda ne didesnė kaip penkiasdešimt markių, nuobaudų skyriaus spren- 
dimas yra galutinis. Kitais atvejais asmenys, nepatenkinti sprendimu, 
gali per septynias dienas kreiptis į Tarybos skundų komitetą. 

8. Skundų komiteto narius skiria ir atleidžia Tarybos pirmininkas. 

9. Skundų komitetas į savo posėdžius kviečia šalis, liudininkus ir kt. tik 
tada, kai mano, kad tai būtina sprendimui priimti, ir tik tuo atveju, 
kai tai specialiai aptariama. Skundų komitetas turi teisę pareikalauti, 
kad nuobaudų skyrius apklaustų liudininkus ir ekspertus. 

10. Skundų komitetui pirmininkauja visi nariai paeiliui. 

11.Skundų komiteto sprendimai yra galutiniai. 

12. Kriminalinių bylų nuteistieji gali paduoti malonės prašymus Tarybos 
pirmininkui. 

13. Šis geto žydų policijos įstatų papildymas įsigalioja nuo šios dienos ir 
yra taikomas visoms byloms, kurias šiuo metu nagrinėja nuobaudų 
skyrius.2 


424 


1943 


1! Šiuos nuostatus pasirašė dr. Elkesas. 

2 Nuo pirmųjų geto dienų Taryba įsteigė nuobaudų skyrių, turėjusį spręsti bylas geto 
žmonių, kurie atsisakinėjo dirbti ar kitokiais būdais vengė darbo prievolės. Šio sky- 
riaus įgaliojimų ribos ilgainiui išsiplėtė ir apėmė geto kriminalinius dalykus. 


1943, liepos 14 
ATSIMINIMAI! 


1943 metų liepos 14 dieną buvo pertvarkytas nuobaudų skyrius. Įsteig- 
tas pavaldus Tarybai skundų komitetas, kuris turėjo svarstyti visus nusi- 
skundimus ir buvo įgaliotas nagrinėti apeliacijas dėl nuobaudų skyriaus 
sprendimų; paties komiteto sprendimai buvo galutiniai. Nuo tol polici- 
jos vadas nuobaudų skyriaus pirmininku tapdavo tik pagal pareigas ir 
negalėjo keisti nuobaudų skyriaus sprendimų. 

Visas bylas, svarstomas nuobaudų skyriuje ir skundų komitete, nag- 
rinėjo trys teisėjai, paeiliui eidavę pirmininko pareigas. 

Nuobaudų skyriaus nariai: advokatas Efraimas Buchas, advokatas Mo- 
šė Zakas ir J. Černis. 

Skundų komiteto nariai: advokatas Izraelis Bernšteinas, advokatas 
Mošė Tabačnikas ir advokatas Natanas Markovskis. 

Būdingiausi atvejai, kuriuos tekdavo svarstyti nuobaudų skyriui, bu- 
vo skundai geto gyventojų, kurie dėl amžiaus ar ligos negalėjo ar neno- 
rėjo eiti dirbti už geto ribų. Pavyzdžiui, koks nors Chaimas paėmė iš kaž- 
kokio Berlo kostiumą, kad mieste parduotų jį ar išmainytų į maistą. To- 
kiame sandėryje Chaimas turėtų gauti iš Berlo dalį prekių ar pinigų kaip 
„komiso mokestį“; tas mokestis sudarydavo palyginti nemažą procentą, 
nes reikia atsižvelgti į daugelį aplinkybių: riziką pakliūti į gestapo ar lie- 
tuvių policijos rankas derantis dėl kostiumo su lietuviu, ar paprasčiausią 
pavojų, kad žiaurus lietuvis pasinaudos situacija ir pagrobs iš Chaimo 
kostiumą nesumokėjęs nė grašio, išvys jį iš namų ir paskųs policijai — 
kartais pasitaikydavo ir šitaip. 

Dauguma maklerių buvo savanaudžiai ir lupikai, kartais tapę tokiais 
dėl prarasto bet kokio turto, kai patys buvo priversti ieškoti pragyveni- 
mo šaltinių. Kiti makleriai nebuvo panašūs į tipiškus nuobaudų skyriaus 
„klientus“. Kita vertus, lupikus dažnai kaltindavo, kad negrąžina prekių 
ar už jas gautų pinigų ar maisto. 

Pirmosiomis dienomis nuobaudų skyrius skelbė maždaug tokius nuo- 
sprendžius: 

Nustatėme, kad Chaimas yra kaltas pavogęs Berlo nuosavybę, ir skiria- 
me jam bausmę - įkalinti septynioms paroms geto kalėjime pagal Bau- 
džiamojo kodekso (buvusios Lietuvos Respublikos) 591 straipsnį; įpa- 
reigojame jį sumokėti Berlui sumą X arba grąžinti kostiumą. Chaimas 
bus atleistas nuo kalėjimo tuo atveju, jeigu grąžins Berlui kostiumą 
arba pinigus, kuriuos šiam yra skolingas, per dvi savaites. Papildoma 
sąlyga: Chaimas nepadaro panašių nusikaltimų dviejų mėnesių laiko- 
tarpiu. 

Kita civilinių ieškinių rūšis buvo nužudytųjų ar „akcijose“ dingusių 
žmonių įpėdinių skundai. Tokios bylos, kai įpėdiniai kivirčydavosi dėl 
žuvusio giminaičio pagalvės ar kelnių, dažnai labai slėgdavo. Tačiau bu- 
vo ir daugybė ieškinių dėl turtingo žydo, kuris buvo nužudytas ir kurio 
giminės kreipėsi į geto teismą. 

Įprastus ieškinius nuobaudų skyrius gaudavo netolygiai, bangomis, 
daugiausia po to, kai pagal valdžios nurodymus būdavo plačiu mastu kon- 
fiskuojamos brangenybės; arba vadinamieji lietuvių partizanai, net ofi- 
ciali policija ar lietuvių bei vokiečių kareiviai imdavo veržtis į namus ir 
grobti viską, kas tik pakliūdavo po ranka - tada gete kildavo panika. 
Tokiais atvejais kaimynai ir draugai palikdavo kitiems saugoti laikrodžius, 
papuošalus bei brangenybes ir prašydavo paslėpti tuos daiktus, kol tęsis 
„medžioklė“ ar „akcija“. 

Kartais tie žmonės paliktus daiktus pasisavindavo pareiškę, kad jiems 
teko juos atiduoti, ir galvodavo, kad viskas taip ir pasibaigs. Bet nuobau- 
dų skyrius nuodugniai ištirdavo faktus, ir jei kaltintojui pavykdavo įti- 
kinti teisėjus, kad atsakovas tikrai paėmė daiktus laikinai pasaugoti ir 
turi juos iki šiol, nepaisant „medžioklės“ ar „akcijos“, t. y. niekas tų daiktų 
iš atsakovo nepaėmė, tada nuobaudų skyrius, kaip anksčiau teismas, 
skelbdavo atsakovą esant kaltą dėl svetimos nuosavybės pasisavinimo ir 
pagal Baudžiamąjį kodeksą skirdavo bausmę kalėti geto kalėjime, o ieš- 
kovui priteisdavo saugotus ar juos atitinkančius daiktus. 

Tokiais atvejais nuosprendžiai būdavo griežtesni, o baudos didesnės, 
kad atgrasytų visus nesinaudoti nepaprastomis situacijomis ar „akcijo- 
mis“ savanaudiškais tikslais - praturtėti ypatingomis geto sąlygomis. 

Nuobaudų skyrius buvo sudėtinė geto įstaigų dalis ir užpildė spragą 
sprendžiant geto gyventojų ginčus; tuo pat metu šis skyrius prisiėmė mo- 
ralinę pareigą „šalinti blogį iš paties blogio“. 

Vokiečių valdžios atžvilgiu geto žydų teismas dirbo daugiausia po- 
grindyje, nes gestapas nedviprasmiškai uždraudė gete jo veiklą. Jų - SS 
ir gestapo —- nuomone, tik jie patys galėjo teisti ar bausti ir nepageidavo 
jokio žydų kišimosi. 

Neretai pasitaikydavo atvejų, kai teismas nagrinėdavo bylas dėl sun- 
kių nusikaltimų, pavyzdžiui, dėl nužudymų, tačiau kad ir koks sunkus 
būtų nusikaltimas ar viešas įžeidimas getui, teismas, o vėliau nuobaudų 
skyrius, laikėsi svarbiausiojo Tarybos principo - bet kokiomis aplinkybė- 
mis neskleisti jokios informacijos, dėl kurios koks nors žydas galėtų pa- 
tekti į gestapo rankas. 

Geto teismas, nepaisant visų pertvarkymų, atliko savo svarbų vaid- 
menį atsakingai, patikimai ir kompetentingai, nors ir teko įveikti nepa- 
prastus sunkumus; teismas daug padarė, kad išlaikytų geto gyventojų 
deramą moralę. 

Ypatinga bylų rūšis buvo ginčai dėl butų, kambarių ir gyvenamųjų 
būstų, taip pat kaimynų ginčai kelias pirmas dienas, kai pavieniai žmo- 
nės ar ištisos šeimos likdavo be stogo virš galvos, kadangi gete stigo gy- 
venamojo ploto 30 000 žydų, priverstų persikelti čionai iš Kauno. Sku- 
bėdami rasti gyventi tinkamą kambarį ar tiesiog kampą žmonės smarkiai 
susikivirčydavo dėl teisių į butus ir kitus būstus. Butų skyrius nepajėgė 
išspręsti visų ginčų ir po kurio laiko juos teko nagrinėti geto teismui. 

Susikimšimas butuose ir virtuvėse, kuriomis naudojosi kelios kartu 
gyvenančios šeimos, nuolat teikė teismui darbo nuo pat geto įsikūrimo 
iki jo pabaigos. 

Neteisėta prekyba maistu ir kitais daiktais kai kuriuose butuose, priklau- 
siusiuose daugiausia spekuliantams, nuolatos trikdė kaimynų poilsį; ypač 
kentėjo aerodromo darbininkai, kuriems nežmoniškomis sąlygomis atidir- 
bus ilgą dieną būtinai reikėjo kelias valandas pamiegoti, o prekyba ir vyko 
kaip tik tomis valandomis. Neteisėta prekyba trukdė darbininkų poilsį. 

Teismas griežtai elgėsi su įstatymų nepaisančiais asmenimis, kurie už- 
grobdavo nužudytųjų ar išvežtųjų į darbo stovyklas geto gyventojų bu- 
tus; jis išduodavo orderius atimti butą iš užgrobėjo ir perduoti žudynių 
aukų įpėdiniams ar ligoniams ir silpniems žmonėms, kuriems labai rei- 
kėjo nors trupučio papildomo ploto. 

1 Šį įrašą Avrahamas Tory parengė tuoj pat po karo ir vėliau papildė norėdamas pla- 
čiau aprašyti Tarybos nuobaudų skyriaus darbą. Gete Tory paruošė pradinį įrašo 
variantą, kurį priėmė Taryba. 

Vakar Štiucas per dr. Kvitnerį pranešė dr. Elkesui, kad aštuntą va- 
landą ryto atvyks į getą. Paprašė dr. Elkesą tuo laiku ateiti į Lipcerio 
kambarį; jo ten lauksiąs. Štiucas prastai jaučiasi ir nori, kad dr. Elkesas 
jį apžiūrėtų. 

Nacių rasiniai įstatymai draudžia žydams šitokius vokiečių apžiū- 
rėjimus. Bet kai reikalas susijęs su Štiuco sveikata, niekas nėra drau- 
džiama. Šiuo atžvilgiu nacių vadai savęs nevaržo. Jie kruopščiai laikosi 
rasės grynumo taisyklių vokiečių atžvilgiu, jau nekalbant apie žydus. Ta- 
čiau teorija nuo praktikos labai skiriasi. Kiekvienas didesnis ar mažesnis 
nacių vadas nuolat palaiko ryšius su kvalifikuotais žydų darbininkais: mo- 
teriškų drabužių siuvėja, batsiuviu, galinčiu pasiūti prūsiškų aulinių ba- 
tų porą, ir kt. O kur dar tarnaitės žydės? Kiekvienas nacis taip elgiasi 
visur: Jėgeris gestape, brigadenfiureris Vysockis vokiečių policijoje, ver- 
machtas, aerodromo administracija, civilinė administracija ir, žinoma, 
visi kiti čionykštės vokiečių valdžios padaliniai. 

Štiucas gestape atsakingas už žydų reikalus. Jo nusistatymas žydų at- 
žvilgiu Žiaurus ir kietas. Jis žudo žydus ir savinasi jų turtą. Tuo pat metu 
per Lipcerį užsako getui pagaminti žaislų savo meilužės sūnui. Užsaki- 
nėja virtuvės peilių, žiedų, auskarų ir kitokių papuošalų ne tik meilužei 
ir savo Žmonai, bet ir daugeliui pažįstamų. 

Pastaruoju metu Štiucas nekaip jautėsi. Nors pagal taisykles į gydytoją 
žydą kreiptis negalima, tokiems žmonėms, kaip Štiucas ir jo draugužiai, 
taisyklės negalioja. 

Dabar Štiucas sėdi Lipcerio kambaryje ir tariasi su dr. Elkesu dėl sa- 
vo sveikatos. Pasakoja dr. Elkesui, kad jo jėgos senka, kad prastai veikia 
inkstai. Prašo žydo gydytojo apžiūrėti jį ir paskirti vaistų. Štiucas nori 
būti sveikas, nori būti toks pat stiprus kaip anksčiau. Dr. Elkesas rimtai 
klausosi. Į žmogų, kuris sėdi priešais, jis žiūri ne kaip į žiaurų nacių va- 
dą, bet kaip į ligonį, reikalingą medicininės pagalbos. 

Dr. Elkesas klausia, ar gerai Štiucas miega naktį. Šis atsako miegas 
gerai. „Ar sapnuojate?“ - teiraujasi dr. Elkesas. „Ne“, - atsako Štiucas. 

Dr. Elkesas jaučiasi draskomas prieštarų: iš vienos pusės žydo ir žydų 
bendruomenės pareiga, iš kitos - gydytojo priedermė. Tačiau šis vidinis 
konfliktas tetrunka akimirką. Nugali gydytojo sąžinė. Dr. Elkesas nusta- 
to diagnozę ir išrašo reikalingus vaistus. Jis atlieka gydytojo pareigą. 

Pasibaigus apžiūrai Štiucas mėgina apsimesti senu žydų draugu. „Ar 
dabar gete ramu?“ — klausia jis. Dr. Elkesas atsako, kad gete tikrai ra- 
mu. „Po mano paskutinio apsilankymo pas Jėgerį ir jus, - priduria dr. El- 
kesas, - žmonės atsiduso su palengvėjimu“. „Malonu, - sako Štiucas, - 
kad galėjau asmeniškai prisidėti prie įtampos gete sumažinimo. Ateityje 
getui neatsitiks nieko bloga“. 

Štiucas paspaudžia dr. Elkesui ranką ir dėkoja už gydymą. Jis kalbėjo 
su gydytoju žydu, žydų bendruomenės pirmininku, tad nėra pagrindo ti- 
kėti, kad Štiucas sako tiesą. Šiandien prisiminiau Ericho Kono atvejį. 
Kai tas žmogus susirgo, Štiucas nusiuntė jį medicininiam ištyrimui. O 
kai pasveiko, Štiucas jį nužudė. Tikiu, kad ateis ir Štiuco valanda. Tada 
jo niekas neišgelbės. 


1943, liepos 17 


Daugybė žmonių laiko apgulę Fyrtelio duris. Jie ten stovi tarsi elge- 
tos. Maldauja iš jo šiek tiek cukraus, truputį malkų ir kitko. Ištisas valan- 
das jie laukia, kol priims. Jeigu Fyrtelis nusprendžia, kad prašytojas jo 
neapgaudinėja, užrašo ant popieriaus lapelio: prašau išduoti pateikėjui 
tiek ir tiek tokio ar tokio produkto. Savo dosnumą jis taupo vien tik na- 
Cių partijai. Atsimenu, kartą girdėjau jį diktuojant savo sekretorei: „Už- 
rašyk: 300 citrinų - NSDAP““. 

Kiekvienam susitikimui su Fyrteliu rūpestingai ruošiuosi. Atsinešu vi- 
sus planus, kvitus, visą sąrašą dalykų, reikalingų mūsų vargšų valgyklai, 
socialinės pagalbos skyriui, mitybos skyriui ir kitoms geto įstaigoms. Turiu 
su savimi smulkias apyskaitas, kada ir kokius tiekimus gavome anksčiau. 
Pateikiu paraiškas tik tiems dalykams, kurių reikia neatidėliotinai, kad siela 
nepaliktų kūno. Kalbėdamas su Fyrteliu įdėmiai kontroliuoju kiekvieną 
savo žingsnį; puikiai atsimenu atvejį, kai jis mane išspyrė iš kabineto. 

Man leidžiama įeiti į Fyrtelio kambarį tik po to, kai visi jo priėmimo 
laukiantys vokiečiai sutvarkys savo reikalus ir išeis. Kartą sėdėjau lau- 
kiamajame. Kai atėjo mano eilė, Fyrtelio sekretorė mane įleido vidun. 
Staiga iš savo vietos pašoko vokietis, atėjęs po manęs, ir pareiškė: „Tai 
negirdėta! Pirma eina vokiečiai, o tik po to žydai! Praleiskite mane!“ 
Sekretorė pakluso valdingam vokiečio balsui, atsiprašė ir palydėjo jį vi- 


* Vokiečių nacionalsocialistų darbininkų partija (leid.). 

dun, o mane, savaime suprantama, apėjo. Nuo tol žinau, kad privalau 
laukti, kol visi vokiečiai pasišnekės su Fyrteliu: penkiasdešimt kilogra- 
mų saldumynų, tūkstantis kiaušinių, 150 kilogramų žuvies, mėsa, aliejus, 
daržovės ir dar nežinia kas. 

Sėdžiu ir laukiu savo eilės. Skaitau šūkius ant sienų. Žiūriu į vokiečių 
veidus. Galvoju: jie atrodo tokie pat žmonės kaip ir visi. Iš kur tada tas jų 
žiaurumas? Iš kokio šaltinio trykšta jų kraujo troškimas? Ar neapykanta 
vien dėl neapykantos? 

Priešais mane ant sienos kabo naujas šūkis: „Nenusimink, būk išdidus“. 
Matyt, tai susiję su antskrydžiais. Kitas šūkis: „Fronte sunku, bet mes 
atsparūs“. Tai nevisiškai tiksliai atspindi įprastas vokiečių kalbas. Jų pa- 
šnekesiuose to tikrai neišgirsi. Čia sėdintys vokiečiai apsivilkę vermachto 
uniformomis, kiti nešioja prie drabužių prisisegę partijos ženklelius. Jie 
nepanašūs į žmones, kupinus entuziazmo. Be to, atrodo, jie pyksta ant 
visko, kas juos supa. Širdies gilumoje jie jaučiasi prislėgti, be to, jie nori 
namo. Nedžiugina jų nei „pergalės“, nei, žinoma, pralaimėjimai. 

Kartais, kai šie vokiečiai priversti ilgai laukti, jų kantrybė išsenka, ir 
prasideda skundai. Ak, tas frontas. Kada šita kankynė baigsis? Kodėl 
Fyrteliui nenuvažiavus į frontą? Tada nebus toks griežtas. 

Pagaliau ateina mano eilė ir aš įeinu į Fyrtelio kabinetą. Jis sėdi prie 
savo didelio stalo. Ant jo stovi trys be paliovos čirškiantys telefonai. Fyr- 
telis kalba telefonu ir kartu rašo kažką popieriuje. 

Pasinaudoju akimirka, kai telefonai tyli, ir pasirengiu įteikti savo pa- 
raiškas. Tačiau Fyrtelis prabyla pirmas. „Kaip reikalai?“ - klausia švel- 
niu balsu, tarytum aš būčiau pirmas žmogus, įėjęs į jo kabinetą. 

Pradedu: „Ponas Fyrteli, prieš du mėnesius gavau iš jūsų penkias- 
dešimt kilogramų druskos mūsų vargšų valgyklai. Druska baigėsi. Varg- 
šų valgykla niekaip nebegali toliau verstis. Dar mums reikia bulvių ir 
įvairių daržovių. Gal jūs malonėtumėte patiekti mums bulvių, druskos ir 
kitokių maisto produktų, kad galėtume gaminti truputį maisto mūsų alks- 
tantiesiems? Mes kasdien geto darbininkams išverdame 500 porcijų“. 

Fyrtelis nutraukia mane užduodamas nepasitikėjimu ir ironija atmieš- 
tą klausimą: „Ar jūsų vargšų valgykla maitina ir darbininkus?“ 

„Mes maitiname tik darbininkus, - atsakau, - dirbtuvių, remonto ba- 
ro, skalbyklos ir ligoninės darbininkus“. 

„Ir skalbyklos? — vėl klausia Fyrtelis. — Jie turi gauti maistą geto 
dirbtuvėse“. 

„Turime antrą skalbyklą geto darbininkams“, - sakau aš. 

Mūsų pokalbis baigiasi. Fyrtelis rašo ant lapelio: 500 kilogramų lę- 
šių, 250 kilogramų uogienės ir 500 kilogramų druskos. 

Dėkoju jam. Šis tas pasiekta. Pereinu prie kito klausimo — malkų. 
Mums trūksta malkų skalbyklai, socialinės pagalbos skyriaus kepyklai, 
vargšų valgyklai, ligoninei, pirtims ir dezinfekcijos skyriui. Prieš kelias 
savaites jau įteikiau paskaičiavimus, kiek malkų reikia įvairioms mūsų 
įstaigoms; iš viso susidarė dvidešimt septyni kubiniai metrai per savaitę. 
Fvrtelis mano paskaičiavimus perdavė Mileriui pridėjęs raštelį: „Tai teo- 
riniai skaičiavimai, kuriais negalima pasitikėti“. Tada nusiunčiau Fyrte- 
liui dar vieną dokumentą su smulkesniais duomenimis, bet negavau jo- 
kio atsakymo. 

Šiandien vėl iškėliau šią problemą: mums reikia nemažo kiekio mal- 
kų, kitaip nepajėgsime išlaikyti savo įstaigų. 

Fyrtelis nori žinoti, kas bus atsakingas už tai, kad malkos tikrai teks 
visoms jų stokojančioms įstaigoms. „Nenoriu turėti jokių reikalų su gud- 
ragalviais, - sako jis. - Tu asmeniškai būsi už tai atsakingas. Tad žiūrėk! 
Neketinu leistis apkvailinamas“. Pažvelgia į mane grėsmingai ir rašo ant 
kito lapelio: „500 kubinių metrų malkų sanitarinėms įstaigoms gete. Pa- 
sirašė — Fyrtelis“. 

Netekau žado: toks didelis kiekis malkų iš karto? Padėkojau ir išėjau. 

Tarybos būstinėje visi labai džiaugėsi mano apsilankymo pas Fyrtelį 
rezultatais. Tam tikram netrumpam laikotarpiui malkų problema išspręs- 
ta. Ta proga dr. Elkesas priminė, kad vis dėlto greitai reikia pradėti de- 
rybas dėl malkų geto namams apkūrenti žiemą. „Praėjusiais metais, — 
pasakė man dr. Elkesas, - šį uždavinį taip pat buvome patikėję jums“. 
Malkos yra toks pat svarbus dalykas kaip duona. Problema nelengva, bet 
privalėsime ją išspręsti. 

Kad ir kokie būtų vargai čia, mes trokštame likti su šeimomis gete, 
kad mūsų neišsiųstų į karinę darbo stovyklą. 

Pastaruoju metu girdėjome daug kalbų apie įvairių getų gyventojų 
perkėlimą į kitas vietas. Gete yra blogai bet kuriuo atveju, tačiau savuo- 
se namuose kur kas lengviau ištverti mums skirtas kančias. Savos sienos 
jau priprato prie mūsų dūsavimų ir dejonių. Nereikia kraustymosi. Tegu 
jie gniuždo mus vergijos jungu — tai vis tiek mums lemta - kol esame 
savo kieme. Norime vilkti jungą čia, namie. 

Praėjo savaitė, kai Taryba uždraudė nešti į getą maistą. Žmonės, at- 
rodo, susitaikė su šiuo potvarkiu ir pastaruoju metu į getą slapčia nepa- 
tenka jokie produktai. 

Kiekvieną savaitę geto sargyba apie savo veiklą praneša miesto komi- 
saro administracijai. Kartu su šiomis ataskaitomis anksčiau ji siųsdavo 
nemažą kiekį sviesto, aliejaus, kiaušinių, mėsos ir kitų maisto produktų, 
konfiskuotų prie geto vartų. Civilinės valdžios „galvos“ labai džiaugiasi 
šiais tiekimais; bet per paskutines septynias dienas jokių konfiskuotų gė- 
rybių nepristatyta. Vokiečiai pamatė, kad šį sykį žydų darbininkai tikrai 
laikosi įspėjimo. 

Kai vokiečių valdžia truputį lyg ir aprimo, Taryba nusprendė leisti 
nedideliais kiekiais iš miesto įnešti maisto. Norėdama išvengti tuo 
atžvilgiu „staiga atsivėrusių vartų“ Taryba sukvietė darbo brigadų va- 
dovus į susirinkimą, kur Lipceris paaiškino, kad nuo šiol darbininkai 
privalo liautis nešę maistą dideliais kiekiais kaip anksčiau. Be to, pa- 
pasakojo apie pokalbį gestape, kur jį asmeniškai patikino, kad niekas 
nebus baudžiamas, jei įsineš kelis kilogramus bulvių, kilogramą miltų 
ar ketvirtį kilogramo sviesto. Darbo brigadų vadovai turi pasirūpinti, 
kad darbininkai neviršytų limito. Nuo šiol žydų policija nebevykdys kon- 
fiskacijų prie geto vartų. Tačiau tik su sąlyga, kad darbininkai laikysis 
apribojimų. 

Žmonės gete buvo patenkinti. Daugelis jų, negalėdami iš miesto atsi- 
nešti maisto nors tik vieną savaitę, turėjo badmiriauti. Žydų policija sa- 
vo ruožtu taip pat džiaugėsi nurodymu atšaukti kratas prie įėjimo į getą, 
nes už dalyvavimą konfiskacijose prie geto vartų neatsakingi elementai! 
visą savaitę ją smarkiai koneveikė. 

Kai konfiskuoja vokiečiai ar lietuviai, niekas nė neprasižioja. Bet kai 
tą patį daro žydų policininkai, kurie paklūsta Tarybos potvarkiams, atsi- 
randantiems iš rūpesčio dėl žydų gerovės, tučtuojau atsiranda rėksnių ir 
triukšmadarių. Štai kokie reikalai galute?: nežydas elgiasi kaip tinkamas, 
o žydo rankos supančiotos, kad ir kokie geri būtų jo norai. 

Šiandien po pietų į Tarybą atėjo Svirskis.3 Prieš kelias dienas jis išva- 
žiavo į Vilnių drauge su dviem žydais darbininkais; jie gavo miesto komi- 
saro administracijos pavedimą pargabenti iš ten įvairių medžiagų. 

Svirskis mums papasakojo štai ką: praėjusį ketvirtadienį jis ir dar du 
žydai darbininkai išvažiavo į Vilnių miesto komisaro administracijai pri- 
klausančiu sunkvežimiu. Palydovas vokietis atvežė juos prie Vilniaus ge- 
to vartų. Ten jie sutiko Deslerį, Genso pavaduotoją ir Vilniaus geto žydų 
policijos vadą. Desleris pareiškė privaląs apie jų atvykimą pranešti Vil- 
niaus gestapui. Dar jis klausinėjo, ar apie jų kelionę žino Kauno gesta- 
pas. Svirskis paaiškino, kad jis pasiųstas į Vilnių su miesto komisaro įstai- 
gos leidimu. Ir nežinąs, ar pranešta apie kelionę gestapui. Ir jis pats, ir 
abu jo bendrakeleiviai yra darbininkai, kalbėjo Svirskis. Jie eina ar va- 
žiuoja ten, kur liepta; jie paprasčiausiai vykdo įsakymus. Palydovas vo- 
kietis parūpino jiems leidimus į Vilniaus getą, kuriuos išdavė Vilniaus 
miesto komisaras. 

Tada Desleris jų akivaizdoje paskambino į gestapą norėdamas savo 
valdžia padaryti įspūdį. Bet iš tiesų jis padarė kvailio įspūdį. Jo kvota 
pasirodė nereikalinga. Prie geto vartų „priėmimo“ metu jie pajuto niū- 
rią nuotaiką. Einant geto gatvėmis atmosfera darėsi vis niūresnė, kol 
galų gale tapo beveik visiškai nepakenčiama. 

Vilniuje jie sužinojo, kad Vilniaus krašte prieš savaitę likviduota Ke- 
nos darbo stovykla. Joje gyveno žydai iš mažų apylinkės miestelių. Vieną 
praėjusios savaitės dieną juos išrikiavo viena ilga eile ir suvarė į didelę 
daržinę. Ten užrakino, kad niekas negalėtų išeiti. 

Į Keną buvo atvykęs naujas gestapo Vilniuje vadas, pakeitęs Majerį; 
tai žudikas ir laukinis, panašus į Jordaną.* Jis įsakė ginkluotiems gesta- 
pininkams apsupti daržinę ir padegti ją. Beveik visi stovyklos gyventojai, 
iš viso 300 žydų, žuvo ugnyje. Saujelei pavyko ištrūkti iš liepsnų ir pa- 
siekti Vilnių; jie ir papasakojo, kaip viskas vyko. 

Kai paaiškėjo ši barbariška akcija, Vilniaus gete kilo audra. Jo gyven- 
tojai jau regėjo likviduojamas visas krašto žydų gyvenvietes. Kiekvienas 
dar atsimena Panerių tragediją. Ir štai dabar šis šiurpus vaizdas Kenoje. 
Jiems neduoda ramybės vienas ir tas pats klausimas: kodėl buvo sunai- 
kintos šios žydų bendruomenės? Kodėl 300 žydų turėjo mirti liepsnoje? 

Žydai darbininkai iš Kauno geto, kurie važiavo šįsyk į Vilnių, dar su- 
žinojo, kad kitoje mažoje Vilniaus krašto darbo stovykloje sušaudyta dau- 
giau kaip šešiasdešimt žydų. Pati stovykla likviduota. 

Žydai Vilniaus krašto darbo stovyklose gyvena kamuojami nuolatinės 
baimės. Diena iš dienos jie laukia savo stovyklų likvidavimo. Nuolat siun- 

čia pagalbos prašymus į Vilniaus getą: „Sugrąžinkit mus į Vilnių!“ Bet 
Vilniaus gete žydai taip pat apimti nevilties. 

! Avrahamas Tory vėliau paaiškino, kad čia „turimi galvoje daugiausia plėšikai, pa- 
tvorio prekijai ir spekuliantai, kuriems labai pakenkė draudimas nešti į getą prekes 
ir jų turimų prekių konfiskacija“. 

2 Galut (jidiš kalba - golus) - hebrajų kalbos žodis, reiškiantis tremtį. Kitomis kalbo- 
mis Žydai tai vadina diaspora. 

3 Chaimas Svirskis vėliau prisidėjo prie žydų, pabėgusių iš Kauno geto į miškus pas 
partizanus, kurie tuo metu pradėjo ypač aktyviai ardyti vokiečių užnugario komuni- 
kacijas. 

+ Naujasis gestapo vadas buvo Kitelis, atvykęs į Vilnių 1943 metų birželį ir vietoj Ma- 
jerio tapęs gestapo Vilniuje vadu; Majeris buvo išsiųstas į Rytų frontą. 


1943, liepos 24 


Geto sionistiniai rateliai jau kelias savaites ruošėsi švęsti hebrajų mė- 
nesio Tamuzo dvidešimtąją ir dvidešimt pirmąją dieną.! Pastaruosius dve- 
jus metus mes esame įkalinti gete. Vienerius metus iki geto įsikūrimo 
nebuvo galimybės rengti plataus masto sionistų susibūrimų. Visų ideo- 
loginių srovių sionistai išsiilgo gyvo žodžio, širdžiai artimos dainos me- 
lodijos. Mūsų pogrindinė organizacija Matzok, kuri ilgai buvo laikoma 
paslaptyje net nuo atsakingų sionistinių veikėjų, dabar tapo stipriausia 
sionistų ir jų vadovų jėga; be jos neapsieina gete jokia veikla, kad ir pa- 
čiais tolimiausiais ryšiais susijusi su sionizmu, sionistinio judėjimo na- 
riais ar Žydų tautine idėja. Net ir šiandien Matzok veikia užkulisiuose 
griežtai laikydamasi konspiracijos taisyklių. Be jos Žinios gete nesiima 
veiksmų joks sionistas, nesvarbu, kokiai ideologijai ar partijai jis priklauso. 

Matzok nariai pareikalavo aktyviai pažymėti Tamuzo mėnesio dvi- 
dešimtąją ir dvidešimt pirmąją dieną. Reikia kažką daryti: turime su- 
sirinkti visi drauge, išgirsti sionistų idėjas, pasiklausyti užimančiųjų svar- 
bias pareigas gete ir atsakančiųjų už viską, kas vyksta su mumis ir mūsų 
šeimomis. Turime išgirsti, ką jie gali pasakyti šia reikšminga proga. Gal- 
būt jie ras padrąsinamų žodžių, parodys vilties prošvaistę. Pagaliau jie 
gyvena visų įvykių centre, dažnai bendrauja su piktadariais; šiais lem- 
tingais laikais jie kasdien iškėlę bures plaukia piktų vėtrų ir siautėjan- 
čios audros pagairėje. Galbūt jie regi šviesos spindulėlį. Gal jie nugirdo 
kokį tolimą artėjančio išsivadavimo aidą. Jie stovi priešakyje laikydami 
kompasą; jie gauna informaciją iš pirmųjų lūpų. 

Šiomis jaudinamomis dienomis, kai kiekvienas virpėdamas vėl pri- 
simena mokyklos dienas, sionistinių organizacijų tautinę veiklą, komitetus 
ir kongresus, sionistinio judėjimo pakilimus ir nuosmukius, tremtį ir 
Izraelio žemę —- šiomis dienomis nėra kito kelio kaip tik kaupti jėgas, 
semtis stiprybės iš senojo šaltinio — idėjos apie grįžimą į Sioną ir naują 
gyvenimą ten. Kokie tolimi šie prisiminimai ir kokie jie vis dėlto artimi 
mūsų širdžiai! Tokiomis prabudimo akimirkomis širdis plaka smarkiau, 
su džiaugsmu ir viltimi. Ką gi, getas yra baisingas mūsų tremties tvari- 
nys. Ateis jam galas; tremtis netruks amžiais. „Akcijos“ ir žudynės nesu- 
naikins žydų, nes tik paskutiniojo žydo mirtis reikš galą mūsų vilčiai. Am- 
žinieji mūsų himno Hatikva (Viltis) žodžiai tūkstančius sionistų lydėjo 
sunkiomis dienomis, vedė per pavojus ir ilgas nerimo naktis, suteikia 
tvirtumo ir geto laikais. 

Mes labai daug galvojome, kaip derėtų pažymėti Tamuzo mėnesio dvi- 
dešimtąją ir dvidešimt pirmąją. Pirmiausia kilo mintis surengti susirinki- 
mą su daugybe dalyvių, su kalbomis apie svarbiausius dalykus, bet geto 
saugumo sumetimais nutarėme taip nedaryti. Pagaliau nusprendėme su- 
rengti koncertą: žydų muzika, žydų dainos, žydų eilės. Mūsų policijos or- 
kestras tuojau ėmėsi darbo; jie pradėjo repetuoti tokias melodijas, kaip 
daina Teodoro Herclio garbei, ir kitas Izraelio šalies dainas ir melodijas. 

Koncertas įvyko šiandien. Policijos salė buvo sausakimša, susirinko dau- 
gybė žymių žmonių ir gete likusių sionistinio judėjimo aktyvistų. Žiūrovai 
ir salė šį kartą atrodė kitaip negu visada. Pirmoje eilėje, kuri paprastai 
būdavo skirta darbo tarnybos pareigūnams ir kitiems ryšių turintiems žmo- 
nėms, dabar sėdėjo Matzok nariai ir sionistai veteranai - prieškario Lietu- 
vos sionistų vadovai. Už jų susėdo keli šimtai bendražygių sionistų. 

Atmosfera salėje buvo šventiška. Pirmą kartą per trejus metus draugai 
susitiko dideliame renginyje. Ant sienų stigo Herclio ir Bialiko portretų, 
bet vietoj jų kiekvienam dalyviui buvo įteikta dailiai parengta vakaro 
programa. Ją nupiešė mūsiškis Fricas Gadielis, dailės dirbtuvių gete va- 
dovas: žydrai balta vėliava, nuleista per tris ketvirčius stiebo, plaikstosi 
vėjyje, o virš jos - juodi debesys. Ją puošė geto žydų bendruomenės ko- 
miteto ženklas ir meniškai išpieštas užrašas: „Herclis-Bialikas, Tamuzo 
20-o0ji-21-oji, 1943, Vilijampolės getas“. 

Šiuo momentu būtų derėję vienam iš vadovų atsistoti ir pasakyti susi- 
rinkusiesiems kalbą, ištarti žodžius, kurių mes laukėme ir ilgėjomės išti- 

sais metais, kad sušildytų kiekvieną širdį, prikeltų žmones iš nusiminimo 
gelmių ir neštų į tolimus laimingesnius pasaulius, kur nėra spygliuotos 
vielos tvorų ir niekas jų net neprisimena. 

Iš pradžių dirigentas ir smuikininkas S. Hofmekleris davė ženklą. Sa- 
lę užtvindė Perlmuterio Žemės dulkė esi ir Idelsono Už Herclio sielą gar- 
sai. Susirinkusieji klausėsi orkestro paveikti ypatingos momento svar- 
bos. Po to buvo deklamuojamas Bialiko eilėraštis Žodis. Kiekvieną frazę 
klausytojai tiesiog siurbė į save, kaip niekad anksčiau įvertinimą reikš- 
dami audringais plojimais. Tada orkestras pagriežė Slėnio dainą, po jos 
dar keletą Izraelio žemės dainų. Dainininkė ponia Račko labai gražiai 
padainavo Avigdoro Hameiri Du laiškus ir Bialiko Įleisk mane. Kupricas 
padeklamavo ištrauką Kai dienos baigsis, Zaksas sudainavo Užutėkio dai- 
ną, o smuikininkas Stupelis labai jausmingai pagrojo Achrono hebrajiš- 
ką melodiją. Po to pasigirdo sionistų mėgstamų melodijų pynė; entu- 
ziastingi klausytojai reagavo džiugiais šūksniais. Koncertas dar nesibai- 
gė. Tačiau mūsų žmonėms pakanka vieno tokio suėjimo, kad susiburtų 
vedami vienos idėjos apie Izraelio karalystę. 

Pabaigoje visi klausytojai vieningai atsistojo ir orkestrui akompa- 
nuojant sugiedojo Hatikva. Galingi sionistų himno garsai sklido toli toli 
pasiekdami Judėjos kalnus, Šarono slėnius, Viduržemio jūrą, Jordano 
krantus, Skopo kalną ir Jezrelio slėnio bei Galilėjos miestus ir kaimus, 
kibucus ir fermas. Himno garsai pasveikino visus tenai nuo mūsų ir su- 
grįžo iš to tolimo krašto su žinia, kad jau artėja išsivadavimas. 

Mūsų širdys buvo kupinos džiaugsmo, iš akių sruvo ašaros. Iš sielos 
gelmių ėjo tikėjimas ir drąsa su šūksniu: „Dar nežuvo mūsų viltis!“ Ma- 
syvios kolonos ješivos salėje netrukus sudrėko. Publiką užvaldė entuzias- 
tinga nuotaika. Tai buvo šventinės iškilmės, puikios ir neužmirštamos. 

Draugai su viltimi spaudė vieni kitiems rankas. Tai buvo nuostabios 
akimirkos. 

Tą naktį Varnių gatvės gyventojus trečią valandą ryto iš miego pakėlė 
triukšmas lauke. Žydai pašoko iš lovų, puolė prie langų ir išsigandę 
klausėsi pagalbos šauksmų, sklindančių iš gretimo namo. „Policija! Po- 
licija! Gelbėkite! Mus nori apiplėšti, jie bando veržtis vidun! Policija! 
Gelbėkite!“ 

Namas, iš kurio sklido šauksmas, yra netoli geto vartų, prie kelio į 
lentpjūvę ir Neries upę kitapus tvoros — už geto ribų. Lentpjūvė išsi- 

dėsčiusi siaurame ruože tarp geto tvoros ir Neries upės; laisvojoje pusė- 
je tai vienintelis pastatas. 

Medienos sandėlis - gyvas kontrastas getui, jis plačiai išsidėstęs šalia 
lentpjūvės. Ant žemės guli didžiuliai stori rąstai; juos džiovina saulė, gaivi- 
na vasaros lietūs, ir jie tyso didingi ir ramūs. Daug rąstų čia gulėjo per 
žiemą, padengti švelniu balto sniego sluoksniu. Apsnigti jie tapo panašūs 
į apvalius kauburius. Kai sniegas nutirpo, pirmas pavasariškas lietus nu- 
plovė purvą ir apnašas. Dabar rąstai visiškai sausi ir laukia, kada juos 
nugabens į lentpjūvę pjauti. Gulėti sandėlyje jiems ilgai neteks, netrukus 
Mažus gabalus, rąstigalius nuo supjautų rąstų suvers į aukštas krūvas. 
Tai atliekos, kurių dalis atiteks darbininkams, o likusios bus parduotos. 
Kita mediena guli sukrauta aukštomis laiptų pavidalo stirtomis, atskirto- 
mis viena nuo kitos pleištais, kad greičiau džiūtų. Tai geros kokybės 
mediena. 

Vienoje lentpjūvės pusėje sukrauti rąstai, ką tik atgabenti iš miško, 
vieni sausesni, kiti visai žali. Juos krauna rietuvėmis pagal medienos rūšį 
netoli geto tvoros. Kitoje pusėje sudėtos lentos: colinės, pusantro colio, 
dviejų colių storio. Gaubtinės lentos, kampuotos, apipjautos iš vienos 
pusės, iš dviejų pusių arba iš visų pusių - ilgos ir trumpos, storos ir plo- 
nos. Viename kampe supiltos pjuvenos tarsi prastai sumalti miltai. Di- 
deliame kieme yra krūvos medienos gabalų, supjaustytų mažais kube- 
liais, primenančiais anglies gabaliukus. Juos naudoja kaip kurą dujų ge- 
neratoriams, pakeičiantiems benziną. 

Sandėlyje visur prigrūsta įvairiausių rūšių medienos, kaip kadaise. 
Kasdien iš miesto jos pasiimti čia traukia vežimai ir sunkvežimiai, bet 
šitas kiemas atrodo neišsemiamas. Visą laiką mediena čionai atvežama 
ir išvežama. Kasdien į lentpjūvę atplukdomi sieliai: rąstus suriša ir leidžia 
Neries upe žemyn. Atvažiuoja pakrauti traktoriai ir kariniai sunkveži- 
miai, kai kurie su dviem ar net trimis priekabomis; juose - ilgi žali įvairiau- 
sių rūšių rąstai. Ašys vaitoja nuo rąstų svorio, kol šie nenusirita į kiemą. 

Oras ir garsai čia ypatingi. Neišgirsi šakų traškėjimo kaip miške, paukš- 
čių čiulbesio, iš tolumos atsklindančio aido. Oras net tirštas nuo juodų 
suodžių iš aukšto lentpjūvės kamino, nuo ūžiančių mechanizmų, be pa- 
liovos spiegiančio pjūklo, duslių rąstus kapojančio kirvio smūgių. Rąs- 
tams reikia apsiprasti naujoje vietoje, kol juos apkapos, perpjaus į ketu- 

rias dalis ir pavers pirmos, antros, trečios rūšies mediena ir atliekomis. 
Juos panaudos statyti namų sienoms, kloti barakų grindims, dengti Že- 
minių stogams fronte, gaminti lėktuvų sparnams, laivų pirmagaliams, šau- 
tuvų buožėms - kam nors naudingam ar piktadariškam. 

Medienos kiemo pakraštį savo srovenančiais vandenimis laižo ir savo 
paslaptis pasakoja Neris. Lentpjūvė stovi čia jau nuo amžių; Neris teka 
čionai iš nepasiekiamų kraštų, iš tolimų šalių ir miestų. Ji daug regėjo ir 
daug gali apsakyti. Gali papasakoti apie karą, kuris siautėja visame pa- 
saulyje aprėpdamas atokiausias jūras, dunda keliais, lygumomis ir kalnų 
keteromis, per miestus ir kaimus - visur, kur tik žmogus gali pasiekti. 
Žmonės nesiliauja kovęsi, lieję kraują, kankinę, plėšę. Dažnai ir Neries 
vanduo parausta nuo mirštančiųjų kraujo, nuo jon sumestų kūnų, nuo 
mūšių jūrose, upėse, laukuose ir miškuose, nuo žudynių miestuose, žydų 
gyvenvietėse ir bejėgių žydų namuose. Bet amžinai srovenanti tėkmė nu- 
plaus dėmes, užlies pėdsakus ir švariai nutrins Kaino žymę; ji neš kraują 
toli toli ir neliks nė menkiausio prisiminimo apie žmogaus piktadarybes. 

Kiemas sugeria viską; jis kenčia ir tyli. Kiemas nenori karo. Norėtų 
ką nors daryti, bet negali pajudėti iš skirtosios vietos. Lentpjūvė protes- 
tuodama vis švilpia ir bjaurėdamasi spjaudo tirštų dūmų debesis: tfu, 
šlykštusis pasauli! 

Karo pasaulis nepalietė lentpjūvės. Pjūklo spiegimas nežino, kas yra 
karas. Tačiau staiga vieną dieną greta lentpjūvės kiemo išdygsta keista 
tvora; ji pastatyta iš spygliuotos vielos, dar perpintos stora tvirta viela. 
Tokie pat ir vartai. Prie vartų sargyboje stovi šautuvu ginkluotas karei- 
vis. Kam reikalingas šautuvas? Ką veikia kulkos, sukištos į odinį, aplink 
kareivio juosmenį apvyniotą diržą? Kuo neįtiko senasis lentpjūvės sar- 
gas? Metų metais jis saugojo lentpjūvę, medieną, įrenginius ir pastatą be 
jokio šautuvo. Nedingo net menkiausias gabalas. 

Ką saugo kareivis? Ar kas nors ketina pulti lentpjūvę? Ne! Sargybinis 
stovi, kad neleistų pabėgti Žmonėms, esantiems kitapus tvoros. Specia- 
liai tam tikslui ištiesta spygliuotos vielos tvora: ne lentpjūvės rąstams 
saugoti, o žmonėms anoje tvoros pusėje. Jiems skirtos ir kulkos. Nes 
anoje tvoros pusėje - getas su savo geltonaisiais ženklais, įsakais ir „ak- 
cijomis“, siaubu ir kančiomis. Tvora aprėžia tą plotą, kur žmogaus gyvy- 
bė nieko neverta, kur jau oras dvelkia mirtimi, kur nevyksta jokie mūšiai 
ir vis dėlto be paliovos liejasi kraujas, nekaltų žydų kraujas. 

Uniformuoti žvėrys nuolat braunasi į getą, prievartauja gyventojus, 
terorizuoja ir kankina juos. Tie šakalai lenda be jokios gėdos, dieną ir 
naktį, sėdami pakeliui mirtį ir pražūtį. Getas su nepasitikėjimu ir baime 
žvelgia į tvorą. Joje visada slypi pavojus. 

Apyaušriu prie lentpjūvės pasirodė gestapininkas. Jis buvo girtas. No- 
rėjo patekti į getą, bet sutiko sargyboje stovėjusį žydų policininką. Šis jo 
neįleido, nes gestapininkas vilkėjo civiliniais drabužiais. Žydų policinin- 
kas palaikė jį nusikaltėliu, ieškančiu lengvo grobio. Todėl paprašė paro- 
dyti asmens dokumentą. Gestapininkas stovėjo prie tvoros iš lentpjūvės 
pusės, o žydų policininkas — iš geto pusės. Vienas kitą jie stebėjo per 
keturkampes angas spygliuotos vielos tinkle. Netoliese stovėjo lietuvių 
kareivis. Įvyko toks šių trijų pokalbis: 


Lietuvis kareivis - gestapininkui: „Čia eiti draudžiama“. 

Štiucas: „Man galima“. 

Žydų policininkas: „Be tinkamų dokumentų niekas negali įeiti“. 

Štiucas: „O jeigu aš iš gestapo?“ 

Žydas: „Net ir tada privaloma parodyti savo dokumentus“. 

Štiucas: „Ir Štiucui?“ 

Žydas: „Štiucui galima. Bet jūs - ne Štiucas“. 

Štiucas: „Aš esu Štiucas“. 

Lietuvis kareivis nemoka vokiškai ir visiškai nesupranta, kas vyksta. 
Kažkoks girtuoklis, nenorintis rodyti dokumentų, bando patekti į getą. 
Kareivis trakšteli šautuvo spyna ir klausia žydų policininko: „Šauti?“ Lie- 
tuvis pasirengia šauti į juos trikdantį girtuoklį. Štiucas suranda kišenėje 
kažkokį ženklą, emblemą ar kitą gestapo „talismaną“ ir parodo jį. Lietu- 
vis kareivis tučtuojau užsimeta šautuvą ant peties ir pasitraukia į šalį. 
Štiucas didingai žengia pro geto vartus. 

Vos įėjęs jis sutiko žydų policininką. Vėl pasijutęs tvirtai pradėjo ant 
jo šaukti: „Kodėl tu ne poste? Tu pasitraukei iš jo pusei valandos!“ 

Žydas: „Pone, aš visą laiką buvau čia; štai mano patikrinimo knyga. Tik 
prieš dešimt minučių sargybos viršininkas Garfunkelis tikrino šį postą. Tai 
įrašyta knygoje“. „Gerai, tęsk tarnybą“, — pasakė Štiucas ir pasitraukęs 
nuo vartų pasuko prie žydų namo ir pradėjo daužyti į langus: „Atidaryk!“ 

Šiame name gyvena Dvoreckis, septyniasdešimtmetis Žydų laidotuvių 
draugijos iždininkas. Iš karto jis ir jo pagyvenusi žmona bijojo atrakinti 
namo durų. Štiucas susierzino: „Atidaryk!“ - suriko jis tamsoje. 

„Kas ten?“ —- paklausė Dvoreckis drebančiu balsu. 

„Štiucas“, - atsakė iš lauko nepažįstamas balsas švabų tarme. 

„Tai ne Štiucas. Štiucas nekalba tokia laužyta vokiečių kalba“, - pa- 
galvojo Dvoreckis. Tada jis šaukiančiojo paklausė: „Ko jūs norite?“ 

Nuo tokio žydo įžūlumo Štiucas įniršo ir šovė į orą. „Atidaryk, arba 
aš jus visus sunaikinsiu!“ Gyventojai apmirė iš baimės. Kaimynai supuo- 
lė prie langų. Žydai galvojo, kad lietuviai vėl įsilaužė pro geto tvorą jų 
plėšti. Jaunesnieji čiupo kas kirvį, kas kastuvą ar kitą kokį įnagį, kad 
„pasitiktų“ plėšikus. 

„Ko jūs norite?“ — iš savo buto paklausė Dvoreckis. „Kur gyvena Lip- 
ceris?“ — riktelėjo Štiucas. „Aš nežinau, paklauskite kaimyno iš gretimo 
buto, jis turėtų Žinoti“, - pasigirdo atsakymas. Dvoreckis tikėjosi šitaip 
atsikratyti įsiveržėlio. 

Tada Štiucas pabeldė į kaimyno duris. Tuo tarpu žydų policininkas į 
veiksmo vietą skubiai pristatė Lipcerį. Jis atvyko apsiginklavęs stora ba- 
nano formos lazda vienoje rankoje ir elektriniu žibintuvu kitoje. 

„Kaip čia dabar, tu turi bananą? Su šituo daiktu galima žmogų už- 
mušti“, — pasakė Štiucas. „Kas dar turi tokius bananus?“ — susidomėjo 
jis. „Tik Kopelmanas ir aš“, - patikino Lipceris. 

„Eime pas Kopelmaną, - liepė Štiucas Lipceriui. - Įdomu, ką jis da- 
bar veikia“. 

„Kopelmanas miega, - atsakė Lipceris. Jis bandė nuraminti Štiucą. — 
Kodėl gi mums iš čia neišėjus?“ 

Lipceris įsakė vienam iš gyventojų pakinkyti arklį į vežimą. Tada išve- 
žė Štiucą iš geto atgal į miestą. Štiucas davė nurodymą pristatyti į gesta- 
po būstinę Dvoreckį su žmona, taip pat jų kaimyną Šmiteną. Senyvi žmo- 
nės iš baimės buvo nei gyvi, nei mirę. Nieko panašaus jiems anksčiau 
nebuvo nutikę - Štiucas gete vidury nakties! Tris senus mirtinai persi- 
gandusius žmones vežimu pristatė į gestapą. 

„Juos reikia nuplakti“, - pareiškė Štiucas. Bet Lipceriui pavyko jį per- 
kalbėti: „Jie vos pastovi ant kojų“, - paaiškino jis. 

„Tai kaip jie čia atkako?“ - paklausė Štiucas. „Juos atvežė vežimu“, — 
atsakė Lipceris. „Tai tegu bėga atgal pėsčiomis“, - įsakė Štiucas. 

Dvoreckis murmėjo psalmes ir dėkojo Viešpačiui: šį kartą jie atsipirko 
vien išgąsčiu. Dangus pasiuntė stebuklą. 

Dar viena nereikalinga vargo taurė iš Štiuco - jis sukelia mums tiek 
baimių ir pavojų. 

1 Pagal žydų kalendorių, Tamuzo mėnesio dvidešimtoji buvo Teodoro Herclio, sio- 
nizmo kaip politinio sąjūdžio įkūrėjo gimimo diena. Tamuzo dvidešimt pirmąją bu- 
vo gimęs hebrajų nacionalinis poetas Chaimas Nachmanas Bialikas. Sionistų sluoks- 
niuose abi dienos būdavo sujungiamos į bendrą paminėjimą ir šventę. 

Vakar po pietų buvo surengta Esteros Lurjė piešinių paroda; ją ap- 
žiūrėjo tik draugai ir pažįstami. Piešiniuose atskleista gili mintis. Nuo 
pačių pirmųjų geto dienų Estera Lurjė ėmėsi kilnaus tikslo: meniniais 
piešiniais išsaugoti ateinančioms kartoms geto gyvenimo vaizdus ir žmo- 
nių veidus; tai vertinga žydų istorijai. 

Estera Lurjė prieš karą kelerius metus praleido Palestinoje, kur in- 
tensyviai dirbo kaip menininkė. Savo pastabiu žvilgsniu ji „pagaudavo“ 
tai, kas nauja ir gražu besikuriančioje šalyje. Jos tapyba sulaukė dide- 
lio pripažinimo. Tenykščiai dailės kritikai ją gyrė. Palestinoje ji matė 
naują gyvenimą: nacionalinį atgimimą, senos ir persekiojamos tautos 
prabudimą. Visa tai jos širdyje paliko neišdildomą žymę. Palestina — 
Izraelio žemė - jai tapo neįkainojama vertybe. Tai centras, apie kurį 
viskas sukasi. 

Likimas lėmė, kad Estera Lurjė po daugelio kraštų atsidurtų Vili- 
jampolės gete ir savo akimis regėtų naikinimą, pereitų devynis pragaro 
ratus, jautria menininkės siela suvoktų geto realybę ir drobėje išsaugotų 
istorinius įvykius bei neapsakomas scenas tam, kad visa tai nebūtų už- 
miršta ir pasiektų ainius. Tokia jos didi istorinė misija gete. Jeigu jai tiek 
kartų per stebuklą pavyko išsigelbėti iš mirties nasrų, tai tik į gera. 

Esteros Lurjė požiūriu, kiekvienas menininkas gete pagal savo būdą 
ir talentą privalo fiksuoti visą geto tikrovę. Dideli, plataus masto įvykiai 
išliks žmonių atmintyje. Tačiau epizodai, pavyzdžiui, vieno žmogaus kan- 
čios, greičiausia bus užmiršti. 

Getas nedaug skiriasi nuo kitų vietų tuo, kad jo gyvenimas susideda 
iš detalių ir nesuskaitomų pavienių epizodų, kurie jungiasi į visą čio- 
nykštės būties mozaiką. Geri dalykai įkūnija laisvą ir kūrybišką gyveni- 
mą, o žeminantys ir gniuždantys paverčia mūsų gyvenimą nesibaigiančia 
kančia. Tai ne gyvenimas, o jo priešingybė. 

Gyvenimas gete galėtų būti atskiras skyrius žiaurumo istorijoje: iš 
geto gyventojų atimamas jų žmogiškasis pavidalas. Tai dalis neapsakomos 
tragedijos, kurią išgyvena Lietuvos žydų bendruomenė. 

Šio gyvenimo detalės neturi precedento ne tik žydų, bet ir visuotinėje 
istorijoje. Negalima leisti, kad šios smulkmenos paskęstų užmarštyje. Prieš 
mirtį šimtai tūkstančių šiuolaikinės diktatūros aukų parašė savo testa- 
mentą, kuriuo meldė mus nieko neužmiršti. Šis testamentas parašytas 
ne rašalu ir ne įprastu būdu, bet pirštais, pamirkytais į besisunkiantį iš 
kūno savą kraują. Ten tebuvo vienas žodis: „Keršto!“ 

Šį testamentą regime ant sienos viename žydo name siauroje Vili- 
jampolės gatvelėje: žmogus, mirdamas savo kraujo klane, gulėjo prie 
slenksčio. Krauju rašyta jo paskutinė valia paveda mums istorinę parei- 
gą: iš vieno krašto į kitą nešti tūkstančių kankinių šauksmą: „Keršto!“ 

Visų pirma mes privalome įsiminti, užrašyti įvykius ir faktus, aprašyti 
žmones ir charakterius, vaizdus ir reikšmingus momentus; fiksuoti tai 
raštu, piešiniu, dažais — bet kokiu būdu ir visomis mums prieinamomis 
priemonėmis. 

Estera Lurjė nedvejodama ėmėsi šios pareigos. Atsimenu tą žiemišką 
1941 metų lapkričio dieną, kai net kvapas stingdavo burnoje. Tai buvo 
tuoj po žudynių mažajame gete ir ligoninės gaisro. Tada tariau sau: nai- 
kinimo siaubas ir žudymo aktai turi būti užfiksuoti; apanglėjusios engė- 
jų padegtos ligoninės liekanos, kiemas, kur pacientai — bejėgiai vaikai ir 
seniai - buvo metami į duobę, vieta, tapusi bendru kapu - visa tai turi 
būti išsaugota drobėje. Po kelių mėnesių nė menkiausio pėdsako neliks 
iš čia vykusių baisybių. 

Buvusio mažojo geto plotą supo spygliuotos vielos tvora, saugoma 
žmogiškumą praradusių lietuvių policininkų. Aplink slankiojo lietuviai — 
vienas su šautuvu ant peties, kitas apsivilkęs karine uniforma. Jie vaikš- 
čiojo po namus ir ėmė viską, ką galėjo pačiupti. Kad patektum į tą vietą, 
kur anksčiau buvo ligoninė, reikėjo gauti specialų geto sargybos leidimą. 
Dingstį radau: paprašiau leidimo surinkti žydiškas knygas, likusias žydų 
namuose toje teritorijoje. Jų nelietė net lietuvių policininkai. Kai tik iš- 
sirūpinome leidimą, sėdome į varganą vežimą ir išvykome. Mūsų buvo 
keturi: du jaunuoliai, Estera Lurjė ir aš. 

Atsidūrę mažajame gete nuėjome į sudegintą ligoninę. Vaikštinėjome 
aplink ją apsimesdami, kad renkamės pirmą namą, kur imsime rinkti kny- 
gas. O iš tikrųjų ieškojome vietos, iš kur būtų įmanoma nupiešti ligoni- 
nės degėsius. 

Pagaliau sustojome prie dviaukščio namo ir įėjome vidun. Koridoriuje 
mėtėsi įvairiausi daiktai. Durys buvo išlaužtos ir visuose kambariuose 

pūtė šaltas vėjas. Užlipome laiptais į antrą aukštą ir priėjome prie lango. 
Estera apžiūrėjo vietą ir nusprendė, kad ji netinkama. Tada pakilome į 
palėpę. Iš ten pro siaurą langelį galėjome apžvelgti visą plotą. Prastum- 
dėme vietą prie lango, kad būtų galima pastatyti kėdę, patraukėme įvai- 
rius daiktus, išverstus ant grindų aplink, ir Estera pradėjo dirbti. 

Ant Esteros kelių gulinčiame atverstame sąsiuvinyje pradėjo rastis 
įvairios linijos ir formos. Vienas žvilgsnis pro mažą langelį laukan, į vie- 
nišą kaminą, sienas, į šiukšlių krūvas, ir vėl sąsiuvinyje atsirasdavo viso- 
kiausių linijų ir formų. Ir dar kartą, ir dar, ir dar. 

Staiga iš vieno palėpės kambario pasigirdo garsas. Gal pelė, pa- 
galvojau. Tačiau tuoj aiškiai išsiskyrė žingsnių garsai; ten kažkas vaikš- 
čiojo. Žengiau vidun ir su kažkuo susidūriau. Pamačiau išsigandusį vei- 
dą berniuko nežydo, kuris laikė rankoje kuprinę. Už jo nugaros stovėjo 
dar vienas berniukas. Greičiausiai jie čia ieškojo kokių nors lobių. Šūk- 
telėjau garsiai: „Bėkit! Greitai bėkit iš čia! Nes kitaip vokiečiai jus pa- 
gaus!“ Berniukai akimirksniu dingo. 

Estera sparčiai dirbo. Vežimas laukė apačioje. Nusileidau žemyn ir 
pradėjau rinkti knygas. Kol Estera baigs piešti, svarsčiau, prikrausiu ve- 
žimą knygų. Gatvės buvo tuščios, namai palikti atviri. Užėjau į vieną na- 
mą, į kitą. Pirmajame name vagys jau paliko pėdsakus: ant grindų mėtėsi 
įvairiausių daiktų. Antrasis namas atrodė geriau: ten galėjai pamanyti, 
kad gyventojai pasitraukė visai neseniai. Indaujos buvo užrakintos; lėkš- 
tės ir stiklinės stovėjo ant stalo, tarytum svečiai ką tik atsikėlė nuo kė- 
džių ir išėjo į gretimą kambarį. 

Netrukus vežimas buvo pilnas knygų. Estera dar piešė. Pasakėme jai, 
kad nugabensime knygas į getą ir vėliau grįšime jos paimti. Buvo jau 
vakaras, kai vėl atvažiavome į mažąjį getą. Užlipau į palėpę; Estera jau 
baigė darbą. Ji buvo alkana. Dar kartą prikrovėme vežimą knygų ir pa- 
sukome atgal į getą. 

Prie geto vartų išsiskyrėme su Estera paspaudę vienas kitam rankas. 
Tą šaltą dieną mums pavyko užfiksuoti neapsakomai tragišką įvykį geto 
istorijoje; tai vaizdas, kurio daugiau nepamatysi. 

Kitą kartą Estera ir aš ėjome palei tvorą Kriščiukaičio gatve, didžiojo 
geto viduje; įėjome į sudegusį medinį namą. Per Vilijampolės neramumus 
liepsnoje sudegė ne tik senas stogas, palėpė ir didesnė sienų dalis; drau- 
ge sujais žuvo ir žydų šeima. Išliko tik du maži kambariai. Ant sienų dar 
kabėjo šeimos fotografijos, tarp jų ir rabino portretas. Prie vienos sienos 

stovėjo pilna knygų lentyna, prie kitos - sofa. Antrajame kambaryje ra- 
dome paklotas lovas. Suplėšytos paklodės mėtėsi ant grindų kartu su 
kitais daiktais. Vieno lango langinės uždarytos, stiklai išdaužyti, užuo- 
laida perplėšta, ant šono apverstas stalas. Įvairūs rakandai gulėjo išmė- 
tyti ant grindų. 

Šį sugriautą namą Estera taip pat nupiešė. Jo daugiau nebėra - dar 
vienas geto gyvenimo pavyzdys. Kiekvienas piešinys yra fragmentas isto- 
rijos apie beribį skausmą, protinių ir fizinių kančių išraiška. 

Neseniai keli menininkai ir kultūros veikėjai susirinko aptarti meno 
ir kultūros problemų gete. Visi jie jau seniai svajojo apie tokį susitikimą, 
tačiau tam kliudė neramus geto gyvenimas. 

Šiandien šie intelektualai susirinko dviejuose siauruose kambarė- 
liuose, kurių sienas puošia Esteros piešiniai - maža dalis to, ką ji nu- 
veikė gęte. Žiūrovai vertino jos darbą entuziastingai ir su dėkingumu. 
Jos piešiniai vėl atgaivino prisiminimus apie įvykius, nutikusius per pas- 
taruosius dvejus metus gete. 

Susirinkimą pradėjo dr. Chaimas Nachmanas Šapira, žymiausias geto 
inteligentijos veikėjas. Po jo Estera kalbėjo apie žydų meną praeityje ir 
dabar. Savo turininga kalba ji pasirodė esanti ne tik gabi dailininkė, bet 
ir plačios erudicijos moteris, tikra meno žinovė. Žydų meną, sakė Estera, 
varžo religijos įstatymai. Taisyklė „Nepieši jokio stabo“ kliudė plėtotis 
žydų religiniam menui, 0 nežydai kaip tik labai vertina savo religinį me- 
ną. Ilgametė tremtis, netikrumas ir savos valstybės nebuvimas - tai tam 
tikri veiksniai, paaiškinantys nepakankamą žydų meno suklestėjimą. 

Šiuo metu, aiškino Estera Lurjė, Palestinoje mėginama ištaisyti tokią 
padėtį. Ten kuriasi žydų centras, kuris bus pajėgus rūpintis ir plėtoti Žy- 
dų meninę kūrybą. Savo pačios meno tikslą Estera suformulavo pagal 
Palestinoje vykdomą programą; jos įgyvendinimą ji matė savo akimis. 
Čia, gete, nutinka visokiausių dalykų, kuriuos būtina išsaugoti drobėje, 
nes meniškai papasakoti apie geto gyvenimą galima tik tapybos priemo- 
nėmis. Dabar Estera jau turi apie 200 piešinių, vaizduojančių įvairius 
geto žmones ir scenas. Čia, gete, gimsta naujos temos, kurios ateityje 
taps visuotinėmis, kaip kad krikščionių mene. 

„Kas yra žydų meno esmė? - iškėlė klausimą Estera. - Ar tai žydų 
menininkų sukurtas menas, ar svarbiau jo žydiškas turinys?“ Tas klausi- 
mas sukėlė audringus ginčus. Kai kurie susirinkimo dalyviai tvirtino, kad 
žydiškas menas yra tas, kurį kuria žydai dailininkai, net jeigu jų temos 

nesusijusios su jokiais specifiniais žydiškais dalykais. Kiti laikėsi nuomo- 
nės, kad žydišką meno pobūdį lemia jo ypatingas turinys, ir visiškai ne- 
svarbu, ar pats kūrėjas yra žydas. 

Po to susirinkusieji aptarė žydų menininkų vaidmenį gete. Galimi du 
keliai: stebėti niūrią mūsų tikrovę, kuri taptų meninių siekių pamatu, 
skatinančiu fiksuoti geto gyvenimą su visu jo siaubu; arba menas turi 
būti laisvos dvasios kūryba, paremta menininko gyvenimu ir kančiomis. 

Palaikantieji antrąją nuomonę teigė, kad menas yra laisva kūryba, 
tad, savaime suprantama, jam negali turėti įtakos jokie išoriniai veiks- 
niai. Svarbiausia — vidiniai impulsai ir emocijos. 

Šitaip prabėgo kelios įtemptų intelektualių diskusijų valandos. Visi 
dalyviai aukštai įvertino Esterą. Tai pirmas susirinkimas per dvejus me- 
tus, kai kalbama apie žydų meno reikalus. Siela verkia regėdama prie- 
spaudą ir nežabotas žudynes, o žydų dvasia tebėra gyva kaip kadaise. 
Šiandien susirinkimo dalyvių veidai po Esteros darbų tapo šviesesni - tai 
dar vienas įrodymas, kad žydų dvasia niekada ir jokiomis aplinkybėmis 
nepalūžta. 

Neramios žinios iš įvairių darbo brigadų pasiekia mus pastaruoju me- 
tu. Išaiškėjo, kad kelių fabrikų ir bendrovių valdytojų buvo pasiklausta, 
ar jie gali išsiversti be žydų darbininkų. Kitose darbo vietose kalbėta ši- 
taip: ar gali žydų darbininkai dirbti karinėse stovyklose ir barakuose, o 
jei taip, ar būtų galima juos tinkamai saugoti? Aprūpinti maistu? 

Šiomis dienomis gete lankėsi kelios vokiečių komisijos; jas sudarė 
žmonės iš gestapo, generalinio komisaro administracijos, Reicho atsto- 
vybės Rygoje ir kitų įstaigų. Tų komisijų nariai labai domėjosi, kiek žydų 
yra gete, kiek žmonių dirba dirbtuvėse, kiek iš jų kvalifikuotų ir prityru- 
sių darbininkų ir kiek neseniai išmoko amato, kurie dirbtuvių skyriai dirba 
vokiečių kariuomenei, kurie ne tokie svarbūs. 

Viena iš tų komisijų atvyko su aiškiu tikslu: ji nuvažiavo į Gumos ir 
Inkaro fabrikus, kurių kiekviename dirba po 150 žydų darbininkų. Tos 
komisijos nariai domėjosi, ar įmanoma šiuos darbininkus perkelti į kari- 
nę stovyklą ir kartu užtikrinti reikiamą apsaugą. 

Tokie įvykiai sukėlė gandus, kad žydų darbininkus, dirbančius didelė- 
se pramonės įmonėse, apgyvendins karinėse stovyklose. Toks perkėli- 

mas neišvengiamai reikš geto likvidavimą. Todėl geto gyventojus vėl 
apėmė baimė. 

Per kelis mėnesius, prabėgusius nuo sąjungininkų įsiveržimo į Siciliją 
ir ypač po Musolinio nuvertimo Italijoje, mes nuolat jautėme, kaip blogėja 
elgesys su žydais čia, Kauno gete. Nuo pirmos išsilaipinimo Sicilijoje die- 
nos iki pastarųjų įvykių Italijoje getas laukė, kada vokiečiai išgieš savo 
įtūžį ant žydų. Taryba ėmėsi griežčiausių priemonių, kad žydai kaip nors 
reaguodami į tas žinias neduotų pagrindo galvoti, kad jie džiūgauja. 

Tą dieną, kai buvo nušalintas Musolinis!, Taryba pasiuntė į visas mieste 
ir gete dirbančias brigadas pasiuntinius su įspėjimu darbininkams vengti 
ginčų politinėmis temomis su vokiečiais ar lietuviais ir susilaikyti nuo 
džiūgavimų ar kokių provokacijų. 

Nelinksmas mintis mums kelia ir padėtis rusų fronte: vokiečių va- 
saros puolimas žlugo, nieko gera nežada ir dabartiniai atkaklūs mūšiai. 
Juo arčiau frontas, juo neaiškesnis mūsų likimas. 

Atmosfera gete darosi vis slogesnė, vis atkaklesni gandai sklinda apie 
planus sutelkti žydų darbininkus karinėse stovyklose, todėl Taryba nu- 
sprendė pamėginti patikrinti tuos gandus. Bet Lipceriui nepavyko įtikin- 
ti Štiuco surengti dar vieną dr. Elkeso ir Jėgerio susitikimą. Tiesa, Lip- 
ceris girdėjo, kad šiomis dienomis gestapo būstinėje įvyko pasitarimas 
dėl žydų darbininkų telkimo iš daugelio dabartinių darbo vietų į karines 
stovyklas. Daugiau tuo klausimu nieko smulkiau nesužinojome. 

Šiandien dr. Elkesas vokiečių darbo tarnyboje kalbėjo su Hermanu. 
Šis griežtai konfidencialiai papasakojo, kad iš Rygos yra atėjęs įsakymas 
iškelti žydų darbininkus iš geto ir sutelkti juos mažose stovyklose prie 
vokiečių kariuomenės dalinių ar didelių įmonių, naudojančių žydų dar- 
bą. Mažuose fabrikuose žydai nebedirbs. Mažos darbo brigados (dabar 
jų yra 150) bus panaikintos, jų darbininkus išskirstys į didesnius darbo 
padalinius; jie ten dirbs ir gyvens. Gete pasiliks tik seniai, vaikai ir ligoniai. 

Dr. Elkesas pasiteiravo Hermano, kas laukia liksiančiųjų gete. Her- 
manas atsakė taip: „Jų ateitis niūri. Netrukus jie bus sunaikinti kaip ne- 
betinkamos atliekos“. 

Hermano nuomone, planas perkelti žydų darbininkus į karines sto- 
vyklas tolygus geto sunaikinimui. Jis sudarytas Rygoje, inspiruotas poli- 
tinių sumetimų. Žydai laikomi potencialiais šnipais. Kritiškais momen- 
tais jie gali sabotuoti gamybos procesą ir pakenkti saugumui. Rygos gete 
buvo sabotažo atvejis, paskatinęs sprendimą sutelkti žydus specialiai 


446 


1943 


saugomose stovyklose. Getai kaip glaudžios žydų bendruomenės, kur 
daug jaunų žmonių, kritišką akimirką gali tapti pavojingi. Todėl vokie- 
čiai nori likviduoti juos. Darbo jėgos klausimas šiam sprendimui lemiamos 
įtakos neturi, svarbiausia yra tai, ką vokiečiai laiko politinėmis ir saugu- 
mo problemomis. 

Hermanas galvoja, kad darbininkų sutelkimas karinėse stovyklose su- 
kels Lietuvos ekonomikoje sumaištį ir smarkiai pakenks vietos pramo- 
nei. Lietuviai kaip įmanydami vengia darbo prievolės. Jie gali išsisukti 
slėpdamiesi kaimuose. Vokiečių civilinė administracija ir policija nepa- 
jėgi sėkmingai kovoti su tokios daugybės lietuvių neigiamu požiūriu į 
darbą vokiečių karo ekonomikos labui. Lietuviai, sako Hermanas, visaip 
apgaudinėja vokiečius. Vienintelė pozityvi ir patikima miesto darbo jėga 
yra gete. Jeigu žydus iškels iš 150 darboviečių, sustos vokiečių karo pra- 
monei svarbios įmonės. 

Kitas dalykas: šiomis dienomis labai daug lietuvių siunčiama į Vo- 
kietiją dirbti karo pramonėje ar net į frontą. Visa tai žino miesto komisa- 
ro administracija, generalinio komisaro administracija ir gestapas. Kau- 
ne valdžia neigiamai žiūri į žydų darbininkų iškėlimą iš mažų įmonių. 
Vietiniai pareigūnai gerai suvokia situaciją ir žydų darbo vertę. Tačiau 
jie neturi kito pasirinkimo - tik paklusti viršūnių įsakymams, kurie parem- 
ti platesnės politinės padėties vertinimais. Kadangi tai politinis reikalas, 
Hermanas rimtai nuogąstauja. 

Taip pat keliami įtarimai dėl geto ryšių su užsieniu. Štai, pavyzdžiui, 
gete aptikti keli užsienio piliečiai (Oreškinas, Bliumentalis ir kiti). 

Praktiškai apgyvendinti žydus karinėse stovyklose yra neįmanoma. 
Kariuomenės daliniai savo žinioje neturi nei tinkamų gyventi patalpų, 
nei įrangos, būtinos patenkinamoms žydų darbininkų gyvenimo sąlygoms. 
Gyvenimas stovykloje veikia ne tik žmogaus kūną, bet ir dvasią. Tokio- 
mis sąlygomis darbininkų darbo našumas bus mažas. Vietinė vokiečių 
valdžia gerai supranta, kad žydai gamina aukštos kokybės produkciją, 
kai gali gyventi su šeimomis ir turi minimalias žmoniškas sąlygas. Va- 
dinasi, centro valdžios sprendimas uždaryti žydus stovyklose, kur jiems 
neišvengiamai teks kęsti purvą, alkį ir infekcines ligas, perša išvadą, kad 
parengti planai iš viso likviduoti getus. Anksčiau tai buvo daroma žu- 
dant žydus įvairiose tvirtovėse, pavyzdžiui, Devintajame forte; dabar sie- 
kiama to paties tikslo telkiant darbininkus karinėse stovyklose. 

Hermanas nusiteikęs labai pesimistiškai. Jis nenorįs būti tokių įvykių 
liudininku, pasakė jis dr. Elkesui. Kai žydų darbininkus perkels į karines 
stovyklas, jis ketina prašytis atostogų. Per penkias ar šešias savaites val- 
džia supras padariusi rimtą klaidą. Tačiau tuomet jau bus vėlu. Viskas 
bus sugriauta. 

Baigiantis Hermano ir dr. Elkeso pokalbiui Hermanas prisaikdino 
dr. Elkesą neišduoti paslapties. Jis norįs gyventi; jis turi šeimą ir namus. 
Jeigu iškiltų aikštėn, kad jis perdavė žydui svarbią informaciją, jo gyvy- 
bei grėstų pavojus. 

Dr. Elkesas padėkojo Hermanui už tiesumą ir sąžiningumą, nors Her- 
mano žinios atvėrė dr. Elkesui nevilties ir kančių bedugnę. Vardan Vieš- 
paties dr. Elkesas paprašė Hermano padaryti visa, kas įmanoma, kad pa- 
vyktų išvengti žydams gresiančios nelaimės. Po to jie išsiskyrė. 

Dr. Elkesas papasakojo Tarybos nariams liūdnas naujienas. Jis buvo 
labai prislėgtas. „Galimas daiktas, kad Hermanas sutirštino spalvas pa- 
vaizduodamas ateitį, - pasakė dr. Elkesas. - Bet vis dėlto nėra jokios 
abejonės, kad situacija yra rimta, labai rimta. Galbūt mūsų laukia ne- 
laimė“. 

Tarybos narių nuomonės apie aukštosios vokiečių valdžios planus ir 
galimas jų pasekmes išsiskyrė. Dr. Elkesas, Goldbergas ir Hiršas Levi- 
nas kalbėjo labai pesimistiškai. Garfunkelis ir aš buvome nusiteikę šiek 
tiek geriau. Žinoma, žydų darbininkų perkėlimas į karines stovyklas ne- 
žada mums nieko gera, tačiau aš nenorėjau tikėti, kad šis planas reiškia 
kitokią žudymo formą. Aš tuo netikiu. 

Nutarėme, kad šis kritiškas momentas įsakmiai reikalauja siekti susi- 
tikimo su Jėgeriu; juk jis pažadėjo mums, kad jei kada nors geto likimas 
taptų neaiškus, jis, Jėgeris, kalbėsis ir su mumis. Kadangi šiuo metu kaip 
tik ir sprendžiamas geto likimas, norime žinoti jo nuomonę. Atmosfera 
gete nepaprastai įtempta, tokia kaip anksčiau, prieš „akcijas“, tartum 
mūsų lauktų lemtingi įvykiai. 

Šiandien vėl nuėjau pas Milerį. Norėjau papasakoti apie nerimą ke- 
liančias žinias, ateinančias iš įvairių brigadų, esą žydų darbininkai gali 
būti perkelti į karines stovyklas. Kalbama, kad jauni ir kvalifikuoti dar- 
bininkai bus sutelkti stovyklose ir gyvens iš tokio davinio: 100 gramų 
duonos dienai ir 120 gramų miltų savaitei. Norėjau paklausti, ar tie gan- 
dai turi kokio pagrindo ir ar dera su tuo, ką jis kalbėjęs man vakar. 

Pasirodė, kad Mileris rengiasi išeiti. Jis ėjo į gestapą; todėl negalėjau 
pakalbėti su juo mums rūpimais klausimais. 

Getą sukaustė įtampa. Dėl tokios atmosferos daugelis vėl ėmė svars- 
tyti, kaip pabėgti į miestą ar į kaimą, kur pasislėpti ir pralaukti audrą. Aš 
pats pradėjau galvoti apie „sandėlį“. Jeigu man ar mano mylimiems žmo- 
nėms kas nors atsitiktų, visa, ką šiuo baisiuoju laikotarpiu parašiau ir 
surinkau, liks nežinoma, o galbūt ir negrįžtamai dings. Jaučiau, kad apie 
šios medžiagos buvimą ir jos slėptuvę turėtų žinoti kas nors pašalinis, ne 
žydas. Po karo tas asmuo galėtų ją surasti ir perduoti kokiai nors oficia- 
liai žydų organizacijai. 

Labai daug apie tai mąsčiau ir tariausi su kai kuriais žmonėmis. Galų 
gale nusprendžiau pasikalbėti su kanauninku Vaičkumi, vienu iš tų gar- 
bingų žmonių, kurie ir pačiais sunkiausiais getui laikais mums draugiš- 
kai šypsojosi ir sakė drąsinamus žodžius. 

Nuėjau į miestą aplankyti Vaičkaus; ten, sename vienuolyne su jo 
ilgais ir ūksmingais koridoriais, su senoviniais skliautais ir nišomis, oras 
buvo kitoks nei lauke. Vidurvasario karštis nepajėgė prasiskverbti pro 
storas seminarijos sienas. Gatvės triukšmas, fabrikų sirenos, kareivių 
batų kaukšėjimas, vaikštančių gatvėmis ir vieni į kitus piktai šnairuo- 
jančių žmonių klegesys - visa tai užgęsta prie seminarijos sienos. Vidu- 
je viešpatauja tyla ir ramybė: ilgais minkštais juodais apdarais klierikai 
vaikšto iš lėto ir, atrodo, tarsi žengtų oru. Pasinėrę savo mintyse jie 
linkteli galva sveikindami priešais ateinantį žmogų. Čia visai kitokia 
atmosfera - tai kitas pasaulis ir kitokie žmonės. Čia į mane žiūri visai 
ne taip kaip mieste; geltonasis ženklas kairėje krūtinės pusėje nieko 
negąsdina ir nepiktina. 

Prie manęs prieina žmogus; klausiu jo, ar galiu matyti kanauninką. „Pra- 
šom valandėlę palaukti, - atsako jis. - Tuo tarpu malonėkite prisėsti“. 

Po kelių minučių pasirodo kunigas, atviro ir malonaus veido vyras. 
Paspaudžia man ranką, ima už parankės ir mes drauge einame ilgu kori- 
doriumi. Įžengiame į jo erdvų ir tvarkingą kambarį. Čia stovi rašomasis 
stalas, dvi kėdės ir keli rakandai. Sakau kunigui, kad noriu pasikalbėti 
man nepaprastai svarbiu reikalu. Jis uždaro paskui save duris. 

Be jokios įžangos pradedu pasakoti apie niūrią nuotaiką gete, apie 
gandus dėl mums parengtų įsakymų. Po to sakau, kad turiu atskleisti 
jam didžiausią paslaptį. Mes, žydai, gyvename dabar ypač brutalų istori- 


449 


1943 


nį laikotarpį. Aš fiksavau ateinančioms kartoms visus mus užgriuvusius 
įvykius. Jaustume didžiulį džiaugsmą, jeigu tai saujelei iki šiol gyvų liku- 
sių žydų būtų lemta savo akimis regėti, kaip atgauna laisvę ir išsigelbėja 
getas, kartu ir Lietuva, ir jie galėtų paliudyti apie tai, kas ištiko žydus 
šiame krašte. Kad ir kas atsitiktų, žydų tauta gyvens ir jos istorija tęsis. 
Mūsų pareiga - perduoti būsimosioms kartoms pasakojimą apie Lietu- 
vos žydų likimą. 

Mūsų kūnuose dar plazda gyvybė ir sielos dar pajėgia raudoti, tačiau 
laikas nelaukia. Todėl aš atėjau su paskutiniuoju prašymu: mirus pasku- 
tiniajam žydui Lietuvos žemėje jis, kanauninkas Vaičkus, bus vienintelis 
žmogus, žinantis, kur ieškoti mano užrašų, ir turintis juos įteikti asme- 
niui, kuris po karo vadovaus pasaulio žydų bendruomenei. Tai istorinė 
misija; ją atlikti įpareigoja pralietas žydų kraujas. Kunigas, be abejonės, 
suprasiąs šio reikalo svarbą; jis tikriausiai suvokia, koks reikšmingas yra 
šis mano vizitas. 

Vaičkus suprato. Jis žvelgė su skausmu akyse, nes jautė, kokia didi mi- 
sija jam patikėta. Sutikimo ženklan linktelėjo galva. Po to mėgino paguos- 
ti mane sakydamas, kad mes, žydai, sulauksime geresnių laikų ir mūsų 
kančios baigsis. Žmonės vėl bus geri. Jam nereikės vykdyti savo misijos. 

Išėmiau iš kišenės fotografiją tos vietos, kur buvo paslėpti mano popie- 
riai, ir paaiškinau, kaip ją rasti. Padaviau fotografiją kunigui ir pasakiau: 
„Padėkite, prašom, ją saugiai. Tai raktas, leidžiantis atrasti didžiai svar- 
bią medžiagą. Kai ateis laikas, prašau perduoti ją reikiamiems žmonėms“. 

Paspaudėme vienas kitam rankas. Akmuo nusirito man nuo širdies. 
Dabar niekas nebus prarasta, kad ir kas atsitiktų. Kunigas - labai parei- 
gingas Žmogus. Jis jaučia, kad prisiėmė didžiulę atsakomybę - jam pati- 
kėta svarbi paslaptis. Išėjau tuo pat keliu, kaip ir atėjau — tais pačiais 
tamsiais koridoriais su tokia pat ramybe ir tyla. Žengiau į gatvę, kur ryš- 
kiai tvieskė geltonasis ženklas ant mano krūtinės. 

Getas atrodė kaip žydų miestelis atlaidų dieną, kai visa bendruomenė, 
nuo vaikų iki senių, rengiasi Dievo teismui. Šiandien popiet numatytas 
Štiuco atvykimas. Susirinks ir jo lauks visi Tarybos nariai. Mirtina baimė 
tvyro gete. 

Netrukus atvyko Štiucas; jo pilkos akys kaip visada gąsdino įniršiu. 
Įsakmiu balsu jis paliepė visiems Tarybos nariams ir visiems geto skyrių 
vadovams atvykti į jo kabinetą ir išsirikiuoti. Tada jis kalbės su mumis. 

Kai visi susirinko į kambarį, Štiucas paskelbė: 


Nuolat sklinda gandai apie „akcijas“ ir geto likvidavimą. Dėl to gete 
neramu. Vykdydamas mane čia pasiuntusio štandartenfiurerio Jėge- 
rio nurodymus, taip pat savo vardu pareiškiu, kad jokių „akcijų“ ne- 
bus. Getas egzistuos. Mes kalbame tik apie darbininkų sutelkimą ša- 
lia didelių įmonių, tokių, kaip aerodromas, ir kitų. Tokios tvarkos jau 
laikomasi Jonavoje, Kaišiadoryse, Palemone ir kitose vietose. Visiš- 
kai neketinama skubotai vykdyti šių planų. Tačiau vis dėlto būtina 
atlikti visus reikalingus pasirengimus. Žmonės čia kalba, kad rugpjū- 
čio 1 ar 2 dienomis vyks „akcija“. Dabar aš atėjau pas jus liepos 30 
įgaliotas štandartenfiurerio Jėgerio su pranešimu, kad „akcijų“ ne- 
bus. Noriu dar kartą pabrėžti, kad atėjau pas jus Jėgerio pavedimu. 
Aš noriu tik vieno - sutaupyti valandą eiti į darbą ir atgal, negadinti 
drabužių ir avalynės. Jeigu Žmonės neeikvoja jėgų, jie geriau dirba. 
Kariuomenė pasirūpins, kad karinėse stovyklose darbininkai gautų 
net geresnį maistą ir geresnių drabužių negu dabar. 


Po to dr. Elkesas paklausė Štiuco apie moterų ir vaikų likimą. Jis no- 
rėjo išgirsti iš Štiuco dar vieną pažadą, kad getas nebus likviduotas. Štiucas 
atsakė, kad vyresniems kaip dvylika metų vaikams bus leista vykti su tė- 
vais į darbo stovyklas. Mažesni vaikai liks gete ir mokysis amatų mokyk- 
lose. Visai mažiems vaikams bus įsteigti vaikų darželiai, kad jų motinos 
daroma labai greitai. Ypatingomis aplinkybėmis žmonės bus perkelti į 
kitas vietas. Kitos smulkmenos paaiškės reikiamu metu. 

Toliau Štiucas įspėjo susirinkusiuosius, kad geto gyventojai nesielgtų 
kvailai ir nebėgtų iš savo darbo vietų. Už kiekvieną pabėgusįjį bus nužu- 
dyta tam tikras žydų skaičius. Žydai privalo eiti į darbą, o ne ieškoti sau 
nelaimės. 

Štiucui baigus savo kalbą išėjome iš kambario. Dr. Elkesas ir Lip- 
ceris pasiliko. Jie dar kartą paklausė Štiuco apie jo pranešimo reikšmę. 
Šis vėl patikino, kad nenumatoma jokių „akcijų“. 

Štiuco pranešimas greitai pasklido gete. Padėtis šiek tiek paaiškėjo. 
Gete svarbiausia yra gyvenimas šią minutę. Kol kas neišsisprendė klau- 
simas dėl numatomų kratų gete ir dėl galimos maisto ir įvairių daiktų 
konfiskacijos. Dabar aišku viena: šią akimirką mums negresia joks kon- 
kretus pavojus. 

Karas tęsiasi, ir sprendimo momentas vis artėja. Visi nori laimėti lai- 
ko, atitolinti gresiantį pavojų. Sią akimirką pavojus, atrodo, praėjęs. Gal 
tuo tarpu ir karas pasibaigs. Dabar gete mes trokštame kaip tik šito. 

1! Musolinis kaip Italijos valdovas atsisakė savo pareigų 1943 liepos 25, kitą dieną po 
to, kai Romoje susirinko Didžioji fašistų taryba ir devyniolika balsų prieš septynis 
priėmė sprendimą kviesti Italijos karalių perimti savo žinion Italijos ginkluotąsias 
pajėgas. Musolinio atsistatydinimo dieną maršalas Badoljas tapo Italijos ministru 
pirmininku, o karalius Viktoras Emanuelis perėmė Italijos ginkluotųjų pajėgų aukš- 
čiausiąjį vadovavimą. 


1943, rugpjūčio 2 


Šį rytą į Kėdainius dirbti aerodromo statyboje pasiųsta 200 žydų darbi- 
ninkų. Darbininkai gyvens ten tris ar keturis mėnesius. Geto gyventojai 
jau žino apie planus sutelkti geto žydus stovyklose šalia darbo vietų. Ši 
direktyva gete buvo suprasta kaip įsakas, kaip taktika, kurios tikslas - su- 
skaldyti geto gyventojus į mažesnius būrius, kuriuos atėjus laikui bus leng- 
viau likviduoti ir išvengti didelės žydų bendruomenės galimo sukilimo. 

Nė vienas žmogus gete nenori gyventi barakuose ar karinėje stovyk- 
loje, toli nuo šeimos, draugų, pažįstamų. Šiandien valdžia pradėjo prak- 
tiškai vykdyti savo planą ir įsakė 200 geto gyventojų persikelti į darbo 
stovyklą Kėdainių aerodrome. 

Atmosfera gete tapo slogi. Žydai mėgina gintis iš visų jėgų ir visomis 
įmanomomis priemonėmis. Niekas nenori patekti į pirmųjų, išvyksian- 
čių iš geto, skaičių. Visi nori pasilikti ten, kur gyvena. 

Darbas Kėdainiuose labai panašus į darbą kituose provincijos mies- 
tuose. Pamaina tęsiasi savaitę ar dvi, kartais dar ilgiau. Kartą per dvi ar 
tris savaites leidžiama vieną dieną aplankyti namus. Be to, leidžiama iš 
darbo vietos parsinešti įvairių daiktų. Yra žmonių, norinčių dirbti pro- 
vincijos miesteliuose. Tačiau šį kartą negali būti tikras, kad pavyks nors 
retkarčiais lankyti savo šeimą. Žmonės nebetiki tokia galimybe. Jie abe- 
joja, ar Kėdainių stovykla nebus likviduota, kai darbas ten baigsis. Taip 
atsitiko Vilniaus krašto stovyklose, kur gyventojai žydai buvo išžudyti. 

Dvi dienas posėdžiavo komisija, sudaryta iš žydų policijos ir geto dar- 
bo skyriaus atstovų. Ji atrinkinėjo kandidatus darbui Kėdainiuose. Ko- 
misija taip pat nusprendė visus Kėdainių kandidatus laikyti areštuotus, 
tokiais atvejais taip daryti buvo įprasta. Žydų policija į geto daboklę nuve- 
dė 180 Žmonių, surinktų per pastarąsias dvi naktis. 

Prasidėjo bandymai išlaisvinti kai kuriuos suimtuosius. Pirmas tuo 
užsiėmė Lipceris. Komisija davė jam penkiolika neužpildytų išleidimo 
dokumentų. Po to gauta prašymų paleisti žmones, užimančius įvairias 
pareigas geto bendruomenėje. Gyventojai laiko naująjį potvarkį vienu 
žiauriausių, prieš getą nukreiptų įsakų. Jie mano, kad tai galo pradžia. 

Dabar pats vidurvasaris; šios rugpjūčio dienos labai karštos. Daržovės 
užaugo ir tinka valgyti. Danguje - nė debesėlio. Tolumoje galime nugirs- 
ti pirmuosius garsus, skelbiančius mūsų išvadavimą.! Šiomis viltingomis 
rugpjūčio dienomis gyventi gera net ir gete. Dabar, kai jau aidi Mesijo 
žingsniai, žmonės nenori keliauti į vokiečių darbo stovyklų nežinomybę. 

Komisija, įpareigota atrinkti darbininkus į Kėdainius, išgyveno ke- 
lias sunkias dienas. Visi žmonės rado kažkokią priežastį pasilikti gete: 
šeimą, ketvirtas eina svarbias pareigas bendruomenėje, penktas - Lipce- 
rio padėjėjas. Pagaliau iš pradžioje policijos surinktųjų būrio buvo pa- 
leista devyniasdešimt žmonių. Šį rytą paaiškėjo, kad iki planuoto Kėdai- 
niams skaičiaus trūksta penkiasdešimties. 

Lipceris vakar pakėlė triukšmą. Jis peikė komisiją ir visus prašytojus 
kaltindamas, kad išleido per daug žmonių. Šįryt sužinojęs, kad Kėdainių 
būriui stinga penkiasdešimties žmonių, pratrūko šaukti: „Už išleidimo 
dokumentus jie ima kyšius! Vieną žmogų paleido už 800 markių! Priva- 
lote tučtuojau man pasakyti, kas paėmė pinigus?“ Jam atsakė, kad tokio 
žmogaus čia nėra ir Lipceris išėjo iš geto. 

Nepraėjo nė pusvalandis po Lipcerio išvykimo, kai pasirodė Štiucas: 
„Kokie sukčiavimai čia vyksta? — paklausė jis. - Kas atsakingas? Kur 
Margolis?“ Zupovičius atsakė, kad komisiją sudaro trys asmenys: jis pats, 
Levinas ir Margolis. Margolis esąs geto daboklėje, iš kur žmonės atve- 
dami į komisiją. Levinas pranešęs Margoliui, kad iki reikiamo skaičiaus 
trūksta maždaug trisdešimties žmonių; jie bus surinkti aerodrome. 

Štiucą tai tarsi šiek tiek aptramdė ir jis su savo motociklu išvažiavo į 
aerodromą Aleksote, kur laukė garvežys ir prikabinti keturi gyvuliniai 
vagonai. Į aerodromą jau buvo pasiųsta septyniasdešimt keturių moterų 
grupė. Kai atėjo antrasis darbininkų būrys, paaiškėjo, kad iš viso tėra 
152 žmonės. Štiucas įsiuto. Tuoj pat įsakė policininkams, atvedusiems 
žmones iš geto, išsirikiuoti gretomis. Tada pusei policininkų - šešioli- 
kai - liepė išeiti į priekį. 

Po to Štiucas pasisuko į Leviną. „Levinas bus pirmas“, - pareiškė jis 
ir įsakė lipti į vieną iš gyvulinių vagonų, stovėjusių netoliese ir pasiruošu- 
sių vežti darbininkus į Kėdainius. Levinas nedvejodamas įlipo į vagoną. 
Tebuvo apsivilkęs vasariniais drabužiais, neturėjo nei maisto, nei pinigų. 
Bet šią akimirką jis apie nieką negalvojo: juk priešais jį stovėjo Štiucas. 

„O kas tu?“ - Štiucas paklausė Flijero. „Aš esu aerodromo skyriaus 
vadovo pavaduotojas“, - atsakė Flijeras. „Lipk į vagoną“, - įsakė Štiucas. 
Flijeras pakluso. 

„O tu?“ - paklausė dr. Levitano. „Aš esu darbo skyriaus gydytojas“, - 
pasigirdo atsakymas. „Vidun!“ - įsakė Štiucas. | 

Šie trys atvyko čia išlydėti Kėdainių būrio ir aprūpinti kelionėje bei 
stovykloje būtinais reikmenimis. Į vagoną lipti Štiucas įsakė ir šešiolikai 
priekin Žengtelėjusių policininkų. Zupovičius mėgino aiškinti: „Garbu- 
sis pone, šie vyrai neatsikvėpdami dirbo dvi naktis, kad pristatytų čia 
žmones. Prašom leisti grįžti į getą ir po kelių valandų pristatyti į aero- 
dromą trūkstamus darbininkus“. „Ne“, - atrėžė Štiucas. „Tokiu atveju, - 
tarė Zupovičius, - prašau leisti man vykti kartu su mano policininkais“. 
„Tu lieki čia“, - atsakė Štiucas. - Važiuosi tenai, kai aš tau įsakysiu“. 

„O ką tu čia darai?“ - paklausė Štiucas, staiga atsigręžęs į Fricą Bern- 
šteiną. „Aš esu pamainos meistras, - atsakė Bernšteinas. - Turiu rinkti 
moteris, kurių trūksta Kėdainių būriui“. „Jeigu nepristatysi jų čionai, 
pats vyksi į Kėdainius, - pasakė Štiucas. - Atsakai už tai savo gyvybe“. 

Bernšteinas, aukštas gražus žydas iš Berlyno, persigando. Ėmė bė- 
gioti po didžiulį aerodromo lauką, kur stovėjo keli tūkstančiai žydų darbi- 
ninkų bandydamas rasti pakankami moterų į Kėdainių darbininkų būrį. 

Vėliau, grįžęs į getą, Bernšteinas ką tik sutikęs pasakojo tą pačią is- 
toriją: „Aš esu žmogžudys. Ar žinote, ką aš padariau? Priėjau prie briga- 
dos, atrinkau aštuonias moteris ir nusiunčiau pas pamainos vyresnybę. 
Tada nuėjau į kitą brigadą ir paėmiau dar penkias moteris. Moterys visiš- 
kai nesuprato, kam jų prireikė, ir vidudienio kaitroje ėjo pusnuogės, iš- 
sekusios nuo darbo aerodrome. Jos manė, kad jas perkelia į kitą darbo 
vietą. Šitaip surinkau trisdešimt moterų. Sužinojusios savo likimą jos mė- 
gino slėptis ar bėgti. Penki ginkluoti vokiečiai iš aerodromo policijos gra- 
sindami šautuvais nuvarė prie geležinkelio vagonų. Neįmanoma apsaky- 
ti tų moterų klyksmų; jos dejavo tarsi vedamos žudyti. “Gelbėkit! - šau- 
kė jos. “Padėkit! Neatplėškit mūsų nuo šeimų ir vaikų" Jas jėga sugrūdo 
į vagonus“. 

Štiucas gavo reikalaujamą skaičių darbininkų. Šią sceną stebėjo Her- 
manas iš vokiečių darbo tarnybos, Mencelis, atstovaujantis vokiečių aero- 
dromo vadovybei, ir Štiucas, vadovavęs visai operacijai. 

Du šimtai žydų sėdėjo užrakinti vagonuose. Pro mažų langelių grotas 
matėsi jų ašaromis paplūdusios, panikos kupinos akys; jos reikalavo tei- 
sybės, šaukėsi pagalbos: „Jie veža mus į karinę stovyklą!“ Nevilties ap- 
imti žvilgsniai regėjo bejausmį Mencelio veidą, negailestingas Hermano 
akis, arogantišką Štiuco išraišką; greta vagonų likusių stovėti žydų poli- 
cininkų veiduose atsispindėjo bejėgiškumas, pamainos meistrą kaustė 
išgąstis, o žydų darbininkų veiduose sustingo kančia. 

Keturi vagonai prigrūsti gyvų žmonių. Prie šių vagonų prikabinta dar 
nemaža kitų su metalu, gelžbetoniu ir statybinėmis medžiagomis. Visus 
šiuos vagonus nusiųs į Kėdainius. Šie pusnuogiai ir alkani kaliniai, iš jų 
daug moterų, atskirtų nuo namų ir vaikų, turės paruošti plotą Kėdainių 
aerodromui. Mes meldžiame, kad tas aerodromas su visais savo įrengi- 
mais būtų akimirksniu sulygintas su žeme, kai ateis didžiojo keršto va- 
landa. 

Sąstatas jau buvo paruoštas išvykti, kai iš vieno vagono pasigirdo bal- 
sas, kreipęsis į Štiucą. Šis tuoj pat pažino jį. Tai šaukė Bachas, patvorio 
prekiautojas ir informatorius. Jis norėjo prieš išvykdamas į Kėdainius 
pasakyti Štiucui kažką svarbaus. Vagonai jau pradėjo riedėti. Štiucas įsa- 
kė sustoti ir šūktelėjo Bachui išlipti. Atsidūręs lauke Bachas pašnibždėjo 
kažką Štiucui į ausį. Staiga Bachas atsisukęs į vieną iš vagonų suriko: 
„Kovenski, ateik čionai! Pasakyk ir tu“. Iš vagono išlipo kitas vyras. Šis 
irgi buvo gerai Žinomas patvorio prekijas, sukčius ir informatorius. Ir 
Bachas, ir Kovenskis daug kartų jau buvo įrašyti į sąrašus darbininkų, 
siunčiamų dirbti įvairiose vietose, bet kiekvieną kartą įvairiomis gud- 
rybėmis jiems pavykdavo išsisukti. Tačiau šį kartą jie nesugebėjo ištrūkti 
ir sėdėjo užrakinti geležinkelio vagonuose, paruoštuose važiuoti į Kė- 
dainius. 

Jiedu pasakė Štiucui: „Ar žinote, kodėl mes važiuojame į Kėdainius? 
Todėl, kad neturėjome pakankamai pinigų papirkti Margolį ir darbo sky- 
rių. Jie prašė 5000 markių. Štai kodėl mus jie paėmė, o kitus paleido. Tai 
kur teisybė? Tegu Štiucas atsako į šitą klausimą“. 

Štiucas žiūri jiems į veidus ir žymisi užrašų knygutėje Margolio ir Aro- 
novskio pavardes. Tačiau dviejų skundikų nepaleidžia. Įsako jiems lipti į 
vagonus ir pažada pasidomėti jais. 

Po pusvalandžio Štiucas atvažiavo į getą ir pasuko į Tarybos būstinę. 
Jis šaukė: „Kur Margolis? Kad tuoj pat čia būtų jis ir policininkas Aro- 
novskis!“ Tada papasakojo apie „sukčiavimą“, apie 5000 markių kyšius 
už atleidimą iš Kėdainių būrio. Todėl ir trūko penkiasdešimties žmonių, 
sako jis. O kas, jeigu jis būtų įsakęs savo vyrams sušaudyti šiandien aero- 
drome dvidešimt žmonių? Ar būtų buvę gerai? Tokių dalykų negali būti. 

Dr. Elkesas mėgina apraminti Štiucą. Prašo prisėsti ant sofos. Štiucas 
tiesiog kunkuliuoja iš pykčio. „Kas darosi gete? Kodėl žmonės tokie įsi- 
tempę?“ - klausinėja jis. Jam rodo paskutinį Tarybos išspausdintą lapelį, 
kur sakoma, kad gestapas garantavęs, jog gete nebus „akcijų“, pats getas 
egzistuos ir toliau. Žmonės buvo išsigandę, tačiau dabar aprimo. 

Tuo metu į kambarį įžengė Margolis. Štiucas pašoko ir žaibuodamas 
akimis priėjo prie jo. Paklausė Margolio piktu balsu: „Kas čia darosi? Tu 
paleisdavai žmones už pinigus. Sakyk tiesą: ką darei?“ 

Margolis išblyško kaip drobė; jis, aišku, mirtinai persigando. Dre- 
bančiu balsu pasakė: „Aš nieko nepaleidau; tam neturėjau valdžios. Tai 
darė kiti. Aš tik išvedžiau žmones iš geto daboklės ir pasiunčiau į aero- 
dromą. Jokių pinigų aš neėmiau“. 

Štiucas tai išgirdęs dar labiau įniršo: „Nepatinka, kai man meluoja. 
Sakyk tiesą. Tau taip bus geriau. Kur 5000 markių, kurias gavai už žmo- 
nių paleidimą? Aš Žinau teisybę“. Bet Margolis ir toliau tvirtino esąs 
nekaltas: „Neėmiau jokių pinigų. Nesuprantu, apie ką jūs kalbate. Jeigu 
paaiškėtų, kad aš iš kažko paėmiau pinigus, galite užmušti mane. Tad 
apieškokite mane“. 

Dr. Elkesas pamatė, kad Štiucą tuoj ištiks priepuolis, tad mėgino įsi- 
terpti. Paprašė Štiuco atsisėsti. „Kam jums taip širsti? - paklausė. - Ge- 
rai pažįstu Margolį. Negaliu patikėti, kad jis būtų ėmęs iš kažko pinigus. 
Jis ne toks žmogus ir negali tokių dalykų daryti“. Štiucas: „Man sakė, 
kad šiandien Margolis per Aronovskį paėmė 5000 markių. Kur jis paslė- 
pė pinigus? Kodėl neatiduoda man?“ 

Elkesas pasakė Štiucui: „Meluoja ir man, nors aš esu aukščiausia val- 
džia gete. Manau, kad ir jums pamelavo; kažkas norėjo išvengti darbo 
Kėdainiuose“. 

Štiucas truputį atlyžo. Pasakė dr. Elkesui: „Man bus malonu, jei tai, 
ką tu sakai, pasirodys teisybė“. Atsigręžė į Margolį: „Jei tučtuojau nepa- 
sakysi man tiesos, liepsiu nuvežti tave į centrinį kalėjimą. Išbūsi ten ma- 
žiausiai aštuonias savaites, turėsi daugybę laiko pasvarstyti, kaip ten bu- 

vo iš tikrųjų. Apie tave esu girdėjęs blogų dalykų. Kuo tu užsiimi ten, 
prie geto vartų? Tu neturi teisės daryti kratų“. 

Dr. Elkesas duoda ženklą Margoliui nesikarščiuoti. Štiucas vis dar 
pyksta, o Margolis atrodo išsekęs ir sugniuždytas. 

„Kur Aronovskis? - suriko Štiucas. - Kodėl jis neateina? Man jis rei- 
kalingas dabar!“ Kažkas paskambino į policijos būstinę ir po kelių minu- 
čių į kambarį įėjo Liolia Aronovskis. Margolis atgijo: „Pasakykite mums, 
ponas Aronovski, - paklausė jis. - ar aš ką nors paleidau? Ar buvau įga- 
liotas atleisti žmones nuo darbo Kėdainiuose?“ „Ne, nebuvote, - atsakė 
Aronovskis. - Tik Levinas turėjo teisę atleisti žmones“. 

Tada Štiucas kreipėsi į Aronovskį: „Ar ėmei pinigus už žmonių at- 
leidimą?“ „Ne“, - atsakė Aronovskis. Štiucas: „Iškvieskite du žydų po- 
licininkus. Margolis ir Aronovskis bus nuvežti į gestapą“. Dr. Elkesas 
bandė laiduoti, kad jis, dr. Elkesas, bus asmeniškai atsakingas už šiuos 
du žmones. Bet Štiucas užsispyrė: „Jeigu paaiškės, kad apkaltinau juos 
neteisingai, su džiaugsmu paleisiu laisvėn. Bet dabar jie keliauja į gesta- 
pą“. Tai buvo paskutiniai Štiuco žodžiai šiuo reikalu. 

Į kambarį įėjo du žydų policininkai. Štiucas įsakė jiems nuvesti Margolį 
ir Aronovskį į gestapo būstinę. Tada užvedė savo motociklą ir išvažiavo. 

Nuotaika gete vėl pabjuro. Tarybos būstinėje būriuojasi žmonės, at- 
ėję maldauti atleidimo nuo darbo Kėdainiuose. Rytą dar daugiau žmo- 
nių, turėjusių vykti į Kėdainius, atėję prie geto vartų su šeimomis, sukėlė 
sumaištį. Kai atvažiavo sunkvežimiai vežti juos į traukinį, raudos kilo ligi 
pat dangaus. Verksmai ir klyksmai tarsi prieš „akciją“. 

Eidamas gatve sutikau motociklu važiuojantį Milerį. Pamatęs ver- 
kiančias moteris Mileris sustojo ir nulipo nuo motociklo. „Eini į darbą?“ - 
paklausė manęs. „Taip“, - atsakiau. „Ko šios moterys tokios nusiminu- 
sios? — klausinėjo Mileris toliau. - Ko jos rauda? Juk nieko neatsitiko. 
Žmonės vyksta dirbti; jiems ten bus geriau nei čia. Vokiečių kareiviams 
iki namų - tūkstančiai kilometrų, kasdien jų tyko mirtis, bet jie neverkia. 
Karas tęsiasi, baigę darbą žmonės galės grįžti namo“. Šitaip Mileris mė- 
gino įtikinti mane. 

Šį kartą geto darbo skyrius ir žydų policija turėjo gausybę darbo, ypač 
dėl to, kad siunčiami į karinę stovyklą žmonės buvo suimti staiga. Suim- 
tieji Žiūrėjo į tai kaip į pasirengimą mirti. Po naktinių areštų komisijos 
nariai ir policininkai - Zupovičius iš policijos, Margolis, Levinas ir kiti - 
susirinko į Tarybą liūdni ir nusiminę. Jie įtemptai dirbo rinkdami geto 

gyventojus, kurie bus išsiųsti, ir nežinia, kas jų laukia. Geto gyventojai 
žiūrėjo į juos kaip į žudikų bendrininkus. 

Po viso šito dar atėjo bloga žinia iš durpių kasimo stovyklos Kai- 
šiadoryse, kur 350 geto gyventojų išvežta priverčiamiesiems darbams. 
Praėjusią naktį stovykloje nužudyti keturi žmonės: vokietis viršininkas, 
ten dirbantis specialistas iš Olandijos ir du ukrainiečiai naciai. Penki sto- 
vyklos sargybiniai ukrainiečiai pabėgo. Tokia žmogžudystė gali tapti pre- 
tekstu sunaikinti visus stovyklos gyventojus. Baisu, kad žydai gali būti 
apkaltinti dalyvavę žmogžudystėje ar padėję ukrainiečių partizanams, ku- 
rie ir įvykdė ją. 

Taigi ši diena buvo tikra sąmyšio ir netvarkos diena. Po dviejų be- 
miegių naktų išaušo įtampos pritvinkęs rytas. 

Margolis nepaprastai stengėsi rinkdamas vokiečiams darbininkus. 
Šiandien Štiucas „atsidėkojo“ jam už triūsą. Dėl Margolio arešto kalti 
tokie nedori ir paniekos verti žmogeliai, kaip Bachas ir Kovenskis. Kaltė 
tenka ir Lipceriui. Jis pyko ant Margolio jau senokai. Margolis nenuolai- 
džiauja kiekvienam Lipcerio norui. Kartais jis sako tiesą. Labiausiai dėl 
to Lipceris ir nori išgyvendinti jį iš geto. 

Hermanas mėgo Margolį, davė jam teisę atleisti žmones nuo darbo, 
teikti atostogas, perkelti į geresnes brigadas ir net suimti pažeidėjus — 
visa tai Lipcerio akyse, be abejonės, nekėlė Margolio vertės. 

Šiandien Lipceris atėjo prie geto vartų. Sužinojęs, kad Kėdainių būriui 
trūksta darbininkų, nuėjo pas Štiucą ir pasakė, kad dėl to kaltas Mar- 
golis. 

Po šių įvykių Taryboje visi buvo labai įsitempę. Lipceris kiekvienam 
baisiausiai įkyrėjęs. Reikia kažką daryti, kad Margoliui neatsitiktų nieko 
bloga. Tikiuosi, kad jį greitai paleis. Apkaltinti kyšių ėmimu jo neįmano- 
ma. Greičiausiai Lipceris padės išlaisvinti Margolį, kad išsaugotų savo 
orumą. 

Galimas dalykas, kad žengiame į patį sunkiausią laikotarpį, į paskutinį 
ir lemiamą geto gyvenimo etapą. Štai kodėl mūsų širdys plaka smarkiau 
nei kada nors anksčiau. 

1 1943 metų rugpjūčio pirmają sąjungininkų pajėgos Sicilijoje pradėjo naują puolimą 
prieš Ašies kariuomenę. Tą pačią dieną Didžiosios Britanijos, Amerikos ir Sovietų 
Sąjungos vyriausybės išsiuntinėjo visoms neutralioms valstybėms notą, kurioje įspė- 
jama neteikti prieglobsčio karo nusikaltėliams. 

1943, rugpjūčio 9 


Šiandien - Avo mėnesio 9-oji. Nuotaiką gete galima drąsiai nusakyti 
žodžiu „raudos“.! Getas ir saujelė gyvų likusių jo įnamių žengia sunaiki- 
nimo link. Vis plaukia žinios apie planus sutelkti žydų darbininkus kari- 
nėse stovyklose, apie numatomą vyrų ir moterų atskyrimą, apie daiktų ir 
mantos konfiskavimą ir galimą vaikų bei senelių naikinimą. Kasdien dar- 
bininkai iš įvairių brigadų pasakoja mums, kokie pasirengimai vyksta 
konkrečiai jų brigadoje šiems planams realizuoti. Pavyzdžiui, Šančiuose 
statomi barakai, Aleksote iš karo belaisvių stovyklos barakų išnešami 
buvusių jų gyventojų daiktai, vyresnysis vokiečių pareigūnas iš karinio 
transporto depo ruošia planus apgyvendinti 5000 žydų sename Petrašiū- 
nų fabrike ir kt. 

Pastarosiomis dienomis getu ir jo reikalais pradėjo labai domėtis ges- 
tapas. Retkarčiais gestapo atstovai lydi įvairias vokiečių komisijas apžiū- 
rėti geto dirbtuvių. Šios komisijos tiria finansinę ir komercinę tų įmonių 
veiklą. Planas sutelkti žydų darbininkus prie didelių pramonės įmonių 
bus įgyvendintas. Jėgeris per Štiucą tai perdavė Tarybai. 

Užvakar getą pribloškė potvarkis geto vokiečių sargybai per dvi tris 
dienas persikraustyti į būstinę Vilijampolėje už geto ribų. Šis nurodymas 
gete sukėlė daugybę atgarsių bei aiškinimų. 

Šiandien nuėjau į miesto komisaro įstaigą pasikalbėti su Mileriu. Pa- 
sirodo, kad jis dar negirdėjęs apie tą nurodymą. Paskambino geto ko- 
mendantui; šis patvirtino tikrai gavęs tokį hauptšturmfiurerio Bingerio, 
vokiečių policijos Kaune vado, įsakymą. Pirmieji getą paliks lietuvių po- 
licininkai, po jų - vadas vokietis. Šis persikėlimas buvo ruošiamas seniai, 
bet vykdymą vis atidėdavo. 

Paklausiau Milerį, ar nesusiję lietuvių bei vokiečių policininkų pasi- 
traukimas iš geto ir planai keisti geto struktūrą ar kitos priemonės, kurių 
gali būti imtasi geto gyventojų atžvilgiu. Mileris aiškino taip: lietuvių poli- 
cininkai užmezgė pernelyg draugiškus santykius su kai kuriais žydais gete, 
padeda jiems spekuliuoti. Kai kurie žydai net sangulauja su lietuvėmis. 

Į mano klausimą apie galimą sąsają su planuojamu žydų darbininkų 
perkėlimu į karines stovyklas Mileris atsakė neigiamai. „Planas nebus 
įgyvendinamas labai skubiai, - pareiškė jis. - Šis perkėlimas susijęs su 
sunkumais, kylančiais karo ekonomikai ir pramonės įmonėms. Po kelių 
dienų aš susitiksiu su štandartenfiureriu Jėgeriu ir perimsiu šių reikalų 

tvarkymą“. Paskutinysis sakinys teikia pagrindo mūsų įtarimui, kad geto 
reikalus iš miesto komisaro administracijos po truputį perima gestapas. 
Tai gali reikšti getui griežtesnį režimą. 

Geto sargyba nepersikėlė į naują būstą už geto ribų, kaip buvo pla- 
nuota. Tad geto gyventojai šiek tiek nurimo. Bet šiandien tai vis dėlto 
įvyko: vokiečiai ir lietuviai išsikraustė iš savo buvusio pastato ir persikė- 
lė į namą Panerių gatvėje 23. Getą vėl apėmė baimė. Jo gyventojai jau 
priprato prie lietuvių ir vokiečių policininkų. Gerai žinoma, kad kiekvie- 
nas pasikeitimas ne į gera. 

Žinios iš Vilniaus geto paskatino naujus nuogąstavimus. Atrodo, kad 
2000 žydų iš Vilniaus geto perkelta į Estiją sunkiesiems darbams Estijos 
šiaurėje, netoli nuo Leningrado fronto.2 

Dr. Elkesas kalbėjo su Hermanu, kuris patvirtino žinias iš Vilniaus. 
Hermanas pridūrė, kad numatyta į Estiją pasiųsti dar 2000 žydų iš Vil- 
niaus geto. 

Geto sargybos perkėlimą į naują būstinę už geto ribų, Panerių gat- 
vėje 23, reikia laikyti atsargumo priemone. Pastaruoju metu vienas po 
kito nužudyti keli vokiečiai, vadovavę darbo stovykloms.3 Hermano nuo- 
mone, šios žmogžudystės buvo priežastis persikraustyti geto sargybai į 
kitą tvoros pusę. Tad ir vėl mes laukiame, kol nusės dulkės. 

Vakare susirinkome į Tarybą skaityti raudų. 

1 Hebrajų Avo mėnesio devintoji diena žydų kalendoriuje yra iškilminga pasninko ir 
gedulo diena. Pradedant pasninką sinagogoje skaitoma Raudų knyga. 

2 1943 metų rugpjūčio 6 dieną daugiau kaip 1000 žydų buvo deportuota iš Vilniaus 
geto į darbo stovyklas Estijoje, iš jų ir į stovyklas Kloogoje bei Lagedi, kur gyveni- 
mas prilygo koncentracijos stovyklai. Simtai Vilniaus žydų pateko tarp tūkstančių, 
ten nužudytųjų ar mirusiųjų nuo išsekimo ir blogų sąlygų. 

3 Kauno žydų pogrindžio nariai nužudė vokiečius viršininkus penkiose Kauno krašto 
darbo stovyklose ir padaliniuose. 


1943, rugpjūčio 11 
DOKUMENTAS 


Unteršturmfiureris Mileris Kauno komisaro pavedimu - 
visiems darbdaviams, naudojantiems žydų darbo jėgą 


Saugumo policijos ir gestapo Lietuvoje vadas pavedė man uždrausti 
nuo šeštadienio, 1943 metų rugpjūčio 14 dienos, žydams ir žydėms 
pavieniui vaikščioti Kauno miesto ribose. 


1943 


Žydų darbininkams leidžiama dirbti tik paskirtose darbo vietose. 
Žydų kolonų vadovų pažymėjimai lieka galioti, tačiau vadovai priva- 
lo vesti savo kolonas glaudžia rikiuote iš geto į darbo vietą ir atgal. 
Reikalauju atšaukti visus jau išduotus pažymėjimus, leidžiančius žy- 
dams ir žydėms laisvai vaikščioti Kauno miesto ribose su oficialiais 
reikalais. Pažymėjimus būtina surinkti ir perduoti man. Tai taikytina 
ir visoms transporto priemonėms, tokioms kaip ekipažai, dviračiai ir 
kt., kurias iki šiol naudojo žydai. Nuo dabar žydams ir žydėms lei- 
džiama atlikti oficialias užduotis tik lydint nežydams sargybiniams ar 
transporto priemonių vairuotojams. 

Jeigu kas žydą ar žydę siųs vieną, turi žinoti, kad žydas darbininkas 
bus tučtuojau saugumo policijos ir gestapo vado areštuotas. 

Į man siunčiamus prašymus nebus atsakoma, nes šis įsakymas yra ga- 
lutinis. 

Geto administracijai, už kurią esu atsakingas, pasitarus su saugumo 
policija ir gestapo vadu bus sudarytos specialios taisyklės. 


1943, rugpjūčio 20 


Pastarosiomis dienomis getą slėgė įtampa. Dar anksčiau, negu suži- 
nojome apie planą „likviduoti“ Vilniaus getą ir sunkumus pačiame Vil- 
niaus gete, pradėjo sklisti gandas apie planuojamą visų Lietuvos žydų 
perkėlimą į Lenkiją. Kiekvienas vaikas gete žino, ką reikštų toks per- 
kraustymas. 

Patikimi žmonės, užimantys svarbias pareigas aerodrome ir išsakantys 
Mencelio nuomonę - ojo sprendimai yra įstatymas aerodromo žydų dar- 
bininkams - kalbėjo, kad 1000 žydų darbininkų baigs darbą šio mėnesio 
penkioliktą dieną. Vėliau sužinojome, kad nutarta palikti juos dar vie- 
nam mėnesiui. Savo patikėtiniams žydams Mencelis dar pasakojęs, kad 
esama plano sutelkti tą 1000 darbininkų būrį barakuose ar lūšnose prie 
aerodromo neleidžiant jiems grįžti į getą po darbo dienos. Kalbama, kad 
planas sutelkti žydų darbininkus kitose karinėse darbo vietose neleidžiant 
jiems grįžti į getą taikomas ir kitiems darbininkams. 

Vakar Mencelis liepė žydui inžinieriui Liuftšpringeriui, dirbančiam 
Kauno aerodrome, pasiruošti išvykimui į Kėdainius; tenykščiame aero- 
drome vyksta dideli rekonstrukcijos darbai. Mencelis pridūrė, kad į Kė- 
dainius bus perkelta ir 800 žydų iš geto. Kai žydas inžinierius mėgino 

paaiškinti, kad negali palikti gete savo šeimos, Mencelis mostelėjo ran- 
ka tarsi sakydamas: „Su jais vis tiek baigta“. 

Lurjė nuėjo į aerodromą sužinoti, ar šios Mencelio idėjos turi pa- 
grindo. Grįžęs po pietų Lurjė papasakojo, kad 300 žydų tikrai buvo išsiųsti 
dirbti į Kėdainius dviem ar trims mėnesiams. Tačiau nieko aiškaus nega- 
lima pasakyti apie planus sutelkti žydų darbininkus karinėse stovyklose. 
Reikia pažymėti, kad karinės statybos brigadoje taip pat buvo kalbėta 
apie naują žydų įdarbinimo metodą, kuris bus paskelbtas artimiausiu lai- 
ku. Todėl mes labai išsigandę. Visiškai nežinome, ką atneš rytdiena. 

Rytą nuėjau į miesto komisaro būstinę pasikalbėti su Mileriu. Man 
nepavyko aptikti kokių nors požymių, kad getui gresia blogos permainos. 
Mileris, kaip paprastai, pasirašė mano pateiktus užsakymus įvairioms 
medžiagoms getui, iš jų ir penkiasdešimčiai porų kaliošų, skirtų mūsų 
policininkams, davė leidimą kelių brigadų darbininkams įsinešti į getą 
bulvių ir nustatytą kiek; malkų. Mileris išklausė mano ir Kopelmano siū- 
lymą padidinti maisto davinius žydų policininkams. Pažadėjo gauti šiam 
prašymui būtiną pritarimą. Man nepavyko aptikti jo elgesyje jokių žen- 
klų apie naujus geto likimo planus. 

Po pietų Mileris ir Gilovas atėjo prie geto vartų, kaip jie įpratę, patik- 
rinti prekių, kurias žydų darbininkai neša grįždami iš miesto. Apie gali- 
mus pasikeitimus gete nepasakė nė žodžio. Susidariau įspūdį, kad tuose 
ganduose nėra nė trupinėlio tiesos, bent jau dėl šiandienos ir rytdienos. 

Lipceris savo ruožtu „patikrino pulsą“ gestapo būstinėje. Net kal- 
bėjosi su pačiu Jėgeriu asmeniškai. Jėgeris patikino, kad artimoje ateity- 
je getui negresia jokie pasikeitimai. Išliks ta pati tvarka kaip ir dabar. 
Tačiau nepaisant šių pažadų gete daug būgštavimų. Žmonės norėtų, kad 
tie gandai išnyktų, jau nekalbant apie baimę, visus tvirtai laikančią savo 
gniaužtuose. 

Paskutinėmis savaitėmis kiekvienas žmogus gete sekė įvykius karo 
frontuose. Mums kasdien rūpi, kas nauja vokiečių ir sąjungininkų fron- 
te. Geto gyventojai net reiškia savo „nepasitenkinimą“: kodėl ne visa 
Sicilija okupuota? Kada pagaliau pasiduos Italija? Ir svarbiausias iš visų 
klausimų: kada ateis galas mūsų vargams? 

Žmonės gete vis klausinėja apie Kramerį: kas jam atsitiko? Dirbtuvėse 
jo nebuvo jau daug savaičių. Getas dabar kalba apie Lenceną. Sako, kad 
jis pavaduoja Kramerį; niekas nežino, koks tas pavadavimas - laikinas ar 
nuolatinis. Kai kurie kalba, kad Krameris atostogauja. 

Atsakingi dirbtuvių pareigūnai pasakoja apie Kramerį keistų dalykų. 
Pasirodo, kad prieš kelis mėnesius iš miesto komisaro būstinės čionai 
buvo atgabenta dešimt statinių benzino. Jas vėliau sukrovė į duobę ir 
uždengė velėna. Panašu, kad Krameris įsirengė sau kuro sandėlį, jeigu 
situacija taptų kritiška. Kartą buvo atvažiavęs vairuotojas iš generalinio 
komisaro būstinės ir klausinėjo, ar čia nėra kur nors padėta benzino. 
Jam atsakyta neigiamai. 

Šiomis dienomis Gilovas baigia dirbtuvėse finansinius reikalus. Pa- 
prašė sąskaitų už daiktus, kuriuos gavo ir negrąžino. Pareiškė nenorįs 
nieko gauti veltui. Žydai nujautė jo norus ir išrašė menkutes sąskaitas 
po kelis grašius. Gilovas pasakė, kad sąskaitos per mažos, ir pareikalavo 
naujų, didesnių. 

Vakar Gilovas atėjo į geto dirbtuves ir pasuko į skalbyklos katilinę. 
Keturiems darbininkams liepė išeiti ir užsirakino pats vienas. Tada iš 
portfelio išsitraukė krūvas popierių ir sumetė juos į ugnį. Geto polici- 
ninkai šneka, kad Gilovas degino savo meilužių laiškelius, kol iš Vokieti- 
jos neatvažiavo jo žmona. 

Atrodo, kad Kramerio ir Gilovo karalystė kvepia puvėsiais. Bėda, kad 
dažniausiai už jų nuodėmes mokame mes. 

Kramerį - kol kas? - pakeitė Lencenas, kuris labai rūpinasi nuvyti 
mūsų kaklams virvę. Mums tai sakė Hermanas, ir mes tikime juo. Da- 
bar, kai tebegyvi gandai apie žydų darbininkų perkėlimą į karines sto- 
vyklas, Kramerio nebuvimą labai jaučiame. Rūpindamasis savo asmeni- 
niu komfortu Krameris rėmė getą. Getas, geto žydai ir dirbtuvės jam 
buvo reikalingi. Jam reikėjo žydų, kurie dirbtų jo labui ir gausiai aprūu- 
pintų gėrybėmis. Getas buvo būtinas, kad jis galėtų įsitvirtinti valdžioje; 
jis rodė dirbtuves kiekvienai mus lankiusiai vokiečių komisijai. Tai jis, 
Krameris, įkūrė geto viduje šias klestinčias įmones, kur 1700 žydų įnikę 
dirba dieną ir naktį vermachtui ir vokiečių pergalei. 

Dabar Kramerio nebėra. Jo vieton atėjo Lencenas. „Ir sostan įžengė 
naujas karalius, nieko nežinojęs apie Juozapą“. Lencenas mums reiškia 
vien tik nelaimę. 


1943, rugpjūčio 26 


Eliezeras Jerušalmis, pagal profesiją mokytojas, atvyko aplankyti mūsų 
iš Šiaulių geto. Siuo metu jis užima sekretoriaus pareigas svarbiausioje 

geto Žydų atstovų taryboje, ten vadinamoje Judenrat. Vieną vakarą jis 
atėjo į Tarybos raštinę drauge su jaunuoliu iš Šiaulių geto. Juos lydėjo 
policininkas. Policininkas pasakė, kad šiedu yra žydai iš Šiaulių ir jam 
pavesta pristatyti juos mums. Paprašiau juos sėstis. 

„Ar jūs esate Golubas?“ — paklausė Jerušalmis. Jis atrodė įsitempęs ir 
baimingas žmogus, maždaug keturiasdešimties ar keturiasdešimt penke- 
rių metų amžiaus. Jo veide savo pėdsakus paliko patirtos kančios ir gyve- 
nimo smūgiai. Apsirengęs buvo ne itin švariai; raukšlėtas veidas, sutaršyti 
plaukai, kimus balsas ir į visas puses vogčia klajojantis žvilgsnis — visa tai 
patvirtino spėjimą, kad šis vyras neseniai išgyveno nežmoniškas kančias. 

„Taip“, - atsakiau. 

„Esu daug girdėjęs apie jus“, - tarė jis. 

„O kas esate jūs? Ką jūs veikiate Šiaulių gete?“ - pasidomėjau aš. 

„Jūsų klausimas oficialus ar ne?“ - paklausė svečias. — „Galite at- 
sakyti arba neatsakyti, kaip jums atrodo geriau. Čia esate tarp žydų ir 
niekas neketina jūsų skriausti. Nesirengiame čia, Taryboje, kamantinėti 
jūsų. Galite sakyti, ką galvojate“. 

„Mano pavardė - Jerušalmis. Esu Žydų tarybos sekretorius. Turiu 
jums linkėjimų nuo vadovo Helerio, nuo Leibovičiaus ir nuo kitų Šiaulių 
žydų tarybos narių“.! 

Šis pokalbis vyko po darbo valandų. Jerušalmis pasakojo apie Šiaulių 
getą, jo įstaigas, santykius su gestapu, civiline valdžia ir lietuviais. Sąly- 
gos Šiaulių gete yra daugmaž panašios į mūsų, bet ten labiau trūksta 
butų; viename kambaryje gyvena nuo dešimties iki keturiolikos žmonių. 
Žydų taryba turi neoficialų biudžetą, kurį naudoja padengti socialinės 
pagalbos išlaidoms. Be to, ji išlaiko nelegalią mokyklą. Žydų darbininkai 
sunkiai dirba kasdami durpes Linkaičių stovykloje, taip pat vietiniuose 
cukraus rafinavimo fabrikuose. Atmosfera palyginti rami. Kauno gete 
baimė didesnė; čia žmonės labai daug šneka apie žydų darbininkų telki- 
mą karinėse stovyklose. Šiauliuose jie apie tai dar negirdėję. 

Jerušalmis pasakoja. Iš mūsų išgirsta apie vaistų tiekimo būklę, ligo- 
ninę ir dirbtuves. Jis norėtų pamatyti visas tas įstaigas. Kai ką jau matė; 
jis atvyko vakar. Jo išvados: „Kauno gete gyvenimas geresnis. Žmonės 
geriau apsirengę. Tačiau Šiaulių gete atmosfera ramesnė“. 

Jerušalmis kalba toliau: 


Kaip jūs tikriausiai girdėjote, Šiauliuose vienas žydas nubaustas mir- 
timi - pakartas. Tai atsitiko taip. Kartą apskrities komisaro pavaduoto- 

jas drauge su vienu lietuviu važiavo per Šiaulius grįždamas iš provin- 
cijos ar iš dalykinės kelionės. Staiga jie pamatė žydą, bėgantį į greti- 
mą kiemą; ten jis dingo. Toks elgesys jiems pasirodė įtartinas. Abu 
nuėjo tenai ir gretimame kieme pamatė ant žemės gulinčias dvide- 
šimt septynias cigarečių dėžutes. Tada padarė kratą, surado tą žydą ir 
suėmė jį; vėliau tas žmogus buvo nuteistas mirti pakariant. Bausmė 
turėjo įvykti viešai, gete. 

Žydų taryba darė visa, kas įmanoma, kad pakeistų nuosprendį. Krei- 
pėsi į apskrities komisarą prašydama sušvelninti bausmę. Užuot atsa- 
kęs komisaras pareiškė, kad būsią įdomu stebėti, kaip žydas agonijoje 
raitosi pakibęs ant virvės. Jis norėjo susipažinti su korimo procedū- 
ra pagal žydų įstatymus. Todėl sutiko, kad egzekucijoje dalyvautų 
rabinas. 

Geto žydus privertė pastatyti kartuves. Žydų gyventojus iš viso geto 
suvarė dalyvauti egzekucijoje. Atvyko ir vokietis iš apskrities komisa- 
ro įstaigos. Tačiau pastarajam neteko pasimėgauti reginiu, kaip kad 
tikėjosi. Pasmerktas mirti žydas išėjo pasitikti savo likimo iškelta gal- 
va. Net neverkė. Žydams, stačiusiems kartuves, pasakė: „Žydai, aš 
jums atleidžiu. Žinau, kad jus privertė tai padaryti“. Po to nusivilko 
paltą ir kažkokio žmogaus paprašė perduoti tam, iš kurio anksčiau 
buvo jį pasiskolinęs. Jo paskutinis prašymas buvo truputį atlaisvinti 
mazgą skarelės, užrištos jam ant akių. Toliau viskas vyko taip kaip ir 
kituose šiurpiuose tokio pobūdžio spektakliuose. 

Apskrities komisaro atstovas buvo nuviltas: „Šis žydas elgėsi oriai. 
Pasitiko mirtį narsiai“. Vokietis išėjo nusiminęs, nuleidęs galvą. Šiau- 
lių žydai liko tvirti vien tik valios jėga. Vėliau jie kalbėjo: „Privalome 
atsiminti šią dieną, kol ateis didžiojo keršto valanda“. 


Taigi dabar buvo Šiaulių žydų „eilė“. Pirmas toks korimas vyko Vil- 


niaus gete, antras - čia, Kauno gete, o trečias - Siaulių gete. 


Prislėgti ir neramūs klausėmės pasakojimo apie siaubingą reginį Siau- 


lių gete. Jerušalmis baigė tokiais žodžiais: „Visas šias dienas mane nuo- 
lat kamuoja vienas klausimas: ar po viso to mes išliksime gyvi?“ 


18* 


Tas pats klausimas čia kamuoja ir mus visus. 
Mendelis Leibovičius buvo Šiaulių žydų tarybos pirmininkas ir iškiliausia geto asme- 


nybė. Bendruomenė jį nepaprastai gerbė kaip ir kitus Tarybos narius, pavyzdžiui, 
Aroną Helerį, tvarkiusį geto finansinius reikalus. Jie abu dirbo nuo pat geto įkūrimo 

1941 metų rugpjūčio iki jo likvidavimo 1944 metų liepos 15 dieną, praėjus savaitei 
po Kauno geto likvidavimo. 

2 Eliezero Jerušalmio susitikimas su Golubu (Toriu) ir kitais Kauno žydų tarybos na- 
riais buvo pirmasis, nors jie gyveno taip arti vieni kitų: Šiaulius nuo Kauno skiria tik 
160 kilometrų. 


1943, rugsėjo 4 


Siaubingos žinios pasiekė mus iš Vilniaus. Prieš kelias dienas iš- 
girdome, kad trisdešimt sunkvežimių išvežė Žmones iš Vilniaus geto. Su- 
rinktiems dirbti vairuotojams buvo pasakyta, kad jie užtruks tik vieną 
valandą. Šie gandai sukėlė gete didžiulį sujudimą. Vilniuje - „akcija“, 
kalbėjo žmonės prisimindami Panerius. 

Vėliau sužinojome, kad Vilniaus getą užpuolė visų trijų Baltijos vals- 
tybių kolaborantai ir kad žydams neleidžiama eiti iš geto į darbą mieste. 
Niekas nežino, kokia padėtis gete. Tai, kad vairuotojams sakyta, esą jie 
dirbs tik vieną valandą, davė pagrindą spėjimams, jog žydus veš į Pane- 
rius. Į Estiją jų nevežtų sunkvežimiais, juo labiau ne per vieną valandą. 

Prieš dvi dienas Štiucas, lydimas kelių aukštesniųjų gestapo karininkų 
su Šmicu priešakyje, išvyko iš Kauno. Su jais iškeliavo keli šimtai latvių 
kareivių. Juos iškvietė į Vilnių getą apsupusiems daliniams pastiprinti ir 
padėti vykdyti iš anksto paruoštą planą. Štiucas yra visų Žydų reikalų 
specialistas, ypač gerai išmano apie „akcijas“. Tai reiškė, kad Vilniaus 
gete situacija rimta. Su nerimu laukėme iš ten Žinių. 

Vakar iš Vilniaus atėjo nauja informacija. Pasirodo, iš geto išvežė ke- 
lis tūkstančius Žmonių; žydų policija nepajėgė kontroliuoti situacijos; Žy- 
dai išsislapstė rūsiuose, kanalizacijos vamzdžiuose ir atsisakė išeiti lauk. 
Daug žydų mėgino gintis su ginklu rankose; dėl to įvyko susišaudymas, 
kurio metu žuvo keli šimtai žydų. Lietuviai ir vokiečiai, grįžę iš Vilniaus, 
pasakojo daugmaž panašiai. 

Jau seniai Vilniaus getą laikėme parako statine. Jo gyventojai jaučiasi 
kaliniais ne tik vokiečių valdžios, bet ir Genso. Be pakankamai sunkaus 
ir griežto vokiečių įvesto režimo, gete atsirado dar ir Genso priespauda. 
Jis veikia kaip vokiečių atstovas ir gete įvedė teroro režimą; tai sukėlė 
smarkų daugelio geto grupuočių pasipriešinimą. Kai kurie geto gyventojai 
turėjo ginklų ir kartais neapdairiai juos naudojo. Atrodo, kad ir šį kartą 
keli žydai, apimti nevilties ir baimės, pasipriešino ginklu. Mūsų akimis, 
tai logiška ir suprantama pasekmė tų sąlygų, kurios vyravo Vilniaus gete. 


466 


1943 


Pastaruoju metu buvo daug atvejų, kai jauni žydai iš Vilniaus geto 
bėgo į miškus. Jie šliejosi prie įvairių partizanų būrių, tiek lenkų, tiek 
baltarusių. Buvo gandų, kad vokiečiams puolant partizanų pajėgas Vil- 
niaus krašto miškuose ir kaimuose sučiupta nemažai žydų. Atsitiko tai, 
ko mes bijojome. Mes manome, kad reikalavimas perkelti 4000 žydų iš 
Vilniaus geto sunkiesiems darbams į Estiją yra Vilniaus geto likvidavi- 
mo pradžia. Neatsitiktinai tie 4000 žydų paimti iš Vilniaus geto ir, aišku, 
juos iškėlė ne todėl, kad jie tingėjo dirbti gete. Kiekvienas žmogus Vil- 
niaus gete turėjo savo darbo vietą ir nė vienas darbdavys nenorėjo pra- 
rasti savo žydų darbininkų. Tai politinė priemonė. Vilniaus geto vidaus 
padėtis pasidarė labai nestabili. 

Vakar gestapo misija grįžo iš Vilniaus į Kauną. Lipceris kalbėjosi su 
kai kuriais jos dalyviais ir paaiškėjo, kad keli tūkstančiai žydų tikrai buvo 
išvežti iš Vilniaus į Estiją. Kai didelė dalis žydų atsisakė paklusti įsaky- 
mui išsikraustyti, o kiti ėmė priešintis ginklu, vokiečiai susprogdino kelis 
gyvenamuosius namus gete ir nužudė 500 žmonių. Po to žydus išvarė iš 
geto į netoliese esančią geležinkelio stotį. Iš ten juos traukiniu pasiuntė 
į Estiją.! Vilniaus getas apimtas įtampos ir nerimo. 

Daugelis Kauno geto žydų turi giminių Vilniaus gete. Abu getai pri- 
klauso tai pačiai gestapo apygardai. Visa, kas atsitinka šiandien Vilniaus 
gete, rytoj gali įvykti šičia. Mūsų dangų užgulę sunkūs debesys. Kauno 
geto Žmonės bijo dėl savo ateities. 

Šiandien į getą atvyko Štiucas, lydimas Lipcerio. Įžengęs į Tarybos 
būstinę Štiucas džiugiai ir su apsimestiniu draugiškumu paklausė: „Na, 
kaip reikalai gete? Ką Žmonės šneka apie šias dienas?“ Esame įpratę 
išsisukti nuo tiesaus atsakymo į tokius vokiečių klausimus arba, kas dar 
geriau, visai į juos neatsakyti. Bet šį kartą Lipceris, kuris greičiausiai ir 
įkalbėjo Štiucą šiandien ateiti visų pirma čionai ir kuris, matyt, pasakojo 
jam apie getą apėmusią baimę po nesenų Vilniaus įvykių, kreipėsi į dr. El- 
kesą, o šis visaip stengėsi apeiti Štiuco klausimą: „Ponas daktare, kodėl 
jūs tylite? Nesibaiminkite. Kodėl nepapasakojate Štiucui, kokių turite 
rūpesčių?“ 

Kad visi pasijustų laisviau, Štiucas pasiūlė visiems atsisėsti. Pats atsi- 
sėdo už stalo, net nusišypsojo, 

Dr. Elkesas nenoriai atsakė: „Neseniai pasklido gandai, kad tūks- 
tančiai žydų deportuoti iš Vilniaus geto. Jų likimas nežinomas. Kauno 

geto gyventojus labai jaudina tokios žinios. Man būtų labai įdomu suži- 
noti, kas ten iš tikrųjų įvyko“. 

Atsakydamas į dr. Elkeso klausimą Štiucas pareiškė, kad žydus iš Vil- 
niaus geto išvežė į Estiją darbams. Nesą pagrindo bijoti; tai buvo ne „ak- 
cija“. Priešingu atveju būtų vežama visomis šeimomis, 0 ne vien vyrai. 
Priešintis jėga beprasmiška. Galima „nukepti“ vieną ar du vokiečius, ta- 
čiau kaltė kris visam getui. Tik su vienu vokišku sunkiuoju kulkosvai- 
džiu galima sugriauti visą geto kvartalą; dviejų trijų lėktuvų pakanka 
getui sulyginti su žeme. Ginkluotas pasipriešinimas visiškai beprasmis. 
Galbūt du ar trys žmonės pabėgs, tačiau nukentės daugybė geto gyven- 
tojų. Net ir pavieniai kovotojai galų gale pakliūva, kaip kad atsitiko su 
dr. Nabriskiu. 

Štiucas nenorįs klausyti žmonių šnekų, kad netrukus sugrįšią bol- 
ševikai. To nebus niekada. Apie „akcijas“ nėra jokios kalbos, tad mums 
nesą pagrindo jaudintis. Gestapo vadas prašęs jo paskelbti įspėjimą, kad 
gandų skleidėjai bus pakarti. Jeigu neramumai gete tęsis, jis duosiąs įsa- 
kymą pakarti vieną žydą. Tada sugrįš taika ir ramybė. Štiucas gyrė žydų 
policininkus iš Vilniaus geto. Kauno geto policininkai, sakė jis, nė iš tolo 
neprilygsta savo kolegoms Vilniuje. Jie net nesugebėjo surinkti 200 žmo- 
nių Kėdainių darbo stovyklai. Jeigu dar kartą taip atsitiktų, Štiucas keti- 
na getą griežtai nubausti. 

Štiuco žodžiais, šūviai ir namų sprogdinimas, taip pat 500 žydų nužu- 
dymas Vilniaus gete yra praeitis. Šiandien jis kalbėjo apie juos lyg tarp 
kitko. Tačiau mums pastarieji Vilniaus geto įvykiai reiškia tautos trage- 
diją ir aiškų įspėjimą. 

1! 1943 metų rugsėjo 1 dieną vokiečiai įžengė į Vilniaus getą ir pareikalavo 5000 žydų 
darbo stovykloms Estijoje. Kilo vokiečių ir žydų pogrindininkų susišaudymas. Vė- 
liau vokiečiai sučiupo 1500 vyrų, o po kelių dienų - 2200 moterų. Pogrindininkai 
pabėgo į mišką. 


1943, rugsėjo 6 


Vis akivaizdesnis tampa pavojus, kad žydų darbininkus perkels į kari- 
nes stovyklas. Šį rytą į Tarybos posėdį atėjo trys gestapininkai. Du iš jų 
„Seni pažįstami“: Štiucas ir Gratas.! Hauptšturmfiureris Gratas vado- 
vauja gestapo politiniam skyriui. Trečiasis mums nematytas; jo SS laips- 
nis aukštesnis negu dviejų jo kompanionų. 

Trijulė apėjo dirbtuves, užsuko į sekretoriatą ir pavartė dokumentus. 
Net pažvelgė į darbo korteles. Su aiškiu įtarumu jie dairėsi po kamba- 
rius, pastatų įėjimus, laiptines ir koridorius. Atrodo, tarsi jie būtų ieško- 
ję slaptų išėjimų ar užmaskuotų rūsių. Jie beveik nesidomėjo dirbtuvių 
gamyba; jie ieškojo priekabių. Su akivaizdžiu įtarumu jie klausė ataskai- 
tų ir gamybos statistikos. 

Vėliau išėjo į kiemą ir patraukė ilgu keliu palei Neries krantus, kur 
eina geto riba. Šioje teritorijoje nuolat patruliuoja geto sargyba ir žydų 
policija. Neris šičia teka lauku, užimančiu du kilometrus geto perimetro. 
Žmonių čia beveik nebūna. Vasarą tam tikromis valandomis vienas kitas 
ateina į siaurą paplūdimio ruoželį maudytis. 

Tarp Neries ir dirbtuvių išsidėstę geto daržai. Šią vietą dažnai lanko 
svečiai iš išorinio pasaulio, giedantys ditirambus žydų žemės ūkio dar- 
bams. 

Vakar trys gestapininkai visapusiškai ištyrinėjo Neries pakrantę. Ei- 
dami tenai jie sutiko du amatų mokyklos mokinius. Pareikalavo parodyti 
darbo korteles. Kai jaunuoliai atsakė, kad mokosi amatų mokykloje, kad 
neturi su savimi mokinių kortelių ir eina paplaukioti upėje, gestapinin- 
kai pasiuntė juos atgal į getą ir liepė vakare nueiti pas Lipcerį ir parodyti 
jam savo mokinių korteles. 

Geto gyventojai neigiamai įvertino tą nuodugnų gestapininkų tyrinė- 
jimą Neries pakrantėje; tai davė naujo peno kalboms apie pasirengimus 
„akcijai“ gete. 

Dr. Zacharinas, Tarybos sveikatos skyriaus vadovas, tuo metu buvo 
Tarybos būstinėje. Jis paklausė: „Ką reiškia tas vizitas prie Neries kran- 
tų? Man tokie vizitai visiškai nepatinka“. Jis turi tvirtą pagrindą taip 
galvoti. 1941 metų spalio 2-ąją dr. Zacharinui nepatiko šalia ligoninės 
buvusio kiemo apžiūra; ta ligoninė vėliau buvo padegta. Tokiuose reika- 
luose dr. Zacharinu galima pasitikėti. 

Eidami pakrante gestapininkai pasiekė lentpjūvę. Ji išsidėsčiusi už 
geto ribų. Ten žydai dirba prie pjovimo įrengimų. Į lentpjūvę ir iš jos 
rieda medienos prikrauti sunkvežimiai ir vežimai. Žydų darbininkai per- 
ka prie lentpjūvės prekes ir lengvai įneša jas pro geto vartus. Šiuos var- 
tus saugo lietuvis policininkas, su kuriuo nesunku „susitarti“. 

Atėję į lentpjūvę gestapininkai pirmiausia patikrino darbininkų kup- 
rines, sudėtas į krūvą tolimame kiemo kampe. Ten rado kiaušinių, net 

kelis vištienos gabalus. Kuprines sukrovė į gestapo automobilį, o darbo 
brigados vadovui buvo įsakyta rytoj prisistatyti į gestapo būstinę. Ta pro- 
ga jie keliems darbininkams „padalijo“ antausių. 

Gestapo pareigūnai sugrįžo į getą pro lentpjūvės vartus ir nuėjo į 
vokiečių darbo tarnybą, kur išbuvo ilgai. 

Mes tuo tarpu sužinojome iš dirbtuvių darbininkų, kad naujasis ges- 
tapo karininkas - itin bjaurus tipas. Darbininkams nepatiko gestapinin- 
kų uostinėjimas. Iš vokiečių darbo tarnybos sužinojome, kad trys gesta- 
po pareigūnai kruopščiai išnagrinėjo aerodromo, miesto ir geto brigadų 
įrašus. Be to, patikrino darbo korteles ir norėjo Žinoti, ar mirusių darbi- 
ninkų pavardės išbraukiamos iš sąrašų ir kas galėtų jiems apie tai smul- 
kiau papasakoti. Jiems atsakyta, kad mirtys registruojamos Tarybos gy- 
ventojų registravimo skyriuje. Tada tie trys pareigūnai tenai ir pasuko. 

Registracijos skyriuje jie rado panelę Mirjamą Šor iš geto vargšų šal- 
pos draugijos. Ji sėdėjo prie stalo ir skaičiavo pinigus. Vokiečiai pradėjo 
ją tardyti: „Iš kur pinigai?“ - klausė jie. Laimė, ji turėjo tik 2000 markių. 
Izraelis Leibzonas, gyventojų registravimo skyriaus vadovo pavaduoto- 
jas, buvęs tame pačiame kambaryje, turėjo su savimi didelę sumą pinigų, 
priklausančią geto vargšų šalpos draugijai. Mirjama Šor atsakė tuos pi- 
nigus radusi. „Kur?“ — sekė klausimas. „Varnių gatvėje, štai su šituo po- 
pieriumi“, - atsakė ji rodydama purviną voką, gulintį ant stalo. Vietoj 
trečio klausimo vienas iš lankytojų trenkė panelei Šor per veidą. 

Du gestapo pareigūnai tikrino registracijos skyriaus sąrašus. Jie pa- 
prašė Lipcerio kortelės ir išnagrinėjo ją. Vienas vis domėjosi pinigais, 
rastais pas p. Šor. „Kur dirbi? Parodyk savo darbo kortelę“. Taigi tardy- 
mas atsinaujino. Panelė Šor ištraukė kortelę ir padavė gestapininkui. Pa- 
sirodė, kad jos kortelėje nuo rugsėjo 1 dienos nėra įrašų, nors taisyklės 
šito reikalauja. Jos kvotėjas įtūžo: „Kiek dienų nedirbai?“ Po klausimo 
sekė dar vienas smūgis per veidą. 

Tą pačią dieną pas mane į Tarybos būstinę atėjo policininkas, vardu 
Sergejus. Jis yra ištikimas Žmogus ir, kai tik ištinka bėda, visada atsi- 
randa greta. Sergejus man pasakė, kad lankytojai iš gestapo rado pinigų, 
priklausančių geto vargšų šalpos draugijos fondui. Registracijos skyriaus 
darbuotojai nežiną, kaip išsisukti. Gal ateitų kas nors iš Tarybos? Sku- 
biai pasitariau su dr. Elkesu ir Garfunkeliu; nutarėme truputį palaukti, 
nes padėtis komplikuota. Tarybos skyriuje rasti pinigai! Dar viena prie- 
žastis jaudintis. 

Pro Tarybos langą pamatėme neįprastą vaizdą: panelė Šor išeina iš 
registracijos skyriaus pastato, o jai iš paskos trys gestapo pareigūnai. Pa- 
nelė Šor ėjo nuleidusi galvą ir verkė. Paskui ją ėjo trys vyrai piktais vei- 
dais, tarsi būtų pasirengę vesti ją į kartuves. Nedidukė, silpna, bejėgė 
moteris, belaisvė trijų stiprių, ginkluotų vyrų rankose. Stulbinamas kon- 
trastas. Jie ėjo Tarybos pastato link. „Ateina pas mus“, - pagalvojau. 

Taip ir atsitiko. Du gestapininkai įėjo į darbo skyriaus patalpas ir pa- 
kilo į antrą aukštą. Štiucas ir p. Šor liko laukti gatvėje. Darbo skyriuje 
gestapininkams buvo parodyta p. Šor darbo kortelė. „Ši moteris pasku- 
tines šešias dienas nėjo į darbą, - pareiškė jie. - Kas privalo tikrinti to- 
kius dalykus?“ Jiems pasakė, kad už tokius dalykus atsako Taryba. Kiek- 
vienas Tarybos skyrius turi kontroliuoti savo darbuotojus. 

Tada gestapo pareigūnai nuėjo į Tarybos būstinę tiesiai pas dr. El- 
kesą. „Kas tu esi?“ — paklausė vienas iš jų. „Aš esu dr. Elkesas, Tarybos 
pirmininkas“. „Ar tu gydytojas?“ - jie klausinėjo toliau. „Taip“. Tada 
kreipėsi į Garfunkelį: „O tu kas?“ - „Mano pavardė Garfunkelis. Esu 
Tarybos pirmininko pavaduotojas“. - „Ar tu taip pat gydytojas?“ - „Ne“. 

Gratas išsitraukė p. Šor darbo kortelę ir padavė dr. Elkesui. Šis mė- 
gino aiškinti nežinąs viso šio reikalo. Išnagrinėsiąs ir pranešiąs apie re- 
zultatus, pasakė dr. Elkesas. 

„Tu nori pasakyti, kad nežinai, kas čia vyksta? Tu privalai Žinoti vis- 
ką. Kas skyriaus vadovas?“ — paklausė vienas iš jų. Dr. Elkesas atsakė, 
kad dabar būstinėje nėra jokių pareigūnų, visi išėję pietauti. 

Gestapininkai parodė dr. Elkesui 2000 markių, rastų pas p. Šor. Jie 
sakė įtarią, kad p. Šor duoda kyšius savo viršininkui, kad ją atleistų nuo 
darbo. 

Dr. Elkesas mėgino sušvelninti gestapininkų priešiškumą. Papasakojo 
jiems apie savo gyvenimą: jis aštuoniolika metų buvo Vokietijos pasiunti- 
nybės Kaune gydytojas, taip pat asmeninis Vokietijos pasiuntinio Lietuvo- 
je gydytojas. Gal jiems būtų įdomu apžiūrėti geto ligoninę? Jeigu taip, 
dr. Elkesas mielai pabūtų jiems vadovu. Po truputį gestapininkai pradėjo 
klausytis dr. Elkeso. Jo istorija jiems, atrodo, padarė įspūdį. Tuo tarpu 
atėjo popietė, beveik trečia valanda dienos. Gestapininkai šiuo metu visa- 
da pietauja. Ir šie išėjo iš Tarybos būstinės pasiėmę p. Šor darbo kortelę. 

Mums rūpėjo p. Šor likimas. Ką jie su ja darys? Tą akimirką Štiucas 
įsakė vienam žydų policininkui nuvesti p. Šor į geto daboklę; ji kalės pen- 
kias dienas. 

Visi žydai, išgirdę apie lengvą p. Šor bausmę, lengviau atsiduso. „Žy- 
diška“ sėkmė: vokiečiai pasiėmė pinigus, kelis žmones sumušė, vieną mo- 
terį uždarė į kalėjimą, ir visi laimingi, nes galėjo būti kur kas blogiau. 

Su nerimu laukėme ateinant Lipcerio. Jis turėtų Žinoti gestapininkų 
vizito tikslą. Lipceris atėjo, bet apie tai nieko nežinojo. 

Kaip visada tokiais atvejais, getas susijaudino. Visi prisiminė nesenus 
įvykius Vilniaus gete. Ten getas buvo apsuptas staiga; galbūt jie ir čia 
planuoja daryti panašiai? Gestapininkai nesilanko gete šiaip sau, be svar- 
bios priežasties. 

Vakare Lipceris atnešė gestapo įsakymą: rytoj septyniasdešimt mo- 
terų ir aštuoniasdešimt vyrų turi prisistatyti 7 valandą ryto specialiai už- 
duočiai. Juos lydės dešimt žydų policininkų. Įsakyme nenurodyta, nei 
kokia ta užduotis, nei kur ją reikės atlikti. Tai tipiškas gestapo įsakymas: 
niekas neaišku. Viską gaubia slaptumo skraistė. 

Ką reiškia netikėtas gestapo pareigūnų apsilankymas? Ką reiškia 150 
žmonių paėmimas nenurodytam darbui neaiškioje vietoje? To niekas ne- 
žino. Palauksime ir pamatysime. 

1 Atėjus vokiečiams hauptšturmfiureris Joachimas Gratas buvo paskirtas nuo Ein- 
satzgruppe atsakingu už Kauną ir aplinkinius fortus. 

2 Sergejus, geto žydų policininkas, aktyviai veikė sionistų revizionistų partijoje. Jis 
buvo vienas iš nedaugelio policininkų, kurie 1944 metų kovą sutiko parodyti vo- 
kiečiams, kur gete slepiasi žydai. Zuvo karo metu. 


1943, rugsėjo 15 


Vakar getas vėl labai sunerimo. Viskas prasidėjo nuo dar vienos dirb- 
tuvių apžiūros, surengtos trijų gestapo pareigūnų. Ši trijulė atėjo ne šiaip 
sau. Jie atėjo su tikslu užimti gete valdžios vietą. Tie trys - mūsų senas 
„draugas“ Štiucas, anksčiau nematytas hauptšturmfiureris! ir jo adju- 
tantas - įsiveržė į dirbtuves, tarsi būtų jų savininkai. Jų pirmas klausimas: 
„Kodėl prie įėjimo į patalpą stovi siuvimo mašinos?“ Šį klausimas buvo 
skirtas sandėlio vedėjui Berlui Frydmanui. „Tai naujos siuvimo mašinos, 
kurios atvežtos išplėsti drabužių siuvimo skyrių“, - atsakė jis. 

„Tu norėjai iškelti tas mašinas. Nuo šiol draudžiama iš čia ką nors 
išnešti“. 

Po to lankytojai nuėjo į patalpas, kur triūsė siuvėjai, staliai, batsiuviai 
tenkindami miesto komisaro ir generalinio komisaro įstaigų vyresniųjų 
pareigūnų poreikius. Čia siuvami kostiumai, batai, paltai, baltiniai, ga- 

minami baldai, žaislai, namų apyvokos reikmenys ir odos dirbiniai; trum- 
pai tariant, visa, ko pareikalaujama ir ko šiais laikais mieste negausi. 
Gestapininkai čia gauna, ko tik jiems reikia. Oficialiai esesininkai sako 
negauną ničnieko. Dabartiniai lankytojai iš gestapo klausinėjo meistrus: 
kam siuvėjai siuva drabužius? Kam batus? O kam - baltinius? Kas tiekia 
šiems gaminiams audinius ir odą? 

Meistrai gerai pasirengę atsakinėti į tokius klausimus. Jie kalbėjo su 
gestapininkais aiškiai: šį audeklą atnešė tas ir tas pagal atskirą leidimą; 
šis paltas nenaujas, čia jį davė pataisyti. Tačiau kartu jiems teko pripa- 
žinti, kad vienas paltas taisomas Mileriui, o kitas — Kaiflerio žmonai, 
portfelis skirtas pareigūnui iš generalinio komisaro įstaigos ir kt. Ges- 
tapininkai nepatikėjo šiais aiškinimais, jie padarė savo išvadas. 

Gestapininkai tikrino vieną dirbtuvę po kitos. Visur klausinėjo, kas 
gaminama, kam ir iš kokių medžiagų. Dirbtuvių jie negyrė, net supeikė 
dirbtuvių patalpų švarą. Iškviestam meistrui buvo pareikšta: „Nuo šiol 
geto dirbtuvės pereina mūsų žinion. Jeigu dar kartą rasime nešvarias 
„Arba pažeminsime į paprastus darbininkus“. Šis gestapininkų vizitas į 
dirbtuves sukėlė tiek darbininkams, tiek apskritai geto žmonėms rimtus 
būgštavimus. 

Dirbtuvių administracijoje vizitatoriai ilgai kalbėjosi su Mileriu ir Gi- 
lovu. Pokalbis anaiptol nebuvo draugiškas. Vėliau gestapo karininkai įsa- 
kė dirbtuvių meistrams nejudinti jokio gaminio. Po to hauptšturmfiureris 
Gekė paskelbė, kad perima vadovavimą getui ir dirbtuvėms. 

Gilovas ir Mileris buvo labai suirzę. Jie skambino telefonu Krameriui, 
gavo jo nurodymą ir toliau gabenti užbaigtus gaminius iš dirbtuvių. Pro- 
dukciją reikia sukrauti buvusiame Kauno savivaldybės pastate. Darbi- 
ninkams buvo įsakyta dirbti per naktį, supakuoti gaminius ir išnešti iš 
dirbtuvių. 

Sunkvežimiai dabar be paliovos zujo tarp dirbtuvių ir buvusio Kauno 
savivaldybės pastato. Kiekvieną baigtą gaminį griebdavo tarsi iš ugnies 
ir veždavo iš dirbtuvių. Krameris, kaip miesto komisaras, gete prarado 
svarbią poziciją, dabar jis siekia įsitvirtinti savivaldybės pastate. Tai reiš- 
kia, kad jis nori įsteigti mažas dirbtuves, kurios tenkintų vokiečių civili- 
nės administracijos Kaune aukštesniųjų valdininkų poreikius. 

8 valandą vakaro dirbtuvių administracijos nariai su Segalsonu prie- 
šakyje atėjo į Tarybos būstinę. Per visą dieną jiems plaukė prieštaringi 

nurodymai. Pagal vieną jų, gautą iš paties Kramerio, kaip miesto komi- 
saro, visi geresnės kokybės gaminiai turi būti išgabenti iš dirbtuvių. Ki- 
tas potvarkis, atėjęs iš gestapo, kuo griežčiausiai draudė tai daryti. Kaif- 
leris iš pradžių liepė gabenti iš dirbtuvių tam tikrus gaminius, vėliau už- 
draudė juos liesti. Po to Krameris įsakė išnešti juos. Taip ir tęsėsi. 

Hauptšturmfiurerio Gekės pranešimas, kad jis perima vadovavimą 
getui ir dirbtuvėms, pačiame gete sukėlė paniką. Žmonės svarstė, ką tai 
galėtų reikšti. „Jeigu viskas gete pereina į gestapo rankas, - pasakė vie- 
nas iš dirbtuvių administracijos narių, - vietoj mūsų reikėtų paskirti žmo- 
nes, turinčius gerus ryšius su gestapu“ (greičiausiai turėdamas galvoje 
Lipcerį). Segalsonas papasakojo, kad Mileris jam siūlęs darbą naujose 
dirbtuvėse, kurias rengia buvusiame savivaldybės pastate. 

Tarybos nariai paaiškino dirbtuvių administracijos nariams, kad kol 
bendra situacija gete ir dirbtuvėse neaiški, per anksti galvoti apie dar- 
buotojų keitimus. Visi turi pasilikti savo vietose, iki nusės dulkės. Nega- 
lime prarasti kantrybės. Jeigu gestapas perims geto reikalus, getas taps 
nuolat saugoma stovykla. 2 

Žinia, kad gestapas perima dirbtuves, pasklido kaip ugnis miške dar 
labiau pakurstydama geto gyventojų baimę. Žmonės vėl pradėjo kalbėti 
apie planuojamą žydų darbininkų sutelkimą karinėse stovyklose. 

Pastaraisiais mėnesiais gyvenimas gete buvo pasidaręs patogesnis: din- 
go atšiaurus balsas ir griežtai oficialus elgesys; pro geto vartus vėl ne- 
šami maisto produktai, pagerėjo ir ekonominė geto padėtis. Yra ga- 
limybių net ir kultūriniam bei dvasiniam gyvenimui. Ir štai ateina ges- 
tapas norėdamas viską sugriauti. 

Geto gyventojai vėl pradėjo kalbėti apie „gerus“ ankstesnius laikus. 
Mes jau imame įsivaizduoti karines darbo stovyklas ir gyvenimą jose. Ar 
šitaip ir baigsis mūsų gyvenimas gete? Pagaliau juk, mūsų akimis, pasku- 
tinis geto gyvenimo skirsnis turėjo būti kitoks. Manėme, kad išeisime į 
laisvę, į gražų ir įdomų gyvenimą - naują erą tautų istorijoje. Negalvojo- 
me, kad mūsų gyvenimas nutrūks užpuolus plėšriam žvėriui, kuris mė- 
gins sudaužyti getą, suskaldyti jį, deportuoti jo gyventojus ir sunaikinti 
jų būtį. 

Pastarojo mėnesio įvykiai Vilniaus gete tik sustiprino mūsų būgš- 
tavimus. Keli tūkstančiai Žydų jėga išvežti iš Vilniaus geto sunkiesiems 
darbams į Estiją; per šią „akciją“ 500 žydų žuvo po griuvėsiais, kai vokie- 

čiai sprogdino juos minomis. Dabar Vilniaus getas uždarytas. Iš ten niekas 
neišeina. Neįvežama maisto. Prasidėjo badas, pašoko duonos kainos. 

Vilniaus geto atvejis rodo, kad būtina laikytis atsargumo ir nesi- 
blaškyti. Privalome paklusti valdžios reikalavimams, kad nesuteiktume 
jai dingsties išžudyti mus visus. 

Vakar rytą po daug vargo ir pastangų darbo skyriui pavyko surinkti 
naują brigadą tiesti telefono kabeliui nuo Kauno miesto iki buvusios Vo- 
kietijos sienos. Šįryt į šią brigadą paimti 165 žmonės, bet vis dar trūksta 
iki reikalaujamų 400 darbininkų. Tokį skaičių surinkti labai sunku. Visi 
nori dirbti dirbtuvėse ir taip išvengti išvežimo į karinę stovyklą. Prašan- 
čiųjų priimti į dirbtuves skaičius pasiekė 1400. Tuo pat metu geto darbo 
tarnyba iš visų jėgų stengiasi surinkti darbininkus naujai brigadai. Dabar 
mums labai svarbu pademonstruoti, kad sugebame sutelkti reikiamą dar- 
bininkų kiekį be įsikišimo iš šalies. 

Šiomis dienomis matome, kad su geto gyventojais elgiamasi kaip su 
nešuliniais gyvuliais. Kad ir kiek produkcijos gamintume, valdžiai vis ma- 
ža. Per pastarąsias savaites skirtingi mūsų valdytojų padaliniai kivirčijosi 
dėl valdžios gete: Krameris, miesto komisaras, nenori užleisti monopoli- 
jos prekybai žydų vergais, kad liktų nepažeisti jo asmeniniai interesai; 
gestapas tą monopoliją nori pasiimti sau. Apsidrausdama vokiečių civili- 
nė vietos valdžia geriausius gaminius išgabeno iš dirbtuvių ir perkėlė į 
savus sandėlius. Aukštesnieji vokiečių civilinės administracijos pareigū- 
nai nedelsdami atlėkė į dirbtuves pateikti skubių užsakymų drabužiams. 

Vyneris iš nacių partijos Kauno sekretoriato paprašė, kad būtų baigti 
jo užsakyti drabužiai; jei vienų ar kitų pabaigti neišeina, tai juos reikia, 
pasak jo, sudėti kokioje slaptoje vietoje. Langė, Kaifleris ir Obstas prašė 
mūsų to paties. 

Visai realus dalykas, kad getas bus išardytas, dirbtuvės panaikintos, o 
geto gyventojai išskirstyti į tolimas vietoves. Atrodo, kad gestapas yra 
gavęs įsakymą iš vyresnybės Rygoje perkelti žydų darbininkus į karines 
stovyklas ir likviduoti Kauno getą. 

Prieš vidudienį įvairių gaminių ir medžiagų gabenimas iš dirbtuvių į 
miestą buvo pačiame įkarštyje. Beveik visų miesto komisaro įstaigos sky- 
rių vadovai atvyko į dirbtuves, kad „sutvarkytų reikalus“ sandėliuose. 

Nuėjau pas Milerį sužinoti, kokia dabar padėtis. Mileris buvo sutrikęs. 
„Padėtis neaiški, - pasakė jis. — Šiuo metu mes perkeliame dirbtuves į 

kitą vietą. Esu tikras, kad šiuo klausimu paskutinis žodis dar neištartas“. 
Čia pokalbis nutrūko. Milerio ir Gilovo veidai aiškiai liudija, kad jie iš- 
gyvena tragediją. Matyt, jiems iš rankų išslydo pelningas verslas ir jie be 
galo nusiminę. Gal dabar jiems teks eiti į frontą? 

Kaifleris liepė sutvarkyti visas sąskaitas ir paruošti jas naujiems val- 
dytojams. Visi šie reikalai man primena apgailėtiną bankroto erzelį: 
teismo vykdytojas, lydimas policininkų, žengia vidun pro paradinį įėjimą 
ketindamas paimti visas prekes, o tuo metu geriausi gaminiai išnešami 
pro užpakalines duris. 

Kai produkcijos ir žaliavų tempimas pasiekė didžiausią mastą, į getą 
atvyko Štiucas ir hauptšturmfiurerio Gekės adjutantas. Visą valandą vo- 
kiečių darbo tarnyboje jie smarkiai ginčijosi su Hermanu. Sužinojome, 
kad neseniai gete lankęsi gestapo pareigūnai buvo „žinovai“ visų reika- 
lų, susijusių su koncentracijos stovyklomis. Šį mokslą jie išėjo Olandijo- 
je; ten žydai buvo laikomi uždaryti miesto namų kvartaluose ir šlifavo 
deimantus. Žydams draudė išeiti iš namų. Dabar gestapas siekia panau- 
doti šį planą Estijoje. Hauptšturmfiureris Forsteris, Gekės kolega iš ges- 
tapo, jau anksčiau išvyko iš Kauno į Vilnių ir Šiaulius užsiimti ten žydų 
iškeldinimu į karines stovyklas. Dabar jis ir hauptšturmfiureris Gekė ke- 
tina tą patį padaryti čia. Jie kreipėsi į Hermaną siūlydami bendradarbiauti 
ir drauge įgyvendinti tą planą Kauno gete. Tačiau Hermanas pareiškė 
savo nuomonę, kad žydus uždaryti stovyklose nenaudinga. Pagrindinė 
priežastis, jo žodžiais, yra ta, kad čionykščiai žydai yra statybos montavi- 
mo specialistai, statybininkai, betonuotojai, šaltkalviai, dailidės ir kito- 
kie kvalifikuoti darbininkai. 

Tačiau penktadienį iš Rygos atvyks komisija spręsti geto reikalų. Tą 
patį mums pasakė ir miesto komisaro įstaigoje. 

Gestapo pareigūnai piktai smerkia vokiečių civilinės administracijos 
darbuotojus, išnaudojančius dirbtuves savo asmeniniams poreikiams ten- 
kinti. Štiucas pasakė Hermanui negavęs iš geto dirbtuvių jokių paslaugų 
ar dovanų. 

Tad sužinojome, kad valdžia dar nepriėmė galutinio sprendimo dėl 
geto likimo ir geto žmonės truputį lengviau atsiduso. Neturėdami pasirin- 
kimo teikiame pirmenybę gyvenimui. 

Šiandien matėme itin iškalbingą incidentą. Tuo metu, kai iš dirbtuvių 
visu smarkumu buvo nešamos žaliavos ir prekės, į Tarybą paskambino 

Fyrtelis ir įsakė prikasti penkias ar šešias tonas bulvių. Pasakė atvyksiąs 
rytoj jų pasiimti. Bet, pasirodo, bulvės bus tinkamos kasti tik po dviejų 
ar trijų savaičių. Nuėjau pas jį ir mėginau šitai paaiškinti, bet Fyrtelis 
užsispyrė ir reikalavo vykdyti jo nurodymą. 

Po pietų, kai paaiškėjo, jog dirbtuvių likimas dar galutinai nenuspręs- 
tas, Mileris mums liepė Fyrteliui bulvių nekasti. Vėliau pats Fyrtelis at- 
važiavo į getą ir liepė atiduoti „jo“ bulves į vargšų valgyklą. 

Vakare mums paskambino Natkinas nuo geto vartų. Pasirodo, su vie- 
na miesto darbo brigada į getą prasmuko senas žydas iš Vilniaus. Ką su 
juo daryti? Jis pabėgęs iš Vilniaus. Trumpai pasitaręs su dr. Elkesu lie- 
piau Natkinui paguldyti tą žydą į ligoninę. Kadangi jis buvo aptekęs utė- 
lėmis, pirmiausia pateko dezinfekcijos centro globon; ten gavo švarius 
baltinius. Po to jį perkėlė į getą. 

Buvo jau septinta valanda vakaro. Energija tiekiama prastai, elek- 
tros lemputės vos spingsi. Vakar geto sargybos lietuvių policininkai šū- 
viais pažeidė pagrindinį kabelį. Jie taip pasielgė, nes Grinbergas, žydų 
policijos rajono vadas, vakar suėmė lietuvį, įsibrovusį į žydų namą ir gra- 
sinusį gyventojams. Lietuvis buvo policininkas. Suėmimo metu jis bandė 
pasprukti ir įkišo ranką į kišenę. Grinbergas pagalvojo, kad žmogus nori 
išsitraukti pistoletą, todėl nusivijo jį, atėmė pistoletą ir suomišką peilį. 
Ta proga Grinbergas dar jam keliskart smagiai „užvožė“. Tada susisiekė 
su geto sargybos viršininku vokiečiu ir paprašė atvykti bei pasiimti triukš- 
madarį lietuvį. 

Geto sargybai lietuvis pareiškė, kad žydai jį sumušė ir atėmė pistoletą. 
Lietuviai policininkai, jo draugai, nutarė atkeršyti už bičiulį. Jau vakar 
jie ėmė konfiskuoti prekes, nešamas pro geto vartus. Naktį jie šaudė prie 
tvoros ir pataikė į pagrindinį energijos tiekimo kabelį. Dėl to kai kurie 
geto kvartalai skendėjo tamsoje, o kiti buvo apšviesti labai silpnai. 

Kai vakaro tamsa apgobė getą, prasivėrė mano kambario Tarybos būs- 
tinėje durys ir įžengė garbaus amžiaus žydas iš Vilniaus, nešinas mažu 
ryšulėliu. Atsisėdo prie stalo. Susėdo ir visi buvę kambaryje. Pastaruoju 
metu mes labai norėjome išgirsti nors kelis žodžius iš Vilniaus. Sėdėda- 
mas prie stalo galėjau įsižiūrėti į tą žmogų: plaukai žili, veidas aiškiai 
liudija apie nelaimes, tekusias jam per kelias paskutines savaites. Jis atro- 
dė išsekęs, bet nepalūžusios dvasios. Balsas skambėjo aiškiai, akys, nors 
ir nuvargusios, blizgėjo. Nebuvo panašus į nevilties apimtą žmogų, priešin- 

gai, iškęsti sunkumai jį užgrūdino. Senis pasidėjo savo lazdelę ir kuprinę 
prie kojų ir pradėjo dėstyti savo istoriją - tarsi kokią pasaką iš Tūkstan- 
čio ir vienos nakties. 

Jis atvykęs iš Vilniaus. Pavardė Melceris. Vilniuje buvęs verslininkas. 
Pažįstąs prekybininkus iš Kauno ir Šiaulių. Vilniaus gete netinginiavęs. 
Buvęs vyresniuoju darbo stovykloje, ir ten viskas veikė sklandžiai kaip 
laikrodis. Savaime suprantama, turėjęs pagalbininkų, sulaukęs septynias- 
dešimties jaunas nebūsi. Jo darbu visi buvę patenkinti. Prieš vienuolika 
dienų, kai žmones gaudė sunkiesiems darbams ir sprogdino namus, jis 
nesislapstė. Jo duktė dirbo raštininke dirbtuvėse. Gensas išdavė jai do- 
kumentą, atleidžiantį jos tėvą nuo deportacijos į Estiją. 

Tą nelemtą penktadienį Melceris išėjo iš namų nusipirkti duonos. 
Gatvėje jį sučiupo ir įmetė į sunkvežimį, kuris nuvažiavo į geležinkelio 
stotį. Iš ten kartu su 3000 žmonių jį išvežė į Estiją. Tris dienas jie išbuvo 
be maisto, užrakinti prekiniuose vagonuose. Tik keli žmonės turėjo su 
savimi pasiėmę valgyti, kadangi vežamuosius surinko ar sugaudė, kaip jį 
patį, be jokio įspėjimo. Tik trečią dieną kiekvienas gavo po 200 gramų 
duonos. 

Atvykus į pirmąją geležinkelio stotį Estijoje juos išlaipino iš vagonų 
ir nuvarė į pievą. Vokietis karininkas surikiavo gretomis: sveiki, tinkantys 
darbui vienoje pusėje, seniai, ligoti, moterys ir vaikai - kitoje. Vilniuje 
per sumaištį, beatodairiškai gaudant darbams Estijoje, gatvėse pačiupo 
ir sumetė į mašinas net ir tokius senius kaip jis, taip pat moteris ir vaikus. 

Pievoje sveikiesiems (1800 žmonių) liepė eiti dešinėn, o netinkamus 
darbui (1200 Žmonių) nukreipė į kairę; iš jų visų 1500 buvo vyrai, liku- 
sieji - moterys ir vaikai. 

Likusiuosius kairėje, kartu ir mūsų pasakotoją vėl suvarė į vagonus ir 
išsiuntė be jokios aiškios krypties. Jie važiavo pro įvairius Estijos kaimus 
ir miestus, bet niekas nenorėjo jų imti, nes jie netiko darbui. Per šią odi- 
sėją jie, alkani ir apleisti, gyveno vagonuose. Net gamtos reikalus turėjo 
atlikti ten pat. 

Iš Estijos traukinys nukeliavo į Latviją. Ir čia jų niekam nereikėjo. 
Pravažiavo dešimtis stočių, tačiau kelionės galo vis tiek nebuvo matyti. 
Galų gale jiems leido išlipti Tauragėje. Liepė susirikiuoti gretomis ir pa- 
sakė, kad veda praustis. 

Per visus šiuos klaidžiojimus Melceris nesiliovė galvojęs apie pa- 
bėgimą. Vėliau, kai Šiauliuose netikėtai buvo atidarytos vagonų durys, 

jis jau rengėsi šokti lauk. Bet turėjo palaukti, kol nueis ginkluoti estai 
pagalbininkai, saugoję traukinį. Tačiau tada durys staiga užsitrenkė. Tau- 
ragėje Melceris pasakė vagono bendrakeleiviams, kad viskas baigta ir 
reikia bėgti. Savo daiktus jie jau buvo atidavę tiems 1800 žydų, pasiliku- 
sių Estijoje; dabar jie buvo kaip stovi. Dauguma vilkėjo sudėvėtais palai- 
kiais drabužiais; tik vienas Melceris buvo apsirengęs padoriai. Jis nuėjo 
prie vagono vyresniojo skųsdamasis pilvo skausmu ir paprašė leidimo 
išeiti laukan išsituštinti. Melceris išlipo ir nebegrįžo. „Tad Jokūbas pabė- 
go“, - sako Melceris su humoro gaidele. Kas nutiko su kitais, jis nežino. 

Išsekęs ir alkanas Melceris užsuko į valstiečio trobą (prieš tai nu- 
siplėšęs geltonąjį ženklą). Pasakė šeimininkui esąs rusas. Valstietis jį so- 
čiai pavalgydino. Po to nusprendė eiti pėsčiomis iš Tauragės į Šiaulius, 
kur gyveno keletas jo pažįstamų, anksčiau buvusių prekybininkų. Eida- 
mas sutiko valstietį. Tas paklausė, kur einąs. „Į Šiaulius“, — atsakė Mel- 
ceris. Valstietis jam pasakė, kad keliaudamas tokiu greičiu jis niekada 
nepasieks savo tikslo. Todėl tas žmogus nuvežė Melcerį į geležinkelio 
stotį, kur įkalbėjo stoties viršininką įsodinti jį į rytinį Šiaulių traukinį. Tą 
naktį Melceris miegojo stotyje, o ryte sulaukė traukinio. Jis turėjo sumo- 
kėti 200 markių už bilietą, tačiau kai paaiškėjo, kad jis neturi pinigų, jam 
leido važiuoti veltui. Kiekvienoje stotyje jis sakė esąs rusas ir visi jam 
atsakydavo, kad viskas greitai pasikeis į gerąją pusę. Traukinio konduk- 
toriai jo pasigailėjo ir davė valgyti, vieną kartą pasiūlė net stiklą degti- 
nės. Kiekvienam jis pasakojo tą pačią istoriją: esąs rusas, kilęs iš Vil- 
niaus, viena duktė gyvena Vilniuje, kita - Kaune. Dabar jis keliauja ap- 
lankyti kaunietės dukters. Paklaustas, ką veikia jo dukterys, atsakydavo, 
kad dirba prie valdžios. 

Išvargintas daugybės bemiegių naktų Melceris užmigo. Nubudo prieš 
pat Kauną. Nusprendė išlipti viena stotimi anksčiau, kad išvengtų bilie- 
tų patikrinimo. Lipant iš traukinio policininkas jo paklausė, ar turįs as- 
mens dokumentą. „Žinoma, turiu, - atsakė Melceris, — kaip galėčiau vykti 
į kelionę be asmens dokumento?“ - ir nuėjo toliau. Atsidūrė Kaune, bet 
nežinojo, kur yra getas. Atsitiktinai pamatė žydą darbininką, kuris atve- 
dė jį į savo brigadą; ten gavo valgyti ir gerti. Penktą valandą vakaro jis 
jau buvo gete. 

Čia, Kauno gete, turėtų būti Melcerio duktė. Iš Vilniaus ją išsiuntė į 
Žiežmarių darbo stovyklą, o iš ten išvežė į Kauną. Jis labai norėtų ją 
susirasti. Turįs dar vieną prašymą: kad duotume jam kokių drabužių, nes 

nebuvo persirengęs dvylika dienų ir vienuolika naktų. Dezinfekcijos cen- 
tre išsimaudė pirmą kartą nuo tada, kai išvyko iš Vilniaus. 

Savo klajones Melceris apsakė aiškiai ir ne be humoro. Pagaliau jis 
pasiekė vietą, kur gyvena žydai, kur jį priėmė šiltai ir su meile. Paprašė 
cigaretės ir prabilo labai lėtai. Iš užrašų knygutės perskaitė pavadinimus 
vietovių, pro kurias važiavo 1200 žydų. Kas žino, kur jie dabar ir kas juos 
ištiko. Dauguma jų buvo moterys ir maži vaikai. 

Žinia apie iš Vilniaus atvykusį žydą greitai pasklido po getą. Prie Ta- 
rybos būstinės susirinko dešimtys žmonių. Tarp jų buvo ir jauna moteris, 
persikėlusi čionai iš Žiežmarių ir turinti seserį Vilniuje. Ji norėjo suži- 
noti, ar jos sesuo dar tebegyvena Vilniuje, o gal deportuota į Estiją. 

Ir štai ta moteris išvydo savo tėvą, o tėvas - dukterį; tikrai nepaprasta, 
širdį verianti scena. Tėvas ir duktė apsikabinę verkė iš džiaugsmo. Tai 
buvo ašaros tremtyje, beklajojant nežinomais ir pavojingais keliais. Va- 
landėlei palikome tėvą ir dukterį vienus. Tėvas iš arti žvelgė į dukters 
veidą; ši atrodė išsekusi ir sulysusi. Jo akyse vėl susitvenkė ašaros - siel- 
varto ir kančios ašaros. 

Šitaip pasibaigė ta odisėja. Tai istorija apie kančias seno tėvo, kuris 
galbūt išsigelbėjo iš mirties nasrų. Tai pasakojimas apie išdraskytą žydų 
šeimą, perėjusią septynis pragaro ratus. Du šeimos nariai susitiko, kad 
drauge išgyventų kančias. 

1 Tai buvo Vilhelmas Gekė, paskutinysis geto valdytojas, kuris netrukus pavers jį kon- 
centracijos stovykla ir galų gale sunaikins. 


1943, rugsėjo 25 


Vėlai vakare išėjau ir pasukau ligoninės link. Getą gaubė rudens tam- 
sa. Nieko nebuvo matyti; ėjau tarsi užsimerkęs. Tik retsykiais kokia ma- 
žytė švieselė blyksteldavo akimirką tamsoje nušviesdama vienišam pra- 
eiviui kelią siauroje alėjoje. Ir vėl viskas pranykdavo. 

Šis vakaras neįprastai tamsus. Nieko nematyti. Šen bei ten negrįstoje 
gatvėje girdėti Žingsniai. Žmonės eina lėtai. Po sunkaus dienos darbo jie 
vos pasivelka. Visi pasinėrę į savo mintis. Gete vėl neramu. Žmonės kal- 
ba apie jo likvidavimą ir darbo stovyklų steigimą, apie šeimų atskyrimą — 
tėvų nuo vaikų, sveikų nuo senių ir ligonių. Jie kalba apie mantos konfis- 
kavimą ir apie kitus panašius dalykus. Niekas nežino, ką atneš rytdiena. 
Getui vėl atėjo neramios dienos. Viską kloja nežinomybės migla. 

Vakaro tamsoje vis išgirstu nematomų praeivių padrikus sakinius ir 
pavienius žodžius. „Rytoj, pirmą valandą nakties, vėl turiu atvykti budė- 
ti į rajono policijos nuovadą. Atrodo, vėl turėsime suiminėti žmones“, - 
girdžiu vyro balsą. Tuoj pat pasigirsta moters balsas, lydimas atodūsių: 
„Ak, Jankele, tu vėl eisi gaudyti žmonių. Vargas man!“ Tai buvo geto 
policininkas, gavęs įsakymą atvykti ypatingai naktinei užduočiai. Jis su- 
pranta, kad žmonės bus tempiami iš namų ir varomi į geto daboklę. Iš 
ten juos siųs į darbo stovyklas dirbti sunkių darbų. 

Čia pat išgirstu pokalbio fragmentus: „Gal pirmadienį, kas žino...“ Po 
to — tyla. Šie žmonės, matyt, šnekėjo apie kažkokį jų darbo tvarkos pasi- 
keitimą. Ateinantį pirmadienį keliasdešimt brigadų bus panaikinta, o jų 
narius išsiųs į dideles darbo stovyklas prie vokiečių kariuomenės dalinių, 
skirtas 800 ar net 1000 gyventojų. Iš ten jie jau nebegalės grįžti į getą. 

Netoli ligoninės išgirstu seno žydo balsą: „Mums greitai ateis Siaubo 
dienos.! Tuoj Naujieji metai, tretieji žydų Naujieji metai gete. Ir galo 
visiškai nematyti. Ar užteks mums stiprybės visa tai ištverti? Ar nepri- 
baigs jie mūsų? Mus išgelbėti tegali stebuklas“. 

Pasiekiau geto ligoninę. Tai naujas dviejų aukštų pastatas, stovintis 
ant šoninės gatvės kampo. Jo dideli langai ir aukštos pilkai dažytos sie- 
nos žvelgia į getą iš trijų pusių. Geto tvora, einanti palei siaurą smėlėtą 
alėją, yra demarkacinė linija tarp laisvės ir kalėjimo. 

Skersai didžiojo ligoninės pastato stovi mažesnis namas, pastatytas 
tuo pačiu stiliumi ir panašios išvaizdos; tie patys langai, stogas ir spalva. 
Didysis statinys „pagimdė“ mažąjį ir nuo tada jie sukibę kartu. Kai ma- 
žasis namas pasižiūri į senus ir varganus geto namus, jo širdis prisipildo 
išdidumo. Iš didžiojo pastato į mažąjį be paliovos bėgioja Žmonės baltais 
chalatais: į virtuvę, į skalbyklą - ir atgal. Iš tolo gali pasirodyti, kad tai 
balta dėmė juda mažoje erdvėje pirmyn atgal. 

Kieme tarp dviejų pastatų yra gilus šulinys. Iš čia ligoninės reikalams 
imamas vanduo. Daug mėnesių vandeniui semti buvo naudojami kibirai, 
kuriuos rankomis nešdavo į ligoninę, kol pagaliau atėjo nagingi žydų dar- 
bininkai ir išvadavo iš šio varginamo darbo. Jie nuleido į šulinį vamzdžius 
ir įrengė vandentiekį. Dabar vanduo nenutrūkstama srove teka į ligoni- 
nę didžiajame pastate, taip pat į virtuvę ir skalbyklą mažajame namelyje. 

Kaip ir kiekvienas kitas geto statinys, ligoninės pastatas turi savo is- 
toriją. Ne taip seniai buvo suręstas namas geto pradžios mokyklai. Ne- 

trukus jis tapo geto benamių prieglauda, vadinama rezervatu. Po „akci- 
jų“, kai daugybę Žmonių išsiuntė į tokias vietas, iš kur nebegrįžtama, 
senoji ligoninė, vaikų namai ir senelių prieglauda buvo sugriauti. Tada 
didysis pastatas tapo ligonine. 

Kaip ir visi kiti geto namai, ligoninė vos apšviesta. Atsargiai užlipau 
tamsiais laiptais, susiradau duris ir įėjau vidun. 

Šioje ligoninėje nuo gilios depresijos gydomas profesorius Beliackinas. 
Prieškarinės Lietuvos universitetuose profesorius žydus buvo galima su- 
skaičiuoti ant vienos rankos pirštų. Tačiau ir jiems neleisdavo ilgiau iš- 
būti tose pareigose, profesorius Beliackinas liko paskutinis. Tai buvo 
talentingas, aštraus proto, eruditas teisininkas. Parašė kelias teisės kny- 
gas ir garsėjo kaip vienas žymiausių juristų Lietuvoje. Be to, buvo labai 
mėgstamas Lietuvos inteligentijos ir palaikė draugiškus santykius su ke- 
liais žmonėmis iš vyriausybės. Dabar visi jį užmiršo ar geriausiu atveju 
prisimena su nenuoširdžiu atodūsiu. 

Profesorius Beliackinas gete gyvena vienas. Vienas iš dviejų jo sūnų 
buvo tarp pirmųjų 500 žydų, nužudytų gete. Dveji metai, pragyventi ge- 
te, paliko senajam profesoriui žaizdų - fizinių ir dvasinių. Jo jėgos išse- 
ko - dabar jis pavargęs ir sugniužęs. Daugelį mėnesių jį kamavo liūdnos 
mintys. Draugų pastangos pralinksminti jį liko bevaisės. Profesorius 
apimtas depresijos ir dabar guli ligoninės lovoje - nelegalioje psichiat- 
rijos palatoje; vokiečiai apie ją nežino. 

Profesorius Beliackinas yra mano dievinamas mokytojas ir vadovas. 
Be to, jis didelis mano draugas. Jo vadovaujamas pradėjau profesinio 
darbo praktiką ir tas laikotarpis ne tik praturtino mano žinias apie teisę, 
bet susiejo su juo draugystės ir dvasinio bendrumo saitais. Drauge su 
dr. Elkesu, dr. Bermanu ir kitais mūsų buvusios studentų sionistų kor- 
poracijos nariais iš visų jėgų stengiausi jam padėti. Kai nebeliko jokios 
kitos išeities, sunkia širdimi nusprendėme paguldyti jį į šią palatą. Dau- 
giausia laiko jis būna neramus, net priekabiai irzlus; labai daug kalba 
apie tai, kad nebeverta gyventi, ir apie būties menkystę.2 

Prieš kelias dienas profesorius Beliackinas pakvietė jį aplankyti. Šian- 
dien atėjau pas jį. Ši atskira palata įrengta mažame sename namelyje 
senojoje Vilijampolės dalyje. Tas namas stovi siauroje alėjoje, jo sienos 
kreivos, langai maži, stogas kuprotas. Įeiti vidun galima tik iš kiemo. Iš 
išorės neįmanoma atspėti, kad čia visiškai izoliuotai guli psichiškai ser- 
gantys ligoniai. Grotos padarytos iš vaikiškų lovelių rėmų ir pritvirtintos 

prie sienų kitapus siaurų langų; jos neatkreipia jokio pašalaičio dėme- 
sio. Šioje geto dalyje žmonės pripratę prie tokių „dekoracijų“. 

Virtuvėje sutikau Geršonovičių.3 Trumpai šnektelėjome apie senus 
gerus laikus ir perėjome prie reikalo. „Turiu atsiklausti, ar jis nori tave 
matyti“, - pasakė Geršonovičius. „Bet jis kvietė mane ateiti pasišnekė- 
ti“, — tariau aš. „Na, kvietė prieš kelias dienas. Šiandien viskas gali būti 
kitaip“, - paaiškino Geršonovičius. 

Jis įžengė į mažytę profesoriaus Beliackino palatą ir netrukus grįžęs 
pasakė, kad galiu užeiti. Palydėjo mane iki durų. Pro skylutę duryse pa- 
mačiau keistą vaizdą: mažas kambarėlis žemomis lubomis ir baltai dažy- 
tomis sienomis. Ant geležinės lovos prie sienos gulėjo pusnuogis senis 
žilais plaukais. Buvo nesiskutęs, veidas ir kakta nusėti raukšlelių; išsišo- 
vusios akys žvelgė skvarbiai. Kambaryje, išskyrus suklypusią kėdę, dau- 
giau baldų nebuvo. Ten mačiau nebe įžymųjį profesorių Beliackiną, o jo 
šešėlį, be paliovos širstančią būtybę. Užsimerkiau norėdamas nuslopinti 
širdį gildančius jausmus. 

Geršonovičius atidarė duris ir įžengiau į vidų. Priėjau prie lovos, gar- 
siai pasisveikinau: „Labas, profesoriau! Kaip laikotės? Kaip jūsų savi- 
jauta?“ Jis skubiai atsisuko. Atrodė lyg tuoj pravirks. Padavė man ranką. 
Mūsų susitikimas jaudino iki ašarų. 

Profesorius Beliackinas: „Ak, mano Golubčikai, neklausk, kaip aš jau- 
čiuosi. Mano gyvenimas beprasmis. Aš kenčiu. Išgelbėk mane. Esu pa- 
smerktas begalinėms kančioms“. 

Mėginau įsiterpti: „Profesoriau, jūs šiandien prastokos nuotaikos. 
Kiekvienam ligoniui pasitaiko pesimistinių minčių. Jūs netrukus pasveik- 
site“. Jo veidas sugriežtėjo, o akys žvelgė dar skvarbiau. 

Profesorius Beliackinas: „Ak, prašau, nekalbėk šito. Man reikia ne 
gyventi, o mirti. Aš nepasveiksiu. Negaliu pasveikti. Ir nenoriu. Brangu- 
sis Golubai, prašau, gelbėk mane! Kam aš dabar reikalingas? Esu vieni- 
šas ir ligotas. Tegu jie mane pribaigia. Daktarai vis sako, kad man tuoj 
būsią geriau. Toks jų darbas — šitaip kalbėti. Jie profesionalai. Tu esi 
vienintelis žmogus, galintis užbaigti mano vargus. Padaryk tai“. 

Senasis profesorius verkė kaip mažas vaikas. Po to vėl supyko. Mė- 
ginau jį nuraminti sakydamas, kad kruvinasis karas greitai baigsis. Jo 
vyriausiasis ir mylimiausias sūnus Fedia grįš namo. Mes vėl dirbsime kar- 
tu. Profesorius Beliackinas: „Kam tu su manim šitaip elgiesi? Kam visos 
tos kalbos? Ne dėl to prašiau tavęs ateiti“. 

Mano atneštą obuolį (specialiai ėjau į miestą ir slapta įnešiau tą obuolį 
į getą) profesoriui buvo sunku kramtyti. Kišeniniu peiliuku supjausčiau 
mažais gabalėliais. Jis stvarstė gabaliukus man nuo rankos ir godžiai ri- 
jo. Valgydamas vis kartojo: „Neduok man šito. Tai beprasmiška“. 

Maldavo mane, kad įkalbėčiau gydytojus pribaigti jį. Pateikė daug 
įvairių juridinių precedentų, tarsi pateisinančių tokį mano poelgį. Nie- 
kas dėl to nenukentės. Dėl jo mirties niekam neteks atsakyti. Jis pats 
pasirūpinsiąs visais juridiniais aspektais. Visą atsakomybę prisiimsiąs sau. 
Prašąs manęs tik vieno dalyko: duoti jam injekciją ar vaistų, kurie nu- 
trauktų jo kančias. 

Pasėdėjau su juo pusvalandį. Jis užsispyręs reikalavo, kad duočiau 
jam aiškų atsakymą, bet aš iš visų jėgų priešinausi jo maldavimams. Tada 
mėgino išgauti iš manęs pažadą padaryti taip, kaip jis prašo. Jis žinąs, ko 
nori, sakė profesorius. 

Pasakiau jam: „Pagal tai, kaip jūs viską analizuojate, neabejodamas 
sprendžiu, kad greitai atsigausite. Gydytojai laikosi tokios pat nuomo- 
nės“. Tačiau profesorius nė už ką nenusileido. 

Profesorius Beliackinas: „Kai žmogus dūsta, jis nori atidaryti langą. 
O aš jau visą mėnesį kenčiu tokią agoniją. Tai tęsis amžinai. Ne, Golu- 
bai, ne, mano gyvenimas baigtas“. 

Palikęs tą baltai dažytą kambarį su jo slogia atmosfera dar vis mačiau 
tragišką senojo profesoriaus figūrą. Ilgai manęs nepaliko jo mintys, jo 
piktas žvilgsnis, skubotas mano duodamų obuolio gabaliukų rijimas, jo 
susiraukšlėjęs veidas. Niekaip nepajėgiau nusikratyti liūdno įspūdžio. 

Gete gana ilgai nebuvo jokių psichikos ligų. Bet pastaruoju metu, 
kaip teigia ligoninės vadovybė, psichikos ligonių skaičius gete padidėjo. 
Žmonės nebeišlaiko įtampos nuo įvykių, įsakų ir grėsmingų gandų apie 
geto likimą. 

Šiandien geto ligoninėje po šešias dienas trukusios agonijos mirė ma- 
no gimnazijos laikų draugas dr. Avrahamas Brukeris.5 Į jo laidotuves su- 
sirinko daugybė Žmonių. 

! Siaubo dienos įsiterpia tarp žydų Naujųjų metų ir Atgailos dienos. Tai dešimties 
dienų laikotarpis, per kurį žydas apmąsto savo gyvenimą ir darbus. 
2 Profesorius Simonas Beliackinas pesimistiškai žiūrėjo ne tik į geto žydų lemtį, bet ir 

į likimą saujelės žydų, kurie liks gyvi po karo. Gete buvo daug žydų, kurie, kaip 


vėliau pasakojo Avrahamas Tory, tikėjo, kad kiekvienas išlikęs žydas bus vertinamas 
visame pasaulyje. Profesorius Beliackinas galvojo priešingai, kad pasaulis žiūrės į 

gyvuosius žydus taip pat abejingai kaip ir karo metu. Prieš pat geto įsteigimą 1941 
metų rugpjūtį buvęs Lietuvos teisingumo ministras pasiūlė Beliackinui saugų prie- 
globstį, tačiau šis atsisakė. Buvo nužudytas per „vaikų akciją“ 1944 metų kovo 27 
dieną. 

3 Nachumas Geršonovičius, buvęs Makabi aktyvistas, prižiūrėjo psichiatrijos palatą. 

+ Profesoriaus Beliackino sūnus Fedia prieš karą išvyko iš Kauno į Islandiją studijuoti 
silkių pramonės tikėdamasis vėliau paversti Lietuvą sūdytų silkių pramonės centru. 
Po karo pasiliko Islandijoje, kur ir mirė 1984 metais. Jaunesnysis profesoriaus Be- 
liackino sūnus Leonas buvo nužudytas per intelektualų „akciją“ 1941 metų rugpjū- 
čio 18 dieną. 

3 Dr. Avrahamas Brukeris mokėsi vienoje klasėje su Avrahamu Toriu hebrajų gim- 
nazijoje Marijampolėje. Vokiečiai jį, gydytoją, pasiuntė dirbti į aerodromą; vėliau 
Tarybai pavyko jį perkelti į geto ligoninę. 


1943, rugsėjo 28 


Naujasis geto viršininkas dabar yra hauptšturmfiureris Gekė. Nuo 
praėjusio pirmadienio jis ateina į getą kasdien, net dukart per dieną. 
Savo laikinąją būstinę jis įkūrė vokiečių darbo tarnyboje. 

Gekė iš pradžių planavo suardyti getą išskirstant dar tinkamus dar- 
bui geto gyventojus po septynias ar aštuonias darbo stovyklas. 

Vaikai ir seniai turėjo likti gete, o tolesnis jų likimas buvo neaiškus. 
Šiam planui prieštaravo įvairios ūkinės ir karinės įstaigos, tarp jų miesto 
komisaras ir generalinis komisaras, taip pat fabrikai ir kitos įmonės, nau- 
dojančios žydų darbą gaminti didesnei daliai savo produkcijos. Dėl šių 
prieštaravimų Gekės planas buvo pakeistas. 

Pagal naująjį planą, mažos darbo brigados bus ilgainiui panaikintos 
ir prijungtos prie didesnių. Žmonės eis į darbą, lydimi geto policininkų. 
Darbo dienos pabaigoje jie grįš į getą žygiuodami glaudžia rikiuote. Taip 
žydai dings iš miesto gatvių, nes nebevaikščios mažomis grupėmis į dar- 
bą iki vidudienio. Taigi jie nebesipainios gatvėse, ir mieste gyvenančių 
arijų jausmų niekas nebeužgaus. 

Dideli darbo būriai žygiuos nuošalesnių miesto kvartalų šoninėmis 
gatvėmis. Dirbs izoliuotose stovyklose, kur jų niekas negalės pamatyti. 
Kai tik bus baigti statyti barakai, parengta reikalinga tvarka, užtverta 
spygliuotos vielos tvora ir organizuota stovyklų sargyba, žydų darbinin- 
kai persikels į nuolatinius būstus stovyklose. Visi būtini pasiruošimai jau 
vyksta. 

Gekė - labai energingas žmogus, turintis patirties rengiant karinio 
tipo darbo stovyklas. Jis niekada nevartoja žodžio „getas“; jam tai visa- 

da - stovykla. Jis - veiksmo žmogus. Gauna įsakymą ir jį vykdo. „Nelei- 
siu, kad mane sušaudytų dėl jūsų žydų“, - atrėžė jis nacių partijos parei- 
gūnui, prašiusiam leisti žydų darbininkams pasilikti savo darbo vietose. 

Hermanas, atsakingas už vokiečių darbo tarnybą, pastebėjo ir kitą 
Gekės užsispyrimo priežastį: „Jis siekia bet kokiomis sąlygomis įgy- 
vendinti savo planą, kad gautų Geležinį kryžių. Jis ruošiasi išardyti getą 
į daug mažų stovyklų; atims visą geto žydų turtą; senus žmones ir vaikus 
išsiųs nežinoma kryptimi“. Kas juos tada maitins veltui? Kas juos pri- 
žiūrės? Gekės požiūriu, tai ne problema. Jam svarbiausia, kad galės 
raportuoti savo viršininkams Estijoje: jų įsakymai įvykdyti, Kauno mies- 
tas išvalytas nuo žydų, getas panaikintas. 

Visų pirma likviduota daugiau kaip trisdešimt darbo brigadų. Nuo 
praeito pirmadienio jų darbininkai eina dirbti į Šančius ir Aleksotą kar- 
tu su karinės statybos brigada. Darbininkai niurzga. Anksčiau jie galėjo 
palaikyti ryšius su miesto gyventojais ir su ankstesniais draugais ar pa- 
žįstamais lietuviais, kurie padėdavo pinigais ir įvairiomis prekėmis, su 
kuriais savo drabužius keisdavo į maistą. Šios mažos brigados getui buvo 
svarbus maisto šaltinis. Dabar šis tiekimo kanalas užtvertas. Visos tur- 
tingosios brigados panaikintos. Nauji didesni būriai dirba už miesto ribų 
budriai saugomi. Sunkesnis ir darbas. 

Gekei kuo mažiausiai rūpi „skurdžios“ ar „turtingos“ brigados, sun- 
kus ar lengvas darbas. Brigadose jis įvedė geležinę drausmę. Keturias ar 
penkias dienas getas turėjo siųsti 150 darbininkų į Palemono plytų fabri- 
ką (be didelių brigadų, dirbančių Šančiuose ir Aleksote). Darbininkus 
paliko ten nakčiai be jokios galimybės grįžti į getą. 

Visą praėjusią naktį žydų policijai teko sunkiai darbuotis mėginant 
surinkti reikiamą skaičių darbininkų. Prieš kelias dienas Gekė įsakė pa- 
siųsti į Rygą devynis amatininkus. Keturi šimtai žydų, dirbusių prie ka- 
belio klojimo iki Lietuvos- Vokietijos sienos, turės būti perkelti į karinę 
stovyklą netoli Marijampolės, o į Kaišiadoris bus pasiųsta dar 150 darbi- 
ninkų. Šitaip, žingsnis po žingsnio, Gekė pradėjo įgyvendinti naująjį planą. 

Savo tikruosius ketinimus Gekė dangsto didindamas maisto davinius. 
Štai jis paskelbė, kad anksčiau skiriami žydų darbininkams maisto davi- 
niai neatitinka normų ir jis ketina juos padidinti. Įsakė atgabenti į getą 
kelis sunkvežimius su duona, morkomis, uogiene, cukrumi ir kt. Tačiau 
jo skirtas maisto davinys vienam darbininkui nė kiek ne didesnis nei anks- 

čiau. Tik mainais į didesnį našumą, aiškino Gekė, jis duosiąs žydams ge- 
resnį maitinimą. Duosiąs mėsos, taukų, cukraus ir kitokių skanumynų. 
Bet jis pasirūpinsiąs, kad šie dalykai pasiektų tik tuos, kam jie skirti. 

Vakar po pietų Gekė pakvietė dr. Elkesą pasitarti. Tai vyko maždaug 
taip: „Prašau atleisti, daktare, už tai, kad verčiu jus vargintis. Jūsų am- 
žiaus Žmonių negalima varginti, jeigu tik reikalas nėra ypač svarbus, tad 
aš nusprendžiau pakalbėti su jumis asmeniškai. Kaip žinote, esu siauro 
akiračio žmogus iš SS, tačiau tvirtas ir nepalenkiamas kaip uola. Katali- 
kų tikėjimas mums liepia nevofti. Bet, mūsų akimis, to dar negana. Mes 
sakome - nedrįsk net liesti to, kas ne tavo. Nuosavybė šventa. Visada 
mielai išklausysiu jus, jei kreipsitės į mane bet kuriuo klausimu. Kartais 
prieš kai kuriuos dalykus galiu ir užsimerkti. Tačiau jei kas nors paims ne 
jam skirtą maistą, įvarysiu tokiam kulką į kaktą visos žydų bendruome- 
nės akivaizdoje; nepadės jokie maldavimai“. 

„Savaime aišku, - atsakė Tarybos pirmininkas, - kad maistas atiteks 
tik tiems, kam jis skirtas. Tam turime specialius Žmones, ir aš visiškai 
pasitikiu savo darbuotojais“. 

„Nekalbėkite man apie pasitikėjimą, pone daktare, - atkirto Gekė 
keldamas balsą. - Esu pastabus. Kartą stovėjau šalia vežimo, kai žmonės 
krovė iš jo dešras. Staiga pamačiau, kaip vienas iš jų dvi dešras įsikišo 
sau į kišenę“. 

Kadangi maistą skirsto Tarybos mitybos skyrius, Gekė po to pasikvie- 
tė Rapoportą.! Jam pakartojo tą patį, ką jau sakė dr. Elkesui, ir pridūrė: 
„Aš sugebu būti labai bjaurus, kai yra tam priežastis“. Gekė net susirū- 
pino žydų vaikais: „Jiems reikia įsteigti vaikų darželius, kad jų motinos 
galėtų eiti į darbą“, - pareiškė jis ir įsakė Tarybai pateikti jam planą, 
kaip įkurti priežiūros centrus 1000 vaikų. 

Gekės „rūpestis“ žydų vaikais sukėlė Tarybai didelį nerimą, nes turi- 
me tragišką patirtį. Brangiai mums kainavo prieš dvejus metus likviduo- 
jamas mažasis getas. Mūsų visai nedžiugina mintis telkti 1000 vaikų vie- 
noje vietoje. Nenorime vokiečiams rodyti savo vaikų. Vokiečiai godžiai į 
juos žvilgčioja. Tačiau Gekė atkaklus. 

Vakar Gekė apėjo geto dirbtuves. Ir čia jis elgėsi kaip šeimininkas. 
Kiekviename skyriuje teiravosi, iš kur gautos žaliavos, kas pateikė užsa- 
kymą, kur siunčiama gatava produkcija ir kieno nurodymu. Siuvimo 
dirbtuvėje klausinėjo, kam skirti moteriški paltai, kuriuos ten siuvo. Kas 

užsakė vaikiškas lovytes, gaminamas stalių dirbtuvėje? Kaip tvarkoma 
apskaita siuvimo dirbtuvėje? Šitaip jis nesiliovė klausinėjęs visur. 

Gekė aiškiai davė suprasti, kad iki jo atvykimo dirbtuvių vidaus rei- 
kalai nebuvo tinkamai tvarkomi, trūko reikiamos priežiūros ir kad nuo 
šiol darbo tvarka pasikeis. Mileris, buvęs kartu su Geke, dėl jo kvotos 
jautėsi aiškiai nejaukiai, tačiau nepratarė nė žodžio. 

Kasdien getą pasiekia nauji potvarkiai. Pavyzdžiui, Gekei neįtinka, 
kaip brigados žygiuoja į darbą: einančios kolonos užima gatvėje per daug 
vietos. Nuo šiol brigados privalo žygiuoti gretomis po penkis. Kiekvienai 
brigadai turi būti paskirta skirtinga išėjimo iš geto vieta. Be to, Gekė 
nori žinoti, kaip darbininkams skirstomas maistas. Iš lėto, po žingsnį, jis 
kiša nosį visur. 

Mūsų tvarka gete sudėtinga ir gudri. Ji veikia, bet vos vos. Ir jei ją kas 
nors pašalinis išnagrinėtų - kažin kaip tada? Čia neįvykdoma pagal tai- 
sykles nustatyta detalių pagaminimo norma; ten per daug vaikų ir moterų 
ar kai kuriose vietose per daug atleistų nuo darbo ar nesveikų žmonių. Ir 
apskritai žmonių per daug, o darbininkų nepakanka. Gekės požiūriu, 
mūsų yra per daug, o vokiečiams mes gaminame per mažai. 

Prieš kelias dienas mus pasiekė nerimastingi gandai apie dvyliką žy- 
dų prigrūstų vagonų - juos matė važiuojančius pro Kėdainius. Iš vagonų 
mėtė popierėlius, kuriuose buvo parašyta, kad vagonuose uždaryti žydai 
iš Vilniaus geto. Tie žydai esą nužudyti miškuose netoli Kėdainių. 

Paprašėme rabiną Sniegą nueiti pas vyskupą Brizgį, kad pamėgintų 
sužinoti, kur dingo vargšai žydai iš to traukinio. Vyskupas Žadėjo išsi- 
klausinėti per jam pavaldžius krašto kunigus. Jei kas nors paaiškės, vysku- 
pas tučtuojau mus informuosiąs. 

Šiandien rabinas Sniegas dar sykį išsiruošė į vyskupo rezidenciją. Kas- 
kart, kai jis eina susitikti su vyskupu, mes parengiame sąrašą klausimų, 
kuriuos prašome pateikti šeimininkui. Tą patį padarėme ir šį kartą. Ra- 
binas grįžo su atsakymais į mūsų klausimus. 

Kokia dabar padėtis Lietuvoje? Ką lietuviai galvoja? Kaip vertina si- 
tuaciją? 

Mums svarbu žinoti lietuvių nuotaikas ir tai, į ką šiuo metu atkreip- 
tas jų dėmesys. Jie gyvena savoje šalyje, gimtajame krašte. Keičiantis 
valdžiai jų įtaka bus labai didelė. Kad ir kaip ten būtų, jie gali atnešti 
mums rimtų nelaimių. 

Vyskupas Brizgys skundėsi, kad pastaruoju metu Lietuvos žemėje pra- 
dėjo reikštis padugnių pasaulio veikėjai. Jie tapo vokiečių samdiniais. 
Prie sovietų valdžios Lietuvoje sėdėjusieji kalėjime yra prisiekę antise- 
mitai. Šiuo metu Lietuvoje nėra su kuo vesti rimtų derybų. Kubiliūnas? 
čiams) izoliuota ir neryžtinga. Nusikaltėliai krašte vis aktyvėja. Nesaugu 
nei keliuose, nei kaime, pastaruoju metu net ir miške. 

Dabar formuojamas lietuviškas dalinys kovai su nusikaltėliais. Jam 
vadovaus lietuvių karininkai. Vokiečiai pažadėjo, kad šiam daliniui pri- 
klausantys vyrai nebus nei mobilizuoti, nei pasiųsti už Lietuvos ribų. Ta- 
čiau iki šiol jiems neišdavė ginklų. Be to, yra įtarimas, kad galiausiai 
vokiečiai gali išsiųsti tą dalinį į frontą. 

30 000 lietuvių jaunuolių mobilizacija į vokiečių kariuomenę vyksta 
ne itin sklandžiai, pasakė vyskupas rabinui Sniegui. Visame krašte daug 
sabotažo atvejų. Už bausmę SS ir gestapas nušlavė nuo žemės paviršiaus 
ištisus kaimus. Tiek kaime, tiek mieste nesaugu. 

Sovietų pergalės gali atnešti daug pasikeitimų vokiečių okupuotose 
šalyse. Civilinę vokiečių administraciją greičiausiai pakeis karinė valdžia. 
Jeigu vokiečių kariuomenė bus sutriuškinta labai greitai, vokiečiai ne- 
spės nuniokoti krašto ar rimčiau pakenkti gyventojams. Jei vokiečiai 
trauksis iš lėto, ir lietuviams, ir žydams grės didžiulis pavojus. 

Kalbėdamas apie vokiečių elgesį su žydais vyskupas pažymėjo, kad 
yra kai kurių gerų poslinkių. Sako, esą vokiečiai iš įvairių šalių veža Žy- 
dus į Vokietiją norėdami įrodyti, kad tose šalyse dar yra žydų ir kad oku- 
puotuose kraštuose juos naikino vietiniai. Kad ir kaip ten būtų, vokiečiai 
jau nebešneka apie masinį žydų žudymą. Priešingai, jie visokeriopai sten- 
giasi pabrėžti, kad neleis masinių žudynių. Nepaisant to, ir lietuviams, ir 
žydams yra iškilęs rimtas pavojus. 

Vyskupas įsitikinęs, kad tradiciškai geras lietuvių požiūris į žydus ne- 
pasikeitė, ypač kaime ir tikinčiųjų. Tačiau tuo pat metu dar daug yra 
oportunistų ir buvusių kalinių, neslepiančių savo antisemitinių nuostatų. 

Vyskupas taip pat prisiminė įdomų pokalbį su generolu Raštikiu3, 
buvusiu Lietuvos kariuomenės vadu. Jo žmoną sovietai išvežė į Sibirą. 
Generolas nemano, kad tai žydų kerštas. Jis „neužkibo“ ant propagan- 
dos kabliuko, esą sovietų okupacijos laikotarpiu tikrieji valdytojai buvo 
žydai. Šiuo metu generolas nusišalinęs nuo bet kokios viešos veiklos; jis 


489 


1943 


net atsisakė bet kokių vokiečių jam siūlomų pareigų, nors žino, kad vo- 
kiečiai už šį atsakymą gali pareikalauti brangiai sumokėti. 

Vyskupas kalbėjęs su generolu ir žydų klausimu. Raštikis atskleidė 
įdomią detalę iš Lietuvos nepriklausomybės laikotarpio. Tai atsitiko tuo 
metu, kai Lietuva ir Lenkija spaudžiant lenkams užmezgė diplomatinius 
santykius. Charvatas, pirmasis Lenkijos pasiuntinys Kaune, Lietuvos už- 
sienio reikalų ministrui Urbšiui pasiūlė, kad Lietuva paremtų Lenkijos 
politiką, skatinusią žydus emigruoti iš Lenkijos, taip pat ir iš kaimyninių 
šalių į Palestiną ar kitur. Lenkų vyriausybė turėjo aiškų planą - leisti 
žydams emigruoti iš Lenkijos ir palikti savo turtą. Savo ruožtu lenkų 
vyriausybė pagal jos siekiamą susitarimą su Anglija turėjo mokėti už pa- 
liktą žydų nuosavybę tam tikrą kompensaciją anglų vyriausybei ar kam 
kitam. Žydams būtų leidžiama pasiimti kažkurią savo nuosavybės dalį. 
Šitaip Lenkijos valdžia stengėsi atsikratyti joje gyvenusių žydų.4 

Siekdama suteikti visam šiam reikalui tarptautinę reikšmę Lenkija 
pradėjo derybas su Rumunija ir Latvija. Šios šalys susitarė jungtis į anti- 
semitinį bloką, kad atsikratytų žydų. Lenkų pastangos per Lenkijos amba- 
sadorių paveikti Lietuvos vyriausybę, kad ši prisidėtų prie antisemitinio 
bloko, tapo pirmąja lenkų politine iniciatyva lenkų ir lietuvių santykiuose 
po to, kai dvidešimt metų šios dvi šalys neturėjo diplomatinių santykių. 

Lenkija dar kartą iškėlė šį klausimą, kai generolas Raštikis atvyko su 
oficialiu vizitu pas prieškarinės Lenkijos kariuomenės vyriausiąjį vadą 
generolą Rydz-Smiglą. Tas klausimas nebuvo įtrauktas į dviejų generolų 
susitikimo oficialią dienotvarkę, tačiau jis padarė lietuvių generolui la- 
bai prastą įspūdį. 

Šis klausimas buvo apsvarstytas pasitarimuose, kuriuos rengė Lietu- 
vos Respublikos prezidentas Smetona. Tąsyk prezidentas paskelbė, kad 
Lietuva siekia savarankiškos politikos pačiais įvairiausiais klausimais, 
taip pat ir šiuo. Lietuva išlaikys savo tradicinę nuostatą Žydų atžvilgiu. 
Raštikis lenkams pareiškęs, kad žydai tarnauja Lietuvos kariuomenėje ir 
jis kaip vyriausiasis vadas neturįs jokio pagrindo jais skųstis. 

Generolas Raštikis liko tvirtas savo prieškariniu požiūriu į žydus. Ta- 
čiau sunku pasakyti, kaip klostysis reikalai po karo. Vyskupui kelia neri- 
mą būsimasis anarchijos laikotarpis. Dar jis pridūrė, kad pats visada gal- 
voja apie mus ir mini savo maldose. 


! Rapoportas, prieš karą gerbiamas prekybininkas, buvo ne tik Tarybos mitybos sky- 
riaus vadovas, bet ir Tarybos medžiagų sandėlio viršininkas. 

2 Generolas Petras Kubiliūnas, prieškarinės Lietuvos kariuomenės generolas, nuo 1941 
metų tarnavo generaliniu tarėju prie vokiečių civilinės valdžios Lietuvoje. 

3 Generolas Raštikis, tam tikrą laikotarpį prieškarinės Lietuvos kariuomenės vadas, 
Lietuvos 1941 metų Laikinojoje vyriausybėje buvo gynybos ministras. 

* Prieškarinėje Lenkijoje iš bendro 30 milijonų gyventojų skaičiaus daugiau kaip 3 
milijonai buvo žydai. Žydai sudarė didžiausią atskirą grupę, vokiečių išnaikintą nuo 
1939 iki 1945 metų; gyvų per karą liko mažiau kaip 500 000 Lenkijos žydų, iš jų 
dauguma pabėgusių į Sovietų Sąjungą 1939 ir 1940 metais. 

5 Antanas Smetona buvo Lietuvos prezidentas nuo 1926 iki 1940 metų birželio, kai 
sovietams aneksuojant Lietuvą pabėgo. Mirė Jungtinėse Valstijose po karo.* 


1943, rugsėjo 30 


Tiršta migla tarsi pilka antklodė uždengė žemę ankstų rudeniškos die- 
nos rytą. Švystelėjo pirmieji kažkur toli toli tekančios saulės spinduliai, 
bet pro rūko sluoksnį nepajėgė prasiskverbti iki žemės. 

Kai kuriuose kaimyninių namų languose įsižiebė silpnos švieselės. 
Žmonės keliasi į darbą. Vienur kitur galima pastebėti žydų policininką, 
grįžtantį namo po naktinio budėjimo. Kai kurie uolūs darbininkai jau 
žingsniuoja geto vartų link, vieniši ir susimąstę. 

Ėjau namo; buvo sekmadienis, pirmoji žydų Naujųjų metų diena. Ne- 
paisant virš mūsų galvų kabančio pavojaus, gete vakar buvo šventiška 
nuotaika. Šiandien žydai meldėsi keliuose minjanuose. Daug religinių 
centrų ir sinagogų sugriauta. Kai kurios tapo prieglaudomis benamiams, 
sandėliais, net kalėjimais. Vietoj jų įvairiuose viešuose pastatuose, net 
privačiuose butuose įrengti laikini maldos namai. Jie turi savus kanto- 
rius, Toros ritinius, maldos skraistes, maldaknyges ir kita. 

Žydai meldžiasi labai karštai. Jie atsimena šventadienišką nuotai- 
ką, vyravusią Kaune didžiųjų švenčių dienomis prieš karą, žydų šeimos 
džiaugsmą po maldos. Visa tai išnyko be pėdsako. Iš kadaise didelių šei- 
mų liko gyvas tik vienas kitas žmogus. Dabar žmonės eina melstis mažo- 
mis grupėmis, kad išgirstų „žydišką žodį“, atsidustų, nubrauktų ašarą ir 
kreiptųsi į Visagalį prašydami geresnių metų. 

Su didžiausiu įkarščiu žydai kalba palaiminimo žodžius: „Tebūnie pa- 
laimintas tas, kuris davė mums gyvybę ir palaikė, idant sulauktume šių 
laikų“. Mūsų dienomis šis senoviškas palaiminimas įgauna ypatingą ap- 
čiuopiamą prasmę. Šėtonas tiek kartų laikė mus savo naguose ir vis dėl- 


* Žuvo JAV 1944 metais per gaisrą (leid. ). 

to mes išlikome gyvi. Štai kodėl sakome: „Tebūnie palaimintas tas, kuris 
palaikė mus gyvus“. Tiesa, šis laiminimas pažadina mumyse ir liūdnas 
mintis apie brangius žmones, kurių šiandien nebėra su mumis, kurie žu- 
vo gete. Sunku nuspręsti, kas svarbiau: palaiminimas „tam, kuris palaiko 
mus gyvus“, ar malda mirusiesiems atminti. 

Pagal žydų bendruomenėse įsigalėjusį paprotį Naujųjų metų vakarą 
vyriausiasis rabinas ar bendruomenės vadovas pasako bendruomenės na- 
riams pamokslą kokia nors visiems svarbia tema. Gete taip pat laikoma- 
si šio papročio. Įžengė jaunuolis ir kreipėsi į besimeldžiančius!. Kažkas 
pabeldė į stalą, ir jaunuolis prabilo: „Broliai žydai, stovime prieš didelį 
pavojų - pavojų, kad žydų darbininkai bus išvežti į karines stovyklas, jei 
mes atmesime valdžios reikalavimus, jei nevykdysime darbo prievolės. 
Pastarosiomis dienomis įvairiose darbo vietose trūko daug žmonių. Bai- 
minamės, kad šiomis šventomis Naujųjų metų dienomis trūks dar dau- 
giau žmonių. Tačiau jeigu į darbą neišeis dar daugiau darbininkų, tai gali 
blogai baigtis tiek pavieniams žmonėms, tiek visai bendruomenei. Ne- 
paisant mūsų noro švęsti šias dienas taip, kaip liepia mūsų tradicijos, 
kiekvienas privalo per šventas dienas išeiti į darbą taip pat kaip ir bet 
kokią kitą savaitės dieną“. 

Tai buvo Tarybos kreipimasis į geto Žmones. 

Nuskambėjo ir geto rabinų priimtas sprendimas: „Pareiga išsaugoti 
gyvybę yra viršesnė už šeštadienio įstatymus ir švenčių įstatymus. Kiek- 
vienam žydui ne tik leidžiama eiti į darbą per Naujųjų metų šventę; jis 
privalo taip daryti. Šitaip elgiantis mums ir visiems žydams ateis išsiva- 
davimo ir išsigelbėjimo metai. Amen“. 

Besimeldžiantieji mažais būreliais, išsibarsčiusiais po visą getą, iš- 
klausė šiuos kreipimusis su baime ir sielvartu. Ir vėl mums gresia pražū- 
tis. Vėl mes raginami gelbėti save ir visą bendruomenę. Per paskutiniuo- 
sius dvejus metus darėme viską, kad išsigelbėtume, bet vis tiek esame 
didžiausiame pavojuje. 

Šiandien, pirmąją Naujųjų metų dieną, visi privalantieji dirbti žydai 
išsirikiavo gretomis prie geto vartų, pasiruošę eiti į darbą. Vakar du vo- 
kiečiai iš Waffen SS2 buvo paskirti vesti tūkstančius žydų į darbą. Šie 
karininkai atvyko šiandien rytą prie geto vartų. Tai jie surikiavo žydų 
darbininkus gretomis. Žydai stovi lyg kokie vergai ar kaliniai nerimas- 
tingai žvilgčiodami į vokiečius pilkomis uniformomis, į jų SS ženklus, 
prisiūtus ant apykaklių ir rankovių. 

Tai mūsų dabartiniai valdytojai. Atrodo, kad vokiečių civilinė ad- 
ministracija mums buvo per daug švelni. Naujieji valdytojai sustiprino 
sargybą ir įvedė kur kas griežtesnį režimą. SS vyrai yra karo policija. Jie 
klusniai tarnauja nirštančiai valdžiai. Šiandien dirbti atvyko daug žmo- 
nių, tačiau šešiasdešimt ar septyniasdešimt berniukų nuo dvylikos iki pen- 
kiolikos metų buvo grąžinti namo. 

Šiomis dienomis Taryba gyveno šiek tiek viltingesne nuotaika. Bet, 
kaip dažnai atsitinka, šventadieniais mus vis užgriūva nemalonūs neti- 
kėtumai, tad mes stengiamės būti itin atsargūs. Ir tikrai šią naktį mūsų 
laukė nemaloni staigmena: policija pranešė, kad lietuvių policininkas prie 
geto tvoros nušovė Stasį Savicką, geto daržų sargą. 

Vakar įvyko dar vienas tragiškas incidentas: lietuvių patrulis sutiko 
du žydus, einančius Neries pakrante, netoli geto ribos. Jie nešėsi kažko- 
kius ryšulius. Lietuvių policininkai įsakė jiems prieiti arčiau. Kai Žydai 
prisiartino, vienas iš lietuvių policininkų pakėlė šautuvą, nusitaikė ir iš- 
šovė. Vienas iš žydų krito negyvas. Nužudytojo pavardė - Daniševskis. 

Žmogus, nušautas Neries pakrantėje, kilęs iš Vilniaus krašto, iš Aš- 
menos. Iš ten jį nusiuntė į Žiežmarių darbo stovyklą. Birželį jį perkėlė į 
Kauno getą drauge su 600 žydų iš Žiežmarių. Čia, Kaune, jis dirbo lent- 
pjūvėje prie Neries, šalia geto tvoros. Pasirodo, tuo metu, kai įvyko tas 
incidentas, jis ir jo draugas ėjo pirkti maisto. Lietuviai nušovė jį daug 
negalvodami. 

Kalbėjomės su geto sargybos vyrais ir jų vadu. Jie tvirtai pareiškė: 
žydams draudžiama vaikščioti už geto tvoros. Oficialiai sargybiniai yra 
teisūs. Tačiau žmonės labai skirtingi: vienas negali ir musės nuskriausti, 
kitas lengvai žudo žmones. Nepanašu, kad šūviai prie geto tvoros atsitikti- 
niai, ypač kai perskaitėme policijos tyrimo išvadą dėl Savicko nužudymo. 

Savickas buvo atsakingas už apsaugą daržų, esančių palei geto tvorą, 
netoli Neries, geto viduje. Išorinėje tvoros pusėje patruliavo lietuvis po- 
licininkas. Iš tolo pamatęs Savicką paklausė, ar jam nenuobodu. Tikrai 
man nuobodu, atsakė Savickas. Tada lietuvis pasiūlė prieiti arčiau, kad 
jie galėtų patruliuoti drauge. Savickas taip ir padarė. Jiems pradėjus 
patruliavimą kompanionas lietuvis jį nušovė. 

Mirtinai sužeistas Savickas gulėjo ant žemės prie spygliuotų vielų tvo- 
ros ant Neries kranto. Tenai atskubėjo žydų policininkai. Žydų policijos 
inspektorius paprašė lietuvį policininką kitapus tvoros leisti nuvežti su- 
žeistąjį į ligoninę, nes šis smarkiai kraujavo. Iš pradžių lietuvis nesutiko, 

bet vėliau apsigalvojo. Geto komendantas vokietis, kuriam žydų policija 
pranešė apie incidentą, nepanoro išgirsti Savicko versijos apie šaudymą. 
Lydimas vertėjo komendantas atėjo į ligoninę, turėdamas tik vieną tiks- 
14 - užrašyti aukos asmens duomenis. 

Savickas buvo krikščionis. Jo tėvas buvo lietuvių diplomatas, Lietuvos 
pasiuntinys Stokholme ir Rygoje. Jo motina žydė. Prieš karą ji dažnai 
atsivesdavo sūnų į sinagogą. Ji buvo religinga moteris. Stasys Savickas 
buvo gabus ir drąsus jaunuolis. Baigė Kauno meno mokyklą ir įsimylėjo 
žydaitę. Iš pradžių jis gyveno mieste, o ji gete. Neretai jis įsiliedavo į 
brigadą, einančią iš darbo į getą, prisitvirtindavo prie drabužių geltonąjį 
ženklą ir lankydavo gete savo mergaitę. Tokiu pat būdu grįždavo į mies- 
tą. Galų gale jis nusprendė persikelti į getą, kad galėtų būti kartu su 
mylimąja. Išgyveno visas geto kančias ir smūgius, bet į miestą negrįžo. 
Gavo sargo vietą geto daržuose. 

Maždaug prieš savaitę Savickas buvo atleistas iš darbo dėl vokiečių 
įsakymų sumažinti dirbančiųjų skaičių visose žydų įstaigose gete. Jis at- 
sisakė jam siūlomo darbo dirbtuvėse. Pastarąją savaitę kasdien ateidavo 
pas Goldbergą ir mane prašydamas, kad jam būtų leista dar kelias savai- 
tes turėti ankstesnį darbą prie daržų. Galų gale mes sutikome su jo pra- 
šymu. Šią naktį jis žuvo eidamas pareigas. 

Žinia apie Savicko mirtį pribloškė Tarybos narius ir geto gyventojus. 
Staigiai dingo mūsų ankstesnis džiaugsmas, kad teigiamai atsiliepta į mūsų 
raginimą darbininkams eiti į darbą per Naujuosius metus. Getą apgaubė 
nauja baimė. Mūsų būgštavimai dar padidėjo, kai į Tarybos būstinę atvy- 
ko pareigūnas, kuris vadovauja žydų policijos daliniui, saugančiam geto 
tvorą. Jis atnešė smulkias ataskaitas apie įvairius teroro aktus, įvykdytus 
lietuvių policininkų prie geto tvoros per paskutiniąsias naktis. Lietuvių 
policininkai nuolat šaudo be jokios pateisinamos priežasties. Žydų poli- 
cininkus, patruliuojančius palei tvorą iš geto pusės, jie verčia klauptis, 
atiduoti pinigus ir kitas vertybes. Be to, jie šaudo į geto namų, esančių 
prie tvoros, stogus. Jeigu šie nusikalstami veiksmai tęsis, žydų policija 
nebegalės atlikti savo pareigų prie tvoros. Sunku patikėti, kad lietuvių 
policininkai taip elgiasi savo iniciatyva. Greičiausiai juos tyliai palaiko 
viršūnės, ir tai ypač pavojinga. 

Į getą atvyko Palemono darbo stovyklos vadovas; ten prieš kelias die- 
nas išsiųsta 150 žydų. Jis atvežė liūdną istoriją apie tenai nušautą jauną 
žydaitę. Ji mėgino papirkti ukrainietį policininką, kad leistų jai užeiti į 

lietuvio namą netoliese nusipirkti maisto. Kažkas nugirdo ją prašant uk- 
rainiečio ir pranešė stovyklos viršininkui. Maždaug tuo pat metu į Pale- 
moną savo automobiliu atvyko hauptšturmfiureris Gekė. Sužinojęs, kas 
atsitiko, įsakė sušaudyti juos abu - žydę ir ukrainietį policininką. Ukrai- 
nietis maldavo dovanoti jam gyvybę. Gekė atleido jam su sąlyga, kad šis 
nužudys žydę pats savo rankomis. „Su žydais palaikyti bet kokius ryšius 
draudžiama“, - pasakė Gekė. 

Ukrainietis bandė išvengti šios velniškos užduoties, bet nesėkmingai, 
ir galų gale sutiko. Žydė meldė palikti ją gyvą, tačiau Gekė tik paspyrė ją. 

Pirmą kartą nuo Gekės veido nuslydo kaukė. Jis yra paprasčiausias 
šaltakraujis žudikas. Kalbėdamas su dr. Elkesu ir Rabinovičiumi jis yra 
sakęs, kad galįs būti „bjaurus“. Dabar tikrai žinome, koks tas Gekės bjau- 
rumas. 

Grįžęs iš Palemono Gekė iškvietė geto žydų policijos vadą ir išklausęs 
pranešimą apie lietuvių policininkų išsišokimus prie geto tvoros pareiš- 
kė, kad niekam neleis elgtis netinkamai. Jis pakalbėsiąs su hauptšturm- 
fiureriu Bingeriu, lietuvių policijos Kaune vadu, ir Bingeris sutvarkysiąs 
lietuvių policininkus. Jeigu jie mėgins priešintis, jis parodysiąs, kas yra 
Gekė. Žydų policija turi toliau eiti sargybą prie geto tvoros iš vidinės 
pusės. Juos, kaip ir kitus policininkus, savo globon paimsiąs jis, Gekė. 

Tačiau ko vertas toks pareiškimas Žinant apie to paties Gekės šiurpią 
žmogžudystę Palemono stovykloje? Tiesa, daug lietuvių policininkų yra 
laukiniai, tačiau iki šiol jie buvo kažkaip kontroliuojami. Užtat dabar, 
atvykus naujajam geto valdytojui Gekei, jų niekas nebeprižiūri, ir jie gali 
duoti valią neapykantai, kurią jaučia žydams. Mes vėl tapome lengvu 
grobiu. 

Gekės skambūs patikinimai labai nedera su tuo, kas vyksta jo „kara- 
lystėje“. Vakar jis įsakė, kad be jo raštiško leidimo niekas nejeitų ir neiš- 
eitų iš geto. Nei vokiečių civilinė administracija mieste, nei vokiečių dar- 
bo tarnyba gete ar net gestapas dabar nebegali išduoti leidimų pavie- 
niams žydams išeiti iš geto į miestą, kaip buvo įprasta iki šiol. Tik vienas 
Gekė turi tam teisę. 

Naujoji Gekės tvarka taikoma ir didžiųjų dirbtuvių darbininkams ge- 
negali pas juos ateiti. Tad getas aklinai uždarytas. 

Vakare atėjo Segalsonas su šviežiomis naujienomis. Hermanas, vo- 
kiečių darbo tarnybos vadovas, jam pasakęs kaip didžiausią paslaptį, kad 

Geke tikėti negalima. Gekė linkęs apgaudinėti ir jį, Hermaną. Jo kalbos 
skiriasi nuo minčių. Getas įžengė į lemiamą stadiją - jis bus panaikintas. 
Tai reiškia, kad jaunesni ir sveiki gyventojai bus išvežti į koncentracijos 
stovyklas. Didžiosios dirbtuvės taps karine stovykla. Jų darbininkai gy- 
vens atskiruose barakuose, apjuosti spygliuota viela. Taryba ir jos įstai- 
gos bus likviduotos. O į kitų geto gyventojų likimą Hermanas žiūri labai 
pesimistiškai. Jis nesiruošia tuo metu būti gete. Paklausė Segalsono, ar 
turįs vaikų. Kai Segalsonas atsakė, kad turi dešimties metų sūnų, Her- 
manas pareiškė, kad būtų geriau, jei berniukas turėtų dvylika metų. Dvy- 
likamečiai ir vyresni vaikai nebus uždaromi į stovyklas. Visa tai įvyks per 
dešimt ar keturiolika dienų. Baigdamas Hermanas pareikalavo, kad Se- 
galsonas prisiektų niekam apie tai neprasitarti.3 

Segalsonas perdavė šią informaciją Tarybai. Jis baisiai išsigandęs. Kas 
bus? Artėjame prie paskutiniojo etapo. Atrodo, kad Gekė rengiasi su- 
naikinti mus. Be to, jis ketina perimti dirbtuves. Ne šiaip sau juk liepė 
mums sudaryti planą, kaip įkurti vaikų darželius 1000 vaikų. Kas žino, 
kokie jo ketinimai tų vaikų atžvilgiu? 

Į getą atvyko žydas iš Žiežmarių darbo stovyklos. Perdavė mums lin- 
kėjimus iš Vilniaus: „Kai mūsų stovykla sužinojo, kad žydai vėl vežami iš 
Vilniaus geto, - pasakė jis, - pasiuntėme vieną iš mūsų į Miligan, iš kur 
galima palaikyti tiesioginį ryšį su Vilniumi. Paaiškėjo, kad du ten dirban- 
tys Žydai prieš dvi dienas važiavo į Vilnių kartu su tos stovyklos viršinin- 
ku vokiečiu pasiimti įvairių medžiagų. Vilniaus geto vartus rado atida- 
rytus. Jų nesaugojo joks policininkas. Einant geto gatvėmis nebuvo matyti 
ne vieno žmogaus. Namų durys atlapotos. Kalba, kad žydus išvarė iš Vil- 
niaus geto ir išvežė nežinoma kryptimi. Liko tik dvi žydų darbo brigados: 
karinio transporto depe ir kailių fabrike“. 

Šią informaciją patvirtino ir daugybė raštelių, kuriuos atvežė darbo 
brigados vadovas iš Kėdainių. Tuos raštelius, tiksliau - popieriaus skiau- 
tes, išmetė iš užrakintų geležinkelio vagonų, važiavusių pro Kėdainių 
geležinkelio stotį. Žydai darbininkai ir lietuviai valstiečiai juos surinko 
ir perdavė mums. Ien buvo parašyta, kad Vilniaus getas likviduotas. Jo 
gyventojai suskirstyti pagal amžių ir išvežti į skirtingas vietas. Rugsėjo 
23 ir 24 dienomis jaunus žmones - vyrus ir moteris - įlaipino į atskirus 
vagonus ir uždarė. Niekas nežino, kur juos išvežė. Kažkas sako, kad išve- 
žė dirbti. Kėdainiuose surinktos skiautės atrodo tarsi signalas SOS iš 
skęstančio laivo. 

Žydas iš Žiežmarių patvirtino popierėliuose praneštas žinias. Dar pri- 
dūrė, kad paliktų gete namų plėšimai tęsėsi visą savaitę. „Memento“ — 
taip galima apibendrinti informaciją, pasiekusią mus iš palikto Vilniaus 
geto. 

Kauno geto minjanuose įvestas naujas paprotys: kad visi žydai iš darbo 
brigadų galėtų pasiklausyti per Naujuosius metus pučiamo avino rago, 
jis per dvi šventės dienas bus pučiamas dukart: šeštą valandą ryto, ko! 
darbininkai dar neišėjo į darbą, ir šeštą valandą vakaro, jiems sugrįžus. 
Rabinai pritarė tokiai tvarkai, kad avino ragas būtų pučiamas be maldos. 

Per šias dvi šventės dienas gete skambėjo žudynių ir griovimo garsai, 
susimaišę su avino rago aidu. Šie garsai skelbia naujos valdžios erą, kuri 
paskelbs karą avino ragui ir įves pražūtingą ir mirtį nešančią tvarką. 

Naujieji metai prasidėjo Jobo žiniomis. Tai lemtingojo mūšio pradžia, 
ir anksčiau ar vėliau jis atneš Žinią apie išsivadavimą. 

1 Tas jaunuolis buvo Avrahamas Golubas (Tory). 

2 Waffen SS - SS karinės pajėgos. Nors Hitleris sutiko, kad įprastinė Vokietijos ka- 
riuomenė - vermachtas - yra nepakeičiama, vis dėlto jis abejojo jos vadų ištikimybe 
ir labiau pasitikėjo SS karinėmis pajėgomis, kuriose karui baigiantis buvo beveik 
milijonas žmonių (trisdešimt devynios divizijos). Waffen SS buvo naudojamos ir fronto 
kovose, ir operacijose prieš civilius gyventojus. Pastarosiose šie daliniai pasižymėjo 
negailestingumu. 1946 metais Niurnbergo procese ir SS, ir Waffen SS buvo paskelb- 
tos nusikalstamomis organizacijomis. 


3 Ir Segalsonas, ir jo sūnus per karą liko gyvi. Mošė Segalsonas vėliau gyveno Izraelyje, 
kur daug metų vadovavo Beilinsono ligoninės administracijai Petach Tikva mieste. 

Po Vilniaus geto likvidavimo pas mus pasidarė slogu. Prieš akis vis 
iškyla Vilniaus geto griovimo ir pražūties vaizdai. Iš patikimų šaltinių 
sužinojome likvidavimo aplinkybes. Pasirodo, dvi savaites klajojęs po Vil- 
niaus apylinkes, po miškus ir Vilniaus krašto stovyklas čionai, į Kauną, 
gyvas ir sveikas sugrįžo jaunas stiprus vyras. 

Prieš kelerius metus pažinojau šį jaunuolį; tuomet jis buvo rašytojas 
ir dirbo Žinių mėgėjų bibliotekoje!. Mes susitikdavome pas mūsų ben- 
drą pažįstamą ponią Sonią Bas. Tuo metu nieko ypatinga jame nepaste- 
bėjau. Tačiau sovietams okupavus Lietuvą jis užėmė aukštą padėtį. 

Gete kelis kartus atsitiktinai mačiau tą vyrą. Jo veide atsispindėjo 
kančia, skurdus ir varganas gyvenimas. Keletą mėnesių gete jis nedrįso 
išeiti į gatvę. Vengė net savo senų draugų. 

Kai sutikau jį gete dar kartą, maždaug prieš metus, paklausiau įpras- 
tų dalykų, kurių teiraujamasi susitikus gete pirmąkart: „Kaip laikaisi? 
Ką veiki? Kas iš tavo šeimos liko gyvas?“ Pasirodo, jis dirbo vienoje iš 
brigadų. Darbas buvo sunkus, bet dabar jis jau pripratęs. Jau pažinęs 
savo brigados vadovą ir jo globoje pasijutęs saugiai. Maisto daviniai pras- 
toki, bet jis sugebėjęs išsiversti. „Kartais tenka pabūti alkanam, - pasakė 
jis, - bet aš nesiskundžiu. Svarbiausia - likti gyvam“. 

Prisiminėme ponią Bas, mūsų bendrą pažįstamą. Ji žuvo gete šiek 
tiek anksčiau. Kartais ji išeidavo į miestą ir apsimetusi krikščione būdavo 
ten, bet kartą jos tautybė paaiškėjo ir ją išvarė į getą. Čia ji sužinojo, kad 
gete gyvena jos tėvai Grudnikovai ir vienintelis jos šešiametis sūnus. Ją 
nubaudė mirtimi už žydų tautybės nuslėpimą ir apsimetimą krikščione. 
Tai buvo mūsų bendra draugė, Sonia Bas, kurią įmetė į duobę Devinta- 
jame forte. 

Kai susitikome antrą kartą, pakviečiau jaunuolį eiti kartu su manimi 
+ į susitikimą, kur dalyvaus maža grupelė literatūros mylėtojų; ją subūrė 
keli draugai. Norėjau sužinoti, ar jis teberašo. Mano pasiūlymas buvo 
sutiktas su džiaugsmu. „Tačiau tai turi likti paslaptis. Susitikime aš ne- 
kalbėsiu“. 

Nuo tol susitikdavome gana dažnai šešių ar aštuonių draugų ratelyje. 
Kažkas perskaitydavo apybraižą ar skyrių iš knygos, kitas —- novelę ar 
literatūrinį esė. Paskui diskutuodavome. Šie susitikimai sutvirtino mūsų 
draugystę. 

Tas jaunuolis buvo Chaimas Jelinas.? Kai kartą viename iš susitikimų 
jis nepasirodė, jo brolis Meiras? pasakė mums, kad jam sutrukdę reikalai. 
Vėliau sužinojau, kad jis išvyko iš geto su svarbia ir pavojinga užduotimi. 

Praėjo dvi savaitės, bet Chaimas negrįžo. Pradėjome nerimauti, kas 
jam nutiko. Tuo metu mano draugas dr. Valsonokas*, taip pat dalyvau- 
davęs mūsų literatūriniuose susiėjimuose, pasakė, kad Chaimas ateis į 
kitą susitikimą; prieš dvi valandas jis atvyko į getą pro pagrindinius vartus. 
Labai džiaugiausi tai girdėdamas. Tačiau vis dėlto ir kitas susirinkimas 
praėjo be jo. Brolis pranešė, kad Chaimas dar labai pavargęs ir, be to, 
užsiėmęs. 

Po kelių dienų Chaimas su broliu atėjo manęs aplankyti. Jis beveik 
nepasikeitė, tačiau jo veidas švytėjo iš pasitenkinimo, lūpos šypsojosi, o 
akyse spindėjo žiburėliai. Pasirodo, jis sėkmingai įveikė kovos išmėgini- 


498 


1943 


mą. Jo nuomone, čia, gete, viskas yra menkniekiai - planai sutelkti žydų 
darbininkus karinėse stovyklose, dirbtuvės, kuriose daugelis geto žmo- 
nių bando prisiglausti, naujas valdytojas Gekė. Gete ir jo įstaigose nieko 
nauja, vien tik protekcionizmas ir maisto daviniai. Tikrasis gyvenimas 
yra ten, miškuose. Žinoma, tai pavojinga, bet ten didesnė ir tikimybė 
likti gyvam. Šičia, gete, galas aiškus — mirtis. 

Mes trise - Chaimas, jo brolis Meiras ir aš - sėdėjome mano kam- 
baryje ir Chaimas dėstė savo istoriją. Kartais jo pasakojami įvykiai panė- 
šėjo į Tūkstančio ir vienos nakties nuotykius: neaprėpiami miškai ir nuo- 
šalūs keliai, plėšikai, šūviai ir mirtinos baimės gniaužtai; stovykla gilios 
pelkės viduryje kažkur miškų glūdumoje, pasalos ir kt. 

Istorija tokia: jis išėjo iš geto į miestą su Tarybos išduotu leidimu, 
tariamai turėjo Tarybai pavedus pasirūpinti kažkokiu svarbiu reikalu. Tam 
tikroje vietoje, kur dirbo brigada, jo laukė sunkvežimis, pakrautas gin- 
klų ir vykstantis į Vilnių. Sunkvežimis priklausė vokiečių policijai. Gin- 
klai buvo gabenami iš Kauno į Minską per Vilnių. Už pinigus vairuoto- 
jas sutiko paimti Chaimą padėjėju ginklams iškrauti. 

Chaimas nusiėmė geltonąjį ženklą, kad nebūtų atpažintas. Sunkveži- 
mį lydėjo lengvasis automobilis, kurį vairavo vokiečių policijos karinin- 
kas. Prieš išvykstant jis pasiteiravo vairuotojo apie Chaimą - kas jis toks 
ir kuo užsiima? Karininkas panoro pamatyti jo dokumentus. Tada vai- 
ruotojas pašnibždėjo karininkui į ausį „paslaptį“: šio darbininko motina 
gyvenanti Vilniuje ir jis nori atsivežti ją į Kauno getą. Karininką toks 
paaiškinimas patenkino. 

Ukmergėje karininkas vėl pareikalavo Chaimo dokumentų; ketino 
nuvežti šį į policijos nuovadą. Vairuotojas nuramino vokietį degtinės bu- 
teliu. Jie nuvažiavo toliau. 

Taigi Chaimas laimingai pasiekė Vilnių. Čia sužinojo, kad prieš dieną 
nužudytas Gensas. Atvykęs į Vilnių Chaimas pamatė, kad getas apsup- 
tas. Vidun patekti neįmanoma. Todėl jis nuėjo aplankyti savo draugės. 
Ten sutiko kitų draugų ir pažįstamų, kurie papasakojo jam apie pasta- 
ruosius įvykius Vilniaus gete, pasibaigusius Genso nužudymu. 

Pasirodo, kad daug žydų išsislapstė rūsiuose, urvuose po gatvėmis, 
kanalizacijos šuliniuose ir požeminiuose praėjimuose, jungusiuose getą 
su miestu. Gete buvo labai daug ginklų. Įvairių žydų politinių partijų 
jaunimas buvo organizuotas ir apsiginklavęs. Jie laukė pasircngcę prie- 
šintis su ginklu rankoje, kai bus įsakyta. 

Kai prasidėjo geto gyventojų gaudymai darbams į Estiją, getas „pra- 
trūko“. Žydų policija, vykdžiusi pirmąjį deportacijos etapą, varė žmones 
iš slėptuvių į gatves. Daugelis smarkiai priešinosi, vyko susišaudymai. 
Antrajame deportacijos etape į žydų gaudymą įsitraukė vokiečių polici- 
ninkai; ir vėl kilo smarkus pasipriešinimas. Trečiajame etape požemines 
slėptuves sprogdino minomis. 

Kai kuriuose namuose sionistų revizionistų partijos nariai užsibari- 
kadavo ir atsisakė ką nors įleisti. Jie anksčiau buvo susitarę su Gensu, 
kad šis neleis pulti tų namų. Gensas ištesėjo savąją sutarties dalį. Nega- 
na to, žmonėms pradėjus organizuotai bėgti į mišką Gensas jiems pagel- 
bėdavo. Leisdavo išeiti pro savo atskirus vartelius, kurių raktą visuomet 
nešiodavosi kišenėje. 

Po Panerių žudynių Gensas labai pasikeitė. Sugriuvo jo tikėjimas 
vokiečių valdžia. Todėl jis pakeitė savo režimą gete. Neretai stoviniuodavo 
šalia savo vartelių, vedančių iš geto į miestą ir leisdavo žydų būreliams 
pabėgti į mišką. Genso dėka pavyko išsigelbėti pogrindžio vadovui Glaz- 
manui ir 200 jaunų žydų. Išsigelbėjo ir daug kitų; iš viso mišką pasiekė 
500 žydų. 

Tiesa, gestapui buvo paskųsta apie keturiasdešimties žydų būrį, šitaip 
išėjusį iš geto. Bet tai padarė Desleris ir Levas; jie ne tik pranešė apie 
pabėgimą, bet dar nurodė kryptį, kuria patraukė bėgliai. Vokiečiai tą 
būrį apsupo ir kilo mūšis. Trys bėgliai buvo nukauti. Dešimt pabėgo. Už- 
muštųjų drabužiuose gestapas rado sąrašą, kuriame buvo keturiasde- 
šimties mėginusiųjų bėgti pavardės. Jų šeimas, taip pat vadovus darbo 
brigadų, kur jie dirbo, vėliau nužudė. 

Gensas veikė, kol Deslerio ir Levo dėka pats netapo auka. Žmonės 
Vilniuje kalba, kad jis miręs didvyrio mirtimi. Kiti tvirtina, kad Gensas 
atsisakė išduoti vokiečiams jų reikalaujamą skaičių žydų. Pasakojama, 
kad Gensas ir Vilniaus gestapo vadas pastarojo kambaryje smarkiai su- 
siginčijo. Pokalbis buvęs audringas ir baigėsi pistoleto šūviu. Gestapo 
vadas nušovė Gensą savo kabinete. Kitą dieną buvo nužudyta Genso bro- 
lio šeima. 

Tada naujuoju geto valdytoju paskyrė Deslerį. Po šešių dienų jis ir 
Levas pabėgo iš geto, pasiėmę pinigus ir auksą, priklausiusius geto žydų 
bendruomenei. Valdžia gete pzrėjo į Beniakonskio rankas. Dar po kelių 
dienų getas buvo likviduotas. 

Pagal Chaimo Jelino pasakojimą bei informaciją, kurią gavau iš lie- 
tuvių šaltinių, Vilniaus getas buvo likviduojamas labai paskubomis, nes 
sparčiai artėjo Raudonoji armija. Vokiečiai jau pradėjo evakuoti Mins- 
ką, ir pro Vilnių pakeliui iš fronto jau praėjo keli vokiečių kariuomenės 
daliniai. Tokiomis aplinkybėmis vokiečiai nebegalėjo leisti toliau būti ge- 
tui, tuo metu pradėjusiam panėšėti į sprogmenų dėžę. 

Šimtai žydų rado laikiną prieglobstį namuose pas lenkus Vilniuje ir 
jo apylinkėse. Kai kada žydai turėjo mokėti už tokį prieglobstį. Net nusi- 
stovėjo kaina — už prieglobstį iki karo pabaigos 250 aukso rublių už vie- 
ną žmogų. Turtingi žydai pasinaudojo šia galimybe. Bet dauguma žydų 
patraukė į mišką, kur susiorganizavo į partizanų dalinius, tvarkomus vie- 
tinės partizanų vadovybės. 

Chaimas Jelinas taip pat papasakojo, kaip jis ir jo mergina, dėl kurios 
jis ir vyko į Vilnių, drauge su dar šešiais žmonėmis pabėgo iš Vilniaus į 
mišką. Jie keliavo naktį. Per tiltus eiti nebuvo galima. Prie kiekvieno 
tilto stovėjo sargyba ir norintieji praeiti turėjo rodyti dokumentus. Sar- 
gybiniai ieškojo pabėgėlių iš darbo stovyklų, kariuomenės dezertyrų ir 
asmenų be jokio legalaus užsiėmimo; tokių žmonių dabar buvo pilni visi 
keliai, vedantys iš miesto į kaimą. Chaimo grupę lydėjo vedlys, rodęs 
jiems nuošalius takus per laukus ir pelkes. Po visą naktį trukusio žygio 
jie pasiekė mišką už penkiasdešimties kilometrų nuo Vilniaus. 

Miške nerasi jokio grįsto kelio. Tačiau geras vadovas sugeba miško 
takeliais vesti bėglius į numatytą vietą. 

Miške jie pateko į naują pasaulį. Net iš anksčiau pažįstami Žmonės 
miško stovykloje ima atrodyti kitaip. Pasikeičia net kalba, eisena, kito- 
kios ir mintys. Miško stovykloje Chaimas surado daug draugų iš anks- 
čiau pabėgusiųjų iš Vilniaus geto ir iš Vilniaus krašto darbo stovyklų. Šie 
juokdavosi iš naujai atvykusiųjų elgesio. Miško veteranai - tai seni „vil- 
kai“, turintys kovinės patirties. Jie nebijo pavojų. Kai kurie vadovauja 
kovotojų padaliniams. 

Miške yra 400 žydų iš Vilniaus. Glazmanas drauge su 200 žydų pa- 
suko į Baltarusiją, kur partizanai kontroliuoja didžiules teritorijas. Ten 
ir fronto linija arčiau. Nenorima, kad daug žydų telktųsi netoli Vilniaus. 
Čia pavojingiau. 

Kartais vokiečiai surengia miškuose reidus. Netoli stovyklos išsilaipi- 
no 200 vokiečių kareivių su esesininkais, ketino apsupti mišką bei sunai- 

kinti žydų pabėgėlių stovyklas. Kai apie šį planą sužinojo partizanai, jie 
pranešė sovietų partizanų vyriausiajai vadovybei (partizanai turėjo radi- 
jo siųstuvų). Netrukus iš dangaus nusileido geležiniai ereliai ir išvijo prie- 
šus iš miško. Dabar pabėgėlių stovyklose ramu. Pastaruoju metu vargu 
ar buvo koks nelaimingas atsitikimas. 

Vilniaus žydų miško stovykla dar nėra tinkamai įrengta. Stinga gilių 
duobių, perdengtų rąstais ir užbertų žeme. Tokiose žeminėse žmonėms 
šilta ir nelyja. Čia galima pailsėti po naktinio budėjimo sargyboje. Sto- 
vyklos vadas veteranas - plieninių nervų žmogus, skvarbių akių, su barzda 
ir ūsais kaip tikro rusų karininko - jau kelerius metus gyvena miške. 
Vilniaus žydams pabėgėliams jis žadėjo parūpinti geresnes gyvenimo 
sąlygas. 

Vilniaus miško stovykloje taip pat prisiglaudusios senos moterys ir 
maži vaikai; šie žmonės kelia tam tikrų rūpesčių. Jauni stovyklos gyven- 
tojai turi parūpinti maisto ne tik sau, bet ir moterims bei vaikams. Mais- 
to tiekimas miške nėra lengvas dalykas. Artimiausi kaimai ar mieste- 
liai - už dvidešimties trisdešimties kilometrų. Be to, išeiti iš miško pavo- 
jinga. Žmonės, einantys į bet kurį kaimą, esantį ne miške, privalo imti su 
savimi ginklus. Valstiečiai kaimuose labai bijo ginkluotų vyrų. Tačiau gauti 
iš jų maisto kito būdo nėra; jie ir pinigų nepaima. 

Kad išgyventum miške, tenka daug vaikščioti, todėl drabužiai greitai 
susidėvi. Kai susikaupia pakankamas kaime nupirktų atsargų kiekis, ko- 
votojai skolinasi iš valstiečio arklį, pakrauna jį pirkinių ir veža į stovyklą 
miške. Kai arklys baigia savo „užduotį“, partizanai nuveda jį į pamiškę ir 
„liepia“ grįžti pas šeimininką. Žinoma, arklys ne visada randa kelią. Kar- 
tais tokį arklį į savo tvartą nusiveda kitas valstietis. Retsykiais galima 
sutikti valstiečius, klajojančius po mišką ir ieškančius savo arklio. 

Be maisto, partizanai dar turi pasirūpinti žibalu, žvakėmis, muilu, cuk- 
rumi ir kt. Jie naktį išeina iš miško ir ieško tų dalykų artimiausiame kai- 
me ar miestelyje. 

Kartą miško stovyklos vadovas senbuvis nuėjo naktį į miestelį pirkti 
žibalo ar žvakių, bet atsitiko taip, kad šių dalykų paprasčiausiai nebuvo. 
Ką gi tas žmogus padarė? Jis užėjo į bažnyčią ir pasiėmė nuo altoriaus 
didelę storą žvakę. „Šventiesiems bažnyčioje nebus blogai, jei pritrūks 
žvakės, - pasakė stovyklos vadovas. — Rytoj tikintieji atneš kitą žvakę. 
Mums miške šitos žvakės reikia labiau negu bažnyčioje“. 

Chaimo žodžiais, maistas miške nėra prastas. Ten gyvendamas jis net 
pasitaisė. Kad tuo įsitikintume, prašo pažiūrėti į jo veidą ir storus ūsus. 
Pradžioje, sako jis, stovykloje jautęsis nekaip. Drėgna žemė, miegas po 
atviru dangumi, daugelį dienų nekeičiami drabužiai, rankų ir kojų skaus- 
mai po ilgų žygių, baimė gyventi miške. Miško stovykloje būtinai reika- 
lingas gydytojas. 

Kitose miško stovyklose padėtis geresnė. Lėktuvai numeta vaistų, vai- 
sių, konservuoto maisto ir amunicijos. Parašiutais nusileidžia Raudono- 
sios armijos instruktoriai. Netoli fronto esančiose stovyklose lėktuvai lei- 
džiasi ant Žemės ir iš jų iškraunami įvairūs produktai; taip pat išlipa ir 
komunistų komisarai bei kariniai instruktoriai. Išskrisdami paima su- 
žeistus ir sergančius partizanus. Vienas toks lėktuvas į gimdymo skyrių 
Maskvos ligoninėje išvežė nėščią moterį, turėjusią greitai gimdyti. 

Vilniaus žydų pabėgėlių miško stovyklos dar nepripažino centriniai 
sovietų partizanų organai. Tam reikia, kad stovykla per netrumpą laiko- 
tarpį įrodytų esanti pajėgi ir turinti noro kautis su priešu. Konkrečiai ši 
miško stovykla kol kas yra tik kandidatė tapti partizanų miško stovyklų 
šeimos nare. 

Lietuviai ir rusai turi miške savo stovyklas. Kiekvienai tautybei - at- 
skira stovykla. Kiekvienoje stovykloje yra vadas, asmuo, atsakingas už 
sargybą, ryšių pareigūnas ir kt. Kovotojai suskirstyti padaliniais — puoli- 
mams, pasaloms, politinei veiklai. Kiekviena stovykla - atskiras kovos 
dalinys su savo veiksmų zona ir savo specialiomis užduotimis. Stovyklo- 
se nėra dykinėtojų. Kiekvienas kovotojas gauna pareigas pagal savo ta- 
lentą ir sugebėjimus. 

Vienoje stovykloje Chaimas Jelinas girdėjo hebrajiškas dainas. Jau- 
nimas ten puikiai nusiteikęs. Jei ne dabar, tai kada? Kiek tragedijų ir 
žmonių dramų atsispindi dainose, skambančiose partizanų stovyklose ne- 

Partizanų stovyklos - kiekviena pagal savo jėgas - prisideda prie ko- 
vos su nacistiniais priešais. Šiose stovyklose žmonės yra įsitikinę, kad 
vengti kovos tolygu mirčiai. Tik kovojant yra šansas likti gyvam ar bent 
jau mirti didvyrio mirtimi. 

Keisdamasis informacija su žydais partizanais Chaimas sužinojo, kad 
mano svainis Benjaminas Romanovskis yra gyvas. Tai suteikė man vilties 
kada nors pamatyti jį drauge su žmona, mano vyriausiąja seserimi Batia 
bei jų vaikais. 

Grįždamas į Kauną Chaimas keliavo pėsčiomis. Jis įsiliejo į kovotojų 
grupę, vykdžiusią operacijas priešo teritorijoje: minavo geležinkelius, su- 
sprogdino paštą ir vokiečių štabą Varėnoje ir atliko daug kitų operacijų. 
Susprogdinti geležinkelį ar nukauti vokietį sargybinį — kasdienis daly- 
kas. Partizanai naudoja sovietų gamybos šautuvus su duslintuvais. Su to- 
kiu šautuvu galima nudobti vokiečių sargybinį ir žygiuoti toliau neat- 
kreipiant į save dėmesio. 

Chaimui atgal į Kauno getą teko keliauti siaurais ir nuošaliais keliu- 
kais, per laukus ir miškus. Pusiaukelėje jis atsiskyrė nuo kovotojų būrio. 
Ėjo aplenkdamas kaimus ir net vengė užeiti į valstiečių trobas paprašyti 
puodelio vandens. Geriau malšino troškulį iš upelių, tekančių laukais. 
Prieš išsiskirdami kovotojai pridėjo jam pilnas kišenes cukraus. Iš pradžių 
Chaimas nesuprato, kam jam tiek daug cukraus? Ar ne geriau pasiimti 
duonos ir mėsos? Tačiau žingsniuodamas jis suvokė, kad cukrus slopina 
alkį. Tiesa, jis sustiprina troškulį, tačiau laukuose vandens netrūksta. 

Pakeliui Chaimas sutiko uniformuotą vyrą. Labai išsigando. Išsi- 
gelbėjo, nes turėjo geležinkelio darbininko ženklą. Šį ženklą užsidėjo 
ant rankovės. Uniformuotasis pažvelgė į jį, į ženklą ir nuėjo savo keliu. 

Žygiavęs tris dienas ir tris naktis Chaimas pasiekė Kauną. Jam nuo- 
lat nedavė ramybės viena mintis: kaip jis pateks atgal į getą, kad papa- 
sakotų draugams ir pažįstamiems apie viską, ką matė ir girdėjo miško 
stovyklose, kur gyvena su priešu kovojantys partizanai, kad perduotų lin- 
kėjimus geto kaliniams nuo pasirinkusiųjų naują gyvenimą, naują būdą 
išlikti —- pabėgti nuo vergijos ir vokiečių bizūno. Visa siela jis veržėsi pas 
gimines ir draugus, kol pagaliau atvyko į getą gyvas ir sveikas. Savo už- 
duotį jis įvykdė. Užmezgė ryšį su Kauno žydais. 

! Biblioteka, kaupusi daugiausia knygas jidiš kalba; įsteigta tarpukario laiku Kaune ir 
Vilniuje. 

2 Chaimas Jelinas, partizanų judėjimo gete vadovas, komunistas ir žydų rašytojas. Jis 
suvienijo pogrindininkų sionistinę ir komunistinę frakcijas. Vėliau organizavo pasi- 
traukimą iš geto į miškus. Buvo gestapo sučiuptas ir mirė, galbūt nusižudė. 

3  Meiras Jelinas karo metu liko gyvas. Šiuo metu gyvena Tel Avive, 1988 metais iš- 
rinktas Lietuvos žydų Izraelyje asociacijos tarybos nariu. 

* Dr. Rudolfas Valsonokas, prieš karą iš Klaipėdos atvykęs į Kauną, buvo gabus žur- 
nalistas. Gete tapo vienu iš pogrindžio vadovų. Be to, kas dvi savaites darydavo 
karinės padėties apžvalgą nelegaliame kultūros ratelyje, kuris rinkdavosi Pninos Šein- 


zon kambaryje. Vėliau Avrahamas Tory pasakojo: „Jis sugebėdavo genialiai įspėti 
tai, kas vyko karo frontuose“. Per karą išliko gyvas, mirė 1946 metais. 

Aikštė netoli geto vartų kas rytą virsdavo šurmuliuojančiu vergų tur- 
gumi. Ten viešpataudavo maišatis ir netvarka, nes tūkstančiai geto gy- 
ventojų karštligiškai bėgiodavo į visas puses ieškodami geresnės briga- 
dos, tinkamesnės darbo vietos, kur galima įsigyti produktų šeimai ar kur 
darbas ne itin sunkus. Jie taip pat mėgindavo išvengti tų darbo brigadų, 
kurias siųsdavo į aerodromą, į Griin-Bielfinger ar į Waffen SS. Tose vieto- 
se dirbti sunku; kartais ir į kailį gali gauti. 

Toje sumaištyje geto policija ir geto darbo skyriaus atstovai sunkiai 
begalėjo atlikti savo pareigas. Noras patekti į geresnę darbo brigadą nu- 
stelbdavo visas žydų policijos pastangas. Tvarkos neįvesdavo ir lazdomis 
darbuodamiesi vokiečių policininkai. Kitoje tvoros pusėje laukė autobu- 
sai, sunkvežimiai ir arkliais kinkyti vežimai išvežioti darbininkams į įvai- 
rias darbo vietas. Policijos viršilos parašais patvirtindavo, kad tai ar kitai 
darbo brigadai surinktas reikiamas darbininkų skaičius. 

Šį rytą tokiai tvarkai atėjo galas. Gekės įsakymu aikštėje priešais ge- 
to vartus pasirodė du esesininkai ir pradėjo įvedinėti naują tvarką. Kiek- 
vienas žydų darbininkas bus priskirtas nuolatinei darbo brigadai ir kiek- 
viena brigada gaus savo atskirą vietą aikštėje. Iš paskirtųjų vietų aikštėje 
brigados žygiuos į savo darbo vietas. Didžiųjų brigadų darbininkams prie 
rankovių bus prisegti tam tikri ženklai, kad jie negalėtų pereiti į kitas 
brigadas ir kad būtų lengviau nustatyti, kas pasitraukė iš savo brigados. 
Taigi kasrytinis sąmyšis, grūstis prie geto vartų, geresnės brigados pa- 
ieškos dabar baigėsi. 

Gekė, naujasis geto valdytojas, panaikino nemažai brigadų, ypač ge- 
rųjų, ir jų darbininkus priskyrė prie didelių brigadų, dirbančių karinėse 
stovyklose. Šios brigados sukurtos kaip tarpinis etapas vykdant planą su- 
telkti žydų darbininkus karinėse stovyklose. 

Žydų darbininkams šie nauji pertvarkymai visiškai nepatinka. Jie ma- 
no, kad tai blogėjančios padėties ženklas. Žmonės su kuprinėmis ant pe- 
čių kaip šešėliai slenka aikštės prie geto vartų link. Kiekvienos brigados 
pavadinimą galima perskaityti ant lentelės, kuri prikalta prie medinio 
stulpo, įkasto nustatytoje vietoje. Čia darbininkai laukia, kol bus duotas 
signalas eiti į darbą. Štai kodėl jie tokie išsigandę ir susirūpinę. 

Iki Šančių, Aleksoto ir Petrašiūnų — tolimas kelias. Darbas ten sun- 
kus. Aplink barakus, skirtus darbininkams gyventi, tiesiamos dvi spyg- 

liuotų vielų tvoros. Šias tvoras skiria du metrai. Kitapus jų kaip kalėji- 
muose renčiami stebėjimo bokšteliai, kad ginkluoti sargybiniai galėtų 
stebėti gyventojus. Visas rajonas prigrūstas karinių stovyklų, kur gyvena 
vokiečių ir ukrainiečių kareiviai, neseniai jėga paimti tarnauti vokiečių 
kariuomenėje. 

Gekė - nekalbus žmogus. Įsakymus duoda ramiai ir tyliai, išskirsto 
žmones dirbti į tolimas vietas. Jei reikalai nesiklosto pagal jo norus, jis 
gali tapti, kaip kartą sakė, „bjaurus“. Labai gerai žinome, ką tai reiškia. 
Žudant žydą jo ranka nevirpa. Todėl žmonės drebėdami vykdo Gekės 
valią, užtenka šiam tik vieną kartą Žvilgterėti. 

Šiais metais Naujųjų metų šventė ir Atgailos diena buvo labai liūd- 
nos. Galima net pasakyti, lemtingos dienos. Bet prieš Palapinių šventę 
nuotaika gete tapo šiek tiek pakilesnė. Pagrindinė pasikeitimo priežastis 
buvo gandas, kad kažkuriam laikui atidėtas planas sutelkti žydų darbi- 
ninkus karinėse stovyklose, kadangi sunku gauti statybinių medžiagų ba- 
rakams, surinkti pakankamą skaičių sargybinių ir kt. Geto žydai truputį 
aprimo. Palapinių šventei net įrengtos kelios tradicinės trobelės, suręs- 
tos iš lentų ir apdengtos šiaudais. Atsirado net keli citroną ar palmės 
lapus primenantys papuošimai. 

Rytą eidamas į Tarybos būstinę pamačiau vieną tokią trobelę, pasta- 
tytą šalia didelės namų grupės. Nusistebėjau žydų troškimu gyventi, ne- 
apleidžiančiu net ir gete. Atrodo, kad mums prie gerklės pridėtas aštrus 
peilis, tačiau mes neprarandame drąsos. Mes vis tiek liekame žydai. Šian- 
dien - pirmoji Palapinių šventės diena. 

Po pietų mane skubiai iškvietė į dirbtuves. Ten laukė vokiečiai iš miesto 
komisaro įstaigos. Skubėdamas į dirbtuves vėl ėjau pro šventinę trobelę. 
Jos durys buvo atviros. Viduje pamačiau seną žydą su juoda skrybėle. 
Su juo trobelėje dar buvo keli žmonės. Jie dainavo chasidų dainą ploda- 
mi rankomis ir trepsėdami kojomis. Dainavo entuziastingai, įsijautę, ta- 
rytum nė nebūtų geto ir vokiečių valdytojų. 

Senasis žydas pastebėjo mane ir išėjo iš trobelės. Paėmė mane už pa- 
rankės ir nekaltai paklausė: „Ką tu čia veiki per šventes? Telydi tave 
taika! Linkiu tau geros ir laimingos dienos!“ Jis buvo pakiliai nusiteikęs, 
gal net truputį išgėręs. Tikriausiai šventės proga išlenkė taurelę. Kai sa- 
kiau, kad skubu į susirinkimą ir manęs laukia dirbtuvėse, jis nesiklausė. 

„Ar šiais metais sėdėjai trobelėje?“ — paklausė barzdotas žydas. „Ne, - 
atsakiau. - Aš neturėjau laiko. Prašau atleisti, aš skubu“. Žydas - beje, 
tai buvęs Kauno pirklys Zusmanas, mano pažįstamas - pažvelgė į mane 
nesuprantančiomis akimis, tarsi būčiau koks eretikas. Sugriebė mane už 
rankos ir įtempė į trobelę. „Prašom užeiti!“ - pasakė skambiu balsu. Pa- 
kartojau savo aiškinimą: „Aš privalau skubėti į susirinkimą, svarbų visai 
bendruomenei“. Bet mano žodžiai visiškai nepaveikė barzdotojo žydo. 
„Užeik tik vienai valandėlei“, - pasakė jis ir jėga pasodino mane ant 
suolo trobelės viduje. 

Nebematydamas prasmės priešintis atsisėdau. Pasveikinau kitus tro- 
belėje esančius žydus žodžiais „Tebūnie jums taika!“ ir apsižvalgiau. Zus- 
manas kreipėsi į svečius: „Ar pažįstate šį žmogų? Tai Golubas. Pažįstate 
jį iš komiteto“. Žydai vienu balsu atsakė: „Koks gali būti klausimas, ar 
mes jį pažįstame? Žinoma. Jis yra vienas iš mūsų ministrų“. Ir kiekvie- 
nas man nuoširdžiai palinkėjo: „Tebūnie tau taika!“ Pasakiau jiems: „Nesu 
joks ministras. Aš toks pat žydas kaip ir bet kuris kitas. Žydas iš geto. O 
dabar, žydai, prašau man dovanoti. Tikrai turiu eiti toliau. Esu iškviestas 
į dirbtuves“. 

Zusmanas pro trobelės langą davė ženklą savo žmonai. Ši tučtuojau 
atsiliepė ir pasirodė su degtine ir pyragu rankose. Pasirodo, barzdotasis 
žydas švenčia savo sūnaus bar micva. Jis paprašė, kad išgerčiau stikliuką 
degtinės ir sukalbėčiau palaiminimą dėkodamas Dievui už tai, kad mus, 
klausančius jo įsakymų, padaro šventais, tam Dievui, kuris liepia mums 
sėdėti trobelėse; taip pat palaiminimą vynui ir duonai. Savaime supran- 
tama, manęs paprašė paragauti pyrago. Žydai vėl pradėjo dainuoti. 

„Jeigu sakai, kad tave slegia vargai, Viešpaties gailestingumas tave 
parems“. Šioje geto trobelėje tie žodžiai turėjo ypatingą ir gilią prasmę. 
Žydai trobelėje dainavo apie Dievo gailestingumą nuoširdžiai, tikėda- 
mi. Užmiršęs save ir savo reikalus pats prie jų prisidėjau. 

Tačiau vis tiek sėdėjau kaip ant adatų. Negalėjau išeiti iš trobelės 
neįvykdęs visų Zusmano norų ir neatlikęs visų apeigų. Pagaliau Zusma- 
nas tarė: „Tavęs laukia darbas visos bendruomenės labui. Mes neturime 
tavęs gaišinti“. Išlydėdamas mane jis sukalbėjo tradicinę palaiminimo 
maldą: „Viešpats atneš tau sėkmę; gailestingi darbai patys save gina“. 
Palaimino mane ir palinkėjo sėkmės, kad parneščiau gerų Žinių, išsiva- 
davimą, palaimą, ir tada mes būsime išgelbėti. 

Į dirbtuves atvykau vėlai. Vokiečiai iš miesto komisaro įstaigos ma- 
nęs nekantriai laukė. Sutvarkiau su jais kažkokį menką reikalą ir grįžau 
į Tarybą. 

Tarybos pastato laukiamajame ir koridoriuose buvo susirinkę daug 
žmonių. Jie ieškojo patarimo. Kur eiti dirbti? Kur paskirti jų žmonas? 
Ką daryti su vaikais? Ką mes galvojame apie karines stovyklas? Ant mū- 
sų griuvo begalės tokių klausimų, į kuriuos neturėjome ką atsakyti. 

Visą dieną, paveiktas šventinės nuotaikos chasidų trobelėje, jaučiau- 
si puikiai. Žavėjausi tais pamaldžiais žydais ir pavydėjau jiems sugebėji- 
mo išsilaisvinti nuo geto naštos, nuo kasdienių rūpesčių, nuolat slegian- 
čių tiek kiekvieną žmogų, tiek visą bendruomenę. 

Tikrai - niekas nesugebėtų atsakyti į geto žydų klausimus. „Pranašas 
Elija atsakys į visus klausimus ir išspręs visas mįsles“. „Jeigu sakai, kad 
tave slegia vargai, - dainuoja kupini tikėjimo žydai. - Viešpaties gailes- 
tingumas tave parems“. Laimingas, kas tiki. 


1943, spalio 19 


DOKUMENTAS 
Paskutinis testamentas! 
Dr. Elkeso laiškas sūnui ir dukteriai Londone? 


Mano mylimieji, sūnau ir dukra! 

Šias eilutes rašau, mano brangūs vaikai, ašarų slėnyje Vilijampolėje, 
Kauno gete, kur gyvename jau daugiau kaip dvejus metus. Dabar iš- 
girdome, kad po kelių dienų mūsų likimas bus nuspręstas. Getas bus 
išdraskytas ir sunaikintas. Ar mums visiems lemta žūti, o gal keli liks 
gyvi - tai Viešpaties valioje. Mes baiminamės, kad išgyvens tik tie, 
kurie pajėgia dirbti kaip vergai; likusieji greičiausiai pasmerkti mirčiai. 
Mūsų liko vos saujelė. Iš 35 000 Kauno žydų dabar yra maždaug 
17 000; iš ketvirčio milijono Lietuvos žydų (įskaitant ir Vilniaus kraš- 
tą) tebėra gyvi tik 25 000 plius 5000 tų, kurie per pastarąsias kelias 
dienas buvo išvežti sunkiesiems darbams į Latviją; prieš tai iš jų at- 
ėmė visą mantą. Kitus siaubingais būdais nužudė didžiausio visų lai- 
kų ir visų kartų Hamano pasekėjai. Kai kurie mums artimi ir brangūs 
žmonės taip pat paliko mus. Jūsų teta Hana ir dėdė Arjė buvo nužu- 
dyti drauge su 1500 Žmonių iš geto 1941 metų spalio 4 dieną. Dėdė 
Cvi, gulėjęs ligoninėje su sulaužyta koja, išsigelbėjo per stebuklą. Vi- 

si ligoniai, gydytojai, slaugės, giminaičiai ir lankytojai, tuo metu buvę 
ligoninėje, sudegė gyvi, kai kareiviai užrėmė visas duris bei langus ir 
padegė ligoninę. Provincijoje neliko gyvo nė vieno žydo, išskyrus Šiau- 
lius. Jūsų dėdė Dovas ir jo sūnus Šmuelis buvo sučiupti ir nužudyti 
kartu su kitais žmonėmis iš Kalvarijos bendruomenės pirmaisiais ka- 
ro mėnesiais, t. y maždaug prieš dvejus metus. 

Išorinių jėgų ir vidinių aplinkybių dėka tik mūsų getas sugebėjo išlik- 
ti ir dvejus metus palaikyti diasporos gyvenimą, nepaisant vergijos, 
sunkaus darbo, alkio ir nepriteklių. (Valdžia atėmė iš mūsų beveik 
visus drabužius, daiktus ir knygas.) 

Paskutinės žudynės, kai vienu metu žuvo 10 000 žmonių, įvyko 1941 
metų spalio 28 dieną. Visa mūsų bendruomenė turėjo pereiti valdo- 
vų selekciją: gyventi ar mirti. Spalio 29-ąją, anksti ryte, buvau stovyk- 
loje, iš kur varė į skerdynes Devintajame forte. Savo ausimis girdėjau 
šiurpą keliančią klaikią simfoniją —- 10 000 žmonių, senių ir jaunuo- 
lių, raudas ir klyksmus; jų aidas kilo ligi pat dangaus. Per ištisus am- 
žius ir ištisas kartas jokia ausis negirdėjo tokių šauksmų. Drauge su 
mūsų kankinių minia kreipiausi į visagalį Kūrėją ir šaukiau su jais 
agonijos draskoma širdimi: „Kas galėtų prilygti tau, o mano Viešpa- 
tie!“ Bandžiau vienoje ar kitoje vietoje gelbėti žmones ir buvau ka- 
reivių sumuštas. Sužeistas, aptekęs krauju, praradau sąmonę. Drau- 
gai mane išnešė ant rankų. Iš ten išsigelbėjo nedidelė grupelė, trisde- 
šimt ar keturiasdešimt Žmonių - gaisro liudininkų. 

Pasirodo, mes esame vienas iš svarbiausių centrų Rytuose. Prieš mū- 
sų akis, pro pat mūsų namų langus per pastaruosius dvejus metus 
praėjo daug daug tūkstančių žydų iš Pietų Vokietijos ir Vienos, varo- 
mų su visa manta į Devintąjį fortą, kuris yra vos už kelių kilometrų. 
Ten juos nužudė ypač žiauriai. Vėliau sužinojome, kad jie buvo ap- 
gauti — jiems sakė, kad jie vyksta į Kauną gyventi mūsų gete. 

Nuo pirmosios geto įkūrimo dienos buvau jo vadovas. Mūsų bend- 
ruomenė išsirinko ir valdžia patvirtino mane Seniūnų tarybos pirmi- 
ninku drauge su mano draugu advokatu Leibu Garfunkeliu, buvusiu 
Lietuvos Seimo nariu, ir keliais kitais artimais ir gerais žmonėmis, 
kuriems rūpėjo nedaugelio gyvųjų likimas. Mes mėginame vairuoti 
mūsų apdaužytą laivą per siautėjančią jūrą, kai įsakymų ir nuospren- 
džių bangos kasdien grasina jį nuskandinti. Savo įtaka man kartais 
pavykdavo sušvelninti nuosprendį ir išsklaidyti virš mūsų galvų paki- 

busius juodus debesis. Vykdžiau savo pareigas aukštai iškėlęs galvą ir 
drąsiai atgręžęs veidą. Niekada neprašiau pasigailėjimo, niekuomet 
nesuabejojau mūsų teisėmis. Gyniau mūsų bylą, būdamas visiškai tik- 
ras dėl mūsų reikalavimų teisėtumo. 

Šiomis sunkiausiomis mūsų gyvenimo valandomis jūs, mano brangieji, 
mums visada prieš akis. Su jumis mūsų mintys ir širdys. Tamsiausiomis 
naktimis jūsų motina sėdi šalia manęs ir mudu abu svajojame apie 
jūsų gyvenimą ir ateitį. Pats didžiausias mūsų troškimas - vėl pama- 
tyti jus, apkabinti ir dar kartą pasakyti, kokie jūs mums artimi ir kaip 
plaka mūsų širdys, kai prisimename jus ar išvystame prieš akis. Ir 
nėra nei dienos, nei nakties, kad jūsų paveikslas mus paliktų! Stovi- 
me čia, ties pačiais pragaro vartais, po kaklu mums pakištas peilis, ir 
tik jūsų atminimas, brangieji, palaiko mus. O kaip gyvenote jūs, ma- 
no vaikai, šiuos penkerius metus, Europos žydams tokius sunkius ir 
kupinus sielvarto? Žinau, kad būdami toli nuo čia jūs dalijotės su 
mumis mūsų nerimu ir kankindamiesi klausėtės kiekvieno menkiausio 
gando, ateinančio iš šios ašarų pakalnės, ir kad visa siela išgyvenote 
drauge su mumis neregėtą mūsų tautos tragediją. 

Apie save mažai teturiu pasakyti. Praėjusiais metais mane ištiko ūmus 
ir stiprus reumatoidinio artrito priepuolis, laikęs mane prikaustytą 
prie lovos devynis mėnesius. Tačiau net ir sunkiausiomis ligos dieno- 
mis nesilioviau dirbęs mūsų bendruomenei ir gulėdamas ligos patale 
dalyvavau mano draugų veikloje. Dabar jaučiuosi geriau; jau šeši mė- 
nesiai, kai nebesu ligonis. Visiškai dar nepasveikau, bet dirbu toliau 
be poilsio ar atokvėpio. 

Maždaug prieš šešis mėnesius gavome laišką iš dėdės Hanso, per- 
duotą mums per Raudonąjį Kryžių; ten sakoma, kad jūs laikotės ge- 
rai. Mažas popierėlis, rašytas svetimšalio, keliavo iki mūsų devynis 
mėnesius. Mes daugybę kartų rašėme jums per Raudonąjį Kryžių ir 
per privačius asmenis. Ar pasiekė jus nors keli žodžiai? Esame nusi- 
minę, kad gyvendami čia negalime palaikyti su jumis ryšio ir pranešti, 
kad mes dar gyvi. Puikiai numanome, kaip jus slegia abejonė, ar mes 
išliksime, ir kiek jėgų bei pasitikėjimo suteiktų žinia, kad mes gyvi. 
Tai jus tikrai padrąsintų ir teiktų gyvenimui ir darbui aiškų bei tvirtą 
tikslą. Aš labai bijau nevilties ir apatijos, stumiančios žmogų iš šito 
pasaulio. Meldžiu Dievą, kad jums taip neatsitiktų. Nesu tikras, ma- 
no mylimi vaikai, ar dar kada nors teks pamatyti jus, apkabinti ir pri- 

glausti prie krūtinės. Prieš palikdamas šį pasaulį ir jus, mano bran- 
gieji, noriu dar kartą pasakyti jums, kokie brangūs mums esate ir kaip 
karštai mūsų sielos ilgisi jūsų. 

Joeli, mano mieliausiasis! Būk ištikimas savo tautos sūnus. Rūpinkis 
jos žmonėmis ir nesijaudink dėl kitataučių. Per mūsų ilgą tremtį jie 
nedavė mums nė šimtosios dalies to, ką esame davę jiems. Įsidėmėk 
tai ir atsimink visam laikui. 

Pabandyk įsikurti Izraelio žemėje. Tebūnie tavo likimas susijęs su mūsų 
ateities kraštu. Net jei gyvenimas ten bus sunkus, tai bus turiningas ir 
prasmingas gyvenimas. Tikėjimo ir tvirtybės jėga yra didžiulė ir ne- 
įveikiama. Tikėjimas gali kalnus nuversti. Eidamas savo taku nesi- 
dairyk nei kairėn, nei dešinėn. Jei kartais pamatytum, kad tavo tau- 
tos žmonės suklydo, neprarask drąsos, sūnau. Tai ne jų kaltė; juos 
privertė mūsų karčioji Tremtis. Tebūnie tiesa visada tau prieš akis. 
Tiesa ves tave ir nurodys gyvenimo kelią. 

Mano brangioji dukrele Sara, ir tu kuo atidžiausiai perskaityk, ką para- 
šiau čia Joeliui. Pasitikiu tavo aiškiu protu ir blaiviu mąstymu. Negy- 
venk vien šia akimirka, nesitrauk iš pasirinkto kelio, kad pievelėje 
šalia nusiskintum gėlių. Jos greitai nuvys. Tegu tavo gyvenimas būna 
kupinas grožio, tyrumo, turiningas ir didžiai prasmingas. Visą amžių 
ženkite kartu - teneskiria jūsų atstumai, teneatsitinka nieko, kas išskir- 
tų jus. 

Abudu atminkite, ką mums padarė Amalekas. Atminkite ir neat- 
leiskite iki pat savo dienų pabaigos. Šį atminimą perduokite ateities 
kartoms kaip šventą testamentą. Vokiečiai mušė, žudė, skerdė mus 
visiškai ramiai. Stovėjau ten šalia jų. Mačiau, kaip jie tūkstančius žmo- 
nių — vyrų, moterų, vaikų, kūdikių - siuntė mirti, o patys pasigardžiuo- 
dami valgė pusryčius ir tyčiojosi iš mūsų kankinių. Mačiau juos grįž- 
tančius po savo žmogžudiškų darbų - purvinus, nuo galvos iki kojų 
išsitepusius mums brangių žmonių krauju. Štai jie susėdo prie stalo — 
valgo, geria, klausosi linksmos muzikos. Jie yra profesionalūs budeliai. 
Lietuvos žemė permirkusi mūsų krauju, pralietu pačių lietuvių ran- 
komis; lietuvių, su kuriais šimtus metų gyvenome kartu ir kuriems 
visomis jėgomis padėjome siekti jų tautinės nepriklausomybės. Lie- 
tuviai paskutiniosiomis 1941 metų birželio dienomis šiurpiais ir bar- 
bariškais būdais nužudė septynis tūkstančius mūsų brolių ir seserų. 
Ne kas kitas, o jie patys vykdydami vokiečių įsakymus sunaikino išti- 

sas bendruomenes. Jie su ypatingu pasitenkinimu krėtė rūsius ir šuli- 
nius, laukus ir miškus ieškodami pasislėpusiųjų ir perduodavo juos 
„vyresnybei“. Niekada neturėkite jokių reikalų su jais; jie ir jų vaikai 
prakeikti amžiams. 
Rašau tai dabar, kai daugybė nevilties apimtų žmonių - našlių ir našlai- 
čių, alkanų ir apskurusių - būriuojasi prie mano kambario slenksčio 
melsdami pagalbos. Mano jėgos gęsta. Manyje - dykuma. Siela išde- 
ginta. Esu nuogas ir tuščias. Burnoje nebėra žodžių. Tačiau jūs, mano 
brangiausieji, mieliausieji, suprasite, ką aš norėjau pasakyti jums šią 
valandą. | 
Ir dabar akimirkai užsimerkiu ir regiu jus, stovinčius prieš mane. Ap- 
kabinu ir bučiuoju jus abu; ir dar sykį kartoju, kad iki pat paskutinio 
atodūsio lieku jūsų mylintis tėvas. 

Elchananas 


Dr. Elkesas šį testamentą ir vėlesnes eilutes, rašytas 1943 metų lapkričio 11 dieną, 
perdavė Avrahamui Toriui, kuris pasiėmė jį bėgdamas iš geto. Po karo Tory atidavė 
testamentą ir laišką dr. Elkeso našlei Mirjamai Izraelyje. Dokumentų originalus da- 
bar turi Elkeso sūnus dr. Joelis Elkesas. Tai vienintelis iš tų laikų išlikęs Žydų tary- 
bos pirmininko testamentas. 

Dr. Elkeso sūnus ir duktė 1938 metais išvyko į Angliją studijuoti medicinos: Joelis - 
Londone, Sara - Birmingeme. Joelis Elkesas vėliau emigravo į Jungtines Valstijas, 
kur tapo Džono Hopkinso universiteto Psichiatrijos fakulteto vadovu. Sara Elkes, 
gyvenanti iš dalies Anglijoje, iš dalies Izraelyje, yra benamių vaikų problemų spe- 
cialistė. 


1943, lapkričio 11 

DOKUMENTAS 
Prierašas prie dr. Elkeso laiško jo sūnui ir dukrai Londone 


Noriu pridurti kelias eilutes. Praėjo dvi savaitės, kai viena valdžia 
mus perdavė kitai. Dabar jie mus kitaip vadina; mes dabar esame 
nebe „getas“, o „koncentracijos stovykla nr. 4, Kaunas“. Turime ir 
naujus pareigūnus bei valdininkus. Dar ne galas mūsų vargams. Praeito 
menesio dvidešimt šeštąją dieną jie paėmė iš geto 2709 žmones. Pa- 
gal mūsų turimą informaciją, vaikai ir seniai buvo atskirti - dabar jau 
tikriausiai nebegyvi. Pajėgiantieji dirbti išsiųsti į Estiją sunkiesiems 
darbams. Šio mėnesio penktąją dieną jie paėmė iš Šiaulių visus vai- 
kus, jaunesnius kaip trylika metų, taip pat senus vyrus ir moteris. Bu- 
vo pasakyta, kad juos veža į Kauną. Dabar jie visi greičiausiai mirę. 


1943 


Savo likimą mes tikimės sužinoti pačiu artimiausiu metu. Šias eilutes 

kartu su kai kuriais kitais dokumentais padedu į saugią vietą. Mel- 
džiu, kad jie kada nors patektų į jūsų rankas. 

Su meile, ilgesiu ir palaiminimu - 

Jūsų tėvas. 


P.S. Iš patikimų šaltinių sužinojome, kad vokiečiai mėgina ištrinti bet 
kokius savo žudynių pėdsakus. Mūsų kankinių kaulai Devintajame 
forte ir kitose vietose turės būti sudeginti; tai atliks šio darbo žinovai 
(chemikai). 


1944, sausio 9! 


Devintasis fortas, karinė tvirtovė netoli Kauno, ilgą laiką buvo kaip 
vienas iš Kauno kalėjimų pavojingiems nusikaltėliams. Per nacių okupa- 
ciją ji tapo kankinimų ir masinių žudynių vieta. Naciai ją slapta vadino 
Vernichtungsstelle Nr. 2 (naikinimo vieta Nr. 2). Čia nužudyta apie 25 000 
Kauno žydų, taip pat 10 000 žydų, deportuotų iš Vokietijos, Austrijos ir 
Čekoslovakijos, tūkstančiai žydų karo belaisvių, tarnavusių Raudonojoje 
armijoje, ir daug kitų. 

Pavieniai ir masiniai areštai, taip pat „akcijos“ gete beveik visuomet 
pasibaigdavo „mirties žygiu“ į Devintąjį fortą, savotiškai išplėtusį geto 
teritoriją ir tapusį neatskiriama jos dalimi. 

Trijų keturių kilometrų ilgio kelias vedė nuo geto į kalną forto link; 
tą nepaprastą kelią geto gyventojai vadino Via Dolorosa (skausminguoju 
keliu). Žmogžudžiai vadino jį keliu į dangų (Der Weg zum Himmel- 
Fahrt). 

Prieš egzekuciją kalinius uždarydavo požeminėse kamerose, „ka- 
zematuose“, - drėgmėje, tamsoje ir baimėje. Ten žmonės kovodavo vie- 
nas su kitu dėl šviesesnio kampo kameroje, dėl šiaudų glėbio, dėl maisto 
trupinio ar duonos kriaukšlio. Ten žydus surakindavo geležinėmis gran- 
dinėmis, kinkydavo į plūgus vietoj arklių, vertė kasti durpyną forto vidu- 
je ir ne kartą yra mirtinai užplakę. Ten Žmogus greitai prarasdavo savo 
žmogišką pavidalą ir valią; gyvenimas virsdavo nebepakeliama kančia, 
po kurios mirtis būdavo tarsi išsigelbėjimas. 

Keidanas, keturių vaikų tėvas, kalintas ir kankintas forte penkis mė- 
nesius, drauge su kitais stovėjęs nuogas prie egzekucijai parengtos duo- 

bės, stebuklingai išsigelbėjo. Jis pirmasis papasakojo apie pragarą žemė- 
je, kurį matė savo akimis.2 

Penkiolikoje didžiulių duobių palaidota apie 45 000 nekaltų aukų, po 
3000 kiekvienoje. Tūkstančiai Raudonosios armijos karo belaisvių, visi 
žydai, buvo atskirti nuo kitų sovietų karo belaisvių ir nužudyti Devinta- 
jame forte. 

Kol vokiečių kariuomenė tęsė savo „žygį į Rytus“, forte buvo kasami 
vis nauji masiniai kapai. Kai vokiečių veržimasis 1943 metų liepą buvo 
sustabdytas, daugiau masinių kapų nebekasė. O kai vokiečiams teko 
trauktis, jie pradėjo skubiai slėpti savo nusikaltimų pėdsakus. 

1943 metų rugpjūtį Kauno gestapas iš Berlyno gavo nurodymus naikin- 
ti masinius kapus: iškasti lavonus ir juos deginti. Tai turėjo būti padaryta 
iki 1944 metų sausio pabaigos - numatomo vokiečių pasitraukimo iš Balti- 
jos šalių. Šį įsakymą vykdyti teko septyniasdešimt penkiems žydams, jau 
kalinamiems forte; tarp jų buvo gete sugautų ir atvežtų į fortą, Raudo- 
nosios armijos karo belaisvių ir jaunuolių iš geto, sučiuptų bėgant į mišką 
pas partizanus. Vienuolika iš septyniasdešimt penkių iš karto pareiškė, 
kad serga ir negali atlikti to „darbo“. Gestapas įsakė juos nužudyti įšvirkš- 
čiant nuodų. Iš likusių šešiasdešimt keturių, šešiasdešimties vyrų ir ketu- 
rių moterų, sudarė darbo būrį. Visi jie, išskyrus vieną lenkę, buvo žydai. 

Darbas prasidėjo 1943 metų rugsėjį. Iš forto ėmė kilti ugnies stulpai, 
apgaubti dūmų kamuolių. Būrys pradėjo vykdyti vokiečių įsakymą. Tie 
šešiasdešimt keturi žmonės buvo suskirstyti į keturias grupes, kurių kiek- 
viena vykdė savąją darbo dalį. Viena grupė, „kasėjai“, turėjo iškasti mi- 
rusiųjų kūnus - nuversti nuo duobių viršutinį žemės sluoksnį ir kastuvais 
iškelti pirmuosius lavonų sluoksnius. Po to ši grupė turėjo leistis kopė- 
dažnai ciniškai laidydavo tokias replikas, kaip: „Smeik šakes tam šlykš- 
čiam žydui į pilvą“ ar „Mesk viršun tą žydę, tą Sarą, užkabinęs šakėmis 
už plaukų“ ir panašius „perlus“. 

Iškėlus lavonus reikėjo išlupti auksinius dantis, nuimti žiedus ir apy- 
rankes, iškratyti pūvančius drabužius, ar nelikę ten aukso ir brangak- 
menių. Tada visas brangenybes privalu buvo nuvalyti, nušveisti ir atiduo- 
irę, bet kai kurie dar gerai išsilaikę. Ne vieną kartą kasėjai pamatydavo 
savo pažįstamus. Sykį kasėjas rado net savo tikrą brolį. 

Vienąkart siaubingame laužo karštyje nėštumą baigiančios moters pil- 
vas plyšo ir iš ten iškrito mažas vaiko kūnelis. Kaliniai žydai buvo pri- 
blokšti. Nustebo net naciai sargybiniai. 

Lietuvos žydų lavonai buvo nuogi ir gulėjo suversti vienas ant kito. 
Kulkų skylės pasitaikydavo tik retkarčiais. Pagal jų veidų išraišką ir pa- 
gal tai, kaip jie guli, atrodė, kad dauguma užduso duobėje. Būdavo mo- 
terų kūnų su kūdikiais rankose. Vokietijos, Austrijos, Čekoslovakijos ir 
kiti žydai gulėjo atskiruose kapuose. Jie buvo apsirengę ir su aiškiomis 
grumtynių žymėmis. Tai patvirtino 1941 metais gete per „didžiąsias akci- 
jas“ sklidusius gandus, kad šie žydai priešinosi žudikams ir nenusirengė 
prieš egzekuciją. Tą kartą kai kurie gestapininkai grįžo iš forto sužeisti ir 
kruvini.3 

Kai kasėjai iškeldavo lavonus iš duobių, antrosios grupės darbininkai, 
cio skaičiuodavo ir gabendavo prie laužų. Ten dirbo trečioji grupė, „gais- 
rininkai“, vadovaujami deginimo specialisto, kurį vadino „brandmeiste- 
riu“. Ši grupė turėjo kas dvidešimt keturias valandas paruošti laužą to- 
kia tvarka: forto kieme, netoli duobių, sukraudavo ilgą rąstų eilę, ant jos 
dėdavo eilę kūnų, tada ant kūnų vėl kraudavo rąstus, o ant jų - dar vieną 
eilę kūnų. Buvo nustatyta dienos norma - trys šimtai lavonų. Kad ugnis 
lengviau įsidegtų, į žemėje išraustas skyles, taip pat ant pačių kūnų pil- 
davo žibalą. Abiejose pusėse buvo iškasti siauri grioviai, į kuriuos tekėjo 
degančių lavonų taukai. Gaisrininkai privalėjo rūpintis, kad ugnis neuž- 
gestų kūnams dar nesudegus. Jei likdavo nesudegęs nors vienas plauke- 
lis, darbininkai galėjo už tai sumokėti savo gyvybe. Po kiekvieno laužo 
likdavo krūvos pelenų ir kaulų, kuriuos grūsdavo didžiulėse piestose. 
Tuos „miltus“ išbarstydavo arba užkasdavo. 

Ketvirtoji grupė vykdė įvairias užduotis kieme, virtuvėje ir kitur. Toje 
grupėje buvo dr. Portnojus. Anksčiau jis dirbo su vokiečių pastoriumi 
Poletu - redagavo vokiečių-lietuvių kalbų žodyną. Vieną dieną dr. Port- 
nojus dingo be pėdsako. Pastorius turėjo Kauno gestape nemažą įtaką, 
tačiau sugrąžinti žydui pagalbininkui jos nepakako. Portnojų laikė miru- 
siu, bet galų gale jis atsirado tarp tų šešiasdešimt keturių ir buvo jų gydy- 
tojas. 

Esesininkai forte rūpestingai sekė kiekvieną žydų darbininkų judesį, 
kad nė vienoje duobėje neliktų lavono. Buvo griežtai draudžiama užpilti 

žemėmis duobę, iš kurios iškelti lavonai. Darbininkams grėsė mirtis, jei 
užgesusio laužo pelenuose būtų rasta nesudegusi galūnė. Aukšti gestapo 
pareigūnai ir net nacių generolai dažnai lankydavosi forte ir stebėdavo 
darbą. Vieni iš jų sakė žydams, kad jie iškasa bolševikų teroro aukas; kiti 
tvirtino, kad tai komunistai, visos žmonijos priešai, ir išvaduoti pasaulį 
nuo šio blogio yra geras dalykas. Visi kartu jie mėgino įtikinti žydus, kad 
jiems patiems nebus padaryta nieko bloga, kad baigus darbą juos per- 
kels kitur, nes darbo yra per akis. Žydus tai mažai guodė; priešingai, jie 
dar labiau nerimavo. Per vieną tokį vizitą vienas žydas, keldamas šakė- 
mis iš duobės vaiko lavoną, karčiai burbtelėjo: „Štai pavojingas bolševi- 
kas, pavojingas visai žmonijai! Neškit jį į laužą! Deginkit jo kaulus!“ Nuo- 
mas jau nuspręstas ir nė vienas iš jų nebeišeis iš forto. Tokie liudininkai 
negali likti gyvi. 

Šioms keturioms grupėms įsakė paspartinti darbą. Žudikai staiga su- 
nerimo. Jų negyvos aukos pradėjo trikdyti juos, tenka skubėti naikinti 
savo nusikaltimų pėdsakus. Apskritai kalinių gyvenimas nepasikeitė. 
Jiems teko dirbti surakintiems, paklusti kankintojų įgeidžiams ir kapri- 
zams. Tačiau „našumui“ padidinti SS hauptšturmfiureris Gratas, forto 
viršininkas, įsakė leisti kaliniams valgyti iki soties ir kartais net duodavo 
tabako ir alkoholio, kad jie galėtų ištverti iš duobių einančią baisią smar- 
vę. Davė pagalves ir antklodes iš geto; taip pat iš geto atvežė tris žydes 
kalinių seksualiniams poreikiams tenkinti. Bet šie savęs neapgaudinėjo. 
Jie gerai žinojo, kad vos baigę savo šiurpią užduotį patys bus sudeginti 
paskutinėse liepsnose. Kiekviena ištuštinta duobė, kiekvienas užgesin- 
tas laužas artino juos prie jų pačių žūties. 

Prieš pradėdami deginti lavonus vokiečiai pastatė specialias balto au- 
deklo širmas, kad Žmonės iš pašalies negalėtų matyti forte atkasamų ka- 
pų ir deginamų lavonų. 

Tačiau buvo neįmanoma nuslėpti liepsnos ir tirštų dūmų, kurie kilo iš 
forto; neįmanoma nuslopinti iš atidengtų duobių sklindančio siaubingo 
tvaiko, kurį vėjas nešė dideliu spinduliu aplink. 

„Pragaras dega“, - taip šnabždėjo apylinkės kaimų valstiečiai žiūrė- 
dami į liepsnojančių laužų pašvaistę. 

„Dega mūsų broliai, mūsų kraujas“, - sakydavo žydai, bejėgiai ir už- 
daryti gete, slėnyje už kelių kilometrų. Raudona juosta danguje, nauja 
forto „karūna“, tyliai šnabždėjo Žodį „kerštas“. 

Nė vienas iš šešiasdešimt keturių kalinių netikėjo, kad liks gyvas. Vis 
dėlto jų širdyse ruseno vilties kibirkštėlė. Nors galvoti apie išsigelbėjimą 
drįso vos keletas. Rytą ir vakarą, dieną ir naktį jiems primindavo, kad iš 
Devintojo forto niekas nėra pabėgęs. 

1943 metų spalį iš sovietų karo belaisvių stovyklos netoli Kalvarijos į 
fortą buvo atvežtas naujas kalinys kapitonas Kolia Vasilenka. Stovykloje 
Vasilenką laikė rusu, bet jis buvo priverstas nueiti į pirtį ir paaiškėjo, kad 
yra žydas. Nuo pat pirmos įkalinimo forte dienos jis galvojo, kaip pabėgti. 
Darbo metu jis ištyrė vidinius ir išorinius forto įtvirtinimus, nustatė, kaip 
fortas saugomas ir kur gyvena sargybiniai. Ypatingai slaptai jis subūrė 
mažą grupelę, kurią įkvėpė mintimi apie pabėgimą ir išsigelbėjimą. 

Pradinis planas buvo iškasti maždaug vieno kilometro ilgio tunelį ir 
juo išeiti į laisvę. Kelias savaites kaliniai neįgudusiomis rankomis be įran- 
kių rausė šį tunelį kasdamiesi po požeminėmis forto statinių dalimis. 
Žemes išnešdavo kišenėse ir suberdavo į duobes. Savo kasinėjimus jiems 
pavyko nuslėpti nuo sargybinių ir nuo kitų kalinių. Atrodė, kad planas 
pasiseks, bet po žeme jie atsidūrė į didžiulį akmenį ir turėjo atsitraukti 
po šitiek darbo ir pastangų vėl pripildyti jį žemių. 

Nepaisydami šio nepasisekimo Vasilenka ir jo draugai nepuolė į ne- 
viltį ir ieškojo kitų būdų išsigelbėti. 

Pagal antrąjį planą, iš lavonų paimtu auksu ir brangenybėmis reikėjo 
papirkti SS sargybinius ir pabėgti drauge su jais. Tačiau tuo metu nė vie- 
nas iš esesininkų nesirengė dezertyruoti ir negalvojo apie kyšius. Šis pla- 
nas buvo neįmanomas, nes 1) sargybiniai jau turėjo prisigrobę tiek bran- 
genybių, kad dar vienas kyšis nepaskatintų jų rizikuoti, ir 2) sargybinių 
gyvybei negrėsė toks aiškus ir artimas pavojus kaip kaliniams. Be to, pa- 
gal šį planą išsigelbėti galėjo tik keletas kalinių. 
einančius užrakinti žydų nakčiai požemio kamerose (nuo darbo pabaigos 
iki septintos valandos vakaro atskiros kameros nebuvo rakinamos), ty- 
liai juos užmušti, pagrobti jų uniformas, užmušti kitus du sargybinius 
kieme, prasiskverbti į sargybos būstinę, nudobti ten budinčius sargybi- 
nius, paimti iš seifo auksą ir brangenybes, apsiginkluoti, tada sėsti į sunk- 
vežimį, visada stovintį kieme, užmušti sargybinius pagrindiniame bokšte 
ir išvažiuoti. 

Sunkiausia šiame plane buvo prasibrauti į sargybos būstinę; tenai ei- 
nant reikėjo slaptažodžio, kurio nežino joks pašalinis žmogus. Veržtis 

jėga - pavojinga, nes tarp forto viršininko, centrinio kalėjimo, gestapo 
būstinės, policijos ir kariuomenės įrengta sudėtinga ryšio sistema. Kol 
kas nors prasiverš į sargybos būstinę, visas fortas jau bus sukeltas ant 
kojų ir aklinai apsuptas gestapo bei SS. Todėl ir šis planas buvo atmestas. 

Pagaliau apsistota prie tokio plano: kaliniai pasiūlė pritaikyti raktą 
vienam iš sandėlių, esančių virš kamerų, kuriose būrį užrakindavo nak- 
čiai. Iš to sandėlio durys vedė į tunelį forto kieme. Iš šio tunelio reikės 
prakasti antrąjį iki išorinės forto sienos. Forte veikė nedidelės dirbtuvės 
vidaus reikalams. Keli žydai dirbo tose dirbtuvėse; jie ir pagamino raktą. 
Sunkiausia buvo atidaryti storas plienines duris į tunelį. Tokiam darbui 
jie neturėjo įrankių. 

Tai buvo drąsus planas; tačiau jų padėtis buvo tokia beviltiška, kad 
nutarta pamėginti jį įgyvendinti. Buvo pagamintas raktas ir priešais jų 
patalpas esantis nenaudojamas sandėlys atsivėrė. Du vyrai iš grupės kas- 
dien likdavo apsimetę sergančiais; pagal taisykles, vienu metu sirgti ir 
neiti į darbą buvo leidžiama dviem žmonėms. Iš jų vienas, pasiėmęs ki- 
šeninį peilį, rastą pūvančiuose lavono drabužiuose, ir iš dirbtuvių pavog- 
tą mažą rankinį grąžtą, gręžė sunkias plienines duris, o kitas tuo tarpu 
saugojo, kad kas neateitų. 

Pamažu jie padarė duryse skyles ir perpjovė metalą tarp skylių. Dir- 
bo ir vakarais, o kad nesigirdėtų gręžimo garsų, visu balsu dainuodavo ir 
juokdavosi. Šitas pavojingas darbas liko nepastebėtas, jiems niekas ne- 
trukdė net dainuojant sovietines dainas. Kiekvieną kartą po gręžimo du- 
ris paslėpdavo po skarmalų krūva. 

Nenorėdami sukelti gestapo įtarimo žydai nutarė dar smarkiau dirbti 
prie duobių ir kasdienę normą padidino nuo trijų šimtų iki penkių šimtų 
lavonų. Forto viršininkas buvo patenkintas ir manė žydus susitaikius su 
savo likimu. Tuo tarpu vyko karštligiški pasirengimai, bet sąmokslinin- 
kai slėpė pabėgimo planą nuo daugumos kalinių iki pat paskutinės akimir- 
kos. Jie pasigamino raktus visoms požemio patalpoms ir perpjovė vie- 
nerias laukujes duris palikę tik plonytį sluoksnį į koridorių išeinančioje 
pusėje. Dirbtuvėse pasidarė išardomas medines kopėčias, taip pat dar 
vienerias iš virvių tariamai lavonams iš duobių kelti. 

Prabėgus kelioms sunkaus darbo savaitėms anga plieninėse duryse 
pagaliau buvo padaryta. Jos matmenys buvo trisdešimt ir keturiasdešimt 
centimetrų; tokio dydžio kaip tik pakako žmogui pralįsti. Galutinė pabė- 
gimo diena buvo paskirta 1943 metų gruodžio 25-oji, per Kalėdas. Visi 

pasirengimai baigėsi, prasidėjo bandymai. Koridoriai, kuriais bėgantys 
kaliniai turėjo eiti, vis dar buvo užkrauti rąstais; juos reikėjo išnešti. Ką 
kaliniai padarė? Pasiskundė, kad laužams skirtos malkos drėgnos ir ne- 
dega nei virtuvėje, nei laužuose. Todėl paprašė leidimo paimti sausų mal- 
kų iš koridorių. Forto viršininkas nieko neįtardamas leidimą davė, ir pas- 
kutinė kliūtis dingo. Įvairiai repetuojant kalinių sukaupta patirtis skati- 
no juos vis tikrinti kiekvieną plano smulkmeną. 

Artėjant sutartai datai kaliniai nuolat repetavo pabėgimą; įtampa au- 
go. Gąsdino jau pats plano užmojis. Kaliniai būgštavo, kad vienas neat- 
sargus žingsnis nesugriautų visų jų pasiruošimų ir nepastūmėtų jų gyvy- 
bės į žudikų rankas. Be to, jie bijojo, kad iki gruodžio 25-osios nepakeis- 
tų kita darbininkų grupe ir jų nenužudytų nespėjus įvykdyti plano. Visos 
keturios grupės turėjo po savo vadą. Šiems vadams atskleidė detales, 
davė smulkius nurodymus. Juos įspėjo, kad menkiausias neatsargus žings- 
nis gali sukelti katastrofą. Negalima prasitarti nė vienu žodžiu. Be įsaky- 
mo - nė žingsnio. Negalima parodyti jokio susijaudinimo. 

Pagaliau atėjo ilgai lauktoji gruodžio 25-oji. 

Tereikėjo padaryti pusę dienos darbo. Kalėdų proga SS hauptšturm- 
fiureris Gratas kreipėsi į šešiasdešimt keturis kalinius ir pareiškė esąs 
patenkintas jų darbo sparta. Kadangi žydai dirba labai uoliai, jis pamė- 
ginsiąs pagerinti jų gyvenimo sąlygas. Šventės proga kiekvienas gaus degti- 
nės ir cigarečių. Dvi Kalėdų dienas nereikės dirbti. Gratas norįs, kad jie 
tinkamai pailsėtų ir pirmadienį grįžtų prie darbo atsigavę ir su naujomis 
jėgomis. Jis dar kartą pažadėjo, kad nuo jų galvų nė plaukas nenukrs, ą 
baigę šią užduotį gaus darbo kitur. Vienas darbininkas, atsakydamas 
hauptšturmfiureriui, visų vardu padėkojo už jo malonę ir už degtinę bei 
tabaką. Jis palinkėjo forto viršininkui „ramios šventės“. Savo gėrimą ir 
tabaką žydai atidavė sargybiniams, kad tie dar labiau pasigertų ir neat- 
kreiptų dėmesio į kalinių susijaudinimą ir nervingumą. 

Įtampa augo kas akimirką. 7 valandą vakaro visi darbininkai jau bu- 
vo požeminėse patalpose ir nekantriai laukė, kada ateis sargybiniai, už- 
rakins juos nakčiai ir vėl sugrįš į įprastą postą kieme, priešais pastatą. 
Kai užrakindavo duris, maždaug po pusvalandžio šviesa užgesdavo ir vėl 
užsidegdavo tik 5 valandą ryto. Per šias tamsos valandas kaliniai ir tikė- 
josi įvykdyti savo planą. Tačiau 7 valandą, kaip įprasta, sargybiniai nepa- 
sirodė. Jie nerakino durų ir negesino šviesos. Niekas nesuprato, kas at- 
sitiko, visi baiminosi paties blogiausio. Įtemptai laukiant prabėgo visa 

dų proga jie norėjo žydams kaliniams suteikti malonumą ir leido palikti 
duris atrakintas. Po pusės valandos šviesa, kaip paprastai, užgeso ir sar- 
gybiniai išėjo iš pastato. 

Kaliniai dar kiek palaukė ir tada ėmė įgyvendinti savo planą. Pirmiau- 
sia išlaužė plieninėse duryse ploną metalo sluoksnį, kuris buvo iš anksto 
perpjautas. Po to vienas jų išlindo pro angą į koridorių ir pasigamintais 
raktais greitai atidarė visų požeminių kamerų duris. Koridoriaus grindys 
ir metaliniai laiptai apleisto sandėlio viduje tuoj pat buvo iškloti ant- 
klodėmis, kad sugertų žingsnių garsus. Visi kaliniai absoliučioje tyloje 
išėjo į koridorių ir susirinko grupėmis po du. Dabar visi gavo paskuti- 
nius nurodymus. Vadovai dar kartą įspėjo, kad bent vieno Žmogaus neat- 
sargus ar netvirtas Žingsnis gali pražudyti visus. Bet koks drausmės lau- 
žymas bus čia pat nutrauktas peilio dūriu į širdį. 

Taigi jie užlipo laiptais, grupė po grupės, vienas paskui kitą. Raktu 
atidarė sandėlį ir pasiekė išėjimą su plieninėmis durimis. Vasilenka ir 
dar vienas iš pirmosios grupės atsistojo abipus durų ir stebėjo, kad vis- 
kas vyktų taip, kaip reikia. Netardami nė žodžio visi išlindo pro angą, 
kaip numatyta, ir pateko į tunelį. Čia grupės vėl susibūrė ir lėtai patrau- 
kė prie griovio tvirtovės kieme. Perėję per tą griovį įžengė į antrąjį tune- 
Iį; praėjo jį iki kito griovio ir pasiekė išorinę forto sieną. Prie jos pastatė 
su savimi atsineštą balto audeklo širmą ir šitaip paslėpė kopėčias, kurias 
kabino ant šešių metrų aukščio sienos. 

Kiekvieną grupę visu keliu lydėjo kitos grupės vadovas; po to jis grįŽ- 
davo ir vesdavo savo žmones bei kitos grupės vadovą. Kai visi perlipo 
sieną ir atsidūrė laisvėje, jiems iš paskos užlipo kapitonas Vasilenka, pa- 
likęs fortą paskutinis iš šešiasdešimt keturių. 

Buvo naktis. Visus kelius ir laukus aplink fortą dengė storas sniego 
sluoksnis. Tiek apylinkėje, tiek kelyje nesimatė jokio judėjimo. SS patru- 
liai tingiai vaikščiojo tamsoje, susigūžę savo šiltuose kailiniuose, rankas 
įtraukę į ilgas plačias rankoves. Jie nepastebėjo šešiasdešimt keturių žmo- 
nių būrio, nes buvo išgėrę savo gautąjį ir dar papildomai žydų atiduotąjį 
alkoholį. 

Kaliniai buvo laisvi. Jie taip susijaudino, kad ėmė vieni kitus bučiuo- 
ti. Po to vėl susirikiavo, bet šį kartą kiekviena grupė pasuko skirtinga 
kryptimi. Pirmoji dvidešimties vyrų grupė nuėjo į šiaurę, tiesiai į partiza- 
nų miškus, antroji - į vakarus pamėginti įkurti savą partizanų bazę. Tre- 

čioji grupė, iš jų keturios moterys ir gydytojas, iš viso dešimt žmonių, 
nuėjo laukais ir takeliais pro apylinkės kaimus, kiekvienas savarankiškai 
rinkdamasis saugiausią kelią. Ketvirta ir paskutinioji trylikos vyrų gru- 
pė, vadovaujama kapitono Vasilenkos, patraukė į Kauno getą. 

Vasilenka dar nebuvo buvęs jokiame gete. Kai jo grupė prisiartino 
prie tvoros ir jis pamatė sargybinį, nutarė čia pat jį „nuimti“, kad kelias 
būtų laisvas. Tačiau jo bendrakeleiviai, jau buvę gete, jį sulaikė. Jie žino- 
jo, kad vieno vokiečio sargybinio mirtis galėtų užtraukti nelaimę visam 
getui, kur už spygliuotų vielų vis dar gyvena apie 17 000 žydų. Tad visi 
palaukė netoli vartų, kol sargybinis paėjėjo toliau. Po to greitai pasidarė 
angą spygliuotose vielose ir prašliaužė nepastebėti. 

Nė vienas jų nenuėjo pas savo šeimas. Jie pasibeldė į kai kurių po- 
grindžio vadovų duris ir netrukus visi trylika dingo slėptuvėse. Apie jų 
atsiradimą niekas gete neprivalėjo žinoti. Tai buvo kelių žmonių, vado- 
vavusių jungtiniam pogrindžiui, paslaptis. Visi bėgliai dvokė lavonais. 
Šalia jų būti buvo sunku. Juos galėjo išduoti vien jau tas siaubingas kva- 
pas. Jiems būtinai reikėjo išsimaudyti ir persivilkti kitais drabužiais, o 
forto drabužius sudeginti. 

Geto gyventojai negalėjo suprasti, kodėl kitą dieną po Kalėdų palei 
sienas ir tvoras buvo taip sustiprinta sargyba. Daugiau patrulių matėsi 
visur — išilgai tvoros ir prie vartų. 

Getas pradėjo šnibždėtis apie pabėgusius žydus. Niekas nežinojo tiks- 
liai, kas įvyko, ir tai dar labiau kurstė įtampą. Buvo sakoma, kad Devin- 
kiek žmonių slapstosi ir kur jie dabar. 

Žydai, dirbantys gestapo garaže ir dirbtuvėse, pranešė apie ypatingas 
kratas mieste, provincijos kaimuose ir miesteliuose. Gestapo ir SS bū- 
riai patruliavo forto apylinkėse krėsdami valstiečių trobas, kiekvieną pa- 
lėpę ir rūsį, badydami durklais visas šieno kauges, švysčiodami prožek- 
toriais į kiaulidę ar vištidę. Gyventojus įspėjo, kad labai pavojingi nusi- 
kaltėliai pabėgo iš forto ir slapstosi pas apylinkės valstiečius; savo pačių 
labui gyventojai turį pagauti nusikaltėlius ir perduoti juos valdžiai. Kiek- 
vienas, išdrįsęs juos priglausti ar nuslėpęs jų buvimo vietą, neteks savo 
turto ir gyvybės. 

Vokiečių būriai terorizavo gyventojus aplink fortą. Žydus, ištisus 
mėnesius sėkmingai išbuvusius slėptuvėse, dabar traukė iš jų ir vežė į 
gestapo rūsius drauge su valstiečiais, suteikusiais jiems prieglobstį savo 

namuose. Daug žydų dabar turėjo dieną ar naktį spiginamame šaltyje 
bėgti iš slėptuvių į laukus. Valstiečiai skubiai stengėsi jų atsikratyti kiš- 
dami juos nacių siaubūnams į nagus. 

Diena po dienos žydų skaičius gestapo kamerose didėjo. Iš jų buvo ir 
keli bėgliai iš Devintojo forto, kuriuos tardė ir kankino ypač žiauriai. Iš 
užuominų, duotų vedant gestapo koridoriais, ir iš popieriaus skiautelių, 
kurias vienas kitas sugebėjo kažkaip numesti, paaiškėjo, kad gestapas 
pasiryžęs iš jų išspausti informaciją, kas planavo pabėgimą ir kokią pa- 
galbą jie gavo iš geto. Tačiau nė vienas nepasakė nė žodžio. 

Dar keturi bėgliai papuolė į gestapo rankas mėgindami pro spygliuotos 
vielos tvorą patekti į getą. Tačiau, nepaisant visko, nemažai daliai pavy- 
ko prasmukti. Iš viso laimingai pabėgo devyniolika. 

Gestapas ir toliau nieko nesakė apie pabėgimą iš forto. Vokiečių dar- 
bo tarnyba davė Žydų tarybai nurodymą parūpinti penkiasdešimt du dar- 
bininkus dviem trims mėnesiams darbui už geto ribų. Darbininkai turį 
būti jauni, sveiki ir nevedę. Buvo aišku, kad šie darbininkai turės pakeis- 
ti pabėgusiuosius iš Devintojo forto. Nutarta darbininkų neduoti. Jeigu 
gestapas ketina pats rinkti darbininkus, tai turės jiems pasakyti, kokiam 
darbui siunčia. Galiausiai getas darbininkų nedavė, ir verta pažymėti, 
kad gestapas nesiėmė jokių baudžiamųjų priemonių. Šį kartą jie surado 
darbininkų kitur ir paliko Kauno getą ramybėje. 

Vieną paskutiniųjų gruodžio naktų gete mažoje medinėje trobelėje 
įvyko slaptas susirinkimas, kuriame dalyvavo Kauno geto partizanų ju- 
dėjimo vadovas Chaimas Jelinas, kapitonas Kolia Vasilenka ir šių eilu- 
čių autorius. Vasilenka, maždaug trisdešimt dvejų metų, apvalaus atviro 
veido, vidutinio ūgio vyras, kalbėjo gražia jidiš kalba. Paprastais žodžiais, 
be jokių pagražinimų jis papasakojo apie kelis nepavykusius pabėgimo 
planus ir apie galutinį variantą, išvedusį jį ir kitus kalinius į laisvę. Dėstė 
pabėgimo detales labai laisvai, tarsi tai būtų savaime suprantamas daly- 
kas. Šiam patyrusiam, įvairiuose frontuose ir tvirtovėse tarnavusiam ka- 
reiviui pabėgimas iš Devintojo forto tebuvo paprasta karinė operacija, 
kurią vykdyti — jo pareiga. Kalbėdamas apie tai jis visą laiką šypsojosi. 
Tačiau jo veidas surimtėjo, dingo šypsena, kai prabilo apie kankinimus 
forto viduje, apie kančias jo draugų kalinių - žydų karo belaisvių iš Rau- 
donosios armijos, - kuriuos atskyrė nuo kitų karo belaisvių pirmosiomis 
karo dienomis ir įkalino forte. Kaliniai turėjo kasti kapus minioms žudo- 
mų žydų ir kiekvieną lavonų sluoksnį apipilti negesintomis kalkėmis. Ir 

dieną, ir naktį jie matė, kaip juda žemė virš duobių, kur gulėjo sumesti 
nužudytieji: daugelis krito į duobes dar gyvi. 

Vasilenka pasakojo ir pasakojo. Jis kalbėjo apie tai, ką matė savo aki- 
mis, kai kėlė lavonus ir degino juos, ir apie tai, ką girdėjo iš kitų kalinių — 
forto veteranų. Dar jis pasakojo smulkmenų apie vyriausiojo rabino Šapi- 
ros šeimos nužudymą. Pačioje 1943 metų pradžioje rabino sūnus dr. Chai- 
mas Nachmanas Šapira, universiteto dėstytojas, buvo atvežtas į tvirtovę 
su Žmona, penkiolikmečiu sūnumi ir sena motina, rabino našle. Tą pačią 
dieną juos sušaudė, o kūnus sumetė į ugnį. 

Be to, bėgliai su savimi atsinešė daiktinių įrodymų, kuriuos surinko 
atkasamuose kapuose ir aplink juos. „Atiduokite juos giminėms gete, 
kad jie žinotų, ko daugiau nebereikia laukti“, - pasakė mums Vasilenka. 
Grupė taip pat atsinešė kai kurių nužudytųjų auksinių dantų; auksas svėrė 
apie ketvirtį kilogramo.? Kitos grupės taip pat pasiėmė žuvusiųjų doku- 
mentų ir vertybių. 

Nepaisant SS darbdavių didžiausio budrumo, žydai kasėjai net su- 
gebėjo kelis lavonus paslėpti atkasinėjamuose kapuose, kad liktų masi- 
nių žudynių įrodymų. 

Vasilenka pareiškė neketinąs pasilikti gete, kurį laiko tik tarpiniu 
punktu pakeliui į mišką, pas partizanus. Iš pradžių jis visai nesirengė eiti 
į getą, bet draugai jį įspėjo, kad miesto gyventojai nekenčia žydų ir bet 
kuris krikščionis ar jauniklis lietuvis bus pasiruošęs išduoti jį vokiečiams. 
Vasilenka žinojo apie atkaklias šešiasdešimt keturių bėglių paieškas. Jis 
netikėjo, kad visi bus pagauti, tačiau nenorėjo atidėti išėjimo iš geto. 
Žinoma, žydų policija, pasiųsta į iškraustytą mažojo geto teritoriją me- 
džioti besislapstančių žmonių, nepaisant viso gestapo įniršio, taip nieko 
ir nerado ir tik įspėjo ten pasislėpusius žydus. Tačiau buvo aišku, kad 
bėglius reikia išvežti iš geto į partizanų miškus prie Vilniaus. Čia buvo 
daug sunkumų. Reikėjo parūpinti tinkamų drabužių ir ginklų, taip pat 
transporto priemonių. Išvykimą iš geto buvo būtina rūpestingai paruoš- 
ti. Kai kurie bėgliai susirgo, dėl to irgi reikėjo atidėti išvykimą. Gabrie- 
liui Šustermanui buvo nušalusios abi kojos. Pabėgęs iš forto jis ne vieną 
dieną brido per sniegą. Jį reikėjo operuoti, bet geto ligoninėje operaci- 
jos atlikti buvo neįmanoma. Kitas žmogus ištisomis savaitėmis gręžda- 
mas forte plienines duris susižalojo ranką ir jam grėsė kraujo užkrėtimas. 

Prieš išauštant 1944 metų sausio 6 dienai prie pagrindinių geto vartų 
kaip paprastai privažiavo sunkvežimis su vokiečių policijos ženklais tu- 

rėjęs paimti grupę žydų darbui tolesnėse vietose. Darbininkai laukė prie 
vartų geto viduje. Sargyba atidarė vartus ir išėjo dvidešimt aštuoni skar- 
maluoti žydai su geltonais lopais ant krūtinės ir nugaros, atrodytų, pa- 
prasta darbo grupė. Jie sulipo į sunkvežimį ir šis nedelsdamas pajudėjo. 
Kabinoje šalia vairuotojo sėdėjo grupę lydintis kolonos vadovas. Šį kartą 
tai buvo Chaimas Jelinas, didvyriškas Kauno geto partizanų vadas. Jelinas 
turėjo kompasą ir karinį žemėlapį. Po skarmalais jis vilkėjo kariškas kel- 
nes, kurių kišenėse buvo du naganai. Jis vedė forto bėglius ir dar kelis 
jaunus pogrindžio pasipriešinimo dalyvius iš geto į partizanų kontroliuo- 
jamą mišką Vilniaus krašte. Ginkluoti buvo ir kiti sunkvežimio keleiviai. 
Kai kurie turėjo pistoletus, kiti - rankines granatas, o keletas - automa- 
tus. Jie nusprendė: jei kas nepavyktų jų kelionėje, jie nepasiduos ir pa- 
naudos ginklus. Samdytas vairuotojas žinojo kelią ir ką turi daryti. Dar 
jis žinojo, kad sutikęs kelyje lietuvių ar vokiečių policiją turi nesustoti. 

Po keturių dienų Chaimas Jelinas grįžo į getą pavargęs ir išsekęs, 
atvežė linkėjimų nuo pabėgusiųjų. Visi jie laimingai pasiekė partizanų 
kontroliuojamą mišką. Vienintelis gete likęs bėglys buvo Gabrielis Šus- 
termanas. Jo nušalusias kojas operavo, tačiau jis mirė skausminga mirti- 
mi. Tuo tarpu gestapas vėl pradėjo forte iš duobių iškasinėti lavonus. Ir 
vėl toli toli pasklido siaubingas pūvančių lavonų tvaikas. Ir vėl ten su- 
liepsnojo laidotuvių laužai. 

! Šį įrašą Avrahamas Tory parašė po susitikimo su kapitonu Vasilenka, žydu, Raudo- 
nosios armijos karininku, karinės fortifikacijos specialistu ir buvusiu karo belaisviu, 
kuris 1943 metų gruodžio 25 dieną pabėgo iš Devintojo forto drauge su kitais še- 
šiasdešimt trimis kaliniais. Per susitikimą Vasilenka papasakojo apie gyvenimą ir 
mirtį Devintajame forte bei apie patį pabėgimą. Tory užsirašė jo pasakojimą ir vė- 
liau, 1944 metų sausio 9 dieną, paruošė savo užrašų mašinraščio variantą, kuris čia 
ir pateiktas. 

Avrahamas Tory vėliau pasakojo: „Keidanas buvo pirmasis žmogus, paleistas iš De- 

vintojo forto. Jį paleido 1942 metų birželio 11 dieną ir po to jis, kaip Devintojo 

forto kankinimų ir žudynių liudininkas, papasakojo, ką matęs dr. Elkesui, Garfun- 

keliui, Goldbergui ir man“. 

3 Avrahamas Tory vėliau pasakojo, kad apie šį faktą tuo metu pranešė žydai, dirbę 
Kauno gestapo būstinėje. | 

3 Si trobelė buvo mažytis Pninos Seinzon būstas. Ji pati jau slapstėsi ir tik jos pussese- 
rė Rachelė Fainberg gyveno to namo virtuvės kampe. Lauke sargybą ėjo jaunas sionis- 


tų pogrindžio narys Sergejus. Šiandien (1989) Rachelė Fainberg gyvena Izraelyje. 
> Maždaug atitinka penkiasdešimt-šešiasdešimt auksinių dantų. 

Epilogas 





1944 liepą getas buvo paverstas pelenais. Vokiečiai ieškojo žydų visose slėptuvėse 
sprogdindami kiekvieną mūrinį, padegdami kiekvieną medinį namą. Getas liepsnojo 
keletą dienų 


1944 metų kovo pabaigoje man netikėtai pasitaikė proga palikti getą 
ir prisidėti prie Pninos Šeinzon ir jos dukters Šulamitos, kurios jau kelis 
mėnesius slapstėsi pas lietuvę valstietę tolimame Virvagalių kaime. Ne- 
galėjau apsispręsti: pasinaudoti šia proga ar likti gete, kur galimybių iš- 
gyventi vis mažėjo, ypač po to, kai getas buvo oficialiai paskelbtas kon- 
centracijos stovykla, 0 jo gyventojai grupė po grupės perkelti į įvairiose 
Lietuvos vietose esančias darbo stovyklas su griežtu SS režimu. 

Dr. Elkesas ir jo prakilnioji žmona Mirjama labai skatino mane pasi- 
traukti. Tai vyko mūsų dramatiško pokalbio metu paskutinę naktį, kelios 
valandos prieš mano išėjimą, jų mažyčiame bute dalyvaujant Leibui Gar- 
funkeliui. Dr. Elkesas, paėmęs mane už rankų, tėviškai kalbėjo: „Jei bū- 
tumėte mano sūnus, nedvejodamas sakyčiau: “Eik, eik! Kas geriau už 
jus žino juodžiausius geto įvykius? Jūsų išsigelbėjimas iš geto yra didžiu- 
lės svarbos misija“. 

Maždaug nuo 1944 metų pradžios - tikslios datos nepamenu - dr. El- 
keso „Paskutinysis testamentas“ atsidūrė dėžėje, kuri buvo užkasta pas- 
kutinė. Apie dešimt dienų iki mano pabėgimo iš geto dr. Elkesas pa- 
prašė jį grąžinti; aš taip ir padariau. Tą vakarą jo namuose dr. Elkesas 
staiga išėmė laišką, nors nebuvome apie tai kalbėję, ir atidavė man, kad, 
jei likčiau gyvas, perduočiau jo sūnui Joeliui ir dukrai Sarai, tuo metu 
gyvenusiems Londone. 

Tiksliai nusakiau dr. Elkesui ir Garfunkeliui, kur paslėptas mano die- 
noraštis, ir papasakojau apie pokalbį su kunigu V. Vaičkumi. Prieš aušrą 
jausmingai atsisveikinome. Mano artimi draugai Jakovas Verbovskis, 
pagarsėjęs pagalba žydams prie geto vartų, ir Ika Grinbergas, vienas iš 
svarbiausių Kauno geto pogrindžio veikėjų, padėjo man išeiti pro vartus. 
Kunigas Bronius Paukštys, Šv. Trejybės bažnyčios Rotušės aikštėje klebo- 


20. 731 327 


Epilogas 


nas, pristatė mane ūkininkei Marijai Juršaitienei, pas kurią slėpėsi Pnina 
ir Šulamita. Ši moteris Pninos maldaujama atvyko manęs nuvesti į slėptuvę. 

Per didžiausius pavojus ir sunkumus pasiekiau Virvagalius ir slaps- 
čiausi ten keturis mėnesius su nuolatine įtampa ir baime. Tik Marija, jos 
sūnus Juozas ir trys jos dukterys, neskaitant Pninos ir mažosios Šula- 
mitos, žinojo, kad esu slėptuvėje - mažoje trobelėje. Kančių palengvinimu 
man tapo dienoraščio rašymas apie slapstymąsi ir įvykius kaime; be to, 
aš atgaminau ištisus gete rašyto dienoraščio skyrius, nes baiminausi, kad 
bus rasta vieta, kur jis paslėptas, ir mano užrašų neliks nė pėdsako. 

Iš nežinomo Raudonosios armijos karininko žydo, atvykusio į Virva- 
galius su savo priešakiniu daliniu, sužinojau, kaip pereiti fronto liniją į 
Kauną, kuris, jo žodžiais, buvo išvaduotas jau prieš septynias dienas. Ka- 
rininkas įspėjo, kad kuo skubiau pasitraukčiau iš ūkio, nes ten vyks smar- 
kūs sovietų ir vokiečių susirėmimai. Raginau Mariją Juršaitienę vykti su 
manimi į Kauną, kol baigsis mūšiai. Tačiau ji tvirtai nusprendė pasilikti 
ūkyje, kur palaidotas jos vyras. Vaikai, gerbdami jos jausmus, taip pat 
atsisakė išvažiuoti. Tad 1944 metų rugpjūčio pradžioje to karininko išklau- 
sinėjęs, kuriuos kaimus dar laiko atkakliai besipriešinantys vokiečiai, su 
Pnina ir Šulamita išvykome jausdami begalinį dėkingumą šeimininkams 
(iki pat šių dienų siunčiame jiems siuntinius) ir pasukome atgal į Kauną. 
Ten, viename Kęstučio gatvės name, pradėjo rinktis likę gyvi žydai, tokie 
pat nelaimėliai kaip ir mes. Niekam neužteko dvasinės stiprybės bent 
pamėginti sugrįžti į savo ankstesnius namus. 

Pasiekę Kauną nuėjome aplankyti kunigo Paukščio Šv. Trejybės baž- 
nyčioje ir jam padėkoti. Jis susijaudino taip pat kaip ir mes, ir apkabino 
mus visus tris. Neįmanoma apsakyti mūsų jausmų. 

Lietuviai, kuriems buvau patikėjęs savo baldus, atsisakė juos grąžin- 
ti. Šia prasme, kaip ir kitkuo, išimtis buvo kunigas Bronius Paukštys, 
kuris padėdamas žydams vos neprarado bažnytinių pareigų ir gyvybės. 
(Po daugelio metų, 1982-aisiais, mano iniciatyva ir pastangomis Jad Va- 
šemas, Holokausto memorialas ir archyvas Jeruzalėje, suteikė jam Pa- 
saulio teisuolio vardą.) 

Kai grįžę į Kauną sutikome kitus likusius gyvus, sužinojau, kad man 
pabėgus iš geto vokiečiai ieškojo manęs ir mano užrašų. Gestapas manė, 
kad aš saugojau Tarybos posėdžių protokolus. Jie nežinojo, kad tokių 
protokolų niekas niekada nerašė. Jie kvotė ir kankino mano pažįstamus, 
konkrečiai mano draugą Iką Grinbergą, mano ištikimą sekretorę Liusią 

Elštein ir net jaunuosius sekretoriato pasiuntinius, bet niekas nieko ne- 
išdavė. Neturiu tinkamų žodžių, kad išreikščiau savo pagarbą tiems, ku- 
riuos tardė. Mano širdį amžinai slėgs jų patirtos kančios. 

Susituokiau su Pnina Šeinzon Kaune 1944 metų rugpjūčio 10 dieną. 
Tai buvo pirmoji santuoka Kaune po išvadavimo. Ceremoniją atliko ra- 
binas Efraimas Ošris, ką tik užėmęs vyriausiojo Kauno rabino pareigas. 
Rasti kokį nors spausdintą santuokos liudijimą, Ketuba, buvo neįmano- 
ma. Visą tradicinio religinio liudijimo tekstą rabinas parašė ranka ant 
sąsiuvinio lapo iš atminties. 

Sovietų valdžia mieste dar nebuvo galutinai atkurta. Karas dar nesi- 
baigė. Buvo aišku, kad tai tinkamiausias laikas bėgti, kol sienos dar ne- 
uždarytos ir daugybė pabėgėlių ėjo iš vienos šalies į kitą. Tačiau visų 
pirma manęs laukė labai svarbi užduotis: sugriautame gete rasti, kur yra 
mano dienoraštis, paimti jį ir išvežti iš Lietuvos. Bet prieš to imdamasis 
buvau Kaune NKVD areštuotas. Dalyvaujant žydui komunistui, žino- 
jusiam apie mano dienoraštį, manęs pareikalavo atiduoti jį. Atsakiau, 
kad jokios medžiagos neturiu, o vieta, kur buvau jį paslėpęs, visiškai su- 
griauta. Tada mane įspėjo, kad nedrįsčiau artintis prie slėptuvės be NKVD 
palydos, ir įsakė atiduoti jiems bet SORIS rastą medžiagą. Jei nepaklausy- 
siu, būsiu išvežtas į Sibirą. 

Draugai ir pažįstami pradėjo mane įkalbinėti, kad pasielgčiau kaip 
liepiamas ir atiduočiau paslėptą medžiagą; tada NKVD paliktų mane 
ramybėje. Kad ir kaip ten būtų, sakė jie, iš Sovietų Lietuvos nieko nega- 
lima išgabenti, tad kokia prasmė taip rizikuoti? Tačiau jų žodžiai tik su- 
tvirtino mano pasiryžimą bet kokia kaina išgelbėti dienoraštį. Kitą naktį 
po NKVD arešto susiradau savo draugą Faivčiką-Goldšmitą, kuris taip 
pat likęs gyvas grįžo į Kauną, ir drauge su Pnina tą pat naktį pasikasėme 
po betono pamatais; ten buvo paslėptas dienoraštis. Išėmėme tris dėžes 
iš penkių. Likusių dviejų dėžių pasiekti nepajėgėme, nes iš kraštų labai 
byrėjo žemės. Sudėjome trijų dėžių turinį į tris kuprines ir nepastebėti 
išsivaikščiojome tamsoje, kaip ir atėję. Gerokai po vidurnakčio visi lai- 
mingai pasiekėme savo tikslą. 

Kitą dieną Pnina ir aš nunešėme kuprines pas vieną Pninos draugą 
lietuvį, buvusį Kauno miesto inžinierių. Jo žmona sutiko jas laikinai pa- 
slėpti dėžėje po vaiko lovele. Bet aš ir toliau bijojau ilgos NKVD rankos, 
todėl specialiai nuvykau į Vilnių pasitarti su poetu ir pasipriešinimo kovo- 
toju Avrahamu Suckeveriu, po išvadavimo tapusiu valstybės archyvo vado- 

vu. Nedvejodamas ir visiškai konfidencialiai jis man pasakė: „Neduok 
sovietams tos medžiagos!“ 

Padrąsintas grįžau į Kauną. Mano nusistatymas buvo aiškus: iš savo 
rankų užrašų neišleisiu, tebūnie kas bus. Po kelių mėnesių sužinojau, 
kad mane sekęs NKVD karininkas perkeltas į ką tik Raudonosios armi- 
jos išvaduotą Klaipėdą. Todėl iš Kauno mes nuvykome į Vilnių pasiėmę 
su savimi ir medžiagą. Šį kartą ją paslėpėme tarp skudurų ir senų rakan- 
dų rūsyje to namo, kuriame gyvenome. 

Per kelis pokario mėnesius judėjimas Bricha (Pabėgimas) tapo labai 
organizuotas. Tačiau tuo pat metu prasidėjo masiniai sionistų aktyvistų 
areštai ir man teko bėgti anksčiau, negu mums su Pnina ir Šulamita buvo 
nustatyta. 

Nuėjau aplankyti Paukščio: pasiūliau prisidėti prie manęs ir bėgti iš 
Lietuvos. Įspėjau, kad jis kaip kunigas negalės sovietams valdant tęsti 
savo humanistinės veiklos ir puoselėti tautinių tradicijų ir kad anksčiau 
ar vėliau jį ištrems į Sibirą; taip jau buvo atsitikę kitiems lietuvių aktyvis- 
tams. Tą pačią dieną, 1945 metų vasario 22, buvęs Makabi vadovas Ben- 
jaminas Frydmanas man pranešė, kad aš pats esu įtrauktas į sąrašą tre- 
miamųjų į Sibirą, todėl palikęs Pniną ir Šulamitą turįs tučtuojau bėgti. 
Garantavau Paukščiui, kad nuvešiu jį iki pat Palestinos. Tačiau tas kilnus 
žmogus atsisakė išvažiuoti, nes negalįs palikti savo parapijos, ir jis eisiąs 
pasirinktu keliu nepaisydamas pavojų ar ištrėmimo grėsmės. Jis nepasi- 
davęs naciams, nepasiduosiąs ir bolševikams. (Po kelių mėnesių dešim- 
čiai metų buvo ištremtas į Sibirą.) Mes išsiskirdami apsikabinome ir ap- 
siverkėme. 

Kariniu traukiniu išvažiavau į Lenkiją su didele kuprine, kurioje buvo 
dienoraštis ir kartu su juo slėpti dokumentai, išskyrus vieną dalį (dau- 
giausia tai buvo etiketės, ženklai ir daugybė piešinių, kuriuos atidaviau 
savo seseriai Batiai Romanovskienei, grįžusiai iš Rusijos į Vilnių!). Pa- 
siekiau Liubliną, kur po karo susirinko kai kurie pogrindžio vadovai. Ten 
jau susiformavo ir žydų bendruomenės organizacija. Šis miestas tapo vie- 
nu iš centrų, per kurį vyko Europos žydų judėjimas į Palestiną. 

Buvau pirmasis žmogus iš Lietuvos pogrindžio, pasiekęs Liubliną. Su- 
siradau Bricha ir pasiunčiau žinią atgal į Vilnių, kad yra kelias vykti į 
Palestiną. Taip pat pranešiau apie likusius gyvus Lietuvoje ir aplankiau 
Varšuvos geto griuvėsius drauge su dviem buvusiais Varšuvos geto ko- 
votojais Anteku Cukermanu ir Civija Lubetkinu. 

Po kelių savaičių pas mane atvažiavo Pnina ir mažoji Šulamita. 1945 
metų kovo pabaigoje išsiruošėme su Bricha grupe, kuriai pats vadova- 
vau, pėsčiomis į Čekoslovakiją; aš nešiau didelę kuprinę su medžiaga. Ją 
paimti man leido tik po audringų ginčų su Bricha vadovais Liubline, drau- 
dusiais imti su savimi bet kokius dokumentus ar popierius, išskyrus su- 
klastotus asmens pažymėjimus, kuriuos jie patys mums davė. Buvo griežtai 
uždrausta vestis vaikus, neturinčius dvylikos metų. Tačiau aš atkakliai 
reikalavau, kad leistų paimti septynerių metų Šulamitą „mano paties at- 
sakomybe“. Kai mažąją Šulamitą tekdavo nešti ant pečių, vienas mūsų 
imdavo abi kuprines - su dienoraščiu ir kitais daiktais. 

Dr. Elkeso Testamentą Pnina nešė paslėpusi savo apatiniuose balti- 
niuose. Medžiagos nepalikdavome nė sekundei. Vieną kartą tikrinant 
dokumentus (tai darė Raudonosios armijos kariniai patruliai kertant ke- 
lionės metu kažkurią iš sienų) Pninai, jos broliui Abramui ir man per 
stebuklą pasisekė patekti pas geresnį tikrintoją, tad ir kuprinę, ir Testa- 
mentą pernešėme nesučiupti. Tačiau Bricha vadovai pareiškė man, kad 
atsisako dar kartą užtraukti pavojų visai grupei; todėl buvau priverstas 
palikti jiems medžiagą. Man pažadėjo, kad patikimas Bricha žmogus pri- 
statys ją į Bukareštą. Kai iš manęs paėmė didžiumą medžiagos (dalies 
jos vis vien neatidaviau), pasijutau, tarsi man būtų nupjovę koją, tačiau 
ilgiau priešintis nebegalėjau. Ir iš tiesų patikrinimai keliuose prie sienų 
vis dažnėjo ir darėsi vis nuodugnesni. 

Iš Čekoslovakijos nuvykome į Vengriją, iš ten - į Rumuniją. Bukareš- 
te mums davė 400 Palestinos sertifikatų ir Anglijos konsulato išduotas 
vizas į Palestiną. Jau ketinome išplaukti į Haifą, bet sovietų saugumui 
buvo pranešta, kad tarp 400 išvykstančiųjų yra trisdešimt penki žmonės, 
pabėgę iš Baltijos šalių. NKVD įspėjo Palestinos biuro Bukarešte vado- 
vą, kad apieškos laivą ir jei jame bus nors vienas žydas iš tų trisdešimt 
penkių, laivas išplauks ne į Vakarus, o į Rytus. 

Kartu su tais trisdešimt penkiais vėl leidomės klajoti. Kitą dieną spru- 
kome iš Rumunijos, kur pragyvenome du su puse mėnesio. 

Grįžome iš Bukarešto į Budapeštą. Iš ten nukeliavome į Austriją, ne- 
toli Italijos sienos. 1945 metų liepos viduryje pasirodė kareivis iš Palesti- 
nos žydų brigados, nešiojantis ant rankovės Dovydo žvaigždę. Po jaus- 
mingo susitikimo nelegaliai perėjome Italijos sieną ir atvykome į žydų 
kareivių stovyklą prie Tarvizijo; ten Žydų brigados kareiviai priėmė mus 

kaip brolius, išskėstomis rankomis. Tuo baigėsi Bricha laikotarpis, kupi- 
nas jaudinamų įvykių, kurie čia aprašyti labai trumpai. 

Italijoje gyvenome daugiau nei dvejus metus. Tada manęs paprašė 
prisidėti prie vadinamojo nelegalaus emigracijos komiteto ir eiti sekre- 
toriaus pareigas. Romoje gimė mūsų duktė. Davėme jai Alinos vardą 
išreikšdami savo troškimą pasiekti Palestiną - Aliją. Pagaliau 1947 metų 
spalio 17 dieną mes atvykome į Palestiną ir čia sužinojome, kad dieno- 
raštį ir dokumentinę medžiagą Bricha organizatoriai tikrai sėkmingai pri- 
statė į Bukareštą. Pirmaisiais pokario metais tą medžiagą iš ten įvežti 
buvo pavojinga. Į Izraelį ji atkeliavo tik po mano atvykimo padedant 
Oskarui Veisui ir Šmueliui (Mukai) Elijašivui (Frydmanui). Pirmasis buvo 
vienas Bricha vadovų Vengrijoje, antrasis - Izraelio ambasadorius Ru- 
munijoje. Kai galų gale man įteikė dienoraštį, ilga jo kelionė baigėsi. 

Vien pažvelgęs supratau, kad Bricha organizatoriams atiduotos me- 
džiagos dalis dingusi. Ta dalis taip niekada ir neatsirado. Kitą dalį sude- 
gino Vilniuje mano sesuo Batia, išsigandusi sovietų saugumo. Be to, po 
ilgo ir netiesioginio susirašinėjimo sužinojau, kad ta dalis, kurią rašiau iš 
atminties ir paslėpiau Virvagalių kaime, sudegė per paskutiniuosius rusų 
ir vokiečių mūšius. Septintajame ir aštuntajame dešimtmečiais Holokaus- 
to memorialas Jad Vašeme ir geto kovotojų muziejus, esantis į šiaurę 
nuo Haifos, gavo paskirus puslapius. Kai kurie jų iš medžiagos, mano 
išneštos iš Lietuvos ir perduotos Bricha organizatoriams. Sunku tiksliai 
pasakyti, kaip jie pasiekė Izraelį. Puslapiai pažymėti Tarybos antspaudu; 
kai kurie — su Garfunkelio ar mano parašu. 

Medžiaga, kurią turiu, tikrai nėra visa, ir tai mane labai liūdina. Ta- 
čiau esu tikras, kad išgelbėtoji medžiaga, du trečdaliai viso rinkinio, dėl 
kurios Pnina ir aš ne kartą rizikavome gyvybe, tiksliai atspindi Kauno 
geto istoriją nuo to laiko, kai buvo paskelbtas įsakymas, išvarantis Kau- 
no žydus į getą, iki pat jo likvidavimo. 

! Batios vyras Benjaminas Romanovskis nusprendė nerizikuoti ir nemėgino bėgti į 

Palestiną. Jis su žmona liko po karo Vilniuje, kur tapo LSSR Lengvosios pramonės 


ministerijos vyriausiuoju buhalteriu. Benjaminas Romanovskis mirė 1968, jo žmo- 
na - 1960 metais, abu Vilniuje. 

LIETUVA 


RYTŲ PRŪSIJA 


BALTARUSIJA 





537 





Kaunas ir jo apylinkės 


538 








Paaiškinimai 


CO LAU ALNm- 


“2 


16 


„ Žydų tarybos būstinė 

„ A kvartalas, kuriame gyveno Tory 

„ C kvartalas, kuriame buvo paslėptas Torio dienoraštis 

„ Ligoninė mažajame gete 

„ Vaikų namai mažajame gete, kuriame vėliau buvo įkurtos baldų dirbtuvės 
„ Vokiečių darbo tarnyba 

„ Geto vaistinė (slaptas radijas rūsyje) 

„ Amatų mokykla 

„ Slapti kariniai mokymai 

10. 
11. 
12. 
13. 
14. 
15. 


Geto teismas 

Geto vokiečių sargyba 
Žydų darbo skyrius 

Vargšų valgykla 

1-oji ugniagesių brigada; slapta kepykla 
Maldos namai 

1-oji žydų policijos nuovada 
2-o0ji žydų policijos nuovada 
3-o0ji žydų policijos nuovada 
Geto areštinė 

Keramikos dirbtuvė 
Didžiosios dirbtuvės 
Daržai 


„Slapta susirinkimų vieta 

„Viešoji pirtis 

„Arklidė; slapta mokykla 

„Slapta karinio mokymo vieta 

„Chaimo Jelino slėptuvė 

„Geto ligoninė ir sveikatos apsaugos skyrius 

„Katalikų kapinės 

„Jaunųjų sionistų susirinkimų vieta 

„Griuvėsiai: slapta vieta pabėgti į miškus 

„Lietuvės Marijos Leščinskienės namai: slėptuvė pabėgti į miškus 
„Ruso Piotro Trofimovo namai: šaudmenų slėptuvė 
„Meko egzekucijos vieta 

„Dailininkų dirbtuvės ir žydų policijos kriminalinis skyrius 
„2-0ji ugniagesių brigada 

.3-i0ji ugniagesių brigada 

„Knygų slėptuvė 

„ Žydų tarybos butų ir socialinės pagalbos skyrius 

„Pninos Šeizon butas 


Pogrindinės slėptuvės 

77] Mažasis getas, atskirtas 
į 1941 spalio 4 
* Geto ribos nuo 1942 spalio 5 
Geto gatvės, minimos dieno- 
raštyje 


Vienožinskio 


- 
- 
- 
- 
- 
- 
- 
- 
- 


Vilijampolė 


Veliuonos 


ns 5 E 


atskirta nuo geto 
1941 rugpjūčio 17 





Kauno geto gatvės ir ribos 


Rodyklė 


Abramovičius Jakovas 100, 101, 270, 296 

Abramovičius Mošė 201 

Abramsonas 96 

Adamovič Irena 104, 107, 108, 113, 135 

Akabas 131 

Akermanas Chaimas 99 

Alantas Vytautas XVII 

Aleksotas 20, 60, 61, 268, 298, 459, 486, 505 

Alytus 3, 60 

Altmanas Zeligas 67 

Altšuler 189 

Amonas 263 

Andrašiūnas J. XXII 

Anglija, žr. Didžioji Britanija 

Arad Y. XXVIII 

Aronovski (Voščina) Hela (Gabrielė) 398, 
401 

Aronovskis Chananas 88 

Aronovskis Liolia 397, 398, 401, 455—457 

Aronštamas Tanchumas 216, 217, 219, 265 

Ašinskis 201 

Atamukas Solomonas VI, X, XVI, XXXI 

Augustaitis 356 

Austrija IX, XIX, 61, 200, 513, 531 

Avinjonas 300 

Azefas 72 


Babij Jaras 12 
Babilonas 373 
Bachas 455, 458 


Badoljas 452 

Baideris 109, 118 

Balčiūnas 43 

Balkindas Jankelis 71 

Balošeris Aba 159 

Baltarusija, Gudija XXVI, XXX, 4, 12, 
105, 108, 300, 303, 315, 501, 534 

Baltijos jūra 279 

Barakas (Brikas) Aaronas 207 

Barkan Mirjama 374 

Bartmanas 334, 336—338, 340, 341, 344, 
345, 347-351 

Bas Sonia 497, 498 

Basanavičius Jonas XIV 

Basas 340, 344 

Bauman Z. VII, XI 

Bazelis 30 

Beilis Mendelis XI 

Beker Šeinelė 7 

Beker, Rivka Golub 7 

Bekeris Becalelis 7 

Bekeris Josis 7 

Belgija XXXIV, 274, 299, 300, 303, 397 

Beliackinas Fedia 485 

Beliackinas Leonas 485 

Beliackinas Simonas XXXIV, 482—485 

Belzečas 106, 307 

Beniakonskis 500 

Benkeris 71, 311 

Berenis V. IX 

Rodyklė 


Berlas 425, 426 

Berlynas XXVI, 87, 133, 152, 242, 251, 252, 
273, 303, 315, 321, 323, 329, 335-337, 
342, 398-400, 454, 514 

Berlinas Izraelis 112 

Bermanas 228 

Bermanas Jerachmielis 249, 250 

Bermanas Mošė 93, 94, 220, 228, 229, 
242, 482 

Bernšteinas Fricas 454 

Bernšteinas Izraelis 7, 87, 90, 425 

Biala (Polesė) 106 

Biala, žr. Palenkės Biala 

Bialikas 435, 436, 441 

Bingeris 131, 160, 459, 495 

Birmingemas 512 

Biržiška Mykolas XXXVI, XXXIX, 313, 318 

Biržiška Vaclovas XXXIX, 313, 318, 
363-366 

Bizerta 325, 327, 542 

Blaskis 405 

Blecheris 151 

Bleimanas 344 

Bliumental Anetė 397-400 

Bliumentaliai 397, 399—401 

Bliumentalis Adolfas 20, 21, 397, 399, 
401, 447 

Bliumentalis 397, 400, 401 

Bloch 158 

Bobelis Jurgis XXXV, XXXIX, 11, 12, 16, 
26 

Boguslavskis 264 

Boozas 398 

Borkevičius 363 

Borou 97 

Borščiovas 303 

Bramsonas Michailas 128, 158, 197, 203, 
204 

Brandišauskas V. VII 

Braunsas Jaša, Jakovas (Jack) 44, 140, 142 

Braunsas Mozė 41, 44, 89, 140-142, 242 

Braveris 201 

Breslauja 108, 247 

Brik Liuba 207 

Brikas Aaronas, žr. Barakas Aaronas 

Brikas Cvi 86, 203, 207 

Britanija, žr. Didžioji Britanija 

Brizgys Vincentas XL, 313, 314, 315, 318, 
363, 367, 488, 489 

Brodi 359 

Broidė Aaronas 13, 14 

Browningas Christopheris XXX 

Brukeris Avrahamas 484, 485 

Bruklinas 373 

Brutas 144 

Bubnys A. XXIX 

Buchas Efraimas 425 

Bučiačas 303 

Budapeštas 531 

Bukancas Leizeris 280 

Bukareštas 531, 532 

Bulgarija 358, 359 

Buninas Efraimas 95 

Buršteinas 398 

Burštinas Michailas 310-312 

Buskas 359 

Butkūnas Antanas XXVIII 


Cachas 129 

Chaikinas 87, 90 

Chaimovič 259, 353 

Chaitinas 240, 241, 258 

Chamberlainas Houstonas Stewartas IX 
Charvatas 490 

Chelmnas 307 

Chodakauskas T. XX 

Comte de Gobineau Josephas Arthuras IX 
Cuchovskis 93, 94 

Cukermanas Antekas 530 


Čekas 146 

Čekoslovakija XXXVI, 61, 364, 513, 515, 
531 

Čenstochova 106, 108 

Čerčilis Vinstonas 317, 318 

Černiakas Josifas 72 

Černis 425 

Čichas 96, 98, 350 

Čikaga VI, VII, VIII, XXXVIII 


Dabulevičius 367 
Dachau 7, 30, 269, 274, 312 


Daniševskis 493 

Daukantas Teodoras 367, 368 

Davidovičius 44 

Desleris Salekas 289, 293, 330, 331, 433, 
500 

Didžioji Britanija, Britanija, Anglija 159, 
207, 230, 317, 325, 458, 490, 512, 531 

Dimantmanas Izraelis 105, 108 

Dysna 105, 108 

Dno 375 

Domaševičius Andrius VIII 

Donskis L. XVIII 

Druja 105, 108 

Drumont Edouard X 

Dvoreckis 439, 440 

Dvoržeckis Meiras 105, 108 


Egiptas 207, 303 

Eglinas 124 

Ehrlingeris Erichas XXVII, XXVIII 

Eitkūnai 337, 343, 361 

Elija 247 

Elijašivas (Frydmanas) Šmuelis (Muka) 532 

Elkes Mirjama Albina 30, 512, 527 

Elkes Sara 30 

Elkes Sara 512, 514, 527 

Elkesas Cvi 42 

Elkesas Elchananas XXXV, XXXVI, 28-33, 
41, 45-48, 53-56, 57, 58, 61, 74, 77, 86, 
87,91, 100, 102, 117-119, 121, 122, 141, 
146, 152, 154, 157, 164, 165, 171, 191, 
192, 194, 210, 215-220, 225, 228, 230- 
233, 242, 250, 255, 264—266, 268, 270, 
272-274, 276, 277, 289, 292, 294, 295, 
299. 300-302, 316, 327, 328, 335, 343, 
345, 346, 348, 351, 354, 358, 361, 379, 
382, 385-388, 395, 403, 404, 412, 418, 
419, 422, 425, 428, 429, 431, 446, 448, 
451, 456, 457, 460, 467, 468, 470, 471, 
477. A82, 487, 495, 512, 524, 527, 531 

Elkesas Joelis 511, 512, 527 

Elštein-Lavon Liusia 529 

Epšteinai 111 

Ernstas 247 

Estija XXXII, 364, 423, 460, 466-468, 474, 
476, 478-480, 486, 500, 512 


Rodyklė 


Europa VI, XVII, XVIII, XIX, XXVI, 
XXX, XXXI, XXXIII, XXXIV; Rytų 
Europa VII, X, XIV, XVI, 246, 303, 
311, 363; Vidurio Europa VII, X; 
Vakarų Europa VIII, X, XV; Šiaurės 
Europa IX 

Ezergailis Andrius XXVI, XXX 


Faiferis 263 

Fainberg Rachelė 524 

Fainbergas 75, 301 

Fainbergas Aleksejus 39, 40, 42 

Fainbergas 135, 143, 144 

Faivčikas, žr. Goldšmitas Šraga 

Felmanas 93 

Fyrtelis 211-214, 221, 222, 225, 229, 232, 
241, 252, 267, 429-431, 477 

Fišeris 160 

Fišmanas Joelis 105, 108 

Fleišmanas 152 

Flijeras 454 

Florida XXXVI 

Fojeris 129 

Forsteris 476 

Frankas 107 

Frankfurtas 71 

Frenkelis Hermanas 268, 269, 388, 403, 405 

Frenkelis Jakovas 183, 184 

Fridas Anatolis 105, 108 

Fridas Joselis 74 

Frydmanas 86 

Frydmanas Benjaminas 530 

Frydmanas Berlas 223, 472 

Frydmanas Muka, žr. Elijašivas Šmuelis 

Frome E. XXII 


Gadielis Fricas 435 

Galilėja 436 

Galperinas Pine 151 

Galvanauskas Ernestas XX 

Garbačevskis 357 

Gardinas 60, 100 

Garfunkelis Leibas (Leonas) 9, 11, 12, 16, 
20, 32, 102, 117, 121, 122, 125, 130, 141, 
146, 152, 157, 160, 173, 174, 203, 205, 
216, 217, 219, 225, 228, 231, 242, 255, 

Rodyklė 


269, 270-273, 289, 293, 295, 297, 309, 
310, 318, 340, 345, 348, 353, 361, 363, 
367, 404, 422, 439, 448, 470, 471, 509, 
524, 527, 532 

Gdanskas 539 

Gebelsas 229, 230, 232, 239 

Geilingas 51, 61, 117, 118, 268 

Geist Lidija 157 

Geistas Ernestas 156-158 

Gekė Vilhelmas 473, 474, 476, 480, 485- 
488, 495, 496, 499, 505, 506 

Gelson 197 

Gelsonas 164, 196, 201 

Gemelickis Nikolajus (Michailas) 13, 14, 
16, 20, 31, 32, 86, 203, 204, 266 

Gempelis 67 

Gensas Jokūbas 107, 289-291, 324, 354, 
375, 411, 412, 433, 466, 478-500 

Gerberis 395, 396 

Gerberis Zerachas 68 

Geringas 155 

Geršaim 97 

Geršonovičius Nachumas 483, 485 

Geršteinaitė 109 

Geršteinas 141 

Gilelson Leja 72 

Gilovas 149, 173, 175-177, 200, 201, 204, 
208, 209, 239, 271, 274, 321, 343, 344, 
346, 348, 352, 353, 388-391, 462, 463, 
473, 476 

Gingoldas Mošė 412 

Giršovičius Nachumas 241, 404, 405 

Glazmanas Josifas 105, 108, 500, 501' 

Glubokoje 105, 108 

Gochmanas G., Gutmanas 108 

Golach Roza 228, 229 

Goldbergas Jakovas 11-13, 32, 46-48, 98, 
100, 102, 121, 122, 141, 147, 148, 152, 
154, 182, 183, 209, 217, 219, 225, 255, 
269, 270, 273, 289, 295, 305, 318, 348, 
353, 383, 384, 403, 405, 448, 494, 524 

Goldinas 112 

Goldmanas 323, 324 

Goldšmitas (Faivčikas) Šraga 235, 236, 529 

Goldšteinas L. 162 

Goldšteinas Šlomo 30, 308, 353, 354 

Golub Sara Leja 168 

Golubas Zoruchas 168 

Golubas, žr. Tory Avrahamas 

Gordon H. XXII 

Gordonas 200 

Graikija 300, 303, 316, 359 

Granovskis 128, 279 

Gratas Joachimas 468, 471, 472, 516, 519 

Grinbergas Jehošua (Ika) 70, 136, 144, 203, 
204, 216, 220, 250, 384, 477, 527, 528 

Grinhausas 265, 268, 403, 404 

Grinius Kazys VIII 

Grodzenskis Avrahamas 370, 374 

Grosmanas 135, 144 

Grudnikovai 498 

Gudija, žr. Baltarusija 

Gurianas Sava 108 

Gurland 97 

Gustaitė G. IX 

Gutmanas Eliezeras 135, 143 

Gutmanas Izraelis 79 

Gutmanas Kopelis 135, 136, 138, 143, 
144, 188 

Gutmanas 41, 79, 105, 108, 135, 136, 138, 
143, 144, 188 

Gutmanas, žr. Gochmanas G. 


Haifa 61, 531, 532 

Halbwachsas Maurice XXXVIII 

Hamannas Joachimas XXVII, XXIX, 
XXXIV 

Hamburgas 148 

Hameiri Avigdoras 436 

Heeresbau 102, 206, 211 

Heydrichas Reinhardas XXVII 

Heimanas 189, 193 

Heleris Aronas 464, 465 

Helermanas Dovydas 256 

Henė 390, 391 

Henigmanas 132, 134 

Herclio kalnas 363 

Herclis Teodoras 435, 436, 441 

Hercogas Chaimas 374 

Hermanas Gustavas 70, 89, 91, 95, 96, 103, 
133, 136, 137, 147, 150, 155, 176, 177, 


179, 192, 193, 210, 224-226, 233, 237, 
252, 261, 268, 271-273, 285, 292, 304, 
308, 321, 324, 329, 376, 377, 379, 383, 
391, 392, 403—-405, 418-421, 446-448, 
455, 458, 460, 463, 476, 486, 495, 496 

Hilbergas Raulis XXVII, XXXIII 

Hindenburgas 219 

Hingstas Hansas 35 

Hitleris Adolfas XVIII, XXXI, 4, 194, 239, 
241, 242, 254, 257, 303, 318, 497 

Hofmekleris S. 436 

Hojeris 124, 125, 130 

Hrubešovas 106 


Idelsonas 436 

Ilmenio ežeras 125 

Imberis Naftalis 30 

Impulevičiaus XXX 

Ingelevičius 147 

Islandija 485 

Ispanija 112 

Italija XXXVI, 7, 12, 21, 26, 316-318, 420, 
446, 452, 462, 531, 532 

Ivinskis Zenonas VI, XIII, XV, XVIII 

Izraelis XXXIV, XXXVI, XLI, 12, 30, 61, 
107, 109, 131, 132, 164, 167, 207, 209, 
215, 236, 256, 269, 280, 293, 312, 354, 
362, 363, 368, 371, 374, 388, 401, 436, 
497, 504, 512, 524, 532 

Izraelitas 114 


Jablonskis Jonas XIV 

Jackanas Mošė 109, 404 

Janulaitis A. VI 

Japonija 317, 318 

Jasvoinas 383-385 

Jašunskis Griša 105, 108 

JAV, žr. Jungtinės Amerikos Valstijos 

Javorovas 303 

Jegelevičius S. XXXI 

Jėgeris Karlas XXVIII, 9, 11, 12, 16, 73, 74, 
99, 128, 130, 178, 179, 194, 196, 252, 
273, 285, 300, 302, 303, 315, 334, 353, 
354, 385-388, 395, 411, 423, 428, 429, 
446, 448, 451, 459, 462 

Jeglinas 399—-401 


Rodyklė 


Jelinas Chaimas 498, 501, 503, 504, 522, 
524, 540 

Jelinas Meiras 498, 504 

Jelinas 134, 410, 411 

Jerušalmis Eliezeras 463—466 

Jeruzalė 12, 112, 129, 161, 167, 207, 246, 
309, 363, 373, 528 

Jezrelio slėnis 436 

Johanesburgas 61 

Jolkas 344 

Jonava 16, 21, 26, 79, 111, 134, 382-384, 
451 

Jordanas Fricas 33-35, 37-43, 50, 52, 54, 
55, 62, 66, 69, 71, 91, 133, 147, 172, 179, 
186, 203, 207, 251, 265, 276, 277, 280, 
314, 391, 433 

Jostas 252, 253, 266, 314, 327, 328 

Judėjos kalnai 436 

Jugoslavija 316, 359 

Jungtinės Amerikos Valstijos, Jungtinės 
Valstijos, JAV, Amerika V, X, XIII, XV, 
XVII, XIX, XXVI, XXXIV, XXXVI, 12, 
14, 44, 77, 159, 230, 236, 316, 317, 325, 
354, 362, 363, 368, 373, 405, 491, 512 

Jungtinės Valstijos, žr. Jungtinės Amerikos 
Valstijos 

Jurgutis 359 

Juršaitienė Marija XXXV, 527, 528 

Juršaitis Juozas 52 

Juteris 87, 90 


Kacas 134, 136 

Kacas 188, 190 

Kacas 216, 217 

Kacas Levi, žr. Kacas Šimonas 

Kacas Nachumas 337, 338, 343, 344, 
346—351, 353, 354 

Kacas Šimonas (Levi) 162, 164-166, 196, 
197 

Kačerginė 113 

Kadušinas Hiršas XLI 

Kaganas 86 

Kahana-Šapira Abrahamas Duberis (Do- 
vas Beras) 7, 9, 13, 48, 134, 245-247, 
305, 370 

Rodyklė 


Kaifler 473 

Kaifleris 124, 125, 127, 156, 171, 173, 
174-176, 186, 474, 475, 476 

Kairys Steponas X 


Kaišiadorys 355, 379, 382-384, 410, 418, 


451, 458, 486 
Kaizervaldas 200, 253 
Kaliušinas 106 
Kalvaitytė 139 
Kalvarija, žr. Žemaičių Kalvarija 
Kalvarijskis Davidas 7 
Kalvarijskis Zorachas 7 
Kaminskas Mikas 19, 24, 26, 27, 34, 38, 
40, 41, 61 
Kancer 137 
Kanceris 93 
Kaplanas Elimelechas 7, 137 
Kaplanas Izraelis 278-280 
Kaplanas Leiba 137 
Karaliaučius 115 


Kaspis (Serebrovičius) Josifas 46, 60, 91, 


96, 98-102, 109, 113, 115, 132, 190, 
359-363, 380 
Katainas 98, 111, 113 


Kaunas XII, XV, XVIII, XXVII, XXVIII, 


126, 128, 129, 131, 143, 147, 148, 161, 
168, 200, 207, 208, 224, 248, 250, 272, 
273, 274, 275, 277, 284, 287, 291, 292, 
312, 321, 325, 330, 356, 358, 373, 375, 
376, 379, 382, 387, 393, 410, 412, 413, 
433, 434, 446, 464, 465, 467, 468, 475, 
476, 479, 493, 497, 499, 504, 508, 521, 
522, 524, 527, 532 

Kazimirovskis 162 

Kėdainiai 3, 93, 452, 454, 455—458, 461, 
462, 468, 488, 496 

Keidanas 92, 94, 95, 513, 524 

Kelzonas Šlomo 86, 114, 117, 204, 229, 241 

Kemp Deividas 207 

Kena 433 

Kepenas Erichas 121, 123-125, 127, 133, 
134, 137-139, 146, 147, 179, 186 

Kerlicė 138 

Kerpė Petras 364 

Kfar Saba 388 

Kybartai 112 

Kijevas 12 

Kinija 320 

Kisinas Avrahamas 310, 312 

Kišiniskis Avrahamas 358, 359 


XXXII, XXXIV, XXXV, XXXVI, 3, 
5-7, 12, 14, 15-18, 20-23, 25-33, 35, 40, 
46, 60, 61, 69, 71, 74, 78, 79, 88, 89, 95, 
96, 98, 99, 107, 109, 111, 113, 116, 121, 
122, 124, 125, 135-138, 140, 143, 145, 
148, 150-153, 160, 161, 181, 189, 200, 
205, 207, 210, 221, 224, 229, 245, 247, 
249, 252-256, 259, 263, 264, 268, 274, 
276, 279, 281, 285, 289-293, 295—297, 
302, 305, 307, 310, 313, 321, 324, 327, 
328, 330, 331, 334, 336, 337, 349, 354, 
356, 357, 363, 365, 366, 375-377, 380, 
388, 389, 392, 397, 405, 410, 413, 427, 
447, 459—-461, 466, 467, 471473, 476, 
478, 479, 485, 486, 490, 491, 493, 495, 
497, 499, 504, 507, 509, 512, 513, 528, 
529, 530 


Kauno getas VI, XXXI, XXXII, XXXV, 


XXXVI, XXXVII, XXXIX, XL, XLI, 12, 
73, 87, 96, 100, 107, 110, 117, 123, 124, 

Kitelis 434 

Klaipėda XII, 3, 5, 264, 504, 530 

Klimaitis Jonas XXVII, XXVIII 

Klooga 460 

Kohenas Berlas 30 

Kohenas Samuelis 30 

Kolevičius 296 

Konas Erichas 145, 190, 193, 279, 281, 
288, 429 

Konas Julius 279, 281 

Končius I. VII 


Kopelmanas Michailas (Mošė) 13, 14, 16, 


32, 53, 58, 133, 139, 140, 143-145, 148, 
150, 164, 165, 177, 190, 197, 208, 209, 
241, 270, 271, 274, 277, 289, 293—295, 
298-302, 349, 357-359, 363, 409, 440, 
462 


Kopyčincai 303 


Kovenskis 455, 458 
Kovneris Aba 105, 108 


Kozlovskis Vilis 39, 57, 61, 65, 405 

Kramer 258 

Krameris Hansas 22, 23, 32, 34, 37, 38, 61, 
66, 71, 74, 78, 79, 89, 123, 125, 126, 131, 
137, 147, 149, 150, 153, 160, 161, 178- 
181, 202, 203, 209-211, 238, 239, 245, 
251, 258, 261, 264, 271-273, 284, 285, 
301, 314, 329, 334, 339, 340, 341, 344, 
345, 354, 389, 413, 462, 463, 473—475 

Krauzė 405 

Kravecas Perecas XVIII 

Krečmeris 392-394 

Krėvė-Mickevičius Vincas VIII, XXII, 
366, 368 

Krigeris 136, 143-145 

Krokuva 106 

Krumai 80 

Krumas 110, 118 

Krumer 114, 325 

Krut 193 

Kubiliūnas Petras 367, 489, 491 

Kučys A. XI 

Kudirka Vincas IX, X, XI 

Kupricas 436 

Kurland 97 

Kurskas 423 

Kuršėnai XVIII 

Kutkevičius 292 

Kviecinskas Stasys XXXV 

Kvitneris 160, 161, 165, 166, 306, 428 


Lagedi 460 

Langė Rudolfas 253, 254, 475 

Lansevičius 326 

Latvija 4, 158, 364, 478, 490, 508 

Lazdijai XXXIV, 6, 7, 50, 109 

Lechem 381, 388 

Lechemas 380, 381, 388 

Leibovičius Mendelis 464, 465 

Leibzonas Izraelis 470 

Leipalingis XVIII 

Leitesas 220, 222 

Lembergas J. XVIII 

Lencenas 23, 96, 413, 414, 417, 420, 421, 
462, 463 


Rodyklė 


Leninas 10 

Leningradas 125, 132, 363, 364 

Lenkija XIX, XXX, 3, 5, 105, 107, 153, 154, 
157, 299, 300, 306, 312, 313, 358, 359, 
461, 490), 491, 530, 534 

Lentvaris 290, 293 

Leščinskienė Marija 540 

Leuferis 93 

Levas Meiras 129, 375, 380, 500 

Levin Rachelė 415-417 

Levin, Levinaitė Marija Germana 87 

Levinas Abrahamas 218 

Levinas Chaimas 412 

Levinas Cvi (Hiršas) 30, 32, 46, 48, 98-100, 
102, 121, 351, 404, 448 

Levinas Dovas XXIV 

Levinas Mošė 110, 158, 225, 226, 231, 289, 
308, 322, 348, 453, 454, 457 

Levinas Šlomo 99 

Levišas 346, 351 

Levitanas 454 

Levitas 172 

Lyda 105, 108, 282 

Lietuva V-XX, XXII, XXIV-XXXV, 
XXXVII, XL, 3, 5-9, 11-14, 24, 30, 44, 
68, 73, 89, 96, 107, 112, 118, 119, 129, 
144, 167, 207, 223, 225, 236, 250, 252, 
273, 282, 283, 290, 311, 312, 314-316, 
318, 331, 334, 352, 354, 357, 359, 361, 
363-367, 373, 385, 386, 390, 397, 399, 
413, 423, 450, 460, 471, 482, 485, 488- 
491, 497, 530 

Lifšicas 135, 144 

Lifšicas 93 

Linderis Menachemas 107, 108 

Linkaičiai 125, 464 

Lipceris Benjaminas (Beno) 49, 54, 60, 91, 
94, 99—102, 109, 111, 115, 118, 128, 130, 
143-146, 153, 155, 158, 171, 184, 188, 
189-192, 195, 196, 198, 199, 201, 206, 
207, 216-220, 225, 228, 230—232, 235, 
237, 238, 244, 250, 252, 270, 272-275, 
281-284, 287, 293, 299, 301, 307, 324, 
329, 344, 345, 348, 349, 351, 353, 354, 
358, 360, 371, 373, 381, 382-386, 388, 

Rodyklė 


394, 395, 403, 405, 417-419, 422, 428, 
432, 440, 446, 451, 453, 458, 462, 467, 
469, 470, 472, 474 

Lipšesas 215, 216, 220 

Litmanas 93 

Litšaueris 129, 133, 145, 149 

Liublinas 105, 158, 530, 531 

Liuftšpringeris 461 

Lodzė 110, 115 

Londonas 14, 107, 159, 325, 508, 512, 527 

Los Andželas 44 

Lossowski P. XIX 

Lotas 73 

Lubetkinas Civija 530 

Lukas 327, 328 

Lurjė Estera XLI, 441, 442, 444 

Lurjė Volfas 266, 268, 403—-405, 419, 462 

Lurjė 353 


Maceina Antanas XVIII 

Madridas 316 

Maidanekas 106, 300 

Majeris 433, 434 

Makovskis Avrahamas 191, 194, 337 

Maliauskas A. X 

Margolis Pavelas 206, 207, 227, 228, 265, 
331, 349, 403-405, 418, 419, 453 
455-458 

Marijampolė XXIX, XXXIV, 123, 274, 279, 
367, 485, 486 

Markas Judelis (Judlis) 361, 362 

Markovskis Natanas 425 

Markusas 263 

Marvelė 95, 327, 358, 359 

Maskva 3, 317, 413, 503 

Maslauskienė N. XXIV 

Mašiotas Pranas VIII 

Matijas 271 

Matisas Elijahu 13, 14 

Matulaitis Jurgis IX, XI 

Matulionis 13 

Mazoveckis Becalelis 412 

Mažeikiai XV 

Mažylis Pranas 151, 152, 358 

Meirovičius Šalomas 279 

Mekas 152-154, 164-166, 190, 196, 201, 347 

Melceris 478-480 

Melnikas 103 

Menachemas Mendelis 352 

Mencelis 455, 461, 462 

Merkinė 93 

Merkys Antanas XX 

Meškucas Peisachas 273, 274 

Michnovskis 109 

Mielecas 106 

Miler 165 i 

Mileris 121, 138, 147-151, 157-160, 165, 
173-184, 191-193, 197, 198, 200, 201, 
208-213, 222, 224—226, 232-234, 237- 
245, 247-249, 252, 253, 257-260, 266— 
274, 282, 285-287, 294, 301, 321-326, 
331, 333, 338, 339, 342-346, 348, 351- 
353, 358, 375, 390, 404, 412, 415, 417, 
423, 431, 448, 449, 457, 459, 460, 462, 
473—477, 488 

Miligan, Milagainiai 392, 393, 496 

Milkonovickis Šabtajus 105, 108 

Milovickis 121 

Minskas 73, 93, 147, 346, 499, 501 

Mironas V. XIV 

Miunchenas 329 

Moabas 398 

Modzevskis 130, 132 

Molodečnas 297 

Mudrichas Miša 86 

Mureris Francas 291, 293, 324 

Murinas 128, 129 

Musolinis 446, 452 


Nabersbergas 181 

Nabriskis Šlomo 380-383, 385, 387, 388, 468 

Nachumsonas Leo 274 

Naividelis 205 

Narakas 121 

Natkevičius 363, 367 

Natkinas Karlas 79, 87, 161, 176, 185, 265, 
293, 295, 329, 350, 404, 408, 421, 477 

Nemunas 33, 113, 121, 210 

Neris 12, 24, 33, 67, 92, 103, 113, 138, 147, 
436—-438, 469, 493 


Niujorkas 159, 161, 325 
Niurnbergas 410, 497 

Norkus Bronius XXVII, XXIX 
Novickas Robertas XXXVIII 


Obstas 89, 138, 182, 183, 201, 202, 210, 
211, 234, 235, 238, 266-268, 351, 352, 
358, 475 

Odesa 362 

Olandija 299, 300, 303, 359, 364, 458, 476 

Oleiskis Jakovas 132, 265, 310, 404 

Orečkina 190, 192 

Orečkinai 194 

Orečkinas 190, 193, 194, 220 

Osvencimas 300, 359 

Ošinskis M. 33, 264 

Ošris Efraimas 369-373, 529 


Pacevičius A. IX 

Padisonas Perecas 131 

Palanga XVII 

Palčiauskas Kazys XXXV, XXXVI, 16, 
20, 26 

Paleckis Justinas XXI, XXII 

Palemonas 59, 60, 89-91, 95, 97, 99, 100, 
102, 131-133, 135, 136, 138, 139, 148, 
149, 272, 274, 289, 330, 451, 486, 494, 
495 

Palenkės Biala 106 

Palestina XXI, XXII, XXXIV, XXXVI, 7, 30, 
108, 159, 161, 207, 363, 372, 373, 380, 
441, 444, 490, 530, 531, 532 

Panemunė 20, 88 

Paneriai V, XXX, XXXII, XXXVII, 12, 40, 
43, 44, 74, 80, 86, 199, 274, 275, 281- 
291, 293, 295-297, 302, 313, 315, 322, 
324, 330, 335-339, 341, 343, 344, 347, 
348, 354, 367, 374, 375, 377, 392, 433, 
460, 466, 500 

Panevėžio getas 281 

Panevėžys XVI 

Paryžius XIII, 237, 368 

Parukė 345, 346 

Paukštys Bronius XXXVI, 527, 528, 530 

Paulius 194 

Perecas Aaronas 61 


Rodyklė 


Perlmuteris 436 

Pešelis 96, 113, 117 

Petach Tikva 30, 497 

Peteris 201 

Petkevičaitė-Bitė Gabrielė VIII 
Petkūnas 150 

Petrašiūnai 113, 115, 187, 459, 505 
Petrušenka 244 

Pilvelis Pranas XVIII 

Pilviškiai 110 

Pinčiukas Avrahamas 105, 108 
Polcas 353 

Polesė, žr. Biala 

Poletas 515 

Poliakas 263 

Polis 9, 20 

Pomeranija 107 

Porat Dina XXXIX, XL 
Poreckis 95 

Portnojus 515 

Potruchas Mošė 182, 184, 216, 264 
Pozdniakovas XXII 

Praha 30 

Pranaitis Justinas XI 
Prancūzija IX, XXXIV, 299, 300 
Pravieniškės XXIX, 113 
Prienai 121, 184 

Pskovas 321, 322, 329, 375 


Rabinovičius Efraimas 9, 12, 32, 33, 102, 
121, 289 

Rabinovičius Izaokas (Icchakas) 70, 91, 
192, 210, 329, 330, 391-394, 405, 420, 
421, 422, 495 

Racevičius S. J. 23 

Račko 436 

Radensky XIII 

Radomas 106 

Radviliškis 112 

Raibšteinas 136, 143-145 

Rainhartas Robertas 264 

Raiteris Fricas 301, 302 

Ranaitis 20, 21 

Rapoportas 296, 487 

Raseiniai 80 

Rodyklė 


Raštikis 489—-491 

Ratnikas 185, 190, 197, 198, 244, 249, 257, 
282, 321, 323, 400, 409 

Raudondvaris 10 

Raudonoji jūra 281 

Rauka Helmutas 38, 44—48, 51-56, 58, 61, 
62, 69, 97-102, 122, 128, 132, 137, 144, 
152, 189, 190, 195, 196, 217-219, 237, 
252, 260, 273, 276, 301, 302, 381, 399 

Ravensburg Hilda fon (Zlata) 129, 139, 
190, 334—-336, 338-340, 342, 344, 345 

Reinys 367 

Reivytis Vytautas XXIX 

Rentelnas Adrianas fon 96, 99, 178, 181, 
315, 363—-366, 420, 421 

Reznikas 93, 184 

Ribentropas 317 

Rydz-Smiglas 490 

Ryga 3, 12, 14, 69, 70, 72, 95, 115, 116, 125, 
132, 139, 142-148, 151, 200-202, 207- 
210, 225, 252, 265, 272, 275-281, 292, 
329, 357, 364, 374, 445, 446, 475, 476, 
486, 494 

Rygos getas 69, 73, 95, 115, 116, 200, 225, 
251-253, 272-280, 329, 357, 446, 476, 
486, 494 

Rytprūsiai, žr. Rytų Prūsija 

Rytų Europa, žr. Europa 

Rytų Galicija 303, 359 

Rytų Prūsija, Rytprūsiai 298, 314, 328 

Rizanas 158 

Robinsonas 384 

Rokiškis XXIX, 361 

Roma 317, 325, 452, 532 

Romanovskienė Batia (Bašel) 5, 503, 
530, 532 

Romanovskis Benjaminas 6, 503, 532 

Romeris Mykolas XX 

Ronikeris Adamas 107, 108 

Rose Stevenas XXXVII, XXXVIII 

Rostovskis Leonas 32, 121 

Rozemarinas Dovydas 264 

Rozenbergas Alfredas 71, 72, 89, 110, 253 

Rozenbergas Mošė 95 

Rozenbliumas Anatolijus 20, 21 

Ruanda XXXIII 

Rudeiskis 351 

Rudis Gediminas XVI, XX 

Rumbulių miškas 12 

Rumunija XXXVI, 7, 30, 490, 531, 532 

Rusija 5-7, 97, 420, 530, žr. taip pat Sovie- 
tų Sąjunga 

Ruzveltas Franklinas Delano 317, 318 


Sadovskis Mendelis 132 

Sadovskiai 193 

Sadovskis 189, 191 

Sakaitė V. XXXVII 

Salanteris (Salantiškis) Josifas 373 

Salantiškis, žr. Salanteris Josifas 

Salonikai 359 

Salos 274, 290 

Samuelis 30 

Savickas Stasys 493, 494 

Savir Irena 401 

Segal-Varšavski Sonia 88, 157, 254—256 

Segalis 191 

Segalis Elijahu 88, 147, 148, 226—228, 308 

Segalsonas Mošė 94, 98, 149, 151, 175, 178, 
199, 200, 203, 204, 209-211, 213, 221, 
237, 241, 265, 271, 294, 338, 339-341, 
344-346, 348, 473, 474, 495—497 

Seinai VII 

Serebrovičius, žr. Kaspis Josifas 

Sergejus 155, 470, 472, 524 

Sergejus 524 

Sforimas Mendelis Moicheris 319 

Sibiras 414, 489, 529, 530 

Sicilija 420, 422, 446, 458, 462 

Silezija 107 

Sinajaus kalnas 371 

Sionas 435 

Sirutavičius V. IX 

Skalatas 359 

Skaruta Mošė 370, 374 

Skaudvilė 118 

Skučas Kazys XXI 

Skvireckas Juozapas 315, 318 

Slobodka, žr. Vilįampolė 

Slonimas 108 


Slovakija XXXIV 

Smailys 409 

Smetona Antanas XIV, XIX-XXI, XXIV, 
XL, 490, 491 

Smurgainiai 290 

Sniegas Šmuelis Aba 9, 12, 32, 102, 112, 
121, 313, 315, 317, 318, 488, 489 

Sobiboras 106, 300, 307, 359 

Sokalas 359 

Soloveičikas 264 

Sovacki 228 

Sovietų Sąjunga, SSRS XXI, XXII, XXV, 
XXVII, XXXI, 3, 5, 8, 60, 159, 207, 225, 
318, 458, 491, 529 

Spektoras Icchakas Elchananas 70 

Sragovičius 337-341, 346, 347 

Srebnickis Aizikas 135, 155, 190, 191, 198, 
199, 222, 308, 328, 338, 347, 350 

SSRS, žr. Sovietų Sąjunga 

Stahleckeris Franzas XXVII 

Stalinas 10, 12, 325 

Stalingradas 214 

Stangas K. XXVII, XXIX 

Stokholmas 148, 494 

Stolpcai 108 

Strasbergas 131 

Strašas Arjė 99 

Strašunas Matitjahu 367, 368 

Strijus 359 

Stupelis 436 

Suckeveris Avrahamas 529 

Sužiedėlis Saulius VII, IX, XXV, 12, 26 

Svirskis Chaimas 432, 433, 434 

Szitelni Morisas 272-274, 289, 292, 293, 330 


Šaferis 157 

Šafiras Šlomo 269 

Šakiai X 

Šalkauskis Stasys XX 

Šamai Šacas 279, 280 

Šančiai 3, 9, 20, 29, 264, 277, 319, 320, 332, 
370, 415, 459, 486, 505 

Šapira 197, 198 

Šapira 94 

Šapira Chaimas Nachmanas 86, 247, 308, 
309, 444, 523 


Rodyklė 


Šapira Icchakas 309, 310 

Šein 128 

Šeinzon Pnina XXXV, XXXVI, XLI, 256, 
312, 504, 524, 527, 529, 540 

Šeinzon Šulamita 256, 527 

Šerševskis 94 

Šiauliai XII, XVIII, 3, 36, 93, 95, 96, 107, 
121, 125, 183, 184, 282, 283, 388, 411, 
412, 464—466, 476, 478, 479, 509, 512 

Šiaulių getas XXXI, XXXII, 95, 124, 282, 
386, 411, 412, 463—465 

Šyferis 311 

Šilanskis 132 

Šimaitė Ona 367, 368 

Šimanskis 189 

Šimkus Kazys XXVII 

Šlachcaitė 243, 244 

Šlezingeris Josifas XLI 

Šmicas Heinrichas 44, 52, 55, 130, 144, 152, 
189, 195, 281, 329, 358, 410, 466 

Šmitenas 440 

Šmukleris Jakovas Mošė 9, 10, 29, 32, 102, 
112, 121, 246, 304, 305, 370 

Šmutlakas 294 

Šor Mirjama 325, 470—472 

Šperas Albertas 380 

Špicas 134 

Šrakas Nachmanas 74 

Štainbrecheris 222 

Štaineris 268 

Šteinas, žr. Gordonas 

Štiucas 69, 94, 128, 145, 146, 153, 154, 158, 
166, 192-194, 214, 215, 220, 239, 263, 272, 
274, 281, 282, 284, 287-289, 294, 295, 
297—299, 301-303, 306,315, 326, 329, 358, 
381-388, 395-397, 399—401, 416—419, 
428, 429, 439, 440, 446, 450, 451, 453-— 
459, 466, 467, 468, 471, 472, 476 

Štrauchas 327, 328 

Štreicheris Julijus 410 

Štuthofas XXXII, 359 

Šubicas 110, 118 

Šuras Grigorijus XXV, XXVI 

Šustermanas Gabrielius 523, 524 

Švabė 381-384 

Rodyklė 


Švaiceris Ričardas XXVII 

Švarcas 86, 121 

Švedija 279, 280, 381 

Šveicarija XXXIV, 247, 381, 397—401 
Švenčionys 290, 303, 412 


Tabačnikas Mošė 425 

Tainovičius Meiras 353, 354 

Tamšė Davidas 161 

Tarnovas 106 

Tarpdniestrė XXXIV 

Tarulis Albertas XIII 

Tarvizijas 531 

Tauragė 478, 479 

Tel Avivas XXXVI, XLI, 70, 107, 504 

Telzakas Leibas 278 

Tylė 96, 113, 118, 122 

Tilžė 314 

Tlustas 359 

Tobianskis 242 

Tory (Golubas) Avrahamas V, VI, XXVII, 
XXXIV-XXXVII, XXXIX-XLL, 5, 7, 11, 
14, 16, 29, 30, 40, 60, 61, 76, 94, 98, 107- 
109, 118, 119, 121, 122, 130, 133, 134, 139, 
140, 148, 152, 155, 157, 160, 161, 166, 168, 
182, 194, 207, 209, 217, 219, 236, 237, 247, 
256, 268, 274, 300, 308, 354, 363, 380, 410, 
427, 434, 464, 466, 483—485, 497, 504, 512, 
524, 540, 541 

Tornbaumas Alfredas 39, 40, 51, 52, 55, 66, 
68, 171, 405, 406, 410 

Trapido Chaimas 105, 108 

Treblinka 157, 300, 307, 308, 359 

Trembovlė 303 

Trofimovas Piotras 540 

Trumpa V. VIII 

Truska Liudas VII, XXIV 

Tudela 280 

Tumavičius 20 

Tunisas 317, 325, 327, 542 

Turauskas E. XVII 


Ukmergė 6, 156, 499 
Ukraina XXVI, 346, 358 
Urbšys 490) 

Utena 6 

Vaiczekeris 316, 317 

Vaičkus V. 159, 449, 450, 527 

Vaitkus Mykolas XXXV, XXXVII 

Vaižgantas VIII 

Valančius Motiejus IX 

Valkauskas R. XIII 

Valsonokas Rudolfas 498, 504 

Vandžiogala 110 

Varanavas 105, 108 

VareikisVygantas VII, IX, XI 

Varėna 504 

Varniai XVIII 

Varšuva 105-108, 157, 162, 303, 305-308, 
312, 322, 359, 387, 530 

Varšuvos getas 157, 162, 303, 305-307, 
322, 530 

Vasilenka Kolia 517, 520, 521-524 

Vašingtonas XXXVI, 325 

Vatikanas 316-318 

Veicmanas Chaimas 161 

Veisas Oskaras 532 

Vengrija XXXIV, 531 

Verbovski 235 

Verbovskis Jakovas (Jankelis) 235, 236, 
376, 377, 379, 527 

Verneris 253 

Vidiškiai 156, 158 

Vydmanas 91, 96-98, 103, 109-112, 118, 
119, 121 

Vydžiai 303 

Viena 98, 124, 129, 219, 509 

Vievis 117, 118, 158, 330, 392, 410 

Viktoras Emanuelis 452 

Vilė 70 

Vilijampolė (Slobodka) XXXV, 9, 10, 12, 
14-24, 26-33, 36, 37, 40, 50, 61, 71, 74, 
78-80, 85, 92, 111, 122, 125, 133, 135, 
148, 150, 153, 155, 158, 160, 171, 221, 
247, 311, 332, 355, 356, 369, 370-372, 
374, 398, 413, 435, 441-443, 459, 482, 
508 

Vilijampolės getas 398, 435, 441 

Vilkaviškis 136 

Vilkija 155 


Vilniaus getas XXXI, XXXII, 87, 96, 104, 
107, 108, 111, 123, 128, 129, 161, 162, 
248, 251, 271-274, 289, 291-293, 300, 
324, 330, 358, 366, 368, 380, 386, 410- 
412, 433, 434, 460, 461, 465-467, 468, 
472, 474, 475, 478, 488, 496, 497, 499, 
501 

Vilnius XII, XXX, XXXII, XXXVII, 4, 5, 7, 
12, 35, 46, 60, 87, 96, 104, 105, 107, 108, 
111, 113, 115, 118, 123, 128, 129, 132, 
139, 161, 162, 189, 247-249, 251, 271- 
275, 281, 282, 284, 286, 289-293, 300, 
303, 321, 324, 329, 330, 331, 353, 354, 
356, 358, 361, 363, 366-368, 375-378, 
380, 386, 392, 410—-412, 432—434, 452, 
460, 461, 466—-468, 472, 474, 475-480, 
488, 493, 496, 497, 499, 500-504, 508, 
523, 524, 529, 530, 532 

Vinceris 97, 129, 139, 149, 190, 191, 198- 
200, 335-339, 341-346, 349, 350 

Vyneris 475 

Vynkelšteinas 123 

Virvagaliai XXXV, 527, 528, 532 

Visbadenas 40, 410 

Vysockis 119, 131, 428 

Vlasovas 363, 364 

Vokietija IX, XXV, XXVI, 5, 12, 44,47, 61, 
66, 71, 73, 89, 92, 93, 97, 99, 112, 140, 
160, 182, 190, 191, 200, 224, 225, 229, 
233, 240, 241, 259, 262, 263, 279, 280, 
300, 316-319, 329, 336, 337, 343, 349, 
357, 380, 399, 405, 408, 410, 415, 447, 
463, 471, 475, 486, 497, 509, 513, 515, 
533 

Volbergas 201 


Rodyklė 


Volfas Grigorijus (Cvi) 13, 14, 28, 32, 136 
Volfas Iseris Beras 136 

Voluinė 93 

Voščina, žr. Aronovski Hela 

Voščinas Baruchas 380, 382-385, 387, 401 


Zacharinas Benjaminas 41, 44, 98, 141, 
226-228, 242, 422, 469 

Zagrebas 359 

Zakas Mošė 425 

Zaksas 383, 384, 436 

Zalmanovičius 93 

Zandbergeris Martinas 423 

Zarasai 416 

Zilber 395, 396 

Zilberis 395, 396, 418 

Zilbermanas Efraimas 87 

Zingeris 65 

Zisling 158 

Zivas 93, 134, 136 

Zlata, žr. Ravensburg 

Zonai 326 

Zonas 326 

Zundelevičius 404 

Zupovičius Jehuda 99-101, 404, 453, 
454, 457 

Zusmanas 507 


Žabotinskis Vladimiras 361, 362 

Žarki 106 

Želudokas 105, 108 

Žemaičių Kalvarija 30, 509, 517 

Žepkaitė R. XIX 

Žiežmariai 141, 161, 296, 321-323, 329, 
330, 375-380, 382, 392-394, 479, 480, 
493, 496, 497 

Žukauskas 229 


Sudarė Irena Stankevičienė 

Šis detalus gyvenimo ir mirties K 
pranoksta Kafkos vaizdinius. Die 
surinkti Žydų tarybos darbuotojo 
tai akistata su akivaizdžiai piktadar 
režimu. Iš kiekvieno knygos puslapid srūte srūva Ju 
ILE M a LAA Le Te TO TAS Tea, 

e TE UA AU E La eko D P aaa 

gyventi apsiprantant su vis naujais priespaudos pavidalai 

visuotinai pamynusi humaniškumą. Literatūriniai bandys: 

vaizdžiai parodyti holokaustą, palyginti su šia knygagatrodo 

